
OPUNYKV-HER  V 


MARO  COYVTE. 


SETENTVCKE  I. 

Heyv  nakcokv  Tewe  e’ppuce,  Eplehame  e’ppuce,  Cesvs 
Klist  lieckvrane  vtecicvtet  os. 

2  Eplehame  Iseken  en  heckuehocvtes ;  momen  Iseke 
Cekvpen  en  heckuehocvtes;  momen  Gekvpe  Cutvn  en 
heckuehocvtes,  momen  etecakkakateu ; 

3  Momen  Cutv  Felesen  hvtvm  Selvn  Temvt  en  heckue- 
cvtes ;  momen  Felese  Eslvmen  en  heckuehocvtes ;  mo¬ 
men  Eslvme  Elvmen  en  heckuehocvtes ; 

4  Momen  Elvme  Ymenetapen  en  heckuehocvtes;  mo¬ 
men  Ymenetape  Neasvn  en  heckuehocvtes;  momen 
Neasv  Salmvn  en  heckuehocvtes ; 

5  Momen  Salmv  Poosen  Lekapet  en  heckuecvtes ;  mo¬ 
men  Poose  Open  Luret  en  heckuecvtes ;  momen  Ope 
Cvsen  en  heckuehocvtes ; 

6  Momen  Cvse  Tewe  mekkon  en  heckuehocvtes ;  mo¬ 
men  Tewe  mekko  Salomvn  Yuliv  e'hiwv  tatet  en  heckue¬ 
cvtes  ; 

7  Momen  Salomv  Lopoen  en  heckuehocvtes ;  momen 
Lopoe  Epivn  en  heckuehocvtes ;  momen  Epiv  Esen  en 
heckuehocvtes ; 

8  Momen  Ese  Cosefaten  en  heckuehocvtes ;  momen 
Cosefate  Colvmen  en  heckuehocvtes  ;  momen  Colvme 
Osivn  en  heckuehocvtes ; 

9  Momen  Osiv  Corvmen  en  heckuehocvtes;  momen 

Corvme  V^asen  en  heckuehocvtes  ;  momen  Ekase  Ese- 
kivn  en  heckuehocvtes ; 

10  Momen  Esekiv  Menasen  en  heckuehocvtes;  momen 
Menase  Emvnen  en  heckuehocvtes ;  momen  Emvne  Co- 
si  vn  en  heckuehocvtes ; 

11  Momen  Papelvn  svpehoyofv  mahen  Cosiv  Cekonivn 
en  heckuehocvtes,  momet  etecakkakateu : 

12  Momen  Papelvn  Vsori^ohcofvn,  Cekoniv  Svlatevn  en 
heckuehocvtes ;  momen  Svlatev  Solopepen  en  heckueho¬ 
cvtes  : 

13  Momen  Solopepe  Epivten  en  heckuehocvtes  ;  momen 
Epivte  Elieken  en  heckuehocvtes ;  momen  Eiieke  Esvn 
en  heckuehocvtes ; 

14  Momen  Esv  Setvken  en  heckuehocvtes ;  momen  Se- 
tvke  Ekemen  en  heckuehocvtes ;  momen  Ekeme  Eiivten 
en  heckuehocvtes ; 

15  Momen  Elivte  Eleasvn  en  heckuehocvtes;  momen 
Eleasv  Marrvn  en  heckuehocvtes  ;  momen  Marrv  Cekvpen 
en  heckuehocvtes ; 

16  Momen  Cekvpe  Cose,  Mele  e’hen,  en  heckuehocvtes ; 
momen  Mele  aossen  Cesvs,  mv  Klist  kihocat,  heckvtes. 

17  Monkv  Eplehame  vteke  Tewe  erorat  honvpse  omvl- 
kat  palen-ostohkakes ;  momen  Tewe  vteke  Papelvn  svpe- 
hoyvte  erorat  honvpse  palen-ostohkakes;  momen  Pa¬ 
pelvn  svpehoyvte  vteke  Klist  erorat  honvpse  palen- 
ostohkakes. 

18  Momen  Cesvs  Klist  heckvte  hiyomet  omvtes  :  E’cke 
Mele  Cose  temfvccet  ehiwvranet  omof,  tohvhoyeko 
munken,  Puyvfekcv  V cakat  enaken  es  nvrkese  tates. 

19  Mohmen  Cose,  hokte  e’he  este  fvccvt  omet,  Vles- 
ketv  en  hayvkot,  ehkusen  wikares,  komvtes. 

20  Momis  heyv  nanvken  vkerricof,  hecvs,  Pucase  em 
eneelvt  vpueckv  ofvn  em  e  heckuecet,  Cose,  Tewe  e’p- 

puce  toyetskat,  ce  ’hiwv  Mele  evpvyetv  ce  penkahlats, 
mv  ofv  hocackat  Puyvfekcv  Vcakat  enaket  okv. 

21  Momen  cepvnusen  heckuecvres,  momen  CESVN  ki- 
cet  hocefetskvres ;  em  estvlken  en  holwvyeckv  enkvpv- 
ken  hesahuecvret  okv,  kicvtes. 

22  Momen  heyv  omvlkv  hiyomecat  Pucase  owalv 
en  kerkuecen  nake  onayvtet  esfvckvranaten  omvtes,  hvm- 
maket, 

23  Hecvs,  fvcenvt  nvrkehset,  cepvnusen  heckuecvres, 
momen  e  hocefkv  EMANYUEL  kicvkvres,  mv  ohyvtek- 
hoyat,  Hesaketvmese  epu’pakat,  maketvt  omes. 

24  Momof  Cose  nocvten  ahuyiret,  Pucase  em  encelvt 
em  punayvten  momvtes,  momet  e  ’hiwvn  evpayvtes: 

25  Momen,  kerreko  em  unken,  cepvnuse  hvteceskvn 
heckuecvtes;  momen  e  hocefkv  CESVN  kicvtes. 

SETENTVCKE  II. 

Momen  Helot  mekko  like  nettv  take  ofvn,  Cesvs  Pe- 
reheni  Cutev  ofv  heckof,  hecvs,  este  hoporrenvlke  hvsossv- 
fvccv  awet  Celuslvmen  yicvtes, 

2  Estvn  Cusvlke  em  mekko  heckat  like  haks?  en 
kococumpv  hvsossv-fvccvn  heceyvtet,  vrakkuecvranet 
yicekv,  makaket. 

3  Momen,  Helot  mekko  pohat,  Celuslvmvlke  omvlkv 
svpvket  fekhervkekates. 

4  Momet  este  em  plest  enliomvhhotat  omvlkvn,  en 
nakcokv-hayvlkeu  vteloyof,  estvmvn  Klist  heckvranvte 
em  ’pohvtes. 

5  Momen  em  onvyakat,  Perehem  tvlofv  Cutev  ekvnv ; 
hiyomen  owalv  coyvtet  omekv, 

6  Momen  Perehem,  Cutv  em  ekvnv  ofv  liketskat,  Cutv 
em  mekkvlke  vpaket  cotkus  mahat  toyetskekos ;  mekko 
vm  este  Eslevl  vfvstvranat  a  ec  ossvret  ok,  kicakvtes. 

7  Momof  Helot,  este  lioporrenvlke  ehkusen  enhohiket, 
estofvn  kococumpv  hecket  omvte  hericet  em  ’pohvtes. 

8  Moraet  Perehem  ohtotvtes,  Vpeyet,  hericet  estuce 
mvnettusan  hopoyvkes :  momet  eshecatskof,  punvkv 
hvtvm  ’svn  yicatskvres,  vneu  ahyit  vrakkuecaren, 
kicet. 

9  Momen  mekko  em  apohihcofvt,  enkvpvkakvtes ;  mo- 
men,  hecvs,  mv  kococumpv  hvsossv-fvccv  hecakvte  enho- 
mahtet  aye  emunket,  estuce  mvnettuse  wakkat  onvpvn 
er  oh  fekhonnvtes. 

10  Momen  kococumpv  hecakat  afvcketv  rakken  tayen 
es  afvckakvtes. 

11  Momen  cuko  seceyof,  hopuewuce  e’cke  Melen  vpaken 
hecakvtes,  momet  tvkpvlatket  vrakkuecakvtes :  momet 
nakvtehkven  hauhicof;  nanvke  e’makvtes,  cvtokunaplane, 
lipenv  Uelukfvmecvn ,  smvnv  esyomen. 

12  Momen  vpueckv  ofvn  Helot  oh  fulecvranekon  Hesa- 
ketvmeset  en  kerkuehcen,  vyetv  etvmin  em  ekvnv  yoh 
fulecepvtes. 

13  Momen  vpeyehpof,  hecvs,  Pucase  em  encelvt 
vpueckv  ofvn  Cosen  em  e  heckuecvtes,  Ahuyiret  hopue¬ 
wuce  e’cke  tepakvn  evpayet,  Ecepsen  ’soh  letkvs,  mo¬ 
met  mvn  liketske  munken  cem  onvyares :  Helot  hopue- 
wucen  elecetvn  komet  hopoyvranekv,  kicvtes. 

14  Momen  ahuyiret,  hopuewuce  e’cke  tepakvn  evpayet, 
aeren  es  ayvtes,  Ecepsen. 

15  Momen,  Ecepse  osse  cv’ppuce  enhuehkvyvtes,  make 
Pucase  em  punvkv  owalv  kerkuecvte  esohfvckvren,  mvn 
like  munken  Helot  elvtes. 

M  Momof  Helot,  este  hoporrenvlket  nakhayekot 
ffMvten  hecof,  tetayen  cvpakkvtes,  momet  vtotet, 
eepvnvkuce  ohrolope  en  hokkolan  vteken  ’ra  en  kvnca- 
pat  Perehem  momet  em  vtekakat  vtehkat  omvlkvn 

pvsatvtes,  este  hoporrenvlke  hericet  em  ’pohvte  vcvk- 
vyen. 

17  Momof  Cvlemiv  owalv  opunayvte  esfackvtes,  hvm- 
make, 

18  Lerav  ofv  en  haket  pohkvtes,  waketvt,  mo  men  liv- 
kihketvt,  momen  hvkihketv  rakket,  Lecvlet  en  hopueta' 
kucen  es  hvkihket,  emahlvpvtkvre  tayekates,  svkepe- 
kokv. 

19  Momis  Helot  ehlof,  hecvs,  Pacase  em  encelvt 
vpueckv  ofvn  Cose  em  e  hecknecvtes,  Eeepse  ofvn? 

20  Ahuyiret,  hopuewucen,  e’cke  tepakvn  evpayet, 
Eslevl  ekvnvn  es  vyvs:  estuce  en  hesaketv  em  vrahkvte 
pvsvtkepekv,  kicet. 

2  L  Momen  ahueret,  hopnewuce  e’cke  tepakvn  evpayvtes, 
momet  Eslevl  ekvnvn  ’res  orvtes. 

22  Momis  Akelaet,  e’rke  Helot  vyoposket,  Cntev  ofvn 
mekkvcuken  pohat,  vyetv  penkalvtes :  momis  Hesaketv- 
mese  vpueckv  ofvn  en  kerkuecekv,  fiyiket  Kalvlen  ayvtes. 

23  Momen  tvlofv  Nasvle  hocefken  ayet  er  likvtes  :  Na- 
svlvlken  kihocvres,  owalvlke  opunahoyvte  sohfvckvren. 

SETENTVCKE  III. 

Mv  nettv  take  omof  Cane  paptisvt,  Cutev  vnrvwv  ofvn 
erkenaket, 

2  Momet,  Cem  vkerrickvn  eticvks,  hvlwe  em  ohmek- 
ketvt  vwolicusekv,  maket; 

3  Momet ,  Opunvkv  en  haket  vnrvwvn  huehket,  Hesa- 
ketvmese  em  vyetvn  etetakuecvks,  en  nenen  lvpotlvken 
hahicvks,  maket,  owalv  Hesiv  opunvyece  okvte  lieyv  estet 
mvt  omekv,  maket  vlakvtes. 

4  Momen  mv  Cane  rvcce-kuphe  essen  accet,  cusse 
sewvnaketvn  etetackv  sewvnvket  omvtes  :  momen  tvffo- 
noksv  momen  fo-semvnole  en  cvmpe  en  hompetv  tates. 

5  Momof  Celuslvme,  Cutev,  Cotvne  hvcce  afopke  este 
omvlkvt  esosset  oh  vpeyvtes, 

6  Momet,  en  holwvyeckvn  e  ohonvyaken,  Canet  Cotv- 
nen  vk  paptisvtes. 

7  Momis  Falvsevlke,  Satusevlke  esyomat  sulket  paptisan 
en  yicen  hecof,  Cetto  honvpse  toyatskat,  Cvpvkketv 
vlvkvranan  em  pefatkvks,  estimvt  ce  kicvke  haks  ? 

8  Monkv  vkerrickv  etickv  oricen  em  etten  hayvkes ; 

9  Momen,  Eplehame  pu’rken  oces,  maketv  vkerrih- 
catskvs ;  Hesaketvmese  heyv  cvto  asosse  hopuetake 
Eplehame  em  malimice  tayet  omen,  ce  kicvkit  okikv. 

10  Momen  hiyomis  pucuswv  eto  eceskv  take  vwakkes : 
monkv  eto  em  ette  heren  hayekat  vtekat  tacket,  totkvn 
tvk  wihoket  os. 

11  Yne  mehenwvn  uewvn  es  ce  paptisvkit  omis,  vker¬ 
rickv  etiekvn :  momis  cv  yupv  vlakat  vne  ’svn  yekces, 
em  estelepikv  en  cvwvye  taye  heretv  orvks :  mvt  Puyv- 
fekcv  Vcakan,  momet  totkvn  es  ce  paptisvkvres. 

12  Mv  este  es  em  weskv  e’nke  ofvt’s,  momen  naken  en 
nerkv  en  cesketv  heren  hvsvtecvres ;  momet  en  teleko 
vtelohyet,  tohton  vtehvres :  momis  en  tvleesse  totkv 
vsleko  tayan  es  nekricvres,  kicakvtes. 

13  Momof  Cesvs  Kalvlen  atet  Cotvnen  Canen  em  vlakv- 
tes,  paptisvren. 

14  Momis  Cane  em  vsehvtes,  Yne  min  cv  paptisetske 
tayes,  mornat  vnen  vm  vlaketske  haks  ?  kicet. 

15  Momen  Cesvs^em  vyoposket,  Hiyomat  vm  vkvsvmvs ; 
hiyomen  fvccetv  omvl  sohfvceceyvre  momvre  tayet 
omekv,  kicvtes.  Momof  em  vkvsamvtes. 

16  Momen  Cesvs  paptiskan  vpakusen  uewvn  enkvpaket 
vcemkvtes ;  momen  hecvs,  sutvt  en  hauhakvtes ;  momen 
Hesaketvmese  em  Pnyvfekcvt  pvcehowe  omet  hvtapket, 
oh  liken  hecvtes. 

17  Momen  hecvs,  opunvkv  en  hake  hvlwe  atet,  Heyvt 
Cv’ppuce  vnokecke,  mv  ofv  vfackusvyat  tes,  maket 
pohkvtes . 

SETENTVCKE  IV. 

Momof  Cesvs,  Puyvfekcvt  evpvhyet,  vnrvwvn  es  ossvtes, 
puyvfekcv  holwakat  eskerrvren. 

2  Momen  nettv  pale-osten  nere  pale-osten  eelvwehcof, 
renyupvn  elawvtes. 

3  Momen  eskerrvt  em  vlakof,  Hesaketvmese  E’ppuce 
toyetsken  omat,  maketsken,  heyv  cvtot  tvklike  hakv- 
kekvs,  kicvtes. 

4  Momis  em  vyoposket,  Este  tvklike  tvlken  vhesahke- 
kos,  momis  opunvkv  Hesaketvmese  e  cukwv  aossat 
vtekan  vhesakvres ,  maket  coket  os,  kicvtes. 

5  Momof  puyvfekcv  holwakat  evpvhyet,  tvlofv  vcakan 
’res  ceyvtes ;  momet  cuko-vcakat  sohvpettv  oh  licvtes. 

6  Momet,  Hesaketvmese  E’ppuce  toyetsken  omat,  a  e 
tvk  wikvs ;  Ec  ohfvccvn  em  encelvlk<en  vhakvn  emvres ; 
momen  e’nke  taken  es  ce  kawvpvkvres,  ce’le  cvton  es 
vnafketskekaren,  maket  coket  omekv,  kicvtes. 

7  Hvtvm,  Pucase  cen  Hesaketvmese  eskeriyetskvs, 
maket  coket  os,  Cesvs  kicvtes. 

8  Hvtvm  puyvfekcv  holwakat  ekvnv  hvlwe  mahen  es 
vcemkvtes,  momet  yvmv  ekvnv  tvlofv  ocakat  omvlkvn,  en 
rakketvu  hecicvtes ; 

9  Momet,  Heyv  nanvke  omvlkvn  ce’mares,  tvk  latket 
vc  vrakkuecetsken  omat,  kicvtes. 

10  Momof  Cesvt  okat ,  Setvne  toyetskat,  etvn  vyvs; 
Pucase  cen  Hesaketvmesen  vrakkuecet,  mv  tvlken  em 
vtotketskvres,  maket  coket  omekv,  kicvtes. 

11  Momof  puyvfekcv  holwakat  enkvpakvtes :  momen 
hecvs,  encelvlket  yicet,  vfvstakvtes. 

12  Moraen  Canen  cuko-yekcvn  pihokvcuken  Cesvs  poh- 
het,  Kalvlen  ay  vtes ; 

13  Moraet  Nasvlen  enkvpaket  ayet,  Kvpvnevn,  vklivse 
yfopke  Sepulvn  Naftelem  em  ytekakat  ton,  erlikvtes ; 

14  Sepulvn  ekvnv,  raomen  Naftelem  ekvny,  vkhvse  en 
nene,  Cotvne  tvpalv,  Kalvle  Centilvlke  em  ekvny ; 

15  Este  yomuckofv  vpokvte  hvyayvke  rakken  hecen ; 
elkv  em  ekvnv  momet  em  vpette  oce  vpokvte  hvyayvket 
em  osses, 

16  Hesiv  owalv  opunayvte  sohfvckvren. 

17  Mvn  vteken  Cesvs  erkenvketvn,  momet,  Vkerrickv 
etievks ;  hvlwe  em  ohmekketv  vwolicusekv ;  maket, 
vlicecvtes. 

18  Momen  Cesvs,  Kalvle  em  vklivse  vfopken  yvkapet 
aret,  tecakkvte  hokkolet,  Simv  Petv  kihocat,  etecakkat 
Yntolun  tepaket  hoyvn  vklivse  vk  wikaken  hecvtes ; 
rvro-poyvlket  omekv. 

19  Momen,  Vc  vcvkvhoyvks;  momen  este  em  vkwiyvl- 
ken  ce  hayvkares,  kicvtes. 

20  Momen  moman  vpaken  hoyv  wihket,  vcvkvlioyvtes. 

21  Momen  mv  ay  at,  tecakkvte  eti  hokkolen,  Cems, 
Sepete  e'ppuce  etecakkat  Canen  tepaket  e’rke  Sepeten 
vpaket  perro-cuko  ofvn  en  hoyv  taken  mvherieaken 
hecvtes;  momet  enhuehkvtes. 

22  Momen  moman  vpakan  perro-cuko  momet  erkeu 
wihket,  vcvkvhoyvtes. 

23  Momen  Cesvs  Kalvlen  hvmecicet  arvtes,  en  sene- 
kake  take  ofvn  emvliayet,  momet  hvlwe  em  ohmekketv 
em  opunvkv-hervn  es  erkenaket,  momet  enokketv 
vtekat,  momet  este  em  enanokketv  vtekat  omvlkvn 
wicecet. 

24  Momen  ohonvkv  Selev  omvl  etehoyanvtes,  momen 
este  enokhokat  enokketv  momet  estemerketv  cahmelike 

en  heekakat,  momen  puyvfekcv-holwakat  vtehkakateu, 
momen  hacohakakateu,  momen  palse  es  enokhokat, 
omvlkvn  ’sen  yicen,  em  wicecvtes. 

25  Momen  este  sulsuke  mahet  Kalvle,  Tekapole, 
Celuslvme,  Cutev,  momet  Cotvne  tvpalv  vwe  tis  vcvkv- 
peyvtes. 

SETENTVCKE  Y. 

Momen  este  sulsuke  hecat,  ekvnhvlwen  ohcemkvtes : 
momet  likof?  en  kerrepvlket  en  yicvtes. 

2  Momen  e  cukwv  hvwvklehcet,  emvhayvtes,  hvmma- 
ket, 

3  Puyvfekcv  ofv  kvncvpakusat  en  herakes ;  hviwe  em 
olimekketyt  enaket  okv. 

4  Hvkihhokate  en  herakes  ;  emahlvpvtkvkvret  oky. 

5  Eyaskakusate  en  herakes  ;  yvmv  ekvnvt  enake  taret 
okv. 

6  Fvccetv  el  vwe  ewvnhkakat  en  herakes ;  fvcecvkvret 
okv. 

7  Merrakate  en  herakes ;  merretvn  en  heckvkvret  okv. 

8  Efeke  ofv  hvsvthakusat  en  herakes ;  Hesaketvmesen 
hecvkvret  okv. 

9  Herkv  hayvlke  en  herakes ;  Hesaketvmese  en  hopue- 
taken  kihocvret  okv. 

10  Fvccetv  vrahkv  assehocat  en  herakes ;  hviwe  em 
ohmekketvt  enaket  okv. 

1 1  Cen  hervkes,  holwvken  ec  opunvyecvket,  ece’ssecv- 
ket,  nak  holwvke  vtekat  omvlkvn  ’sec  oh  laksvket  vc 
vrahkvn  ce  kihocvke  estomis : 

12  Afvckvkes,  momen  ece  ’fackusvkekvs ;  feketv 
hviwe- tvlofv  cem  ocat  rakket  omekv ;  matvpomen 
owalvlke  ce  homv  take  fullvten  assecakvtet  omekv. 

13  Ekvnv  em  okcvnwv  toyatskes ;  momis  okcvnwvt  en 
yekcet  en  sumken  ora  at,  naken  svpvtecvr  haks  ?  ohvtv- 

lakat  estomeckv  toks,  vpvlvthohyen,  estet  oh  svpvklvra- 
nat  tokon  omat. 

14  Ekvnv  en  hvyayvke  toyatskes.  Tvlofv  ekvnhvlwen 
oh  likat  vrvnahkekos. 

15  Momen  estet  kulke  kulehcet,  svkerkv  elecvn  eslicv- 
kekot  os,  mo  mis  kulke  sohhuerickvn  sohhuericaken , 
cuko  vtehkat  oravlkvn  en  hvyayicet  omes. 

1 G  Mv  omet  cen  hvyayvke  take  este  ehomvn  hvyay v- 
kekvs,  cern  vtotketv  take  herakan  hecet,  Ce’rke  take 
hvlwe  likan  vrakkuecvkvren. 

17  Vhakv,  monk  at  owalvlke  em  punvJcv  sumecicvranet 
vlaket  os,  cv  kohmatskvs :  sumecicvranvyat  tokot,  momis 
sohfvceevranit  vlvkvyet  os. 

18  Mehenwvn  ce  kicvkikv,  Sutv  ekvnv  esyomat  sum- 
keko  vtekat  letv  cotkus  mahat,  monkat  letv  enake  cot- 
kus  mahat  estomaten  vhakv  en  sumkeko  emunken, 
omvlkvt  sohfvckvres. 

19  Monkv  estimvt  o  estomet  heyv  vhakv  lopockus 
mahat  hvmkvteken  kacet,  momen  este  mvhayat,  hvlwe 
em  ohmekketv  ofv  cotkus  mahan  kihocvres ;  momis 
estimvto  estomet  vfastet,  momen  este  ’semvhayat  hvlwe 
em  ohmekketv  ofv  rakken  kihocvres. 

20  Ce  kicvkikv,  Cem  fvccetv  taket  nakcokv-hayvlke, 
momet  Falvsevlke  em  fvccetvn  emuntvlekon  omat,  esto¬ 
met  hvlwe  em  ohmekketv  escehyatskekos. 

21  Elehcetskvs;  momen  estimvto  estomet  elecat  ohfvcce 
tetaye  em  penkvlke  tares,  hofunvlke  makvtet  omen, 
pohatskvtes : 

22  Momis  vne  ce  kicvkis,  Estimvt  o  estomet  etecakkvte 
nake  omecice  sekon  en  homecat,  ohfvcce  tetaye  em 
penkvlke  tares :  momen  estimvto  estomet  etecakkvte, 
Ehvperkv  toyetsks ,  kicat,  en  nvkvfhote  tayen  em 
penkvlke  tares :  momis  estimvt  o  estomet,  Ce  hopor- 

renekat,  makat,  totkv-rakko  eceye  taye  em  penkvlke 
tares. 

23  Monkv  nake  Hesaketvmese  emvranetskat  altvn  svla- 
ketskis,  mvn,  etecakketskvte  nake  ce’nrvpuecet  on  vker- 
ricetsken  omat, 

24  Nake  emetv  altv  ehomv  wihket,  ahyet,  etecak¬ 
ketskvte  taten  tenheriket,  rvlahket,  nake  emetv  emvs. 

25  Ce’nrapv  Ivpkusan  etenherkvs,  mometslce  tetayet 
etepvket  vhoyatskof,  monkon  omat,  estofvtis  ce’nrapv 
ohfvccecv  ehomv n  ce  huericen,  ohfvccecvt  este-wvnayv 
e’nke  ofvn  ce  wihken,  cuko  yekcvn  ce  ’pike  wites. 

26  Mehenwvn  ce  kicis,  Estofvn  aosseko  emunket? 
kotenv  cotkus  mahat  espoke  mahen  fehketske  tvlknsvres. 

27  Hoktahretskvs,  hofnnvlke  makvtet  omen  pohats- 
kvtet  os. 

28  Momis  vne  ce  kicvkis,  Estimvt  o  estomet  hokten 
hecet,  eyacen  omat,  e  feke  ofvn  es  h  oktare  hoyvneps. 

29  Momen  ce  turwv  vkvpervt  ce  ’lentappuecen  omat, 
ossicet,  ce’nkvpvken  vwikvs :  ce’na  omvlkv  estemerkv 
hnte  tvk  wihokekon,  ce  ’nalvcce  hvmkvtekis  sumkat  min 
cen  heret  okv. 

30  Momen  ce’nkvpervt  ce  ’lentappuecen  omat,  tacet, 
ce’nkvpvken  vwikvs ;  ce’na  omvlkv  estemerkv  hute  tvk 
wihokekon,  ce  ’nalvcce  hvmkvtekis  sumkat  min  cen 
heret  okv. 

31  Estimvt  o  estomet  e  ’hiwv  wiken  omat,  nakcokv  ’se- 
tenkvpvketvn  e’mekvs,  mahokvtet  os  : 

32  Momis  vne  ce  kicvkis,  Estimvt  o  estomet  e  ’hiwv 
hoktarekofvn  wiken  omat,  hoktarepuecet  omes ;  momen 
estimvt  o  estomet  wihokat  epayen  omat,  hoktaret  omes. 

33  Hvtvm,  Hesaketvmese  es  hocefe  fvcceko  opunah- 
yetskvs ;  momis  Hesaketvmese  etemfaccetskat  momecv- 
ranetskes,  hofunvlke  makvtet  omen  pohatskvtet  os. 

34  Momis  vne  ce  kicvlds,  Estofvn  nake  es  hocefet  opu- 
nahyetskvs ;  hvlwe  tateu,  Hesaketvmese  era  ohliketv 
vcaket  omekv : 

35  Mornet  ekvnv  tateu,  ele  em  ohsehoyickvt  omekv; 
Celuslvme  tateu,  Mekko  rakkat  eme  tvlofvt  omekv. 

36  Ce’kv  tateu  es  vhocefet  opunahyetskvs,  ce’kvcsse 
hvmkis  hvtke,  lvste  tateu  liayetskeko  tayet  omekv. 

37  Momis  cem  opunvkv  take,  Henka,  hetika ;  Hekus, 
hekus ;  maket  ornekvs  :  naket  o  estouiet  liey v  ’sen  hoya- 
nat  holwvke  vtet  omekv. 

38  Eturvvvn  eturwvt  vyoposken,  enuten  enutet  vyopos- 
ken,  mahokvtet  omen  pokatskvtet  os. 

39  Momis  vne  ce  kicvlds,  Holwvyecv  vnrahpatskvs ; 
momis  estimvt  o  estomet  ce  yvnvwv  ’kvpervn  tepken 
omat,  pvlhvmkateu  em  fulotkvs. 

40  Momen  estimvt,  kapv  cen  cvwetvn  komet,  vhakv 
’sec  oh  ayen  omat,  kapv-rakkou  cvwekvs. 

41  Momen  estimvt  o  estomet  vkerkv  hvmken  ayets- 
kvren  ec  ohyekcicen  omat,  hokkolen  vcvkvyvs. 

42  Cem  ’pohat  emvs,  momen  cem  pvlepetv  komat  em 
e  fuliketskvs. 

43  Ce  ’wolicv  vnokecet,  cen  horren  en  homecetskvres, 
mahokvtet  on  pohatskvtet  os. 

44  Momis  vne  ce  kicvlds,  Cen  horrvlken  vnokecvks,  ce 
hanvkat  heren  opunvyecvks,  cen  homecvkat  en  lopicvks, 
mo  met  ece  ’holwvyecvkat,  momet  ece’ssecvkat  em  erne- 
kusvpvks : 

45  Ce’rke  take,  hvlwe  likat,  en  hopuetake  toyatskvret ; 
en  hvse  holwvhokat  momet  herakateu  a  em  ossicet, 
momet  fvccakat,  momet  fvccvkekateu  em  oskicet  omekv. 

46  Ece  ’nokecvkat  vnokecatsken  omat,  feketv  estomen 
ocatske  haks  ?  Tokunawv-vtelovvlke  tis  matan  momecet 
omeko  haks  ? 

47  Momen  tecakkatskat  tvlken  vsekatsken  omat,  naken 
vpvlwv  ’semuntalatske  haks  ?  Tokunawv-vteloy  vlke  tis 
momen  momaket  omeko  haks? 

48  Momekv  Ce’rke  take  hvlwe  iikat  temvpokat  omet 
temvpokvket  omvkes. 

SETENTVCKE  VI. 

Heromatskat,  este  ehomvn,  estet  ce  hecvkvren 
omatskekaret  vketecvkes ;  monkon  omat,  feketv  Ce’rke 
take  hvlwe  likat  vte  ocatskekos. 

2  Monkv  herometskat  mekusapv-vhayvlke  senekake 
take  momet  tehoyvnkv  take  ofv,  estet  vkvsvmvkvren 
momecakat  omet  pofketv  ce  homv  hayehcetskvs.  Me- 
henwvn  ce  kicvkis,  Em  feketv  ocakes. 

3  Momis  herometskat,  ce’nkvskvnv  naken  c’enkvperv 
celayan  keriyates. 

4  Cen  heromkv  ehke  taren ;  momen  Ce’rke,  ehke  tis 
hecat,  eme  mahusat  hecken  cem  fekvres. 

5  Momen  mekusapetskof,  mekusapv-vhayvlke  ohmets- 
kvs ;  senekake  take  inomet  tehoyvnkv  take  kvnowv 
ofv  svpakle  mekusape,  estet  hecvre  ’mvlostvket  omekv. 
Mehenwvn  ce  kicvkis,  Em  feketv  ocakes. 

6  Momis  ceme  mekusapetskof,  nvthofuce  eceyvs,  momet 
/hauke  vkhottetskof,  Ce’rke  ehke  likan  mekusvpvs ;  mo¬ 
men  Ce’rke  ehke  tis  hecat  hecken  cem  fekvres. 

7  Momis  mekusapatskof,  Centilvlke  momakat  omet, 
opunvkv  ehvperkvke  oh  apvlehcatskvs,  Pum  opunvkv 
sulkan  pum  apohihocvres,  komvket  omekv. 

8  Monkv  mv  ohraatskvs;  Ce’rke  take  nanvken  ce 
yacvke  tat  em  ’pohatskeko  munken  kerret  omekv. 

9  Monkv,  hiyomen  mekusvpvks  :  Pu’rke  hvlwe  likets- 
kat,  ce  hocefkvt  vcakekvs. 

10  Gem  ohmekketvt  vlvkekvs.  Mimv  hvlwe  nake  ko- 
metske  momat  etvpomet  yvmv  ekvnvn  oh  moraekvs. 

11  Nettv  vrahkv  tvkliken  mncv  nettvn  pu’mvs. 

12  Moraet  pum  ahuervn  es  pum  wikvs,  vhuericeyat  es 
em  wikakeyat,  etvporaen. 

13  Nake  pu  naorkepuece  taye  eskerretv  ’sep  oh  ah- 
yetskvs;  momis  holwakat  a  sepu’ssicvs.  Ohmekketvt, 
yekcetvt,  raomen  rakketvt  cenake  emnnkvt  omekv. 
Emen. 

14  Este  nake  cem  mvttecicakat  es  em  wikatsken  omat, 
Ce’rke  take  hvlwe  likateu  es  cem  wikvkvret  okv. 

15  Momis  este  cem  mvttecicakat  es  em  wikatskekon 
omat,  Ce’rke  takeu  em  mvttecicatskat  es  cem  wihkvkekos. 

16  Momen  eelvwecatskof,  mekusapv-vhayvlke  en 
heckv  efeknokhoke  omakat  ohmatskvs ;  e  turof- 
heckv  taken  mvrahkuecet,  esten  eelvwece  omet  em  e 
heckuecvret  omakekv.  Mehenwvn  ce  kicvkis,  Em  feketv 
ocvket  os. 

1 7  Momis  ceme  eelvwecetskof,  ce’kv  vfeyet,  ce  turofvn 
okkosvs. 

18  Esten  eelvwece  omet  em  e  heckuecekot,  momis 
Ce’rke  ehke  likan  em  e  heckuecetskvret :  momen  Ce’rke, 
ehke  tis  hecat,  hecken  cem  fekvres. 

19  Yvmv  ekvnv  sukehtv  momet  nake  vhopanat  yvmah- 
ken,  horkopvlke  vhopanet  ropottet  esohceyet  liorko- 
pakan  nakeockv  e  en  herihcatskvs. 

20  Momis  cen  nakockv  hvlwe  min ,  sukehtv  momet 
nake  vhopanat  yvmahkekon,  momen  horkopvlke  vhopanet 
ropottet  esohceyet  horkopvkekan,  e  en  hericet  omvkes. 

21  Estvmvn  cen  nakockv  ocen  omat,  ce  feke  takeu 
mvn  ocvret  okv. 

22  Eturwvt  ena  en  kulket  os :  monkv  ce  turwvt  heren 
omat,  ce’na  omvlkvn  hvyayvket  fvcke  tares. 

23  Momis  ce  turwvt  hoi  waken  omat,  ce’na  omvlkvn 
yomucket  fvcke  tares.  Monkv  hvyayvke  ece  ’pikat 
yoraucket  on  omat,  mv  yomucke  en  rakke  estomvteke 
haks ! 

24  Este  estomet  pucase  hokkolen  em  vtotkeko  tayes : 
hvmken  en  homecet,  mo  met  hvmkan  vnokecvret  okv; 
monkat  hvmken  hvlatet,  momet  hvmkan  vhepakvret 
okv.  Hesaketvmese  nakockv  eshokkolen  em  vtotketv 
nmatskeko  tayes. 

25  Monkv  ce  kicvkis,  Cen  hesaketv  ohfvccv,  nake 
hompvranatskat,  monkat  nake  eskvranatskat,  hvtvm  ce’na 
ohfvccv,  nake  vccvranatskat  senaoricet  vkerrihcatskvs. 
Hesaketvt  hompetvn  muntvleko  haks  ?  momen  ena 
accvken  muntvleko  haks  ? 

26  Hecvkes  fuswv  hvlwe  fullan,  fokayet,  monkat  tacet, 
monkat  vteloyet,  tohto  vtehvkekot  omekv  :  momis  Ce’rke 
take  hvlwe  likat  hompvkuecet  os.  Centake  mv  ’sem 
vcacvke  mahet  omatskeko  haks  ? 

<27  Estomatskat  vkerricatskatet  cem  mahe  kupetv  hvm- 
ke  ohvtvlvyatske  taye  haks  ? 

28  Momen  estomen  accvken  senaoricet  vkerricatske 
haks  ?  Pvkpvke  lele  kihoce  vnrvwv  ocakat,  estomet  ma¬ 
ll  an,  vkerricvkes;  vtotkvkekot  os,  momet  fvllecvkekot 
os. 

29  Momis  ce  kicvkis,  Salomv  tisem  en  rakketv  omvlkv 
ofv  yv  hvmkvtekat  ornet  vccekates. 

30  Momekv  Hesaketvmese  pvhe  vnrvwv  ocat,  mv 
mucv-nettv  ocet,  pvkse  tvklike-esnorickv  ofv  vpvlvtho- 
yat  tis  momen  accecen  omat,  ceme  semuntvle  mahen 
ce’ccecvkekare  te,  vkvsvmkv  estomuse  ocatskat  ? 

31  Monkv,  Naken  hompeyvr  haks  ?  monkat,  Naken 
eskeyvr  haks  ?  monkat,  Naken  vcceyvr  haks  ?  maket 
senaoricet  vkerrihcatskvs. 

32  (Heyv  nanvke  omvlkvn  Centilvlke  hopoyaket  ome- 
kv  :)  Ce’rke  take  hvlwe  likat,  heyv  nanvke  omvlkvn  ce 
yacvkat  kerret  omekv. 

33  Momis  Hesaketvmese  em  ohmekketv,  momet  em 
fvccetvn  taten  hopoyvks,  momen  heyv  nanvke  omvlkvt 
cem  ohvpvkvkvres. 

34  Monkv  pvkse  vkerrice  senaorihcatskvs :  pvkset 
nanvken  erne  tat  e  em  vkerrice  senaoricvret  okv. 
Nettv  en  holwvketv  ocat  ’sem  etetayes. 

SETENTVCKE  VII. 

Ohfvccehcatskvs,  ec  ohfvccvkekaren. 

2  Ohfvcceckv  estomen  ’sohfvccecatskat  ’sec  ohfvcevken, 
momen  vhopakv  estomen  ’svhopayatskat,  hvtvm  ece  ’ho- 
pakvkvret  ok. 

3  Momen  estomen  tecakketskat  e  turwv  eto-kvcknce 
vk  ocan  hecetskat,  momis  tohkakv  ce  turwv  vk  ocan 
vkerricetskeko  haks  ? 

4  Monkat  estomet  tecakketskat,  Ce  turwv  eto-kvckucen 
cem  vk  ossihcvrs,  kicetskvr  haks?  momat  hecvs,  toh- 
kakvt  ce  turwvn  vk  oces. 

5  Mekusapv-vhayv  toyetskat,  ce  turwv  taten  tohkakvn 
vk  ossicvs ;  momofvt  heren  hecetskvres,  etecakketskat 
e  turwv  eto-kvckuce  em  vk  esetv. 

6  Nake  hvsvtkat  efv  ehmatskvs ;  momet  cem  makelitv 
taken  sukhv  em  vpvlahtatskvs,  oh  svpaklet  ele  elecvn 
hahyet ,  afulehcet,  ce  selahlecvke  witet  ok. 

7  Vpohvks,  momen  ce’mhoyvkvres :  hopoyvks,  momen 
eshecatskvres ;  vnvfkvks,  momen  cen  haukvkvres. 

8  Vpohat  vtekat  en  hecket  omekv;  momen  hopoyat 
esheces  ;  momen  vnafkat  en  haukvres. 

9  Monkat  este  estomatskatet,  e’ppucet  tvkliken  em 
’pohen  omat,  cvton  eh  met  o  haks  ? 

10  Momen  rvron  vpohen  omat,  cetton  eh  met  o  haks? 

11  Monkv  centake,  holwvhokatskat,  emetv  herakat  cen 
hopuetake  emetv  kerratsken  omat,  Ce’rke  take  hvlwe 
likat  mahvkvu  em  ’pohakat  nake  herakat  emvkekar  haks  ? 

12  Monkv  nanvke  omvlkv  este  cem  momecvkvre  ko- 
matskat,  cemeu  matvpomusen  em  momecvks :  heyvt 
vhakv  momen  owalvlket  omekv. 

13  Yhauke  cotkan  esceyvks  :  sumketv  erorat  vhanke 
taphet  on,  momen  neneu  taphet  omen,  momen  mv 
esceyat  snlket  omekv. 

14  Hesaketv  erorat  vhauke  cotket  on,  neneu  cotket 
omen,  nvcomet  eshecet  omekv. 

15  Owalv  laksvlke,  yvpefikv  em  accvke  vchoye,  momis 
ofv  yvhv  noksvlke  cen  yicakat  vketecvks. 

16  Em  ette  taken  es  kerratskvres.  Etofvsken  pvrko 
em  mvmhoyet  omen,  vkacon  ke-rakko  em  mvmhoyet 
ome  haks  ? 

1 1  Matvpomusen  eto  herat  vtekat  em  ette  heren  hayet 
omes :  momis  eto  holwakat  em  ette  holwvken  hayet 
omes. 

18  Eto  herat  em  ette  holwvke  hayeko  tayes,  momet 
eto  holwakat  em  ette  heren  hayeko  tayes. 

19  Eto  em  ette  here  hayekat  vtekat  tacket,  totkvn 
tvk  wihoket  os. 

20  Momekv  em  ette  taken  es-  kerratskvres. 

21  Pucase,  Pucase,  cv  kicakat  vtekat  hvlwe  em  oh- 
mekketv  ceyvranet  omekos;  momis  Cv’rke  hvlwe  likat 
komate  m  ome  cat  tvlket . 

22  Sulket  mv  nettv  omof,  Pucase,  Pucase,  ce  hocefkv 
ofv  erkenvkekat  haks  ?  momet  ce  hocefkv  ofv  puyv- 
fekcv  holwvhokat  sossicekat  haks?  momet  ce  hocefkv 
ofv  vtotketv  yekcvke  sulke  momecekat  haks?  cv  kicv- 
kvres. 

23  Momen  momof,  Ce  kerrvkvyvte  sekos;  holwvyeckv 
vtotkvlke  toyatskat,  v’nkvpvkvks,  kicvkares. 

24  Monkv  estimvt  o  estomet  heyv  vm  punvkv  pohet, 
yfastat,  este  hoporrene  mv  en  cuko  cvto  oh  hayvte  svho- 
payares ; 

25  Momen  oske  hvtapken,  uelauke  vlaken,  momen 
hotvle  hotalet,  mv  cuko  oh  latkvtes ;  momen  lvtkekates ; 
cvton  oh  liket  omekv. 

26  Momen  heyv  vm  punvkv  pohet  vfvstekat  vtekat, 
este  hoporreneko,  mv  en  cuko  oktahv  oh  hayvte  svho- 
payares : 

27  Momen  oske  hvtapken,  uelauke  vlaken,  hotvle 
hotalet,  mv  cuko  oh  latkvtes ;  momen  latkvtes,  momen 
en  lvtketv  rakke  tates. 

28  Momen  momet  ocvtes,  Cesvs  heyv  opunvkv  es  yuk- 
poyof,  em  emvhakvt  estomahes  este  komakvtes. 

29  Nakcokv-hayvlke  omekot,  yekcetv  oce  omet  emv- 
hayakekv. 

SETENTVCKE  VIII. 

Ekvnhvlwe  a  hvtvpikof,  este  sulsuke  mahet  vcvkvpeyv- 
tes. 

2  Momen  hecvs,  lepvt  vlaket,  vrakkuecvtes,  Pucase, 
kometsken  omat,  hvsvtken  cv  hayeitske  tayes,  maket. 

3  Momen  Cesvs  e’nke  awiyet,  celayvtes,  Komis ; 
hvsvtkvs,  kicet.  Momen  moman  vpaken  lepvse  en  hvsvt- 
kvtes. 

4  Momen,  Vketecet,  estimvn  ’monahyetskvs  :  momis 
ahyet,  plest  em  e  heckuecvs,  momet  nake  emetv  Mose 
makvte  es  en  kerkueckvn  svyvs,  Cesvs  kicvtes. 

5  Momen  Cesvs  Kvpvnevn  cehyof,  sentulevt  en  kusv- 
pepet  em  vlakvtes: 

6  Momet  Pucase,  vm  vtotkv  palse  es  enokket,  tayen 
estemerket,  cukon  wakkes,  maket. 

7  Momen  rorit  em  wicecares,  Cesvs  kicvtes. 

8  Momen  sentnlev  em  vyoposket  makvtes  ;  Piicase,  vn 
cuko  ceyetske  taye  heretv  orvkot  os:  momis  opunvkv 
tvlkusen  opunvyvs,  momen  vm  vtotkv  em  wikvres. 

9  Yneu  hunvnwv  yekcetv  elecv  huervyet  omit,  sule- 
tawvike  cv’lecv  ocikv ;  momet  heyvn,  Vyvs,  kicin, 
ayet  os ;  momet  etvn,  Vtes,  Mein,  atet  os;  momet  vm 
\totkvn,  Heyvn  momeevs,  Mein ,  momecet  os. 

10  Cesvs  pohof,  em  estomahvtes,  momen  vcvkfullaten, 
Melienwvn  ce  kievkis,  Vkysymkv  rakke  mo  mat  esheev- 
kates,  momes,  Eslevl  ofy  tat  eshecvJcos ,  kicvtes. 

11  Momen  ce  kievkis,  Sulket  hvsossv-fvccv  momen 
hvsvklatkv-fvccvu  awvres,  momet  Eplehame,  Iseke, 
Cekvpe  esyoman  vpaket  livlwe  em  ohmekketv  ofvn 
vpokvres. 

12  Momis  olimekketv  en  hopuetake  fettv  yomuckofvn 
vpvlvthoyvres ;  mvn  hvkihketv,  momen  nute  setetekketvn 
oevres. 

13  Momen  Cesvt  sentulevn,  Vyepvs;  momen  vkvsa- 
raetskat  etvpomen  cem  momekvs,  kicvtes.  Momen  em 
vtotkv  mv  hvse-vkerkv  etvwvn  em  wikvtes. 

14  Momen  Cesvs,  Petv  en  cukon  er  ceyof,  e  ’hiwv 
e’eket  hepetket  wakken  heevtes : 

15  Momen  enken  en  celayvtes ;  momen  hepetketv  em 
wihken,  aliket  vfvstakvtes. 

16  Yafkofv,  puyvfekcv  holwvhoke  vtehkakat  sulken 
’sen  yicakvtes ;  momen  em  punvkvn  puyvfekcdke  esos- 
sievtes ;  momet  enokhokat  omvlkvn  em  wicecakvtes  : 

17  Emet  pum  ehvperketv  cawvtes ;  momen  pum  enok- 
ketv  e  oh  wikvtes,  owalv  Hesiv  opunayet  makvte  soh- 
fvckvren. 

18  Momen  Cesvs  este  sulsuke  mahet  em  afoloten 
hecof,  tvpalv  vyetvn  makvtes. 

19  Momen  nakcokv-hayv  hvmket  vlaket,  Mvhaya, 
estvmv  estomen  ayetskis,  ece  ’cvkvyares,  kicvtes. 

20  Momen,  Culv  ekvnhauke  ocvkepes,  momen  hvlwe 
fuswv  puknvkv  ocvkepes ;  momis  este  E’chuswv  estvmvn 
e’kv  licvranat  tis  ocekos,  Cesvs  kicvtes. 

21  Momen  en  kerrepvlke  etvt,  Pucase,  ahyit,  cv’rke 
taten  hericaren  vm  etektvnecvs,  kicvtes. 

22  Momis,  Yc  vcvkvtes ;  momen  pvsvtkat  em  pvsvtkan 
hericvkekvs,  Cesvs  kicvtes. 

23  Momen  perro-cuko  ecehyof,  en  kerrepvlke  vcvkvpe- 
yvtes. 

24  Momen  hecvs,  vkhvse  hotvle-rakkot  kvwapkvtes, 
svheremahekv  perro-cuko  uemelohlvt  ohranvtes:  momis 
nocepe  tates. 

25  Momen  en  kerrepvlke  en  yicet,  ahonecicaket,  Pnca- 
se,  pu  hesahuecvs ;  pu  sumecvranes,  kicakvtes. 

26  Momen,  Vkvsvmkv  estomusen  ocatskat,  estomen  ce 
penkvlakvket  o  haks  \  'kicvtes.  Mohmen  ahuyiret,  hotvle 
vkhvse  tepaken  em  vseh4tes;  momen  lekuthe  rakket 
ocvtes. 

27  Momis  liunvntake  em  estomahakvtes,  Heyvhunvnwv 
estomet  ot  omen,  hotvle  tisem  momen  uehvtkv  tisem  em 
apohicakes!  makaket. 

28  Momen  tvpalv  Kvkesenvlke  ekvnvn  rorof,  este  hok- 
kolet,  puyvfekcv  holwvhoke  vtehket,  cvpvkhoke  mahet, 
este  estomet  mv  hoyvneko  tayaten,  este  herickv  vlkan 
awolket,  vnrvpakvtes. 

29  Momen  hecvs,  huehkakvtes,  Cesvs  Hesaketvmese 
E’ppuce  toyetskat,  naken  pu  tenrvwv  oceya  ?  oketv 
oreko  munken  pu  ’stemerricvranet  yvmv  vlaket  ometska? 
kicaket. 

30  Momen  mv  hopvyen  sukhv  sulke  fulle  hvmket  nano¬ 
pet  fullvtes. 

31  Momen  puyvfekcv  holwvhokat,  Sepu’^sicetsken 
omat,  sukhv-fullan  ’sen  ceyeyvren  pura  etektvnecvs,  ki- 
caket,  en  kusvpakvtes. 

32  Momen,  Vpeyvks,  kicvtes.  Momen  esossof,  sukhv- 
fullan  es  en  ceyvtes  ;  momen  hecvs,  sukhv-fulle  hvmkat 
omvlkvt  pvfpvnet  pefatket,  vknvtlien  vklivsen  vk  tasecet, 
uewvn  vk  pvsatkvtes. 

33  Momen  vhecicakvte  pefatket,  tvlofvn  vpeyepvtes, 
momet  nanvke  omvlkvn  onayakvtes,  momen  puyvfekcv 
holwvhoke  vtehkakvte  nake  em  estomakateu. 

34  Momen  hecvs,  tvlofv  este  omvlkvt  Cesvs  er  vnrvpv- 
ranet  a  sossvtes ;  momen  hecakof,  em  ekvnv  em  vtekakat 
enkvpvkvren  en  kusvpakvtes. 

SETENTVCKE  IX. 

Momen  perro*cuko  ecehyet,  tikvtes,  momet  erne  tvlo¬ 
fvn  ceyvtes. 

2  Momen  hecvs,  hunvnwv  palse  es  enokket  pvtakv  oh 
wakken  sen  yicvtes :  momen  Cesvs  em  vkvsvmkv  taken 
hecof,  palse  es  enokkat,  OVppuce,  ce  mvhlvpvtkekvs ; 
cen  holwvyeckv  ce’nkvpvkakes,  kicvtes. 

3  Momen  hecvs,  nakcokv-hayvlket,  Heyv  este  Hesa- 
ketvmesen  vtvkleces,  erne  ofvn  makakat  sasvtes. 

4  Momen  Cesvs  em  vkerrickv  taken  kerret,  Estomen  ce 
feke  ofvn  holwvken  vkerricatske  haks?  kicvtes. 

5  Cen  holwvyeckv  ce’nkvpvkakes*  maketv,  monkat 
Ahuyiret  yvkvpvs,  maketv  tepakat  estomat  ’senyekcet 
ome  haks ! 

6  Momis  este  E’chuswv  yvmv  ekvnv  yekcetv  ocet  hol¬ 
wvyeckv  kvpakice  tayat  kerratskvren  ;  (momof  palse  es 
enokkat,)  Ahuyiret,  cem  pvtakv  cahwet,  cen  cukon  vyvs, 
kicvtes. 

7  Momen  ahuyiret,  en  cukon  ayvtes. 

8  Mo  mis  este  sulsukat  hecof,  em  estomaliet,  Ilesa- 
ketvmese  vkvsvmakvtes,  yekcetv  mome  este  errivte. 

9  Momen  Cesvs  mvn  a  ossof,  hunynwv,  Maro  hocefket* 
cvtokunawv  vtelokv  cukon  liken  hecvtes;  momet  Yc 
vcvkvyvs,  kicvtes.  Momen  almeret,  vcvkayvtes. 

10  Momen  mome  ocvtes,  Cesvs  hompet  nvthofvn  likof, 
hecvs,  cvtokunawv-vteloyvlke  holwvyecvlken  esyomet 
sulket  yicet,  Cesvs  en  kerrepvlken  esyomen  vpaket 
vpokvtes. 

11  Momen  Falvsevlke  hecof,  Estomen  ce  Pucase  take 
cvtoknnawv-vteloyvlke  holwvyecvlke  esyoman  vpaket 
hompe  haks  ?  en  kerrepvlken  kicakvtes. 

12  Momis  Cesvs  pohof,  Cvfencakat  vlekcv  eyacvkekos, 
momis  enokhokat  eyacakes ,  kicvtes. 

13  Momis  vpeyet,  lieyvt  naken  okat  kerrvkes,  Nake 
ohnekrickv  tokon,  merretv  mimvn  cvm  vlostes :  este 
fvccakan  enhuehkvranit  vlakit  omvkokv  ;  momis  holwv¬ 
yecvlke  em  vkerrickv  eticvren. 

14  Momof  Cane  en  kerrepvlket  en  yicvtes,  Pnme 
Falvsevlke  esyomeyat  tewolen  eelvweceyan,  estoman  cen 
kerrepvlke  eelvwecvkekot  ome  haks  ?  kicaket. 

15  Momen  Cesvs  kicvtes,  Hokte-epayvranat  vpake  vte- 
kat  hopuetake  hokte-epayvranat  en  cuko  vtehkvlke 
hvkihhohke  taye  haks?  momis  hokte-epayvranat  em  esho- 
yvre  nettv  cvkkakvres,  momen  momoftan  eelvwecvkvres. 

16  Estimvt  vccvke  leske  nake  mucvse  em  vlicekot  os  ; 
mv  emvhericvrane  em  vlihocatr  vccvke  en  cawet  on, 
cetakkat  svheremahe  hakekv. 

17  Monkat  este  sukcv  lesken  pvrko-opuswv  mucvsen 
vcanvkekot  os;  momen  omat,  sukcv  setken,  pvrko- 
opuswv  fihnes,  momen  sukcv  hopvnkes  :  momis  pvrko- 
opuswv  mucvsat  sukcv  mucvsen  vcvnhoyes,  momen  estv- 
mitis  yvmahikekos. 

18  Heyv  nanvke  kicakof,  hecvs,  este  evpayvt  vlaket  en 
tokkekvtes,  Cv’chuste  entis  eleps ;  momis  atet  ce’nken 
oh  wvkecvs,  mo  men  vhesakvres,  maket. 

19  Momen  Gesvs  ahueret,  vcvkayvtes,  momen  en  ker- 
repvlkeu. 

20  Momen  hecvs,  hokte,  cate-fihne  ohrolope  pale-hok- 
kolohkake  es  enokket,  topvrvn  vlahket,  en  kapv  em  vte- 
ken  celayvtes  : 

21  En  kapv  celayin  omat  tvlkusis,  cv  cvfeknvres,  erne 
ofv  makvtet  okv. 

22  Momis  Cesvs  afulotket  hecvtes,  momet  hecof, 
Cv’chuste,  heren  ce  mahlvpvtkekvs ;  cem  vkvsvmkvt 
cvfeknen  ce  hayes,  kicvtes.  Momen  mv  hvse-vkerkvn 
vteken  hokte  cvfekne  hakvtes. 

23  Momen  Cesvs  evpayv  en  cukon  ecehyet,  wahokvlke 
momen  este  sulke  estokemahen  hecof, 

24  Tektvnecvks;  hoktuce  elekot,  momis  nocekv,  kicv¬ 
tes.  Momen  vpelicakvtes. 

25  Momis  este  sossihocof,  eceyet,  enken  en  hvlatvtes, 
momen  hoktuce  ahuervtes. 

26  Momen  mv  opunvyeckv  mv  ekvnv  omvlkvn  hvme- 
cicvtes. 

27  Momen  Cesvs  mvn  enkvpakof,  hunvntake  eturwv- 
hecvkeko  hokkolet  vcvkvhoyet,  huehkakvtes,  Tewe  e’p- 
puce,  pum  merrvs,  makaket. 

28  Momen  cuko  ecehyof,  hunvntake  eturwv-hecvkekat 
em  vlahokvtes ;  momen,  Heyv  momece  tayes,  cv  komet 
vkvsvmatsket  o  haks  ?  Cesvs  kicvtes.  Henka,  Pucase, 
kicakvtes. 

29  Mohmen  e  turwv  en  celayvtes,  Cem  vkvsvmkv  take 
vcvkvyen  cem  momvkekvs,  kicet. 

30  Momen  e  turwv  en  hauhakvtes  ;  momen  Vketecvks, 
estimvt  keriyates,  maket,  Cesvs  yekcen  kicvtes. 

31  Morais  vhoyof,  mv  ekvnv  omvlkvn  ohonvkv  hvmeci- 
cakvtes. 

32  Esossof  hecvs,  este  opunayeko,  puyvfekcv  holwvke 
vpiken,  es  en  yicakvtes. 

33  Moment  puyvfekcv  holwakan  ossihcof,  opunvyekate 
opunayvtes ;  raomen  este  sulsukat  em  estomahakvtes, 
Eslevl  ofv  mome  heclioyvte  seks,  makaket. 

34  Momis  Falvsevlket,  Puyvfekcv  holwvhokat  ’sem 
evpayv  eteropotten  puyvfekcv  holwvhokan  sossicet  os, 
makakvtes. 

35  Momen  Cesvs  tvlofv  tvlofucvlkeu  omvlkvn  arvtes, 
en  senekake  take  ofvn  emvhavet,  ohmekketvt  em 
opunvkv-hervn  es  erkenaket,  momet  este  em  enokketv 
vtekat,  momen  evkvlkv  vtekat  em  wicecakvtes. 

36  Momis  este  sulsokan  hecof,  em  merrusvtes,  hotosa- 
kuset,  momet  vwahet  yvpefikv  vhecicv  ocvkeko  oma- 
kekv. 

37  Mom  of,  Mehenwusan  naklokce  sulket  os,  momis 
vtotkvlke  nvcomiis : 

38  Monkv  naklokcat  e  pucasen  emekusvpvks,  *  vtot¬ 
kvlke  en  naklokce  ohtotvren,  en  kerrepvlken  kicvtes. 

SETENTYCKE  X. 

Momen  en  kerrepvlke  pale-hokkolohkakat  enhuehkof, 
puyvfekcv  hvsvthvkekat  okfvnke,  sossice  tayen,  momet 
enokketv  mvrahrvkv  omvlkvn,  momet  evkvlkv  mvrahrvkv 
omvlkv  wicece  tayen  yekcetvn  emvtes. 

2  Tokvs,  vpastelvlke  pale  hokkolohkakat  hocefhokv 
heyv  tes ;  Enhvteceskv  Simv,  Petv  kihocat,  momen  ete- 
cakkat  Yntolu;  Cems  Sepete  tfppuce,  momen  etecak- 
kat  Cane  ; 

3  Felvpe,  momen  Paralome ;  Tamvse,  momen  Maro 

cvtokunawv-vteloy  v ;  Cems,  Alfev  e'ppuce,  momen  Le- 
pev,  Ratev  en  hocefkv  ; 

4  Simv  Kenvnvlke,  momen  Cutvse  Eskalev,  mv  Oesvs 
erwiyvte. 

5  Heyv  pale-hokkolohkakan  Cesvs  vpeyicet,  yekcen 
kicakvtes,  hvmmaket,  Centilvlke  em  ekvnv  ofv  vpeh- 
yatskvs;  momet  Semelevlke  erne  tvlofv  hvmJcis  esceh- 
yatskvs  : 

6  Momis  Eslevl  en  cuko  hvmecvte  yvpefikv  sumecat  min 
em  vpeyvks. 

7  Momet  vpeyatskat,  erkenvkvks,  Hvlwe  em  ohmekketv 
vwolices,  makaket. 

8  Enokhokat  em  wicecet,  lepvvlke  en  hvsytecet,  pvsvt- 
kat  asvpvklecet,  puyvfekcv  holwvhokan  sossicvks ;  en- 
rahkv  sekon  cen  heckvtes,  enrahkv  sekon  wiyvks. 

9  Cvtokunaplanet  ot,  cvtokunaphvtke,  cvtolane  tateu 
cen  cvtokunawv  en  sukcv  vtekken  ehopakeJcot , 

10  Monkat  ehvlewv  en  sukcvt  ot,  kapv  tateu  hok- 
kole,  estelepikv  tateu,  setekkekv  tateu  hoJchole  eho- 
pahkatskvs ;  vtotkv  en  hompetv  en  hecke  taye  lieretv 
oret  omekv. 

11  Momet  tvlofv,  tvlofuce  tateu  estomis  esceyatskat, 
estimvt  mv  ofv  he  rat,  vpohvks ;  momet  mvn  fekhonnvtet 
vpeyatskvres. 

12  Momet  cuko  esceyatskof,  herkvn  oh  opunvyvks. 

13  Momen  cuko  lieretv  oren  omat,  cen  herkv  take  oh 
vlvkekvs;  momis  heretv  orekon  omat,  cen  herkv  take  ec 
oh  fulkvkekvs. 

14  Momen  estimvt  o  estomet  ce  yvpayekot,  hvtvm  cem 
opunvkv  pohekon  omat,  mv  cuko,  tvlofv  tateu  enkvpa- 
katskof,  ce’le  essu  vlikan  fekevvks. 

15  Mehenwvn  ce  kicvkis,  Ohfvcceckv  nettv  omof  Sa- 
tvme  Komalv  tepakatet  mv  tvlofvn  ’sen  here  tares. 

16  Hecvkes,  yvpefikvyvhv  sulke  em  etenrvwv  omatsken 
ece  ’totvkis;  monkv  hoporrenvke  cetto  omet,  momet 
nake  vhopvneko  pvcehowe  oravks. 

1 7  Momis  este  vketecvks ;  tekueketvu  ’sece’peyet, 
momet  en  senekake  take  ofvn  ce  tepkvkvret  ok. 

18  Momen  vne  vc  vrahkvn  este  em  evpayvlke  mornen 
mekkvlke  ehomvn  es  ce  vihocvkvres,  Centilvlke,  momen 
emetake  vnrvpe  esohkerkueckvn. 

19  Momis  mv  enke  ofv  ce  wikvkof,  Estomen,  hvtvm 
naken  opunahoyeyvr  haks  ?  vkerricet  senaorilicatskvs  ; 
mv  hvse-vkerkv  ofv  mahusan  naken  opnnayvranatskat 
ce’mhoyvkvret  okv. 

20  Cemet  opunayet  omatskekon,  momis  Ce’rke  take 
em  Puyvfekcvt  ec  ofv  take  opunayet  omekv. 

21  Momen  etecakkatet  etecakkaten  elkvn  em  wikvres, 
momen  erket  kopuewvn  :  momen  hopuetaket  erkvlken 
vnrvpaket  pvsvtepuecvkvres. 

22  Momen  cv  hocefkv  vrahkvn  este  omvl  em  en  ho¬ 
rn  eckatskvres  :  momis  mv  momis  kome  emeyuksicat 
hesakvres. 

23  Momis  heyv  tvlofvn  ece’ssehocvken  omat,  tvlofv 
etvn  vpefatkvkes:  mehenwvn  ce  kicvkikv,  Eslevl  erne 
tvlofv  vlkan  fulle  poyatskekon,  este  E’chuswvt  vlv- 
kvres. 

24  En  kerrepv  mvhayv  es  en  hvlwekon,  vtotkvu  e 
pucase  es  en  hvlweks. 

25  En  kerrepv  e’mvhayv  etvpomat  em  etetayen  ;  mo¬ 
men  vtotkv  e  pucase  etvpomat  em  etetayet  os ;  cuko  e 
pucasen  Pelsepvp  kicakvten  omat,  en  cuko  vtehkvlke 
mahvkvu  kicvke  tayet  omeko  haks  ! 

26  Monkv  em  penkvlahkatskvs,  nake  ohrvnke  enrvmkv- 
ranekat  sekon,  ehke  kerkvranekat  sekot  omekv. 

27  Nake  yomuckofv  ce  kicvkvyat  hvyayvke  ofvn 

onvyvks  ;  momen  nake  ce  hvcko  ofvn  pohatskat,  mvn 
cuko  onvpvn  erkenvkvks. 

28  Momen  ena  elecaket,  momis  puyvfekcv  eleevkeko 
tayat  era  penkvlahkatskvs ;  momis  puyvfekcv  ena  es- 
hokkolv  estemerkv  hute  ofv  sumecice  tayat  min  em 
penkvlvks. 

29  Cutkucvlke  hokkolat  kotenv  hvmken  wihoyet  omeko 
haks?  momat  mv  hvmkusis  C’erke  take  her  ret  omekon 
ekvnv  oh  lvtikekos. 

30  Morals  ce’kv  take  esse  tis  omvi  vhonkvtkes. 

31  Monkv  ce  penkahlvkates,  cutkucvlke  sulke  es  em 
vcakatsket  os. 

32  Monkv  estimvt  o  estomet  este  ehomvn  cv  ker- 
kuecen  omat,  mvn  vneu  Cv’rke  hvlwe  likat  ehomvn  ker- 
kuecares. 

33  Momis  estimvt  o  estomet  este  ehomvn  cv  hepakat, 
mvn  vneu  Cv’rke  hvlwe  likat  ehomvn  vhepvkares. 

34  Herkvn  ekvnvn  ohtotvranet  vlakes,  cv  kohmatskvs ; 
herkvn  vtotvranit  vlakit  omvks,  momis  eslafkv-cvp- 
kon. 

35  Este-hunvnwvn  e’rken  vnrvpen  etekvpicvranit,  mo- 
met  echuswvn  e’cken  vnrvpen,  momet  em  ehiwvn  e’he- 
e’cken  vnrvpen  huericvranit  vlakit  omikv. 

36  Momen  este  en  horre  e  hutvlke  mahusat  omvres. 

37  Estimvt  erket  ot,  ecke  tateu  vne  semuntvlen  vno- 
kecat  cvnake  orekot  os;  momen  estimvt  eppucet  ot, 
echuste  tateu  vne  semuntvlen  vnokecat,  cvnake  ore¬ 
kot  os. 

38  Momen  estimvt  tohweklepkv  eset,  vc  vcvkvtekon 
omat,  cvnake  orekot  os. 

39  Estimvt  en  hesaketv  eshecat  sumecicvres ;  mo¬ 
men  estimvt  vne  vc  vrahkvn  en  hesaketv  sumecicat  es- 
hecvres. 

40  Estimvt  ce  yvpayvkat,  vnen  cv  yvpayet  omes  ;  mo- 
men  cv  yvpayat  vc  vtotvte  evpayet  omes. 

41  Estimvt  owalvn  owalv  en  hocefkv  ofvn  evpayat 
owalv  es  em  feketvn  en  heckvres;  momen  estimvt  este 
fvccvn  este  fvcee  en  hocefkv  ofvn  evpayat  este  fvccv  es 
em  feketvn  en  heckvres. 

42  Momen  estimvt  o  estomet  heyv  lopockusat  hvmken, 
en  kerrepv  en  hocefkv  ofvn,  uekvsvppe  es  esketv  hvm- 
kusen  es  erne  estomis,  mehenwvn  ce  kicvkis,  Em  feketv 
estomaten  en  sumikekos. 

SETENTVCKE  XI. 

Momen  raome  ocvtes,  Cesvs  en  kerrepvlke  pale-hokko- 
lohkakat  heyv  vhakucvlke  emat  poyof,  erne  tvlofv 
vlkaten  emvhayet,  momet  erkenvkvranet  mvn  enkv- 
pakvtes. 

2  Momen  Cane  cuko-yekcv  ofvn  Klist  em  vtotketvn 
pohof,  en  kerrepvlke  hokkolen  atotvtes, 

3  Momet,  Ylvkvranvte  toyetska,  monkat  etvn  en  nene 
hece  haks  ?  kicvtes. 

4  Momen  Cesvs  em  vyoposkat,  Yhoyet  nake  pohe  mo¬ 
met  hecatskat  Canen  en  kerkuecvks : 

5  Eturwv-hecvkekat  hecakes,  momen  yvkvpvkekat 
yvkvpakes,  lepvvlke  en  hvsvthakes,  momen  pohvkekat 
pohakes,  pvsvtkat  akvwvphoyet  os,  momen  opunvkv- 
hervn  estemerrakat  em  erkenvkhoyes. 

6  Momen  estimvt  o  estomet  vc  vrahkvn  elentappekat  en 
heret  omes,  kicvtes. 

7  Momen  vhoyehpof,  Cesvs  Cane  ohfvccvn  este  sulsokan 
’sem  punvyvketvn  vlicecet,  Naken  hecvranet  vnrvwvn  esos- 
satskvt  haks  ?  Kohv  hotvle  fvmoyicen  ? 

8  Momis  naken  hecvranet  esossatskvt  haks?  Hunvnwv 

vccvke  lowaloke  vccen  ?  Hecvs,  vccvke  lowaloke  es  fullat, 
mekkvlke  en  cuko  taken  vpokes. 

9  Momis  naken  hecvranet  esossatskvt  haks  ?  Owalvn  ? 
Momes,  ce  kicvkis,  momen  owalv  semuntvlet  omes. 

10  Hecvs,  vm  punvkv-sarv,  ce  turofv  ehomv  cen  nene 
etetakuecvranat,  ce  homvn  vtotis,  opunvyece  cohoyvte, 
lieyvt  mvt  omekv. 

11  Mehenwvn  ce  kicvkis,  Hoktvke  heckuecvte  vpvke 
Cane  paptisv  ’sen  rakke  kvwvpkvte  sekos ;  momis  hvlwe 
em  ohmekketv  ofv  cotkus  mahatet  es  en  rakket  os. 

12  Momen  Cane  paptisv  en  nettv  vtekat  vte  hiyome 
orat  hvlwe  em  ohmekketv  ohyekhoces,  momen  ohyek- 
cakat  vyekcet  eenakuecakes. 

13  Owalvlke  vhakv  esyomat  omvlkvt  Cane  vteken 
owalvkvtet  okv. 

14  Momen  eenakuecetv  komatsken  omat,  heyvt  Elivs 
mv  vlvkvranvte  tes. 

15  Estimvt  e  hvcko  es  pohetv  ocat,  pohekvs. 

16  Momis  naken  heyv  honvpse  es  vhopayar  haks? 
Hopuetake  nakwikv  vlkan  vpoke,  momet  vpvltake  oh 
huehket, 

17  Momet,  Geni"  pofkvkeyis,  opvnatskeks;  cen  hvkih- 
hokeyis,  hvkihhokatskeks,  makake  omes. 

18  Cane  hompekot,  eskekot  vlakvtet  omen,  Payvfekcv- 
holwvken  oces,  makakekv. 

19  Este  E’chuswv  hompet  momet  esket  vlakvtes,  mo¬ 
men,  Hecvs,  hunvnwv  hompetv  vnoksat,  momet  pvrko 
opuswv  eskvt,  cvtokun a w v- vteloy vlke  momen  holwv- 
yecvlke  en  hesset  ares !  makaks.  Momis  hoporrenkv 
e’chustaket  fvccecakes. 

20  Momof  mv  tvlofv  take,  em  vtotketv  yekcakat  sulke 
mahat  momecvtet,  vkerrickvn  eticvkekat  ohfvccvn  vnra' 
pet  em  punvyetvn  vlicecvtes: 

21  Cen  hoi  wakes,  Kolesa!  cen  hoi  wakes,  Persita ! 
vtotketv  yekcvke  ec  ofv  take  momakvte  Tilv  Sitvne 
tepakat  ofvn  momakvten  omat,  hofunen  sukcv-hakvn 
vchoyety  momet  essun  tvkvpoket  em  vkerrickvn  eticakvnt 
omekv. 

22  Momis  ce  kicvkis,  Ohfvececkv  nettv  omof  Tilv 
Sitvne  tepakat  es  cen  hervke  tares. 

23  Momen  Kvpvnev  toyetskat,  sutv  oren  kvwapketskat, 
estemerkv  huten  vkhvtapketskvres ;  vtotketv  yekcvke 
ec  ofv  momakvte  Satvme  ofvn  momakvten  omat,  mucv 
nettv  oren  likvnt  omekv. 

24  Momis  ce  kicvkis,  Ohfvececkv  nettv  omof  Satvme 
ekvnvt  es  cen  here  tares. 

25  Mv  omof  Cesvs  opunayet,  makvtes,  CVrke  hvlwe 
ekvnvn  e  Pucase  toyetskat,  ece  ’kvsamis,  heyv  nanvke 
kerrat  momet  hoporrenakat  em  ehet,  hopuetakucen  em 
enrametskekv. 

26  Momes,  CVrke,  momet  cen  renakv  ehomv  here  es 
cem  momvtet  okv. 

27  Nanvke  omvlkvn  Cv’rket  cv’nke  ofvn  hayet  os :  mo¬ 
men  hunvnwv  estomet  Eppuce  kerrekon,  Erke  tvlket 
Tcerres  ;  Erkeu  hunvnwv  estomet  kerrekon,  Eppuce,  mo¬ 
men  estimvt  o  estomen  Eppucet  komet  hecicat  tvlket 
kerraJces. 

28  Vtotket  momet  cen  honlioyvkat  omvlkvt  vc  oh 
vwvkes,  momen  fekvpkvn  ce’mvkares. 

29  Nokwvohwakkv  cvnaken  e  oh  wvkecvks;  momet 
’svn  kerrvks ;  eyaskvyet  omit,  cv  feke  ofvu  kvncvpvyet 
omikv ;  momen  cem  puyvfekcv  fekvpkvn  ’sen  hecats- 
kvres. 

30  Nokwvohwakkv  cvnake  yulohet  on,  vn  sapokvu  ta- 
hoknet  omekv. 

SETENTYCKE  XII. 

My  omof  Cesvs  nettvcakon  ayet  telekon  etehoyanvtes ; 
momen  en  kerrepvlket  elawvket  ot,  en  lokcen  es  mamet, 
pvpetv  vlicecakvtes. 

2  Morais  Falvsevlke  hecof,  Hecvs,  cen  kerrepvlke  nettv- 
cako  mometv  tokon  momakes,  kicakvtes. 

3  Morais,  Tewe  momen  vpvkakat  elawakof  estomvte, 

4  Estomet  Hesaketvmese  en  cuko  ecehyet,  hecetv  tvk- 
like,  rav  hompeko  tetayvte  tat,  momen  vpvkakateu,  mo- 
mis  plestvlke  tvlke  hompvkvranat  hompvte  ohonvkv  oho- 
nayatskekat  haks?  kicvtes. 

5  Monkat  estomet  plestvlke  cuko  vcakat  ofvn  em 
mvttekate  nettvcako  vhopanat,  vhakv  ofv  ohonvkv  ohona- 
yatskekat  haks? 

6  Momis  ce  kicvkis,  Heyvmvn  cuko  vcakat  ’sen  rakket 
likes. 

7  Momis,  Nake-ohnekrickv  tokon,  merretvn  cvm  vlostes, 
make  naken  okat  kerratskvten  omat,  em  mvttvkekate 
ohfvccecatskekvnt  os. 

8  Este  E’chuswv  nettvcako  tis  e  Pucaset  omekv. 

9  Momen  ravn  enkvpakof,  en  senekake  taken  eceyvtes: 

10  Momen  hecvs,  hunvnwv  e’nke  yuknet  likvtes :  mo¬ 
men,  Xettvcako  nake  wicecetv  fvccvt  o  haks  ?  kicaket, 
em  ’pohakvtes,  vnrvpvkvret. 

11  Momen,  Ece  ’pakvkat  hnnvnwv  estomet  yvpefikv 
hvmken  ocen,  nettvcakon  ekvnhauken  vk  latken  omat, 
hvlatet  ossicekare  te?  kicakvtes. 

12  Monkv  estomomusen  hunvnwvt  yvpefikvn  ’sem  vca- 
ket  o  haks  ?  Monkv  nettvcako  here  momeckv  vfvstetv 
fvccvt  omes. 

13  Momof  hunvnwvn,  C’enken  rvtosecvs,  kicvtes.  Mo¬ 
men  rvtosecvtes :  momen  temvpoke  hvmkate  ome  hakv- 
tes. 

14  Momof  Falvsevlke  sosiyet,  vnrvpet  estomecet  sume- 
cice  tetayat  ete’m  opunvyecakvtes. 

15  Momis  Cesvs  kerrof,  mvn  enkvpakvtes;  moraen  este 
sulsuke  mahet  vcvkvpeyen,  omvlkvn  em  wicccakvtes ; 

1 6  Momet  ohkerkuecvkekaren  yekcen  kicvtes  ; 

17  Hesiv  owalv  hvmmaket  opunvyvte  ’sohfvckvren, 

1 8  Hecvs,  vm  vtotkv,  mv  ensatkvv  vte ;  vm  vnokeckv, 
rav  ofv  vm  puyvfekcv  heren  afvckat :  vm  Puyvfekcvn  oh 
ocares,  momen  fvcceckvn  Centiivlken  kerkuecvres. 

19  Cevllekot,  huehkekares ;  momen  estimvt  em 
opunvkv  en  hake  tehoyvnkv  vlkate  pohekares. 

20  Kohv  tonufke  kvcekot,  afusyekcv  ekkucat  vsleceko 
munket,  fvccetvt  ohfvnketvn  vtohte  tvlkvres. 

21  Momen  en  hocefkv  ofvn  Centilvlke  vfekrakkvkvres. 

22  Momof  puyvfekcv-holwvke  oce,  heceko,  momet  opu- 
nayekon  ’sen  yihocen,  em  wicecvtes ;  monkv  heceko, 
opunayekate  opunayet,  hecvtes. 

23  Momen  este  omvlkvt  em  estomahaket,  Heyv  Tewe 
e’ppuce  toko  haks?  makakvtes. 

24  Momis  Falvsevlke  pohof,  Heyv  hunvnwvt  puyvfekcv 
holwvhoke  emet  sossicet  omekon,  momis  Pelsepvp,  puyv¬ 
fekcv  holwvhokat  em  mekko,  eteropotten  sossicet  os ,  ma¬ 
kakvtes. 

25  Momen  Cesvs  em  vkerrickv  taken  kerret,  hvm- 
makvtes ;  Tvlofv  em  etvwv  vnrvpe  tekvpakat  vtekat 
hopvnketvn  eroret  os ;  momen  tvlwvt  ot,  cuko  tateu  em 
etvwv  vnrvpe  tekvpakat  vtekat  huyirekos. 

26  Momen  Setvnet  Setvnen  ossicen  omat,  em  etvwv  e 
vnrvpet  tekvpaket  os ;  monkv  estomet  em  ohmekketv 
huervr  haks  ? 

27  Momen  Pelsepvp  eteropotten  puyvfekcv  holwvhoke 
sossicin  omat,  estimv  eteropotten  cen  hopuetake  sossice 
haks  ?  monkv  mvt  cem  fvccecvlke  tares. 


MARO,  12. 


33 


28  Momis  Hesaketvmese  em  Puyvfekcv  eteropotten 
puyvfekcv  holwvhoke  sossicin  omat,  Hesaketvmese  em 
ohmekketvt  ec  oh  vlakvket  os. 

29  Monkat  estimvt,  este  yekce  cuko  en  ceyet,  nakoce 
em  vhopvne  tetaye  liaks?  este  yekcat  taten  wvnayet 
omekon  omat,  momen  omofvt  cuko  em  vhopanvres. 

30  Estimvt  vc  vpvkekat,  vc  vnrvpes ;  momen  estimvt 
vc  vpaket  vteloyekat,  vwahecet  omes. 

31  Monkv  ce  kicvkis,  Holwvyeckv  vtekat,  momen  He¬ 
saketvmese  tvkleckv  omvlkvn  este  enkvpvyecihocvres ; 
momis  Puyvfekcv  Vcakat  tvkleckv  este  opunayat  en- 
kvpvyecihocekares. 

32  Momen  estimvt  o  cstomet  opunvkv  este  E’chuswv 
vnrvpen  opunayat,  enkvpvvyecihocvres ;  momis  estimvt 
ot  Puyvfekcv  Vcakat  vnrvpet  opunayat,  yvmv  ekvnvt 
ot,  ekvnv  vlvkvranat  to  estomis,  en  kvpvyecihocekares. 

33  Eto  tateu  heren  hayet,  momet  em  etteu  heren 
hayvks ;  monkat  eto  tateu  holwvken  hayet,  em  etteu 
holwvken  hayvks ;  eto  em  etten  es  kerhoyet  omekv. 

34  Eketnv  cetto  honvpse  toyatskat,  estomet  ceme  hoi- 
wahokatske  tat  nake  herake  opunahoyatske  taye  haks  ? 
efeke  sulke  nake  vtehkat  aosse  ecukwv  opunayet  omekv. 

35  Este  herat  e  feke  ofv  em  enakockv  herat  aossen 
nake  herakan  ’sossicet  omes ;  momen  este  holwakat  e 
feke  em  enakockv  holwakat  aossen  nake  holwahokan 
’sossicet  omes. 

36  Momis  ce  kicvkis,  Opunvkv  ehvperke  vtekat  este 
opunahoyat  ohfvcceckv  nettv  omof  ohkerkuecvres. 

37  Cem  opunvkv  vcvkvyen  ce  fvccvket,  cem  opunvkv 
vcvkvyen  ec  ohfvccvkvret  okv. 

38  Mom  of  nakcokv-hayvlke,  momen  Falvsevlket  em 
vvoposket,  Mvhaya,  nake  eskerretvn  cen  hecetv  pu 
yaces,  makakat  sasvtes. 


Muskokee,  Matthew, 


3 


34 


MARO,  12. 


39  Momis  em  vyoposket,  Este  honvpse  holwvhoke  mo- 
met  hoktarvke  nake  eskerretvn  hopoyaket  os ;  momen 
nake  eskerretv  e’mhoyekares,  momis  nake  eskerretv 
owalv  Convse  enake  tvlken. 

40  Convse  nettv  tutcenen  nereu  tntcenen  rvro  rakke  e 
nvrke  ofvn  vpikvte  etvpomen,  este  E’chuswv  ekvnv  e 
feke  ofvn  nettv  tutcenen  nereu  tutcenen  vpikvret  ok. 

41  Nenefv  hunvntake  ohfvcceckv  omof  akvwvpket, 
heyv  este  honvpse  ohfvccecvkvres :  Convse  em  erkenv- 
ketvn  em  vkerrickv  eticakvtet  okv ;  momen  hecvkes, 
Convse  es  en  rakket  heyvmvn  likes. 

42  Wahvlv  mekko-hokte  ohfvcceckv  omof  akvwvpket, 
heyv  este  honvpse  ohfvccecvres  :  ekvnv  vtekakat  vtet 
Salomv  en  hoporrenkv  pohvranet  vlakvtet  okv ;  momen 
hecvkes,  Salomv  es  en  rakket  heyvmvn  likes. 

43  Puyvfekcv  hvsvtkekat  este  osiyof,  fekvpkvn  hopo- 
yet,  momet  eshecekot,  ekvnv  kvrkapan  ares. 

44  Momof,  Cv  hute  aossvyvtet  oh  fulkares,  makes; 
momet  vlakof,  tvnket,  pasket  momet  mvhericken  esheces ; 

45  Momof  ayet,  puyvfekcv  holwvhoke  eme  sen- 
holwvhoke  kolvpaken  evpayes,  momen  esceyet  mvn  vpo- 
kes ;  momen  mv  este  en  hueretv  espoket  hvteceskvn  ’sen 
holwakes.  Heyv  este  honvpse  holwvyecakat  em  matv- 
pomvres. 

46  Este  em  punaye  munkof,  hecvs,  e’cke  momen  etecak- 
kakat  fettvn  svpaklvtes,  em  punvyetvn  eyacaket. 

47  Momof,  Hecvs,  ce’cke,  momen  ce  tecakkakat  fettvn 
svpakles,  cem  punvyetvn  eyacaket,  hvmket  kicvtes. 

48  Momis  em  vyoposket,  Estimvt  cv’cket  o  haks? 
momen  estimvt  tecakkakvyat  to  haks  ?  em  onayan 
kicvtes. 

49  Momen  e’nke  en  kerrepvlke  oh  rvtosehcet,  Hecvkes 
cv’cke,  momen  tecakkvyat!  makvtes. 

50  Estimvt  o  estomet  Cv’rke  Hvlwe  likat  komaten  mo- 
mecat,  matvwvt  tecakkvyat,  momen  cv  wvnwvt,  momen 
cv’cket  oraekv,  raakvtes. 

SETENTVCKE  XIII. 

Mv  nettv  etvwvn  Cesvs  cuko  osset,  vkhvse  vfopken 
likvtes. 

2  Momen  este  sulsuke  mahet  em  etohvtelokvtes ; 
monkv  perro-cukon  eceyet,  likvtes ;  momen  este  sulsokat 
omvlkvt  lvpvtken  svpaklvtes. 

3  Momen  punvkv  svhopakvn  nanvke  sulken  ’sem  pu- 
nayvtes,  kicet,  Hecvkes,  fokayvt  ayvtes,  fokayvranet ; 

4  Momen  fokayof,  nerlcv  nene*  vfopken  pvlatke  sasen, 
fuswvt  yicet,  lokakvtes. 

5  Cvtovlke,  fakke  oce  mahekan,  oh  pvlatke  sasat  Ivpku- 
san  hontvtes,  fakke  en  sufken  ocvkekokv : 

6  Momen  livse  kvwapkof,  ettopkvtes ;  momet  yuknvtes, 
yvlonkvn  ocvkekokv. 

7  Momen  etofvske  vlkan  pvlatke  sasen,  etofvske  hontet, 
nokcepelakvtes. 

8  Mo  mis  ekvnv  heren  oh  pvlatke  sasvtes ;  momen  em 
ette,  vpvlwvt  cukpe-hvmken,  vpvlwvt  pale-epaken, 
vpvlwvt  pale-tutcenen  hayakvtes. 

9  Estimvt  hvcko  es  pohetv  ocat  pohekvs. 

10  Momen  en  kerrepvlke  yicet,  Estomen  opunvkv  svho¬ 
pakvn  ’sem  punayetske  haks  ?  kicakvtes. 

1 1  Em  vyoposket,  Centake  hvlwe  em  ohmekketv  enake 
ehkakat  kerrvranatsken  ce’mhoyvket  omekv,  momis  heyv 
e’mhoyekot  omakes,  kicvtes. 

12  Estimvt  o  estomet  ocat,  mvn  e’mhoyvret  okv,  mo¬ 
men  snlke  mahen  ocvres ;  momis  estimvt  o  estomet  oce- 
kat,  mv  ocat  tis  en  cvwhoyvres. 

13  Monkv  opunvkv  svhopakvn  ’sem  punayvkit  okis  ; 

hecakat  hecvkekot,  momet  pohakat  pohekot,  momet 
kerrvkekokv. 

14  Momen  mv  ofvn  Hesiv  em  owaletv  esfvckes,  Pohat  s- 
kat  pohatskvres,  momet  kerratskekares ;  momen  hecats- 
kat  hecatskvres,  momet  kerratskekares  : 

15  Heyv  este  e  feke  take  wvnwvhen,  momen  e  hvcko 
take  pohetv  tefnet  on,  e  turwv  akhottakekv;  monkon 
omat,  estofis  e  turwv  es  hecet,  e  hvcko  es  pohet,  e  fekeu 
es  kerret,  fulotecen  em  wicecvkvye  tayen,  makat. 

16  Momis  ce  turwv  take  en  herakes,  hecakekv ;  momen 
ce  hvcko  takeu,  pohakekv. 

17  Mehenwvn  ce  kicvkikv,  Owalvlke  sulket,  momen 
este  faccvlke,  hecatskate*  hecetv  eyacakis,  hecvkekates ; 
momet  pohatskat  pohetv  eyacakis ,  pohvkekates. 

18  Monkv  fokayv  esvhopakvn  pohvkes: 

19  Estimvt  hvlwe  em  ohmekketv  em  punvkv  pohis, 
kerrekat,  holwvyecat  vlaket,  mv  e  feke  ofv  fokahoyvte 
vkonahes.  Heyv  tes  nene  vfopke  nerkv  cawvte. 

20  Momis  cvto  vlkat  nerkv  cawvte  opunvkv  pohet,  mo¬ 
met  Ivpece  es  afvcke  cawat  tes : 

21  Momis  erne  ofv  yvlonkv  ocekot,  estomusen  hofunes : 
estemerkv  hvtvm  asseckv  tateu  opunvkv  omecicen 
kvwapkof,  Ivpkusen  elentappet  omekv. 

22  Mv  etofvske  vlkat  nerkv  cawvteu,  mv  opunvkv 
pohat  tes;  momen  yvmv  ekvnv  senaorickvt,  momen 
nakocetv  em  mvkerretvt  opunvkv  nokcepeles,  momen 
etteko  taye  hakes. 

23  Momis  mv  ekvnv  here  nerkv  cawvte,  mv  opunvkv 
pohat  tes ;  momet  kerret,  em  etteu  ocet,  vpvlwvt  cukpe- 
hvmken,  vpvlwvt  pale-epaken  vpvlwvt  pale-tutcenen  hayes. 

24  Opunvkv-svhopakv  etvn  e’makvtes,  bicet,  Hvlwe 
em  ohmekketv  este-hunvnwv  eme  cvpofv  nerkv  heren 
fokay  vte  omet  os  ; 

25  Momis  este  nocicof,  en  horret  vlaket,  teleko  vpvken 
teleko-vhaken  fokahyet,  ayepvtes. 

26  Momis  esse  hontet,  era  ette  hay  of,  teleko-vhakeu 
heckvtes. 

27  Monkv  cuko-pucase  era  vtotkvlke  yicet,  Pucase, 
ceme  cvpofv  nerkv  heren  fokayet  ometskekat  haks  ?  mo- 
mat  estvmv  vten  teleko-vhake  ocet  ome  haks  ?  kicakvtes. 

28  Vn  horret  heyv  momecet  os,  kievtes.  Monkv 
vpehyet,  vteloyeyvre  ce  yacet  o  haks?  vtotkvlket  ki¬ 
cakvtes. 

29  Momis,  Hekos,  kievtes:  teleko-vhake  vteloyatskof, 
teleko  svpvken  lematske  witet  ok. 

30  Hokkolvt  etohkvlket  mahen,  vtelokv  orekvs:  mo- 
men  vtelokv  oketv  orof,  vteloyvlke  kicares,  Teleko- 
vhake  taten  vteloyvks,  momet  nekrvkueckvn  wvna- 
wievks  :  momis  teleko  vn  tohto  ofvn  vtehvks. 

31  Opunvkv-svhopakv  etvn  e’makvtes ;  Hvlwe  em 
ohmekketv  este,  mvstv  enerkv  ehset,  eme  cvpofvn 
ahoevte  omet  os  : 

32  Nerkv  omvlkv  ’sen  cotket  omat  mehenwvt’s  :  mo¬ 
mis  mahof,  vhockuce  omvlkvn  ’sen  rakket  os,  momet 
vpe  eto  ome  haken,  hvlwe  fuswv  yicet  elvccen  oh  vpokes, 
kievtes. 

33  Opunvkv-svhopakv  etvn  es  em  punayvtes  :  Hvlwe 
em  ohmekketv  espakkueckv  hoktet  cawet,  hockvte 
vkerkv  tutcene  ofvn  ehen,  oce  munken  omvlkvt  pakkes ; 
mv  omet  os. 

34  Heyv  nanvke  omvlkv  opunvkv-svhopakv  taken  Cesvs 
este  sulkat  ’set’em  punayvtes ;  momet  opunvkv- 
svhopakv  tokat  te’m  punayekates : 

35  Opunvkv-svhopakv  take  ofvn  cv  cukwv  hvwvklecares ; 
ekvnv  hocackvte  vtekat  nake  ehkvke  ocvte  sossicares, 
maket,  owalv  opunayvte  sohfvckvren. 

36  Momof  Cesvs  este  sulkat  vpeyecihcet,  cukon  eceyv- 
tes ;  momen  en  kerrepvlket  en  yicet,  Opunvkv  teleko- 
vhake  cvpofv  ocat  svhopakvn  pum  oh  kerkuecvs,  kicakvtes. 

37  Em  vyoposket,  kicvtes;  Nerkv  here  fokayat  este 
E’chuswv  tes; 

38  Gvpofvt  yvmv  ekvnv  tes ;  nerkv  herat  hvlwe  em 
ohmekketv  en  hopuetake  tes ;  momis  telekohake  holwv- 
yecat  en  hopuetake  tes  ; 

39  En  horre  nerkv  fokay  vte  puy  vfekcv  holwakat  tes ; 
nakevtelokv  yvmv  ekvnv  em  eyuksv  tes;  momen  vte- 
loyvlket,  encelvlke  tes  ; 

40  Monkv  telekohake  vteloyet,  totkvn  tvk  nekrihocet 
omekv ;  yvmv  ekvnv  em  eyuksv  etvpomvres. 

41  Este  E’chuswv  em  encelvlken  vtotvres;  momen 
nake  elentappuecakat  omvlkvn,  momet  holwvyecakat  em 
ohmekketv  asossen  vteloyvkvres. 

42  Momet  totkv  fenken  tvk  pvlvtvkvres ;  mvn  hvkih- 
ketvt  enute  setetekketvu  ocvres. 

43  Momof  este  faccvlke  E’rke  take  em  ohmekketvn 
hvse  omet  hvyayvhokvres.  Estimvt  hvcko  es  pohetv 
ocat,  pohekvs. 

44  Hvtvm,  hvlwe  em  ohmekketv  nake  vcake  cvpofv 
ehke  omes  ;  mvn  este  eshecet,  ehes ;  momet  es  afvckat 
ahyet,  nake  ocat  omvlkvn  wiyet,  mv  cvpofvn  neses. 

45  Hvtvm,  hvlwe  em  ohmekketv  esnesv-hunvnwv,  ma- 
kelitv  herake  hopoyat,  mv  omet  omes. 

46  Mv  este ,  makelitv  hvmke  enrahkv  rakken  eshecof, 
ahyet,  nake  ocat  omvlkvn  wiyet,  nesvtes. 

47  Hvtvm,  hvlwe  em  ohmekketv  hoyv  uehvtkv  vk 
wihoken,  rvro  mvrahrvkv  omvlkv  vteloyvte  omes. 

48  Momen  fackof  lvpvtken  esacayakvtes  ;  momet  vpo- 
ket,  herakan  ensatket,  sakkvn  vtehakvtes ;  momis  liolwv- 
hokat  vpvlvtakvtes. 

49  Ekvnv  em  eyuksv  mome  tares :  encelvlket  yicet, 
liolwvyecvlken  faccvlken  etekvpicvkvres, 

50  Momet  holwvyecvlken  totkv  fenken  tvk  pvlvtvkvres  ; 
mvn  hvkihketvt,  enute  setetekketvu  ocvres. 

51  Heyv  nanvke  omvlkvn  kerratskvt  haks?  Cesvs 
kicvtes.  Henka,  Pucase,  kicakvtes. 

52  Momof,  Monkv  nakcokv-hayv,  hvlwe  em  ohmekketv 
ohfvccv  emvhahoyat  vtekat,  hunvnwv  cuko- pucase,  nake 
mucvsvke  tis,  nake  vculvke  tis  a  sossices ;  mv  omet  os, 
kicvtes. 

53  Momen  mome  ocvtes,  Cesvs,  heyv  opunvkv- 
svhopakv  take  poyof,  mvn  enkvpakvtes. 

54  Momet  em  ekvnvn  er  orof,  en  senekake  take  ofvn 
mvhayakvtes,  momen  mome  mvhayakat  estomahes  ko- 
makvtes ;  momet,  Estvmv  vten  heyv  hunvnwv  heyv  ho- 
porrenkv,  vtotketkv  yekcakateu  en  hecke  haks  ? 

55  Heyvt  cuko-hayv  e’ppuce  toko  ?  e’cke  Melet  ho- 
cefkv  toko  ?  momen  etecakkakat,  Cems,  Cose,  Simv,  mo¬ 
men  Cutvse  esyomakat  toko  ? 

56  Momen  e  wvntakeu  omvlkvt  epu  ’pvkeko  ?  Momat 
estvmv  vten  heyv  hunvnwv  heyv  nanvke  omvlkvt  en 
hecke  haks  ?  makakvtes. 

57  Momet  erne  ofv  elentappakvtes.  Momis,  Owalv  em 
ekvnv  momet  en  cuko  ofv  tvlken  vrakkuehocekot  omes, 
Cesvs  kicakvtes. 

58  Momen  mv  vkvsvmvkekat  svrahkvn  vtotketv 
yekcvke  sulke  mvn  vtotkekates. 

SETENTVCKE  XIY. 

Mv  omof  Helot  tetlak  Cesvs  ohonvkvn  pohvtes. 

2  Momet,  Heyv  Cane  paptisv  tes ;  pvsatkan  a  kvwap- 
ket  omes ;  monkv  vtoketv  yekcvket  mv  ofvn  e  heckueca- 
ket  omes,  em  vtotkvlken  kicvtes. 

3  Helot,  etecakkat  Felvpe  e’hiwv,  Helotev  vralikvn 
Canen  hvlahtet,  wvnahyet,  cuko-yekcvn  vpikvtet  okv. 

4  Canet,  Epayetske  tayat  cem  etektvnkekot  oraes,  kicv- 
tet  omekv. 

5  Momen  elecetv  eyacof,  este  sulkan  em  penkalvtes, 
Owalvt’s,  komvket  omekv. 

6  Momis  Helot  heckvte-nettvn  vrakkuehocof,  Helotev 
e’chuswv  hoktet  ehomv  taken  opanvtes,  momet  Helot 
afvcecicvtes. 

7  Momaten  naket  o  estomen  em  ’pohis  e’mvranet 
etemfvccetv  vcakan  ’setemfaccvtes. 

8  Momen,  enhomvn  e’cket  emvhayen,  Heyvmvn  Cane 
Paptisv  e’kvn  pvlvknv  vpiken  v’mes,  makvtes. 

9  Momen  mekko  e  feke  en  nokke  tates :  mome  estomis 
etemfvccetv  vcakat  ’sopunvyat,  vpake  hompe  vpokate 
hake  vrahkvn,  E’mvks,  makvtes. 

10  Momen  vtotet,  Cane  cuko-yekcv  ofvn  ekv  en 
tacvtes. 

11  Momen  e’kv  pvlvknv  vpiken  hokte  mvnette  ’sen 
yicet  e’mhoyvtes;  momen  e’cken  ’sem  vlakvtes. 

12  Momen  en  kerrepvlke  yicet,  ena  ehset,  hericakvtes, 
momet  vpehyet,  Cesvs  em  onvyakvtes. 

13  Momen  Cesvs  pohet,  mvn  enkvpaket  perro-cukon 
’piket,  vnrvwvn  entvlket  ayvtes  :  momen  este  pohakof, 
yvkvpaket  tvlofv  esosset  vcvkvpeyvtes. 

14  Momen  Cesvs  ayet,  este  snlke  mahen  hecet,  em 
merrakusvtes,  momet  em  enokhokat  em  wicecvtes. 

15  Momen  yafkof,  en  kerrepvlket  en  yicvtes,  Heyv 
vnrvwvt  omes,  momen  nettv  lioyvnepet  os ;  este  sulk  at 
vpeyecicvs,  tvlofuce  vlkan  vpeyet,  hompetvn  e  en  nesv- 
kepvren,  makaket. 

16  Momis  Cesvs,  Ypeyekis  estohkos  ;  liompetv  e’mvks, 
kicakvtes. 

17  Momen,  Tvklike  vnore  cahkepat,  momet  rvro  liok- 
kolusat  tvlkusen  yvmv  oces,  kicakvtes. 

18  Yvmvn  ’svm  vwvks,  kicvtes. 

19  Momen  este  sulkat,  Pvhen  oh  vpokvkes,  kicvtes, 
momet  tvklike  cahkepat  rvro  hokkolateu  cawet,  hvlwen 
es  vhecet,  ohvkvsamet  kvlkayvtes,  momet  tvklike  en 
kerrepvlken  emvtes,  momen  en  kerrepvlket  este  sulkan 
emakvtes. 

20  Momen  omvlkvt  hompaket  fvcecakvtes ;  momen 
wokocke  vhoskat  svmpv  fvcke  palen-hokkolohkaken  cv- 
wakvtes. 

21  Momen  mv  hompakat,  hunvntake  cukpe-rakko 
cahkepat  mahe  tates,  hoktvke,  hopuetakeu  svpvkekat. 

22  Momen  moman  vpaken  Cesvs  en  kerrepvlke  perro- 
cukon  vtehkepuecet,  ehomvn  tvpalvn  vpeyecicvtes,  este 
sulsokat  vpeyecicof. 

28  Momen  este  sulsokat  vpeyecihcof,  ekvnhvlwen 
entvlkuset  ohcemkvtes,  mekusvpvranet :  momen  yafke 
orof,  mvn  entvlkusvtes. 

24  Momis  hiyomat  perro-cuko  vkhvse  vknvrkvpvn, 
uemelohlvt  fekhericekon,  vklikvtes,  hotvlet  vnrvpet 
omekv. 

25  Momen  nere  vketecetv  esostof,  Cesvs,  vkhvsen  oh 
yvkapet,  er  em  vyakvtes. 

26  Momen  vkhvsen  oh  yvkapen  en  kerrepvlket  hecakof, 
fekhervkekates,  Puyvfekcvt’s,  makaket ;  momen  penkvla- 
ket  huehkakvtes. 

27  Momis  moman  vpaken  Cesvs  em  punayet,  Ce 
mahlvpvtkvkekvs  ;  vne  tes  ;  ce  penkahlvkates  ;  kicvtes. 

28  Momen  Petv  em  vyoposket,  Pucase,  cent  on  omat, 
Uewvn  oh  yvkapet,  vc  oh  vtes,  cv  kicvs,  makvtes. 

29  Momen,  Vtes,  kicvtes:  momen  Petv  perro-cuko  osset 
a  vk  hvtapkof,  uewv  oh  yvkapvtes,  Cesvs  oh  ayvranet. 

30  Momis  yekcetvt  hotalen  hecof,  penkalvtes ;  momet 
vksumketvn  vlicecof,  huehkvtes,  Pucase,  cv  hesayecvs, 
maket. 

31  Momen  moman  vpaken  Cesvs  enke  awiyet,  livlatv- 
tes ;  momet,  Ykvsvmkv  estomuse  ocetskat,  estomen  cen 
kerkekisa  ?  kicvtes. 

32  Momen  perro-cuko  cukolahkof,  hotvle  wikvtes. 

33  Momof  perro-cuko  vtehkat  yicet,  vrakkuecakvtes, 
Mehenwvn  Hesaketvmese  E’ppuce  toyetskes,  kicaket. 

34  Momen  tiyehcof,  Cenesvle  ekvnvn  yicvtes. 

35  Momen,  mv  tvlofv  hunvntake  ohkerrakof,  my  tvlofv 
afulotat  omvlkvn  vtotet,  enokhokat  omvlkvn  ’sen  yicvtes ; 

36  Momet  en  kapv  em  vtekat  tvlkusis  celayvkvren  em 
’pohakvtes ;  momen  celayakat  en  sulke  estomomusat 
cvfencvke  hakakvtes. 

SETENTVCKE  XY. 

Momof  nakcokv-hayvlke  Falvsevlke  esyomat,  Celuslv- 
mvlket  ot,  Cesvs  en  yicvtes, 

2  Estomen  cen  kerrepvlke  vculvke  em  punvkv 
kvcake  haks  ?  enke  okkosvkekot  tvklike  hompakekv, 
kicaket. 

3  Momis  em  vyoposket,  Estomen  centakeu,  vculvke  em 
punvkv  eteropotten,  Hesaketvmese  em  vhakvn  kacatske 
haks  ?  kicvtes. 

4  Hesaketvmeset,  Ce’rken,  ce’ckeu  vrakkuecvs ;  momet, 
Estimvt  e’rke,  e’cke  tateu  ehanen  omat,  elkvn  elekvs, 
maket  opunvyvtet  omekv. 

5  Momis,  Estimvt  o  estomet  erket  ot,  ecke  tateu,  Nake 
cen  lopicvye  tayat  Hesaketvmese  emetv  tes,  kicet ; 

6  Erket  ot,  ecke  tateu  vrakkuecekis,  en  hervres ,  centaket 
makatskes :  hiyomen  vculvke  em  punvkv  eteropotten 
Hesaketvmese  em  vhakv  ehvperken  hayatskvtet  os. 

7  Mekusapv-vhayvlke  toyatskat,  heren  Hesiv  ec  oh 
owalvket  okvtes, 

8  Heyv  este  e  cakwvn  ’svc  vwolicaket,  e  cukhvrpen 
’svc  vrakkuecakes ;  momis  e  feke  vn  hopvyeces  ; 

9  Momis  ehvperkvn  vc  vrakkuecakes,  este  em  vhakvn 
’seste  mvhayet,  maket. 

10  Momen  este  sulkan  enhuehkvtes,  momet,  Pohet, 
kerrvkes ; 

11  My  ecukwv  eceyat  este  vhopanat  tokos;  momis 
ecukwv  ossat,  heyvt  vhopanes ;  kicakvtes. 

12  Mom  of  en  kerrepvlke  en  yicet,  Falvsevlke  heyv  ma- 
ketv  pohakof  eyacvkekis,  kerretska  ?  kicakvtes. 

13  Momis  em  vyoposket,  Vhockv  Cv’rke  Hvlwe  likat 
vhocekate  vtekat  lemkvres  ; 

14  Fullekvs ;  turhecvkeko  turhecvkekvlke  evpayvlket’s. 
Momen  turhecekat  turhecekan  evpayen  omat,  hokkolvt 
sufkan  vk  yorkvres,  kicvtes. 

15  Momof  Petv  em  vyoposket,  Heyv  opunvkv  svho- 
pakvn  pum  ah  hvyvyicvs,  kicvtes. 

16  Momen,  Centakeu  kerretv  ocatskeko  munke  haks? 

17  Naket  o  estomet  ecukwv  eceyat,  envrken  eceyen, 
vpvlvthoyet  omat  kerratskeko  munke  haks  ? 

18  Momis  mv  nanvke  cukwv  asossat  efeken  a  vwet 
omes ;  momen  mvt  este  vhopvnaket  os. 

19  Vkerrickv  holwvhokat,  eleckv,  empvlse  oce  hok- 
tarkv,  empvlse  seko  hoktarkv,  horkopkv,  lakse  ohker- 
kueckv,  hohvvke  opunvyetv,  efeke  asosset  omekv. 

20  Nanvke  este  vhopanat  heyvt  omakes ;  momis  enke 
okkoseko  hompetv  este  vhopanekos,  Cesvs  kicvtes. 

21  Momof,  Cesvs  mvn  enkvpaket,  Tilv,  Sitvne  tepakat 
em  vtekakan  rorvtes. 

22  Momen  hecvs,  hokte  Kenvnvlket  matvwv  em  vteka¬ 
kan  aossvtes;  momet  oh  huehket,  Vm  merrvs,  Pucase, 

Tewe  E’ppuce  toyctskat ;  cv’chuswv-hokte  tayen  puyv- 
fekcv  holwvken  es  estemerkes,  kicvtes. 

23  Momis  opunvkv  hvmkis  ern  ayoposkekates,  Momen 
en  kerrepvlket  en  yicet,  en  kusvpakvtes,  Etvn  vyecicvs, 
epu  ’cvk  huehkekv,  kicet. 

24  Momis  era  vyoposket,  Eslevlke  en  cnko  hvmecate 
yvpefikv  sumecat  tvlken  vc  ohtothoyet  os,  kicvtes. 

25  Momof  vlaket,  vrakkuecvtes,  Pucase,  vra  vnicvs,  kicet. 

26  Momis  era  vyoposket,  Hopuetake  en  tvklike  eset, 
efv  em  awiketv  fvccekos,  kicvtes. 

27  Momen,  Mehenwvt’s  Pucase  ;  momis  efv  e  pucase 
em  ohhompetv  oh  wokocke  a  pvlatkat  hompaket  os ; 
makvtes. 

28  Momof  Cesvs  em  vyoposket,  Hokte  toyetskat,  cem 
vkvsvmkv  rakkes;  kometskat  mahusat  cem  momekvs, 
kicvtes.  Momen  e’chuswv-hokte  mv  hvse-vkerkv  mahu¬ 
sat  vteken  cvfekne  hakvtes. 

29  Momen  Cesvs  mvn  enkvpaket,  Kalvle  em  vkhvse 
vnakvn  erorvtes :  momet  ekvnhvlwen  oh^emket,  mvn 
likvtes. 

30  Momen  este  sulsuke  mahet  en  yicvtes,  elenokhokat, 
turhecvkekat,  opunahoyekat,  vnvttakat,  momen  etv  sul- 
ken  evpayaket,  momet  Cesvs  e’le  tempen  tvk  pvlvtakv- 
tes;  momen  em  wikvkuecvtes. 

31  Momekv  opunvyekate  opunayen,  vnvttakate  cv- 
fencvke  haken,  elenokhokat  yvkvpaken,  turhecvkekate 
hecvke  haken  hecakof,  este  sulkat  em  estomahakvtes  > 
momet  Eslevl  en  Hesaketvmese  vkvsvmakvtes. 

32  Momof  Cesvs  en  kerrepvlke  enhohiket,  momet, 
Este  sulkan  em  merrusis,  vc  vpake  munken,  momet 
hompetv  ocvkekon,  hiyomat  nettv  tutcenat  orekv ; 
elawvke  vpeyecihcvkos,  vpeyof  hotosake  witet  okv, 
kicvtes. 

33  Momen,  Estvmv  vten  tvklike  snlke  momvtekat 
vnrvwv  ofv  ocet,  este  sulke  momvtekat  fvcecvkueceye 
taye  haks  ?  en  kerrepvlket  kicakvtes. 

34  Momen  Cesvs,  Tvklike  vnore  nvcomen  ocatskc 
haks  ?  kicvtes.  Momen  Kolvpaken,  rvrocvlkeu  nvcomu- 
sen,  kicakvtes. 

35  Momen  este  sulkan,  Ekvnvn  tvk  vpokvkes,  kicvtes. 

36  Momet  tvklike  vnore  kolvpakat,  rvrou  cawet,  Resa- 
ketvmesen  vkvsamvtes,  momet  kvlkayet  en  kerrepvl- 
ken  emvtes ;  momen  en  kerrepvlket  este  sulkan  emakvtes. 

37  Momen  omvlkvt  hompaket,  fvcecakvtes  ;  momen 
hompetv  wokocke  vhoskat  svmpv  fvcke  kolvpaken  cvwa- 
kvtes. 

38  Momen  mv  hompakat  hunvntake  cukpe-rakko  ostv- 
tes,  hoktvke  hopuetakeu  svpvkekat. 

39  Momen  este  sulkat  vpeyecicvtes,  momet  perro- 
cukon  eceyet,  Maktelv  em  vtekakan  rorvtes. 

SETENTYCKE  XYI. 

Momen  Falvsevlke,  Satusevlken  esyomet  en  yicet,  es- 
kerret,  hvlwe  vte  nake-eskerretvn  hecicvren  komakvtes. 

2  Em  vyoposket,  Yafkofv,  Xettv  here  tarts  ;  sutv  catet 
omekv. 

3  Momen  hvthvyvtke,  Nettv  holwvke  tares,  rrmcv- 
nettv  ;  sutv  catet  ot  yomucket  okv,  makatskes.  Meku- 
sapv-vhayvlke  toyatskat,  sutv  en  heckv  kerratskes ;  mo- 
mis  oketv  eskerretv  kerratskeko  taye  haks  ? 

4  Este  honvpse  holwvyecvke  hoktarakat,  nake-esker¬ 
retvn  hopoyes  ;  momen  nake-eskerretv  e’mhoyekares  ; 
momis  nake-eskerretv  owalv  Convse  enake  tvlken  e'm- 
hoyvres,  kicvtes.  Momet  wikaket,  enkvpakvtes. 

5  Momen  en  kerrepvlke  tvpalv  roricof,  tvklike  svpeyetv 
ehosvke  tates. 

6  Momof  Cesvs,  Vketecet,  Falvsevlke,  Satusevlke  esyo- 
mat  enake  espakkueckv  em  e  vfekcakhvkes,  en  ker- 
repvlken  kicvtes. 

7  Momen,  emetvwvt  te’m  opunayet,  Tvkliken  cawe- 
kisekv  omes,  makakvtes. 

8  Momis  Cesvs  kerret,  Ykvsvmkv  estomusen  ocatskat, 
estomen  tvkliken  es  awatskekat  omecicen  te’m  opuna- 
hoyatske  haks  ? 

9  Kerratskeko  munke  haks?  momet  tvklike  cahkepe  cuk- 
pe-rakko  cahkepvte,  momen  svmpv  nvcomen  cawatskvte, 

10  Monkat,  tvklike  kolvpake  cukpe-rakko  ostvte,  mo¬ 
men  svmpv  nvcomen  cawatskvte  vkerricatskeko  haks  ? 

11  Estomet  on,  Falvsevlke,  Satusevlke  esyomat  enake 
espakkueckv  em  e  vketecvks,  makvyat,  tvkliken  cem 
opunv-yecvkit  okvkat  kerratskeko  haks  ?  kicvtes. 

12  Momof,  tvklike  espakkueckvn  okekot,  momis  Falv¬ 
sevlke,  Satusevlke  esyomat  em  emvhakvn  oken  ker- 
rakvtes. 

13  Cesvs,  Seselev  Felepi  em  vtekakan  rorof,  Este  E’c- 
huswv  toyvyat,  estimvt’s,  este  makake  haks  ?  kicet  en 
kerrepvlken  em  ’pohvtes. 

14  Momen,  Cane  paptisvt  makakat  sasen ;  vpvlwvt 
Elivt ;  momen  etvt  Cvlemiv,  inonkat  owalvlke  h-vmkat 
omes ,  makakes  ;  kicakvtes. 

15  Momis  cerne,  estimvt’s,  cv  kicatske  haks?  kicvtes. 

16  Momen  Simv  Petvt  em  vyoposket,  Mv  Klist,  He- 
saketvmese  wenakat  E’ppuce  toyetskes,  kicvtes. 

17  Momen  Cesvs  em  vyoposket,  Cen  heres,  Simv 
Paconv  toyetskat :  enavpeswv,  catv  esyomat  cem  enra- 
met  omekokv,  momis  Cv’rke  hvlwe  likat. 

18  Momen  ohvtvlakat  ce  kicis,  Petv  toyetskes,  mo¬ 
men  heyv  cvton  vm  mekusapvlke  oh  hayares ;  momen 
estemerkv-hute  em  vhauke  take  emuntvlvkekares. 

19  Momen,  hvlwe  em  ohmekketv  es  en  hauweckvn 
ce’mares  :  momen  naket  o  estomen  ekvnv  oh  wvnayets- 
kat  hvlwe  mimv  wvnvke  tares  ;  momen  naket  o  estomen 
ekvnv  oh  enrecopetskat,  hvlwe  mimv  enrecopke  tares. 

20  Momof  Cesvs,  mv  Klist  tat  estimvn  em  onvyvkvra- 
nekon  en  kerrepvlken  yekcen  kicvtes. 

21  Mvn  vteken,  Cesvs  vlicecet,  estomet  Celuslvme  oh 
ayvranat ;  momen  nanvke  sulken  vculvke,  momen 
plestvlke  enhomvhhotat,  momen  nakcokv-hayvlket  ’seste- 
merricvkvranat  elecen,  momen  nettv  tutcenof  akvwvpkv- 
ranat,  en  kerrepvlke  en  kerkuecvtes. 

22  Momof  Petvt  hvlahtet  em  vsehetvn  vlicecvtes,  Cen 
hopvyecet  omekvs,  Pucase ;  heyv  cem  momekares, 
kicet. 

23  Momis  afulotket,  Petvn,  Cv  topvrvn  vyvs,  Setvne, 
vm  vnvttecv  toyetskes :  nanvke  Hesaketvmese  ohfvccv 
ocakat  cem  vlostekot,  momis  este  ohfvccv  nanvke  ocan, 
cem  vlostet  omekv,  kicvtes. 

24  Momof  Cesvs,  Estimvt  vc  vcvkvyetvn  komen  omat, 
e  em  ehvperkuecet,  em  etohweklepkvn  kvwapet,  vc  vcvk- 
vtekvs,  en  kerrepvlken  kicvtes. 

25  Estimvt  o  estomet  en  hesaketv  vcvyecetv  komen 
omat,  sumecicen,  estimvt  o  estomet  vc  vrahkvn  en  hesa¬ 
ketv  sumecicen  omat,  vcvyecvranet  omekv. 

26  Ekvnv  omvlkvn  este  hecknecen  omis,  em  puyv- 
fekcvn  sumecicen  omat,  naken  en  lopice  haks?  monkat 
naken  este  em  puyvfekcv  es  vyoposkvr  haks  ? 

27  Este  E’chuswv  em  encelvlken  evpayet,  E’rke  en 
rakketv  ofvn  vlvkvranet  omekv:  momen  omof  em  vtot- 
ketv  vcvkvyen  este  vtekat  em  fekvres. 

‘%8  Mehenwvn  ce  kicvkis,  Yvmv  svpakle  sases,  elkv  la- 
svkeko  munket,  este  E’chuswv  em  ohmekketv  ofv  vlaken 
hecahke  tvlkvranat. 

SETENTVCKE  XVII. 

Momen  nettv  epakat  hoyanof,  Cesvs,  Petv,  Cems,  rao- 
men  Ceras  etecakkat  Canen  esyomen  evpahyet,  kvpvkcn 
ekvnkvlwe  mahen  es  vcemket, 

2  Ehomvn  emvrahkvtes,  moinen  e,  turofv  hvse  omet 
hvyayakvtes;  momen  em  accvke  en  hvtke  hvyayvke 
omet  omvtes. 

3  Momen,  hecvs,  Moses,  Elivs  tepaket  em  e  heckueca- 
kvtes,  ete’m  punvyaket. 

4  Momof  Petvt  em  vyoposket,  Cesvn  kicvtes,  Pucase, 
yvmv  fulleyat  heres ;  kometsken  omat,  yvmvn  cuko- 
vhake  tutcenen  hayvkeres  ;  hvmket  cenaket  on,  hvmket 
Moses  enaket  on,  momen  hvmket  Elias  enaket  on. 

5  Pnnaye  munkof,  hecvs,  vholoce  hvyayvket  ohranvtes ; 
momen  hecvs,  opurivkv  en  hake  vholoce  aosset,  Heyvt 
Cv’ppuce  vm  vnokecket,  mv  ofv  vfackusvyat  tes ;  mvn 
em  apohicvks,  makvtes. 

6  Momen  en  kerrepvlke  pohakof,  e  turofvn  oh  pvlatkv- 
tes;  momet  tayen  penkvlvke  tates. 

7  Momen  Cesvs  vlaket,  celayakvtes,  Asvpvklvks,  mo¬ 
met  ce  penkahlvkates,  kicet. 

8  Momen  ahecakof,  estimvn  hecvkekot,  Cesvs  tvlkusen 
hecakvtes . 

9  Momen  ekvnhvlwe  ahvtvpecof,  Cesvs,  Este  E’chuswvt 
pvsatkan  a  en  kvwvpkeko  vtekat  heyv  hecatskise  estimvn 
em  onahyatskvs,  yekcen  kicakvtes. 

10  Momen  en  kerrepvlket  em  ’pohaket,  Moman  esto- 
men  nakcokv-hayvlke  Elivs  tatet  vlvkvranes,  makaket 
oke  haks  ?  kicakvtes. 

11  Momen  Cesvs  em  vyoposket,  Mehenwusen  Elivs  ta¬ 
tet  vlvkvres ;  momet  nanvke  omvlkvn  ohcvfeknicvres. 

12  Momis  ce  kicvkis,  Elivs  vlake  hoyvneps,  momen 
Elivs  kerrvkekates,  momis  naket  o  estomen  komakat  em 

momecakvtes.  Matvpomen  este  E’chuswvn  estemer- 
ricvkvres. 

13  Momof  en  kerrepvlket  Cane  paptisvn  em  opunvyecet 
oken  kerrakvtes. 

14  Momen  este  sulkat  en  yicof,  hunvnwvt  em  vlakvtes, 
momet  en  tokkeket, 

15  Pucase,  cv’ppucen  em  merrvs;  sokhetvt  enokkicet 
on,  tayen  estemerkekv  :  totkv  tis  tvk  latke  mahet,  uewv 
tis  vk  latke  mahet  omekv,  kicvtes. 

16  Momen  cen  kerrepvlken  es  em  vlahkis,  moman  em 
wicecvkeko  tayis. 

17  Momof  Cesvs  vyoposket,  Vkvsvmkv  oceko,  honvpse 
yenahatskat,  en  hofune  estomusen  ece  ’pakvranvki  haks  ? 
en  hofune  estomusen  vm  muntvlkekot  ’seee  ’yvranvki 
haks  ?  y vmvn  ’svm  vwvkes  ?  makvtes. 

18  Momen  Cesvs  puyvfekcv  holwakat  em  vsehvtes; 
momen  aosset  enkvpakvtes ;  momen  cepanat  mv  hvse- 
vkerkv  mahusan  vteken  em  wikvtes. 

19  Momof  Cesvs  en  kerrepvlke  kvpvket  en  yicvtes ; 
momet,  Estomen  pumet  ossiceko  tayvt  haks  ?  ki- 
cakvtes. 

20  Momen  vkvsvmatskekat  omecices;  mehenwvn  ce 
kicvkikv,  Ykvsvmkv  mvstv  nerkv  omusis  ocatsken  omat, 
heyv  ekvnhvlwe,  Yvmvn  vkueket,  vsvn  rorvs,  kicatsken 
omat,  vkuekvres;  momen  nake  momecatskeko  taye  cen 
svkekares ;  Cesvs  kicvtes. 

21  Momis  heyv  omat  eelvwece  mekusvpetv  ofv  tvlken 
osset  omes. 

22  Momen  Kalvlen  vpokof,  Este  E’chuswv  este  enke 
ofvn  wihoyvres ; 

23  Momen  elecvkvres,  momen  nettv  svtutcenof  hvtvm 
akvwvphoyvres,  Cesvs  kicvtes.  Momen  e  feke  tayen  en 
nokhokvtes. 

24  Momen  Kvpvnevn  roricof,  ekv  feketv  cvtokunawv 
vteloyvlket  Petvn  en  yicvtes,  momet,  Ce  pucase  ekv 
feketv  feket  omeko  ?  kicakvtes. 

25  Henka ;  Petvt  makvtes.  Momen  cuko  ceyof,  Cesvt 
’sen  homv  hakvtes,  Sima,  naken  vkerricetske  haks? 
estimvn  ekvnv  em  mekkvlke  vtelokv  feketv,  monkat  ekv 
feketv  en  cawe  haks?  en  hopuetaken,  monkat  tvlepo- 
rvlken?  maket. 

26  Tvleporvlke,  Petvt  kicvtes.  Monkv  hopuetaken 
enrecopkes,  Cesvs  kicvtes. 

27  Mome  estomis,  elentappuecekaren,  vkhvsen  ahyet, 
cufokunhen  vkwikvs,  momet  rvro  enhvteceskv  akvwap- 
kan  esvs,  momet  e  cukwvn  en  hvwecetskof,  cvtokunawvn 
eshecetskvres ;  mvn  ehset,  vc  vrahkv  ece  \ahkvu 
emvkvs. 

SETENTYCKE  XVIII. 

Mv  hvse-vkerkv  omof  en  kerrepvlket  Cesvs  en  yicvtes, 
Estimvt  hvlwe  em  ohmekketv  ofv  rakke  mahat  to  haks  ? 
kicaket. 

2  Momen  Cesvs  hopuewucen  enhohiket,  en  nvrkvpvn 
licvtes, 

3  Momet,  Mehenwvn  ce  kicvkis,  Fulotiket,  hopueta- 
kuce  ome  hakatskekon  omat,  hvlwe  em  ohmekketv 
escehyatskekos,  kicvtes. 

4  Monkv,  estimvt  o  estomis  heyv  hopuewuce  omet  e 
kvncvpuecen  omat,  matvwvt  hvlwe  em  ohmekketv  ofv 
rakke  mahat  tes. 

5  Momen  estimvt  o  estomet  hopuewuce  heyv  ome 
hvmken  cv  hocefkv  ofv  evpayen  omat,  vnen  cv  yvpayet  os. 

6  Momis,  estimvt  o  estomet  heyv  vc  oh  vkvsvmvke  lo- 
pockusat  hvmken  elentappuecen  omat,  emfulotkv  en  cv- 
tot  e  nokwvn  vtarken,  uehvtkv  en  laukaten  vk  Slat  min 
en  hervnt  omes. 

7  Ekvnv  en  holwakes,  elentappueckv  take  omecicen  ! 
elentappueckvt  ocvkvranat  tvlket  oraekv :  momis  en 
holwakes,  mv  hunvnwv  omecice  elentappueckv  vlakat ! 

8  Monkv  ce’nket  ot,  ce’le  tateu,  ce  ’lentappuecen  omat, 
waret,  vpvlvtvs ;  cekunnet,  monkat  vnvttetske  estoinis 
hesaketv  eceyetskat  min  heres,  ce’nke  hokkolen  ocet, 
ce’leu  hokkolen  ocet,  totkv  eme-yuksv-seko  ce  tvk  wiho- 
keko  munket. 

9  Momen  ce  turwvt  ce  ’lentappuecen  omat,  ossicet 
vwikvs :  ce  turwv  hvmkusen  ocet,  hesaketv  eceyetskat 
min  heres,  ce  turwv  hokkolen  ocet,  estemerkv  hute  ce 
tvk  wihokeko  munket. 

10  Vketecet,  heyv  lopockusat  hvmkis  en  homehcatskvs ; 
ce  kicvkikv,  Hvlwe  tvlofv  em  encelvlket,  Cv’rke  hvlwe 
likat  e  turofv  hecake  munkvt  os. 

11  Sumkvten  hesayecvranet  este  E’chuswv  vlvket 
omekv. 

12  Estomen  vkerricatske  haks?  este,  yvpefikv  cukpe- 
hvmken  ocen,  hvmket  em  ehosen  omat,  pale-ostvpaken- 
ostvpohkakat  wihket,  cefahlofvn  ayet,  mv  em  ehosan  ho- 
poyekot  o  haks? 

13  Momen  eshehcvt  haken  omat,  mehenwvn  ce  kicvkis, 
mv  yvpejiJcvn  pale-ostvpake-ostvpohkake  ehosvkekate  se- 
muntvlen  oh  afvckes. 

14  Matvpomen,  heyv  lopockusat  hvmkis  sumkvre 
Ce’rke  take  hvlwe  likat  komat  tokot  omes. 

15  Momen  etecakketskat  cem  mvttecicen  omat,  ahyet 
em  mattan  emen  tepakusatsken  em  onvyvs ;  cem  apohi- 
cen  omat,  etecakketskat  epoyetskes. 

16  Momis  cem  apohicekon  omat,  hvtvm  hvmken,  mon¬ 
kat  hokkolen  evpvyvs,  momat  opunvkv  vtekat  akerrvlke 
hokkole  monkat  tutcene  e  cukwv  ofvn  yekce  taren. 

17  Momen.  em  apohicetv  komekon  omat,  mekusvpkv- 

cukon  em  onvyvs :  momis  mekusvpkv-cukon  em  apohi- 
cetv  komekon  omat,  Centilvlke  momet  cvtokunawv  vte- 
3oyv  omet  ce  homvn  huerekvs. 

18  Mehenwvn  ce  kicvkis,  Naket  o  estomen  ekvnv  oh 
wvnayatsken  omat,  hvlwe  mimv  wvnvke  tares;  momen 
naket  o  estomen  ekvnv  oh  enrecopatsken  omat,  hvlvvc 
mimv  enrecopke  tares. 

19  Hvtvm  ce  kicvkis,  Yvmv  ekvnvn  hokkolet  nake 
vpohvranatskat  ohfvccvn  etem  vkvsvmatsken  omat, 
Cv’rke  Hvlwe  likatet  em  momecvkvres. 

20  Estvmvn  hokkolet  monkat  tutcenet  cv  hocefkv  ofvn 
etohnvkaften  omat,  mvn  vnet  en  nvrkvpvn  huerikv. 

21  Momof  Petvt  em  vlakvtes,  momet,  Pucase,  em  ete- 
wole  estomusen  etecakkvyat  vc  vnaorkat,  em  merrar 
haks?  Kolvpake  oren  ?  kicvtes. 

22  Cesvs  kicvtes,  Kolvpake  oren  co  kicvkos ;  momis, 
Pale-kolvpakvke  kolvpakat  oren. 

23  Monkv  hvlwe  em  ohmekketv  mekko  hvmke,  mv  em 
vtotkvlke  em  vhuere  ’sen  kerkuecvranate  omes : 

24  Momen  es  kerkuecetv  vlicecof,  hvmken  talentv 
cukpe-rakko  palen  em  e  vhuericen  ’sen  yihocvtes. 

25  Momis  ocet  fekeko  tayekv,  e  pucaset,  E  hiwv,  en 
hopuetakeu,  nake  ocat  omvlkv  svpvken  wihoyen,  feketvt 
hakekvs,  makvtes. 

26  Monkv  em  vtotkv  tvk  latket  vrakkuecakvtes ;  Pn- 
cas@,  v’mehakvs,  momen  omvlkvn  cem  fekares,  kicet. 

27  Momof,  mv  vtotkv  e  pucase,  merkvt  nekeyicen,  en- 
recopet  em  vhuere  ’sem  wikvtes. 

28  Momis  mv  vtotkv  etvvvvt  osset,  vtotkvlke  em 
etohkvlketv  hvmken,  tenelyv  cukpe  hvmke  em  e  vhueri¬ 
cen  eshecvtes,:  momen  hvlahtet,  e  nokwvn  em  eset, 
Ece  ’hueren  vm  fekvs,  kicvtes. 

29  Momen  vtotkv  em  etohkvlketv  e’le  tempen  tvk  lat- 

ket,  en  kusapvtes,  Y’mehakvs,  momen  omvlkvn  cem 
fekares,  Meet. 

30  Momen  komekates ;  momis  ayet,  cuko-yekevn 
’rvpikvtes,  em  vhuere  em  fehke  tvlkvren. 

31  Monkv  vtotkvlke  em  etohkvlketv,  nake  estomat  he  * 
cakof,  e  feke  nokhokusvtes,  momet  yicet,  nake  estomat 
omvlkvn  e  pucasen  em  onvyakvtes. 

32  Monkv  e  pucase  enhohikof,  Ytotkv  holwvyece  to- 
yetskate,  mv  vhuere  omvlkvn  es  cem  wikvyvnks,  vm  ?po- 
hetskekv : 

33  Vne  cem  merrvyvnke  omet,  cemeu  vtotkv  cem 
etohkvlketv  em  merretskeko  tayvt  haks  ? 

34  Momen  e  pucase  cvpakkvtes ;  momet,  em  e  vhueri- 
cat  omvlkvn  em  fehke  tvlkvren,  e  stem  erricvl  ken  em 
wikvtes. 

35  Momen  etecakkat  naorkat  ce  feke  take  vten  ’sem 
wikatske  vlke  tokon  omat,  Cv’rke  hvlwe  likat  matvpo- 
men  cem  momecvkvres. 

SETENTVCKE  XIX. 

Momen  mome  ocvt.es,  Cesvs  heyv  opunvkv  espoyof, 
Kalvlen  enkvpakvtes,  momet  Cotvne  tvpalv  Cutev  em 
vtekakan  rorvtes  ; 

2  Momen,  este  sulsuke  mahet  vcvkvpeyvtes  ;  momen 
mvn  em  wicecakvtes. 

3  Falvsevlkeu  en  yicet,  Hunvnwv  nake  omecicat  vtekat 
e  hiwv  wiketv  em  etektvnke  te  ?  eskerraket  kicakvtes. 

4  Momen  em  vyoposket,  Mv  enhvteceskv  hayat,  hunvn¬ 
wv,  hokteu  hayvte, 

5  Momet,  Heyv  omecicen  hunvnwv  erke,  eckeu  wihket, 
e  hiwvn  hvlvtvres ;  momen  mv  hokkolat  vpeswv  hvm- 
kusvres,  kievte,  ohonayatskvte  seko  haks?  kievtes. 

6  Monkv  mv  svnvcomvn  hokkolet  omeks,  momis 

enavpeswv  livmkus ;  monkv  mv  Hesaketvmese  tehvlvte- 
puecvte  estet  etekvpihcates ;  Jcicvtes. 

7  Moman,  Estomen  Moses,  Nakhocce  esetewiketvn 
ehmet,  wikekvs,  makvt  haks  ?  kicakvtes. 

8  Ce  feke  take  em  wvnhe  omecicen  Moses  ce  hitake 
wiketv  cem  etektvnecvtes ;  momis  enhvteceskv  atat  mo- 
mekot  oravtes,  kicvtes. 

9  Momen  ce  kicvkis,  Estimvt,  e  hiwv  hoktarekofvn  wi- 
kel ,  etvn  epayen  omat,  hoktaret  omes ;  momen  mv 
wihokat  estimvt  epayen  omat,  hoktaret  omes. 

10  Hunvnwv  e  hiwv  ohfvccv  em  mom£t  on  omat,  ete- 
pvyetv  hereks,  en  kerrepvlket  kicakvtes. 

11  Momis,  Este  omvlkvt  heyv  maketv  esvkeko  tayes; 
momis  e’mhoyvte  tvlket,  kicvtes. 

12  Yunvkvlket  sasekv,  e’cke  e  nvrke  ofv  mome  hocvc- 
kvtet ;  momen  yunvkvlket  este  hahicvtet  sases ;  momen 
hvlwe  em  ohmekketv  vrahkv  emetvwv  e  hayvtet  sases. 
Estimvt  ese  tayen  omat,  esekvs. 

13  Momof  hopuetakucen  ’sen  yihocvtes,  enken  oh 
wvkhokicet,  mekusvpvren  ;  momen  en  kerrepvlket  em 
vsehakvtes. 

14  Momis,  Hopuetakuce  vc  oh  vwepvre  em  etektvnecet* 
em  vsehhatskvs ;  mv  omakat  hvlwe  em  ohmekketvt 
omekv,  Cesvs  makvtes. 

15  Momet  enke  oh  wvkhokicahket,  mvn  enkvpa- 
kvtes. 

16  Momen  hecvs,  hvraket  em  vlaket,  Mvhayv  herets- 
kate,  hesaketv  emunkv  ocaret,  nake  here  estoman  mo- 
mecare  te  ?  kicvtes. 

17  Momen,  Estoman  here  cv  kicetske  haks?  este  here 
sekos,  momis  hvmkuset,  Hesaketvmese  tes :  momis  hesa¬ 
ketv  ceyetvn  kometsket  on  omat,  vhakv  taken  vfvstvs, 
Cesvs  kicvtes. 

18  Estomaten?  kicvtes.  Elehcetskvs,  Hoktahretskvs, 
Horkohpetskvs,  Fvccekon  akeriyetskvs, 

1 9  Ce’rke,  ce’ckeu  vrakkuecvs :  momet,  E  vnokecetskat 
etvpomen  cem  vwolicvn  vnokecvs,  Cesvs  kicvtes. 

20  Hunvnwv  mvnettat,  Heyv  nanvke  omvlkvn  cv 
mvnette  vteke  vfaste  vtecicvy vtes  :  naket  vra  vhoske 
munke  haks  ?  raakvtes. 

21  Temvpoke  haketvn  koraetsken  omat,  ahyet,  nake 
ocetskat  wiyet,  estemerrakaten  emvs ;  moraen  hvlwe- 
tvlofvn  nake  ockv  ocetskvres :  momet  atet,  vc  vcvkvy  vs, 
Cesvs  kicvtes. 

22  Momis  hunvnwv  mvnettat  mv  maketvn  pohof, 
efeke  nokket  ay  vtes ;  enake  sulece  mahet  omekv. 

23  Momof  en  kerrepvlken,  Mehenwvn  ce  kicvkis,  Este 
enakocv  hvlwe  em  ohmekketv  ceyetv  en  yekce  tares. 

24  Momen  hvtvm  ce  kicvkis,  Rvcce-kuphe  esropottv  e 
turwv  ropotte  tayat  en  yekce  mahekon,  este  enakocv  rni- 
mvt  Hesaketvmese  em  ohmekketv  eceyetvt  en  yekces, 
Cesvs  kicvtes. 

25  En  kerrepvlke  pohakof,  tayen  em  estomahakvtes, 
Monkv  estimvt  hesake  taye  haks  ?  makaket. 

26  Momis  Cesvs  oh  hecaket,  Estet  on  omat  heyv 
em  momvkeko  tayuses :  momis  Hesaketvmese  nanvke 
omvlkvt  em  momvke  tayes,  kicvtes. 

27  Momof  Petvt  em  vyoposket,  Hecvs,  pume  omvlkvn 
wihket,  ece  ’cvkvpeyemvts ;  monkv  naket  pun  heckvr 
haks?  kicvtes. 

28  Momen,  Mehenwvn  ce  kicvkis,  ceme  svnvcomv 
hecketv  omof,  vc  vcvkvpeyatskvte  este  E’chuswv  em 
ohliketv-vcakan  oh  likof,  centakeu,  Eslevl  em  vliketv 
pale  hokkolohkakan  ohfvccecet,  ohliketv  vcacvke  palen- 
hokkolohkakan  oh  vpokatskvres. 

29  Momen  cv  hocefkv  vrahkv,  cuko  tis,  etecakkvte  tis 

ewvntake  tis,  erke  tis,  ecke  tis,  ehiwv  tis,  hopuetakuce 
tis,  ekvnv  tis,  wikakvte  vtekat,  cukpe-hvmke  erohvtvlv- 
ket  en  heekvkvres,  mo  men  hesaketv  yuksv-sekon  epu- 
casvkvres. 

30  Momis  enhvteceskvt  sulket  espoke  tares ;  rnomen 
espoket  enhvteceskv  tares. 

SETENTYCKE  XX. 

Hvlwe  em  ohmekketv  hunvnwv  cuko  epucase  omet 
omes,  vtotkvlke  em  pvrko-cvpofv  sohceyvre  pvlvrane 
hvthvyvtkuse  ossvte  omet  omekv. 

2  Momen  vtotkvlke  tenelyv  hvmke  nettv  vrahkv  etemv- 
kvsahmof,  em  pvrko-cvpofvn  ohtotvtes. 

3  Momet  hvse-vkerkv  svtutcenat  mahen  osset,  etvt 
vtotkekot  nakwikv  ocan  svpaklen  hecvtes, 

4  Momet,  Cemeu  pvrko-cvpofv  seceyvks,  momen  esto- 
muset  fvccvt  on  omat  ce’mvkares,  kicvtes.  Momen  vpe- 
yvtes. 

5  Hvtvm  hvse-vkerkv  sepakat  momet  ostvpakat  mahen 
osset,  matvpomecvtes. 

6  Momet  hvse-vkerkv  palen-hvmkontvlakat  mahen 
ossvtes,  momet  etvt  vtotkekot  svpaklen  hecvtes,  momet, 
Estomen  vtotkekot  svpaklatsken  yafke  haks  ?  kicvtes. 

7  Estimvt  pu  pvlekokv  omes,  kicakvtes.  Cemeu 
pvrko-cvpofv  seceyvks;  momen  estomuset  fvccvt  on 
omat,  cen  heekvkvres,  kicvtes. 

8  Monkv  yafke  orof,  pvrko-cvpofv  e  pucase,  Vtotkvlken 
enhohiket,  em  fekvkvs,  espoken  vlicecet  hvteceskvn  vte- 
ken,  en  nakvfastvn  kicvtes. 

9  Momen  hvse-vkerkv  pale-eshvmkontvlake  mahe  pvl- 
hoyat  yiheof,  este  vrahkv  tenelyv  hvmke  vlket  en 
heckakvtes. 

10  Momis  enhvteceskv  pvlhovat  yicof,  ’senhoyvnet  pun 

heckvranes,  komakvtes:  momis  mvu,  este  vrahkv  tenelyv 
hvrake  vlket  en  keckakvtes. 

11  Momen  en  heckahkof,  cuko  epucase  em  eca- 
yakvtes, 

12  Heyv  espoke  hvse-vkerkv  hvmkuse  vtotkakat,  pume, 
hotoskv,  hiyye  entekkekeyat  etvpomen  liayetskes,  ki- 
caket. 

13  Momis  hvmken  em  vyoposket,  Yn  liesse,  naken 
cem  vhopanvks ;  tenelyv  hvmken  vm  vkvsvmetskekat 
haks  ? 

14  Cenaken  esehpet,  vyepvs ;  ce’mvyat  etvpomen  heyv 
espoke  emares. 

15  Cvnake  naken  komvyat  momecvyis  fvccvt  omeko 
haks  ?  Cv  herekv,  ce  turwvt  holwake  haks  ? 

16  Monkv  espoket  hvteceskvt  omen,  hvteceskvt  espoke 
tares :  sulken  enhuehokvte  tisem,  nvcomet  enhopoket 
omekv,  kicvtes. 

17  Momen  Cesvs,  Celuslvmen  ay  of,  en  kerrepvlke 
pale-hokkolohkakat  nenen  vpeyof,  kvpvken  evpayvtes  : 

18  Momet,  Hecvks,  Celuslvmen  vpeyes;  momen  este 
E’chuswv  plestvlken  nakcokv-hayvlken  esyomen  em 
wihokvres,  momen  ele  tayen  ohfvccecvkvres, 

19  Momet  Centilvlken  em  wikahken,  nakhayekot,  tep- 
ket  momet  tohweklepkvn  vtvrvkvres ;  momen  nettv 
svtutcenof  hvtvm  akvwvpkvres,  kicvtes. 

20  Momof,  Sepete  e’ppuce  take  e’cket  e’chushunvnta- 
ken  evpayet,  es  em  vlakvtes,  vrakkuecet,  momet  nake 
hvmken  em  eyacet. 

21  Momen,  Naken  kometske  haks?  kicvtes.  Heyv  cv’c- 
hushunvntake  hokkolat,  cem  ohmekketv  ofv,  hvmket  cem 
vkvpervn  liken,  hvmkatet  cem  vkvsnvnvn  likvren  emvs, 
kicvtes. 

22  Momen  Cesvs  vyoposket,  Naken  vpohatskat  kerrats- 

keks.  Sesketv  ’seskvranvyat  ’seskatske  tayet,  momet 
paptiskvn  es  paptiskvyat,  es  paptiskatske  taye  haks  ? 
kicvtes.  Momeye  tayes,  kicakvtes. 

23  Momen,  Mehenwusen  sesketv  ’svm  eskatskvres,  mo¬ 
met  paptiskvn  es  paptiskvyaten  es  paptiskatskvres ;  mo- 
mis  vm  vkvperv  momet  vm  vkvskvnv  likvre  emetv 
cvnake  tokos ;  momis  estimvn  Cv’rket  em  etetakuecvten 
e* mvJchoyvres,  kicvtes. 

24  Momcn  mv  palat  pohakof,  tecakkvte  hokkolaten 
vnrvpet  cvpvkhokvtes. 

25  Momis  Cesvs  enhohiket,  Gentiivlke  em  mekkvlke 
ohfvnketvn,  momen  mv  rvkrakat  yekcetvn  ’sohfvnken, 
kerratskes,  kicvtes. 

26  Momis  cem  etenrvwv  take  momvkekares;  momis 
ece  ’pakvkat  estimvt  rakke  haketvn  komen  omat,  cem 
vtotkv  taket  omekvs : 

27  Momen  estimvt  ce’nhomvhtetv  taken  komen  omat, 
cem  vtotkv  taket  omekvs : 

28  Este  Ec’huswv  tisem,  em  vtothokvranekon,  momis 
vtotkvranet,  momet  en  hesaketv  sulke  es  nesetvn  estf 
emvrane  vlakvte  etvpomen. 

29  Momen  Cvleko  enkvpvkakof,  este  sulke  mahet 
vcvkvpeyvtes. 

30  Momen  hecvs,  este  turhecvkeko  hokkolet  nene  tem¬ 
per!  kaket,  Cesvs  hoyanen  pohakof,  Pucase,  Tewe  E’p- 
puce,  pum  merrvs,  makaket  huehkakvtes. 

31  Momen  este  sulkat  em  vsehakvtes,  cvyayvhokvren  : 
momis  svheremahen  huehkaket,  Pucase,  Tewe  E’ppuce, 
pum  merrvs,  makakvtes. 

32  Momen  Cesvs  huyiret,  enhuehket,  Naken  cem  mo- 
meevkaren  komatske  haks?  kicvtes. 

33  Pucase,  pu  turwvt  en  hauhvkvren,  kicakvtes. 

34  Monkv,  Cesvs,  em  meriyet,  e  turwv  en  celayakvtes ; 

moraen  mo  man  vpaken  e  turwv  renakv  en  heckahken, 
vcvkvhoyvtes. 

SETENTVCKE  XXL 

Momen  Celuslvmen  vwolicaket,  Perfec,  ekvnhvlwe 
Olefvn  yicof,  Cesvs  en  kerrepvlke  hokkolen  vtotet, 

2  Tvlofuce  ce  homuse  ocan  cukolvkvks,  momen  moman 
vpaken  corakko-wakv  wvnvken  eshecatskvres,  momen 
echuswvt  vpvken ;  enrecohpet,  ’svm  vthoy  vks. 

3  Momen  estimvt  naken  ce  kicvken  omat,  Pucaset 
eyaces,  kicatskvres ;  momen  moman  vpaken  atotvres, 
kicvtes. 

4  Momen  heyv  omvlkvt  momvtes,  owalv  hvmmaket, 
opun&yvte  esfvckvren, 

5  Sivn  e’chushokten  ’monvyvkes,  Hecvs,  cem  Mekko 
cem  vlaket  os,  eyaskuset,  corakko-wakv,  corakko-wakv 
e’chuswv  tisem  oh  liket. 

6  Momen  mv  en  kerrepvlke  vhoyet,  Cesvs  kican  mome- 
cakvtes, 

7  Momet  corakko-wakv,  echuswv  tepakvn  svlahokvtes, 
momet  em  vchoyetvn  oh  ocaket,  mvn  oh  licakvtes. 

8  Momen  este  sulke  mahet  em  vchoyetvn  nenen  oh 
pvtapicen,  vpvlwvt  eto  Ivccen  a  waret,  nenen  oh  pvta- 
picakvtes. 

9  Momen  este  sulke  homv  vpeyen,  momen  yupv  vpeya- 
teu  huehkaket,  Tewe  e’ppuce  Hosanv  em  ocefcvs :  Hesa- 
ketvmese  hocef kv  ofv  vlakat  vkvsvmket  omes :  Hosanv 
hvlhvwe  mahat  ofvn. 

10  Momen  Celuslvme  er  oh  ceyof,  Tvlofv  omvlkvt  ne- 
keyvtes,  Heyv  estit  o  haks?  makaket. 

11  Momen  este  sulkat,  Heyvt  Cesvs,  Nasvle  owalv 
Kalvle  ekvnv  aossat  tes,  makakvtes. 

12  Momen  Cesvs  Hesaketvmese  en  cuko  vcakan  ceyv- 

tes ;  momet  mv  ofv  vpoke ,  nake  wiye  nesakaten  sossicet, 
cvtokunawv  esyoposkvlke  em  ohhompetv,  pvee-howe 
wiyakat  em  ohvpoketvu  en  cektulcecvtes. 

13  Momen,  Yn  cuko  mekusvpetvT  cukon  kihocvres, 
maket  coket  os,  momis  centake  horkopvlke  em  vpoketvn 
hayatskes,  kicvtes. 

14  Momen  turhecvkekat,  yvkvpvkekateu  cuko  veakat 
ofvn  en  yicen,  em  wicecakvtes. 

15  Momen  nake  estomahvke  momecen,  momen  cuko 
veakat  ofvn  hopuetakeu,  Tewe  e’ppuce  Hosanv  em  ocekvs, 
makaket  huehkaken,  plest  enhomvhhotat,  nakcokv- 
liayvlkeu  hecakof,  evacake  sekates, 

16  Momet,  Heyv  nak  makakat  pohetske  haks  ?  kicakv- 
tes.  Momen  Cesvs,  Henka ;  Hopuetakuce,  momen  co- 
kakusat  e  cukwv  ossen  vkvsvmkv  etetakuecetskes, 
makvte  okonayatskvte  seko  liaks  ?  kicvtes. 

1 7  Momet  enkvpaket,  tvlofv  ossvtes,  momet  Pervnen 
ayet,  mvn  fekhonnvtes. 

18  Momet  hvthvyvtken,  tvlofv  ohfulket,  elawvtes. 

19  Momet  ke-rakko  em  vpe  nene  tempen  liecof,  oh 
ayvtes,  momis  naket  oh  sekon,  esse  tvlket  oh  ocen  es- 
heevtes,  momet,  Mucv  ayat  ette  ec  oh  ocvte  sekot  es 
rounkekvs,  kicvtes.  Momen  mom  an  vpaken  ke-rakko 
em  vpe  yuknepvtes. 

20  En  kerrepvlke  hecakof,  em  estomahakvtes,  Vvvk- 
hvmkusen  ke-rakko  em  vpe  yuknepa !  makaket. 

21  Momen  Cesvs  em  vyoposket,  Mehenwvn  ce  kievkis, 
vkvsvmkvn  ocet,  cen  kerkvket  on  omat,  heyv  ke-rakko 
em  vpe  em  momat  tvlken  momecet  omatskekares ;  mo¬ 
mis  heyv  ekvnhvlwe,  Ykueket,  uehvtkvn  ce’k  wihokekvs, 
kicatsken  omat,  momvres. 

22  Momen  nanvke  vtekat  omvlkv  mekusvpkv  ofv 
vkvsamet  vpohatskat  cen  heckvkvres. 

23  Momen  cako-vcakan  cehyet,  in vliayet  likof,  plest 
enhomvhhotat,  este  em  vculvke  esyomat  en  yicvtes, 
momet,  Yekcetv  estomen  beyv  nanvke  es  momecet 
oraetske  haks  ?  momen  estimvt  lieyv  yekcetv  ce’me 
haks  ?  kicakvtes. 

24  Momen  Cesvs  em  vyoposket,  Yneu  nake  hvmken 
ce  ’mpohvranvkis,  momen  mvn  vm  onayatsken  omat, 
vneu  matvpomen  yekcetv  estomen  lieyv  nanvke  es  mo- 
mecit  omvyat  cem  onvyvkares,  kicakvtes. 

25  Cane  em  paptiskv,  estvmvn  vte  tat  haks  ?  hvlwen  • 
vte  tat  haks  ?  monkat  este  enake  tat  haks  ?  kicvtes. 
Momen  e  etem  punvyaket,  Hvlvve  vten ;  maken  omat; 
Monkv,  estoman  vkvsvmatskekat  haks?  pu  kicvres. 

26  Momis,  Este  enaket’s;  maken  omat,  esten  em  pu 
penkvlvkes  ;  omvlkvt  Canen  owalv  omecvket  omekv. 

27  Momen  Cesvs  em  vyoposkaket,  Kerrekos,  makakv- 
tes.  Momen,  Yneu,  yekcetv  estomen  heyv  nanvke  es 
momecit  omvyat,  cem  onvyvkvkos,  kicvtes. 

28  Momis  estomen  vkerricatske  haks?  Este  hvmket 
eppucetake  hokkolicet  ot,  enhvteceskvn  em  vlahket, 
Wppuce,  vm  pvrko  cvpofvn  ayet,  mucv-uettvn  vtotkvs, 
kicvtes. 

29  Em  vyoposket,  Momvranvkos,  kicvtes.  Momis  ren- 
yupvn,  em  vkerrickvn  etihcet,  ayvtes. 

30  Momen  ’svhokkolan  em  vlahket,  matvpomen  kicv¬ 
tes.  N  Momen  em  vyoposket,  Yyares,  Pucase ;  kicet, 
ayekates. 

31  Mv  hokkolat  estomatet  erke  komat  momecvt  haks  ? 
Enhvteceskv,  kicakvtes.  Mehenwvn  ce  kicvkis,  Cvtoku- 
nawv-vteloyvlke  hoktarvke  esyomat  ce  homv  taken 
Hesaketvmese  em  ohmekketv  esceyet  os ;  Cesvs 
kicvtes. 

32  Cane  fvccetv  vyetv  ofvn  cem  vlakvkvtet  omekv  ; 

momen  vkvsvmatskekvnkes ;  momis  c vt oku n a w v- vtelo- 
yvlke  hoktarvke  esyomat  vkvsvmakvnkes  ;  momen  ceme 
hecatskof,  rohyupv  cem  vkerrickv  eticatskekvnkes,  oh 
vkvsvmatskvret. 

33  Opunvkv-svhopakv  etvn  pohvkes ;  Cuko-epucase 
hvmket  pvrko  cvpofvn  vhocvtes  ;  momet  em  vtohopkih- 
cet,  ofvn  pvrko  esopecetvn  korvtes  ;  momet  cuko  hvlwen 
hahyet,  vfastvlken  em  wikvtes;  momet  ekvnv  hopvyen 
ayvtes. 

*  34  Momis,  ette  em  oketv  vwolicof,  em  vtotkvlken  vfas¬ 
tvlken  ohtotvtes,  em  ette  en  heckvkvren. 

35  Momen  vfastvlke  em  vtotkvlken  cahwet,  hvmken 
tepiket,  hvmken  elehcet,  momet  hvmken  cvton  es 
nvfkakvtes. 

36  Hvtvm  vtotkvlke  etv  enhvteceskv  ’sen  sulken  atotv- 
tes ;  momen  matvpomecakvtes. 

37  Momis  espoke  e’ppucen  ohtotvtes,  Cv’ppuce  vrak- 
knecvke  tares,  maket. 

38  Momis  eppncen  vfastvlke  hecakof,  e  etem  punaho- 
yet,  Heyvt  epucase  taranat  tes,  vwvkes,  elecvkeres ;  mo¬ 
met  en  heckvranvten  cvwepvkeres ;  makakvtes. 

39  Momet  ehset,  pvrko  cvpofv  ossihcet,  elecakvtes. 

40  Momekv  pvrko  cvpofv  e  pucase  vlakof,  heyv 
vfastvlke  estomecvr  haks  ? 

41  Mv  holwvyecvlke  tayen  estemerrvknecet,  pvsatet, 
pvrko  cvpofv  vfastvlke  etv  em  ette  em  oketv  orof  emvkv- 
ren  em  wikvres ;  kicakvtes. 

42  Tohtarvlke  cvto  wikvte,  matvwvt  kvnowv  em  ekv 
hakes  :  heyvt  Pucase  nake  momecat  tes :  momet  pun 
renakv  ehomv  estomahet  os,  maJcat ,  Nakcokv-rakko  ofv 
ohonayatskvte  seko  haks  ? 

43  Monkv  ce  kicvkis,  Hesaketvmese  em  ohmekketv 
cem  ehset, ^fcvlwv  etv  em  ette  es  yican  emhoyvres. 

44  Momen  estimvt  heyv  cvton  oh  latkat  kvckvres ; 
momis  estimvn  oh  latkat  lopotvres,  Cesvs  kicvtes. 

45  Momen  plest  enhomvhhotat  momen  Falvsevlke  em 
opunvkv-svhopakvn  pohakof,  emen  opunvyecet  oken 
kerrakvtes. 

46  Momis  esetvn  komakof,  este  sulsokan  em  penkv- 
lakvtes ;  Owalv  tes,  komvket  omakekv. 

SETENTVCKE  XXII. 

Momen  Cesvs  em  vyoposket,  opunvkv-svhopakv  taken 
hvtvm  ’sem  punayvtes,  hvmmaket, 

2  Hvlwe  em  ohmekketv  mekko  etepvyetv  e’ppuce  en 
hayvte  omes. 

3  Momet  em  vtotkvlke  etepvyetv  oh  vwvrane  kihocvte 
enhuehkvren  vtotvtes  :  momen  vwetv  evacvkekates. 

4  Hvtvm  vtotkvlke  etvn  vtotvtes,  Enhuehhokvte  em 
onvyvks  ;  Hecvkes,  vn  hompetv-rakko  etetakuecis ;  vm 
wakvlke,  momen  nake  nehakat  pvsvthoyes :  momen 
nanvke  omvlkvt  etetakes ;  etepvyetv  oh  vwvkes, 
kicvtes. 

5  Momis  vrakkuecvkekates ;  momet  vpeyepvtes,  hvm- 
ket  erne  cvpofvn  ayen ,  hvmket  en  nakneskvn  ayen  ; 

6  Moinen  vhoskat  em  vtotkvlken  cahwet,  vlesketv  en 
hayet  pvsvtakvtes. 

1  Momis  mekko  pohof,  cvpakkvtes;  momet  en  sule- 
tawvlke  vtohtet,  mv  este  pvsatvlke  pvsatvtes,  momet 
erne  tvlofv  nekricvtes. 

8  Mohmet  em  vtotkvlken,  Etepvyetv  etetakes,  momis 
mv  enhuehhokvte  heretv  oricvkekvnks  ; 

9  Momekv  nene  tvleme  vlkan  vpeyvks;  momet  en 
sulke  estomen  eshecatskat  etepvyetv  enhuehkvks, 
kicvtes. 

10  Momen  mv  vtotkvlke  nene  tvleme  vlkan  sossvtes, 

momet  hecat  vtekat  omvlkvn,  holwvhokat  herakat  esyo- 
men  vteloyakvtes :  raomen  etepvyetv  hompvlket  tetayet 
heckvtes. 

11  Momen  mekko  hompvlken  hecvranet  eceyof,  hunvn- 
wv  livmket  etepvyetv  accvke  vccekon  heevtes : 

12  Momet,  Yn  hesse,  estomaten  etepvyetv  accvke 
vccekot  ye  cehyetske  haks  ?  kicvtes.  Momen  opunvyeko 
tayvtes. 

13  Mom  of,  Elen  enken  esyomen  wvnayvks;  momet 
etvn  svpeyet,  fettv  yomackofvn  er  vwikvks;  mvn  hvkih- 
ketvt,  momen  enute  setetekketvt  ocvres,  mekkot  vtot- 
kvlken  kicvtes. 

14  Snlken  en  hnehliokvtet  omis  nvcomen  en  svthoket 
omekv,  Cesvs  kicvtes . 

15  Mom  of  Falvsevlke  vpeyvtes,  momet  estomecet  em 
opunvkvn  es  ese  tayat  etem  punahoyvtes. 

16  Momet  en  kerrepvlken,  Helotvlken  esyomen  ohtota- 
kvtes,  hvmmaket,  Mvhaya,  mehenwetsket  ot,  Hesaketv- 
mese  em  vyetv  mehenwvn  este  mvhayet,  hunvnwv 
estoskom etskekat  kerres;  este  en  heckv  moskometske- 
kot  omekv. 

17  Momekv  purn  onvyvs,  Estomen  vkerricetske  haks  ? 
Sesv  ekv  feketv  emetv  fvccvt  o  haks  ?  monko  haks  ? 

18  Momis,  Cesvs  en  holwvyeckv  taken  kerrof,  Meku- 
sapv-vhayvlke  toyatskat,  estomen  es  cv  kerratske 
haks  ? 

19  Ekv  feketv  cvtokunawvn  cv  hecicvkes,  kicvtes. 
Momen  tenelyvn  ’sen  yicvtes. 

20  Momen,  Heyv  estimv  vhaket  on,  momen  en  hoccvfc 
o  haks?  kicvtes. 

21  Sesv  enake,  kicakvtes.  Momof,  Monkv  Sesv  enanv- 
ken  Sesvn  emvks  ;  momet  Hesaketvmese  enanvken  He- 
saketvmesen  emvks ,  kicvtes. 

22  Momen  pohahket,  em  estomahakvtes  ;  momet  en- 
kvpaket,  vpeyepvtes. 

23  Mv  nettv  Satusevlket  en  yicvtes,  mv,  Elkv  akvwvp- 
ketv  sekos,  makakat,  momet  em  ’pohaket, 

24  Mvhaya,  Hunvnwv  hopuetake  ocekot  elen  omat, 
etecakkatet  ehiwv  epayet,  etecakkan  honvpse  em  mahe- 
cvres,  Moses  makvtes. 

25  Momen  eteeakkvte  kolvpaket  epu  ’paket  fullvtes ; 
momen  hvteceskvt  liokte  epahyof,  elvtes,  momet, 
honvpse  ocekot,  e  hiwv  etecakkan  em  wikvtes : 

26  Esvhokkolateu,  momen  esvtutcenateu,  eskolvpakan 
vteket  etvpomusvtes. 

27  Momen  omvlkv  5sem  poken  hokteu  elvtes. 

28  Monkv  akvwvpketv  omof,  mv  kolvpakat  estoman  e 
hiwv  tar  liaks }  omvlkvt  epayvkvtet  omekv. 

29  Momen  em  vyoposket,  Nakcokv-rakkon,  momet  Hesa- 
ketvmese  en  yekeetvu  kerrekot,  cem  etehoskvket  os. 

30  Akvwvpketv  omof,  etepayvkekot,  etepayepue- 
hohcekos,  momis  hvlwe  tvlofv  Hesaketvmese  em  en- 
celvlke  omvket  omakes. 

31  Momis  este  pvsatkat  a  en  kvwvpketv  ohfvccvt  on 
omat,  Hesaketvmese  nake  cem  punayat, 

32  Yne  Eplehame  en  Hesaketvmese,  momet  Iseke  en 
Hesaketvmese,  momet  Cekvpe  en  Hesaketvmese  toy  is, 
makvte,  ohonayatskvte  seko  haks  ?  Hesaketvmese  pvsat¬ 
kat  en  Hesaketvmese  tokot  os,  momis  hesahokat  en  Hesa¬ 
ketvmese  tes ,  Cesvs  kicvtes. 

33  Momen  este  sulkat  pohakof,  Cesvs  nake  emvhayat 
era  estomahakvtes. 

34  Momis  Satusevlken  cvyavicen  Falvsevlket  pohahket, 
etohvtelokvtes. 

35  Momof  mv  hvmket,  vhakv  mvhayvt  ot,  eskerret  em 
’pohvtes,  hvmmaket, 

36  Mvhaya,  vhakv  ofv  estvt  vhakv  rakkat  to  haks? 

37  Pacase  cen  Hesaketvmesen  ce  feke  omvlkvn,  cem 
puyvfekcv  omvlkvn,  momet  cem  vkerrickv  omvlkvn  es 
vnokecvs. 

38  Heyvt  vhakv  enhvteceskv,  momet  rakkat  tes. 

39  Momen  esvhokkolat  mv  omet  oines,  E  vnokecetskat 
etvpomen  cem  vwolicvn  vnokecvs. 

40  Heyv  vhakv  hokkolan  vhakv  owalvlke  esyomat 
omvlkvt  vtvrtvkes,  Cesvs  kicvtes. 

41  Falvsevlke  etohnvkaftof,  Cesvs  em  ’pohvtes, 

42  Klist  estomen  oh  vkerricatske  haks  ?  Estimv  e’ppu- 
cet  o  haks?  kicet.  Tewe  tfppuce,  kicakvtes. 

43  Moman  estomen  Tewet  Puyvfekcv  ofrn  Pucasen 
Meet  ome  haks  ? 

44  Cehofvt,  cv  Pucasen,  Vm  vkvpervn  liketske  munken, 
cen  horre  ce  ’leohhuerickvn  hahyvrs,  kicvtes,  makvte. 

45  Monkv  Tewet  Pucasen  kicen  omat,  estomen  e’ppu- 
cet  o  haks  ?  kicvtes. 

46  Momen  este  estomet  punvkv  hvmkis  em  vyopos- 
keko  tayvtes :  momen  mv  nettv  vtekat  estimvt  svnvcomv 
em  ’pohetv  fekhvmkekates. 

SETENTYCKE  XXIII. 

Momof  Cesvs  este  sulkat  en  kerrepvlke  esyomen  em 
punayvtes,  hvmmaket, 

2  Nakcokv-hayvlke  Falvsevlke  esyomat  Moses  em  ohli- 
ketvn  oh  vpokes ; 

3  Monkv,  nanvke  estomen,  Yketecvks,  ce  kievkat 
omvlkvn  vketecet,  momeevkes ;  momis  em  vtotketv 
vcvkvye  mohmatskvs;  makakisem,  momeevkekot  omekv. 

4  Sapokv  honhoye  ecukoyesko  tayen  wvnawicet,  este 
e  foluwvn  em  oh  ocaket,  momis  e’nkewesakv  hvmkusis 
es  vkueyicetv  komvkekot  omekv. 

5  Momis  em  vtotketv  omvlkvn  estet  hecvkvren  omakes ; 
se  en  tvkhvketv  tvptvhen  hahicet,  kapv  em  vteken  rak- 
rvkuecaket  os, 

6  Momet  hompetv-rakko  omof,  liketv  hvlhawan,  momet 
senekake  take  ofv  liketv  enhomvhhotan, 

7  Momet  nakwikv  vlkan  vseket,  Lapi,  Lapi,  kihocvren 
em  vlostvket  omes. 

8  Momis  ceme  Lapi  ce  kihohcvkates ;  hvmket,  Klist, 
ce  Mvhayv  taket  omekv;  momen  omvlkvt  etecakkvte 
toyatskes. 

9  Momet,  estimvn  yvmv  ekvnv  Pv? rke  kihcatskvs; 
hvmket  Ce’rke  taket  omekv,  mv  hvlwe  likat. 

10  Monkat  mvhayvlke  ce  kihohcvkates ;  hvmket,  Klist, 
ce  Mvhayv  taket  omekv. 

11  Momis  ece  ’pakvke  rakke  mahat  cem  vtotkv  tares. 

12  Momen  estimvt  o  estomet  e  hvlwecen  omat,  kvn- 
cvpvres ;  momen  estimvt  e  kvncvpuecat,  hvlwehoevres. 

13  Momis  cen  holwakvkes,  nakcokv-hayvlke  momen 
Falvsevlke,  mekusapv-vhayvlke  toyatskat !  hvlwe  em 
ohmekketv  este  e  homv  vkhottatskekv  ;  cemeu  esceyats- 
kekot,  esceyateu  esceyetv  em  etektvnecatskekokv. 

14  Cen  holwakvkes,  nakcokv-hayvlke  momen  Falv¬ 
sevlke,  mekusapv-vhayvlke  toyatskat !  hoktvke-oyevlke 
en  cuko  lokatskekv,  momet  vhayet  cvpcvken  mekusa- 
patskes;  monkv  ohfvcceckv  senrakket  cen  heckvkvres. 

15  Cen  holwakvkes,  nakcokv-hayvlke  momen  Falvse¬ 
vlke,  mekusapv-vhayvlke  toyatskat !  hvmkuse  vkvsvme- 
puecatskvret ;  uehvtkv,  ekvnvu  hvmecicatskes,  momen 
cem  vkvsamvkof,  estemerkv  em  estuce  centake  ome 
svhokkolen  hayatskes. 

16  Cen  holwakvkes,  evpayvlke  turhecekvlke  toyatskat, 
Estimvt  o  estomet  cuko  vcakat  es  hocefet  opunayen 
omat,  estomv  tokos ;  momis  estimvt  o  estomet,  cuko 

vcakat  en  cvtokunaplanen  es  hocefet  opunayen  omat, 

vhueres;  makatskat. 

17  Hoporrenvkeko  momen  turhecekvlke  toyatskat : 

cvtokunaplanet,  monkat  cuko  vcakat  cvtokunaplane 
vcake  hayat  estomat  senrakket  o  liaks? 

18  Momen,  Estimvt  o  estomet  altv  es  hocefet  opunayen 
omat,  estomv  tokos ;  mo  mis  estimvt  o  estomet  wiyetv  oh 
ocan  es  hocefet  opunayen  omat,  vhueres. 

19  Hoporrenvkeko,  momen  turhecekvlke  toyatskat: 

wiyetvt,  monkat  altv  mv  wiyetv  vcake  hayat  estomat 
senrakket  o  haks  ? 

20  Monkv  estimvt  altvn  es  hocefet  opunayen  omat, 
mvn  momet  nake  oh  ocakat  omvlkvn  es  hocefet  opu¬ 
nayet  os. 

21  Momen  estimvt  cuko  vcakan  es  hocefet  opunayen 
omat,  mvn  momet  mv  ofv  likateu  es  hocefet  opunayet  os. 

22  Momen  estimvt  hvlwen  es  hocefet  opunayen  omat, 
Hesaketvmese  em  ohliketv  vcakan  momet  mv  ohlikateu 
es  hocefet  opunayet  os. 

23  Cen  holvvakvkes,  nakcokv-hayvlke  momen  Falvse- 
vlke,  mekusapv-vhayvlke  toyatskat !  kofockv,  anese, 
kvme  esyomat  tis  tekvpvke  cspalan  feket,  momet  vhakv 
oce  senhonhoyakat,  fvccetv,  merretv  momet  vkvsvmkvn 
wikatskvtet  ok;  heyv  nanvken  momecatskvnt  os, 
vpvlwvn  wikekot. 

24  Evpayvlke  turhecekvlke,  eckvposwuce  en  cullicet, 
momis  rvcce-kuphe  nokmelatskat. 

25  Cen  holwakvkes,  nakcokv-hayvlke  momen  Falvse- 
vlke,  mekusapv-vhayvlke  toyatskat  ?  sesketv  momet 
pvlvknv  onvpvn  hvsvthvken  hayatskekv ;  momis  ofv 
svpenkvleckv  momet  svheremahetv  es  fvcfakes. 

26  Turheceko  Falvsev  toyetskat,  sesketv,  momet 
pvlvknv  ofv  taten  hvsvtecvs,  onvpvu  hvsvthvke  taren. 

27  Cen  holwakvkes,  nakcokv  hayvlke  moraen  Falvse- 
vlke,  mekusapv-vhayvlke  toyatskat!  sepvlkv  hvthicvkvte, 
onvpv  en  heckv  mehenwvn  herakuset  omis,  ofv  este 
pvsvtke  e  fane,  momen  hvsvtkeko  vtekat  es  fvcfvke 
omatskekv. 

28  Matvpomusen  centakea  onvpv  fvcce  omet  este  em  e 
heckuecatskes ;  momis  ofv  mekusvpkv  vhake  momen 
naorketv  es  fvcket  omatskes. 

29  Cen  holwakvkes,  n akcok  v-hay  vlke  momen  Falvse- 
vlke,  mekusapv-v hayvlke  toyatskat!  owalvlke  en  se¬ 
pvlkv  mvhericet,  momet  faccvlke  en  herickv  en  ne- 
hicecet, 

30  Momet,  Pu’rkvlke  en  nettv  take  omof  fulieyvten 
omat,  owalvlke  e  catv  pvlatat  vpvkekvnt  os,  makats- 
kekv. 

31  Monkv  owalvlke  pvsvtakvte  ’eppucetake  toyatskat 
centake  a  e  en  kerrvlke  toyatskes. 

32  Monkv  ce’rkvlke  es  em  vkerkv  fvcecvkes. 

33  Cetto,  eketnv  cetto  lionvpse  toyatskat,  estomet  este- 
merkv  hute  ohfvcceckv  emvnvttatske  taye  haks  ? 

34  Monkv,  hecvkes,  owalvlken,  este  hoporrenvlken 
nakcokv-hayvlken  esyomen  ec  ohtotvkis ;  momen  vpvl- 
wvn  vtvrtayet,  pvsvtatskvres,  momet  vpvlwvn  cen  se¬ 
tt  ekake  take  ofvn  tepket,  assecet  tvlofv  etohtvlhuecats- 
kvres. 

35  Este  faccvlke  e  catv  yvmv  ekvnv  oh  pvlatkvte,  Epel 
faccv  e  catvn  Sekelivs,  Pelekivs  e’ppuce  cuko-vcakat  altv 
em  etenrvwv  elecatskvte  e  catvn  vteket,  omvlkvt  ec  oh 
ocvkvren. 

36  Mehenwvn  ce  kicvkis,  Heyv  nanvke  omvlkvt  heyv 
honvpsen  oh  vlvkvres. 

37  Celnslvme,  Celuslvme,  owalvlke  pvsatetskat,  momet 
mv  ec  ohtothoyat  cvto  es  nafketskat,  etewole  estomusen, 

tottolose  e’chnstakuce  tvrpv  elecv  vteloyat  etvpomen 
cen  hopuetake  vteloyvkvye  tayvtes,  moraen  cemet  ko- 
matskekvnks ! 

38  Hecvkes,  cen  cuko  tvnken  cem  wihokvkes. 

39  Ce  kicvkikv,  Hvtvm  cv  hecatskeko  munket,  Pucase 
liocefkv  ofv  vlakat  vkvsvmket  os,  makatskvres,  Cesvs 
Jcicvtes. 

SETENTVCKE  XXIV. 

Momen  Cesvs  osset,  cuko-vcakat  enkvpakvtes;  momen 
en  kerrepvlket  cuko-vcakat  etohtvrkan  hecicvranet  en 
yicvtes. 

2  Moraen  Cesvs,  Heyv  nanvke  omvlkv  hecatskeko 
haks?  raehenwvn  ce  kicvkis,  Yvmv  cvto  etohliket 
hvmkis  alvtkeko  wihokekares. 

3  Moraen  ekvnhvlwe  Olefvn  oh  likof,  ehkusen  en 
kerrepvlket  en  yicvtes,  Pum  onvyvs,  estofvn  heyv  nake 
raomvkvr  haks  ?  momen  cem  vlvketv,  momen  ekvnv  em 
eyuksvu  naket  eskerkv  tar  haks  ?  makaket. 

4  Momen  Cesvs  em  vyoposket,  Vketecvkes,  estimvt  ce 
hosicvkekaren,  kicvtes. 

5  Sulket,  Klist  toyis,  makaket,  cv  hocefkv  ofvn  yicvra- 
net  ok,  momet  sulken  ehosvkuecvres. 

6  Momen  horre,  horre  ohonvkvu  pohatskvres;  vketecv¬ 
kes,  ce  naorvkekaren ;  heyv  nanvke  omvlkvt  momvranet 
omekv,  momis  yuksv  hvte  tes. 

7  Tvhvvt  tvlwvn  vnrvpet,  momen  tvlofvt  tvlofvn  vnrv- 
pet  vkvwvpkvret  ok  ;  momen  elaukot,  enokketv  yekcvke 
mahat  momet  ekvnv  nekeyvt  estorais  ocvkvres. 

8  Heyv  nanvke  omvlkvt  e  feke  nokketv  vlicecat 
omakes. 

9  Momof  cen  nokkihocvren  ce  wiyvkvres,  momet  ce 
pvsvtvkvres ;  momen  tvlwv  omvlkvt  cen  homecvkvres, 
cv  hocefkv  vrahkvn. 

10  Momen  momof  sulket  elentappvkvres ;  raomet  ete 
wiyaket,  ete’n  homecvkvres. 

11  Momen  owalv  laksvlke  snlket  akvwapket,  sulken 
ehosicvkyres. 

12  Momen  holwvyeckvt  tetayat  omecieen  sulket  vno- 
keckv  en  kvsvppe  hakvres. 

13  Momis  estimvt  emunket  em  eyuksicen  omat,  matv- 
wvt  hesakvres. 

14  Momen  heyv  ohmekketv  em  opunvkv-hervn  tvl- 
wvvlke  omvlkv  es  en  kerkvn  ekvnv  omylkvn  es  er- 
kenvkhoyvres ;  momen  momof  yuksvt  vlvkvres. 

15  Monkv  enhomeckv  tvnecicvranat  Tanvle  owalv 
opunvyecvte  c^o-vcakat  ofvn  hueren  hecatskof ;  (estimvt 
ohonayat  kerrekvs ;) 

16  Cutev  vpokat  ekvnhvlhawan  oh  pefatkekvs  : 

17  Estimvt  cuko  onvpv  oh  likat  en  cuko  ofv  nake  ocat 
cawvret  ahvtvpikates  : 

18  Monkat  cvpofv  arat  accusvke  cawvret  afulikates. 

19  Momen  mv  nettv  take  omof  nvrkesakat,  momen 
coyicakat  en  hoi  wakes ! 

20  Momis  cem  pefatketv  take  rvfon,  monkat  fekvpkv 
nettv  tateu  omekaren  mekusvpvkes  : 

21  Momof  estemerkv  rakket  ocvflet  okv,  mv  ome  ekvnv 
vlieecvte  vteke  hiyomat  vlakat  ocvte  sekot,  momekos, 
momet  estofvn  ocekares. 

22  Momen  heyv  nettvt  koconcokekaren  omat,  ena- 
vpeswv  hvmkis  hesakekvnt  omes ;  momis  enhopokvte 
vrahkvn  heyv  nettv  koconcokvres. 

23  Momof,  Heyvn,  monkat  vsvn  Klist  likes,  estimvt  ce 
kicvken  o  m at , ,  vk vsah matskvs. 

24  Klist  laksvlke  momen  owalv  laksvlke  vkvwapkvkvret 
okv,  momet  nake  eskerkv  rakrvken,  momet  nake  estoma- 

hake  heckuecvkvres ;  momat,  mome  tayen  omat,  enho- 
pokat  mahusat  tis  ehosvkuecvres. 

25  Hecvkes,  homvn  cem  onayvkis. 

26  Monkv,  Hecvkes,  vnrvwvn  likes;  ce  kicaken  omat, 
vpehyatskvs ;  Hecvkes,  nvthofv  ehkakan  likes ;  ce  kicaken 
omat ,  vkvsahmatskvs. 

27  Este  E’chuswv  em  vlvketv  vtoyehvtte  hvsossv  fvccv 
a  vtoyehattet  hvsvklatkv  fvccv  er  a  kvyvyicat  ome 
taret  ok. 

28  Estvmvt  o  estomen  nake  elat  ocen  omat,  mvn 
lvmhe  vtelokvret  okv. 

29  Heyv  nettv  take  estemerkv  hoyanan  vpaken  hvset 
yomucken,  hvresse  hvyayvkekares,  momen  kococum- 
pvu  hvlwan  a  pvlatken,  hvlwe  en  yekcetv  take  neke- 
hoyvres. 

30  Momen  momof,  hvlwe  mimvn  este  E’chuswv  es  en 
kerkv  heckvres ;  momen  momof  ekvnv  este  em  vliketv 
omvlkvt  wahokvres ;  momen  este  E’chuswv  yekcetv 
momet  vkvsvmkv  rakke  vpvken  hvlwe  em  aholoce  ofvn 
vlaken  hecvkvres. 

31  Momet  em  encelvlken  pofketv  en  hake  rakken  es 
vtotvres,  momen  enake  enhopokvte  hotvle  ostat  aen- 
kvpvken,  hvlwe  yuksf  hvmkat  yuksv  hvmkan  rore  aen- 
k vpvken  vteloyvkvres. 

32  Tokvs  ke-rakko  esvhopakvn  en  kerrvkes ;  e  lvcce 
hvte  lowvcket  ot  esse  sossicof,  meske  vwolicen  ker- 
ratskes  : 

33  Monkv  matvpomen  cemet  heyv  nanvke  omvlkvn  he- 
catskof,  vwolicet,  vhauken  vlaken  kerrvkes. 

34  Mehenwvn  ce  kicvkis,  Heyv  honvpse  hoyvneko 
mnnken,  heyv  nanvke  omvlkvt  esfvcike  tvlkvres. 

35  Hvlwe  yvmv  ekvnv  esyomat  sumkvres,  momis  vm 
opnnvkv  sumikekos. 

36  Momis  mv  nettv,  hvse-vkerkv  tepakat  estimvt  kerre- 
kos,  hvlwe  encelvlke  tisem  JeerrvleeJeos ;  momis  Cv’rke 
tvlket  Jeer  res. 

37  Momen  Nov  en  nettv  tate  omen,  este  E’chuswv  em 
vlvketvu  matvpomvres. 

38  Uelauke  ehomv  nettv  omof  hompaket,  eskaket, 
etepvyaket,  etepvyepuece  emunken  mv  nettv  Nov  perro- 
cuko  ceyat  orvtes : 

39  Momet  kerrvkeko  manken  uelauke  vlakvtes,  momet 
omvlkvn  cahwet,  eshoyvnvtet  omekv ;  mv  omet  este 
E’chuswv  em  vlvketv  tares. 

40  Momof  liokkolet  cvpofvn  welaken,  hvmken  eset, 
hvmkan  wihokvres  : 

41  Hoktvke  liokkolet  ’semfulotkvn  em  fulotaket  JcaJcvres; 
hvmken  eset,  hvmkan  wihokvres. 

42  Monkv  vketecvkes,  ce  Pucase  hvse-vkerkv  estoman 
vlakat  kerratskekokv. 

43  Momis  heyvn  kerrvkes,  cuko-puease  hvse-vkerkv 
estoman  horkopv  vlvkvranat  kerrvten  omat,  vketecet, 
en  cuko  hopvnkvre  etektvnecekvnt  omes. 

44  Monkv  cemeu  ce  metetakvkekvs ;  hvse-vkerkv  moh- 
mes  komatskekofvn  este  E’chuswv  vlaket  omekv. 

45  Monkv  estimvt  vtotkv  hoporrene,  heromat  te,  mv 
em  oketv  orof  hompetv  emvren  e  pucaset  en  cuko 
ohfvnke  hayvte  ? 

46  Mv  vtotkv,  e  pucase  rvlakof,  momen  vfasten  eshe- 
cen  omat,  en  heres. 

47  Mehenwvn  ce  kievkis,  Enake  omvlkv  ohfvnken 
hayvres. 

48  Momis  mv  vtotkv  holwakat,  Cv  pucase  em  vlvketvn 
acewices,  e  feke  ofvn  maken  omat ; 

49  Momet  em  etohkvlketv  vtotkvlken  nafket,  hacvlken 
vpaket  hompet  momet  esketvn  vlicecen  omat ; 

50  Mv  vtotkv  e  pucase  nettv  en  nene  heeekot,  mornct 
hvse-vkerkv  kerrekofvn  vlvkvres, 

51  Momet  etetahcet,  en  liketv  mekusapv-vhayvlke 
vpvken  era  mellvres;  mvn  hvkihketv,  raoraen  enute  sete- 
tekketv  ocvres. 

SETENTVCKE  XXV. 

Momof  hvlwe  era  ohraekketv  fvcenvlke  pale,  mv  kulke 
escahwe  hokte  epayvranat  vnrvpvrane  vpeyvte  svbo- 
pahoyvres. 

2  Momen  eahkepet  hoporrenvket  omen,  cahkepet  ho- 
porrenvkekates. 

3  Mv  hoporrenvkekat  kulke  cahwet,  nehen  ehopakvke- 
kates. 

4  Momis  hoporrenakat  vcvnkvn  nehen  kulke  svpvken 
escvwakvtes. 

5  Hokte  epayvranat  acewicof,  omvlkvt  nocicet  nocicepv- 
tes. 

6  Momen  nere  nvrkvpv  omof  huehketvt  hakvtes,  He- 
cvkes,  hokte  epayvranat  vlakes ;  esosset  vnrvpvkes. 

7  Momof  heyv  fvcenvlke  omvlkvt  asvpvkilet,  kulke 
emvhericakvtes. 

8  Momen  hoporrenvkekat  hoporrenakan,  Nehen  pun 
kvpicvkes,  kulke  pum  aslekv,  kicakvtes. 

9  Momis  hoporrenakat  em  vyoposkaket,  Centake  esyo- 
meyat  pum  oreko  wites ;  momis  mv  wiyakan  oh  vpeyet  e 
en  nesepvkes,  kicakvtes. 

10  Momen  nesvranet  vpeyof,  hokte  epayvranat  vlakv- 
tes ;  momen  emetetakakat  vpaket  etepvyetvn  vcvkv- 
peyvtes :  momen  vhauke  vkhothvtes. 

11  Enyupvn  fvcenvlke  vpvlwvt  yicvtes,  Pucase,  Pucase, 
pun  hvwecvs,  makaket. 

12.  Momis  era  vyoposket,  Mehenwvn  ce  kicvkis,  ce 
kerrvkvkos,  kicvtes. 

13  Monkv  vketccvkes,  hvse-vkerkyt  ot,  nettv  tateu  esto- 
raan  este  E’chuswv  vlakat  kerratskekokv. 

14  Hvlwe  em  ohmekketvt  este  ekvnv  hopyye  aye  em 
vtotkvlke  enhohike  enake  em  wikvte  omekv. 

15  Momet  hvmken  talentv  cahkepen,  momet  hvmken 
hokkolen,  momet  hvmken  hvmken  einvtes;  este  vtekat 
en  yekce  vrahrvkvn  vcvkayen :  momet  lvpken  ayepvtes. 

16  Momof  mv  talentv  cahkepe  eawvte  ayet  ’res  neset, 
talentv  etv  cahkepen  hayvtes. 

1 7  Momen  raatvpomen  mv  talentv  hokkole  eawvte ,  mvu 
talentv  etv  hokkolen  heckuecvtes. 

18  Momis  mv  hvmke  esvte  ayet,  ckvnvn  korvtes,  mo¬ 
met  e  pucase  en  cvtokunawvn  ehvtes. 

19  Eryupv  hofanof,  mv  vtotkvlke  e  pucase  vlaket, 
etemfaccvtes. 

20  Momen  mv  talentv  cahkepe  eawvte  vlaket,  talentv 
etv  cahkepen  svlakvtes,  Pucase,  talentv  cahkepen  a’mets- 
kemvts ;  heevs,  mv  sen  hoyanat  talentv  cahkepen 
heckuecis,  maket. 

21  Heres,  vtotkv  here,  herometskat ;  nanvke  nvco- 
men  oh  herometskes ;  nanvke  sulke  ohfvnken  ce  ha- 
yares ;  ce  pucase  em  afvcketv  ofvn  ceyvs ;  e  pucaset 
kievtes. 

22  Momen  mv  talentv  hokkole  eawvte  vlaket,  Pucase, 
talentv  hokkolen  vm  wiketskemvts,  heevs,  talentv  etv 
hokkolen  heckuecis,  kievtes. 

23  Heres,  vtotkv  here,  herometskat;  nanvke  nvco- 
men  oh  herometskes,  nanvke  sulke  ohfvnken  ce  ha- 
yares;  ce  pucase  em  afvcketv  ofvn  ceyvs,  e  pucaset 
kievtes. 

24  Momof  mv  talentv  hvmke  esvte  vlaket,  Pucase, 
hunvnwv  raerretv  ocekot,  fokayetskekatet  mamet,  vwahe- 
cetskekatet  vteloyetskat  kerrimvts : 

25  Momen  ev  penkalemvts,  momet  ayit,  talentv  cenake 
ekvnv  ofv  ehit  omiinvts :  hecvs,  cenaken  ocetskes, 
kicvtes. 

26  E  pucaset  em  vyoposket,  Ytotkv  holwvyecc,  enhor- 
retskat ;  estvn  fokayvkat  mamit,  vwahecvkat  vteloyin 
kerretskeravts  ; 

27  Monkv  vn  cvtokunawv  esyoposkvlken  em  wikvra- 
netskvtes,  momen  vlakvyof,  cvnake  ohhontv  ocen 
cawvyvnt  os,  kicvtes. 

28  Monkv  talentv  em  esvks,  momet  talentv  pale  oean 
emvkes. 

29  Mv  ocat  vtekat  emhoyen,  tayen  ocvret  okv;  momis 
ocekat  mv  ocat  tis  en  cawhoyvret  okv. 

30  Momen  vtotkv  lopicekat  yomuckofvn  vwikvks  ;  mvn 
hvkihketv,  enute  sctetekketvu  ocvres. 

31  Este  E’chusw  encelvlke  vcacakan  vpaket  en  rakke 
ofvn  vlakof,  momofvn  en  rakke  ohliketv  vcakan  oh 
likvres. 

32  Momen  ehomvn  tvlwvvlke  omvlkvt  vtelokvres ;  mo¬ 
men  yvpefikv  vhecicv  yvpefikv  cowatv  etekvpicate  omen 
etekvpicvres ; 

33  Momet  yvpefikvn  em  vkvpervn  vpoyet,  momis 
cowatv  em  vkvskvnvn  vpoyvres. 

34  Momof  Mekkot  em  vkvperv  vpokan,  Ywvkes,  Cv’rke 
ec  oh  merrvte  toyatskat,  ohmekketv  ekvnv  vlicece  vteke 
cem  etetakuehocvten  epncasvkes ; 

35  Cv  ’lvwet  on,  hompetvn  a’met ;  cv  ’wvnhket  on, 
esketvn  a’met ;  momet  este  kerkekot  omin,  cv  y vpayet ; 

36  Vccvkon,  vc  vccecet;  cv  nokket  on,  ye  cv  hecet; 
momet  cuko-yekcv  ’pikvyof,  vn  yicatskvnkekv,  kicvres  . 

37  Momof  faccvlket  em  vyoposkaket,  Pucase,  estofvn  ce 
’lvwe  ce  hecet,  ce  hompiceyvt  haks  ?  monkat  ce  ’wvnhke 
ce  hecet ,  esketv  ce’meyvt  haks  ? 

38  Estofvn  este  kerketskekon  ce  hecet,  ce  yvpayeyvt 
haks  ?  monkat  vccetskekon  ece’ccecey vt  haks  ? 

39  Monkat  estofvn  ce  nokket  on,  monkat  cuko-yekcv 
’pikctsken  ce  hecet  cen  yicey vt.  haks  ?  kicvkvres. 

40  Momen  Mekkot  em  vyoposket,  Mehenwvn  ce  kicv- 
kis,  Heyv  etecakkvyvte  lopockus  mahat  hvmkvteken 
momecatskvtet,  vnen  omatskvtes,  kicvres. 

41  Momof  em  vkvskvnv  vpokateu,  Ohhomecke  toyats- 
kat,  v’nkvpaket,  totkv  emeyuksv-seko  Setvne  em  en- 
celvlke  esyomat  em  etetakuehocvten  esceyvkes : 

42  Cv  ’lvwet  on,  hompetvn  v’mekot;  cv  ’wvnhket  on, 
esketvn  v’mekot ; . 

43  Este  kerkekot  omvyan  cv  yvpayekot ;  vccvkon  vc 
vccecekot ;  cv  nokket  on,  cuko-yekcvn  vpikvyan  cv 
kecatskekvnkekv,  Mekkot  kicvres. 

44  Momof  mvu  em  vyoposkaket,  Pucase,  estofvn  ce 
’lvwe,  monkat  ce  ’wvnhke,  monkat  este  kerketskekot, 
monkat  vccetskekot,  monkat  ce  nokket,  monkat  cako- 
yekcv  ’piketsken  ce  hecet  cem  vnicekvt  haks?  kicv¬ 
kvres. 

45  Momof  em  vyoposket,  Mehenwvn  ce  kicvkis,  Heyv 
lopockus  mahat  hvmkvteken  momecatskekatet,  cv  mome- 
catskekates,  kicvres. 

46  Momen  heyvt  estemerkv  yuksv-sekon  esceyen  ;  mo- 
mis  faccvlke  hesaketv  yuksv-sekon  esceyvres ,  kicvtes. 

SETENTVCKE  XXVI. 

Momen  mome  ocvtes,  Cesvs,  heyv  opunvkv  omvlkvn 
poyof, 

2  Nettv  hokkole  hoyanof,  ohhoyvnkv  taranat  kerratskes, 
momen  este  E’chuswv  tohweklepkvn  vtvrkvranen  wi¬ 
ll  oyvres,  en  kerrepvlken  kicvtes. 

3  Momof  plest  enhomvhhotat,  momen  nakcokv-hayvlke, 

momen  este  em  vculvke  esyomet  plest  enliomalitv  hvlwat, 
Kiefvs  kicetv,  en  cukon  nvkaftvtes. 

4  Momet  Cesvs  emvkerre  ehset,  elecvkvret  etempuna- 
hoyvtes. 

5  Momis,  Hompetv-rakko  omof  tokon,  este  tekyvm- 
ketvt  ocekaren,  makakvtes. 

6^  Momen  Cesvs  Pervne  tvlofvy  Simv  lepv  en  cukon 
likof, 

7  Hoktet  alepastv  nakvcvnkuce  neha  fvmecv  vcake 
mahe  vcvnken  Svlakvtes,  momet,  hompet  likof,  e’kvn  em 
oh  kalvtes. 

8  Momis  en  kerrepvlket  hecakof,  cvpvkhokvtes ;  Esto- 
maten  hey  v  y  vmahke  haks  ? 

9  Heyv  neha  fvmecv  enrahkv  sulken  wiyiyet,  estetner- 
rakan  emhoye  tayvtetok,  makaket. 

10  Cesvs  kerrof,  Estomen  hokte  naoricatske  haks? 
vtotketv  heren  vc  oh  wikekv: 

11  Estemerrakat  ece  ’pakvke  ocatske  munkvt  omen, 
momis  vntat  ocatske  munkv  tokot  omekv. 

12  Heyv  neha  fvmecv  cv’na  oh  kalat  es  cv  herihocvra- 
nan  momet  omekv. 

13  Mehenwvn  ce  kicvkis,  Yvmv  ekvnv  hvmkvn  estvmvt 
o  estomen  heyv  opunvkv-herv  eserkenvkhoyat  vtekat, 
heyv  hokte  heyv  momecvte  esvkerrickvn  onahoyvres, 
kicvtes. 

14  Momof  pale-hokkolohkakat  hvmket,  Cutvse  Eskalev 
kicetvt,  plest  enhomvhhotan  oh  ayvtes, 

15  Momet,  Naken  v’matskvr  haks?  momen  cen  hueri- 
cvkares,  kicvtes.  Momen  cvtokunawuce  pale-tutccnen 
em  fekvranet  etemfvccakvtes. 

16  Momen  mvn  vteken  wiyetv  etektvnke  hopoyvtes. 

17  Momen  tvklike-tukseko  hompetv-rakko  nettv  en- 
livteceskv  omof  en  kerrepvlket  Cesvs  en  yicvtes,  Estv- 

mvn  ohhoyvnkv  hompetskvre  cem  etetakueeeyvre  ko- 
metske  haks?  kicaket. 

18  Momen  kicvtes,  Tvlofvn  este  hvmken  em  vpeyet, 
Mvhayvt,  Vm  oketv  vlakes,  vn  kerrepvlket  vc  vpaken  ce 
huten  ohhoyvnkvn  vfvstvranes,  makes,  kicvkes. 

19  Momen  en  kerrepvlke  Cesvs  kicaten  momakvtes; 
momet  ohhoyvnkv  etetakuecakvtes. 

20  Momen  yvfke  orof,  pale-h okkolohkakan  vpaket 
likvtes. 

21  Momen  hompakof,  Mehenwvn  ce  kicvkis,  hvmkats- 
kat  cv  wiyvres,  kicvtes. 

22  Momen  tayen  e  feke  en  nokhokvtes,  momet  omvlkvt, 
Pucase,  vnet  o  haks?  maketvn  vlicecake  vlkvtes. 

23  Momen  em  vyoposket,  Mv  vc  vpake  e’nke  pvlvknv 
vkpikat,  matvwvt  cv  wiyvres. 

24  Este  E’chuswv  oh  onaye  cohoyvte  omen  ayvranet 
omes :  momis  en  holwakes,  mv  este  wiye  huerat !  mv 
estet  heckekaten  omat,  en  hervnt  os ;  makvtes. 

25  Momof  Cutvse,  mv  wiyat  em  vyoposket,  Vne  te, 
Mvhaya?  makvtes.  Mahketskes,  kicvtes. 

26  Momen  hompakof,  Gesvs  tvkliken  ehset,  E'rken 
vkvsamet,  kvlkayvtes,  momet  en  kerrepvlken  emet, 
Eset,  hompvkes ;  hey vt  cv’na  tes,  kicvtes. 

27  Momet  sesketvu  sehset,  E' riven  vkvsamet,  e’ma- 
kvtes,  Omvlkvt  eskvkes  ; 

28  Heyvt  cv  catv  setemfvccetv  mucvset,  holwvyeckv 
’sen  kvpvketvn  sulken  em  pvlatket,  omekv. 

29  Momis  ce  kicvkis,  Mucv  ayat  heyv  pvrko  en  lokce 
ce’tem  eskvkvko  m unken,  mv  nettv  Cv’rke  erne  tvlofv  oh 
mucvse  ce’tem  eskvkvyof  tvlkvres,  kicvtes. 

30  Momen  yvhiketvn  yvhikahkof,  esosset,  ekvnhvlwe 
Olefv  kicetvn  vpeyvtes. 

31  Momof,  Omvlkatskatet  vne  vc  vrahkvn  heyv  nere 

ce’lentaphoyvkvres :  Yvpefikv-vhecicv  nvfkares,  momen 
yvpefikv  vtelokvte  vwahvres,  maket  coket  omekv. 

32  Momis  akvwvpikvye  rohyupv  ce  homv  taken  Kalv- 
len  vyares,  Gesvs  kicvtes. 

33  Petvt  em  yyoposket,  Omvlkvt  ece  ’rahkvn  elentap- 
pvkhoye  estomis,  estofvn  cv  ’lentapiyekos,  kicvtes. 

34  Mehenwvn  ce  kicis,  Heyv  nere,  tottolose  en 
hunvnwv  hakeko  munken,  vc  ohfvccv  ehelaksecetske 
svtutcenvres,  Cesvs  kicvtes. 

35  Petvt  okat,  Ece  ’pakit  cv  ’Ivrane  estomis,  ec  ohfvccv 
ehelaksehcvkos,  kicvtes.  Matvpomen  en  kerrepvlke 
omvlkvt  makakvtes. 

36  Momof  Cesvs  vpaket  Kersemene  kicetvn  rorvtes, 
momet  en  kerrepvlken,  Heyvn  vpokvkes,  vsvn  ayit  me- 
kusapvyof,  kicakvtes. 

37  Momet  Petvn,  Sepete  e’ppncetake  hokkolan  esyomen 
esayvtes;  momen  vlicecet,  efeke  nokkuset,  honne  mahvtes. 

38  Momof,  Ym  puyvfekcvt  tayen  nokkes,  elkv  tis  oren  : 
heyvmvn  fekhonnvkes,  momet  vc  vpaket  vketecvkes, 
kicakvtes. 

39  Momet  res  hopvyusen  ayet,  e  turofvn  oh  lvtiket, 
mekusapvtes,  Cv’rke  toyetskat,  mome  tayen  omat,  heyv 
sesketv  v’nkvpvkekvs ;  mome  estomis  vne  komvyate 
tokot,  ceme  kometskatet ,  maket. 

40  Momet  en  kerrepvlken  em  vlakvtes,  momet  nocicen 
eshecet,  Hvse-vkerkv  hvinkusis  vc  vpaket  vketecatskeko 
tayisa?  Petvn  kicvtes. 

41  Vketecet  mekusvpvks,  nake  ce  naorkepnece  taye 
eskerretv  esceyatskekaret ;  mehenwvn  puyvfekcv  vkvsa- 
mus,  momis  enavpeswvt  yekcekos. 

42  Hvtvm  esvhokkolvn  ayet,  mekusapvtes,  Cv’rke  to¬ 
yetskat,  heyv  sesketv  es  eskvko  v’nkvpvkeko  tayen  omat, 
ceme  kometskatet  momekvs,  maket. 

43  Momen  vlaket,  hvtvm  nocicen  eshecvtes;  e  turwvt 
honhoyet  omekv. 

44  Moraet  enkvpaket,  hvtvm  ahyet,  esvtutcenvn  rneku- 
sapvtes,  opunvkv  raatvwvn  maket. 

45  Momof  en  kerrepvlken  em  vlaket,  Mucv  nocicet, 
fekvpepvkes ;  hecvkes,  hvse-vkerkv  vwolices,  momen 
este  E’chuswv  naorkvlke  enke  ofvn  wihoyes,  kicvtes. 

46  Asvpvklvkes,  vpey  vkeres ;  hecvkes,  inv  cv  wiyat 
vwolices. 

47  Momen  opunaye  munkof,  hecvs,  Cutvse,  pale-hokko- 
lohkakat  hvmket  vlakvtes,  momen  este  sulke  mahet 
eslafkv-cvpko  eto-warke  tis  cawvket,  plest  en  homvhhotv 
momen  este  em  vculvke  atotet,  yicvtes. 

48  Momen  mv  wiyvte  eskerkvn  e’makvtes,  Estonian 
vfvnkvyat,  mvt  mv  tares;  yekcen  hvlvtvkes,  kicet. 

49  Momen  moman  vpaken  Cesvs  em  vlakvtes,  momet, 
Heres,  Lapi ;  kicet,  afvnkvtes. 

50  Momen  Cesvs,  Vn  hesse,  estomen  vlahketska?  kicv¬ 
tes.  Momof  yicet,  Cesvs  hvlvtaket,  esakvtes. 

51  Momen  hecvs,  Cesvs  vpakvte  hvmket,  e’nken  rvto- 
secet,  em  eslafkv-cvpkon  a  esvtes,  momet  plest  enho- 
mahtv  hvlwat  em  vtotkvn  casket,  e  hvckon  en  tacvtes. 

52  Momof,  Cem  eslafkv-cvpko  e  huten  vpikvs ;  eslafkv- 
cvpko  cvwakat  omvlkvt  eslafkv-cvpkon  es  pvsvtkvret 
okv. 

53  Hiyomat  Cv’rke  em  ’pohin,  lvpkusen  encelvlke  sul- 
soke  pale-hokkolohkake  hoyanen  a  vn  ’tote  tayes,  ko- 
metskeko  haks  1 

54  Momis  estomet  Cokv,  Hiyomet  omvranes,  makat 
esohfvckvkvr  haks  ?  Cesvs  kicvtes. 

55  Mv  hvse-vkerkv  ofvn  Cesvs  este  sulkan  kicvtes, 
Este  horkopvn  vnrape  omet,  eslafkv-cvpko  eto-warke  tis 
cawet,  cv  ’svranet  yicatske  haks?  Nettv  omvlkvn  cuko- 

Muskokee,  Matthew.  6 


82  MARO,  26. 

vcakat  ofv  ece  ’pakvkit  mvhayit  likvyat,  cv’satske- 
kvnkes. 

56  Momis  Cokv  owalvlke  coyvte  esohfvckvkvren  heyv 
omvlkvt  raoraet  os.  Momof  en  kerrepvlke  omvlkvt  wi- 
kahket,  pefatkvtes. 

57  Momen  mv  Cesvs  esakat  hvlatet,  Kiefvs  plest  enho¬ 
mahtv  hvlwan  ’soli  vpeyvtes,  mvn  nakcokv-hayvlke  mo¬ 
rn  en  vculvke  nvkaftan. 

58  Momis  Petvt  vhopvyen  vcvkaret,  plest  enhomahtv 
hvlwat  en  cuko-hervn  eroret,  eceyvtes,  momet  vtotkvlke'n 
vpaket  likvtes,  ynksvn  hecvranet, 

59  Momen  plest  enhomvhhotvt,  vculvke  momen  nvkaf- 
tvlke  omvlkvt  akerkueckv  fvccekon  Cesvs  vnrvpen  hopo- 
yakvtes,  elecvkvret. 

60  Momis  eshecvkekates ;  monies,  akerrvlke  laksvke 
sulket  yicet  omis,  hvmkis  eshecvkekates.  Espoke  aker¬ 
rvlke  laksvke  hokkolet  vlalioket, 

61  Heyv  hunvnwvt ,  Hesaketvmese  en  cuko- vcakat  lekah- 
fit,  nettv  tutcenofvn  hayvye  tayes,  makvnkes,  makakvtes. 

62  Momen  plest  enhomahtv  bvlwat  ahuyiret,  Naken 
vyoposketskeko  ?  Heyv  ce’nrape  akerkuecat  naket  o 
haks?  kicvtes. 

63  Momis  Cesvs  opunvyekates.  Momen  plest  enho¬ 
mahtv  hvlwat  vyoposket,  Hesaketvmese  wenake  likat 
vcvkvyen  es  ce  hvlatit,  mv  Klist,  Hesaketvmese  E’ppuce 
toyetsken  omat  pum  onvyetskvren,  ce  kicis,  kicvtes. 

64  Mahketskes ;  mome  estomis  ce  kicvkis,  Heyv  erto- 
pvrv  este  E’chuswv  yekcetv  em  vkvpervn  liket,  hvlwe 
aholocen  vpaket  vlaken  hecatskvres,  Cesvs  kicvtes. 

65  Momof  plest  enhomahtv  hvlwat  em  accvken  selah- 
lecvtes,  momet ,  Hesaketvmese  tvklecet  opunayes,  ohvtvla- 
kat  akerrvlke  pu  yace  haks?  Hecvkes,  mucv  Hesaketv¬ 
mese  tvklecat  pohhatskes. 

66  Estomen  vkerricatske  haks  ?  makvtes.  Em  vyopos- 
kaket,  Ele  taye  oren  era  mvttes,  makakvtes. 

67  Mom  of  e  turofvu  cm  vtof  kaket,  nvfkakvtes  ;  moraen 
vpvlwvt  enke-tvpeksen  es  tepkakvtes, 

68  Klist  toyetskat,  ep  oh  owalvs,  Ce  tepikat  estimvt 
o  haks  ?  kicet. 

69  Momen  Petv  cuko-herv  ofv  fettvn  likvtes ;  momen 
hokte  mvnettet  cm  vlahket,  Cemeu  Cesvs  Kalvlvlke 
vpaketskvnkes,  kicvtes. 

70  Momis  omvlkv  ehomvn  ehelaksecet,  Naken  makets- 
kat  kerrvkos,  kicvtes. 

71  Momet  sohvpettvn  oh  osiyof,  liokte  mvnette  etvt 
hecvtes,  momet  mv  fullan,  Heyv  hunvnwvu  Cesvs  Nasv- 
lvlke  vpakvnkes,  kicvtes. 

72  Momen  hvtvm,  Hesaketvmesen  es  hocefet,  Mv  hunvn- 
wv  kerrvkos,  maket,  ehelaksecvtes. 

73  Momen  hofnnusof  etempe  svpaklvtet  yicet,  Mehen> 
wusan  mv  hvmkat  toyetskes;  cem  punvkvt  ec  oh  ker- 
knecekv,  Petvn  kicakvtes. 

74  Momof  vlicecet,  Hesaketvmese  es  hocefet,  tvhikvtes, 
Mv  hunvnwv  kerrvkos,  maket.  Momen  moman  vpaken 
tottolose  en  hunvnwv  hakvtes. 

75  Momen  Pettv  Cesvs  em  punvkv,  Tottolose  en 
hunvnwv  hakeko  munken,  vc  ohfvccv  ehelaksecetske 
svtutcenvres,  kicvte,  vkerricvtes.  Momet  osiyet,  tetayen 
hvkihkvtes. 

SETENTYCKE  XXVIL 

Hvyvtikof,  plest  enliomvhhotat  momen  este  em  vcu- 
lvke  omvlkvt,  Cesvs  elecvret  vnrvpet  etemopunvye- 
cakvtes. 

2  Momet  wvnayahkof,  hvlvtaket,  evpavv  Pantvs  Pilvten 
■’sem  vpeyet,  em  wikakvtes. 

3  Momof  Cutvse,  inv  wiyvte,  elehocvranen  ohfvccen 
hecof,  em  vkerrickv  eticvtes,  momet  hvtvm  cvtokunawuce 
pale-tutcenat  plest  enhomvhhotv  momen  vculvken  ’res 
em  vlakvies ; 

4  Mv  em  mvttekat  catv  wiyvyat  naorkit  omis,  maket. 
Momen,  Mvt  pum  estomet  o  haks  ?  cemet  he  cep  vs,  kica- 
kvtes. 

5  Momen  cvtokunawuce  cuko-vcakat  ofvn  tvk  pvlahtet 
enkvpakvtes,  momet  ahyet  e  vtarvtes. 

6  Momen  plest  en  homvhhotat  cvtokunawuce  cawvtes, 
momet,  Cvtokunawv  liute  vtehetv  fvccekos,  catv  enrah- 
kvt  omekv,  makakvtes; 

I  Momen  temopunvyecakvtes,  momet  vrkvshayv  erne 
cvpofvn  es  nesakvtes,  tvleporvlke  hericetvn. 

8  Monkv  mv  cvpofv,  Catv  cvpofvn,  kihocvtet  on  hey  v 
nettv  oret  omes. 

9  Momof  Cvlemiv  owalv  opunayvte  solifackvtes,  Mo¬ 
men  cvtokunawuce  pale-tutcenat  cawvtes,  mv  enrahkv 
hakaten,  Eslevl  e’ppucetake  enrvliecvte ; 

10  Momet  vrkvshayv  emc  cvpofvn  es  nesvtes,  Cehofv 
cv  mellvte  omen,  makat. 

II  Momen  Cesvt  evpayv  ehomvn  hueren,  evpay vt  em 
’pohvtes,  Cemet  Cusvlke  em  mekko  toyetske  haks  ? 
kicet.  Momen,  Maketskes,  Cesvs  kicvtes. 

12  Momen  plest  enhomvhh,otv  momen  vculvket  vnrvpa- 
kof,  naken  vyoposkekates. 

13  Momof,  Nanvke  nvcomen  ec  oh  kerkuecakat  pohets- 
keko  haks  ?  Pilvtet  kicvtes. 

14  Momen  opunvkv  hvmkis  em  vyoposkekates;  mv 
moman  evpayv  tetayen  em  estomahvtes. 

15  Momen  ohhoyvnlcv  hompetv-rakko  omof  evpayv 
cuko-yekcv  vtehkvlke  hvmken  este  em  en  recopet  omvtes, 
estimvn  ko makat. 

16  Momof  cuko-yefecv  vpikv  kerkusen  licakvtes,  Pvla- 
pvse  hocefken. 

17  Monkv  nvkaftof,  Pilvtet,  Estiravn  cem  enrecopv- 
karen  komatske  haks  ?  Pvlapvsen  ?  momekat  Cesvs,  mv 
Klist  kihocaten  ?  kicvtes. 

18  Enhomeckvt  omecicen  em  wikaket  omen  kerrekv. 

19  Ohfvcceckv  ohliketvn  oh  likof,  Mv  hunvnwv  fvccat 
estomeeetv  ohcetskvs,  mv  omecicen  mucv-nettv  vpueckv 
ofvn  nanvke  sulket  cv  ’stemerricekv,  rnaket,  e  ’hiwvt 
ohtotvtes. 

20  Momis  plest  enhomvhhotv  momen  vcnlvket,  Cesvs 
sumecicet,  Pvlapvsen  vpohvkvren-  este  snlkan  vkvsvme- 
pnecakvtes 

21  Evpay v  vyoposket,  Mv  hokkolat  estoman  cem  en- 
recopvkaren  komatske  haks?  kicvtes:  Pvlapvse,  ma- 
kakvtes. 

22  Monkv,  Cesvs,  mv  Klist  kihocat,  estomecar  haks? 
Pilvtet  makvtes.  Etohweklepkvn  svrahkekvs,  omvlkvt 
makakvtes. 

23  Momen,  Estomen  ?  holwvke  estomen  momece 
haks  ?  evpayvt  makvtes.  Momis,  Etohweklepkvn  svrah- 
kekvs,  rnaket  svherem alien  hnehkakvtes. 

24  Pilvte,  naken  estomeko  tayet,  momis  yiyetv  mimvt 
liaket  omen  hecof,  Heyv  este  fvccat  e  catv  es  vm  mvt- 
tekos';  cent  momvket  oinvres,  maket,  uewvn  cahwet, 
este  sulkat  e  homvn  e’nken  okkosvtes. 

25  Momof  este  omvlkvt  vyoposkaket,  E  catv  puitieri  ep 
oh  oceJcvs ,  pun  hopuetake  liaken,  makakvtes. 

26  Momof  Pvlapvsen  em  enrecopakvtes ;  momet  Cesvs 
tepikof,  etohweklepkvn  svrahkvren  wikvtes. 

27  Momof  evpay v  en  suletawvlke  cuko  tektvnke  tvle- 
men  Cesvs  esceyakvtes,  momet  suletawvlke  etohkvlkc 
hvmkat  omvlkvn  em  oh  vteloyakvtes. 

28  Momen  cna  tvlecahket,  kapv  cahtusen  vccecakvtes. 

29  Momen  etofvske  kvpotokvn  hotanahkof,  e’kvn  em 
ohlica.ket,  kohvn  e’nkvpervn  em ’pikakvtes ;  momet  e 
homvn  e  torkowvn  knnliieaket,  nakhayvkekates,  Casvlke 
em  Mekko  tovetskate  !  kicaket. 

30  Momet  ohtofkaket,  mv  kohvn  esahket,  e’kvn  ’sen 
nvfkakvtes. 

31  Momen  nakhayvkekat  renyupvn,  kapv  en  cvwakv- 
tes,  momet  em  accvken  vccehcet,  etohweklepkvn  svrahv- 
ranet  svpeyvtes. 

32  Momet  esossof,  Silenvlke  hunvnwv,  Simvn  hocefken 
eshecakvtes ;  mvn  etohweklepkv  en  karonvren  ohyekci- 
cakvtes. 

33  Momet  Kalkoiv  kicetvn,  mv  estekvfune  likat  maketv 
tes,  mvn  yihcof, 

34  Uetukse  kvlakcowv  etohkvlken  esketv  emakvtes ; 
momen  lahsof,  eskeko  tayvtes. 

35  Momen  etohweklepkv  svrvhakvtes,  momet  em  ac- 
cvke,  estimvt  omvre  eskerraket,  tekvpicakvtes,  momat, 
Vm  accvke  etekvpicet,  vn  kapv  estit  omvre  eskerrakvn- 
kes,  owalv  makvtet  sohfvckvren. 

36 -Momen  mvn  vpoket,  vketecakvtes  : 

37  Momen  e’kv  onvpvn  esvnrvpkv  hoccen  svlicakvtes, 
Heyvt  Cesvs  Gubvlke  em  mekko  tes,  maken. 

38  Momof  horkopvlke  hokkolet  vpaket  etohweklepkvn 
svrahrakvtes  ;  hvmket  vkvpervn  svrahkeny  hvmkat  vkvs- 
kvnvn  svrahken. 

39  Momen  hoyvnecat  nakhayvkekates,  ekvn  norotticaket, 

40  Momet,  Cernet  cuko-vcakat  vhopahnet,  nettv  tutcenuse 
hayetskat,  e  hesayecvs.  Hesaketvmese  E’ppuce  toyetsken 
omat,  etohweklepkvn  a  hvtvpkvs,  kicaket. 

41  Matvpomen  plest  enliomvhhotv,  momen  nakcokv- 
liayvlke,  vculvken  nakhayvkekot, 

42  Etv  hesahuecvnkes  ;  emetvwv  e  hesayeceko  tayes. 
Eslevl  era  Mekkot  on  omat,  hiyomen  etohweklepkvn  a 
hvtvpkekvs,  momen  oh  vkvsvmeyvres. 

43  Hesaketvmesen  vfekrakkvnkes  ;  e  yacen  omat,  hiyo¬ 
men  esepekvs :  Hesaketvmese  E’ppuce  toyis,  makvn- 
kekv,  makakvtes. 

44  Horkopvlke  mv  vpake  etohweklepkv  svrahrakateu 
matvpomen  nakhayvkekates. 

45  Momen  hvse-vkerkv  esepakan  vteket  yomucke 
ekvnv  omvlkvn  ohvanen  hvse-vkerkv  esostvpakat  orvtes. 

46  Momen  hvse-vkerkv  esostvpakat  mahe  orof,  Cesvs 
opunvkv  yekcen  es  huehket,  Eli,  Eli,  lama  sepakteni  ? 
makvtes,  mv,  Yn  Hesaketvmese,  Yn  Hesaketvmese,  esto- 
man  cv  wihketske  haks?  maketvt  omes. 

47  Momen  etempe  svpaklat  pohakof,  Heyv  este  Elivsen 
enhuehkes,  makakat  sasvtes. 

48  Momen  moman  vpaken  mv  hvmket  letiket,  nepvton 
uetuksen  fvcecvtes,  momet,  kohvn  ’sohlihcet,  eskvren 
eravtes. 

49  Ypvlwvt,  Ocekvs,  Elivs  vlahket  hesayecen  omat 
hecvkeres,  makakvtes. 

50  Cesvs,  hvtvm  en  hake  yekcen  es  hohikof,  em  puyv- 
fekcvn  wikvtes. 

51  Momen  hecvs,  cuko-vcakat  setentvekv  onvpv  elecv 
yeshvtapket  etesetkvtes;  momen  ekvnv  nekeyen,  cvtou 
fvlahlvtes  : 

52  Momen  sepvlkv  hauhakvtes,  momen  Cesvs  a  en 
kvwvpketv  ertopvrvn,  mekusapvlke  nocicvte  e’na  sulket 
vkvwvpkaket, 

53  Sepvlkv  a  sosset,  tvlofv  vcakan  esceyet,  sulken  em  e 
heckuecakvtes. 

54  Momen  sentnlev,  momen  mv  vpvkake  Cesvs  vkete- 
cakat,  ekvnv  nekeyen,  momen  heyv  nanvke  momakan 


88 


MARO,  27. 


hecakof,  tayen  penkvlakvtes,  Mehenwusen  heyv  Hesa- 
ketvmese  E’ppuce  tat  tis,  makaket. 

55  Momen  hoktvke  sulket  mvn  fullvtes,  liopvyen  a  lie- 
caket,  mv  Kalvle  awe,  Cesvs  vfvstake  vcvkvpeyvtet : 

56  Mv  vpvkakat,  Mele  Maktelv,  Mele  Gems  Cose  tepa- 
kat  e’cke  momen  Sepete  en  hopuetake  e’cke  esyomat 
tates. 

57  Yafke  orof,  Alemetvlke  este  enake-ocet,  Cose  liocef- 
ket  vlakvtes,  mvu  Cesvs  en  kerrepvt  omet : 

58  Mvt  Pilvte  oh  avet,  Cesvs  e’na  cm  ’pohepvtes. 
Momof  Pilvtet  ena  emhoyvren,  makvtes. 

59  Momen  Cose  ena  ehsof,  hvnvwelv  tvrke  hvsvtken  es 
ayokkofvtes, 

60  Momet  en  sepvlkv  mucvse  cvton  a  kofvte  ofvn 
wvkecvtes ;  momet  sepvlkv  em  vh auke  cvto  rakken  oh 
pvlpihcet,  ayepvtes. 

61  Momen  Mele  Maktelv  Mele  hvmkat  tepakat  sepvlkv 
homusen  kakvtes. 

62  Momen  etetakueckv  nettv  em  pvkse  omof,  plest 
enhomvhhotv  Falvsevlke  esyomet  Pilvten  em  etoh  vte- 
loket, 

63  Pucase,  vkerrices  mv  ehosicv  hesake  munkof,  Nettv 
tutcenof  hvtvm  a  kvwvpkares,  makvnkes. 

64  Monkv  maketsken,  sepvlkv  vcaken  nettv  tntcenat 
orekvs,  monkon  omat  neren  en  kerrepvlket  yicet  horkoh- 
pet,  Pvsatkan  a  en  kvvvapket  os,  esten  kicake  wites  : 
monkv  ehoskv  espoke  hvteceskvn  semuntvle  tares,  ki- 
cakvtes. 

65  Yketecvlke  ocatskes ;  vpehyet,  estomusen  mome- 
catske  tayat  vcaken  hayvkes,  Pilvtet  kicvtes. 

66  Monkv  vpevvtes,  momet  sepvlkv  vcaken  hayakvtes, 
cvto  sohlokpicet,  vketeckv  hayet. 

SETENTVCKE  XXVIII. 

Fekvpkv-nettv  hoyvnvranusen  nettvcakuce  nettv  en- 
hvteceskv  hvyvtkvrane  oh  ay  of,  Mele  Maktelv  Mele  hvm- 
kat  tepakat  sepvlkv  hecvranet  vlahokvtes. 

2  Momen  hecvs,  ekvnv  nekeyv  rakket  ocvtes  :  Pucase 
em  encelvt  hvlwen  a  hvtapket,  cvton  vhauken  ein  akue- 
yihcet,  oh  likekv. 

3  En  heckv  vtoyehvtte  omen,  em  accvke  hetute  en 
hvtke  omvtes. 

4  Momen  em  penkvlakat  vketecvlke  fekekakvtes,  mo- 
met  este  pvsvtke  omake  hakvtes. 

5  Momen  encelv  vyoposket,  Ce  penkahlvkates,  hok- 
tvken  ldcvtes :  Cesvs,  tohweklepkv  svrahohvnken  hopo- 
yatskat  kerrikv. 

6  Yvmv  sekos  :  kvwvpkepekv,  makvnke  omet.  Vthoh- 
vet,  Pucase  wakkvten  hecvkes. 

7  Momet  lvpken  vhohyet,  pvsv.tkat  a  en  kvwvpke- 
pat  en  kerrepvlken  em  onvyvkes  hecvkes,  ce  homv 
taken  Kalvlen  ayes ;  mvn  hecatskvres :  hecvkes,  cem 
onahyvkis. 

8  Momen  lvpken  cvto-kofke  penkvlkv,  afvcketv  rakken 
es  enkvpvkaket,  tokorkvtes,  en  kerrepvlken  opunvkvn 
sem  vthoyvranet. 

9  Momen  en  kerrepvlke  em  onvyvranet  vhoyof,  hecvs, 
Cesvs  vnrahpet,  Ece  ’fvckvkekvs,  ldcvtes.  Momen  vtho- 
yet,  elen  en  hvlvtaket,  vrakkuecakvtes. 

10  Momof,  Ce  penkahlvkates ;  vhoyet,  Kalvlen  vpeyvks, 
kicet,  etecakkvyvten  em  onvyvkes,  momen  mvn  cv 
hecvkvres,  Cesvs  kicvtes. 

11  Tokvs  vhoyof,  vketecvlke  vpvlwvt  tvlofvn  yicet, 
plest  enhomvhhotan  nanvke  momvte  omvlkvn  em  onv- 
yakvtes. 

12  Momen  vculvke  vpaket  nvkaftet  etempunahohyof, 
evtokunawv  sulken  suletawvlken  emakvtes, 

13  En  kerrepvlket  neren  yihcet,  pu  nocicof  ye  horko- 
pakvnks,  makvkes ; 

14  Momen  heyvn  evpayvt  pohen  omat,  en  lopvkuecet, 
ce  hesahueceyvres,  kicaket. 

15  Monkv  evtokunawv  cvwakvtes,  momet  emvhahoyat 
vcvkvyen  momakvtes :  momen  hey v  maketv  Cusvlket 
makvke  m alien  heyv  nettv  oret  omes. 

16  Momof  en  kerrepvlke  pale-hvmkontvlakat  Kalvlen 
vpeyvtes,  ekvnhvlwe  Cesvs  era  mellvten. 

17  Momen  Cesvs  hecakof,  vrakkuccakvtes  :  momis  en 
kerkvkekat  sasvtes. 

18  Momen  Cesvs  vlahket,  em  punvyakvtes,  Yekeetv 
omvlkvn  ekvnv  ofvt  ot,  hvlwe  ofv  tis  v’mhoyes. 

19  Monkv  vpeyet,  tvlwv  omvlkvn  emvhayvkes,  Erke, 
Eppuce,  Puyvfekcv  Vcakat  hocefkv  ofvn  paptiset ; 

20  Naket  o  estomis  ce  kicvkvyvte  omvlkvn  vkvstetv 
emvhayet ;  momen  heevkes,  estofis  ece  ’pakvkis,  ekvnv 
yuksv  vteken,  Cesvs  kievtes.  Emen. 

SETENTVCKE  1. 

Cesvs  Klist  Hesaketvmese  E’ppuce  em  opnnvkv-herv 
em  vliceckv; 

2  Owalvlke  ofv  cohoy vte  vcvkvyen,  Hecvs,  vm  punvkv- 
sarv  ce  homvn  vtotis,  mv  ce  homvn  cen  nene  etetakue- 
cvranat ; 

3  Vnrvwvn  huehkat  em  opunvkvf,  Pucase  em  vyetvn 
etetakuecvks,  en  nene  lvpotlvken  hahicvks,  malcat. 

4  Canet  vnrvwv  ofvn  paptiset,  holwvyeckv  enkvpa- 
kickvn  vkerrickv  etickv  paptesvm  ’serkenakvtes. 

5  Momen  Cutev  ekvnv  este  omylkvt,  Celuslvme  vpoke 
esyomat  esosset  oh  vpeyet,  omvlkvt  en  holwvyeckvn  e 
ohonvyaken,  Cotvne  hvtcen  Canet  vk  paptisakvtes. 

6  Momet  Cane,  rvtce-kuphe  essen  accet,  cusse  sewvna- 
ketvn  etetackvn  ’sewvnvket  omvtes ;  momet  tvffo-noksv 
momen  fo-semvnole  en  cvmpen  hompvtes ; 

7  Momet  erkenaket,  Vne  ’svn  yekce  cv  yupvn  vlaket  os, 
cunehkit,  mv  em  estelepikv  eswvnakv  enrecopvye  taye 
heretv  orvkat. 

8  Yne  mehenwvn  uewvn  es  ce  paptisvkit  ohmis  :  momis 
emet  Pnyvfekcv  Ycakan  es  ce  paptisvkvres,  makvtes. 

9  Momen  mv  nettv  take  omof  mome  ocvtes,  Cesvs 
Nasvle,  Kalvle  ofv,  vtet  vlaken,  Canet  Cotvnen  vk  pap- 
tisvtes. 

10  Momen  raoman  vpakusen  uewvn  enkvpaket  vcem- 
kof,  sutvt  hauhken,  Puyvfekcvt  pvcehowe  vhaket  oh 
hvtapken  hecvtes. 

11  Momen  opunvkv  sutvn  ahvtapkvtes,  Cv’ppuce  vno- 
kecke,  mv  ofv  vc  vfackusat,  toyetskes,  malcet. 

12  Momen  moman  vpaken  Puyvfekcvt  vnrvwvn  vtoh- 
kvtes. 

13  Momen  Setvnet  vnrapen,  vnrvwv  ofvn  nettv  pale 
osten  mvn  likvtes;  momet  punvttvn  vpakvtes;  momen 
hvlwe  estvlket  vfvstakvtes. 

14  Momen  Cane  cuko-yekcv  vpihohke  emohyupvn, 
Cesvs,  Hesaketvmese  em  ohmekketv  opunvkv-hervn  erke- 
naket,  Kalvlen  vlakvtes, 

15  Momet,  Oketv  esfvcket  on,  Hesaketvmese  em  oh¬ 
mekketv  vwolet  os;  cem  vkerrickvn  eticet,  opunvkv- 
hervn  vkvsvmvks,  maket. 

16  Momet  Kalvle  vkhvse  afopken  yvkapof,  Simvn  ete- 
cakkat  Antolu  tepakat  hoyvn  vkhvse  vk  wikaken  hecv¬ 
tes,  rvro-poyvlket  omekv. 

17  Momet,  Yc  vcvkvhoyatsken,  este  em  vkwiyvlke 
toyatskvren  ce  hayvkares,  kicakvtes. 

18  Momen  moman  vpaken  en  hoyv  taken  wihket, 
vcvkvhoyvtes. 

19  Momen,  ohvtvlvkusen  ayof,  Sepete  e’ppuce  Cems 
etecakkvte  Cane  tepakan  hecvtes ;  mvu  en  hoyvn  mvhe- 
ricaket  perrocukon  vtehket  omvtes. 

20  Momen  moman  vpaken  enhuehkakvtes ;  momen 
e’rke  Sepete  perro-cuko  ofvn  vtotkvlke  pvlhoyat  vpvka- 
ken  wihket,  vcvkvhoyvtes. 

21  Momen  Kvpvnevm  esceyakvtes;  momen  nettvcakon 
lvpken  senekaken  eceyet,  estemvhayvtes. 

22  Momen  em  mvhakv  estomahes,  komakvtes,  cokv- 
hayvlke  omekot,  yekcetv  oce  omet  emvhayakekv. 

23  Momen  este,  puyvfekcv  hvsvtkekat  vpiken,  en  sene- 
kake  take  ofvn  likvtes ;  momet  hueliket, 

24  Cesvs  Nasvlvlke,  pu  wikvs ;  naken  pu  ’tenrvwv  oce 
haks  ?  pu  sumliuecvranet  vlahketske  haks  ?  esti  toyetskat 
ee  kerris,  Hesaketvmese  em  Ycakat  toyetsTces ,  makvtes. 

25  Momen  Cesvs,  Cvyvyahket,  aossvs,  maket,  em  vse- 
livtes. 

26  Momen  puyvfekcv  hvsvtkekat  selaklecet,  yekcicet 
hohikof,  aossvtes. 

27  Momen  omvlkvt  em  estomahakvtes,  momet  ete’m 
’pohaket,  Heyvt  nake  te?  heyv  mvhakv  mucvse  nake  te? 
puyvfekcv  hvsvthvkekat  tis,  yekcetvn  ’sem  punayen,  em 
apohicaket  omekv,  makakvtes. 

28  Momen  vyvkhvmkusen  ohonvkv  ekvnv  Kalvle  vfo- 
lotkan  hvmecicvtes. 

29  Momen  senekaken  asossahkof,  Cems  Cane  tepakat 
vcvkvhoyen,  lvpkusen  Simvn  Antolu  tepakat  en  cukon 
esceyvtes. 

30  Momis  Simvn  e  hiwv  e’cket  hepetket  wakkvtes 
momen  Ivpken  mv  ohfvccvn  em  onayakvtes. 

31  Momen  vlahket,  enken  en  hvlatet,  akvwapvtes;  mo¬ 
men  moman  vpakusen  hepetketv  em  wihken,  esf  vfas- 
tvtes. 

32  Momen  yafkof,  hvset  vklvtiken,  enokhokat  omvl- 
kvn,  momen  puyvfekcv  holwvhoke  vtehkat  es  en  yicvtes. 

33  Momen  tvlofv  vpokat  omvlkvt  vhauke  tempen  vtelo- 
kvtes. 

34  Momen  enokketv  cahmelike  vlilakat  sulken  em 
wicecet,  puyvfekcv  hvlwvhokat  sulken  sossicvtes ;  mo¬ 
met  kerrvket  ok’,  mv  puyvfekcvlke  opvnahoyvre  em 
etektvnecekates. 

35  Momet  nere  nvrkvpv  hoyane,  hvyatkvronkot  emun* 
ken,  alihket,  osiyet,  awvnen  ayet,  mvn  mekusapvtes. 

36  Momen  Simvn  mv  vpvkakat  esyomat  yupvn  vcvkv- 
peyvtes. 

37  Momet  eshecahkof,  Omvlkvt  ce  hopoyaket  os,  kica- 
kvtes. 

3S  Momen,  Tvlofv  vwolakan  esceyvkeres,  mv  ofvn  erke- 
nvkaret ;  mv  esvrahkvn  vlakvy vtet  ok’,  kicakvtes. 

39  Momet  Kalvlen  hvmecicet  en  senekake  take  ofvn 
erkenaket,  puyvfekcv  holwvhokan  sossicvtes. 

40  Momen  lepvt  em  vlahket,  em  ’pohet  vtokkekvtes, 
Kometsken  omat,  cv  hvsvtecetske  tayes,  maket. 

41  Momen  Cesvs  em  merruset,  enken  rvtosecet  cela- 
yvtes,  Komis ;  hvsvtkvs,  kicet. 

42  Momen  kican  vpakusen  lepvse  e’nkvpahken,  hvsvt- 
kvtes. 

43  Momet  yekcen  em  vsehet,  Ivpken  vyecicvtes ; 

44  Momet,  E  vketecet,  estimvn  em  punahyetskvs ;  mo- 
mis  ahyet,  plest  em  e  heckuecvs,  momet  ce  hvsvtkat 
vrahkvn  nanvke  emetv  Mose  makvte  es  en  kerkueckvn 
sayvs,  kicvtes. 

45  Momis  osiyet,  vlicehcet,  tayen  kerkuecet  ohonvkvn 
hvmecicvtes,  momat  Cesvs  ohvtvlakan  hecken  tvlofvn 
ceyeko  tayvtes,  momis  Ivpvtken  vnrvwv  vlkan  aren,  estv- 
mv  estomis  a  vwet  en  yicvtes. 

SETENTVCKE  2. 

Momen  nettv  vnvcomet  yvfyaken,  hvtvm  Kvpvnevm 
eceyvtes,  momen  cuko  ofvn  likvcukat  pohkvtes. 

2  Momen  moman  vpakusen  sulket  nvkaften,  svhere 
mahekv,  ohvtvlakat  evpaye  tayat  etektvnkekates,  vhauke 
tempe  tis ;  momen  opunvkvn  ’sem  erkenvkakvtes. 

3  Momen  palse  es  enokke  hvmke,  ostet  sete’n  kvwapen, 
es  awet,  ’sen  yicvtes. 

4  Momen  este  cekfat  omecicen  vwolicvkeko  tayof,  mv 

likat  onvpvn  cuko  ohrvnkvn  oh  vkueyicakvtes ;  momet 
tvkohlicahkof,  mv  pvtakv  palse  es  enokke  ok  wakkan  es 
hvtvpecicakvtes. 

5  Cesvs  em  vkvsvmkv  taken  kecof,  palse  es  enokkan  em 
punayet ,  CVppuce,  cen  naorketv  ce’nkvpvkakes,  ki- 
cvtes. 

6  Momis  cokv-hayvlke  vpvlwvt,  e  feke  take  ofvn 
vkerricet, 

7  Estomaten  keyv  hunvnwy  Hesaketvmese  tyklecet 
opunaye  haks?  estimvt  naorkety  kvpakice  taye  haks, 
Hesaketvmese  tvlkuset  mvn  momecekon  omat?  makakat 
mvn  vpokvtes. 

8  Momen  moman  vpakusen  eme  ofy  momen  vkerrica- 
ken  Cesvs  em  vkemckv  ofvn  kerrof,  em  punayet ,  Esto¬ 
maten  heyv  nanvken  ce  feke  take  ofvn  vkerricatske 
haks  ? 

9  Naorketv  ce’nkvpvkakes ;  palse  es  enokkat  kicetv, 
monkat,  Ahuviret,  cem  pvtakvn  cahwet,  yvkvpvs,  kicetv 
tepakat,  estvmit  yekcekot  ome  haks  ?  kicakvtes. 

10  Momis  este  E’chnswvt  yvmv  ek.vnvn  naorketv  kvpa- 
kickv  yekcetv  ocat  kerratskvren,  (palse  es  enokkan,) 

11  Ce  kicis,  Ahuyiret,  cem  pvtakvn  cahwet,  cen  cukon 
vyepvs,  (kicvtes ) 

12  Momen  moman  vpakusen,  akvwvpiket,  pvtakvn 
cahwet,  omvlkv  ehomvn  ossvtes ;  momat  omvlkvt  em 
estomahet,  Hesaketvmesen  vrakkuecakvtes,  Hiyome  he- 
ceyvte  sekos,  makaket. 

1 3  Momen  hvtvm  Cesvs  osiyet,  vkhvse  afopken  ay vtes ; 
momen  este  sulkat  omvlkvt  oh  vpehyen,  emvhayakvtes. 

14  Momet  hoyanof,  Lefi  Alfevs  Cppuce  tokunawv  vte- 
lokv  cukon  liken  hecvtes,  momet,  Yc  vcvkvtes,  kicvtes. 
Momen  akvwvpiket,  vcvkayvtes. 

15  Momen  mome  ocvtes,  Cesvs  mv  en  cuko  ofvn  hom- 

petvn  vlikof,  cvtokunawv  vteloyvlke,  momet  holwvye- 
cvlke  Cesvs  en  kerrepvlke  esyoman  vpvkaket  ypokvtes ; 
sulket  omekv,  momet  vcvkvpeyvtes. 

16  Momen  cvtokunawv  vteloyvlke  holwvyeevlke  esyo¬ 
man  vpaket  hompen  Falvsevlke  cokv-hayvlke  esyomat 
hecakof,  en  kerrepvlken,  Estomaten  cvtokunawv  vtelo¬ 
yvlke  holwvyeevlke  esyoman  vpaket  hompet  eske  haks  ? 
kicakvtes. 

17  Cesvs  poll  of,  Este  cvfencakat  vlekcvn  eyaevkekos, 
momis  enokhokat  eyacalces ;  este  faccvlke  enhnehkvranit 
vlakit  omvkates,  momis  holwvyecvlket  vkerrickv  etiev- 
kvren,  kicakvtes. 

18  Momen  Cane,  Falvsevlke  esyomat  en  kerrepvlke  e 
elvwecaket  omvtes :  momen  yicet,  Estomaten  Cane,  Fa¬ 
lvsevlke  esyomat  en  kerrepvlke  e  elvwecaket  omen,  cen 
kerrepvlket  e  elvwecvkekot  ome  haks  ?  kicakvtes. 

19  Momen,  Hokte  epayvranat  en  cuko  vtehkvlke  hokte 
epayvranat  vpake  vtekat  e  elvwecake  taye  haks  ?  Hokte 
epayvranat  vpake  vtekat  e  elvwecvkeko  tayes. 

20  Momis  nettv  cakkakvres,  momof  hokte  epayvranat 
em  eshoyvres,  momen  mv  nettv  take  omof  e  elvwecv- 
kvres. 

21  Momen  nvpvt  nake  tveke  muevsen  kapv  leskan  em 
vlicekos;  momen  omat,  nake  muevse  vlihocat  leskan  en 
cawet  os,  mohmen  cetakkat  svhere  mahe  hakes. 

22  Momen  nvpvt  pvrko  opuswv  muevsen  sukcv  leslekan 
veahnekos ;  mecen  omat,  pvrko  opuswv  muevsat,  sukevn 
sehtet,  pvlatkes,  momen  sukcv  yvmahkvkvres :  momis 
pvrko  opuswv  muevsat  sukcv  muevsen  vcvnhoyvranet  os, 
Cesvs  kicakvtes. 

23  Momen  mome  ocvtes,  nettveakon  teleko  cvpofv  vlkan 
-  etehoyanvtes ;  momen  en  kerrepvlket,  vpeyof,  teleko  en 

lokcen  es  mvmetvn  vlicecakvtes. 

24  Momen  Falvsevlket,  Hecvs,  estomaten  nettvcakon 
mometv  tokan  momake  kaks  ?  kicakvtes. 

25  Momen,  Tewe  enkusapket  elawen,  vpvkakateu  ela- 
wakof  estomvte, 

26  Epivrv  plest  enhomahtv  en  nettv  take  omof,  estomet 
Hesaketvmese  en  cukon  ecehyet,  hecetv  tvklike,  mv 
hompesko  tetayat,  momis  plestvlke  tvlket  hompvkvranat, 
hompvte,  momet  vpvkakateu  emakvte  ohonvkv  hecatske- 
kat  haks  ?  kicakvtes. 

27  Momet,  Esten  nettvcakon  en  hayet  omekot,  nettv- 
cakon  este  en  havvkvtet  omes : 

« t 

28  Monkv  este  E’chuswv  tat  nettvcakou  e  Pucase  tes, 
kicakvtes. 

SETENTYCKE  3. 

Momet  senekaken  hvtvm  eceyvtes ;  momen  este-hunvnwv 
enke  yuknvtet  mvn  likvtes. 

2  Momen,  Nettvcakon  em  wiceevr  haks  ?  komet,  vke- 
tecakvtes ;  vnrvpvkvret. 

3  Momen  este  enke  yuknvten,  Nvrkvpvn  ahuervs,  ki- 
cvtes. 

4  Momet,  Nettvcakon  here  momecetv  holwvke  mome- 
cetv  tepakat  estvt  fvccvt  o  haks  ?  momen  hesaketv  hesa- 
yecetv  sumecicetv  tepakat  estvt  fvccvt  o  haks?  kicakvtes; 
momis  nanvhokekates. 

5  Momen  e  feke  yekcakat  omecicen  efeknokket,  cvpak- 
ket,  vfulotken  oh  vfvnnakahkof,  Ce’nken  rvtosecvs,  este- 
hunvnwvn  kicvtes.  Momen  rvtosehcen,  e’nke  hvtvm 
hvmkat  ome  temvpoke  hakvtes. 

6  Momen  Falvsevlket,  sosiyan  vpakusen,  vnrvpet,  esto¬ 
met  elecvke  lay  at,  Helotvlken  ’sete’m  punahoyakvtes. 

7  Momis  Cesvs  enkvpaket,  en  kerrepvlken  evpayet, 
vkhvsen  ayvtes :  momen  este  sulke  mahet  Kalvle,  Cutev, 

8  Celuslvme,  Itumev,  momen  Cotvne  tvpalvn  a  vwet 
vcvkvpeyvtes ;  momen  Tilv  Sitvne  tepake  em  vwolakat, 
este  sulke  maket  nake  rakrvken  momecat  pokakkof,  en 
yicvtes. 

9  Momen  este  cekfat  omecieen,  vceklvfkvkekaren,  perro- 
cukuce  emetetaket  em  ehake  emunkvren  en  kerrepvlken 
kicakvtes. 

10  Sulken  em  wicecakvtet  ok’:  monkv  enokketv  ocakat 
vtekat  celvyetvn  l comet  vyotecvtes. 

11  Momen  puyvfekcv  kvsvtkvkekat  liecakof,  ekomvn 
tvk  pvlatket,  Hesaketvmese  E’ppuce  toyetskes,  maket 
huehkakvtes. 

12  Momen  ok  kerkuecvkvranekon  yekcen  kicakvtes. 

13  Momet  rvnen  ohcemiket,  estimvn  komat  enhuehka- 
kvtes ;  momen  en  yicvtes. 

14  Momen  vpvkakvren,  momet  erkenaket, 

15  Enokketv  wicecetv,  momet  puyvfekcv  kolwvkokat 
sossicetv  yekcetvn  ocak'en  vtotvret,  palen  kokkolokkaken 
mellvtes. 

16  Momet  Simvn  Petv  es  vhocefvtes. 

17  Momet  Cems  Sepete  e’ppuce ,  momet  Cane  Cems 
etecakkat,  (momet  mvn  Povnvces  es  vhocefhuecvtes,  mv 
tenetke  e’ppuce  take  maketvts,) 

18  Momet  Antolu,  Felvpe,  Paralome,  Maro,  Tamvse 
esyomat,  momet  Cems,  Alfevs  e'ppuce ,  Ratevs,  Simvn 
Kenvnvlke, 

19  Momet  Cutvs  Eskalev,  mv  er  wiyvte  ;  momen  cukon 
esceyvtes. 

20  Momen  este  sulkat  kvtvm  vtelokat  svkere  maket 
omen,  tvklike  liompetv  tis  umvkeko  tayvtes. 

21  Momen  en  kessvlket  pokakof,  esvranet  sossakvtes, 
Hpporreneko  kakes,  makaket  omekv. 

22  Momen  cokv-kayvlke  Celuslvme  akvtvpecakat,  Pelse- 

pvp  oces,  momet  este-nekricvlke  semevpayv  eteropotten 
este-nekricvlken  sossicet  os,  makakvtes. 

23  Momen  enhuehkaket,  opunvkv  svhopakvn  es  em 
punayet ,  Estomet  Setvnet  Setvnen  ossice  taye  haks  ? 

24  Momen  tvlofv  em  etvwv  vnrvpe  tekvpaken  omat, 
mv  tvlofv  huereko  tayes. 

25  Momen  cuko  em  etvwv  vnrvpe  tekvpaken  omat,  rav 
cuko  hnereko  tayes. 

26  Momen  Setvnet,  e  vnrvpe  ahuyiret,  tekvpaken  omat, 
huereko  tayes,  momis  meyuksvn  ocet  os. 

27  Este  estomet  este  yekce  en  cukon  en  ceyet,  nakockv 
em  vhopvneko  tayes,  este  yekcat  taten  wvnayet  omekon 
omat ;  momet  momofvt  cuko  em  vhopanvres. 

28  Mehenwvn  ce  kicvkis,  Holwvyeckv  vtekat,  momet 
holwvke  opunvyetv  es  vtvklecakis  omvlkvt  este  en  ho- 
puetake  enkvpakihocvres ; 

29  Momis  estimvt  Puyvfekcv  Ycakat  tvklecat  enkvpv- 
yecickv  estofis  sekares,  momis  ohfvcceckv  meyuksv-sekan 
em  penkvlke  tares,  makvtes : 

30  Puyvfekcv  hvsvtkekan  oces,  makakekv. 

31  Momof  etecakkakat  momet  e’cket  yicet,  topvrvn 
svpaklet,  enhuehket  ohtotakvtes. 

32  Momen  este  sulkat,  em  afulotet  vpdken,  Ce’cke  mo¬ 
met  tecakkaketskat  ce  hopoyet,  topvrvn  svpakles ,  kica- 
kvtes. 

33  Momen  em  vyoposket,  Estimvt  cv’cke  monkat  te- 
cakkakvyat  to  haks  ?  kicakvtes. 

34  Momet  em  vfolote  vpokakan  vfolotken  oh  vfvnnaka- 
ket,  Hecvs,  cv’cke,  momet  tecakkakvyat ! 

35  Estimvt  o  estomet  Hesaketvmese  koman  momecen 
omat,  raatvwvt  tecakkvyat,  momet  cv  wvnwvt  omet, 
cv’cket  omekv,  makvtes. 

SETENTVCKE  4. 

Momet  hvtvm  vkhvse  afopken  mvhayetvn  vlicecvtes : 
momen  este  cekfe  mahet  em  vteloket  omen,  mv  omecicen 
perro-cukon  ceyet  vklivsen  vk  likvtes :  momen  este  snlkat 
omvlkvt  vkhvse  en  lvpvtken  svpaJcle  tates. 

2  Momen  nanvke  sulken  opunvkv  svhopakvn  es  emvha- 
yakvtes,  momet  em  mvhakv  ofvn  kicakvtes  ; 

3  Pohvkes ;  Hecvs,  fokayvt  fokayvranet  ossvtes. 

4  Momen  mome  ocvtes,  fokayof,  vpvlwvt  nene  afopken 
pvlatke  sasvtes,  momen  hvlwe  faswvt  yicet,  lokakvtes. 

5  Momen  cvto  vlke,  fakke  oce  mahekan  pvlatke  sasv¬ 
tes;  momet  lvpknsen  hontvtes,  fakke  en  sufken  oce- 
kokv : 

6  Momis  hvse  kvwapkof,  ettopkvtes;  momet  talvtes, 
yvlonkvn  ocekokv: 

7  Momen  vpvlwvt  etofvske  vlkan  pvlatkvtes,  momen 
etofvsket  hontet,  nokcepelen,  en  lokce  hayekates. 

8  Momen  vpvlwvt  ekvnv  heran  oh  pvlatket,  em  ettet 
hontet,  ohvtvlayet,  vpvlwvt  pale  tutcenen,  vpvlwvt  pale 
epaken,  vpvlwvt  cukpe  hvmken  hayakvtes. 

9  Momen,  Estimvt  hvcko  es  pohetv  ocat  pohekvs,  kica¬ 
kvtes. 

10  Momet  enttlkusefc  arof,  pale  hokkolohkake  vpvkake 
em  afolotakat  opunvkv  svhopakv  ohfvccvn  em  ’poha- 
kvtes. 

1 1  Momen  kicakvtes,  Centake  Hesaketvmese  em  ohmek- 
ketv  enake  ehkat  kerrvranatsken  ce’mhoyvket  os ;  momis 
mv  Ivpvtke  svpaklat  heyv  nanvke  omvlkv  opunvkv  svho¬ 
pakv  ofvn  em  mehocet  os : 

12  Yfvnnaket  vfvnnakis,  hecvkekon,  momet  pohaket 
pohakis  kerrvkekaren ;  monkon  omat,  estofv  tis  raful- 
hnehohcen,  en  naorketv  en  kvpakihoce  wites. 

13  Momen  kicakvtes,  Heyv  opunvkv  svhopakvn  ker- 

ratskeko  haks  ?  mornof  estomen  opunvkv  svhopakv  omvl- 
kvn  kerratskvre  te  ? 

14  Fokayvt  opunvkyn  fokayet  os. 

15  Momen  my  opunvkv  fokakan  heyvt  mvt  omakes, 
none  afopken  pvlatkat ;  mv  pohahkof,  moman  vpakusen 
Setvnet  vlaket,  opunvkv  e  feke  take  ofv  fokakat  em  vkue- 
yet  os. 

16  Momen  matvpomen  cvto  vlkan  fokakat  heyvt  oma¬ 
kes,  mv,  opunvkvn  pohahkof,  moman  vpakusen  es  afvcket 
cvwakat  tes ; 

17  Momet  eme  ofv  yvlonkv  ocvkekot,  estomusen  mv 
ofv  vfekhonnaket,  mv  renyupvn  estemerkv,  hvtvm  asseckv 
tateu  opunvkv  omecicen  kiyapkan  vpakusen  elentappa- 
ket  os. 

18  Momen  mv  tofvske  vlkan  fokakat  heyvt  omakes; 
mv,  opunvkvn  pohakat, 

19  Momen  heyv  ekvnv  vkerrickvt,  momen  nakockv 
emvkerretv,  momen  nanvke  etv  eyackv  esceyaket,  opunv¬ 
kvn  nokcepelakes,  momen  etteko  hakes. 

20  Momen  mv  ekvnv  heran  fokakat  heyvt  omakes ;  mv, 
opunvkvn  pohaket,  eawet,  em  etten  hayet,  vpvlwvt  pale 
tutcenen,  vpvlwvt  pale  epaken,  vpvlwvt  cukpe  hvmken 
hayaket  os. 

21  Momen  kicakvtes,  Kulke  sohhuerickv  sohhuericvra- 
nekot,  svkerkv  elecv,  monkat  topv  elecv  eslicvranet  kul- 
ken  esyihoce  haks  ? 

22  Nake  ehke  heckvranekat  sekon ;  nake  ohrvnke  vca- 
yehocvte  here  kerkvranekat  sekot  omekv. 

23  Estimvt  ehvcko  es  pohetv  ocen  omat,  pohekvs. 

24  Momen  kicakvtes,  Naken  pohatskat  vketecvkes, 
svkerkv  estomen  svkerkuecatskat  hvtvm  es  cem  vkerkue- 
hocvkvres :  momet  pohatskat  ohvtvlvken  ce’mhoyv- 
kvres. 

25  Mv  ocat,  e’mhoyvres,  momet  mv  ocekat,  ocat  tis  em 
eshoyvret  ok’. 

26  Momen  makvtes,  Estet  nerkvn  ekvnv  ofvn  vwiken, 

27  Momet  nocet,  neren  nettvn  akvwapken,  estomet 
omat  kerrekon,  nerky  hontet,  mahet  omes ;  Hesaketv- 
mese  em  ohmekketv  mv  omet  os. 

28  Ekvnvt  erne  aossen  em  etten,  enhvteceskvn  esse, 
mohmen  ekv  es  hakat,  momet  mv  erenyupvn  ekv  es 
hakat  fvcfakan  ettet  os. 

29  Momis  em  ette  lokcan  vpakusen  estvcetvn  ohceyicet 
os,  hiyo  hakekv. 

80  Momen  makvtes,  Hesaketvmese  em  ohmekketv  nake 
omet  os,  makvraneya  ?  momen  svhopakv  estomen  es  vho- 
payeyvr  haks? 

31  Mvstv  e  nerkv  hvmke,  mv  ekvnv  ofvn  fokakof,  ner- 
kv  ekvnv  ofv  ocakat  omvlkv  ’sen  cotkuset  o  estomis ; 

32  Fokahkof,  mahet,  vhockuce  omvlkv  ’sen  rakke  haket, 
elvcce  rakrvken  hayet  omen,  hvlwe  fuswv  em  vpette  ele- 
cvn  vpokes ;  mv  omet  os. 

33  Momen  oponvkv  svhopakv  heyv  omakat  sulken  opu- 
nvkvn  ’sem  pnnvyakvtes,  ’mapohicetv  umake  tayat  vcv- 
kvyen. 

34  Momis  opnnvkv  svhopakvn  omekat  em  punayvke- 
kates ;  momet  entvlknset  vpokof,  nanvke  omvlkvn  en 
kerrepvlken  em  ohhvyvyieakvtes. 

35  Momet  mata  nettvn,  yafkof,  Tvpalvn  tiyecvkeres, 
kicakvtes. 

36  Momen  este  sulkat  etvn  vtotahkof,  perrocuko  vpi- 
kekv,  esvkvpeyvtes.  Momen  perro-cukucvlke  etvu  vpv- 
kakvtes. 

37  Momen  hvnvcofelv  rakket  kvwapkvtes,  momen  ueme- 
lohlvt  perro  vnafket  vcvnkvtes,  svhere  mahekv  perro- 
cukot  fackvtes. 

38  Momen  perro-cuko  ofv  yupv  kakan  oyapkv  ok  noce 
tates,  momen  akonecicahket,  Mvkaya,  pn  sumecvranat 
stoskometskeko  kaks  ?  kicakvtes. 

39  Momen  akvwvpiket,  kotvlen  em  vseket,  vkkvsem 
Cvyayaket,  fekkonnvs,  kicvtes.  Momen  kotvlet  fekkon- 
nen,  lekntke  rakket  ocvtes. 

40  Momen,  Estoman  momen  ce  penkvlakvke  kaks? 
Estomet  on  vkvsvmkvn  ocatskeko  kaks  ?  kicakvtes. 

41  Momen  tayen  penkvlaket,  Heyv  kunvnwv  estomet  ot 
omen,  kotvle  tisem,  momen  vkkvse  tisem  em  apokice 
kaks  ?  ete  kicakvtes. 

SETENTVCKE  5. 

Momen  vkkvse  tvpalvn  roricet,  Katvlenvlke  em  ekvnvn 
esceyvtes. 

2  Momen  perro  aossan  vpakusen  este-kunvnwvt,  puyv- 
fekcv  kvsvtkekat  vpiken,  sepvlkv  vlkan  aosset,  vnrapvtes. 

3  Sepvlkv  vlkan  e  kuten  ocet,  momen  este  estomet 
cvto-telacv  tis  es  wvnayeko  tayvte : 

4  Tewolen  cvto-telacv  es  wvnayet,  momet  ele  semvyek- 
cikocet  omen,  cvto-telacv  ete  waret,  elesemvyekcickvn 
tvkoklicvtet  omekv ;  momen  este  estomet  yvmvseceko 
tayvte  s. 

5  Momen  estofis,  neren  nettvn  ekvnv  kvlkawan,  momet 
sepvlkv  vlkan  aret,  kuekket,  cvton  ’se  warvtes. 

6  Momis  Cesvn  kopvyen  kecof,  letiket,  komvn  latkvtes. 

7  Momet  yekcicet  kuekket,  Naken  pu  tenrvwv  oce 
kaks,  Hesaketvmese  Hvlwe  Makat  E’ppuce  ?  Cv’  stemer- 
ricetskekaren  Hesaketvmese  vcvkvyen  es  ce  kvlatit  cem 
’pokepis,  makvtes. 

8  (Puyvfekcv  kvsvtkeko  toyetsJcat ,  mv  kunvnwvn  aos- 
svs,  kicvtet  omekv.) 

9  Momen,  Ce  kocef kv  naket  o  kaks  ?  maket  vpokvtes. 

Momen  em  vyoposket,  Lecvt  cv  hocefkv  tes ,  sulke  toye- 
kv,  kicvtes. 

10  Momen  mv  ekvnvn  sossicekaren  tayen  em  ’pohe- 
pvtes. 

11  Momen  sukhv  sulke  mahet  ekvnhvlhvwe  vwolen 
nanopet  fullvtes. 

12  Momen  puyvfekcv  holwvhokat  omvlkvt,  Sukhvn  pu 
cehuecvs,  mvn  esceyeyvren,  kicet,  em  ’pohakvtes. 

13  Momen  moman  vpakusen  em  etektvnecakvtes.  Mo¬ 
men  puyvfekcv  holwvhokat  sosiyet,  sukhvn  esceyakvtes : 
momen  sukhv  fulle  hvmkat  omvlkvt  pvfpvnet  pefatket 
vkeleftan  vkhvsen  vk  tasecet,  vkhvsen  vk  nokcepelka- 
kvtes  ;  (em  vhonkvtkv  cukpe-rakko  hokkolvteket  omvtes.) 

14  Momen  sukhv  hompvkuecakvtet  pefatiket,  tvlofv 
momet  en  lvpvtke  ofvn  onayakvtes.  Momen  nake  mo- 
mehocvten  hecvranet  sossakvtes. 

15  Momet  Cesvs  en  yicvtes,  momet  mv  hunvnwv,  puyv¬ 
fekcv  holwvke  vpikvte,  momet  lecv  vtehkvte,  accet, 
hoporrene  haket,  liken  hecakvtes ;  momet  penkvlakvtes. 

16  Momen  hecakvtet  mv  puyvfekcv  holwvke  vpikvte 
em  estomvten,  momet  sukhv  ohfvccvw  em  onayakvtes. 

17  Momen  em  ekvnv  em  vtekakat  enkvpvkvren  em 
’pohetvn  vlicecakvtes. 

18  Momen  perro-cukon  ecehyof,  mv  puyvfekcv  holwvke 
vpikvtet  vpvkepetvn  em  ’pohepvtes. 

19  Mome  estomis  Cesvs  em  etektvnecekates,  momen 
em  punayet,  Ce  huten  cen  hessvlken  oh  ayet,  heyv  nake 
rakrvken  Pucaset  cem  momecvten,  momet  cem  merrvten 
em  onvyvkvtcvs,  kicvtes. 

20  Momen  enkvpaket,  Tekapoles  tvlofv  ofvn  nake  rak- 
rvke  momvke  Cesvs  em  momecvten  tvlemicetvn  vlicecv- 
tes.  Momen  omvlkvt  em  estomahakvtes. 

21  Momen  Cesvs  perro-cukon  ’pihket,  hvtvm  tvpalvn 

tikof,  este  sulke  mahet  em  vtelokvtes :  momen  vkhvsen 
vwolice  tates. 

22  Momen  hecvs,  senekake  semevpayvlke  hvmket,  Cilvs 
hocefket,  era  vlakvtes;  momet  hecof,  e’le  vnakvn  tvk 
latkvtes. 

23  Momet  yekcen  em  ’pohepet,  Cv’clmstuce  elvranuset 
wakkes ;  em  wikvren,  ahtet  ce’nken  oil  wvkhokicetskv- 
ren  cem  'pohepis ;  momen  hesakvres,  kicvtes. 

24  Momen  Cesvs  vcvkayvtes;  momen  este  snlke  mahet 
vcvkvpeyet,  vceklvfkakvtes. 

25  Momen  hecvs,  hokte  hvmke  cate  fihne  ohrolope  pale 
kokkolokkaken  es  enokkvte, 

26  Momet,  nanvke  snlken  vlekcvlke  sulket  em  momeca- 
kvte  ’sestemerket,  en  nakockv  omvlkv  es  sumecicet  omis, 
en  here  hakekot,  momis  svhere  mahvtet, 

27  Cesvs  ohfvccvn  pohhof,  este  cekfe  yupv  vpeyat  vpv- 
ket  vlahket,  en  kapvn  celayvtes : 

28  En  kapv  tvlknsis  celayvye  tayen  omat,  vm  wikvres, 
makvtet  omekv. 

29  Momen  moman  vpakusen  e  catv  fihnvtet  kvrpvtes, 
momen  mv  enokketv  em  wikat  e’na  ofvn  kerrvtes. 

30  Momen  yekcetv  aossat  Cesvs  erne  ofvn  lvpkusen 
kerret,  este  cekfat  ofvn  fulotket,  Estimvt  vm  accvken 
celahye  haks  ?  makvtes. 

31  Momen  este  cekfat  ce  yotecat  hecetskes,  momat, 
Estimvt  cv  celahye  haks  ?  maketske  haks  ?  en  kerrepvl- 
ket  kicakvtes. 

32  Momen  heyv  nake  momecan  hecvranet,  vfulotken 
vfvnnakvtes. 

33  Momis  hoktet  penkalet,  fekeket,  momet  nake  erne 
ofv  moman  kerret,  vlahket,  ehomvn  tvk  latket,  mehenwat 
omvlkvn  em  onayvtes. 

34  Momen,  CVchuste,  cem  vkvsvmkvt  temvpoken  ce 

hahyes;  herkv  ofvn  vyvs,  momen  cem  enokketv  cem 
wikekvs;  kicvtes. 

35  Opunaye  emunkof,  senekake  semevpayv  en  cukon  a 
awat,  Ce’chuste  elepes;  estoman  Mvhayvn  ohvtvlaken 
naoricetske  haks?  makakvtes. 

36  Cesvs,  opunvkv  mahokan  pohan  vpakusen,  senekake 
semevpayvn,  Ce  penkahlats,  ykvsvmkv  tvlkusis  ocvs, 
kicvtes. 

37  Momet  este  estomis  vcvkayvre  em  etektvnecekates, 
momis  Petv,  Cems,  Cems  etecakkat  Cane  esyomat  tvlken. 

38  Momet  senekake  semevpayv  en  cukon  vlaket,  estoke 
mahan,  momen  hvkihket  taye  wahokan  hecvtes. 

39  Momet  ecehyof,  Estomaten  estoke  mahet,  hvkihlio- 
katske  haks  ?  hoktucet  elekos,  momis  mocepet  omes, 
kicakvtes. 

40  Momen  vpelicakvtes.  Momis  omvlkvn  esossihcof, 
hoktuce  e’rke  e’cke  tepaken  momen  vpvkakan  eypayet, 
hoktuce  wakkan  esceyvtes. 

41  Momet  hoktuce  enken  en  hvlatet,  Tvlirv-kumi ;  mv 
ohyvtekhoyat,  Hoktuce  ahuervs,  (ce  kicis,)  kicvtes. 

42  Momen  vyvkhvmkusen  hoktucet  ahueret,  yvkapvtes, 
en  hoktvletv  ohrolope  palen  hokkolohkakat  omekv.  Mo¬ 
men  vhere  mahen  em  estomahakvtes. 

43  Momen  nvpvt  kerrekaren  heren  em  vsehakvtes ; 
momet  hompetvn  e’mhoyvren  makvtes. 

SETENTVCKE  6. 

Momet  mvn  aosiyet,  em  ekvnvn  oh  ’ceyvtes ;  momen  en 
kerrepYlket  vcvkvpeyvtes. 

2  Momet  nettvcako  orof,  senekake  ofv  mvhayetvn  vlice- 
cvtes;  momen  pohakat  sulket  em  estomahakvtes,  Estv- 
min  heyv  hunvnwv  heyv  nanvken  en  heckvt  haks  ?  mo¬ 
men  heyv  hoporrenkv  e’mhoyat  naket  o  haks,  momat 

vtotketv  yekcvke  mahis  e’nke  eteropotten  momaket 
onkv  ? 

3  Heyvt  Mele  e’chuswv,  cuko-hayv,  Cems,  Coses,  Cutv 
Simvn  esyomat  etecakkat  toko?  momen  e  wvntaket 
yvmvn  epu  ’pvkaket  omeko  ?  makaket.  Momet  en  ho- 
mecakvtes. 

4  Momis,  Owalv  em  ekvnv,  momet  en  nakvlke  vpvke, 
momet  en  cuko  ofv  tvlken  vrakkuehocekot  omes,  Cesvs 
kicvtes. 

5  Momet  mvn  vtotketv  yekcat  momeceko  tayen,  momis 
enokhokat  nvcomusen  e’nken  oh  wvkhokicet  em  wiceca- 
kvtes. 

6 , Momet  vkvsvmvkekat  omecicen  em  estomahvtes.  Mo¬ 
met  tvlofuce  vlkan  aret,  mvhayvtes. 

7  Momet  palen  hokkolohkakan  enhuehket,  hokkola- 
ken  vtotetvn  vlicecvtes ;  momet  pnyvfekcv  hvsvthvkekat 
ohfvnken  yekcetvn  emakvtes. 

8  Mamet  vpeyvranat  naken  sehopakvkekot,  ehvlewv  en 
sukcv  tis,  tvklike  tis,  monkat  cvtoknnawv  en  sukcv  cvto- 
kunawv  vtehke  tis  :  • 

9  Momet  kapvn  ’se  hokkolicekot,  estelepikvn  vtehaket, 
setekkekv  tvlken  esvkvren  kicakvtes. 

10  Momet  kicakvtes,  Estvmv  estomis  cukon  esceyatskat 
fekhonnatsket  emunken,  mvn  enkvpaket  vpeyatskvres. 

11  Momen  estimvt  o  estomet  ce  yvpayvket  cem  apohi- 
cvkekon  omat,  mvn  enkvpakatskof,  vnrvpe  ohkerkueckvn 
ce’le  ofv  essu  vlikan  a  fekeyvks.  Mehenwvn  ce  kicvkis, 
Ohfvcceckv  nettv  omof  Satvme  Komalv  tepakatet  mv 
tvlofvn  ’sem  mvmomvke  tares. 

12  Momen  sossaket,  estet  vkerrickv  eticvkvren  erke- 
nvkakvtes. 

13  Momen  pnyvfekcv  holwvhokat  sulken  sossicet,  enok¬ 
hokat  olefv-nehan  es  en  siyet,  em  wicecakvtes. 

14  Momen  Cesvs  ohfvccvn  Helot  mekkot  pohvtes,  (e 
hocefkvt  hvmkvn  pohkvtet  ok’,)  momet,  Cane  paptisvt 
pvsvtkvten  a  en  kvwapket  os,  momen  monkv  vtotketv 
yekcakat  erne  eteropotten  momaket  os,  makvtes. 

15  Eli  vs  tes,  vpvlwvt^nakaken,  vpvlwvt,  Owalv,  monkat 
owalvlke  hvmke  omet  os,  raakakvtes. 

16  Momis  Helot  pohhof,  Cane  mv  e’kv  en  tacvyvnke, 
mvt  omes ;  pvsvtkvten  a  en  kvwapket  os,  makvtes. 

17  Helot  makusat  est ’  vtoten,  Canen  eset,  cuko-yekcv 
ofvn  svlvfknecvtet  omekv,  etecakkat  Felvpe  e  ’hiwv  He- 
lotev  vrahkvn  :  Helot  epayvtet  omekv. 

18  Canet  Helot  em  punayet ,  Tecakketskat  e  hiwvn 
epayetske  tayat  cem  etektvnkekot  omes,  kicvtet  omekv. 

19  Monkv  Helotevt  en  liomecet,  elecetvn  komvtes; 
momis  umeko  tayvtes. 

20  Helot,  Canet  este-hunvnwv  fvccet,  momet  hvsvtket 
omen  kerret,  em  penkalvtet  omekv,  momet  vcayecvtes : 
momet  pohof,  nanvke  sulken  momecet,  afvcket  em  apo- 
hicvtes. 

21  Momen  nettv  momvre  here,  mvdHelot  heckvte  nettvn 
yafke  hompetv  rakken  este  em  wiketv,  kvpetvne  ho¬ 
rn  vhhotat,  Kalvlevlke  este  en  homvhkotv  esyomat  en 
hayakof; 

22  Momen  mata  Helotev  e’chuswv  hoktet  eceyet,  opa- 
net,  Helot  momen  vpvkake  vpokan  afvckvkuecof,  mekkot, 
Nake  estomis  kometskat  vm  ’pohvs,  momen  mvn  ee’mares, 
hokte  mvnettan  kicvtes. 

23  Momet  opunvkv  yekcen  ’setemfaccet,  Naket  o  esto- 
men  vm  ’pohetskis,  vm  ohmekketv  en  nvrkvpv  tis  oren 
ce’mares,  kicvtes. 

24  Momen  aosiyet,  e’cken  em  punayet,  Naken  vpohvra- 
nvya?  kicvtes.  Momen,  Cane  paptisv  e’kvn,  makvtes. 

25  Momen  moman  vpakusen  lvpecet  mekkon  em  vlaket, 

Cane  paptisv  e’kv  pvlvknv  vpiken  lvpken  v’metskvren 
komis,  maket  em  ’pohvtes. 

26  Momen  raekko  e  feke  tayen  en  nokke  tates,  mome 
estomis  opunvkv  yekce  setemfaccat,  momet  mv  ypake 
vpokvte  vrahkvn  vhepvketvn  komekates. 

27  Momet  moman  vpakusen  mekkot  mv  elecvranat 
vtotet,  e’kvn  ’sem  vlvkvren,  makvtes :  momen  ayet,  cuko- 
yekcv  ofvn  e’kvn  en  tacvtes. 

28  Momet  e’kv  pvlvknv  vpiken  hokte  mvnettan  ’sem 
vlakvtes ;  momen  hokte  mvnettat  e’cken  emvtes. 

29  Momen  en  kerrepvlket  pohahkof,  yihcet,  e’nan  ehset, 
sepvlkv  ofvn  wvkecakvtes. 

30  Momen  vpastelvlket  Cesvs  em  vtelokvtes,  momet 
nanvke  momecakvte,  momen  nanvke  mvhayvkvte  omvl- 
kvn  em  onayakvtes. 

31  Momen,  Awvnen  vnrvwvn  esceyet,  vkocuknusen 
fekvpvkes,  kicakvtes ;  yicat  momen  vpeyat  snlket  omen, 
hompetv  tisem  em  etektynkvkekates. 

32  Momen  perro-cukon  vtehket,  entvlkuset  svkvpeyet, 
ekvnv  tvnkan  resoricvtes. 

33  Momen  enkvpake  svkvpeyan  hecakvtes,  momen  snl¬ 
ket  Cesvs  kerraket,  tvlofv  omvlkv  asosset,  vpeyvranan 
pefatket  emuntvlaket,  ehomvn  mvn  roricet,  em  vtelokvtes. 

34  Momen  Cesvs,  osiyof,  este  sulke  mahen  hecet,  em 
merrusvtes,  yvpefikv  vheciev  ocvkeko  omakekv :  momet 
nanvke  sulken  mvhayvketvn  vlicecvtes. 

35  Momen  entis  livse-vkerkv  sulket  hoy  an  of,  en  kerre¬ 
pvlket  en  yicet,  Heyvt  vnrvwvt  os,  momen  hiyomat  hvse- 
vkerkv  sulket  hoyanes ; 

36  Vtotetsken  ekvnv  vwolakan  momet  tvlofuce  vlkan 
vpeyet,  hompetvn  e  en  nesvkepekvs;  hompetvn  ocvke- 
kokv,  makakvtes. 

37  Era  vyoposket,  Cemet  hompetvn  emvks,  kicakvtes. 

Momen,  Tvklike  enrahkv  tenelyv  cukpe  hokkole  oren  er 
nehset  hompvkvren  emvraneya?  kicakvtes. 

38  Tvklike  vnore  nvcomen  ocatska  ?  er  hecvks,  kica¬ 
kvtes.  Momen  kerrahkof,  Cahkepen,  momen  rvro  hok- 
kolen,  makakvtes. 

39  Momen  omvlkv  tekvpakvken  pvhe  lanan  vpoyvkvren 
kicakvtes. 

40  Momen  tekvpakvken  vpokvtes,  cukpe  hvmken,  mo- 
met  pale  cahkepake  etekvpakvken. 

41  Momen  tvklike  vnore  cahkepan,  momet  rvro  hokko- 
len  cahwof,  hvlwen  vhecet,  ohmeriyet,  momet  tvkliken 
kvlkaliyet,  en  kerrepvlken  emakvtes,  ehomvn  ocvkvren  ; 
momet  rvro  hokkolen  omvlkvn  em  etekvpicakvtes. 

42  Momen  omvlkvt  hompet,  fvcecakvtes. 

43  Momen  wokockat  momet  rvrou  vhoskan  svmpv  fvcke 
.palen  bokkolohkaken  cvwakvtes. 

44  Momen  tvklike  vnore  cahkepan  hompakat  bunvntake 
cukpe-rakko  cabkepat  mabe  tat^s. 

45  Momen  moman  vpaken  en  kerrepvlke  perro-cukon 
vtebkepnecet  ehomvn  tvpalvn  Persitv  vfvccvn  vpeyeci- 
cvtes,  este  sulkat  etvn  vtotof. 

46  Momet  etvn  vtotahkof,  enkvpaket  mekusvpvranet, 
ekvnhvlwen  obcemkvtes. 

47  Momen  yafkof,  perro-cuko  vkbvse  vknvrkvpvn  vk 
liken,  entvlkuset  lvpvtken  arvtes. 

48  Momet  kafet  vtotkaken  hecvtes ;  hotvlet  mvn  vnrvpet 
omekv;  momet  nere  vketeckv  esostvtekan  vkbvsen  oh 
yvkapet  er  em  orakvtes,  momet  hoyvnetvn  komvtes. 

49  Momis  vkhvsen  oh  yvkapen  hecakof,  Puyvfekcvt 
omes,  komaket,  buehkakvtes. 

50  (Omvlkvt  hecaket,  fekbervkekatet  ok’.)  Momen  Ivp- 
ken  ete’m  punayet,  Ce  mahlvpvtkvkekvs,  vne  tes,  ce 
penkablvkates,  kicakvtes. 

51  Momet  oli  vyaket  perro-cukon  ohcemket  eceyvtes  ; 
momea  hotvlet  fekhonnvtes ;  momen  eme  ofy  svhopv- 
yesko  tayen  era  estomahakvtes. 

52  Tvklike  vnorvke  nakes/cerkvn  oh  vkerricvkekatet  ok’ ; 
e  feke  take  wvnhe  hakvtet  ok’. 

53  Momen  tiyecof,  Cenesvle  ekvnvn  yicet,  lvpvtken 
vcayakvtes. 

54  Momen  perro-cukon  asossan  vpakusen  kerrakvtes, 

.  55  Momet  my  ekynv  afulotat  omvlkvn  hvmecicet  pefat- 
ket,  arvcuken  pohakan,  enokliokat  pvtakv  oh.  lumhen  es 
fulletvn  vlicecakvtes. 

56  Momen  tvlofucvlken,  tvlofy  vlkan  momet  en  lvpvtke 
tis,  estvmv  estomis  eceyat,  enokhokan  tehoyvnkv  ofyn 
lumhicaket,  en  kapv  em  vtekat  tvlkusis  celayykvren  em 
’pohakvtes ;  momen  celayakat  ytekat  cyfencvke  hakvtes. 

SETENTVCKE  7. 

Momof  Falvsevlket  momen  cokv-hayvlke  vpvlwyt  Celus- 
Ivmen  a  vwet  Cesvs  em  vtelokvtes. 

2  Momen  en  kerrepvlke  ypvlwvt  enke  svholwvhokan, 
(mv  okkoskvkekan  okat,)  es  hompaken  hecakof,  ecaya- 
kvtes. 

3  Falvsevlket  momen  Cusvlke  omvlkvt,  tewolen  e’nken 
okkosvkekon  omat,  hompvkekot  omekv,  vculvke  em 
punvkvn  vcayecaket. 

4  Momet  nakwikv  vlkan  a  awat ,  okkosvkekon  omat, 
hompvkekos.  Momen  nanvke  etv  sulket  ocakes,  mv  vcv- 
yecetv  en  heckakvte,  sesketv,  nake  vcvnkv,  cvto  lane  nake 
vcvnkv,  momen  ohhompetv  esyomat  okkosetv. 

5  Momof  Falvsevlket  cokv-hayvlke  esyomat  em  ’poha- 
ket,  Estoman  cen  kerrepvlket  vculvke  em  punvkv  vcvkv- 
yen  yvkvpaket  omeko  haks  ?  momis  enke  okkoskvkekon 
es  hompaket  os. 

6  Mo  men,  Hocce  vcvkvyat  Esivs  ec  ohfvccv  taken  heren 
owalvtes,  mekusapv  vhayvlke  toyatskat,  Heyv  este  e 
cukhvrpe  ’svc  vrakkuecaket  os,  momis  e  feke  take  vn 
hopvyeces. 

7  Momis  ehvperkvn  v’mekusvpakes,  este  em  vhakvn 
’ sest ’  emvhayet,  maket . 

8  Hesaketvmese  em  vhakvn  wiket,  este  em  punvkvn 
ocatsket  os,  mv  sesketv  nake  vcvnkv  tis  okkosvketv,  mo- 
met  mv  omakat  etv  sulken  momecatsket  os ;  kicakvtes. 

9  Momet,  Momvre  heren  Hesaketvmese  em  vhakvn 
ehvperkuecatskefc  os,  cem  punvkvn  ocatskat  vcvyecats- 
kvret. 

10  Ce’rken  ce’rkeu  vrakkuecvs;  momet,  Estit  erke 
monkat  e’cken  ehanen  omat,  elekvs,  Moses  makvtet 
omekv. 

11  Momis  centake,  Estet,  e’rket  ot  e’cke  tateu  em  puna- 
yet ,  Nake  cen  lopievye  tayat  Kapan  tes,  mv  nakemkv 
maketvt  omen,  kicen  omat,  tayes ,  makatsket  os. 

12  Momet  e’rke  e’ckeu  ohvtvlaken  naken  em  momece 
tayat  vfekhonnicatsket  os. 

13  Hiyomen  cem  punvkv  est ’  ematskvte  eteropotten  He¬ 
saketvmese  em  opunvkv  ehvperkvn  hayet,  momet  nanvke 
etv  mv  omakat  sulken  momecatsket  os,  kicakvtes. 

14  Momet  este  sulkat  omvlkvn  vtelohyof,  kicakvtes, 
Omvlkatskat,  vm  apohicvkes,  momet  kerrvkes. 

15  Nake  este  ofv  tokat  eeehyet,  vhopane  tayat  sekos, 
momis  nanvke  asossat,  mvt  esten  vhopvnaket  omes. 

16  Estimvt  ehvcko  es  pohetv  ocen  omat,  pohekvs. 

17  Momet  este  sulkan  wihket,  cukon  ecehyof,  en  kerre- 
pvlket  mv  opunvkv  svhopakv  ohfvccvn  em  ’pohakvtes. 

18  Momen  kicakvtes,  Cemeu  momen  hoporrenvkeko 
toyatske  haks  ?  Nake  este  ofv  tokat  eceyat  vhopvneko 
tayat  kerratskeko  haks  ? 

19  E  feke  tokon,  momis  nvrken  ecekyet,  nanvke  kompetv 
omvlkvn  kvsvtkikcen,  vpvlvthoyan  vwikoket  omekv. 

20  Momen  makvtes,  Nake  este  aossat,  mvt  esten  vko- 
panet  os. 

21  Mv  ofv  tat,  este  e  feke  take  asosset,  vkerrickv  kol- 
wvhokat,  koktarkv,  empvlse  seko  koktarkv,  esteleckv, 

22  Horkopkv,  vleskvpkv,  kolwvyeckv,  este  mvkerretv, 
eenyvmakkueckv,  eturwv  holwakat,  Hesaketvmese  tvklec- 
ckv,  ekvsvmky,  hacohaketv  a  vwet  os ; 

23  Heyy  nak  holwvhoke  omylkvt  ofv  asosset,  esten 
Vnopvnaket  os. 

24  Momet  ahuyiret,  mvn  enkvpaket,  Tilv  Sitvne  tepa- 
kat  em  vtekakat  ofvn  roret,  cukon  eceyvtes,  momet  nvpvt 
kerrekaren  komvtes,  momis  ehkeko  tayvtes. 

25  Hokte  hvmlcet ,  mv  e’chuswv  hoktuce  puyvfekcv 
hvsvtkeko  vpiket  omen,  Cesvs  ohfvccvn  pokket,  vlaket, 
e’le  tempen  tvk  latkvtet  omekv : 

26  (Mv  kokte  Klekvlket,  em  etvlwv  vcvkvyen  Silofe- 
nesvlke  tates,)  momet  puyvfekcv  kolwakat  e’ckuswv  ossi- 
cvren  em  ’pokepvtes. 

27  Momis  Cesvs,  Hopuetake  tatet  fvcfvkekvs ;  kopue- 
take  en  tvklike  eset,  efv  em  vwiketv  fvccekot  omekv, 
kicvtes. 

28  Momen  em  vyoposket,  Momes,  Pucase,  momis  efvt 
okkompetv  elecvn  kopuetake  em  ok  wokockan  kompaket 
os,  kicvtes. 

29  Momen,  Heyv  maketskat  omecicen  vyepvs,  puyvfek¬ 
cv  kolwakat  ce’ckuswvn  osiyes,  kicvtes. 

30  Momen  e  kuten  rorof,  puyvfekcv  kolwakat  e'chuswv 
ossen,  momen  e’ckuswvt  topvn  ok  wvkeckoyen  kecvtes. 

31  Momen  kvtvm  Tilv  Sitvne  tepakat  em  vtekakan 
enkvpaket,  Tekapoles  em  vtekakan  ropottet,  Kalvle 
vkkvsen  rorvtes. 

32  Momen  ehvcko  poheko,  punvkv  em  ytvcken  ’sen 
yicvtes ;  momen  e’nken  oh  wvkecvren  em  ’poha- 
kvtes. 

33  Momen  este  sulkat  a  enkvpvken  ehkusen  sayet, 
e’nke  wesakvn  e  hvckon  em  ’pikvket,  momet  tofiket,  e 
tulaswvn  celayvtes. 

34  Momet  hvlwen  vhecet,  hihket,  Eferv,  Haukvs,  ma- 
ketv  tes,  kicvtes. 

35  Momen  moman  vpakusen  e  hvckot  haukahken,  e 
tulasfvkv  enrecopkvtes,  momen  heren  opunayvtes. 

36  Momen  estimvn  em  onayvkekaren  yekcen  em  vs? 
hakvtes :  momis  ohvtvlaken  em  vsehof,  ohvtvlvke  svhere 
mahen  tvlemicakvtes. 

37  Momet  svhopvyesko  tayen  em  estomahakvtes,  Na- 
nvke  omvlkvn  heren  momeces ;  pohvkekat  pohaken,  mo¬ 
men  punayvkekat  punayake  tayen  hayaket  os,  makaket. 

SETENTVCKE  8. 

1  Mv  nettv  take  omof  este  sulke  vhere  mahet  ot,  mo¬ 
met  nake  hompvkvren  ocvkekon,  Cesvs  en  kerrepvlken 
enhnehket, 

2  Este  sulkan  em  merrnsis,  vc  vpvkake  inunken  hiyo- 
mat  nettv  svtutcenat  orekv,  momet  hompetv  ocvke- 
kokv. 

3  Momen  hompvkekon  e  hute  taken  vtotakin  oraat, 
vpeyof,  hotosvkvres ;  hopvyen  vwakat  svset  omekv,  kica- 
kvtes. 

4  Momen  en  kerrepvlket,  Estvmin  vte  saset  yvmvn 
vnrvwv  ofvn  heyv  este  tvklike  es  fvcecvkuece  taye  haks? 
kicakvtes. 

5  Momen,  Tvklike  vnore  nvcomen  ocatske  haks?  Meet 
em  ’pohakvtes.  Momen,  I£olvpaken,  makakvtes. 

6  Momen  este  sulkat  ekvnvn  tvk  vpokvren  makvtes: 

momet  tvklike  vnore  kolvpakan  cahwet,  Hesaketvmesen 
vkvsamet,  kvlkayet  en  kerrepvlken  emvtes,  homvn  ocv- 
kvren ;  momen  este  ehomvn  ocakvtes. 

7  Momen  rvrocvlke  nvcomusen  ocakvtes:  momen  Erken 
vkvsamvtes,  momet  mvu  homvn  ocvkvren  makvtes. 

8  Monkv  hompaket  fvcfakvtes ;  momen  wokocke  vhos- 
kat  svmpv  fvcke  kolvpaken  cvwakvtes. 

9  Momen  mv  hompakvte  cukpe-rakko  ost^fceke  tates : 
momen  etvn  vtotakvtes. 

10  Momen  Ivpkusen,  en  kerrepvlket  vpvkaken,  perro- 
cukon  ’pihket,  Talmvnurv  ekvnv  vlkan  eceyvtes. 

11  Momen  Falvsevlket  asosset,  vpohkv  en  hay  etvn  vli- 
cecakvtes,  eskerret,  nakeskerkv  sutv  vten  hopoyaket. 

12  Momen  em  puyvfekcv  ofvn  hihket,  Estoman  heyv 
honvpse  nakeskerkvn  hopoyake  haks?  Mehenwvn  ce 
ldcvkis,  Nakeskerkvn  heyv  honvpsen  emhoyekares,  ma¬ 
kvtes. 

13  Momet  enkvpaket,  hvtvm  perro-cukon  ’pihket,  tvpa- 
lvn  tikvtes. 

14  Momen  en  kerrepvlket  tvklike  svpeyetv  ehosaket, 
perro-cuko  ofv  tvklike  vnore  hvmke  ’sen  hoyanat  ocvke- 
kates. 

15  Momen  em  vcahnet,  Yketecet,  Falvsevlke  momen 
Helot  enake  espakkneckvn  em  e  vketecvkes,  makvtes. 

16  Momen  e  ete’m  pnnahoyet,  Tvkliken  ocekokv  omes , 
makakvtes. 

17  Momen  Cesvs  kerrof,  kicakvtes,  Estoman  tvklike 
ocekat  omecicen  e  ete’m  punahoyatske  haks?  hecekot, 
momet  kerratskeko  emunke  haks?  ce  feke  take  wvnhe 
emunke  haks  ? 

18  E  turwv  ocet  hecatskeko  haks?  momet  ehvcko  ocet 
pohatskeko  haks?  momet  vkerricatskeko  haks ? 

19  Cukpe-rakko  cahkepan  tvklike  vnore  cahkepan  kvl- 

kayet  em  etekvpicvyof,  wokocke  svmpv  fvcke  nvcomen 
cawatskvnka?  Palen  hokkolohkaken,  kicakvtes. 

20  Momen  cukpe  rakko  ostan  kolvpakan  em  ete  kvpi- 
cvyof,  wokocke  svmpv  fvcke  nvcomen  cawatskvnka  ? 
Momen,  Kolvpaken,  kicakvtes. 

21  Momen,  Estomet  on  kerratskeko  e  haks  ?  kica¬ 
kvtes. 

22  Momen  Persitvn  vlakvtes;  momen  este  turhecekon 
’sen  yicet,  celayvren  em  ’pohakvtes. 

23  Momen  turhecekan  enken  en  hvlahtet,  tvlofvn  ’sos- 
svtes ;  momet  e  turwvn  em  oh  tofket,  e’nken  oh  ocahkof, 
Naken  hecetska  ?  kicet  em  ’pohvtes. 

24  Momen  vfviinaket,  Este  eto  yvkvpake  omaken  hecis, 
kicvtes. 

25  Renyupvn  e  turwvn  hvtvm  e’nken  oh  ocet,  vfvnna- 
kepuecvtes;  momen  cvfeknihohcen,  este  omvlkvn  heren 
hecvtes. 

26  Momen  en  cukon  vtotvtes,  Tvlofvn  eceyekot,  tvlofv 
vtehkat  hvmkis  ’monahyetskvs,  kicet. 

27  Momet  Cesvs,  en  kerrepvlket  vpvkaken,  Seselev 
Felepi  em  etvlofv  vlkan  sossvtes,  momet  vpeyof  en  kerre- 
pvlken  em  ’pohet,  Estimvt  os,  estet  cv  kicake  te  ?  kica¬ 
kvtes. 

28  Momen  vyoposkakvtes,  Cane  Paptisvt,  momis  Eli  vs 
makakat  sases,  vpvlwvt,  Owalvlke  hvmkat,  makakes. 

29  Momen,  Momis  ceme,  Estit  os,  cv  kicatske  haks  ? 
kicakvtes.  Momen  Petvt  vyoposket,  Mv  Klist  toyetskes, 
kicvtes. 

30  Momen  erne  ohfvccvn  este  hvmkusis  ’monayvkekaren 
em  vsehakvtes. 

31  Momen  mvhayetvn  vlicecet,  Este  E’chuswvt  nanvke 
sulken  ’sestemerkvranet  os,  momen  vculvke,  plestvlke 
enhomvhhotat  cokv-hayvlke  esyomat  etvn  vhepvkakvres, 

momen  elehohcen,  nettv  svtutcenan  akvwvpkvres,  ma- 
Jcvtes . 

32  Momet  rav  opunvkvn  kerken  opunayvtes.  Momen 
Petvt  hvlatet  em  vselietvn  vlicecvtes. 

33  Momis  fulotket  en  kerrepvlken  oh  hecahkof,  Petvn 
em  vsehvtes,  Cv  topvrvn  vyvs,  Setvne,  Hesaketvmese 
enanvke  tokon,  momis  este  enanvken  yp\Tyecetsket  ome* 
kv,  maket. 

34  Momen  este  sulkat,  en  kerrepvlke  esyoman  enhueh- 
kakof,  kicakvtes,  Estimvt  o  estomis  vc  vcvkvyetvn 
komen  omat,  e  em  ehvperkuecet,  etohweklepkvn  kvwah- 
pet,  vc  vcvkvtekvs. 

35  Estimvt  o  estomis- en  hesaketv  hesayecetvn  komen 
omat,  sumecicen,  estimvt  o  estomet  opunvkv-herv  momet 
vne  vc  vrahkvn  en  hesaketv  sumecicen  omat,  mvt  hesa- 
yecvret  ok’. 

36  Este  ekvnv  omvlkv  heckiiecet  omis,  em  puyvfekcvn 
sumecicen  omat,  naken  en  lopice  haks  ? 

37  Monkat  naken  este  em  puyvfekcv  es  vyoposiket  o 
haks  ? 

38  Monkv  estimvt  o  estomet,  heyv  honvpse  hoktare 
momet  holwvyecat  ofvn  vm  vlset ,  vm  opunvkvn  em 
vlsvket  on  omat,  este  E’chuswvt,  hvlwe  estvlke  hvsvtha- 
kat  vpvkaken,  E’rke  en  rakketv  ofvn  vlakof,  mvu  em 
vlsvret  ok’. 

SETENTYCKE  9. 

Momet,  Mehenwvn  ce  kicvkis,  yvmv  svpaklat  sases,  elkv 
hecvkeko  munket,  Hesaketvmese  em  ohmekketv  yekcetv 
’svlaken  hecahke  tvlkvres,  kicakvtes. 

2  Momet  nettv  epakat  hoyanof,  Cesvs  Petv,  Cems,  Cane 
esyoman  evpahyet,  kvpvken  entvlkuset  fullen,  rvne  hvlwe 
mahen  es  vcemkvtes ;  momet  ehomvn  emvrahkvtes. 

3  Momen  em  accvke  hvyayvke  haket ,  hvtke  mahet,  he- 
tute  omvke  hakvtes,  mv  tvrkv-hvtecv  ekvnv  vpokat  hvm- 
kis  hvthiceko  tayat  oren. 

4  Momen  Elivs  Moses  vpaken  em  e  liecknecakvtes ; 
momet  Cesvs  ete’m  punayakvtes. 

5  Momen  Petvt  vyoposket,  Mvhaya,  yvmv  fulleyvre 
lieres ;  momen  cuko  vhake  tutcenen  hayvkeres,  hvmket 
cenaket  on,  hvmket  Moses  enaket  on,  momen  hvmket 
Elivs  enaket  on,  Cesvn  kicvtes. 

6  Nake  maketvn  kerrekokv ;  tayen  penkvlakekv. 

7  Momen  ohvpetticet  aholocet  ocvtes :  momen  aholoce 
aosset  opunvkv  vlakvtes,  Heyvt  Cv’ppuce  vnokeckat  tes, 
em  apoliicvkes,  maket. 

8  Momen  vyvkhvmkusen,  afulotken  vfvnnakahkof,  ohv- 
tvlaken  estimvn  hecvkekot,  Cesvs  tvlkuset  vpaken  heca- 
kvtes. 

9  Momen  ekvnlivlwen  ahvtvpecof,  nanvke  hecakat  esti¬ 
mvn  em  onayvkeko  mnnken  este  E’chuswv  elkv  a  en 
kvwvpke  tvlken  yekcen  kicakvtes. 

10  Momen  mv  maketvn  entvlkuset  ocakvtes,  Elkv  aen- 
kvwvpketv  naket  o  haks  ?  maket  ete’m  ’pohaket. 

11  Momen  em  ’pohaket,  Estonian  cokv-hayvlke  Elivs 
tatet  vlvkvranet  os,  makake  haks  ?  kicakvtes. 

12  Momen  vyoposket,  Mehenwusen  Elivs  tatet  vlvkvres, 
momet  nanvke  omvlkvn  ohvhericvres,  momet  este  E’chus¬ 
wv  ohfvccv  hoccat,  nanvke  sulken  ’sestemerket,  nakha- 
hoyekares,  maket  os,  kicet  em  onayakvtes. 

13  Momis  ce  kicvkis,  Mehenwvt’s  Elivs  vlakat,  momen 
ohfvccv  hoccat  vcvkvyen  naket  o  estomen  komakat  em 
momecakvtes. 

14  Momet  en  kerrepvlken  em  vlakof,  este  sulke  mahet 
em  vfolotaken,  momen  cokvhayvlket  vpohkv  en  hayaken 
hecvtes. 

15  Momen  mom  an  vpaken  este  sulkat  omvlkvt,  hecakof, 
tayen  em  estomahet,  pefatket  oh  vpeyet,  vsekakvtes. 

16  Momen,  Naken  em  ’pohatske  haks?  maket,  cokv- 
hayvlken  em  ’pohakvtes. 

17  Momen  este  sulkat  hvmket  vyoposket,  Mvhaya,  cv’p- 
pucen  es  cem  vlahkis,  mv  puyvfekcv  opunayeko  ocat ; 

18  Momen  estvmv  estomis  esat  selahlecet  os,  momen 
svpvkpvkuecet,  e  nute  setetekket,  oyoke  haket  os :  mo¬ 
men  cen  kerrepvlken  em  punayvyis,  ossicvkvren,  momis 
umvkeko  tayis,  kicvtes. 

19  Em  vyoposket,  Aeha,  este  vkvsvmkv  oceko  toyats- 
kat,  en  hofune  estomusen  ece  ’pakvranvki  haks?  en 
hofune  estomusen  vm  muntvlkeJcot  ’sece’yvranvki  haks? 
’Svm  vtes,  kicvtes. 

20  Momen  ’sen  yicvtes :  momen  hecan  vpakusen  puyvfek- 
evt  selahlecvtes ;  momen  ekvnvn  tvk  lvtiket,  svpvkpv¬ 
kuecet,  pvlpakvtes. 

21  Momen  e’rken  em  ’pohepet,  Heyvt  oh  vlakvte  vtekat 
en  hofune  estomuse  te?  kicvtes.  Momen  okat ,  Estuce 
vteken : 

22  Momen  tewolen  totkvn  tvk  wiJcet ,  uewvn  vk  wikvtet 
os,  elecvret ;  momis  naken  momecetske  tayen  omat,  pum 
merret,  pum  vnicvs,  kicvtes. 

23  Ykvsvmetske  tayen  omat,  mv  vkvsamat  nanvke 
omvlkv  em  momyke  tayes,  Cesvs  kicvtes. 

24  Momen  moman  vpakusen  hopuewv  e’rket  huehket, 
eturopuswv  pvlatken,  Pucase,  vkvsamis ;  momet  vkvsvmv- 
kan  vm  vnicvs,  makvtes. 

25  Momen  Cesvs,  estet  pefatket  yetohkvlken  hecof, 
puyvfekcv  hvsvtkekan  em  vsehet,  Puyvfekcv  opunayeko 
momet  pohetskekat,  Aossvs,  momet  svnvcomvn  ecehyets- 
kvs,  ce  kicis,  kicvtes. 

26  Momen  puyvfelccvt  huehket,  tayen  selahlecet  aos- 

svtes ;  momen  ele  omvtes ;  mont  omet  sulket,  Eles,  ma- 
kakvtes. 

27  Momis,  Cesvs  enken  en  hvlatet  akvwapen,  ahuervtes. 

28  Momen  cukon  acehyof,  en  kerrepvlket  ehkusen  em 
’pohaket,  Estoman  pumet  ossiceko  tayvt  haks  ?  kicakvtes. 

29  Momen,  Heyv  omat,  mekusvpkv  momen  eelvweckvt 
omekon  omat,  aosseko  tayes,  kicakvtes. 

30  Momen  mvn  enkvpaket  Kalvlen  teropotecvtes :  mo¬ 
men  nvpvt  kerrvren  komekates. 

31  En  kerrepvlken  emvliayet  kicakvtet  omekv,  Este 
E’chuswv  este  e’nke  ofvn  wihoket  os,  momen  elecvkvres, 
momen  elehohce  renyvpvn  nettv  resvtutcenan  akvwvp- 
kvres,  maket . 

32  Momis  mv  maketvn  kerrvkekates,  momet  vpohetvn 
penkvlakvtes. 

33  Momen  Kvpvnevm  vlakvtes ;  momen  cuko  ofvn 
vpoket  omen,  Awatskof,  naken  ’setenrapatskisa  ?  kicet 
em  ’pohakvtes. 

34  Momis  naken  makvkekates;  awof  estimvt  rakke 
mahe  taranat  ’setenrvpakvtet  omekv. 

35  Momen  lihket,  pale  hokkolohkakan  enhneliket,  Es¬ 
timvt  homv  liaketvn  komen  omat,  omvlkv  ’sem  poke 
omet,  omvlkv  em  vtotkv  tares,  kicakvtes. 

36  Momet  kopuewucen  eset,  en  nvrkvpvn  licvtes;  mo¬ 
met  e  sakpv  ofvn  ehsof, 

37  Estimvt  o  estomet  heyv  hopuewuce  omake  hvmken 
cv  hocefkv  ofv  esen  omat,  vnen  cv’set  os;  momen  esti¬ 
mvt  cv  yvpayen  omat,  vne  tokon,  mv  vc  vtotvten  evpa- 
yet  omes,  kicakvtes. 

38  Momen  Cane  em  vyoposket,  Mvhaya,  hvmket  pu- 
yvfekcv  holwvhokat  ce  hocefkv  ofv  sossicen  heceyvnks, 
momen  epu  ’cvkarekos ;  momet  em  vseheyvnks,  epu 
’cvkarekokv,  makvtes. 

39  Momis  Cesvs  makvtes,  Em  vsehhatskvs,  este  estome, 
cv  hocefkv  ofV  nakeskerkvn  momecet,  lvpken  vc  ohfvccv 
holwaken  opunaye  tayat  sahsekot  ok’. 

40  Mv  pu’nrvpekat  pum  vpvlhvmken  hueret  omekv. 

41  Mehenwvn  ce  kicvkit  omikv,  Estimvt  o  estomet, 
Klist  enake  toyatskekv,  cv  hocefkv  ofvn  uewv  esketv 
sesketuce  es  ce’mvken  omat,  em  feketv  en  sumikekos. 

42  Momen  estimvt  o  estomet  heyv  lopucke  vc  ofvn 
vkvsvmakat  hvmken  naorkepuecen  omat,  enfolotkv  en 
cvtot  e  nokwv  vtvriken,  nehvtkv  vk  wihokat  mit  en 
heret  os. 

43  Momen  ce’nket  ce  naorkepuecen  omat,  tvcvs,  vnvttet 
hesaketv  eceyetskat  mit  cen  heret  os,  enke  hokkolen 
ocet,  elkv  tvlofv,  totkv  vsleko  tayan  eceyekot : 

44  Mv  en  cuntv  elekon,  totkv  vslekan. 

45  Momen  ce’let  ce  naorkepuecen  omat,  tvcvs,  vnvttet 
hesaketv  eceyetskat  mit  cen  heret  os,  ce’le  hokkolen 
ocet,  elkv  tvlofv,  totkv  vsleko  tayan  ce  tvk  wihokekon : 

46  Mv  en  cuntv  elekon,  totkv  vslekan. 

47  Momen  ce  turwvt  ce  naorkepuecen  omat,  ossicvs :  ce 
turwv  hvmkusen  ocet  Hesaketvmese  em  ohmekketv  ece¬ 
yetskat  mit  cen  heret  os,  ce  turwv  hokkolen  ocet  elkv 
tvlofv  totkv  ce  tvk  wihokekon : 

48  Mv  en  cuntv  elekon,  totkv  vslekan. 

49  Omvlkvt  totkvn  es  okcvncvmpehocen,  nake  ohnek- 
rickv  vtekat  okcvnwv  es  vpahoyvret  ok’. 

50  Okcvnwvt  heres,  momis  okcvnwvt  en  yekcen  su- 
mecicen  omat,  naken  es  svpvtecatskvr  haks  ?  Ec  ofvn 
okcvnwvn  ocet,  herkvn  ete’m  ocvkes. 

SETENTYCKE  10. 

Momen  ahuyiret,  mvn  enkvpaket,  Cotvne  tvpalv  Cutev 
em  vtekakan  eceyvtes;  momen  este  sulsokat  hvtvm  em 

3 

vtelokvtes ;  momen  mecvnto  omet  hvtvm  emvhaya- 
kvtes. 

2  Momen  Falvsevlket  en  yicet,  Hunvnwv  e  hiwv  wiketv 
em  etektvnke  te  ?  Meet  eskerraket  em  ’pohakvtes. 

3  Momen  em  vyoposket,  Moses  naken  ce  kicvkvt  haks  ? 
kicakvtes. 

4  Momen,  Moses,  Nakcokv  es  wiketvn  en  hoccihcet 
wiketv  etektvnecvtes,  kicakvtes. 

5  Momen  Cesvs  vyoposket,  Ce  feke  take  em  wvnhe 
omecicen  heyv  vhakvn  cen  hoccicvtes  : 

6  Momis  nake  hocvckvte  em  vliceckv  vteken  Hesake- 
tvmeset  hunvnwv  hokte  tepakan  hahievtes. 

7  Momen  heyv  omecicen  hunvnwv  e’rke  e’ckeu  wihket, 
e  hiwvn  hvlvtvres ; 

8  Momen  mv  hokkolat  vpeswv  hvmkusvres ;  monkv 
cmv  svnvcomvn  hokkolet  omeks,  momis  vpeswv  hvm- 

kus. 

9  Monkv  mv  Hesaketvmese  tehvlvtepuecvte  estet  tekv- 
piheats,  kicakvtes. 

10  Momen  cuko  ofvn  en  kerrepvlket  mata  nake  ohfvc- 
cvn  hvtvm  em  ’pohakvtes. 

11  Momen,  Estimvt  o  estomet  e  hiwvn  wihket,  etvn 
epayen  omat,  vnrvpet  hoktaret  os. 

12  Momen  hoktet  e’hen  wihket,  etvn  en  liken  omat, 
hoktaret  os,  kicakvtes. 

13  Momen  hopuetakucen  ’sen  yicakvtes,  celayvkvren : 
momen  en  kerrepvlket  mv  esyicakan  em  vsehakvtes. 

14  Momis  Cesvs  hecof,  efeknokket,  Hopuetakuce  vc  oh 
vwepvre  em  etektvnecet,  em  vsehhatskvs ;  mv  omakat 
Hesaketvmese  em  ohmekketvt  omekv. 

15  Mehenwvn  ce  kievkis,  Estimvt  o  estomet  hopuewuce 
omet  Hesaketvmese  em  ohmekketvn  e  enakuecekon 
omat,  ecehyekos,  kicakvtes. 

16  Momet  e  sakpv  ofvn  cawet,  enken  oh  wvkhokicet, 
ohraerrakvtes. 

17  Momet  vyetvn  ossof,  hvmket  letket  vlahket,  e  vtok- 
kekvtes,  momet,  Mvhayv  heretskat,  nake  estomvyatet 
hesaketv  yuksv-sekon  epoy  ar  haks  ?  kicet  em  ’pohvtes. 

18  Momen  Cesvs,  Estoman  here  cv  kicetske  haks?  herat 
hvmkusis  sekos,  Hesaketvmeset  omekon  omat. 

19  Yhakv  palan  kerretskes,  Hoktahretskvs,  Elehcets- 
kvs,  Horkohpetskvs,  Fvccekon  akeriyetskvs,  Fvccekon 
ykonahhetskvs,  Ce’rken,  ce’ckeu  vrakkuecvs ;  kicvtes. 

20  Momen  vyoposket,  Mvhaya,  heyv  omvlkvn  cv  mvnet- 
tusvte  vteke  vfaste  vtecicvyvtes,  makvtes. 

21  Momof  Cesvs  hecet,  vnokecvtes,  momet,  Nake  hvm- 
ket  cem  vhoskes :  ahyet,  nanvke  estomen  ocetskat  omvl¬ 
kvn  wiyet,  estemerrakan  emvkvs,  momet  hvlwe  ofv  nake 
ocetskvres ;  momet  ahtet,  etohweklepkvn  kvwahpet,  vc 
vcvkvtes,  kicvtes. 

22  Momen  mv  maketv  omecicen  fekherekates,  momet 
efeke  nokket  ay vtes ;  nakeockv  rakrvken  ocet  omekv. 

23  Momen  Cesvs  fulotket  hecet,  en  kerrepvlken  em 
punayet,  Mvtvwwvt  nakeockv  ocakat  Hesaketvmese  em 
ohmekketv  eceyetv  en  yekcvke  tares !  kicakvtes. 

24  Momen  en  kerrepvlket  em  opunvkv  omecicvken  em 
estomahakvtes.  Momis  Cesvs  hvtvm  vyoposket,  Hopue- 
take,  mvtvwwvt  mv  nakeockv  em  enhonrakat  Hesake¬ 
tvmese  em  ohmekketv  eceyetv  en  yekcvket  os ! 

25  Rvece-kuphe  esropottv  e  turwv  ropotte  tayat  en 
yekce  mahekon,  este  enakocv  mimvt  Hesaketvmese  em 
ohmekketv  eceyetvt  en  yekcet  os,  kicakvtes. 

26  Momen  svhopvyesko  tayen  em  estomahakvtes,  Monkv 
estimvt  hesake  taye  haks  ?  ete  kicaket. 

27  Momen  Cesvs  oh  hecaket,  Este  em  momvkeko 
tayes,  momis  Hesaketvmese  tat  monkot  os ;  nanvke 

omvlkvt  Hesaketvmese  em  momvke  tayet  omekv,  mat 
kvtes. 

28  Momof  Petvt,  Hecvs,  nake  omvlkvn  wihket,  ece 
’cvkfulles,  kicetvn  vlicecvtes. 

29  Momen  Cesvs  vyoposket,  Mehenwvn  ce  kicvkis,  Esti- 
mvt  vc  vrahhv ,  momet  opunvkv-herv  vrahkvn  cuko,  te- 
cakkakat,  ewvntake,  erke,  ecke,  ehiwv,  hopuetake,  ekvnv 
esyoman  wihket, 

30  Hiyome  tan  cukpe  hvmken,  cuko,  tecakkakat,  ewvn¬ 
take,  eckvlke,  hopuetake,  ekvnv  esyoman  en  hechet ,  vssec- 
kvu  en  hechet;  momet  ekvnv  vlvkvranat  ofv  hesaketv 
yuksv  seko  epoyvranekat  sekot  os,  kicakvtes. 

31  Momis  enhvteceskv  taranat  espoke  sulket  ocahes , 
momen  espoke  taranat  enhvteceskvt  ocahes. 

32  Momen  Celuslvmen  oh  vpeyet  nene  oh  fullvtes ;  mo¬ 
men  Cesvs  ehomvn  ayvtes ;  momen  em  estomahakvtes ; 
momet  vcvkvpeyof,  penkvlakvtes.  Momen  hvtvm  palen 
hokkolohkakan  evpayet,  nanvke  oklvtkvranan  em  onv- 
yvketvn  vlicecvtes, 

33  Hecvs,  vcemecet  Celuslvmen  oh  vpeyes,  momen  este 
E’chuswv  plest  enhomvhhotv  cokv-hayvlke  em  wihokvres  ; 
momen  elkvn  ’sem  fvccecet,  Centilvlken  em  wikvkvres : 

34  Momet  nakhayvkekot,  lepkvkvres,  momet  oh  tofket 
elecvkvres ;  momen  nettv  svtutcenan  hvtvm  akvwvpkvres, 
mahet . 

35  Momof  Sepete  e’ppucetake  Cems  Cane  tepakat  em 
vlahohket,  Mvhaya,  nake  estomen  komeyat  pum  mome- 
cetskvren  komes,  makakvtes. 

36  Momen,  Naken  cem  momecvkaren  komatska?  kica¬ 
kvtes. 

37  Cem  vrakketv  ofvn,  hvmket  cem  akvpervn  lihen, 
hvmkat  cem  akvskvnvn  lihen  kakeyvren  puinvs,  kica¬ 
kvtes. 

38  Momis  Cesvs,  Naken  vpobatskat  kerratskekos.  Ses- 
ketv  ’seskvyat  ’seskatsken,  paptesvm  es  paptiskvyat  es 
paptiskatske  taye  haks?  kicvtes. 

39  Momen,  Momeye  tayes,  kicakvtes.  Momen  Cesvs, 
Mebenwvn  sesketv  es  eskvyat  ’seskatskvres,  momet  pap¬ 
tesvm  es  paptiskvyat  es  paptiskatskvres  : 

40  Momis  vm  akvperv  momet  vm  akvskvnv  liketv  est ’ 
emvranvyat  cvnake  tokot  os,  momis  mv  em  etetakueho- 
cat  emvkhoyvres ,  kicakvtes. 

41  Momen  my  palat  pohakof,  Gems  Cane  tepakat  vnrv- 
pet  cvpvkketvn  vlicecakvtes. 

42  Momis  Cesvs  enhuehkaket,  Mv,  Centilvlken  obfvn- 
kaket  os,  komhoyat  pucassetvn  es  ohvfvstaket,  mo¬ 
met  en  rvkrakvt  yekcetvn  es  ohmekkaket  omat  ker- 
ratskes. 

43  Momis  cem  etenrvwv  take  momvranekot  os,  momis 
ece  ’pakvkat  estimvt  rakke  baketvn  komen  omat,  cem 
vtotkv  tares : 

44  Momen  estimvt  o  estomet  rakke  mahat  baketvn 
komen  omat,  omvlkv  em  vtotkv  tares. 

45  Este  E’cbuswv  tisem  em  vtothokvranekon,  est ’  em 
vtotkvret  vlaket ,  en  besaketvn  snlken  es  nesetvn  es f 
emvranet  vlakvtet  omekv,  kicakvtes. 

46  Momen  Cvlekon  yicvtes;  momet  mvn  enkvpakof, 
en  kerrepvlke  este  sulke  mahe  esyomat  vpvkaken,  Pate- 
mevs  tnrbeceko,  Temevs  e’ppucet,  nakvpohet  nene  afop- 
ken  likvtes. 

47  Momet  Cesvs  Nasvlvlket  omat  pobof,  Cesvs,  Tewe 
E’ppuce,  vm  merrvs,  huebket  maketvn  vlicecvtes. 

48  Momen  sulket,  cvyayvkvren  kicet ,  em  vsehakvtes: 
momis  ohvtvlaken  svhere  mahen  huehket,  Tewe  E’ppuce, 
vm  merrvs,  kicvtes. 

49  Momen  Cesvs  bnyiret,  enbuebhokvren  makvtes ; 

momen,  Fekhvmket  ahuervs ;  ce’nhuehkes,  kicet,  turhe- 
cekan  enhuehkakvtes. 

50  Momen  en  kapvn  vkiyet,  ahuyiret,  Cesvs  em  vla- 
kvtes. 

51  Momen  Cesvs  vyoposket,  Naken  ee  ’stomecaren  ko- 
metske  haks?  kicvtes.  Hunvnwv  tnrhecekat,  Pucase, 
renakvt  vn  heckate  !  kicvtes. 

52  Momen  Cesvs,  Yyepvs,  cem  vkvsvmkvt  temvpoken 
ce  hahyes,  kicvtes.  Momen  moman  vpaknsen  hecet, 
nenen  ayet  Cesvs  vcvkayvtes. 

SETENTVCKE  11. 

Momen  Celuslvmen  vwolicaket,  Olefv  rvnen,  Perfec 
Pervne  tepakat  roricet  en  kerrepvlke  hokkolen  vtotet, 

2  Tvlofuce  ce  homuse  ocan  cukolvkvks,  momet,  cuko- 
lakatskan  vpakusen  corakko  wakuce  este  oh  likvte  sekan 
wvnvken  eshecatskvres ;  enrecohpet,  svm  vthoyvks  : 

3  Momet  este  estomet,  Estoman  heyvn  momecatske 
haks?  ce  kicvken  omat,  Pncaset  eyacet  omes ;  kicats- 
kvres,  momen  moman  vpaken  atotvres. 

4  Momen  vhoyet,  corakko-wakuce  fettvn,  vhauke  tempe, 
nene  tohvlacan  wvnvken  eshecakvtes :  momet  enrecopa- 
kvtes. 

5  Momen  mvn  svpaklat  vpvlwvt,  Corakko-wakucen  en- 
recopatskat  nak  estomatske  haks  ?  kicakvtes. 

6  Momen  Cesvs  kicakvte  etvpomen  kicakvtes ;  momen 
vpeyecicakvtes. 

7  Momen  corakko-wakucen  Cesvs  ’sem  vlahokvtes,  mo¬ 
met  em  accvke  taken  oh  ocakvtes ;  momen  oh  likvtes. 

8  Momen  sulket  em  accvken  nenen  oh  pvtapicakvtes, 
momen  vpvlwvt  etolvccen  a  waret,  nenen  oh  pvtapica¬ 
kvtes. 

9  Momen  homvn  vpeyat,  momen  yupv  vpeyateu  hueh- 

kaket,  Hosanv ;  Pacase  e  hocefkv  ofvn  ylakat  oh  merrv- 
kvtet  omes : 

10  Tewe  pu’rke  em  ohmekketv  Pucase  e  hocefkv  ofv 
vlakat  ohmerrvket  omeJcvs :  Hosanv  hvlwe  mahat  ofvn, 
makakvtes. 

11  Momen  Cesvs  Celuslvmen  ecehyet ,  cuko-vcakan  ece- 
yvtes,  momet  vfulotken  nak  omvlkvn  oh  vfvnnahkof, 
yafke  hvse-vkerkvt  oraen,  palen  hokkolohkakat  vpvka- 
ken,  Pervnen  ’sossvtes. 

12  Momet  rempvksen,  Pervnen  rafulehcof,  elvwe  tates. 

13  Momet  kopvyen  ke-rakko  em  vpe  esse  ocen  hecet, 
nake  oh  ocen  eshece  taye  witen  omat  hornet  oh  vlakvtes ; 
momet  oh  vlahkof,  esse  tvlknsen  eshecvtes ;  ke-rakko  em 
oketv  hvte  orekatet  ok’. 

14  Momen  vyoposket,  Mucv  vtekat  estimvt  cem  etten 
pvpekares,  meyuksv-sekon,  kicvtes.  Momen  en  kerre- 
pvlket  pohakvtes. 

15  Momen  Celuslvmen  yicvtes;  momen  Cesvs,  cuko- 
vcakan  ecehyet,  cuko-vcakat  ofv  wiye  momen  nesakaten 
sossicetvn  vlicehcet,  tokunawv  esyoposkvlke  em  ohhom- 
petv,  pvce-howe  wiyakate  em  ohvpoketvu  en  cektulce- 
cvtes ; 

16  Momet  nvpvt  nake  vtehkv  monkat  nake  vcvnkv 
cuko-vcakan  ’setehoyvnvren  em  etektvnecekates. 

17  Momet  emvhayvtes,  Tvlwvvlke  omvlkvt  vn  cukon 
mekusvpkv-cukon  kicvkvres,  mahet  coket  omeko  haks? 
momis  centaket  horkopvlke  em  vpoketvn  hayatskes, 
kicet. 

18  Momen  Falvsevlket  plest  enhomvhhotv  esyomat 
pohakvtes,  momet  nak  estomecet  elecvke  tayan  hopoya- 
kvtes ;  este  sulkat  omvlkvt  em  mvhakv  estomahe  ’sem 
momakat  omecicen  em  penkvlakvtet  ok’. 

19  Momen  yafkof,  tvlofvn  ossvtes. 

20  Momen  hvthvyvtke,  hoyvnecof,  ke-rakko  em  vpe 
yvlonkv  oren  talen  hecakvtes. 

21  Momen  Petvt  vkerricet,  Mvhaya,  hecvs,  ke-rakko  em 
vpe  ohtvhiketskvnke  ynknepes. 

22  Momen  Cesvs  vyoposket  kicakvtes,  Hesaketvmese 
ofvn  vkvsvmkvn  ocvks. 

23  Mehenwvn  ce  kicvkit  okikv,  Estimvt  o  estomet  heyv 
ekvnhvlwen,  Ykueket,  uelivtkvn  ce’k  wihokekvs,  maken 
omat,  momet  e  feke  ofv  melolilekot,  nake  ocvrane  makat 
vkvsamen  omat,  nake  makan  ocvres. 

24  Monkv  ce  kicvkis,  Emekasapatskof,  nak  estomvken 
ce  yacvkat  ocvranatskat  vkvsvmvks,  momet  ocatskvres. 

25  Momet  emekusapet  svpaklatskof,  estimv  vnrvpen  na- 
ken  ocatsken  omat,  enkvpvyecicvks  ;  Ce’rke  takeu  livlwe 
likat  cen  naorketv  taken  ce’nkvpvyecicvkvren. 

26  Momis  enkvpvyecicatskekon  omat,  Ce’rke  takeu 
livlwe  likat  cen  naorketv  taken  ce’nkvpvyecihcvkekos. 

27  Momen  hvtvm  Celuslvmen  yicvtes;  momen  cuko- 
vcakat  ofvn  yvkapof,  plest  enhomvliliotv,  cokvhayvlke 
vculvke  esyomat  en  yihcet, 

28  Yekcetv  estomen  heyv  nanvke  es  momecet  ometske 
haks  ?  momen  estimvt  heyv  nanvke  raomecetvn  yekcetv 
ce’me  haks  ?  kicakvtes. 

29  Momen  Cesvs  vyoposket,  Yneu  nake  hvaiken  cem 
’pohvranvkis,  momen  vm  vyoposkvkes,  momen  yekcetv 
estomen  heyv  nanvke  es  momecit  omvyat  cem  onayv- 
kares. 

30  Cane  em  paptesvm,  hvlwen  vte  tat  haks?  monkat 
este  enake  tat  haks  ?  vm  vyoposkvkes,  kicakvtes. 

31  Momen  e  ete’m  punayaket  makakvtes,  Hvlwe  vten 
maken  omat,  Monkv  estoman  vkvsvmatskekat  haks?  pu 
kicvres. 

32  Momis,  Este  enakets,  maken  omat ;  esten  em  pen- 

kvlakvtes,  este  omvlkvt  Cane  owalv  mehenwe  late  ome- 
caket  omekv. 

33  Momen  vyoposket,  Kerrekos,  Cesvn  kicakvtes.  Mo- 
men  Cesvs  vyoposket,  Ynen  yekcetv  estomen  heyv  na¬ 
il  vke  es  momecit  omvyat  cem  onayvkvkos,  kicakvtes. 

SETENTVCKE  12. 

Momet  opnnvkv  svhopakv  es  em  punvyvketvn  vlice- 
cvtes.  Este  hvmket  pvrko  cvpofvn  ahocvtes,  momet  eto 
lane  tohopken  afolotecihcet,  pvrko  opuswv  vcvnkv  ocvra- 
nan  en  koriyet,  cuko-hvlwvn  hayet,  vfastvlken  em  wi- 
kvtes,  momet  ekvnv  hopvyen  ayvtes. 

2  Momet  oketv  orof,  vfastvlken  vtotkvn  vtotakvtes, 
vfastvlket  pvrko-cvpofv  em  etten  emvkvren. 

3  Momen  eset,  rukahfet,  nakocekon  vyecicakvtes. 

4  Momen  hvtvm  vtotkv  etvn  ohtotakvtes,  momen  mvn 
cvton  ’svfvllet  nvfkaket,  ekvn  em  vnvttecet,  vlesketv 
vpvken  celayvkvten  vyecicakvtes. 

5  Momen  iivtvm  etvn  vtotvtes,  momen  mvn  elecakvtes, 
momet  eti  sulken ;  vpvlwvn  rukafet,  vpvlwvn  pvsvta- 
kvtes. 

6  Monkv  vtote  tayat  hvmket  em  vhoskvtes,  e’ppuce 
vnokeckat,  espoken  mvu  ohtotakvtes,  Cv’ppncen  vrak- 
kuecvkvres,  maket. 

7  Momis  mv  vfastvlket  e  ete’m  punayakvtes,  Heyvt 
pucase  mvnettv  tes ;  vwvks,  elecvkeres,  momen  enake 
taranvtet  punake  tares,  makaket. 

8  Momet  eset,  elehcet,  pvrko  cvpofvn  ossicakvtes. 

9  Monkv  pvrko  cvpofv  e  pucaset  naken  estomvre  te  ? 
Ylahket,  mv  vfastvlken  pvsvtvres,  momet  pvrko  cvpofvn 
etin  emvkvres. 

10  Momen  heyv  hoccat,  mv  Cvto  tohtarvlke  vwikvte 
vkvnowv  em  ekv  hakes ; 

11  Heyvt  Pucase  nake  momecvte  tes,  momet  pun  re- 
nakv  ehomvn  estomahet,  makat,  hecatskvte  seko  haks  ? 

12  Momen  esetvn  komakvtes,  eme  vnrvpen  opunvkv 
svhopakvn  opunayen  kerraket  ok’;  momis  este  sulkari 
em  penkvlakvtes  ;  momet  wiket  vpeyvtes. 

13  Momet  em  opunvkv  ofvn  esvkvren  Falvsevlke  Ile- 
lotvlke  esyomat  vpvlwusen  vtotakvtes. 

14  Momen  yihcof,  Mvhaya,  mehenwetsket  ot,  este  stos- 
kometskekat  kerres,  Hesaketvmese  em  vyetv  mehenwetv 
ofvn  mvhayet,  este  en  heckv  moskometskekot  omekv  : 
Ekv  feketv  Sesv  emetv  fvccvt  o  haks  ?  monko  haks  ? 

15  Emeyvre  te?  monkat  emekare  te  ?  kicakvtes.  Mo¬ 
mis  em  mvkerretv  taken  kerret,  Estoman  es  cv  kerratske 
haks  ?  tenelyvn  ’svm  vwvks,  hecaren,  kicakvtes. 

16  Momen  esyicvtes.  Momen,  Heyv  vhake  momen  en 
hoccvt  estimv  enake  te?  kicakvtes.  Momen  Sesv  enake, 
kicakvtes. 

17  Momen  Cesvs  vyoposket,  Sesv  enanvken  Sesvn  emv- 
kes,  momet  Hesaketvmese  enanvken  Hesake'tvmesen,  ki¬ 
cakvtes.  Momen  eme  ohfvccvn  em  estomahakvtes. 

18  Momof  Satusevlket,  mv,  Akvwvpketv  sekos,  maka- 
kat  en  yicvtes ;  momen  em  ’pohet  makakvtes, 

19  Mvhaya,  Moses  pun  hoccicat,  Hunvnwv  etecakkvte 
hopuetaken  ocekot  elet,  e  hiwvn  wiken  omat,  etecakkatet 
e  hiwvn  epayet,  honvpse  etecakkvten  em  mahecvres, 
makvtes. 

20  Monkv  etecakkvte  kolvpaket  fullvtes;  momen  ho- 
mahtatet  hokten  epahyet,  elof,  honvpsen  wikekates. 

21  Momen  svhokkolat  epahyet  elvtes,  momet  mvu 
honvpsen  wikekates ;  momen  svtutcenat  matvpomen. 

22  Momen  mv  kolvpakat  epayakvtes,  momet  honvpsen 
wikvkekates ;  omvlkv  ’sem  poken  hokten  elvtes. 

23  Monkv  akvwvpketv  omof,  akvwvpehcof,  mv  kolvpa - 

kan  estomat  e  hiwv  tar  haks  ?  mv  kolvpakat  epayakvtet 
oraekv. 

24  Mo  men  Cesvs  vyoposket  kicakvtes,  Ookan,  monkat 
Hesaketvmese  en  yekcen  kerratskekat  omecicen  cem 
mvttvket  omeko  haks  ? 

25  Elkv  raenkvwvpehcof,  etepayaket,  monkat  etepaye- 
puehocekos ;  momis  hvlwe  estvlke  hvlwe  tvlofvn  vpoke 
omaket  omekv. 

26  Momen  pvsatkvte  akvwvpecvranat  ohfvccv  Moses 
en  cokv  ofvn  ohonayatskekat  haks,  eto-fvske  ofvn  Hesa¬ 
ketvmese  Moses  em  punayat ,  Ynet  Eplehame  en  Hesa¬ 
ketvmese,  Iseke  en  Hesaketvmese,  momet  Cekvpe  en 
Hesaketvmese  toyis,  makvte  ? 

27  Pvsatkvte  en  Hesaketvmese  tokon,  momis  wen  ah  oka  t 
en  Hesaketvmese  tes ;  monkv  tayen  cem  mvttvket  os. 

28  Momen  eokv-hayvlke  hvmket  vlahket,  ete’m  puna- 
hoyaken  pohet,  momet  heren  em  vyoposkaken  hecet, 
Yhakv  omvlkv  enhvteceskv  naket  o  haks?  maket  em 
’pohvtes. 

29  Momen  Cesvs,  Yhakv  omvlkv  enhvteceskvt  heyv 
tes ,  Aeha  Eslevl  toyetskat,  apohicvs ;  Pucase  pun  Hesa¬ 
ketvmese  Pucase  hvmkuset  os ; 

30  Momen  Pucase  cen  Hesaketvmesen  ce  feke  omvlkvn, 
cem  puyvfekcv  omvlkvn,  cem  vkerrickv  omvlkvn,  cen 
yekce  omvlkvn  es  vnokecetskvres :  heyvt  vhakv  enhvte¬ 
ceskv  tes . 

31  Momen  svhokkolat,  mv  omet  ot,  heyv  tes  ;  E  vnoke- 
cetskat  etvpomen  cem  vwolicvn  vnokecvs:  heyv  vhakv 
holcJcole  ’sen  rakkat  sekos,  maket  vyoposkvtes. 

32  Momen  cokv-hayvt  kicvtes,  Heres,  Mvhaya,  mehen- 
wvn  opunahyetskes,  Hesaketvmese  hvmkuset  omen,  eti 
sahsekot  ok’. 

'  33  Momen  efeke  omvlkv,  vkerrickv  omvlkv,  puyvfekcv 

omvlkv,  momet.  yekce  omvlkv  es  vnokecetv,  momet  e 
vnokecat  etvpomet  em  vwolicv  vnokecetv  nake  ohnekric- 
kv  temvpokakat  omvlkv,  momet  nake  pvsvthoyvranat 
senhoyvnet  omes. 

34  Momen  hoporrenet  vyoposken  Cesvs  hecof,  Hesa- 
ketvmese  em  ohmekketvn  em  vhopvyecetskekos,  kicvtes. 
Momen  mv  vtekat  estimvt  vpohkv  en  hayetv  fekhvmke- 
kates. 

35  Momen  cuko-vcakat  ofv  Cesvs  estemvhayof,  Esto- 
men  cokv-hayvlket,  Klist  Tewe  E’ppueet  os,  makaket 
o  haks? 

36  Puyvfekcv  Ycakat  eteropotten  opunayet,  Tewe  ma- 
husat,  Pucaset  cv  Pucasen  em  punayet ,  Ym  akvpervn 
liketske  munken,  cen  horrvlke  ce  ’leohsehoyickvn  haya- 
res,  makvtet  os,  makvtes. 

37  Monkv  Tewe  mahusat  e  Pncasen  kicet  os,  momof 
estornaten  e’ppucet  o  haks?  vyoposket  kicvtes.  Momen 
este  sulkat  afvckvket  em  apohicakvtes. 

38  Momen  em  mvhakv  ofvn,  Cokv-hayvlken  em  e  vke- 
tecvkes,  mv  accvke  cvpcvke  es  fulletvn,  momet  nakwikv 
vlkan  vseketvn, 

39  Senekake  ofv  ohliketv  svmomvkus  mahat  em  vlos- 
takat : 

40  Hoktvke  oyevlke  en  cnko  lokakat,  momet  vhayet, 
cvpcvken  mekusvpakat ;  heyvt  senhoyvnen  ohfvcceckvn 
en  heckvkvres,  kicakvtes. 

41  Momet  Cesvs  cvtokunaphute  homusen  liket,  esto- 
men  este  sulkat  cvtokunawvn  cotokunaphuten  vteha- 
kan  hecvtes :  momen  nakocvlke  sulket  sulken  vteha- 
kvtes. 

42  Momen  hokte  oye  nakoceko  vlahket  cvto-kunawv 
lopuckus  mahat  hokkolen  vtehvtes,  mvt  hoporrenkv  en 
nvrkvpvn  oret  os. 

43  Momen  en  kerrepvlken  enhohiket,  Mehenwvn  ce 
kicvkis,  Heyv  oye  estemerrat  tokunaphute  vtehakat 
omvlkv  senhoyvnen  vtehet  os. 

44  Heyv  omvlkvt  enake  take  sulkat  asossen  vtehahket 
omen,  emet  em  estemerketv  asossen  nake  ocvte  omvlkvn, 
mv  vhesakvte  omvlkvn,  vtehet  os,  kicakvtes. 

SETENTVCKE  13. 

Momen,  cuko-vcakan  ossof,  en  kerrepvlke  hvmket,  Mv- 
haya,  cvto  momet  cuko  estomakan  hecvs ;  kicvtes. 

2  Momen  Cesvs  vyoposket  kicvtes,  Heyv  cuko  rvkra- 
kan  hecetska  ?  cvto  hvmkusis  etohlike  vwihokekat  vhos- 
kat  sekares. 

3  Momen,  cuko-vcakat  ehomusen  rvne  Olefvn  likof, 
Petv,  Cems,  Cane  Antolu  esyomaj  ehkusen  em  ’poha- 
kvtes, 

4  Estofvn  heyv  nanvke  ocvranat,  momet  heyv  nanvke 
momvkvranof,  naket  eskerkv  taranat ,  pum  onvyvs. 

5  Momen  Cesvs  em  vyoposket,  maketvn  vlicecvtes,  E 
vketecvkes,  estit  ce  mvkerrvkekaren. 

6  Sulket  cv  hocefkv  ofvn  yicet,  Klist  toy  is,  maket, 
sulken  ehosvkuecvret  ok’. 

7  Momen  horre  ohfvccvn,  momet  horre  ohonvkvn  po- 
hatskof,  ce  naorvkates,  mv  omakat  ocvkvranat  tvlkuset 
omekv,  momis  meyuksv  hvtet  omes. 

8  Tvlwvt  tvlwvn  vnrvpet,  momen  tvlofvt  tvlofvn  vnrvpet 
vkvwvpkvranet  omekv ;  momen  ekvnv  nekekv  estomis 
ocvkvres,  momen  elaukot  momen  feknokketvt  ocvkvres : 
heyv  nanvke  efeke  nokketv  vlicecakat  tes. 

9  Momis  e  vketecvkes,  tekueketvn  ce  wihokvkvres ;  mo¬ 
met  senekake  vlkan  ce  tephokvkvres  :  momet  cv  hocefkv 
vrahkvn  evpayvlke  momet  mekkvlke  ehomvn  es  ce  yiho- 
cvkvres,  mv  vnrvpe  kerkueckvn. 

10  Momen  heyv  opunvkv-herv  tawvn  tvlwvvlke  omvlkv 
en  tvlemihocvranet  os. 

11  Momis  ce  yvpayet,  ce  wihokof,  naken  makvranatskat 
enbomvn  vkerrihcatskvs,  momet  homvn  ohvkerrihcats- 
kvs :  momis  mv  hvse-vkerkv  ofvn  nake  ce’mhoyat  mvn 
makvranatsket  os :  eemet  opunayatskekon,  Puyvfekcv 
Vcakat  opunayet  omekv. 

12  Momen  tecakkvtet  tecakkaten  elkvn  em  wikvres, 
momen  erket  eppucen  ;  momen  hopuetaket  eckvlke  vn- 
rvpen  vkvwvpecet,  pvsvthoyvren  omecicvkvres. 

13  Momen  cv  hocefkv  vrahkvn  este  omvlkvt  cen  liome- 
cvkvres;  momis  estimvt  emunket  emeyuksicat,  mvt  he- 
sakvres. 

14  Momis  enhomeckv  tvnecicvranat  Tanvle  owalv  opun- 
vyecvte  hiiervranekat^n  hueran  hecatskof,  (estimvt  oho- 
nayat  kerrekvs,)  mom  of  Cutevn  vpokat  ekvnhvlhawan  oh 
pefatkekvs : 

15  Momen  cuko  onvpv  oh  likat  hvtvpiket,  cnkon  eceh- 
yats,  momet  nake  cuko  ofv  ocat  cawvret  ecehyats. 

16  Momen  cvpofv  arat  kapv  cawvret  afulikates. 

17  Momis  nvrkesakat  momet  coyicakat  mv  nettv  take 
omof  en  hoiwakvres. 

18  Momen  cem  pefatketv  take  rvfon  omekaren  me- 
kusvpvkes. 

19  Mv  nettv  take  omof  estemerkv  ocvres,  mv  ome  en- 
hvteceskv  nake  hocvckvte  Hesaketvmese  hayvte  hiyomat 
vlakat  ocvte  sekot,  momet  ocekares. 

20  Momen  Hesaketvmeset  mv  nettv  vhonJcvtJcvn  kocuk- 
nicekaten  omat,  vpeswv  hvmkis  hesakekvnt  omes :  mo¬ 
mis  enhopokvte  mv  enhopoyvkvte  vrahkvn  mv  nettv 
vhonkvtkv  kocuknicet  os. 

21  Momen  momof,  Hecvs,  yvmvn  Klist  likes ,  monkat 
Hecvs,  vsvn  likes y  estimvt  ce  kicvken  omat,  vkvsahmatskvs. 

22  Klist  laksvlke  momen  owalv  laksvlke  akvwvpkvkvret 
ok’,  momet  nanvke  eskerkvn,  momet  nake  estomahake 
heckuecvkvres ;  mome  tayen  omat,  my  enhopokat  ma- 
husat  tis  ehosvkuecvkyret. 

23  Momis  vketecvkes:  hecvs,  nanvke  omvlkvn  enhomvn 
cem  onahyvkis. 

24  Momis  mv  nettv  take  omof,  mv  estemerkv  hoyanof, 
hvse  yomuckvres,  raomen  hvresse  hvyvyicekares, 

25  Momen  hvlwe  kococumpv  pvlvtkvres,  mo  men  yek- 
cetv  hvlwe  ofv  ocakat  nekeyihocvres. 

26  Momen  momof  este  E’chuswv  vkvsvmkv  rakke,  mo¬ 
met  yekcetv  vpaket  aholoce  ofvn  vlaken  hecvkvres. 

27  Momen  momof  en  hvlwe  estvlken  vtotvres,  momet 
enhopokat  hotvle  ostat  aenkvpvken,  ekvnv  hopvyvke 
mahat  hvlwe  hopvyvke  mahat  roren  vteloyvkvres. 

28  Tokvs,  ke-rakko  esvhopakvn  en  kerrvkes ;  e  Ivcce 
hvte  lowaket  ot  esse  sossicof,  meske  vwolice  tat  ker- 
ratskes. 

29  Centakeu  matvpomen  heyv  nanvke  ocaken  hecatskof, 
vwolices,  vhauken  vlaken  kerrvkes. 

30  Mehenwvn  ce  kicvkis,  Heyv  honvpse  hoyvneko 
munken  heyv  nake  omvlkvt  esfvcike  tvlkvres. 

31  Hvlwe  ekvnv  tepakat  sumhokvres,  momis  vm  opu- 
nvkv  snmikekos. 

32  Momis  mv  nettv  hvse-vkerkv  tepakat  nvpvt  kerre- 
kon,  hvlwe  estvlke  monkat  Eppuce  tis  kerrvkekon ,  Erke 
tvlket  kerres. 

33  Yfekcakhet,  vketecet,  emekusvpvkes :  oketv  orvranat 
kerratskekokv. 

34  Este  hopvyen  ayvranat,  en  cukon  wiket,  yekcetv 
vtotkvlken,  momet  este  vtekaten  em  vtotketvn  emaket, 
vhauke  vhecicv  vketecvren,  makvtes :  este  JS^chuswv  mv 
omet  os . 


48  OPUNVKV-HERV  MAK  COYYTE  XIV. 


35  Monkv  vketecvkes;  estofvn,  yafkis,  nere  nvrkvpv 
tis,  tottolose  en  hunvnwv  hahokof  tis,  monkat  hvthvyvt- 
ken  cuko-pucase  vlakat  kerratskekokv  : 

36  Monkon  omat,  vyvkhvmkusen  vlaket,  nocicatsken 
es  ce  hece  wites. 

37  Momen  nake  ce  kicvkvyan  este  omvlkvn  kicakis, 
Vketecvkes. 

SETENTVCKE  14. 

Momen  nettv  hokkolet  hoyanof,  ohhoyvnkv  momet 
tvklike  pakkeko  hompetv-raJcko  ocvtes,  momen  plest  en- 
homvhhotat  momet  cokv-hayvlket  estomen  mvkerretv 
eteropotten  eset,  elecvke  tayaten  hopoyakvtes. 

2  Momis,  Hompetv-rakko  nettv  omof  tokon,  este  tek- 
yvmketv  ocekaren,  makakvtes. 

3  Momen  Pervnen,  Simvn  lepv  en  cuko  ofv  hompetvn 
vlikof,  hoktet  alepastv  tohawv  neha  fvmece,  vcake  make, 
espeknv  kihocet ,  vcvnken  svlakvtes,  momet,  tohawvn 
tvkohcet,  e’kvn  em  oh  kalvtes. 

4  Momen  erne  ofvn  cvpvkhokat  sasvtes,  Estomaten  neha 
fvmecv  hiyomen  yvmahke  haks  ? 

5  Tenelyv  cukpe  tntcenat  ’sen  hoyvnen  wiyiyet,  este- 
merhoyan  emhoye  tayvtet  ok,  makaket.  Momet  hokte 
vnrvpen  ecayakvtes. 

6  Momen  Cesvs,  Ocepekvs,  estoman  naoricatske  haks? 
vtotketv  heren  vm  momeces. 

7  Estemerrakat  ece  ’pakvke  ocatske  emunket,  estofvn 
komatskis,  en  lopicatske  tayet  ok’;  momis  vn  tat  ocatske 
munkekot  omekv. 

8  Nake  moraece  tayvten  momeces;  enhomvn  vlahket, 
neha  fvmecv  cv’na  oh  kalat  es  herihocvranan  momeces. 

9  Mehenwvn  ce  kicvkis,  Ekvnv  omvlkvn  estvmvt  o 
estomen  heyv  opunvkv-herv  es  erkenvkhoyat  vtekat  heyv 
nake  momecvteu  esvkerrickvn  onahoyvres,  kicvtes. 

10  Momen  Cutvs  Eskalevt,  mv  palen  hokkolohkakat 
hvmket,  Cesvs  emvkvranet,  plest  enhomvhhotvn  oh  ayvtes. 

11  Momen  pohakof,  afvckvket  tokunawv  emetvn  tem- 
fvccakvtes.  Momen  estome  etektvnkusen  wiye  tayat  ho- 
poyvtes. 

12  Momen  tvklike  pakkeko  hompetv-rakko  nettv  enhv- 
teceskvn  ohhoyvnkv  elecakof,  en  kerrepvlket,  Estvmvn 
ohhoyvnkv  hompetskvren  etetakueceyvre  kometske  haks  ? 
kicakvtes. 

13  Momen  en  kerrepvlke  hokkolen  vtotet,  Tvlofvn  cn- 
kolvkvks,  momen  estet  pecv  uewv  vcvnken  eshvlatet 
ece’nrvpvres ;  mvn  vcvkvhoyvks. 

14  Momen  estvmv  eceyaten,  Mvhayvt  okat,  Ouko-pericv 
en  nvthofv  vn  kerrepvlke  Vpaket  ohhoyvnkv  hompvye 
tayat  estvmvn  oce  haks?  ce  kicet  os,  cuko-pucasen  ki- 
cetskvres; 

15  Momen  onvpv  nvthofy  rakke,  here  eteticvkvte,  teta- 
ken  cem  mellvkvres ;  mvn  pum  etetakuecvks,  kicakvtes. 

16  Momen  en  kerrepvlket  awoliket*  tvlofvn  cukolaket, 
kicakvte  etvpomen  eshecakvtes ;  momet  ohhoyvnkvn 
etetakuecakvtes. 

17  Momen  yafkof  palen  hokkolohkakat  Vpvkaken  vla- 
kvtes. 

18  Momen  vpoket  hompakof,  Cesvs  oJccttj  Mehenwvn 
ce  kicvkis,  Hvmkatskat,  vc  vpake  hompat,  cv  wiyvres, 
makvtes. 

19  Momen  feknokket,  hvmkvnton,  Yne  tef  kicetvn  vlh 
cecakvtes  ;  momen  etvt,  Yne  te?  fcic vies. 

20  Momen  vyoposket,  Hokkolohkakat  hvmke,  mv  vc 
vpake  pvlvknv  vcvnkan  svklicat  tes  ;  kicakvtes. 

21  Este  E’chuswv  oh  onayet  cohoyvte  etvpomen  ayet 
os,  momis  mv  este  wiye  huerat  en  hoi  wakes  I  mv  este 
Jheckekaten  omat  en  hervnt  os,  kicakvtes. 

22  Momen  hompakof,  Cesvs,  tvkliken  ehset,  ohmeriyet, 
kvlkayet,  eraakvtes,  Eset,  kompvks ;  hey  vt  cv’na  tes, 
raaket. 

28  Momet  sesketucen  ’sehset,  Erken  vkvsahmet,  ema- 
kvtes,  momen  omvlkvt  eskakvtes. 

24  Momen,  Heyv  cv  catv  setemfyccety  mucvse  tes ;  my 
sulke  vrahky  pvlatkat. 

25  Mehenwvn  ce  kicvkis,  Ohvtvlaken  pvrko  en  lokce 
eskvko  munken  my  nettv  Hesaketymese  em  ohmekketv 
ofv  oh  mncvse  eskvyof  tvlkvres,  kicakvtes. 

26  Momen  yvhiketvn  yvhikahkof,  rvne  Olefyn  sossvtes. 

27  Momen,  Omvlkatskatet  vne  vc  vrahkvn  heyv  nere 
ynvttecvlke  toyatskvres ;  Yvpefiky  vhecicv  nvfkares,  mo* 
men  yypefikvt  vwahvres,  maket  coket  omekv. 

28  Momis  akvwypikvye  rohyupv  ce  homv  taken  Kalv- 
len  vyares,  kicakvtes. 

29  Momis  Petvt,  Omvlkvt  ynvttecvlke  hakake  estomis, 
vn  tat  mohmvkos,  kicvtes. 

30  Momen,  Mehenwvn  ce  kicis,  Mucv  nettv,  heyv 
neren,  tottolose  en  hunvnwv  vhokkolv  hakeko  mun¬ 
ken  vc  ohfvccv  ehelaksecetske  svtutcenvres,  Cesvs  ki- 
cvtes. 

31  Momis  ohvtvlvke  svhere  mahen  opunayet,  Ece  ’pake 
cv’lvrane  estomis,  ec  ohfvccv  ehelaksehcvkos,  makvtes. 
Matvpomen  makake  vlkvtes. 

32  Momen  ekvnv  Kersemene  hocefkan  yicvtes,  momen, 
Yvmvn  vpokatsken,  emekusvpares,  en  kerrepvlken  ki- 
cvtes. 

33  Momet  Petv,  Gems,  Cane  esyoman  evpayet,  vlicecet, 
tayen  em  estomahet,  honne  mahvtes. 

34  Momet,  Vm  puyvfekcvt  tayen  nokkes,  elkv  tis  oren; 
yvmvn  fekhonnet,  vketecvkes,  kicakvtes. 

35  Momet  hopvyecusekot,  ekvnvn  tvk  latkvtes,  momet, 

raome  tayen  omat,  mv  hvse-vkerkv  e’nkvpvkvren  eme- 
kusapvtes. 

36  Momet,  Apv,  Cv’rke,  nake  omvlkvt  cem  momvke 
tayes ;  hey v  sesketvn  es  vm  vkueyvs :  mome  estomis, 
vne  komvyate  tokon,  momis  ceme  kometskat  momekvs , 
raakvtes. 

37  Momet  vlahket,  nocicen  eshecvtes ;  momet  Petvn 
em  punayet ,  Simvn,  nocetska  ?  hvse-vkerkv  hvmkusis  vke- 
tecetv  ec  umekisa?  kicvtes. 

38  Yketecet,  ernekusvpvks,  hoi  wake  esceyatskekaret. 
Mehenwvn  puyvfekcvt  vkvsamus,  momis  vpeswvt  yekce- 
kot  os. 

39  Momen  hvtvm  ahyet,  mata  opunvkvn  punayet,  eme- 
kusapvtes. 

40  Momet  rafulikof,  hvtvm  nocicen  eshecvtes,  (e  turwv 
take  honhoyet  omekv ;)  momen  naken  ’sem  vyoposkvke 
tayat  kerrvkekates. 

41  Momen  esvtutcenat  vlahket,  momet  em  punayet, 
Nocice  mahet,  fekvpepvkes ;  tetayes ;  hvse-vkerkvt  vlv- 
kes ;  hecvs,  este  Echuswv  naorkvlke  e’nke  ofvn  wihoyes. 

42  Asvpvkilet,  vpeyvkeres ;  hecvs,  mv  cv  wiyat  vwo- 
lices,  kicakvtes. 

43  Momen  moman  vpakusen,  opunaye  emunkof,  Cutvs, 
palen  hokkolohkakat  hvmkat,  este  sulke  mahet,  eslaf- 
kv-cvpko,  eto  warke  tis  cvwvken,  plest  enhomvhhotv, 
cokv-hayvlke  vculvke  esyomat  atotaken  vpvkaken,  vla- 
kvtes. 

44  Momen  mv  wiyat  eskerkvn  emvke  tates,  Estimvn 
vfvnkvyat,  mvt  mv  tares ;  mvn  eset,  vhericet  ’svpeyvkes, 
maket. 

45  Momet  vlakan  vpaken,  Ivpkusen  oh  ayet,  Mvhaya, 
Mvhaya,  maket,  vfvnkvtes. 

46  Momen,  e’nke  taken  oh  ocaket,  esakvtes. 

47  Momen  vsvpaklat  hvmket,  eslafkv-cvpkon  a  eset, 
plest  enhomahtv  em  vtotkvn  casket,  e  hvckon  en  ta- 
cvtes. 

48  Momen  Cesvs  vyoposket,  Este  horkopvn  vnrape 
omet,  eslafkv-cvpko  eto-warke  tis  cawet,  cv  ’svranet  yi- 
catske  haks  ? 

49  Nettv  omvlkvn  cuko-vcakat  ofvn  mvhayit,  ece  ’pa" 
kvkvyat  cv  ’satskekvnkes.  Momis  cokat  esokfvckvkvra- 
net  os,  kicakvtes. 

50  Momen  omvlkvt  wikahket,  pefatkvtes. 

51  Momen  este-lmnvnwv  mvnette,  hvnvwelv  tvrke  e’na- 
tvlkan  oh  kayet  vcvkayvtes;  momen  este-hunvntake  mv- 
nettvlket  hvlvtakvtes. 

52  Momen  hvnvwelv  tvrken  wiliket,  enatvlket  en  letka- 
kvtes. 

53  Momen,  Cesvs  evpayet,  plest  en  homahtvn  ?soh 
vpeyvtes;  momen  plest  enhomvhhotv  omvlkvt,  vculvke 
cokv-hayvlke  esyomat  vpvkaket  nvkaftvtes. 

54  Momen  Petvt  plest  enhomahtv  en  cuko-herv  ofv 
roren  hopvyen  vcvkayvtes,  momet  vtotkvlken  vpaket, 
totkvn  vliket,  tarrvtes. 

55  Momen  plest  enhomvhhotv  nvkaftvlke  omvlkv  esyo¬ 
mat  kerkueckv  Cesvs  vnrvpen  hopoyakvtes,  elecvkvret ; 
momet  eshecvkekates. 

56  Sulket  fvccekon  vnrvpen  kerkuecakvtet  ok’,  momis 
em  ohkerkueckv  take  etelvcvkekates. 

57  Momen  fvcceko  vnrvpe  akerrakat  akvwvpece  sasvtes, 

58  Heyv  cuko-vcakat  enke  es  h ahoy v ten  lekahfit,  nettv 
tutcene  ofvn  etvn  hayares,  enke  es  hahoyekat,  maken 
pohemvts,  makaket. 

59  Momis  hiyomet  o  estomis  em  ohkerkueckvt  etelvcv¬ 
kekates. 

60  Momen  plest  enhomahtv  nvrkvpvn  ahuyiret,  Cesvs 


OPUNYKY-HERY  MAK  COYYTE  XIV.  53 


em  ’pohet,  Naken  vyoposketskeko  ?  heyv  ce’nrape  aker- 
kuecakat  naket  o  haks  ?  makvtes. 

61  Momis  cvyayvket  naken  vyoposkekates.  Hvtvm 
plest  enhomahtvt  em  ’pohet,  Vrakkuehocat  E’ppuce, 
Klist,  toyetske  haks  ?  kicvtes. 

62  Momen  Cesvs,  Mv  toy  is  ;  momen  este  E’chuswvt, 
yekcetv  em  akvpervn  liket,  hvlwe  aholoce  ofvn  vlaken 
hecatskvres,  makvtes. 

63  Momof  plest  enhomahtv,  em  accvken  selaklecet, 
Estoman  akerrvlke  ohvtvlakat  pu  yace  haks? 

64  Hesaketvmese  tvklecat  pohhatskes;  naken  vkerri- 
catske  haks  ?  makvtes.  Momen  omvlkvt  ele  taye  em 
mvtten  ohfvccecakvtes. 

65  Momen  vpvlwvt  oh  tofkaket,  e  turofvn  ohranet, 
nafket,  momet,  Owalvs,  kicetvn  vlicecakvtes ;  momen 
vtotkvlket  enke  tvpeksen  es  nvf  kakvtes. 

66  Momen  Petvt  cuko-herv  ofvn  lecvn  likof,  plest  en¬ 
homahtv  em  vtotkv  hoktvke  hvmket  vlakvtes ; 

67  Momet  Petvt  tarren  hecof,  oh  hecet,  Momen  cemeu 
Cesvs  Nasvlvlken  vpaketskis,  kicvtes. 

68  Momis  ehelaksecet,  Kerrvkot,  naken  maketskat  cen 
kerrvkot  os,  makvtes.  Momet  sohvpettvn  oh  ossvtes; 
momen  tottolose  en  hunvnwv  hakvtes. 

69  Momen  hokte  mvnette  etvt  hecvtes,  momet,  Heyv 
esteu  mv  hvmJcat  tes,  vsvpaklaten  kicetvn  vlicecvtes. 

70  Momen  hvtvm  ehelaksecvtes.  Momen  hvtvm  emoh- 
yupusan  vsvpvklatet,  Mehenwvn  mv  hvmkat  toyetskes, 
Kalvlevlket  ometsken,  momet  cem  punvkvt  mv  omet 
omekv,  Petvn  kicakvtes. 

71  Momis,  Hesaketvmesen  es  hocefet,  tvhiketvn  vlice¬ 
cvtes,  Heyv  hunvnwv  opunvyecatskat  kerrvkos,  maket . 

72  Momen  svhokkolat  tottolose  en  hunvnwv  hakvtes. 
Momen  Petvt  Cesvs  em  punvkv  vkerricvtes,  mv,  Tottolose 

en  hunvnwv  vhokkolvn  hakeko  munken  vc  ohfvccv  ehe- 
laksecetske  svtutcenvres,  kicvte.  Momet  mvn  oh  vker- 
rieof,  hvkihkvtes. 

SETENTVCKE  15. 

Momen  hvyatkan  ypaknsen  plest  enhomvhhotv,  vculvke, 
cokv-hayvlke,  nvkaftvlkeu  omvlkvt  vpvkaken,  tekueketvn 
ocahket,  Cesvs  wvnvyahkof,  evpayet  svpeyet,  Pilvten  em 
wikakvtes. 

2  Momen  Pilvtet  em  ’pohet,  Cusvlke  em  Mekko  toyet* 
ska?  Jcicvtes.  Momen  vyoposket,  Maketskes,  ldcvtes. 

3  Momen  plest  enhomvhhotv  nanvke  sulken  es  vnrvpa- 
kvtes;  momis  naken  vyoposkekates. 

4  Momen  Pilvtet  hvtvm  em  ’pohet,  Naken  vyoposkets- 
keko  haks  ?  Nanvke  sulken  ce’nrvpen  akerrakan  hecvs, 
kicvtes. 

5  Momis  Cesvs  naken  vyoposkeko  munkvtes;  momat 
Pilvtet  em  estomahvtes. 

6  Tokvs,  mv  hompetv-rakko  omof,  cuko-yekcv  vtehkvlke 
hvmken  este  em  wiket  omvtes,  estimvn  komakat. 

7  Momen  Pvlapvse  hoeefkat,  mv  vpaket  este  tekyvxn- 
ketv  hayakvte,  mv  tekyvmketv  ofvn  estelecakvten  vpaket 
svlvfkuehoce  tates. 

8  Momen  este  sulkat  yekcen  huehkaket,  nake  em 
momecakvnto  omen  momecvlcvren  em  ’pohetvn  vliceca- 
kvtes. 

9  Momis  Pilvtet  em  vyoposket,  Cusvlke  em  Mekkon 
cem  enrecopvkaren  komatske  haks  ?  makvtes. 

10  (Plest  enhomvhhotv  en  homecaket  em  wikaket  omen 
kerrekv.) 

11  Momis  plest  enhomvhhotvt,  este  sulkan  ohyekcica- 
kvtes,  Pvlapvse  min  em  enrecopvkvren. 

12  Momen  Pilvtet  vyoposket,  Monkv  mv  Cusvlke  em 

Mekkon  kicatskat  estomecaren  komatske  haks?  hvtvm 
kicakvtes. 

13  Momen,  Tohweklepkvn  svrvhvs,  maket  hvtvm  hueh- 
kakvtes. 

14  Moraof  Pilvtet,  Estoman  ?  nake  estome  holwvken 
momece  haks  ?  kicakvtes.  Momen,  Etohweklepkvn  sv- 
rvhvs,  maket ,  svhere  mahen  huehkakvtes. 

15  Momen  Pilvtet,  este  sulkat  mahlvpvtetvn  komet, 
Pvlapvsen  em  enrecopvtes,  momet,  Cesvs  tepikof,  em 
wikvtes,  etohweklepkvn  svrahkvren. 

16  Momen  suletawvlket  evpayet,  cuko  tektvnke  tvleme 
Pletlolevm  kicetvn  esceyakvtes ;  momet  mv  suletawvlke 
em  etohkvlketv  omvlkvn  nvkvftecakvtes. 

17  Momet  okholatten  es  vccecet,  etofvske  kvpotokvn 
hotahnet,  e’kvn  em  ohlicakvtes. 

18  Momet,  Cusvlke  em  Mekko  toyetskate  !  maket  vse- 
ketvn  vlicecakvtes. 

19  Momet  e’kvn  kohvn  ’sen  nafket,  vtofkakvtes,  momet 
etorkowvn  pvkohlicet,  vrakkuecakvtes. 

20  Momet  nakhayvkekofv  rohyupvn  kapv  okholatten 
en  cawet,  em  accvken  es  vccecet,  evpayet,  esossvtes, 
tohweklepkvn  svrahvret. 

21  Momet  Vleksantv  Lufvse  tepakat  e’rke,  Silenvlke, 
Simvn  hvmke,  tvlofv  en  lvpvtken  a  vtet  hoyanen  tohwek- 
lepkv  karonvren  ohyekcicakvtes. 

22  Momet  Kalkorv  ekvnvn  esyicvtes,  mv  ohyvtekhoyat, 
Estekv  fune  ekvnv  tes. 

23  Momet  pvrko-opuswv  smvnv  etohkvlken  esketvn 
emakvtes ;  momis  ’sesekates. 

24  Momet  etohweklepkv  svrvhahkof,  vrahrvkv  nake 
cvwvkvranat  es  oh  hecet,  em  accvken  tekvpicakvtes. 

25  Momen  hvse-vkerkv  svtutcenat  omvtes,  momen  toh- 
weklepkv  svrvhakvtes. 

26  Momen  esvnrvpkv  hoccat  onvpvn  hoccvtes,  CU- 

SYLKE  EM  MEKKOT. 

27  Momen  horkopvlke  hokkolet  vpaket  etohweklepkvn 
svrahrakvtes,  hvmket  akvpervn  svrahken ,  hvmkat  vkvs- 
kvnvn  svrahken . 

2’8  Momen  cokvte,  Momen  vhakv  kacvlken  vpaket 
vhonkvtkvtes,  makat  sohfvckvtes. 

29  Momen  mv  hoyvnecat  tvklecakvtes,  e’kvn  norotti- 
caket,  momet,  Ceme,  cuko-vcakat  vkopahnet,  nettv  tutce- 
nuse  ofv  hayetskat, 

30  E  hesayecet,  etohweklepkvn  ahvtvpkvs,  makaket. 

31  Matvpomen  plest  enhomvhliotv,  nakhayekot,  cokv- 
kayvlket  vpvkaken,  Etvn  hesahuecvnkis,  e  hesayeceko 
tayes : 

32  Klist  Eslevl  em  Mekkot  muevn  etohweklepkvn  a 
hvtvpkekvs,  hecet  vkvsvmeyvren,  maket  ete  kicakvtes. 
Momen  mv  vpake  etohweklepkv  svrahrakatet  tvkleca¬ 
kvtes. 

33  Momen  hvse-vkerkv  sepakat  orof,  yomncke  ekvnv 
omvlkvn  ohranen  hvse-vkerkv  esostvpakat  orvtes. 

34  Momen  hvse-vkerkv  esostvpakan  Cesvs,  en  hake 
yekcen  es  huehket,  Eloi,  Eloi,  lamv  sepakteni  ?  mv 
ohyvtekhoyat,  Vn  Hesaketvmese,  vn  Hesaketvmese,  esto- 
man  cv  wihketske  haks  ?  makvtes. 

35  Momen  vsvpaklate  vpvlwvt,  pohahkof,  Hecvs,  Elivsen 
enhuehket  os,  makakvtes. 

36  Momen  hvmket  letiket,  uepvton  uetuksen  es  fvce- 
cvtes^  momet  kohvn  oh  lihcet,  eskvren  e’mvtes,  Ocepekvs  ; 
Elivs  ahvtvpecicvret  vlvkvranen  omat,  hecvkeres,  maket. 

37  Momen  Cesvs,  en  hake  yekcen  es  hohiket,  hesaketvn 
wikvtes. 

38  Momen  cuko-vcakat  setentvckv  onvpv  elecv  yeshv- 
tapket  ete  setkvtes. 

39  Momen  mv  sentulevt,  homuse  huerat,  momen  hohi- 
ket,  hesaketvn  wiken  hecof,  Mehenwusen  heyv  hunvnwv 
Hesaketvmese  E’ppuce  tates,  makvtes. 

40  Hoktvkeu  hopvyen  a  kecakat  sasvtes,  mv  vpakat 
Mele  Maktelv  tates,  momen  Mele  Gems  kocuknat,  Coses 
tepakat  e’cket,  Selome  esyomat ; 

41  Cesvs  Kalvlen  arof  mv  vcvkvpeyet  em  vtotkakvtet, 
momen  hoktvke  eti  sulket,  mv  vpaket  Celuslvmen  yi- 
evtet,  a  kecakvtes. 

42  Momen  yafkof,  (tetakueckvt  omekv,  fekvpkv  nettv 
renhomv  tatet  ok1,) 

43  Cosef  Alemvrevlket,  nvkaftvlke  kvmke  vrakkat,  mvu 
Hesaketvmese  em  ohmekketvn  mehakat,  vlahket,  fekkvm- 
ket  Pilvten  er  en  ceyet,  Cesvs  e’nan  em  ’pohvtes. 

44  Momen  Cesvs  entis  elen  omat  Pilvtet  estomahes 
komvtes  ;  momet  sentulevn  enhohiket,  elvte  vcewuse  tat 
em  ’pohepvtes. 

45  Momet,  sentulevt  em  onahyof,  enan  Cosen  emvtes. 

46  Momen  hvnvwelv  tvrke  tvlekmusen  nesvtes,  momet 
a  ehset,  hvnvwelv  tvrken  es  vyokkohfet,  sepvlkv  cvto  a 
kofkvte  ofvn  wvkecvtes,  momet  sepvlkv  em  vhauke  cvton 
v  pvlpicvtes. 

47  Momen  Mele  Maktelv  Mele  Coses  CcJce  tepakat  estv- 
mvn  wvkechoyat  hecakvtes. 

SETENTVCKE  16. 

Momen  Nettvcakot  hoyahnof,  Mele  Maktelv,  Mele  Cems 
Ccke,  Selome  esyomat  esfvmecickv  fvmecakusen  nesakv- 
tet  omes,  yicet  es  siyvkvret. 

2  Momet  nettvcakuce  nettv  enkvteceskvn,  hvthvyvtku- 
sen,  hvse  vkvwapkusen  sepvlkvn  roricvtes. 

3  Momet,  Estimvt  sepvlkv  em  vkauken  cvton  pum 
vkueyvr  haks  ?  ete  kicakvtes. 

4  Rakke  mahet  omvtet  ok.  (Momet  hecakof,  cvto  a 
pylpihocen  eshecakvtes.) 

5  Momet  sepvlkvn  esceyet,  este-hunvnwv  mvnette,  kapv 
hvtke,  cvpken  accet,  akvpervn  liken  hecakvtes  ;  momet 
penkvlvke  tates. 

6  Momen,  Penkahlatskvs ;  Cesvs  Nasvlvlke,  mv  tohwek- 
lepkv  svrahkvten  hopoyatsket  os ;  akvwvpikes ;  yvmv 
sekos :  mv  wvkecakvnken  hecvks,  kicakvtes. 

7  Momis  vpehyet,  ce  homv  taken  Kalvlen  eceyat,  en 
kerrepvlke  Petv  esyoman  em  onvy vkvtcvs ;  ce  kicvkvte 
etvpomen,  mvn  liecatskvres. 

8  Momen  lvpken  asosiyet,  sepvlkvn  enkvpaket  pefat- 
kvtes  ;  fekeket  em  estomahaket  ok’:  momet  este  estomis 
em  punvyvkekates  ;  penkvlvket  ok’. 

9  Momen  nettvcakuce  nettv  enhvteceskvn,  hvten  Cesvs 
akvwvpikof,  Mele  Maktelv,  mv  puyvfekcv  holwvhokat 
kolvpaken  asossicvte,  taten  em  e  heckuecvtes. 

10  Momen  aliyet,  mv  vpvkakvten,  wahoket,  hvkihhokof, 
em  ooayakvtes. 

11  Momen  hesaken,  Mele  hecvten  pohalikof,  vkvsvmv- 
kekates. 

1 2  Mv  reny vpvn,  hokkolet  tvlofv  en  lvpvtken  cnkolakof, 
emvrabken  em  e  heckuecvtes. 

13  Momen  vhoskat  ’rem  onayakvtes,  momis  mvn  vkv- 
svmvkekates. 

14  Mv  hoyanat  palen  hvmkontvlakat  hompetvn  vpokof, 
em  e  heckuecet,  vkvsvmvkekat,  momet  e  feke  take  em 
wvnhat  ohfvccvn  vnrapet  em  punayakvtes,  mv  akvwvpi- 
kof,  hecakvten  vkvsvmvkekatet  ok’. 

15  Momet,  Ekvnv  omvlkvn  hvmecicet,  opunvkv-hervn 
nake  hocackvte  vtekat  ’sem  erkenvkvks. 

1 6  Mv  vkvsahmet  paptiskat  hesakvres,  momis  vkvsvme- 
kat  ohfvccehocvres. 

17  Momen  heyv  eskerkvt  mv  vkvsamakat  vcvkvpeyvres ; 
Cv  hocef kv  ofvn  puyvfekcv  holwvhokat  sossicet ;  tulaswv 
mucvsvke  es  opunayet ; 

18  Cetton  cvwvkvres;  momet  esketv  estelece  tayat 
eskaken  omis,  en  nokkicvkekares ;  enokhokat  enken  oil 
lumhicaken,  cvfencihocvres  ;  kicakvtes. 

19  Monkv  Pucaset,  era  punayat  hoyahnof,  hvlwe  ofvn 
eshoyvtes,  momet  Hesaketvraese  era  akvpervn  likvtes. 

20  Momen  esosiyet  estvrnv  estomis  erkenvkakvtes,, 
Pacaset  vpaket  vtotken,  momet  eskerkv  vcvkvpeyaten 
opunvkvn  es  yekcicem  Emen. 

SETENTYCKE  1. 

Este  sulket  vlicecat,  pum  etenrvwv  nanvke  fvccehohce 
vkvsvmkv  hakvnke  etetvlake  heren  ohkerkuecvkvtet 
omekv, 

2  Mv  nanvke  pum  wihokvtet  omen,  enhvteceskv  vte- 
ken,  eturwv  es  hece  akerrvlke  toyet,  momet  opunvkv 
herv  vtotkvlke  toyen, 

3  Reafelvs  here  make  toyetskat,  vnen,  enhvteceskv 
mahusat  vteken  mv  nanvke  omvlkvn  esfvcken  kerrvyet 
omvte  tat,  etetvlaken  cen  hoccicvyat  here  etetaye  es  vm 
momvnks ; 

4  Mv  nanvke  ofv  ce  mvhahoyvte  em  mehenwetvn  ker- 
retskvren. 

5  Plestvlke  hvmket,  Ypiv  em  etohkvlketv  hvmkat, 
Svkelivs  hocefket,  Elvn  e’chustvlke  hvmkat,  e  hiwv, 
Lesepet  hocefken,  tepaket,  Helot  Cutev  em  mekko  en 
nettv  ofvn,  kakvtes, 

6  Momen  hokkolvt,  Pucase  em  vhakv  momet  nanvke 
est’  em  mellvkvte  ofvn  em  mvttekon  yvkvpaket,  Hesa- 
ketvmese  ehomvn  fvccvket  omvtes. 

7  Momet  hopuewv  ocvkekates;  Elesepet  echussekot 
omekv ;  momet  hokkolvt  vcnlkv  ohcakkevlket  omakvtes. 

8  Momen  mome  ocvtes,  Hesaketvmese  ehomvn  em 
etohkvlketv  en  nakvfvstetv  vcvkvyen  plest  em  vtotketvn 
vfastof, 

9  Plestvlke  nake  momecvkvranvte  vcvkvyen  Pucase  en 
cuko-vcakan  eceyof,  esfvmecickv  nekricetvt  em  vtotketvt 
omvtes. 

10  Momen  esfvmecickv  oketv  omof,  este  sulsokat  omvl- 
kvt  fettvn  emekusvpakvtes. 

11  Momen  Pucase  em  este  hvlwet,  esfvmecickv  altv  em 
akvpervn  hueret,  em  e  heekuecvtes. 

12  Momen  Svkelivs  hecof,  fekherekates,  momen  pen- 
kvlkvt  oil  latkvtes. 

13  Momis  hvlwe  estet  em  punayet,  Svkelivs  toyetskat, 
ee  penkahlats,  cem  emekusvpkv  pohket  omekv ;  momen 
ce  ’hiwv  Elesepet  ce’ppucen  cen  keckuecvres,  momen 
Canen  hocefetskvres. 

14  Momen  afvcketv  es  ece  ’fvcke  tares,  momen  en  hec~ 
ketv  cakkat  sulket  es  afvckvke  tares. 

15  Momen  Pucase  ehomvn  rakke  tares,  momet  pvrko- 
opuswvn  monkat  esketv  yekcvn  eskekares,  momet  e’cke  e 
nvrke  vtekat  tis  Puyvfekcv  Ycakat  es  fvcke  tares. 

16  Momet  Eslevl  en  hopuetake  sulken  Pucase  en  Hesa- 
ketvmese  taken  oh  fulhuecvres. 

17  Momet  Elivs  em  vkerrickv  en  yekcetv  tepaken  eho- 
paket,  Pucase  ehomvn  ayvres,  erkvlke  e  feken  en  hopue- 
taken  oh  fulhuecet,  momet  mapohicvkekvlken  fvccakat 
en  hoporrenkvn  oh  fulhuecvranet,  momet  este  Hesaketv- 
mese  emetakvken  metetakuecvranet  ayvres ,  Jcicvtes. 

18  Momen  Svkelivs  hvlwe  esten  em  punayet,  Naken 
heyv  es  kerrare  te  ?  vc  vculet  omin,  cv  ’hiwvu  hoktaluset 
omekv,  kicvtes. 

19  Momen  hvlwe  estet  vyoposket  oJcat ,  Ynet,  Keplevl 
Hesaketvmese  ehomv  huervyat  tot,  cem  punayet,  heyv 
opunvkv  heran  es  cem  vlvkaren  vc  vtothoyet  os. 

20  Momen  hecvs,  opunayko  ce  haken,  punayetskeko 
tetaye  emunken  heyv  nanvke  momvkvranat  nettvt  vlv~ 

kvres,  vra  opunvkv,  mv  oketv  orof  esfvcfvkvranat,  vkv- 
svmetskekot  omekv,  kicvtes. 

21  Momen  Svkelivs  cuko-vcakat  ofv  momvteken  fek- 
honnat  este  emehakakat  estomahe  ’sem  momakvtes. 

22  Momen  mvn  aosiyof,  em  punvyvketv  umeko  tayvtes, 
momen  enken  ’svhopayet,  pnnayekot  emunkekv,  cuko- 
vcakat  ofvn  nak  hecihocet  omen  kerrakvtes. 

23  Momen  mome  ocvtes,  em  vtotketv  nettv  hoyvnakof, 
e  huten  ayepvtes. 

24  Momen  mv  nettv  momakat  hoy  aim  of,  e  ’hiwv  Elese- 
pet  nvrkehset,  hvse  epaken  e  vrvnayvtes; 

25  Mv  nettv  momakvnke  ofvn  este  vpvke  vlesketv  vm 
vkueyvranet  vc  oh  hecet,  hiyomen  Pucaset  cv  momecvtet 
os,  maket. 

26  Momen  hvse  esepakof,  Hesaketvmese  atotet,  Keplevl 
hvlwe  estet,  Kalvle  ekvnv  ofv  tvlofv  Nasvle  hocefken 
ayety 

27  Hokte,  hunvnwv  kerrvte  sekat,  este-hunvnwv  Tewe 
en  cuko-hvmecvlke  hvmkat,  Cose  hocefke  e  ’hiwv  tarane 
etemfvccan  oh  ayvtes ;  mv  hokte  mvnettat  e  hocefkv 
Mele  tates. 

28  Momen  hvlwe  estet  a  en  ceyet,  Afvckvs,  heromkv 
cem  ocat,  Hesaketvmeset  ece  ’pakes ;  hoktvke  vpvke 
ohmerrvkvte  toyetskes. 

29  Momen  hecof,  nak  makat  omecicen  fekherekates? 
momet  heyv  vseketv  estomet  ot  omat  oh  vkerricvtes. 

30  Momen  hvlwe  estet,  Mele,  ce  penkahlats,  Hesaketv¬ 
mese  a  vten  heromkvt  cen  hecket  omekv. 

31  Momen  hecvs,  nvrkesetskvres,  momet  ce’chuswv 
hunvnwv  heckuecetskvres  ;  momet  Cesvs  hocefetskvres. 

32  Momen  rakke  tares,  momet  Hvlwe  Mahat  E’ppucen 
kihocvres,  momen  Pucase  Hesaketvmeset  mekko  em  ohli- 
ketv  erke  Tewe  enaken  emvres. 

33  Momen  Cekvpe  en  cukon  meyuksv-sekon  ohmekkv- 
res ;  momen  em  ohmekketv  em  eyuksv  sekares,  kicvtes. 

34  Momof  Melet,  hvlwe  esten  em  punayet ,  Hunvnwvn 
kerrvkot  omat,  estomen  hiyome  tare  te  ?  kicvtes. 

35  Momen  hvlwe  estet  vyoposket,  Puyvfekcv  Ycakat 
ec  oh  vlvkvres,  momen  Hvlwe  Mahat  en  yekcet  ec  oh 
vpettvres ;  monkv  mv  nake  vcake  heckuecvranetskat  He- 
saketvmese  E’ppucen  kihocvres. 

36  Momen  hecvs,  cen  nake  Elesepet,  mvu  echnswv  hu- 
nvnwv  es  nvrkeset  os,  en  hoktvlkv  ofv ;  momen  rnucvt 
hvse  sepakat  tes,  mv  hokte  echusseko  kihocvte  ohfvccv. 

37  Hesaketvmeset  on  omat  nake  momeceko  tayat  naket 
sekot  omekv,  kicvtes. 

38  Momen  Melet,  Hecvs,  Pncase  em  vtotkv  hokte  ; 
cem  opunvkv  vcvkayat  vm  momekvs  makvtes.  Momen 
hvlwe  estet  e’nkvpakvtes. 

39  Momof  mv  nettv  take  omof,  Melet  ahuyiret,  lvpken 
Cutv  em  etvlofv  hvmken  cefahlofvn  eceyvtes, 

40  Momet  Svkelivs  en  cukon  ecehyet,  Elesepen  vse- 
kvtes. 

41  Momen  mome  ocvtes,  Elesepet  Mele  em  vsekaten 
pohof,  estucet  e  nvrke  ofvn  taskvtes ;  momen  Elesepet 
Puyvfekcv  Ycakat  es  fvckvtes. 

42  Momet  en  hake  yekcen  ’sopunayet,  Cemet  ohmer- 
rvkvtet  hoktvke  vpvketskes,  momen  ce  nvrke  em  ette 
ohmerrvkvtet  os. 

43  Momen  cv  Pucase  e’cke  vm  vlakat,  estvmi  vtet  heyv 
vm  momet  ome  haks  ? 

44  Hecvs,  vc  vseketskat  opunvkv  cv  hvcko  ofvn  hakat 
vpaken  estuce  es  afvcket  cv  nvrke  ofvn  tasikekv. 

45  Momen  mv  hokte  vkvsamvte  en  heres  ;  mv  nanvke 
Hesaketvmese  atotet  em  onahoyvte  momvkvranekv, 
makvtes. 

46  Momen  Melet  opunayet ,  Vm  vkerrickvt  Pucasen 
vrakkuecet  os, 

47  Momen  vm  puyvfekcvt  Hesaketvmese  cv  Hesayecv 
ofvn  afvcikes. 

48  Em  vtotkvhokte  en  hneretv  kvncapan  oh  vkerricvtet 
omekv,  momat,  hecvs,  mucv  ayat  este  honvpse  omvlkvt 
ohmerrvkvten  cv  kicvkvres. 

49  Mv  yekcat  nake  rvkrvken  cv  momecvtet  ok’ ;  momen 
e  hocefkv  vcaket  os. 

50  Momen  em  penkvlakat  honvpse  erhonvpse  eroret  em 
merkv  oh  ocet  os. 

51  Yekcetvn  e  sakpvn  es  hecicvtet  os;  momet  ekv- 
svmakat  e  feke  take  em  vkerrickv  ofvn  vwahecvtet  os. 

52  Yekcakat  em  ohliketvn  a  hvtvphuecvtes,  momet  este 
en  hueretv  kvncvpakan  hvlhvwecvtet  os. 

53  Elawakat  nake  herakan  es  fvcfihcet,  este  nake  ocakat 
tvntvken  vpeyecicvtet  os. 

54  Em  merkv  vkerrickv  ofvn  em  vtotkv  Eslevl  em 
vnicvtet  os ; 

55  Purkvlke,  Eplehame  momet  erhonvpse  meyuksv- 
seko  em  punvyyte  vcvkvyen,  makvtes. 

56  Momet  Melet  hvse  tutcenvteken  vpaket  lihket,  e  hu- 
ten  fulkvtes. 

57  Momen  Elesepet  estuce  heckuecvranvte  oketv  esfv- 
ciken,  echnswv  hunvnwvn  heckuecvtes. 

58  Momen  em  vwolicvlket,  momen  en  nakvlket  Hesa- 
ketvmeset  merkv  rakken  es  ohmerrvten  pohakof,  vpvka- 
ket  afvckakvtes. 

59  Momen  mome  ocvtes,  nettv  escenvpakan  estuce 
svkvmsisvranet  yicvtes,  momet  erken  vhocefet  Svkelivs 
hocefakvtes. 

60  Momis  e’cket  vyoposket,  Mohmats,  momis  Canet  ho¬ 
cefkv  tares,  makvtes. 

61  Momen,  Cen  nakvlke  heyv  hocefkvn  es  hocefkat  se- 
kos,  kicakvtes. 

62  Momen  hocefkv  estomen  es  hocefkvren  eyacat  ’sem 
vhopayet  erken  em  ’pohakvtes. 

63  Momen  ohhoccickv  tvpeksan  em  ’pohhet,  Canet  e 
hocefkvt  omes,  maket,  hoccicvtes.  Momen  omvlkvt  em 
estomahakvtes. 

64  Momen  moman  vpakusen  e  cukwv  hvwiken,  e  tulaswv 
enrecopke  hakvtes,  momen  Hesaketvmesen  vrakkueeet 
opunayvtes. 

65  Momen  em  afolotvke  mv  vpokakat  penkvlkvt  oh 
latkvtes,  momen  heyv  ohonvkv  omvlkvt  Cutev  cefah- 
lofvn  hvmecicvtes. 

66  Momen  pohakat  vtekat  e  feke  take  ofvn  vtehakvtes, 
Heyv  hopuewv  estome  tar  haks  ?  makaket.  Momen  Pu- 
case  e’nket  vpakvtes. 

67  Momen  e’rke  Svkelivs,  Puyvfekcv  Ycakat  es  fvciket, 
owalvtes, 

68  Pucase  Hesaketvmese  Eslevl  enaken  vrakkuehoce- 
kvs,  em  este  em  meriyet,  pvlken  nesvtet  omekv ; 

69  Momet  vhesaketv  eyvpen  a  jmn  hu^rievtet  os,  em 
vtotkv  Tewe  en  cnko  ofvn ; 

70  Em  owalvlke  vcacakat  ekvnv  vliceckv  vteke  fullvte 
e  cukwv  eteropotte  opunvyvte  omet, 

71  Pun  horren  en  hesahoJcet ,  pun  homecakat  omvlkv 
e’nke  en  hesahokeyvren  ; 

72  Merkv  pu’rkvlke  etemfaccvten  sohfvcecet,  em  etem- 
fvccetv  vcakan  vkerricvret, 

73  Mv  etemfvccetv  vcake  pu’rke  Eplehame  ’setemfaccvte, 

74  Heyvn  pu’mvret,  pumet,  pun  horre  e’nke  a  ’sepu’ssi- 
hohcen,  penkvlvkekot, 

75  Pun  hesaketv  en  nettv  omvlkvn  fvccetv  momen 
hvsvtketv  ofv  ehomvn  em  vtotkeyvren. 

76  Momen  ceme,  hopuewv  toyetskat,  Hvlwe  Mahat  em 
owalvn  ce  kihocvres,  Pucase  e  turofv  ehomvn  em  vyetv 
vlhekat  etetakuecvranet  ayetskvret  ok’. 

77  Momet  em  este  en  holwvyeckv  enkvpvyecickv  etero- 
potten,  vhesaketv  kerrvkvre  emvranet  ayetskvret  ok’, 

78  Pun  Hesaketvmese  em  merkv  vcakat  eteropot- 
ten,  mv  etehoyvnen  hvyatkat  hvlwen  vtet  pum  merrvtet 
os; 

79  Mv  yomueke  momen  elkv  em  vpette  ofv  vpokat 
hvyayvken  emet,  pu’le  herkv  vyetv  ofv  vpeyecicvret. 

80  Momen  hopuewvt  mahet,  puyvfekcv  ofvn  yekce 
hakvtes,  momet  vnrvwvn  aren,  Eslevl  em  e  heckueckv 
nettvt  orvtes. 

SETENTYCKE  2. 

Momen  mome  ocvtes,  mv  nettv  take  omof,  ekvnv  omvlkv 
este  e  hocefhokv  vhonkvthoyvranet  cohoyvren  Sesv 
Vkvstvs  makvtes. 

2  Silenevs  Selev  ofvn  evpayvt  huerof,  heyv  vkonkvtkv 
enhvteceskvn  kahoyvtes. 

3  Momen  este  omvlkvt  vhonkvthoyvranen  em  etvlofv 

vrahrvkvn  vpeyakvtes.  ' 

4  Momen  Cosef,  Kalvle  tvlofv  Nasvlen  aosiyet,  Cutevn 
eceyet,  Tewe  em  etvlofv  Perehem  ayvtes,  (Tewe  en  cuko 
momet  erhonvpse  aosse  tatet  ok’ ;) 

5  Mele  ehiwvrane  temfaccat  nvrkesan  vpvken  vhon- 
kvtkoyvren ; 

6  Momen  mome  ocvtes,  mvn  welakof  heckuecvranvte 
nettvt  fvcfakvtes. 

7  Momen  e’chuswv  hunvnwv  enhvteceskvn  heckuehcet, 
vpvllahyet,  vpuekv  em  ohhompetv  ofvn  wvkeevtes,  hom- 
petvcuko  ofv  em  etektvnke  sekot  omekv. 

8  Momen  mv  ekvnv  etvwvn  yvpefikv-vhecicvlket  neren 

en  yvpefikv  fulle  hvmken  vhecicet  Ivpvtken  fekhonnvke 
tates. 

9  Momen  hfccvs,  hvlwe  estet  Pucase  enaket  oh  vlvka- 
kvtes;  momen  Pucase  en  hvyayvket  em  yfoloten  hv- 
yvyakvtes  ;  momen  tayen  penkvlvke  tates. 

10  Momen  hvlwe  estet,  Ce  penkahlvkats,  hecvks, 
afvcketv  rakke  opunvkv-hervn  es  cem  vlakvkvyet  omekv, 
este  omvlkv  em  ocvranat. 

1 1  Mucv  nettvn  Tewe  em  etvlofv  ofvn  Hesayecv  Pucase 
Klist  cen  heckvket  omekv. 

12  Momen  heyvt  es  cen  kerkv  tares ;  Estuce  vpvllvket 
ypuekv  em  ohhompetv  ofvn  wakken  eshecatskvres. 

1 3  Momen  vyvkhvmknsen  hvlwe  este  sulkat  sulke  mahet 
Hesaketvmesen  vkvsvmaket, 

14  Momet,  Hesaketvmesen  vrakkuehocekvs,  hvlwe  ma* 
haten,  momen  ekvnvn  herkv  heromkv  tepakat  este  em 
ocvkekvs,  makaket,  hvlwe  esten  vpvkakvtes. 

15  Momen  mo  me  ocvtes,  hvlwe  estet  enkvpahket,  hvl- 
wen  escehyof,  yvpefikvhecicvlket  ete’m  punahoyet,  Mucvn 
Perehem  mahusan  vpeyet,  heyv  nake  mome  Pucase  pun 
kerkuecan  er  hecvkeres,  makakvtes. 

16  Momet  Ivpecicet  yicet,  Mele  Cosef  tepakan,  momen 
estuce  vpuekv  em  ohhompetv  ofvn  wakken  eshecakvtes. 

17  Momet  hecahkof,  heyv  estuce  ohfvccv  nak  make  em 
onahoyvten  hvmkvn  kerkuecakvtes. 

18  Momen  pohakat  omvlkvt  nanvke  yvpefikvhecicvlke 
em  onvyakat  em  estomahakvtes. 

19  Momis  Melet,  heyv  nanvke  omvlkvn  vcvyecet,  e  feke 
ofvn  oh  vkerricvtes. 

20  Momen  yvpefikvhecicvlket  em  onahoyvte  vcvkvye 
nanvke  pohet  hecakat  omvlkv  svrahkvn  Hesaketvmesen 
vkvsamet,  momet  vrakkuecaket  fulecvtes. 

21  Momen  estuce  svkvmsisetv  nettv  cenvpakat  fackof,  e 

hocefkv  Cesvs  kihocvtes,  ecke  e  nvrke  ofv  hocvckeko 
emunkof,  hvlwe  estet  momen  hocefvten. 

22  Momen  Mose  em  vhakv  vcvkvye  hvsvteckv  nettv 
Mele  es  em  fvcikof,  Celnslvmen  svlahokvtes,  Pucasen 
emvkvranet ; 

23  Hunvnwv  ecke  e  nvrke  hvwecat  Pucase  en  nakvcakat 
kihocvres,  Pucase  em  vhakv  ofv  make  hoccat  vcvkvyen ; 

24  Momet,  Pvce-howe  tempvlse  hvmken,  monkat  pvce 
mvnettvke  hokkolen,  Pucase  em  vhakv  ofv  hoccat  vcvkv¬ 
yen  ohnekrickvn  emvkvranet. 

25  Momen  hecvs,  este-hunvnwv  Semevn  hocefket  Ce- 
luslvmen  likvtes ;  momet  mv  hunvnwvt  fvccet,  momet 
emekusapet,  Eslevl  em  emahlvpvtketvn  emehaket  omvtes ; 
momet  Puyvfekcv  Ycakat  oh  fekhonne  tates. 

26  Momen  elkv  heceko  emunket  Pucase  en  Klist  he- 
cvranat  Puyvfekcv  Vcakat  enkerkuecet  omvtes. 

27  Momen  Puyvfekcvt  evpahyen  cuko-vcakan  ceyvtes, 
momen  e’ckvlket  vhakv  vfvstetv  vcvkvye  estuce  Cesvs  em 
momecvranet  escukolakof, 

28  Momof  e  sakpv  ofvn  eset,  Hesaketvmesen  vkvsamvtes, 
momet  okat , 

29  Pucase,  mucvn  herkv  ofv  enkvpvkvre  cem  vtotkvn 
em  etektvnecetsket  os,  cem  opunvkv  vcvkvyen  ; 

30  Cv  turwvt  cem  vhesaketv, 

31  Mv  este  omvlkv  ehomv  em  etetakuecetskvte  ; 

32  Hvyayvke  Centilvlke  en  hvyvyickv,  momet  cem  este 
Eslevl  en  rakketvn  hecakekv,  makvtes* 

33  Momen  nanvke  Cesvs  ohfvccv  opunvyece  makat  Co- 
sef  momen  e’cket  em  estomahakvtes. 

34  Momen  Semevri  merkvn  oh  vpohakvtes,  momet 
e’cke  Melen  em  punayet,  Hecvs,  heyv  hopuewvt  Eslevl 
ofv  sulket  pvlvtket  hvtvm  akvwvpkvkvren  huerihocet  os ; 
momet  vnrvpe  opunvyehocvranat  eskerkv  hakvren  ; 

35  (Momes,  cem  puyvfekcvu  eslafkv-cvpkot  ropottet 
sekeyvres ;)  momat  efeke  sulke  em  vkerrickv  enrvmrvkv- 
ren,  makvtes. 

36  Momen  Asv  em  vliketv  hvmkat,  Fennel  e’chuste, 
Ane  hvmke,  owalvt  likvtes,  hoktvle  mahet,  hunvnwv  ker- 
rekate  vteken  ohrolope  kolvpaken  e’he  vpakvtet, 

37  Momet  ohrolope  pale  cenvpaken  ostohkaken  oyet 
omvtes ;  mvt  cuko-vcakan  enkvpvkekot,  eelaweckv  me- 
kusvpkv  esyoman  nettvn  nere  tis  Hesaketvmesen  ’sem 
vtotkvtes. 

38  Momet,  mv  hvse-vkerkv  mahusan  ecehyet,  emeu 
Hesaketvmesen  vkvsamvtes,  momet  mv  ohfvccvn  Celuslv- 
me  ofv  pucasseko  hahokvre  en  nene  hecakat  omvlkvn 
em  punayvtes. 

39  Momen  nak  omvlkvn  Pucase  em  vhakv  vcvkvyen 
momecahkof,  em  etvlofv  Nasvlen  Kalvle  eJcvnv  ofvn  ful- 
hokvtes. 

40  Momen  hopuewvt  mahet,  hoporrenkv  es  fvcket,  puy v- 
fekcv  ofvn  yekce  hakvtes,  momet  Hesaketvmese  en  herkvt 
oh  feklionne  tates. 

41  Momen  e’ckvlket  ohrolope  omvlkvn  ohhoyvnkv 
hompetv-rakko  omof  Celuslvmen  vhoyet  omvtes. 

42  Momet  em  vculkv  pale  hokkolohkicof,  hompetv- 
rakko  vfvstetv  vcvkvyen  Celuslvmen  vhoyvtes. 

43  Momet  nettvn  fvcecahket,  fulhokof,  hopuewv  Cesvs 
yupvn  Celuslvme  ofvn  fekhonnvtes ;  momen  e’cke  Cosef 
tepakat  kerrvkekates. 

44  Momis,  Ypeyakat  vpakes,  komet,  nettv  hvmke  vyetvn 
vhoyvtes ;  momet  en  nakvlke  em  etekerhoyetv  esyomat 
fullaten  hopoyakvtes. 

45  Momet  eshecvkekof,  hopoyaket  hvtvm  Celuslvmen 
fulhokvtes. 

46  Momen  mome  ocvtes,  nettv  svtutcenan  cuko-vcakat 

ofv  mvhayvlke  em  apohicet,  momet  vpohkv  en  hayet,  en 
nvrkvpvn  liken  eshecakvtes. 

47  Momen  en  hoporrenkv  momet  vyoposketv  pohakat 
omvlkvt  em  estomahakvtes. 

48  Momen  hecakof,  em  estomahakvtes,  momet,  Cv’chu- 
swa,  estomaten  pn  hiyomecetske  haks  ?  ce’rke  tepakeyat 
pu  feknokhoket  ce  hopoyeyis,  e’cket  kicvtes. 

49  Momen,  Estoman  cv  hopoyatskisa  ?  Cv’rke  en  nak 
vfvstetvn  vrvranvyat  tvlkat  kerratskekisa  ?  kicvtes. 

50  Momen  mv  opnnvkv  em  punayan  kerrvkekates. 

51  Momen  vpaket  hvtvpiket,  Nasvlen  vlakvtes,  momet 
em  apohicet  likvtes ;  momis  e’cket  heyv  nak  makvte 
omvlkvn  e  feke  ofvn  vcayecvtes. 

52  Momen  Cesvs  hoporrenkv  momet  ena  mahetv  ofvn, 
momet  Hesaketvmese  esteu  em  en  herat  ohvtvlakvtes. 

SETENTYCKE  3. 

Tokvs  Tipelevs  Sesv  em  mekketv  ohrolope  es  pale  cah- 
kepohkakan,  Pantvs  Pilvt  Cutev  em  evpayvt  omof,  mo¬ 
men  Helot  Kalvle  en  tetlak  omof,  momen  etecakkat  Felvpe 
Itulev  momet  Tlekonitvs  ekvntvckv  en  tetlak  omof,  mo¬ 
men  Lisenevs  Apelene  en  tetlak  omof, 

2  Momen  An  vs  momet  Kivfvs  plest  enhomvhhotvlket 
on,  Hesaketvmese  em  opunvkv  Canen,  Svkelivs  e’ppuce 
em  vlakvtes,  vnrvwv  ofvn. 

3  Momen  vkerrickv  etickv  paptesvm  naorketv  es  en- 
kvpvketvn  erkenaket  Cotvne  afopke  omvlkvn  em  vlakvtes. 

4  Owalv  Esiv  em  opunvkv  cokv  ofv  hoccat  vcvkvyen, 
Haketv  hvmket  vnrvwv  ofvn  huehkes,  Pucase  em  vyetv 
tetakuecvks,  en  nene  lvpotlvken  hahicvks ; 

5  Pvne  vtekat  fvcfvkvres,  momet  ekvnhvlwe  momet 
rvne  vtekat  kvncvpuehocvres,  momen  kunkohat  lvpotlvke 
haken  ;  tenepvkekat  tenepvke  hakvres. 

6  Momen  vpeswv  omvlkvt  Hesaketvmese  vhesaketvn 
hecvres,  maket. 

I  Momof  este  sulket  paptiskvre  en  yicakvten  era  puna- 
yet ,  Aeha,  cetto  honvpse  toyatskat,  estimvt,  Cvpvkketv 
vlvkvranan  em  pefatkvks,  ce  kicvkvt  haks  ? 

8  Monkv  vkerrickv  etickv  oren  ettvkes ;  momet  vlice- 
cet,  Eplehame  puJ rken  oces,  mahkatskvs,  Hesaketvmese 
hevv  cvto  asossen  liopuetake  Epleliame  era  malimice  ta- 
yes,  ce  kicvkit  okikv. 

9  Momen  hiyoraat  pucuswv  eto  eceskvtake  entis  v 
wvkechoyet  os  ;  monkv  eto  em  ette  heren  ettekat  vtekat 
takcet,  totkvn  tvk  wihoket  os. 

10  Monkv  naken  estomvraneya  ?  este  snlkat  kicet,  em 
?pohakvtes. 

II  Momen,  Estimvt  kapvn  ’se  hokkoiicat  mv  ocekan 
emekvs,  momen  hompetv  ocat  matvpomecekvs,  em 
vyoposket  kicakvtes. 

12  Momen  cvtokunawv  vteloyvlket  paptiskvkvren  yicet, 
Mvhaya,  naken  estomvraneya?  kicakvtes. 

13  Momen,  Naken  cem  melhoyvkvte  semuntvlen  fe- 
yihcatskvs,  kicakvtes. 

14  Momen  suletawvlkeu  em  ’pohakvtes,  Purneu  naken 
estomvraneya  ?  makaket.  Momen,  Estimvn  penkvleli- 
catskvs,  momet  estf  oh  Ivkisatskvs,  momet  cem  feketvn 
’se  mahlvpvtecicvkes,  kicakvtes. 

15  Momen  estet  nak  en  nene  hecaket,  omvlkvt  e  feke- 
take  ofvn  Canen  oh  vkerricet ,  Mvt  Klist  tot  omeko  haks? 
komet  oh  vkerricakof, 

16  Cane  omvlkvn  em  vyoposket,  Mehenwvn  uewvn  es 
ce  paptisvkit  omis,  momis  hvmke  vne  ’svn  yekcat  vlaket 
os,  mv  em  estelepikv  es  wvnakv  enrecopetv  heretv  orvkot 
os;  mvt  Puyvfekcv  Ycakan  momet  totkvn  es  ce  pap- 
tisvkvres. 

17  Mv  este  es-em-weskv  e’nke  ofvtf’s,  momen  naken  en 
nerkv-en-eesketvn  keren  kvsvtecvres,  momet  teleko  vte- 
lokyet  en  tokton  vtekvres,  morais  entvieesse  totkv  vsle- 
kon  es  nekrievres,  kicakvtes. 

18  Momet  nanvke  etv  sulken  ’sest?  emvcaknet,  erke- 
nakvtes. 

19  Momis  Canet,  Helot  tetlak  efcecakkat  Felvpe  e 
^kiwv  Helotevs  vrakkvn,  momet  nak  koiwvke  momeevte 
omvikvn  em  vsekkof, 

20  Helot,  nake  onwlkv  semnntvSen  keyvn  okvpayat, 
Canen  cnko-yekcvn  vpikvtes. 

21  Tokvs,  este  omvlkv  paptiskakkof,  momeocvtes  Cesvs 
tis  paptiskvtes,  momet  emekusapof,  sutvt  kaukvtes ; 

22  Momen  Puyvfekev  Vcakat  ena  oce  omet  pvce-kowO 
omet  a  ok  kvtapkvtes,  momen  opunvkv  kvl  we  vtet,  Cv’ppuce 
vm  vnokecke  toyetskes,  ec  ofvn  vc  afaekuset  os,  makvtes. 

23  Momen  Cesvs  em  veulkv  tat  okrolope  pale  tutcenat 
maken  oretv  vlieeevtes ;  Cosef  eppucet’s  komkoyen,  mo¬ 
men  mvt  Heli  tfppucet  omen, 

24  Mvt  Marat  dppucet  omen,  mvt  Lefi  tfppucet  omen, 
mvt  Melki  tfppucet  omen,  mvt  Cvnv  e'ppucet  omen,  mvt 
Cosef  tfppucet  omen, 

25  Mvt  Meterivs  tfppucet  omen,  mvt  Emvs  dppucet  omen, 
mvt  Nevm  e'ppucet  omen,  mvt  Esli  tfppucet  omen,  mvt 
Nakke  e’ppucet  omen, 

26  Mvt  Meare  tfppucet  omen,  mvt  Matvrivs  tfppucet 
omen,  mvt  Semei  tfppucet  omen,  mvt  Cosef  e’ppucet  omen, 
mvt  Cntv  dppucet  omen, 

27  Mvt  Coanv  dppucet  omen,  mvt  Lesv  e'ppucet  omen, 
mvt  Solopepel  tfppucet  omen,  mvt  Svlvriel  tfppucet  omen, 
mvt  Nell  e’ppucet  omen, 

28  Mvt  Melki  e’ppucet  omen,  mvt  Ati  e’ppucet  omen,  mvt 
.  Kosv  e’ppucet  omen,  mvt  Elmotvm  tippucet  omen,  mvt  Y 

e'ppucet  omen, 

29  Mvt  Cose  e’ppucet  omen,  mvt  Eliesv  e’ppucet  omen, 
mvt  Golem  e’ppucet  omen,  mvt  Marvt  e’ppucet  omen,  mvt 
Lefi  e’ppucet  omen, 

30  Mvt  Semevn  e’ppucet  omen,  mvt  Cutv  e’ppucet  omen, 
mvt  Cosef  e’ppucet  omen,  mvt  Convn  e’ppucet  omen,  mvt 
Elivkem  e’ppucet  omen, 

31  Mvt  Melev  e’ppucet  omen,  mvt  Menv  e’ppucet  omen, 
mvt  Materv  e’ppucet  omen,  mvt  Nervn  e’ppucet  omen, 
mvt  Tewe  e’ppucet  omen, 

32  Mvt  Cvse  e’ppucet  omen,  mvt  Opet  e’ppucet  omen, 
mvt  Pvs  e’ppucet  omen,  mvt  Salmvn  e’ppucet  omen,  mvt 
Neasvn  e’ppucet  omen, 

33  Mvt  Emenetap  e’ppvcet  omen,  mvt  Elvm  e’ppucet 
omen,  mvt  Eslvm  e’ppucet  omen,  mvt  Feles  e’ppucet 
omen,  mvt  Cutv  e’ppucet  omen, 

34  Mvt  Cekvpe  e’ppucet  omen,  mvt  Iseke  eppucet  omen, 
mvt  Eplehame  e’ppucet  omen,  mvt  Relv  Eppucet  omen, 
mvt  Neka  e’ppucet  omen, 

35  Mvt  Selvk  e’ppucet  omen,  mvt  Sekvn  e’ppucet  omen, 
mvt  Felek  e’ppucet  omen,  mvt  Hepv  e’ppucet  omen,  mvt 
Selv  e’ppucet  omen, 

36  Mvt  Kenvn  e’ppucet  omen,  mvt  Afaksvt  e’ppucet 
omen,  mvt  Sem  e’ppucet  omen,  mvt  Noe  e’ppucet  omen, 
mvt  Lemek  e’ppucet  omen, 

37  Mvt  Meruselv  e’ppucet  omen,  mvt  Envk  Eppucet 
omen,  mvt  Celet  e’ppucet  omen,  mvt  Mvlelel  e’ppucet 
omen,  mvt  Kenvn  e’ppucet  omen, 

38  Mvt  Envs  Eppucet  omen,  mvt  Ser  e’ppucet  omen, 
mvt  Atvme  e’ppucet  omen,  mvt  Hesaketvmese  e’ppucet 
omvtes. 

SETENTVCKE  4. 

Momen  Cesvs  Puyvfekcv  Vcakat  es  fvcket,  Cotvne  ’ratv- 
tes ;  momen  Puyvfekcvt  evpayet,  vnrvwvn  ’res  oren, 

2  Este-nekricvt  nettv  pale  osten  vnrapvtes.  Momet  mv 
nettv  take  omof,  naken  kompekates ;  momen  mv  nettvt 
pokof  renyupvn  elawvtes. 

3  Momen  este-nekricvt,  Hesaketvmese  Eppnce  toyetsken 
omat,  makkctsken,  heyv  cvtot  tvklike  kakekvs,  kicvtes. 

4  Momen  Cesvs  em  vyoposket,  Estet  tvklike  tvlken  v 
kesakkekos,  momis  Hesaketvmese  em  opunvkv  vtekat 
v  hesakvres ,  maket  coket  os,  kicvtes. 

5  Momen  este-nekricvt  ekvnhvlwe  kvlwe  maken  es  ok 
’cemiket,  oketv  kocuknuse  ofvn  ekvnv  e  tvlwv  omvlkvn 
kecicvtes. 

6  Momen  este-nekricvt,  Heyv  yekcetv  omvlkvn  ce’ma- 
res,  momet  en  rakketvu,  mvn  v’mkoyvtet  ok,  momen 
estimvt  o  estomis  vne  komvyat  emis; 

7  Monkv  v’mekusapetsken  omat,  omvlkvt  cenake  tares^ 
kicvtes. 

8  Momen  Cesvs  em  vyoposket,  Cv  topvrvn  vyvs,  Setvne 
toyetskat,  Pucase  cen  Hesaketvmesen  emekusapetskvres, 
momet  mv  tvlkusen  em  vtotketskvres,  maket  coket  ome- 
kv,  kicvtes. 

9  Momen  Celuslvmen  svlakvtes,  momet  cuko-vcakat 
sokvpettvn  ok  kuerikcet,  Hesaketvmese  Eppnce  toyets¬ 
ken  omat,  keyvn  a  e  tvk  wikvs, 

10  En  kvlwe  estvlken  ece  ’fvstvkvren  kicvkvres, 

11  Momen  cvton  ce’le  es  v  naf  ketskekaren  e’nken  es  ce 
kvwvpvkvres,  maket  coket  omekv,  kicvtes. 

12  Momen  Cesvs  em  vyoposket,  Pucase  cen  Hesaketv¬ 
mese  vnrakpetskvs,  makokvtet  os,  kicvtes. 

13  Momen  este-nekricvt,  Cesvs  vnrvpkv  omvlkvn  eme- 
yuksikcof,  vkocuknusen  e’nkvpakvtes. 

14  Momen  Cesvs  Pnyvfekcv  en  yekcetv  ofvn  Kalvlen 
ye  fulkvtes,  momen  okonvkv  mv  ekvnv  omvlkv  etero- 
pottet  kvmecicvtes. 

15  Momen  senekakvlke  enaketake  ofvn  mvhayvtes,  este 
omvlkvt  vrakkuecaken. 

16  Momet  Nasvlen  vlakvtes,  mv  are  mahvtet,  momet 
momvte  vcvkvyen  nettvcako  omof  senekaken  ecehyet, 
ohonayvranet  ahuervtes. 

17  Momen  nakcokv  owalv  Esivs  hoccicvten  a  e’mhoyv- 
tes ;  momen  nakcokvn  enrahmet,  cokvte  liiyomen  eshe- 
cvtes ; 

18  Pucase  em  Puyvfekcvt  vc  oh  feJchonnes ,  punvkv- 
hervn  estemerrakat  em  erkenvkaren  ’svm  vfeyvtet  omekv ; 
efeke  kvcekan  em  wicecit,  svlvfkvlke  enrecopkv  em  ocat , 
momet  turhecvkekat  renakv  em  ocat ,  ’sem  erkenakit, 
tonufkakat  enrecopit, 

19  Momet  Pucase  em  ohrolope  herat  erkenvkaren  vc 
vtotvtet  omekv. 

*  20  Momen  nakcokvn  vkhotiyet,  seneJcalce  vfastvn  pvlken 
a  ehmet,  likvtes.  Momen  senekake  vtehkat  omvlkvt  he- 
ren  hecakvtes. 

21  Momen  vlicecet,  Mucv-nettvn  ce  hvcko  take  ofvn 
heyv  cokat  esohfvcket  os,  kicakvtes. 

22  Momen  omvlkvt  a  en  kerrakvtes,  momet  opunvkv 
hervke  e  cukwv  asossat  estomahes  komakvtes.  Momet, 
Heyvt  Cosef  e’ppuce  toko  ?  makakvtes. 

23  Momen,  Mehenwvn  heyv  opunvkv-svhopakvn,Vlekca, 
6  en  wicecvs,  'svm  punayet,  momet ,  Nake  Kvpvnev  ofvn 
momecetskvte  poheyvten  heyv  cem  ekvnv  ofvn  momecvs, 
cv  kicvranatsket  os,  kicakvtes. 

24  Momet,  Mehenwvn  ce  kicvkis,  Owalv  estomet  em 
ekvnv  ofv  evpahoyekot  os. 

25  Momis  mehenwvn  cem  onayvkis,  Elivs  owalv  en 
nettv  omof,  momet  ohrolope  tutcene  momet  hvse  epakat 
oren,  hvlwe  vkhotken,  mv  ekvnv  omvlkvn  elauko  rakket 
fvckof,  oyevlke  sulke  tates,  Eslevl  ofvn  ; 

26  Momis  etv  hvmkusis  Elivs  ohtothoyekon,  oye  hok- 
te  Sitvne  em  etvlofv  Seleptvn  lilcvte  tvlkusen  ohtothoyv- 
tes. 

27  Momen  owalv  Elisevs  arof,  lepvvlke  sulke  tates, 
Eslevl  ofvn,  momis  etv  hvmkusis  hvsvtkekon,  Nemvn 
Selevlke  tvlkuset  hvsvtke  hakvtes. 

28  Momen  senekake  ofv  vtehkat  omvlkvt,  heyv  nanvken 
pohakof,  cvpvkketvt  fvcfakvtes ; 

29  Momet  asvpvkilet,  tvlofvn  ossicahket,  hvlatet,  ekvn- 
hvlwe,  (mv  em  etvlofv  oh  hahoyvte,)  em  vkeleften  ’res 
oricvtes,  a  tvk  wikvkvranet. 

30  Momis  nvrkvpvn  eteKoyanet,  enkvpakvtes. 

31  Momet  hvtvpiket,  Kalvle  em  etvlofv  Kvpvnevm 
rorvtes,  momet  Nettvcako  omvlkvn  emvhayakvtes. 

32  Momen  em  mvliakv  estomahes  komakvtes,  em  o- 
punvkv  yekcetv  vpvket  ok’. 

33  Momen  este  puyvfekcv  hvsvtkeko  vpikat  senekake 
ofvn  likvtes,  momet  en  hake  yekcen  es  huehket, 

34  Pu  wikvs,  Cesvs  Nasvlvlke  toyetskat,  eeme  pnme 
esyomeyat  naket  etemocake  haks  ?  pu  sumliuecvranet 
vlahketska  ?  Estimv  toyetskat,  ce  kerris,  Hesaketvmese 
Enake  Vcakat,  kicvtes. 

35  Momen  Cesvs,  Cvyvyahket  aossvs,  kicet,  em  vsehvtes. 
Momen  puyvfekcv  holwvket  ’metenrvwvn  tvk  wihkof, 
en  nokkicekot  aossvtes. 

36  Momen  omvlkvt  estomahes  komakvtes,  Heyv  opunvkv 
naket  o  haks  ?  ohfvnketvn  momet  yekcetvn  puyvfekcv 
hvsvthvkekat  es  em  punayen,  esossakekv,  maket  ete  ki- 
cakvtes. 

37  Momen  ohonvkv  mv  ekvnv  vfolotat  omvlkvn  hvme- 
cicvtes. 

38  Momen  ahuyiret,  senekaken  osiyet,  Simvn  en  cukon 
eceyvtes.  Momen  Simvn  e  ’hiwv  e’cket  hepetketv  yek- 

cen  es  enokket  wakkvtes ;  momen  mv  ohfvccvn  em  ’po- 
hakvtes. 

39  Momen  ohfvnket  hueret,  hepetketvn  em  vsehvtes; 
momen  em  wikvtes ;  momen  moman  vpakusen  alihket, 
vfvstakvtes. 

40  Momen  hvse  vklatkof,  estimvt  este  enokketv  cahme- 
like  es  enokhoke  ocakat  omvlkvt  mvn  es  en  yicvtes, 
momen  enken  oh  wvkhokicet,  omvlkvn  em  wiceca- 
kvtes. 

41  Momen  puyvfekcv  holwvhoket  huehkaket,  momet, 
Cemet  Klist  Hesaketvmese  Eppuce  toyetskes,  makaket, 
sulken  asossvtes.  Momen  em  vsehet,  punvyvkvre  em 
etektvnecekates,  Klist  omaten  kerrakekv. 

42  Momen  hvyatkof  enkvpahket,  ynrvwvn  ayvtes ;  mo¬ 
men  estet  kopoyakvtes,  momet  en  yihcet,  fekhonnicakvtes 
enkvpvkekaren. 

43  Momen,  Tvlofv  etvu  Hesaketvmese  em  ohmekketvn 
’ sem  erkenvkvkvranvyet  os,  mv  esvrahkvn  vc  vtothoyet 
omekv,  kicvtes. 

44  Momen  Kalvle  senekakvlkan  erkenakvtes. 

SETENTVCKE  5. 

Momen  mome  ocvtes,  este  sulkat  Hesaketvmese  em 
opnnvkv  pohetvn  komet,  ohyekcet  em  afoloten,  vkhvse 
Oeneselet  afopken  huervtes. 

2  Momet  perro-cnko  hokkolet  vkhvse  afopken  vkkaken 
hecvtes,  momen  rvro  mvkwiyvlket  asosiyet,  hoyvn  okko- 
saket  fullvtes. 

3  Momen  perro-cuko  hvmken,  Simvn  enaken  eceyvtes, 
momet  lvpvtke  estomusen  enkvpvyecvren  em  ’pohvtes. 
Momet  lihket,  perro-cuko  aossen  este  sulkan  emvha- 
yvtes. 

4  Momet  opunvyvte  wihkof,  Laukan  svkvyvs,  momet 

rvro  svkcvwetv  hvmken  svkcawatskvren  cen  hoyv  taken 
vkpvlvtvks,  Simvn  kicvtes. 

5  Momen  Simvn  vyoposket,  Mvhaya,  nereise  vtotket, 
mornis  naken  esekon  ep  oh  hvyvtiks,  mo  mis  cem  punv- 
kvt  omecicen  hoyvn  svkwikares,  kicvtes. 

6  Momen  lieyvn  momecahkof,  rvro  sulke  m alien  vkcvwe- 
puecakvtes ;  momen  hoyvt  tackvtes. 

7  Momen  em  etohkvlketv  perro-cuko  hvmkan  vtehkat 
yicet  emvnicvkvren  ’sem  vhopayakvtes.  Momen  yihcet, 
perro-cuko  hokkolvn  fvcficakvtes,  mo  met  vksumhokvra- 
nusvtes. 

8  Simvn  Petvt  heyvn  hecof,  Cesvs  e  torkowv  ehomvn 
tvklvtiket,  Aeha,  Pucase,  v’nkvpvkvs,  este-naorkv  toyikv, 
kicvtes. 

9  Rvro  sulke  cawakat  omecicen  estomahes  komvtet  ok’, 
momet  vpvkakateu  omvlkvt. 

10  Momen  matvpomen  Sepete  eppucetake,  Cems  Cane 
tepakat,  Simvn  emvnicvlket  omat,  mvu  em  estoma- 
hakvtes .  Momen  Cesvs  Simvn  kicvtes,  Ce  penkahlats, 
mucv  ayat  esten  cvwetskvres. 

11  Momen  perro  cuko  lvpvtken  resvcayahkof,  nak  omvi- 
kvn  wikahket,  vcvkvpeyvtes. 

12  Momen  mome  ocvtes,  tvlofv  hvmke  ofvn  arof,  hecvs, 
este-hunvnwvt  lepvse  es  fvcket  arvtes ;  mvt  Cesvs  hecof> 
e  turofvn  oh  lvtiket,  Pucase,  kometsken  omat,  cv  hvsvte- 
cetske  tayes,  kicet  em  ’pohvtes.* 

13  Momen,  Komis,  ce  hvsvtkekvs,  kicet,  enke  a  rvtose- 
cet  celayvtes.  Momen  moman  vpakusen  lepvse  e’nkvpa- 
kvtes. 

14  Momen,  Estimvn  em  onayekot,  ahyet,  plest  e  heci- 
cvs,  momet  Moses  vhakv  emvte  vcvkvyen  cen  hvsvteckv 
vrahkvn  emvte  vs,  es  en  kerkv  taken,  kicvtes. 

15  Momis  svheremahen  ohonvkv  hvmecicvtes;  momen 

este  sulsoke  pohetvn,  momet  em  enanokketv  em  wicec- 
vren  etohvtelokvtes. 

16  Momen  enkvpaket  vnrvwvn  cehyet,  mekusapvtes. 

17  Momen  nettv  hvmken  mome  ocvtes,  emvhayof,  Falv- 
sevlket  momet  vhakv  emvhayvlket  Celuslvme  tvlofoi 
momet  Kalvle,  momet  Cutev  eJcvnv  tvlofv  vtekat  asossv- 
ket  tempen  vpokvtes;  momen  em  wicecvkvre  Pucase 
yekcetv  ocvtes. 

1 8  Momen  hecvs,  este-hunvntake  este-hunvnwv  palse  es 
enokken  pvtakv  oh  wakken  esyicvtes;  momet  estomen 
cukon  escehyet,  Cesvs  ehomvn  wvkece  tayat  hopoyakvtes. 

19  Momen  este  sulkat  omecicen  estomen  esceye  tayat 
hecvkekok\  cuko  onvpvn  es  ohcemecakvtes,  momet  fak- 
ke-norv  tvpestakan  vkuehuehcet ,  em  pvtakv  svpvken  nvr- 
kvpvn  Cesvs  ehomvn  vkhvtvpecicakvtes. 

20  Momen  Cesvs,  em  vkvsvmkv  taken  hecof,  Este-hu¬ 
nvnwv  toyetskat,  cen  naorketv  ce’nkvpvkakes,  kicvtes. 

21  Momen  cokv-hayvlket  momet  Falvsevlket  vkerricetv 
vlicecakvtes,  Heyv  este  Hesaketvmese  tvklecat  estit  o 
haks  ?  Estimvt  naorketv  enkvpakice  taye  haks,  Hesa¬ 
ketvmese  tvlkuset  mvn  momecekon  omat  ?  makaket. 

22  Momis  Cesvs  em  vkerrickv  taken  kerrof,  em  vyopos- 
ket,  Nake  ce  feke  take  ofvn  vkerricatske  haks? 

23  Cen  naorketv  ce’nkvpvkakes,  maketv,  monkat,  Ahu- 
yiret,  yvkvpvs,  maketv  tepakat,  estvmit  yekcekot  ome 
haks  ?  kicakvtes. 

24  Momis  este  E’chuswvt  yvmv  ekvnvn  naorketv  kvpiee 
taye  yekcetv  ocat  kerratskvren,  (palse  es  enokkat,)  Ahu- 
yiret,  cem  pvtakv  cahwet,  cen  cukon  vyvs,  (kicvtes.) 

25  Momen  moman  vpakusen  ehorav  taken  ahuyiret, 
mv  ohwakkvte  cahwet,  Hesaketvmese  vrakkuecet,  en 
cukon  ayvtes. 

26  Momen  omvlkvt  em  estomahakvtes,  momet  penkvl 

kvn  es  fvcfaket,  Hesaketvmese  vrakkuecakvtes,  Mucv- 
nettv  nake  estomahvke  heceyis,  makaket. 

27  Moraen  heyv  nanvke  hoyanof,  osiyet,  cvtokunawv 
vteloyv  Left  hocefket  cvtokunawv  vtelpkv  cukon  liken 
hecvtes  ;  momet,  Yc  vcvkvyvs,  kicvtes. 

28  Momen  ahuyiret,  omvlkvn  wihket,  vcvkayvtes. 

29  Momen  Left  horn  pet  v-rakkon  en  cuko  ofvn  en  hayv- 
tes;  momen  cvtokunawv  vteloyvlke  sulke,  momet  este  eti 
vpvkaket  vpokvtes. 

30  Momis  mv  vpokat  en  cokv-hayvlke,  momet  Falv- 
sevlket  en  kerrepvlken  em  ecayakvtes ;  Estoman  cy- 
tokunawv  vteloyvlke,  momet  naorkvlke  vpaket  hompet 
momet  eskatske  haks  ?  kicaket. 

31  Momen  Cesvs  vyoposket,  Este  cvfencakat  vlekcvn 
eyacvkekos,  momis  enokhokat  eyacakes ,  kicakvtes. 

32  Este  faccvlke  enhuehkvranit  vlakit  omvkates,  momis 
holwvyecvlken  vkerrickv  eticvkvren. 

33  Momen,  Estoman  Cane  en  kerrepvlke  momet  Falv- 
sevlke  en  kerrepvlked  matvpomen  etewolen  e  elvwecet 
mekusvpkvn  hayaket  ome  haks?  momis  cenake  hompaket 
eskakes,  kicakvtes. 

34  Momen,  Hopuetake  hokte  epayvranat  en  cuko-vteh- 
kvlke  hokte  epayvranat  vpake  vtekat  elvwvkuecatske  taye 
haks?  kicvtes. 

35  Momis  nettv  cakkakvres,  momof  hokte  epayvranat  em 
eshoyvres,  momen  mv  nettv  take  omof  e  elvwecvkvres. 

36  Momen  opunvkv  svhopakvn  opunayvtes :  Este  esto- 
met  kapv  tvcke  mucvsen  leskan  em  vlihcekos,  momen 
omat,  mucvsat  setet  os,  momet  mucvse  tvckat  leskan 
setenhehrekos. 

37  Momen  nvpvt  pvrko-opuswv  mucvsen  sukcv  leslekan 
vcahnekos,  mecen  omat,  pvrko-opuswv  mucvsat  sukcvn 
sehtet,  pvlatkes,  momen  sukcv  yvmahkvkvres. 

38  Momis  pvrko-opuswv  mucvset  s.vrkcv  mucvsen  vcvn- 
hoyvranet  os,  momen  estvmitis  yvmvhikekos. 

39  Nvpvt  pvrko opuswv  vhassan  hvte  eskan  vpaken 
mncvsan  eyaheekos,  Vhassat  senheres,  makekv,  kicakvtes. 

SETENTVCKE  6. 

Momen  raome  ocvtes,  nettvcako  enhvteceskv  resvhok- 
kolan  teleko  cvpofv  vlkan  ropotecvtes,  momen  en  ker- 
repvlket  telekon  mamet,  enke  ofvn  poroyet,  liompa- 
kvtes. 

2  Momen  Falvsevlke  vpvlwvt,  Estomaten  nettycakon 
mometv  tokan  momatske  kaks?  kicakvtes. 

3  Momen  Cesvs  vyoposket,  Tewe  momen  vpvkakat 
elawakof  estomvte, 

4  Estomet  Hesaketvmese  en  cukon  ecehyet,  hecety 
tvklike,  mv  hompesko  tetayat,  momis  plestylke  tvlke 
hompvkvranaty  ehset,  homipet  momet  vpvkakateu  ema- 
kvte,  hey v  ohonvkv  hecatskekat  haks  ? 

5  Momet,  Este  Echuswv  tat  nettvcako u  e  Pucase  tes, 
kicakvtes. 

6  Momen  mome  ocvtes,  nettvcako  eti  senekaken  eceh- 
yet,  mvhayvtes ;  momen  este-hnnvnwvt  enkvperv  yuknv- 
tet  likvtes ; 

Y  Momen  cokv-hayvlke  momet  Falvsevlket,  Nettvcako 
wicecvr  haks  ?  komet  vketecakvtes,  vnrvpkvn  komaket. 

8  Momis  em  vkerrickv  taken  kerrvtes,  momet  hunvnwv 
enke  ynknvten,  Akvwvpiket,  nvrkvpvn  huervs,  kicvtes. 
Momen  akvwvpiket,  huervtes. 

9  Mohmen  Cesvs,  Nak  hvmken  cem  ’pohvranvkis, 
Nettvcakon  here  momecetv  holwvke  momecetv  tepakat 
estvt  fvccvt  o  haks  ?  momen  hesaketv  hesayecetv  sume- 
cicetv  tepakat  estvt  fvccvt  o  haks?  kicakvtes. 

10  Momen  omvlkvn  oh  fulotket  hecaket,  mv  este-hunvn- 

wvn,  Ce’nken  rvtosecvs,  kicvtes.  Momen  momecvtes, 
momen  enke  temvpoke  hvmkate  ome  hakvtes. 

11  Momen  cvpvkketvn  es  fvcfakvtes ;  momet  Cesvs 
estomece  tetayat  ’sete’m  punahoyvtes. 

12  Momen  mome  ocvtes,  mv  nettv  take  omof  ekvnhvl- 
wen  oh  ayvtes,  mekusvpvranet ;  momet  Hesaketvmesen 
emekusape  emnnken  oh  hvyatkvtes. 

13  Momen  hvyatkof  en  kerrepvlken  enhuehkakvtes, 
momet  my  asossen  pale  hokkolohkaken  ensvtiket,  vpas- 
telvlke  hocefhnecvtes. 

14  Simvn,  (mv  Petv  hocefvtet,)  momet  etecakkat  Vn- 
tolu,  Cems  momen  Cane,  Felvpe  momen  Paralome, 

15  Maro  momen  Tamvse,  Cems  Alfevs  Cppuce,  momen 
Simvn  Selotes  hocefken, 

16  Momen  Cntvse  Cems  dtecakkat,  momen  Cutvse 
Eskalevt,  mv  Cesvs  erwiyv  taten. 

17  Momen  Cesvs  vpaket  ahvtvpiket,  ekvnv  tvpeksan 
huervtes,  momen  en  kerrepvlke  etohkvlke  snlkat,  momet 
este  sulke  mahet  Cutev  omvlkv,  momet  Celuslvme,  mo¬ 
met  Tilv  Sitvne  tepakat  em  uehvtkv  afopke  asosse  em 
apohicvret,  momet  em  enokketv  em  wikvkvren  en  yicvtet 
mvn  svpaJclvtes. 

18  Momen  este  puyvfekcv  hvsvthvkekat  es  naorakat  en 
yihcen  em  wikakvtes. 

19  Momen  este  snlkat  omvlkvt  vcelaketvn  komakvtes, 
yekeetv  em  ossatet  omvlkvn  em  wicecaket  omekv. 

20  Momen  renakv  kvwahpet,  en  kerrepvlken  hecet, 
makvtes,  Cen  herakes,  estemerrvlke,  Hesaketvmese  em 
ohmekketv  eenaket  ok\ 

21  Cen  herakes,  hiyome  elawatskat,  ce  fvcfvkvret  ok’. 
Cen  herakes,  hiyome  hvkihhokatskat,  vpelhoyatskvret  ok\ 

22  Cen  herakes,  este  cen  homecvket,  vpakatskvte  c’en- 
kvpvyecicvket,  momet  ec  opunvyecvket,  este  E’chuswv 

vrahkvn  ce  hocefhokv  holwvhoke  omecet  sossicake 
estomis. 

23  Mv  nettv  omof  afvckvket,  momet  ece  ’fackusvket 
tasecvkvtcvs ;  hecvkes,  feketv  rakket  hvlwe  tvlofv  cem 
ocvket  oraekv ;  matvpomen  erkvlket  owalvlken  momeca- 
kvtet  ok’. 

24  Momis  nakocvlke  toyatskat,  cen  holwakvkes !  ce 
mahlvpvtketvn  cen  heckvkvtet  ok’. 

25  Cen  holwakvkes,  ce  fvcfakat !  ce  ’lawvkvret  ok’. 
Cen  holwakvkes,  hiyome  vpelhoyatskat !  ce  feke  nokken, 
hvkihhokatskvret  ok’. 

26  Cen  holwakvkes,  este  omvlkv  heren  eo  opunvyeca- 
kof !  momen  erkvlke  owalv  laksvlke  raomecakvtet  ok’. 

27  Momis  pohatskat,  ce  kicvkis,  Cen  horrvlken  vnoke- 
cvkes,  cen  homecakan  heren  em  momecvkes, 

28  Ce  hanvkan  heren  opunvyecvkes,  momet  ece  ’holwv- 
yecvkat  em  emeknsvpvkes. 

29  Momen  ce  yvnvwv  ce  nafkat  vpvlhvmkan  ’sem  fulot- 
kvs;  momet  kapv-rakko  ce  ’konahat  kapvu  cen  cvwvre 
vsehhetskvs. 

30  Cem  ’pohat  vtekat  emvs ;  momet  nakockv  ece  ’kona¬ 
hat  pvlken  em  ’pohhetskvs. 

31  Momen  este  ce  momecvkvren  komatskat,  cemeu  em 
matvpomeevkes. 

32  Ece  ’nokecakan  vnokecatsken  omat,  feketv  estomen 
ocatske  haks  ?  naorkvlke  tis  este  vnokecakat  emeu  vno- 
kecaket  ok’. 

33  Momen  cen  lopicvkan  en  lopicatsken  omat,  feketv 
estomen  ocatske  haks?  estenaorkvlke  tis  matvpomen 
momaket  ok’. 

34  Momen,  Vn  heckvres,  komatet  est’  em  pvlatsken 
omat,  feketv  estomen  ocatske  haks  ?  naorkvlke  tis  na- 
orkvlken  em  pvlakes,  matvpomuset  en  heckvkvren. 

35  Momis  cen  horrvlken  vnokecvkes,  mo  met  heren  mo¬ 
rn  ecvkes,  momet  pvlvkes,  Pvlken  pun  heckvres,  komekot, 
momen  cem  feketvt  rakke  tares  ;  momen  Hvlwe  Mahat 
en  hopuetake  toyatskvres,  vrakkuecvkekat  momet  hol- 
wvhokat  em  merret  ok’. 

36  Monkv  Ce’rke  take  merkv  es  fvcke  omet  merkv  es  ce 
fvcfvkekvs. 

37  Olifvccehcatskvs,  momet  ec  ohfvccvkekares ;  ehvper- 
kuehcatskvs,  momen  ee  ’hvperkvkekares ;  enkvpvyecicvks, 
momen  ce’nkvpvyecihocvkvres. 

38  Emvks,  momen  ce’mhoyvkvres ;  svkerkv  heren, 
vtenkvkvten,  esnekeyicvkvten,  momen  es  em  pvlatken 
estet  ce  hokpen  cem  vtehvkvres.  Svkerkv  svkerkue- 
catskat  matan  es  cem  vkerkuehocvkvret  ok’. 

39  Momen  opunvkv  svhopakvn  es  em  punvyakvtes ; 
Hecekat  hecekan  evpaye  taye  haks ?  hokkolvt  sufkan  vk 
yorkvraneko  haks  ? 

40  Enkerrepvt  em  mvhayvn  ’sen  hvlwekos ;  momis  ker- 
retv  orat  vtekat  em  mvhavv  etvpomvres. 

41  Momen  estoman  tecakketskat  e  turwv  etokvckuce  vk 
ocan  hecetske  haks  ?  momis  tohkakvn  ce  turwv  vk  ocat 
vkerricetskeko  haks? 

42  Monkat  estomen  tohkakv  ce  turwv  vk  ocat  hecetske- 
kon,  tecakketskat,  Tecakkvye,  ce  turwv  etokvckuce  cem 
vk  ossihcvrs,  kicetskvr  haks  ?  momis  ceme  mahusat  toh¬ 
kakv  ce  turwv  vk  ocan  hecetskeko  haks  ?  Mekusapv- 
vhayv  toyetskat,  ce  turwv  taten  tohkakvn  vk  ossicvs, 
momofvt  heren  hecetskvres,  tecakketskat  e  turwv  etokvc¬ 
kuce  em  vk  esetv. 

43  Eto  herat  em  ette  holwaken  hayekon,  eto  holwakat 
em  ette  heren  hayekot  omekv. 

44  Eto  vtekat  em  etten  es  kerket  omekv ;  estet  eto- 

fvsken  ke-rakko  em  mamvkekot,  kvcon  pvrko  em  mamv- 
kekot  omekv. 

45  Este  herat  nake  here  e  feke  ofv  ocat  herat  aossen, 
nake  heran  ossicet  omes ;  moraen  este  holwakat  nake 
holwvke  e  feke  ofv  ocat  holwakat  aossen  nake  holwakan 
ossicet  omes,  efeke  en  sulke  aosse  e  cukwv  opunayet 
omekv. 

46  Momen  estoman,  Pucase,  Pucase,  cv  kicet  omofvt , 
nake  ce  kicvkvyan  momecatskeko  haks  ? 

47  Estimvt  o  estomet  a  vc  oh  atet,  vm  maketvn  pohet, 
momecen  omat,  estimv  omet  on  omat  ce  hecicvkares. 

48  Este-hunvnwv  cuko  hayof,  snfken  korret,  en  likv 
cvto  oh  licate  omet  os  ;  momet  uelauke  kvwapkof,  uewv 
fihnat  nafkvtes,  momis  nekeyiceko  tayvtes,  cvton  oh  like 
tatet  ok’. 

49  Momis  pohis  momecekat  este-hunvnwv  cuko  en  likv 
sekon  ekvnvn  oh  hayvte  omet  os;  mohmen  uewv  fihnat 
yekcen  nafkvtes,  momen  moman  vpakusen  latkvtes,  mo¬ 
men  mv  cuko  em  vhopvnketv  rakke  tates. 

SETENTVCKE  7. 

Tqkvs,  este  pohaken,  em  opunvkv  omvlkv  emeyuk- 
sihcof,  Kvpvnevm  eceyvtes. 

2  Momen  sentulev  hvmke  em  vtotkv  encakat  enokket, 
elvranusvtes. 

3  Momen  Cesvs  ohfvccvn  pohhof,  vlahket  em  vtotkv 
em  wicecvren  em  ’pohepet,  Cusvlke  em  vculvken  oh- 
totvtes. 

4  Momen  Cesvs  en  yicat  vwicecekot  em  ’pohakvtes,  Em 
momecetske  tetayat  heretv  oret  os  ; 

5  Pum  etvlwv  vnokecet,  senekaken  pun  hayvtet  ok’, 
makaket. 

6  Momen  Cesvs  vcvkvyakvtes.  Momen  cuko  em 


OPUNVKV-HERV  LUK  COYVTE  VII.  29 


ahopvyeko  erorofvn  sentulevt  en  hessvlken  ohtotvtes, 
Pucase,  e  naorihcetskvs,  vn  cuko  eceyetske  tetayat  heretv 
orvkokv ; 

7  Monkv  vne  tis  ec  oh  atvye  tayat  heretv  oris,  komvkis, 
momis  opunvkvn  makvs,  momen  vm  vtotkv  em  wikvres. 

8  Yn  tis  este  yekcetv  elecv  huerihocvte  toyikv;  sule- 
tawvlke  cv  ’lecvn  ocvyet  os;  momet  hvmken,  Vyvs, 
kicin,  ayet  os,  momet  etvn,  Vtes,  Mein,  atet  os;  momet 
vm  vtotkv,  Heyvn  momeevs,  kicin,  momecet  os ;  maket. 

9  Momen  heyv  nanvken  Cesvs  pohof,  Estomahet  oks, 
komvtes,  momet  afulotket,  este  vcvkfullaten,  Ce  kievkis, 
Vkvsvmkv  rakke  mv  omat  Eslevl  ofv  esheevkates, 
kievtes. 

10  Momen  vtothovvte,  cukon  ye  fulehcof,  vtotkv  enok- 
kvte  em  wiken  hecakvtes. 

11  Momen  mome  ocvtes,  rempvkse  tvlofv  Nen  ho- 
cefken  eceyen,  en  kerrepvlke  snlket,  momet  este  sulsoket 
vcvkvpeyvtes. 

12  Tokvs,  tvlofv  en  tohopkvhauken  vwolicof,  heevs, 
este-hunvnwv  mv  e’eke  echuswv  tvlknsvte  elen  soshoyv- 
tes,  momen  e'eket  oye  tates,  momen  mv  tvlofv  este  vteh- 
kvlke  sulket  vpvkakvtes. 

13  Momen  Pucaset  hecof,  em  merrvtes,  momet,  Hvki- 
hiketskvs,  kievtes. 

14  Momen  a  oh  ahtet,  este  ele  ohwvkeckvn  celayvtes, 
momen  es  kvwvpakvte  es  svpaklvtes.  Momen,  Este  mv- 
nettetskat,  akvwvpkvs,  ce  kicis,  kievtes. 

15  Momen  elvte  alihket,  opunvyetvn  vlicecvtes.  Mo¬ 
men  e’eken  a  en  huerievtes. 

16  Momen  omvlkvn  penkvlkvt  oh  vlakvtes,  momen 
Hesaketvmesen  vrakkuecakvtes,  Owalv  rakket  epu  ’pake 
kvwapkes,  momet,  Hesaketvmeset  em  estvlke  em  merret 
omes,  makaket. 

17  Momen  hew  ohonvkv  Cutev,  momet  afulotken 
hvmecievtes. 

18  Momen  Cane  en  kerrepvlke  heyv  nanvke  omvlkvn 
en  kerkuecakvtes. 

19  Momen  Canet,  en  kerrepvlke  hokkolen  enhohiket, 
Cesvs  ohtotakvtes,  Vlvkvranvte  toyetske  haks?  monkat 
etvn  en  nene  hecvrane  haks  ?  maket. 

20  Hunvntake  em  vlahokof,  Cane  paptisvt,  Vlvkvranvte 
toyetske  haks?  monkat  etvn  en  nene  hecvrane  haks? 
maket,  pumen  a  ec  ohtotes,  makakvtes. 

21  Momen  mata  hvse*vkerkv  omof  enokketv,  momet 
naknokke  en  heckakat ,  momen  puyvfekcv  hvsvthvkeko 
vtehkakateu  sulken  em  wicecvtes,  momet  turhecvkekateu 
renakvn  emakvtes. 

22  Momen  Cesvs  em  vyoposket,  Vhohyet,  nanvke  hece 
momet  pohatskat,  eturwv-hecvkekate  hecakat,  momen 
yvkvpvkekate  yvkvpakat,  lepvvlke  en  hvsvthakat,  pohv- 
kekate  pohakat,  pvsvtkvte  akvwvphoyat,  momet  opunvkv- 
hervn  estemerhoyvlken  ’sem  erkenvkhoyan  Canen  em 
onvy vkes ; 

23  Momen  estimvt  o  estomet  vc  vrahkvn  elentappet 
omekon  omat,  en  heret  os,  kicakvtes. 

24  Momen  Cane  em  punvkv-sarvlke  vhoyehpof,  Cane 
ohfvccvn  este  snlsokan  ’sem  pnnyyvketvn  vlicecet,  Naken 
hecvranet  vnrvwvn  esossatskvt  haks  ?  Kohv  hotvle  fvmo- 
yicen  ? 

25  Momis  naken  hecvranet  esossatskvt  haks  ?  Hunvn- 
wv  accvke  lowaloke  vccen  ?  Hecvs,  em  accvke  herakat, 
en  hompetvu  herakat  mekkvlke  e  huten  vpokes. 

26  Momis  naken  hecvranet  esossatskvt  haks?  Owa- 
lvn?  Mehenwvn  ce  kicvkis,  momen  owalv  semuntvle 
estvmahet  omes. 

2  7  Heyvt  mv  tes,  opunvyece  cohoy vte,  Hecvs,  vm 

punvkv-sarv  ce  homvn  vtotis,  mv  ce  homy  een  nene  ete- 
takuecvranat. 

28  Ce  kicvkikv,  Hokte  heckuecvte  vpvke  owalv  Cane 
paptisv  ’sen  rakkat  sahsekos ;  momis  Ilesaketvmese  em 
ohmekketv  ofv  cotkus  mahatet  Cane  es  en  rakket  os, 
kicakvtes. 

29  Momen  este  pohakat  omvlkvt,  momen  cvtokunawv 
vteloyvlke,  Cane  em  paptesvm  es  paptishoyvtet  omen, 
Hesaketvmesen  yrakkuecakvtes. 

30  Momis  Falysevlke  momet  vhaky-hayylke,  Canet  pap- 
tisvkekatet  omen,  e  vnrypen  Hesaketymese  momekvs 
komaten  vnrvpakytes. 

31  Momen  Pncaset  makvtes,  Heyv  este  naken  es  vho- 
payar^haks?  momen  nake  omake  haks? 

32  Hopuetake  nakwikv  ocan  vpoke,  momet  ’sete’m 
vhnehkaket,  Cem  pof  kvkes,  momat  opvnatskeks  ;  cen  wa¬ 
ll  oh  kes,  momat  hvkihhokatskeks,  makake  omakes. 

33  Heyv  omecicen  makvyet  os ;  Cane  paptisvt  tvklike 
hompekot,  momet  pvrko-opuswv  eskekot  vlakvtes,  mo- 
man,  Puyvfekcv  holwvken  oces,  makatskes. 

34  Este  E’chuswvt  hompet  momet  esket  vlakvtes,  mo¬ 
men,  Hunvnwv  hompetv  vnoksan,  momet  pvrko-opuswv 
eskvn ;  cvtokunawv  vteloyvlke  momen  holwvyecvlke  en 
hessen  hecvs !  makatskes. 

35  Momis  hoporrenkv  echustake  omvlkvt  fvccecakes. 

36  Momen  Falvsevlke  hvmket  en  hompvren  em  ’po- 
hvtes.  Momen  Falvsevlke  en  cukon  ecehyet,  hompvra- 
net  vlikvtes. 

37  Momen  hecvs,  hokte,  naorkvt  omet,  mv  tvlofv  arvtet, 
Cesvs  Falvsevlke  en  cukon  hompet  likvcvken  kerrof,  alv- 
pastv  tohawv,  neha  fvmecv  vcvnken  svlakvtes. 

38  Momen  topvrv  e’le  yuksvn  vhueret,  hvkihkvtes,  mo¬ 
met  e  turopuswv  e’len  ’sem  okkosetvn  vlicecet,  e  kvesse 

es  en  hvsvtecvtes,  momet  e’len  em  afvnket,  neha  fvmecvn 
es  en  siyvtes. 

39  Tokvs,  mv  Falvsevlke  enhuehkvte  hecof,  erne  ofvn 
opunayat,  Heyvt  owalvt  on  omat,  lieyv  hokte  naorkvt 
omekv,  estimvt  ot,  momet  hokte  estomet  celayet  omat 
kerrvnt  os,  makvtes. 

40  Momen  Cesvs  vyoposket,  Simvn,  nake  cem  onvyetvn 
ocis,  makvtes.  Momen,  Mvhaya,  makepvs,  kicvtes. 

41  Este  vhuericv  hvmket  este  hokkolen  vhuerice  tates, 
hvmken  tenelyv  cukpe  cahkepen  vhuerice  tates,  momen 
hvmkat  pale  cahkepen  vhuerice  tates. 

42  Momen  nake  es  feketvn  ocvkekof,  vkvsamuset  hok- 
kolvn  em  wikakvtes.  Monkv  vm  onvyvs,  estvt  semun- 
tvlen  vnokecvr  haks  ? 

43  Simvn  vyoposket,  ’Sen  sulke  em  wikvte  tares ,  komis, 
makvtes.  Momen,  Tayusen  ohfvccehcets,  kicvtes. 

44  Momen  hokten  a  oh  fulotket,  Simvn  em  punayet, 
Heyv  hokten  hecetska  ?  Cen  cukon  a  cey vyat  uewv 
cv’le  vrahkvn  a’metskekis,  momis  entat  e  ’turopuswvn 
cv’len  es  vm  okkoset,  e  kvessen  ’svn  hvsvtehces. 

45  Vc  vfvnket  sekis,  momis  heyv  hokte  a  cehyvyise 
vtekat  cv’len  vfvnketvn  fekhonnicekis. 

46  Cv’kvn  olefv  nehan  ’svm  vfeyetskekis,  momis  heyv 
hokte  tat  cv’len  neha  fvmecvn  es  vn  sihyes. 

47  Monkv  ce  kicis,  En  naorketv  sulkvtet  e’nkvpvkakes, 
tetayen  vnokecekv  ;  momis  estimvn  estomusis  enkvpaken 
omat,  mv  tat  estorausen  vnokecet  os,  kicvtes. 

48  Momet,  Cen  naorketv  ce’nkvpvkakes,  hokten  kicvtes. 

49  Momen  vpake  hompe  vpokat,  Momen  naorketv 
enkvpvyecicat  estit  o  haks  ?  erne  ofv  maketv  vliceca- 
kvtes. 

50  Momen,  Cem  vkvsvmkvt  ce  hesayehces  ;  herkv  ofvn 
vyepvs,  hokten  kicvtes. 

SETENTVCKE  8. 

Momen  mv  erenyupvn  mo  me  ocvtes,  etvlwv  momet 
etvlofucen  hvmecicet  erkenaket,  Hesaketvmese  era  oh- 
mekketv  ohfvccvn  punvkv-hervn  kerknecvtes :  momen 
pale  hokkolohkakat, 

2  Momet  hoktvke  puyvfekcv  hvsvthvkekat,  enokketv  tis 
en  wicehocvte  sasat,  Mele  Maktelv  kihocat,  pnyvfekcv 
holwvhokat  kolvpaket  asossvte, 

3  Momet  Coanv,  Kusv  Helot  en  cuko-vfastv  e  hiwvV 
momet  Susanv,  momet  vpvlwv  sulket  nake  enanvken 
?se’mvnicakat  vpvkakvtes. 

4  Momen  este  sulke  tvlofv  vtekat  asosset  em  etohvte- 
lokof,  opunvkv  svkopakvn  ’sopunayvtes : 

5  Fokayvt  nerkvn  fokayvranet  ossvtesp  momen  fokayof 
vpvlwvt  nene  afopken  pviatke  sasen,  oh  svpakholvtes, 
momet  hvlwe  fuswv  lokakvtes. 

6  Momen  evton  oh  pviatke  sasvtes ;  momet  hontan  vpa- 
kuset  yuknvtes,  otohicekokv. 

7  Momen  etofvske  vlkan  pviatke  sasvtes ;  momen 
etofvske  vpaket  hontet,  nokcepelakvtes. 

8  Momen  vpvlwvt,  ekvnv  heran  oh  pvlatket,  hontet,  em 
ette  cukpe  hvmken  hayakytes.  Momen  heyv  nanvken 
mahkof,  Estimvt  hvcko  es  pohetv  ocat  pohekvs,  maket , 
huehkvtes. 

9  Momen  en  kerrepvlke  em  ’pohvkepet,  Heyv  opunvkv 
svhopakv  naket  o  haks  ?  makakvtes. 

10  Momen  makvtes,  Gentake  Hesaketvmese  em  ohmek- 
ketv  ohfvccvkerretvyekcakatkerrvranatsken  ce’mhoyvkes, 
momis  vpvlwv  opunvkv  svhopakv  ofv  pohetv  emhoyes,  mo- 
mat,  hecakis,  hecvkekaren,  momet  pohakis,  pohvkekaren. 

11  Tokvs,  opunvkv  svhopakv  heyv  tes;  Enerkvt  Hesa¬ 
ketvmese  em  opunvkv  tes. 

12  Nene  afopke  ocan  mv  pohakat  tes;  momof  puyv- 

fekcv  holwakat  vlahket,  opunvkv  e  feke  vtehkvte  ’sem 
ossices,  vkvsamet  hesahokekaren. 

13  Cvto  oh  pvlatkvte  mv  pohakofvt  es  afvcket  esakat 
tes ;  momet  heyvt,  yvlonky  ocvkekot,  vkocuknnsen 
vkvsvmaket,  vnrvpkv  ocof,  vcekellecet  os. 

14  My  etofvske  vlkan  pvlatkvte  heyv  tes ,  mv  pohakofvt, 
vpeyet,  momis  mucv  hesaketv  em  vketeckv,  nake-ockv 
momet  afvcketvt  nokcepelaken,  em  ette  heren  lokciev- 
kekot  os. 

15  Momis  ekvnv  heren  oh  pvlatkvte ;  mv,  opunvkvn 
pohahkof,  efeke  mehenwe  momet  vcayecet,  momis  ko- 
met,  em  etten  hayakat  tes. 

16  Este  estomet,  kulken  kulelicet,  nake  vcvnkvn  vpv- 
tuecekos ;  monkat  topv  elecvn  es  lihcekos  ;  momis  knlke 
sohhuerickvn  sohhuerices,  esceyat  vtekat  hvyayvke  hecv- 
kvren. 

1 7  Nake  ohrvnke  enrvmkvranekat  sekon,  momen  ehke 
hecket,  kerkvranekat  sekot  omekv. 

18  Monkv  estomen  pohatskat  vketecvkes,  estimvt  o 
estomet  ocat  emhoyvret  ok’,  momen  estimvt  o  estomet 
ocekat  oces  komhoyvte  tis  em  eshoyvres. 

19  Momof  e’cket  momen  etecakkakat  en  yicvtes,  momis 
este  cekfat  omecicen  ’rvsvpakleko  tayvtes. 

20  Momen,  Ce’cke  momen  tecakkaketskat,  ce  hecetvn 
eyacaket,  topvrvn  svpakles,  kicet  era  onahoyvtes. 

21  Momen  em  vyoposket,  Heyv,  Hesaketvmese  em 
opunvkvn  pohet,  momet  momecakat,  cv’cket  ot,  momet 
vm  etecakketvlke  tes,  kicakvtes. 

22  Momen  mome  ocvtes,  nettv  hvmken  perro-cukon 
eceyvtes,  en  kerrepvlke  vpvkaken ;  momet,  Vkhvse 
tvpalvn  vpeyvkeres,  Cesvs  kicakvtes.  Momen  svkv- 
peyvtes. 

23  Momis  svkvpeyof,  noce  tates ;  momen  hotvle-rakkot 

vkhvsen  a  oh  hvtapkvtes ;  momen  uewvn  es  fvcfaket, 
penkvlkv  ofvn  svpaklvtes. 

24  Momen  en  yicet  ahonecicakvtes,  Mvhaya,  Mvhaya, 
pu  sumecvranes,  makaket.  Momof  ahuyiret,  hotvlen 
momet  uewv  melohlan  em  vsehvtes,  momen  fekhonnaken, 
lekuthet  ocvtes. 

25  Momen,  Cem  vkvsvmkv  take  estvmvn  oca?  kicakv- 
tes.  Momen  penkvlaket,  estomahes  komakvtes,  Heyv 
hnnvnwv  estomet  o  haks !  hotvle  tis  momen  uewv  tis 
nak  kican  em  apohicaket  omekv,  ete  kicaket. 

26  Momen  Katvlenvlke  ekvntvckv  Kalvle  en  tvpalv 
wakkan  yicvtes. 

2 7  Momen  aosiyet,  Ivpvtken  huerof,  este-hunvnwv 
hvmket,  hofunen  puyvfekcv  holwvhoke  vtehkvtet,  accvken 
accekot,  momet  cukon  likekot,  momis  este  herickv  vlkan 
likvtet,  tvlofv  aosiyet  vnrapvtes. 

28  Momet  Cesvn  hecofvt,  huehket  ehomvn  tvk  latkvtes, 
momet,  *  Naken  pu  tenrvwv  oce  haks,  Cesvs  Hesaketv- 
mese  hvlwe  mahat  Eppuce  ?  cv  ’stemerricetskekaren  cem 
’pohis,  yekcicet  makvtes. 

29  (Puyvfekcv  hvsvtkekat  mv  hunvnwv  aossvren  kice- 
kv.  Tewolen  hvlatvtet  omen,  momen  cvto-telacv  es  wvna- 
yet,  momen  e’le  ’sem  vyekcihocet  omvtes ;  momis  eswv- 
nakv  waren,  puyvfekcv  holwakat  vnrvwvn  vtohkvtes.) 

30  Momen  Cesvs,  Naket  ce  hocefkvt  o  haks?  kicet  em 
’pohvtes.  Momen,  Lecvn,  makvtes ;  puyvfekcv  holwv¬ 
hoke  sulke  esceyvtet  ok’. 

31  Momen  sufkan  vkhvtvpecvre  kicekaren  em  ’poha- 
kvtes. 

32  Momen  mvn  sukhv  sulket  ekvnhvlwe  onvpvn  nanopet 
fullvtes;  momen  mvn  esceye  tetayen  em  etektvnecvren* 
em  ’pohakvtes.  Momen  em  etektvnecakvtes. 

33  Momen  puyvfekcv  holwvhokat  este-hunvnwv  asosset 

sukhvn  esceyakvtes;  momen  sukhv  falle  hvmkat  omvl- 
kvt  pvfpvnet  vkeleftan  vkhvsen  vk  tasecet,  nokcepel- 
kakvtes. 

34  Momen  hompvkuecakat  nake  moman  hecakof,  pe- 
fatket  vpeyet,  tvlofy  momet  en  Ivpvtke  ofvn  onaya- 
kvtes. 

35  Momen  nake  moman  hecvranet  esossvtes;  momet 
Cesvs  en  yihcet,  este-hunvnwv  puyvfekcy  holwvliokat 
enkvpykakvte  accet,  hoporrene  hahket,  Cesvs  e’le  vliken 
hecakvtes ;  momet  penkvlakvtes. 

36  Momen  hecakvtet  puyvfekcv  holwvhokan  ocvte  esto- 
met  em  wikvte  em  onayakvtes. 

37  Momen  Katvlenvlke  em  ekvntvckv  afulotke  este 
sulke  vtehkat  omvlkvt  e’nkvpvkvren  em  ’pohakvtes ; 
penkvlkv  rakket  oh  cakkvket  omekv.  Momen  perro- 
cukon  ohcemiket,  hvtvm  ye  fulkepvtes. 

38  Momen  hunvnwv  puyvfekcv  holwvhoke  asossvte 
vpvkepetvn  em  ’pohvtes. 

39  Momis  Cesvs,  Cen  cukon  ye  fulkepvs,  momet  nake 
rakrvken  Hesaketvmese  ce  momecvten  onvyvtcvs,  kicet, 
etvn  vtotvtes.  Momen  ayet,  nake  rakrvke  Cesvs  em  mo¬ 
mecvten  tvlofvn  hvmecicet  kerkuecvtes. 

40  Momen  mome  ocvtes,  Cesvs  ra  fulikof,  este  sulkat 
omvlkvt,  e’mehakakvtet  ok’,  evpvyakvtes. 

41  Momen  hecvs,  este-hunvnwv  Cilvs  hocefket,  sene- 
kake  evpayvt,  vlahket,  Cesvs  e’le  ehomvn  tvk  Ivtiket,  en 
cuko  en  ’ceyvren  em  ’pohvtes : 

42  E’chuste  hvmkusen,  en  hoktvletv  ohrolope  pale 
hokkolohkakat  mahen  ocet  omen,  mvt  elet  wakkvtet 
omekv.  Momis  aye  arof  este  cekfat  vceklvfkakvtes. 

43  Momen  hokte,  catv-fihne  ohrolope  pale  hokkolohkake 
es  enokkvte,  en  nakoekv  omvlkvn  vlekcvlke  oh  sumecicet 
omis ,  hvmkis  em  wiceceko  tayvte, 

44  Era  topvrvn  vlahket,  en  kapv  em  vteken  celayvtes ; 
mo  men  raoman  vpaknsen  e  catv  fihnvtet  fekhonnvtes. 

45  Momen  Cesvs,  Estimvt  cv  celaye  haks  ?  makvtes. 
Momen  omvlkvt,  Monkos,  makakvlkof,  Petvt  momen  mv 
vpvkakat,  Mvhaya,  este  cekfat  ece  ’celdafket,  ece  ’yotecet 
os,  moman,  Estimvt  cv  celaye  haks  ?  maketske  haks  ? 
makakvtes. 

46  Momen,  Cv  celaye  saset  os,  yekcetv  vc  ossat  ker- 
rikv,  Cesvs  makvtes. 

47  Momof  hokte  ehkekot  omat  hecof,  fekeket  a  oh  atet, 
ehomvn  tvk  Ivtiket,  naket  omecicen  celayet  omat,  momen 
estomen  vyvkhvmkusen  em  wiket  omat  este  omvlkv 
ehomvn  em  onayvtes. 

48  Momen,  Wchuste,  heren  ce  mahlvpvtkekvs ;  cem 
vkvsvmkvt  temvpoken  ce  hayes;  herkv  ofvn  vyepvs, 
kicvtes. 

49  Opnnaye  emunkof,  hvmket,  senekake  evpayv  en  cu¬ 
te  on  vtet,  Ce’chuste  elepes :  Mvhay vn  naoriheetskvs, 
kicvtes. 

50  Momis  Cesvs  pohof,  em  vyoposket,  Ce  penkah- 
lats;  vkvsvmkv  tvlkusis  ocetsken  omat,  cvfeknihocvres, 
makvtes. 

51  Momen  cukon  eceyof,  este  estomis  eceyvre  em 
etektvnecekot,  hoktuce  e’rke  e’eke  tepakat,  momen  Petv, 
Cems  Cane  esyomat  em  etektvnecakvtes. 

52  Momen  omvll^vt  hvkihhoket,  oh  wahokvtes ;  momis, 
Hvkihhohkatskvs ;  elekos,  momis  nocepet  omes,  kicvtes. 

53  Momen,  elepet  omen  kerrakekv,  vpelicakvtes. 

54  Momen  omvlkvn  esossievtes,  momet  enken  en 
hvlahtet,  Hoktuce,  akvwvpkvs,  maket  huehkvtes. 

55  Momen  em  puyvfekcv  hvtvm  a  oh  fulken,  vyvk¬ 
hvmkusen  akvwapkvtes;  momen  hompetv  e’mhoyvren 
makvtes. 

56  Momen  e’ckvlke  estomahes  kamakvtes;  momis  nake 
momvten  este  estomen  em  onvyvkekaren,  kievtes. 

SETENTYCKE  9. 

Momof  en  kerrepvlke  pale  hokkolohkake  enhohiket 
etohkalet,  em  wiketvn  hayet ,  puyvfekev  holwvhoke 
omvlkv  ohfvnken,  momet  enokketv  wicecvkvren  yek- 
cetvn  e’makvtes. 

2  Momet,  Hesaketvmese  em  ohmekketvn  erkenaket, 
enokhokat  em  wicecykvren  vtotvtes. 

3  Momet,  Ypeyvranatskat  naken  cvweJcot ,  setekkekv  tis, 
ehvlewv  en  sukcv  tis,  tvklike  tis,  cvtokunawv  tis  cah- 
watskvs,  momet  kapv  ’se  hokkkolihcatskvs. 

4  Momen  cnko  estomen  esceyatskat,  mvn  fekhonnvtet, 
matan  enkvpaket  ypeyet  omatskvres. 

5  Momen  estimvt  o  estomet  ce  Vpayekon  omat,  mv 
tvlofv  esossatskof,  vnrype  ohkerkneckvn,  ce’le  essu  vlikat 
tis  a  tusiyet  omatskvres,  kicakvtes. 

6  Momen  vpehyet,  opnnvkv-hervn  ’serkenaket,  momet 
estvmv  estomis  omvlkvn  em  wicecet,  tvlofv  vlkan  teropo- 
tecvtes. 

V  Tokvs  Helot  tetlak  nake  Cesvs  momecvten  pohvtes; 
momet,  Cane  elkvn  a  en  kvwapkes,  makakat  sasen, 

8  Momen,  Elivs  e  heckueces,  makakat  sasen,  Owalvlke 
vculvke  tate  hvmkat  hvtvm  akvwapket  omes,  vpvlwvt 
makakan,  mv  omecicen  fekherekates.  * 

9  Momen,  Cane  tat  ekv  en  tacvy vnks ;  momis  nanvke 
yomakat  ohfvccv  pohvyat  estimvt  o  haks?  Helot 
makvtes.  Momet  hecetvn  komvtes. 

10  Momen  vpastelvlket  er  yicof,  nake  momecakvte 
omvlkvn  Cesvs  em  onayakvtes.  Momen  ehkusen  evpali- 
yet,  vnrvwv  tvlofv  Persitv  hocefke  enake  ocan  es- 
ceyvtes. 

1 1  Momen  este  sulkat  mvn  kerrahkof,  vcvkvpey vtes ; 
momen  evpayet,  Hesaketvmese  em  ohmekketv  ohfvccvn 
es  ete’m  punayakvtes,  momet  em  wicecvre  eyacakat  em 
wicecvtes. 

12  Momen  mv  nettv  yafkusof  pale  hokkolohkakat  a  oli 
a  wet,  Este  sulkat  etvn  vtotetsken,  tvlofucvlke  momet 
ekvnv  vwolakan  oh  vpeyet,  momet  fekhoniyet,  hompetvn 
heckuecvkepekvs ;  yvmv  fulleyat  vnrvwvt  ok’,  kicakvtes. 

13  Momis,  Cemet  hompetvn  e’mvkes,  kicakvtes.  Mo¬ 
men,  Tvklike  vnore  cahkepe  momen  rvro  hokkole  sen- 
sulkat  oceks,  vpehyet,  hompetv  heyv  este  omvlkvn  en 
nesekon  omat,  makakvtes. 

14  (Este-hunvntake  cnkpe-rakko  cahkepat  mahe  tatet 
omekv.)  Momen,  Ypoyvkes,  pale  cahkepake  ete- 
kvpakvken,  kicakvtes. 

15  Momen  mvn  raomecet,  omvlkvn  vpoyakvtes. 

16  Momof  tvklike  vnore  cahkepat,  rvro  hokkolateu 
cawvtes,  momet  hvlwen  vhecet,  ohmeriyet,  momet 
kvlkayet,  en  kerrepvlken  emvtes,  este  sulkat  ehomv  ’sem 
ocvkvren. 

]7  Momen  omvlkvt  hompaket,  fvcfakvtes ;  momen 
wokocke  em  vhoskat  sv^mpv  palen  hokkolohkaken 
cvwhoyvtes. 

18  Momen  mome  ocvtes,  enhvmkuset  emekusapof,  en 
kerrepvlke  vpvkakvtes  ;  momen,  Estit  os,  estet  cv  kicake 
te  ?  kicet  em  ’pohvtes. 

19  Yyoposkaket,  Cane  paptisvt,  momis,  Elivs,  makakat 
sases,  momen  vpvlwvt,  Mv  owalvlke  vculvke  tate  hvmkat 
akvwapkes,  makakes ,  kicakvtes. 

20  Momis  ceme,  Estit  os,  cv  kicatske  haks  ?  kicakvtes. 
Petvt  vyoposket,  Klist  Hesaketvmese  enake,  makvtes. 

21  Momen  em  punayet,  hunvnwv  estomen  mvn  em 
onvyvkekaren  yekcen  em  vsehakvtes; 

22  Este  Eclmswvt  nanvke  sulken  ’sestemerkvranet  os, 
momen  veulvke,  plestvlke  enkomvkkotat,  cokv-hayvlke 
esyomat  etvn  vkepvkakvres,  momen  elekokcen,  nettv 
svtntcenan  akvwvpkvres,  maket. 

23  Momet,  Estimvt  vc  vcvkvyetvn  komen  omat,  e  em 
ekvperkuecet,  nettv  omvlkvn  em  etokwelepkv  kvwapet, 
vc  vcykvtekvs,  omvlkvn  kicakvtes. 

24  Estimvt  o  estoraet  en  kesaketv  hesayecetvn  komen 
omat,  sumecicen,  estimvt  o  estomet  vc  vralikvn  en  kesa- 
ketv  sumecicen  omat,  matat  kesayecvranet  ok’. 

25  Este  ekvnv  omvlkv  keckuecet  omis,  e  sumecicen, 
monkat  vwikoken  omat,  naken  en  lopice  kaks? 

26  Estimvt  o  estomet  vm  vlset ,  vm  punvkvu  em  vlset 
on  omat,  este  Eckuswvt,  en  rakketv,  Erkeu  momen  em 
estvlke  vcacakat  en  rakketv  ofvn  vlakof,  mv  esten  em  vise 
taret  ok’. 

27  Momis  mekenwvn  cem  onayvkis,  Yvmv  svpakle 
sasat,  elkv  kecvkeko  munket,  Hesaketvmese  em  okmek- 
ketv  kecakke  tvlkvres. 

28  Momen  mome  ocvtes,  keyv  opunvkv  renyupv  nettv 
cenvpakvtekat  Petv,  Cane  Cems  esyoman  evpakyet, 
ekvnkvlwen  es  okcemkvtes,  emekusvpvranet. 

29  Momen  emekusapof,  e  turofv  en  keckv  emvrakke 
kaken,  em  accvke  hvtke  kaket,  kvyvyakvtes. 

30  Momen  kecvs,  kunvntake  kokkolet  Cesvs  ete’m  punv- 
yakvtes,  mv  Moses  momen  Elivs  tates. 

31  Mvt  kvyayvke  ofvn  e  keckuecaket,  Ceiuslvmen  en 
kesaketvn  espoyvranat  opunvyecakvtes. 

32  Momis  Petvt  momet  mv  vpvkakat  nockv  konnet  ok 
wetenkakvtes ;  momen  akonecakof,  en  kvyayvken,  mo¬ 
men  kunvntake  kokkole  vpvkake  sekokaten  kecakvtes. 

33  Momen  mome  ocvtes,  enkvpvkakof,  Petvt  naken 
makat  kerrekot,  Cesvs  em  punayet ,  Mvkaya,  yvmv  fulleyat 

heres  :  momen  cuko-vhake  tutcenen  hayvkeres  ;  hvmket 
cenaket  on,  hvmket  Moses  enaket  on,  hvmket  Elivs 
enaket  on,  kicvtes. 

34  Hiyomen  opnnayof,  aholoce  vlahket,  ohvpetticakvtes, 
momen  aholocen  esceyakof,  penkvlakvtes. 

35  Momen  opunvkv  en  hake  aholoce  aosset,  Heyvt 
Cv’ppuce  vnokeckat’s ;  em  apohicvkes,  makvtes^ 

36  Momen  mv  en  hake  hoyanof,  Oesvs  enhvmkusen 
hechoyvtes.  Momen  entvlkuset  ocakvtes,  momet  nanvke 
hecakvte  ohranet,  mv  nettv  take  omof  hunvnwv  estomen 
em  onayvkekates. 

37  Momen  mome  ocvtes,  rempvksen  ekvnhvlwen  ahvtv- 
pehcof,  este  sulket  vnrvpakvtes. 

38  Momen  hecvs,  hunvnwv  este  sulkat  hvmket  huehket, 
Mvhaya,  cv’ppuce  vn  hecetskvren  cem  ’pohepis,  hopuewv 
mv  tvlkusen  omikv ; 

39  Momen  hecvs,  puyvfekcvt  esen,  vyvkhvmkusen 
huehket  os;  momen  selahlecen,  svpvkpvkuece  haken, 
tonufet  enkvpvketv  en  yekcen  enkvpaket  os. 

40  Momen  cen  kerrepvlke  ossicvkvren  em  ’pohepvyan, 
umvkeko  tayis. 

41  Momen  Cesvs  vyoposket,  Aeha  vkvsvmkv  oceko,  este 
yenahatskat,  en  hofune  estomusen  ece  ’paket  vm  muntvlke- 
kot  ’sece’yvranvki  haks  ?  Ce’ppucen  yvrnvn  svtes,  makvtes. 

42  Momen  a  oh  atof,  puyvfekcv  holwakat  tewihket, 
selahlecvtes.  Momen  Oesvs  puyvfekcv  hvsvtkekan  em 
vsehvtes,  momet  hopuewvn  cvfeknihcet,  pvlket  e’rken 
ohfulecicvtes. 

43  Momen  omvlkvt  Hesaketvmese  en  yekce  estomahes 
komakvtes,  momis,  omvlkvt  Cesvs  nanvke  momecvte 
estomahes  komakof,  en  kerrepvlken  kicvtes ; 

44  Heyv  opunvkv  ce  hvcko  take  esceyekvs ;  este 
E’chuswvt  est’  enke  ofvn  wihoyvret  ok’. 

45  Momis  heyv  raaketv  kerrvkekates,  momen  heevkeko 
tayen  em  ehkvke  tates,  momet  heyv  maketv  ohfvccv  em 
’pohetvn  penkvlvke  tates. 

46  Momof  estimvt  rakke  mahat  taranat  ohfvccvn  etenrvp- 
kv  kvwapkvtes. 

47  Momen  Cesvs  e  feke  take  em  vkerrickvn  kerret, 
hopuewucen  ehset,  vnakvn  licvtes ; 

48  Momet,  Estimvt  o  estomet  heyv  hopuewucen  cv 
hocefkv  ofvn  evpayen  omat,  cv  yvpayet  os;  momen 
estimvt  o  estomet  cv  yvpayen  omat,  ma  a’c  vtotvten 
evpayet  os ;  omvlkatskan  mv  cotkus  mahe  ece  ’pakvkat* 
matat  rakke  tares,  kicakvtes. 

49  Momen  Cane  vyoposket,  Mvhaya,  hvmket  puyvfekcv 
holwvhokat  ce  hocefkv  ofvn  sossicen  heceyvnks ;  momet 
em  vseheyvnks,  epu  ’cvkarekokv,  makvtes. 

50  Momen  Cesvs  oJcat ,  Em  vsehhatskvs,  mv  pu’nrvpekat 
pum  vpvlhvmken  hneret  omekv,  kicvtes. 

51  Momen  mome  ocvtes,  hvlwen  evpahoyvranat  oketvt 
vlakof,  Celuslvme  vyetvn  komet ,  fvccvn  vhece  munkvtes. 

52  Momen  punvkv  es  fullvlken  ehomvn  vtotakvtes ; 
momen  vpehyet  Semeievlke  tvlofucen  esceyakvtes,  em 
etetakuecvranet. 

53  Momen  evpayvkekates,  en  heckvt  Celuslvmen  ayv^ 
rane  omet  omvtet  ok’. 

54  Momen  en  kerrepvlke  Cems  Cane  tepakat  hecakof, 
Pucase,  Eli  vs  momecvte  etvpomen  totkv  hvlwe  ahvtapket 
sumecicvre  kicey vren  kometske  haks  ?  makakvtes. 

55  Momis  oh  fulotket,  em  vsehakvtes,  Ykerrickv 
estomen  ocatskat  kerratskekos ; 

56  Este  Echuswvt  este  en  hesaketv  sumhuecvranet 
vlaket  omekot,  momis  hesahuecvranet  vlakvtet  ok’, 
maket.  Momen  tvlofuce  etvn  vpeyvtes. 

57  Momen  mome  ocvtes,  vpeye  nene  oh  fullof,  hunvn- 

wv  hvmket,  Pucase,  estvmv  estomen  ayetskis,  ece 
’cvkvyares,  kicvtes. 

58  Momen,  Culv  ekvnhauke  ocvkepes,  raomen  hvlwe 
fuswv  puknvkv  ocvkepes,  momis  este  E’chuswv  estvmv 
e’kv  licvranat  tis  ocekos,  Cesvs  kicvtes. 

59  Momet  este  etvn  em  punayet ,  Yc  vcvkvyvs,  kicvtes. 
Momis,  Pucase,  vm  etektvnecetsken,  cv’rke  tan  er 
hericvranis,  makvtes. 

60  Pvsvtkat  em  pvsvtkan  hopelvkekvs,  momis  cen  tat 
ahyet,  Hesaketvmese  em  ohmekketvn  erkenvkvs,  Cesvs 
kicvtes. 

61  Momen,  Pucase,  ece  ’cvkvyares,  momis  vm  etektv¬ 
necetsken,  cv  liute  vpokan  er  vsekvkvranis,  este  etvt 
kicvtes. 

62  Momen,  Este  estomet  escvpayeckvn  enke  es  hvlaktof, 
eyupvn  y’vhecen  omat,  Hesaketvmese  em  ohmekketv 
enakuecetv  heretv  orekot  os,  Cesvs  kicvtes. 

SETENTYCKE  10. 

Heyv  nanvke  renyupvn  Pucase  eti  pale  kolvpaken 
mellvtes,  momet  hokkolaken  ehomvn  tvlofv  omvlkv 
momen  estvmvt  o  estomis  eme  ayvranat  vpeyvren. 

2  Monkv  kicakvtes,  Mehenwvn  hvyo  rakket  os,  momis 
vtotkvlke  nvcomus ;  monkv  hvyo  e  Pucase  vtotkvlke  en 
naklokce  a  ohtotvren  emekusvpvkes. 

3  Ypeyvkes;  hecvks,  yvhv  sulke  em  etenrvwv  yv- 
pefikucvlke  omvken  ece  ’totvkis. 

4  Cvtokunawv  en  sukcvn,  momen  ehvlewv  en  sukcvn, 
monkat  estelepikv  tis  svpehyatskvs  :  momen  vpeyatskof 
este  estomen  vsehkatskvs. 

5  Momet  cuko  estomen  esceyatskat,  •  Herkvt  heyv 
cukon  ocekvs,  enhvteceskvn  makatskvres. 

6  Momen  herkv  echushuuvnwvt  mvn  liken  omat,  cen 

lierkv  take  oh  fekhonnvres ;  monkon  oraat,  pvlken  a  ee 
oh  fulkvkvres. 

7  Momet  naken  ce’mhoyvkat  hompet,  esket,  mv  cuko 
etvwvn  vfekhonnvkvtcvs,  ytotkvt  feketv  en  heeke  tetaye 
oret  omekv.  Cukon  etohtvlecet  vpehyatskvs. 

8  Momen  tvlofv  estomen  esceyatskat,  ce  Vpahoyvken 
omat,  nanvke  ce  homvn  ohocat  hompatskvres. 

9  Momen  enokhoke  vtehkat  em  wicecet,  Hesaketvmese 
em  ohmekkety  ece  ’wolicvkes,  kicvkvtcvs. 

10  Momis  tvlofy  estomen  esceyatskat  ce’vpahoyvkekon 
omat,  mv  etehoyvnkv  vlkan  esosset, 

11  Cem  etvlofv  take  em  essu  epu  ’likat  ece’nrvpen 
hvsvteces;  mont  omisem  heyvn  kerrepvkes,  Hesaketv¬ 
mese  em  ohmekketv  cem  vwolicvkes,  makvkvtcvs. 

12  Momis  ce  kicvkis,  Mv  nettv  omof  Satvme  mv  tvlofvn 
’sen  here  tares. 

13  Aeha,  cen  hoi  wakes,  Kolesa !  Aeha  Persita,  cen 
holwakes !  vtotketv  yekcvke  ec  ofv  take  momakvte 
Tilv  Sitvne  tepakat  ofvn  momakvten  omat,  hofunen 
sukcvhakvn  vchoyet  essun  tvk  vpoket  em  vkerrickvn 
eticakvnt  omekv. 

14  Momis  ohfvcceckv  omof  Tilv  Sitvne  tepakat  es  cen 
hervke  tares. 

15  Momen  Kvpvnev  toyetskat,  sutv  oren  kvwapketskat, 
totkv-rakkon  ce’khvtvpecihocvres. 

16  Mv  cem  apohicat  vm  apohicet  os;  momen  mv 
ece’nrapat  vne  vc  vnrapet  os ;  momen  vne  vc  vnrapat  vc 
vtotvten  vnrapet  os. 

17  Momen  pale  kolvpakat  afvckvket  er  yicet,  Pucase, 
ce  hocefkv  eteropotten  puyvfekcv  holwvhokat  tis  pum 
apohicaket  os,  makakvtes. 

18  Momen,  Setvne  vtoyehvtte  omet  sutv  a  latken 
hecvyvnks. 

19  Hecvs,  cetto  momen  hvcesesterahv  oh  svpvkletv, 
mo  men  vnrapv  en  yekcetv  omvlkv  ohfvnken  yekcetvn 
ce’mvkis,  momen  naket  o  estomis  cen  nokkihcvkekos. 

20  Momet  o  estomis  puyvfekcvlke  cem  apohicakat, 
heyv  es  afvcikatskvs ;  momis  ce  hocefky  take  hvlwe 
tvlofy  ofvn  cohoy  at  min  es  afyckvkes,  kicakvtes. 

21  My  hvse-vkerkv  ofvn  Cesvs  pnyvfekcv  ofvn  afvckvtes, 
momet,  Cv’rke,  sutv  ekvnvu  e  Pucase  toyetskat,  ece 
’kvsamis,  heyv  nanvke  nakkerrat  momet  hoporrenakat 
em  ehhet,  hopnetakucen  em  enrametskekv ;  mehenwvt’s, 
Cvrke,  momet  ce  homv  heret  omvtet  okv ; 

22  Nanvke  omvlkv  Cv’rke  vm  wikvtes,  momen  Eppuce 
estimvt  ot  omat  hnnvnwv  estomet  kerrekon,  Erke  tvlket 
kerres ,  momen  Erke  estimv  tat  estimvt  kerrekon,  Eppuce 
momet  mv  Eppuce  kerrepuecat  tvlket  kerraket  os ; 
makvtes. 

23  Momet,  en  kerrepvlke  oh  fulotket,  ehkusen  kicakvtes ; 
E  turwv  nanvke  hecatskat  hecakat  en  herakes; 

24  Owalvlke  mekkvlke  esyomat  sulket  heyv  nanvke 
hecatskat  hecetv  eyacakis,  hecvkekates ;  momen  heyv 
nanvke  pohatskat  pohetvn  eyacakis ,  pohvkekates,  ce 
kicvkvyet  omekv. 

25  Momen  hecvs,  vhakv-hayv  hvmket  ahueret,  Mvhaya, 
naken  estopivyatet  hesaketv  emunkv  ocvye  taye  haks  ? 
eskerret  makvtes. 

26  Vhakv  ofv  cokat  nake  te  ?  estomen  ohonayetske 
haks  ?  kicvtes. 

27  Momen  vyoposket,  Pucase  cen  Hesaketvmesen  ce 
feke  omvlkvn,  cem  puyvfekcv  omvlkvn,  cen  yekcetv 
omvlkvn  momet  cem  vkerrickv  omvlkvn  es  vnokecet ,  cem 
vwolicv  e  vnokecetskat  etvpomen  vnokecvs,  makvtes. 

28  Momen,  Fvccvn  vyoposikets ;  heyvn  momecvs, 
momet  ce  hesakvres,  kicvtes. 

29  Momis  e  fvccecetvn  komet,  Monkv  estimvt  vm  awo- 
licvt  o  haks  ?  Cesvn  kicvtes. 

30  Cesvs  vyoposket,  Este  hvmket  Celuslvme  enkvpaket 
Cvlekon  vkhvtapkvtes,  raomet  horkopvlke  em  etenrvwvn 
latkvtes,  mvt  accvke  en  tefet,  moraet  vnvttet,  elvranusen 
wihket,  enkvpvkakvtes. 

31  Momen  momet  ohcen,  plest  hvmket  mv  none  vkhv- 
tapkvtes ;  momet  hecof,  fekhonnekot  hoyanvtes. 

32  Momen  Lefitvlke  matvpomet  mvn  arof,  vlaket 
hecvtes ;  momet  fekhonnekot  hoyanvtes. 

33  Momis  Semelevlke  hvmket,  estvn  aye  arof  vnakvn 
vlakvtes ;  momet  hecof,  em  merrnsvtes. 

34  Momen  oh  ahyet,  vnattat,  olefv  neha  momet  pvrko- 
opuswvn  es  em  ohcanet,  em  wvnayvtes ;  momet  vpuekv 
enaken  oh  licet,  cuko  tvlemen  svlahket,  vfastvtes. 

35  Momen  hvyvtiken  enkvpakof,  tenelyv  hokkolen  a 
cahwet,  cuko-pucasen  ehmet,  Yfvstvs,  momen  nake 
ohvtvlaken  sumecicetskat,  rvlakvyof,  cem  fekares,  kicvtes. 

36  Monkv  mv  horkopvlke  em  etenrvwv  latkvte  heyv 
tutcenat  estvt  em  vwolicv  tates,  kometske  haks  ?  kicvtes. 

37  Momen,  Em  merrvtet  mv  tes,  makvtes.  Momof 
Cesvs,  Cemeu  ahyet,  matvpomecvs,  kicvtes. 

k  38  Momen  mome  ocvtes,  vpeye  fullof,  tvlofuce  hvmken 
ecehyen,  hokte  hvmket,  Mare  hocefket,  en  cuko  ofvn 
evpayvtes. 

39  Momet  mv  hokte  tecakkat  Mele  hocefken  ocvtes, 
mv  Cesvs  e’le  ternpen  liket,  em  punvkvn  pohvtes. 

40  Momis  Mare  este  en  yvmvse  vtotketv  tayen  ’se 
naoricvtes,  momet  a  oh  ahtet,  Pucase,  tecakkvyat  vn- 
hvmkuse  vtotkaren  cv  wikat  stoskometskeko  haks  ?  mon¬ 
kv  vm  vnicvren  kicvs,  makvtes. 

41  Momen  Cesvs  vyoposket,  Mare,  Mare,  nanvke 
sulken  vketecet  ’se  naoricetskes ; 


OPUNVKV-HERV  LUK  COYVTE  XI.  47 


42  Momis  nake  hvmket  kusvpkes ;  momen  Mele  mv 
nake  here  vkonahoyeko  tayan  enhopoyepet  os,  kicvtes. 

SETENTVCKE  11. 

Momen  mome  ocvtes,  estvn  emeknsapvtet  wikof,  en 
kerrepvlke  hvmket  okat ,  Pucase,  Cane  en  kerrepvlke 
mekusvpkv  emvhayvte  omen  pu  mvhayvs,  kicvtes. 

2  Momen,  Emekusapatskof,  hiyomen  makvkes  ;  Pu’rke 
hvlwe  liketskat,  Ce  hocefkvt  vcakekvs.  Cem  okmekketvt 
vlvkekvs.  Nake  kometske  hvlwe  momat  etvpomen  yvmv 
ekvnvn  oh  momekvs. 

3  Nettv  vrahkv  tvkliken  nettv  omvlkvn  pn’mvtcvs. 

4  Momet  naorketvn  pu’nkvpvyecicvs,  mv  vhnericeyvte 
enkvpvyecicekv.  Momet  nake  holwake  pu  yace  tetayat 
’sep  oh  ahyetskvs,  momis  holwakan  a  ’sepu’ssicvs, 
kicakvtes. 

5  Momet  kicakvtes,  Ece  ’pakvkat  estimvt,  en  hessen 
ocet,  momet  nere  nvrkvpv  oh  ayet,  Yn  hesse,  tvklike 
vnore  tutcenen  vm  pvlvs ; 

6  Vn  hesset  aye  aret  vm  vlakan,  nake  homv  licvye 
tayat  ocvkokv,  kicatsken ; 

7  Mv  ofvn  a  vyoposket,  Cv  naorihcetskvs,  vhauke  hiyo- 
mat  vkhotken,  vn  hopuetake  vc  vpaket  topv  lumhekv, 
akvwvpikit  ce’mvko  tayes  ;  maken  omat ; 

8  Ce  kicvkis,  En  hesset  omat  omecicekon,  momis  tayen 
em  ’pohepat  omecicen  ahuyiret,  en  sulke  estomomuse 
eyacat  e’mvres. 

9  Momen  ce  kicvkis,  Ypohvkes,  momen  ce’mhoyv- 
kvres;  hopoyvkes,  momen  eshecatskvres ;  vnafkvkes, 
momen  cen  haukvkvres. 

10  Vpohat  vtekat  en  hecket  omekv,  momen  hopoyat 
eshecet  os ;  momen  vnafkat  en  haukvres. 

1 1  Ece  ’pakvkat  hvmket  hopuetalce  erket  omen,  eppucet 

tvkliken  em  ’pohen  omat,  cvton  e’mvr  haks?  monkat 
rvron  vpohen  omat,  rvro  vrahkvn  cetton  e’mvr  haks  ? 

12  Monkat  echustaken  vpohen  omat,  hvcesesterahvn 
e’mvr  haks  ? 

13  Monkv  ceme  holwvhokvket  omof  emetv  herakat  cen 
hopuetake  emetv  kerratsken  omat,  Erke  hvlwe  likat 
mahvkvu  em  ’pohakat  Puyvfekcv  Ycakat  emvkvres. 

14  Momen  puyvfekcv  holwvke,  momet  punayeko  tayat 
ossicof,  mome  ocvtes,  puyvfekcv  holwakat  osiyof,  puna- 
yekate  opunayvtes ;  momen  este  sulkat  estomahes 
komakvtes. 

15  Momis  vpvlwvt,  Pelsepvp  puyvfekcv  holwvhokat 
em  mekko  eteropotten  puyvfekcv  holwvhokat  sossicet 
os,  makakvtes. 

16  Momen  vpvlwvt  eskerraket,  hvlwe  vten  eskerkvn 
em  ’pohakvtes. 

17  Momis  em  vkerrickv  taken  en  kerraket,  em  punayet, 
Tvlofv  em  etvwv  vnrvpe  tekvpakat  vtekat  hopvnketvn 
eroret  os,  momen  cuko  tat  cuko  vnrvpe  tekvpakat  lat- 
ket  os. 

18  Momen  Setvne  em  etvwv  e  vnrvpet  tekvpaken 
omat,  estomet  em  ohmekketv  huervr  haks  ?  Puyvfekcv 
holwvhokan  Pelsepvp  eteropotten  sossices,  cv  kicats- 
kekv. 

19  Momen  vnet  Pelsepvp  eteropotten  puyvfekcv  holwv¬ 
hokan  sossicin  omat,  estimv  eteropotten  ce’ppuce  take 
esossicvke  haks?  monkv  mvt  cem  fvccecvlke  tares. 

20  Momis  vnet  Hesaketvmese  enke  wesakv  teropotten 
puyvfekcv  holwvhokan  esossicin  omat,  mehenwvn  Hesa¬ 
ketvmese  em  ohmekketv  ec  oh  vlakvkes. 

21  Hunvnwv  yekcat  naksevnickvn  ocet,  en  cuko  vhe- 
cicof,  en  nakockv  herkv  ofvn  ocakes. 

22  Momis  es  en  yekcat  oh  vlakof,  ohfvniket,  naksev- 

niekv  mv  enhonrvten  vkonahet,  nanvke  svpenkvlecvten 
tekvpices. 

23  Yc  vpvkekat  vc  vnrapes ;  momen  vc  vpake  vteloye- 
kat  vwahecet  os. 

24  Puyvfekcv  hvsvtkekat  este  osiyof,  ekvnv  kvrkapan 
ares,  fekvpkvn  hopoyet,  momet  eshecekot,  Cv  Lute 
aosiyvten  oh  fulkares,  maket. 

25  Momet  vlakof,  pasket  momet  mvherihocen  esheces. 

26  Momof  ayes,  momet  puyvfekcv  holvvvhoke  holwy- 
yeckv  erne  semuntvlvke  kolvpaken  evpayet,  esceyet,  mvn 
vpokes ;  momen  mv  este  en  hueretv  espoket  hvteceskvn 
’sen  holwakes. 

27  Momen  mome  ocvtes,  heyv  nanvke  opunayof,  hokte 
este  sulkat  hvmket  en  hake  kvwapet,  Hopuetakhute  ce 
heckuecvte,  momet  epese  coketskvte  en  herakes,  kicvtes. 

28  Momis,  Momes,  momis  Hesaketvmese  em  opunvkvn 
pohet  vfvstakat  mit  en  herakes,  makvtes. 

29  Momen  este  sulsokat  vtelokof,  maketv  vlicecvtes ; 
Heyv  honvpse  holwvyecvket  omes ;  nake  eskerretvn 
hopoyakes ;  momis  nake  eskerretv  etv  emhoyekon ,  esker- 
re  tv  owalv  Convse  enake  tvlkusen  emhoyvres. 

30  Convse  Xenefitvlke  nake  es  en  kerretv  tate  etvpo- 
met  este  Echuswvt  heyv  honvpse  nake  es  en  kerretv 
taret  ok’. 

31  Wahvlv  em  mekko  hokte  heyv  hunvntake  vpaket 
ohfvcceckv  omof  akvwvpkvres  ;  momet  ohfvccecvkvres ; 
ekvnv  vtekakat  vtet  Salomv  en  hoporrenkv  pohvranet 
vlakvtet  ok’ ;  momen  hecvs,  Salomv  es  en  rakket  heyvn 
likes. 

32  Nenefv  hunvntake  heyv  este  honvpse  vpaket  oh¬ 
fvcceckv  omof  akvwvpiket,  ohfvccecvkvres ;  Convse  em 
erkenvketvn  em  vkerrickv  eticakvtet  ok’,  momen  hecvs, 
Convse  es  en  rakket  heyvn  likes. 

4 

33  Este  estomet  kulken  kulehcof,  ehken  monkat  svkerkv 
elecvn  eslihcekos,  momis  a’sceyatet  hvyayvke  hecvkvren 
kulke  sohhuerickvn  sohhuerices. 

34  Ena  en  kulke  eturwv  tes,  monkv  ce  turwvt  heren 
omat,  ce’na  omvlkvn  hvyayvket  fvcket  os,  momis  holwa- 
ket  on  omat,  ce’na  omvlkv  yomucket  fvcket  os. 

35  Monkv  vketecvkes,  hvyayvke  ece  ’pikat  yomucket 
omekaren. 

36  Monkv,  yomucket  estvmv  sekon,  ce’na  omvlkvn 
hvyayvket  fvcket  on  omat,  omvlkvn  hvyayvket  fvcke 
tares,  kulke  here  hvyvyakat  cen  hvyvyicat  etvpomen. 

37  Momen  opunayof,  Falvsevlke  hvmket  en  hompvren 
em  ’pohvtes ;  momen  ecehyet,  hompetvn  vlikvtes. 

38  Momen  hompetvn  vlikeko  munket  e  okkosekan 
Falvsevlket  hecof,  estomahes  komvtes. 

39  Momen  Pucaset  kicvtes,  Hiyomat,  Falvsevlke  toyats- 
kat,  halo  momet  pvlvknv  onvpvn  hvsvthvken  hayatskes, 
momis  ec  ofv  svpenkvleckv  momet  holwvyeckv  es  fvckes. 

40  Hoporrenvkeko  toyatsJcat ,  onvpv  ocat  hayvte,  matat 
ofv  ocateu  hayekat  haks  ? 

41  Momis  nake  ocatskat  asossen  heromkv  min  est’ 
emvkes ;  momen  hecvkes,  nak  omvlkv  cen  hvsvthvket  os. 

42  Momis  cen  holwakvkes,  Falvsevlke  toyatskat!  ko- 
fockv,  momen  lutv  momen  vhockv  omvlkv  tekvpvke 
espalan  fekatsket,  ohfvcceckv  momet  Hesaketvmese  em 
vmokeckv  wikatskekv ;  hey v  nanvken  momecatskvnt  os, 
momet  vpvlwvn  wikekot. 

43  Cen  holwakvkes,  Falvsevlke  toyatskat!  senekake  ofv 
ohliketv  svmomvkus  mahan,  momet  nakwikv  vlkan  vseketv 
cem  vlostvket  ok’. 

44  Cen  holwakvkes,  Falvsevlke  momet  cokv-hayvlke, 
mekusapv-vhayvlke  toyatskat !  este-herickv  heckvkeko, 
estet  kerrekot  oh  yvkvpakan,  mv  omakatsket  ok.’ 

45  Mvhaya,  hvmmaketskat  pnraeu  ylesketvn  pun  hayet 
oketsks,  vhakv-hayvlke  hvmket  momof  em  vyoposket 
kicvtes. 

46  Momen,  Cemeu  cen  holwakvkes !  vhakv-hayvlke 
toyatskat,  sapokv  acukoyetv  yekcvken  est’  oh  wvkecet, 
oeraet  mv  sapokv  cenke  wesakv  take  hvmkusis  es  cela- 
yatskekot  omekv,  kicvtes. 

47  Cen  holwakvkes !  ce’rkvlke  take  owalvlken  pv- 
svtakvtet  omen,  cemet  en  sepvlkv  hahicatsket  omekv. 

48  Mehenwvn  cemet  ce’rkvlke  take  em  vtotketv  em 
vkvsamatskat  kerknecatskes ;  mvt  pvsvtakvtet  omen, 
cemet  sepvlkvn  en  hahicatsket  omekv. 

49  Monkv,  Owalvlken  momen  vpastelvlken  ohtotvkares, 
momen  vpvlwvn  pvsatet  assecvkvres,  Hesaketvmese  en 
hoporrenkvt  makvtet  os. 

50  Heyv  ekvnv  vliceckv  vteken  owalvlke  e  catv  pv- 
latkvte  omvlkv  heyv  honvpsen  em  ’pohohvren  ; 

51  Epel  e  catvn  Svkelivs,  mv  cuko  vcakat  altv  em  oh 
etenrvwv  elehocvte  e  catvn  vteken.  Mehenwvn,  ce 
kicvkis,  Heyv  honvpsen  em  ’pohohvres. 

52  Cen  holwakvkes,  vhakv-hayvlke  toyatskat !  nak- 
kerretv  eshaweckv  vkonahatskvtet  ok’ ;  cemet  esceyekot, 
esceyakateu  emvnvttecatskvtes. 

53  Momen  heyv  nanvken  kicakof,  cokv-hayvlke  momen 
Falvsevlke  ohyekcicet,  nanvke  sulken  opunvyecicetvn 
vlicecakvtes  ; 

54  Mvkerretvn  ’semehaket,  momet  nake  e  cukwv  aossen 
’sehset  es  vnrvpvre  hopoyaket. 

SETENTVCKE  12. 

Momof,  este  en  sulke  vhonkvtesko  tayat  vteloken, 
svhere  mahekv  etohsvpaklof,  Falvsevlke  espakkueckv,  mv 
mekusvpkv  vhayetvt  os,  em  e  vketecvkes,  en  kerrepvlken 
taten  kicetv  vlicecvtes. 

2  Nake  ohrvnke  enrvmkvranekat  sekon,  mo  men  ehke 
kerkvranekat  sekot  omekv. 

3  Monkv  naken  yomucke  ofvn  opunayatskvte  hvyayvke 
ofvn  pohkvres ;  momen  mv  nvthofuce  ofv  ehvcko  ofvn 
opunayatskvte  cuko  onvpvn  kerkuehocvres. 

4  Momen  ce  kicvkis,  vn  hessvlke  toyatskat,  Ena 
elecaket,  momis  mv  hoyanat  naken  momecvke  tayan 
ocvkekat  em  penkvlahkatskvs. 

5  Momis  estimvn  em  penkvlvranatskat  homvn  eem 
onayvranvkis ;  Mv  elebcof,  totkv-rakkon  vk  wike  taye 
yekcetv  ocan  em  penkvlvkes ;  mehenwvn  ce  kicvkis,  Mvn 
em  penkvlvkes. 

6  Cutkucvlke  cahkepat  hoporrenkv  hvmken  wihoyet 
omeko  haks  ?  momen  hvmkusis  Hesaketvmese  ehomvn 
ehoskekos. 

7  Momis  ce  kvesse  tis  omvlkv  ahonkvtkvket  os.  Monkv 
ce  penkahlvkates,  cutkucvlke  sulken  ’sem  vcakatsket  os. 

8  Momen  ce  kicvkis,  Estimvt  o  estomet  este  ehomvn  cv 
kerkuecen  omat,  emeu  este  Eehuswvt  Hesaketvmese  en 
hvlwe  estvlke  ehomvn  kerkuecvres. 

9  Momis  este  ehomv  vm  evtuecat  emeu  Hesaketvmese 
en  hvlwe  estvlke  ehomvn  em  evtuehocvres. 

10  Momen  estimvt  o  estomet  este  Echuswv  vnrvpen 
opunvkvn  ’sopunvyecen  omat,  enkvpvyecihocvres ;  momis 
Puyvfekcv  Ycakan  tvklecat  enkvpvyecihohcekos. 

11  Momen  senekakevlkan,  momet  fvccecvlke  mornet 
yekcetv  ocakan  es  ce  yihocof,  Naken  vyoposkeyvr  haks  ? 
monkat,  Estomen,  hvtvm  naken  opunahoyeyvr  haks? 
komet  vkerrihcatskvs : 

12  Puyvfekcv  Ycakat  mata  hvse-vkerkv  ofvn  makvra- 
natskat  ce  mvhayvkvret  ok’. 

13  Momen  este  sulkat  hvmket,  Mvhaya,  tecakkvyan 
nake  ocvraneyvte  vn  kvpicvren  kicvs,  kicvtes. 

14  Momen,  Este  hunvnwv  toyetskat,  Estimvt  cem 
fvccecvn,  raonkat  cem  etekvpicv  taken  cv  hayvt  haks  ? 
kicvtes. 

15  Momet,  Yketecvkes,  momet  nak  sulecetv  kometvn  e 
vfekcakhvkes ;  este  en  hesaketv  nak  snlke  epucasat  tvlke- 
kot  omekv,  kicakvtes. 

16  Momen  opunvkv  svhopakvn  es  em  punavaket 
makvtes ;  Este  nakocv  kvmket  em  ekvnv  nake  sulket  oh 
lokcvtes  ; 

17  Momen  e  vkerricet,  Xaken  estomar  haks?  estvmv 
vn  nak  lokcvke  hericvye  tayat  ocvkokv ;  makvtes. 

18  Momet,  Hey vn  momecares;  vn  tohton  lekaflehcit, 
senrakrvken  hay  ares,  momet  nake  vn  lokcakat,  momen 
vn  nakockv  omvlkvn  tnvn  vtehares. 

19  Momet,  Pnyvfekca,  nakockv  sulke,  ohrolope  snlke 
em  etetayen  hericetskes ;  fekapet,  hompet,  esket  momet 
afvckepvs,  vm  puyvfekcvn  kicares,  makvtes. 

20  Momis  Hesaketvmeset,  Hoporreneko  toyetskat , 
mucv  neren  cem  puyvfekcv  cem  ’pohohvres :  momof 
nanvke  ehopaketskvte  estimv  enake  tar  haks  ?  kicvtes. 

21  Hiyomet  os ,  nakockv  e  en  hericis,  Hesaketvmese 
ohfvccv  nake  ocekat. 

22  Momen  en  kerrepvlken  kicakvtes,  Monkv  ce  kicvkis, 
Cen  hesaketv  ohfvccv  vkerricet  ’se  naorihcatskvs,  nake 
hompvranatskat,  monkat  ena  nake  oh  kayvranatskat. 

23  Hesaketvt  hompetvn  muntvlet  os,  momen  enat 
accvken  muntvlet  os. 

24  Kakken  vkerricvkes,  vhocvkekot,  momet  vteloyvke- 
kot  omes ;  herickv  cukon  momet  tohton  ocvkekos ; 
momis  Hesaketvmeset  hompvkueces.  Ceme  mahvkvu 
fuswv  ’sem  vcakatsket  os. 

25  Momen  estomatskat  vkerricatskatet  cem  mahe  este- 
kuce  hvmke  e  ohvtvlayat&ke  taye  haks  ? 

26  Monkv  nake  cotkus  mahaten  momecatskeko  layers 
omat,  estomen  vpviwvn  5se  naoricatske  haks? 

27  Pvkpvke  lele  kihocan  estomet  mahat  vketecvkes; 
vtotkvkekot,  momet  fvllecvkekot  os ;  mome  estomis  ce 
kicvkis,  Salomv  en  rakketv  omvlkv  ofy  keyv  hvmkvtekat 
omet  vccekates. 

28  Monky  Hesaketvmese  pvhe  vnrvwv  ocat,  mv  mucv 
nettv  ocet,  in  omet  pvkse  tvklike  esnoricky  ofy  vpvlvthoyat 
tis  momen  vccecen  omat,  ceme  semuntvle  mahen 
ce’ccecvkvres ,  vkvsvmky  estomuse  ocatskat ! 

29  Momen  naken  hompvranatskat,  monkat  eskvranats- 
kat  hopokyatskvs  ;  momen  cem  vkerrickv  melohlvkates. 

30  Heyv  nanvke  omvlkvn  ekvnv  em  etvlwvvlket  kopo- 
yaket  omeky ;  momen  heyy  nanvke  ce  yacvkat  Cerke 
take  kerres. 

31  Momis  Hesaketvmese  em  etvlofv  min  hopoyvkes, 
momen  lieyv  nanvke  omvlkvt  cem  ohvpvkvkvres. 

32  Nvcomuse  tokkvlkatskat,  ce  penkahlvkates ;  Cerke 
take  ohmekketv  ce’metvn  es  afvcket  omekv. 

33  Nake  ocatskat  wiyet,  heromkvn  estemvkes ;  snkcv 
lesleke  liakekat,  momen  hvlhawat  ofvn  pokeko  tavat, 
horkopv  vwolicet,  monkat  sukehtv  vyvmalikekan  eho- 
pakvkepvkes. 

34  Estvmv  cenake  ocen  omat,  ce  feke  taken  mvn 
ocvret  ok5. 

35  Ce  tetackv  sewvnvket  omen,  cen  kulke  taket 
fenkvkekvs. 

36  Momen  cemet,  este  e  pncase  etepvyetv  ervlvkvranat 
emehakakat,  momat  vlaket  vnafkof,  vyvkhvmkusen  en 
hvwecvke  tayvres,  mv  omaket  omvkes . 

37  Mv  vtotkvlke,  epucase  vlakof,  vketecaken  eshecat  en 
herakes ;  mehenwvn  ce  kicvkis,  Esewvnaket,  hompvkvra- 
nan  vpoyet,  momet  a  ok  atet  em  afvstvkvres. 

38  Momen  vketeckv  svhokkolan  vlaket,  monkat  vke- 
teckv  svtutcenan  vlaket,  momvken  eshecen  omat,  mv 
vtotkvlke  en  herakes. 

39  Momen  heyvn  kerrvkes,  cuko -pucase  hvse- vkerkv 
estomen  horkopv  vlvkvranan  kerrvten  omat,  vketecet,  en 
cuko  hopvnkvre  etektvnecekvnt  omes. 

40  Monkv  cemeu  ce  metetakvket  omekvs;  este  Echus- 
wvt,  hvse  vkerkv  mohmes  komatskekofvn  vlaket  omekv. 

41  Momen  Petvt  kicvtes,  Pucase,  heyv  opunvkv  sv- 
hopa-kv  pumen  pum  punayetske  haks  ?  monkat  omvlkv 
tis  ? 

42  Momen  Pucaset  kicvtes,  Cuko  vfastv  heroine  mo- 
met  hoporrene,  mv  epucaset  en  cuko  vtehkvlke  ohfvnke 
hayvte,  em  oketv  orof  hompetv  emvren,  estimvt  mv  te  ? 

43  Mv  vtotkv  momen  vfasten,  e  pucaset  vlaket  eshecat, 
en  heres. 

44  Mehenwvn  ce  kicvkis,  Nake  ocat  omvlkv  ohvfastvn 
hayvres. 

45  Momis  mv  vtotkvt,  Cv  pucase  vlvketv  vcewices,  e 
feke  ofvn  maket,  vtotkv  hunvntake,  momen  vtotkv 
hoktvke  nafketvn,  momet  hompet  momet  esket,  hacetvn 
vlicecen  omat; 

46  Mv  vtotkv  e  pucase  nettv  en  nene  hecekot,  momet 
hvse  vkerkv  kerrekofvn  vlvkvres,  momet  etetahcet,  en 
liketv  vkvsvmvkekat  vpvken  em  mellvres. 

47  Momen  mv  vtotkv,  epucase  em  eyackvn  kerret,  e 
etetakuecet,  em  eyackv  vcvkvyen  momecekat,  tayen 
rukafkoyvres. 

48  Momis  mv  kerrekate  rukafkv  oricen  momecvtet 
nvcomusen  rukaf hoyvres.  Estimvt  o  estomet  sulke  em- 
hoyat  sulken  em  ’pohohvres ;  momen  estimvt  o  estomen 
sulken  em  wihokvte,  matan  sensulken  em  ’pohohvret 
ok’. 

49  Totkv  ekvnvn  ohtotvranit  vlakit  omis,  momet  entis 
vhetket  on  omat,  naken  komi  haks? 

50  Momis  paptesvm  es  paptiskaren  ocis,  momet,  pokeko 
vtekat,  tayen  vc  ohyekcihocet  omes ! 

51  Ekvnvn  herkvn  oh  es f  emvranet  vlaket  os,  cv  ko~ 
matske  haks  ?  Monkos,  ce  kicvkis,  momis  etenkvpvketv 
mimvn ; 

52  Mucv  vtekat  cahkepat  cuko  hvmken  vtehket  ctekv- 
pvkvret  ok’,  tutcenet  hokkolen  vnrvpaken,  hokkolet 
tutcenen  vnrvpaken. 

53  Erket  eppucen  vnrvpet  tekvpvkvres,  momen  eppucet 
erken  vnrvpen  ;  ecket  echuswvn  vnrvpen,  momet  echus- 
wvt  ecken  vnrvpen ;  ecket  emehiwvn  vnrvpvres,  momet 
emehiwvt  ehe  ecken  vnrvpvres. 

54  Momen  este  sulkan  heyvn  kicakvtes ;  Aholocet 
hvse-vkiatkv  aosset  kvwapken  hecatskof  vpakuset,  Osket 
svlakes,  makatsket  os;  momen  momet  os. 

55  Momen  wahvlv  hotvle  hotalen  hecatskof,  Hiyet 
ocvres,  makatsken,  momet  omes. 

56  Mekusapv-vhayvlke  toyatsJcat ,  sntv  ekvnv  tepakat  on 
heckvn  kerratske  tayes,  momis  estoman  heyv  oketvn 
kerratskeko  haks  ? 

57  Momes,  momen  estoman  ceme  mahusat  nake  fvccan 
eskerratskeko  haks  ? 

58  Ce’nrapv  vpaket  fvccecv  oh  ayetskof,  vhoyatskof 
heren  vketecetskvres,  em  vnvttetske  tetay  vren  ;  monkon 
omat,  fvccecv  ebomvn  ce  huericen,  ivccecvt  este-wvnayv 
ehomvn  ce  wihken,  momen  este*wvnayvt  cuko-yekcvn 
ce  ’pikvres. 

59  Cem  onayis,  mvn  enkvpaketskeko  emunket,  to- 
kunawuce  cotkus  mahat  espoke  mahen  fehketske  tvl- 
kusvres. 

SETENTYCKE  13. 

Mv  omof  Kalvlevlke  e  catvn  Pilvtet  em  oknekrickvn 
svpayvte  ohfvccv  em  onayakat  vpvkakvtes. 

2  Momen  Cesvs  vyoposket,  Mv  Kalvlevlke  nanvke 
kiyomvken  es  estemerrakvtet  ok’,  naorkvlke  Kalvlevlke 
omvlkv  semuntvlvke  tates,  komatske  kaks? 

3  Monkos,  ce  kicvkis;  momis  cemeu  vkerrickv  eti- 
catskekon  omat,  omvlkatskat  matvpomuset  ce  ’ste- 
merkvkvres. 

4  Monkat  pale  cenvpokkakat  cuko  hvlwe  Silovm  ofvn  ok 
latke  pvsatvte  naorkvlke  Celuslvme  tvlofv  fullat  omvlkv 
semuntvlvke  tates,  komatske  kaks  ? 

5  Monkos,  ce  kicvkis ;  momis  cemeu  vkerrickv  eti- 
catskekon  omat,  omvlkatskat  matvpomuset  ce  ’stemer- 
kvkvres,  kicakvtes. 

6  Momen  keyv  opunvkv  svkopakvn  opunay vtes ;  Este- 
liunvnwv  kvmket  ke-rakko  vpe  erne  pvrko  cvpofv  ofvn 
vkocken  ocvtes ;  momet  vlakket,  em  etten  ok  kopoyet, 
eskecekates. 

Y  Momof  pvrko-cvpofv  vfastvn,  Hecvs,  okrolope  tutce- 
nen  vlakit,  keyv  ke-rakko  vpe  em  etten  vkopoyit,  momis 
eskecvkos ;  tvcvs,  estoman  ekvnvn  ekvperkvn  yvmak- 
kuece  kaks  ? 

8  Momen  em  vyoposket,  Pucase,  mucv  okrolopen  kvtvm 
wiketsket  emunken,  vnakvn  korrit  em  vlekwikcvrs  ; 

9  Momen  em  ette  kayen  omat,  heres  ;  momis  monkon 
omat,  mv  eryupvn  tvcetskvres,  kicvtes. 

10  Momen  nettvcakon  senekake  kvmke  ofvn  este- 
mvkayvtes. 

11  Momen  kecvs,  kokte  yekcetv  sumecice  enokketv 
okrolope  palen  cenvpokkaken  es  enokkvte^  momet 
tepvkockvtet  ot,  momet  estomet  alopotkeko  tayet 
likvtes. 

12  Momen  Cesvs  hecof,  enhuehkvtes,  momet,  Hokte 
toyetskat,  cem  enokketv  enrecopketskes,  kicvtes. 

13  Momen  enke  oh  wvkhokicvtes ;  momen  moman 
vpakusen  lvpotke  hahket,  Hesaketvmesen  vrakkuecvtes. 

14  Momen  Cesvs  nettveako  omof  wicecvtet  ok’,  sene- 
kake  semevpayvt  cvpvkket  vyoposket,  Nettv  epakat  mv 
ofv  este  vtotke  tayat  ocet  os  ;  mv  ofvn  a  vwatsken,  cem 
wicehocvkekvs ;  momis  nettveako  tokon,  este  snlkan 
kicakvtes. 

1  5  Pncaset  em  vyoposket,  Mekusapv-vhayv  toyetskat , 
omvlkatskat  nettveakon  wakv  monkat  corakko-wakv 
ehuten  vwvnakvten  enrecopet,  hvlahtet  esknecetvn  svpe- 
yatskeko  haks  ? 

16  Monkv  heyv  hokte,  Eplehame  e’chuste,  heevs,  heyv 
ohrolope  palen  cenvpohkake  oren  Setvne  wvnayvte,  net¬ 
tveakon  heyv  wvnakv  enrecopkeko  taye  haks?  kicvtes. 

17  Momen  heyv  nanvken  mahkof,  vnrapvlke  omvlkv 
vlsvke  hakvtes,  momen  este  omvlkvt  afvckakvtes,  nake 
rakrvke  erne  eteropotten  momakvten. 

18  Momof  makvtes,  Hesaketvmese  em  ohmekketv  nake 
ome  haks  ?  momen  nake  es  vhopayar  haks  ? 

19  Mvstv  enerkvn  estet  ehset,  erne  cvpofuce  ofvn 
vwihken,  momen  hontet  eto  rakke  haken,  hvlwe  fuswv 
elvccen  oh  vpokes ;  mv  omet  os. 

20  Momen  hvtvm  makvtes,  Naken  Hesaketvmese  em 
ohmekketv  es  vhopayar  haks  ? 

21  Espakkneckv  hoktet  cahwet,  hockvte  vkerkv  tutcene 
ofvn  ehhen,  momen  oce  munken  omvlkvt  pakkvtes ;  mv 
omet  os. 

22  Momen  estemvhayet  tvlofv  tolofuce  tis  eteropottet, 
Celuslvme  fvccvn  avvtes. 

23  Momof  hvmket  kicvtes,  Pucase,  hesahokvranat  nv- 
comuset  ome  haks  ?  Momen  kicakvtes ; 

24  Vhauke  cotkan  esceyetvn  vcevllvkes;  ce  kicvkis, 
Snlket  esceyetvn  hopoyis,  umvkekaret  ok’. 

25  Cnko-pucase  akvwvpiket,  vhauken  vkhottehpof,  fet- 
tvn  svpaklet  vhauken  vnvfketvn  vlicecet,  Pucase,  Pu¬ 
case,  pun  hvwecvs ;  makatsken  omat,  raomen  vyoposket, 
Ce  kerrvkot,  estvmvn  awatskat  kerrvkos ,  ce  kicvken 
omat ; 

26  Momof,  Ce  homvn  hompet,  eskeyvtes,  momen  pum 
etvlofv  etehoyvnkv  ofvn  mvhayetskvtes,  maketvn  vliee- 
catskvres. 

2  V  Momis  makvres,  Ce  kicvkis,  ce  kerrvkot,  estvmvn 
awatskat  kerrvkos  ;  v’nkvpvkvkes,  holwvyeckv  vtotkvlke 
omvlkatskat. 

28  Hvkihketv  -momet  enute  setekketvt  ocvres,  Ep- 
lehame,  Iseke,  Cekvpe  momet  owalvlke  omvlkv  Hesa- 
ketvmese  em  etvlofv  vpoken  hecatsken,  centake  ’sec 
ossihocof. 

29  Momen  hvsossv-fvccv,  momen  hvsaklatkv-fvccv,  mo¬ 
men  honerv-fvccv,  momen  wahvlv-fvccvu  a  vwet,  Hesa- 
ketvmese  em  etvlofvn  vpokvres. 

30  Momen  hecvs,  enhvteceskv  taranat  espoket  ocakes, 
momen  espoke  taranat  enhvteceskvt  ocakes. 

31  Mv  nettv  etvwvn  Falvsevlke  vpvlwvt  en  yicet, 
Osiyet,  y vmvn  enkvpvkvs  ;  Helot  ce  ’lecetvn  komekv ; 
kicakvtes. 

32  Momen,  Vpehyet,  mv  culvn  em  onvyvkes,  Hecvs, 
mucv-nettvn  momet  pvksen  puyvfekcv  holwvhokan  sos- 
sicit,  enokketvn  wicecis,  momen  nettv  svtutcenan  es  vm 
pokvres. 

33  Momis  mucv  nettv,  pvkse  momet  rempvksen  yvkv- 
pvranvyet  os;  Celuslvme  en  lvpvtken  owalvt  sumkeko 
tayet  omekv. 

34  Celuslvme,  Celuslvme,  owalvlke  pvsatetskat,  momet 

my  ec  ohtothoyat  cvto  es  nafketskat ;  etewole  estomusen 
cen  hopuetake  tottolose  echustakuce  tvrpv  elecv  vteloyat 
omen  ce  mecvkvye  tayvte  tat,  momis  cemet  komats- 
kekates ! 

35  Hecvs,  cen  cuko  tvnken  cem  wihokes.  Momen 
mehenwvn  ce  kicvkis,  Mucv  vtekat  cv  hecatskekon,  Pu- 
case  hocefkv  ofv  vlakat  vrakkuehocet  os,  makatske  nettv 
vlahke  tvlkvres. 

SETENTVCKE  14. 

Momen  mome  ocvtes,  nettvcakon  tvkliken  hompvranet, 
Falvsevlke  en  homvhhotvlke  hvmkat  en  cukon  eceyof, 
vketeeakvtes. 

2  Momen  hecvs,  hunvnwv  hvmket  ena  pakketv  es 
enokket  ehomvn  likvtes. 

3  Momen  Cesvs  vyoposket,  vhakv-hayvlke  momen  Falv- 
sevlken,  Nettvcako  omof  wicecetv  fvccvt  o  haks?  kica- 
kvtes. 

4  Momen  naken  makvkekates.  Momen  ehset,  em 
wicehcet,  vyecicvtes ; 

5  Momet  em  vyoposket,  Ece  ’pakvkat  estimvt,  corakko- 
wakv  monkat  wakv  tis  vksufkan  cem  vk  latkvken  omat, 
raoman  vpakusen,  nettvcako  omof  tis,  ossihcetskeko  te  ? 
kicakvtes. 

6  Momen  heyv  nanvke  ohfvccvn  em  vyoposkvkeko 
tayvtes. 

1  Momen  enhuehhokan  opunvkv  svhopakvn  punaya- 
kvtes,  estomen  tektvnke  herakan  enhopoyaken  hecof; 
kicaket, 

8  Etepvyetvn  este  estomet  ce’nhuehken  omat,  tektvnke 
svmomus  mahaten  lihketskvs,  hunvnwv  es  cen  hvlwe 
tis  enhuehke  witvtet  ok’ ; 

9  Momen  mv  tepakatske  ce’nhuehkvkvte  vlaket,  Tek- 

tvnke  heyv  hunvnwvn  emvs,  ce  kicen,  vlsuset  tektvmke 
kvncvpe  mail  an  esetvn  vlicecetskvres. 

10  Momis  ce’nhuehhohkof,  ayet,  tektvnke  kvncvpe 
mahan  likvs,  mv  ce’nhuehkvtet  vlakof,  Vn  hesse, 
senhvlwen  vcemkvs,  ce  kicvren  ;  momof  ece  ’paket  hom- 
pakat  ehomvn  vkvsvmkv  ocetskvres. 

11  Estimvt  o  estomet  e  hvlwecat  kvncvpuehocen,  mv  e 
kvncvpnecat  hvlwehocvres. 

12  Momof  e’nhuehkvteu  em  pun  ayet,  Fvccv-like  horn- 
petv,  monkat  yafke  hompetvn  hayetskof,  cen  hessvlke, 
monkat  ce  tecakkakat,  monkat  ce’nahvmkvlke,  monkat 
ce  ’wolicv  nakocvlke  enholiihketskvs ;  mometsken  omat, 
mvt  ce’nhuelikaken,  feketvt  cem  oce  witvres. 

13  Momis  hompetv-rakkon  hayetskof,  estemerrvlke, 
pvlvlakat,  yvkvpvkekat  hecvkekat  esyoman  enhuehkets- 
kvres  ; 

14  Momen  cen  hervres;  cem  fekvkeko  tayekv;  momis 
faccvlke  aenkvwvpketv  omof,  cem  fehokvret  ok’,  kicvtes. 

15  Momen  vpvke  hompakat  hvmket,  heyv  nanvken 
pohof,  En  heres,  Hesaketvmese  em  etvlofv  ofvn  tvklike 
hompvranat,  kicvtes. 

16  Momen  kicvtes,  Hunvnwv  hvmket,  hompetv-rakkon 
hayet,  sulken  enhuehkvtes; 

17  Momen,  Vwvkes,  hiyomat  nak  omvlkv  tetakes, 
yafke  hompetv  orof,  em  vtotkvt  enhuehhokan  kicvkvren 
vtotvtes. 

18  Momen  omvlkvt  temvpvlwvn  seokepkv  hayetyn 
vlicecakvtes.  Ekvnv  tvcken  nehsis,  momet  erhecvra- 
nvyet  os ;  vm  etektvnecetskvren  cem  ’pohepis,  enhvte- 
ceskat  kicvtes. 

19  Momen  hvmkat,  Wakv  mohwakke  cahkepen  nesvyet 
ot,  ahyit  eskerrvranis ;  vm  etektvnecetskvren  cem  ’po¬ 
hepis,  makvtes. 

20  Momen  etvt,  Hokten  epayikv ;  ayvko  tayes,  ma¬ 
le  vies, 

21  Momen  mv  vtotkv  vlakket,  keyv  nanvken  e  pucasen 
kerkueevtes.  Monkv  cuko-pucase  cvpakket,  Lvpken 
tvlofv  etelioyvnkv  tvptahan  momet  lopuckusari  osiyet, 
estemerrvlke,  pvlvlakat,  yvkvpvkekat  keevkekat  esyoman 
yvmvn  svtes,  kievtes. 

2,2  Momet  em  vtotkvt,  Pucase,  naken  momekvs,  ma- 
ketskat,  mokmes,  momen  tektvnke  emunkes,  kievtes. 

23  Momen  pucaset,  Xene  tvleme  momet  eto-lane  to- 
hopke  vlkan  osiyet,  a’seekueevs,  vn  cuko  fveke  taren, 
vtotkvn  kievtes. 

24  Ce  kievkikv,  Mv  hunvntake  enkuekliokvte  hvmkusis 
vn  kompetv-rakkon  lahsekos. 

25  Momen  este  sulsoke  maket  vcvkvpeyvtes ;  momen 
okfulotiket,  kicakvtes, 

26  Hunvnwv  estomet  e’rke,  momet  e’eke,  momet  e 
’hiwv,  momet  hopuetake,  momet  etecakkat,  momet 
ohvtvlakat  en  hesaketv  tis  enhomecekot,  vc  ok  aten 
omat,  vn  kerrepv  kaketv  nmeko  tayes. 

27  Momen  estimvt  o  estomet,  em  etokwelepkvn  karonet, 
vc  vevkatekon  omat,  vn  kerrepv  kaketv  umeko  tayes. 

28  Estit  ece  ’pakvkat  cuko-kvlwen  kayetvn  komat 
nanvke  espoye  tetayen  ocen  omat,  enkvteceskvn  likket, 
enrakkvn  vkonkvtekare  te  ? 

29  Monkon  omat,  em  wakkv  wvkecof,  poyeko  tayen 
omat,  kecakat  vtekat  vpelicetvn  vlicecakke  wites, 

30  Heyv  kunvnwv  enko  kayetv  vlieekeet,  poyeko 
tayvtes,  makaket. 

31  Monkat  mekko  estvt,  mekko  etimvn  korre  en  kayv- 
ranen  omat,  enkpe-rakko  palen  evpayet,  mv  cukpe-rakko 
pale  kokkolen  evpayet  vlvkvranan,  en  yekeepe  tetayat, 
enkvteceskvn  likket,  vkerricekat  kaks  ? 

32  Momet  monkon  omat,  hvmkat  hopvye  heren  are 
emunkof,  opunvkv-es -fullvlken  vtotet,  herkvn  hayetvn  em 
’pokes. 

33  Matvpomen  ece  ’pakvkat  estimvt  o  estomet  nake 
omvlkvn  ocat  wikekon  omat,  vn  kerrepv  haketv  uraeko 
taves. 

34  Okcvnwv  heret  omes,  momis  okcvnwvt  en  yekce  en 
sumkvten  omat,  naken  es  svpvtecvr  haks  ? 

35  Ekvnv  monkat  svlekwicetv  vtelokat  tis  en  lopicekos, 
momis  etvn  vpvlvthoyes.  Ehvcko  es  pohetvn  ocat 
pohekvs. 

SETENTVCKE  15. 

Momen  cvtokunawv  vteloyvlke  naorkvlke  esyomat 
omvlkvt  em  apokicvranet  vnakuecakvtes, 

2  Momen  Falvsevlke  momet  cokv-hayvlke  vnrvpen 
opunvyecet,  Heyv  hunvnwv  naorkvlke  evpayet,  vpaket 
hompes,  makakvtes. 

3  Momen  heyv  opnnvkv  svhopakvn  es  opunayet  ki- 
cakvtes, 

4  Ece  ’pakvkat  este-hunvnwv  estomet  yvpefikv  cnkpe 
hvmken  ocet,  hvmken  sumecicen  omat,  pale  ostvpake 
ostvpohkakan  vnrvwv  ofv  wihket,  mv  sumkan  er  hopoyat 
hopoye  emunket  eshecekar  haks  ? 

5  Momen  eshehcof,  es  afvcket  e  foluwvn  oh  wvkeces. 

6  Momet  e  hute  vlahkof,  en  hessvlke  em  vwolicvlke 
esyoman  enhohiket  vteloyes ;  Vc  vpaket  afvckepvkes/ vn 
yvpefikv  sumkvte  eshecit  omikv,  kicaket. 

7  Ce  kicvkis,  Matvpomen  este  naorkv  hvmke  em  vker- 
rickv  eticat  hvlwe  tvlofv  ofv  este  faccvlke  pale  ostvpake 
ostvpohkake  em  vkerrickv  etickv  en  sekar  tayan  sen- 
hoyvnen  oh  afvchokvres. 

8  Monkat  hokte  estvt,  tenelyv  palen  ocat,  hvmken 

sumecicen  omat,  kulken  kulehcet,  cukon  paset,  mo  met 
vwicecekot  hopoyet  emunket  eshecekar  haks  ? 

9  Momet  eshehcof,  en  hessvlke  momet  vwolicvlke 
enhohiket  vteloyet,  Vc  vpaket  afvckvkes,  tenelyv  snme- 
cicvyvten  esliehcikv,  maket  os. 

10  Matvpomen  ce  kicvkis,  Hesaketvmese  en  hvlwe 
estvlke  ehomvn  naorkv  hvmke  em  vkerrickv  eticat  oh 
afvchokes. 

11  Moraen  makvtes,  Hunvnwv  hvmket  eppuce  take 
hokkolen  oevtes. 

.12  Momen  esmvnettat  e’rken  kicvtes,  CVrke,  nake 
cvnalce  taranat  v’mes.  Momen  em  vhesaketvn  em  etekv- 
picvtes. 

13  Momen  nettv  vnveomekot  hoyanof,  eppuce  esmv- 
nettatet  omvlkvn  vtelohyet,  ekvnv  hopyyen  ayvtes,  mo¬ 
met  mvn  yvmahket  hueret,  en  nakockv  sumecicvtes. 

14  Momen  omvlkvn  yvmahkuehcof,  elauko  rakke  mv 
ekvnv  ofv  kvwapkvtes ;  momen  enkusvpketvn  vlicecvtes. 

15  Momen  ahyet,  mv  etvlwv  en  tvsekiyv  hvmken  er 
vpakvtes;  momen  erne  cvpofv  ofvn  vtotvtes,  sukhvn 
hompvkuecvren. 

16  Momen  tvlakohake  sukhv  hompakvten  e  nvrke  es 
fvcecetvn  eyacvtes  ;  momen  estimvt  emekates. 

17  Momen  e  vkerricof,  Cvrket  vtotkvlke  sulket  tvklike 
em  etetaye  semuntvlen  ocake  tat,  vnet  elaukot  cv  ’lvranus! 

18  Akvwvpikit,  cv’rken  oh  vyares,  momet  kicares, 
CVrke,  hvlwan  vnaorkit,  momet  ce  homvn  naorkis , 

]9  Momen  ce’ppuce  ohvtvlakat  cv  kihoce  tayat  orvkos, 
cem  vtotkvlke  pvlaketskvte  hvmke  omen  cv  hay  vs, 
kicvtes. 

20  Momen  akvwvpiket,  e’rken  em  vlakvtes.  Momis 
hopvye  here  emunken  e’rket  hecet,  em  merrvtes,  momet 
letiket,  e  nokwvn  oh  latket,  afvnkvtes. 

21  Momen  eppucet,  Cvrke,  hvlwan  vnaorkit,  raornet  ce 
homvn  naorkis,  momet  ohvtvlakat  ce’ppuce  cv  kihoce 
tetayat  orvkos,  kicvtes. 

22  Momis  erket  em  vtotkvlken  em  punayet,  Kapv  here 
mahan  esawet,  vccecvkes  ;  momet  esten ke wesakpikv n 
e’nken  em  ’piket,  estelepikv  em  vtehvkes ; 

23  Momet  wakuce  nehicvkvten  yvmvn  esyicet,  elecvkes; 
momet  hompet,  afvckvkeres ; 

24  Heyv  cv’ppuce  elvnket,  hvtvm  ahesaket ;  sumkvn- 
kis,  hvtvm  hecket  omekv,  kicakvtes.  Momen  afvcketvn 
vlicecakvtes. 

25  Momen  e’ppuce  vculicat  cvpofvn  arvtes ;  mo¬ 
met  cukon  vwolicof,  hayeckv  momen  opvnkvn  poky- 
tes. 

26  Momen  vtotkv  hvmken  enhohiket,  Heyy  nanvket 
waken  oke  haks  ?  Meet  em  ’pohvtes. 

27  Momen  kicvtes,  Tecakketskat  vlvkes;  momen 
ce’rket  wakuce  nehicvkvten  elehces,  cvfeknet  momet 
temvpoken  evpayekv. 

28  Momen  cvpakket,  eceyetvn  eyacekates  ;  monkv  e’rket 
aosiyet,  eceyvren  em  ’pohepvtes. 

29  Momen  vyoposket,  e’rken  kicvtes,  Hecvs,  heyv  ohro- 
lope  sulken  cera  vtotkis  ;  cem  vhakv  tis  tohwvl vpkvy vte 
sekos ;  mont  omis,  vn  hessvlke  vpake  afvcketv  hayvye 
tetayat  cowatuce  tis  v’metskvt  seks ; 

30  Momis  heyv  ce’ppuce,  hoktvke  hoktarvke  vpaket 
cem  vhesaketv  cen  lokvte,  er  vlahkof,  wakuce  nehicv¬ 
kvten  em  elehcetskes. 

31  Momen  kicvtes,  OVppuce,  estofis  vc  vpaketskes ; 
momen  cvnake  omvlkv  cenake  tes. 

32  Afvcketv  hayet,  momet  afvckvkeyvre  herises,  heyv 
etecakketskat  elvnket,  momet  ahesakes ;  momet  sum- 
kvnkis,  he  ekes. 

SETENTVCKE  16. 

Momet  en  kerrepvlken  em  punayet ,  Este  nakoce  hvmket 
cuko-yfastvn  oce  tates ;  momen  mvt,  Cen  nakockv  cen 
yvmahkuecvtes,  Meet  em  opunvyehoevtes. 

2  Momen  enhohiket,  Naket  estomen  heyv  nalce  ec 
ohfvccv  pohit  omi  haks  ?  estomen  cuko  vfastetskvten  e 
ohonvyvs;  ohvtvlakat  cnko-vfastv  hueretskeko  tayekv, 
kievtes. 

3  Momof  cuko-vfastv  erne  ofyn  opunayet,  Naken 
estomvranvya  ?  cv  pucase  cuko-vfvstety  vc  vkonahekv ; 
korrvko  tayes ;  momet  nak  vpohetv  tat  yc  vlset  os. 

4  Cuko  vfystetv  ve  ossihocof  naken  estomyranvyat 
kerris,  en  cuko  take  ofvn  cv  yvpayvkvren,  makvtes. 

5  Monkv  e  pucase  vhuericakat  vtekat  enhuehkvtes,  mo¬ 
met  enhvteceskvn,  Nvcomen  cv  pucase  ece  ’huericet  o 
haks  ?  kievtes. 

6  Momen,  Olefv  neha  vkerkv  cukpe  hvmken,  makvtes. 
Momen,  Cen  nakcokv  eskerkvn  ehset,  lvpken  lihket,  pale 
cahkepen  coyvs,  kievtes. 

7  Momet  etvn  kievtes,  Nvcomen  e  vhuericetske  haks  ? 
Momen,  Teleko  vkerkv  cukpe  hvmken,  makvtes.  Mo¬ 
men,  Cen  nakcokv  eskerkvn  ehset,  pale  cenvpaken  coyvs, 
kievtes. 

8  Momen  epucaset  cuko-vfastv  fvccekan  vkvsamvtes, 
hoporrenuset  momeevtet  ok’ ;  yvmv  ekvnv  hopuetake  en 
hesaketv  ofvn  hvyayvke  en  hopuetake  ’sen  hoporrenvket 
omekv. 

9  Momen  ce  kievkis,  Nakockv  fvcceko  ocakan  aossen 
cen  hessvlke  taken  hay vkes ;  momat  meyuksicatskof, 
vpoketv  yuksv-seko  ofvn  ce  yvpayvkvren. 

10  Estimvt  mv  cotkus  mahat  ohfvccv  heromet  on  omat, 
sulkat  tis  ohfvccv  heromet  os ;  momen  cotkus  mahat  ohfvc¬ 
cv  estit  fvccekon  omat,  sulkate  ohfvccvu  fvccekot  os. 

11  Monkv  nakockv  fvccekat  ohfvccv  ce  heromvkekaten 
omat,  estimvt  nakockv  mehenwan  cem  wikvkvr  haks  ? 

12  Momen  este-hunvnwv  etv  enake  ohfvccv  ce  heromv¬ 
kekaten  omat,  estimvt  cenaken  ce’mvkvr  haks  ? 

13  Vtotkv  estomet  epucase  hokkolen  em  vtotikekos ; 
hvmken  en  homecet,  momet  hvmkan  vnokecet ;  monkat 
hvmken  hvlatet,  momet  hvmkan  vnrapet  ok’.  Hesaketv¬ 
mese  nake-ockv  eshokkolen  em  vtotketv  umatskeko 
tayes. 

14  Momen  Falvsevlket,  nake  ockv  eyacvket  omet,  heyv 
nanvke  omvlkvn  pohaket,  vpelicakvtes. 

15  Momen  kicakvtes,  Cemetake  este  ehomvn  e  fvcce- 
cakat  toyatskes ;  momis  Hesaketvmeset  ce  feketaken 
kerres ;  nake  este  vpvke  vrakkuehocat  Hesaketvmese 
ehomv  enhomeckvt  omekv. 

16  Vhakv  momen  owalvlke  emunken  Canet  vlakvtes ; 
mv  vtekat  Hesaketvmese  em  ohmekketv  ’serkenvkhoyen, 
este  omvlkvt  vyekcet  esceyet  os. 

17  Momen  sntv  ekvnv  tepakat  sumhoke  tayat  yek- 
cekon,  heyv  vhakv  ofv  satkv  cotkusat  hvmke  tis  sumkat 
mit  yekcet  os. 

18  E  ’hiwvn  wihket,  etvn  epayat  vtekat  hoktaret  os; 
momen  ehe  wikvten  epayat  vtekat  hoktaret  os. 

19  Este-hunvmyv  nakoce  hvmke  tates,  accvke  okholatte 
hvnvwelv  telekmnse  tepakan  accet,  momet  nettv  omvlkvn 
horn  pet  v-rakkon  ocet,  here  mahen  likvtes; 

20  Momen  nakvpohv  hvmket,  hvmkv  lekhowet,  Lisvle 
hocefke  tates, 

21  Momet  hompetv  wokucke  este  nakeoce  em  ohhom- 
petv  a  pvlatkat  hompihocvre  eyacen,  en  tohopkvhauken 
vwvkechoyvtes  ;  momen  ohvtvlakat  efvt  yicet,  lekhowan 
en  lasakvtes. 

22  Momen  mome  ocvtes,  nakvpohv  ehlen,  hvlwe  estet 

Eplehame  e  hokpe  ofvn  svpeyvtes.  Momen  nakeocvt 
ehlen,  herihocvtes. 

23  Momet  totkv-rakko  ofv  estemerket,  en  renakv 
kvwapet,  Eplehame  hopvyen  hecvtes,  momet  Lisvlet  e 
hokpe  ofvt  on. 

24  Momet  huehket,  Eplehame  cv’rke,  vc  oh  merrvs, 
momet  Lisvle  vtotetsken,  enke-wesakv  eyuksvn  uewvn  vk 
cakhehcet,  cv  tulaswvn  es  vn  kvsvppuecekvs ;  heyv  fenke 
ofvn  cv  ’stemerrekv,  makvtes. 

25  Momisem  Eplehamet  kicvtes,  CVppuce,'cen  hesa- 
ketv  ofv  nake  herake  cen  hecken,  momen  matvpomet 
Lisvle  nake  holwvhokat  en  heckvten  vkerricvs;  momis 
hiyomat  emahlvpvtken,  cemet  ce  ’stemerkes. 

26  Momen  heyv  nake  omvlkv  ohvpakat,  pume  ceme 
esyomeyat  pu  tenrvwv  sufke  rakke  vkueyihoceko  tayet 
oces,  momat  yvmvn  enkvpaket  tohtiyehcet,  ec  oricetvn 
komakat  momvkeko  tayes  ;  momen  ce’nkvpaket  a  ep  oh 
vwetv  komat  tis  momvkeko  tayes. 

27  Momen  makvtes,  CVrke,  monkv  cv’rke  hnten  vtotets- 
kvren  cem  ’pohepis ; 

28  Tecakkvyat  cahkepen  ocikv;  heyvn  en  kerkuecen, 
heyv  estemerketv  ocan  yesceyekaren. 

29  Eplehamet,  Moses  owalvlke  esyoman  ocakes ;  mvn 
em  apohicvkekvs,  kicvtes. 

30  Momen,  Monkos,  Eplehame  cv’rke  toyetskat ;  momis 
kvmket  elkv  a  en  kvwvpket  oh  ayen  omat,  vkerrickvn 
eticvkvres,  makvtes. 

31  Momen,  Moses  owalvlke  esyoman  em  apohicvkekon 
omat,  elkv  a  en  kvwapkat  tis  vkvsvmepnecvkeko  tayet 
omes,  kicvtes. 

SETENTYCKE  17. 

Momen  en  kerrepvlken  kicakvtes,  Naorkepueckvyicvke- 
kare  monko  tayet  omes,  momis  en  hoi  wakes,  mv  este 
omecicen  yicat ! 

2  Heyv  lopucke  hvmkat  naorkepuecekon,  emfolotkv  en 
cvtot  e  nokwv  vtvriken  nehvtkv  vk  wihokat  mit  en  heret 
os. 

3  E  vketecvkes ;  Tecakketskat  ece  ’naorken  omat, 
era  vsehvs ;  mo  met  vkerrickv  eticen  omat,  em  merrvs.  ♦ 

4  Momen  nettv  kvmken  kolvpaken  ece  ’naorken  omat, 
momet  kolvpaken  nettv  kvmken  a  ec  oh  fulotket,  Yker- 
rickvn  eticis,  maken  omat,  em  merrvs. 

5  Momen  vpastelvlket,  Ykvsvmkvn  pnm  ohvtvlvyvs, 
Pucasen  kicakvtes. 

6  Momen  Pucaset  makvtes,  Vkvsvmkv  mvstv  enerkv 
hvmke  omen  ocatsken  omat,  heyv  eto  sekvmin  hocefJcan , 
Yvlonkv  es  cupeniket,  uehvtkvn  vk  vhockvs,  kicatsken, 
cem  apohicvres. 

7  Momis  estimvt  ece  ’pakvkat,  vtotkv  cvpayeckv  mon- 
kat  wakv-hompvkueckvn  vrecicvten,  cvpofvn  ra  atan  vpa- 
kusen,  Ahtet  hompvs,  kicvr  haks  ? 

8  Momis,  Nake  hompvye  tayat  tetakuehcet,  sewvnaket, 
hompet  eskvyof  vm  vtotketsken,  mv  hoyanat,  hompet 
esketskvres,  min  kicekare  te  ? 

9  E  pucaset ,  mv  vtotkv  nake  kicvte  momecvte 
svrahkvn,  Ce  ’kvsamis,  kicvres,  komatske  haks?  Mon- 
kos,  komis. 

10  Gemen  matvpomen,  nake  ce  kicvkvte  omvlkvn  mo¬ 
rn  eh  catsk  of,  Ytotkvlke  lopicvkeko  toyes ;  nake  mo- 
mecvraneyvten  momeces,  makvkvtcvs. 

11  Momen  mome  ocvtes,  Celuslvmen  ayof,  Semelev 
momen  Kalvlen  teropottvtes. 

12  Momen  tvlofuce  hvmken  eceyof,  este-hunvntake  lepv- 
vlke  palet  a  vnrvpet  awet  hopvyen  svpaklvtes ; 

13  Momet  en  haken  kvwvpaket,  Cesvs,  Mvhaya,  pum 
merrvs,  makakvtes. 

14  Momen  hecakof,  Vpehyet,  piestvlken  e  hecicvkes, 

kicakvtes.  Momen  morae  ocvtes,  vpeyof,  en  hvsvtha- 
kvtes. 

15  Momen  hvmket,  em  wiken  hecof,  er  afuliket,  en  hake 
yekcen  Hesaketvmesen  ’svrakkuecvtes, 

16  Momet  e’le  vnakvn  e  turofvn  oh  Ivtiket,  vkvsamvtes; 
momet  Semelevlket  omvtes. 

17  Momen  Cesvs  vyoposket  kicvtes,  Palet  en  hvsvthaket 
omekisa  ?  momis  ostvpakat  ta  ? 

18  Hesaketvmese  vrakkuecvrane  er  afulecat  heckvke- 
kon,  heyv  tvleporv  tvlket  vrak/cueces,  kicvtes. 

19  Momet,  Akvwvpiket,  vyepvs;  cem  vkvsvmkvt 
temvpoken  ce  hahyes,  kicvtes. 

20  Momen  Falvsevlket  Hesaketvmese  em  ohmekketv 
estofvn  vlvkvranet  omat  em  ’pohakof,  em  vyoposket, 
Hesaketvmese  em  ohmekketv  heckv  heret  vlvkekot  os ; 

21  Momen,  Yvmvn  hecvs!  monkat,  Ysvn  hecvs  !  ma* 
kvkekares,  hecvkes,  Hesaketvmese  em  ohmekketv  ece 
’pikvket  oraekv,  kicakvtes. 

22  Momet  en  kerrepvlken  kicakvtes,  Nettvt  ocakvres, 
este  E’chuswv  en  nettv  hvmken  hecetvn  komatskis, 
hecatskekares. 

23  Momen,  Yvmvn  hecvkes!  monkat,  Vsvn  hecvkes! 
ce  kicvkvres;  oh  vpehyatskvs,  momet  vcvkvpehyats- 
kvs. 

24  Vtoyehvtte  sutv  elecv  a  vtoyehattet  etvn  er 
ahvyvyices,  mv  etvpomen  este  E’chuswv  tares,  en  nettv 
omof. 

25  Momis  heyv  oreko  mnnken  nanvke  sulken  es 
estemerkvres,  momet  heyv  este  honvpse  etvn  vhepv- 
kvkvres. 

26  Momen  Noe  en  nettv  take  tate  etvpomvres,  este 
E’chuswv  en  nettv  take  omof. 

27  Hompaket,  eskaket,  etepayaket,  etepvyepuecaket 

em unken  Noe  perro-cuko  eceyvte  nettv  orvtes,  momen 
uelauket  vlahket,  omvlkvn  sumecicvtes. 

28  Momen  Lat  en  nettv  take  tate  etvpome  tares;  hom- 
paket,  eskaket,  nesaket,  wiyaket,  vhocaket,  cukon 
hayakvtes ; 

29  Momis  mv  nettv  Lat  Satvmen  ossvte  etvwvn 
totkv  inomet  tohottoplane  hvlwen  a  osket  omvlkvn  su- 
raecicvtes ; 

30  Mv  ome  tares,  este  E’chuswv  e  heckuece  nettv 
omof. 

31  Mv  nettv  omof  cuko  onvpv  oh  liket,  enake  cuko  ofv 
ocen  omat ,  cvwvranet  ahvtvpikats;  momen  matvpomen 
cvpofv  arat  fulikats. 

32  Lat  e  hiwvn  vkerricvkes. 

33  Estimvt  en  hesaketvn  hesayecetvn  hopoyen  omat, 
sumecicvres ;  momen  estit  en  hesaketv  sumecicen  omat, 
hesayecvres. 

34  Cem  onayvkis,  Mv  neren  hunvntake  hokkolet 
topv  hvmken  ete'n  wvkhoken,  hvmken  eset,  hvmkan 
wihokvres. 

35  Hoktvke  hokkolet  tepvket  emfolotvkvres  ;  hvmken 
eset,  hvmkan  wihokvres.  * 

36  Hunvntake  hokkolet  cvpofv  ofvn  welakvres ;  hvmken 
eset,  hvmkan  wihokvres. 

37  Momen  em  vyoposket,  Estvmv  tar  haks?  Pucase, 
kicakvtes.  Momen,  Estvmv  ena  ocen  omat  ’mvn  Ivmhet 
vtelokvres,  kicakvtes. 

SETENTVCKE  18. 

Momen  este  estofis  emekusapet  hotosvkekaren  opunvkv 
svhopakvn  ’sem  punvyakvtes ; 

2  Hvmmaket,  Tvlofv  hvmken  fvccecv  hvmket,  Hesake- 
tvmesen  em  penkvlekot,  este  tis  vrakkuece  sekat  likvtes. 

3  Momen  mat  a  tvlofvn  oye  hoktet  arvtes;  momet  em 
vlaket,  Yc  vnrapvn  vm  ohfvccecvs,  makvtes. 

4  Momen  ’ mapohicetvn  komekat  oketvt  hoyanvtes ;  mo- 
mis  renynpvn  em  vkerrickv  ofvt,  Hesaketvmese  en  cv 
penkvlekot,  este  tis  vrakkuecvkot  o  estomis, 

5  Heyv  oyen  em  ohfvccecares,  cv  naoricekv,  momvkon 
omat,  tewole  vlakat  cv  hotosihce  witet  omekv,  makvtes. 

6  Momen  Pucaset  makvtes,  Fvccecv  fvcceko  nake  ma- 
kan  pohvkes. 

I  Momen  Hesaketvmeset,  liofunen  ’mehaket  o  estomis, 
enake  enhopoke  neren  nettvn  oh  huehkakat  em  ohfvc- 
cecvkekare  te  ? 

8  Ce  kicvkis,  Lvpken  em  ohfvccecvkvres.  Mome  esto¬ 
mis  este  E’chuswvt  vlakof,  vkvsvmkvt  ekvnvn  oh  ocen 
eshecvre  te  ? 

9  Momen  este,  Pu  fvccvket  omes,  komet,  erne  ofvn 
vfekrakket,  vpvltaken  enhomecakat  fullaten  heyv  opunvkv 
svhopakvn  ’sem  punvyakvtes; 

10  Este  hokkolet  cuko-vcakan  cukolakvtes,  emekusv- 
pvranet;  hvmket  Falvsevlket  omen,  hvmkat  tokunawv- 
vteloyvt  omvtes. 

II  Falvsevlket  hueret,  hvmmaket  erne  ofvt  emeku- 
sapvtes,  Hesaketvmese  toyetskat,  este  vpvltake,  fvcceko 
vkonah  vlke,  fvccvkekat,  hoktarvlke  momen  heyv  toku- 
nawv-vteloyv  tis  omvkat  svrahkvn  ece  ’kvsamis. 

12  Nettvcakuce  hvmkat  em  ofv  vhokkolvn  e  elvwecit, 
nake  ocvyat  vtekat  tekvpvke  espalan  fekvyet  os. 

13  Momis  tokunawv-vteloyv,  hopvyen  hueret,  hvlwen 
vnvtvksetv  taten  komekot,  e  hokpen  oh  nafket,  Hesake¬ 
tvmese,  naorkv  toyvyat  vm  merrvs,  makvtes. 

14  Ce  kicvkis,  Hvmkat  fvccelcon ,  heyv  hunvnwv  mit 
fvccet  en  cukon  vk  hvtapkvtes ;  estimvt  e  hvlwecat 
kvncvpuehocen,  estit  e  kvncvpuecat  hvlwehocvret  ok7. 

15  Momen  momof  hopuetakucen  celayvren  ’sen  yica- 
kvtes ;  momen  en  kerrepvlket  hecakof,  em  vsehakvtes. 

16  Momis  Cesvs  enhuehkakvtes,  livmmaket,  Hopuetake 
vc  oh  vwepvre  em  etektvnecet,  em  vsehhatskvs ;  mv 
omakat  Hesaketvmese  em  ohmekketvt  omekv. 

17  Mehenwvn  ce  kicvkis,  Estimvt  o  estomet  hopuewuee 
omet  Hesaketvmese  em  ohmekketv  e  enakuecekon  omat, 
estomet  ecehyekos. 

18  Momen  semevpayv  hvmket  em  ’pohet,  Mvhayv 
heretskat,  naken  estomvyatet  hesaketv  yuksv-sekon  epo- 
yar  haks?  kicvtes. 

19  Momen,  Estoman  here  cv  kicetske  haks?  herat 
hvmkusis  sekos,  Hesaketvmeset  omekon  omat,  Cesvs 
kicvtes. 

20  Vhakv  palan  kerretskes,  Hoktahretskvs,  Eleh- 
cetskvs,  Horkohpetskvs,  Fvcceko  akeriyetskvs,  Ce’rke 
ce’ckeu  vrakknecvs,  Cesvs  kicvtes. 

21  Momen,  Heyv  omvlkvn  cv  mvnettusvte  vteke  vfaste 
vtecicvyvtes,  makvtes. 

22  Momen  Cesvs,  heyv  nanvken  pohof,  Xake  hvmket 
cem  ahoske  emunkes;  nanvke  ocetskat  omvlkvn  wiyet, 
estemerrakan  ernvkvs,  momet  hvlwe  ofv  nake  ocetskvres ; 
in  omet  ahtet,  vc  vcvkvyvs,  kicvtes. 

23  Momen  heyvn  pohof,  efekenokke  hervtes ;  nakeoce 
mahet  ornvtet  ok’. 

24  Momen  Cesvs,  efekenokke  mahat  hecof,  Mvtvwwvt 
nakeockv  ocakat  Hesaketvmese  ohmekketv  esceyetv  en 
yekcvke  tares ! 

25.  Rvcce-kuphe  esropottv  e  turwv  ropottat  en  yekce 
mahekon,  este  enakocv  mimvt  Hesaketvmese  em  ohmek¬ 
ketv  eceyetvt  en  yekcet  ok’,  makvtes. 

26  Momen  pohakat,  Monkv  estimvt  hesake  taye  haks? 
makakvtes. 

27  Momen,  Nanvke  este  em  momvkeko  tayat  Hesake- 
tvmese  era  momvke  tayes,  makvtes. 

28  Momof  Petvt,  Hecvs,  nanvke  omvlkvn  wikket,  ece 
’cvkfulles,  makvtes. 

29  Momen,  Mehenwvn  ce  kicvkis,  Estiravt  Hesaketv- 
mese  em  ohmekketv  vrakkvn  cuko,  eckvlke,  etecakka- 
kvte,  ehiwv  hopuetake  esyoman  wihket, 

30  Hiyome  tan  snlke  erohvtvlvken,  momet  ekvnv  vlvkv- 
ranat  ofv  hesaketv  yuksv-sekon  epoyvranekat  sekot  os, 
kicakvtes. 

31  Momof  pale  hokkolohkakan  evpahyet,  Hecvks, 
Celuslvmen  vpeyes,  momen  este  E’chuswv  opunvyece 
owalvlke  coyakvte  omvlkvt  sohfvckvkvres ; 

32  Centilvlken  em  wihohken,  mvt  nakhayekot,  enlio- 
mecken  celayet,  oktofket, 

33  Tepket,  elecvkvret  ok’;  momen  nettv  svtutcenan 
hvtvm  akvwvpkvres,  kicakvtes. 

34  Momen  heyv  nanvke  hvmknsis  kerrvkekates ;  heyv 
maketv  em  ehkvket  omen,  nanvke  ’’sem  punahoyat  kerrv¬ 
kekates. 

35  Momen  mome  ocvtes,  Cvleko  tvlofvn  vwolihcof, 
este-hunvnwv  turliecekat  nak  vpohet,  nene  afopken  li- 
kvtes ; 

36  Momet,  este  sulkat  hoyvnecen  pohof,  Naken  oka? 
maket  vpohvtes. 

37  Momen,  Cesvs  Nasvlvlket  hoyanet  os,  kicakvtes. 

38  Momen  hueliket,  Cesvs,  Tewe  e’ppuce,  vm  merrvs, 
makvtes. 

39  Momen  homvn  vpeyakat  em  vsehakvtes,  cvyayv- 
kvren  ;  momis  svhere  mahen  huehket,  Vm  merrvs,  Tewe 
e’ppuce,  makvtes. 

40  Momen  Cesvs  a  ’soh  vwhoyvren  maket  huervtes  ; 
momet,  vwolihcof,  em  ’pohet, 

41  Xaken  ce  ’stomecaren  kometske  haks  ?  makvtes. 
Momen,  Pucase,  renakvt  vn  heckate !  Jcomis ,  makvtes. 

42  Momen  Cesvs,  Renvyvs;  cem  vkvsvmkvt  ce  hesa- 
yeces,  kicvtes. 

43  Momen  moman  vpakusen  renayet,  Hesaketvmesen 
vkvsamet,  vcvkayvtes;  momen  este  omvlkvt,  hecakof, 
Hesaketvmesen  vkvsvmakvtes. 

SETENTYCKE  19. 

Momen  Cesvs ,  Cvlekon  ecehyet,  tehoyanvtes. 

2  Momen  hecvs,  este-hunvnwv  Sakevs  hocefket,  toku- 
nawv  vteloyvlke  enhomahtvt,  nakeocvt  omet, 

3  Estit  o  haks?  /comet,  Cesvs  hecetvn  komvtes;  mo- 
mis  este  cekfat  omecicen  heceko  tayvtes,  kocoknuset 
omekv. 

4  Momen  homvn  v  letiket,  hecvranet,  sekvmin  vcem- 
kvtes ;  mvn  Cesvs  hovvnvranekv. 

5  Momen  Cesvs  mvn  rorof,  vnvtvkiset,  hecvtes,  mo- 
met  em  punayet ,  Sakevs,  lvpecicet  ahvtvpkvs,  mucv-net- 
tvn  cen  cnkon  vfekhonnvranvyat  tvlket  omekv,  kicvtes. 

6  Momen  lvpecicet  ahvtapket,  afvcket  evpayvtes. 

7  Momen  hecakof,  omvlkvt  ecayetf’setempunahoyaket, 
Este  holwvyecv  em  oh  hvyvtkvranet  ayes,  makakvtes. 

8  Momen  Sakevs  hueret,  Pucasen  em  punayet ,  Hecvs, 
Pucase,  nake  ocvyat  en  nvrkvpvn  este m err akaten  emvyet 
os;  momet  este  estomen  oh  laksit,  naken  vkonahvyvten 
omat,  osten  ohfulhuecis,  makvtes. 

9  Momen  Cesvs  em  punayet ,  Mucv-nettvn  vhesaketvt 
heyv  cukon  vlvket  os,  emeu  Eplehame  e’ppucet  omekv  : 

10  Este  E’chuswvt  mv  sumkvten  hopoyet,  hesayecvranet 
vlvket  omekv,  makvtes. 

11  Momet  heyv  nanvken  pohakof,  ohvtvlaken  opunayet, 
punvkv  svhopakvn  opunayvtes,  Celuslvmen  vwolicekv, 

momen  Hesaketvmese  era  ohmekketvt  Ivpken  heckvres, 
komakat  svrahkvn. 

12  Monkv  hvmmakvtes,  Este  vrakke  hvmket  ekvnv 
hopvven  ceyvtes,  ohmekketvn  en  heciken,  rvlvkvranet. 

13  Momet  era  vtotkvlke  palan  enhohiket,  tolcunawv 
vtarkv  palen  emakvtes,  Es  vtotkatske  emunken,  rvlvka- 
res,  kicaket. 

14  Momis  era  etvlofYlket,  enhomecaket,  punvkvn  yn- 
pvn  ohtotct,  Heyv  hnnvnwv  ep  ohmekkvren  komekot  os, 
makakvtes. 

15  Moraen  mome  ocvtes,  ohmekketvt  en  heciken, 
rvlahkof,  heyv  vtotkvlke  tokunawvn  emakvte  este 
vrahrvkv  esyoposke  estomuse  ohvtvlvyakvte  kerrvren,  era 
eohuehhokvren  makvtes. 

16  Momof  enhvteceskat  vlahket,  Pucase,  cem  vtarkvt 
vtarkv  palen  ohvtvlayet  os,  makvtes. 

17  Momen,  Heres,  vtotkv  heretskat,  nake  nvcomuse 
ohfvccv  herometskvtet  omekv,  tvlofv  palen  ohfvnket 
yekcetvn  ocetskvres,  kicvtes. 

18  Momen  svhokkolat  vlahket,  Pncase,  cem  vtarkvt 
vtarkv  cahkepen  ohvtvlayet  os,  makvtes. 

19  Momen  matvp%men,  Cemeu  tvlofv  cahkepen  oh- 
mekkvs,  kicvfes. 

20  Momen  etvt  vlahket,  Pucase,  cen  cv  penkalat  cem 
vtarkv  sehvsvteckv  es  vyokofke  ocvyvten  hecvs ; 

21  Este-lmnvnwv  merretv  ocekot,  mv  wvkecetske- 
kate  akvwapet,  momet  mv  fokayetskekate  vteloyetsket 
omekv. 

22  Momen  kicvtes,  Vtotkv  holwvyece  toyetskat,  ce 
cukwv  mahusat  aossen  ec  ohfvccecares.  Este-hunvnwv 
merretv  ocvkat,  mv  wvkecvkate  akvwapit,  momet  fo- 
kayvkate  vteloyit  omat  kerretskemvts ; 

23  Monkv  rvlakvyof,  cvnake  ohhontv  ocen  cawvye 

tetayaten,  estoman  vn  cvtokunawv  tokunawv  esyoposketv- 
cukon  vpiketskekat  baks  ? 

24  Momen  asvpaklaten  kicakvtes,  Ytarkvn  em  esvks, 
moraet  vtarkv  pale  ocan  emvkes. 

25  (Momen,  Pucase,  vtarkv  palen  oces,  kicakvtes.) 

26  Oe  kicvkvyet  omekv,  Mv  ocat  vtekat  emhoyvres, 
momen  mv  ocekat,  mv  ocat  tis  em  eshoyvres. 

27  Momis  vn  borrvlke  tat,  ohmekkaren  eyacvkekatet, 
yvmvn  esyicet,  cv  homvn  pvsvtvks. 

28  Momen  hvmmahkof,  Cekislvmen  vcemket,  homvn 
ayvtes. 

29  Momen  mome  ocvtes,  rvne  Olefv  kihocan,  Perpec 
Pervne  tepakat  em  vnakvn  vlakof,  en  kerrepvlke  hok- 
kolen  vtotet, 

30  Tvlofuce  ce  homuse  ocan  vhoyvks,  mvn  cukolaku- 
satskat  corakko-wakuce,  este  ohlikvte  sekan  wvnvken 
eshecatskvres ;  enrecohpet,  svthoyvks. 

31  Momet,  este  estomet  cem  ’pohet,  Estomen  enreco- 
patske  haks?  maken  omat,  heyvn  kicvranatsket  os;  Pu- 
caset  eyacet  omekv  ;  kicakvtes. 

32  Momen  vtothoyat  vhoyvtes,  momet  em  onayat  etvpo- 
men  eshecakvtes. 

33  Momen,  corakko-wakucen  enrecopakof,  e  pucasvlket, 
Estoman  corakko-wakucen  enrecopatske  haks  ?  kicakvtes. 

34  Momen,  Pucaset  eyaces,  makakvtes.a 

35  Momet  Cesvs  es  em  vlahokvtes ;  momet  em  accvken 
corakko-wakucen  ohocaket,  Cesvn  oh  licakvtes. 

36  Momen  ayepof,  em  accvken  nenen  oh  pvtapi- 
cakvtes. 

37  Momen  awolihcet,  entis  rvne  Olefvn  hvtvpkvranusof, 
en  kerrepvlke  sulkat  omvlkvt  vlicehcet,  afvckaket  punvkv 
en  hake  yekcen  Hesaketvmesen  es  vkvsvmakvtes,  vtotketv 
yekcvke  hecakvte  omvlkv  vrahkvn ; 

38  Mekko  Hesaketvmese  e  hocefkv  ofv  vlakat  oh- 
merrvkvtet  os ;  Hvlwe  ofv  herkvt,  momet  livlwe  mahaten 
vkvsvmkvt  ocekvs,  makaket. 

39  Momen  Falvsevlke  este  sulke  vpvkakat  vpvlwvt  oka - 
kat,  Mvhaya,  cen  kerrepvlken  em  vsehvkvs,  kicakvtes. 

40  Momen  vyoposket,  Ce  kicvkis,  heyvt  evyayvken 
omat,  mom  an  vpakusen  cvtot  ahuehkvkvranei  os,  ki¬ 
cakvtes. 

41  Momet  vwolihcof,  tviofvn  hecet,  oh  hvkihkvtes, 

42  Cen  tis,  ceme  xnahusat,  mucv  cen  nettv  ofv  tis, 
nanvke  cen  herkv  vpvkakat  kerretskvten  omat !  momis 
hiyomat  ce  turwv  em  ohrvnket  omes ; 

43  Nettv  cem  ocvkvret  ok’,  mv  omof  cen  horrvlket 
sufke  ece  ’folotken  korrvkvres,  momet  cem  afolotvkvres, 
momet  estvmivlkis  cem  vkhottvkvres. 

44  Momet  cen  hopuetake  ece  ’tehke  ocat  ece  ’pakvken 
lekahfet,  ce  tvpeksicvkvres,  momet  ec  ofv  cvto  hvmkusis 
etohliken  wikvkekares,  cem  ohfvcceckv  oketvn  kerrats- 
kekatet  omekv,  maket. 

45  Momet  cuko^vcakan  eceyet,  mv  ofv  nake  wiye,  mo¬ 
men  nesakaten  sossicetvn  vlicecvtes, 

46  Coket  os,  Vn  cuko  mekusvpetv  cuko  tes;  mo- 
mis  centake  horkopvlke  em  vpoketvn  hayatskes,  kicet. 

47  Momet  nettv  omvlkvn  cuko-veakat  ofvn  este- 
ravhayvtes.  Momis  plest  en  homvhhotat,  cokv-hayvlke 
este  en  homvhhotvlke  esyomat  elecetvn  komakvtes. 

48  Momet  nak  estomecvke  tayan  eshecvkeko  tayvtes ; 
este  omvlkvt  heren  em  apohicakekv. 

SETENTVCKE  20j 

Momen  mome  ocvtes,  mv  nettv  take  hvmken  cuko  vcakat 
ofv  estemvhayet,  opunvkvhervn  erkenakof,  plest  enhomvh- 
hotat,  cokv-hayvlke  este  em  vculvke  esyomat  oh  yicvtes, 

2  Mo  met,  Pam  onvyvs,  yekeetv  estomen  heyv  nanvken 
es  momecetske  haks  ?  monkat  heyv  yekeetv  ce’mvtet 
estit  o  haks  ?  em  punayet  makakvtes. 

3  Momen  vyoposket,  Yneu  nake  hvmken  cem 
’pohvranvkis  ;  momen  vm  vyoposkvkes  ; 

4  Cane  em  paptesvm,  hvlwen  vte  tat  haks  ?  monkat 
este  enake  tat  haks?  kicakvtes. 

5  Momen  ’sete’m  punahoyaket,  Hvlwe  vten,  maken 
omat,  Moman  estoman  vkvsvmatskekat  haks  ?  makvres. 

6  Momis,  Este  enakets,  maken  omat,  este  omvlkvt 
evton  ’sepu  ’fvllet  pu  nvfkvkvres,  Canet  owalv  tates, 
kometvn  vkvsvmepuehocvtet  omekv,  makakvtes. 

7  Momen  vyoposkaket,  Estvmvn  vte  tat  kerrekos,  ma- 
Icakvtes. 

8  Momen  Cesvs,  Yneu  yekeetv  estomen  heyv  nanvke 
es  momecit  omvyat  cem  onayvkvkos,  kicakvtes. 

9  Momof  heyv  opunvkv  svhopakvn  este  Jsem  punayv- 
ketvn  vlieecvtes ;  Este-hunvnwv  hvmket,  pvrko  cvpofvn 
ahoheet,  vfastvlken  em  wikvtes,  momet  vhofunen  ekvnv 
hopvyen  ayvtes. 

1 0  Momet  oketv  omof,  vtotkvn  vfastvlken  ohtotakvtes, 
pvrko  cvpofv  em  etten  emvkvren ;  momis  vfastvlket, 
rukahfet,  nakoeekon  vyecicakvtes. 

11  Momen  hvtvm  vtotkv  etvn  vtotvtes ;  momen  mvu  ru¬ 
kahfet,  vlesketv  vpvken  celahyet,  nakoeekon  vyecicakvtes. 

12  Momen  hvtvm  svtutcenat  vtotvtes ;  momen  mvu 
vnvttehcet,  ossicakvtes. 

13  Momof  pvrko  cvpofv  e  pucaset  olcat,  Naken  estomv- 
ranvya  ?  Cvppuce  vnokeckan  vtotares ;  hecakof,  mvtan 
vrakkuecake  wites,  makvtes. 

14  Momis  vfastvlket  hecakof,  ’sete’m  punahoyaket, 
Heyvt  pucase  mvnettv  tes ;  vhwet,  eleevkeres,  enake 
taranvtet  punake  hakvren,  makakvtes. 

15  Monkv  pvrko  cvpofvn  ossihcet,  elecakvtes.  Monkv 
pvrko  cvpofv  e  pucaset  naken  estomecvkvre  te  ? 

16  Vlahket,  mv  vfastvlken  pvsvtvres,  raoraet  pvrko 
cvpofvn  vfastvlke  etvn  em  wikvres.  Momen  pohakof, 
Moh mates,  makakvtes. 

17  Momen  heren  hecaket,  Heyv  hoccat  naket  o  haks? 
Cvto  tohtarvlke  vwikvte,  matvwvt  vkvnowv  em  ekv 
bakes,  makat  ?  makvtes. 

18  Mv  cvton  estimvt  ob  latken  omat,  kvckvres;  momis 
estimvn  ob  latken  omat,  lopotvres,  makvtes. 

19  Momen  plest  enliomvhhotat  momen  cokvbayvlke 
mata  hvse-vkerkvn  enke  ob  wvkecetvn  komakvtes ;  emen 
opnnvyecet,  beyv  opunvkv  svbopakvn  punayvtet  on 
kerrakvtet  onkv,  momis  este  sulkat  em  penkvlakvtes. 

20  Momet  vketecaket,  mvkerre  vketecvlken  vtotakvtes, 
este  fvccvke  e  omecaket,  em  opunvkvn  eset,  momat 
semevpayv  en  yekcetv  momen  obfvnketv  ofv  wikvkvren. 

21  Momen  Mvbaya,  fvccvn  opunayet,  momet  estemvha- 
yet,  estimv  en  heckv  etemetuecekot,  momis  Hesaketvmese 
em  vyetvn  mehenwvn  mvhayetsket  omat  kerres ; 

22  Sesv  ekv-feketv  emeyvre  fvccvt  o  haks?  monko 
haks  ?  maket  em  ’pohakvtes. 

23  Momis  emvkerretvn  hecet,  kicakvtes,  Estoman  es  cv 
kerratske  haks  ? 

24  Tenelyvn  cv  becicvkes.  Estimv  vhake  momet  en 
boccvn  oce  haks  ?  Em  vyoposket,  Sesv  enakets,  maka¬ 
kvtes. 

25  Momen,  Monkv  Sesv  enanvken  Sesvn  emvks,  momet 
Hesaketvmese  enanvken  Hesaketvmesen  emvkes,  kica¬ 
kvtes. 

26  Momen  este  sulkat  ehomvn  em  opunvkvn  esvkeko 
tayvtes,  momet  em  vyoposkat  em  estomaben,  cvyayvho- 
kvtes. 

27  Momof  Satusevlke,  (mv  Akvwvpketv  sekos,  ma- 
kakat,)  vnvcomet  en  yicvtes,  momet  em  ’pohakvtes, 

28  Makaket,  Mvhaya,  Moses  pun  hoccicat,  Hunvnwv 
etecakkvtet,  ehiwvn  ocet,  hopuetaken  ocekot  elen  omat, 
etecakkatet  e  hiwvn  epayet,  honypse  etecakkvten  em  ma- 
hecvres,  makvtes. 

29  Monkv  etecakkakat  kolvpaket  fullvtes:  momen, 
homahtatet  hokten  epahyet,  hopuetaken  ocekot  elvtes. 

30  Momen  svhokkolat  mata  hokten  epahyet,  hopuetaken 
ocekot  elvtes. 

31  Momen  svtutcenat  epayvtes;  momen  kolvpakat 
matvpomen  ;  momet  hopuetaken  ocvkekot  pvsatkvtes. 

32  Omvlkv  ’sem  poken  hokteu  elvtes. 

33  Monkv  akvwvpketv  omof,  mv  kolvpakan  estomat  e 
hiwv  tar  haks  ?  kolvpakat  epayakvtet  omekv. 

34  Momen  Cesvs  em  vyoposket  kicakvtes,  Yvmv  ekvnv 
hopuetake  etepayaket,  etepayepuehocet  os : 

35  Momis  mimv  ekvnv,  momet  pvsatkvte  akvwvpketv 
epoyetv  heretv  orieakes,  komhoyat  etepayvkekos,  momet 
etepayepuehocekos : 

36  Momen  hvtvm  svnvcomvn  pvsvtkeko  tayes,  hvlwe 
este  en  hueretv  oricet  ok’ ;  momen  akvwvpketv  ho- 
puetaket  omet,  Hesaketvmese  en  hopuetaket  omakes. 

37  Tokvs,  pvsatkvtet  akvwvphoyat  Moses  tisem  eto- 
fvske  ocan  kerkuecvtet  os,  Pucasen  oket,  Eplehame  en 
Hesaketvmese,  Iseke  en  Hesaketvmese,  momet  Cekvpe 
en  Hesaketvmese  makatet. 

38  Pvsatkat  tokon,  momis  wenahokat  en  Hesaketvmeset 
omekv :  momet  omvlkvt  ehomvn  wenahoket  omekv. 

39  Momof  cokv-hayvlke  vpvlwvt  vyoposket,  Mvhaya, 
heren  opunahyetskes,  makakvtes. 

40  Momen  mv  renyupv  ohvtvlakat  nak  em  ’pohetvn 
fekhvmkvkekates. 

W.{.' ^  ■  i  & 


6 


82  OPTJNVKV-HERV  LUK  COYVTE  XXL 

41  Momen  era  punayet ,  Klist  Tewe  e’ppuce  tea,  estomen 
makake  te  ? 

42  Momen  Tewe  mahusat,  Sams  eokv  ofvn,  Pucaset 
cv  Pucasen  em  punayet,  Ceme  vm  akvpervn  liketske 
munken, 

43  Cen  horrvlke  ee  ’leohhuerickvn  hayares,  makvtes. 

44  Monkv  Tewet  Pucasen  kicet  os,  momof  estomaten 
eppucet  o  haks  ?  kicakvtes. 

45  Momof,  este  omvlkvt  pohaken,  en  kerrepvlken  em 
punayet, 

46  Cokv-hayvlken  em  e  vketecvkes,  mv  aecvke  cvpcvken 
es  fulletvn  komakat,  momet  nakwikv  vlkan  vseketvn, 
momet  senekake  ofv  ohliketv  svmomvkus  mahat,  mo¬ 
met  hompetv-rakkon  etektvnke  svmomvkus  mahat  em 
vlostakat ; 

47  Hoktvke  oyevlke  en  cuko  lokakat,  momet  vhayet 
cvpcvken  mekusvpakat ;  matat  ohfvcceckv  senrakkat  en 
heckvkvres. 

SETENTYCKE  21. 

Momet  vfvnnaket,  este  nakocvlke  en  nakemkv  cvtoku- 
napkuten  vtehaken  hecvtes. 

2  Momet  kvtvm  oye  hokte  kvmke  tokunawv  lopuckus 
mahat  hokkolen  mvn  vtehen  hecvtes. 

3  Momet,  Mehenwvn  ce  kicvkis,  Heyv  oye  estemerrat 
omvlkv  senhoyvnen  vtehet  os ; 

4  Heyv  omvlkvt  enaketake  sulkat  asossen  nake 
Hesaketvmese  emhoyat  vpvyahket  omekv ;  momis  emet 
em  estemerketv  aossen  vhesakvte  ocvte  omvlkvn  vtehet 
os,  makvtes. 

5  Momen  vpvlwvt  cuko  vcakat,  mv  cvto  hervke 
momet  nakemkv  es  nehihocat  opunvyecakof,  emet 
okatet , 

6  Heyv  nanvke  hecatskat  ton  ornat,  nettvt  ocv- 

kyres,  mv  omof  cvto  etohlike  hvmkusis  awihokekat  se- 
kares,  makvtes. 

7  Momen  em  ’pohaket,  Momis,  Mvhaya,  estofvn  heyv 
nanvke  ocakvr  haks  ?  momen  heyv  nanvke  momvranof, 
naket  eskerkv  tar  haks  ?  kicakvtes. 

8  Momen  makvtes,  E  vketecvkes,  ce  mvkerhoyvkekaren  ; 
Klist  toyis,  maket  sulket  cv  hocefkv  ofvn  yicvret  ok’, 
momen  oketvfc  vwolices  :  raonkv  mvn  vcvkvpehyatskvs. 

9  Momis  horre  momen  este  tekyvmketv  ocakvcuken 
pohatskof,  penkvlahkatskvs ;  heyv  nanvket  tatet  hoyv- 
nvkvranet  omekv :  momis  meyuksvt  moman  vpakuse 
tokot  os. 

10  Momof  kicakvtes,  Tvlwvt  tvlwvn  vnrvpet,  momen 
tvlofvt  tvlofvn  vnrvpet  akvwvpkvkvres  : 

11  Momen  ekvnv  nekekv  rakrvket  estomis  ocvkvres, 
momen  elaukot  ocvkvres ,  momen  enokketv  holwvhokat ; 
momen  nakheckv  senhoneckvket,  momen  nake  eskerkv 
rakrvket  sntv  a  vvvet  ocvkvres. 

12  Momis  heyv  omvlkv  enhomvn  enken  ec  oh  ocaket, 
ece’ssecvkvres,  mo  met  senekake  vlkan,  momet  cuko-yek- 
cvn  ce  wikaket,  cv  hocefkv  vrahkvn  mekkvlke  momet 
evpayvlke  ehomvn  es  ce  yihocvkvres. 

13  Momen  mvt  a  cen  kerre  tayat  ec  oh  fulkvkvres. 

14  Monkv  ce  feke  take  ofvn  fvccecvkes,  naken  esfern 
vyoposkyranatskat  enhomvn  vkerricatskekaret. 

15  Ecukwv  momet  hoporrenkv,  mv  ce’nrapvlke  omvl- 
kvt  pvlken  vyoposketv,  monkat  vnrvpetv  umvkeko  taya- 
ten  ee’mvkaret  ok’. 

16  Momen  ce’ckvlkpt,  tecakkakat  tis,  cen  nakvlke  mo¬ 
met  cen  hessvlket  ce  wiyvkvres ;  momen  ec  omecicaken 
ce  pvsvthoyvranvkat  ce  sasvket  os. 

17  Momen  cv  hocefkv  vrahkvn  este  omvlkvt  cen  home- 
cvkvres. 

18  Momis  ce’kv  esse  take  hvmkis  sumkekares. 

19  Cem  momis  kometvn  cem  puyvfekcv  taken  es  vcv- 
yecvkes. 

20  Momen  suletawvlke  etohkvlke  sulket  Celuslvme  em 
afolotaken  hecatskof,  momusen  em  vhopvnketvt  vwolican 
kerrvkes. 

21  Momof  Cutev  vpokat  ekvnhvlhawan  oh  pefatkekvs, 
momen  en  nvrkvpv  ypokat  sossvkekvs,  momen  ekvnv 
vwolicvke  vpokakat  escehyates. 

22  Heyvt  estemerricky  nettvt  omakekv,  nake  hoccakat 
omvlkvt  esfycfykvren. 

23  Momis  nvrkesakat  momet  coyicakat  en  holwakes  ! 
mv  nettv  take  omof;  heyv  ekynvn  estemerkv  rakket, 
momen  cvpvkketvt  heyv  estvlken  oh  ocvkvret  ok’. 

24  Momen  eslafkv-cvpko  em  fvske  omeeicen  pvlvt- 
kvres,  momet  svlvfkvket  etvlvvy  omvlkvn  escehoyvres, 
momen  Centilvlket  Celuslvmen  oh  sypvklyres,  Centilvlke 
em  oketv  esfvcfvkvranat  oren. 

25  Momen  hvse,  hvresse  kococumpv  esyomat  ofv  es- 
kerkv  ocaken;  ekvnv  onvpv  tvlwvvlke  estemerkv  feksum- 
ketv  vpvket  ocvres,  nehvtkv  uemelohlv  tepakat  wohka- 
ken ; 

26  Penkvlkvt  momet  nanvke  ekvnvn  oh  ocvranat  en 
nene  hecakat  omeeicen  este  pvsvtkv  omake  haket  omen ; 
hvlwe  en  yekeetv  take  nekeyihoevret  ok’. 

27  Momen  momof  este  Echuswvt,  yekeetv  momet 
hvyayvke  rakken  ocet,  vholoce  ofvn  vlaken  hecvkvres. 

28  Momen  heyv  nanvke  mometvn  vlicecakof,  acvmekset 
vfvnnakvkvtcvs ;  cem  vhesaketvt  vwolicet  omekv. 

29  Momen  opunvkv  svhopakvn  ’sem  pnnayakvtes ;  Ke- 
rakko  em  vpe,  momen  eto  omvlkvn  hehcvkes; 

30  Hvte  esse  hayakof,  ceme  mahnsat  meske  mnev 
vwolicat  es  kerratskes. 

31  Matvpomen  cemet,  heyv  nanvke  momaken  hecats- 
kof,  Hesaketvmese  em  ohmekketv  vwolicat  kerrvkvtcvs. 

32  Mehenwvn  ce  kicvkis,  heyv  honvpse  hoyvneko 
munken  heyv  nanvke  omvlkvt  esfvcike  tvlkvres. 

33  Satv  ekvnv  tepakat  sumhokvres ;  momis  vm  opunv- 
kv  sumikekos. 

34  Momen  e  vketecvkes,  estofv  tis  hompetv  vnoksetv, 
raomen  hackv,  momen  heyv  hesaketv  senaorickv  svhere 
mahen  ce  feke  taken  oh  wetenken,  mv  nettvt  vyvkhvm- 
kusen  ec  oh  vlvkekaren. 

35  Nak  senkvnhetv  omet  ekvnv  omvlkv  onvpv  oh 
vpokan  oh  vlvkvret  ok’. 

36  Monkv  vketecvkes,  momet  estofis  emekusa  pvkvtcvs, 
heyv  nanvke  momvranat  omvlkv  mvnvttepetv,  momet 
este  E’chuswv  ehomvn  svpvkle  tayat  here  tv  oricvkes,  ce 
komhoyvkvren. 

37  Momen  nettvn  cnko  vcakat  ofvn  estemvhayvtes, 
momet  neren  osiyet,  rvne  Olefv  kicetvn  likvtes. 

38  Momen  cuko  vcakat  ofvn  em  apohicvranet  este 
omvlkvt  hvthvyvtkusen  en  yicvtes. 

SETENTVCKE  22. 

Tokvs,  tvklike  pakkeko  hompetv-rakkot  vwolicvtes,  mv 
Ohhoyvnkv  kihocat. 

2  Momen  plest  enhomvhhotat  momen  cokv-hayvlket 
estomen  elecvke  tayat  vhopoyakvtes :  este  sulkan  em 
penkvlvket  omekv. 

3  Momof  Setvnet,  Cutvse  Eskalev  kicetv,  vhonkvtkv 
pale  hokkolohkakat  hvmken  ecey vtes. 

4  Momen  ayet,  plest  enhomvhhotan  momen  kvpetvnvl- 
ken  estomen  Cesvs  em  wiye  tayat  em  opunvyecvtes. 

5  Momen  afvckvket,  cvtokunawv  emetvn  temfvcca- 
kvtes. 

6  Momen  temfaccvtes,  momet  este  sulkat  fullekon  era 
wiyetv  etektvnke  hopoyvtes. 

Y  Mora  of  tvklike  pakkeko  nettvt,  ohhoyvnkv  elehocvra- 
nat,  vlakvtes. 

8  Momen,  Vhohyet,  ohhoyvnkvn  pura  etetaknecvks, 
hompeyvren,  kicet,  Petv  Cane  tepakan  vtotvtes. 

9  Momen,  Estvravn  etetakueceyvren  koraetske  haks? 
kicakvtes. 

10  Momen,  Hecvkes,  tvlofvn  cukolakatskof,  estet,  pecv 
uewv  vevnken  es  hvlatet,  ece’nrvpvres,  mvn  vcvkvhoyet, 
cuko  eceyaten  cukolvkvks. 

11  Momet,  Mvhayvt  okat ,  Cukopericv  en  nvthofv,  vn 
kerrepvlke  vpaket  ohhoyvnkv  hompvye  tayat  estvmvn 
oce  haks  ?  ce  kicet  os,  cuko-pucasen  kicatskvres. 

12  Momen  onvpv  nvthofv  rakke  etetakuehocen  cem 
mellvkvres;  mvn  etetakuecvks,  kicakvtes. 

13  Momen  vhohyet,  kicakvte  etvpomen  eshecakvtes; 
momet  ohhoyvnkvn  etetakuecakvtes. 

14  Momen  hvse-vkerkv  vlahkof,  vpastelvlke  palen 
hokkolohkakat  vpvkaken,  likvtes. 

15  Momet,  Cv  yacet,  cv  ’stemerkeko  emunket,  ece 
’pakvket  heyv  ohhoyvnkv  hompetvn  komvyvtet  os. 

16  Ce  kicvkvyet  omekv,  Hvtvm  hompvko  enranken 
Hesaketvmese  em  etvlofv  ofvn  esfvcike  tvlkvres,  kica¬ 
kvtes. 

lY  Momet  sesketucen  ’sehset,  Hesaketvmesen  vkvsamv- 
tes,  momet,  Heyvn  ’sehset,  etekvpicvkes ; 

18  Ce  kicvkvyet  omekv,  Pvrko  en  lokce  eskvko 
emunken,  Hesaketvmese  em  olimekketv  vlahke  tvlkv¬ 
res,  kicakvtes. 

19  Momet  tvkliken  ehset,  Erken  vkvsamet,  kvlkahyet, 
e’makvtes,  Heyvt  cv’na  ece  ’rahkvn  este’mhovvtet  omes; 
vnen  es  vc  vkerrickvn  heyvn  momecvkes,  maket. 

20  Matvporaen  hompetv  hoyanat  sesketucen  sehset ,  Heyv 
sesketuce  cv  catv  setemfvccetv  mncvset  omes ,  mv  ece 
’rahkv  pvlatkat ; 

21  Momis  hecvkes,  mv  cv  wiyat  enke  vc  vpaket  ohhom- 
p6tvn  oh  ocet  os; 

22  Momen  mehenwvn  este  E’chuswv  em  mellvkvte  omen 
ayvranet  omes,  momis  en  hoi  wakes,  mv  este  wiye  huerat! 
makvtes. 

23  Momen  vpvkakat  estvt  heyvn  momecvranet  omat 
ete’m  ’pohetvn  vlicecakvtes. 

24  Momen  momof  vnrvpkv  ete’m  ocakvtes,  estit  rakke 
mahat  os,  komhoyvranat  ohfvccvn. 

25  Momen,  Centilvlke  em  mekkvlke  ohfvnkaket  os; 
momen  yekcetvn  es  ohfvnkakat  est’  en  heromakan  kiho- 
cet  os. 

26  Momis  cemet  mv  ohmatskvs ;  momis  ece  ’pakvke 
rakke  mahat  esmvnettat  ometomekvs;  momen  ece ’pa¬ 
kvke  homahtat  est  em  vtotkat  omet  omeJcvs. 

27  Momen  hompetv  vlikat,  monkat  mv  vfastat,  estvt 
senrakket  o  haks?  hompetv  vlikat  mv  toko?  momis  vn 
tat  vtotkv  omit  ece  ’pakvkit  omis. 

28  Vc  vpaket  vc  vnrvpkv  ofvn  fekhonnakvte  toyatskes. 

29  Momen  Cv’rket  ohmekketv  vm  mellvte  etvpomen 
ohmekketvn  cem  mellvkvyet  os ; 

30  Ym  ohmekketv  ofvn  vm  ohhompetvn  vh  vpoket, 
hompet  eskatskvren,  momet  mekkvlke  em  ohliketvn  oh 
vpoket  Eslevl  em  vliketv  pale  hokkolohkakan  ohfvcce- 
catskvren. 

31  Momen  Pucaset  okat ,  Simvn,  Simvn,  hecvs,  teleko 
etvpomen  ce’nyoyvret  Setvnet  ce  yacvtet  os. 

32  Momis  cem  emekusapvyvtes,  cem  vkvsvmkvt  sumke- 
karen;  momen  rafuliketskof,  etecakketskan  yekcvkuecvs, 
kicvtes. 

33  Momen,  Pucase,  ece  ’cvkvyetv  vm  etetakes,  cuko- 
ye'fecv  momet  elkv  vteken,  kicvtes. 

34  Momen,  Ce  kicis,  Petv  toyetskat,  mucv-nettv  totto- 
lose  en  hunvnwv  hakeko  munken  cv  kerretskat  ehelakse- 
cetske  svtutcenvres,  kicvtes. 

35  Momet,  Cvtokunawv  en  sukcv,  ebvlewv  en  sukcv 
momet  estelepikv  tis  ocekon  ece  ’totakvyof,  naket  cen 
sepekvt  haks?  kicakvtes.  Momen,  Naket  sepekates,  rna- 
kakvtes. 

36  Momof,  Momis  hiyomat  cvtokunawv  en  sukcv  ocat 
sayekvs,  momen  ehvlewv  en  sukcv  matvpomen ;  mo¬ 
men  estit  eslafkv-cvpkon  ocekat,  en  kapvn  wiyet,  ne- 
sekvs. 

37  Ce  kicvkvyet  omekv,  Nake  vc  ohfvccv  hoccat  soh- 
fvckvranat  tvlkuset  os,  Yhakv  kacvlken  vpaket  vhonkvt- 
kvtes,  makat ;  nake  vc  ohfvccv  ocakat  emeyuksvn  ocvkv- 
ranet  omekv,  kicakvtes. 

38  Momen,  Pucase,  eslafkv-cvpko  hokkolet  yvmvn  oca - 
Ices ,  kicakvtes.  Momen,  Tetayes,  kicakvtes. 

39  Momet  osiyet,  Olefv  rvnen  oh  ayvtes,  momvnto 
omet;  momen  en  kerrepvlkeu  vcvkvpeyvtes. 

40  Momen  mvn  rohrof,  Mekusvpvks,  momat  holwake 
’see  oh  ceyvkekaret,  kicakvtes. 

41  Momet  evto  awiketv  hvmke  en  hopvyen  em  akueket 
omvtes,  momet  tokkehket,  emekusapvtes, 

42  Cvrke,  kometsken  omat,  heyv  sesketucen  es  vm 
vkueyievs ;  mome  estomis  vne  komvyate  tokot,  ceme 
Jcometskatet  momekvs,  maket. 

43  Momen  hvlwe  este  hvlwen  a  hvtapket  em  e  heckue- 
cet,  yekeievtes. 

44  Momen  em  estemerkv  rakket  omen,  ohvtvlaken 
vyekeet  emekusapvtes;  momen  em  meskat  catv  cvfke 
rakrvke  ekvnvn  tvk  pvlatke  omet  omvtes. 

45  Momen  mekusapvtet  ahuyiret,  en  kerrepvlken  em 
vlahkof,  feknokketv  omecicen  nocicaken  hecvtes, 

46  Momet,  Estonian  nocicatske  haks  ?  asvpvkilet,  eme- 
kusvpvks,  holwake  ’sec  oh  ceyvkekaret,  kicakvtes. 

47  Momen  opunaye  munkof,  hecvs,  este  sulke  mahet, 
momen  mv  Cutvs  kihocat,  pale  hokkolohkakat  hvmket, 
homvn  ayet,  Cesvs  vfvnkvranet  vwolicvtes. 

48  Momis  Cesvs  oJcat ,  Cutvse,  este  E’chuswv  vfvnketvn 
es  wiyetske  te  t  kicvtes. 

49  Em  afolotakat  nake  ocvranat  hecakof,  Pucase,  eslafkv- 
cvpkon  es  caskey vr  haks  ?  kicakvtes. 

50  Momen  my  hvmkat  plest  enhomahtv  em  vtotkvn 
casket,  e  hvcko  akvpervn  en  tacvtes. 

51  Momen  Cesvs  vyoposket,  Mucv  vteken  etektvnecvks, 
makvtes.  Momen  e  hvckon  en  celayet,  em  wicecvtes. 

52  Momof  Cesvs,  plest  enhomvhhotvlke,  cuko-vcakat 
en  kvpetvnvlke  vculvke  esyome  en  yicakat,  Este  horkopvn 
vnrvpe  omet  eslafkv-cvpko  etowarke  tis  cawet  yicatske 
haks  ? 

53  Nettv  omvlkvn  ece  ’pakvkit  cuko-vcakan  arvyof,  vc 
vnrvpet  ce’nke  taken  rvtosecatskekates ;  momis  heyv 
hvse-vkerkv  cenaket’s,  momet  yomncke  en  yekcetv  tes, 
kicakvtes. 

54  Momof  esahket,  evpayet,  plest  enhomahtv  en  cukon 
esceyakvtes.  Momen  Petvt  hopvyen  a  vcvkarvtes. 

55  Momen  culco  en  nvrkvpv  etektvnkat  nvrkvpvn  totkvn 
etecahket,  tohkvlket  vpokof,  Petvt  vpaket  likvtes. 

56  Momis,  totkv  tempen  likof,  hokte  mvnette  hvmket 
hericet  hecet,  Momen  heyv  hunvnwvt  vpakvtes,  ma¬ 
kvtes. 

57  Momen  Cesvs  ohfvccv  ehelaksecvtes,  Hokte  toyetskat, 
mv  esten  kerrvkos,  maket. 

58  Momen  mv  hoyanat  hofunekon  etit  hecvtes,  momet, 

Ceineu  ray  hvmkat  toyetskes,  kicvtes.  Momen  Petvt, 
Mv  toyvks,  kicvtes. 

59  Momen  mv  hoyanat  hvse-vkerkv  hvmkvteken,  etit 
yekcen  kerkuecvtes,  Mehenwvn  heyv  esteu  ypakvtes ; 
Kalvlevlket  omekv,  raaket. 

60  Momen  Petvt,  Este-lranvnwv  toyetskat,  nak  ma- 
ketskat  kerrvkos,  makvtes.  Momen  moman  vpakusen 
punaye  emunkof  tottolose  en  hunvnwv  hakvtes. 

61  Momen  Pucaset  a  oh  fulotiket,  Petvn  hecvtes.  Mo¬ 
men  Petvt  Pucase  em  opunvkvn  vkerricvtes,  mv,  Tottolose 
en  hunvnwv  hakeko  munken,  vc  ohfvccv  eh<5aksecetske 
svtutcenvres,  kicvte. 

62  Momet  Petvt  osiyet,  tayen  hvkihkvtes. 

63  Momen  hunvntake  Cesvs  hvlvtakat,  nakhayekot, 
nvfkakvtes. 

64  Momet  e  turwvn  ’mvrvnayahkof,  e  turofvn  en  nafket, 
Owalvs,  ce  nvfikat  estit  o  haks  ?  maket,  em  ’pohakvtes. 

65  Momet  nanvke  etv  sulken  tvklecaket  vnrvpet  puna- 
yakvtes. 

66  Momen  hvyatkan  vpakusen  este  em  vculvke,  plest 
enhomvhhotat,  momet  cokv-hayvlke  etohkvliket  en  nv- 
kvftetvn  ceyicakvtes, 

67  Mv  Klist  tat  toyetska?  pum  onvyvs,  makaket.  Mo¬ 
men,  Cem  onayvkvyis,  vkvsahm atskekos,  kicakvtes. 

68  Momen  vneu  cem  ’pohin  omat,  vm  vyoposket,  mon- 
kat  vc  vyecihcatskekos. 

69  Heyv  ertopvrv  este  Echuswvt  Hesaketvmese  en 
yekcetv  em  akvpervn  likvres,  kicakvtes. 

70  Momof  omvlkvt,  Monkv  cemet  Hesaketvmese  Eppuce 
toyetske  haks?  makakvtes.  Momen,  Mot  omes,  cv  ki- 
catskes,  kicakvtes. 

71  Momen,  Sohkerkv  ohvtvlvken  estomen  pu  yace  haks? 
e  cukwv  aossen  pohhekv,  makakvtes. 

SETENTVCKE  23. 

Momen  my  este  sulkat  omvlkvt  asvpvkilet,  Cesvs  evpa~ 
yet,  Pilvten  ’sera  ypeyvtes. 

2  Momen  vlicecet  vnrvpakvtes,  Hey v  estet  etvlwvn  fvye- 
cicet,  ekv-feketv  Sesvn  emetvn  vsehen  eskeceyvnks,  Yne 
mahusat  Klist,  Mekko,  toyis,  maken. 

3  Momen  Pilvtet  em  ’poket,  Ceme  Cusvlke  em  Mekko 
toyetske  kaks?  ldcvtes.  Momen,  Maketskes,  kicet,  em 
vyoposkvtes. 

4-  Momof  Pilvtet,  Hey v  kunvnwv  nake  em  mvttat  eshe- 
cvkos,  plest  enkomvkkotvlken  momet  este  sulkan  ki- 
cvtes. 

5  Momen  svkere  maken  okyekcvke  tates,  Este  eteyamet 
os,  Kalvlen  vlicecet  momet  yvmvn  oret,  Ontev  hvmecicat 
mvhayet  os,  makaket. 

6  Pilvtet  Kalvle  ohfvccvn  pokof,  mv  este  Kalvlevlket 
omat  vpokvtes. 

7  Momet  Helot  em  okmekketv  elecvn  hueret  omat  ker- 
ran  vpaknsen  Helon  ohtotvtes,  Helot  mv  omof  Celuslv- 
men  aret  omen. 

8  Momen  Helot  Cesvs  hecof,  afvcke  estvmaket  omvtes, 
kofunen  kecetvn  eyacvtet  omekv ;  momet  nake  eskerkv 
momecen  kecetvn  komvtes. 

9  Momof  opunvkv  sulken  em  ’pokvtes;  momis  naken 
em  vyoposkekates. 

10  Momen  plest  enkomvkkotvlke  momet  cokv-kayvlke 
svpaklet  tetayen  vnrvpakvtes. 

11  Momen  Helot  en  suletawvlken  vpaket  nakkayekot 
vpelicakvtes,  momet  kapv  kololoccen  accecet,  kvtvm 
Pilvten  oktotakvtes. 

12  Momen  mata  nettvn  Helot  Pilvte  tepakat  tenkes- 
svlke  kakoyet  omvtes;  mv  enkomv  enkomeckv  te’m  oca- 
kvtet  omekv. 

13  Momen  Pilvtet,  plest  enhomvhliotvlken,  momen 
semevpayvlken  momen  este  sulkan  etoh  nvkvftecahkof, 

14  Este  fiyvthuecv  omecatsket,  heyv  hunvnwvn  es  vn 
yicatsket  os ;  momen  hecvs,  ce  homvn  em  ’pohhvyat,  rav 
nanvke  es  vnrapatske  ocat  heyv  hunvnwv  em  mvttat 
eshecvkis ; 

15  Mometos;  momen  Helot  eshece  sekis;  centaken  ohto- 
tvyisekv,.  momen  nake  elkv  oren  em  momehoce  sekos; 

16  Monkv  rukahfit,  enrecopares,  kicakvtes. 

17  (Hompetv-rakko  oinof  hvmken  em  enrecopvranat 
tvlkuset  omvtet  omekv.) 

18  Momen  etemvpvlwusen  huehkaket,  Ykueyvs  heyv 
esten ,  momet  Palapvsen  pum  enrecopvs,  makakvtes. 

19  (Mv,  este  tekyvmketv  tvlofv  ofv  hakvten,  momet 
esteleckv  omecicen  cuko-yekcvn  pihokvtet  omat.) 

20  Pilvtet,  monkv,  Cesvs  enrecopetvn  komet,  hvtvm 
em  punayakvtes. 

21  Momis  huehkaket,  Etohwelepkvn  svrvhvs;  etohwe- 
lepkvn  svrvhvs,  makakvtes. 

22  Momen  svtutcenvn  em  punayet,  Estoman  ?  holwvke 
naken  momece  haks  ?  ele  taye  em  mvttat  eshecvkis ; 
monkv  rukahfit,  enrecopares,  makvtes. 

23  Momen  fekhonnekot  en  hake  yekcvken  ’sopunayet, 
tohweklepkvn  svrahkvren  makakvtes;  momen  mv  em  opu- 
nvkv,  plest  enhomvhhotat  ’mopunvkv  esyomat  muntalvtes. 

24  Momen  Pilvtet,  makakat  vcvkvyen  momvres,  malcet 
ohfvccecvtes. 

25  Momen  mv  este  tekyvmkat  momet  esteleckv  ome- 
cicen  cuko-yekcvn  pihokvte  mv  en  komakvte  em  enreco- 
pvtes;  momis.  komakan  Cesvn  em  wikvtes. 

26  Momen  es  vpeyof,  Silenvlke  tvlofv  en  lvpvtke  aosse, 
Simvn  hvmken  hvlahtet,  etohwelepkvn  oh  wvkecakvtes, 
karonet  Cesvs  ’svcvkayvren. 

27  Momen  este  etohkvlkat  sulke  mahet,  hoktvkeu 
vcvkvpeyvtes,  mvt  en  wahoket  hvkihhokvtes. 

28  Momis  Cesvs  oh  fulotket,  Celuslvme  echuswvhoktvke 
toyatskat,  vne  vc  vrahkvn  hvkihkekot,  momis  ceme  mo- 
met  ce’chustake  vrahkvn  hvkihkvkes,  makvtes. 

29  Nettvt  yicvranet  omekv,  mv  omof,  Echussvkekat 
momet  nvrke  hopuewv  heckuecvkvte  sekat,  momet  epese 
coyicvkekatet  en  herakes,  mahokvres. 

30  Momof  vlicecet,  ekvnhvlhawan,  Ep  oh  pvlvtkvks; 
momet  rvnen,  Ep  ohrvnvks,  kicvkvres. 

31  Momen  eto  lanofv  heyv  nanvken  momecaken  omat, 
eto  talofv  naken  momecvkhoyvr  haks  ?  kicakvtes. 

32  Momen  etv,  holwvyecvlke  hokkolen,  pvsvtvranat 
vpvken  svpehoyvtes. 

33  Momen  ekvnv  Kalfvle  kihocan  yicof,  mvn  svrvhakv- 

tes,  momet  holwvyecvlkeu ;  hvmket  akvpervn  svrahfcen , 
hvmkat  vkvskvnvn  svraklcen. 

34  Momof  Cesvs,  Cvrke,  em  merrvkvs ;  naken  estoma- 
kat  kerrvkekot  omekv,  makvtes.  Momen  em  aecvke 
tekvpicaket,  estit  omvranat  eshecakvtes. 

35  Momen  este  sulkat  hecet  svpaklvtes.  Momen  semev- 
payvlkeu  vpvkaket  nakhayvkekates,  Ypvlwvn  hesahne- 
cvnkes :  e  hesayecekvs,  Klist,  Hesaketvmese  enhopoyv- 

tet,  on  omat. 

36  Momen  suletawvlkeu,  en  yicet,  netuksen  ’sem  wiyet, 
nakhayvkekates, 

37  Momet,  Cusvlke  em  Mekko  toyetsken  omat,  e  hesa- 
yecvs,  maket. 

38  Momen  es  hocefetv  -hoccat  onvpvn  ocat ,  Klekvlke, 
Lomvlke  Hepluvlke  esyomat  em  punvkv  ofvn  hoceet  omv- 
tes,  HEYVT  CUSYLKE  EM  MEKKO  TES,.  maket. 

39  Momen  holwvyecv,  vtvrtakat  hvmket,  Klist  toyetsken 
omat,  e  hesayecet  pumen  pu  hesahuecvs,  maket  tvhikvtes. 

40  Momis  hvmkat  vyoposket,  Hesaketvmesen  en  ce 
penkvleko  haks  ?  mata  ohfvcceckv  ofvn  hueretsket  omat, 
maket  em  vsehvtes. 

41  Momet,  Momen  pume  fvccvn  ep  ohfvccehoces ,  pum 
vtotketv  vcvkvyen  feketv  esohfvcken  pun  hecket  omekv  ; 
momis  heyv  hunvnwvt  nake  em  mvtte  sekos,  maket . 

42  Momet,  Pucase,  cem  ohmekketvn  eceyetskof,  vc 
vkerricvtcvs,  Cesvn  kicvtes. 

43  Momen  Cesvs,  Mehenwvn  ce  kicis,  mucv-nettvn 
palvtis  ofvn  vc  vpaketskvres,  kicvtes. 

44  Momen  hvse-vkerkv  sepakvteket  omvtes;  momen 
hvse-vkerkv  esostvpakat  oren  yomucket  ekvnvn  hvmeci- 
cvtes. 

45  Momen  hvse  yomuckvtes,  momen  cuko-vcakat  se- 
tentvckv  tesetkvtes. 

46  Momen  Cesvs  opuhvkv  yekcen  es  holiikof,  Cv’rke, 
ce’nke  ofvn  vm  puyvfekcvn  wikis,  makvtes.  Momet 
heyvn  mahkof,  hesakvte  wikvtes. 

47  Momen  sentulevt  nak  momehocan  hecof,  Hesake¬ 
tvmesen  vrakkuecvtes,  Mehenwvn  heyvt  hunvnwv  fvccet 
omvtes,  maket. 

48  Momen  este  mv  hecetv  vnvkaftat  omvlkvt,  nanvke 
momehocan  hecakof,  e  hokpen  oh  nafket,  fulecvtes. 

49  Momen  em  etekerhoyetv  omvlkvt,  momen  hoktvke 
Kaivle  asosset  vcvkvpeyvtet,  hopvyen  a  svpaklet,  lieyv 
nanvken  hecakvtes. 

50  Momen  hecvs,  hunvnwv  semevpayv,  Cose  hocefke 
tales ;  hunvnwv  here  momet  fvccet: 

51  (Mvt  em  vkerrickv  take"  momen  momecakat  em 
vkvsvmekates.)  Cusvlke  em  etvlofv  Alemvrev  avtet 
omvtes ,  emeu  Hesaketvmese  em  ohmekketvn  emehaket. 

52  Heyvt  Pilvtet  oh  ayet,  Cesvs  e’nan  em  ’pohepvtes. 

53  Momet  a  ehset,  hvnvwelv  tvrken  es  ayokkohfet, 

sepvlkv,  cvto  a  kofkvten,  este  wvkechoyvte  sekat  ofvn 
wvkecvtes. 

54  Momen  mv  nettvt  etetakueckvt  omvtes,  momen 
nettvcako  ywolicvtes. 

55  Momen  mv  hoktvkeu  vpaket  Kalvlen  asossvtet 
vcvkvpeyet,  sepvlkvn,  momen  estomen  ena  wvkechoya- 
ten  hecakvtes. 

56  Momet  fulehcet,  neha-fvmecv  momen  esfvmecickvn 
etetakuehcet,  nettvcakon  fekvpakvtes,  vhakv  vcvkvyen. 

SETENTVCKE  24. 

Momet  nettvcakuce  nettv  enhvteceskvn  hvthvyvtkusen, 
emet,  momen  hoJctvJce  eti  vpvkaken,  esfvmecickv  eteta- 
kuecvkvten  sepvlkvn  esyicvtes. 

2  Momet  cvto  sepvlkv  em  vkueyihocen  hecakvtes. 

3  Momet  esceyet,  Pucase  Cesvs  e’nan  hecvkekates. 

4  Momen  mome  ocvtes,  mv  ohfvccv  en  kerkvkeko 
emunkof,  hecvs,  hunvntake  hokkolet,  em  accvke  hvya- 
yvhoken,  etempen  sehokvtes. 

5  Momet  holctvke  penkvlaket,  potopohokof,  Estoman 
pvsvtkat  em  etenrvwvn  wenakat  hopoyatska?  kicakvtes. 

6  Yvmv  sekos ;  momis  akvwvpkes.  Kalvlen  are  emunke 
cem  punayvkvten  vkerricvks, 

7  Este  E’chuswv,  este  holwvyecakat  e’nke  ofvn  wihoh- 
ken,  svrahkvres;  momen  nettv  svtutcenan  akvwvpkvres, 
maket. 

8  Momen  em  opunvkvn  vkerricakvtes, 

9  Momet  sepvlkv  ocan  rafulehcet,  heyv  nanvke  omvlkvn 
palen  hvmkontvlakan  momet  vpvltake  omvlkvn  em  ona- 
yakvtes. 

10  Mv  heyv  nanvke  vpastelvlken  em  onayakat  Mele 
Maktelv,  Coanv,  Mele  Cems  e'clce  esyomat,  momen  hok - 
tvJce  eti  vpvkvko  tates. 

11  Momen  em  opunvkvt  nanvkoketv  ome  ’sem  moma- 
kvtes,  momet  vkvsvmvkekates. 

12  Momof  Petvt  aliuyiret,  sepvlkvn  ok  letkvtes,  momet 
ok  cunekket,  kvnvwelv  tvrke  accvke  entvlket  kaken  ke- 
cvtes,  momet,  nak  momekocat  em  estomaket  omen,  en- 
kvpakvtes. 

13  Momen  kecvs,  kokkolet  mv  nettvn  tvlofuce  Emevs 
kocefken,  Celuslvme  em  vkopvye  vkerkv  kolvpakvteket 
omen,  vkoyvtes. 

14  Momet  keyv  nanvke  ocakvte  omvlkvn  ’sete’m  puna- 
koyvtes. 

15  Momen  mome  ocvtes,  ete'm  pnnakoyet  ete’m  ’poka- 
kof,  Cesvs  makusat  vlaket,  vpakket  ayvtes. 

16  Momis  en  renakv  mvnvttekocvtes,  kerrvkekaren. 

17  Momen  Cesvs ,  Yvkvpake,  keyv  opunvkv  es  ete’m 
punakoyatskat  estomvket  o  kaks  ?  ce  feknokkoket  omat, 
kicakvtes. 

18  Momen  kvmket,  Kleopvs  kocefket,  vyoposket,  Ce¬ 
luslvme  ofv  cen  tvlkuset  tvleporvt  omet,  keyv  nanvke 
keyv  nett v  take  ofvn  momekocat  kerretskeko  kaks?  ki- 
cvtes. 

19  Momen,  Nanvket  o  kaks?  kicakvtes.  Momen  em 
vyoposJcet ,  Nanvke  Cesvs  Nasvlvlke,  owalv  Hesaketvmese 
momet  este  omvlkv  ekomv  opunvkv  nake  momecetv  te- 
pakat  ofvn  yekcet  omvte  okfvccvn : 

20  Momen  plest  enkomvkkotat  momet  pum  evpayvlket 
elkvn  okfvccekocvranen  wikakken,  svrvkakvte  : 

21  Momis  mvt  Eslevl  enrecopvranvte  tes,  komet  enkon- 
remvts,  momen  keyv  nanvke  omvlkv  okvpakat,  keyv 
nanvke  momekokcvte  vtekat  mucvt  nettv  sututcenat  tes ; 

22  Momen  okvtvlakat  koktvke  pum  etokkvlketv  sasat 
pu  feksumkuecakis,  sepvlkv  kvten  fuliyet. 

23  Momet  e’nan  kecvkekot,  eryicet,  Nak  kecikocan, 

hvlwe  estvlket,  Wenaket  omes,  makaken  heceyis,  ma- 
kaket : 

24  Momen  epu  ’pvkakat  vpvlwvt  sepvlkvn  vpeyet,  kok- 
tvke  kicakvte  etvpomen  kecakis :  momis  emen  kecvke- 
kis,  kicakvtes. 

25  Momen,  Aeka  ce  koporrenvkeko,  momet  nak  omvlkv 
owalvlke  opunayakvte  vkvsvmetv  efeke  yulokusatskat ! 

26  Klist,  heyv  nanvken  es  estemeriket,  em  vrakketv 
eceyvre  fvccvt  omekat  kaks  ? 

27  Momen  Moses  owalvlke  omvlkv  esyoman  es  vli- 
cekcet,  koceat  omvlkv  ofvn  mv  nanvke  erne  ohfvccv  oca- 
kan  em  okkvyayicvtes. 

28  Momen  mv  tvlofuce  vpeyvte  ’rvwolicakvtes,  momen 
ohvtvlake  ayvrane  omeevtes. 

29  Momen  ohyekcicet,  Epu  ’paket  fekkonnvs,  yafket 
omen,  nettvt  lioyvnvranuset  omekv,  makakvtes.  Momen 
ypaket  fekhonnvranet  eceyvtes. 

30  Momen  mome  ocvtes,  vpaket  hompetvn  vlikof, 
tvkliken  ehset,  olimeriyet,  kvlkayvtes,  momet  ema- 
kvtes. 

31  Momen  e  turwvt  enrvmrakvtes,  momen  kerrakvtes  : 
momen  keckeko  hakvtes. 

32  Momen  ete’m  punakoyet,  Hoccat  pum  enramof,  pu 
feke  ep  ofv  vketkvke  omekat  kaks  ?  makakvtes. 

33  Momet  mv  kvse-vkerkv  makusan  asekoket,  Celuslv- 
men  fulkoket,  palen  kvmkontvlakat  vpvkakat  esyomat 
etoknvkaftan, 

34  Mekenwvn  Pucaset  akvwvpkes,  momet  Simvn  em  e 
keckuekcvt  kakis,  makaken  eskecakvtes. 

35  Momen  nenen  vhoyof  nanvke  momehocan ,  momen 
tvklike  kvlkayan  es  kerrakvten  onvyakvtes. 

36  Momen  mome  opnnayakof,  Cesvs  makusat  en  nvr- 
kvpvn  kueret,  Herkvt  cem  ocvkekvs ,  kicakvtes. 

37  Momis  em  estomahen,  feksumkakvtes,  momet  Puyv- 
fekcvn  hecet  omes,  komakvtes. 

38  Momen,  Estonian  ce  fekhervkeko  haks?  momen 
estoman  ce  feke  ofv  vkerrickvt  kvwvpkaket  o  haks  ? 

39  Hecvks  cv’nke  momen  cv’le,  vne  mahuset  omat;  cv 
celayet,  hecvks :  vne  vpeswv  fune  esyome  ocvyat  omet 
puyvfekcvt  ocekot  omekv,  kicakvtes. 

40  Momet  momen  opunahyof,  e’nke  e’leu  hecicakvtes. 

41  Momen  em  estomahet,  afvcketv  omecicen  vkvsvmv- 
keko  emunkof,  em  punayet ,  Hompetvn  yvmvn  ocatske 
haks?  kicakvtes. 

42  Momen  rvro  hotopke  tvcken,  momen  fo-en-cvmpen 
emakvtes. 

43  Momen  call  wet,  ehomvn  hompvtes. 

44  Momet,  Heyvt,  opunvkv  ece  ’pakvkvye  emunkof 
ce  kicvkvyvtet  omakes ,  mv  nanvke  Moses  em  vhakv, 
momen  owalvlke,  momen  Sams  cokv  ofv  vc  ohfvccv 
colioyvte  ocakat  omvlkvt  esfvckvranat  tvlkuset  omat, 
kicakvtes. 

45  Momof  em  vkerrickv  taken  enrvmricvtes,  hoccakan 
kerrvkvren, 

46  Momet,  Hiyomen  coket  os,  momen  Klist  momgo 
estemeriket,  nettv  sutcenan  akvwvpkvre, 

47  Momen  e  hocefkv  ofv  vkerrickv  etickv,  momet  hol- 
wvyeckv  enkvpvketv  Celuslvmen  vlicecet  tvlwvvlke  omvl- 
kv  em  erkenvkhoyvre  fvccvt  omemvts. 

48  Momen  heyv  nanvke  ohfvccv  cemet  akerrvlke 
toyatskes. 

49  Momen  hecvs,  Cv’rke  em  etemfvccetvn  a  ec  ohtotv- 
kares.  Monkv  Celuslvme  tvlofvn  fekhonnatsket  emon- 
ken,  yekcetv  hvlwe  vten  ’sece’cce  ohcvkvres,  kicakvtes. 

50  Momet.  evpayet  Pervne  vteken  esossvtes,  momet 
e7nken  kvwahpet,  em  merrakvtes. 

51  Momen  mome  ocvtes,  em  merrakof,  em  eshohyen, 
hvlwan  escehoyvtes. 

52  Momen  vrakkuecaket,  afvcketv  rakken  es  afvcJcvket 
Celuslvmen  oh  fulecvtes : 

53  Momet  Hesaketvmesen  vkvsamet,  momet  vrakkueca- 
ket,  cuko-vcakan  folle  emunkv  tates.  Emen. 

OPUNVKV  HERA, 

CANE  COYVTE. 


SETENTVCKE  I. 

Hvteceskv  omof  Opunvkv  tates,  momen  mv  Opunvkvt 
Hesaketvmesen  vpakvtes,  momen  mv  Opunvkvt  Hesake- 
tvmese  tates. 

2  Hvteceskv  omof  matvwvt  Hesaketvmesen  vpakvtes, 

3  Nake  omvlkvn  mvt  hayvte  tates,  momen  mvt  sekate 
mv  liakvte  kakekates. 

4  Mv  ofvn  kesaketv  ocvtes,  momen  mv  liesaketvt  este  en 
kiyayvke  tates. 

5  Momen  livyayvket  yomuckofvn  hvyayakes ;  momen 
yomuckatet  kerrekates. 

6  Hesaketvmese  atotet  kunvnwvt  Oane  kocefket  kuerv- 
tes, 

7  Matvwvt  eskerkvt  vlaket  omvtes,  Hvyayvke  ok  ker- 
kuecvranatet,  momat  mv  eteropotten  este  omvlkvt  vkv~ 
svmvkvren. 

8  Mv  Hvyayvke  tokates,  momis  mv  Hvyayvke  ok  ker- 
kueevranateri  atotkoye  tates. 

9  Mvt  Hvyayvke  mekenwat  tates,  mvt  ekvnvn  vlakat- 
este  omvlkvn  ok  kvyayicet  os. 

10  Ekvnvn  arvtes,  momen  ekvnv  mvt  kayvtet  omvtes, 
momen  ekvnvt  kerrekates. 

11  Enaken  ern  vlakvtes,  momen  enaket  evpayvkekates. 

12  Momis  evpayakat  vtekat,  mv  e  liocefkv  ok  vkvsv, 

makat,  Hesaketvmese  eppucetake  hakvkepvren  yekcetvn 
e’mvtes  : 

13  Mv  eatv  es  heckat  tokon,  monkat  vpeswv  komat 
tokon,  monkat  este  komat  tokon,  momis  Hesaketvmese  es 
lieckaten . 

14  Momen  Opunvkvt  vpeswv  hakvtes,  momet  epu’pakv- 
tes,  (momen  en  rakke  heceyat,  hvmkuse  Erke  heckuecvte 
en  rakke  omes,)  herkv  melienwvu  es  fvcket. 

15  Canet  mvn  oh  kerkuecet,  huelikvtes,  Heyvt  mv  tv  li¬ 
kes  opunvyeevyvnke,  Cv  yupv  vlakat  vn  homahtes,  cv 
homv  tvnkekv. 

16  Momen  es  em  fvcketv,  herkvn  hvtvm  herkvn,  omvl- 
keyatet  eseyvtes. 

1 7  Yhakv  Moseskv  etehoyvnen  este  emhoyvtes,  momis 
herkv  mehenwv  esyomat  Cesvs  Klist  etehoyvnen  vlakv- 
tes. 

18  Este  estomet  estofvn  Hesaketvmese  hecvte  sekos  ; 
Eppnce  hvmkuse  heckuecvte  tvlket,  mv  Erke  e  hokpe 
vpikat,  mvt  oh  kerkuecvtes. 

19  Momen  heyvt  Cane  olionvkv  em  ohkerkueckv  tes, 
Celuslvme  a  en  kvpvke  Plestvlke  Lefitvlke  esyome, 
Estimv  toyetske  haks?  kicake  em’pohvkvrane  Cusvlke 
ohtotvte. 

20  Momen  ehelaksecekot,  e  oh  onayvtes,  momet  e  oh 
onayet,  Klist  toyvkos,  maJcvtes. 

21  Momen,  Nake  tohaks  monkv?  kicaket  em’pohakvtes. 
Elivs  toyetskvh  ?  Mv  toyvkos,  makvtes.  Mv  Owalv  to- 
yetskvh  ?  icicakvtes.  Momen  hekos  maJcet  em  ayoposkvtes. 

22  Momof,  Estimv  toyetske  haks  ?  kicakvtes,  a  pu’tota- 
kan  em  onvyey vren  ;  Estimvn  e  kicetske  haks  ? 

23  Mv  vnrvwv  ofv  huehke,  Hesaketvmese  em  vyetv 
Ivputke  hayvkes,  Owalv  Hesia  makvte  omen  makat  toyis, 
kicvtes. 

24  Momen  mv  vtotvkhoyat  Falvsevlke  tates. 

25  Momen,  Monkv  Klist,  monkat  Elivs,  monkat  mv 
Owalv  toyetskekon  omat,  estomen  paptisetske  haks? 
kicaket,  em’pohakvtes. 

26  Canet  em  ayoposket,  uewvn  es  paptisit  omis :  momis 
hvmket  kerratskekot  eee’pakvket  hueres ; 

27  Mvt  mv  tes  cv  yupv  vlakat,  cv  homv  tea,  mv  em 
estelepikv  sohwvnakv  en  recopvye  taye  heretv  orvkos. 

28  Heyv  nanvke  momvte  Cotvne  tvpalv  Perepelvn,  Cane 
paptisan  omvtes. 

29  ’Rem  pvkse,  Cesvs:  em  vlaken  Canet  hecet,  Hecvs, 
Hesaketvmese  en  Yvpefikuce,  holwvyeckv  ekvnv  en  kvpi- 
cat  makvtes. 

30  Heyvt  okvyvnke,  Cv  yupvn  hunvnwv  vlaket  vn 
homahtes  makvyvnke ;  cv  homv  tatet  okv. 

31  Momen  kerrvkvnkes: :  momis  Eslevl  em  oh  kerkvren 
uewvn  es  paptisit  vlakit  omis. 

32  Momen  oh  kerkuecet,  Puyvfekcvt  pvce-howe  omet 
Hvlwen  a  hvtapket,  oh  liken  hecvyvnkes; 

33  Momen  kerrvkvnkes  ;  momis  mv  uewv  es  paptisvs 
ev  kice  vc  vtotatet,  Estimvn  Puyvfekcvt  hvtapket  oh  fek- 
honnen  hecetskat,  mvt  mv  tes  Puyvfekcv  Vcakat  es 
paptisat  cv  kicvnkes ; 

34  Momen  hecvyvnket  heyvt  Hesaketvmese  Eppuce  tes 
makit  kerkuecis,  Canet  makvtes. 

35  Hvtvm  hem  pvkse  Cane  en  kerrepvlke  hokkolen  es- 
-yomet  svpaklvtes : 

36  Momet  Cesvs  yvkapen  hecet,  Hecvs,  Hesaketvmese 
en  Yvpefikuce  makvtes. 

37  Momen  en  kerrepvlke  hokkolat  opunayat  pohakvtes, 
momet  Cesvs  vevkv  hoy  vies.  ;• 

38  Mom  of  Cesvs  a  fulotiket,  vcvkvhoyen  hecvtes,  mo¬ 
met,  Naken  hopoyatske  haks?  kicvtes.  Momen  Lapi ! 


e 


OPUNVKY  HERA, 


(mv  oh  yvtekhoyat  Mvhayv!  maketvt  omen),  Estvmvn 
liketska?  makakvtes. 

39  Ythoyet  hecvkes,  kicvtes.  Vthohyet  estvn  likat 
heeakvtes,  mornet  mv  nettv  em  fekhonnvkepvtes,  hvsev- 
kerkv  espalat  mahe  tatet  okv. 

40  Cane  opunaye  pohahke  vcvkvhoyvte  hvrnkat,  Simv 
Petv  etecakkat  Vntolo  tates. 

41  Hvteceskv  etecakkat  mahusat  Simv  taten  eshecvtes, 
momen,  Mesia  esheces,  kicvtes  ;  mv  oh  y vtekhoyat  Klist 
tes. 

42  Momet  Cesvs  ’sem  vlakvtes:  momen  Cesvs  hecof, 
Simv  Convse  eppuce  toyetskes!  Sefvs  ce  kihocvres,  ki- 
cvtes,  mv  oh  yvtekhoyat  cvto  maketvt  omes. 

43  ’Rem  pvkse  Cesvs  Kalvlen  ayetvn  komvtes,  momet 
Felvpen  eshecvtes,  momet,  Yc  vcvkvyvs,  kicvtes*  . 

44  Tokvs  Felvpe  Persitv,  Yntolo  Petv  tepaket  erne 
tvlofv,  aosse  tates. 

45  Momen  Felvpe  Neranen  eshecvtes,  momet,  Yhakv  ofv 
Moseskv,  owalvlke  esyome,  Cesvs  Nasvlevlke,  Cose  eppuce 
es  coyvte  esheces,  kicvtes. 

46  Momen  Neranet,  Nake  heret  Nasvlen  aosse  taye 
hakes  ?  makvtes.  Vhtet  hecvs,  Felvpet  kicvtes. 

47  Cesvs  Neranet  em  vlaken  hecvtes,  momet,  Hecvs, 
mehenwvn  Eslevlke  tes,  mv  ofv  mvkerretv  sekot!  makv¬ 
tes. 

48  Neranet,  Estvmv  vten  cv  kerretska?  kicvtes.  Cesvs 
em  ayoposket,  Felvpe  cen  huehkeko  munkof,  ke-rakko 
em  vpe  elecv  liketskof,  ce  heovy  vnkes,  kicvtes. 

49  Neranet  em  ayoposket,  Mvhaya,  Hesaketvmese  Ep¬ 
puce  toyetskes !  Eslevl  em  Mekko  toyetskes  J  kicvtes. 

50  Cesvs  em  ayoposket^  Ke-rakko  em  vpe  elecvn  ce  he- 
cvvvnkes,  ce  kihcikv  vkvsameteka?  Heyv  nake  ’sen 
rakrvken  hecetskvres,  kicvtes. 

51  Melienwvn !  Mehenwvn !  ce  kicis,  heyv  er  yupv 
hvlwat  en  hauken  hecetskvres,  momen  este  Eppuce  onv- 
pvn  Hesaketvmese  em  estvlket  acemecet  momet  hvtvpe- 
cen  hecetskvres,  kicvtes. 

SETENTVCKE  IL 

1  Momen  nettv  resvtutcenan  etepvyetvt  ocvtes  Kene 
tviofucen  Kalvle  ofvn.  Momen  Cesvs  ecket  mvn  arvtes. 

2  Momen  Cesvs,  en  kerrepvlke  esyoman  mv  etepvyetvn 
en  huehhokvtes. 

3  Momen  pvrkoopuswvt  orekon,  Pvrko^opuswvn  ocvk'e- 
kos  Cesvn  ecket  kicvtes. 

4  Momen,  Iiokte,  ceme  vne  tepakeyat  naket  pum  esto- 
ma!  Hvse-vkerkv  cvnaket  hvte  vlvkekos,  Cesvs  kicvtes. 

5  Naketo  estomen  ce  kicvkis,  momecvks  ecket  vtotkvl- 
ken  kicvtes. 

6  Momen  Cusvlke  es  en  hvsvteckv  vcvkvyet  cvto  uee- 
mvrkvswv  taken  hokkole  monkat  tutcene  vcvnke  vlken 
mvn  vpohoyvtes. 

7  Ueemvrkvswvn  uewvn  fvcficvks,  Cesvs  kicakvtes. 
Momen  cnkfvlvwv  vteken  fvcficakvtes. 

8  Tokvs,  svkcahwet  hompetv-rakko  em  evpayvn  es  em 
vpeyvkes,  kicakvtes ;  mohmen  es  em  vpeyakvtes. 

9  Hompetv-rakko  em  evpayv  mv  newv  pvrko-opuswv 
hahoyat  lahsof,  momis  estvmvn  vtetat  kerrekates,  (momis 
vtotkvlke  uewv  cvwakat  kerrakvtes),  hompetv-rakko  em 
evpayvt  hokte  epayvranan  enhuehkvtes. 

10  Hvte  vlicecof,  este  vtekat  pvrko-opuswv  heren  a’sli- 
cen,  momen  em  etetayen  eskakof  ’sen  holwvkusen  asli- 
cvnts ;  momis  centawvt  pvrko-opuswv  heran  vcayecets- 
ken,  hiyomat  ores*  kicvtes. 

11  Heyv  enhvteceskv  este  nake  momeceko  taye  Cesvs 

momecat  Kenv  tvlofucen  Kalvle  ofvn  en  rakke  heckuecv- 
tes,  moraen  en  kerrepvlke  oh  vkvsvmakvtes. 

12  Heyv  eryupv  Kepanevn  vkhvtapkvtes  eme,  ecke,  ete- 
cakkakat,  moraen  en  kerrepvlken,  momet  nettv  sulkekon 
ravn  fekhonnakvtes. 

1 3  Moraen  Cusvlke  era  ohhoy vnkvt  awolice  tates  ;  mo- 
men  Cesvs  Celuslvmen  ayvtes. 

14  Momen  Cuko-vcakat  ofvn  mv  wakv  yvpefikv  pvce 
esyome  wiyakat,  momen  tokunawv  esyoposkvlke  vpoken 
eshecvtes. 

15  Momen  emet  eswvnakvn  estepketvn  hahyof  omvlkvn 
cuko-vcakan  sossicvtes,  momen  yvpefikv  wakv  svpvken, 
momen  esyoposkvlke  en  tokunawv  a  em  pvlatvtes,  momet 
ohfiompetv  cektolcecvtes* 

16  Momen  pvce  wiyakan,  Yv  nanvken  vkuehuecvkes 
Cvrke  en  cuko  neskvcuko  hahyatskvs  kicakvtes. 

1 Y  Momen,  Cen  cuko  ayvkhvmketv  cv  lokes,  make  cokat, 
en  kerrepvlket  vkerricakvtes. 

18  Momof  Ousvlket  em  ayoposket,  Heyv  nanvke  mome- 
cetskat  eskerkv  estome  pu  hecvkuecetske  haks?  kicakv- 
tes. 

19  Cesvs  em  ayoposket,  Heyv  cuko-acakat  sumeeicvkes, 
momen  nettv  tutcenen  a  kvwvpares  kicvtes. 

20  Ohrolope  pale-osten  epohkaken  heyv  cuko-vcakat 
etohtvrhoyvtes,  moman  cemet  nettv  tutcenen  a  kvwapets 
kvr  haks  ?  Cusvlket  makakvtes. 

21  Momis  ena  en  cuko-vcakat  opunvyecet  okvtes. 

22  Momekv  eme  elkv  rakvwvpikof  en  kerrepvlke  heyv 
!kicvte  vkerricakvtes,  momet  cokv-rakko  momet  opunvkv 
Cesvs  inakvte  vkvsvmakvtes. 

23  Momen  eme  Celuslvme  ofv  ohhoy vnkv  hompetvrak- 
kon  aret,  este  nake  momeceko  tayeri  momecen  hecakof, 
en  hocefkvn  sulket  vkvsvmakvtes. 

24  Momis  Cesvs  em,  wikekates,  este  omvlkvn  kerrvtet 
omekv. 

25  Momen  estiinvt  este  ohkerkuecvre  enkusvpkekates, 
este  nake  vpikat  kerrvtet  omekv. 

SETENTYCKE  III. 

Falvsevlket  este-hunvnwv  Nekvtemyse  hocefket  Cus- 
vlke  semevpayvt  huervtes. 

2  Mvt  neren  Cesvs  em  vlakvtes,  momet,  Lapi,  Mvhiyv 
Hesaketvmese  a  en  kvpvke  toyetskat  kerres,  kicvtes, 
heyv  nanvke  este  momeceko  tayat  momecetskat  este 
inomeceko  tayet  okv,  Hesaketvmeset  vpvket  omekon 
omat. 

3  Cesvs  em  vyoposket,  Mehenwvn,  mehenwvn  ce  kicis, 
Estimvt  svnvcomvn  heckekon  omat,  Hesaketvmese  erne 
fcvlofv  kehcekos,  kicvtes. 

4  Este  vculehpof,  estomet  hecke  taye  haks  ?  Nekvtemv- 
set  kicvtes. 

5  Cesvs  vyoposket,  Mehenwvn,  mehenwvn  ce  kicis, 
Este  uewv  momen  Puy vfekcan  tepakan  es  hecket  omekon 
omat,  Hesaketvmese  erne  tvlofv  eceyeko  tayet  os. 

6  Mv  vpeswv  es  heckat  vpeswvt  omes,  momen  mv  puy- 
vfekcv  es  heckat  puyvfekcvt  omes. 

7  Estomahes  kohmetskvs,  mv,  Svnvcomv  heckvranatsket 
os,  ce  kicvyat. 

8  Hotvle  estvmvn  komat  hotales,  momen  en  hake  po- 
hetskes,  momis  estvmvn  vtetut,  estvmvn  ay et  omat  ker- 
retskekos.  Mv  omet  os  Puyvfekcv  es  heckat  vtekat. 

9  Nekvtemvset  em  vyoposket,  Heyv  nanvke  estomet 
mome  taye  haks  ?  kicvtes. 

10  Cesvs  em  vyoposket,  Eslevlke  em  mvhayv  toyetskes, 
momat  heyv  nanvke  kerretskeko  haks  ?  kicvtes. 

11  Mehenwvn,  mehenwvn  ce  kids,  mv  nake  kerreyat 
opunvhoyes,  momen  mv  nake  heceyvtet  kerkueces,  mo- 
men  kerkueceyan  pum  esatskekos. 

12  Ekvnv  nanvken  cem  onvyvkvyvten  vkvsamatskekon 
ornat,  livlwe  nanvken  cem  onvyvkvyat  estomet  vkvsa- 
matskvr  haks  ? 

13  Momen  este  estomet  livlwe  tvlofv  vkvwvpkvte  sekos, 
mv  hvlwe  tvlofv  ahvtvpkvte  este  Ecliuswv  hvlwe  tvlofv 
likat  vkvwvpkekon  omat, 

14  Momen  Moseskv  vnrvwv  ofv  cetto  kvwapvte  etvpo- 
met  este  Ecliuswv  kvwvpkvranet  os. 

15  Mv  oh  vkvsamat  vtekat  estemerkekot,  momis  he- 
saketv  yvksv-sekon  ocvren. 

16  Hesaketvmese  ekvnv  vnokece  mahet  omekv,  Eppuce 
hvmkiise  heckuecvte  emvtes,  mvn  estimvt  oh  vkvsamat 
estemerkekot,  momis  hesaketv  yuksv^ekon  ocvren. 

17  Hesaketvmese  Eppuce  ekvnv  ohfvccecvren  ekvnvn  a 
’totet  omekates,  momis  mv  eteropotten  ekvnvt  hesakvren. 

1 8  Mv  oh  vkvsamat  ohfveeekot  os ;  momis  mv  oh 
vkvsvmekat  ohfvcce  hoy  vnet  os,  Eppuce  hvmkuse  heckue¬ 
cvte  hocefkvn  oh  vkvsvmekokv. 

19  Momen  heyvt  ohfvcceckv  tes;  hvy  ay vket  ekvnvn 
vlvkes,  momis  estet  yomucken  hvyayvke  emuntvlen  vno- 
kecvkvtet  omes,  en  nakvfvstetv  holwvhoket  omekv. 

20  Holwake  tnoruecat  vtekat  hvyayvke  en  homecet  os, 
momekv  hvyayvke  oh  vtekot  os,  en  nakvfvstetv  oh  ker- 
kekaren. 

2 1  Momis  mv  fvccetv  momecat  hvyayvke  oh  ates,  mv  en 
nakevfvstetv  Hesaketvmese  ofvn  vfvstvkvte  tat  kerke 
hakvren. 

22  Heyv  nanvke  ’renyupv  Cesvs  en  kerrepvlken  e,syomet 
Gutev  ekvnvn  yicvtes,  momen  vpaket  mvn  fekhonnet 
paptisvtes. 

23  Momen  Caneu  paptisvtes  Envn,  Silome  tempen,  mvn 
uewvt  tayet  omekv,  momen  en  yicet  paptiskakvtes. 

24  Cane  cuko-yekcv  hvte  vpihokeko  emunkekv. 

25  Momof  nake  vpohkvt  kawvpkvtes  hvsvteckv  oh- 
fvccvn  Cane  en  kerrepvlke  mo  met  Cusvlke  em  etenrvwvn. 

26  Momen  Canen  en  yicet,  Lapi,  mv  Cotvne  tvpalv  ece- 
’pakvnke,  mv  ceme  oli  kerkuecetskat,  hecvs,  mvt  paptisen 
este  omvlkvt  en  yices. 

27  Cane  vyoposket,  Este  naket  en  hecikekos  hvlwe 
tvlofv  a  e’mhoyeko  vtekat,  makvtes. 

28  Ceme  etvwvt  avnkerrvlke  toyatskes,  Klist  toyv- 
kos,  momis  ehomv  vc  vtothoyes,  makvyvte. 

29  Mv  ehiwv  taranat  ocat  liokte-epayvranat  tes,  momis 
mv  hokte  epay vranat  en  hesset  hueret  pohof  vfvcketvn 
es  afvckes  hokte  epayvranat  em  punvkv  en  hake  svrahkvn, 
momet  omekv  heyv  vm  afvcketv  esfvckes. 

30  Erne  tat  ohvtvlvkvranes,  momis  vne  tat  cv  yokopvres^ 

31  Erne  hvlwe  atatet  omvikvn  ohfvnket  os,  estimvt  ekv- 
nvn  atetat  ekvnv  enakets,  momet  ekvnv  opnnvyecet 
omes  ;  eme  hvlwe  tvlofv  atatet  omvikvn  ohfvnket  os. 

32  Momen  nake  hecvtet  momet  pohvtet  mvn  emet 
kerknecet  os,  momis  mv  kerkuecat  estimvt  em  esekos. 

33  Mv  kerkueckv  em  esvte  vtekat  Hesaketvmese  me* 
hen  we  tat  em  eskerkv  vlicvtet  os. 

34  Eme  Hesaketvmese  vtotvte  Hesaketvmese  em 
punvkvn  opunvyet  omes,  Hesaketvmese  puy vfekcv  svker- 
kekon  e’met  omekv. 

35  Erke  Eppnce  vnokecetut  nanvke  omvikvn  enke  ofvn 
emvtet  os. 

36  Eppnce  oh  vkvsamat  hesaketv  yuksv-sekon  ocet  os, 
momen  Eppuce  oh  vkvsvmekat  hesaketv  hehcekos,  mo¬ 
mis  Hesaketvmese  en  cvpvkket  oh  fekhonnes. 

SETENTYCKE  IY. 

Cane  paptisat  ’sensulken  Cesvs  en  kerrepvlken  hayet 
paptisen  Falvsevlket  pohan  Pucaset  kerret  okv, 

2  Cesvs  eme  mahusat  paptisekates  momis  en  kerrepvl- 
ket  oinakvtes. 

3  Cutev  en  kvpaket,  hvtvm  Kalvlen  ayvtes. 

4  Momen  Semelev  ekvnvn  Veter opottvranet  omvtes. 

5  Momof  Semelev  tvlofv  vlakvtes  mv  Sikv  kihocan,  Ce- 
kvpe  eppuce  Cose  ekvnv  e’mvte  vnakv  tates. 

6  Mohmen  Cekvpe  em  ueenkorkvt  mvn  likvtes,  monkv 
Cesvs  ayvtet  hotoset  omekv,  ueenkorkvn  oh  likvtes,  mo¬ 
men  hvse-vkerkv  esepakat  mahe  tates. 

7  Semelevlke  hoktet  uewvn  ascvwvranet  vlakvtes,  Es- 
ketvn  v’mes,  Cesvs  kicvtes. 

8  En  kerrepvlke  hompetv  nesvranet  etvlwvn  vpeyvke- 

pet  omekv.  t 

9  Estometon  Cusvlke  toyetskatet  esketvn  vm  ’pohetske 
haks?  vne  Semelevlke  hokte  toyvyan,  Semelevlke  hoktet 
monkv  kicvtes.  Cusvlke  Semelevlke  etohkvlketv  etem 
ocekot  omekv. 

1/0  Cesvs  em  ayoposket,  Hesaketvmese  esteman  kerrets- 
kvtet  on  omat  momen  estimvt  Esketv  v’mes  ce  kicet  okat 
kerretsken  omat,  em’pohetskvht  omes*  momen  uewv  he* 
saken  ce’mvnt  omes,  kicvtes. 

11  Naken  u’escvwetv  ocetskekos,  momen  ueenkorkv  suf- 
ken,  momen  estvmv  vten  mv  uewv  hesake  ocetske  haks? 
hoktet  kicvtes. 

12  Purke  Cekvpe  sen  rakketsket  o  haks?  mv  ueenkorkv 
pu’mvte,  momet  eme  en  hopuetake,  momen  en  wakvlkeu 
eskakvtes. 

13  Cesvs  em  ayoposket,  Heyv  uewv  eskat  vtekat  hvtvm 
ewvnhkvres,  kicvtes. 

14  Momis  mv  uewv  vne  emvyat  eskat  vtekat,  estofis 
ewvnhikekos,  momis  mv  uewv  e’mvyat  uekiwvt  erne  ofvn 
hesaketv  yuksv  seko  vfihne  hakvres. 

15  Pucase,  heyv  uewvn  v’mes  cv  wvnhkekaren,  momet 
ascvwvranet  vlvkvkaren,  hoktet  kicvtes. 

16  Ahyet  eehen  ’renhohiket,  momet  ’res  vlvkvs,  Cesvs 
kicvtes. 

17  Hokte  ayoposket,  Cvhe  sahsekos,  makvtes.  Heren 
opunvhyetskes,  Cvhe  sahsekos  malcetsJcat ,  Cesvs  kicvtes. 

18  Cehetake  cahkepen  ocetskvtet  omes,  momis  hvmke 
hiyome  ocetskat  cehe  tokos,  momekv  mv  tat  mehenwvn 
ohketskes,  Cesvs  kicvtes . 

19  Pucase,  owalv  toyetskat  hecis,  hoktet  kicvtes. 

20  Purkvlke  heyv  ekvnhvlwe  ofvn  mekusvpakvtet  os. 
Moman  Celuslvme  rnirnvn  este  emekusvpe  tayet  os,  ma- 
katsket  os. 

21  Hokte,  heyvn  vm  vkvsvmvs,  heyv  ekvnhvlwe  ofv 
tokon,  momet  Celuslvme  ofv  tokon,  Erkeu  mekusvpvranats- 
kat  hvse-vkerkv  vlakes,  Cesvs  kicvtes. 

22  Ceme  naken  mekusapat  kerrekot  mekusapatskes,  pu- 
me  naken  mekusapeyat  kerres,  vhesaketv  Cusvlke  aosset 
omekv. 

23  Momis  hvse-vkerkv  vlvkvranet  os,  momen  hiyomat 
mv  tes,  momof  emekusapvlke  mehenwakat  Erken  emeku- 
svpvkvres  puyvfekcv  momet  mehenwetv  ofvn,  Erke  mv 
omakat  mekusvpvren  hopoyet  omekv. 

24  Hesaketv mese  puyvfekcvt  omes,  momen  mv  emeku- 
svpakat  puyvfekcv  momet  mehenwv  ofvn  mekusvpvkvra- 
net  omes. 

25  Mesiv  Klist  kihocat  vlvkvranet  omen  kerris,  mvt  via- 
kof  nanvke  omvlkvn  pum  onayvres,  hoktet  kicvtes. 

26  Yne,  cem  punvyvyat,  mv  toyis,  Cesvs  kicvtes. 

27  Momof  en  kerrepvlket  yicvtes,  momet  hokte  ete’m 

punayan  estomahes  komakvtes,  momis,  Naken  hopoyets- 
ke  haks,  monkat  Estomen  ete’m  punayetske  liaks  ?  esti- 
mvt  makekates. 

28  Hokte  monkv  uescawkv  wihket  tvlofvn  ayepvtes, 
momet, 

29  Yhwet,  este  hunynwv  nake  momvyvte  omvlkv  vin 
onayan  hecvkes  hey vt  Klist  toko  haks  ?  hunvntaken  kicv- 
tes. 

30  Monkv  tvlofv  asosset  en  yieakvtes. 

31  Heyv  era  etenrvwvn  en  kerrepylket  en  kusypaket, 
Pucase,  hompvs,  kieakvtes. 

32  Momis  nake  hompetv  ocepis,  eeme  kerratskekon, 
kicvtes. 

33  Momekv  en  kerrepylket  ete’m’pohaket,  Estimvt 
liompety  ’sem  vlahke  haks  ?  makakvtes. 

34  Yn  hompetvt  on  omat  mv  a’cvtotvten  em  eyackvn 
momeeit,  em  vtotketvn  es  yukpoyvranyyat  tes,  Cesvs 
kieakvtes. 

35  Hvse  ostet  ahoske  munkes,  hvyo  vlvkvranat  makats- 
keko  haks  ?  Hecvs,  ce  kievkis,  vfvnnaket  cvpofvn  oh  he- 
evkes,  entis  nak  lokce  es  hathakes. 

36  Momen  nak  lokce  vteloyat  feketv  en  hecket  os,  mo- 
men  em  ette  hesaketv  yuksv  sekon  em  vteloyet  os,  momen 
mv  fekayvte  momen  vteloyat  etepvket  vfvekvkepvren. 

37  Momen  heyv  ofvn  heyv  maketv  mehenwes,  Hvmket 
fekayen  momen  etvt  vteloyes. 

38  Oh  vtotkatskekatet ]  vteloyatskvren  ce  ’totvkis  ;  este 
etvt  ytotkvtet  on  em  vtotketvn  ’sohceyatskes. 

39  Momis  Semelevlke  mv  tvlofv  vtehkvte  sulket  ohvkv- 
svmakvtes,  nake  momvyvte  omvlkvn  vm  onahyes,  hokte 
make  kerkuecat  omecicen. 

40  Momen  Semelevlket  en  yicet  vpvkvket  fekhonnvren 
em  ’pohakvtes,  momen  nettv  hokkolen  fekhonnvtes. 

41  Momen  ’sen  sulket  oh  vkvsvmakytes  eme  em  punv- 
kv  mahusat  omecicen, 

42  Tokvs  oh  vkvsames  nake  onvyetskvte  omecice  to- 
kon,  momis-  pume  mahusat  opunvyat  pohepekv,  momet, 
mehenwv  tes,  heyvt  Klist  ekvnv  hesayecvt  on  kerres, 
hokten  kicakvtes. 

43  Momis  nettv  hokkole  ’ren  yvpvn  mvn  en  kvpaket 
Kalvlen  oh  ayvtes.. 

44  Cesvs  eme  mahusat,  Owalv  em  ekvnv  ofv  hvlwetv 
oeekos,  maket  kerkuecvtet  omekv. 

45  Momekv  Kalvlen  vlakof,  Kalvlevlket,  Celuslvme  ofv 
hompetv-rakkon  aret  nake  momecat  omvlkvn  heeaken, 
evpvyakvtes,  emeu  hompetv-rakko  oh  vpeyakvtet  okv. 

46  Momen  Cesvs  Kene  Kalvle  ekvnvn  hvtvm  ’rvlakv- 
tes,  mv  uewv  pvrko-opuswv  hayvtet,  Momen  este  hunvwv 
hvmket  mvn  arvtes,  eppucet  enokket  Kepvnevn  wak- 
ken. 

47  Cesvs  Cutev  ekvnvn  a  osiyet,  Kalvlen  vlakan  pohof, 
oh  ayvtes,  momet  a  vk  hvtapket,  eppucen  em  wicecvren 
em’pohvtes,  elvranuset  omekv. 

48  Momof,  Nake  eskerkvn,  momet  nake  estom.ahvken 
hecatskekon  omat,  vkvsahmatskekos,  Cesvt  kicvtes. 

49  Pucase,  a  vk  hvtvpkvs,  hopuewv  vm  eleko  munken, 
evpayvt  kicvtes. 

50  Yy ep vs,  ceppuce  hesakes,  Cesvs  kicvtes.  Momen  hu- 
nvnwv  opunvkv  Cesvs  em  punayat  vkvsamvtes,  momet 
vyepvtes. 

51  Momen  vk  hvtapkof  em  vtotkvlket  vnrvpakvtes, 
Ceppuce  hesakepes,  makaket  em  onvyakvtes. 

52  Momof  hvse-vkerkv  estofv  mahen  en  here  hake  vye- 
cicvten  em  vpohakvtes,  Ypvksvnke,  hvse-vkerkv  eskolo- 
pakofvn  hepetketv  en  kvpakvnkes,  kicakvtes. 

53  Momekv  hvse-vkerkv  matvwv  mvketeken  Ceppuce 

hesakes  Cesvs  kicet  okvte  erket  kerrvtes.  Momen  eme 
mahusat  vkvsamvtes,  momen  en  cuko  somvlkvt. 

54  Cesvs  Cntev  ekvnv  en  kvpahke  Kalvle  vlake  nake 
este  momeeeko  taye  momecat  heyvt  esvhokkolat  tales . 

SETENTVCKE  V. 

Hiyohmof  Cusvlke  en  hompetv-rakko  ocvtes,  momen 
Cesvs  Celuslvme  ceyvtes. 

2  Momen  Celuslvme  yvpefikv  hute  tempen  vkhvse  Cu¬ 
svlke  Persitv  kicaket  ocvtes,  sohvpettv  chahkepen  ocet. 

3  Heyv  ofvn  enokhokvlke  sulke  maliet  lumkvtes,  turwv 
hecvkekat,  en  yvkvpkv  vnvttakat  ena  talakat  uewv  neke- 
yvren  em  ehakaket. 

4  Hesaketvmese-em-este  mv  uewv  vk  livtapket  oketv 
ocen,  momet  uewv  melohlicet  omekv.  Uewv  melohlof 
estit  komvn  vk  ceyen  omat,  enokketv  estornen  ocvte  tis 
cvfekne  haket  omvtes. 

5  Momen  este  lmnvnwv  hvmket  wakkvtes,  enokkvte 
ohrolvpe  pale  tutcenen  calikepohkaken. 

6  Wakken  Cesvs  hecof,  hofune  mahet  omen  kerrvtes, 
momet,  Ce  cvfeknvre  ce  yace  haks  ?  kicvtes. 

7  Enokkat  ayoposket,  Pucase,  uewv  melohlof  vkhvse  a’c 
vkceyicvre  este  hunvnwv  ocvks ;  momis  ayvyof,  etvt  cv 
homvn  vk  ceyepet  os,  kicvtes. 

8  Ahuyiret,  cem  pvtakv  cahwet,  yvkvpvs,  Cesvs  kicvtes. 

9  Momat  lvpkusen  este  hunvnwv  cvfeknvtes,  momet  em 
pvtakv  cahwet,  yvkapvtes,  Mohmen  mv  nettv  fekepkv- 
nettv  tates. 

10  Fekepkv-nettv  tes,  pvtakv  ’sayetskvre  cem  etektvn- 
kekot  os,  cvfeknan  Cusvlket  monkv  kicakvtes. 

11  Em  ayoposkaket,  Cv  cvfeknicatet,  Cem  pvtakv  cah' 
wet,  yvkvpvs  cv  kihces,  kicakvtes. 

12  Momof  em’pohakat,  Hunvnwv  estomet  Cem  pvtakv 
cahwet,  momet  yvkvpvs,  ce  kihce  haks  ?  kicakvtes. 

13  Momen  inv  cvfeknihocat  estitat  kerrekvtes,  mvn  este 
tetayet  omen,  Cesvs  etin  ayepet  omekv. 

14  En  yupvn  cuko-vcakat  ofvn  Cesvs  eshecvtes,  Hecvs, 
ce  cvfeknihoces,  vnvcomv  naoriketskvs  nake  ’sen  liolwake 
ec  oh  vlvkekaren,  Cesvs  kicvtes. 

15  Este  hunvnwv  en  kvpaket,  mohmet  Cusvlken,  Cesvt 
cv  cvfeknicet  os,  maket  em  onvyakvtes. 

16  Momen  monkv  Cusvlke  Cesvs  assecakvtes,  mohmet 
elecetv  komakvtes,  fekvpkv-nettv  ofvn  yv  nanvke  raome* 
eekv. 

17  Momen  Cesvs  em  ayoposkaket,  Cvrke  vtotke  mun- 
kvt  os,  momen  vnet  vtotkis,  kicakvtes, 

18  Monkv  Cusvlke  ohvtvlaken  elecetvn  komakvtes, 
fekvpkv-nettv  kacat  tvlkekot,  momis,  Hesaketvmeset 
Cvrke  tes,  maket,  Hesaketvmese  etetayen  e  hayet  omekv. 

19  Monkv  Cesvt  em  ay  op  o  skat  em  punayat,  Mehenwvn, 
mehenwvn  ce  kicvkis,  Eppuce  entvlkat  naken  estomeko 
tayes,  momis  Erke  nake  momen  hecatet  momecet  os ,  na¬ 
ken  momecat  vtekat  mvn  Eppuceu  matvpomen  momecet 
omekv. 

20  Erke  eppucen  vnokecet  omekv,  momet  nake  mome¬ 
cat  omvlkvn  en  kerkuecet  omes ;  momet  vtotketv  heyv 
sen  rakrvken  en  kerkuecvres  estomahes  komatskvren. 

21  Erke  pvsatkvte  a  kvwapet  wenahuecat  etvpomen, 
Eppuce  estimvn  komat  wenahuecet  omekv. 

22  Erke  nvpvn  ohfvccecekot  omekv,  momis  Eppucen 
ohfvcceckv  omvlkvn  em  wikvtet  omes. 

23  Erke  vrakkuecakat  etvpomen  omvlkvt  Eppuce  vrak- 
kuecvkvren.  Estimvt  Eppucen  vrakkuecekon  omat,  Erke 
vtotateu  vrakkuecekot  omes. 

24  Mehenwvn,  Mehenwvn  ce  kicvkis,  Estit  vm  punv- 

kvn  pohet,  mohmet  a  cv  ’totvten  oh  vkvsamat  hesaketv 
emunkvn  oces ;  Momet  ohfvcceckv  hvlatkekos,  momis 
elkvn  en  kvpaket  hesaketvn  tohtvlkes. 

25  Mehenwvn,  mehenwvn  ce  kicvkis  hvse-vkerkv  vlakes, 
momet  hiyomat  vlvkes,  pvsatkvte  Hesaketvmese  Eppuce 
en  haken  pohof,  momen  pohakat  hesahokvres. 

26  Erke,  hesaketv  erne  ofv  ocat  etvpomen  Eppucen  he¬ 
saketv  emeu  ofv  ocvren,  e’mvtet  omekv. 

27  Mohme  ohfvcceckv  hayvranateu  yekcetvn  emvtet 
omes ;  emet  este  Echuswvt  omekv. 

28  Heyv  estomahes  kohmatskvs,  hvse-vkerkv  vlaket 
omekv,  mv  ofv  hopelkv  vtehkat  omvlkvt  en  hake  pohv- 
kvres. 

29  Momet  a  sossvres,  here  afvstakvte  hesaketv  ofvn 
akvwvpkvkvres,  momen  naorkakvte  ohfvcceckv  ofvn  akv- 
wvpkvkvres. 

80  Vntvlkusat  naken  momecvko  tayes;  pohvyatet  oh- 
fvccecvyet  os ;  momen  vm  ohfvcceckv  fvccvts,  nake  ko- 
mepvyat  hopoyekot  Qmvkok,  momis  Erke  a  cv’totvte  ko¬ 
ra  an, 

81  Ynet  a  en  kerkuecepin  omat,  vn  kerkueckv  fvccekot 
omes. 

82  Hvmket  a  kerkuecat  hueret  os,  momen  mv  kerkueckv 
vc  oh  kerkuecat  mehenwvt  on  kerris. 

83  Cane  oh  ’totatsken,  momen  mehenwvn  ohkerkue- 
cvtes. 

34  Momis  hunvnwv  kerkuecat  esvkot  omes,  momis 
hesahokatskvren  heyv  nanvken  okis. 

35  Kulket  hvyayvke  momet  hvsotet  omvnkes,  momen 
alikusen  en  hvyayvke  ofv  afvcketv  vkvsvmatske  tvnks. 

36  Momis  Cane  en  kerkueckv  sen  rakken  ocis  ;  vtotketv 
poyvranvye  Erke  v’mvte  momecvyatet  vc  oh  kerkuecet- 
omekv,  Erket  vc  vtotvtetat. 

37  Momen  Erke  vc  vtotvtet  emet  vc  oh  kerkuecvtet 
omes.  En  hake  pohatskvte  sekot  omet,  en  heckvn  he- 
catskvte  sekot  omes. 

38  Momen  em  punvkv  ece’pike  ocatskekot  omes,  mv 
vtotvten  oh  vkvsamatskekokv. 

39  Cokan  vketecvks,  mv  ofvn  hesaketv  yuksv  sekot 
oces  komatskekv,  momen  mvt  vc  oh  kerkuecaket  omes. 

40  A’c  oh  vwetv  komatskekot  omes  hesaketv  ocatskvren. 

41  Hunvntake  vrakkuecat  em  esvkot  omes. 

42  Momis  ce  kerrvkis  Hesaketvmese  em  vnokeckv  ec 
ofv  ocatskekos. 

43  Cvrke  hocef  kv  ofvn  vlakis,  momen  cv  ’satskekos ; 
etvt  erne  ehocef  kv  ofvn  vlaken  omat  mvn  esatskvres. 

44  Estomet  vkvsamatske  taye  haks?  vrakkueckv  eten 
hopoyepet,  momet  vrakkueckv  Hesaketvmese  tvlkuse  a 
en  kvpakat  hopoyatskekat. 

45  Erke  ehomv  epu’nrvpvres  cv  kohmatskvs,  hvmket 
ece’nrapvket  omes,  Moseskv  vfekrakkatske  mahusatet. 

46  Moseskvn  vkvsamatskvten  omat,  vc  vkvsamatskvnt 
os,  vc  opunvyecet  hoccicvtet  omekv. 

47  Momis  hoccican  vkvsamatskekon  omat,  estohmet  vm 
opunvkvh  vkvsvmatskvr  haks  ? 

SETENTVCKE  VI. 

Heyv  nanvke  hoyanof,  Cesvs  Kalvle  vkhvsen  etohtikv- 
tes,  mv  vkhvse  Tipelevs  tates. 

2  Momen  este  sulsuket  vcvkvpeyvtes,  enokhokan  vtot- 
ketv  sehoneckan  ohcelayan  hecakekv. 

3  Mohmen  Cesvs  ekvnhvlwe  vcemkvtes,  momet  mvn 
en  kerrepvlke  vpaket  likvtes. 

4  Momen  ohhoyvnkv,  Cusvlke  en  hompetv-rakko,  vwoli- 
ce  tates. 

5  Momof  Cesvs  vfvnnakvtes,  momet  este  sulke  mahet  a 
oh  awen  hecet,  Tvklike  hompvkvranet  estvmvn  neseyvr 
liaks?  Felvpen  kicvtes. 

6  Momen  heyv  kicat  oli  kerretvn  komat  okvte,  eme  tat 
estomvranat  kerrepvtet  ok. 

7  Felvpe  em  vyoposket,  Tvklike  cvto-kunawv  pale-hok- 
kole  enrahkv  tis  em  etetahyvkekos,  cotkuse  vlken  ehset  o 
estomis,  'kicvtes, 

8  Eli  kerrepvlke  hvmke.t,  Antolo,  Simv  Petv  etecakka- 
tet,  kicvtes, 

9  Cepanet  likes,  pale  tvklike-vnore  cahkepen,  momet 
rvro  lopockuse  hokkolen  ocet ;  momis  heyv  naket  o 
haks  ?  este  sulke  momat  em  etenrvwv  ? 

10  Momen, (  Este  tvk  vpoyekvs,  Cesvs  kicvtes.  Mv  ma- 
liusat  pvke  tayet  ornekv.  Momen  monkv  este  tvk 
vpokvtes,  em  ahonkvtkv  cukpe-rakko  cahkepat  mahet. 

11  Momen  Cesvs  tvklike  cawvtes,  momet  ohvkvsamof 
en  kerrepvlke  vwali)ytes>  momen  en  kerrepvlket  tvk 
vpokan  emakvtes,  momet  rvrou  matvpomecvtes. 

12  Momen  fvcecahkehpof,  En  wokucke  ahoskan  vte- 
loyvkes,  naket  sumikates^  en  kerrepvlken  kicvtes. 

13  Monkv  etoh  vteloyakvtes,  momet  pale  tvklike  cah- 
kepvte  hompahkvten  ahoskat  em  wokucke  svmpv  palen- 
hokkolohkaken  fvcficakvtes^ 

14  Momen  mv  estet  Cesvs  vtotketv  sehoneckvken  mo- 
mecen  hecakofvt,  Heyv  fvccv  mehenwusen  mv  owalv 
ekvnv  vlvkvranvtet  os,  makakvtes. 

15  Momen  yicet,  en  yekcen  es  ehset,  mekkon  hahoye 
tayen  Cesvs  keriyet,  entvlkuset  ekvnhvlwe  hvtvm  vcem- 
kvtes. 

16  Momen  yafkof  en  kerrepvlkeh  vkhvsen  hvtvpecv- 
tes. 

17  Momen  perron  vtehiket,  momet  vkhvse  tvpalv  Kv- 

panevm  afvccvn  vpeyvtes,  momen  yomuckepen,  momen 
Cesvs  em  vlvkekates. 

18  Momen  hotvle  rakkat  hotalet  omecicen,  vkhvse 
melohlvtes. 

19  Momen  vkerkv  tutcenat,  monkat  ostat  mahen  ka- 
fahkof,  Cesvs  vkhvse  oh  yvkapet,  momet  perron  vwolicen 
hecaket,  momet  penkvlake  tates. 

20  Momis,  Yne  tes,  penkahlatskvs,  kicvtes. 

21  Momen  vkvsvmet,  perro  a  oh  ceyicakvtes;  momen 
perro  lvpkusen  ekvnv  vpeyvte  er  vcakvtes. 

22  Enhvyvtke  este  vkhvse  tvpalv  svpaklvtet,  perro  etv 
sekon,  hvmke  en  kerrepvlke  vtehkat  tvlken,  liecakvtes, 
momen  Cesvs  perro  vpiket  en  kerrepvlke  vcvkayekates, 
momis  en  kerrepvlke  entvlkuset  vpeyepvtes. 

23  Momis  perro  etvt  Tipelevs  awet,  mv  Pucase  ohvkv- 
same  tvklike  pvphoyvte  ocat  vnakvn  yicvtes. 

24  Momen  Cesvs  momet  en  kerrepvlkeu  sekon  este 
hecakof,  emeu  perro  vtehiket,  momet  Cesvs  hopoyet 
Kvpanevm  er  oricvtes 

25  Mohmet  vkhvse  tvpalv  er  eshecakat,  Mvhaya?  es- 
tofvn  vlaketskat  haks  ?  kicakvtes. 

26  Cesvs  em  vyoposket,  Mehenwvn,  mehenwvn  ce  kicv- 
kis,  Nake  sehonecke  vtotketv  heeatskvte  omecicen  cv 
hopoyet  omatskekos,  momis  tvklike  hompatske,  momet 
ce  cvporvkate  omecicen  omatskes,  kicvtes. 

27  Hompetv  yvmahke  tayat  em  vtotikatskvs,  momis 
mv  hompetv  hesaketv  emeyuksv-sekat  ’roran  omvkes, 
mvn  este  Echuswvt  ce’mvkvren,  emeu  Erke  Hesaketv me- 
set  eskerkuecvtet  omekv. 

28  Mohmen,  Naken  estomeyatet  Hevsaketvmese  em 
vtotketv  vtotkeye  tetajm  haks  ?  kicakvtes. 

29  Cesvs  em  vyoposket,  Hevv  Hesaketvmese  era  vtot~ 
ketvt  os,  mv  atotvten  oh  vkvsamatskvren,  kicvtes. 

80  Momekv  eskerkv  naken  heckuecetska,  liecet,  oli 
vkvsvmeye  tayat  ?  Naken  vtotketske  haks  ?  kicakvtes. 

81  Purkvlke  vnrvwv  ofv  manvn  hompakvtes,  Tvklike 
hompyke  tayat  hvlwe  vten  e’makvtes,  maket  os,  cokat 
vcvkvyen  omekv. 

32  Momen  Cesvs  kicat,  Mehenwvn,  mehenwvn  ce  kicv- 
kis,  my  tvklike  hvhve  atat,  Moseskv  ce’mvkekatet  os  ; 
momis  Cvrke  tvklike  mehenwvn  hvlwe  vten  ce’mvket  os, 
kicakvtes. 

33  Hvlwe  a  hvtapkatet,  en  hesaketv  ekvnvn  ematet 
Hesaketvmese  en  tvkliket  omekv. 

34  Momen,  Pucase,  mv  tvkliken  estofis  pu’mvtcvs, 
kicakvtes. 

35  Momen  Cesvs  opunvyatet,  Ynet  hesaketv  tvklike 
toy  is ;  este  a  ’coh  atatet,  estofvn  elahwekos,  momen 
este  vc  oh  vkvsamatet  estofvn  ewvnhikekos. 

36  Momis  Cemeu  cv  hecatskvnks,  momat  vkvsamatske- 
kos,  ce  kicvkis. 

37  Cvrke  a’mvte  omvlkvt  a  ’coh  awvres,  momen  este 
a  ’coh  atat,  estomaten  ossihcvkos. 

38  Hvlwe  a  hvtapkvyate  vne  komvyat  vfvstvranvyatet 
tokot  os,  a  ’cvtotate  komaten  vfvstvranvyatet  omvtes. 

39  Momen  heyvt  Cvrke  a  ’cvtotate  komatet  os ;  este 
Cvrke  a’mvte  omvlkvn  hvmkusis  sumecicvkot,  nettv  es- 
poken  a  huericvranvyat  omes. 

40  Momen  heyvt  a  ’cvtotate  komatet  os ;  Eppuce  he- 
cet,  oh  vkvsamat  vtekat  hesaketv  emeyuksv-sekon  ocv- 
ranet  os  ;  momen  nettv  espoken  a  huericares. 

41  Momen  Cusvlke  ecayakvtes  Tvklike  hvlwe  a  hvtap- 
kate  toyis,  makaten. 

42  Momen,  Heyv  Cesvs  Cose  eppuce  toko  haks?  erke, 
ecke  tepakat  kerreyat,  momaten  estomen  Hvlwe  a  hv- 
tapkvyat  tes  maket  oke  haks,  makakvtes. 

43  Momekv  Cesvs  em  vyoposket,  Ecayet  ’setem  puna- 
hohyatskvs,  kicakvtes. 

44  Este  estomet  vc  oh  vteko  tayes,  Cvrke  a  ’cvtotatet 
vhvlvtekon  ornate,  momen  nettv  espoken  a  huericares. 

45  Omvlkvn  Hesaketvmeset  emvhayvres  make  owalv 
en  nakcokv  ofvn  hoccet  omes.  Monkv  este  vtekat  poh- 
liet,  Cvrke  en  kerrate  sasat  a  vc  oh  atet  omes. 

46  Nvpvt  Erke  hecvte  sekot  omes,  momis  Hesaketvme- 
se  a  en  kvpvkat  tvlket,  mvt  Erke  hecvtet  omes. 

47  Mehenwusen,  mehenwusen  ce  kicvkis,  Este  vc  oh 
vkvsamate,  hesaketv  emeyuksv-sekon  ocet  omes. 

48  Ynet  mv  hesaketv  tvklike  toy  is. 

49  Cerkvlke  vnrvwv  ofvn  manvn  hompakvtes,  momet 
pvsvtkvtes. 

50  Heyvt  tvkliket,  hvlwe  a  hvtapket  omes,  este  mvn 
hompat  elekaranet  omes. 

51  Ynet  tvklike  hesake  hvlwe  a  hvtvpkate  toy  is ;  este 
estomet  heyv  tvklike  hompen  omat,  estofvn  ehlekos  ; 
momen  tvklike  emvranvyat  cvna-vpeswv  mv  ekvnv  en 
hesaketv  vrahkv  emvranvyat  omes. 

52  Monkv  Cusvlke  ’sete’nrvpaket,  Estomet  heyv  este 
ena-vpeswv  pu’men,  papeye  taye  hakes  ?  makakvtes, 

53  Momen  Cesvs  em  pun  ay  atet,  Mehenwusen,  mehen¬ 
wusen  ce  kicvkis,  Este  Echuswv  ena-vpeswv  pvpekot,  e 
catv  eskatskekon  omat,  hesaketv  ece  ’pahkvkekos,  kicvtes. 

54  Estimvt  cvna-vpeswv  papet,  cv  catv  esken  ornate, 
hesaketv  emeyuksv-sekon  ocet  omes,  momen  nettv 
espoken  a  huericares. 

55  Cvna  mehenwvn  hompetvts,  cv  catv  mehenwvn 
esketvts. 

56  Estet  cvna-vpeswv  papet,  cv  catv  esken  omat,  vc 
ofvn  liket  omen,  vneu  ofvn  likvyet  omes. 

57  Erke  hesake  likatet  a  ’cvtotvte  omen,  Erken  v  he- 

sakvyet  omes,  matvpomen  este  cv  hompate  mvu  vc  v 
hesakvres. 

58  Heyv  tvkliket  hvhve  ahvtapkatet  omes.  Cerkvlke 
many  hompakat  momet  pvsvtkat  omekot  omes :  este 
heyv  tvklike  hompen  ornate,  hesake  emunkv  tares. 

59  Heyv  nanvke,  Kvpanevm  mekusvpkv-cuko  ofvn  este 
emvhayofvt,  opunayet  okvtes. 

60  En  kerrepvlke  vnvcomet  heyvn  pohvkvtet,  Opnnvkv 
yekcet  omes  ;  estimvt  pohe  taye  liaks  ?  makakvtes. 

61  En  kerrepvlket  heyvn  es  ecalioyen,  Cesvs  emet  ker- 
rof,  Heyvt  ce  mvttecicvk  haks  ?  kicakvtes. 

62  Enhomv  likvtet  este  Echusvvv  v  kvwapken  hecats- 
ken  omat,  estome  taye  haks?  kicvtes. 

63  Puyvfekcvt  este  hesayecet  omes ;  este  ena  vpeswv 
naken  lopicekos.  Opunvkv  cem  punayvkvyatet  puyv- 
fekcvts,  momet  hesaketvts. 

64  Momis  vkvsvmeko  ce  sasvket  os  JcicaJcvtes .  Cesvs 
enhvteeeskvn  vteken  este  estomvket  vkvsvmekat  kerrv- 
tes,  momen  estimvt  wiyvranate  kerre  tatet  okv. 

65  Momekv,  Cvrket  emvtet  omekon  omat,  este  vc  oh 
vte  tetayate  sahsekos,  ee  kicvkit  okvyis,  kicakvtes. 

66  Mv  vtekate  en  kerrepvlke  vnvcomet  fulecvtes,  mont 
svnvcomv  vevkfullekates. 

67  Mohmen  Cesvs  pale  hokkolohkakaten  oket,'  Cemen 
vpeyepvranatska  ?  kicakvtes. 

68  Mohmen  Simv  Petvt  vyvposket,  Pucase,  estimvn  oh 
vpeyeyvr  haks  ?  Cemet  hesaketv  yuksv-seko  opunvkv 
ocetsket  omes,  kicvtes. 

69  Momen  vkvsamet,  kerres,  mv  Klist,  Hesaketvmese 
hesake  Eppuce  toyetskate. 

70  Cesvs  em  vyoposket,  Palen  hokkolohkakatskan 
ce’nhopoyvkvyvtet  omeko  haks  ?  momen  hvmkatskat 
puyvfekcv  holwvkets,  kicakvtes. 

7 1  Cutvs  Eskalevt,  Simv  eppucen  okvtes,  mvt  wiyvra- 
net  omet,  mvt  palen  es  hokkolohkakvtes. 

SETENTVCKE  VII. 

Heyv  nanvke  hoyanofv,  Cesvs  Kalvlen  arvtes,  Cutev 
ofv  vretvn  komekatet  okv,  Cusvlket  elecetvn  komet  ho- 
poyaket  omekv. 

2  Momis  eto-esse-vpette-es-haye  liompetv-rakkot  Cus- 
vlke  em  vwolice  tates. 

3  Momekv  em  etecvkkvtevlket,  Yvmv  en  kvpaket,  Ca- 
tevn  vyvs,  cen  kerrepvlkeu  vtotketv  celayetskate  hecvk- 
vren,  kicakvtes. 

4  Este  nake  ehke  celayate  okkerkekare  eyace  salisekos. 
Heyv  nake  vfastetsken  omat,  ekvnvn  em  e  heckueevs,  ki¬ 
cakvtes. 

5  Etecvkkvte  tisem  oh.  vkvsvmekates. 

6  Momen  Cesvs,  Vm  oketv  vlvkeko  mimkes,  momisem 
cem  oketv  take  tetake  emunkvt  omes,  kicakvtes. 

7  Ekvnv  cen  homecvkeko  tetayet  omes,  momis  vnen 
vn  homecet  omes,  em  vtotketvt  holwahoket  omen  oh 
kerkuecvyet  omekv. 

8  Heyv  hompetv-rakko  oh  vpeyvkes ;  heyv  hompetv- 
rakko  oh  ayvko  munkes,  vm  oketvt  oreko  munkekv,  ki¬ 
cakvtes. 

9  Heyv  opunvkv  kicakof,  Kalvle  ofvn  likvtes. 

10  Momis  etecvkkvte  vpeyofvn,  emeu  hompetv-rakko 
oh  ayvtes,  kerhoyekon,  momis  ehke  omet. 

11  Momen  Cusvlke,  hompetv-rakko  ofvn  liopoyet,  Estvn 
like  haks  ?  makakvtes. 

12  Momen  este  tetayen  opunvkv  es  etekn  ecakvt  ocvtes, 
Este  heret  omes  maket  sasan,  vpvlwvt,  Monks,  este  eho- 
sicet  os,  makakvtes. 

13  Momisem,  estet,  Cusvlken  em  penkvlaket  omekv, 
pohaken  opunvyecekates. 

14  Hompetv-rakko  en  nvrkvpv  orofvn,  Cesvs  cuko-vca- 
kat  ceyet,  este  emvhayvtes. 

15  Mohmen  Cusvlke  em  estomahet,  E’mvhahoyvte  sekot 
omat,  estomet  heyv  este  cokv  kerre  haks  ?  makakvtes. 

16  Cesvs  em  vyoposkatet,  Ym  mvhakv  cvnake  tokot 
omes,  a  ’cvtotate  enaket  omes,  kicakvtes. 

17  Estimvt  mv  komaten  celayen  ornate,  mvhakv  kerrv- 
res,  Hesaketvmeset  ome  tate,  monkat  vnet  e  opunvyecit 
okin  ornate. 

18  Estet  e  opunvyccen  ornate  e  vrakkueckvn  hopoyet 
omes,  momisem  este  atotate  vrakkuecetvn  hopoyen 
omat,  mvt  mehenwvt  omes,  momen  fvccetv-tokot  vpike- 
kot  omes. 

19  Mose  vhakv  ce’mvkekat  haks?  Momaten  hvmku- 
satskis  vfastatskekot  omes.  Estomen  cv’lecvranet  es 
fullatske  haks  ?  kicakvtes. 

20  Este  em  vyoposkaket,  Puyvfekcvholwvken  ocets- 
kes.  Estimvt  ce’lecetvn  komet  es  are  haks  ?  makakvtes. 

21  Cesvs  em  vyoposket,  Ytotketv  hvmken  mehcin, 
omvlkvt  estomahes  komatsket  omes,  kicakvtes. 

22  Monkv  Mose  svkvmsesvn  ce’mvkvtet  omes.  (Mose 
enake  tokot,  Erkvlke  enaket  omvtes.)  Momaten  Nettv- 
fekvpkv  hunvnwv  svkvmsisatsket  omes. 

23  Mose  ’mvhakv  kvckekaren,  Fekepkv-nettv  ofvn  sv¬ 
kvmsesvn  hunvnwvt  en  hecken  ornate,  hunvnvwvt  Fe- 
kepkv-nettvn  temvpoken  cvfeknihcvyaten  estomen  vn 
homecatske  haks  ? 

24  Nake-en  heckv  vcvkvye  ohfvccehcatskvs  momis  fvc- 
cen  ohfvccecvkes,  kicakvtes. 

25  Momen  Celuslvme  este  vpokvte,  Mv  elecvrane  hopo- 
hoyate  heyv  toko  haks  ?  make  sasvtes. 

20  Momis  fekhvmket  opunayes,  hecvkes,  momen  naken 
kihocekot  omes;  ’mvpvkvlke  heyvt  Klist  mehenwvt  on 
kerrvkepet  ome  haks  ? 

27  Momis  heyv  este  estvn  vte  tate  kerres,  momis  Klist 
vlakofv,  nvpvt  estvmimvn  vte  tate  kerrekares. 

28  Mohmen  Cesvs  cuko-vcako  ofv  este  mvhayofvt,  Cv 
kerratskes,  momet  estvmvn  vtvye  tate  kerratskes,  momen 
vne  komvyatet  ylaket  omvkot  omes,  momisem  a  ’cvto ta¬ 
te  mehenwvt  omes,  mvn  kerratskekot  omes,  maket 
huehkvtes. 

29  Momis  vne  kerris,  mvn  a  en  kvpvket  omikv,  momen 
mvt  a  ’cvtotet  omes,  kicakvtes. 

30  Mohmof  esetvn  komakvtes,  momis  nvpvt  enke  es 
hvlvtekates,  em  oketvt  vlvkeko  munket  omekv. 

31  Momen  este  sulket  oh  este  vkvsvmakat,  Klist 
vlakofvn  nake  momeceko  tetayate  heyv  este  momecat 
es  en  hoyynen  momecvr  haks  ?  makakvtes. 

32  Falvsevlke  este  sulket  ehkuse  nake  mv  omaken  es 
ete’m  punahoyen  pohakof,  Falvsevlke  momen  plestvlke 
en  liomvhhotvlket  este-en-wiketvn  vtotvtes  esvkvren. 

33  Mohmen  Cesvs  e'te'm  punayet  hofunusekon  ece’- 
pakvkvyvtet  a  ’cvtotvten  oh  ayvranvyet  omes,  kicakvtes. 

34  Cv  hopoyatskvres,  momet  es  cv  hecatskekares,  mo¬ 
men  estvn  likvyate  awatskeko  tetayes,  kicakvtes , 

35  Momen  Cusvlke  ete’m  punahoyet,  Estvmvn  ayet 
omen,  eshecekar  haks  ?  Tvlwvvlke  awahaten  oh  ayvr 
haks,  momet,  Tvlwvvlken  emvhayvr  haks  ? 

36  Heyv  nak’  maketvt  ome  haks  ?  Cv  hopoyatskis,  es 
cv  hehcatskekos,  momet  estvmvn  likvyat  ahwatskekos, 
makat,  makakvtes. 

37  Hompetv- rakko  nettv  espoke,  mv  nettv  rakkate  ofvn 
Cesvs  hueret,  Estimvt  ewvnhket  on  omat,  emet  vc  oh 
atet  eskepekvs,  maket,  huehkvtes. 

38  Estimvt  escokate  omen  vc  oil  vkvsamen  omat,  e 
nvrken  uerakkot  uewv  hesaket  a  fihnvres. 

39  (Momis  heyv,  oil  vkvsvmakat,  Puyvfekcv  en  heckv- 
ranen  opunvyecet  okvtes,  Puyvfekcv  Yeakat  seko  mun- 
kekv  ;  Cesvs  vrakkueckv  seko  munkekv.) 

40  Monkv  heyv  opunvkv  pohakof,  este  sulket,  Heyv  mv 
owalv  tat  mehenwvts,  makakvtes. 

41  Vpvlwvt;  Heyv  Klist  tis,  makakvtes.  Momis  v- 
pvlwvt,  Kut,  Klist  Kalvlen  aossvr  haks  ?  makakvtes. 

42  Kut,  Cokvt,  Klist  Tewe  honvpsen  osset,  Tewe  likv- 
te,  Pervme  tvlofvn  ossvres,  makekat  haks  ?  makakvtes. 

43  Monkv  erne  vrahkvn  este  etekvpvketvt  em  ocvtes. 

44  Momen  vpvlwvt  esetvn  komakvtes,  momis  estit  en- 
ke  oh  ocekates. 

45  Mom  of  este-em-wiketv  plest  en  homvhhotv,  momet 
Falvsevlken  en  yicet,  Estomen  esawatskekisa  ?  kicakvtes. 

46  Este-em-wiketv  vyoposket,  Hunvnwvt,  heyv  hun- 
vnwv  opunvyate  ome,  opunvyvte  seks,  kicakvtes. 

47  Momof  Falvsevlke  em  vyoposkaket,  Cemeu  cem  ete- 
hoskvke  haks '?  kicakvtes, 

48  Este  ’mvpvke,  monkat  Falvsevlke  oh  vkvsamvke  sa- 
se  haks? 

49  Momis  heyv  este  vhakv  kerrvkekot  oh  tvhikvket  os, 
maJcakvtes . 

50  Nekvtemvs,  (mv  nerre  Cesvs  em  vlakvtet  hvmkat 
ot,)  oJcat , 

51  Kut,  pum  vhakv,  em  poheko  munket,  momet  naken 
estomat  kerret,  hunvnwv  ohfaccecet  ome  haks?  kicak¬ 
vtes. 

52  Em  vyosposkaket,  Cemeu  Kalvlen  atetske  te  ? 
Yketecet-,  momet  hecvs ;  owalv  Kalvle  a  ossekot  omekv, 
kicakvtes. 

53  Momen  este  omvlkvt  e  huten  vpeyakvtes. 

SETENTVCKE  VIII. 

Cesvs  Olefvt  ekvnhvhve  ayvtes. 

2  Momen  kvtkvyvtkusen  kvtvm  cuko-vcakon  vlakvtes. 
Momen  este  omvlkvt  en  yicvtes,  momen  liket  e’mv- 
kayakvtes. 

3  Momen  cokv-kayvlke,  Falysevlke  esyomat  kokte 
koktaren  eskoyen  ’sen  yicvtes,  momen  en  nvrkvpvn 
licof, 

4  Mvkaya,  keyv  liokte  koktare  mvketeken  eskeces. 

5  Tokvs,  Mose  vkakv  ofv,  mv  omat  cvton  es  nvfko- 
kekvs,  pu  kicvtes.  Momis  ceme  estomen  maketske 
kaks?  kicakvtes. 

6  Yv  makakat ,  vnrvpuecet,  esvnrvpkvn  hopoyalcet ,  ki¬ 
cakvtes.  Momis  Cesvs  cunekket  enkewesakvn  ekvnvn 
’soli  coyvtes,  nak’  makakat  pokeko  omet. 

7  Momen  em’pokakat  awicecvkekof,  a  lvpotiket,  Mv 
naorketv  oceko  ece’pakvkat,  mv  tatet  cvto  ’svfvllekvs,  ki¬ 
cakvtes. 

8  Momen  kvtvm  cunekket,  ekvnvn  ok  coyvtes. 

9  Momen  pokakat  em  vkerrickvt  okfvccecen,  vcule 
makat  vlicecet,  kvmkvntot  osset,  pokvtes,  momen  Cesvs 
entvlket  akoskvtes,  momen  kokte  nvrkvpvn  tvk  kuervtes. 

10  Momof  Cesvs,  a  lvpotiket,  este  sekon,  momis  kokte 
tvlkusen  kecof,  Hokte  mv  ece’nrapvlke  estvmvn  fill  la  ? 
Este  kvmkis  ec  okfvcceceko  ?  kicvtes. 

11  Pucase,  nvpvt  vc  okfvcceceks,  makvtes.  Momen, 
Y^neu  ec  okfvccecvks;  vyvs,  momet  vnvcomv  naorikets- 
kvs,  Cesvs  kicvtes. 

12  Momof  Cesvs  kvtvm  em  punvyakvtes,  maket,  Ynet 
ekvnv  en  livyayvke  toyis,  mv  a’c  vcvk  ayat  yomuckofvn 
yvkvpekares,  momis  kesaketv  en  kvyayvken  ocvres. 

13  Momekv,  Ceme  tawvt  e  oh  kerkuecetskes,  ceil  ker- 
kueckv  mehenweks,  False  vlke  kicvtes. 

14  Cesvs  em  vyoposket,  kicakvtes,  Ynet  e  oh  ker- 
kuecvyisem,  momis  yn  kerkueckv  mehenwet  os,  estvmvn 
vtvyvte  tat  kerrit,  momet  estvmvn  ayvyat  kerrikv,  mo¬ 
mis  centake  estvmvn  atvyat,  momet  estvmvn  ayvyat 
onvyatskekot  os. 

15  Centake  vpeswv  vcvkayen  ohfvccecatskes,  vne  es- 
timvn  ohfvccecvks. 

16  Momis  ohfvccecin  omat,  vm  ohfvcceckv  mehenwet 
os,  vne  vntvlkekos,  momis  vne,  momen  Erkeu  a  ’cvtotv- 
ten  tepakes . 

17  Hvtvm,  Este  hokkole  kerknecat  mehenwvt  os  ma¬ 
ke  t,  cem  vhakv  take  ofv  coket  os. 

18  Ynet  e  oh  kerkuecvyat  hvmkat  toyis,  momen  Elke 
mv  a’cvtotvtet  vc  oh  kerkuecet  os. 

1 9  Momof,  Cerke  ta  ?  kicakvtes,  Cesvs  vyoposket,  Cen¬ 
take,  vne  tis,  Cvrke  tis  kerratskeks,  vne  cv  kerratskvten 
omat,  Cvrkeu  kerratskvnt  omekv. 

20  Heyvopnnvkv  Cesvs  cvto-kunawv  hute  ofvn  opunayet 
okvtes,  cuko-vcako  ofv  emvhayof,  momen  estimvt  enken 
oh  wvkecekates,  en  hvse-vkerkvt  hvte  vlvkeko  munkekv. 

21  Ay  is;  cv  hopoyatskvres,  momet  cen  naorketv  ofvn 
pvsatkatskvres,  estvn  ayvyat,  awatskeko  tayes,  hvtvm 
Cesvs  kicakvtes. 

22  Estvmvn  ayvyat  awatskekot  os  makekv,  e  elecvr 
haks?  momof  Cusvlket  makakvtes. 

23  Kvncvpv  a  en  kvpvke  toyatskes,  hviwe  a  enkvpvke 
toyis,  ekvnv  a  en  kvpvke  toyatskes  ekvnv  a  en  kvpvke 
toyvkos,  Cesvs  kicakvtes. 

24  Monkv  Cen  naorketv  ofvn  ce  pvsvtkvkvres  ce  kicv- 
Kvyis,  mv  toyvyat  vkvsvmatskekon  omat,  cen  naorketv 
ofvn  ce  pvsvtkvkvret  okv. 

25  Monkv,  Esti  toyetska?  kicakvtes.  Momen,  Mv 
enhvteceskv  vteke  ce  kicvkvyvte,  Cesvs  kicakvtes. 

26  Nake  sulken  ec  opunvyeckv  take,  momet  ohfvcee- 
cetv  take  ocis,  momis  a  ’cvtotatet  mehenwes,  momen 
nanvke  em  pohvyvtet  mvn  ekvnvn  ’sem  punvyis,  ki - 
cahvtes . 

27  Erken  em  opunvyecat  kerrvkekates. 

28  Este  Echuswv  kvwahpatskof,  momof  mv  toyvyat, 
momet  vntvlkusat  naken  momecvkat,  momis  Cvrke 
v’mvliayvten,  mvn  opunvyvyat  kerratskvres,  Cesvs  ki¬ 
cakvtes. 

29  Momen  erne  a  ’cvtotatet  vc  vpaket  os,  Erket  vntvl- 
knsen  cv  wikekos,  mv  nanvke  afvcecicat  mecvye  mnnkvt 
omekv. 

30  Heyvn  makof,  sulket  oh  vkvsvmakvtes. 

31  Monkv  Cusvlke  oh  vkvsvmakan  em  punayet,  Ym 
punvkv  ofvn  fekhonnatsken  omat,  mehenwusen  vn  ker- 
repvlke  toyatskvres. 

32  Momet  mehenwvn  kerratskvres,  momen  mehenwvt 
cen  recapvkvres,  Cesvs  kicakvtes. 

33  Em  vyoposkaket,  Eplvme  honvpse  toyes,  momet 
nvpvn  en  svlvfkeyvte  seks;  estomen  cen  recvpkvkvres, 
maketske  haks  ?  kicakvtes . 

34  Cesvs  em  vyoposket,  Mehenwusen  mehenwusen  ce 
kicvkis,  naorketv  vfastat  vtekat  naorketv  en  svlvfke  tes. 

35  Momen  svlvfke  yuksv-sekon  cukon  liket  omeks,  mo¬ 
mis  Eppucet  yuksv-sekon  liket  os. 

36  Monkv,  Eppucet  cen  recapvken  omat,  mehenwusen 
cen  recvpkvke  tares. 

37  Eplvme  honvpse  toyatskat  kerris,  momis  cv’lecetvn 
hopoyatsks,  vm  punvkv  ce  ’pikvkekot  omekv. 

38  Cvrke  vpake  hecvyvtet,  mvn  opunayis,  momen  eemeu 
cerke  vpake  hecatskvtet  momecatskes,  Cesvs  kicakvtes . 

39  Em  vyoposkaket,  Eplvmet  purke  tes,  kicakvtes. 
Eplvme  en  hopuetake  toyatsken  omat,  Eplvme  em  vtot- 
ketvn  momecatskes. 

40  Momis  hiyomat  mehenwv  Hesaketvmese  em  pohvyv- 
tet  estet  cem  onvyvkvyaten  ev’  lecetvn  hopoyatskes, 
Eplvme  heyvn  momecekates. 

41  Cerke  em  vtotketvn  momecatskes,  Cesvs  kicakvtes. 
Monkv,  Hoktarkv  ofvn  pu  heckvte  tokot  os.  Erke  hvm- 
kusen  oces,  Hesaketvmese,  kicakvtes 

42  Hesaketvmese  Cerke  taket  on  omat,  vc  vnokecats- 
kes.  Hesaketvmese  a  en  kvpahket,  momat  vtvyvtet 
omekv ;  cv  fekkomat  vtvyvte  tokot  omekv,  momis  emet 
a  ’cvtotvtes. 

43  Estometon  vn  nakonvkvn  kerratskeko  ?  Ym  punv- 
kvn  pohatskeko  tayekv. 

44  Cerke,  puyvfekcv-holwakat  a  en  kvpvke  toyatskes, 
momet  cerke  em  eyackvn  momecetvn  komatskes.  Enhv- 
teceskv  vteken  estelecvt  omvtes,  momet  mehenwv  ofvn 
huerekates,  erne  ofv  mehenwv  sekot  omekv ;  Ivksetvn 
punayof,  enake  aossen  opunayet  os ;  laksvt  omet,  Ivksetv 
erket  omekv. 

45  Momis  vm  vkvsamatskekos,  mehenwvn  cem  pu- 
nayet  okv. 

46  Estomatskat  naorketvn  vc  ohfvccecatske  haks  ?  mo- 
men  mehenwvn  opunvyvyet  omaten,  estomen  vm  vkvsa- 
matskeko  haks  ? 

47  Hesaketvmese  v  hesakat,  Hesaketvmese  era  punvkvn 
pohet  os.  Monkv  pohatskekos,  Hesaketvmese  v  hesaho- 
katskepekokv,  Cesvs  kicakvtes. 

48  Monkv  Cusvlket  em  vyoposket,  Semelevlke  toyets- 
kes,  momet  puyvfekcv-holwvken  ocetsks  makeyat  tetayen 
okekat  haks  ?  kicakvtes. 

49  Cesvs  em  vyoposket,  Puyvfekcv-holwvken  ocvkos, 


CANE  COPVTE. 


33 


momis  Cvrken  vrakkuecis,  in  omen  cemefc  cv  tvkleeats- 
kes,  kicvtes. 

50  Momis  vrakkueckv  e  en  hopoyvkos,  hopoye  momet 
ohfvccecate  hvmkes. 

51  Mehenwusen,  mehenwusen  ce  kicvkis,  Estimvt  vm 
punvkvn  vfasten  omat,  estofvn  elkv  hehcekos, 

52  Monkv  Cusvlket,  II iy omat,  puyvfekcv  holwvken 
ocetskat  kerres ;  Eplvme  elet  os,  momen  owalvlkeu,  mo- 
man  estimvt  vm  ptinvkv  vfasten  omat,  estofvn  elkvn 
lahsekos,  maketskes, 

53  Eplvme  purke  ’sen  rakke  toyetska  ?  mv  elvtes  mo¬ 
men  owalvlke  pvsvtkes,  Estimvn  e  hayetske  haks?  ki- 
cakvtes. 

54  Cesvs  em  vyoposket,  Ynet  e  vrakkuecin  omat,  vme 
vrakkueckv  nake  toks,  Yc  vrakkuecat  Cvrkets ;  mv  pun 
Hesaketvmeset  makatskat. 

55  Momen  emen  kerratskekates,  momis  kerris,  momen 
kerrvks  makin  omat,  laksv  centake  omares,  momis  kerrit 
em  punvkvn  vfastis. 

56  Eplvme  Cerke  vn  nettv  hecetv  afvcke  tates,  momet 
hecet  afvckvtes,  kicakvtes 

57  Monkv  Cusvlke,  Ohrolope  palecahkepat  oretskeko 
munkat,  Eplvme  hecetskvt  haks  ?  kicakvtes 

58  Mehenwusen  ce  kicvkis,  Eplvme  seko  munkof,  toy  is. 
Cesvs  kicakvtes. 

59  Monkv  cvton  ayocet  svfullvkvranvvtes.  Momis 
Cesvs  ehket,  momet  cuko-vcakan  osiyet,  ete’n  nvrkvpvn 
eteropottet  vyepvtes. 

SETENTVCKE  IX. 

Momen  Cesvs,  hoyanof,  hecvtes,  este-hunvnwv  turhe- 
ceko  em  munkv  heckaten. 

2  Momen  en  kerrepvlket  em’pohet,  Pucase,  estimvt  na- 

orkvtet  on  ome  haks  ?  heyv  hunvnwvt,  monkat  eckvlke 
naorkvkvtet  on,  turhecekot  heckvtet  orae  liaks  ?  ma- 
kakvtes. 

3  Cesvs  em  vyoposket,  Heyv  hunvnwv  naorkvtet,  mo- 
men  eckvlket  naorkakvten  omekos,  momis  Cehofv  ’mv- 
totketv  erne  es  kerkvren  omes. 

4  A’cvtotate  em  vtotketvn  vtotkvranvyat  tvlkus  nettv 
emunkofvn,  neret  vlaket  os,  momof  nvpvt  vtotikekos. 

5  Ekvnvn  arvye  vtekat,  ekvnv  en  hvyayvke  toyis. 

6  Hvmmake  opunayofvt,  ekvnvn  oh  tofiket,  tofketvn 
fakken  es  hayet,  hunvnwv  hecekat  turwvn  es  en  siyvtes. 

7  Momen  kicvtes,  Ayet,  vkhvse  Silovm  likan  er  es  ok- 
kosvs.  Momen  ayet,  er  es  okkoset,  hece  haket  er  vlakv- 
tes.  (Silovm  maketv  Vtothoye  maketvts  ohyvtekhoyen 
omat.) 

8  Monkv  em  vwolicvlke,  momen  turheeekat  homv  he- 
eakvte,  Kut,  heyv  este  nakvpohet,  likvnke  toko  haks? 
makakvtes. 

9  Ypvlwvt,  Heyvt  mv  tes,  makaken ,  vpvhvvt  Mv  en 
heckv  mahus,  makakvtes.  Emet,  Mv  toyis,  makvtes. 

10  Momen,  Estomen  ce  turwv  renayakvt  haks  ?  kicakv- 
tes. 

11  Em  vyoposket,  Hunvnwv,  Cesvs  kihocat,  fakken 
hayet,  cv  turwvn  ’svn  siyiyet,  Ayet,.  vkhvse  Silovm  likan 
er  es  okkosvs,  cv  kieen,  ahyit,  rokkohsit,  momet  cv  hece 
hakes. 

12  Monkv,  Estvn  are  haks?  kicakvtes.  Kerrvks,  kicvtes. 

13  Momen,  mv  turwv-hecekaten  Falvsevlke  ’sen  yicvtes. 

14  Momen,  nettvn  Cesvs  fakke  hayet,  turwv  en  hauhi- 
cat,  Fekvpkv-nettv  tates. 

15  Momen  hvtvm  Falvsevlke,  Estohmet  eturwv  hece 
haket  omat  em’pohakvtes.  Momen,  Fakken  cv  turwvn 
’svn  siyiyen,  okkosvyvnks,  momet  hecis,  kicakvtes. 

16  Momekv,  Heyv  hunvnwv  Hesaketvmese  a  eii  kv- 
pvke  toks,  Fekvpkv-nettv  vcvyecekokv,  Falvsevlke  vp- 
vlwvt  makakvtes.  Mornen  vpvhvvt,  Estomet  este  naorkv 
tatet  lieyv  Bake  este  momeeeko  tayat  momece  taye  haks  2 
makakvtes.  Mornen  estet  etekvpakvtes. 

17  Este  turwv-hecekan  hvtvm,  Mv  ce  turwv  cen  hanhi- 
cvte  estomes  kicetska  ?  kicakvtes  ?  Owalv  tes,  makvtes. 

18  Mv  turwv-hecekate  renakv  en  lieckvte  ohfvccv  Ous- 
vlke  vkvsvmvkekot,  mv  renakv  en  lieckvte  eckvlken  en- 
hohike  tvlkvtes. 

19  Momet  em’pohaket  makakvtes;  Heyv  ceppuce  take, 
mv  turwv-heceko  lieckvte  makatskat  te  ?  Momat,  Esto¬ 
met  hiyomat  hecet  ome  haks  f 

20  Eekvlket  em  vyoposkaket,  Heyv  puppuce  tat  kerres, 
momet  eturwv-hecekot  heekvtes,  makakvtes. 

21  Momis  nake  omeeicen  hiyomat  hecet  omat  kerre- 
kos,  momet  estimvt  eturwv  en  hauhicat  kerrekos.  Em 
vcuikv  ores.  Emen  em’pohvkes.  E  em  opunvyepvres. 

22  Heyv  opunvkvn  eckvlke  opunahoyvtes,  Cusvlken  em 
penkvlakekv,  Estimvt  mvt  Cesvs  tat  maken  omat,  me- 
kusvpkv-cukon  ossihocvres,  malcet ,  te’m  vkvsvmvkepet 
omekv. 

23  Momet  okv,  eekylke,  Yenlkv  ores,  enFpohvkes,  ma- 
kaket  okakvtes. 

24  Mornen  hvtvm  este  eturwv-hecekaten  enhohiket,  He- 
saketvmesen  vkvsvmkvn  emvs  ;  heyv  hunvnwv  naorkvt 
omen  kerres,  kicakvtes. 

25  Monkv  em  vyoposket,  Este  naorkv  tat  kerrvks,  mo¬ 
mis  nake  hvmken  kerris,  cv  turwv-hecekate,  hiyomat  he- 
eis,  kicvtes. 

26  Naken  ce  ’stomecat  haks?  Estomet  ce  turwv  cen 
hauhicat  haks  ?  hvtvm  kicakvtes.. 

27  Mornen  em  vyoposket.  Gem  onayvkin  hoyvhnes, 

momen  pohatskekises.  Estomen  hvtvm  pohvranatska  f 
Geme  takeu  en  kerrepvlke  hakepvranatska  ? 

28  Momen  nakhayekot,  Ceme  mv  en  kerrepv  tovetskes, 
momis  pun  tat  Mose  en  kerrepvlke  toyepes,  kicakvtes. 

29  Hesaketvmeset  Mose  ete’m  punayvtet  omen  kerres, 
Momis  heyv  este  tat  estvmvn  vte  tat  kerrekos. 

30  Momen  hunvnwvt  em  vyoposket  kicakvtes,  Heyv 
ofvn  nake  estomahat  oces;  estvmvn  vte  tat  kerratskekon, 
cv  turwvn  vm  en  hauhicet  omes. 

31  Mome  estomis,  Hesaketvmese  este  naorkvlke  em 
apohicekot  omat  kerres  ;  momis  este  Hesaketvmese  erne- 
kusapvt  ot,  nake  komaten  momecen  omat,  mvn  em  apo- 
hicet  os. 

32  Enlivteceskv  vtekis  este  eturwv-heceko  heckvtet  este- 
hunvnwv  eturwv  en  hauhicat  pohohvte  sekos. 

33  Heyv  este-hunvnwv  Hesaketvmese  a  en  kvpvke  to- 
kon  omat,  naken  momehcekos. 

34  Em  vyoposkaket,  kicakvtes ;  Naorketv  ofv  mvkvte- 
ken  ce  heckvtet  ot  omat,  pu’mvhayetske  haks  ?  kihcet 
ossicakvtes. 

35  Ossihocvten  Cesvs  pohet,  momet  eshecof,  Hesaketv¬ 
mese  Eppuce  oh  vkvsametske  te  ?  kicvtes. 

36  Em  vyoposket,  Pucase  estimvt  te,  oh  vkvsvmepv- 
ye  tayat. 

37  Ceme  hecetskvtes,  momen  mvt  ce  te’m  punayet  okes, 
Cesvs  kicvtes. 

38  Momen,  Pucase  vkvsamis  maket,  momet  emekusapv 
tes. 

39  Ohfvcceckvn  yvmv  ekvnv  vlvkvyvtet  omes,  mv  hecv- 
kekate  hecvkvren,  momen  mv  hecakvte  hecvkeko  hakv- 
ren,  Cesvs  makvtes. 

40  Momen  Falvsevlke  mv  vpvkvkvtet  heyv  opunvkv  po¬ 
ll  a  kof,  Pumeu  pu  hecvkeko-haks  ?  kicakvtes. 

41  Ce  hecvkekot  omen  omat,  naorketv  ocatskekvntos, 
momis  hiyomat,  HecSs,  inakatskekv,  cen  naorketv  ece- 
’pakvkes,  Cesvs  kicakvtes. 

SETENTYCKE  X. 

Mehenwvn,  mehenwvn  ce  kicvkis,  estvt  yvpefikhute 
em  vhauken  eceyekot,  momet  etvmin  vcemket  on  omat, 
mvt  korkopvt  ot,  momet  nakestvpenkvlecvt  os. 

2  Momis  estet  vhauken  eceyet  on  omat,  mvt  yvpefikv- 
vhecicvt  os. 

3  Mvn  vhaukvliecievh  en  hvwecet  os,  momen  em 
punvkv-en  hake  yvpefikv  pohet  os ;  momen  en  y  vpefikv 
hocefhuecet  en  huehketos;  momet  en  homahtet  es  os- 
set  os. 

4  Momet  en  yvpefikv  vpeyicof  ehomvn  ayet  os,  momen 
yvpefikv  vcvkvpeyet  os,  em  punvkv-en-haken  kerrvket 
omekv. 

5  Momet  este  kerrekat  vcvkvpehyekos,  momis  em  pefat- 
kes,  este  kerrekat  em  punvkv-en-haken  kerrvkekot  omekv. 

6  Heyv  svhopakvn  Cesvs  es  em  punayet  omvtes,  momis 
nake  tat  kerrvkekates,  mv  em  punayat. 

7  Momen  Cesvs  hvtvm  kicat,  Mehenwvn,  mehenwvn  ce 
kicvkis,  vnet  yvpefikv  ’mvhauke  toy  is. 

8  Cv  homv  yicvte  omvlkvt  horkopvlket  ot,  momet  nak- 
estvpenkvlecvlket  os,  momis  mv  yvpefikv  em  apohiceka- 
tet  os. 

9  Ynet  vhauke  toyis,  vne  cv  tehoyvnen  este  estomet 
eceyet  on  omat,  mvt  hesakvres,  momet  eceyet,  er  a  osset 
nanopkv  hecvres. 

10  Horkopv  vlvkekos,  horkopkvn,  momet  eleckvn,  mo¬ 
met  nak’  yvmahketvn  komeko  vtekat.  Mvt  hesaketv  en 
heckvkvren  vneh  vlvkvyvtet  os,  momet  ’res  en  sulket.  en 
heckvkepvren. 

11  Ynet  yvpefikvhecicv  herat  toyis ;  yvpefikvhecicv  Bo- 
rat  yvpefikv  vrahkv  en  hesaketv  wvkecet  os. 

12  Momis  este  hvlwehocat  tat,  momet  yvpefikvhecicv 
tokot,  yvpefikv  e  pucase  tokon  omat,  yvkv  vlaken  hecis, 
yvpefikv  wihket,  letkes,  momen  mv  yvhv  cawes,  momet 
yvpefikvn  vwalieces, 

13  Este  livlweliocat  letkes,  hvlwehocet  omet,  momet 
yvpefikv  vfekcvkliekot  omekv. 

14  Vnet  yvpefikvhecicv  herat  toyis,  momet  vn  yvpefikv 
kerris,  momen  cvnake  cv  kerret  os. 

15  Erket  cv  kerrat  etvpomen  vneu  Erke  kerrvyet  os. 
Momen  vnet  yvpefikv  vrahkv  vn  hesaketv  wvkecit  omis. 

16  Momet  yvpefikv  etv  ocvyet  os,  heyv  hnte  a  ’sossat 
tokon,  mvu  ’svlvkvranvyet  os,  momen  mvt  vm  punvkv 
pohvkvres,  momen  fulle  hvmkusvres,  momet  yvpefikvhe¬ 
cicv  hvmkusen. 

17  Monkv  Cvrkeh  vc  vnokecet  os,  vn  hesaketvn  wvke- 
cvyet  omekv,  hvtvm  eseparet. 

18  Este  estomet  vm  esekot  os,  momis  vne  mahusatet 
wvkecvyet  os,  wvkecetv  yekcetv  ocvyet  os,  momet  hv¬ 
tvm  esetv  yekcetv  ocvyet  os.  Heyv  vhakv  Cvrken  em 
esvyvtet  os. 

19  Monkv  hvtvm  Cusvlke  etekvpakvtes,  heyv  opunvkv 
omecicen. 

20  Momen  sulket  Puyvfekcv-holwvken  oces,  momet  ha- 
co-hakes  ;  estomen  em  apohicatske  haks  ?  makakvtes. 

21  Ypvlwvt,  Heyv  puyvfekcv-holwvke  oce  em  punvkv  to¬ 
kos.  Puyvfekcv-holwvket  turwv  hecvkekan  renahuece 
taye  haks?  makakvtes. 

22  Momen  mekusvpkv  horapetv-rakkot  Enkinev  kiho- 
cat,  Celuslvmen  ocvtes,  momet  rvfo  tates. 

23  Momen  Cesvs  cuko-vcakat  ofvn  Salomv  ?sem  oli- 
vpettv  kicetvn  yvkapvtes. 

24  Momen  Cusvlke  yicet  vnvkaftvtes,  momet,  En  hofu- 
ne  estoinen  vkvsvmekon  pu  hayetske  haks  ?  Klist  to- 
yetsken  omat  kerkv  heren  pum  onvyvs,  kicakvtes. 

25  Cesvs  em  vyoposkaket,  Gem  onayvkvyis,  vkvsvmats- 
kekos,  Cvrke  e  hocefkv  ofv  vtotkvyat,  mvt  vc  oh  kerkue- 
cet  os,  kicvtes. 

26  Morais  vkvsvmatskekos,  vn  yvpefikv  toyatskekokv, 
ce  kicvkvyat  etypomen. 

27  Vn  yvpefikv  vm  punvkv-en-haken  pohvket  os,  mo- 
inen  kerrakis,  momen  vc  vcvkvpeyet  os. 

28  Momen  hesaketv  yuksv-sokon  ’emakvyet  os,  momet 
estemerrahkekos,  momen  nvpvt  cvnke  ’svm  ossiceko 
tayet  omvres. 

29  Cvrke  mv  v’mvte  tat,  omvlkvn  ’sen  rakket  os,  momen 
estimvt  Cvrke  enke  ’sem  ossice  tayat  yekcetv  ocekot  os. 

30  Yne  Cvrke  tepakeyat  hvmkus. 

31  Momen  Cusvlke,  cvton  es  nvfketvn  JcomaJcet ,  hvtvm 
cvto  cvwakvtes. 

32  Cesvs  em  vyoposkaket,  Ytotketv  herake  sulken  Cvrke 
a  en  kvpvke  ce  hecicvkvyes ;  mv  v  to  the  tv  estomaten  cvto 
es  cv  nvfkatske  haks?  kicvtes . 

33  Cusvlke  em  vyoposket.  Ytotketv  herat  tat  cvto  es 
ce  nvfkekos,  momis  Hesaketvmese  tvklecat  omecicen, 
momet  este  toyetskatet  Hesaketvmese  e  liayetskekv,  ki¬ 
cakvtes. 

34  Cesvs  em  vyoposket,  Hesaketvmese  toyatskes  mah- 
kis,  cem  vhakv  take  ofvn  es  hoccet  omeko  haks  ?  kicvtes . 

35  Hesaketvmese  em  punvkv  em  vlakvten  hesaketvme- 
sen  kicvten  omat,  momen  cokvrakko  kvckeko  tetayen 
omat, 

36  Erke  vcake  haye,  momet  ekvnv  atotvte  huerat,  He- 
saketvmesen  tvklecetskes,  kicatske  haks  ?  vnet  Hesaketv¬ 
mese  Eppuce  toyis,  ce  kicvkikv. 

37  Cvrke  em  vtotketvn  vtotkvkot  on  omat,  vm  vkvsah- 
matskvs. 

38  Momis  momeein  omat,  vm  vkvsamatskeko  estomis, 
vtotketvn  vkvsvmvkes,  Cvrke  vnen  vc  vpvket  omen,  mo- 
met  vneu  emen  vpakvyet  omen  kerret,  momet  vkvsv- 
matskvret. 

39  Monkv  hvtvm  esetvn  komakvtes,  momis  enke  em  os- 
sakvtes. 

40  Momet  Cotvne  tvpalvn  vhyet,  enhvteceskv  Cane  este 
paptisvte  ocan  er  orvtes,  momet  mvn  fekhonnvtes, 

41  Momen  sulket  v  fullvtes,  Cane  tat  este- nake-momece- 
ko-tayat  momecekatet  os,  momis  Cane  heyv  este  opunv- 
yecvte  omvlkvt  fvccvt  os,  makaket. 

42  Momen  mvn  sulket  oh  vkvsamakvtes. 

SETENTVCKE  XL 

Momof  Pervne  tvlofvn,  Mele  Mare  eteeakkat  erne  tv- 
lofv,  este-hunvnwv  Lisvle  hocefke  liket  enokke  tates. 

2  Mv  Melet  omvtes,  Pucase  em  vfeye,  ele  ekv-esse  es 
en  hvsvtecvte,  mv  e  cerwvt  enokket  ot  omvtes. 

3  Monkv  e  wvntake  oh  ytotvtes,  Hecvs  Pucase,  mv  vno- 
kecetskat  enokkes,  makaket, 

4  Cesvs  poh of,  Heyv  enokketv  elkv  orekot  os,  momis 
Hesaketvmese  vrakkueckv  vrahkv  tes,  mv  eteropotten 
Hesaketvmese  eppuce  vrakkuehoce  tayat  os,  makvtes, 

5  Momen  Cesvs,  Mare,  momen  eteeakkat,  momen  Li¬ 
svle  esyoman  vnokeevke  tates. 

6  Monkv,  enokkveuken  poll  of  mata  likvtet  nettv  hokko- 
len  fekhonnvtes. 

7  Mv  hoyanof,  Cutevn  hvtvm  vpeyvkveres,  en  kerrep- 
vlken  kievtes, 

8  En  kerrepvlket  okat,  Mvhiya  Cusvlket  hvte  vwole 

cvton  es  ce  nvfketvn  komakvnks,  moman  kvtvm  mvn 
vyvranetske  liaks  ?  kicakvtes. 

9  Cesvs  vyoposket,  Nettv  kvmkat  kvse-vkerkv  palen 
liokkolohkaket  omeko  kaks  ?  estimvt  nettvn  yvkapen 
omat,  elentapiyekos,  key 7  ekvnv  en  kvyayvken  kecekv. 

10  Mo  mis  estimvt  neren  yvkapen  omat,  elentappes, 
kvyayvket  vpikekot  omekv,  Jcicvtes. 

11  Heyv  nanvken  makkof,  erenyupv  un  kesse  Lisvie 
nocet  omes,  mom  is  mv  nocan  akonecicaret  ayvyet  os, 
makvtes. 

12  Momof  en  kerrepvlke  em  punayat,  Nocet  on  omat, 
en  hervres. 

13  Momis  Cesvs  em  elkvn  opunvyecet  okvtes,  momen 
fekapet  nocet  on  okes,  komakvtes. 

14  Monkv  Cesvs  em  punayat,  kerkusen,  Lisvie  elet  os, 
kicakvtes. 

1 5  Momen  ece  Vakkv  taken  vrvkate  vc  afvckes,  centa- 
ket  vkvsamatskvren.  Momis  ok  vpeyvkeres. 

16  Momen  Tamvse,  Tetemvs  kill o cat,  kerrepvlke  em 
etokkvlketvn  kicvtes,  Pumeu  vpeyvkeres,  momen  vpaket 
pvsvtkeyvres. 

17  Cesvs  vlakof,  entis  en  kopelkv  ofv  nettv  osten  wak- 
kepen  kecvtes. 

18  Momen  Pervne  Celuslvme  em  vwolet  omvtes,  vkerkv 
kokkolet  maket, 

19  Momen  Cusvlke  sulket  Mare  Mele  tepakan  en  yicv- 
tes,  e’maklvpvtvret  e  cerwv  okfvccvn. 

20  Momen  Mare  Cesvs  vlakvcvken  pokan  vpaket,  vnrv- 
pvranet  ayvtes,  momis  Mele  fekkonnet  cuko  ofvn  likvtes. 

21  Momen  Maret  Cesvs  em  punayat,  Pucase  yvmvn 
aretskvten  omat,  cv  cerwv  elekvntos. 

22  Momen  kiyome  estomis,  Hesaketvmese  nak’  esto- 
men  em’poketskat,  Hesaketvmese  ce’mvret  on  kerris. 

23  Ce  cerwv  hvtvm  akvwvpkvres,  Maren  Cesvs  kicvtes. 

24  Maret  a  em  punayet,  Nettv-espoke  akvwvpketv  omof 
hvtvm  akvwvpkvret  on  kerris,  kicvtes. 

25  Cesvs  Maren  em  punayat,  Ynet  akvwvpketv  toy  it, 
mo  met  hesaketv  toyis,  estimvt  vc  ofvn  vkvsamat,  elvtet 
o  estomis,  hesakvres. 

26  Momen  estimvt  o  estomis  hesaket,  vc  ofvn  vkvsa¬ 
mat,  estofis  ehlekos.  Heyv  vkvsvmetske  te  ?  kicvtes. 

27  Maret  em  punayat,  Henka,  Pucase,  Klist  Hesaketv- 
mese  Eppuce  yvmv  ekvnvn  vlvkvranvte  toyetsken  vkvsa- 
mis,  kicvtes. 

28  Momen,  mvn  momen  malikof,  ayvtes,  momet  etecak- 
kat  Melen  ehken  en  huehkvtes,  Pucaset  vlakes,  momet 
cen  huehkes,  kicet. 

29  Mvn  pohan  vpaket,  Melet,  lvpken  ahuyiret,  a  oh 
atvtes. 

30  Hiyomat,  Cesvs  tvlofv  a  eceyeko  munket,  momis  mv 
Mare  er  vnrapvte  tan  fekhonne  tates. 

31  Cusvlke  mv  e’mvhlvpvtvkvrane  vpake  cuko  ofv  vteh- 
kvte,  Melet  lvpecicet  ahuyiret,  ossen  hecakof,  vcvkvpeyv- 
tes,  Este-hopelkvn  oh  ayet  er  hvkihkvranet  os,  kicaket. 

32  Momis  Mele,  mv  Cesvs  feklionnan  vlaket,  hecof,  elen 
v  tvk  Ivtiket,  Pucase,  yvmvn  aretskvten  omat,  cv  cerwv 
elekvntos,  kicvtes. 

33  Momen  Mele  hvkihken,  Cusvlke  vpvke  yicateu  hv- 
kihhoken  Cesvs  hecof,  puyvfekcv  ofvn  hihket,  fekhereka- 
tes. 

34  Momen  Estvmv  wvkecatske  haks?  kicen,  Pucase, 
ahtet,  hecvs,  kicakvtes. 

35  Cesvs  hvkihkvtes. 

36  Momen  Cusvlket,  Hecvkes,  vnokece  heraten  ma- 
kakvtes. 

37  Momen,  Heyv  hunvnwv  eturwv  hecvkekat  tis  en 

hauhicet  ont  omat,  heyv  este-hunvnwv  elekare  tayen 
hayeko  tayvt  haks  ?  vpvlwvt  makakvtes. 

38  Monkv  Cesvs  hvtvm  eme  ofvn  hihket,  hop  elk  vn 
ylakvtes.  Cvto-hauket  omvtes,  momen  cvtot  oh  liket 
omvtes. 

39  Cvton  akneyicvks,  Cesvs  kicvtes.  Maret,  mv  elat  e 
wvnwvt,  Pucase,  hiyomat  fvmpepes,  elvte  nettv  ostekv, 
kicvtes. 

40  Momen  Cesvs  em  pnnayat,  Ykvsvmetsket  on  omat, 
Hesaketvmese  en  rakke  hecetskvres  ce  kicvkisa  ?  kicvtes. 

41  Monkv  ele  wakkat  cvton  vknehoyvtes,  Momen 
Cesvs  e  tnrwv  hvlwen  v  kvwapket,  Cvrke,  ece  ’kvsamis, 
vm  apohihcetskekv,  makvtes. 

42  Momet  estofis  vm’pohetsket  omat,  kerrvyes,  momis 
este  heyv  svpaklat  pohet,  cent  a  ’cvtotetskvtet  omat  ker- 
rvkepvren  okvyis,  makvtes. 

48  Momen  mv  mahkof,  yekcen  huehket,  Lisvle  a  ossvs, 
makvtes. 

44  Momen  elvte  a  ossvtes,  hopele  vtceckv  enke  eleu  es 
vpvllvket,  momen  e  turofv  enockv  es  vpvllvket.  Momen 
En  recohpatsken,  vyepekvs,  Cesvs  kicvtes. 

45  Monkv  Cusvlke  sulke  Mele  en  yicat,  momen  Cesvs 
nake  momecan  hecakof,  eme  oh  vkvsvmakvtes. 

46  Momis  vpvlwvt,  Falvsevlken  oh  vpeyet,  nak’  estomv- 
ken  Cesvs  momecat  en  kerkuccakvtes. 

47  Momen  ’plestvlke  en  homahtvlken,  Falvsevlken  esyo- 
mat  e  vteloyet,  nvkaftet,  okat,  Naken  estomen  ome 
haks  ?  Heyv  hnnvnwv  nake-este-momeceko-tetayat  sul- 
ken  momecet  os ;  makakvtes. 

48  Hiyomen  wiken  omat,  este  omvlkvt  eme  ofvn  vkv- 
svmvkvres,  momen  Lomvnvlket  yihcet,  pnm  etvlwv 
ekvnv  tepaken  pu’konahvres. 

49  Momen  hvmket,  Kiefvs  hocefket,  mv  ohrolope  ofv 

plestvlke  en  hohmahtvt  omvtes.  Mvt  okat,  Naken  ker- 
ratskekot  os ; 

50  Momen  este  hvmket  este  em  elaten,  etvlwv  omvlkvt 
yvmahkeko  tayet,  es  pun  here  tayet  omat,  vkerrieatske-  / 
kot  os,  kicakvtes. 

51  Heyv  emet  e  opunvyecet  okekates,  momis  mv  oh- 
rolope  ofv  plestvlke  en  homahtvt  omekv,  Oesvs  mv 
etvlwvn  em  elvranet  omen  owalet  okvtes. 

52  Momet  mv  etvlwv  tvlkekot,  momis  Hesaketvmese 
en  hopuetakuee  vwahat  omvlkvn  hvmkusen  etoh  vte- 
loyvranet  os. 

53  Momen  mv  nettv  vteke  ay  at,  Elecvkes  maket, 
et’empunahoyakvtes. 

54  Momekv  Oesvs  Casvlke  hecke  vpake  vreko  hakvtes, 
momis  vnrvwv  vnakv  ekvnv  liken  ayet,  tvlofv  Eflevm 
kicetvn  eceyvtes,  momet  mvn  en  kerrepvlke  esyomat 
fekhonnvtes. 

55  Momen  Ousvlke  em  ohhoyvnkvt  vwoiice  tates,  mo¬ 
men  este  sulket,  ohhoyvnkv  hvte  oreko  m unken,  Celuslv- 
me  oh  vpeyakvtes,  e  hvsvtecvkvranet. 

56  Monkv  Cesvs  hopoyakvtes,  momet  cuko  vcakat  ofv 
svpaklet  Estomen  vkerrieatske  haks  ?  hompetv-rakko  vlv- 
kekar  haks  maket  etem  pun  ahoy  vtes. 

57  Momen  plestvlke  en  homahtvlke,  Falvsevlke  esyo¬ 
mat,  ese  estvmet  estvmvn  hecke  tayen  kerren  omat, 
onayen,  este  tayet  opunvkv  ossicet  omvtes. 

SETENTYCKE  XII. 

Momen  ohhvyvnkv  oreko  nettv  epakat  vhoske  munken, 
Oesvs  Pervnen  er  orvtes,  Lisvle  elile  ahesayeevte  likan. 

2  Mvn  hompetv-rakkon  en  hayakvtes,  momen  Maret 
ohvfastvtes,  momis  Lisvle  Cesvs  vpvke  hompvrane  vpo- 
kan  hvmkat  tates. 

3  Momen  Mele  neha  fvmece  espeknv  kihocet,  vcake  he- 
ren,  vtarkv  hvmken  ohmet,  Cesvs  elen  ’sen  siyiyet  ekves- 
sen  ’sen  hvsvtecvtes.  Momen  mv  neha  en  fvmece  cuko 
fackvtes. 

4  Momen  en  kerrepvlke  hvmket  Cutvs,  Simv  eppucet* 
wiyvrane  hueratet, 

5  Estomen  heyv  neha  tokunawv  pale  ostvteken  wiyiyet 
estemerhoyan  emhoyekat  haks  ?  makvtes. 

6  Heyv  makat  este  estemerhoyan  vkerricet  okekates, 
momis  horkvpvt  omet,  sukevn  esaret  omet,  momet  nake 
vtehkan  esaret  omekv  ok  vies. 

7  Momis  Naorihcatskvs,  cv  hopelkvrane  nettv  vrahkvn 
vcayecvtet  os,  Cesvs  kievtes. 

8  Estemerhoyat  ece’pakvke  ocatske  munkvt  os.  Momis 
vntat  ocatske  munkv  tokot  omekv. 

9  Monkv  Cusvlke  sulket  mv  fekhonnat  tat  kerrakvtes, 
momet  a  oh  vwakvtes.  Cesvs  vrahkv  tvlkekon,  momis 
Lisvle  elkv  a  en  kvwapvte  hecetv  komat  omakvtes. 

10  Momen  plestvlke  en  homvhhotat,  Lisvle u  elecvkes 
maket,  tempunahoyvtes. 

11  Mv  omecicen  Cusvlke  sulket  vpehyet  Cesvs  oh  vkv- 
svmvkepekv. 

12  Rempvksen  este  sulket  hompetv-rakko  yicet,  Cesvs 
Oeluslvmen  vlakvcuken  pohakof, 

13  Talv  elvccen  es  cvhwet  vpeyvtes  vnrvpvranet,  momet 
huehoket,  Hosanv !  ohmerrvkvtes  Eslevl  em  mekko,  He- 
saketvmese  hocefkv  oh  vlakat,  makaket. 

14  Momen  Cesvs  Corakko-wakv  mvnettusen  eshecof, 
mvn  ohlikvtes  escokat  omet. 

15  Ce  penkahlates,  Sion  echuste  toyetskat ;  hecvs,  cem 
mekko  vlakes,  corakko-wakv  eckuswvn  ohliket. 

16  En  kerrepvlke  heyv  nanvke  kerrvkekates  enhvte- 
ceskv ;  momis,  Cesvs  vrakkuehohcof,  heyv  nanvke  emen 

opunvyecet  cokat  omet  vkerricakvtes,  momen  heyv  na- 
nvke  em  momecakvten. 

1 7  Momekv  mv  este  vpvkvke  Lisvle  en  hohike  en  ho 
pelkv  aossicvte  elkv  ’rakvwapvte  kerkuecakvtes. 

18  Este  momeceko  taye  momecvten  pohvket  ok,  heyv 
omecic-en  este  en  yicet  omakvtes. 

19  JSTake  estomatskekat  hecatska  ?  Falvsevlket  ete 
kicakvtes.  Hecvkes,  este  omvlkvt  vcvkvpeyepes. 

20  Momen  emekusvpvrane  hompetv-rakko  yican  Klekvl- 
ket  vpvke  tates. 

21  Matvwvt,  Felvpe  Kalvle  ekvnv  Persitv  tvlofv  aossan 
en  yicet,  Pucase,  Cesvs  hecetvn  komes,  kicakvtes. 

22  Momen  Felvpet  vlaket  Antulvn  em  onayvtes,  momen 
hvtvm  Antulv  Felvpe n  tepaket  Cesvs  ’monayvtes. 

23  Momen  Cesvs  em  vyoposkaket,  Hvse-vkerkv  vlakes, 
este  Echuswv  vrvkkuehocvranat,  makvtes. 

24  Mehenwvn,  mehenwvn  ce  kicvkis,  Teleko  nerkv 
ekvnv  oh  lvtiket  lekweko  vtekat  emunkis,  entvlkuset  li- 
ket  os,  momis  lekwen  omat,  em  ette  sulken  hayes. 

25  Estimvt  en  hesaketv  vnokeeat  sumecicvres,  momis 
estimvt  en  hesaketv  en  homece  yvmv  ekvnv  huerat ,  he¬ 
saketv  yuksv-sekon  vcayecepvres. 

26  Este  vm  vtotken  omat,  vc  vcvkvyekvs  momen  estv- 
mvn  likvyat  mvn  vm  vtotkv  likvres,  momen  este  vm  vtot¬ 
ken  omat,  mvn  Cvrket  hvlwecvres. 

27  Hiyomat  vm  puyvfekcv  fekhereks,  momekv  naken 
makar  haks  ?  Cvrke,  heyv  hvse-vkerkv  enkvpvken  cv 
hesayecvs ;  momis  heyv  vrahkvn  heyv  hvse-vkerkv  vlakv- 
yet  os. 

28  Cvrke,  ce  hocefkvn  vrakkuecvs.  Momof  opunvkv- 
en-hake  hvlwe  atatet  vlakvtes,  Yrvkkuecvyvtet  omet, 
momet  hvtvm  vrvkknecares  maket. 

29  Momekv  mv  este  vnakv  svpakle  poliakat,  Tenetikes 

makakvtes,  vpvltaket,  Hvlwe-estet  em  punayet  os, 
makakvtes. 

30  Cesvs  em  vyoposket  makvtes,  Heyv  opunvt:v-en-hake 
vne  yc  vrahkvn  vlaket  omekos,  momis  ee  ’rahkv  taken 
omes. 

31  Hiyomat  lieyv  ekvnv  ohfvccet  os,  hiyomat  heyv 
ekvnY  em  mekko  ossihcet  Ywihokvres. 

32  Momen  vnet,  ekvnv  en  kvpvket  cv  kvwvpken  omat, 
este  omvlkvn  a  e  oh  hvlvtares. 

33  Heyv  makat  elkv  estomen  elvranat  kerknecat  okv- 
tes. 

34  Estet  em  vyoposkakat,  Klist  hesake  emunkvt  os, 
vhakv  aossen  makat  poheyvtet  os,  momen  estomen,  Este 
Echuswv  kvwvpkvranet  os,  maketske  haks?  Estimvt 
heyv  este  Echuswvt  o  haks  ? 

35  Hvte  vhofunusekon  hvyayvke  ece’pakvket  os ;  yv- 
kvpvks,  hvyayvke  ocatskof,  yomucket  ec  oh  vlakvke  wi- 
tes;  mv  yomucke  ofv  yvkapat,  estvmvn  ayat  kerrekot 
omekv,  momof  Cesvs  makvtes. 

36  Hvyayvke  ocatskof,  hvyayvke  ofvn  vkvsvmepvks, 
mv  momatskat,  hvyayvke  en  hopuetakuce  toyatskvren. 
Heyv  nanvken  Cesvs  opunvyet,  momet  ayet  em  ehkakv- 
tes. 

37  Nake  este  momeceko  tayat  sulken  ehomvh  momecet 
omis,  oh  vkvsvmvkekates. 

38  Mv  Esivs  owalv  nak’  makvte  es  oh  fvckvren,  mv 
opunvye,  Pucase,  estimvt  nake  kerkueceyat  vkvsame 
haks?  Momen  estimvn  Pucase  e  sakpv  hecihoce  haks? 

39  Momekv  oh  vkvsvmvkekates,  Esivs  hvtvm  makvtet 
omekv, 

40  Eturwv  hecvkekon  hayet,  momet  efeke  en  vvvnwvhe- 
ces,  momet  e  turwv  es  hecvkekot,  momet  efeke  es  ker- 
rvkeko,  momet  fulotecekot  momen  en  wicecaren. 

41  Esivs  heyv  nanvke  makat  en  rakken  hecet  opunv- 
yecofvt  okvtes. 

42  Mome  estomis  evpayvlke  rvkrakat  sulket  oh  vkv- 
svmakvtes,  momis  Falvsevlke  omecicen  onvyvkekates, 
mekusvpvkv-cnkon  sossihoce  tayekv. 

43  Este  vkvsvmvre  mimvn  Hesaketvmese  vkvsvmvro 
’semuntvlen  vnokecvkvtet  omakekv. 

44  Cesvs  huehket  makvtes,  Estimvt  vc  oh  vkvsamat,  vnen 
vc  oh  vkvsamat  omekos,  momis  mv  a’c  vtotvten  oh  vkvsa- 
rriet  omes. 

45  Momen  estimvt  cv  hecat  a’c  vtotvten  hecet  os. 

46  Vnet  hvyayvke  ekvnvn  vlvkvyet  os,  estimvt  vc  oh 
vkvsamat  yomucke  ofv  vfekhonnekaren. 

47  Momen  este  vm  opunvkv  pohet  vkvsvmekat  ohfvc- 
c.ecvkot  os;  ekvnv  ohfvccecvranit  vlakit  omvkos,  momis 
ekvnvn  hesayecvranit  vlakit  omekv. 

48  Estimvt  cv  hvlvtekot,  momet  vm  opunvkv  esekon 
ornat,  hvmket  ohfvccat  ocet  os;  opunvkv  opunayvyvtet, 
mvt  ohfvccecvres  nettv  espoken. 

49  Yntvlket  opunayet  okvkos,  momis  Erke  a’c  vtotvtet, 
emet  vhakv  v’mvtet  os,  naken  makvranvyat,  momet  na- 
ken  opunvyvranvyat. 

50  Momen  em  vhakv  hesaketv  yvksv-sekot  omen  ker- 
ris,  momekv  naketo  estomen  opunayvyis,  Erke  cv  kicvte 
omen  opunayvyet  os. 

SETENTVCKE  XIII. 

Torvs  ohhoyvnkv  hompetv-rakko  oreko  munken,  heyv 
ekvnv  osive,  Erke  oh  vyepvranat  en  hvse-vkerkv  vlaken 
Cesvs  kerret,  enake  ekvnv  vtehkaten  vnokecvtet,  eyuksv 
’roren  vnokecvtes. 

2  Momen  hompetv  lioyahnof,  Puyvfekcv  holwakat  Cu- 
tvse  Eskalevt,  Simvn  eppucen  wiyvren  e  feken  en  pikvtes. 

3  Cesvs  Erket  nake  omvlkvn  enke  ofvn  en  hayen  kerret, 
momet  Hesaketvmesen  a  en  kvpvkvtet  ot,  Hesaketvme- 
sen  oh  vyepat  kerret , 

4  Hompvte  ahuyiret,  kapv  etvn  kayvtes,  momet  turof- 
eshvsvteckvn  cahwet  es  e  wvnakvtes. 

5  Uewvn  pvlvknvn  a  vcahnof,  en  kerrepvlke  elen  em 
okkosetvn  vlicecvtes,  momet  turofeshvsvteckv  es  e  wvna- 
katet  es  en  hvsvtecvtes. 

6  Momof  Simvn  Petvn  em  vlakvtes,  moraen  Petvt,  Pu- 
case,  cvle  vm  okkosetske  haks  ?  kicvtes. 

I  Cesvs  em  vyoposket  kicvtes.  Nake  momecvyat  hiy- 
omat  kerretskeks,  momis  hvteten  kerretskvres. 

8  Cvle  estofis  okkohsetskekos,  Petvt  kicvtes.  Cesvs  em 
vyoposket,  Ec  okkosvkvn  omat,  ece  ’rahkv  vc  vpvyets- 
keks,  kicvtes , 

9  Pncase,  cvle  tvlkekon,  momis  cvnken,  cvkvu,  Simvn 
Petvt  kicvtes. 

10  Este  vklopet  on  omat,  ele  tvlket  okkosvre  vhoskes, 
momis  hvmkvt  hvsvtket  omes  :  momen  ce  hvsvthvkvkes, 
momis  omvlkeks,  Cesvs  kicvtes. 

II  Estimvt  wiyvranat  kerrekv,  Omvlkvt  ce  hvsvthvkvket 
ot  omeks,  maket  okvtes. 

12  Momekv  ele  em  okkosahkof,  en  kapv  cahwet,  momet 
hvtvm  lihket,  Naken  cem  momecvkvyat  kerratske  haks  ? 
kicvtes. 

13  Mvhayv,  momet  Pucase  cv  kicatskes,  momen  teta- 
yen  okatskes,  mv  toyikv. 

14  Momen  vnet,  Pucase  tat,  momet  mvhayv  toyvyat,  ce- 
le  cem  vkkosvkin  omat,  centakeu  cele  etehn  okkosats- 
ke  tayes. 

15  Vhayetvn  ce’mvkvyet  omekv,  mv  cem  momecvkvyat 
etvpomen  momecatskvren. 

16  Mehenwvn,  mehenwvn  ce  kicvkis,  vtotkv  epucasen 

’sen  rakkekot  os,  momen  mv  vtothoyat  vtotat  ’sen  rak- 
kekot  os. 

17  Heyv  nanvke  kerratsken  omat,  ece’fackvket  os,  mo¬ 
rn  e  cat sk.en  omat. 

18  Omvlkatskan  ec  opunvyecvkit  okvks.  Estimvn  en 
liopoyepvyvte  tat  kerris,  momis  escokat  esohfvckvren,  mv 
vc  vpvke  tvklike  hompvte  vc  vnrvpen  eleceskv  kvwa- 
pes. 

19  Tokvs,  hvte  vlvkeko  munken  cem  onvyvkis,  esho- 
yanof,  vnet  mv  toyvyat  vkvsvmatskvren. 

20  Mehenwvn,  mehenwvn  ce  kicvkis,  estimvfc  vtotvyan 
evpayen  omat,  vnen  cv  ’vpvyet  os.  Momen  estimvt 
vnen.cv  ’vpayen  oinat,  vc  vtotvten  evpvyet  os. 

21  Cesvs  lieyv  mahkof,  puyvfekcv  ofvn  fekherekot,  mo¬ 
men  kerkuecet  makvtes,  Mehenwvn,  melienwvn  ce  kicv¬ 
kis,  hvmkatskat  cv  wiyvranatskes. 

22  Mohmen  en  kerrepvlket  ete  hecaket,  estimvn  opunv- 
yecet  okat  en  kerkvkekates. 

23  Tokvs  en  kerrepvlke  hvmke  Cesvs  vnokecusvtet 
Cesv  e  hokpen  vccakvtes. 

24  Momekv  Simv  Petvt,  estimvn  opunvyecet  okat  em 
’pohvren,  enken  es  em  vhopayvtes. 

25  Momof  Cesvs  e  hokpen  vccaket,  Pucase,  estimvt  o 
haks  ?  kicvtes* 

26  Hompetvn  esvklihcvyof,  estimvn  e’mvyat,  mvt  mv- 
tes,  Cesvs  vyoposket  makvtes .  Momen  svklihcof,  Cutvs 
Eskalevt  Simvn  eppucen  emvtes. 

27  Momen  pahpof,  Puyvfekcv-holwakat  eceyvtes,  moh¬ 
men,  Mv  momecvranetskat,  lvpken  momecvs,  Cesvs  kicv- 
tcs. 

28  Vlumhat,  nvpvt  kerrekates,  estoman  heyv  ete’m  pu- 
nayet  okat. 

29  Cutvs  sukcvn  ocet  ok,  Nake  pu  yacan  hompetv-rakko 

oreko  munken  nesvs,  Cesvs  kicet  okes,  vpvlwvt  komaken, 
monkat  naken  estemerrakan  emvren  okes  komakvtes. 

30  Mohmen  hompetv  en  hecikof,  Ivpecicet  ossvtes.  Mo- 
men  nere  tates. 

31  Momekv  osiyof,  Tokys  Este-echuswv  vrakket  os? 
momen  Hesaketvmeset  erne  ofyn  vrakket  os,  Cesvs  makv- 
tes. 

32  Eme  ofvn  Hesaketvmeset  vrakken  omat,  Hesaketv- 
mesen  vrakkuecvres  eme  ofvn,  mornet  lvpkusen  vrakkue- 
cvres. 

33  Hopuetakuce,  livte  hofnnusekon  ece’pakvkit  omis. 
Ov  hopoyatskvres  momen,  Estvn  ayvyat  vwatskeko  tayes, 
Cusvlke  kicvvvnke  omen,  liiyomat  ce  kicvkvyet  os. 

34  Vhakv  nmcvsen  ce’mvkis,  Ete’nokecatskvren,  ece’no- 
kecvkvyvte  omen,  centakeu  ete’nokecatskvren. 

35  Ynokeckv  etem  ocatsken  omat,  heyvn  este  omvlkvt 
es  kerrvres  vn  kerrepvlke  toyatskatehkvn. 

36  Pucase,  estvmvn  vyetska,  Simvn  Petvt  kicvtes.  Es- 
tvmvn  ayvyat  hiyomat  vc  vcvk  ayetskeko  tayes,  momis 
hvteten  vc  vcvk  ayetskvres,  Cesvt  em  vyoposket  kicvtes. 

37  Pucase,  estomen  liiyomat  ece’cvk  ayvko  taye 
haks?  Yn  liesaketv  ece’  rahkv  wvkecares,  Petvfc  kicvtes. 

38  Cen  liesaketv  vc  vrahkv  wvkecetskvr  haks?  Mehen- 
wvn,  melienwvn  ce  kicis,  tottolose  liakeko  munken  vtut- 
cenv  vc  vrahkv  ehelvksecetskvres,  Cesvt  vyoposket  kicv¬ 
tes. 


SETENTVCKE  XIV. 

Ce  feke  cen  naorvkates ;  Hesaketvmese  oil  vkvsamats- 
kes ;  vneu  vc  oh  vkvsvmvks. 

2  Cvrke  hute  ofv  liketv  sulket  os ;  monkaten  omat, 
oe m  onvyvkvyvnt  os. 

3  Mom  en  ay  it,  liketvn  ce  metetakuecvkin  omat,  hvtvm 
’rvlakit,  ce  yvpvyvkares,  vnet  estvmvn  likvyat,  cemeu 
mvn  vpokatskvren. 

4  Momen  estvmvn  ayvyat  kerratskes,  mo  met  vyetv  ker- 
ratskes. 

5  Pucase,  estvmvn  ayetskat  kerreks,  momat  estomet 
vyetv  kerreye  taye  haks?  Tamvset  kicvtes. 

6  Vnet  vyetv  toyit,  mehenwv  toyit,  hesaketv  toyis; 
este  estomet  Erke  oil  vtekot  omes,  vnen  cv  tehoyvn  eto- 
kon  omat,  Cesvs  kicvtes. 

7  Cv  kerratskvten  omat,  Cvrkeu  kerratskvnt  os,  momen 
raucv  ayat  kerratskes,  momet  hecatskvtes. 

8  Pucase,  Erken  pn  hecicvs,  momen  pum  etetayvres, 
Felvpet  kicvtes. 

9  Felvpe,  hofune  mahen  ece’pakvkit  omvyat,  hvte  cv  ker- 
retskeko  munke  liaks  ?  estimvt  cv  hecat  Erken  hecvtes, 
moman  estomen,  Erken  pu  hecicvs,  maketske  haks  % 
Cesvs  kicvtes. 

10  Vnet  Erke  ofvt  omin,  Erket  vc  ofvt  omat  vkvsvmets- 
keko  haks  ?  Opunvkv  es  ce  tern  punay vyat,  vnet  ce  tern 
punayet  omvkos,  momis  Erke  vc  vpikat,  mvt  vtotketv 
momecet  os. 

11  Vnet  Erke  ofvt  omin,  Erket  vc  ofvt  omat  vm  vkvsv- 
mvks,  monkat  vtotketv  mahusat  svrahkvn  vm  vkvsk- 
mvks. 

12  Mehenwvn,  mehenwvn  ce  kicvkis,  estimvt  vc  oh 
vkvsamat,  vtotketv  momecvyat,  emeu  momecvres,  mo¬ 
met  vtotketv  hevv  ’sen  rvkrvken  momecvres,  Cvrken  oh 
vyepikv. 

13  Momen  naketo  estomen  cv  hocefkv  ofvn  vpohatskat, 
mvn  mome cares,  Eppuce  ofvn  Erket  vrvkkvren. 

14  Naken  cv  hocefkv  ofvn  vpohatskat,  momecares. 

15  Vc  vnokecatsket  on  omat,  vm  vliakvn  vfvstvks. 

16  Momen  Erken  emekusvpares,  moraen  Emvhlvpatv 
etvn  ce’mvkvres,  mvt  ece’pakvke  emunkv  tares. 

1 7  Puyvfekcv  mehenwat,  ekvnv  hvlvteko  tayat,  hecekot 
omet,  momet  kerrekot  omekv,  raomis  centake.kerratsket 
os,  ece  ’pvkvket  omekv,  momet  ece  ’pikvket  omvres. 

18  Ce  mahlvpvtkekon  ce  wihkvkos ;  cem  vlvkvkarSs. 

19  Hvtetusat  ekvnv  svnvcomvn  cv  heeekares,  momis 
centake  tat  cv  hecatskes ;  hesakvyet  omikv,  centakeu  he- 
sahokatskvres. 

20  Mv  nettv  omof,  vnet  Cvrke  ofvt  omin,  centaket  vc 
ofvt  omatsken,  vnet  ec  ofv  taket  omvyat  kerratskvres. 

21  Mv  vm  vhakv  oce,  momet  vfastat,  mvt  vc  vnokecat 
tes,  moraen  mv  vc  vnokecat,  Cvrket  vnokecvres,  momen 
vnet  vnokecares,  momet  em  e  heekuecares. 

22  Pucase,  estomen  pum  e  heckuecat,  ekvnvn  em  e  hec- 
kuecvranetskeko  haks  ?  Cutvse,  Eskalevt  tokot,  kicvtes. 

23  Cesvs  em  vyoposket  kicvtes,  Este  vc  vnokecet  on 
omat,  vm  punvkvn  vcayecvres,  momen  Cvrket  vnokecv- 
r^s,  momen  oh  vthoyet  pum  vpoketv  en  hayeyvres. 

24  Mv  vc  vnokecekat,  vn  nak’  maketv  vcvyecekot  os, 
momen  opunvkv  pohatskat  cvnake  tokos,  momis  Erke  vc 
vtotat  omes. 

25  Heyv  nanvke  es  ce  tem  punvyvkvyat,  hvte  ece  ’pakv- 
kvye  munkat  okvyet  os. 

26  Momis  Emvhlapatv,  Puyvfekcv  Vcakat,  Erket  cv  ho- 
cefkv  ofv  vtotvranat,  mvt  nake  omvlkvn  ece  ’kerricepue- 
cvkres. 

27  Herkvn  cem  wikvkis;  vn  herkvn  ce’mvkis;  ekvnv 
estemat  omekon  ce’mvkit  omis,  ce  feke  cen  naorvkates, 
momet  cem  penkalvkates. 

28  Yyepit  cem  vlvkvkares,  ce  kicvkvyat  pohatskis.  Yc 
vnokecatsket  on  omat,  ece  ’faekvke  tayes,  P]rken  oh  ay  is, 
makikv,  Cvke  vne  ’svn  rakket  oraekv. 

29  Momen,  tokvs  cem  onayvkis  hvte  eshoyvneko  nmn- 
ken,  momat  eshoyvhnof  vkysvmatskvren. 

30  Heyv  eryupv  sulke  ce  tem  punvyvkvkares,  heyv 
ekvnv  em  mekkot  vlvkvranekv,  raomen  vc  ofv  naken  oce- 
kot  os. 

31  Mom  is  mv  Erke  vnokecvye  tat  ekvnv  kerrvren,  Erke 
vliaky  v’mvte  vcvkvye  makusan  momecyyet  os.  Asvpvk- 
lvks,  yvmvn  enkvpahket,  vpeyvkeres. 

SETENTYCKE  XY. 

Ynet  pvrko-em-vpe  mehemvv  toyis,  momen  Cyrket 
vfvstvt  omes. 

2  Elvcce  vc  ofv  ocat  ettekat  vtekat,  vkueyet  omes,  mo- 
met  elvcce  ettat  vtekat  hvsvtecet  omes,  ohvtvlaken  ettv- 
ren. 

3  Opunvkv  es  ce  ’tem  punayvkvyat  eteropotten  hi- 
yomat  ce  hvsvthvkvket  omes. 

4  Yc  ofvn  feklionnvks,  vneu  ec  ofv  take  fekhonnin. 
Elvcce  em  vpen  vlvce  erminket  omekot,  entvlkat,  etteko 
tayat,  etvpomen  cemeu  vc  ofvn  vfekhonnatskekon  omat, 
ettatskeko  tayes. 

5  Ynet  pvrko-em-vpe  toyin,  cemet  elvcce  toyatskes. 
Estimvt  vc  ofv  fekhonnet  on,  vneu  erne  ofv  fekhonnvyet 
on  omat,  matvwvt  em  ette  sulken  hayet  omes,  vnet  ece 
’pvkvkat  naken  estohmatskeko  tayet  omekv. 

0  Estimvt  vc  ofvn  fekhonnet  omekon  omat,  Ivcce  omecet 
vpvlvthoyen,  yuknet  omes,  momen  estet  vteloyet  totkvn 
tvkpvlaten  nokret  os. 

7  Yc  ofvn  fekhonnatsken,  vm  punvkvt  ec  ofv  taken  fek¬ 
honnet  on  omat,  naken  moket,  vpohatskis,  mvt  cem 
momvkvres. 

8  Emette  sulken  ettakatskaten,  heyv  ofvn  Cvrke  vrak- 
kuehocet  omes;  momatskofvt  vn  kerrepvlke  toyatskvres. 

0  Cvrke  vc .  vnokecvte  omen,  yneu  ece  ’nokecvkvyvtes. 
Cemet  vm  vnokeckv  ofvn  fekhonnvkes. 

10  Ym  vhakvri  vcayecatsken  omat,  vm  vnokeckv  ofvn 
fekhonnatskvres,  Cvrke  em  vbakv  vcayecvyvte,  momet 
em  vnokeckv  ofv  fekhonnvyat  omen. 

11  Heyv  nanvke  es  ce  tern  punayvkvyat,  vm  afvcketvt 
ec  ofv  taken  fekhonnen,  momen  cem  afvcketv  taket  es- 
fvckvren  okvyis. 

12  Ece  ’nokecvkvyvte  omen,  cemen  etenokecatskvret, 
heyvt  vm  vhakvt  omes. 

13  Nvpvt  en  hessvlke  vrahkv  en  hesaketv  wvkecat,  vno¬ 
keckv  heyv  es  en  rakkat  nvpvt  ocekot  omes. 

14  Nake  ce  kicvkvyan  momecatsket  on  omat,  vn  hes¬ 
svlke  toyatskes. 

15  Mucv  vtekat  vtotkvlken  ce  kichvkvkos,  vtotkv  tat 
epucase  nake  estomat  kerrekot  omekv  ;  mo  mis  vn  hes- 
svlken  ce  kicvkvyet  ohmis,  nake  Cvrke  em’pohvyat  vte¬ 
kat  omvlkvn  cen  kerkuecvkvyet  omekv. 

16  Cental  v’nhopayatskeks,  momis  vnet  ce’nhopoyvkit 
wiketv  ce  hayvkis,  vpehyet  emette  sulken  ettakatskaten, 
momen  cem  ette  take  oce  emunkv  taren,  momen  nake 
estomis  cv  hocefkv  ofvn  Cvrke  em’pohatskat  ce’mvkvren. 

17  Heyv  nanvke  ce  kicvkvyet  omes,  etenokecatskvren. 

18  Ekvnvt  cen  homecvken  omat,  cen  homecvkeko  mun- 
ket,  vntan  vn  homecvtet  omen  kerratskes. 

19  Ekvnv  enake  toyatsken  omat,  ekvnvh  enaken  vno- 
kecet  omes,  momis  ekvnv  a  en  kvpvken  ce’nhopoyvkvyet 
omes,  monkv  ekvnvh  cen  homecet  omes. 

20  Opunvkv  es  ce  tern  punayvkvyat  ce  hohsvkates, 
Ytotkv  e  pucase  es  en  rvkkekot  omes,  monkv  vc  as- 
secakvten  omat,  cemeu  ece’ssecvkvres,  momet  vm  opunv- 
kvn  vcayecakvten  omat,  ce:.,  opunvkv  takeu  vcayecvkv- 
res. 

21  Heyv  nanvke  omvlkvn  ce  momecvkvres,  vn  hocefkv 
vrahkvn,  mv  a’c  vtotvten  kerrvkekokv. 

22  Vlahkit  ete’m  punvyvkvkaten  omat  holwvyeckv  ocv- 
kekvnt  omes,  mom  is  hiyomat  holwvyeckv  es  ohrvnkv 
ocvkekos. 

23  Estimvt  vnen  vn  homecet  on  omat,  Cvrken  en  ho 
mecet  omes. 

24  Vnet  vpvkakit,  vtotketv  este-hunvnwv  etv  mome- 
cvte  sekaten  momecvkaten  omat,  holwvyeckv  ocvkekvnt 
os,  momis  hiyomat  vne  Cvrke  eshokkoleyan,  hokkolvn 
hecvkvtet  ot,  momet  pun  homecvkvtes. 

25  Momis  hiyomet  os,  mv  opunvkv  em  vhakv  take  ofv 
es  hocce  ocat  esohfvckvren,  Nake  omecice  sekon  vn  ho- 
mecakvtes. 

26  Momis  Emahlvpvtecicv,  mv  Erke  aenkvpvken  a  cen 
’totvranvkvyat,  Puyvfekcv  fvccat,  mv  Erke  aenkvpakat 
vlakof,  vc  ohkerkuecvres. 

27  Momen  cemeu  ohkerkuecatskvres,  enhvteceskv  vte- 
ke  vc  vpakatskvtet  okv. 

SETENTVCKE  XYL 

Oelentappvkekaren  heyv  nanvke  es  ce  tempunayvket 
omis. 

2  Mekusvpkv-cuko  a  ’sec  ossicvkvres,  momes,  hvse- 
vkerkv  vlvkvres,  mv  ce’lecvkat  vtekat,  Hesaketvmese  em 
vtotketvn  momecet  omis,  komvres. 

3  Heyv  nanvke  cem  momecvkvres,  Erke,  monkat  vnen 
kerrvte  sekot  omakekv. 

4  Momis  heyv  nanvke  cem  onayvkis,  mv  hvse-vkerkv 
vlakof,  cem  onayvkvyvte  vkerricatskvren.  Momis  enhv¬ 
teceskv  heyv  nanvken  ce  kicvkvkomvts,  ce  ’pakvkikv. 

5  Momis  hiyomat  mv  a  cv  ’totvten  oh  ay  is,  momen 
hvmkatskis,  Estvmvn  ayetska  ?  cv  kicatskeks. 

6  Momis  hey v  nanvke  ce  kicvkikv,  feknokketvt  ce  feken 
ceil  fvcfakvks. 

7  Momis  mehenwvn  cem  onayvkis,  vyepvyate  min  es 
cem  vmomvkes,  ayvkon  omat,  Mvhlvpatv  cem  vlahkvkekot 
okv,  momis  ayepin  omat,  a  cen  ’totvkares. 

8  Momen  emet  vlakof,  naorketv,  fvccetv,  momet  ohfvc- 
eeckv  ekvnvn  ohkerricvres. 

9  Naorketv  ohkerricvres  vc  oh  vkvsvmvkekokv. 

10  Fvccetv  ohkerricvres ,  Cvrken  oh  ayepikv,  momen  cv 
hecatskekaret  okv. 

11  Ohfvcceckv  ohkerricvres  heyv  ekvnv  em  mekkot  oh- 
tvccekv. 

12  Nanvke  ce  kicvranvkvyat  sulken  ocvye  munket  omis, 
hiyomat  kvwvpatskeko  tayes. 

13  Mome  estomis,  Puyvfekcv  mehenwat,  emet  vlakof 
mehenwv  ofv  omvlkvn  ’seceyvkvres,  erne  e  opnnvvece- 
karet  okv,  momis  naken  pohat,  mvn  emet  opunvy vres,  mo¬ 
met  nanvke  vlvkvranet  ce  hecicvkvres. 

14  Emet  vc  vrvkkuecvres,  cvnaket  en  hecken,  mvn  ce 
hecicvkvret  okv. 

15  Nanvke  Erke  ocat  omvlkvt  cvnakets,  momet  okv, 
cvnaken  ehset,  emet  ce  hecicvkvres  makit/  okvyis. 

16  Hvtetusat  cv  hecatskekares,  momen  hvtvm  hvtetnsat 
cv  hecatskvres,  Erken  oh  vyepikv. 

17  Hvtetusat  cv  hecatskekares,  momen  hvtvm  hvtetusat 
cv  hecatskvres,  Erken  oh  vyepikv,  heyv  makat,  naken 
pu  kicet  oke  haks  ?  en  kerrepvlke  vpvlwvt  etc  kicakvtes. 

18  Momekv  heyv  Hvtetuse  makat,  naken  maket  oke 
haks  ?  Naken  maket  ok  at  onvyeko  tayes,  makakvtes.  ' 

19  Momen  hiyomat  em’pohetv  eyacvket  on,  Cesvs 
kerrekv,  Hvtetusat  cv  hecatskekares,  momen  hvtvm  hvte¬ 
tusat  cv  hecatskvres  mv  vne  makvyan,  etempohatske 
haks?  kicvtes , 

20  Mehenwvn,  mehenwvn  ce  kicvkis,  wahoket,  hvkihho- 
katskvres,  momis  ekvny  afvckvres,  momen  ce  feke  cen 
nokhokvkvres,  momis  ce  feke  cen  nokhokvkvte  afvcketv 
hakvres. 

21  Hokte  hopuewv  lieckuecvranen  omat,  feke  nokket 
omes,  en  bvse-vkerkvt  vlakeky,  momis  hopuewv  en  hec- 
kat  vpaken,  nokke  eboses,  estet  ekvnvn  heckan  es  vfac- 
kekv. 

22  Momen  centake  momet  okv  ce  feknokbokvkes  hiy- 
omat,  momis  bvtvm  ce  hecvkares,  momen  ce  feke  afvckv¬ 
res,  momen  cem  afvcketv  este  estomet  ce  ’konvhhvke- 
kos. 

23  Momen  mv  nettv  ofv  naken  v m ’ p ob at sk ek ares.  Me¬ 
henwvn,  mehenwvn  ce  kicvkis,  nake  estomen  cv  hocefkv 
ofvn  Erke  em’pobatsken  omat,  emet  ce’mvkvres. 

24  Naken  cv  hocefkv  ofv  vpohatskekon  hiyomat  oret 
os  :  vpohvks,  momen  cen  heckvkvres,  cem  afvcketv  take 
es  fvckvren. 

25  Heyv  nanvke  op vn vkv - s vbopakvn  es  ce  tempunayv- 
kit  okis,  momis  oketvt  vlvkvres,  momof  svnvcomv  opun-^ 
vkv-svbopakv  es  ce  ’tempunahyvkvkos,  momis  Erke  ker- 
knsen  ce  becicvkares. 

26  Mv  nettv  omof  cv  hocefkv  ofvn  vpohatskvres,  mo¬ 
men  vnet  Erken  cem  emekvsvpvkares  ce  kicvkit  okvkos. 

27  Erke  eme  mabusat  tis  ece’nokecvket  okv,  vc  vnoke- 
catskvtet,  momet  Hesaketvmesen  aenkvpvket  vtvyvte  tat 
vkvsamvtskvtet  okv. 

28  Erken  aenkvpahkit,  momet  yvmv  ekvnv  vlvkvyet  os : 
momet  bvtvm  ekvnv  wibkit  Erken  ob  ayis. 

29  Hecvs  hiyomat  kerkusen  opunayetskes,  momet  opun- 
vkv-svhopakv  tokon  opunayetskes,  en  kerrepvlket  ki- 
cakvtes. 

30  Hiyomat  nake  omvlkvn  kerretske  tat,  momen  este  es- 

tomet  cem  poheko  tayet  omen  niucv  mehenwvn  ker- 
res.  Hesaketvmese  a  en  kvpvketskvten  heyvn  es  vkv- 
sames. 

31  Cesvs  vyoposket,  Hiyomat  vkvsamatska?  kicvtes. 

32  Hecvs,  hvse-vkerkv  vlakes,  momes,  liiyomat  vlvkes, 
mv  vwahyranatskat  este  enake  vlken  oh  ayvres,  momet 
vntvlken  cv  wikatskvres :  montomis  vntvlket  omekos,  Er- 
ket  vc  vpvket  oky. 

33  Hevv  nanvke  ce  tempunayvkvyat,  vne  ofyn  mvhlvpvt- 
ketv  ocatskvren  okvyet  os.  Ekvnv  ofv  estemerkv  ocatsk- 
vres,  momis  ce  mahlvpatkvket  omekvs,  ekvnv  vnet  ohfvnkis. 

8ETENTYCKE  XYII. 

Heyv  opunvkvn  Cesvs  opunahyof,  e  turwvn  livlwen 
vkvwahpet,  Cvrke,  livse-vkerkv  vlakes,  makvtes.  Ceppucen 
vrakkuecvs,  Ceppuceu  ece  ’rakkuecvren. 

2  Nvcomen  emetskvtet  on  omat,  hesaketv  yuksv-sekon 
erne  tetayen  vpeswv  omvlkvn  ohfvnken  yekcetvn  emets- 
kvtet  etvpomen. 

3  Hesaketvmese  mehenwv  hvmkusetskan  ce  kerret,  mo¬ 
met  Cesvs  Klist  ruv  vtotetskvten  leer  rat,  lieyvt  hesaketv 
yuksv-sekat  tes. 

4  Ekvnvn  ec  oh  ’vrakkuecvyvtet  omes;  vtotketv  vfvstv 
ran vye  v’metskvte  poyis, 

5  Momen  tokvs,  Aeha  Cvrke,  ceme  mahusan  ’sve  vrak¬ 
kuecvs,  ekvnv  sekof  rakketv  ece  ’pake  ocvyvten. 

6  Este  ekvnv  a  sosse  v’metskvte  ce  hocefkv  en  kerkue- 
cvyvtes,  eenake  tates,  momen  mvn  v’metskvtes,  momen 
cem  punvkvn  vcvyecvkvtet  omes. 

7  Tokvs,  nake  omvlkvn  naketo  estomis  v’metskvte  a 
cen  kvpvkvtet  on  kerrvkvtet  omes. 

8  Opunvkv  v’metskvte  e’makvyvtet  omekv,  momen  e 
enakuecvkvtet  omat,  momet  a  cen  kvpakvyvtet  omen  me- 

henwusen  kerrvkvtet  ornes,  momet  a’c  vtotetskvtet  omen 
vkvsvmvkvtet  omes. 

9  Em  emekusvpakis ;  ekvnv  em  emekusvpvkvkos,  mo- 
mis  v’metskvte  vrahkvn,  cenaket  omakekv. 

10  Momen  cvnakeh  omvlkvt  cenakets,  momen  cenakeh 
cvnakets,  momen  mv  ofvn  vc  vrakket  omes. 

11  Momen  tokvs,  vnvcomvn  ekvnvn  vpikvkos,  momis 
heyvt  ekvnv  vtehkes,  momen  a  ec  oli  atis.  Cvrke  vca 
ketskat,  ce  hocefkv  eteropotten  mv  v’mvketskvte  vcvye- 
cvkvs,  pume  omet  hvmkusvren. 

12  Ekvnv  ofv  vpvkakvyof,  ce  hocefkv  ofvn  vcvyeevkv- 
yvtes,  mv  vmvketskvte  vcvyecvkvyvtes,  momen  hvmkis 
sumkekos,  sumketv  eppuce  tvlket,  cokv  esfvckvren. 

13  Momen  tokvs,  a  ec  oh  atis,  momet  heyv  nanvke 
ekvnv  ofvn  opunayis,  erne  take  ofvn  vm  afvcketvn  esfvc- 
ken  ocvkvren. 

14  Cem  punvkv  e’mvkvyvtes,  momen  ekvnvt  en  home- 
cvkvtes,  ekvnv  enanvke  tokok,  vnet  ekvnv  enakc  toyvkat 
etvpomen. 

15  Ekvnv  esossicetskvren  emekusapit  omvkos,  momis 
hoiwakan  en  kvpvyecicetskvren. 

16  Ekvnv  enake  tokot  omakes,  vne  ekvnv  enake  toyvkat 
etvpomen. 

17  Cem  mehenwv  eteropotten  vcacvken  hvyvs,  cem 
opunvkvt  mehenwv  tes. 

18  Cerae  ekvnv  a’c  vtotetskvte  etvpomen,  vneu  ekvnvn 
vtotvkvyet  os. 

19  Momen  emetake  vrahkvn  vcaken  e  hayvyet  os,  me¬ 
henwv  eteropotten  mv  emeu  vcacvke  hakvren. 

20  Momet  heyv  vrahkv  tvlken  em  emekusapit  omvkos, 
momis  mv  emetake  em  opunvkv  eteropotte  vc  oh  vkvsv- 
mvkvranateu. 

21  Cemet,  Cvrke,  vc  vpiketsken,  momen  vne  ece’pikv- 

yat  etvpomen,  omvlkvt  hvmkusvren,  entakeu  ep’ofvn 
hvmkusvren,  a’c  vtotetskvten  ekvnvt  vkvsvmvren, 

22  Momen  rakketv  v’metskvte  e’makvyvtes,  hvmkuseyat 
etvpomet  hvmkusvren. 

23  Vpikvyetomen,  momen  vc  vpiketskes,  hvmkuse  et- 
emvpoke  hakvkvren,  momet  ekvnvt  a’c  vtotetskvte  tat 
kerrvren,  momet  vc  vnokecetskvte  etvpomen  vnokecv- 
ketskvtet  omen, 

24  Cvrke,  tnv  v’mvketskvte  estvmvn  likvyat  vc  vpakv- 
ren  komis,  rakketv  v’metskvte  heevkepvren,  ekvnv  hake- 
ko  nmnken  vc  vnokecetskvtet  omekv. 

25  Cvrke  faccetskat,  ekvnvt  ce  kerrekates,  momis  vne  ce 
kerrvyvtes,  momen  heyv  a’c  vtotetskvte  tat  kerrvkvtet 
omes. 

26  Momen  ce  hoeefkvn  en  kerkuecvkvyvtes,  momet  ker- 
kuecares,  mv  vnokeckv  es  vc  vnokecetskvtet  vpikaken, 
momen  vnet  vpikakaren. 

SETENTYCKE  XVIII. 

Heyv  opunvkvn  Cesvs  opunaliyof,  en  kerrepvlke 
vpaket  ayet  Ketlvn  livteucen  tikvtes ;  mvn  cvpofucet 
ocet  on,  erne  en  kerrepvlke  esyont  esceyvtes. 

2  Momen  Cntvse  mv  wiyvte  mv  cvpofuce  kerre  tates, 
Cesvs,  en  kerrepvlke n  vpaket  etohkvlke  maket  omvtet  okv, 

3  Momen  Cntvse,  suletawv,  momet  este-en-wiketv, 
plest  en  homvhkotat,  momet  Falvsevlket  en  heckuecof, 
kulken,  momet  eto-kulecvkvten,  momet  nake  fvske 
ocvken,  ’res  orvtes. 

4  Cesvs,  heyv  nanvke  erne  oh  vlvkvranat  omvlkvn 
kerret,  oh  ayet,  Estimvn  hopoyatska  ?  kicakvtes. 

5  Em  vyoposkaket,  Cesvs,  Nasvlevlke,  kicakvtes.  Vnet 
mv  toyis,  Cesvs  kicakvtes.  Momen  mv  Cesvs  wiyat 
vpvkaket  huervtes. 

6  Mohmen,  Vnet  mv  toyis  kicakat  vpakusen,  vcekel- 
ehcet,  ekvnvn  tvkpvlatkvtes. 

7  Mohmen  livtvin  em  ’pohakat,  Estimvn  liopoyatske 
liaks  ?  kicakvtes.  Momen  Cesvs  Nasvlevlke,  makakvtes. 

8  Cesvs  vyoposket,  vnet  mv  toyit  cem  onahyvkis ;  rao- 
mekv  cv  liopoyatsken  omat,  heyvt  vpeyepekvs,  mak- 
vtes. 

9  Mv  v’metskvte  livmkis  sumecicvks,  make  eme  opuna- 
yvte  esfvckvren  omvtes. 

10  Mohmof  Simvn  Petvt,  eslafkv-cvpkon  ocet  ot,  a  esvtes, 
momet  plest  enhomahtv  em  vtotkv  hvmken  e  livcko  vkv- 
pervn  en  tacvtes.  Vtotkv,  Malkvs  hocefkv  tates. 

11  Cem  eslafkv-cvpkon  e  lmten  vpikvs.  Mv  halo  Cvrke 
v’mvte  eskvranvko  haks  ?  Cesvs  Petvn  kicvtes. 

12  Momekv  kvpetvne,  suletawv,  momen  Cusvlke  este- 
en-wiketv  esyomat,  Cesvs  esaliket,  wvnayakvtes. 

13  Momet  An vse  taten  ’soli  vpeyvtes  Kivfvse  em  mahet 
omvtet  okv,  mv  Kivfvset  mv  ohrolopen  plestvlke  en  ho- 
mahtv  tates. 

14  Tokvs,  Kivfvset,  Este-hunvnwv  hvmket  este  em  ele 
tayet  ome  omecet,  Cusvlken  ’sem  mvhayet  omvtes. 

15  Momen  Simvn  Petv  Cesvs  vcvkayvtes;  momen  en 
kerrepv  etvt  matvpomvtes.  Mv  enkerrepv  plest  enho- 
mahtv  en  kerke  tates,  momen  Cesvs  vpaket  plest  enho- 
mahtv  en  liketv  eceyvtes. 

16  Momis  Petv  fettvn  vhauken  vhuervtes,  momen  mv 
enkerrepv  hvmkat  ossvtes,  plest  enhomahtv  en  kerkat, 
momet  kolctuce  vhauke  vhecican  ete’m  punahyet,  momet 
Petvn  a  ceyicvtes. 

17  Mohmof  mv  'hoktu.ce  vhauke  vhecicatet,  Cemeu 
heyv  hunvnwv  en  kerrepvlke  toyetskeko  haks  ?  Petvn 
kicvtes.  Mv  toyvks,  makvtes. 

18  Momen  vtotkvlke  momen  este-en-wiketv,  kvsvppet 

okv,  torawvn  etecet,  vsvpvklvtes  tvrraket.  Momen  Petv 
mvn  vpaket  tarret  huervtes. 

19  Momof  plest  enhomahtv  Cesvs,  em  mvhakvn,  momet 
en  kerrepvlken  em  vpohvtes. 

20  Cesvs  em  vyoposket,  Ekvnv  kerkusen  etempu- 
nvyvyvtes ;  mekusvpkv-cuko  ofvn,  momet  cnko  vcakat 
ofvn,  rav  Cusvlke  nvkaftan  mvhayvye  munkvts ;  momet 
ehkuse  naken  makvyvte  sekos. 

21  Estomen  vm  ’pohetske  haks.  Ym  apohicakvten  em 
’pohvs,  naken  kicakvy vrte ;  hecvs,  nake  makvyvte  kerrakes. 

22  Momen  hiyome  opunahyof,  este-en-wiketv  vnakv 
svpaklat  livmket  enke-tvpeksen  Cesvs  es  nafkvtes,  Plest 
en  homalitv  momen  em  vyoposketske  liaks  ?  maket. 

23  Cesvs  em  vyoposket,  Holwvken  opunayin  omat, 
liolwakan  kerkuecvs,  mom  is  heren  omat,  estomen  cv 
nafketske  liaks?  kicvtes. 

24  Tokvs,  Anvset  Cesvs  wvnvken  Kivfvse  plest  en- 
liomahtvn  ohtotvtes. 

25  Momen  Simvn  Petvt  tarret,  huervtes.  Momen  Ce- 
meu  en  kerrepvlke  hvmkat  toyetskeko  haks?  kicakvtes. 
Momen  e  helaksecet,  Mv  toyvks,  makvtes. 

26  Plest  enhomahtv  em  vtotkvlke  livmket,  e  hvcko 
Petv  en  tacvte  ennaket  omet,  Ypvketsken  cvpofuce  ofv  ce 
hecvkat  haks  ?  kicvtes. 

27  Monkv  Petv  hvtvm  e  helaksecvtes,  momat  vpakusen 
tottoloset.  hakvtes, 

28  Momof  Kivfvse  en  kvpvken  Cesvs  fvcceckv-cukon 
’soh  vpey  vtes ;  momen  hvten  tates ;  momen  emetake 
fvcceckv-cuko  esceyekates  svholwvhokekot,  mornis  oh- 
hoyvnkv  hompetv  hompvkepvret. 

29  Momekv  Pilvtet  osiyet,  oh  vyakvtes,  momet  Ynrv- 
pueckv  estomen  heyv  este-hunvnwv  vnrvpe  es  yicatske 
liaks  ?  makvtes. 

30  Holwvyeekv-vfastv  tokon  omat,  ye  cen  huericSkvnt 
os,  em  vyoposket  kicakvtes. 

31  Ehset,  cem  vliakv  take  vcvkayen  ohfvccecvks,  Pilvtet 
kicakvtes.  Momekv,  Este  eleceyvre  vhakv  toks,  Cusvlket 
kicakvtes. 

32  Cesvs  em  opunvkv,  elkv  estomen  elvranat  kerkuecet 
makat,  es  olifvckvren  omvtes. 

33  Mohmof  Pilvtet  fvcceckv-cukon  hvtvm  ceyet,  momet 
Cesvs  hocefet,  Cusvlke  em  mekko  toyetska  ?  kicvtes. 

34  Heyv  nake  ceme  mahusat  maket  oketske  haks?  mon- 
kat  etimvt  vc  opunvyecet  cem  onahoye  haks  ?  Cesvs  em 
vyoposket  kicvtes. 

35  Pilvte  vyoposket,  Cusvlke  toyiya?  Cem  etvlwv,  mo- 
men  plest  en  homvhhotat  ye  ce  liuericaket  os.  Naken 
estometska?  kicvtes. 

36  Cesvs  vyopovsket,  Vm  etvlofv  ekvnv  enake  tokot 
omes.  Ym  etvlofv  ekvnv  enake  taten  omat,  vm  vtot- 
kvlke  tepoyakvnt  os,  Cusvlket  cv  ’sekaren  ;  momis  liiyomat 
vm  etvlofv  yvmv  vte  tokot  omes,  kicvtes. 

37  Momekv  mekko  toyetska  ?  Pilvtet  momof  kicvtes. 
Cesvs  vyoposket,  Mekko  toyvyat,  maketskes;  lieyv  ’sv 
rahkvn  cv  heckvtet  omes,  momet  heyv  omecicen  ekvnv 
vlvkvyvtet  omes,  mehenwv  vfvccecaret.  Mehenwv  enake 
vtekat  vn  hake  vpohicet  omes,  makvtes. 

38  Naket  mehenwvt  o  haks  ?  Pilvtet  kicvtes.  Momet 
heyv  mahkof,  hvtvm  osiyet,  Cusvlken  oh  ayet,  Naket  em 
mvtte  tat  eshecvkos,  kicakvtes. 

39  Momis  vhakvn  ocatsket  os,  ohhoyvnkv  omof,  hvm- 
ken  pern  en  recopvkaren.  Momekv  Cusvlke  em  mekkon 
cem  en  recopvranvke  haks?  kicvtes . 

40  Mohmof  omvlkvt  hvtvm  huehkaket,  Heyv  hunvnwv 
tokon,  momis  Pvlapvse,  makakvtes.  Hiyomat  Pvlapvse 
sestvpenkvlecvt  omvtes. 

SETENTVCKE  XIX. 

Momekv  momof  Pilvtet,  Cesvs  ehset,  tepkvtes. 

2  Momen  suletawvlket,  eto-fvske  kvpotokvn  hotanaket 
ekvn  em  oil  licakvtes,  momet  kapv  okkolatten  atcecakv- 
tes. 

3  Momet,  Cusvlke  em  mekko  toyetskate !  makaket, 
enken  es  nvfkakvtes. 

4  Momekv,  Pilvte  hvtvm  a  osiyet,  Hecvks,  a’s  cem  os- 
svkis,  em  mvtte  eshecvkat  kerratskvren,  kicakvtes. 

5  Momof  Cesvs,  eto-fvske  kvpotokvn  es  kvtopoyet, 
momet  kapv  okho  latte  n  atcet,  a  ossvtes.  Momen  Pilvtet 
Este-hunvnwvn  hecvks,  kicakvtes. 

6  Momen  plest  enhomvhhotat,  momen  este-en-wiketv 
emen  hecakof,  huehkaket,  Etohwelepkvn  svrvhvs,  etoh- 
welepkvn  svrvhvs,  makakvtes.  Pilvtet,  Centaket  ehset, 
etohwelepkvn  svrvhvks ;  vne  em  mvtten  eshecvkot  omekv, 
kicakvtes. 

7  Cusvlke  em  vyoposkaket,  Vhakvn  oces,  momen  pum 
vhakv  vcvkayen  ele  tayet  omes,  Hesaketvmese  Eppuce  e 
hayet  omekv,  makakvtes. 

8  Momekv  Pilvtet,  mv  opunvkvn  pohof,  svheremahen 
penkalvtes. 

9  Momet,  hvtvm  fvcceckv-cukon  cehyet,  Estvmvn  atets- 
ka  ?  Cesvn  kicvtes.  Momis  Cesvs  em  vyoposkekates. 

10  Momekv  Pilvtet,  Ym  punayetskeko  haks?  Etohwe¬ 
lepkvn  ’sece  ’rvhetv  yekcetv  ocit,  momet  cen  recope.v 
yekcetv  ocvyat,  kerretskeko  haks  ?  kicvtes. 

11  Cesvs  vyoposket,  Yc  vnrvpe  yekcetv  ocetskekvnt  os, 
hvlwe  vten  ce’mhoyekaten  omat,  monkv  ce  homv  cv 
huericat  naorketv  sen  rakken  oces,  makvtes . 

12  Momen  mv  vteken,  Pilvtet  en  reeopetvn  ohvtvlaken 
komvtes.  Momis  Cusvlke  huehkaket,  Heyv  hunvnwvn 
en  recopetsken  omat,  Sesv  en  hesse  toyetskekos ;  estimvt, 

E 


Creek. 


66  OPUNVKV  HER  A, 

mekkon  e  hayat,  Sesv  vnrvpet  opunayet  omekv,  makakv- 
tes. 

13  Momekv  mv  opunvkvn  pohof,  Cesvs  es  ossvtes,  mo- 
met  fvcceckv-oliliketvn  oh  likvtes,  Cvto-pvtihocvte  kiho- 
can,  momis  Hepluvlke  em  punvkv  Kvparvt’s. 

14  Momen  Ohhoyvnkv  etetakueckvt  omet,  momet  hvse- 
vkerkv  esepakat  make  tales.  Momen  Pilvtet,  Cem  mek¬ 
kon  hecvks,  Cusvlken  kicakvtes. 

1 5  Momis  kuehkaket,  Esvyepvs,  esvyepvs,  etohwelepkvn 
svrvhvs,  etohwelepkvn  svrvhvs,  makakvtes.  Pilvtet,  Cem 
mekkon  etohwelepkvn  svrahvrani  haks  ?  kicakvtes.  Plest 
en  homvhhotat  vyoposket,  Mekko  ocekos,  Sesvt  mv  to- 
kon  omat,  makakvtes. 

16  Momof  em  wikvtes,  monkv,  etohwelepkvn  svrahkv- 
ren.  Momen  Cesvs  ehset  ’svpeyvtes. 

17  Momen  osiyet,  em  etohwelepkvn  karonet,  Estekvfune 
kicetvn  oh  ayvtes,  Hepluvlke  em  punvkv  Kalkorvt’s. 

18  M[vn  etohwelepkvn  svrvhakvtes,  momet  etv  hokkolet 
vpaken,  hvmkevlket  etempalvsen,  Cesvs  en  nvrkvpv  tates . 

19  Momen  Pilvtet  es-hocefat  hoccihcet,  etohwelepkvn 
’svlicvtes.  Momen  hoccat,  CESVS  NASVLEVLKE, 
CUSVLKE  EM  MEKKO,  maket  omvtes. 

20  Momekv  heyv  es-hocefat  Cusvlke  sulket  hecakvtes, 
Cesvs  etohwelepkv  svrahohat  tviofv  em  vwoluset  omvtet 
okv;  momen  Hepluvlke,  Klekvlke,  Lomvnvlke  esyomat 
em  punvkvn  hoccet  omvtes. 

21  Momof  Cusvlke,  plestvlke  en  homvhhotat,  Cusvlke 
em  Mekko  makekon,  momis  Cusvlke  em  Mekko  toyis, 
makvtes,  maken  coyvs,  Pilvten  kicakvtes. 

22  Pilvte  vyoposket,  Nake  hoccicvyat  hoccicit  omis, 
makvtes. 

23  Momof  suletawvlket,  Cesvs  etohwelepkv  svrvhahko^ 
em  atcvken  cvwaket,  tekvpvke  osten  hayakvtes,  suletawv 

esvrahkvn  tekvpvke  hvmkevlken,  momet  kapvn  cvwaJcvtes. 
Tokvs,  kapv  etehorkv  sekot,  onvpv  hvmkv  yeshvtapket 
tarket  omvtes. 

24  Momekv,  Selahlecekot,  momis  estimvt  omvre  eshe- 
cvkeres,  ete  kicakvtes;  momat,  Ym  atcusvke  etekvpicvn- 
kes,  momet  vn  kapv  estit  omvre  eshecakvnkes,  Cokv 
makat  sohfvckvren.  Momekv  heyv  nanvke  mahusan  su- 
letawvlket  momecakvtes. 

25  Tokvs,  Cesvs  ecke,  momen  ecke  etecakkat,  Mele 
Tleofvse  e  hiwv,  momen  Mele  Maktelv  esyomat  Cesvs  em 
etohwelepkv  tempen  svpaklvtes. 

26  Momekv  Cesvs,  ecke  momen  enkerrepv  Cesvs  vno- 
kecat  v  hueren  hecof,  Hokte,  cechuswvn  hecvs,  ecken 
kicvtes. 

27  Mohmof  enkerrepvn,  Cecken  hecvs,  kicvtes.  Mo¬ 
men  mv  hvse-vkerkv  vteken  mv  enkerrepvt  evpvyepvtes, 
en  liketv  min. 

28  Heyv  erynpvn,  Cesvs,  nake  omvlkv  hiyomat  esyuk- 
pokat  kerrekv,  Cv  wvnhkes,  makvtes,  Cokv  esfvckvren. 

29  Momekv  uetukse  vcvnkv  fvcket  es  likvtes ;  momen 
uepvton  netuksen  fvcehcet,  momet  hesvpen  oh  licet,  e 
cukwvn  em  vcelicakvtes. 

30  Momekv  Cesvs,  uetukse  en  hecikof,  Esyukpokes, 
makvtes.  Momet  ekvn  potoyicet,  puyvfekcvn  wikvtes. 

31  Cusvlket  monkv,  Tetakueckvt  omen,  ena  pvsvtkat 
etohwelepkvn  oh  vtvrtake  munkekaren,  (mv  nettvcako 
nettv  rakket  omekv,)  ele  kvcehken,  ena  vkuehoyvren 
Pilvten  em  ’pohakvtes. 

32  Momof  suletawvlke  yihcet,  enhvteceskv  vtarlcan  elen 
en  kvcehyet,  hvmkateu  vpake  etohwelepkv  svrahkat  ele 
en  kvceyakvtes. 

33  Momis  Cesvs  en  yicen,  entis  elepvtet  on  hecakof, 
elen  en  kvceyvkekates. 

34  Momis  suletawv  hvmket  cufunfvsken  envcen  ’sen 
sekeyvtes,  mo  men  moman  vpaken  uewv  catv  esyomet  a 
filmvtes. 

35  Momen  mv  hecvte  ohkerkueces,  momen  em  ohker- 
kueekv  mehenwe  tes  ;  momen  mehenwvn  opunayat  kerret 
omes,  vkvsamatskvren. 

36  E  fune  kvckekares,  Cokv  makat,  esfvckvren,  heyv 
nanvken  momechoyvtet  okv. 

37  Momen,  Mv  sekehoyan  hecvkvres,  maket,  hvtvm  etvt 
coket  omes. 

38  Heyv  ’renyupvn,  Cose  Alemvtvlket,  (Cesvs  enker- 
repvt  omen,  momis  e liken,  Cusvlke  em  penkalat  omeci- 
een,)  Cesvs  ena  akueyvret  Pilvten  em  ’pohvtes ;  momen 
Pilvtet  em  vkvsamvtes.  Momekv  vlahket,  Cesvs  enan 
’sayvtes. 

39  Momen  Nekotemvseu,  (mv  enhvteceskv  nere  Cesvs 
em  vlakvtet,)  mv,  alo  tohkvlke  vtarkv  cukpe  hvmkat  ma- 
hen  ’svlakvtes. 

40  Momekv  Cesvs  enan  esaket,  hvnvwelv  tvrken,  esfv- 
meciekv  vpvken  es  ayokkc  fakvtes,  Cusvlke  en  hopeletv 
vcvkayen. 

41  Momen  etohwelepkv  svrahkan  cvpofuce  tates,  mo¬ 
men  cvpofuce  ofvn  cvtokofke  mucvset,  mvn  este  wvkec- 
lioyvte  sekot,  ocvtes. 

42  Momekv  mvn  Cesvs  wvkecakvtes,  etetakueckvt 
omen,  momen  cvto-kofke  vwoluset  omekv. 

SETENTVCKE  XX. 

Nettv  cakuce  nettv  enhvteceskvn,  hvten,  yomuckuse 
emunken,  Mele  Maktelv  cvto-kofken  vlaket,  momet  cvto 
cvto-kofke  vkueyihocen  liecvtes. 

2  Monkv  letket,  Simvn  Petvn,  momet  enkerrepv  etv, 
Cesvs  vnokecan  em  vlaket,  Pucasen  cvto-kofken  a  ossicet 

es  sumechos,  momet  estvmvn  wvkechoyat  kerrekos, 
kicakvtes. 

3  Moraekv  Petvt,  momen  enkerrepy  hvmkeu  tepaket 
wolket,  cvto  kofken  vlahokvtes. 

4  Momof  hokkolvt  tokorkvtes,  enkerrepv  hvmkat  Petv 
letkat  emuntalet  en  homvn  cvto-kofken  ’rorvtes. 

5  Momet,  oh  cunehket,  hvnvwely  tvrke  atcvke  tvk 
kaken  hecvtes,  momis  ceyekates. 

6  Momof  Simvn  Petvt  vevkayet,  vlakvtes,  momet  cvto- 
kofken  cehyet,  hvnvwelv  tvrke  atcvke  tvk  kaken 
hecvtes. 

7  Momet,  enocknce  ekv  es  ayokkof  kvte  hvnvwelv  tvrke 
atcvke  vpakekot,  momis  tulpuket  entvlket  etin  kaken 
hecvtes. 

8  Momekv  momof  mv  enkerrepv  hvmkat,  mv  tate  cvto- 
kofke  ’rorat,  ecehvet,  hecvtes,  momet  vkvsamvtes. 

9  Cokv,  Elkv  hvtvm  ’ra  en  kvwvpkvranet  os,  makat 
hvte  kerrvkekatet  omekv. 

10  Momof  enkerrepvlket  hvtvm  e  hute  take  mahusan 
vhoyvtes. 

11  Momis  Melet  hvkihket,  cvto-kofken  fettvn  v  hue- 
rvtes,  momet  hvkihkof,  oh  cunehket,  cvto-kofken  fettvn 
v  huervtes,  momet  hvkihkof,  oh  cunehket,  cvto-kofke 
ofvn  vfvnnakvtes . 

12  Momet  Hesaketvmese-  em-este  hokkolet,  hvtke, 
atcvket,  Cesvs  ena  wakkvten  kaken,  hvmket  ekv  likvten 
liken,  hvmkatet  ele  kakvten  liken  hecof, 

13  Momen,  Hokte,  Estomen  hvkihketska  ?  kicaken, 

Cv  Pueasen  es  sumechoyen,  estvmvn  wvkechoyaten 
kerrvkat  omecices,  kicakvtes.  # 

14  Momen  hiyomen  opunahyof,  fulotkat,  Cesvs  heu- 
ren  hecvtes,  momis  Cesvs  tat  kerrekates. 

15  Hokte,  estomen  hvkihketska?  Estimvn  hopo- 

yetska  ?  Cesvs  kicen  ;  emet,  Cvpofuce-vfastvtes,  komet, 
Pucase,  cemet  etimvn  ’sayetskvten  omat,  estvmvn  wv- 
kecetskat,  vm  onvyvs,  momen  vkueyares,  kicvtes. 

16  Cesvs,  Mele,  kicen,  a  oh  fulotiket,  Laponi,  mvt 
Mvhayv  maketvts,  Melet  kicvtes. 

17  Cv  celahyetskvs,  kvte  Cvrke  v  kvwvpkvkot  emun- 
kekv.  Mornis  vm  etecakketvlken  oh  vyvs,  momet 
Cvrken,  Cerke  take,  momet  vn  Hesaketvmesen,  cen 
Hesaketvmese  take  v  kvwvpkvyan,  em  onvyvks. 

18  Momekv  Mele  Maktelv  vlaket,  Pucasen  hecvyis, 
momen  heyv  nanvken  es  cv  tempunayis,  en  kerrepvlken 
kicakvtes. 

19  Momen  mv  nettv  etvwvn,  nettvcaknce  nettv  enhv- 
teceskvt  omen,  yafkof,  enkerrepvlke,  Cusvlke  em  penkv- 
Ivket,  vhauke  vkhothoken,  nvkaften,  Cesvs  vlakvtes,  mo¬ 
met,  nvrkvpvn  hueret,  Herkvt  cem  ocvkekvs,  kicakvtes. 

20  Momet,  heyvn  punahyof,  enken,  envcen  tepaket 
hecvkuecvtes.  Momekv  enkerrepvlket,  Pucasen  hecakan 
afvckakvtes. 

21  Monkv  hvtvm,  Herkvt  cem  ocvkekvs:  Cvrke  vc 
vtotvte  etvpomen  ece  ’totvkis,  Cesvs  kicakvtes. 

22  Momet  heyv  mahkof,  oh  hesaket,  Puyvfekcv  Vcakan 
cen  heckvkekvs,  kicakvtes. 

23  Estimv  en  naorketv  en  kvpvyecicatskat,  en  kvpv- 
kaket  omes,  momet  estimv  en  naorketv  vfekhonnicatskat, 
vfekhonnaket  omes. 

24  Momis  Tamvse,  Tetemvse  kihocat,  pale  hokkolohka- 
kat  hvmkatet  vpvkvkekon,  Cesvs  vlaket  omvtes. 

25  Momekv  enkerrepvlke  vpvltaket,  Pucasen  heceyvnks, 
kicakvtes.  Momis,  Enke  ofvn  vcopv  svrahkvten  hecit, 
vcopv  svrahkvten  cvnke-wesakvn  vpikvkon  omat,  momet 
envcen  cvnken  vpikvkon  omat,  vkvsahmvkos,  Tamvset 
kicakvtes. 

26  Momen  nettv  cenvpake  renyupvn  hvtvm  enkerrpvl- 
ket  ofvn  vpoken,  Tamvseu  vpvkakvtes.  Cesvs  vlaket, 
vhauke  vkhothokepen,  nvrkvpvn  hueret,  Herkvt  cem 
ocvkekvs,  makvtes. 

27  Momet  Tamvsen,  Cenke-wesakvn  rvtosecet,  cvnken 
hecvkvs,  momet,  cenken  rvtosecet,  cvnvcen  vpikvs,  mo¬ 
met  vkvsvmkv  ocekot  huyiretskvs,  momis  vkvsvmet,  ki- 

cvtes. 

28  Momen  Tamvse  vyoposket,  Cv  Pucase,  momet  vn 
Hesaketvmese,  kicvtes. 

29  Tamvse,  cv  hehcetsket  okv,  vkvsahmetskes :  hecv- 
kekis,  vkvsvmakvte,  en  lierakes,  Cesvs  kicvtes. 

30  Momen  melienwusen,  nake-eskerkv  etv  sulke,  heyv 
nakcokv  ofv  hoccvkekat,  Cesvs  momecakvtes,  en  kerrepvl- 
ke  en  renakv  ehomvn. 

31  Momis,  Cesvs,  mvt  Klist  tot,  Hesaketvmese  Eppuce 
tat,  vkvsvmatskvren,  heyv  nanvke  coket  ot  os,  momet 
vkvsamatskat,  e  hocefkv  eteropotten  hesaketv  ocatskvren. 

SETENTVCKE  XXL 

Heyv  nanvke  ’renyupv,  Cesvs  hvtvm  enkerrepvlken 
em  e  heckuecvtes,  vkhvse  Tipelevs  hocefkan.  Momet 
liiyomen  em  e  heckuecvtes. 

2  Simvn  Petvt,  Tamvse  Tetemvse  liocefkat,  Neranevl, 
Kenv,  Kalvle  e  tvlwv,  aossvtet,  momen  Sepete  eppuce  take, 
momen  en  kerrepvlke  etv  hokkole  tohkvlket  vpokvtes. 

3  Momen  Simvn  Petvt,  Rvro-pokvn  ayis,  kicaken,  Pu- 
men  ece  ’cvkvpeySs,  kicakvtes.  Ypehyet,  lvpken  perron 
esceyvtes,  momet  mv  neren  naken  esvkekates. 

4  Momen  hiyvtikof,  Cesvs  Ivpvtken  huervtes,  momis  en- 
kerrepvlke  Cesvs  tat  kerrvkekates. 

5  Momekv,  Hopuetakuce,  hompetvn  ocatske  haks  ? 
kicaken,  Monkos,  em  vyoposket  kicakvtes,  * 

6  Momen,  Perro  em  akvpervn  hoyv  vk  wikvks,  momen 
esliecatskvres,  kicakvtes.  Momekv  vk  wikakvtes,  momet, 
tokvs,  rvro  sulke  mahat  omecicen,  asossiceko  tayvtes. 

I  Momekv  mv  enkerrepy  Cesvs  vnokecat,  Pucase  tes, 
Petvn  kicvtes.  Tokvs,  Petvt  Pucaset  oraaten  pohof,  ena- 
tvlket  omekv,  rvro-poyv  en  kapvn  vciyet  e  wvnahket, 
vkhvsen  e  vk  wikvtes. 

8  Momis  en  kerrepvlkev  pvlwvt,  perrucen  vtehket,  ’svk 
yicvtes ;  lvpvtke  en  hopvyekot,  estekuce  cukpe  hokkolv- 
teke  en  hopvyetvt  omekv,  hoyv  rvron  es  vk  sopotecakvtes. 

9  Momen  lvpvtken  es  yicat  vpakusen,  totkv-torawvn 
hecakvtet,  momet  rvrot  oh  ocen,  momet  tvklike. 

10  Rvro  hvte  poyatskat  es  vwvke  Cesvs  kicakvtes. 

II  Momen  Simvn  Petvt  ahyet,  hoyv  rakrvke  fvcken, 
lvpvtken  ’res  vcayvtes,  cukpe  hvmken  pale  cahkepen 
tut.cenohkaken,  momet,  en  sulke  momis,  hoyv  vhopvnke- 
kates. 

12  Ahwet,  hompvks,  Cesvs  kicakvtes.  Momen  enker- 
repvlke  hvmkis,  Esti  toyetska?  kice  em’pohetvn  eyacv- 
kekates,  Pucaset  on  kerrakekv.  . 

13  Momekv  Cesvs  vlaket,  tvkliken  chset,  momet  e’ma- 
kvtes,  rvro  matvpomen. 

14  Tokvs,  Cesvs  elkv ’raenkvwvpkvte  ’renyvpv  enkerre- 
pvlke  em  e  heckuecat,  heyvt  ’svtutcenat  tes. 

15  Momekv  hompahkof,  Simvn,  Convse  eppuee,  Heyv 
’sen  hoyanen,  vc  vnokecetske  haks  ?  Cesvs  Simvn  Petvn 
kicen,  Petvt,  Henka,  Pucase,  ece’nokecvyat  kerretskes, 
kicvtes.  Yn  yvpefikucen  hompvkuecvs,  Cesvs  kicvtes. 

16  Hvtvm  svhokkolvn,  Simvn,  Convse  eppuee,  vc  vno¬ 
kecetske  haks  ?  kicen,  Henka,  Pucase,  ece’nokecvyat 
kerretskes,  kicvtes.  Yn  yvpefikvn  hompvkuecvs,  Cesvs 
kicvtes. 

17  Svtutcenvn,  Simvn,  Convse  eppuee,  vc  vnokecetske 


CANE  COPYTE. 


73 


haks?  kicen,  Petvt,  e  feke  en  nokkvtes,  Vc  vnokecetske 
haks  ?  svtutcenvn  kicvtet  okv,  momet,  Pucase,  naF 
omvlkvn  kerretskes.  Ece’nokecvyat  kerrusetskes,  kicv- 
tes.  Yn  yvpefikvn  hompvkuecvs,  Cesvs  kicvtes. 

18  Mehenwusen,  mehenwusen  ce  kicis,  ce  mvnnettusof, 
e  wvnaket,  estvmvn  kometskat  yvkvpetskvtes,  momis  ece 
’cule  hakof,  cenken  rvtosecetsken,  este  etvt  ce  wvnayvres, 
momet  estvmvn  kometskekat  ce  ’sayvres. 

19  Elkv  estomen  Hesaketvmese  ’svrakkuecvranat  oket, 
heyvn  makvtes.  Momen  hiyomen  punahyof,  Vc  vcvkv- 

tes,  kicvtes. 

20  Mom  of  Petvt  afolotkat,  mv  enkerrepv  Cesvs  vnokecat 
vcvkayen  hecvtes,  mv,  hompakof  Cesvs  e  hokpen  vcca- 
ket,  Pucase,  mv  ce  wiyat,  estit  o  haks  ?  makvtet. 

21  Petvt  mvn  hecet,  Pucase,  momen  heyv  este-hunvnwv 
naken  estomvr  haks?  Cesvn  kicvtes. 

22  Fekhonne  munken  vlvkaret  komin  omat,  mvt  cem 
estoma  ?  Cemet  vc  vcvkvtes,  Cesvs  kicvtes. 

23  Momekv  heyv  opunvkv,  Mv  enkerrepv  elekares, 
makat,  etecakkvten  ’rem  orvtes.  Momis  Cesvs,  Elekares, 
makekot,  momis,  Fekhunne  munken  vlvkaret  komin 
omat,  mvt  cem  estoma  ?  makvtes. 

24  Enkerrepv,  heyvt  mv  tes,  heyv  nanvken  kerkuecat, 
momet  heyv  nanvken  hoccicat,  momen  em  ohkerkueckv 
mehenwet  on  kerres. 

25  Momen  nanvke  etv  sulket  ocakes,  Cesvs  momecakv- 

tet,  momat,  omvlkvn  cohoyvten  omat,  ekvnv  tis  nakcokv 
cohoyan  caweko  tayes,  komis.  Emen. 

VPASTELYLKE  EM  EULLETY. 


SETENTYCKE  I. 

Reafelvs  toyetskat,  enhomvn  cokvn  hayvyvtet  os, 
Gesvs  vlicelice  nake  momecvte,  momet  este  ’mvhayvte 
omvlkv  ohfvccvn, 

2  My  nettv  Puyvfekcv  Ycakat  eteropotten  vpastelvlke 
enhopoyvtet,  vhakv  e’hmet,  kvwvphoyvte  oren. 

3  Mvn,  estemerike  enyupvt,  wenaket,  eskerkv  kerkvke 
here  sulke  ertehoyvnen  em  e  heckuecvtes,  nettv  pale  osten 
mvt  hecaken,  momet  Hesaketvmese  em  etvlofv  ohfvccv 
naiivke  ocakan  opunvyecvtes. 

4  Mvn  em  etenvkaftet,  Celuslvmen  enkvpvkekot,  mo- 
mis  Erke  temfaccvten  mehakvkvren  kicvtes,  Mvn  vnet  cem 
onayvJcin  pohatskvtet  os,  malcvtes. 

5  Mekenwvn  Cane  uewvn  es  paptiset  omvtes :  momis 
centake  tat,  nettv  sulke  hoyvnekon,  Puyvfekcv  Ycakan 
es  ce  paptishoyvkvres. 

6  Monkv  etohkvlikof,  em  ’pohakvtes,  Pucase,  mncv  hi- 
yomat  tvlwv  Eslevl  ohfulecicetskvr  haks  ?  makvtes. 

7  Momen,  Estofv  monkat  oketv  Erke  erne  en  yekce  ofv 
vtehat  kerratskvre  cenake  tokot  os,  emet  kicakvtes. 

8  Momis  Puyvfekcv  Ycakat  ec  oh  vlvhkvke  min  yekcetv 
cen  heckvkvres  ;  momet  centaket  Celuslvme  ofv  Cutev 
omvlkvn,  momet  Semelev  ofvn,  momet  ekvnv  hopvye 
mahat  vteken  vc  ohkerkuecvlke  toyatskvres,  kicvtes . 

9  Momen  heyvn  opunahyen,  mv  hecaken  vkvwvphoyv- 
tes ;  momet  aholocet  ehset,  en  renakvn  ’sem  vrvnakvtes. 

10  Momen  ayepen  bvlwe-fvecvn  bericet  vbecakof,  becvs, 
hunvntake  hokkolet,  era  accvke  hvthvket,  etempen  seho- 
kvtes ; 

11  Momen  mvt  okakat ,  Kalvle  bunvntake  toyatskat, 
estoman  bvlwen  vbecaket  svpaklatske  haks  ?  Heyv  Cesvs, 
bvlwe  ofv  a  esboyat,  mata  bvlwe  receye  hecatskat,  matv- 
pomet  bvtvm  vlvkvres,  makakvtes. 

12  Momof  ekvnbvlwe  Olefv  kicetvn  enkvpaket,  Celus- 
Ivmen  oh  fulecvtes,  mv  Celuslvme  em  vwole  Fekvpkv- 
nettv  nettv  bvmke  vyetv  tes. 

13  Momet  mvn  ye  ’secehyof,  okonvpv  nvthofvn  obce- 
mecvtes ;  mvn  Petv,  Gems,  Cane,  Yntolu,  Felvpe,  Tamvse, 
Paralome,  Maro,  Cems  Alfevs  eppuce,  Simv  Selotes, 
Cutvse  Cems  etecakkvte  esyomat  fekhonnakvtes. 

14  Heyv  omvlkvt  hoktvken,  momet  Mele,  Cesvs  ecken, 
momet  Cesvs  etecakkakan  esyomvket  mekusvpkv  momet 
empobetv  ofvn  em  vkerrickv  bvmkusen  vpeye  mabvtes. 

15  Momen  mv  nettv  take  ofvn,  (etohkvlkat  ehocefhokv 
cukpe  hvmken  pale  bokkolvteket  omen,)  Petvt  enkerre- 
pvlke  en  nvrkvpvn  abuyiret,  makvtes, 

1 6  Hunvntake  tecakkvte  toyatskat,  beyv  Hoccat  sobfvc- 
kvranet  omvtes,  mv  Tewe  e  cukwv  aosse  Puyvfekcv 
Ycakat  Cutvse,  Cesvs  esakat  em  fvyatv  bakvte,  opunvyecat 

17  Es  epu  ’honfevtket  omet,  momet  beyv  vtotketv  akv- 
pvken  en  hecket  omvtet  okv. 

1 8  Tokvs,  beyv  hunvnwv  bolwvyeekv  esenfeketvn  cvpo- 
fvn  es  nesvtes,  momet  bakcelopotket  lvtiken,  nvrkvpvt 
etetvkociken,  e  fekce  omvlkvt  esossvtes. 

19  Momen  Celuslvme  vpokat  omvlkvt  en  kerkvke 
tates ;  momat  mv  cvpofv  erne  em  punvkv  tat  Eseltemv 
kicaket  omes,  mv  Catv  cvpofv  maketvt  omes« 


VPASTELVLKE  EM  FULLETV  II. 


5 


20  En  liketvt  tvlvhassekvs,  momen  my  ofv  este  estomet 
lihkates ;  momen  em  wiketv  etvt  esekvs,  maket,  Sams 
cokv  ofvn  hoccet  omekv. 

21  Monkv  Cane  paptisyte  vlicehce  aye  nettv  Cesvs  a 
pum  eshoyvte  rorat  omof,  Cesvs  pu  homv  eceye  aosse 
arof, 

22  Heyy  hnnvntake  epu  9pake  emunkv  tatet  kymket 
epu  ’paket  Cesvs  raenkvwvpketv  akerry  hakat  heret  os. 

23  Momen  hokkolen,  Cose,  Pasepvs  kicetvn,  mv  hocef- 
kv  mahhe  Cvslvs  taten,  Merivs  tepaken  asehoyakvtes. 

24  Momet,  Pucase,  este  omvlkv  e  feke  ohkerrv  toyets- 
kat,  heyy  hokkolat  estoman  enhopoyetske  tat,  pun  ker- 
kuecvs,  rnaket,  emekusypakvtes  ; 

25  Momet  Heyy  vtotketv,  momet  vpastelvlke  en  wiketv 
akvpvke  en  heckekvs,  my  Cutvse  naoriket  en  kvpvkvtet 
omekv,  liketv  enaken  ayepvret,  makaket . 

26  Momen  eskerretvn  havakvtes ;  momen  eskerrety 
Merivsen  oh  latkvtes,  momen  vpastelvlke  pale  hvmkon- 
tvlakan  es  vhonkatkvtes. 

SETENTYCKE  II. 

Momen  Pentekast  nettv  mahusat  orof,  omvlkvt  em  vker- 
rickv  hvmkuset  vpokvtes. 

2  Momen  yyvkhvmkusen  hvlwe  vtet  hotvle  yekce  pvfne 
en  hake  omet  mv  cuko  vpokat  omvlkvn  fvcecvtes. 

3  Momen  tulaswv  eteyakyvpe  totkv  omet  heckaket, 
setetayen  oh  vpokvtes. 

4  Momen  omvlkvt  Puyvfekcv  Vcakat  fvcfaket,  Puyvfek- 
cvt  opunvyetv  e’makat  vcykvyen  tulaswv  etv  es  opunv- 
yetvn  vlicecakvtes. 

5  Momen  Cusvlke  hunvntake  mekusapvlke  sutv  elecv 
etvlwv  like  tayat  asossevlket  Celuslvmen  vpoke  tates. 

6  Monkv  heyy  nake  hvmkvn  pohkof,  este  sulsoket  etoh- 

kvlkakvtes,  momet  em  estomaliakvtes,  este  omvlkvt  em 
punvkvn  ’sopunahoyen  pohakekv. 

7  Momen  omvlkvt  en  kerkvkekot  em  estomaliakvtes, 
Hehcvkes,  heyv  opnnalioyat  omvlkvt  Kalvlevlket  omv- 
keko  haks  ? 

8  Momat  estomen  pum  punvkv,  mv  ofv  pu  heckvten, 
opunalioyen  pohet  ome  haks  ?  ete  kicaket. 

9  Parenvlke,  Metvlke,  Elemitvlke,  momet  Mesopotemev, 
Cutev,  Kapvtosev,  Pantvs,  Esev, 

10  Flecev,  Pamfelev,  Ecepsen,  momet  Lepev  ekvnv 
Silene  vwolakan  vpokat,  Lome  tvleporvlkeu,  Ousvlke  mo¬ 
met  vkvsamvlke  hahoyvte, 

11  Kletvlke  momet  Elepvlke  toyeyat ,  Hesaketvmese 
em  vtotketv  estomahakat  pum  punvkvn  es  opunalioyen 
pohes. 

12  Momen  omvlkvt,  em  estomahaket,  momet  en  kerkv¬ 
kekot,  Heyvh  nak’  eston  ome  liaks  ?  ete  kicakvtes. 

13  Ypvlwvt  nakhayekot,  Heyv  liunvntake  pvrko-opuswv 
mucvset  fvcfvket  ot  os,  makakvtes. 

14  Momis  Petvt,  pale-hvmkontvlakan  vpaket  hueret, 
yekcen  opunvyvtes,  Cutev  hunvntake  toyatskat,  momen 
Celuslvme  vpokatskat  omvlkvt,  heyvt  cen  kerkvkekvs, 
momet  vm  punvkvn  apohicvkes  ; 

15  Heyv  hacvkes,  komatskat,  monkot  os,  nettv  hvse- 
vkerkv  svtutcenusat  tokv. 

16  Momis  heyv  mv  owalv  Coel  opunvyvte  tes ; 

1 7  Momen  nettv  espokakat  ofvn  momet  ocvres,  ena- 
vpeswv  omvlkvn  vm  Puyvfekcv  aossen  a  oh  kvlares ; 
momen  ceppuce  take,  momen  cechustvlke  owalvkvres, 
momen  cen  hunvntake  mvnettakat  nake  en  heckuehocan 
hecvkvres,  momen  cen  hunvntake  vculakat  vpueckvn 
vpuecvkvres. 

18  Momen  mv  nettv  omof  vm  vtotkvlke,  momet  vm 

vtotkv  hoktvke  tis  vm  Puyvfekcv  aossen  a  oil  kvlares, 
momen  owalvkvres. 

19  Momen  hvlwe  sutv  off  nake  estomahaken,  momet 
kvncvpv  ekvnvu  nake  eskerkvken,  catv,  totkv  momen 
ekkocen  heckuecares. 

20-  Hvse  yomucke  haken,  momen  hvress'e  catv  hakvres, 
mv  Pucase  en  nettv  rakke,  kerkat  vlvkeko  em unken. 

21  Momen  momet  ocvres,  estimvto  esfomet  Pucase  e 
hocefkvn  oh  huehkat  hesakvres,  Hesaketvmeset  maket 
os,  kicvtes. 

22  Eslevl  hunvntake  toyatskat,  heyv  opunvkvn  pohv- 
kes ;  Cesvs  Nasvlevlke,  hunvnwv  Hesaketvmese  es  kerkue- 
cat  ece  ’pvkvke  vtotketv  este  momeceko  taye,  nake  sen- 
honechoke,  momet  eskerkv  Hesaketvmese  mv  eteropotte 
cem  etenrvwv  take  momecvte  ceme  tis  kerratskes ; 

23  Hesaketvmese  hvteta  kerrvte,  momet  momvres 
komvte  eteropotte  wihokvten,  mvn  ekset,  enke  holwvye- 
cvke  es  vtahret,  elecatskvtet  os. 

24  Mvn  Hesaketvmese  elkv  en  nokken  en  recahpet, 
akvwapvtes ;  mvn  es  hvlvtket  omeko  tayvtet  omekv. 

25  Mv  ohfvccvn  Tewe  makvte  ocet  omekv;  Pucase  vh 
renakv  ehomvh  enhomvn  hecvye  munkv  tates ;  vm  vkv- 
pervn  likekv,  cv  nekeyihohcekos ; 

26  Monkv  cv  feke  ’safvcken,  cv  tulaswvu  ’safackvnkes ; 
momen  ohhvtvlakat  cv  hi  a  enhonrkv  ofvn  fekvpvres. 

27  Ym  puyvfekcv  pvsvtkat  e  hut'e  ofvn  wiketskekot, 
momet  cenake  Ycakat  lekwen  hecvren  kometskekaret  okv. 

28  Hesaketv  vyetvn  vn  kerkvkuecetskvtes ;  afvcketvn 
ce  turofheckvn  es  cv  fvcecetskvres,  maket 

29  Hunvntake  etecakkvte  toyatskat,  cuko-hvmecvlke 
em  ekv  Tewe  etektvnkusen  cem  opunvyekcvkvres,  momat 
elepvtet  ot,  momet  herickvtet  on,  en  heriekvhkvn 
epu  ’paken  mucv-nettv  oret  os. 

30  Monkv  owalvt  omet,  momet  Hesaketvmeset  setem- 
fvceetv-vcakan  ’setemfaccat,  vpeswv  vcvkvyen  etetackv 
em  ette  ofvn  em  ohliketv  oh  likvranat  Klist  akvwvpvra- 
nen  kerrekv ; 

31  Heyv  hvtetvwvn  hecet,  Klist  akvwvpketv  opunvye- 
cet,  eme  em  puyvfekcv  pYsvtkat  e  hute  ofvn  wihokekon, 
momet  em  vpeswv  lekwen  hecekates,  maket  okvtes. 

32  Heyv  Cesvs  Hesaketvmese  akvwvpvtet  omen  omvl- 
keyat  akerrvlke  toyes. 

33  Monkv  hvlwehocvtet,  Hesaketvmese  em  vkvpervn 
liket ,  momet  Erke  etemfaccat  Puyvfekcv  Ycakat  en 
heckvtet,  heyv  hiyome  hece,  momet  pohatskaten  oh 
kalvtes. 

34  Tewe  hvlwe  kvwvpkeko  emunkekv,  momis,  Cehofvt 
cv  Pucase  tempunayet,  Ceme  vm  vkvpervn  liketske 
m  unken, 

35  Cen  horrvlke  ce  ’leohhuerickvn  hay  ares,  emet  ma- 
kvtes. 

36  Monkv  Eslevl  en  cuko-homecvlke  omvlkvt  mehen- 
wvn  kerrvkekvs,  heyv  Cesvs  mahusat  vtaratskvte,  Klist 
momet  Pucase  tepaken  Hesaketvmeset  hayvtes. 

37  Tokvs,  heyvn  pohakat,  e  feken  en  sekehoye  ohmen , 
Hunvntake  tecakkvte  toyatskat,  naken  estomvrane  haks? 
Petvn  momet  vpastelvlke  vpvlwvn  kicakvtes. 

38  Momof  Petvt,  Cem  vkerrickvn  eticvkes,  momet 
omvlkvt  naorketv  cen  kvpvkvkvren  Cesvs  Klist  hocefkv 
ofvn  es  paptiskvkes,  momen  Puyvfekcv  Vcakat  est’em- 
hoye  tayat  cen  heckvkvres. 

39  Temfvccetv  ceme  cenaket’s,  momet  cen  hopuetake 
enaket’s,  momet  hopvye  vpokakateu,  estohmomusen 
Pucase  pun  Hesaketvmeset  enhuehkvranat  enaket 
omepekv,  kicakvtes. 

40  Momet  ohvtvlakat  opunvkv  sulken  en  kerkuecakv- 

tes,  moraet  em  vcahnet,  Heyv  honvpse  yenahakat  en- 
kvpvket  e  hesahuecvkes,  maket. 

41  Momen  era  opunvkv  ’safvckvke  e  enakuecepat  pap- 
tiskakvtes,  momen  my  nettv  mahusat  estempuyyfekcv 
cukperakko  tutcenvteket  ohvpvkakvtes. 

42  Moraet  vpastelvlke  era  vhakvn  moraet  etohkvlketv, 
moraet  tvklike  kvlkyn,  moraet  mekusvpkv  ofyn  vpeye 
mahvtes. 

43  Momen  feksumketvt  estempuyyfekcv  omvlkvn  oh 
vlakvtes ;  momen  vpastelvlket  nake  senhoneckvken,  mo- 
met  eskerkv  tis  momecakvtes. 

44  Momen  vkvsvmakat  etohkvlket,  moraet  nak’  omvl¬ 
kvn  tvleme  omen  ete’m  ocakvtes. 

45  Moraet  nakocakat  nakuce  tis  wiyaket,  este  oravlkvn 
en  kvpicakvtes,  enkusvpkakat  vcvkvyen. 

46  Momet  nettv  omvlkvn  em  vkerrickv  hvmkusen  cu- 
ko-vcakat  ofvn  fullet,  momet  cuko  vlkat  tvkliken  kalet,  e 
feke  em  mehenwv  afvcketv  tepakat  ofvn  hompaket,  vpeye 
mahvtes, 

47  Hesaketvmese  vkvsamet,  momet  este  omvlkvt  he- 
romkv  em  ocaken.  Momen  Pucaset  nettv  omvlkvn  hesa.- 
hokvranan  mekusvpkv-cukon  ohvpvyvtes. 

SETENTVCKE  III. 

Momen  mekusvpkv  hvse-vkerkv  omof,  esostvpakat 
toky  Petv  Cane  tepakat  cuko-vcakat  vcemhokvtes. 

2  Momen  este-hunvnwv  ecke  e  nvrke  ofv  vteke  y vkv- 
pvte  sekon  ’svpehoyet,  cuko-vcakat  en  tohopkvhauke 
Heruse  kicetvn  nettv  omvlkvn  er  wvkechoyet  omvtes, 
cuko-vcakat  esceyan  heromkvn  em  ’pohepvren. 

3  Monkv  Petv  Cane  tepakat  cuko-vcakan  cukolvkvra- 
nen  hecat,  heromkvn  em  ’pohvtes.. 


10  YPASTELYLKE  EM  FULLETY  III. 


4  Momen  Petv  hericet  hecvtes,  Canen  tepaket,  momet, 
Ep  oli  hecvs,  kicvtes. 

5  Momof  vketecvtes,  Nak’  tis  v’mvkvranes,  komet. 

6  Momen  Petvt,  Cvto- kun apian e  momet  cvto-kunap- 
hvtke  ocvkos ;  momis  nake  ocvyat  ce’mis ;  Cesvs  Klist 
Nasvlevlke  hocefkv  ofvn,  ahuyiret,  yvkvpvs,  kicvtes. 

7  Momet  enkvpervn  en  hvlahtet  a  kvwapvtes ;  momen 
vyvkhvmkiisen  ele  eletoktuswv  esyomat  en  yekcakvtes. 

8  Momen  a  kvwvpket  a  hnervtes,  momet  }^vkapet,  tas- 
ket  momet  Hesaketvmese  vkvsamet,  mvn  vpaket  cuko- 
vcakan  eceyvtes. 

9  Momen  yvkape  Hesaketvmese  vkvsamat  este  omvlkvt 
hecakvtes ; 

10  Momet  mvt  cuko-vcakat  en  tohopkvhauke  Hern  sat 
heromkv  vpohepe  vlikvtet  omen  kerrakvtes,  momet  mv 
nake  em  momat  vrahkvn  tayen  em  estomaliaket,  feksum- 
ketv  es  fvcfvke  tates. 

11  Momen  mv  knnvnwv  yvkvpeko  en  wicehocat  Petv 
Cane  tepakan  hvlatof,  este  omvlkvt  em  estomaliaket  mv 
sokvpettv  Salvmvn  enake  kicetvn  etch  pefatkvtes. 

12  Momis  mvn  Petv  hecat  este  em  vyoposket,  Eslevl 
hunvntake  toyatskat,  estomen  estomalie  es  cem  momvke 
haks  ?  monkat  estomen  hericet  pu  hecatske  haks  ?  pun 
yekce  momet  pun  heretv  tis  yv  este  yvkvpeceye  omecet. 

13  Eplvme,  Iseke,  Cekvpe  esyomat  en  Hesaketvmese, 
momet  purkvlke  en  Hesaketvmese  Eppuee  Cesvs  vrakku- 
ecvtes,  momet  ceme  est’  em  wihket,  Pilvte  ehomv  em 
ehelaksecatskvtes,  enrecvpetvn  komof. 

14  Momis  centat  Mv  Ycake  momet  Fvecat  helaksecats- 
kvtet  os,  momet  este- elecv  min  ce’mhoyvkvren  vpohatskv- 
tet  os ; 

15  Momet  hesaketv  Epucase  elecatskvtes,  mvn  Hesake- 
tvmeset  ra  en  kvwapvtet  on  ;  pumet  a  en  kerrvlke  toyes. 

16  Momen  eme  en  hocefkvt,  mv  en  hocefkv  vkvsvmkv 
eteropotten,  heyv  hunvnwv,  hece  kerratskat,  yekcen  hayet 
os ;  momes,  mv  eme  etehoyvne  vkvsvmkv  ocat  omvlkats- 
kat  ce  homv  take  heyv  etemvpoketv  esfvekan  e’met  os. 

17  Momen  hiyomat,  tecakkvte  toyatskat,  nakkerratske- 
kat  omecicen  omatskvten  kerris,  momen  es  cem  evpvyvl- 
keu. 

18  Mo  mis  mv  nanvke  eliomv  etvwv  em  owalvlke  omvl- 
kv  e  cukwv  eteropotte,  Cesvs  estemerkvres,  Hesaketv- 
mese  make  kerkuecvtet,  hiyomen  sohfvcecvtet  os. 

19  Monkv  cem  vkerrickvn  eticatsken,  mvrahkv  ce  ha- 
hoy  vkekvs,  mahlvpvtketv  oketv  Pucase  ehomv  akvpvket 
vlakof,  cen  holwvyeckv  take  vsholvren  ; 

20  Momen  Cesvs  Klist  enhomv  es  cem  erkenvkhoyvten 
atohten ; 

21  Mvn  hvlwet  esepvranet  os,  oketv  nak’  omvlkv  mv* 
herickv  Hesaketvmese  em  owalvlke  vcacakat  omvlkv  e 
cukwv  eteropotte,  ekvnv  vlicecvte  vteken  opunvyecvte 
eroren. 

22  Mehenwvn  Moses  erkvlken  em  punvyvtet  omekv, 
Owalvn  Pucase  cen  Hesaketvmeset  ahuericvres,  etecak- 
katskat  etvwvn,  vne  omen ;  mvt  naket  o  vtekat  omvlkvn 
ce  kicvkat  pohatskvres,  Meet. 

23  Momen  momet  oevres,  puyvfekcv  mv  Owalv  em  apo- 
hicekat  vtekat  em  estvlke  enkvpvken  sumecihocvres. 

24  Momet  os,  momen  owalvlke  Sarny vl  huervte  vteke, 
momet  renyupv  vyecicat,  mv  opunahoyvte  vtekat  hiyo¬ 
men  heyv  nettv  ocakan  hvte  etvwvn  onvyakvtet  omes. 

25  Owalvlke  en  hopuetake  toyatskes,  momet  Hesake¬ 
tvmese  purkvlke  esetemfvccetv  en  haye  Eplvme  kicat,  Ec 
ohhonvpse  eteropotten  tvlwvvlke  ekvnv  oh  fullat  omvlkvt 
en  herakvres. 

26  Centake  taten  Hesaketvmeset  Eppuce  Cesvs  akvwah- 

pet,  setetayatsken  cen  naorketv  take  cem  meriyet  cen 
kvpyecicvkvren  atotvtet  os,  kicakvtes. 

SETENTVCKE  IV. 

Momen  esten  em  punvyakof,  plestvlket,  momet  cuko- 
vcakat  en  kvpetvneu,  momet  Satusevlke  esyomat  oh 
yicvtes, 

2  Este  emvhayakat,  momet  Cesvs  eteropotte  elkv  aenkv- 
wvpketv  eserkenvkakat  svrahkvn  efeknokkoket  omet. 

3  Momet  enke  taken  oh  ohcet,  svlvfknecakvtes,  vheci- 
hocen  hvyvtkvren,  yvfkepeky. 

4  Mome  estomis  opunvkv  pohakat  sulket  ohvkvsvma- 
kvtes,  momen  este-hunvntake  em  vhonkvtkv  cukpe-rakko 
cahkepat  mahe  tates. 

5  Mome  ocvtes  erenpvkse  em  evpayylke,  momen  este 
vculvke,  momen  cokv-hayylke, 

6  Momen  Anvs  plest  enhomahtv,  momen  Kivfvs,  mo¬ 
men  Cane,  momen  Vleksantv,  momen  plest  enhomahtv 
en  nakvlke  en  snlke  estomusen  omat  Celuslvmen  nvkaf- 
tvtes. 

7  Momet  en  nvrkvpvn  ye  kahyof,  em  7pohakvte§,  Yek- 
cetv  estomen,  monkat  hocefkv  estome  eteropotten  heyv 
momecet  omatske  haks  ?  makaket. 

8  Momof  Petvt,  Puyvfekcv  Vcakat  es  fvcket,  kicakvtes, 
Este  em  evpayvlke,  momet  Eslevl  em  vculvke  toyatskat, 

9  Este  yekceko  en  lopihocat  ohfvccvn,  Nake  omecicen 
en  wiket  ome  haks?  maket ,  mncv  nettv  ep  ohvketehocen 
omat, 

10  Omvlkatskat,  momen  Eslevl  estvlke  omvlkvt,  cen 
kerkvket  ornekvs,  mv  Cesvs  Klist  Nasvlevlke  mv  vtare 
elecatskvte,  mvn  Hesaketvmeset  elkvn  rakvwvpvtet  omen, 
momen  mv  e  hocefkv  eteropotten  heyv  este  en  wiket  ce 
homv  take  hneret  omes. 

11  Tohtarvlke  toyatskat,  heyv  cvto,  Nake  toks,  komats- 
kvtet  omen,  mvt  vkvnowv  em  ekv  hakes. 

12  Momet  etv  ofv  tat  vhesaketv  sekot  os,  hoeefkv  etv 
sutv  elecv  este  vpvke  vhesahokvraneyat  este  e’mhoyvte 
sekot  omekv. 

13  Momen  tokvs,  Petv  Cane  tepakat  en  fekhvmketvn 
hecakof,  momet  cokv  kerrvkekot,  momet  nakkerrvkekot 
omen  kerrakof,  em  estomahakvtes ;  momet  Cesvs  vpvka- 
kvtet  omaken  kerrakvtes. 

14  Momen  mv  este  en  wicehoeat  vpvkaket  hueren  he¬ 
cakof,  vnrypuece  nake  makvkeko  tayvtes. 

15  Nvkvftetv  wolhnehcet  etvn  vhoyeeihcof,  emet  ete’m 
pun  ahoy  aket, 

16  Heyv  este  naken  estomeevkvraney a  ?  nake-eskerkv 
kerken  momeeakekv,  momen  Celuslyme  vpokakat  omvl- 
kvt  en  kerket  omes,  momen  pumeu  helakseceko  tayes. 

1 7  Momis  olivtvlaken  este  em  etenrvwv  hymecicekaren 
yekcen  naken  es  penkvlvkuecvkeres,  synveomv  este  esto- 
men  heyv  hoeefkv  ofv  9sem  punvyvkekaren,  makakvtes, 

18  Momen  enhuehkakvtes,  momet  Cesvs  hoeefkv  ofv 
opunahoyekaren,  monkat  myhayvkeko  tayuset  omvren 
yekeetv  ’sem  punayakvtes. 

19  Momis  Petv  Cane  tepakat  em  vyoposkaket,  Hesake- 
tvmese  en  renakv  ehomv  centake  mimvn  Hesaketvmese 
9semuntvlen  cem  apohievkeyat  fvccvt  on  omat,  cemet  fvc- 
cecvkes,  kieakvtes. 

20  Pume  nake  poheye  momet  heceyvte  opunvyecekare 
ep  omekot  omekv. 

21  Momen  naken  ’sestemerrvkuece  tayat  eshecakekot, 
ohvtvlaken  naken  es  penkvlvkueeet  mehcof,  wikakvtes, 
este  svralikvn  ;  mv  nake  mohme  oeat  svrahkvn  omvlkvt 
Hvsaketvniesen  vrakkuecaket  omekv. 

22.  Mv  este  nake-eskerkv  estemwieeckv  kerkat  em  mo- 

mehocat  em  vculkv  ohrolope  pale  ostat  lioyvnet  omvtet 
omekv. 

23  Momen  wihokat,  vhoyehpet,  em  etohkvlketvn  e  vpv- 
kvkepvtes,  momet  plest  enhomvhhotvlke,  momen  este  em 
vculvke  esyomat  nake  kicakan  omvlkvn  kerkuecakvtes. 

24  Momen  mvn  pohakof,  em  vkerrickv  hvmkusen  en 
hake  Hesaketvmesen  ykvwvpakvtes,  momet,  Pucase, 
cemet,  Hesaketvmese,  hvlwat  tis,  ekvnv  tis,  momet  uehvt- 
kv  tis,  momet  nake  vtehkakat  omvlkvn  hayvtet  toyets - 

kes ,  makakvtes. 

25  Estomen  tvlwvvlket  cvpvkhokvt  haks?  momen  este 
nake  ehvperkvken  vkerricvke  haks  ?  Tewe  cem  vtotkv  e 
cukwv  eteropotten  maketskvtet  omekv. 

26  Ekvnv  mekkvlkeh  asvpvklvtes,  momen  evpvyvlke 
etenvkaftvtes,  Pucasen  vnrvpet,  momet  mv  enake  Klist, 
mvu  vnrvpet. 

27  Mehenwvn  Ceppuce  vcake  Cesvs,  mv  em  vfeyetskvte, 
Helot,  Pantevs  Pilvtet,  Centilvlke  Eslevlke  vpvkvket 
vnrvpet  etenvkaftvtet  omekv ; 

28  Cenke  momet  kometskvte  naken  hvtetvwvn  momvres 
komakvte  momecvkvret  etenvkaftet . 

29  Momen  hiyomat,  Pucase,  em  opunvkv  es  penkvlec- 
kvn  hecvs,  momet  cem  vtotkvlke  cem  opnnvkvn  fekhvm- 
ketv  omvlkvn  ’sopunahoy vren  emvkvs ; 

30  Estemwiceckvn,  momet  nake-eskerkv,  momet  nake 
senhonechoke  Ceppuce  vcake  Cesvs  e  hocefkv  eteropot¬ 
ten  momehocvren  cenken  a  rvtosecvs. 

31  Momen  mekusvpakat  hoyahnof,  mv  etohvtelokat 
nekeyvtes;  momen  omvikvt  Puyvfekcv  Ycakat  es  fvcfv- 

ket,  Hesaketvmese  em  opunvkvn  fekhvmketvn  es  opuna- 
hoyvtes. 

32  Momen  vkvsamvlke  sulkat  e  feke,  em  puyvfekcvu 
hvmkuse  tates,  momen  este  estomet,  Nake  ocvyat  cv- 

nake  tes,  makekates,  momis  nake  omvlkvn  tvleme  omeca- 
kvtes. 

33  Momen  Pucase  Cesvs  Klist  raenkvwvpketv  vpastelvl- 
ket  yekcetv  rakken  kerkueckvn  ’semak vtes ;  momen 
heromkv  rakket  omvlkvn  oh  oeakvtes. 

34  Momen  mv  vpvket  nake  enknsvpkat  hvmkis  seka- 
tes  ;  ekvnv  cuko  tis  ocakat  estohmomusat  wiyaket,  nanvke 
wihoyat  enrahkvn  esyicakvtet  omekv ; 

35  Momet  vpastelvlke  ele  ehomvn  yvpoyakvtes,  momen 
este  nake  enkusvpkat  vcvkvyen  hvmkvnton  vwahlep- 
hoyvtes. 

36  Momen  Coses,  mv  vpastelvlke  Panepvs,  (mv  ohyvtek- 
hoyat,  Mahlvpvtketv  eppuce  maketvts,)  hocefakvte,  Lefi- 
tvlke,  Siplvs  tvlofvlket, 

37  Ekvnvn  ocet,  mvn  wiyvtes,  momet  enrahkvn  ’svla- 
ket,  vpastelvlke  ele  ehomvn  yvpoyvtes. 

SETENTVCKE  V. 

Momis  este-hunvnwv  hvmket,  Anvnivs  hocefket,  e  hiwv 
Svfilv  etepvket  nake  ocakat  wiyakvtes ; 

2  Momet  enrahkv  akvpvken  fekhonnicvtes,  (e  hiwvu  en 
kerren,)  momet  kvpvkusen  esvlahket,  vpastelvlke  ele  tern- 
pen  yvpoyvtes. 

3  Momis  Petvt,  Anvnivs  toyetskat,  estomen  Puyvfekcv 
Holwakat  ce  feken  fvcece  haks,  ekvnv  enrahkv  kvpvken 
fekhonnicet,  momet  Puyvfekcv  Vcakat  en  laksetskvren  ? 
kicvtes. 

4  Hvte  ocof,  cenake  tokvt  haks  ?  momen  neshohyof? 
cen  yekce  ofv  tokvt  haks  ?  estomaten  heyv  naken  ce 
feke  ofvn  hocacetske  haks  ?  este  tokon,  momis  Ilesake- 
tvmesen  en  lakset  ometskes. 

5  Momen  Anvnivs,  heyv  opunvkvn  pohat,  tvklvtiket, 

hesaketvn  wikvtes.  Momen  heyv  nanvke  pohakat  omvh 
kvn  penkvlkv  rakket  oh  vlakvtes. 

6  Momen  hnnvntake  mvnettakat  asvpvkilet,  vpvllahyet, 
momet  esvpehyet  er  hericakvtes. 

7  Momen  momet  ocvtes,  hvse-vkerkv  tutcenat  hoyahnof, 
e  hiwvt,  naken  momehocat  kerrekot,  yeceyvtes. 

8  Momen  Petvt  em  vyoposkvtes,  Vm  onvyvs,  hiyomu- 
sen  ekvnvn  wiyatskvt  haks  ?  Emet,  Monies,  mvomusen, 
kicvtes. 

9  Momis  Petvt,  Naket  omecicen  Pucase  em  Puyvfekcvn 
eskerretvn  temfvccatskvt  haks  ?  hecvs,  ce  he  hericakat 
ele  vhauken  v  svpakles ,  momet  ’sec  ossvkvres,  kicvtes. 

10  Momen  vyvkhvmkusen  Petv  ele  ehomvn  tvklvtiket, 
hesaketvn  wikvtes.  Momen  hnnvntake  mvnettakat  esceh- 
yet,  elepen  hecakvtes;  momet  esossahket,  e  he  tempen 
er  hericakvtes. 

11  Momen  mekusvpkv-cuko  omvlkvn,  momet  heyv 
nanvke  pohakat  omvlkvn  penkvlkv  rakket  oh  vlakvtes. 

12  Momen  vpastelvlke  enke  eteropotten  nake-eskerkv 
momet  nake  senhonechoke  sulken  momehocvtes,  este  em 
etenrvwvn  ;  (momen  Salvmv  en  sohvpettvn  omvlkvt  em 
vkerrickv  hvmknsen  vpokvtes. 

13  Momen  vpvltaket  este  estomis  enhotet  e  oh  vpvye- 
kates  ;  momis  estet  vrakkuecakvtes. 

14  Momen  vkvsamvlke,  hunvntake  hoktvkeu,  snlsoket 
ohvtvlaken  Pucasen  oh  vpvkakvtes  ;) 

1 5  Momat  enokhokat  tehoy vnkvn  esyicet,  topv  topnce 
tis  oh  lumhicakvtes,  Petv  hoyanat  em  vpette  tis  este  sasat 
oh  vpettvren. 

16  Momen  hvtvm  tvlofv  Celuslvme  afolotat  este  asosset 
Celuslvmen  yicakvtes,  enokhokat,  momet  este  piiyvfekcv 
holwvhokat  es  naorvkat  esyicen ;  mohmen  omvlkvn  em 
wicehocvtes. 

17  Momof  plest  enhomahtvt,  mo  met  vpvkakat  omvlkvt, 
(mvt  Satusevike  em  etohkvlketvt  ornet,)  asvpvkilet,  cvpvk- 
ketv  es  fvcfahket, 

18  Mornet  enken  vpastelvlken  oh  ocet,  cuko-yekcv 
tvlemen  vtehakvtes.  * 

19  Momis  neren  Pucase  em  estet  cuko-yekcv  vhauken 
hvwehcet,  esossihcet, 

20  Vpehyet,  cuko-vcakat  of vn  svpaklet,  heyv  hesaketv 
opunvkv  omvlkvn  este  ’monvyvks,  kicvtes. 

21  Momen  mvn  pohakat,  hvfchvyvtkusen  cuko-vcakan 
esceyet,  mvhayakvtes.  Momis  plest  enhomahtv  vlakat 
momet  vpvkakat  nvkvftetvn,  momet  Eslevl  en  hopuetake 
em  vculvken  senetvlken  JciJwcat  omvlkvn  nvkaftecakvtes, 
momet  cuko-yekcvn  ohtotakvtes,  mv  vpastelvlken  a’syi- 
hocvren. 

22  Momis  este-em-wiketv  er  yicakat,  cuko-yekcv  ofvn 
eshecvkekot,  afulehcet,  kerkuecaket, 

23  Cuko-yekcv  vcvyece  heren  vkhotken,  momet  vheci- 
cvlke  fettvn  vhauke  ehomvn  svpaklen  hecet,  momis  hv- 
weceyat,  ofv  estimvn  hecekis,  makakvtes. 

24  Momen  heyv  opunvkvn  pohakat,  plest  enhomahtv 
hvlwat,  momet  cuko-vcakat  en  kvpetvne,  momet  plest 
enhomvhhotvlke  heyv  nanvke  ohfvccvn,  heyvt  naken 
hakvranat  en  kerkvkekates. 

25  Momof  este  hvmket  vlahket,  Hecvs,  mv  hunvntake 
cuko-yekcvn  vtehatskvnke  cuko-vcakat  ofvn  svpaklet, 
este  emvhayaket  os,  em  onvyakvtes. 

26  Momen  kvpetvne,  este-em-wiketv  esyomat  vpeyet, 
mvn  sosssicakvtes,  ohyekcicvkekot,  (esten  em  penkvlaket, 
cvton  es  pu  nvfkake  wites,  komaket.) 

27  Mornet  esyieaket,  nvkvftetv  ehomvn  svpvklecakvtes ; 
momet  plest  enhomahtvt  em  ’pohet, 

28  Heyv  hocefkv  ofv  mvhayetvn  yekeen  cem  vseheye- 

kvnka?  momen  hecvs,  cem  mvhakvn  Celusvlmen  es  fvce- 
catsket  os,  momet  heyv  este  e  catvn  ep  oh  vlvkuecetvn 
komatsket  os,  kicakvtes. 

29  Momof  Petv,  vpastelvlke  vpvlwv  esyomat  em  vyo- 
poskaket,  Este  em  apohiceko  mtinket ,  Hesaketvmese  min 

:  em  apohicvraneyet  os ; 

30  Purkvlke  en  Hesaketvmese t,  Cesvs,  mv  eto  vtahre, 
elecatskvten  a  kvwapvtet  os. 

31  Mvn  Hesaketvmeset  enkvpervn  es  hvlwecvtes,  Evpa- 
"yv  momet  Hesayecv  taranen ,  vkerrickv-etickv  momet 

holwvyeckv  enkvpvyecickvn  Eslevl  emvren. 

32  Momen  heyv  opunvkv  ohfvccvn,  pumet,  Puyvfekcv 
Vcakat  tis,  mv  Hesaketvmese  em  apohicakat  emvten,  a 
en  kerrvlke  toyes,  em  onvyakvtes. 

33  Pohakat,  efeketake  etetacke  omen ,  pvsvtetvn  komet 
tern  opunvyecakvtes. 

34  Momof  nvkvftetv  ofvn  hvmket,  Kemelevl  hocefket, 
Falvsevlket,  vhakv-mvhayvt,  este  omvlkv  vrakkuecet, 
ahnyiret,  Vpastelvlken  sossihcet,  estomasen  fekhonni- 
cvks,  maket, 

35  Eslevlke  hunvntake  toyatskat,  e  vketecvkes,  heyv 
este  ohfvccv  estomecvranatskat ; 

36  Heyv  nettvt  yiceko  munkof,  Rutvs,  este  tetaye  e 
omecen,  mvn  hunvntake  em  vhonkvtkv  cukpe  ostvteket 
oh  vpvkakvtes,  mvn  elehocen,  em  apohicakvte  estomomu- 
sat  omvlkvt  vwahhet,  seko  hakvtet  omekv. 

37  Momen  heyv  hunvnwv  renyupvn  Cutvse,  Kalvlev- 
lket,  este  nake  ocakat  hocefhokv  tepakat  vhonkvtkv 
nettv  ofvn  aliuyiret,  e  vcvkvpeyecicvtes,  momen  em 
apohicakvte  estomomusat  omvlkvt  vwahvtet  omekv. 

r  38  Momen  hiyomat  ce  kicvkis,  Heyv  esten  wihkatsken, 
fuliekvs ;  heyv  mvhakv,  momet  heyv  vtotketv  este  avtet 
on  omat,  sumkvret  okv ; 

39  Momis  Hesaketvmese  avtet  on  omat,  sumecicatskeko 
.  tetayes ;  wikatskekon  ornat,  Hesaketvmese  etepoyatsken 

es  ce  kerhohyvke  wites,  kicakvtes. 

40  Momen  em  vkvsvmakvtes,  momet  vpastelvlken  en- 
huehkahket,  rukafakket,  Cesvs  e  hocefkv  ofv  opunvyetvn 
em  vsehakvtes ;  momet  vpeyecicakvtes. 

41  Momen  nvkvftetv  ehomvn  enkvpahket,  Cesvs  e  lio- 
cefkv  svrahkvn  vlesketv  en  hahoyvre  orievken  eskerhoyat 
svrahkvn  afvckvket  vpeyvtes. 

42  Momen  nettv  omvlkvn,  cuko-vcakat  momet  cuko 
omvlkv  ofvn,  Cesvs  Klist  es  emvhayetvn,  momet  es  erke- 
nvketvn  wikvkekates. 

SETENTVCKE  YL 

Mv  nettv  ofvn,  enkerrepvlke  sulke  make  hakof,  Klekvl- 
ke  asosset  vnrvpe-opunvyeckvt  kvwvpkvtes,  Hepluvlken 
vnrvpet,  nettv  omvlkv  vfvstetv  ofvn  em  oyevlken  fvccvn 
em  afvstvkekat  svrahkvn. 

2  Momof  pale  liokkolohkakat  enkerrepvlke  sulsokat 
enhohiket,  Hesaketvmese  em  opunvkvn  wiket,  ohhompe- 
tvn  vfvstvraneyat  herekot  os,  kicakvtes. 

3  Monkv  teeakkvte  toyatskat,  ece  ’pakvkat  hunvntake 
kolvpaken,  here  opunvyehocan,  Puyvfekcv  Ycakat  hopor- 
renkvu  es  fvcfakan,  heyv  nakvfvstetvn  ohvfvstvkueceyv- 
ren  enhopoyvkes. 

4  Momis  pumet  mekusvpkvn,  momet  opunvkv  vfvstetvn 
e  emeye  emunkvres. 

5  Momen  mv  opunvkv  sulsokat  omvlkvn  afvceeihcen, 
Stefcn,  hunvnwv  Puyvfekcv  Veakat  vkvsvmkvu  es  fvc- 
kan,  momet  Felvpe,  Plokolvs,  Nikenv,  Timvne,  Pamenvs, 
momet  Anteokvlke  vkvsvmepuehocvte  Nekolas  hocefken 
enhopoyakvtes. 

6  Mvn  vpastelvlke  ehorovn  sypvklehcen,  meknsvpahket, 
enken  oh  wvkecakvtesv 

V  Mornen  Hesaketvmese  em  opimvkv  ohvtvlaket  ayen ; 
enkerrepvlke  em  vhonkvtkv  Celnslvme  ofv  tayen  ohvtvla- 
kvtes;  moraen  plestvlke  sulke  mahet  vkvsvmkvn  em 
vkvsvmakvtes. 

8  Mornen  Stefen,  vkvsvmkv  yekeetv  tepakat  es  fvckat, 
este  vlkat  ofv  nake  eskerkv,  momet  vtotketv  estomaha- 
ken  momecvtes. 

9  Momof  senekake  Lepvtinvlke  enake  kihocat  ohv- 
pvkakat  vnvcomet,  momet  Silenvlke,  Vleksantvlke,  mo¬ 
met  Selesev  Esev  tepakat  asosset,  asvpvkilet,  Stefen  vnrv- 
puecakvtes. 

10  Momet  mv  hoporrenkv  puyvfekcy  tepvke  \sopuna- 
yat  vnrvpetv  umvkeko  tayusvtes. 

11  Momet  Moses,  momet  Hesaketvmese  vtvkleckvn  es 
opunayen  pohes,  este- hun vntake  makaken  emvkerret  hec- 
kuecakvtes. 

12  Momet  este,  em  vcolvke,  nakcokv-hayvlke  esyoma- 
kan  teyamakvtes ;  momet  oh  yihcet,  hvlahtet,  tekueketvn 
esyicakvtes ; 

13  Momet  vkerrv  laksvlke,  heyv  este  opunvkv  heyv 
tvlofv  vcakat  vhakv  tepakat  vtvkleckv  ’sopunayen  pohes, 
makaken  asvpvklecakvtes. 

14  Momet ,  Heyv  Cesvs  Nasvlevlke  heyv  tvlofvn  sume- 
cihcet,  semvhakv  Moses  pu’mvte  mvrahkuecvres,  maken 
pohekv,  makakan . 

15  Momen  tekueketv  ofv  vpokat  omvlkvt  hericet  heca- 
kat,  e  turofv  hvlwe-este  e  turofv  tis  ome  omen  heca- 
kvtes. 

SETENTVCKE  VII. 

Momof  plest  enhomahtv  hvlwat,  Heyv  nanvke  momet 
o  haks  ?  makvtes. 

2  Momen  makvtes,  Hunvntake,  tecakkvte,  erkvlke  esyo- 
matskat,  pohvkes ;  Hesakefcvmese  vrakkat,  Eplehame  pur- 
ken,  Kelvn  er  likeko  munken,  Mesopotemevn  liken,  em 
e  heckuecvtes, 

3  Momet,  Cem  etvlofvn  osiyet,  cen  nakvlken  en  kvpv- 
kvs,  momet  ekvnv  cem  onvyvranvyan  a  oh  vtes,  kicvtes. 

4  Momen  Kaltevlke  em  ekvnvn  osiyet,  Kelvn  er  likv- 
tes,  momen,  erke  elehpof,  yv  ekvnv  vpokatskan  oh  cunee- 
knecvtes. 

5  Momet  mv  ofvn  cntkusis  e  ’le  oh  huericetv  tk  puease- 
tvn  e’mekates ;  mo  me  estomis,  emen  erhonvpse  yupv 
yicvranat  tis,  mvn  pncasetvn  emetvn  temfaccvtes,  eppaee 
oceko  emunken. 

6  Momen  Hesaketvraeset  hiyomen  em  pun  ay  vtes,  Ec 
ohhonvpse  tvleporvlke  em  ekvnvn  ohcuneckvlket  omvres, 
momen  svlvfkuehcet,  meske  cukpe  ostat  estemerrvkue- 
hocvres. 

V  Momen  etvlwv  en  svlvfkvkvranaten  oh fvcce cares ; 
momen  renyupv  asosiyet,  yvmv  ekvnvn  vc  vfvstvkvres, 
Hesaketvmeset  makvtes. 

8  Momet  svkvmsesvn  setemfvccetvn  e*mvies;  monkv 
Eplehamet  Iseken  en  heckuehohcen,  nettv  escenvpakan 
svkvmsisvtes ;  momen  Iseket  Cekvpen  en  heckuehohcen, 
Cekvpet  cuko-hvmecvlke  em-ekv  pale  hokkolohkakan  m 
heckuekocvtes . 

9  Momen  cuko-hvmecvlke-em-ekv-take  em  vholvcahket, 
Cosef  Ecepse  escehoyvren  wiyakvtes ;  momis  Hesaketv- 
meset  vpakvtes, 

10  Momet  estemerkv  omvlkvn  aossihcet,  hoporrenkv  he- 

romkv  tepakan  Felo  Ecepse  em  mekko  ehomvn  emvtes ; 
momen  Ecepsen  en  cuko  omvlkvu  ohfvnken  huericvtes. 

11  Momis  elaakot  momet  estemerkv  rakket  Ecepse 
Kenvn  tepakat  em  ekvnv  omvlkvn  oh  vlakvtes,  momen 
purkvlke  hompetvn  eshecvkekates. 

12  Momis  Cekvpe  Ecepse  ofvn  teleko  ocvcuken  pohat, 
enhvteceskvn  purkvlken  vtotvtes. 

13  Momen  svhokkolv  vpeyan  Cosef  e  rahvlken  e 
cuseu  em  e  kerkuecvtes ;  momen  Cosef  en  nakvlken  Fe¬ 
lon  en  kerkuehocvtes. 

14  Momen  Cosef  vtohtet,  erke  Cekvpe  enhuehkvtes, 
en  nakvlkeu  omvlkvn,  pnyvfekcv  pale  kolvpaken  cahke- 
pohkaken. 

15  Monkv  Cekvpe  Ecepsen  vkhvtvpiket,  elvtes,  emet 
momet  purkvlkeu. 

16  Momen  Sekem  ’sohvpehohyen,  cvto-kofke,  mv  Eple- 
hame  Emv,  Sekem  erke ,  eppucetaken  nesvte  ocat  ofvn 
wvkechoyvtes. 

17  Momis  Hesaketvmese  E  pi  eh  am  e  temfaccvte  oketvt 
vwohcof,  este  Ecepse  ofvn  sulke  hahket,  ohvtvlaket  vye- 
cicet 

18  Emunken,  mekko  etvt  Cosef  kerrekot  akvwvpkvtes. 

19  Mvtat  pun  nakvlken  vkerret,  purkvlken  holwvken 
svfvstakvtes,  en  hopuetakuce  hesahokekaren  vpvlvtakat 
oren. 

20  Mv  omof  Moses  heckvtes,  momet  en  heckv  hernset 
omvtes :  momet  erke  e  hute  ofvn  vhecihoce  heren  hvse 
tutcenat  orvtes. 

21  Momen  ossihohcof,  Felo  echustet  esehpet,  echuswv 
omecet  mahecvtes. 

22  Momen  Moses  Ecepsvlke  en  nakkerretv  omvlkv  ofvn 
heren  mvhahoyet  omvtes,  momet  nakcelakv  opunvkv  tepa¬ 
kat  ofvn  yekce  mahet  omvtes. 

23  Momen  ohrolope  em  pale  ostat  ore  herof,  etecakka- 
kat  Eslevl  en  hop ue taken  en  cukoperickv  kometvt  e  feken 
en  eeyvtes. 

24  Momen  hvmken  fvccekon  estemerrihocen  hecat, 
emvnievtes,  rnomet  mv  en  nokkihocan  em  en  pvlecet, 
my  Ecepsvlken  elecvtes. 

25  Mom  is  etecakkakat,  Hesaketvmeset  cvnken  sossv- 
knecvranat  kerrakes,  komvtes,  mom  is  kerrvkekates. 

26  Momen  renhvyvtken,  tepoyakof,  em  e  heckuecvtes, 
momet,  eten  herkepueckvn  komet,  Hunvntake  toyatskat,: 
teeakkvte  toyatskes,  estoman  nak’  te’m  vhopanatske  haks  ? 
kicakvtes. 

27  Momis  mv  vwolicvn  nak’  em  vhopanat  etvn  vyeci- 
cvtes,  Estimvt  ep  ohfvnke,  momet  ep  ohfvccecv  ce  hue- 
ricvt  haks  ?  kicet, 

28  Pvksvnke  Ecepsvlke  elecetskvnke  omen  cv  ’lecetvn 
kometske  haks  ?  kicvtes . 

29  Momen  Moses,  yv  opunvkvt  omecicen  letkvtes,  mo¬ 
met  Metevn  ekvnvn  tvleporv  tates;  mvn  eppucetake  hok- 
kolen  en  hecknehoevtes. 

30  Momen  ohrolope  pale  ostat  hoyahnof,  Sinv  ekvnhvlwe 
vnrvwv  ofvn  Pncase  em  estet  eto~pokhe  ofvn  totkv  fenken 
em  e  hecknecvtes. 

31  Momof  Moses  hecat,  em  estomahvtes  mv  nak’  hecal; 
momet  vketecetvn  Icohmet  oh  vwolicof,  Pncase  em  opunv- 
kv  en  haket  em  vlakvtes, 

82  Malcat,  Cerkvlke  en  Hesaketvmese  toyit,  Eplehame 
en  Hesaketvmese,  momet  Iseke  en  Hesaketvmese,  mo¬ 
met  Cekvpe  en  Hesaketvmese  toyis.  Momof  Moses  feke- 
kvtes;  momet  vketecetv  umekates. 

33  Momof  Pueaset  em  punayat,  Cele  em  estelepikvn 
tefvs  ;  mv  oh  hueretskat  ekvnv  vcaket  omekv. 

34  Ecepse  ofvn  vm  estvlke  em  estemerkvn  hecit,  hecvr 

yvtes,  momet  en  hihketvn  pohit,  sossvkuecvranit  abvtvp- 
kit  omis.  Monkv  hiyoraat  vtes,  Ecepsen  ece  ’totares. 

35  Heyv  Moses,  eyacvkekvnna,  Estiravt  ohfVnke  mo¬ 
met  ohfvccecv  ce  huericvt  haks  ?  kihocvte,  mv  mabusan 
Hesaketvmeset  cm  este  eto-pokhe  ofv  em  e  beckuecvte 
enke  aetehoyanen  vtotvtes,  obfvnke  momet  sossicv  tarn- 
nen» 

38  Heyv  estet ,  Ecepse  ekvnv  ofv,  uebatkv  Cate  ofvu, 
momet  vnrvwv  ofvn  nake  seboneckvken,  momet  nake 
eskerkvn  obrolope  pale  ostat  ofv  beckueeof,  mvn  asossi- 
cvtes. 

37  Heyvt  mv  Moseskvt,  Owalv  vne  omen  Pucase  con 
Hesaketvmese  tecakkatskvte  aossen  abuericvres,  mvn 
’mapohicatskvres,  Eslevl  en  hopuetaken  kieakvte  tes. 

38  Heyvt,  mekusvpkv-cnko  vnrvwv  oeat  ofvn  huervtef 
hvlwe-este  Sinv  ekvnbvlwe  ofv  em  punayvte,  momet 
purkvlkeu  vpakvte,  momet  opunvkv  besaboke  puhnvranat 
en  beckvtet,  mv  tes. 

39  Mvn  purkvlke,  mapobicetvn  komvkekot,  vbepvka- 
kvtes;  momet  e  feke  ofvn  Ecepse  hvtvm  yohfnlecet, 

40  Elvn  oJcaJcat ,  Hesaketvmese  pun  habicvs,  pum  vho- 
mabtvkvren ;  bey v  Moses,  Ecepse  ekvnv  a  *sepurssicvnke, 
estvn  estomat  kerrekos,  kicakvtes. 

41  Momet  mv  nettv  take  omof  wakncen  bayakvtes, 
momet  nake  pvsvthoyvranan  mv  nakvhaken  ehnakvtes, 
momet  enke  em  vtotketvn  es  afvckakvtes. 

42  Mom  of  Hesaketvmeset  folotiket,  sntv  ofv  nake  sulke 
oce  tayan  emekusvpvkvren  wikvtes,  owalvlke  en  nakco- 
kvn  es  hoccat  vcvkvyen,  Eslevl  en  cuko  toyatskat,  obro¬ 
lope  pale  ostat  ofv  nake  pvsvthoyvranan,  momet  nake 
pvsvthoyan  vnrvwv  ofvn  v’matskvt  baks? 

43  Momen  Moivk  em  escukobakv,  momet  cen  besaketv- 
mese  Lemfan  en  kococumpvu,  nakvhake  mekusvpvrane 

hayatskvte,  esatskvtes,  momen  Papelvn  rvsimvn  seceyv- 
kares. 

44  Purkvlke  vnrvwv  ofvn  escuko-hakvn  ocakvtes;  esker- 
kvn  Moses  era  pun  ay  at  mellvte  omen,  vhake  hecvte 
etvpomen  hayvren. 

45  Mvn  purkvlke  en  heckvkvtet,  Caswe  vpvkakat  Cen- 
tilvlke  epucasakan  esyicakvtes,  mvn  Hesaketvmeset  purk¬ 
vlke  ehomvn  vtohkvtes,  Tewe  en  nettv  eroren. 

46  Mvt  Hesaketvmese  ehomvn  heromkvn  eshecvtes, 
mo  met  Cekvpe  en  Hesaketvmese  escuko  hakvn  es  en  he- 
cetvn  komvtes. 

4 7  Momis  Salornvn  cukon  en  hayvtes. 

48  Momis  rav  Ilvlwe  Makat  cuko  este  enke  es  hakvte 
likekot  omes,  owalv  makat, 

49  Hvlvvet  vm  ohliketvt  omes,  momen  ekvnvt  cvle  vm 
ohhuerickvt  omes :  cuko  estomen  vn  hay  vranatske  haks  ? 
monkat  estvn  fekapvyat  naket  o  haks ?  Pucase  makvtet  os: 

50  Momet ,  Heyv  nake  omvlkvn  cvnket  hahicvtet  omeko 
haks  ? 

51  Enokwv  yekcvke,  ce  feke,  momet  hvcko  ofv  svkvm- 
sishoyvte  seko  toyatskat,  Puyvfekcv  Vcakat  svnrapatske 
munkvt  omes;  cerkvlke  momecvte  omen  ceraeu  mome - 
cats  Ices. 

52  Owalvlke  estoman  cerkvlke  asseevkekat  haks^  momet 
Fvccat  vlvkvranat  homv  kerkuecakan  pvsvtakvtes ;  mvn 
ceme  hiyomat  wiyvlke,  momet  elecvlke  hakatskvtet  omes. 

53  Cemet,  hvlwe-este  wiyakat  vhakv  cen  heckvtet  omis, 
vcayecatskekos. 

54  Momen  heyv  nanvken  pohakat,  e  feke  oren  warkv- 
tes,  momet  e  nuten  oh  etetekkakvtes. 

55  Momis  erne,  Puyvfekcv  Vcakat  es  fvcket,  hvlwe 
vnvtaksvtes,  momet,  Hesaketvmese  en  rakke,  momet 
Cesvs  Hesaketvmese  em  vkvpervn  hueren  hecvtes, 


26  VPASTELVLKE  EM  FULLETV  VIII. 


56  Momet,  Hehcvkes,  sutvt  hauhahken,  Este  Echuswv 
Hesaketvmese  em  vkvpervn  hueren  hecis,  makvtes. 

57  Momof  huehketv  yekcen  huehkakvtes,  momet  e 
hvckon  cekkottaket,  em  vkerrickv  hvmkusen  oh  pefat- 
kvtes. 

58  Momet  tvlofv  ossicaket,  cvton  vfvllakvtes,  momet 
akerrvlke  em  accusvke  este-hunvnwv  mvnette,  Sal  hocef- 
ke,  ele  tempen  rvpoyakvtes. 

59  Momen  Stefen,  HesaJcetvmesen  oh  huehket,  Pucase 
Cesvs  toyetskat,  vm  puyvfekcvn  esvs,  maken,  cvton  es 
vfvllakvtes. 

60  Momen  tvk  tokkehket,  yekcen  hnehkvtes,  Pucase 
toyetskat,  heyv  naorketv  em  en  rvhecahketskvs,  makv¬ 
tes.  Momet  heyvn  makat,  nocepvtes. 

SETENTVCKE  VIII. 

Momen  em  elkv  Sal  vkvsvme  tates.  Momen  mv 
nettv  omof,  emekusvpkv-cuko  Celuslvme  ofv  vtehkvte 
asseckv  rakket  em  ocvtes :  momen  vpastelvlke  tokvke- 
kat  omvlkvt  Cutev  Semelev  tepakat  em  ekvntvckv 
eteropotten  vwahvtes. 

2  Momen  este-hunvntake  fvccvket  Stefen  hericvranet 
sohvpeyvtes,  momet  waketv  rakken  oh  hayakvtes. 

3  Momis  Sal  emekusvpkv-cuko  yvmahkuecvtes,  cuko 
vtekat  eceyet,  hunvntake  hoktvkeu  esyomakat  rasofot- 
huecet,  cuko  yekcvn  vtehvtes. 

4  Monkv  mv  vwahat,  hvmkvn  vpeyet,  opunvkvn 
erkenakvtes. 

5  Momof  Felvpe,  Semelev  tvlofvn  vkhvtvpiket,  Klist 
em  erkenvkakvtes. 

6  Momen  nanvke  eskerkv  Felvpe  momecat  este  poha- 
kat,  momet  hecakat,  em  vkerrickv  hvmkusen  mv  nanvke 
opunayat  em  apohicakvtes. 

7  Puyvfekcv  hvsvthvkekat,  yekcen  huelikaket,  sulken 
vtehkvte  asossekv ;  momen  sulket,  fekeketv  en  hecka- 
kat,  momet  yvkvpvkekate  en  wicehocvtes. 

8  Momen  afvcketv  rakket  my  tvlofvn  ocvtes. 

9  Momis  este-liunvnwv  livmket,  Simvn  hocefket,  nake 
estomahakan  mvkerrctvn  es  momecat,  Semelevlke  em 
vkerrickvn  en  hvlvtepuecet,  este  rakke  e  omecet  opu- 
nayat. 

10  Mvn  omvlkvt  em  apohicakvtes,  cutkus  maliat  tot, 
rakke  malian  vteket,  Heyv  liunvnwv  Hesaketvmese  en 
yekce  rakkat  tot  omes,  makaket. 

11  Momet  mvn  em  apohicakvtes,  hofunen  emvkerretv 
vtotketv  es  hacohayvkvtet  omekv. 

12  Momis  Felvpe  Hesaketvmese  em  ohmekketv,  mo¬ 
met  Cesvs  Klist  hoeefkv  nanvke  ohfvccvn  erkenakat 
vkvsvmakat,  paptiskakvtes,  hunvntake  hoktvke  esyomv- 
ken. 

13  Momof  Simvn  malm  sat  vkvsamvtes,  momet  paptis- 
hohyof,  Felvpen  vpake  munkvtes,  momet  nak’  sehonec- 
kvke,  momet  nake  eskerkv  momehocen  hecat,  em 
estomahvtes. 

14  Momis  Semelev  Hesaketvmese  em  opunvkvn  e 
enakuecakvcnken  vpastelvlke  Celuslvme  vpokat  pohakof, 
Petvn  Canen  tepaken  ohtotakvtes. 

15  Mvt  rvkhvtvphohkof,  Pnyvfekcv  Vcakat  en  keckv- 
kvren  em  emekusvpakvtes. 

16  (Hvte  estomis  oh  Ivtkeko  munkvtes,  Pucase  Cesvs 
hoeefkv  es  paptishoyat  tvlkusekv.) 

17  Momof  enken  oh  wvkhokicahken,  Puyvfekcv  Vcakat 
en  heckakvtes. 

18  Momen  Simvn,  vpastelvlke  enke  est*  oh  wvkecakan 
Puyvfekcv  Vcakat  en  heckaken  hecat,  cvto-kunawvn 
emetvn  kievtes, 

19  Heyv  yekcetv  vneu  v’mvkes,  esle  estomen  cvnke 
oh  wvkhokicvyat  Puyvfekcv  Vcakat  en  heckvkvren, 
maket. 

20  Mom  is  Petvt  oJcat ,  Cen  cvto-kunawv  ece  ’paket 
surnkekvs,  Hesaketvmese  em  estemkvn  cvto-kunawvn  es 
nesvke  tetayes,  kometskekv. 

21  Heyv  opunvkv  ofvn  nake  hvmkusis,  mo  met  nake 
cutkusis  ocetskekos,  ce  feket  Hesaketvmese  ehomv  fvcee- 
kot  omekv. 

22  Monkv  heyv  cen  naorketvn  ce  feken  es  nokkicvs, 
momen,  ce  feke  em  vkerrickv  cen  kvpvyecihoce  witvren, 
Hesaketvmesen  emekusvpvs. 

23  Kviakcuwv  en  home,  rnomet  naorketv  eswvnakv  ofvn 
hueretskveuken  hecikv,  kicvtes. 

24‘  Momof  Siinvn  vyoposkat,  Pucasen  vm  emekusvpvks, 
yv  nanvke  opunvyecatskat  hvmkusis  vc  oh  vlvkekaren, 
kicvtes. 

25  Momen  mv  este  Pucase  em  opunvkvn  kerkuecahket, 
erkenvkahkofvt,  Celuslvmen  yoh  fulecvtes  :  momet  Serne- 
levlke  em  etvlofucvlke  sulken  opunvkv- hervn  erkenvka- 
kvtes. 

26  Momen  Pucase  en  hvlwe-estet  Felvpen  em  punayv- 
tes,  hvmmaket,  Ahuervs,  momet  wahvlv  fvccvn,  mv  vyetv 
Celuslvme  vte  Kesv  vkhvtapken  vyvs,  mvt  vnrvwv  tes. 

27  Momen  ahuyiret,  ayvtes,  momen  hecvs,  hunvnwv, 
yunvke,  Ereopvlket,  yekcetv  rakken  ocet,  Kantese  Ere- 
opvlke  hokte  mekko  em  eleevn  hueret,  mv  enake  veacakat 
omvl  vfastvt,  emekusvpvranet  Ceiusivmen  vlakvtet, 

28  Rafulket,  momet  em  caiev  ofvn  likat,  Esivs  owalv 
hoccicvten ,  ohonvyvtes, 

29  Momof,  Heyv  ealevn  vwolieet,  ohvpvkvs,  Puyvfekevt 
Felvpen  kicvtes. 

30  Momen  Felvpe  oh  letiket,  Esivs  owalvn  ohonayen 

pohvtes,  momet,  Mv  nak’  ohonayetskat  kerretske  haks? 
kicvtes. 

31  Momen,  Estoman  vc  urne  taye  haks,  hunvnwv 
hvmkvteket  vm  fvyatet  omekonomat?  makvtes.  Moraet 
Felvpe  obcemiket,  en  likepvren  komvtes. 

32  Nakcokv  ofv  opunvkv  ohonayat,  heyy  tates,  Yvpe 
fikv  omen  eleckvn  sohvpehoyvtes,  momet  yvpefikuce 
en  tonv  ehomv  cvyayvke  omet  e  cukwvn  hvwvkleee- 
kates. 

33  En  kvncvpetv  ofv  era  ohfvcceckv  em  eshoyvtes,  mo¬ 
men  estimvt  en  honvpsetv  kerkuecvr  haks  ?  en  hesaketv 
ekvnv  enkvpvyecihoeekv. 

34  Momen  yunvket  em  vyoposkat,  Cem  ’pohis,  estimvn 
opunvyecet  owaly  heyv  maket  oke  haks  ?  erne  etvwvn, 
monkat  este  hunvnwv  etvn  oke  haks  ?  Felvpen  kicvtes. 

35  Momof  Felvpe  e  cukwvn  hvwvklehcet,  momet  mv 
hoccat  etan  svlicecet,  Cesvn  em  erkenakvtes. 

36  Momen  em  vyetv  vhoyof,  uewv  ocen  rorhoyvtes  ;  mo¬ 
men  yunvket,  Ilecvs,  heyvmvn  uewv  oces ;  cv  paptisho- 
yvre  naket  ’svn  tacke  haks  ?  makvtes. 

37  Momen  Felvpet,  Ce  feke  ’somvlkvn  vkvsametsken 
omat,  mometske  tayes,  kicvtes.  Momen  em  vyopos¬ 
kat,  Cesvs  Klist  Ilesaketvmese  Eppucet  on  vkvsamis, 
makvtes. 

38  Momen  ealevt  huervren  kicvtes;  momen  hokkolvt 
uewvn  vk  hvtvphokvtes,  Felvpe  yunvke  tepakat,  momen 
paptisvtes. 

39  Momen  uewv  er  a  enkvpvkahkof,  Pucase  era  Puyv- 
fekcvt  Felvpen  sayepvtes,  momen  yunvke  svnvcomvn  he- 
cekates  ;  momet  em  vyetv  afvcket  ayepvtes. 

40  Moniis  Felvpe  Esotvn  hechoyvtes ;  momet  tebo- 
yanat,  tvlofv  omvlkvn  em  erkenaket  emunket,  Seselem 
vlakvtes. 


V PASTEL VLKE  EM  FULLETV  IX. 


SO 

SETENTVCKE  IX. 

Momen  Sal  Pucase  en  kerrepvlken  punvkv*es-penkvlec- 
kvn  momet  pvsvtetv  eyackvn  es  hesaket,  plest  enhomah- 
tv  hvlwan  oh  ayet, 

2  Momet  nakcokvn  Temaskvs  senekake  ocakan  oh  tot- 
hoyvranan  em  ’pohvtes,  momat  heyv  vyetv  hunvntake, 
hoktvkeu  eshecaken  omat,  wvnawvken  Celuslvmen  svlv- 
kvren. 

3  Momet  ay  at  Temaskvs  vwolicvtes  ;  momen  vyvkhvm- 
kusen  livyayvket  hvlwe  vtet  vfolotet  hvyvyakvtes. 

4  Momen  ekvnvn  oh  latkvtes,  momet  opunvkv,  Sal,  Sal, 
estoman  vc  assecetske  haks?  kicen  pohvtes. 

5  Momen,  Pucase  toyetskat,  estimv  toyetske  haks  ? 
makvtes.  Momen,  Vne,  Cesvs,  mv  assecetskat  to- 
yis,  Pucaset  makvtes.  Xak’  fvsfvke  ohrefketv  cen 
yekcet  os. 

6  Fekeket,  momet  em  estomahet,  Pucase  toyetskat,  na- 
ken  momecare  kometske  haks  ?  kicvtes.  Momen  Puca¬ 
set,  Ahuervs,  momet  tvlofv  eceyvs,  momen  nak’  momecv- 
ranetskat  cem  onahoyvres,  kicvtes. 

7  Momen  hunvntake  vcvkfullat  punayvkeko  haket  svpak- 
lvtes,  enhake  pohaket  omis,  esten  hecvkekot. 

8  Momen  Sal  ekvnv  oh  wakkvte  ahuervtes,  momen  e 
turwv  en  hauhahkof,  este  hecekates,  momis  enken  en 
hvlvtahket,  Temaskvs  ofvn  svpeyvtes. 

9  Momen  nettv  tutcenat  hecekates,  momet  hompekot, 
eskekates. 

10  Momen  enkerrepvlke  hvmket,  Anvnivs  hocefket* 
Temaskvs  likvtes,  momen  mvn  Pucaset,  nakhecihocat 
ofvn,  Anvnivs,  kicvtes.  Momen,  Pucase,  hecvs,  vnet  likis , 
makvtes. 

1 1  Momen  Pucaset  okat ,  Ahuy iret,  tehoy vnkv  Lvpotke 

kihocan  oh  ayet,  Tasvlke,  Sal  hocefkan,  Cutvse  en  cuko 
ofvn  rvpohvs,  hecvs,  emekusapekv ; 

12  Moraet  nakhecihocat  ofvn,  este-hunvnwv,  Anvnivs 
hocefket,  aceyet,  hece  bakvren  enken  oh  wvkecen  he- 
cvtes,  kicvtes . 

13  Momen  Anvnivs  em  vyoposkat,  Pucase,  heyv  hunvn- 
wv  ohfvccv  nak  holwvhoke  estvrnahen  ce  mekusapvlke 
Celuslvme  vpokat  momecvten  este  sulke  etehoyvnen 
pohvyvnks. 

14  Momet  heyvmvn  plest  enhomvhhotvlke  a  vten 
yekcetvn  ocet  os,  ce  hocefkv  oh  huehkakat  omvlkvn 
wvnawicvret,  kicvtes . 

15  Momis  Pncaset  okat ,  Vyvs,  mvt  svtotketv  enho- 
poyvyvte  Centiivlke,  mekkvlken,  momet  Eslevl  en  ho 
puetake  ehomv  cv  hocefkv  ’svrvranat  omekv; 

16  Nake  rakrvke  estvmahe  cv  hocefkv  svrahkv  este- 
merkvranan  hecicaret  ok,  kicvtes. 

17  Momen  Anvnivs  ahvet,  cuko  receyvtes  momet 
enken  oh  wvkhokicet,  Tecakkvte  Sal  toyetskat,  Pucase, 
( Cesvs,  atetske  cem  e  heckuecvnke,)  vc  vtotes,  cen 
renakv  cen  heciket,  Puyvfekcv  Ycakat  es  fvcketskvren, 
kicvtes. 

18  Momen  vyvkhvmkusen  nakcelkv  omet  e  turwvn  a 
em  pvlatkvtes,  momen  momat  vpakusen  renakv  en 
heckvtes,  momet  ahuyiren  paptiskvtes. 

19  Mohmen,  hompetv  en  hecikof,  yekce  hakvtes. 
Mom  of  Sal  nettv  vnvcomen  enkerrepvlke  vpakvtes, 
Temaskvn. 

20  Momen  senekakvlke  ofvn,  Klist  Hesaketvmese 
Eppuce  tat  em  erkenakvtes. 

21  Momis  pohakat  omvlkvt  em  estomahakvtes,  momet? 
Heyv  este  Celuslvme  ofv  heyv  hocefkv  oh  huehkakat 
sumhuecvnket,  momet  heyv  esvrahkvn  wvnawvken  plest 

enhomahhotvlke ’sem  vyvretvlaket  omekathaks?  makak- 
vtes. 

22  Momis  Sal  en  yekce  em  ohvtvlaket  emunkvtes, 
momet  heyvt  Klist  o  herat  kerkaecet,  Cusvlke  Temas- 
kvs  vpokakat  fekhervkekon  hahicvtes. 

23  Momen  nettv  sulket  sohfvcikof,  Cusvlke  elecetvn 
komet  ’setem  punahoyvtes. 

24  Momis  mv  emehakakat  Sal  en  kerkvtes.  Momen 
nettv  nere  tepakan  elecetvn  hornet  tohopke  vhauken 
vhecicakvtes. 

25  Momof  enkerrepvlket  neren  ehset,  svmpvn  vpihket, 
tvlofv  em  atoh opke-rakko  a’s  tvk  hvtvpecicakvtes. 

26  Momen  Sal,  Celuslvme  vlakat,  enkerrepvlke  vpvke- 
tvn  komvtes,  momis  omvlkvt  em  penkvlvke  tates,  mo¬ 
met  enkerrepv  tat  vkvsvmvkekates. 

27  Momis  Panepvs  evpahyet,  vpastelvlke  ’sem  vlakv- 
tes,  momet,  ay  of,  estomen  ^Pucasen  hecvte,  momet  em 
punayvten,  momet  fekhvmke  beret  Temaskv  ofv  Cesvs 
hocefkv  erkenakvten  en  kerkuecakvtes. 

28  Momen  Celuslvme  ofvn  vpvkakvtes,  aosset,  raeeyet. 

29  Momet  Pucase  Cesvs  hocefkv  ofvn  fekhvmke  heret 
opunayvtes,  momet  Klekvlken  vnrapvtes;  momis  elece¬ 
tvn  komet  etefullakvtes. 

30  Momis  tecakkakat  kerrahkof,  Seselev  7svk  hvtvpeh- 
cet,  Tasvn  ohtotakvtes. 

31  Momof  mekusvpkv-ctiko  Cutev,  Kalvle  Semelev 
esyomat  ocakat  herkvn  ocakvtes,  momet  yekcvkue- 
hocvtes;  momet  Pucase  em  penkvlkv,  momet  Puyv- 
fekcv  Ycakat  mahlvpvtketv  ofvn  vpeyet,  ohvtvlakvtes. 

32  Momen  mome  ocvtes,  Petv  mv  ekvnv  omvlkvn 
eteropottet  aret,  Letv  mekusapvlke  vpokan,  mvu  vk 
hvtapkvtes. 

33  Momen  mvn  hnnvnwv  hvmken,  Enevs  hocefken 

hecvtes,  fekeketv  enokketvn  enokket  ot,  ohrolope  cenv- 
paken  en  topv  oh  wakket  omvtes. 

34  Momen  Petv  kicat,  Enevs  toyetskat,  Cesvs  Klist 
temvpoken  ce  hayes;  ahuyiret,  cem  pvtakvn  pvticvs. 
Momen  vyvkhvmkusen  ahuervtes. 

35  Momen  Letv  momet  Selvn  ofv  este  ypokat  omvlkvt 
hecaket,  Pucasen  oh  fulotecvtes. 

36  Tokvs,  enkerrepv  Taperv  hocefket,  ( mv  oh  yvte- 
ketv  Takvs  kihocat,)  Capvn  likvtes ;  heyy  hokte  vtot- 
kety  herakat,  momet  merkv  vtotketv  mecvtet  es  fvcket 
omvtes. 

37  Momen  mome  ocvtes,  mv  nettv  take  omof,  enokiket, 
elvtes ;  momen  vklopecahkof,  ohonvpv  nvthofvn  vvvkeca- 
kvtes. 

38  Momen  Letv  Capv  vwolicet  ok,  enkerrepvlke  Petvt 
mvn  likvcuken  pohakat,  hunvntake  hokkolen  ohtota- 
kvtes,  oh  vtetv  vcewicekaren  en  komaket. 

39  Momen  Petv  ahuyiret,  vcvkayvtes,  momen,  erohrof, 
ohonvpv  nvthofvn  es  oh  ’cemecakvtes,  momen  oyevlke 
omvlkvt  hvkihhoket,  vnakvn  svpaklvtes,  Takvs  vpake 
munkof,  kapv  aecvke  tis  hahicvten  hecicaket. 

40  Mom  is  Petv  omvlkvn  sossicvtes,  momet  tvk  tok- 
kehket,  emekusapvtes,  momet  enan  oh  fulotket,  Taperv 
toyetskatj  ahuervs,  kicvtes.  Momen  e  turwv  arvmricet, 
Petvn  hecat,  alikvtes. 

41  Momen  enken  a  em  wiyiyet,  akvwapvtes,  momet 
mekusapvlke  momet  oyevlke  enhohiket,  wenaken  hece- 
puecvtes. 

42  Momen  Capv  omvlkv/eteropotten  kerkvtes;  momen 
sulket  Pucase  ofvn  vkvsvmakvtes. 

43  Momen  mome  ocvtes,  Capv  ofvn,  Sim vn  nakhvrpe* 
catecvn  nettv  sulken  en  fekhonnepvtes.  . 

SETENTVCKE  X. 

Este  hvmket,  Kvnelevs  kihocet,  sentulev,  metohkvlketv 
Etvlvlke  kihocat  en  Tcvpetvnvlke  hvmkat,  Seselev  ofvn 
likvtes. 

2  Hunvnwv  fvccet,  momct  en  cuko  ’somvlkvt ;  Hesake¬ 
tvmese  em  penkvlvket,  heromkv  sulken  este  emet,  momet 
estofis  Hesaketvmese  emeknsapet  omvtes. 

3  Netty  hvse-vkerkv  esostvpakof  nake  hecihocat  ofvn 
hvlwe-estet,  Kvnelevs  toyetskat,  kicet,  a  en  ceyen  hecku- 
sen  hecvtes. 

4  Momet  mvn  hecat,  penkvle  tates,  momet,  Pucase 
toyetskat,  naket  o  haks?  kicvtes.  Momen,  Cem  emeku- 
svpkv,  momet  cen  heromkv  Hesaketvmese  ehomv  esvker- 
rickvn  kvwapket  os,  kicvtes. 

5  Momen  hiyomat  hnnvntake  Capvn  vtotvs,  momet 
Simvn,  Petv  kihocan,  enhuehkvs ; 

6  Simvn,  este  nakhvrpe-catecvn,  en  cnko  uehatkv  afopke 
oean,  fekhonnes ;  mvt  nake  estometske  tetayat  cem  onv- 
yvres,  kicvtes. 

7  Momen  mv  hvlwe-este  Kvnelevs  em  punayvte  en- 
kvpahkof,  en  cuko  vfastvlke  hokkolen,  momet  suletawv 
erne  vfvstake  emunkv  tate  hvmken,  emekusapvt  omen, 
enhohiket, 

8  Momet  heyv  nanvke  omvlkvn  en  kerkuecakket,  Capvn 
vtotakvtes. 

9  Momen  rempvkse  vpeyet,  momet  tvlofv  vwolicakof, 
hvse-vkerkv  sepakat  mahe  orof,  Petvt  cuko-onvpvn  erae- 
kusvpvranet  oh  ’cemkvtes. 

10  Momet  elawuse  hakvtes,  momet  hompetvn  komvtes, 
momis  etetakuecakof,  nocekon  vpueckv  omet  oh  latkvtes;  ? 

11,  Momet  hvlwat  enrvmkcn,  nakvtehkv  hvraket,  vcce* 
tvhake  rakke  omet,  kvnowv  ostat  etelvcet,  a  oh  livtapken,  ’ 
momet  ekvnvn  a  oh  hvtepecihocen  hecvtes. 

12  Mv  ofv  ele-ostakat  ekvnv  oh  full  at  mvrahrvkv 
ornvlkvt,  momet  punvttv,  momet  nak  hvllecusat,  momet 
fuswv  hvlwe  fullateu  vtehket  omvtes. 

13  Momen  opunvkv  en  haket  emwlakvtes,  Petv  toyets- 
kat,  ahuyiret,  pvsatet,  hompvs. 

14  Momis,  Mohmekos,  Pucase,  nake  vcakekat,  momet1 
hvsvtkekat  hompvyvte  sekot  omekv,  Petvt  kicvtes. 

15  Momen  svhokkolv  opunvkv  en  haket  em  vlakvtesy 
Nake  Hesaketvmese  hvsvtecvte,  mvn  vcakeko  kihcetskvs. 

16  Heyv  svtutcenv  momvtes ;  momen  mv  nakvtehkv' 
hvtvm  sutvn  vkvwvphoyvtes. 

17  Tokvs  Petv  heyv  nak  hecihocat  hecat  nak  esto- 
man  omat  en  kerkekof,  hehevs,  hunvntake  Kvnelevs 
a  ohtotakat  Simvn  e  huten  vpohahket,  vhauken  vsv-1 
paklvt.es. 

18  Momet  huehkat,  Simvn,  Petv  kihocat,  mvn  fekhon-’ 
nat  vpohakvtes. 

19  Momen  Petv  nak  hecihocan  oh  vkerricof,  Hehevs,' 
hunvntake  tutcenet  ce  hopoyakes,  Puyvfekcvt  kicvtes. 

20  Monkv  ahuyiret,  ahvtvpkvs,  momet  vcvkvyvs,  Naken 
vn  kerkekos,  komekot,  vnet  vtotakit  omikv,  kicvtes. 

21  Momof  Petv  hvtvpiket,  mv  hunvntake  Kvnelevs  a 
ohtotakat  er  em  orvtes,  momet,  Hehcvkes,  vnet  mv  hopo- 
yatskat  toyis ;  naket  omecicen  yicatske  haks  ?  kicvtes. 

22  Momen,  Kvnelevs  sentulev,  hunvnwv  fvcce,  momet 

Hesaketvmese  em  penkvle,  momet  Cusvlke  tvlwvvlke 
omvlkv  este  fvcce  omeevke  likaten,  Hesaketvmeset  hvlwe-  ' 
este  veakan  atoten,  en  cukon  ce’nhuehket,  opunvkv  cem  : 
pohvren  ’mveahnes,  makakvtes.  * 

23  Momof  a  ’sceyihcet  fekhonnicakvtes.  Momen  rem- 
pvksen  Petv  vpaket  ay  vtes,  momen  etecakkvte  etvt,  Capt  * 
a  vwet,  vhorkvsakvtes. 

24  Momen  rempvksen  Seseldv  seeeyvtes.  Momen  ’ 

Kvnelevs  en  nakvlken,  momet  en  hessvlke  vwolicakat 
nvkvftecahket,  e’mehakakvtes. 

§5  Momen  Petv  yeceyof,  Kvnelevs  tenrapet,  ele  tempen 
tvk  Ivtiket,  emekusapvtes. 

26  Momis  Petv,  Ahuervs,  vneu  este  toyis,  kicet,  ahueri- 
cvtes. 

27  Momen  em  punayof,  ecehyet,  nvkaftat  sulken  hecvtes. 

23  Momet,  Hunvnwv  Cusvlket  on  omat  tvleporv  ohvpv- 

kvre,  monkat  oh  vyvre  vhakv  tokot  omen  kerratskes; 
momis  Hesaketvmeset  este  estomen  vcakeko,  monkat 
hvsvtkeko  kicvranvkon  vn  kerkuecvnks. 

29  Monkv  ec  oh  atit  omis,  seokcpkvn  hayvkot,  v’nhueh- 
hokat  vpakusen ;  monkv  cem  ’pohis,  Nake  svrahkvn  v’n- 
huehkatskvt  haks  ?  kicvtes. 

30  Momen  Kvnelevs  okat ,  Nettv  ostof  e  elvwecen,  hvse- 
v^erkv  hiyomat  orvnkes,  momet  hvse  vkerkv  sostvpakof 
vn  euko  ofvn  mekusapvyvnks  ;  momen  hecvs,  hunvnwv 
em  accvke  hvyay vhoket  cv  homvn  huervnks. 

31  Momet,  Kvnelevs  toyetskat,  cem  emekusvpkv  poh- 
kes,  momet  cen  heromkv  Hesaketvmese  ehomvn  vkerriho- 
eet  os. 

32  Monkv  Capvn  vtotvs,  momet  Simvn,  Petv  kihocen  en- 
huehkvs,  Simvn  nakhvrpe-catecv  uehatkv  vfopke  likat  en 
cuko  ofvn  fekhoimet  omes;  mvt  vlakof,  cem  punvyvres, 
makvtes. 

33  Monkv  mo  man  vpakusen  ec  ohtotvyvnkes,  momen 
vlaketskat  heren  ometskes;  Monkv  hiyomat  Hesaketv¬ 
mese  ehomvn  omvlkeyat  vpokes,  Hesaketvmese  nak  cem 
on  ay  at  omvlkvn  polietvn  cen  komet,  makvtes. 

34  Momof  Petv  ecukwv  hvwvklehcet,  Mehenwvn  Hesa¬ 
ketvmese  este  etemetuecekot  omen  hecis ; 

35  Momis  tvlvvv  vtekat  ofv  estimvt  em  pen  kale  t,,  fvocetv 
vtotkat  emen  afvcecicet  os,  makvtes. 


VPASTELYLKE  EM  FULLETV  X. 


37 


36  Opunvkv  Hesaketvmese  Eslevl  en  hopuetake  ohtota- 
kvte,  Cesvs  Klist  eteropotte  herkvn  erkenakvtet ;  (  mvt 
omvlkv  e  Pucase  tes  ;) 

37  Mv  opunvkvn  kerratskes,  mv  Cutev  ofv  omvlkvn  ker- 
kuehocvtes,  momet  mv  paptesvm  Cane  erkenakvte  enyu- 
pvn  Kalvlen  vlicecvten  ; 

38  Momat  Cesvs,  Nasvle  aossat,  Hesaketvmeset  Puyvfekcv 
Ycakan,  momet  yekcetvn  es  vfeyvtet  omes;  mvt  nak  hera- 
kan  momecet  arvtes,  momet  Puyvfekcv  Holwakat  svlvfkue- 
cat  omvlkvn  em  wicecvtet  os ;  Hesaketvmese  vpakvtet  ok. 

39  Momen  mv  Cesvs  eto  vtahret  elekocvtet  Cusvlke  em 
ekvnv  ofv,  momet  Celuslvme  ofv  nak  omvlkvn  momecvte, 
pumet  a  en  kerrvlke  toyes. 

40  Mvn  Hesaketvmeset  nettv  svtutcenof  ra  kvwapvtes, 
momet  heckv-heren, 

41  Este-omvlkv  tokon,  momis  akerrvlke  Hesaketvmese 
enhomv  enhopoyvten  en  heckuecvtes,  pumet  mv  aker¬ 
rvlke  toyen,  pvsatkvte  aenkvpvken  akvwvpkvte  renyu- 
pvn  ete’n  hompe  ete’m  eskeyvtet. 

42  Momet,  este  em  erkenvkaket,  Hesaketvmese  hesaho- 
kat  momet  pvsvtkat  Ohfvccecv  taranen  ohmellvtet  omen, 
ohkerkueeeyvren,  mvt  pu  kicvtet  os. 

43  Mvn  owalvlke  omvlkvt  a  en  kerkuecaket  os,  e  lio- 
eefkv  eteropotten  estimvt  o  estomet  oh  vkvsamen  omat, 
naorketv  enkvpvketv  en  heckvranet  os^  makaket. 

44  Momen  Petv  heyv  opunvkvn  opnnaye  emunkof, 
Puyvfekcv  Ycak at  opunvkv  pohakat  omvlkvn  oh  latkvtes. 

45  Momen  vkvsamvlke  svkvmsisakat,  Petv  vcvkawvte 
en  sulke  estomomusat,  em  estomahakvtes^  Centilvlkeu 
estemkv  Puyvfekcv  Ycakat  a  oh  kvlkekv. 

46  Momet  estempunvkv  mvrahrvkvn  es  opunahoyet, 
Hesaketvmesen  vrakkuecaken  pohakekv.  Momof  Petv 
vyoposkat, 

47  Heyv,  pume  etvpomuse  Puyvfekcv  Ycakat  en  hecka- 
kat  paptishoyvkekare,  estiravt  uewv  sentveke  tetaye 
haks?  makvtes. 

48  Momet  Pucase  e  hocefkv  ofvn  paptisvkhoyvren  kicv- 
tes.  Momen  nettv  vnvcomusekon  vpvkvren  e’nkusvpa- 
kvtes. 

SETENTVCKE  XI. 

Momen  vpastelvlke,  momet  etecakkvte  Cutev  ofv  vpokat 
Centilvke  Hesaketvmese  em  opunvkv  en  heckvcuken  po- 
hakvtes. 

2  Momen  Petv  Celuslvmen  vlahkof,  svkvmsisakat  vnrv- 
pakvtes, 

3  Hunvntake  svkvmsisvklioyekan  oh  ayet,  ete’n  hom- 
petskvnks,  makaket. 

4  Momis  Petvt  vlieecet,  etetayusen  en  kerkuecet, 
maket, 

5  Capv  tvlofv  ofvn  emekusapvyvnks,  momet  nockv-seko 
vpueekv  ome  nake  hecihocan  heevyvnks,  nakvtehkv 
vecetv  hake  rakke  omet  hvtapkan,  vkvnowv  osten  hvlwen 
a’s  hvtvpeeihocen,  vne  mahusan  vm  vlakvnks. 

6  Momen  mvn  hericet  hecet,  oh  vkerricvyvnks,  momet 
ele-ostvke  ekvnv  oh  fullat,  momet  punvttvn,  momet  nak 
hvllecusat,  momet  hvlwe  fuswv  fullat  heevyvnks. 

7  Momen  opunvkv  en  haket,  Petv  toyetskat,  ahuyiret, 
pvsatet  hompvs,  cv  kicen  pohvyvnks. 

8  Momis,  Mohmekos,  Pucase,  nake  veakekat,  monkat 
hysvtkekat  cv  cukwv  ecey vte  sekot  os,  makvy vnks. 

9  Momis  opunvkv  en  hake  hvlwe  vtet  hvtvm  vm  vyo- 
poskvnks,  Nake  Hesaketvmese  hvsvtecvten  veakekon 
kihcetskvs. 

J.0  Momen  heyv  nake  svtutcenv  momvnkes,  momen 
hvtvm  omvlkvn  sutv  ofvn  a  hvlvthoyvnks. 

11  Momen  hehcvs,  moman  vpakusen  este-hunvntake 

tutcenet  cuko  likvyan  vsvpvklvt  hakvnks,  Sesvlev  awe  a 
vc  ohtothoyen.  ; 

12  Momen  Puyvfekcvt,  Mvn  vcvkvyvs,  naken  cen  ker- 
keko  omekot,  cv  kicvnkes.  Momen  heyv  etecakkvte 
epakat  vc  vpaken,  hunvnwv  en  cuko  esceyeyvnks. 

13.  Momen  estomen  en  cuko  ofv  hvhve-este  hueren, 
momet,  Hunvntaken  Capvn  vtotetsken,  Simvn,Petv  hocef- 
kan,  enliuehkvkekvs  ; 

14  Mvt,  opunvkv  mv  ceme  momen  cen  cuko  omvlkv  es 
hesahoke  tayat  cem  onvyvres,  kicen  hecvtet  pu  hecicvnkejs. 

15  Momen  opunvyetv  vlicecvyof,  Puyvfekcv  Ycakat 
enhvteceskv  ep  oh  latkvte  omet  oh  lvtkakvnks. 

16  Momof  Pucase  em  opunvkv  vkerricvyvnks,  opuna- 
yvte,  Mehenwv  Cane  uewvn  es  paptisvtet  os,  momis 
ceme  Puyvfekcv  Ycakan  es  ce  paptishoyvkvres. 

17  Momekv  Hesaketvmese,  Pucase  Cesvs  Klist  oh 
vkvsvmeyvte  pu 'mvte  etvpomen  estemkv  emakof,  nake 
toyit,  vne  Hesaketvmese  vnrvpvye  tay vt  haks  ? 

18  Heyv  nanvken  pohakof,  cvyayvkakvtes,  momet  He¬ 
saketvmese  vkvsvmakvtes,  Momekv  Centilvlkeu  vkerrickv- 
etickv  hesaketv  oren  Hesaketvmese  emakvcuks,  makaket. 

19  Momof  Stefen  ohfvccv  asseckv  hakat  svrahkvn  vwahv- 
kvtet  Fenese,  Siplvs,  Anteak  vteken  vpeyvtes,  Cusvlke 
tvlkusen  opunvkvn  erkenvkaket. 

20  Momen  vpvlwvt  Siplvlke,  momet  Silenvlke  hunvnta- 
ket  omvtes ;  mvt  Anteak  yicof,  Klekvlken  em  punayet, 
Pucase  Cesvn  erkenvkakvtes. 

21  Momen  Pucase  enket  vpaken,  sulke  raahet  vkvsamet, 
Pucasen  oh  fulecvtes. 

22  Momof  heyv  nanvke  opunvyeckv  rnekusvpkv-cuko 
Celuslvme  vpokat  e  hvckot  pohakvtes,  momen  Panepvs 
Anteak  vteken  vyvren  vtotakvtes. 

23  Mvt  vlakof,  Hesaketvmese  en  heromkvn  hecet,  afvcke 
tates ;  momet  omvlkvn  efeke  fekkvmken  Pacasen  es 
hvlvtvkvren  mvcalmakvtes. 

24  Este-hunvnwv  heret  omepekv,  momcn  Puyvfekcv 
Ycakat,  vkvsvmkvu  es  fvcket  omvtes;  momen  este  sulke 
maliet  Pucasen  ohvpvkakvtes. 

25  Momof  Panepvs  enkvpahket,  Sal  hopoyvranet  Tasvn 
ayvtes. 

26  Momet  eshehcof,  Anteak  svlakvtes.  Momen  mome 
ocvtes,  ohrolope  hvmken  mekusvpkv-cuko  vpaket  etoh- 
nvkaftet  este  sulke  mahen  mvhayakvtes.  Momen  enker- 
repvlke  Anteak  ofvn  enhvteceskv  Klistvlke  kihocvtes. 

27  Momen  my  nettv  take  omof,  owalvlke  Celuslvmen 
vwet  Anteak  yicvtes. 

28  Momen  hvmket,  Akepvs  hocefket,  aliuyiret,  Puyv- 
fekcvn  es  kerkuecvtes,  Elauko  rakket  ekvnv  omvl’  telioyv- 
nvres,  maket ;  mvt  Klatevs  Sesv  en  nettv  take  omof  ocvtes. 

29  Momof  enkerrepvlke  omvlkvt  nake  ocakat  vcvkvyen, 
Cutev  ofv  etecakkat  vpokan  emvnickvn  vtotetvn  koma- 
kvtes. 

30  Momet  mvn  mecakvtes,  momet  Panepvs  Sal  tepakat 
enke  ofvn  mekusvpkv-cuko  em  fvyatvlken  es  ohtotakvtes. 

SETENTVCKE  XII. 

Momis  mv  oketv  omof,  Ilelot  mekko  mekusvpkv-cuko 
vpvlwvn  estemerrvkuecetvn  enken  arvtosecvtes. 

2  Momen  Cems,  Cane  etecakkat,  eslaf kv-evpkon  es 
elecvtes. 

3  Momen  Cusvlken  afvcecicen  kecekv,  Petvu  esetvn 
komvtes.  Momof  tvklike  pakkeko  en  nettv  tates. 

4  Momen  ehsof,  cuko-yekcvn  vpikvtes,  momet  suleta- 
wvlke  oste  eslike  osten  es  en  wikvtes,  vketecvkvren,  oh- 
hoyvnkv  hoyanof  este  ’sem  vlvketvn  komet. 

5  Monkv  Petv  cuko-yekcv  vpihoke  mnnkvtes ;  momis 
mekusvpkv-cuko  wikekot  Hesaketvmesen  em  emekusvpa- 
kvtes. 

0  Momen  Helot  svlvketv  metetakvrannsof,  mv  nere  Petv 
cvto-tetvkkakv  hokkolen  es  wvnvken  suletawvlke  hokkole 
etenrvwvn  nocvtes ;  momen  vketecvlke  vliauke  ehomvn 
cuko-yekcvn  vhecicakvtes. 

7  Momen  hecvs,  Pucase  em  estet  a  oh  vlahken,  hvyayvket 
cuko-yekcv  ofvn  hvyvyakvtes,  momen  Petv  e  nvcen  en 
nafkvtes,  momet  ahuericvtes,  Lvpken  ahuervs,  kicet. 
Momof  cvto-tetvkkakvt  enken  en  yorkvtes. 

8  Momen  hvlwe-estet,  ?Se  wvnvkvs,  momet  cem  estele- 
pikvn  vtehvs,  kicvtes ;  momen  mecvtes.  Momet,  Cen 
kapvn  veiyet,  vnen  vc  vcvkvyvs,  kicvtes. 

9  Momen  osiyet  vcvkayvtes,  momet  hvlwe-este  mv  nak 
momecat  mehenwv  tat  kerrekates,  momis,  Nak  hecihocan 
hecis,  komvtes. 

10  Vketeckv  enhvteceskv  momet  svhokkolen  tehoyvn- 
hohyof,  cvto  vhanke  tvlofv  ayan  vlahokvtes,  mv  emet  a  en 
hvwiken,  woliket,  tehoyvnkv  hvmken  ropothoyvtes,  mo¬ 
men  lvpken  hvlwe-este  enkvpakvtes. 

11  Momen  Petv  er  hoporrenof,  Hiyomat  mehenwvn, 
Pucase  em  esten  atohtet,  Helot  enke,  momet  Cusvlke 
nak  komvten  omvlkvn  a  vc  ossicet  on  kerris,  makvtes. 

12  Momen  oh  vkerriheof,  Cane,  Mak  hocefkat,  ecke 
Mele  en  cukon  vlakvtes,  mv  sulke  tohvteloke  mekusvpake 
vpokan. 

13  Momen  Petv  vhanke  svkhotkvn  vnafkof,  hokte 
mvnettet,  Lote  hocefket,  pohvranet  vlakvtes. 

14  Momen  Petv  em  punvkvn  keriyet,  es  afvcket  vhanke 
hvwecekates,  momis  letket  ecehyet,  Petv  vhauke  ehomv 
hueran  onayvtes. 

15  Momen,  Ce  haco-hakes,  kicakvtes.  Momis,  Momet 

o  heret  os,  make  munkvtes.  Momof,  Hvlwe-este  Petv 
enaket  omes,  kicakvtes. 

16  Momis  Petv  vnafke  munkvtes ;  momen  hvwehcet, 
hecakof,  em  estomahakvtes. 

17  Momis  cvyayvkvren  enken  ’sem  vhopvyahket,  esto- 
men  Pucase  cuko-yekcv  aossican  em  onyyakvtes.  Momet, 
Heyv  nanvke  Cems,  momet  etecakkateu  ’ren  kerkuecvks, 
makvtes.  Momet  enkvpahket  etvn  ayvtes. 

18  Tokvs  hvyatkat  vpaken  Petv  estvn  estomat  ohfvccv 
suletawvlke  em  eteyvmketv  cutkekates. 

19  Momen  Helot  hopoyet,  esliecekof,  vhecicvlken  ohvke- 
teee  poyat ,  pvsvthoyvren  makvtes.  Momet  Cutev  en- 
kvpahket,  Sesvlevn  vk  hvtapkvtes,  momet  mvn  fekhon- 
nvtes. 

20  Momen  Helot  Tilvlke  Sitvnvlke  tepakat  ohfvccv 
cvpvkke  tates.  Momis  em  vkerrickv  hvmkuset  en  yicvtes, 
momet  Plastvs  mekko  en  nockv-cuko  vkecicv  en  hessen 
hayahket,  herkvn  vpohakvtes,  em  ekvnv  mekko  enaket 
’mvnicet  ok. 

21  Momen  Helot,  nettv  mellet,  mekko  accvken  accet,  em 
ohliketvn  oh  lihket,  em  opunvkv  cvpkuecvtes. 

22  Momen,  Hesaketvmese  em  opunvkv  en  hake  tes , 
hunvnwv  enake  toks,  estet  malcaket  yekcen  huehka- 
kvtes. 

23  Momen  vyvkhvmkusen  Pucase  em  estet  enoJcJcetvn 
vlicvtes,  vkvsvmkv  Hesaketvmesen  emekokv,  momen, 
cuntvt  lokaken,  elvtes. 

24  Momis  Hesaketvmese  em  opunvkv  kvwapket,  ohvtv- 
laket  aye  malivtes. 

25  Momen  Panepvs  Sal  tepakat  nak  em  vfvstetv  sohfv- 
cecalikof,  Celuslvmen  enkvpaket,  fulhokvtes,  momet  Cane, 
Mak  hocefkan,  evpvyakvtes. 

SETENTVCKE  XIII. 

Momen  Anteak  mekusvpkv-cuko  ohvtehkat  owalvlke 
momen  mvhayvlke  fullvtes,  Panepvs  momet  Semevn 
Nicv  kihocet,  momet  Lusevs  Silenvlke,  momet  Menevn, 
Helot  tetlakv  vpake  mahvtet,  Sal  esyomvket. 

2  Pucase  em  vtotkaket,  e  elvwecakof,  Puyvfekev  Vca- 
kat  oJcat ,  Panepvs  Sal  tepakan  a  vn  sehoyvks,  mv  vtot- 
ketv  enhuehkvyat  svralikvn,  makvtes. 

3  Momen  e  elvwecaket,  mekusvpahket,  momet  enken 
oh  lumhieahkof,  vtotakvtes. 

4  Monkv  Puyvfekev  Vcakat  vtoten,  Selusevn  vhoyvtes  ; 
momet  mvn  enkvpakat,  perron  ohtehiket  Siplvn  vho¬ 
yvtes. 

5  Momen  Salvmes  kakof,  Cusvlke  en  senekakvlke  ofvn 
Hesaketvmese  em  opunvkvn  erkenvkakvtes.  Momet 
Cane  em  vtotkv  ocakvtes. 

6  Momen  ote  ropotecet,  Pefas  rorihcof,  este-mvkerrvn, 
owalv  laksvn,  Cusvlke  Pacesvs  hocef  ken,  eshecakvtes ; 

7  Mv  ekvnv  semevpayv,  Svcevs  Palvs,  hunvnwv  hopor- 
rene  vpvken  ;  mvt  Hesaketvmese  em  opunvkvn  pohetvn 
komet,  Panepvs  Sal  tepakan  enhuehkvtes. 

8  Momis  este-mvkerrv  Elemvs,  (mvt  hocef kvt  ok,  ohyv- 
tekhoyat,)  vnrvpakvtes,  vkvsvmkvn  sevpayvn  sentvcke- 
tvn  komet. 

9  Mom  of  Sal,  (mv  Pal  Jcihocat ,)  Puyvfekev  Ycakat  es 
fvqket,  heren  heevtes, 

10  Momet,  Aeha  vkerretv  omvl’  momet  naorketv  omvF 
es  fveketskat,  Puyvfekev  Holwakat  eppuce  toyetskat, 
fvccetv  omvl’  vnrapv  toyetskat,  Puease  em  vyetv  fvccat 
fvyecicetskat  wiketskeko  taya  ?  kievtes. 

11  Momen  hiyomat  heevs,  Puease  enket  ec  oh  waJckes , 
momen  ce  turhecekon,  hvse  hecetskekon  oketvt  oevres. 

Momen  vyvkhvmkusen  lioperet  momet  yoraucket  oh 
latkvtes,  momen  enken  en  hvlatet  es  vre  sasvren  hopoyet 
arvtes. 

12  Mom  of  sevpayv  nake  mehocan  hecat,  Pucase  em 
mvhaky  em  estomahet,  vkvsamvtes. 

13  Momen  Pal,  momet  vpvkakvte  Pefas  es  enkvpahket, 
Pvkv  Pamfelev  ofvn  roricvtes.  Momis  Cane  enkvpahket, 
Celuslvmen  yoh  fulkvtes. 

14  Momis  Pvkv  enkvpvkahkof,  Anteak  Pisetev  ofvn 
yicvtes,  momet  Nettv-cako  omof  senekaken  secehyet, 
vpokvtes. 

15  Momen  vhakv  momet  owalvlken  ohonvyetv  hoyah- 
nof,  senekake  sernevpay vlket  ohtotakvtes,  Hunvntake 
tecakkvte  toyatskat,  opunvkv  es  este  mvcahnetv  ocatsken 
omat,  makvkes,  maket. 

16  Momof  Pal  ahuyiret,  enken  svhopayet,  Eslevlke 
hunvntake  toyatskat,  momet  Hesaketvmese  em  penkvla- 
katskat,  apohicvkes,  makvtes. 

17  Heyv  Eslevl  em  este  en  Hesaketvmese  Purkvlke  en- 
hopoyet,  momet  este  Ecepse  ofv  tvleporvlke  omet  vpokof, 
hvlhvwecet,  e  sakpv  hvlwen  es  asossicvtes. 

18  Momet  ohrolope  pale  ostat  oren  vnrvwv  ofvn  semv^ 
peyetvn  en  kvsvmkekates. 

19  Momen  Ken vn  em  ekvnv  ofv  etvlwv  kolvpaken  sum- 
huehcof,  em  ekvnv  estimvt  omvre  eskerretv  eteropotten 
em  etekvpicakvtes. 

20  Momen  renyupv  ohfvccecvlken  emakvtes,  ohrolope 
cukpe  oste  pale  cahkepe  oren,  Sarny vl  owalv  eroren. 

21  Momen  eryupv  mekkon  komakvtes,  momen  Hesa¬ 
ketvmese,  Sal  Kes  eppucen  emakvtes,  hunvnwv  Pencemen 
etvlwv  aossen,  ohrolope  pale  oste  oren. 

22  Momen  mvn  vkueyihcof,  em  mekko  Tewen  a  en  hueri- 
cvtes,  momet  mvn  opunvyecet  kerkuecvtes,  makat,  Tewe, 

Cvse  eppucen  eshecvyvtes,  hunvnwv  cv  feke  vcvkvyen, 
mvt  nanvke  komvyat  omvlkvn  momecvres. 

23  Heyv  hunvnwv  en  honvpse  avten  Hesaketvmeset 
setemfvccetv  vcvkvyen  Hesayecvn  Eslevl  a  en  huericvtes, 
Cesvs ; 

24  Enhomv,  vlvkeko  munken,  Cane  ,  efekerctickv  papti- 
setv  Eslevl  em  este  omvlkvn  ’sem  erkenahkof. 

25  Momen  Cane  em  vyetv  sohfvcecof,  Estit  ot  os,  cv 
komatske  haks  ?  Yne  mv  toyvks,  momis  hecvkes,  hvmket 
cv  yupvn  vlakes,  mv  em  estelepikv  enrecopetv  heretv 
orvkot  os,  makvtes. 

26  Hunvntake  tecakkvte,  Eplekam  en  honvpse  en  ho- 
puetake  toyatskat,  momet  estimvt  Hesaketvmese  em 
penkvlet  ece  ’pakvkat,  cemen  heyv  vhesaketv  opunvkv  a 
cen  ’tothoyet  os. 

27  Celuslvme  vpokakat  semevpaylkeu  emen  JcerrvJceJcot , 
owalvlke  em  opunvkvn  Nettvcako  omvlkv  ohonahoyat 
tis  kerrvkekokv,  emen  ohfvccecakat,  sohfvcecakvtes. 

28  Momen  ele  tayat  ohkerkuecat  eshecvkeko  estomis, 
elehocvren  Pilvten  em  ’pohakvtes. 

29  Momen  nak  es  cokvte  omvP  sohfvcecahkof,  eto  a 
tvk  hvtvpecicakvtes,  momet  cvto-kof  ke  ofvn  wvkecakvtes. 

30  Momis  Hesaketvmeset  pvsatkvten  aenkvpvken  kvwa- 
pvtes. 

31  Momen  Kalvle  enkvpake  Celuslvme  atvte  vpvka- 
kvtet  nettv  sulken  hecakvtes,  mvt  a  en  kerrvlket  omes, 
este  ehomvn. 

32  Momen  opunvkv  herakat  cen  kerkuecvkeyet  os,  heyvt 
ot  os  ;  nake  erkvlke  setemfaccvte 

33  Hesaketvmese  pume  en  hopuetake  toyeyat,  matan 
’sep  ohfvceces,  mv  Cesvs  akvwapvtet ;  Sams  setentvcke 
svhokkolat  ofvn^  Cvppuce  toyetskes,  mucvmettvn  ce 
heckuehcis,  maket  coket  omekv. 

34  Momen  Cesvs  svnvcomvn  lekwe  okfulkvranekon 
pvsatkvten  aenkvpvken  akvwapat  okfvecvn  kvmma- 
kvtes  ;  Tewe  em  merretv  mekenwakan  ce’mares, 
maket. 

35  Momen  Sams  setenivcke  etv  ofvn,  Cenake  Vcakat 
lekwetvn  kecvre  em  etektvnecatskekares,  maket  os. 

36  Tewe  vpvke  liesahokat,  Hesaketvmese  komat  vcvkv- 
yen,  vfvstelipof,  nocvtes,  momen  erkvlke  taten  v  wvkec- 
liohyen  lekwetvn  kecvtet  omekv. 

37  Momis  my  Hesaketvmese  akvwapat  lekwetvn  kece- 
kates. 

38  Monkv  hunvntake,  tecakkvte  toyatskat,  cen  kerkv- 
kekvs,  lieyv  hunvnwv  eteropotten  naorketv  en  kvpvye- 
cickv  cem  erkenvkhoyes ; 

39  Momen  mv  eteropotten,  ohvkvsamat  omvl’  nanvke 
omvl’  enkvpvket  fvccvkes,  mv  Moseskv  em  vhakv  vcvk- 
vye  fvcceko  tayvte. 

40  Monkv  vketecvkes,  owalvlke  opunvyecakvtet  ec  ok 
vlakke  wites. 

41  Hekcvkes,  nakkayvkekvlke  toyatskat,  momet  esto- 
raakes  komvkes,  momet  estemerkvkes,  cen  nettv  take  ofv 
vtotketvn  vtotkvyisem,  este  estomet  cen  kerkuecis,  vkvsv- 
matskekares. 

42  Momen  Gnsvlke  senekake  sosiyof,  Centilvlket, 
Nettvcako  kvmke  orof,  keyv  opunvkvn  em  erkenvkkoyv- 
ren  vpokakvtes. 

43  Tokvs  toknvkaftvte  vwakkof,  Cusvlke  sulket,  momen 
enkerrepvlke  kakoy vte  Pal  Panepvs  tepakan  vcvkvpe- 
yvtes ;  momen  mvt  em  punv}rakat  Hesaketvmese  en  kerkv 
ofv  emomecicakvren  emvcaknakvtes. 

44  Momen  Nettvcako  kvmket  orof,  tvlofv  vpokat  omvlkv- 
ranuset  Hesaketvmese  em  opunvkv  pokvranet  yicvtes. 

45  Momis  Cusvlket  este  sulsokan  kecakof,  vleskvpkvn  es 


YPASTELVLKE  EM  FULLETV  XIV.  47 


fvcfakvtes,  moraet  nake  Pal  opunayan  vnrvpet  opunvya- 
kvtes,  vnrvpaket,  tvhikaket. 

46  Momof  Pal  Panepvs  tepakat  fekhvmkvke  haket, 
Hesaketvmese  em  opunvkv  estonkon  enhvteceskv  cemen 
es  cem  punahoyvranvtes,  momis  etvn  vkueyatsken,  hesa- 
ketv  yuksv-seko  oricatskeko  tayat  e  okfvccecatsken,  hecv- 
kes,  Centilvlken  ohfuleces ; 

47  Centilvlket  en  livyayvket  ot,  ekvnyuksv  em  vkesa- 
ketv  toyetskvren  a  ce  huericvyvtet  os,  liiyomen  maket 
Pucaset  pa  mvbayvtet  omekv,  kicakvtes. 

48  Momen  Centilvlke  heyvn  pohakof,  afvckvke  tates, 
momet  Pucase  em  opunvkv  vrakkuecakvtes,  momen  en 
sulke  estomuset  hesaketv  yuksv  seko  em  melhoyvte  tat 
vkvsvmakvtes. 

49  Momen  Pucase  em  opunvkv  mv  ekvnv  omvlkv  etero- 
potten  kerkuehocvtes. 

50  Momis  Ousvlket,  hoktvke  fvccvke  momet  vrakkueho- 
cvte,  momet  este  momvrherake  etvlwv  vtehkan  teyvma* 
kvtes,  momet  Pal  Panepvs  tepakat  assecetvn  vlicecakvtes, 
momet  em  ekvnv  wolhuecakvtes. 

51  Momis  e  le  em  essun  vfekaliyet,  Ikonevn  rorhoyvtes. 

52  Momen  enkerrepvlke  afvcketv,  momet  Puyvfekcv 
Vcakan  es  fvcfakvtes. 

SETENTVCKE  XIV. 

Momen  mome  ocvtes,  Ikonev  ofvn  hokkolvt  etepvket 
Cusvlke  en  senekaken  cukolakvtes,  momen  mome  opunv- 
yakat,  Cusvlke  Klekvlkeu  sulke  maket  vkvsvmakvtes. 

^  Momis  Cusvlke  vkvsvmvkekat  Centilvlken  teyvma- 
kvtes,  momet  em  vkerrickv  tecakkakat  vnrvpen  en  hahi- 
cakvtes. 

3  Monkv  hofunen  fekhvmkvket  Pucase  ofvn  opunaho, 
yet,  fekkonnakvte3,  momen  Pucaset  en  keromkv  opunvkv 

a  en  kerkuecvtes,  momet  nake  eskerkv,  momet  nake 
senhoneckvken  erne  enke  take  es  momecvkvren  e’mvtes. 

4  Momis  tvlofv  este  sulkat  tekvpakvtes,  momen  vpvlwvt 
Cusvlken  vpaken,  vpvlwvt  vpastelvlken  vpakvtes. 

5  Momen  Centilvlke,  Cusvlke  em  vculvke  esyomat 
cvton  es  vfvllaket  estemerrvknecetvn  es  vnrvpakvtes. 

6  Kerrahket,  Lestv  Tvpe  tepakan,  Likeonev  em  etvlo- 
fvlken,  momet  mv  ekvnv  vfolotan  oh  tokorkvtes. 

V  Momet  mvn  opunvkv-herv  erkenvkakvtes. 

8  Momen  hnnvnwv  hvmket,  ele  yekcvkekot,  mv  e’cke  e 
nvrke  ofv  vteke  yvkvpekot  em  emunkvt,  yvkvpvte  sekot, 
Lestvn  likvtes. 

9  Mvt  Pahopunayat  pohvtes,  momen  emet  hericet  heeat, 
em  wikvre  vkvsvmkv  ocet  on  hecet, 

10  Opunvkv  yekcen  ’sopunayet,  Lvpotket  ce  len  oh 
hnervs,  Jcicvtes.  Momen  tasket,  yvkapvtes. 

1 1  Momen  este  Pal  nak  momecan  hecakof,  em  opunvkv 
kvwvpakvtes,  Likeonev  em  punvkv  ofvn,  Hesaketvmeset 
este-hunvntake  omvket  a  pun  hvtvphokes,  makaket. 

12  Momen  Panepvs  Cupetvn  kicakvtes,  momet  Pal, 
opunaye  mahat  tok,  Mvkulevn  kicakvtes. 

13  Momen  Cupetv  em  plest  mv  em  etvlofv  ehomv  tate, 
wakvn  momet  eskvpotoyetv  herakusan  en  tohopkvhauken 
svlaket,  este  sulket  vpvkaken,  es  emekusvpkvn  pvsvtetvn 
komvtes. 

14  Momof  mv  moman  vpastelvlke  Panepvs  Pal  tepakat 
pohakof  em  accvken  setakvtes,  momet  este  vlkan  tokor- 
ket,  huehkakat, 

15  Hunvntak^,  estoman  heyvnanvke  momecatske  haks  ? 
Pumeu  este  hunvntake,  vkerrickv  ocatskat  omen  oceyet 
os,  momet  lieyv  nake  ehvperkakan  enkvpaket,  Hesaketv- 
mese  suty,  ekvnv,  uehatkvn,  momet  nake  vtehkakat  emvl’ 
hayvten  ohfulecatskvren  cem  erkenakvkes,  makakvtes. 

16  Mv  oketv  eskoyvnvte  ofv  etvlwvvlke  vtekat  em  vpe- 
yetv  ofv  yvkvpvkvre  em  etektvnece  tates. 

17  Mome  estomis,  nak  kerakat  momecet,  momet  sutv 
aenkvpvke  os%  pu’met,  momet  meske  naklokce  pu’met, 
momet  pu  feke  kompetv  afvcketv  tis  es  pum  fvcficet,  eme 
a  en  kerrv  seko  wikekates. 

18  Momen  keyv  opunvkvn  makake  estomis,  este  nak 
pvsate  es  emeknsvpvkvranat  vfekkonnicetv  en  yekcvke 
tates. 

19  Momen  Cusvlket  An  teak  Ikonev  tepaken  a  vwet 
yicvtes,  momet  este  en  lopvkuecen,  Pal,  cvton  es  vfvllak- 
kof,  tvlofvn  ossicakvtes,  Elepes,  komaket. 

20  Momis,  enkerrepvlke  em  vfolotet  svpaklen,  akuyiret, 
tvlofvn  eceyvtes,  momen  rempvksen  en  kvpakket,  Pane- 
pvs  tepaket  Tvpen  vlioyvtes. 

21  Momen  mv  etvlwv  opunvkv-kerv  em  erkenvkakkof, 
momet  sulken  emvkayakkof,  kvtvm  Lestv,  Ikonev,  Anteak 
esyoman  yok  fulhokvtes, 

22  Enkerrepvlke  em  vkerrickvn  en  yekcvknecaket, 
vkvsvmkv '  ofvn  vpeye  makvren  emvcaknet,  momet  este- 
merkv  sulke  eteropotten  Hesaketvmese  em  etvlofv  esce- 
yvraneyet  os,  kicaket . 

23  Momen  mekusvpkv-cuko  ofv  omvF  emwiketv  kaki- 
cakkof,  momet  e  elvwecet  emekusvpakkof,  Pncasen  em 
wikakvtes,  mvn  ok  vkvsvmakekv. 

24  Momen  Pisetev  eteropotkokyof,  Pamfelevn  vlakokvtes. 

25  Momen  Pvkv  ofvn  opunvkv  erkenvkakkof,  Atelevn 
vk  kvtvpkokvtes ; 

26  Momen  perron  vtekket,  Anteak  vkoyvtes,  mv  tvlo¬ 
fvn  vtotketv  sokfvcecakat  vrakkvn  Hesaketvmese  em 
merkvn  em  wikokvtes. 

27  Momen  vlakokket,  mekusvpkv-cukon  etokvtelokyof, 
Hesaketvmese  nake  em  momecat  omvl’,  momet  vkvsvmkv 

em  vhauke  Centilvlke  en  hvwecvte  tis  omvr  en  kerkueca- 
kvtes. 

28  Moraen  mvn  enkerrepvlken  ypaket  hofunen  kakvtes. 
SETENTVCKE  XY.  * 

Momen  hunvntaket,  Cutev  vwet,  etecakkakan  emvhaya- 
kvtes,  momet ,  Moses  em  vhakv  vcvkvyen  svkvmsishoye- 
kon  omat,  ce  hesahohkvkekos,  Jcicakvtes . 

2  Momof  Pal  Panepvs  tepakat  opunvyeckv,  momet 
opunvkv  ’setenrvpetv  sulken  est’  vnrvpakof,  Pal,  Pane¬ 
pvs,  vpvlwv  vpvkakat  esyomat  Celnslvmen  vpehyet,  vpas- 
telvlke  mekusvpkv-cuko  vfastvlke  esyoman  ehomvn  heyv 
vpohkvn  em  wvkecvkvren  vkerrickv  hayakvtes. 

3  Momet  meknsvpkv-cuko  vtehkvlJce  en  lieromkv  etero- 
potten  Fenes  Semelev  tepakan  teropotecvtes,  Centilvlke 
fulotecvten  kerkuecet,  momet  etecakkakat  omvlkvn  tayen 
afvckvkuecvtes. 

4  Momet  Celnslvmen  yihcof,  emeknsvpkv-cuko,  vfas¬ 
tvlke  vpastelvlke  esyomat  evpayakvtes,  momen  Hesaketv- 
mese  erne  eteropotten  nake  momecvte  omvlkvn  kerkue- 
cakvtes. 

5  Momis  Falvsevlke  em  etohkvlketv  vkvsvmakat  vpvlwvt 
asvpaklet,  Svkvmsiset,  Moses  em  vhakvn  vcayeckvn  emv- 
hayvke  tetayes,  kicakvtes. 

6  Momen  vpastelvlke  makusvpkv-cnko  vfastvlke  esyomat 
heyv  nake  oh  vketecvkvret  etohvtelokvtes. 

1  Momen  tenrvpetv  sulket  hoyahnof*  Petvt  ahuyiret? 
Hunvntake  etecakkvte  toyatskat,  hofunen  Hesaketvmese 
pu’nhopohyet  Centilvlke  cv  cukwv  aossen  opunykv-herv 
em  opunvkv  pohaket,  vkvsvmvkvren  malcvtet  on,  ker- 
ratskes,  makvtes. 

8  Momen  Hesaketvmese  este  efeke  take  en  kerrat  Puyv- 
fekcv  Vcakat  pu’mvte  etvpomen  e’maket  eskerkuecvtes. 

9  Momet  eme  purae  esyomat  pu  temeticekot  omen, 
vkvsvmkv  eteropotten  e  feken  en  hvsvthicvtes. 

10  Monkv  hiyomat  estomen  Hesaketvmese  eskerratske 
haks?  enkerrepvlke  nokwv-ohwakkv  oh  wvkecatskat  pur- 
kvlke  momet  pume  tis  karoneko  tayvte. 

11  Momis  pume,  Cesvs  Klist  Pucase  en  heromkv  etero¬ 
potten,  mv  etvpomen,  pu  hesahoke  tayat  vkvsames. 

12  Momof  este  sulsokat  omvl’  cvyayvhokvtes,  momet 
Panepvs  Pal  tepakan  em  apohicakvtes,  nake  eskerkv  mo¬ 
met  nake  senhoneckvke  Hesaketvmese  eme  etehoyvne 
Centilvlke  em  momecvten  kerkuecakof. 

13  Momen  cvyayvhohkof,  Cems  em  vyoposket,  Hunvn- 
take  tecakkvte  toyatskat,  vm  apohicvks. 

14  Enhvteceskvn  Hesaketvmeset  e  hocefkv  vrahkvn  Cen¬ 
tilvlke  asossen  esten  cvwvranet  omet  oh  ayvten  Semevn 
kerkuehces. 

15  Momen  owalvlke  em  opunvkv  heyvn  tentvkhaket  os, 

16  Heyv  enyupvn  rvlvkares,  momet  Tewe  em  escuko- 
hakv  latkvte  hvtvm  hayares,  momet  yvmahkvkvte  hvtvm 
en  hayares,  momet  ahuericares, 

17  Este  vpvlwv  Pucasen  hopoyvkvren,  momet  Centi¬ 
lvlke  es  cv  hocefhoyvte  vtekateu,  Pucaset,  heyv  nanvke 
omvlkv  mecat  maket  os,  make  cokat  vcvkvyen. 

1 8  Ekvnv  em  vliceckv  vteke  Hesaketvmese  em  vtotketv 
omvlkvt  en  kerket  omes. 

19  Monkv  Centilvlke  enkvpvke  Hesaketvmese  oh  fulo- 
tecat  naorihceyats,  komis ; 

20  Momis,  nake-vhake  vfvstetv,  momet  empvlse  seko 
hoktarkvn,  momet  nake  e  catv  pvlvtkeko  pvsatkat,  momet 
catvn  e  en  kvpvyecicvren  kicet  en  hoccicet,  ohtotvkeres. 

21  Moses,  hofunvlke  tate,  tvlofv  omvlkv  ofv  mv  eme  es 
erkenakat  ocet  omekv,  Nettvcako  omvl’  en  senekake  ofv 
ohonahoyet  omekv,  makvtes. 

22  Momof  vpastelvlke,  mekusvpkv-cuko  vfastvlke,  mo- 
met  mekusvpkv-cuko  somvlkvt  eme  a  enkvpvke  hunvn- 
take  enhopoken,  Cutvs  Pasepvs  hocefkan,  Silvs  tepakan, 
etecakkakat  semevpayvlken,  Pal  Panepvs  vcvkvhoyvren, 
Anteak  ohtotakat  here  ’sem  momakvtes. 

23  Momen  en  hoccihcet  mvn  es  vtotakvtes,  hiyomen ; 
Vpastelvlke,  mekusvpkv-cuko  vfastvlke  etecakkakat  es~ 
yomat  Centilvlke  etecakkakat  Anteak,  Selev,  Selesey 
vtehkan  vsekaket  os ; 

24  Este  a  pu’nkvpvket  vpeyet  opunvkvn  es  ce  naoricvten 
poheyvtet  os,  cem  vkerrickv  naoricet,  Svkvmsiset,  vhakvn 
vcayecvks,  maket,  mv  vhakv  mome  emeyvte  sekon ; 

25  Here  es  pum  momvnks,  vkerrickv  hvmkusen  etohnv- 
kafteyof,  hunvntake  enhopoke,  Pal  Panepvs  tepake,  pum 
vnokeckakat,  vpvke  ec  ohtoteyat, 

26  Heyv  hunvntaket  Pucase  Cesvs  Klist  en  hocefkv 
esvrahkv  en  hesaketv  esten  wikvkvtes. 

27  Monkv  Cutvs  Silvs  tepakan  vtotes,  mv  nake  etvwvn 
e  cukwvn  es  cem  onvyvkvres. 

28  Heyv  nanvke  momvre  herakat  tokat  nake  honne  ec 
oh  wikekot  omat  es  epu  fvcket  omen,  Puyvfekcv  Vca- 
kateu  es  afvcke  tvnks. 

29  Mv  vpeswv  nake  vhake  emetv,  momet  catv,  momet 
nake  e  catv  pvlvtkeko  pvsatkat,  momet  em  pvlse  seko 
hoktarkvn  e  en  hvlatet,  mvn  e  en  kvpvyecicatsken  omat, 
heren  fullatskvres.  Ece  sekes. 

30  Monkv  vtothohyof,  Anteak  yicvtes,  momet  este 
sulsokat  etohvteloyahkof,  cokvn  a  e’makvtes. 

31  Momen  ohonayakof,  mahlvpvtketvn  es  afvckakvtes. 

32  Momen  Cutvs  Silvs  tepakat  emeu  owalvlket  ome- 
pekv,  etecakkakat  opunvkv  sulken  ’semvcahnaket,  yekcv- 
kuecakvtes. 

33  Momen  mvn  estomusen  fekhonnahkof,  etecakkakan 

enkvpahket  vpastelvlke  oh  vhoyetvn  herkv  ofvn  em  etek- 
tvnkvtes. 

34  Mome  estomis  Silvs  raata  fekhonnetvn  es  afvcke  tates. 

35  Pal  Panepvs  tepakat  Anteak  ofvn  fekhonnakvtes, 
mvhayet,  mo  met  Pucase  em  opunvkvn  erkenvkaket,  etv 
sulket  vpaken. 

36  Momen  nettv  hoyanet  vyecicof,  Etecakkeyat  tvlofv 
vtekat  vtehkan  Pucase  em  opunvkvn  em  erkenakeyvtet 
’ren  hecet,  estomakat  cr  hecvJceres ,  Pal  Panepvsen  ki- 
cvtes. 

37  Momen  Panepvs  Cane  Mak  hocefkan  evpvyetvn  oh 
yekce  tates. 

38  Momis  Pal  vkerricat,  Evpvyetv  herekos,  komvtes, 
Pemfelev  tvlofvn  emen  enkvpahket,  vpaket  vtotketvn 
vcvkvyekatet  ok’. 

39  Momen  etenrvpetv  yekce  mahet  omekv,  ete’nkvpa- 
kvtes;  monkv  Panepvs,  Mak  evpayet,  perron  vtehikat, 
Siplvs  esayvtes. 

40  Momen  Pal,  Silvs  evpahyet  enkvpakvtes,  etecakka- 
kat  Hesaketvmese  en  heromkyn  em  wikaken. 

41  Momen  Selev  Selesev  tepakan  eteropottvtes,  meku- 
svpkv-cukon  yekcvkuecet. 

SETENTVCKE  XVL 

Momof  Tvpe  Lestv  tepakan  em  vlakvtes ;  momen 
hecvs,  enkerrepv  hvmket  mvn  likvtes,  Temorevs  hocef  ket, 
Cusvlke  hokte  vkvsamv  echuswvt,  momis  erke  Klekvlke 
tates . 

2  Momen  etecakkakat  Lestv  Ikonev  tepake  vpokat  mv 
este  here  omecvket  omvtes. 

3  Mvn  Pal,  Vc  vcvkvyekvs,  komvtes,  momet  Cusvlke 
mv  fullakat  svrahkvn  ehset  svkvmsisvtes,  erke  Klekvlket 
on  omvlkvt  kerrvket  omekv. 

4  Momen  tvlofv  vlkan  ropothoyofv,  vpastelvlke  momet 
mekusvpkv-cuko  yfastvlke  Celuslvme  vpoke  vhakv  hayv- 
kvten  vcayecvkvren  em  wikakvtes. 

5  Monkv  mekusvpkv-cuko  vkvsvmkv  ofyn  yekcvke 
hahken,  nettv  omvP  em  vhonkvtkv  ohvtvlakvtes. 

6  Monkv  Flecev  momet  Kelesev  ekvnvn  etehoyvnhohyof, 
momen  Esev  ofv  opunvkv  erkenvketv  Puyvfekcv  Ycakat 
em  vsehaken, 

7  Mesevn  rorhohyof,  Pirenevn  vpeyetvn  komvtes,  mo- 
mis  Puyvfekcvt  em  etektvnecvkekates. 

8  Momen  Mesev  hoyvnhohyof,  Tlovs  vk  hvtvphokvtes. 

9  Momen  neren  Pal  nak  hecihocen  hecvtes;  este- 
hunvnwv  Masetonevlket  hueret,  em  ?pohepet,  Masetonevn 
a  oh  ceh}7et,  pum  vnicvs,  maken. 

10  Momen  nake  hecihocen  hehcof,  Ivpken  Masetonev 
esceyetvn  komemvts,  Mvn  opunvkv-herv  em  erkenvkeyv- 
ren  Pucase  pu’nhuehkvcuks,  komet. 

11  Monkv  Tlovs  ’senkvpaket  Semoresevn  vyetv  fvccvn 
vpeyet,  yicemvts,  momet  rempvkse  Neapoles  roricemvts. 

12  Momet  mvn  enkvpahket,  Felepi,  mv  Masetonev 
ekvnv  mvn  wakkat  em  etvlofv  rakkat,  momet  kalvnet 
omen ,  yicet ,  mv  tvlofv  nettv  vnvcomusekon  fekhonnemvts. 

13  Momen  Nettvcako  omof,  tvlofv  sosiyet,  uerakko 
afopken  vpeyemvts,  emekusvpkv  ocvnton,  momet  tvk 
vpohket,  hoktvke  yican  em  punayemvts. 

14  Momen  hokte  hvmket,  Letev  hocefket,  nak  okho- 
latte  wiyvt,  Rivtilv  tvlofv  aosset,  Hesaketvmesen  emeku- 
sapet,  pu  pohemvts,  e  feke  Pucaset  en  hvwecen,  Pal  nak 
makan  vfastemvts. 

15  Momen  erne,  momet  en  cuko-vtehkvlkeu  paptishoh- 
yof,  pum  ’pohepet,  Pucase  em  vtotkv  fvcces,  cv  kohmats- 
ken  omatj  vn  cukon  escehyet,  fekhonnvkes,  pu  kicemvts. 
Momet  ep  ohyekcicemvts. 

16  Momen  mome  oeemvts,  emekusvpkvn  vpeyeyof, 
hoktuce  hvmket,  puyvfekcv  holwvken  oeet,  em  owaletv 
vevkvyen  e  pueasvlke  sulken  em  ohvtvlayvtet  pu’nrape- 
mvts. 

1 7  Matat  Pal  pumeu  pu  ’cvkvyemvts,  momet  huehket, 
Heyv  hirnvntake  Hesaketvmese  hvlwe  mahat  em  vtotkyl- 
ket,  mv  vhesaketv  vyetv  pun  kerkueeat  omakes,  make- 
mvts. 

1 8  Momen  nettv  sulken  heyvn  meeemvts.  Momis  Pal, 
efeke  nokket,  oli  fulotiket,  Cesvs  Klist  en  liocefkv  ofvn, 
mv  hoJcte  aossvs,  ee  kieis,  puyvfekcvn  kicemvts.  Momen 
mata  hvse-vkerkv  omof  aossemvts. 

19  Momen  e  pucasvlke  em  ohvt  vlvkvran vte  em  en- 
honrkv  sumkepen  hecakof,  Pal  Silvs  tepakat  cvwahket, 
nakwikv  ocan  esemevpayvlken  es  en  yicemvts. 

20  Momet  ohfveeecvlken  ’sen  yicemvts,  Heyv  este- 
hunvntake,  Cusvlke  tat,  tayen  pum  etvlofvn  naori  cakes, 
makaket, 

21  Momet,  Lomvnvlke  toyeyat,  semvpeyetv,  mv  omat  e 
enakueceye  tavat,  monkat  vfasteye  tayat  pum  etektvnke- 
kot  oman,  mvhayaket  os. 

22  Momen  este  sulsokat  vnrvpet  asvpaklvtes,  momen 
ohfvccecvlke  em  accvke  en  rokroyahkof,  tephokvren  ma- 
kakemvts. 

23  Momen  tepketv  sulken  oh .  lumhicahkof,  eukoyekcvn 
vtehakvtes,  cuko-yekcv  vheeiev  vcvyecvren  opunvkv  en 
wiket. 

24  Mv  opunvkv  mome  en  hecikof,  cuko-yekcv  ofv 
in  ah  ban  vtehvtes,  momet  eton  e  len  \sern  vyekcvkue- 
cvtes. 

25  Momen  nere  en  nvrkvpv  omof,  Pal  Silvs  tepakat 
emekusvpaket,  Hesaketvmesen  vyvhikakvtes ;  momen  sv- 
lvfkvlke  pohakvtes. 

26  Motnen  vyvkhvmkusen  ekvnv-nekeyv  rakke  mahet 
ocvtes,  mv  momat  cuko-yekcv  en  likv  nekeyvtes,  momen 
vyvkhvmkusen  vhauke  omvlkvt  hauhakvtes,  momen  eswv- 
nakv  omvlkvt  enrecvprehokvtes. 

27  Momen  cuko-yekcv  vhecicv  nocepvte  vhonecet,  cuko- 
yekcv  vhauke  hauhaken  hehcet,  em  eslaf  kv-cvpkon  a 
esvtes,  raomet,  Svlvfkvlke  pefatkepes,  komet,  e  elecvra- 
nvtes. 

28  Momis  Pal,  yekcen  huehket,  Omvlkvt  vpokekv,  e 
en  nokkihcetskvs,  kicvtes. 

29  Momof  kulken  vpohvtes,  momet  letket  ecehyet,  Pal 
Silvs  tepakat  ehomvn  fekeket  er  tvk  latkvtes ; 

30  Momet,  awolhuehcet,  Pucasvlke,  naken  estomvyat 
cv  hesakvr  haks  ?  kicet. 

31  Momen  Pucase  Cesvs  Klist  oh  vkvsvmvs,  momen  ce 
hesakvres,  cen  cuko -vtehkvlkeu,  kicakvtes. 

32  Momen  emet  on,  cuko  vtehkakat  omvlkvn  Pucase 
em  opunvkvn  em  punvyakvtes. 

33  Momen  cahwet  nere  en  hvse-vkerkv  mata  omof  ru- 
kafhoyan  em  okkosvtes,  momen  vyvkhvmkusen  erne, 
momet  cuko-vtehJcvlJce  enake  omvlkvn  paptishoyvtes. 

34  Momen  en  cukon  a  secehyof,  hompetvn  ehomvn 
’sem  ocvtes,  momet  afvckvtes,  Hesaketvmesen  oh  vkv sa¬ 
me  t,  en  cuko  ’somvlkvt. 

35  Momen  hvyvtikof  ohfvccecvlket  sacvlken  ohtota- 
kvtes,  Mv  hunvntake  cnrecopvkes,  kicet. 

36  Momen  cuko-yekcv  vhecicv  heyv  maketv  Pal  ’mona- 
yvtes,  Ohfvccecvlket  ce’n recop vkvren  atotakes ;  monkv 
hiyomat  wolket,  herkv  ofvn  vhoyvks,  Jcket . 

37  Momis  Pal  em  punayet,  Ep  ohfvccekon  pu  rukafa- 
kvnkes,  Lomvnvlke  toyeyan,  momet  cuko-yekcvn  epu 
’tehakvnks,  momen  hiyomat  ehken ’sepu’ssicvkvrane  haks? 
monko  tayes ;  momis  emet  avvet  ’sepu’ssicvkekvs,  makvtes. 

38  Momen  sacvlke  keyv  opunvkv  okfvccecvlken  em 
onvyakvtes,  momen  Lomvnvlke  tacuken  pokakof  penkv- 
lakvtes, 

39  Momen  yicet,  enkusvpaket,  awolhuekcet,  tvlofv  wol- 
kvren  en  komakvtes. 

40  Momen  euko-yekcv  woliket,  Letey  en  cukon  er  cvko- 
lakvtes,  momet  etecakkakat  kecakkof,  emaklvpvtakket, 
enkvpvkakvtes. 

SETENTVCKE  XYII. 

Tokvs,  Amfepoles  Apolonev  tepaken  eteropotkokyof, 
Reselonikvn,  Cusvlke  en  senekake  likan  rorhoyvtes. 

2  Momen  Pal,  em  vretv  vcykvyen,  es(  em  ecekyet,  Net- 
tvcako  tuteenen  Cokat  aossen  em  punayakvtes. 

3  KJist  estemeriyet,  hvtvm  elkv  ra  en  kvwvpkvranet 
omvten  em  enramet,  en  kerkuecet,  momet,  Heyv  Cesvs, 
mv  cem  erkenakvkvyat,  Klist  tes,  kicet. 

4  Momen  vpvlwvt  Klist  oh  vkvsvmaliket,  Pal  Silvs 
tepakan  okvpvkakvtes,  momet  Klekvlke  fvccakat  sulke 
mahet,  momet  hoktvke  enkomvhliotv  yhonkvtkv  cutkekot. 

5  Momis  Cnsvlke  vkvsvmvkekat,  vleskvpkv  es  nekeyet, 
hunvntake  en  hueretv  fvccvkeko  evpvyaket,  este  sulken 
etoh-vteloyahket,  tvlofv  omvlkvn  eteyvmakvtes,  momet 
Cesvne  en  cukon  ok  pefatket,  esten  a  ’sem  ossickvn  en 
komakvtes. 

6  Momen  eskecvkekat,  Cesvne  momen  etecakkakat 
vpvlwvn  tvlofv  semevpayvlken  es  ok  vpeyvtes,  kuekket, 
Heyv  este ,  ekvnv  rvkpvlakvtet,  yvmv  tis  yicet  os,  maka- 
kvtes. 

7  Mv  Cesvne  evpayat,  momen  keyv  omvlkvt  Sesv  em 
vkakv  vnrvpakes,  Mekko  etvt  oces,  Cesvt,  makaket. 

8  Momet  esten  naoricakvtes,  tvlofv  semevpayvlkeu,  keyv 
nanvke  pokakofv. 

9  Momen  Cesvne,  vpvltakeu  temfvccetvn  es  hvlvtepue- 
cahket,  vpeyecicakvtes. 

10  Momen  etecakkakat  lvpken  Pal  Silvs  tepakat  neren 
Pelevn  ohtotakvtes ;  mv  rorhohyof,  Cusvlke  en  seneka- 
ken  cukolakvtes. 

11  Heyv  estet  Resvlonikvlke  esenhervke  tates,  mv  em 
vkerrickv  vkvsvmakuset  opunvkv  e  enakueeakvtes,  nettv 
omvlkvn  Cokan  oh  vketecaket,  heyv  nanvke  mome  tot 
omat  eskerraket. 

12  Monkv  snlket  vkvsvmakvtes,  Klekvlke  hoktvke  vrak- 
kuehoee  sasat,  momet  hunvntake  vhonkvtkv  cutkekot. 

13  Momis  Cusvlke  Reselonikv  vtehkvte  Hesaketymese 
em  opunvkvn  Pelev  ofvn  Pal  erkenakvcuken  kerrakofv, 
mvn  rorihcet,  este  eteyvmakvtes. 

14  Momof  vyvkhvmkasen  etecakkakat  Pal  uehatkvn 
vyvrane  omen  vtotakvtes,  momis  Silvs  Temorevs  tepakat 
matan  fekhonnakvtes. 

15  Momen  mv  Pal  evpayakvte  Arens  roricvtes,  momet 
Silvs  Temorevs  tepakat  lvpken  em  vlahokvren  opunvkv 
en  heckahkof,  enkvpvkakvtes. 

1 6  Momen  Pal  Arens  ofvn  mehaket  likof,  em  puy  vfekcvt 
ofvn  en  nekeyvtes,  tvlofv  nakvhake  es  fvcket  on  hecof. 

17  Monkv  en  senekake  ofvn  Cusvlken  etenrvpuecvtes, 
momet  este  fvceakateu,  momet  nakwikv  ofv  tis  yicakat 
nettv  omvlkvn  etenrvpuecvtes. 

18  Momof  Epekulevlke  Stoekvlke  esyomat  felasvfvlket 
omet  vnrvpuecakvtes.  Momen  vpvlwvt,  Heyv  nanvkokv 
naken  makvrane  haks  ?  makakvtes ;  momen  vpvlwvt, 
Hesaketvmese  kerkvkekat  kerkuecv  tacuks;  makakvtes, 
Cesvs  momen  akvwvpketvn  em  erkenakekv. 

19  Momen  esahket,  Eleapvkvn  esvpeyvtes,  Heyv  mv- 
hakv  mucvse  opunvyecetskat  nake  tat  kerreye  taye  haks  ? 
makaket. 

20  Nanvke  kerkvkekon  pu  hvcko  es  em  vlaketskekv. ; 
monkv  heyv  nanvke  naken  okat  kerretvn  pu  yaces. 

21  (Mv  Arensvlke,  mornet  tvleporvlke  mv  vpokat  ornvl- 
kvt  nake  mucvse  onvyetv  monkat  pohetv  tvlkusen  em 
oketv  es  yvmahkuecaket  omakekv.) 

22  Momof  Pal  Eleapvkvn  en  nvrkvpvn  hueret,  Aren¬ 
svlke,  nanvke  vtekat  ofv  nanvke  emekusvpkvn  vherema- 
hecatsket  on  hecis,  makvtes. 

23  Etelioyanit  nanvke  emekusapatskan  hecvyate,  altvn 
hvmket  vhoccet  HESAKETVMESE  KEEKEKO  ENA- 
KE  vcoken  hecvyvnks.  Monkv  kerkekon  emekusapats- 
kat,  mvn  cen  kerkuecvkis. 

24  Hesaketvmese,  ekvnv  mornet  nanvke  vtehkat  om vi¬ 
le  vn  hayvte,  hvlwe  momet  ekvnv  e  Pucaset  on,  emeku- 
svpkv-cuko  enke  es  hakvten  vpiket  likekot  os. 

25  Momet  nake  enkusvpke  omen  este  enken  ’sem 
emekusvphoyet  omekot  os,  nake-  omvlkvn  en  hesaketv, 
momet  hesakateu,  momet  nake  omvlkvn  emet. 

26  Momet  etvlwv  omvlkvn  ekvnv  onvpvn  oh  vpokvren 
catv  hvmken  es  hayvtet  omes,  momet  oketv  homv  melho- 
yvten,  momet  em  vpoketv  em  vfolotke  em  mellvtes. 

27  Pucasen  hopoyvkvren,  mvyaket  hopoyet  eshecake 
witen  omat ;  mome  estomis  omvlkeyis  pum  vhopvyece- 
kot  omes. 

28  Mv  Hesaketvmese  ofvn  hesahoket,  nekehoyet,  mo¬ 
met  pu  hesaket  omekv,  momen  centake  cen  yvhiketv 
hayvlket  vpvlwvt  okat ,  Pumeu  mata  vhonvpse  toyekv, 
makakvtet  omekv. 

29  Monkv  pume  Hesaketvmese  en  honvpse  toyekv, 
mvtat  evto  kunaplanen  monkat  cvto-kunaphvtken,  mon¬ 
kat  evton  este  vtotketv,  momet  este  em  vkerrickv  etero- 
potten  kvlvfhoyvte  omet  omes,  komvrariekot  os. 

30  Momen  heyv  oketv  nakkerretv  sekat  Hesaketvmese 

oh  mesettvtes,  mom  is  hiyomat  este  omvlkvn  estvmit  o 
estomis  em  vkerrickvn  eticvkvren  kicet  os. 

31  Mv  hunvnwv  Cesvs  wiketv  hayat  ekvnv  fvccetv 
etehoyvnen  ohfvccecvranat  nettvn  mellvtet  ok,  este  omvl¬ 
kvn  ’sen  kerkuecat  elkvn  rakvwapvtet  os. 

32  Momen  elkv  raenkvwvpketvn  pohakof,  vpvlwvt  nak- 
hayvkekates ;  momen  vpvlwvt,  Hey v  nake  ohfvccv  hvtvm 
cem  poheyvres,  kicakvtes. 

33  Monkv  Pal  en  nvrkvpv  huervte  enkvpakvtes. 

34  Mome  estomis  este  vpvlwvt  vyokcaket,  momet  vkv- 
svmakvtes,  Tionesevs  Eleapvkvlke,  hokte  Temele  hocef- 
ket,  momet  este  vpvlwv  esyomat  mv  vpvkvke  tates. 

SETENTVCKE  XVIII. 

Heyv  nanvke  hoyanof,  Pal  Arens  enkvpaliket,  Kolen- 
rvn  ayvtes. 

2  Momet  Cusvlke  hvmken,  Akwelv  hocefke,  Pantvs  ofv 
heckvte,  hvtuse  Etvle  vtet,  e  hiwv  Pleselv  tepaken  eshe- 
cet,  em  vlakvtes,  (  Klatevs  Cusvlke  omvlkvt  Lome  enkv- 
pvkvkvren  kicvtet  okv.) 

3  Momen  eme  em  vtotketv  matat  omekv,  vpvkelipet 
vtotkvtes,  mv  em  vtotketv  escukokakv  hayvlke  tatet 
okv. 

4  Momen  Nettvcako  omvl’  senekake  ofvn  etempunayet, 
Cusvlke  momet  Klekvlken  ohyekcvkuecvtes. 

5  Momen  Silvs  Temorevs  tepakat  Masetonev  enkvpah- 
ket,  vlahokat,  Pal  em  puyvfekcv  em  vwetenket,  Cesvs  mv 
Klist  tes ,  maket,  Cusvlken  en  kerkuecvtes. 

6  Momen  emet  vnrvpaket,  Hesaketvmese  tvklecakof, 
em  accvken  fekeyet,  Ce  catv  take  ceme  cekv  onvpvn  oh 
oeekvs;  vne  cv  kvsvtkes;  mucv  Centilvlken  oh  vyares, 
kicakvtes. 

7  Momen  mvn  enkvpahket,  hunvnwv  hvmke  Custvs 

kocefke,  Hesaketvmese  emekusapv,  en  cukon  eceyvtes, 
mv  en  cnko  senekake  tewolicnset  omen. 

8  Momen  Klespvs,  senekake  semevpayv  l&lwe  makat, 
en  cnko  ’somvlkvt  Pucasen  ok  vkvsvmakvtes ;  momen 
Kvlenrvlkeu  sulket  pokaket,  vkvsvmaket,  paptisvkko- 
yvtes. 

9  Momof  Pucaset  neren  nake  kecikocat  ofvn  Pal  em 

punayvtes,  Ge  penkaklates,  mo  mis  opunvyvs,  momet 
cvy  vyakketskvs ;  ■  ■ 

10  Vnet  ece  ?pakikv,  momen  este  estomet  ce  toklatket, 
cen  nokkikcekos ;  key  v  tvlofy  ofvn  este  sulken  ociky, 
kicvtes. 

11  Momen  mvn  vpaket,  Hesaketvmese  em  opunvkv 
emvkayet,  okrolope  kvmken  kvse  epaket  koyanen  likvtes. 

12  Momen  Kaleo  Ekiv  ekvnvn  mekko  vyoposkvt  kue- 
rof,  Cusvlke  vkerrickv  kvmkusen  Pal  ok  pefatket  okfvc- 
ceckv  okliketvn  resoricvtes. 

13  Hey v  este  vkakv  vnrvpe  Hesaketvmese  emekusvpv- 
kvren  esten  em  ■  vlopvkuecet  os,  makakvtes. 

14  Momen  Pal  kvte  ecnkwvn  kawvklecvranof,  Kaleot 
okatj  Cusvlke  toyatskat,  naket  fvccekot,  monkat  naorketv 
kolwvket  on  omat,  cem  apokicvkvyat  koporrenkv^  vpvket 
ont  os ; 

1 5 '  Mom  is  vpoketv  opunvkv,  momet  kocefkokv,  momet 
cem  vkakv  take  okfvccvt  on  omat,  cemet  oh  kecvkes ; 
vntat  nake  momakat  okfvccecv  toyvranvkof  omekv,  Cu- 
svlken  kicvtes. 

16  Momen  Kaleot  okfvcceckv-okliketv  enkvpvken  vtok- 
kvtes. 

17  Momof  Klekvlke  omvlkvt,  Sasrenes,  senekake  semev- 
payvn  esakket,  okfvcceckv  okliketv  ekomvn  tepkakvtes. 
Momen  Kaleo  keyv  nanvke  okfvccv  stoskomekates. 

18  Momen  okvtvlakat  nettv  sulken  mvn  Pal  fekkoniyof, 

tecakkakat  vsehket,  perron  pihket,  Selevn  ayvtes,  Akwelv 
Pleselv  tepakat  vpaket  vhoyen,  esetemfvccetvn  ocet  ome- 
kv,  Senklev4bfvn  ekv-esse  tonepvtet  omen. 

19  Momet  Efesvn  vlahket,  mvn  wikvtes,  momis  emet 
senekaken  ecehyet,  Cusvlkan  era  ohhvyvyicvtes. 

20  Momen  ohvtvlaken  vpaket  likvren  komakof,  em  vkv- 
svmekates. 

2 1  Momis  vsekaliket  enJcvpakvtes ,  Estome  estomis  hey v 
hompetv-rakko  Celuslvme  ocvranat  vfvstvranvyet  os ;  mo¬ 
mis  Hesaketvmeset  komen  omat,  ra  ec  oh  fulkvkares, 
kicvtes.  Momet,  perron  pihket,  Efesvn  enkvpakvtes. 

22  Momet  Sesvlevn  yvcahket,  erosiyet,  emekusvpkv- 
cukon  ervsekahkof,  Anteak  vk  hvtapkvtes. 

23  Momen  oketv  hofnnen  mvn  yvmahkuehcof,  enkvr 
pahket,  Kelesev  elcvnv,  Flecev  ekvnv  tepakat  etehoyane 
poyvtes,  enkerrepvlke  omvlkvn  yekcvkuecet. 

24  Momen  Cusvlke  hvmket,  Vpalvs  hocefket,  Vleksant- 
lev  ofvn  heckvtet,  liunvnwv  punvkv-cvpkueckv  vkvsvmket, 
momet  nakcokv-rakko  ofv  yekce  mahet,  Efesvn  vlakvtes. 

25  Heyv  hunvnwv  Pucase  em  vyetv  ofv  emvhahoyet 
omvtes,  momen  puyvfekcv  ofv  yekcet  okv,  Pucase  en 
nanvke$  vketece  ore  heren  opunayet,  este  mvhayvtes, 
Cane  en  paptesvm  tvlkusen  kerret. 

26  Momen  senekake  ofvn  fek hvmket  opun vyetv  vlice- 
cvtes.  Momen  Pleselv  Akwelv  tepakat  pohakof,  evpv- 
yaliket,  Hesaketvmese  em  vyetv  senheren  em  ohkerkue- 
cakvtes. 

27  Momen  Ekivn  ceyetvn  komof,  etecakkakat  enkerre- 
pvlken  evpayvkvren  nakcokvn  ohtotakvtes;  mv  vlahkofv, 
heromkv  eteropotte  vkvsvmakvte  tayen  emvnicvtes, 

28  Este  ehomvn,  nakcokv-rakko  eteropotten,  Cesvs  mv 
Klist  tot  omat,  heckv  heren  hecvkuecet,  Cusvlke  tayen 
vkvsvmepuecekv. 

SETENTVCKE  XIX. 

Momen  mome  ocvtes,  Ypalvs  Kvlenrvn  likof,  Pal,  ekvnv 
hvlhawan  etehoyahnet,  Efesvn  rorvtes,  momet  enkerre- 
pvlke  vnvcomen  eshecof, 

2  Vkvsahmatskvte  vtekat  Puyvfekev  Ycakat  cen  heckv- 
kvt  haks  ?  kicvtes.  Momen,  Puyvfekev  Ycakat  oce  tat 
tis  poheks,  kicakvtes. 

3  Mookv  naken  es  ec  oh  paptishoyvkvt  haks  ?  kicvtes. 
Momen,  Cane  em  paptesvm  omeyvtes,  kicakvtes. 

4  Momof  Pal  okat ,  Mehenwvn  Cane  vkerrickv  etickv 
paptesvm  es  paptisvtes,  esten  em  on  ay  at  yupv  vlvkvra- 
nan  oh  vkvsvmvkvren,  mvt  Cesvs  Klist  tokv,  kicvtes. 

5  Momen  heyvn  pohakat,  Pucase  Cesvs  en  hocefkv  ofvn 
paptiskakvtes. 

6  Momen  Pal  enke  oh  wvkhokiheof,  Puyvfekev  Ycakat 
oh  vlakvtes,  momen  tulaswvn  es  opunahoyvtes,  momet 
owalakvtes. 

7  Momen  hunvntake  omvlkat  palen  hokkolohkakat 
mahe  tates. 

8  Momen  senekaken  ecehyet,  hvse  tutcenen  fekhvmket 
opunayvtes,  est’  vnrapet  nanvke  Hesaketvmese  em  etvlofv 
ohfvccv  ocakan  em  ohyekcicet. 

9  Momis  vpvlwvt,  efeket  wvnwalien,  vkvsvmvkekot,  mo- 
mis  mv  vyetv  ohfvccv  este  sulsokat  ehomvn  holwvken 
’sopunahohyof,  Pal  enkvpakvtes,  momet  enkerrepvlke 
etekvpicvtes,  Tilanvs  en  cokv-mvhakv  ofvn  nettv  omvlkvn 
est’  vnrapet. 

10  Momen  heyv  ohrolope  hokkolen  emomecicvtes,  mo- 
mat  Esev  ofv  Cusvlke  momet  Klekvlke  vpokakat  omvlkvt 
Pucase  Cesvs  em  opunvkvn  pohakvtes. 

11  Momen  Pal  enke  etehoyvnen  Hesaketvmesel  vtot- 
ketv  senhoneckvke  mahen  momeevtes. 

12  Momat  Pal  e  na  enkvpvken  enockv  tis,  monkat 
homvohpackv  tis  enokhokat  es  en  yihocvtes,  momen 
enokketv  enkvpvkaken  puyvfekcv  holwahokat  esos- 
svtes. 

13  Momof  Cusvlke  etefullvlke  eksasisvlke  mv  puyvfekcv 
holwvke  ocakan  Pucase  Cesvs  en  hocefkvn  ’svhocefet, 
Cesvs,  Pal  erkenakat,  vcvkvyen  es  ce  hvlvthices,  kica- 
kvtes. 

1 4  Momen  Cusvlke,  Sefv  hocef ket,  plestvlke  en  liomahtv 
eppucetake  kolvpaket  heyvn  momecakvtes. 

15  Momen  puyvfekcv  holwakat  vyoposket,  Cesvs  ker- 
rit,  momet  Pal  kerris,  momis  centake,  esti  toyatska? 
makvtes. 

16  Momen  hunvnwv,  mv  puyvfekcv  holwvke  vpikvtet 
oh  tasiket,  emuntahlet,  ohfvniken,  enatvlkvkvranuset, 
vnvttvket  mv  cuko  em  pefatkvtes. 

1 7  Momen  lieyv  Cusvlke  Klekvlkeu  Efesvn  vpokakat 
omvlkvt  kerrakvtes,  momen  omvlkvn  penkvlkvt  oh  vla- 
ken,  Pucase  Cesvs  en  hocefkvn  vrakkuehocvtes. 

18  Momen  vkvsvmakat  sulket  yihcet,  e  ohkerkuecet,  en 
nakcelakvn  ohonvyakvtes. 

19  Ytotketv  estomahakan  celayvkvtet  nakcokvn  esyicet, 
este  omvlkv  ehomvn  nekricakvtes  ;  momen  enrahkv  vhon- 
kvthoyat,  cvto-kunaphvtke  cukpe-rakko  pale  cahkepvtes. 

20  Tokvs,  Hesaketvmese  em  opunvkv  yekce  heret  vkue- 
ket  rvticvtes. 

21  Heyv  nanvke  eshoyahnof,  Pal,  em  vkerrickv  hayat, 
Masetonev  Ekiv  tepakan  tehoyanvyof,  Celuslvmen  oh 
vyares,  komvtes,  momet,  Mvn  likvyvtet  Lomen  hecvranv- 
yet  omes,  makvtes. 

22  Monkv  em  vtotkakvte  hokkolen,  Temorevs  Elastvs 
tepaken  vtotvtes,  momis  emet  Esev  ofvn  vhofunusen  fek- 
honnvtes. 

23  Momen  my  omof  my  vyetv  ohfvccv  teyvmketv  cutke 
tokot  ocvtes.  Hiyonton  omvtes . 

24  Hunvnwv,  Temetlevs  hocefket,  cvtokunaphvtke  nak 
es  hayvt  ometj  Tianv  vhakvkusen  c vto-kun aphvtke  Tianv 
es  en  hayet,  nake  ’se  en  hopokv  cutkekon  hayvlken  ’sen 
heckuecet*  omet ; 

25  Heyv  mvn  momet  mv  omv  vtotkvlken  heyv  nakhayv 
etohvtelohyof,  okat ,  Hun vn take  toyatskat,  heyv  pum  vtot- 
ketv  etehoyvnen  pun  nakocky  oceyet  on  kerratsket  os, 
maJcvtes. 

26  Momen  mv  Efesvs  ofv  tvlkekon,  momis  Esev  omvl- 
kvranusen,  heyv  Pal  este  sulken  em  vlvpvkuecet  folothue- 
cen  heeet  momet  pohatsket  os,  Nake  est’  enke  es  hakat 
hesaketvmese  tokvkekot  os,  maket  omekv. 

27  Monkv  heyv  pum  vtotketv  pum  enhvperke  taye  pen- 
kvlkat  tvlkekot  os,  momis  Tianv  hesaketvmese  hokte  rak- 
kat  en  cuko  tis  enhvperkuehoce  tayet  os,  momen  en 
rakke  tis  sumecihoce  tayet  os ;  mvn  Esev  omvlkv,  mo¬ 
men  ekvnv  este  oh  vpoke  oeakat  omvlkvt  emekusvpaket 
out  omaten,  makvtes, 

28  Momen  heyv  pohahkof,  cvpvkketvn  es  fvcfakvtes, 
momet  huehkaket  olcalcat,  Efesvlke  en  Tianv  rakket  os, 
makakvtes. 

29  Momen  tvlofv  omvlkvt  teyvmketvn  es  fackvtes,  mo¬ 
men  Masetonevlke  Pal  en  horkasvlke,  Kivs  Elestakvs 
tepakan  cvwahkof,  vkerrickv  hvmkusen  pefatiket,  revtvn 
esceyvtes. 

30  Momen  Pal  mv  este  em  eeeyetvn  komen,  enkerre- 
pvlket  em  etektvnecvkekates. 

31  Momen  en  hessvlke  Esev  semevpayvlke  vpvltaket 
eceyet  e  yvmahkueeekaren  en  komvket  ohtotakvtes. 

32  Monkv  vpvlwvt  nak  hvmken  es  huehken ,  momen 
vpvlwvt  mvrahkvn  huehkakvtes,  nvkaftat  eteyvmkepekv, 

momen  sulke  mahat  kerrvkekates,  naken  en  nvkaftet 
omat. 

33  Momen  Yleksantvn  este  snlkan  aossicakvtes,  Cusvl- 
ket  homvn  vyecicaken.  Momen  Yleksantv,  enken  es 
vhopayet,  seokepkv  este  en  hayetv  eyace  tates. 

34  Momis  Cusvlket  on  kerrakof,  omvlkvt,  em  opunvkv 
hvmkusen,  hvse-vkerkv  hokkolvteken  huehkaket,  Efesvlke 
en  Tianv  rakket  osy  makakvtes. 

35  Momof  tvlofy  en  cokv-hayv  este  cvyayvkuehcof,  okaty 
Efesvs  hunvntake  toyatskat,  Tiany  nake-vhake  hokte 
Cupetv  a  en  lytkvte  likan  Efesvlke  etvlwy  vrakkuecv  tat, 
este  estomet  kerrekat  haks  ?  kicvtes. 

36  Monkv  heyv  nanvke  vnrvpe  opunvyehoceko  tayet 
omeky,  cvyayvket  ot  nake  kelvpke  momecatskekan  heres. 

37  Heyv  hunvntake,  mekusvpkv-cuko  en  horkopvlke 
tokot,  momet  mv  cen  nake-vhake  hesaketvmese  en  hok- 
teu  vtvklecvkekot  oman  esyicatskekv. 

38  Monkv  Temetlevs,  momen  vtotkvlke  vpvkakat  nake 
es  est’  vnrvpkv  estomvken  oevket  on  omat,  vhakvt  ocet 
os,  momen  este  em  wiketv  sehoket  os,  mv  ofvn  etemfvc- 
cvkepekvs. 

39  Momen  nanvke  etv  ohfvccvn  vpohatsken  omat,  vhakv 
vcvkvye  nvkvftetv  ofvn  cem  fvccvkvres. 

40  Momen  heyv  mucv  nettv  tekyvmketv  omecicen 
vpohkv  es  pun  hahoye  tayet  pehkvlket  os,  nake  ome- 
cicat  sekot  omen  heyv  nvkvftetv  ohfvccvn  ohkerkuecvra- 
neyat  seokepkv  sekot  os,  kicvtes . 

41  Momen  momen  opunahyof,  mv  nvkaftat  vwahecvtes. 

SETENTVGKE  XX. 

Momen  mv  tekyvmketv  fekhoniyof,  Pal  enkerrepvlken 
enhuehket,  momet  vsehket,  Masetonevn  ayvranet  en- 
kvpakvtes. 

2  Momet  mv  ckvnvn  etehoyane  pohyof,  momet  vcahnetv 
sulken  e’mahkof,  Klesen  vlakvtes ; 

3  Momet  mvn  hvse  tutcenen  fekhonnvtes.  Momet 
Selevn  vyvranof,  Cusvlket  vnrvpet  emehakaket  omen, 
yohfulket,  Masetonevn  eteropottetvu  komvtes. 

4  Momen  Sopetv  Pelevlket,  momen  Elastvs  Sekvnivs 
tepakat  Resvlonikvlket,  momen  Kivs  Tvpevlket,  momen 
Temorevs,  momen  Tekekvs  Tlofimvs  tepakat  Esevlket, 
Esev  vteken  vhorkaskemvts. 

5  Heyvt  homvn  vpeyaket,  Tlovn  pu  mehakakemvts. 

6  Momen  tvklike  pakkeko  en  nettvtake  hoyalanof, 
perron .  vtehiket,  Felepin  enkvpahket,  nettv  svcahkepan 
mv  Tlovs  tvlofvn  vpokvten  vlahohken,  mvn  nettv  kolvpa- 
ken  fekhonnemvts. 

7  Momen  nettvcakucen  nettv  enhvteceskvn  tvklike  kvl- 
kicvkvranet  enkerrepvlke  nvkaften,  Pal,  (rempvksen  enkv- 
pvketvn  emetetakekv,)  em  erkenakemvts,  momet  opunvkv 
emomecicen  nerenvrkvpv  oremvts. 

8  Momet  onvpv  nvtkofv  etokvtelokat  kulket  tayemvts. 

9  Momen  vhanknce  ofvn  hunvnwv  mvnette  hvmket, 
Yutekvs  liocefket,  nockv  sufket  ohlvtiken,  nocepet  oMi- 
kemvts,  momen  Pal  hofunen  erkenakekv,  nockvt  okfvni- 
ken,  ohtihe  svtutcenen  ra  tvk  Ivtiket,  elepen  ra  eshoye- 
mvts. 

10  Momen  Pal  ahvtvpiket,  oh  latkemvts,  momet  otaket, 
E  naorihcatskvs,  en  hesaketv  vpikekv,  makemvts. 

11  Monkv  hvtvm  yohcemiket,  tvklike  kvlkahyet,  homi- 
pet,  hofunen,  hvyatke  vteken,  opunahyof,  enkvpakemvts. 

12  Momen  hunvnwv  mvnettat  hesaken  esyicemvts,  mo¬ 
met  tayen  mahlvpvtkakemvts. 

13  Momen  homvn  perro-cukon  oh  vpehyet,  vtehiket, 
Asvs  tvlofvn  vpeyemvts,  mvn  Pal  a  oh  piketvn  komet, 
emet  yvkapet  vyvranet,  momen  eskerkuecvnkekv. 


68 


VPARTELVLKE  EM  FULLETY  XX. 


14  Momen  Asvn  ye  pu  ’pahkofv,  a  oh  pihket,  Metele- 
nen  roricemvts. 

15  Momet  mvn  enkvpaket,  rempvksen  Kivs  vnakvn 
roricemvts,  momet  rempvksen,  Semvs  rorihcet,  Tlokelevm 
fekhonnemvts,  momet  rempvksen  Miletvs  roricemvts. 

16  Pal,  Efesvs  fekhonnekot  hoyvnetvn  komemvts,  Esev 
ofv  oketvn  yvmahketvn  eyacekokv,  mome  tayen  omat, 
Pentekast  nettvn  Celuslvmen  vretvn  eyacet  en  helvpket- 
omekv. 

17  Momet  Efesvn  vtohtet,  mekusvpkv-cuko  vfastvlken 
Miletvs  tvlofvn  ra  enhuehkemvts. 

18  Momen  en  yihcof,  makat,  Nettv  enhvteceskv  Esev 
eceyvyvte  vtekat  estomen  oketv  vtekat  ece  ’pakvkvyvte 
kerratskes, 

19  Momet  Cnsvlke  vknehakakvte  omecicen  vnrvpkv  vc 
oh  vlakvte,  momet  turopuswv  sulken,  momet  ekvncv- 
pueckv  omvlkvn  ehopakit,  Pucasen  em  vtotkit, 

*20  Momet  nak  cen  lopicvke  tayat  ohranvkot,  omvlkvn 
cen  kerkueevkit,  momet  estvlemicit,  momet  fekhonni- 
cvkot  es  cen  cukopehlit,  ce  mvhayvkit, 

21  Cnsvlke  momen  Klekvlken  Hesaketvmese  ohfvccv 
efeke-etickv,  momet  Pncase  Cesvs  Klist  ohfvccv  vkv- 
svmkvn  cem  ohkerkuecvkin,  kerratskes . 

22  Monkv  hiyomat  hehcvkes,  vn  yvfekcv  ofv  es  cv 
hvlvtket  Celuslvmen  ayis,  mimv  nake  estomvket  vc  oh 
lvtkvranat  kerrvkot, 

23  Momis  eswvnakv  momet  feknokketv  v’mehakakat 
Puyvfekcv  Ycakat  tvlofv  lihkomvlkvn  akerkuecat  kerris . 

24  Momis  heyv  nanvke  estomakis  ’se  naoricvkos,  mo¬ 
men,  vn  hesaketv  v’ncakes,  komvkot  os,  vm  vyetv  momet 
vtotketv  Pucase  Cesvs  a  enkvpvken  vn  heckvte,  mv 
Hesaketvmese  en  heromkv  em  opunvkv-herv  ohkerkue- 
can  afvcketv  vpvken  respoyvye  tayen  omat. 

25  Monkv  hiyomat  hecvkes,  cemetake  omvlkvt,  ece 
’pvke  ayvye  Hesaketvmese  em  ohmekketv  es  em  erke- 
nakvkvyvte,  svnvcomvn  cv  turofv  hehcatskeko  tat,  kerris. 

26  Monkv  mucv-nettvn,  este  omvlkv  e  catv  enkvpvken 
cv  hvsvtket  on,  cen  kerkuecvkis. 

27  Hesaketvmese  nake  komat  vtekat  cen  kerkuecetv 
take  vfolotkvkatet  omekv. 

28  Monkv  e  vketecvks,  momet  etohvtelokat  omvlkvn, 
Puyvfekcv  Vcakat  okvketecvlke  ce  hayvkvten,  Hesake¬ 
tvmese  em  em  ekus vpkv-cuko  e  catv  mahusat  es  nesvte, 
hompicetvn  vketecvkes . 

29  Heyvn  kerrikv,  ce ’  nkvpakvkvyof  renyupvn  yvhv 
este  ohyekcvket  es  cem  eceyvkvres,  etohvtelokat  tis 
wikvkekot, 

30  Cemetake  mahusat  asosse  tis  este  hunvntake  akv- 
wapket,  nanvke  fvccekon  opunahoyvres,  kerrepvlke  e  oh 
vwecicvkvret. 

31  Monkv  e  vketecet,  vkerricvkvtcvs,  ohrolope  tutce- 
nat,  netta.  nereu  fekhonnvkot,  cv  turopuswv  oce,  huyi- 
romvlkv  emvcahnvyvten. 

32  Monkv  hiyomat,  etecakkvte  toyatskat,  Hesaketv¬ 
mese,  momet  en  herkv  opunvkvn,  mv  ec  ohvtvlaye  taye, 
momet  mv  hvsvthakate  omvlkv  vpvkepatskvren  ce’mvke 
taye  yekcetv  ocan  ce  wikvkis. 

33  Este  estome  en  cvto-kunaphvtke,  en  cvtokunaplane 
tis,  em  accvke  tis  em  vleskvpvyvte  sekos. 

34  Momen  heyv  enke  vne  vn  kusvpkakat  em  vtotkalcet , 
momet  vc  vpvkakvteu  em  vtotkakvten  ceme  tis  kerrats- 
kes. 

35  Nanvke  omvlkvn  ce  hecicvkvyvtes,  estomen  mv 
omen  vtotket,  yekcvkekan  mvnicvranatskat,  momet  Pu- 
case  Cesvs  em  opunvkv,  Est''  emetvt  esetvn  senheres, 
makvten  vkerricaket,  kicaJcvtes. 

36  Momen  heyv  nanvken  mahkof,  tokkehket,  omvlkvn 
vpaket  mekusapemvts. 

37  Momen  omvlkvt  tayen  hvkihhokvtes,  momet  Pal  e 
nokwvn  oh  pvlatket,  vfvnkakemvts, 

38  Svnvcomv  cv  turofv  hehcatskekos,  make  opunvkv 
opunayat  omvlkv  semuntvlen  e  feke  en  nokhokicen. 
Momen  perro-cuko  vteken  vpvkakemvts. 

SETENTYCKE  XXI. 

Momen  mome  ocemvts,  enkvpahket,  perron  vtehike- 
yof,  fvccvn  vpeyet,  Koos  roricemvts,  momen  rempvkse 
Lotes  rorihcet,  mvn  enkvpakeyat,  Petelvn  roricemvts. 

2  Momen  perro-cuko  Fenesev  ayen  eshehcet,  ohtehiket, 
vpeyemvts. 

3  Momet  Siplvs  eshehceyof,  vkvskvnvn  wihket,  Selevn 
vpeyemvts,  momet  Tilvn  esvcakemvts,  mvn  perro-cuko 
nake  vtehkvten  asossicvranekv. 

4  Momet  enkerrepvlken  esheheet,  nettvkolvpaken  fek- 
honnemvts,  mvt  Puyvfekcv  eteropotte  Celuslvme  oh 
ayekaren  Pal  kicaken. 

5  Momen  mv  nettv  taken  esohfvcehceyof,  enkvpah¬ 
ket,  pum  vpeyetvn  vpeyemvts,  momen  emetake  omvlkv, 
ehitake,  hopuetake  epu  ’pvkake  emunken,  tvlofv  sosse- 
mvts,  momet  afopken  tokkehket,  e mekusapemvts. 

6  Momen  etesekahkeyof,  perro-cukon  pu  ’tehiken,  e 
huten  yohfulecemvts. 

7  Momen  Tilvn  awet,  perro  vtehketvn  espoyeyat, 
Tolemis  yicemvts,  momet  etecakkakan  vsehket,  nettv 
hvmken  fekhonnemvts. 

8  Momen  rempvkse  Pal  vpvkakeyvtet  vpeyet,  Seselevn 
roricemvts;  momet  kolvpakate  hvmkat,  Felvpe  erke- 
nvkv,  en  cukon  escehyet,  mvn  vpaket  fekhonnemvts. 

9  Momen  mv  hunvnwv  etvwvt  echustvlke  osten  oce- 
mvts,  hoktvke  mvnettvke,  owalaken. 

10  Momen  nettv  sulken  vpokekv,  owalv  hvmket,  Ekepvs 
hocefket,  Cntevn  vtet  vlakemvts. 

11  Momet  pum  vlahkof,  Pal  semewvnaketvn  cahwet,- 
eme  enke  ele  tepakvn  es  wvnahyet,  Hiyomen  Puyvfekcv 
Vcakatet  maket  omes,  Celuslvme  Cusvlke  vpokatet  hiyo¬ 
men  mv  hunvnwv  heyv  sewvnaketv  epucasen  wvnvyvkv- 
res,  momet  Centilvlke  enke  ofvn  em  wikvkvres,  makvtes. 

12  Momen  heyv  nanvke  pohheyof,  piirne  momet  mata 
vpokakat  esyomet  Celuslvme  oh  vyekaren  em  ’pohepemvts* 

13  Momof  Pal  vyoposket,  Hvkihhoke,  cv  feke  vn  nokki- 
catskat,  naken  omatske  haks?  Celuslvme  ofv  Pucase 
Cesvs  e  hocefkv  vrahkv  cv  wvnvkvre  tvlkekot,  momis 
elkvn  vm  etetaket  omekv,  kicemvts. 

14  Momen  vkvsvmepuehoceko  tayof,  Pucase  komatet 
momekvs,  mahket,  wikemvts. 

15  Momen  mv  nettv  take  enyupvn  nanvke  ehopakeyv- 
ten  cvwehpet,  Celuslvmen  oh  vpeyemvts. 

16  Momen  Seselev  enkerrepvlket  pu  ’cvk  vpeyemvts, 
momet  hvmke  Nesvn,  Siplvsvlken,  enkerrepv  vculen  en 
fekhonepeyvren  esyicemvts. 

1 1  Momen  Celuslvme  yihceyof,  etecakkakat  afvckvket 
epu  vpvyakemvts. 

18  Momen  rempvkse  Cems  oh  vpeyet,  Pal  epu  ’paken, 
seceyemvts,  momen  mekusvpkv*cuko  vfastvlke  omvlkvt 
vpaket  vpokemvts. 

19  Momet  emet  vsekahkof,  eme  em  vtotketv  eteropotte 
Centilvlke  em  etenrvwv  Hesaketvmese  nanvke  momecv- 
ten  svrvhecuset  en  kerkuecemvts. 

20  Momen  pohakof,  Hesaketvmesen  vkvsvmaket,  Ete- 
cakkvte  toyetskat,  Cusvlke  cukpe-rakko  nvcomet  vkvsv- 
mvke  tat  hecetskes,  momen  omvlkvt  vhakv  es  fekcakhv- 
kes,  kicakemvts. 

21  Momen,  Cusvlke  Centilvlke  vpvke  vpokat  omvlkvn, 
Mosen  enkvpaket,  en  hopuetakucen  svkvmsisvkekot, 
semvpeyetv  vcvkvyen  yvkvpvkekare  mvhayetskvten  em 
onahoyen  ce  pohakvtet  os. 

22  Monkv  naket  o  haks  ?  este  sulsokat,  vlahketskat 
pohvkvret  okv,  etohvteloke  tvlkvres. 

23  Monkv  heyv  ce  kiceyaten  momecvs.  Este-hunvntake 
HesaJcetvmese  ohfvccv  temfvccetv  e  oh  ocvken  osten  oces. 

24  Mvn  cahwet,  vpaket  e  hvsvtecvs,  momet  ekvn  vka- 
svkvren,  en  yvmahkuecvs,  momen  omvlkvt,  ec  ohfvccv 
nanvke  en  kerkuehocvte  nake  tokot  omen,  momis  cemeu 
tetayusen  aret,  vhakv  vcayecetsket  on,  kerrvkvres. 

25  Centilvlke  vkvsvmakat  ohfvccv  heyvn  komet,  hocci- 
cemvts,  mv  omakat  hvmkusis  vfvstvkekares,  nanvke  nake- 
vhake  emhoyan,  momet  catv,  momet  nake  ecatv  pvlvtke- 
ko  pvsvtkat,  momet  empvlse-seko  hoktarkvn  e  en  kvpv- 
yecicvken  omat,  kicakemvts. 

26  Momof  Pal,  hunvntake  cahwet,  rempvkse  vpaket  e 
hvsvtehcet,  ehvsvtecetv  en  nettvtake  esfackan  kerkuecv- 
ret,  cuko-vcakan  eceyvtes,  momen  vrahrvkv  nakemetv 
Hesaketvmese  em  emhoyvre  vteken. 

27  Momen  nettv  kolvpakat  pokvrannsof,  Cusvlke  Esev 
ofv  vpokatet  cuko-vcakat  ofvn  liken  hecakof,  este  sulkat 
omvlkvn  tekyamahket,  enken  oh  ocakemvts, 

28  Huehkaket,  Hunvntake  Eslevlke  toyatskat,  vnicvks! 
Heyv  este,  este,  vhakv,  heyv  liketv  esyome  vnrvpen  este 
omvlkvn  estvmv  estomis  emvhayet,  momet  ohvtvlakat 
Klekvlken  cuko-vcakan  escehyet,  heyv  liketv  hvsvtkat 
svholwvyecat  tes. 

29  Enhomvn  heyv  tvlofv  ofvn  Tlofimvs  Efesvlken  erne 
vpaken  hecakvnkekv,  momet  vkerricaket,  Pal  mvn  cuko- 
vcakan  asceyet  omvtes,  komakvtes. 

30  Momen  tvlofv  omvlkvt  nekeyemvts,  momen  este 

etohpefatkemvts,  momet  Pal  esahket,  cuko-veakat  ossica- 
kemvts.  Momen  raoman  ypaken  vhauke  vkhothokemvts. 

31  Momen  elecvkvranof,  este-es-likat  en  kvpetvne  en 
liomalitvn  opunvkvt  em  vlakemvts,  Celuslvme  oinvlkvt 
tekyvmkes,  maket. 

32  Lvpken  suletawvlken  kvpetvnvlkeu  call  wet,  oh  letkv- 
tes.  Momen  suletawvlke  kvpetvne  en  homahtv  esyomen 
hecakof,  Pal  nvfkakvte  wikakvtes. 

33  Momof  kvpetvne  enhomahtv  vwolihcet,  esvtes,  mo¬ 
met  cvto-tetvkkakvn  hokkolen  es  wvnvyvkvren  kicvtes, 
momet  estimvt  ot,  nake  momecat  es t  em  ’pohemvts. 

34  Momen  este  sulsokat,  vpvlwvt  nake  hvmken, 
vpvlwvt  nake  etvn  es  huehkakvtes ;  momen  eteyvmkat 
omecicen  mehenwetvn  kerreko  tayof,  tohopken  secehoyv- 
ren  kicemvts. 

35  Momen  vccakvn  vcemkof,  mome  ocvtes,  este  en 
yekcetvt  omecicen  suletawvlket  svpeyemvts. 

36  Este  sulsokat  svcvkvpeyet,  huehkaket,  Mv  esten  etvn 
say  vs,  makakekv. 

37  Momen  Pal,  tohopke  seceyvranof,  Cem  punvyetv 
vm  etektvnke  te  ?  kvpetvne  enhomahtvn  kicemvts.  Mo- 
mis  em  vyoposket ,  Klekvlke  em  punvkvn  kerretske  te  ? 
kicemvts . 

38  Mv  Ecepsvlke  heyv  nettvtake  ehomv  tekyvmketvn 
hayet,  momet  este-pvsatvlke  cukpe-rakko  osten  sosiyet, 
vnrvwvn  esceyvte  toyetskeko  ?  kicemvts. 

39  Momis  Pal,  Yne  Selesev  ofv  Tasvs  tvlofv  Cusvlket 
omit,  tvlofv  liolwvkuse  toko  tvlofvlke  toyis,  momen  este 
etempunvyetv  vm  etektvnecetskvren  cem  ’pohis. 

40  Momen  em  etektvnehcof,  Pal,  vccakvn  oh  hueret, 
enken  esten  es  em  vhopayemvts.  Momen  cvyvyvketv 
rakke  hakof,  Hepluvlke  em  punvkvn  ?s em  punayemvts, 
maket, 

Hunvntake,  etecakkvte,  momet  erkvlke  esyomatskat, 
hiyomat  opunvkv  seokepkv  cen  hayvyan  vm  apohicvkes. 

2  (Momen  Hepluvlke  em  punvkvn  ’sem  punayen  poha- 
kof,  senhoyvnen  cvyayvbokemvts ;  momen  makemvts,) 

3  Mehenwvn  Cusvlke  hunvnwv  toyis,  Selesev  etvlofv 
Tasvn  cv  heckvtet,  momet  heyv  tvlofv  ofvn  Kemelevl  ele 
tempen  cv  mahvtet,  momen  erkvlke  em  vhakv  vcvkvyen 
esfvcken  v’mvhahoyet,  momet  cemetake  omvlkvt  muev- 
nettvn  Hesaketvmese  ohfvccv  ce  fekcakhvkat  omit  hnerit 
omvyvtet  os. 

4  Momet  heyv  vyetv  elkv  vteken  assecit,  hnnvntake, 
hoktvkeu  wvnawicit,  cuko-yekcvn  vtehvyvtet  omes. 

5  Momen  plest  enhomahtvt  a  vn  kerrvt  omes,  momet 
vculvke  etohkvlkat  omvlkvt,  mvt  cokv  etecakkakat  ohtot- 
hoyat  v’mvkvtet  on,  Temaskvn  oh  ayimvts,  mv  vpokat 
estemerrvkuehocvren  wvnawvken  Oelnslvme  resvlvkaret. 

6  Momen  mome  ocemvts,  fvccv-likat  mahen  Temaskvn 
vwolicvyof,  hvyayvke  rakke  hvlwe  vtet  vm  vfolotet  hvyv- 
yakemvts. 

7  Momen  ekvnvn  tvk  latkimvts,  momen,  Sal,  Sal,  esto- 
man  vc  assecetske  haks  ?  opunvkv  cv  kicen  pohimvts. 

8  Momen,  Pucase,  estimv  toyetska  ?  Jcicit  em,  vyoposki- 
mvts;  momen,  Oesvs  Nasvlevlke,  mv  assecetskat  toyis, 
cv  kicemvts. 

9  Momen  vc  vpvkakvte,  mehenwvn  hvyayvke  hecet, 
penkvlakemvts,  momis  mv  vm  pun  ay  at  em  punvkv  en 
hake  pohvkekomvts. 

10  Momen,  Naken  estomvranvya?  Pucase,  kicimvts. 
Momen,  Ahuyiret,  Temaskvn  eceyvs,  momen  mvn  nanvke 
momecvranetske  cem  melhoyvte  omvlkv  ohfvccv  cem 
onahoyvres,  Pucase  cv  kicemvts. 

11  Momen  rav  hvyayvke  en  rakket  omecicen  cv  heceko 
tayof,  mv  vc  vpakvtet  enken  es  cv  yvpayen,  Temaskvn 
eceyimvts. 

12  Momen  Anvnivs  hvmket,  vliakv  vcvkvye  hunvnwv 
fvccet,  Cusvlke  mv  vpokat  omvlkvt  heren  ohkerkuecaken, 

13  Vm  vlahket,  hueret,  Sal  etecakkvte  toyetskat,  renv- 
^vs,  cv  kicemvts.  Momen  mv  en  hvse-vkerkv  etan  emen 
oh  hecimvts. 

14  Momen,  Purkvlke  en  Hesaketvmeset,  erne  nake 
koman  kerre,  momet  mv  Hvmke  Fvccat  hece,  momet 
e  cukwv  en  hake  pohetskvren  ce  mellvtes. 

15  Nake  hece,  momet  pohetskvte  este  omvlkvn  aenkerrv 
toyetskvret  okv. 

16  Momen  hiyomat  estomen  acewicetske  haks?  Ahue- 
rvs,  momen  ce  paptishoyekvs,  momen  Pucase  e  hocefkvn 
oh  huehket,  cen  naorketv  ce'n  kvpvken  okkosvs,  cv  kice¬ 
mvts. 

17  Momen  mome  ocvtes,  Celuslvme  yecehyvyof,  cuko- 
vcakat  ofvn  emekusapvyof  tot  omis,  cv  nocekon  vpneckv 
omet  vc  oh  latkemvts. 

18  Momen,  Lvpecet  lvpken  Celuslvmen  ossvs,  vne  vc 
ohfvccv  cem  ohkerkueckv  esahkekot  ok,  cv  kicen  heci¬ 
mvts. 

19  Momen,  Pucase  ec  oh  vkvsvmakat  cuko-yekcv  vte- 
hakvyvte,  senekake  omvlkv  ofv  nvfnakvyvten  kerrakes. 

20  Momen  a  cen  kerrv  Stefen  e  catv  pvlatkof,  vhuerit, 
elvre  estemvkvsamit,  momet  mv  elecakvte  em  accvken 
vhecicimvts,  makimvts. 

21  Momen,  Ayvs,  hopvyen  Centilvlken  ec  ohtotaret 
okv,  cv  kicemvts. 

22  Momen  heyv  opunvkv  vteken  mapohicakemvts,  mo¬ 
met  en  haken  kvwvpaket,  Este  momat  ekvnv  enkvpvken 
sayvs,  hesake  taye  orekokv,  makakemvts. 

23  Momet  huehkaket,  em  accvke  vkayaket,  momet 
fakken  hvlwen  vpvlvtakofvn, 

24  Kvpetvne  enhomahtvt,  Tohopken  asceyvks,  kicet, 
momet  tepket  ohkerhoyvren,  makemvts,  estoman  mo- 
mvteken  es  huehkaket  omat  kerretvn  komet. 

25  Momen  eswvnakvn  es  wvnayahkof,  Este  Lomvnvlket 
omat  ohfvcceko  munke  tepkatskvre  vhakv  vcvkaye  te  ? 
Pal  sentulev  vliueran  kicemvts. 

26  Mvn  sentulev  pohhof,  kvpetvne  enhomahtvn  rem 
onayet,  Nake  momecetskat  vketecvs,  lieyv  kunvnwv 
Lomvnvlket  ok,  kicemvts. 

27  Momof  kvpetvne  enhomahtvt  vlaket,  Lomvnvlke 
toyetsken  omat,  vm  onvyvs,  kicemvts.  Henka,  makemvts. 

28  Momen  kvpetvne  enhomahtvt  em  vyoposket,  Enrah- 
kv  rakken  heyv  Lomvnvlke  en  hueretv  es  heckuecvyvtes, 
makemvts.  Momis  vne  matat  cv  heckvtet  omes,  Pal 
kicemvts. 

29  Momof  mv  ohkerrvkvranvte  vyvkhvmkvn  enkvpvka- 
kvtes ;  momen  kvpetvne  enhomahtvt,  Lomvnvlket  on 
kerrof,  momet  mv  wvnayate  svrahkv  penkalemvts. 

30  Rempvkse  omof,  estomaten  Cusvlke  vnrvpaket  omat 
mehenwvn  kerretvn  eyacet  ok,  svlvfkvte  enrecapemvts, 
momet  plest  enhomahhotvlke,  momet  en  nvkaftvlkeu 
omvlkvt  yicvren  kicemvts,  momet  Pal  es  hvtvpiket,  eho- 
mvn  licemvts. 

SETENTVCKE  XXIII. 

Momen  Pal,  tekueketv  hericet  oh  hecat,  Hunvntake  ete- 
cakkvte  toyatskat,  mucv-nettv  vteken  Hesaketvmese  eho- 
mv  vm  vkerrickv  omvlkv  heren  esarvyvtet  omes. 

2  Momen  Anvnivs  plest  enhomahtvt  mv  etempe  svpak- 
Ivten  e  cukwv  em  vtepkvkvren  kicemvts. 

3  Momof  Pal  okat,  Hesaketvmeset  cemen  ce  nvfkvres, 
cvto-tohopke  hvtecvkvte  toyetskat,  vhakv  vcvkvyen  vc 

ohfvccecvranet  liket  ometskat,  momet  vkakv  vnrvpen  cv 
nvf hokvren  maketske  haks  ?  kicemvts. 

4  Momen  vsvpvklatet  okakat ,  Hesaketvmese  em  plest 
enhomahtv  vtvklecetske  haks  ?  makakemvts. 

5  Momof  Pal,  Etecakkvte  toyatskat,  plest  enhomahtv 
tat  kerrvkis,  Oem  este  semevpayv  holwvke  opunvyeh- 
cetskvs,  maket  coket  omekv ;  kicemvts. 

6  Momis  Pal,  vpvlwvt  Satusevlket  on,  vpylwvt  Falvse- 
vlket  on,  kerrof,  tekueketv  ofvn  huehket,  Hunvntake 
etecakkvte  toyatskat,  Falvsevlke  toyit,  Falvsevlke  eppuce 
toyis,  pvsatkvte  a  en  kvwvpketv,  momet  em  enhonrkv 
vrahkvn  vc  ohfvccehocet  omes,  makemvts. 

I  Momen  heyvn  opunahyof,  Falvsevlke  Satusevlkeu 

■etenrvpkvt  emetenrvwv  ocemvts,  momen  sulsokat  ete- 
kvpakemvts.  • 

8  Satnsevlke  akvwvpketv,  hvlwe-esteu,  puyvfekcvlkeu 
sahsekos,  makaket  omekv ;  momis  Falvsevlket  hokkolvn 
kerkuecaket  omes. 

9  Momen  huehketv  rakket  ocemvts,  momen  cokv- 
hayvlke  Falvsevlke  vpvkakvte  vpvlwvt  akvwvpkaket, 
Heyv  hunvnwv  ofv  naorketv  hecekot  omes,  momis  puyv- 
fekcvt,  monkat  hvlwe-estet  em  punayvten  omat,  Hesa¬ 
ketvmese  etepohyeyats,  makakemvts. 

10  Momen  tenrvpkv  rakket  ocof,  kvpetvne  enhomahtvt, 
Hvlatet,  telatahlece  wites,  komet ,  penkaiet,  suletawvlken 
ohtotemvts,  hvtvpehcet,  vyvkhvmkusen  em  esahket,  to- 
hopken  asceyvkvren. 

II  Momen  mv  hen  nere  omof,  Pucaset  vhneret,  Pal 
toyetskat,  ee  ’fvckekvs,  Celitslvme  ofv  a  vn  kerretskvte 
etvpomen  Lome  ofvn  a  vn  kerretskvret  okv,  kicemvts. 

12  Momen  hvyatkof,  Ousvlke  vnvcomet  em  etohkvl- 
ketvn  hayet,  ohtvhiketv,  elecvn  e  hahyet,  Pal  eleceko 
vtekat  hompekot,  eskekares,  makakvtes. 

13  Momen  heyv  etemfvccetv  hayakat  pale  ostat  hoyvne 
tates. 

14  Momen  plest  enhomahhotvlke  momen  mvculvke  en 
yihcet,  Ohtvhiketv  rakke  elecvn,  Pal  eleceko  vtekat  na- 
ken  homipekos,  malcet  etemfvcces,  kicakvtes. 

15  Monkv  hiyomat  centaket  nvkaftvlke  vpvket  kvpe- 
tvne  enhomahtvn  en  kerkuecvks,  nake  esohfvcken  em 
’pohvranatske  omen,  pvksen  ce  homv  taken  huericvren  ; 
momen  pume,  hvte  vwoliceko  munken,  elecetv  pn  mete- 
takes,  makakvtes. 

16  Momen  Pal  e  wvnwv  e’chuswvt  emeliakakvcnken 
pohof,  ahyet,  tohopke  ecekyet,  Pal  rem  onayvtes. 

17  Momof  Pal,  sentulevlke  hvmken  huekket,  Heyv 
hunvnwv  mvnettan  kvpetvne  enhomahtvn  ’sem  vyvs,  nake 
hvmken  ’monvyetvn  ocet  omekv,  makvtes. 

18  Monkv  evpahyet,  kvpetvne  enhomahtvn  ’sem  vla- 
kvtes,  momet,  Pal  svlvfkat  vn  huehket,  Heyv  hunvnwv 
mvnettv,  nake  ce  kicetvn  ocet  omen,  es  cem  vyaren  vm 
’pohhes,  makvtes. 

19  Momof  kvpetvne  enhomahtvt  enken  en  hvlahtet, 
vrvnakusen  vcvkahyet,  Nake  vm  onvyetv  ocetskat,  nake 
te  ?  Meet  em  ’pohvtes. 

20  Momen,  .Cusvlket  pvksen  Pal  tekueketvn  esceyets- 
kvren  cem  ’pohetvn  temvkvsvmaket  omes,  esohfvcken 
naken  em  ’pohvkvrane  omet,  kievtes. 

21  Momis  em  apohiheetskvs,  hunvntake  pale  ostat 
hoyvnet  e’mehakaket,  ohtvhiketv  elecvn  etemfvccaket, 
Eleceko  vtekat,  hompekot,  esikekos,  malcaket  05,  momen 
hiyomat  em  vkvsvmvketskvre  en  nene  hecet  emetetakv- 
kes,  kievtes . 

22  Monkv  kvpetvne  enhomahtv  hunvnwv  mvnettat  vye- 
cicvtes,  momet,  Estimvn  monahyetskvs,  heyv  nanvke  vn 
kerkuecetskat,  kievtes. 

23  Momen,  sentulevlke  hokkolen  en  hohiket,  Suleta- 
wvlken  cukpe  hokkolen,  momen  corakko-ohvpokvlket 
pale  kolvpaken,  cufunfvske-eawvlket  cukpe-hokkolen  nere 
en  hvse-vkerkv  tutcenof  Seselevn  vpeyvren  metetakue- 
cvs,  kicvtes. 

24  Momet  vpuekvn,  Pal  oh  licahket,  vcayecaket  Fe- 
lekse  evpayvn  res  em  oricvren  etetakuecys,  kicvtes. 

25  Momen  coky  hiyomen  hoccicvtes; 

26  Klatevs  Leseys  Felekse  evpayy  here  mahat  vseket 
os ; 

27  Heyv  hunvnwv  Cusvlket  esakvtes,  momet  elecakvnt 
os,  momof  suletawylken  es  vlahkit,  em  esakvyvnks,  Lo- 
mvnvlket  on  kerrvyof. 

28  Momet  naket  omecicen  vnrvpakat  kerretvn  komvyof, 
em  etekueketvn  a’s  ceyvyvnks  ; 

29  Erne  em  vhakv  em  vpohkvn  ’svnrvpaken,  momis  ele 
taye,  monkat  svlvfke  taye  ore  em  mvttekon,  kerrv- 
yvnks, 

80  Momen  Cusvlke  my  hunvnwv  e ’ meh akakv c like n  vm 
on  ahoy  of,  Ivpken  ec  ohtotit,  momet  vnrapvlken  nake 
’svnrvpkvn  ocvke  tat  ce  homvn  onvyvkvren,  kicakv- 
yvnks.  Ece  ’sekis. 

31  Momof  suletawvlket,  kihocat  vcvkvyen,  Pal  esahket, 
neren  Antepetlvn  es  yievtes. 

32  Rempvksen  corakko-ohvpokvlket  es  vcvkvpeyvren 
wikahket,  tohopken  yefulecvtes. 

33  Mv  Seselevn  yihcet,  cokvn  evpayvn  a  emahkof,  Pal 
my  ehomvn  en  licakvtes. 

34  Momen  evpayv  ohonahyof,  em  etvlwv  estomat  tat 
vpohvtes ;  momen  Selesevn  vte  tan  kerrof, 

35  Ce’nrapvlket  yicof,  cem  apohicares,  kicvtes.  Momen 
Helot  em  ohfvcceckv-cukon  vpihokvren,  makvtes. 

SETENTVCKE  XXIV. 

Momen  nettv  cahkepet  hoyahnof,  Anvnivs  plest  enho- 
mahtvt,  mvculvke  es  hvtapket,  momet  opunayv  hvmke, 
Tvtvlvs  hocefket ,  Pal  vnrvpen  evpayvn  en  kerkueca- 
kvtes. 

2  Mo  men  enhuehohkof,  Tvtvlvs  vnrvpetvn  vlicecvtes, 
maket,  Ceme  ce  tehoyvnen  cvyayvketv  rakken  es  epu 
’fveket  omen,  momen  cem  fvyatkv  herat  eteropotten 
nake  herakat  heyv  etvlwv  em  momehocet  omen, 

3  Estofis,  momet  estvmvt  o  estomis,  vkysvmkv  emetv 
’somvlkvn  punaken  hayeyet  omes,  Felekse  here  mahets- 
kat. 

4  Mome  estomis  ohvtvlaken  ce  naoricvkaret,  cen  he- 
romkyn  opunvkv  nvcomusen  es  pum  apohicetskvren  cen 
knsapis. 

5  Heyv  hunvnwv  este  naoricvt  ot,  ekvnv  eteropotte 
Cusvlke  omvlkv  etenrvpkv  en  hayvt  ot,  momet  Nasvle- 
vlke  esemevpay  vt  on  esheceyet  omekv ; 

6  Momet  ohvtvlakat  cuko-vcakat  svholwvyecetyn  ko- 
men ;  mvn  ehset,  pum  vhakv  vcvkvyen  ohfyccecetvn  pu 
yacvnks ; 

7  Momis  kvpetvne  enhomalitv,  Lesevt,  vlahket,  yekcetv 
rakken  punke  ossen  es  pu  ’konahvnks. 

8  Vnrvpuecvlke  cemen  ec  oh  vpeyvren  kicet,  mvn  vkete- 
cetskat,  heyv  nanvke  es  vnrapeyat  omvlkvn  kerretske 
tayes. 

9  Momen  Cusvlke  em  vkvsvmakvtes,  Heyv  nanvke  mo¬ 
nies,  makaket. 

10  Momof  evpayvt  opunvyvren  es  em  vhopahyof,  Pal 
em  vyoposket,  makvtes ,  Heyv  etvlwv  ohrolope  sulken 
ohfvccecv  toyetskvten  kerrvyet  okv,  ’svc  afvcke  mahet 
es  vc  vrahkv  vyoposkis ; 

11  Celuslvme  emekusvpvrane  ohvyvvvte  hvte  netta  pa¬ 
le  n  hokkolohkaket  omat  kerretsket  omekv. 

12  Momen  cuko-vcakat  ofv,  estimv  vnrvpe  estempnna- 
yin,  monkat  este  tenrvpkv  en  hayin,  senekake  ofv  tis, 
tvlofv  ofv  tis,  es  cv  hecvkekvnks  ; 

13  Momet  nanvke  es  vc  vnrvpakat  ohfvccecvkeko  tayes. 

14  Mo  mis  heyv  tan  cem  e  ohkerkuecis;  nake  vhakv 
ofv,  momet  owalvlke  ofv  hoccvke  ocat  omvlkvn  vkvsamit, 
mv  vyetv  tekvpvketv  kicakat  vcvkvyen  purkvlke  en 
Hesaketvmesen  em  vtotkvyet  os  ; 

15  Momet  Hesaketvmese  ohfvccv  enhonrkvn,  mv  erne- 
taken  vkvsvmakat,  ocit,  pvsatkvte  fvccakat  fvccvkekatea 
a  en  kvwvpketv  ocvranat  vkvsvmvyet  omes. 

16  Momet  heyv  ofvn  vtotkvyet  omes,  estofis  Hesake¬ 
tvmese  ohfvccv,  momet  este  ohfvccvn  vkerrickv  mahlv- 
pvtke  ocaren. 

17  Tokvs,  ohrolope  sulket  hoyanof,  heromkvn  momet 
Hesaketvmese  nake  emetvn  vm  etvlwv  ?sem  vtaret  vlakv- 
yet  omvnks. 

18  Momof  Cusvike  vpvlwnset,  Esev  vwet,  cuko-vcakat 
ofvn  cv  hvsvtken  es  cv  hecakvnks,  este  sulkat  vpvkvkot, 
estoke  mahateu  sekon. 

19  Mvt,  nake  es  vc  vnrvpkv  ocvken  omat,  ce  homvn 
svpaklet,  kerkuecvkvranvtes. 

20  Monkat  heyv  eta  tis,  naorketv  estomen  vc  ofvn  eshe- 
cakvten  omat,  onvyvkekvs,  tekueketv  ofvn  huervyof, 

21  Pvsvtketv  aenkvwvpketv  ohfvccvn  miicv-nettvn  vc 
ohvketecatsket  os,  vpvkakvye  huervye  huehkvyvte,  heyv 
opunvkv  hvmkat  tawv. 

22  Momen  Felekse,  heyv  nanvken  pohof,  mv  vyetv  sen- 
ivccen  kerrekv,  em  acewicvtes,  momet,  Lesevs  kvpetvne 
enhomahtvt  vlakof,  esfvcken  cem  ohvketecvkares,  kicvtes. 

23  Momet  sentnlevn,  Pal  etektvnken  e’met,  momet  em 

etekerhoyetv  em  afvstvkepvre,  momet  a  oh  vwvkepvre 
sentackekon,  vhecicvs,  kicvtes. 

24  Momen  nettv  nvcomuse  enyupvn  Felekset  e  hiwv 
Tluselv,  Cusvlke  hoktet  omen,  mvn  evpayet  vlahkof,  Pal 
em  vlvkvren  ohtohtet,  Klist  ofv  ykvsvmkv  ocat  ohfyccvn 
em  apohicvtes. 

25  Momen  fvccetv,  eemfvyatkv,  momet  okfvcceckv  vlv- 
kyranan  opunvyecof,  Felekse  fekeket,  Mucvn  cem  vyetvn 
vyys,  oketv  etektvnket  vn  heckofvn,  cen  huehkares,  kicvtes. 

26  Monkv,  Enrecvparen  Pal  cvto-kunawvn  v’mvres, 
komekv,  etewolusen  enhuehket,  etempunayvtes. 

27  Momis  ohrolope  hokkolet  hoyanof,  Pasevs  Festvs 
Felekse  vyoposkvtes,  momen  Felekset  Cusvlke  afvcecice- 
tvn  komet,  Pal  svlvfken  wikvtes. 

SETENTVCKE  XXV. 

Money  Festvs  kvntvckv  acehyof,  nettv  tutcenet  hoyanof, 
Sesvlev  enkvpaket  Celuslvmen  oh  ayvtes. 

2  Momof  plest  enhomahtvt,  momet  Cusvlke  enhomah- 
hotvlke  Pal  vnrvpet  en  kerkuecakvtes,  em  ’pohaket, 

3  Pal  vnrvpen  en  heromvkvren  komaket,  mvn  Celuslv¬ 
men  ra  enhuehkvren,  vyetv  ofvn  mehakaket  elecvkvren. 

4  Momis,  Pal  Sesvlevn  fekhonnihocekvs,  momen  vne 
hofunusekon  ayvranis,  Festvs  malcet  vyoposkvtes. 

5  Monkv  mv  yekcetv  ocvke  ebe  ’pakvkat,  vc  vcvkvpe- 
hyet,  heyv  hunvnwv  vnrvpvkekvs,  erne  ofv  naorketv  ocet 
on  omat,  kicvtes. 

6  Momen  nettv  pale  esenhoyvnen  vpahkofv,  Sesvlevn 
vk  hvtapkvtes,  momet  rempvkse  omof,  ohfvcceckv  ohlike- 
tvn  oh  liket,  Pal  esyihocvren  makvtes. 

7  Momen  vlahkof,  Cusvlke  Celuslvmen  vwakvtet  em 
vfoloten  svpaklet,  opunvkv  yekcvke,  momet  sulken,  ohfvc- 
cecvkeko  tayat,  Pal  ’svnrvpakvtes  ; 

8  Momen  eraet  e  em  vyoposket,  Cusvlke  em  vkakv,  cuko- 
vcakateu,  raomet  Sesvn  vnaorkvkvyvte  sekos,  makvtes. 

9  Momis  Festvs,  Cusvlken  afvcecicetvn  komet,  Pal  em 
yyoposket,  Celuslvmen  ok  ayet,  mvn  cv  komvn  keyv 
nanvke  okfvccv  cem  fvccvren  kometske  kaks  ?  kicvtes. 

10  Momof  Pal  okat ,  Sesv  em  okfvececkv  okliketvn 
vkueris,  mvn  vm  fvccvre  tayet  os ;  Cusvlke  uaken  em 
vkopanvyvte  sekos,  momat  kerrusetsket  omes. 

11  Naken  vkopanvyvten  omat,  monkat  elkv  oren  naken 
momecvyvten  omat,  elkv  e  vsekvkot  os,  momis  keyv 
nanvke  es  vc  vnrvpakat  sekon  omat,  estimvt  vnen  em 
wikvkeko  tayes ;  Sesvn  ok  kuekkis,  makvtes. 

12  Momof  Festvs,  nvkaftvlken  setempunakyof,  Sesvn 
ok  kuekket  okmetska  ?  Sesvn  ok  ayetskvres,  kicet  em 
vyoposkvtes. 

13  Momen  nettv  nvcomet  eskoyaknof,  mekko  Yklepvt 
Pvnese  tepakat  Festvsen  vsekvkvranet  Sesvlevn  vlako- 
kvtes. 

14  Momen  nettv  sulken  mvn  kakkof,  Festvs  mekkon 
Pal  em  en  kerkuecvtes,  Felekset  wikvten,  kunvnwv  kvm- 
ket  svlvfket  likes,  maket. 

15  Mv  okfvccvn,  Celuslvmen  likvyof,  plest  enkomak- 
kotvlket  momet  Cusvlke  em  vculvket  okfvcceckvn  koma- 
ket  ok  kerkuecakemvts. 

16  Mvn  em  vyoposkit,  Lomvnvlket  este  vnrvpkoyat 
elkvn  em  wikvranet  omeks,  vnrapvlket  tekecaken,  momet 
nake  ’svnrvpkoyat  emeu  e  em  vyoposke  taye  em  etektvn- 
keko  emunken  omat,  kicakimvts. 

17  Monkv  yvmvn  vtelokkof,  acewicvkot,  rempvkse 
omof,  okfvececkv  okliketvn  ok  likit,  kunvnwv  esyikoev- 
ren  makimvts. 

18  Vnrapvlke  vsvpaklof,  nake  momvke  tares  komvkaten 
es  vnrvpakemvts. 

19  Momis  es  vnrvpakat  em  emekusvpkv  okfvccvn,  mo- 
met  Cesvs  kvmke  mv  elvten,  Hesakes,  Pal  kicat,  vpokkv 
ocakemvts. 

20  Momen  vpokkv  mv  omakat  vn  kerkekokv,  Celuslv- 
men  ok  ayet,  mv  nanvke  mvn  em  fvccvren  kome  tat  em 
’pokimvts. 

21  Momis  Pal,  Vkvstvt  pokvren  ok  hohikof,  Yhecihoce 
emunken  Sesvn  oktotares,  kicimvts. 

22  Momof  Yklepvt,  Yntat  kunvnwvn  em  apokicetvn  cv 
yaces,  Festvn  kicvtes.  Momen,  Pvksen  poketskvres, 
kicvtes. 

23  Momen  rempvkse,  Yklepvt  Pvnese  tepaket  en  keckv 
rakken  es  vlakokkof,  momet  kvpetvnvlke  enkomakko- 
tvlke,  momet  mv  tvlofv  en  rvkrakvn  pokvkvranet  poke- 
tv-cnkon  escekyof,  Festvs  makken,  Pal  esyikocvtes. 

24  Momen  Festvs,  Yklepv  toyetskat,  momet  este  kunv- 
ntake  keyv  epu  ’pakatskat  omvlkvt  kecatsket  os,  keyv  ku- 
nvnwv  mv  okfvccv  Cnsvlke  snlsoke  omvlkvt  Celuslvmen, 
momet  yvmv  tis ,  vc  ok  kuekkaket,  Okvtvlaken  hesakekan 
tayes,  makaket  os. 

25  Momis  elkv  ore  naorkekot,  erne  tis  Ykvstvs  ok 
kuekken  kecvyat  oktotetvn  okfvccecvyet  omemvts. 

26  Mv  okfvccv  cv  pucase  naken  en  koccicetv  ocvks. 
Monkv  ce  komv  taken  esvlakis,  momet  mekko  Yklepv 
toyetskat,  ce  ce  rvkecit,  okvketeckv  okcof,  nanvke  kocci¬ 
cetv  ocaret. 

27  Svlvfke  est’  oktote  nanvke  es  vnrvpkv  kerkueces- 
kat  koporrenkv  toko  es  vm  momet  okv,  makvtes. 

SETENTYCKE  XXVI. 

Momen  Vklepvt,  Cem  etektvnkes  ece  ’rakkv  opunvyets- 
kvre,  Pal  kicvtes.  Momof  Pal  enken  a  rvtosecet,  e  em 
vyoposkvtes ; 

2  Yklegv  mekko  toyetskat,  yc  afvckes,  komis,  rnucv- 
nettv  Cusvlke  nanvke  es  vc  vnrvpakat  omvlkvn  ce  homvn 
e  em  yyoposkvraniky ; 

3  Mv  omecice  mahat,  cemet  Cusvlke  em  vpohkvn,  mo- 
met  semvpeyetv  omvlkvn  kerrctsket  omes,  momekv  cen 
heromkvn  es  vm  apohicetskvren  cen  kusapis. 

4  Enhvteceskvn  vm  etvlwvn  tvlofvn ,  Celuslvmen  likit, 
cv  mvnettusvte  vteken,  vm  vretvn  Cusvlke  omvlkvt  ker- 
rvket  os ; 

5  Enhvteceskv  vteken  cv  kerrakvtet,  (kerkuecetv  komv- 
ken  omat,)  pum  emekusvpkv  em  etekvpvketv  vfekcakhe 
mahat  em  vyetv  vcvkvyen  Falvsevlket  arvyvtet  omat, 
kerlcuecvke  tayes. 

6  Momen  hiyomat  setemfvccetv  herat,  Hesaketvmese 
purkvlke  en  hayvte  enhonrkv  vrahkvn  vc  ohfvccet  huerit 
omis. 

7  Mvn  oricetvn  komaket  pum  etvlwv  pale  hokkolohka- 
kat,  Hesaketvmese  nettv  nereu  emomecicet  em  vtotkaket^ 
enhonrvket  omes.  Mv  enhonrkv  vrahkvn,  mekko  toyets¬ 
kat,  Cusvlke  vc  vnrvpaket  omes. 

8  Hesaketvmese  pvsvtkvte  akvwapat  estoman  nake 
vkvsvmhoyeko  taye  es  cem  momet  o  haks  ? 

9  Mehenwvn  vntat  Cesvs  Nasvlevlke  e  hocefkv  vnrvpe 
nanvke  sulken  momeevranvyat  omes,  komvyvtet  os. 

10  Momet  mv  naken  Celuslvme  ofvn  momecvyvtet 
omes,  momet  plest  enhomvhhotvlke  enkvpvket  yekcetv 
vn  hecken,  mekusapvlke  sulken  cuko-yekcv  ofvn  em 
vkhothuecvyvtet  omes,  momet,  pvsvthoyof,  pvsvthoyvren 
opunvkv  vpvyecvyvtet  os. 

11  Momet  senekake  omvlkv  ofvn  tewolen  estemer- 
rvkuecit,  opunvkv  yekcvken  opunvyepuecit,  momet  en 
cv  homece  mahet,  tvleporvlke  em  etvlofv  vteken  asseca- 
kvyvtet  omes. 

12  Momen  plest  enhomahhotvlket  vm  wiketvn  hayet, 
momet  yekcetvn  v’maken,  Temaskvn  ayvyof, 

13  Mekko  toyetskat,  fvccv-likof,  vyetv  ofvn  hvyayvke 
hvse  en  hvyayvke  emuntvlen,  vne  momet  vc  vpvkakvte 
pu  folotken  hvyayvken  hecimvts. 

14  Momen  omvlkeyat  ekvnvn  tvk  pvlvtikeyof,  punvkv 
en  hake  vm  punayet,  momet  Hepluvlke  em  punvkv  ofvn, 
Sal,  Sal,  estoman  vc  assecetske  haks?  Nak  fvsfvke  oh 
refketv  cen  yekcet  os,  maken  pohimvts. 

15  Momet,  Pucase,  estimv  toyetska?  makin,  Cesvs,  mv 
assecetskat  toyis,  makemvts. 

16  Momis  ahuyiret,  ce’len  oh  huervs,  heyv  vrahkvn  cein 
e  heckuecikv,  heyv  nanvke  hecetskvte,  momet  nanvke 
mv  ofv  cem  e  heckuecvranvyat  vtotkv,  momet  a  en  kerrv 
ce  hayaret ; 

17  Este  momet  Centilvlke  hiyomat  ec  oh  ’totvyat  cen 
kvpvyecicit ; 

18  Mvn  ec  oh  ’ totaJcis ,  e  turwv  take  en  hvwecet,  momet 
yomucke  enkvpvken  hvyayvken  oh  fulothuecet ,  momet 
Setvne  en  yekce  enkvpvken  Hesaketvmesen  oh  fulot¬ 
huecet,  naorketv  enkvpvketvt,  momet  hvsvthvke  haho- 
yvte  vpvke  epucasvke  haketv  en  heckvkvren,  vkvsvmkv 
vc  ofv  ocat  eteropotten,  makemvts . 

19  Monkv,  mekko  Vklepv  toyetskat,  heyv  nake  hvlwe 
vte  hecke  ocat  em  vkvsmvkot  omvkomvts ; 

20  Momis  Temaskvn  vpokat  taten,  momet  Celuslvmen, 
momet  Cutev  ekvnv  omvlkvn,  momet  Centilvlken,  em 
vkerrickvn  eticaket  Hesaketvmesen  oh  fulotecet,  momet 
vtotketv  vkerrickv  etickv  orvken  momecvkvren  en  ker- 
kuecakimvts. 

21  Heyv  nanvke  omecicen  Cusvlke  cuko-vcakat  ofvn  cv 
’sahket,  cv  ’lecetvn  komakemvts. 

22  Monkv  Hesaketvmese  a  enkvpvken  vnickv  vn  hecken, 

rvkrakat  lopuckateu  a  en  kerrakit,  nanvke  owalvlke,  mo- 
men  Moses  mome  ocvkvres,  makakvte  tvlkusen  punayet, 
mucv-nettv  oren  huerit  omis  ; 

23  Klist  estemerkvrane,  momet  elkv  raenkvwvpketv 
enhvteceskv  taranat,  este  momet  CentiMken  hyyayvke 
hecvkuecvranat  tat  kerkuecis. 

24  Momen  hiyomen  e  em  punayepof,  Festvs,  yekcicet 
huehket,  Pal  toyetskat,  ce  liaeohakes,  cokvkerretv  tayat 
ce  hacohayes. 

25  Momis,  Festvs  here  mahetskat,  cy  hacohakeks,  mo- 
mis  mehenwv  momet  mahlvpvtkety  opnnvkvn  opunayis, 
kicemvts. 

26  Mekkot  heyv  nanvken  kerret  omekv,  mv  ehomvn 
etektvnkusen  opnnvyvyat.  Heyv  nanvke  hvmkis  em 
ehkekat  komikv ;  heyv  nake  vkvnowv  ofvn  momehoce- 
katet  omekv. 

27  Mekko  Vklepv  toyetskat,  owalvlke  vkvsametske  te? 
Vkvsvmetske  tat  kerris. 

28  Momof  Yklepvtj  Klistvlke  hakaren  ’svc  oricvranu- 
sets’kes,  Pal  kicvtes. 

29  Momen  Pal,  Cen  tvlknsekon,  momis  mucv-nettv  cv 
pohakat  omvlkvt  vne  ome  orvkvranusat  tvlkeJcot ,  momis 
orvke  tate !  komit,  Hesaketvmesen  es  oh  hecis,  heyv 
eswvnakv  tvlkuset  momekon. 

30  Momen  heyv  nanvken  opunahyof,  mekko,  evpayv, 
Pvnese  esyomat,  momet  mv  vpvkakvte  asvpaklvtes ; 

31  Momet  etvn  vpeyahkof,  etempunahoyet,  Heyv  hu- 
nvnwv  elvre  taye,  monkat  wvnvkvre  tetaye  naken  mome* 
ceks,  makakvtes. 

32  Momof  Yklepvt,  Heyv  este  Sesvn  "oh  huehkekaten 
omat,  en  recvpke  tayvnt  os,  Festvs  kicvtes. 

SETENTVCKE  XXYII. 

Momen  Etvlen  perron  vtekket  vpeyvranen  pura  fvciyof, 
Pal  momen  svlvfkvlke  vpvlwvn,  sentulev,  Cnlevs  kocef- 
ken,  Vkvstvs  en  suletawvlke  etokkvlkat  en  Jcvpetvnvlke 
kvrnkan  em  wikakemvts. 

2  Momen  Etlvmetev  em  perro-cukon  oktekket  Esev 
ekvnv  afopken  svkvpeyvranet,  esenkvpakemvts,  Elesta- 
kvs,  Masetonevlket,  Resvlonikvn  vtet,  epu  ’paken. 

3  Momen  rempvkse  Sitvn  rvcakemvts,  momen  Culevs 
Pal  keromen  vfastet,  en  hessvlken  oil  vyepet,  e  emahlv- 
pvtvren  em  etektynecvtes. 

4  Momen  mvn  esenkvpalikeyof,  Siplvs  afopken  svkv- 
peyemvts,  kotvlet  vnrvpet  okv. 

5  Momen  uehatkv  Selesev  momet  Pamfelev  vnakv  svk- 
tiyekceyof,  Lesev  ekvnv  Milv  tvlofvn  roricemvts. 

6  Momen  mvn  Aleksantlev  tvlofv  perro-cukot  Etvlen 
ayen  sentulevt  eskehcet,  ep  oktekemvts. 

7  Momen  nettv  sulken  yulokusen  svkvpeyet,  Nitvs  afop¬ 
ken,  rorlcvranuseyof,  kotvlet  pu  mvnvttecen,  Klete  afop¬ 
ken,  Salmvn  vnakvn  roricemvts. 

8  Momet  koyvnece  makekok,  Svcaketv  Herakusat  kice- 
tvn,  tvlofv  Lesev  vnakvn,  roricemvts. 

9  Momen  oketv  kofunet  yvmakkepen,  svkvyetvt  entis 
penkvlke  kakof,  momen  eelvweckv  koyvnepekv,  Pal 
emvcaknemvts ; 

10  Hunvntake  toyatskat,  keyv  svkvpeyeyat  perro-cuko 
momet  nanvke  vtekkat  tvlkekot,  pun  kesaketvu  yvmak- 
ketvt,  momet  vkopvnketv  tayet  ocvranen  kecis,  kicet. 

11  Momis  sentulev  Pal  nanvke  makat  esemuntvlen 
perro  epucase,  momet  vfastv  min  vkvsamemvts. 

12  Momen  perrvcakv  rvfo  yvmakketv  kerekokv,  Mvn  en- 
kvpaket,  estomet  perrvcakv  Klete,  Fenesen  rorice  tayen 

omat,  mvn  rvfon  yvmahkeyvres,  este  sulkat  makakemvts, 
mv  perrvcakv  Hvsaklatkv-enhonerv  fvccvn  momet  Hvsak- 
latkv-em-wahvlv  fvccvn  wakket  os. 

13  Momen  wahvlv  hotvlet  yulohusen  hotalof,  Mv  ko- 
meyvte  pnn  heckes,  komet,  en  recvpahket,  Klete  afopken 
svkvpeyemvts.  . 

14  Momis  renjmpv  hofane  mahekon  hotvle  rakket, 
Yulakletvn  kicetvt,  perron  nafkemvts. 

15  Momen  perro-cuko  vkesen,  hotvle  vnrvpen  vkayeko 
tayof,  vkatiyvren  wikemvts. 

16  Momen  ote  hvmke,  Klatv  kicetvn  vnakvn  svkvpe- 
yen,  perruce  pun  sumkekaren  ep  omekaranusemvts. 

17  Mvn  a  vk  esahkof,  sevnickvn  omaket,  perro-cuko 
wvnayahket,  Oktahv  vksvmohen  es  epu’klvtike  wites, 
hornet  penkvlaket,  hvnvwelvn  kvncvpuecahken,  esvkati- 
yemvts. 

18  Momen  hotvle-rakkot  tayen  es  pum  melohlieen, 
rempvkse  perro-cuko  tvhoknicakemvts. 

19  Momen  nettv  svtutcenof,  perro-cuko  nanvke  vtehkv- 
ten  punke  mahusaten  es  apvlatemvts. 

20  Momen  hvse  kococumpvu  nettv  sulken  heckvkekof, 
momen  hotvle-rakko  cotkuse  tokot  ep  oh  wakket  on,  pu 
hesahoke  taye  enhonrkv  omvlkvt  sumkemvts. 

21  Momis  eelaweckv  hofune  hoyanof,  Pal  en  nvrkvpvn 
’ren  huyiret,  Hunvntake  toyatskat,  heyv  yvmahketv, 
momet  hopvnketv  e  en  cakkuecatskekaret,  Klete  sen- 
kvpvkekot  vm  apohicvranatskvtes. 

22  Momen  hiyomat  ece  ’fvekvke  taren  ce  mvcahnvkis, 
ece  ’pakvkat  hvmkusis  en  hesaketv  sumkvranekok’,  mo¬ 
mis  perro-cuko  tvlkuset. 

23  Hesaketvmese,  enake  toyvyat,  momet  em  vtotkv- 
yatet,  em  estet  nereise  vc  vhueret, 

24  Pal  toyetskat,  ce  penkahlats,  Sesv  ehomvn  erhuerv- 

ranetsket  omekv,  momen  hecvs,  Hesaketvmeset  mv  esvk- 
fullvlke  ece  ’pakat  omvlkvn  cemes,  cv  kicis. 

25  Monkv  ece  ’fvckvkekvs,  hunvntake  toyatskat,  mv  vm 
onaboyvte  mahusat  taranat,  Hesaketvmesen  vkvsvmvyet 
omekv,  kicemvts. 

26  Momis  ote  hvmken  ep  oh  pvlvtkvranes. 

27  Momis  nere  pale  ostohkakat  orof,  estvmi  estomis 
’sepia  ’tohken,  Etlevn  svkfullen,  nere  nvrkvpv  mahe  orof, 
perro-cuko  vfastvlket,  Ekvnvt  ocen  vwolices,  komake- 
mvts. 

28  Momet  vkvhopahyet,  estele-vhopakv  cukpe  hvmken 
pale  hokkolen  kerrakemvts ;  momet  ohvtvlvkusen  svkv- 
pehyet,  hvtvm  vkvhopayat,  estelevhopakv  pale  ostvpaken 
kerrakemvts. 

29  Momof  Cvton  oh  pvlvtike  witeyes,  komet  penkvla- 
ket,  perro-cuko  yupvn  esvkhvlatkv  osten  a  vk  pvlvtah- 
ket,  Hvyatkate !  komakemvts. 

30  Momen  perro-cuko  vfastvlket,  perro-cuko  esosset, 
pefatketvn  komaket,  perro-cuko -homv  esvkhvlatkv  a  vk 
pvlvtvrane  omecaket,  perrucen  uehatkvn  vk  hvtvpecihcof, 

31  Pal  sentulevn  momet  suletawvlken  em  punayet,  He- 
yvt  perro-cukon  vtekket  fekhonnvkekon  omat,  ce  liesa- 
hokeko  tetayes,  kicemvts. 

32  Momof  suletawvlket  perruce  eswvnakvn  warahket, 
enkvpvkvren  wikakemvts. 

33  Momen  hvyvtkvranusof,  Pal  omvlkvt,  hompetvn 
cahwet,  hompvkvren  em  ’pohet,  Fekhonne  emomecice  e 
elawece,  naken  cahwet  hompatskekat  heyvt  nettv  pale 
ostokkakat  tes,  kicakemvts. 

34  Monkv  hompetv  cvwatskvren  cem  ’pohvkis,  heyvt 
ece  ’cayecvranvket  omekv,  hvmkatskis  cekv-esse  cekv  a 
lvtkvranekot  omekv. 

35  Momen  hiyomen  opunahyof,  tvkliken  ehset,  omvlkv 

ehomvn  vkvsvmkvn  Hesaketvmesen  emet,  kvlkakyof, 
kompetvn  ylicecemvts. 

36  Momof  omvlkvt,  em  vkerrickv  kerake  kaken,  kompe¬ 
tvn  cvwakemvts. 

87  Momen  perro-cuko  vtekkeyat  omvlkat  este  em  puyv- 
fekcv  take  cukpe  kokkolen  pale  kolvpaken  epohkakemvts. 

38  Momen  em  etetayen  kompvkehpof,  telekon  ueliatkvn 
a  vk  pvlvtaket,  perro-cuko n  tvhoknicakemvts. 

39  Momen  kvyatkof,  ekvnvn  kerrvkekomvts,  momis 
uewv  aTvske  hvmken  lvpvtke  ocen  eshecaket,  mvn  perro- 
cukon  res  vceyetvn  komakemvts,  momecvke  tayen  omat. 

40  Momen  svkhvlvtkvn  warakket,  uehatkvn  em  wikah- 
ket,  esfyyatkv  eswvnakvn  enrecvpakemvts,  momet  kvnv- 
welv  rakkat  hotvlen  ’sem  wikket,  lvpvtke  fvccvn  svkvpe- 
yemvts. 

41  Momen  uekatkv  kokkole  etenrapen  ’svk  pvlvtiken, 
perro-cuko  erokvtvlakyen,  komvt  vkyekcekpen,  nekeyeko 
tayet  vk  likken,  uemeloklv  en  yekcet  e  yupvn  kacemvts. 

42  Momen,  Svlvfkvlken  pvsvtvkeres,  monkon  omat, 
omayet  esosset  pefatke  wites,  suletawvlket  malcet  vcak- 
nakemvts. 

43  Momis  sentulevt,  Pal  vcayecetvn  komet,  nake 
makakat  em  vselivtes,  momet,  Estit  omvyvke  tayat  tatet 
e  vie  pvlvtakket,  lvpvtken  roricvkekvs,  makemvts  ; 

44  Momen  vkoskat  vpvlwvt  toselkvn  ’se  kvlvtaket,  vpvl- 
wvt  perro-cuko  nake  vk  wokockan  ’se  kvlvtaket,  lvpvtken 
roricvkekvs ,  makemvts .  Momen  mome  ocemvts,  omvlkvt 
kesakoket  lvpvtken  roricakemvts. 

SETENTVCKE  XXVIII. 

Momen  kesakokkof,  mv  ote  Melitvn  kikocet  omat  kerra- 
kemvts. 

2  Momeji  tvleporvlket  keromkv  cutkuse  tokon  pu  keci- 

cakemvts,  mom  at  omvlkeyan  pn  evpvyahket,  totkvn  ete- 
cakemvts,  kvsvppe  momet  oskat  svrahkvn. 

3  Momen  Pal,  eto  wokuckuce  snlken  vtelohyet,  totkvn 
oh  vpohyof,  cettot  hiyan  aosiyet,  enken  em  vyokcemvts. 

4  Momen  mv  tvleporvlket  mv  nak  senhonecke  enken  em 
vtarken  hecakof,  emet  etempunahoyet,  Heyv  estehu- 
nvnwv  este  elecvt  o  hervcuks,  hesaket  nehatkv  aosset 
ont  omis,  fvccetvt  ohvtvlvken  hesakvre  em  etektvnecekot 
omes,  makakemvts. 

5  Momen  mv  nak  senhonecken  totkvn  a  tvk  fekehyet, 
naket  en  nokkekomvts. 

6  Momis  hvsvfkvres,  monkat  vyvkhvmkvn  ehlet,  tvk 
Ivtkvres,  komaket  vketecakemvts ;  momis  hofune  mahen 
hecahkof,  holwvke  estomet  oh  vlvkekon,  em  vkerric- 
kvn  mvrahkuecahket,  hesaketvmese  tes,  makakemvts. 

I  Ekvnv  mv  vfolote  ocakan  mv  ote  este  en  rakkat, 
Pvplevs  hocefket,  enaket  ocakemvts,  momen  mvt  epu 
vpayet,  heromet  nettv  tutcenen  epu  ’fastemvts. 

8  Momen  mome  ocemvts,  Pvplevs  erket  hepetkat,  mo¬ 
met  cate  nvrkakvn  es  enokket  wakken  ;  Pal,  mvn  cehyet, 
emekusapet,  enken  oh  wvkhokicet,  em  wicecemvts. 

9  Monkv  heyvn  momehocof,  ote  ofv  enokketv  vlilakat 
vpvltakeu  yicet,  em  wikakemvts. 

10  Ohvtvlakat,  heyv  estet  nake  es  vrakkuecetv  sulken 
es  epu  ’rakkuecakemvts  momet  en  kvpvkakeyof,  nanvke 
este  eyace  tayat  es  ep  oh  ocakemvts. 

II  Momen  hvse  tutcenet  hoyanof,  perro-cuko  Alek- 
santlev  aosse,  mv  es  en  kerkv  Kastv  Palvks  tepakat 
omen,  ote  ofvn  rvfo  yvmahkvten  ohtehket,  es  en  kvpa- 
kemvts. 

12  Momen  Selekyuse  resvcahket,  mvn  nettv  tutcenen 
fekhonnemvts. 

13  Momen  mvn  es  en  kvpaket,  vfolotecet  Lecevm  yice- 

mvts,  momen,  nettv  hvmke  hoy  an  of,  wahvlv  hotvlet  hota- 
lemvts,  momen  rempvkse  Puteoli  yicemvts. 

14  Momet  mvn  etecakkakan  eshehcet,  nettv  kolvpaken 
em  fekhonneyvren  komakemvts.  Momen  moman  Lome 
fvccvn  vpeyemvts. 

15  Momen  etecakkakat  Lome  vpolcat  ep  ohfvccvn  poha- 
kof,  mvn  a  awet,  Apei  Folvm,  momet  Hompetv-cuko 
Tutcenat  vteken  pu’nrvpvranet  yicvtes,  mvn  Pal  he- 
eof,  Hesaketvmesen  vkvsamet,  fekhvmketvt  en  hecke- 
mvts. 

16  Momen  Lomen  yihceyof,  sentnlevt  svlvfkvlken  vke- 
tecvlke  en  kvpetvnen  em  wikemvts,  momis  Pal  entvlket, 
snletawv  hvmke  vkecicen,  vpvket  likvren  em  etektvnec- 
hoyemvts. 

1 7  Momen  mome  ocemvts,  nettv  tutcenat  hoyanof,  Pal 
Cusvlke  en  homahhotvlken  vteloyvtes,  momen  etohkvli- 
kof,  em  punayet,  Hunvntake  etecakkvte  toyatskat,  este 
monkat  purkvlke  semvpeyetv  vnrvpe  naken  momecvyvte 
sekot  ont  Oman,  svlvfken  Celuslvme  enkvpvken  Lomv- 
nvlke  enke  ofvn  cv  wihokemvts. 

18  Mvt  ve  ohvketecahkof,  vn  recvpakvnt  omes,  cv  ’le 
tetaye  ore  naken  momecvkokv. 

19  Momis  Cusvlke  vn  recvphoyvren  vnrvpen  opunahoh- 
yof,  Sesvn  oh  huehkvranvyat  tvlkemvts,  nake  vm  etvlofv 
’svnrvpetv  ocvkis. 

20  Monkv  heyv  vrahkvn  cen  huehkvkit  omis,  ce  hecit, 
momet  ce  tempunayvkaret,  Eslevl  em  enhonrkv  vrahkvn 
heyv  cvto-tetvkkakv  es  cv  wvnvket  omekv,  kicemvts. 

21  Momen,  Cutev  aosse  ec  ohfvccv  nakcokv  tis  pun 
heckekon,  etecakkakat  yicakat  estomet  ec  ohfvccv  hoh 
wvke  opunayvkekot,  momet  pu  hecicvkekvnks,  kicake- 
mvts. 

22  Momis  naken  vkerricetske  tat  cem  pohetvn  pu 

yaces ;  heyv  emetohkvlketv  hvmkat  ohfvccv  hvmkvn 
vnrvpen  opunvyehocet  omat  kerret  omekv. 

23  Momen  nettv  era  mellahkof,  este  sulket  en  liketvn 
en  yicaken,  mvn  Hesaketvmese  era  ohmekketvn  em  o li¬ 
ke  rk  ue  cet,  momet  ohhvyvyicet  Moses  era  vhakv  momet 
owalvlke  aossen  hvthvyvtken  yafke  vteken  Cesvs  ohfvc- 
cvn  em  vcalmakemvts. 

24  Momen  nanvke  opunayat  vkvsvmakat  sasen,  vkvsv- 
mvkekateu  sasemvts. 

25  Momen  emetvwvt  ete’m  vkvsvmvkekofvt,  en  kvpv- 
kakemvts,  Pal  heyv  opnnvkv  hvmken  opunahyof,  Esivs 
eteropotten  Puyvfekcv  Vcakat  purkvlken  heren  era  pu- 
nayet, 

26  Heyy  esten  oh  ayet,  Pohatskat  pohatskvres,  momet 
kerratskekares,  momet  hecatskat  hecatskekares,  momet 
kerratskekares,  kicvkvtcvs,  makvtes. 

2Y  Heyv  este  e  feke  take  wvnwvhes,  momen  e  hvcko 
take  pohetvn  tefnes,  momen  e  turwv  vkhottakekv ; 
monkon  omat,  estofis  etnrwv  es  hecet,  ehvcko  es  pohet, 
efekeu  es  kerret,  fulotecen  em  wicecvkvye  tayen,  makvtes. 

28  Monkv  cen  kerkvkekvs,  Hesaketvmese  em  vhesa- 
ketv  Centilvlken  ohtothoyet  omes,  momen  em  apohicv- 
kvres. 

29  Momen  heyv  opunvkv  opunahyof,  Cusvlket  enkv- 
pvkakemvts,  momet  opunvkv  tayen  emetvwvt  es  etenrv- 
pakvtes. 

30  Momen  Pal  ohrolope  etemvpoke  hokkolen  erne  en 
cuko  pvlepat  liket,  en  yicakat  omvlkvn  evpayemvts. 

31  Sentacke  sekon,  momet  fekhvmketv  omvlkvn  Hesa¬ 
ketvmese  em  ohmekketvn  es  erkenaket,  momet  mv  na¬ 
nvke  Cesvs  Klist  ohfvccv  ocakat  ’seste’mvhayet. 


Corrigenda e 


MV  HERICKV. 

MARO  IY.  2.  Momen  nettv  pale-osten  nere  pale- 
osten  e  elvwehcof,  renyupvn  elawvtes. 

MARO  VIII.  28.  Momen  tvpalv  Kvkesevlke  ekv- 
nvn  rorof,  este  hokkolet,  este-nekricvlke  vtehket,  cvpvk- 
hoke  mahet,  este  estomet  mv  hoyvneko  tayaten,  este- 
herickvn  awolket  vnrvpakvtes. 

MARO  XYII.  27.  Mome  estomis  vnvttecekaren, 
vkhvsen  ahyet,  cufokunhen  vkwikvs,  momet  rvro  enhvte- 
ceskv  akvwapkan  esvs,  momet  e  cukwvn  en  hvwecetskof, 
cvto-kiinawvn  eshecetskvres ;  mvn  ehset,  vc  vrahkv  ece 
’rahkvu  emvkvs. 

MARO  XVIII.  14.  Matvpomen,  heyv  lopuckus&t 
hvmkis  snmkvre  Cerke  take  hvlwe  likat  nake  komat 
tokot  omes. 

MARO  XIX.  14.  Hopuetakuce  em  etektvnecet,  vc 
oil  vwepvre  em  vsehhatskvs,  mv  omaket  livlwe  ohmekke- 
tvt  omekv,  Cesvs  makvtes. 

MARO  XXI Y.  45.  Monkv  vtotkv  hoporrene,  hero- 
mat,  mv  em  oketv  orof  hompetv  emvkvren  e  pucaset  en 
cuko  ohfvnke  hayvte  estimvt  o  haks  ? 

MARO  XXVI.  11.  Estemerrakat  ece  ’pakvke  ocats- 
ke  munkvt  os,  momis  vntat  ocatske  munkv  tokot  omekv. 


CANE  III.  4.  Este  vculehpof,  estomet  hecke  taye 
haks  ?  svhokkolv  ecke  e  nvrken  ecehyet,  hecke  taye 
haks?  Nekotemvset  kicvtes. 

CANE  VI.  9.  Cepanet  likes,  ketinv  tvklike-vnore 
calikepen,  momet  rvro  lopuckuse  liokkolen  ocet;  mo- 
mis  beyv  naket  o  haks,  este  sulke  momat  em  etenrvwv  ? 

CANE  VI.  62.  Monkv  enhomv  likvtet  este  Ecbuswv 
v  kvwapken  hecatsken  omat,  estomvre  te? 

CANE  VII.  4.  Este  hecke  kerboyvren  eyacet,  ehke 
naken  celayate  sabsekot  omekv.  Heyv  nanvke  vfastets- 
ken  omat,  ekvnvn  em  e  heckuecvs,  kicakvtes. 

CANE  XIV.  2.  Cvrke  bute  ofv  liketv  sulket  os; 
momekaten  omat,  cem  onvyvkvyvnt  os.  Liketvn  ce 
metetakuecvranit  ay  is. 

CANE  XIV.  26.  Momis  Emvblvpatv,  Puyvfekcv 
Vcakat,  Erket  cv  bocefkv  ofv  vtotvranat,  mvt  nanvke 
omvlkvn  ce  mvhayet,  nanvke  omvlkv  ce  kicvkvyvten  ece 
'kerricepuecvkvres. 

CANE  XX.  11.  Momis  Melet  bvkibket,  cvto-kof ken 
fettvn  vbuervtes,  momet  bvkibkof,  ohcunebket,  cvto-kof- 
ke  ofvn  vfvnnakvtes. 

CANE  I.  IV.  10.  Momen  vnokeckv  beyv  ofvts,  pu- 
met  Hesaketvmese  vnokeceyvtet  tokon,  momis  emet  pu- 
men  epu’nokecet  ot,  Eppucen  vtotvte  tat  pirn  naorketv 
esvrahkv  nakwikv  taren. 

CANE  I.  V.  6.  Uewv  momet  eatvu  etehoyvne  vla- 
kvtet  beyv  te§,  Cesvs  Klisi  mvt  ot  os ,  momen  uewv  ete¬ 
hoyvne  tvlkekon,  momis  tibwv  catv  tepakv  etehoyvnen. 
Momen  Puyvfekcvt  akerrv  tes,  Puyvfekcvt  mehenwvt 
omekv. 


EFESVLKE  I.  3.  Cesvs  Klist  pu  Pucase  Erke,  mo¬ 
met  en  Hesaketvmese  vrakkuehoeekvs,  mvt  hvlbawat  ofv 
Klist  ofvn  puyvfekcv  merretv  omvlkvn  es  ep  obmerrvtes. 

COKV  YPASTEL  PAL 

LOMVNVLKE  OHTOTYTE. 


SETENTVCKE  I. 

Pal,  Cesvs  Klist  em  vtotkv,  vpastel  enhuehhokvte,  Hesa- 
ketvmese  em  opunvkv-hervn  oh  melhoyvtet, 

2  (Mv  cokv  vcacakat  ofv  em  owalvlke  eteropotten  enho- 
mv  etemfaccvten ;) 

3  E’ppuce  Cesvs  Klist  pu  Pucase  ena-vpeswv  vcvkvyen 
Tewe  e  nerkv  etehoy  vnen  hahoyvte, 

4  Yekcetv  eteropotten,  hvsvtketv  em  Puyvfekcv  vcvk¬ 
vyen,  pvsatkvte  aenkvwvpketv  eteropotten,  Hesaketv- 
mese  Eppucet  omat  kerkuehocvte  ohfvccvn  ; 

5  E  hocefkv  vrahkvn  tvlwvvlke  omvlkv  ofv  vkvsvmkv 
vpohickvn,  mv  eteropotten  herkv  momet  vpastel  em 
wiketvn  mv  etehoyvnen  pun  heckvtet  os. 

6  Cemeu  mvn  vpaket  Cesvs  Klist  ee’nhuehkvkvtet  os. 

7  Hesakefvmese  vnokecvkvte,  faccvlke  hakvren  enhueh- 
hokvte  Lome  vpokat  omvlkvn ;  Heromkv  momet  herkv 
Hesaketvmese  Pu’rke,  Pucase  Cesvs  Klist  tepakat  aenkv- 
pvket  cem  ocvkekvs. 

8  Esvliceckvn,  omvlkatskat  ece  ’rahkvn  Cesvs  Klist  ete¬ 
ropotten  vn  Hesaketvmesen  vkvsamis,  cem  vkvsvmkvt 
ekvnv  omvlkv  eteropotten  opunvyehocet  omekv. 

9  Hesaketvmeset,  mv  vm  puyvfekcvn  E’ppuce  em  opu- 
nvkv-herv  ofvn  es  em  vtotkvyan,  vm  mekusvpkv  ofvn 
fekhonnvkot  centaken  estofis  hocefvkvyan  a  vn  kerrvt 
omekv. 

10  Cem  vlvkvkaren  em  ’pohvyet  os,  estome  estomis 
Hesaketvmese  komat  vcvkvyen  hiyomat  estonkon  heren 
ayvye  tayen  omat; 

11  Ce  kecetv  taken  cv  yacuset  onkv,  emetv  puyvfekcv 
ohfvccv  ocat  ce’mvkaret,  ce  yekcvkuehocat  vrahkvn. 

12  Heyvt  omes,  ece  ’pakvkit  v’mahlvpvtkvren  vkvsvm- 
kv  centake  momet  pu  tenrvwv  ocat  eteropotten. 

13  Tecakkvte  toyatskat,  Centilvlke  vpvlwv  em  etenrvwv 
em  ette  ocvyat  etvpomen  cem  etenrvwv  takeu  ocaret,  cem 
vlvketv  taken  tewolen  komvyvtet  omis,  (hiyomat  oren  vin 
mvnvttehocvten,)  kerratskekaren  komvkot  os. 

14  Klekvlke  momet  Papelevlke  hokkolvn,  hvtvm,  hopor- 
renvke  momet  hoporrenvkekat  hokkolvn  em  e  vhuericv- 
kvyet  os. 

15  Monkv  yelccetv  vc  ofv  ocat  oren,  ceme  taken,  Lome 
vpokatskat*  opunvkv-hervn  cem  erkenvketv  take  vm 
etetakes. 

16  Klist  em  opunvkv-hervn  es  vc  vlsekokv:  mvt  vkvsa- 
mat  vtekat  vhesaketvn  Hesaketvmese  en  yekcet  omekv, 
Cusvlke  taten,  momet  Klekvlkeu  en  heckat. 

17  Mv  ofv  Hesaketvmese  em  fvccetv  vkvsvmkv  avtet 
vkvsvmkvn  oren  hecket  omekv,  Mv  fvccat  vkvsvmkvn 
eteropotten  hesakvres,  make  hoccat  vcvkvyen. 

18  Este,  mv  mehenwetv  fvccetv-tokat  ofv  hvlvtakat 
em  fvccetv-tokat  momet  Hesaketvmese  vrakkueckv-tokat 
omvlkv  vnrvpen  Hesaketvmese  en  cvpvkketvt  hvlwen 
avtet  kerkuehocet  omekv. 

19  Nake  Hesaketvmese  ohfvccv  kerhohoye  tayat  erne 
ofv  taken  kerhohoyet  omekv ;  Hesaketvmeset  en  kerkue- 
cakvtet  ok’. 

20  Erne  ohfvccv  nake  hechoyekat  ekvnv  hocvckvte  vte- 
ken  heckusen  hechoyet  omekv,  nake  hahihocvte  etero- 
pottep  kerhohoyet  omen,  en  yekce  estofis  oce  munkat 


5 


LOMVNVLKE  I. 

momet  estofis  Hesaketvmeset  omat,  mvn  hechoyet  omen ; 
momat  seokepkv  ocvkekot  os  : 

21  Hesaketvmesen  kerrakis,  Hesaketvmese  omecet 
vrakkuecekot,  monkat  em  merkv  vralikvn  vkvsvmvkeka- 
tet  ok* ;  momis  em  vkerrickv  ofv  ehvperkvke  haket,  e 
feke  take  hoporrenekat  yomucke  hakvtet  os. 

22  Hoporrenvke  e  okicaket,  hoporrenvkeko  hakvtes, 

23  Momet  Hesaketvmese  liopvnkeko  tayat  en  hvyayv- 
ken  mvrahkuecet,  este  hopvnke  taye,  momet  fuswv,  mo¬ 
met  eleostakat,  nakhvlecakat  esyome  vhaken  hayakvtes. 

24  Momen  monkv  Hesaketvmeset  e  feke  take  em 
eyackv  eteropotten  hvsvtketv-tokan  em  wikakvtes,  erne 
em  etenrvwv  em  ena  taken  vlesketv  en  hvyaken ; 

25  Mvt  Hesaketvmese  em  mehenwetvn  mvrahkuecet 
Ivksetvn  hayakvtes,  momet  Hayvten,  mv  meyuksv-sekon 
vrakkuehocat  senhoyvnen  nake  hahoyvten  vrakkuecet 
em  vtotkakvtes.  Emen. 

26  Heyv  omecicen  Hesaketvmeset  vkerrickv  holwvho- 
kan  em  wikakvtes ;  hoktvke  enaketake  nake  em  munkv 
vcvkvye  ocan  eticet  em  munkv  vnrvpen  fullvtet  ok\ 

27  Hunvntakeu  matvpomen  este  em  munkv  vcvkvye 
ocan  wikaket,  eyackv  holwvke  ete’m  ocakat  ofvn  vhetho- 
kvtes;  hunvntaket  hunvntaken  etohkvlket  nake  holwa- 
kan  vtotkat,  momet  naorkakvten  eme  ofv  feketv  momvre 
tetayat  en  heckaken. 

28  Momen  en  nakkerretv  ofv  Hesaketvmese  ocetvn 
eyacvkekate  etvpomen,  Hesaketvmeset  vkerrickv  holwa- 
kan  em  wikakvtes,  nake  momvkvranekaten  momecv- 
kvren ; 

29  Nakfvccvkekat  omvlkv,  empvlse  seko  hoktarkv,  hol- 
wvyeckv,  nakockv-vnoksetv  momet  enhomeckv  es  fvcfv- 
ket  omen,  momet  vleskvpkv,  esteleckv,  punvkv  setenrvp- 
kv,  ehosickv,  estevnrvpkv  es  fvcfaket ;  wvswakvlket, 

30  Nanokokvlke,  Hesaketvmese  enhomecvlke,  enhome- 
cakat,  ekvsvmakat,  punvkvn  ’sekvsvmakat,  nake  holwa- 
hoken  heckuecakat,  eckvlke  em  apohicvkekat, 

31  Hoporrenvkeko,  temfvccetv  kacvlke,  enahvmkvlke 
vnokecvkekat,  fekhervkuecesko  tayat,  merrvkekat; 

32  Mv,  Hesaketvmese  em  ohfvcceckv,  mv  nake  mv 
omakan  momecakat  pvsvtke  taye  em  mvttvket  on  fvcce - 
cat  kerrakis,  mv  nanvlcen  momecakat  tvlkekot,  momis 
mvn  momecakat  em  vpvyecvket  os. 

SETENTVCKE  II. 

Monkv  este-liunvnwv  esf  ohfvccecetskat  vtekat,  seo- 
kepkv  ocetskekos,  mv  nake  ohfvccv  este  etin  okfvcce- 
cetskat  e  olifvccecetskekv ;  cemet  ohfvccecetskat  mata 
nanvken  momecetskekv. 

2  Momis  Hesaketvmese  mv  omvken  momecakat  vnrvpe 
ohfvcceckv  ocat  mehenwetv  vcvkvyet  omat  kerres. 

3  Momen,  este-hunvnwv,  nake  mv  omakan  momecakat 
ohfvccecetskat,  momet  matan  momecetskat,  Hesaketv¬ 
mese  em  ohfvcceckvn  mvnvttepares,  kometske  haks? 

4  Monkat  Hesaketvmese  en  heromkvt  vkerrickv-etickvn 
ec  ohyekcicat  kerrekot,  en  herkv,  en  yvmvskv  momet 
momis-kometv  vcvpkat  esyomet  en  sulken  ehvperkue- 
cetske  haks  ? 

5  Momis  cem  wvnhat,  momet  ce  feke  mvrahkekat  vcvk- 
vyen  cvpvkketv  nettv  momet  Hesaketvmese  ohfvccec¬ 
kv  fvccat  kerkueckv  nettv  vlvkvranan  cvpvkketvn  e  en 
hericetskes ; 

6  Mv  estimvt  o  estomis  em  vtotketv  vcvkvyen  pvlken 
em  fekvranat : 

7  Mv  heren  momecakat  ofv  momis-komet  emunkat  ete_ 
ropotten  afvcketv,  vrakketv  aye-munketv  esyome  hopo- 
yakat  hesaketv  yuksv-sekon  emvJcvres : 

8  Momis  mv  tepokv  em  vlostvke,  mehenwetvn  era  apo- 
hicvkeko,  fvccetv  tokat  min  em  apohicakat,  enhomeckv, 
cvpvkketv, 

9  Estemerkv  efeknokketv  esyoman,  este  em  puyvfekcv 
holwvke  momecat  vtekat  emvJcvres  ;  enhvteceskvn  Cusvl- 
ken,  momet  Centilvlkeu ; 

10  Momis  heren  momecat  vtekat  afvcketv,  vrakketv,  herkv 
esyoman  ;  enhvteceskvn  Cusvlken  momet  Centilvlkeu : 

11  Hesaketvmese  ofv  este  etemetueckv  sahsekot  ok’. 

12  Estomomuset  vhakv  sekon  naorkakvten  omat,  vhak 
sekon  estemerkaken,  estomomuset  vhakv  ofv  naorkakv¬ 
ten  omat,  vhakv  vcvkvyen  ohfvccehocvret  ok’. 

1 3  (Hesaketvmese  ehomv  fvccakat  vhakv  pohvlke  to- 
kon,  vhakv  momecvlke  min  fvccvkuehocvret  ok’. 

14  Centilvlke,  vhakv  ocvkekat  em  munkv  vcvkvyen 
nanvke  vhakv  ofv  ocakan  momecakof,  heyvt  vhakvn  ocv- 
kekis,  e  vrahkvn  vhakvt  omakes. 

15  Mvt,  vhakv  em  vtotketv  e  feke  take  ofv  hoccaken 
este  hecicaket  os,  eohvkerrickv  take  akerret  omen,  momen 
em  vkerrickv  take  vnrvpueckvn  eten  hayet,  monkat  seo- 
kepkvn  eten  hayen.) 

16  Mv  nettv  Cesvs  Klist  etehoyvnen  Hesaketvmese  vm 
opunvkv-herv  vcvkvyen  este  enake  ehkakat  ohfvccecvra- 
nat  ofvn. 

17  Hecvs,  Cusvlke  ce  hocefket  on,  vhakv  ofvn  fekapet, 
Hesaketvmesen  es  ekvsametsket  os, 

18  Momet  naken  koraat  kerret,  momet,  vhakv  aossen  ce 
mvhahoyet  omen,  nake  hervke  mahan  vrakkuecetskes ; 

19  Momet,  Yne  turhecvkekan  em  evpayv,  yomucke  ofvn 
vpokat  en  hvyayvke, 

20  Hoprrenvkekat  nake  em  ohhvyayicv,  momet  hopue- 
takuce  em  mvliayv  toy  is,  e  kometske  heres ;  nakkerretv 
momet  vhakv  ofv  mehenwetv  ocat  en  heckvn  ocetskat. 

21  Monkv  etvn  mvhayetskat,  e  emvhayetskeko  ?  Este 
horkopekares,  make  erkenaketskat,  horkopetske  te  ? 

22  Estet  hoktvrekares,  maketskat,  hoktaretske  te  ?  nak- 
vhakakan  enhomecaketskat,  mekusvpkv  enanvken  ho- 
pvnetske  te  ? 

23  Vhakvn  es  ekvsametskat,  vhakv-kackv  eteropotten 
Hesaketvmesen  ehvperkuecetske  te  ? 

24  Hoccat  vcvkvyen,  cemet  omecicatsken,  Centilvlket 
Hesaketvmese  e  hoeefkvn  tvklecaket  omekv. 

25  Mehenwvn,  vhakvn  vfastetsken  omat,  svkvmsiskvt 
lopicet  os ;  momis  vhakvn  kacetsken  omat,  ce  svkvm- 
sishoyvte  tis  ce  svkvmsishoyekate  ome  haket  os. 

26  Monkv  mv  svkvmsishoyekatet  vhakv  em  fvccetvn 
vfasten  omat,  svkvmsishoyekat  tis  svkvmsishoyes  kornho- 
y  vraneko  ? 

27  Momen  svkvmsiskv  tokat,  mv  emunkv  vcvkvyet 
omat,  vhakv  vfasten  omat,  ceme ,  letv  svkvmsiskv  tepakat 
vcvkvye  vhakv-kacvt  ometskat,  ec  ohfvccecekare  te  ? 

28  Mv  heckuse  tvlkusat  Cusvlke  tokon  ;  mv  svkvmsiskv 
heckuse  vpeswv  ofv  ocat  tvlkusis  svkvmsiskv  tokot  os. 

29  Momis  ofvt  omat  Cusvlke  tes ;  momen  svkvmsiskv 
efeke  enaket’s,  letv  ofv  tokon,  puyvfekcv  ofvt  ocen ; 
mv  vkvsvmhoyat,  este  enake  tokon,  Hesaketvmese  ena- 
ket  os. 

SETENTVCKE  III. 

Monkv  estomen  Cusvlket  homahtet  o  haks?  monkat 
svkvmsiskv  naken  lopice  te  ? 

2  Estome  estomis  sulkes ;  omecice  mahat,  Hesaketvmese 
em  opunvkvn  mvn  em  wikvkhoyvtet  omekv. 

3  Vkvsvmvkekat  sasvten  omat,  estome  te  ?  mv  em  vkv- 
svmkv  sekat  Hesaketvmese  enhonrkv  lopiceko  tayen 
hayvrane  haks? 

4  Mohmats ;  este  estomis  laksvt  omen,  Hesaketvmeset 

mehenwet  omekvs ;  hoccat  vcvkvyen,  Cem  opunvkv  ofv 
fvcce  ome  liueret,  ec  ohfvccehocof  muntvlet  hueretskvren. 

5  Momis  pun  holwvyeckvt  Hesaketvmese  em  fvccetv 
heret  omen  kerknecen  omat,  naken  makvraneya?  Hesa¬ 
ketvmese  naorlcetv  vrohJcvn  estemerricat  fvccekot  ome  te  ? 
(este-hunvnwv  omen  opunayis;) 

6  Mohmats ;  hiyomekv,  momen  omat,  estomen  Hesake¬ 
tvmese  t  ekvnvn  okfvccecvr  haks  ? 

7  Momet  omen  laksvyat  eteropotten  Hesaketvmese  em 
mehenwetv  ohvtvlakat  ohvtvlaket  ayen  en  rakketvn  ker- 
kuecen  omat;  estomaten  monkv  este-naorkv  omen  vc 
ohfvccehoce  haks  ? 

8  Momen,  (fvccekon  epu  ’punvyehocat  omekon,)  mo¬ 
men,  Herat  aossvren,  holwakan  momecvkeres,  makaket 
os,  (pu  kice  sasat  omekon,)  mv  ohfvccehocvre  fvccvt 
omes. 

9  Monkv  estome  te?  pumet  CentilvlJce  senherakeya? 
Estome  estomis,  monkos;  Cusvlke  Centilvlke  esyomat 
omvlkvt  naorketv  elecvn  vpoket  omat  homv  etan  fvc- 
ceceyvtet  omekv: 

10  Hoccat  vcvkayat,  Fvccat  sekos,  hvmkusis: 

1 1  Heren  kerrat  sekos  :  Hesaketvmese  hopoyat  sekos. 

12  Omvlkvt  fiyecaket,  tohkvlket  lopicvkeko  taye  hakv- 
tet  os ;  heren  momecat  sekos,  hvmkusis. 

1 3  ’Sen  nokmelkv  take  sepvlkv  hauke  tes ;  e  tulaswv 
taken  ehosickvn  es  vtotkakvtet  os ;  cetto  aspetv  kihocan 
en  fenenv  e  cuklivrpe  take  elecvn  oces  ; 

14  E  crukwv  taket  tvhiketv  home  opunvkv  tepakan  es 
fvcket  os  ; 

15  E  ’le  take  catv-pvlvtkv  ohfvccvn  pvfpvnet  os. 

16  Hopvnketv  momet  estemerketvt  em  vpeyetv  taken 
oh  ocalces  ; 

17  Momen  herkv  em  vyetvn  kerrvkekatet  os. 

18  E  turwv  take  ehomvn  Hesaketvmese  em  penkvlkv 
sekot  omes. 

19  Momen  naket  o  estomen  vhakv  makat  vhakv  elecv 
svpaklan  kicet  os ;  ecukwv  omvlkvt  em  vkhotken,  ekvnv 
vtekat  Hesaketvmese  ehomvn  em  mvttet  svpaklvren,  ker- 
reyet  os. 

20  Monkv  vhakv  vtotketv  eteropotten  erne  ehomvn 
vpeswv  hvmkusis  fvccvn  hahohyekos;  naorketv  kerretv 
vhakv  etehoyvnet  omekv. 

21  Momis  hiyomat  Hesaketvmese  em  fvccetv  vhakv 
sekat  ofvn  hecket  os,  vhakv  owalvlke  esvomat  akerraken. 

22  Hesaketvmese  em  fvccetv  Cesvs  Klist  vkvsvmkv  ete¬ 
ropotten,  mv  omvlkv  oran,  omvlkv  oh  ocan  olcis ;  temv- 
rahketv  sekot  omekv ; 

23  Omvlkvt  naoriket,  Hesaketvmese  vrakkueckvn  yu- 
pvklvtkakvtet  omekv ; 

24  Enrahkv  sekon,  em  merkv  eteropotten,  neskv  Cesvs 
Klist  ofv  ocat  etehoyvnen  pu  fvccvke  omet  pu  svpakle- 
hocet  omen : 

25  Mvn  Hesaketvmeset  merkv  heckueckvn  ahuericvtet 
os,  e  catv  ofv  vkvsvmkv  ocat  eteropotten  em  fvccetvn 
holwvyeckv  momehocvte  enkvpvyecickv  kerkueckvn,  He¬ 
saketvmese  hofunen  mehakat  etehoyvnen : 

26  Hiyomat  em  fvccetv  kerkueckvn  ;  Cesvs  ofvn  vkvsa- 
mat  fvcce  omen  huerice  estomis  fvccvt  omvren. 

27  Monkv  sekvsvmkv  estvmvn  oce  te?  Semvkhotkes. 
Vhakv  estomet  esemvkhotke  te  ?  vtotketv  em  vhakv  te  ? 
Monkos ;  vkvsvmkv  em  vhakv  eteropotten. 

28  Monkv  heyvn  vkerriceyet  os;  vhakv  em  vtotketv 
sekon,  vkvsvmkvt  esten  fvcce  omen  hayet  os. 

29  Cusvlke  tvlkuse  en  Hesaketvmese  te?  Centilvlkeu 
en  Hesaketvmese  toko  ?  Momes,  Centilvlkeu  : 

30  Hesaketvmese  hvmkuset  svkvmsishoyat  vkvsvmkv 

etehoyvnen,  momet  svkvmsishoyekat  vkvsvmkv  eteropot- 
ten  fvccvke  omen  hayet  omekv. 

31  Monkv  vhakvn  vkvsvmkvn  es  ehvperkuece  haks? 
mohmates ;  momis  vhakvn  yekciceyet  os. 

SETENTVCKE  IV. 

Monkv  Eplehame  pu’rke  vpeswv  vcvkvye  eshecat  naken 
kicvraneya  ? 

2  Hiyomet  omekv,  Eplehame  vtotketv  eteropotten  fvcce 
omen  hahoyvten  omat,  es  ekvsvme  tayat  ocet  os ;  momis 
Hesaketvmese  ehomv  tokon. 

3  Momat  Cokat  naken  make  haks?  Eplehame  Hesake- 
tvmesen  vkvsamet  omen,  mvt  fvccetv  vyoposken  esvker- 
rihocvtet  omes. 

4  Momen  mv  vtotkat  em  feketv  merkv  omecice  tokon, 
momis  vhuericat  omecices  komhoyet  os. 

5  Momis  mv  vtotkekot,  momis  mv  fvccekan  fvcce  omen 
hayan  oh  vkvsamat,  em  vkvsvmkvt  fvccetv  vyoposkes, 
komhoyet  os. 

6  Mv  hunvnwv,  vtotketv  sekon,  Hesaketvmeset  fvcce 
omecat  em  afvcketvn  Tewe  opunvyecat  etvpomen ; 

7  Mv  en  holwvyeckv  take  enkvpakihocan,  momet  en 
naorketv  take  ohrvnhoyan  en  herakes ; 

8  Mv  hunvnwv  Hesaketvmeset  naorkv  omecekat  en 
heres,  malcat. 

9  Heyv  afvcketvt  svkvmsishoyvte  tvlJcusen  oh  vlaJce 
haks?  Svkvmsishoyekateu  oh  vlaket  omeko  haks? 
Eplehame  em  vkvsvmkv  fvccetv  vyoposke  omehocvtes, 
makeyet  omekv. 

10  Monkv  estomen  komhoyvt  haks?  svkvmsiskvt  en 
hoyanof,  monkat  svkvmsiskvt  en  heckeko  emunkof  kom¬ 
hoyvt  haks?  Svkvmsiskv  en  hoyvnekon,  momis  en 
heckeko  emunkof  komet  omhoyvtes. 

11  Momen  svkvmsiskv  eskerkvn,  svkvmsiskv  en  heckeko 
emunkof,  ykvsvmkv  etehoyvne  fvccetv  ocvte  eskerkuec- 
kvn  en  heckvtet  os ;  vkvsvmakat  omvlkv  e’rke'take  hakv- 
ren,  svkvmsisvkhoyeko  estomis;  mvu  fvccvkes  komvk- 
hoy  vren : 

12  Momet  mv  svkvmsisvkhoyat  tvlkekot,  momis  mv 
ykvsvmkv  Eplehame  pu’rke  svkvrasiskv  en  heckeko 
emunke  ocvte  ele-vkakv  vcvkvye  yvkvpakateu,  svkvmsi¬ 
svkhoyat  e’rke  hakvren. 

1$3  Setemfvccetv,  Ekvnvn  epucasetskvres,  makat ,  Eple- 
hamen  monkat  erhonvpsen  vhakv  eteropotten  e'mhoye - 
Icoriy  vkvsvmkv  em  fvccetv  eteropotten  emhoyvtet  omekv. 

14  Hiyomet  omekv,  vhakv  este  setemfvccetv  vcvlcvyen 
pucasvke  taranet  omaken  omat,  vkvsvmkvn  ehvperkueho- 
cen,  setemfvccetv  lopiceko  taye  haket  os. 

15  Vhakv  cvpvkketvn  vtotket  omekv;  estvmvn  vhakv 
sekon  omat,  vhakv-kackv  sekot  omekv. 

16  Monkv  vkvsvmkv  eteropotte  tes ,  merkv  etehoyvne 
taren  ;  momat  erhonvpse  omvlkv  setemfvccetv  en  yekci- 
hocvren ;  vhakv  ofv  svpaklat  tvlkuse  tokon,  momis  Eple¬ 
hame,  omvlkeyat  jsw’rket  omat,  em  vkvsvmkv  ofv  svpak¬ 
lat,  mvu  em  ocvkvren. 

17  (Tvlwvvlke  sulke  e’rken  ce  hayis,  make  cokat  vcvk- 
vyen  ;)  mv  ohvkvsamvte  ehomvn,  mvt  Hesaketvmeset 
omaty  mv  pvsatkvten  wenahuecet,  nanvke  ocvkekat  nanv- 
ke  ocake  omen  kieat. 

18  Mv  enhonrkv  vnrvpen  enhonrkv  ofvn  vkvsamvtet 
os,  tvlwvvlke  sulke  e’rke  hakvret;  Cen  honvpse  mome 
tares,  makat  vcvkvyen. 

19  Momet  vkvsvmkv  ofv  yekcet  omet,  em  vculkv  ohro- 
lope  cukpe  hvmkvteket  omis,  e  ’na  entis  elat  tis  vkerrice- 
kot,  monkat  Sele  en  hopuetakhute  elate u  vkerricekates  ; 

20  Hesaketvmese  em  etemfvccetvn  elentappekates,  vkv- 

svmekat  omecicen;  momis  vkvsvmkv  ofv  yekcet,  Hesa- 
ketvmesen  vkvsvmkvn  emvtes ; 

21  Momet  nake  etemfaccvten  momece  tayes  kome 
hervtes. 

22  Monkv  fvccetv  vyoposken  em  ohvkerrihocvtet  os. 

23  Momen  em  ohvkerrihocvtes,  makat  eme  tvlknse 
vrahkvn  coyet  omhoyekates, 

24  Momis  pumeu  epu  ’rahkvn,  ep  oh  vkerrihocvranat, 
Cesvs  pu  Pucasen  pvsatkvte  a  en  kvwapvten  oh  vkvsa- 
men  omat; 

25  Mv  pun  naorketv  vrahkvn  wihokvte,  pu  fvccvke 
omet  svpakleyvren  hvtvm  a  kvvvvphoyvten. 

SETENTVCKE  V. 

Monkv,  vkvsvmkv  eteropotten  fvccvke  omen  pu  svpakle- 
hocen,  Hesaketvmese  ohfvccvn  herkvn  oces,  pu  Pucase 
Cesvs  Klist  eteropotten. 

2  Mv  eteropotte  tan  heyv  herkv,  mv  ofv  svpakleyat, 
eceye  tayat  oceyet  omet,  Hesaketvmese  en  hvyayvke  em 
enhonrkv  ofvn  epu  ’fvcket  omes. 

3  Momen  mv  tvlkusekon,  estemerkvu  es  epu  ’fvcket 
omes,  estemerkvt  momis-kometvn  vtotken ; 

4  Momen  momis-kometvt  nake  es  kerretvn  vtotken; 
nake  es  kerretvt  enhonrkvn  vtotkan  kerrekv : 

5  Momen  enhonrkvt  vlsecekot  os;  Hesaketvmese  em 
vnokeckv,  Puyvfekcv  Vcake  pu’mhoyat  etehoyvnen,  pu 
feke  ofvn  hvmecicet  omekv. 

6  Pun  yekce  seko  emunken,  oketv  orof,  Klist  holwvye- 
cvlken  em  elvtet  omekv. 

7  Estimvt  este  faccv  em  eleko  tayuse  omet  omekv,  mo¬ 
mis  este  enheroman  em  ele  taye  estet  fekhvmke  taye 
sase  wites. 

8  Momis  Hesaketvmeset  vnokeckv  pum  ocat  hiyomen 

kerkuecet  os ;  holwvyecvlke  toyeye  emunkof,  Klist  pum 
elvtes. 

9  Monkv  mucv  mahvkvu,  e  catv  eteropotten  pu  fvece 
omet  svpaklen,  Cesvs  eteropotten  cvpvkketv  enkvpvken 
pu  hesahokvres. 

10  Ynrapvlke  toyeye  emunkof,  E’ppuce  em  elkv  etero¬ 
potten  Hesaketvmese  ohfvccvn  pu  tenherkepuehocv.ten 
omat,  mucv  pu  tenherkepuehohcof  mahvkvu,  en  hesaketv 
eteropotten  hesahokeyvret  ok’. 

1 1  Momen  mv  tvlkusekon,  momis  olivtvlakat  pu  Pucase 
Cesvs  Klist,  mv  etehoyvne  etenherkv  mucv  pun  heckvte 
eteropotten,  Hesaketvmese  ofvn  epu  ’fvcket  os. 

12  Monkv  este  hvmke  etehoyvnen  naorketvt  yvmv  ekv- 
nvn  ecehyen,  naorketv  etehoyvnen  elkvu  eceyvtet  omen, 
momen  mom  at,  omvlkvt  naorkakvtet  omekv,  elkvt  omvl- 
kvn  oh  vlakvtet  omen, 

13  (Vhakv  heckvte  vteken  naorketvt  ekvnv  ofvn  ocvtet 
omekv,  momis  estvmvn  vhakv  sekon  omat,  este  naorke 
ohvkerrihocekot  os. 

14  Mome  estomis,  Atvme  atat  Moses  vteken  Atvme  nak’ 
kihocvte  etohwvlvpkat  omet  naorkvkekate  tis  elkvt  oh- 
mekkvtes,  Atvmet  mv  vlvkvranvte  vhaket  omen. 

15  Momis  nakemkv  enrahkv  sekat  naorketv  omekot  os : 
hvmke  en  naorketv  etehoyvnen  sulket  pvsatket  on  omat, 
Hesaketvmese  em  merkv,  momen  estemkv  merkv  eteho¬ 
yvne  ocat ,  mv  este  hvmke  Cesvs  Klist  etehoyanat  mahv¬ 
kvu  sulken  em  ohvtvlaket  os. 

16  Momen  nakemkv  hvmke  naorkvte  omekot  os.  Fvc- 
ceckvt  hvmke  eteropotte  tates,  ohfvcceckvn,  momis  nak¬ 
emkv  enrahkv  sekat,  naorketv  sulke  omeeicen,  fvcce 
ome  hueretvn  omvtes. 

17  Monkv  este  hvmke  en  naorketv  eteropotten  hvmke 
etehoyvnen  elkvt  mekkvten  omat ;  mv  merkv  momet 

fvccetv  estemkv  sulke  en  heckvkvte  mahvkvu  hvmke 
Cesvs  Klist  etehoyvnen  hesaketv  ofyn  mekkvke  tares.) 

18  Monkv  hvmke  en  naorketv  eteropotten  omvlkv  oh- 
fvccecvkhoyvren  fvcceckvt  oh  vlakvte  etvpomet,  hvmke 
em  fvccetv  eteropotten  estemkv  enrahkv  sekat  omvlkvn  oh 
vlakvtes,  fvcce  ome  hueretvn,  hesaketv  oren. 

19  Este  hvmke  apohicekat  omeeicen  snlket  naorkvlke 
hahoyvte  etvpomet  hvmke  apohicat  omeeicen  sulket  fvc- 
evke  hahoyvret  ok’. 

20  Momen  naorketv  sulke  hakvren  vhakvt  eceyvtet  os. 
Momis  estvmvn  naorketv  sulkvteri  omat,  senhoyvnen 
heromkvt  sulket  omvtes : 

21  Momat  elkv  oren  naorketvt  mekkvte  etvpomen  he¬ 
romkvt  hesaketv  yuksv  sekat  oren,  pu  Pucase  Cesvs 
Klist  etehoyvnen,  fvccetv  eteropotten  mekkvren. 

SETENTVCKE  VI. 

Monkv  naken  makvraneya  ?  Heromkvt  sulkvren  naor¬ 
ketv  ofvn  emomecicvrane  haks  ? 

2  Mohmates;  pumet,  naorketv  ohfvccvn  pu  pvsatkat, 
estomen  mv  ofvn  ohvtvlaken  emoraeeiceyvr  haks? 

3  Vnvcomet  Cesvs  Klist  ohfvccvn  paptishoyvtet  omat 
em  elkv  ohfvccvn  paptishoyvtet  omen  kerratskeko  haks  ? 

4  Monkv  paptesvm  eteropotten  elkv  ohfvccvn  mv  vpv- 
ken  pu  herihocet  os :  Klist  Erke  en  rakke  eteropotten 
pvsatkvte  aenkvpvken  akvwvphoyvte  etvpomen  pumeu 
hesaketv  muevse  ofvn  yvkapeyvren. 

5  Em  elkv  vhake  ofv  tohkvlken  pu  ’hochoyvten  omat, 
a  en  kvwvpketv  vhakateu  ofvn  matvpomeyvret  ok’. 

6  Heyvn  kerret,  pum  este  vculat  mv  vpvken  svrahohv- 
tes,  naorketv  em  ena  yvmahkvren,  momat  ohvtvlaken 
naorketvn  em  vtotkekaren. 

7  Mv  elat  naorketv  ohfvccvn  pucasseko  haket  omekv. 

8  Momen  Klist  vpvken  pu  pvsvtket  on  omat,  vpaket 
hesahokvraneyateu  vkvsameyet  os : 

9  Klist  pvsatkvten  a  enkvwapkvtet  omat  hvtvm  elekon 
kerret ;  elkvt  ohvtvlaken  ohfvnkekos. 

10  Elvte  tat  vhvmkvn  naorketv  ohfvvccvn  elvtet,  momis 
hesakat  tat  Hesaketvmese  ohfvrcevn  hesaket  omekv. 

11  Monkv  cemeu  matvpomen,  Mehenwvn  naorketv  oh- 
fvccvn  pu  pvsvtket,  momis  Cesvs  Klist  pu  Pucase  etero- 
potten  Hesaketvmese  ohfvccvn  pu  hesahoket  os,  Jcomet ,  e 
vkerricvkes. 

12  Monkv  naorketvt  ce  ’na  take  elat  ofvn,  em  eyackv 
’mapohickvn,  ohmekikats. 

13  Momet  ce  ’nalvcce  naorketv  es  vtotketvn  holwvyec- 
kvn  em  wihkatskvs,  momis  pvsatkvte  aenkvpvken  hesa- 
hoke  omvket,  Hesaketvmesen  em  e  wiJcety  ce  ’nalvcce 
fvccetv  es  vtotketvn  Hesaketvmesen  em  wikvks. 

14  Naorketv  ce  pucaset  omekaret  ok’:  vhakv  elecv 
tokon,  heromkv  elecvn  svpaklatsket  omekv. 

15  Monkv  esto  haks?  vbakv  elecv  tokon,  heromkv  ele¬ 
cvn  svpakleyat  omecicen  naorkvraneya  ?  Mohmates. 

16  Estimv  em  apohickvn  vtotkvlken  em  e  wikatskat, 
rnv  em  apohicatskat  em  vtotkvlke,  naorketvn  elkv  ohfvc- 
cvn,  monkat  apohickvn  fvccetv  ohfvccvt  svpaklatskat 
kerratskeko  haks  ? 

17  Momis,  naorketv  em  vtotkvlke  toyatskvtet,  ce  feke 
take  vten  mv  mvhakv  em  etelvckv  cem  wihokvten 
em  apohicatskvte  vrahkvn  Hesaketvmesen  vrakkueho- 
cekvs. 

18  Monkv  naorketv  ohfvccvn  pucasseko  hakatskat, 
fvccetv  em  vtotkvlke  hakatskvtes. 

19  Ce  ’navpeswv  yekcekat  omecicen  este  omit  opunv- 
yvyet  os ;  ce  ’nalvcce  taken  hvsvtketv  tokat,  momet  hol- 
wvyeckv  em  vtotkvlke  holwvyeckvn  em  wikatskvte  etv- 

pomat,  hiyomat  ce  ’nalvcce  taken  fvceetv  ern  vtotkvlken 
hvsvtketvn  em  e  wikvranatsket  omekv. 

20  Naorketv  em  vtotkvlke  toyatskof,  fvccetv  ohfvccv 
pncasseko  toyatskvtet  .omekv. 

21  Monkv  mv  nanvke  hiyome  es  vlsatskat  ofvn  em 
ette  estomen  ocatskvt  haks?  mv  nanvke  em  eyuksvt 
elkvt  omekv. 

22  Momis  kiyomat  naorketv  ohfvccv  pucasseko  momet 
Hesaketvmese  em  vtotkvlke  ce  hakvkat,  cem  etten  hvsvt¬ 
ketvn,  momet  em  eyuksv  hesaketv  meyuksv  sekon  ocats- 
ket  os. 

23  Naorketv  es  em  feketv  elkvt  omen,  Hesaketvmese 
em  estemkvt,  Cesvs  Klist  pu  Pucase  eteropotten,  hesaketv 
yuksv  sekot  omekv. 

SETENTYCKE  VII. 

Tecakkvte  toyatskat,  (vhakv  kerrakan  eYn  punayvkit 
okikv,)  este  liesake  vtekan  vhakvt  ohfvnket  omen  ker- 
ratskeko  haks? 

2  Hokte  ehe  ocat,  e’he  hesake  vtekan  vhakv  vcvkvyen 
vwvnvket  omekv;  momis,  ehet  elen  omat,  vhakv  e’he 
ohfvccv  ocat  enkvpvken  enrecopket  os. 

3  Monkv  e’he  hesake  emunken  hunvnwv  etiri  en  liken 
omat,  hoktarvn  kihocvres;  momis  ehet  elen  omat,  mv 
vhakv  ohfvccvn  pucasseko  haket  os ;  monkv  hunvnwv 
eti  en  like  estomis  hoktarv  tokot  omes. 

4  Monkv,  tecakkvyvte  toyatskat,  Klist  e  ’na  eteropotten 
cemeu  vhakv  ohfvccvn  ce  pvsatkvket  os ;  etvn,  mv  pvsat- 
kvte  enkvpvken  akvwvplioyvten,  ce  hvlvtepuehocen,  He¬ 
saketvmese  n  etten  en  heckueceyvren. 

5  Enavpeswv  ofvn  fulleyof,  holwvyeckv  vhakv  eteho- 
yvne  ocakat  en  nekeyetvt,  ette  elkv  oren  heckuecetvn  pu 
’nalvcce  ofvn  vtotkakvtet  omekv. 

6  Momis  hiyomat,  mv  ofv  pn  hvlvthoyat  elet  omen, 
vhakvn  ’sepu’ssihocet  os,  letv  em  vculkv  ofv  tokon,  puyv- 
fekcv  em  muevskv  ofvn  vtotkeyvren. 

7  Monkv  naken  makvraneya  ?  Vhakvt  holwvyeckv  te  ? 
Mohmates.  Momis  vhakv  etehoyvne  tokon  omat,  naor- 
ketvn  kerrvkatet  os :  vhakvt,  Vleskahpetskvs,  makekaten 
omat,  vleskvpkvn  kerrvkvnt  omekv. 

8  Momis  naorketvt,  vhakvt  omecicen,  vleskvpkv  omvh 
kvn  vc  ofvn  vtotkakvtet  os.  Vhakv  sekat  naorketvt  elet 
omvtet  ok7. 

9  Vhakv  sekon  hesakvy vte  ocet  omekv ;  momis  vhakvt 
vlakof,  naorketvt  vhesaken,  vnet  elvyvtes. 

10  Momen  vhakv  hesaketv  obfvccvn  hahoyvte  elkv  ero- 
ret  omen  eshecvyvtet  os. 

11  Naorketvt,  vhakvt  omecice  omecet,  v’mvkerret,  vha- 
kvn  es  cv  ’leevtet  omekv. 

12  Monkv  vhakv  hvsvtket  omen,  nake  pu  mvkakoyvte 
hvsvtket,  fvccvt  momet  heret  omekv. 

13  Monkv  vc  ohfvccv  nake  herat  elkv  hahoyet  omvte 
te?  Mohmates.  Momis  naorketvt,  mv  nake  herat  ete- 
ropotten  elkvn  vc  ofvn  vtotken,  naorketvt  omat  heckv- 
ren ;  momet  naorketv  vhakv  eteropotte  holwvke  here 
hakvren  omvtes. 

14  Vhakv  puyvfekcv  ohfvccvt  omat  kerreyet  omekv; 
momis  vnet  vpeswv  toyin  naorketv  elecvn  cv  wihoyet  os. 

15  Mv  momecvyat  em  vkvsvmvkot  omekv,  Mecares , 
komvyat,  mvn  momecvkot,  naken  enhomecvyat  mvn 
momecvyet  omekv. 

16  Monkv,  Mecares,  komv’kan  momecin  omat,  vhakv 
heret  omat  em  vkvsamvyet  os. 

17  Monkv  mucv  vtekat  mvn  momecat,  vne  tokon,  naor¬ 
ketv  vc  ofv  likat  momecet  omes . 

18  Vc  ofv,  (cv  ’navpeswv  ofvn  okis,)  nake  here  likat 

sekot  omen  kerrikv,  kometv  vc  vpaket  omis,  here  mome- 
cetvn  eshecvkot  omekv. 

19  Nake  here  komvyaten  momecvkon,  nak  holwvke 
komvkan  momecvyet  ok’. 

20  Momen  naken  komvkan  momecin  omat,  ohvtvlaken 
vne  tokon,  naorketv  vc  ofv  likat  mvn  momecet  os. 

21  Monkv  heyv  vhakvn  eshecis,  heran  mecetvn  komv- 
yof,  holwakat  vc  vpaket  os. 

22  Ofv  este  vcvkvyat  Hesaketvmese  em  vhakvn  es  vc 
afvcket  omekv : 

23  Momis  cv  ’nalvcce  take  ofvn  vhakv  etv  vm  vkerrickv 
em  vhakv  vnrapet,  momet  naorketv  vhakv  cv  ’nalvcce 
take  ofv  ocat  en  svlvfke  cv  hayen  eshecis. 

24  Aeha!  hunvnwv  estemerkusvyat !  heyv  elkv  em  enan 
estimvt  vm  enrecopvr  haks  ? 

25  Cesvs  Klist  eteropotten  Hesaketvmesen  vkvsamis. 
Monkv  mehenwvn  Hesaketvmese  em  vhakvn  vkerrickvn 
es  em  vtotkvyet  os;  momis  cv  ’navpeswvn  naorketv 
vhakvn. 

SETENTVCKE  VIII. 

Monkv  hiyomat  mv  Klist  Cesvs  ofvn  fulle,  enavpeswv 
vcvkvye  tokon,  puyvfekcv  vcvkvyen  fullakat  vnrvpe  oh- 
fvcceckv  en  sekot  omes. 

2  Cesvs  Klist  ofv  hesaketv  em  Puyvfekcv  em  vhakvt 
naorketv  elkv  tepakat  em  vhakvn  vm  enrecopvtet  ok’. 

3  Hiyomet  omekv,  vhakv,  enavpeswv  omecicat  yekcekot 
omen,  naken  momeeeko  tayan,  Hesaketvmeset  E’ppuce 
mahusat,  naorketvt  omecicen,  enavpeswv  holwvyece  vha- 
ke  ofvn  vtoten,  enavpeswv  ofvn  naorketvn  vnrvpen  oh- 
fvccecvtes ; 

4  Pume ,  enavpeswv  vcvkvye  tokon,  Puyvfekcv  vcvkv¬ 
yen  fulleyat  ofvn  vhakv  em  fvccetv  esfvekvren. 

5  Mv  enavpeswv  vcvkvyen  fullat  nake  enavpeswv  ohfvc- 

cv  ocakan  vkerricaken,  my  puyvfekcv  vcvkvyen  fullat 
puyvfekcv  enanvken  ykerricaket  omekv. 

6  Enavpeswv  em  eyackvt  elkvt  omeny  puyvfekcv  em 
eyackvt  hesaketvt  omet,  herkvt  omekv. 

7  Enavpeswv  em  eyackvt  Hesaketvmese  vnrvpkvt  omet, 
Hesaketvmese  em  vhakv  elecvn  huerekos,  momet  elecv 
liueretv  umeko  tayet  omekv. 

8  Monkv  mv  enavpeswv  ofvn  svpaklat  Hesaketvmesen 
afvceciceko  tayes. 

9  Momis  cemet,  enavpeswv  ofv  tokon,  momis  Puyvfekcv 
ofvn  svpaklatskes,  Hesaketvmese  em  Puyvfekcvt  ec  ofv 
taken  liken  omat.  Momis  este  estomis  Klist  em  Puyv- 
fekcvn  ocekon  omat,  Klist  enake  tokot  os. 

10  Momen  Klist  ec  ofv  taken  liken  omat,  naorketvt 
omecicen  ena  elet  os;  momis  fvccetvt  omecicen  Puyv¬ 
fekcv  hesaketvt  omes. 

11  Momis  mv  Cesvs  pvsatkvte  aenkvpvken  kvwapvte 
em  Puyvfekcvt  ec  ofv  taken  liken  omat,  ohvtvlakat  mv 
Klist  pvsatkvten  aenkvpvken  kvwapvtet,  em  Puyvfekcv  ec 
ofv  take  likat  eteropotten  ce  ’na  elv  taken  wenahuecvres. 

12  Monkv,  tecakkvte  toyatskat,  enavpeswv  vcvkvyen 
hesahokvraneyat,  enavpeswvt  epu  ’huericvkekot  os. 

13  Enavpeswv  vcvkvyen  hesahokatsken  omat,  ce  pvsat- 
kvken,  momis  Puyvfekcv  eteropotten  ena  em  vtotketvn 
ohfvnkatsken  omat,  hesahokatskvret  ok. 

14  Estomomuse  Hesaketvmese  em  Puyvfekcvt  evpayat, 
mvt  Hesaketvmese  e’ppuce  taket  omakekv. 

15  Hvtvm  ce.  penkvlvkvre,  svlvfketv  em  puyvfekcvn 
cen  heckvkekon,  momis  eenakueckv  em  Puyvfekcv,  mv 
etehoyvnen,  Apv,  Pu? rken  makeyat  cen  heckvkvtet 
omekv. 

16  Puyvfekcv  mahusat,  pum  puyvfekcv  take  vpvken, 
Hesaketvmese  en  hopuetake  toyeyat,  akerret  os : 

17  Momen  hopuetaket  on  omat,  epucasvke  taranat; 
Hesaketvmese  enalcen  epucasvke  taranat ;  momet  Klist 
vpvken  epucasvke  taranat,  vpvken  pu  ’stemerken  omat, 
vpvken  epu  ’rakkvke  taren. 

18  Estemerketv  hiyome  ocakat,  mv  vrakketv  ep  ofvn 
heckvkvranat  setehopciyesko  etetayet  os,  komvyet  omekv. 

19  Hesaketvmese  eppuce  take  heckvke  hakvranan  nake 
hahoyvte  en  neneheckv  yekcat  emeliaket  omekv. 

20  JNTakhahoyvte  komat  tokon,  momis  mv  enhonrkv  ofv 
svlvf  kuecvtet  omecieen,  ehvperketv  elecvn  huerihocvtet 
omekv. 

21  Nakhahoyvte  etvwvt  vhopvnkv  en  svlvf  ketv  ossihocet 
omen,  Hesaketvmese  en  hopuetake  epucasseko  svpvkletv 
vrakkat  ofvn  svpehoyvret  ok’. 

22  Nakhocackvte  omvlkvt  hihket,  tohkvlken  naky  en 
nokkat  ofvn  hiyomat  oren  nekeyaket  kerreyet  omekv. 

23  Momen  mv  tvlkusekon,  obvtvlakat  pume  raabusat, 
Puyvfekcv  em  ette  enbvteceskvn  pun  becket  omat,  pume 
mahusat  tis,  eenakueckvn,  mv  pu  ’na  take  enrecopkvren 
emebaket  ep  ofvn  hilikeyet  os. 

24  Enhonrkv  eteboyvnen  hesabokeyet  omekv:  momis 
enbonrkv  heckat  enhonrkv  tokot  os;  hiyomet  omekv, 
estet  naken  hecen  omat,  estormten  mvn  ennenebece 
emunke  haks  ? 

25  Momis  naken  hecekat  em  enhonren  omat,  momis- 
kometvn  es  emehakeyet  os. 

26  Matvpomen  Puyvfekcvt  pu  yekcvkekaten  pum  vnicet 
os;  nake  momvre  here  emekusvpvraneyat  kerrekot  ome¬ 
kv,  momis  Puyvfekcv  mahusat  hihketv  onaboyeko  tayan 
es  pum  emekusapet  omekv. 

27  Momen  estefeke  taken  beren  becat  Puyvfekcv  em 
eyackvn  kerret  os,  Hesaketvmese  komat  vcvkvyen  eme- 
kusapvlken  em  emekusapet  omekv. 

28  Momen  nanvke  omvlkvt,  mv  Hesaketvmese  vnoke- 
cake,  eme  nak  komat  vcvkvye  enkuekkokvte  en  kerakvre 
tolikvlket  ern  vtotkaket  omat,  kerres. 

29  Mv  komv  kerrvtet,  E’ppuee  vkake  vhayvkvren  ko- 
mvn  mellvtet  omekv,  tecakkvte  sulke  vpvke  ette  enkvte- 
ceskv  kakvren. 

30  Mv  homvn  mellvtet,  mvu  enkuekkvkvtet,  mv  enkuek- 
kvkvte,  mvu  fvccvke  omen  svpvklecvtet,  momet  fvccvke 
omen  svpvklecvte  mvu  vrakkuecvkvtet  omekv. 

31  Monkv  keyv  nanvke  okfvccvn  naken  makvraneya? 
Hesaketvmeset  pum  vpvlhvmken  hueren  omat,  estimvt 
epu’nrvpe  taye  kaks  ? 

32  Mv  E’ppuce  makusan  esf  em  encakekot,  momis  omvl- 
keyat  epu  ’rahkvn  wikvtet,  estomaten  mv  vpvken  nak 
omvlkvn  vkvsamuset  pu^vraneko  kaks? 

33  Estimvt  Hesaketvmese  em  enhopoyvkvte  vnrvpen 
vrvhecvkvr  kaks?  Hesaketvmeset  fvcce  omen  kueri- 
cet  os. 

34  Okfvcceeat  estimvt  o  kaks  ?  Klist  elvte  tes ,  momes, 
momet  mekenwvn  kvtvm  akvwvpkvtes ;  momen  okvtvla- 
kat  Hesaketvmese  em  akvpervn  liket,  pum  emekusapet  os. 

35  Estimvt  Klist  em  vnokeckvn  gu  tekvpicvr  kaks? 
Estemerkv,  monkat  fek«okketv,  monkat  asseckv,  elauko, 
monkat  enatvlketv,  monkat  penkvlkv  ofv  kueretv,  mon¬ 
kat  eslafkv-cvpkot  omvr  kaks  ? 

36  Hoccat  vcvkayat,  Ece  ’rakkvn  nettv  temvpoken 
pu  pvsvtkyet  omen;  yvpefikv  pvsvtkoyvrane  omen  ep 
okvkerrikocet  omes. 

37  Momis  keyv  nanvke  omvlkv  ofvn,  mv  epu  ’nokeevte 
eteropotten,  olifvnkvlke  semuntvlen  svpakleyet  omes. 

38  Elkv,  monkat  kesaketv,  monkat  kvlwe-estvlke,  mon¬ 
kat  okmekketv  ocakat ,  monkat  yekcetv  ocaJcat ,  monkat 
nanvke  kiyome  ocakat ,  monkat  nanvke  taranat, 

39  Monkat  hvlwe,  monkat  sufke,  monkat  nakhahoyvte 
etv  estomis,  Hesaketvmese  em  vnokeckv,  Cesvs  Klist  pu 
Pucase  ofv  ocan  pu  tekvpicetv  umeko  tayes,  komvye 
heret  omekv. 

SETENTVCKE  IX. 

Klist  ofvn  mehenwvn  opunayit,  laksvkon,  vm  vkerric- 
kvt  Puyvfekcv  Ycakat  ofvn, 

2  Yn  honne  mahe  ocet  on,  feknokketvn  cv  feke  ofv 
ocvye  munkvt  omat,  a  vn  kerret  os. 

3  Vm  etecakketvlke,  enavpeswv  vcvkvye  cv  ’nahvm- 
kvlke  vrahkvn,  Klist  vnaremv  cv  liayvren  komvye  taye 
omet  omekv : 

4  Mvt  Eslevlket  omen ;  eenakueckv,  momet  hvyayvke, 
momet  nak  em  wihokvte  ocakat,  momet  vkakv  emetv, 
momet  Hesaketvmese  em  vtotketv,  momet  etemfvccetv 
ocakat  em  ocvket  os  ; 

5  Erkvlke  tate  enaket  on ,  mv  aossen  enavpeswv  vcvkv- 
yen  Klist,  omvlkv  okfvnkat,  Hesaketvmese  meyuksv-seko 
vrakkueliocet  omat  vlakvtet  os.  Emen. 

6  Hesaketvmese  em  opunvkv  ehvperkv  omvte  omekon ; 
Eslevlke  omvlkvt  Eslevlket  omvkekokv : 

7  Momen  Epleliame  vhonvpset  o  estomis,  mvt  omvlkvn 
en  liopuetaken  hayekot  os :  momis  Iseke  ofvn  cen  honvp- 
sen  hocefhuehocvres. 

8  Heyvt  omes ;  enavpeswv  en  hopuetake  tat  Hesaketv¬ 
mese  en  hopuetake  tokot  omes ;  momis  setemfvccetv  en 
hopuetake  en  honvpse  mvt’s  komhoyet  omes, 

9  Heyvt  setemfvccetv  opunvkvt  omekv ;  Heyv  oketv 
omof  vlvkares,  momen  Selet  echuswv  hunvnwvn  ocvres. 

10  Momen  heyv  tvlkusekon,  momis  ohvtvlakat  Lepekv 
hunvnwv  hvmke,  pu’rke  Iseke  en  nvrkehsof, 

11  ( Hopnetakucet  hvte  heckvkekot,  monkat  nake  here, 
monkat  holwakan  momecvkeko  emunken,  Hesaketvmese 

momvres  koravte,  vtotketv  omecicat  tokon,  raomis  mv 
enhuehkat  omecicen  enhopoyetv  vcvkvye  hnervren ;) 

12  Semvculat  semmvnettan  em  vtotkvres,  kokten  kiho- 
cvtet  omekv. 

13  Cekvpen  vnokecit,  Esan  enkomecvyvtet  os,  make 
hoccat  vcvkvyen. 

14  Monkv  naken  makvraneya?  Fvccetv  tokat  Hesake- 
tvmese  ofv  oce  te?  Mohmates. 

15  Moses  em  punayet,  Mv  em  merrvyat  em  merrares,  mo- 
met  mv  merkv  em  ocvyat  merkvn  em  ocares,  makvtet  ok’. 

16  Monkv  estimvt  komat  enake  tokon,  monkat  mv  letkat 
enake  tokon,  momis  Hesaketvmese  mv  em  merr'at  enake  tes. 

17  Cokat  Feleon  em  punayet ,  Heyv  nake  mahusat  vrah- 
kvn  a  ce  huericvyvtet  omes,  vn  yekce  ec  ofvn  hecicit, 
yvmv  ekvnv  omvlkv  ofvn  cv  hocefkvn  kerkuehocvren, 
kicet  omekv. 

18  Monkv  estimvn  em  merretvn  komat  em  merret ,  esti- 
mvn  komat  wvnhecet  omes. 

19  Monkv  vm  punayet ,  Monkv  estomaten  pum  mvtte 
omecet  punaye  munke  hales  ?  Naken  koman  estimvt 
vnrapvtet  ome  te  ?  cv  kicetskvres. 

20  Monkos,  hunvnwv  toyetskat,  momis  ceme,  Hesake¬ 
tvmese  vnrvpen  vyoposketskat,  estimv  toyetske  haks  ? 
Nake  hahoyvtet,  mv  hayvten  em  punayet,  Estomaten 
hiyomen  cv  hayetskvt  haks?  makvre  te? 

21  Vrkvshayvt  fakke  eskvlke  hvmke  vrkvswv  hvmke 
vrakkvren  es  hayet,  etv  vrakkekaren  es  hayetv  yekcetvn 
oceko  haks  ? 

22  Hesaketvmeset,  en  cvpvkke  heckuccetvn,  momet  en 
yekce  kerkuecetvn  komet,  momis-kometv  hofunen  cvpvk- 
ketv  nake-vcvnkv  sumecihocvranat  es  emehakvten  omat, 

23  Momet  merkv  nake-vcvnkv  hvyayvken  homv  emete- 
takueevte  ohfvccv  em  vrakketv  en  sulke  kerkneevren, 

24  Pume  tis,  mv  enhuehkvtet,  Cusvlke  tvlkekon,  momis 
Oentilvlkeu,  pu  mehakvten  omat ,  estome  te? 

25  Ose  hoccat  ofv  opunaye  omet,  Este  cvnake  tokvke- 
katen  este  cvnaken  kieares ;  momet  mv  holcte  vnokecke- 
katen  vnokeckan  kieares. 

26  Momen  morae  oevres,  estvmv,  Centaket  vm  este 
toyatskekos ,  kihocvten,  tnvn  Hesaketvmese  wenakat  en 
hopuetaken  kicvkhoyvres. 

27  Momen  Esivs  Eslevl  opunvyecet,  Eslevl  en  liopue- 
take  era  vhonkvtkv  uehvtkv  oktaliv  omet  o  estomis, 
nvcome  vhoskat  hesakokvres. 

28  Ytotketvn  poyet,  fvceetv  ofvn  koeoknievret  ok’, 
momet  vtotketv  kocoknen  Pacaset  yvmv  ekvnvn  oh  ha- 
yvret  ok’,  maket  huehkvtes. 

29  Momen  Esivs  homvn  makvte  omen  Sepeore  e  Pnca- 
set  nerkvn  pum  wikekaten  omat,  Sotomv  omet  on, 
Komalv  omvken  pu  hahoyvnt  os. 

30  Monkv  naken  makvraneya  ?  Centiivlket,  fvccetvn 
vevkvpeyekatet,  fvccetvn  epoyvkvtet  os,  mv  fvccetv  vkv- 
svmkv  etehoyvne  ocat. 

31  Momis  Eslevl,  fvccetv  em  vhakvn  vcvkayvtet,  fvccetv 
era  vhakvn  epoyekatet  os. 

32  Estoman  ?  Vkvsvmkv  eteropotte  tokon,  vhakv  em 
vtotketv  eteropotten  hopoyakvtet  omekv.  Mv  evto  elen- 
tappueckvn  oh  elentappakvtet  omekv ; 

33  Hoccat  vcvkvyat,  Hecvs,  Sivn  ofvn  evto  elentappuec- 
kvn,  momet  evto  esemmvttetvn  licares,  momen  estimvt 
mvn  oh  vkvsamat  vlsekares. 

8ETENTVCKE  X. 

Tecakkvte  toyatskat,  Eslevl  ohfvccv  cv  feke  em  eyae- 
kvt,  momet  Hesaketvmesen  emekusapvyat  heyv  tes,  hesa- 
hokvren. 

2  Hesaketvmese  ohfvccv  vkerrickv  yekcen  ocakat  a  en 
kerrakikv,  momis  kerretv  vcvkyye  tokot  os. 

3  Mvt,  Hesaketvmese  em  fvccetvn  kerrekot,  eme  ma- 
husat  em  fvccetvn  ahuericetvn  hopoyet,  Hesaketvmese 
em  fvccetv  elecvn  svpaklvte  sekot  omekv. 

4  Ykvsamat  vtekat,  Klist  vhakv  em  eyuksvt  en  hueret 
omekv,  fvccetvn. 

5  Moses  vhakv  em  fvccetvn  opunvyecet  omekv,  Mv 
este  mv  nanvken  momecat  mv  ofvn  hesakvres,  maJcat. 

6  Momis  fvccetv  vkvsvmkv  etehoyvne  ocat  hiyomen 
opnnayet  os;  Estimvt,  akvwvpiket  hvlwe-tvlofvn  eceyvr 
liaks  ?  (Klist  ashvtvpketvn  oket,)  ce  feke  ofvn  mahketskvs. 

7  Monkat,  Estimvt  sufkan  vkhvtvpkvr  haks?  (Klist 
pvsatkvten  aenkvpvken  akvwvpetvn  oket.) 

8  Momis  naken  make  te  ?  Opunvkvt  ece  ’wolet,  ce 
cukwv  ofvn,  momet  ce  feke  ofvn  oces;  vkvsvmkv 
opunvkv  erkenakeyat  mv  tes : 

9  Heyvn  makat ,  Pucase  Cesvs  ce  cukwvn  es  ker- 
kuecet,  Hesaketvmeset  pvsatkvten  aenkvpvken  kv- 
wapvtet  omat  ce  feken  es  vkvsametsken  omat,  ce 
hesakvres. 

10  Estet  fvccetv  oren  efeken  es  vkvsamen,  ker- 
kueckv  vhesaketv  orat  ecnkwv  eteropotten  hahoyet 
omekv. 

11  Estimvt  mvn  oh  vkvsamat  vlsekares,  Cokat  maket 
omekv. 

12  Cnsvlke  Klekvlke  tepakat  temvrahketv  sekot  omekv: 
Pucase  hvmke  omvlkv  ohfvnkat  mv  ohhuehkakat  omvl- 
kv  ohfvccv  nake-ocvt  omekv. 

13  Estimvt  o  estomet,  Pucase  e  hocefkvn  oh  huehken 
omat,  hesakvret  ok’. 

14  Monkv  estimv  ofv  vkvsvmvkekatet  estomen  oh 
huehkvkvr  haks?  momet  mv  ohfvccv  pohvkvte  sekan 


LOMVNVLKE  XL 


21 


estomen  ofv  vkvsvmvkvr  haks?  momet,  erkenvkv  sekon, 
estomen  pohvkyr  haks  ? 

15  Momen  vtotvkhoyekon  omat,  estomen  erkenvk- 
hoy vr  haks  ?  cokat  vcvkvyat,  Mv  herkv  em  opu- 
nvkv-herv  erkenvkakat,  momet  nake  herake  ohfyccvn 
opnnvkv  estafvcecicvken  esyicat  e’le  take  mvtawwvt 
herakusa ! 

16  Momis  opnnvkv-herv  omylkvt  em  apohicaket  ome- 
kot  os.  Pucase,  estimvt  pun  kerkueckvn  vkysamvt 
haks  ?  Esivs.  maket  omekv. 

11  Monkv  vkvsvmkvt  pohetv  eteropotten  vlaken ,  po- 
hetvt  Hesaketvmese  em  opunvkv  eteropotten  vlaket 
omekv. 

18  Momis  pohvkekate  te  ?  makis.  Mehenwvn  momes, 
en  hake  take  yvmv  ekvnv  omvlkvn  hvmecicen,  em 
opunvkvt  ekvnv  yuksvlken  oricvtet  os. 

19  Momis  makvyet  os,  Eslevl  kerrekate  te  ?  En- 
hvteceskvn,  Moses,  Este  tokvkekan  vfekcakhetv  oren 
es  ce  ’lesecicet,  etvlwv  hacohakan  es  ce  cvpvkho- 
kicvkares,  maket  os. 

20  Momis  Esivs,  fekhvmke  mahet,  Mv  cv  hopoyv- 
kekatet  es  cv  hecaken,  mv  vc  vpohvkekatet  em  e 
heckuecvkvyvtes,  maket  os. 

21  Momis  Eslevl  em  punayet ,  Netty  temvpoken  este 
apohicvkeko,  momet  pvlken  vyoposkakat  cv’nken  a  em 
wiyvkvyvtes,  maket  os. 

SETENTVCKE  XL 

Monkv  makvyet  os,  Hesaketvmeset  em  estvlken  vhe- 
pakvt  haks?  Mohmates.  Yneu,  Pencvmen  em  vliketv, 
Eple  fiame  en  honvpse  aosse,  Eslevlke  toyikv. 

2  Hesaketvmeset,  em  esten,  mv  homvn  kerrvtet,  vhepa- 
kvke  sekates.  Cokat  Elivs  ohfvccv  nake  makan  ker- 

ratskeko  haks  ?  Eslevl  vnrvpen  Hesaketvmesen  em 
punayet  hvmmakvtet  omat; 

3  Pucase,  cem  owalvlken  pvsatet,  cem  altvn  le- 
kvflecakvtet  os;  momet,  vntvlkuset  vc  vhosket  omen, 
vn  liesaketvn  hopoyakes. 

4  Momis  Hesaketvmeset  em  vyoposkat  naken  make 
haks  ?  Hun  vn  take  cukpe-rakko  kolvpake,  rav  Pevl  vhakan 
ehomv  etorkowv  taken  kunhicvkvte  sekan  e  em  vcv- 
yecvkvyvtet  os. 

5  Monkv  hiyomat  tis  heromkv  em  enhopoyetv  vcvk- 
vyen  vhoskat  ocet  os. 

6  Momen  heromkv  etehoyvnet  on  omat,  ohvtvla- 
ken  vtotketv  etelioyvne  tokot  os:  monkon  omat,  he- 
romkvt  ohvtvlaken  heromkv  tokot  os.  Momis  vtotke¬ 
tv  etehoyvnen  omat ,  ohvtvlaken  heromkv  tokot  os; 
monkon  omat,  vtotketvt  ohvtvlaken  vtotketv  tokot  os. 

7  Monkv  estome  te  ?  Eslevl  naken  hopoyvtet  epo- 
yekon,  momis  enhopokvtet  epoyet  omen,  vpvlwvt  he- 
cvkeko  hahoy  vtes,  mucv  nettv  oren : 

8  (Hoceat  vcvkayat,  Hesaketvmeset  nockv  em  munkvn, 
eturwvn  hecvkekaren,  ehvckon  pohvkekaren  emakvtes.) 

9  Momen  Tewe,  Em  ohhompetvt,  naksenkvnhetv,  mo¬ 
met  nake  esepueckv,  momet  es  elentappueckv,  momet  es 
em  feketvt  en  hayvkhoyekvs : 

10  E  turwv  taket  ohyomuckvkekvs,  hecvkekaren,  mo¬ 
men  e’ra  taken  kunkuhicvs,  estofis,  maket  os. 

11  Monkv  makvyet  os,  Pvlatkvren  elentappakvtet  o 
haks?  Mohmates;  momis  mv  pvlatkvte  eteropotten 
vhesaketvt  Centilvlke  em  vlakvtet  os,  CusvlJcet  vfek- 
cakhvke  hahoyvren. 

12  Momet  on,  em  vhopvnketvt  yvmv  ekvnv  en  nakockv, 
momet  em  vhonkvtkv  kocuknickvt  Centilvlke  en  nak¬ 
ockv,  haken  omat,  en  sulketvt  mahvkvu  mvt  hakekare  te  ? 

13  Centilvlke  toyatskat,  ce  tempunayvkis,  Centilvlke 
em  vpastel  toyikv  ;  vm  wiketvn  vrakkuecis  : 

14  Estome  estomis  cv  ’navpeswv  mahusan  vfekcakhetv 
oren  nekeyicvye  tayen  omat,  momet  vpvlwvn  hesahue- 
cvye  tayen  omat. 

15  Mv  vhepakvkhoyvtet  yvmv  ekvnv  em  etenherketv 
haken  omat,  evpvyvklioyat  nake  tar  liaks,  pvsatkvten  a 
en  hesaketv  tokon  omat  ? 

16  Ette  enhvteceskv  ycaket  on  omat,  eskvlkateu  v calces  ; 
momen  yvlonkvt  ycaken  omat,  elvcceu  vcacvlcet  omekv. 

17  Momen  elvcce  vnvcomet  a  kvcekvket  omen,  ceme, 
olefv  semvnole  toyetskat,  mv  melienwakat  vpvken  olefv 
en  yvlonkv  en  neketv  tepakan  ete’m  ocatsken  omat, 

18  Elvcce  vnrvpen  ekvsahmetskvs.  Momis  ekvsamets- 
ken  omat,  yvlonkvn  hvlatetskekon,  yvlonkvt  ce  hvla- 
tet  os. 

19  Monkv,  Elvccet  a  kvcekvtes,  oh  rvfkaren*  makets- 

kvres.  1 

20  Heres  ;  vkvsvmvkekat  svrahkvn  a  kvcekvtes,  momen 
vkvsvmkv  eteropotten  hueretsket  os.  Ykerrickv  hvlha- 
wan  ohcetskvs,  momis  penkvlvs  : 

21  Hesaketvmeset  elvcce  olefv  em  munkv  vcvkvye  oca- 
kat  vcvyecvkekaten  omat,  vketecvs ,  cemeu  ece  ’cvyeceko 
witet  ok’. 

22  Monkv  Hesaketvmese  en  heromkv  en  yekcetv  te¬ 
pakan  hecvs ;  mv  pvlatkvte  ohfvccvt  on  omat ,  yekcetvn  ; 
momis  ec  ohfvccv  heromkvn,  mv  en  heromkv  ofvn  fekhon- 
netsken  omat ;  monkon  omat,  cemeu  a  tvcketskvres. 

23  Momen  eme  taken  vkvsvmkv  toko  ofvn  fekhonnv- 
keko  emunken  omat,  oh  rvfkvkvres;  Hesaketvmeset  hv- 
tvm  oh  rvfrice  tayet  omekv. 

24  Momet  omen  cemet,  mv  em  munkv  vcvkvye  olefv 
semvnolet  on,  a  ce  tvchoyen,  nake  hocackvte  em  munkv 

vnrvpen  olefv  keran  oli  rvfketskvten  omat,  keyv,  elvcce 
mekenwakat,  em  munkv  vcvkvye  elvccet  omakat  makv- 
kvu  em  olefv  makus an  ok  rvfkvkar  kaks  ? 

25  Tecakkvte  toyatskat,  Centilvlke  etemvpoketv  asce- 
knekoceko  emnnken,  vpvlwusen  turkecekat  Eslevl  ok 
cakkvtet  omat  kerrekot  svpaJclatsJcvren  komvkot  os,  Pu 
koporrenet  os,  hornet ,  e  ok  vkerricatske  witet  ok’. 

26  Momen  momen  Eslevl  omvlkvt  kesakvres,  cokat 
vcvkvyen ;  Holwvhe  aossicvt,  Sivn  aosiyet,  Cekvpe  en 
kolwvyeckvn  em  vkueyicvres. 

27  Heyvt  etemfvccetv  em  ocvyat  omekv,  en  liolwvyec- 
kv  taken  em  vknekuekcvyof,  mahat. 

28  Opnnvkv-kerv  olifvecvt  on  omat ,  ece  ’rakkv  taken 
vnrapvlket  omahes ;  momis  enkopoyetv  okfvccv  tat,  er- 
kvlke  vrakkv  taken  vnokeckvket  omes. 

29  Hesaketvmese  en  nakemkv  enkuekketv  tepakat  vker- 
rickv-etickv  vpvkekot  omakekv. 

30  Oketv  koyvnakvte  ofvn  Hesaketvmesen  vkvsamats- 
kekis,  erne  take  vkvsvmvkekat  eteropotten  kiyomat  mer- 
kv  cen  keckvkvte  etvpomen ; 

31  Heyvu,  kiyomat,  cem  merkv  eteropotten  erne  taken 
merkv  en  keckvkvren  vkvsvmvkekatet  ok’. 

32  Hesaketvmeset,  omvlkvn  em  merrvkvren,  omvlkvn 
vkvsvmvkekat  ofvn  em  vkkottvtet  omekv. 

33  Mvtawwvt  Hesaketvmese  en  koporrenkv  en  nakker- 
retv  kokkolvt  snfket  omeho  kaks !  Em  okfvcceckv  ofv 
kerresko  tayen,  em  vyetv  take  eskecvkkoyeko  tayu- 
set  os! 

34  Momet  omekv,  estimvt  Hesaketvmese  em  vkerric- 
kvn  kerrvt  kaks?  monkat  estimvt  etempunayvt  omvt 
kaks  ? 

35  Monkat  estimvt  komvn  ekmen,  kvtvm  em  fekokvr 
kaks  ? 

36  Nanvke  omvlkvt  eme  avtet,  eme  eteropottet,  eme 
em  ocvket  omekv ;  vrakketv  mvn  em  ocekvs,  emeyuksv 
sekon.  Emen. 

SETENTVCKE  XII. 

Money,  tecakkvte  toyatskat,  Hesaketvmese  em  merkv 
take  vcvkvyen,  ce’na  take  nake  emhoye  wenake,  hvsvtke 
momet  Hesaketvmese  afvcecican  ematskvren  ce’nkusapv- 
kvyet  os ;  mvt  nake  momatskvre  tetayet  ok’. 

2  Momen  yvmv  ekvnvn  vhahyatskvs,  momis  cem  vker- 
rickv  ohmucvseckv  eteropotten  mvrahkuehocet  omvkes, 
Hesaketvmese  nakkomat  here  momet  afvcecice  momet 
temvpokan  eskerratskvren. 

3  Heromkv  v’mhoyat  eteropotten  este  eee  ’pakvkat  vte- 
kat  em  punayit  heyvn  makvyet  omekv ;  Momvre  tetaye 
senhoyvnen  e  oh  vkerricekot,  momis  mahlvpvtken  e  oh 
vkerricvs,  Hesaketvmese  este  vtekaten  vkvsvmkv  svker- 
kan  emvte  vcvkvyen. 

4  Ena  hvmkat  ofv  enaivcce  sulken  ocet,  momen  enalvc- 
ce  omvlkv  em  vtotketv  hvmkuset  omekon ; 

5  Mv  etvpomen,  pume,  sulke  toyeyat ,  Klist  ofv  ena 
hvmket  omet,  omvlkeyat  etelvcvke  toyekv. 

6  Monkv  nanvke  pu’mhoyvte,  heromkv  pu’mhoyvte 
vcvkvye  temvrahrvken  ocen,  owaletvt  on  omat,  vkvsvmkv 
svkerkat  vcvkvyen  owalvJceres  ; 

' 7  Monkat  vtotketvt,  vtotketvn  vfastvJceres ,  monkat  mv 
mvhayat  mvhayetvn, 

8  Monkat  mv  estemvcahnat,  emvcahnetvn;  estit  nake 
estemat  mehenwetv  ofvn  momecekvs ;  mv  emwiketv  hue- 
rat  vfekcakhetvn  es  vfvsteJcvs ;  mv  merkvn  heckuecat 
afvcketvn  es  era  merreJcvs. 

9  Ynokeckv  vhayetv  vpvkekan  ocekvs.  Mv  holwakat 
en  homecet,  mv  heran  hvlvtvks. 

10  Tecakkvte  etn  vnokeckvn  ’setenokecusvkes,  vrak- 
ktteckv  ofvn  e  oh  vkerricetskat  senhoyvnen  esf  vrakkue- 
cet. 

11  Vtotketv  ofv  enhorrvkekot ;  vkerrickv  ofv  vfekcak- 
het ;  Pucascn  cm  vtotket ; 

12  Enhonrkv  ofvn  afvcket;  estemerketv  ofvn  momisko- 
met;  mekusvpkv  ofv  emomecicet  emunket; 

13  Vkvsamvlke  nake  enkusvpketvn  vfastet;  etenhe- 
romkvn  vcvkvpeyet; 

14  Mv  ece’ssecakan  lieren  opunvyecvkes ;  heren  opu- 
nvyecet,  ohtvhihkatskvs. 

15  Afvckakan  vpvken  afvcket,  hvkihhokan  vpvken  hv- 
kihkvkes. 

16  Ykerrickv  hvnikusen  ete’m  ocvkes.  Nake  hvlhawan 
stoskomekot,  este  kvncvpakan  etenheromvkes.  Hopor- 
renvke  toyes,  komet,  e  ohvkerrihcatskvs. 

17  Holw-akan  holwakan  estimvn  pvlken  ehmatskvs. 
Este  omvlkv  ehoravn  fvccen  naken  epoyvkes. 

18  Mome  tayen  omat,  umatske  taye  vcvkayat,  este 
omvlkv  vpvken  herketv  ofvn  fullvkes. 

19  Ynokeckatskat,  e  olifvccvn  pvlehcatskvs,  momis 
cvpvkketvn  era  etektvnecvkes.  Empvlecetv  cvnaket’s; 
vnet  fekares,  Pucaset  make!  os,  make  cokat  vcvkvyen. 

20  Monkv  cen  horret  elvwet  on  omat,  hompicvs; 
ewvnhken  omat,  eskuecvs  ;  hiyomecetskat  torawv  vhetho- 
ken  e’kvn  era  oh  vpoyetskvres. 

21  Nake  holwakat  ce  muntvlekon,  nake  heran  nake  hol¬ 
wakan  es  olifvnkvs. 

SETENTVCKE  XIII. 

Puyvfekcv  vtekat  yekcetv  ohfvnkakat  elecvn  huerekvs. 
Yekcetv  Hesaketvmese  avtekat  sekot  omekv ;  yekcetv 
ocakat  Hesaketvmeset  mellvtet  omekv. 

2  Monkv  mv  yekcetv  vnrapat  nake  Hesaketvmese  mel- 
lvten  vnrapet  os;  momen  mv  vnrvpakat  ohfvcceckvn  e 
en  heckuecvkvres. 

3  Ohfvnkvlket  vtotketv  h^rakat  tokon,  holwvhokan 
vpenkvlecet  onkv.  Monkv  yekcetv  em  penkvletvn  ce 
yaceko  kaks?  mv  heran  momecetsken,  mvt  vkvsvmkvn 
ce’mvres : 

4  Hesaketvmese  em  vtotkvt  omekv,  es  cen  hervren. 
Momis  nake  liolwakan  momecetsken  omat,  penkvlvs; 
eslafkv-cvpkon  ehvperkvn  hvlvtekot  omekv;  Hesaketv¬ 
mese  em  vtotkv  estemerricvt  mv  holwvke  momecan 
cvpvkketvn  ohvlvJcuecvranat  hueret  omekv. 

5  Monkv  apohicvket  svpvklvranatsket  omes,  cvpvkketv 
vrahkv  tvlkekon,  momis  eohvkerrickvu  vrahkvn. 

6  Heyv  vrahkvn  ekv-feketvu  fekatsket  omekv ;  mvt, 
heyv  nake  maliusat  vfvstake  emunkvt,  Hesaketvmese  em 
vtotkvlket  omakekv. 

7  Monkv  nake  vkuericakat  omvlkvn  vhuerakan  em  fe- 
kvkes,  nake-oh-feketv  ahuericakat  nake-oh-feketvn ;  ekv- 
feketv  ahuericakat  ekv-feketvn  em  feket ,  em  penkvlhoye 
tayan  em  penkalet,  vrakkuekoce  tayan  vrakkuecet. 

8  Este  estomis,  etenokeckv  tvlken  ece  ’ huericen ,  nake 
etvn  ece  ’huerihcats ;  mv  este  etvn  vnokecat  vhakvn  esfv- 
cececvtet  omekv. 

9  Heyvt  omekv,  Hoktahretskvs,  Elehcetskvs,  Horkoh- 
petskvs,  Fvccekon  akeriyetskvs,  Vleskahpetskvs,  momen 
vhakv  etv  ocen  omat,  heyv  opunvkv  ofv  etohkvlken  ocet 
omes,  E  vnokecetskat  etvpomen  cem  vwolicvn  vnokecvs. 

10  Ynokeckvt  em  vwolicvn  holwakan  em  vtotkekot  os ; 
monkv  vnokeckvt  vhakv  esfvceckvt  omes. 

11  Momen  heyvn,  oketvn  kerret,  nocvte  ahonecetv  hvse- 
vkerkv  momvre  heret  omen  kerret ;  hiyomat  pum  vhesa- 
ketvt  vkvsameyvten  sem  vwolet  omekv. 

12  Neret  koyvnvranuses ;  nettvt  vwolices;  monkv  yo- 
mucke  em  vtotketvn  vpvlatet,  kvyayvke  setepokvn 
vccvkeres. 

13  Netty  ofv  omen,  fvccen  yvkvpvkeres ;  eskvyvtketv 
kackv  tepakat  ofv  tokon,  koktarkv  nake  yvmakkueckv 
tepakat  tokon,  etepokv  vleskypkv  tepakat  ofv  tokon : 

14  Momis  Puease  Klist  Cesvn  vccvkes,  momet  enav- 
peswv  em  eyackvn  em  ekopakkatskvs. 

SETENTVCKE  XIV. 

Mv  vkvsvmkv  ofv  yekcekan  evpvyvkes,  momis  punvkv 
setenrvpkv  kerkvkekan  ascekuecekot. 

2  Hvmket,  Nake  omvlkvn  kompvye  tayes,  /comet  vkv- 
samen,  etv,  yekcekat,  nakvkockucen  kompet  omekv. 

3  Mv  hompat  mv  kompekan  enkomekcats ;  momen  mv 
liompekat  mv  kompaten  okfvccekcats ;  Hesaketvmeset 
evpayvtet  omekv. 

4  Gemet,  este  etv  em  vtotkvn  okfvccecetskat,  estimv 
toyetske  kaks  ?  E  pncase  makusat  okfvccvn  kueret 
monkat  latket  os ;  momet  kuervres ;  Hesaketvmeset 
kuerice  tayet  omekv. 

5  Hvmket  nettv  kvmken  nettv  etv  senkoy  vnen  vkerricet 

os ;  kvmkat  nettv  omvlkvn  temomvl/cusen  vkerricet 
os.  Este  vtekat  em  vkerrickv  makusat  ofvn  esfvcken 
vkvsvmekvs.  • 

6  Nettv  vrakkuecat  Puease  okfvccvn  vrakkuecet  os; 
momen  mv  nettv  vrakkuecekat  Puease  okfvccvn  vrak- 
kuecekot  os.  Mv  kompat  Puease  okfvccvn  kompet  os, 
Hesaketvmesen  vrakkueoet  omekv ;  momen  mv  kompe- 
kat  Puease  okfvccvn  omesy  kompekat,  momet  Hesake¬ 
tvmesen  vrakkuecet  os. 

7  Epu  ’pakat  kvmkusis  e  vrakkusen  wenaket  omekon, 
nvpvt  e  vrakkusen  elekot  os. 

8  Wenakoken  omat,  Pucase  okfvccvn  wenakokeyet  os, 
monkat  pvsatken  omat,  Pucase  okfvccvn  pvsatkeyet 
omekv;  monkv  wenakoket,  monkat  pvsatkeye  estomis, 
Pucase  enake  toyes. 

9  Heyy  vrakkvn  Klist  eklet,  akvwvpiket,  kvtvm  kesa- 
kvtes,  pysatkvte  hesahokat  esyomat  e  Pucase  kakvren. 

10  Momis  estomaten  tecakketskan  okfyccecetslce  kaks  ? 
monkat  estomaten  tecakketskan  ekvperkuecetske  kaks? 
omvlkeyat  Klist  em  fvcceckv  okliketv  ekomvn  svpvklv- 
raneyet  omekv. 

11  Hesakvyat  etvpomen ,  etorkowv  omvlkvt  cv  ho - 
mvn  pekoklen,  etulaswv  omvlkvt  Hesaketvmese  ekomvn 
okkerkuecvres,  Pucaset  maket  os,  make  koccet  omekv. 

12  Monkv  omvlkeyatet  Hesaketvmese  ekomvn  e 
okkerkuecvraneyet  os. 

13  Monkv  okvtvlaken  etokfvccecet  okmeyates ;  mo¬ 
mis  keyv  min  fvccecet,  este  estomet  elentappueckv, 
monkat  naorkepueckvn  etecakkan  ekomvn  likcats. 

14  Klist  Cesvs  ofvn  heyvn  kerrit,  vc  vkerricepuekocet 
omes;  eme  ofvt  on  omat  nake  kvsvtkekat  sekot  os; 
momis  mv,  Hvsvtkeks,  koraat  ekomvn  kvsvtkekat  tes. 

15  Momis  cen  kompetvt  tecakketskan  e  feken  en 
nokkicen  omat,  kiyomat  vnokeckv  vcvkvyen  aretske- 
kot  os.  Mv  Klist  em  elvten  cen  kompetvn  es  sume- 
cikcetskvs. 

16  Monkv  cen  keretvn  kolwvken  opunvyekokcats ; 

17  Hesaketvmese  em  okmekketvt  kompetv  esketv 
tepakat  token,  momis  fvccetvt,  kerkvt,  afvcketv  Puyv- 
fekcv  Ycakat  ofv  ocat  esyomat  omes. 

18  Mv  keyv  nanvke  ofvn  Pucase  em  vtotkat,  Ilesake- 
tvmesen  afvcecicet,  esteu  afvcecicet  omes. 

19  Monkv  kerkv  enanvken  vcvkvpeyet ,  nake  etemvnickv 
ocakan  vcvkvpeyvkeres. 

20  Hompetv  vrahkvn  Hesaketvmese  em  vtotketvn 
hopahnetskvs.  Mehenwvn  nanvke  omvlkvt  hvsvthvket 
omis ,  my  este  mv  omecicen  elentappet  liompat,  mvt  eme 
ohfvccvn  holwvket  omes. 

21  Vpeswvn  hompekot,  monkat  pvrko-opuswvn  eske- 
kot,  monkat  nake  estomis  mv  omecicen  tecakketskat 
elentappet,  monkat  naorkepueliocet,  monkat  en  yekcen 
es  sumecihocan  hompekan  heres. 

22  Vkvsvmkvn  ocetske  hats?  Hesaketvmese  eho- 
mvn  e  ofvn  ocvs.  Mv  este  nake  em  etektvnecat  ofvn  e 
•ohfvccecekat  afvcket  omes. 

23  Momen  mv  en  kerkekat  hompen  omat,  ohfvccehocet 
os,  vkvsvmkvn  es  hompekot  omekv ;  nake  vkvsvmkvn 
avtekat  holwvyeckvt  omekv. 

SETENTVCKE  XV. 

Monkv  pnme,  yekcakeyat,  e  afvcecicekot,  mv  yekcvke- 
kat  en  yekce  sekan  kvwvpvraneyet  os. 

2  Pum  vwolicvn  en  hervren  nake  vnickv  ofvn  omvlkeyat 
afvcecicvkeres. 

3  Klist  tis  e  afvcecicekatet  ok’ ;  momis,  Mv  ce  tvkleca- 
kat  en  tvkleckv  take  vc  oh  latkvtes,  make  hoccat  vcvkvyen. 

4  Nanvke  estomis  liomvn  cokakat,  pu  mvhayat 
coyvkhoyvtet  ok’ ;  cokat  momis-kometv  emahlvpvtketv 
tepake  omecicat  eteropotten  enhonrkvn  oceyvren. 

5  Momen  momis-kometv  emahlvpvtketv  tepakat  en 
Hesaketvmeset,  Klist  Cesvs  vcvkvyen  vkerrickv  hvm- 
knsen  ete’m  ocatskvren  ce’mvkate ! 

6  Mom  at  vkerrickv  hvmkusen,  ecukwvu  hvmkusen 
Hesaketvmese,  mv  pu  Pucase  Cesvs  Klist  Erken  vrak- 
kuecatskvren. 

1  Monkv  Klist  Hesaketvmese  em  vrakketv  vrahkvn 
epu  yvpayvte  etvpomen  ete  yvpvyvkes. 

8  Monkv  Klist,  erkvlke  nake  etemfvccakvte  yekcv- 
kuecvren,  mo  met  Centilvlket  Hesaketvmesen,  em  merkv 
vrahkvn  yrakkuecvkvren,  Hesaketvmese  em  mehen- 
wety  vrahkvn  svkvmsiskv  vtotkvt  omvtes,  makvyet  os ; 

9  Heyv  omecicen  Centiivlke  vpvken  ec  ohkerkue- 
cares,  momet  ce  hocefkvn  vy  vhikares ;  make  cokat 
vcvkvven. 

10  Momen  hvtvm,  Centiivlke  toyatskat,  em  estvlke 
vpvken  afvckvks,  maket  os. 

11  Momen  hvtvm,  Hesaketvmesen  vkvsvmvkes,  Cen- 
tilvlke  omvlkatskat,  momen,  este  omvlkatskat,  mvn 
vrakknecvkes. 

12  Momen  Esivs  hvtvm  maket  os,  Cvse  en  yvlonkvt 
ocvres,  momet  mv  Centiivlke  ohmekketvn  akvwvpkv- 
ranat ;  mv  ofvn  Centilvlket  enhonrvkvres. 

13  Momen  enhonrkv  en  Hesaketvmeset  vkvsvmkv  ofvn 
afvcketv  herkv  tepakat  omvlkvn  es  ce  fvcecekvs ; 
Puyvfekcv  Ycakat  en  yekcetv  eteropotten  enhonrkv 
esfvcken  ocatskvren. 

14  Momen,  tecakkvyvte  toyatskat,  vne  mahnsat,  ec 
ohfvccv  taken  heyvn  vc  vkvsvmepuehocet  os ;  ceme 
takeu  heretv  es  fvcket  omet,  kerretv  omvlkv  es  fvcket, 
momet  ete’m  vcahnatske  taye  svpaklatsket  os. 

15  Mome  estomis,  tecakkvte  toyatskat,  ece  ’kerricepue- 
cit,  heromkv  Hesaketvmese  a’mvtet  omecicen,  fekhvm- 
ketv  ohvtvlaken  kvpvkusen  es  cen  hoccihcvkis. 

16  Centiivlke  ohfvccv,  Hesaketvmese  em  opunvkv- 
hervn  es  vtotket,  Cesvs  Klist  em  vtotkv  taren,  Cen- 
tilvlke  nake  Hesaketvmese  em  wihokvtet,  Puyvfekcv 
Ycakat  eteropotten  vcake  haket,  afvcecicet  omvren. 

17  Monkv  Cesvs  Klist  eteropotten  naken  es  ekvsvmv- 
ye  tayat  ocvyet  os,  mv  nanvke  Hesaketvmese  ohfvccv 
ocakat  ofvn. 

18  Mv  nanvke  Klist,  Centilvlke  apohicvke  hayvret, 
opunvkv  vtotketv  tepakat  etehoyvnen  nakeskerkv,  nak- 
estomahake  esyome  yekcakat  eteropotten,  Hesaketvmese 
em  Payyfekcv  en  yekce  eteropotten,  cv  tehoyvnen  mo- 
mecekaten  opunvyecetv  fekhvmkvkaret  ok’ ; 

19  Momat  Celuslvme  aenkvpyken  afolotken  Elele- 
kvn  oren  Klist  em  opunvkv-hervn  esfvcken  erke- 
nakvyvtet  os. 

20  Momes,  hiyomen  opnnvkv-liervn  erkenyketvn  vcevl- 
lvyvtet  omes ;  Klist  kocefhoyekan  erkenakyyvtes,  este 
eti  em  enlikvn  cnkon  oh  hayvkaret : 

21  Momis  cokat  ycvkyyen,  My  ehomvn  hocefhoyekat 
hecvkyres,  momen  pohvkekatet  kerrykvres. 

22  Momen  heyv  omecicen  cem  vlyketv  taken  Jcomvyis , 
tayen  y’mvnvttehocet  omvnks. 

23  Momis  hiyomat  estvmv  erlcenaJcvye  tayan  ohvtylaken 
ocvkokv,  momet  ohrolope  snlken  cem  vlyketv  taken  cv 
yace  heret  omvtet  ok, 

24  Estofvn  Spene  elcvnvn  ayin  omat,  cem  vlvkvkares; 
ayvyof  ce  kecvkares,  Jcomit ,  momet,  Mvn  vyaren  vrn 
vnicvkvres,  ce  komit,  enhonrkvn  ocvyet  omekv ;  mvn 
rorvyat  enhomvn  ce  hecvJcvyat  estonkon  cv  mahlvpatken 
omat. 

25  Momis  hiyomat,  emekusapvlken  heromJcvn  es  em 
vfvstvkaret,  Celuslvmen  ayis. 

26  Mv  Masetonev  Ekiv  tepakan  vpokat  mv  mekusapvlke 
estemerrvke  Celuslvme  vpokan  heromkv  vnvcomen  em 
vtotvketvn  es  afvckvket  omvnkekv. 

27  Mehenwvn  mvn  es  afvckvket  omes;  momen  erne 
taken  vhuericvket  omes.  Mv  nake  puyvfekcv  ohfvccv 
ocakat  enaken  Centilvlket  etencawvlke  hakvten  omat, 
mvu  nake  enavpeswv  ohfvccv  ocakan  es  afvstvkvre  nake 
momecvkvranat  tes. 

28  Monkv  heyvn  momecit,  heyv  etten  heren  em 
wikakvyof,  Spenen  eceyvranit  ye  cen  hoy  vnvkares. 

29  Momet  cem  vlakvkvyof,  Klist  era  opunvkv-herv 
era  merkv  era  fvcketv  ofvn  vlvkvranvyan  kerris. 

30  Momen,  tecakkvte  toyatskat,  vm  emekusapatskat 
vc  vpaket  vcevllatskvren  pu  Pacase  Cesvs  Klist  vrahkvn, 
momet  Puyvfekev  em  vnokeckv  vcvkvyen  ce’nku- 
sapvkis ; 

31  Vkvsvmvkekat  Cutev  ofv  vpokan  enkvpvken  cv 
huerihocen,  vtotketv  Celuslvmen  vfastvranvyat  emekusa- 
]5vlket  es  afvckvke  taren ; 

32  Hesaketvmese  komat  eteropotten  afvcketv  ofvn 
cem  vlakit,  centake  vne  esyomeyan  pu  yekcvkue- 
hocvren. 

33  Moukv  herkv  en  Hesaketvmeset  omvlkatskan  ece 
’pakvkekvs.  Emeu. 

SETENTVCKE  XVI. 

Fepe  tecakkeyvte,  mv  mekusvpkv-cuko  Senklevn  ocat 
em  vtotkvn  heren  cem  opunvyecvkis ; 

2  Momat  mekusapvlket  momvkvre  here  omet,  Pucase 
ofvn  evpayet,  nakvfvstetv  estomis  .mv  ohfvccv  em 
vnicatslcvre  enkusapkat  ofvn  em  vnicatskvres ;  este  sulken 
em  vnicet ,  vneu  vm  vnicvtet  ok’. 

3  Pvselv  Akwelv  tepake  Klist  Cesvs  ofv  vtotkvlke  vm 
etohkvlketv ; 

4  Vn  hesaketv  vrahkvn  e’nokwv  take  mahusan  wvke- 
cakvtet  oP;  vne  tvlkekon,  momis  Centilvlke  em  meku¬ 
svpkv-cuko  omvlkvt  vkvsvmakan  vsekvkvtcvs. 

5  Momet  mekusvpkv-cuko  ehute  take  ocan  vsekvkvtcvs. 
Epenetvs  vm  vnokecke,  Klist  ofv  Ekiv  em  ette  enhvte- 
ceskvn  vsekvkvtcvs. 

6  Mele,  mv  tayen  pum  vtotkvten  vsekvkvtcvs. 

7  Antlonekvs  Cunev  tepake,  vn  nakvlke,  svlvfkvlke  vm 
etohkvlketv,  mv  vpastelvlke  vpvken  este  pohkvke,  cv  ho¬ 
rn  v  Klist  ofvt  omakvten  vsekvkvtcvs. 

8  Amplevs,  Pucase  ofv  vm  vnokeckan  vsekvkvtcvs. 

9  Ypene,  Klist  o fv  pum  vnicv,  Stikes  vm  vnokeckat 
tepakan  vsekvkvtcvs. 

10  Vpeles,  Klist  ofvn  eskerhoyvten  vsekvkvtcvs;  Ales- 
tapulvs  en  cuko-vtehkvlken  vsekvkvtcvs. 

11  Yn  nake  Helotevn  vsekvkvtcvs.  Mv  Pucase  ofvn 
svpakle  Nasesv  en  cuko-vtehkvlken  vsekvkvtcvs. 

12  Tlifenv  Tlifosv  tepake,  Pucase  ofv  vtotkakan  vsekv¬ 
kvtcvs.  Pvses  vnokecke,  hokte  Pucase  ofvn  tayen 
vtotkvten  vsekvkvtcvs. 

13  Lufvs,  Pvcase  ofvn  enhopokat,  momet  vne  tepakeyat 
pvi) cken  vsekvkvtcvs. 

14  Esenkletvs,  Flekvn,  Hvmas,  Petlopvs,  Hvmes,  teeak- 
ketvlke  vpvkakat  esyoman  vsekvkvtcvs. 

15  Filalokvs,  Culev  tepake,  Nelevs  e’wvnwv  tepake,  mo¬ 
met  Olempvs,  momet  mekusapvlke  vpvkakat  omvlkvn 
vsekvkvtcvs. 

16  Afvnketv  vcakan  es  ete  ’sekvkvtcvs.  Klist  em  me- 
kusvpkv-cukot  ece  ’sekakvket  os. 

17  Momen,  tecakkvte  toyatskat,  mv,  mvhakv  kerratskvte 
vnrvpen  fullet,  etekvpvketv  elentappetv  esyoman  omeci- 
cakan  vketecet,  em  e  fulecatskvren  ce’nkusapvkis. 

18  Mv  omakat,  pu  Pucase  Cesvs  Klist  tokon,  e’nvrke 
taken  em  vtotkaket,  opunvkv  herakan,  momet  opunvkv 
yvmvskvken  este  nakkerrvkekat  e’feke  taken  es  ehosvkue- 
caket  omekv. 

19  Cem  apohiekv  take  ohonvkv  este  omvlkvn  em  vlakv- 
tet  omekv.  Monkv  ece  ’rahkv  taken  vc  afvckes ;  mome 
estomis  nake  herat  ohfvccvn  hoporrenvket,  momis  nake 
holwakat  ohfvccvn  nakkerrvbekot  omatskvren  cv  yacet  os. 

20  Momen  herkv  en  Hesaketvmeset  ee’le  take  elecvn 
Ivpken  Setvnen  tonufvres.  Pu  Pucase  Cesvs  Klist  en 
heromkvt  ece  ’pakvkekvs.  Emen. 

21  Temorevs  vtotkv  vm  etohkvlketv,  momen  vn  nakvl- 
ke  Lusevs,  Cesvne,  Sosepetv  esyomat  eee  ’sekakes. 

22  Vne  Tvsevs,  heyv  cokv  hoccicvt,  Pucase  ofvn  ece 
’sekvkis. 

23  Kivs  vm  evpayvt,  momet  mekusvpky-cuko  omvlkv 
em  evpayvt  ece  ’sekvkes.  Elastvs  tvlofv  vfastvt,  momet 
Kwatvs  tecakkvte  hvmket  ece  ’sekakes. 

24  Pu  Pucase  Cesvs  Klist  en  heromkvt  omvlkatskan 
ece  ’pakvkekvs.  Emen. 

25  Monkv  mv,  vm  opunvkv-herv  Cesvs  Klist  ’sem  erke- 
nvketv  tepakat  vcvkvyen,  mv  nake  ehkat  yvmv  ekvnv 
vliceckv  ohrvnkvte, 

26  Momis  hiyomat  hecke  haket,  owalvlke  en  Cokat  ete- 
hoyvnen,  momet  Hesaketvmese  meyuksv  seko  likat  ki- 
cvte  vcvkvyen,  vkvsvmkv  apohickv  vrahkvn  etvlwvvlke 
omvlkv  en  kerkuehocvte,  mv  vcvkvyen,  yekcen  svpaklats- 
kvre  ce  yekcvkuece  taye  yekcetv  ocat : 

27  Hesaketvmese,  mv  tvlkuse  hoporrenat,  Cesvs  Klist 
eteropotten  meyuksv  sekon  vrakkuehocekvs.  Emen. 

COKY  ENHYTECESKY  YPASTEL  PAL 


KYLENRYLKEN  OHTOTYTE. 


SETENTVCKE  I. 

Pal,  Hesaketvmese  komat  vcvkvyen,  Cesvs  Klist  em 
vpastel  kakare  v’nkuekkvte,  tecakkvte  Sosrenes  tepa- 
keyat, 

2  Mekusvpkv-cuko  Kvlenrvn  ocat,  mv  Cesvs  Klist  ofv 
vcacvke  kakvte,  meknsapylke  hakvre  enkuekkvkkoyvte, 
mv  estvmv  estomis  pu  Pucase  Cesvs  Klist  e  hocefkv 
okkuekkakat,  mvt  entake  esyomeyat  pu  Pucaset  ole ,  es 
omvlkvn  ok  Hotalceyet  os: 

3  Heromkv  mo  met  herkv  Hesaketvmese  Pu’rke  momet 
Pucase  Cesvs  Klist  aenlcvpvJcet  ece  ’pakvkekvs. 

4  Ece  Vahkv  take,  mv  keromkv  Cesvs  Klist  cekuvkvte 
vrakkvn,  estofis  vn  Hesaketvmesen  vrakkuecis  ; 

5  Opunvkv  omvlkv  momet  nakkerretv  omvlkv  ofvn 
uakeocvlken  Cesvs  ce  hayen,  momet  nake  vtekat  ofvn ; 

6  Cesvs  Klist  okkerkueckvt  ec  ofv  take  yekeihocat 
etvpomen ; 

7  Momat,  pu  Pucase  Cesvs  Klist  em  vlvketv  meha- 
katskat,  nakemkv  hvmkusis  ofv  yupvklvtkatskekos : 

8  Momen  mvu  meyuksv  oren  ce  yekevkueevres,  pu 
Pucase  Cesvs  Klist  en  nettv  omof  em  mvttvkekot  fullats - 
Jcvren. 

9  Hesaketvmese  mekenwet  omes,  mvt  E’ppuce  Cesvs 
Klist  pu  Pucase  em  etokkvlketv  toyatslevren  ce’nkuekkv- 
kvtet  os. 

10  Momen,  tccakkvte  toyatskat,  hvmknsen  opunaho- 
yatsken,  tekvpvketv  cem  ofv  take  sekaren,  morais  vker- 
rickv  hvmkuse,  fvcceckvu  hvmkuse  ofvn  etelvcvke 
herakatskvren,  pu  Pucase  Cesvs  Klist  e  hocefkv  ofvn 
ce’nkusapvkis. 

11  Tecakkvyvte  toyatskat,  Etenrvpkv  em  etenrvwv 
taken  ocaket  os,  maket  ec  ohfvccv  taken  Kloe  en  cuko - 
vtehkvlket  vn  kerkuecakvtet  omekv. 

12  Momen  heyvn  makvyet  os,  Ece  ’pakvkat  hvmket , 
Pal  enake  toyis,  maken  ;  hvmkat ,  Vpalvs  enake  toyis; 
momen  hvmkat ,  Vne  Sefvs  enake  toyis  ;  momen  hvmkat , 
Klist  enake  toyis  ;  makake  vlket  omatskes. 

1 3  Klist  tekvpvke  te  ?  Pal  ece  ’rahkv  taken  etohwek- 
lepkvn  svrahkvte  te  ?  monkat  Pal  e  hocefkv  ofvn  ce  pap- 
tishoyvkvte  te? 

14  Klespvs  Kivs  tepakat  tokat  hvmkusatskis  paptisv- 
katet  omekv,  Hesaketvmesen  vrakkuecis ; 

15  E  hocefkv  ofvn  paptisvtes,.  estimvt  cv  kicekaren. 

16  Momen  Stefenvs  en  cuko-vtehkvlke,  mvu  paptisv- 
yvtes ;  vpvlwv  ohfvccvn  etv  hvmkusis  paptisvyvten  omat, 
kerrvkot  os. 

17  Paptisare  tokon,  opunvkv-hervn  erkenvkaren  Klist 
vc  vtotvtet  omekv;  opunvkv  en  hoporrenkv  ofv  tokon, 
Klist  em  etoliweklepkv  ehvperke  hake  witet  ok’. 

18  Etohweklepkv  ohonvkv  estemerkvkvranan  hacoha- 
ketvt  omet,  momis  pnme  hesahokeyan  Ilesaketvmese  en 
yekcet  omekv. 

19  Mv  hoporrenat  en  hoporrenkvn  sumecicit,  nakkerra- 
kat  em  vkerrickvn  ehvperkuecares,  make  coket  omekv. 

20  Hoporrenat  ta?  cokv-hayv  ta?  yvmv  ekvnv  opu~ 
nvkv-setenrapv  ta?  Hesaketvmeset  yvmv  ekvnv  hopor¬ 
renkvn  haco-haketvn  hayekvt  haks? 

21  Hesaketvmese  en  hoporrenkv  vcvkvyen  yvmv  ekvnvt 

hoporrenkv  eteropotten  Hesaketvmesen  kerrekat  en- 
yupvn  erkenvketv  en  hacohaketv  eteropotten  vkvsvma- 
kan  hesahuecetvt  Hesaketvmesen  afvcecicvtet  omekv. 

22  Cusvlket  nakeskerkvn  vpohaken,  Klekvlket  hopor- 
renkvn  hopoyaket  omekv. 

23  Momis  Klist  etohweklepkv  svrahkvte,  Cusvlken  se- 
lentappueckvn,  momet  Klekvlken  hacohaketvn ; 

24  Momis  mv  enhuehhokvten,  Cusvlke  Klekvlke  esyo- 
man,  Klist,  Hesaketvmese  en  yekcen,  momet  Hesake- 
tvmese  en  hoporrenkvn  ’sem  erkenakeyet  os. 

25  Hesaketvmese  en  hacohaketv  este  ’sen  hoporrenet 
omen ;  Hesaketvmese  en  yekcetv  tokat  este  ’sen  yekcet 
omekv. 

26  Tecakkvte  toyatskat,  ce’nhuehhokan  hecatsket  ome¬ 
kv,  enhuehhokat  enavpeswv  vcvkvye  hoporrenakat,  monkat 
yekcakat,  monkat  vrakkuehocat  sulkekot  omat  hecatsJces : 

27  Momis  Hesaketvmeset  hoporrenakan  es  vlsvkueckvn, 
yvmv  ekvnv  nake  hoporrenvkekan,  momet  yekcakan  es 
vlsvkueckvn  yvmv  ekvnv  nake  yekcvkekan  enhopoyvtet ; 

28  Momet  yvmv  ekvnv  enanvke  vrakkuehocekan,  mo¬ 
met  enhomeckakan ;  momet  nanvke  sekan  nake  ocakan 
es  sumeeickvn,  Hesaketvmeset  enhopoyvtes ; 

29  Enavpeswv  hvmkusis  eliomvn  ekvsvmekaren. 

30  Momis  mv  awet  omatskes,  Klist  Cesvs  ofvn,  mvn 
Hesaketvmeset  hoporrenkvn,  momet  fvccetvn,  momet 
hvsvtketvn,  momet  pvlke-neskvn  pun  hayvtet  os. 

31  Momat,  cokat  vcvkvyen,  Estit  ekvsamat  Hesake¬ 
tvmese  ofvn  ekvsvmekvs. 

SETENTYCKE  II. 

Momen,  tecakkvte  toyatskat,  Hesaketvmese  en  kerkuec- 
kvn  cem  onayit,  cem  vlakvkvyof,  opunvkv  monkat 
hoporrenkv  en  hvlwen  es  cem  vlvkvkates. 

2  Ece  ’pakvkvyat  nake  etvn  kerrvkon,  Cesvs  Klist  mo- 
met  etohweldepkv  svrahkvte  tvlkusen  kerretvn  komit 
fvccecvyvtet  omekv. 

3  Momet  vn  yekce  sekon,  penkvlkv  ofvn,  momet  feke- 
ketv  rakke  ofvn  ece  ’pakvkvyvtes. 

4  Momen  vm  opunvkv  erkenvketv  tepakat  este  en  Tio- 
porrenkv  em  opunvkv  eslopicakusat  ofv  tokon,  Puyv- 
fekcv  yekcetv  tepakat  eskerkv  vpvket  omvtes : 

5  Momat  cem  vkvsvmkvt,  este  en  hoporrenkv  ofv  tokon, 
momis  Hesaketvmese  en  yekcetv  ofvn  huervren. 

6  Momis  temvpokakat  vpvken  hoporrenkvn  opunayeyet 
os;  momis  yvmv  ekvnv,  monkat  em  mekkvlke  en  ho¬ 
porrenkv,  mv  sumkat,  tokon : 

7  Momis  nake  ehke,  ohrvnkvte  ofvn  Hesaketvmese  en 
hoporrenkv,  mv  pum  vrakketv  vrahkvn,  Hesaketvmese 
ekvnv  seko  emunkof  mellvten  es  opunahoyeyet  os. 

8  Mvn  yvmv  ekvnv  mekkvlke  hvmkusis  kerrekates, 
kerrakvten  omat,  rakketv  e  Pucasen  elecvkekvnt  omekv. 

9  Momis  cokat  vcvkvyat,  Hesaketvmeset  vnokecakat 
nanvke  emetakuecvkvtet,  eturwvt  hecekon,  ehvckot  po- 
hekon,  est’  e’feken  esceyekatet  os. 

10  Momis  Hesaketvmeset,  em  Puyvfekcv  eteropotten, 
mvn  pum  enramvtet  os;  Puyvfekcvt  nanvke  omvlkvn, 
Hesaketvmese  enake  ehkakat  tis,  vketecet  omekv. 

11  Hiyomet  omekv,  estimvt  nake  este  ofv  ocaJcan  kerre 
te,  mv  puyvfekcv  erne  vpikat  kerret  omekon  omat? 
matvpomen  estimvt  Hesaketvmese  enanvken  kerrekon, 
Hesaketvmese  em  Puyvfekcv  tvlkuset  kerret  os. 

12  Momen  yvmv  ekvnv  em  puyvfekcv  tokon,  mv  Puyv¬ 
fekcv  Hesaketvmese  atan  eenakueceyvtet  os;  momat  mv 
nanvke  Hesaketvmeset  enrahkv  sekon  pu’mvten  ker- 
reyvres. 

13  Opunvkv  este  en  hoporrenkvt  este  mvhayat  ofv 

tokon,  momis  mv  opunvkv  Puyvfekcv  Vcakat  pu  rnvha- 
yat  ofvn  mv  nanvken  opunayet,  puyvfekcv  enanvke  oca - 
Jcat  puyvfekcv  enanvken  ’setehopayes. 

14  Momis  estet  em  munkv  vcvkvye  huerat  He  sake - 
tvmese  em  Puyvfekcv  enanvken  eenakuecekot  os ;  haco- 
haketvt  omake  ’sem  momet  omekv ;  momet  kerreko  tayet 
os,  puyvfekcv  eteropotten  kerhohoyet  omekv. 

15  Momis  mv  puyvfekcv  vcvkvye  arat  nake  omvlkvn 
ohfvccecet  omis,  este  estomet  emen  ohfvccecekot  os. 

16  Momen  estimvt  Pucase  em  vkerrickvn  kerrvt  haks, 
mvhay vret  ?  Momis  pumet  Klist  em  vkerrickvn  oceyet  os. 

SETENTVCKE  III. 

Momen,  tecakkvte  toyatskat,  puyvfekcv  vcvkvye  fullat 
ec  omecvkvko  tayet,  momis  enavpeswv  vcvkvye  fulle, 
Klist  Cesvs  ofv  hopuetakuce  ec  omecet  cem  punayvkv- 
yvtes. 

2  Vpeswv  tokon  epesen  es  ce  hompvkuecvyvtes ;  hi- 
yome  oren  kvwvpatskeko  tayvtet  ok,  momet  hiyomat 
kvwvpetv  umatskeko  tayet  omekv. 

3  Enavpeswv  vcvkvyen  fullatske  emunkekv ;  hiyomet 
omekv,  vleskvpkv,  vnrvpkv,  etepvketv  esyomat  ece  ’pa- 
kvke  ocet  omen,  enavpeswv  vcvkvyen  fullet,  este  fulle 
omet  fullatskeko  haks  ? 

4  Ynet,  Pal  enake  toy  is ;  hvmket  maJcof  hvmkat,  Vpalvs 
enake  toyis ;  rnakekv,  enavpeswv  vcvkvyen  fullatskeko? 

5  Monkv  Pal,  monkat  Ypalvs  estit  o  haks,  Pucase  este 
vtekat  emvte  etvpomen,  erkenvkvlke  mv  eteropotten  vkv- 
svmatskvte  tokon  omat  ? 

6  Vnet  vhocin,  Vpalvs  em  otohicvtes,  momis  Hesake- 
tvmeset  ohvtvlayvtes. 

7  Monkv  vhocat  nake  tokon,  em  otohicateu  nake  tokot 
omes,  momis  Hesaketvmeset  mv  ohvtvlayat  omes. 


8 


KVLENRVLKE  I,  3. 


8  Momen  mv  vhocat,  momet  em  otohicat  hvmkuset 
omes ;  momen  este  vtekat  em  vtotketv  mahusat  vcvkvyen 
em  feketv  mahusat  en  heckvres. 

9  Hesaketvmese  etohkvlke  ytotkvlke  toyekv ;  Hesake- 
tvmese  erne  cvpofvt  omet,  Hesaketvmese  en  cuko 
toyatskes. 

10  Cuko-hayv  homahtv  hoporrene  omet,  Hesaketvmeset 
heromkv  v’mvte  vcvkvyen,  enlikvn  hahyin,  este  etvt  mvn 
oh  hayet  os.  Momis  ohhayat  vtekat  estomen  mvn  ohha- 
yat  vketecekvs. 

11  Enlikv  hahoyvte,  mvt  Cesvs  Elist  ot  omelcv ,  mv 
likat  tokat  este  estomet  hayeko  tayekv. 

12  Momen  este  estomet  cvtokunaplanen,  cvtokiinap- 
bvtken,  cvto  vcacakan,  eton,  pvhe-tvckvn,  morikat  telelco 
em  vpen  heyv  enlikvn  es  ohhayen  omat; 

1 3  Este  vtekat  em  vtotketvt  heckvres  ;  totkv  eteropotten 
kerke  haken,  nettvt  kerkuecvret  ok  ;  momen  totkvt  este 
estome  em  vtotketvn,  estomet  omat,  eskerrvres. 

14  Estimv  em  vtotketv  mvn  ohhayvtet  oce  mnnken 
omat,  feketvt  en  heckvres. 

15  Estimv  em  vtotketvt  nekren  omat,  nake  em  vho- 
pvnkvres,  momis  emet,  totkv  eteropotte  omen,  hesakvres. 

10  Hesaketvmese  en  cuko-vcakat  toyatskat,  momen 
Hesaketvmese  em  Puyvfekcv  Ycakat  ec  ofv  taken  like  tat 
kerratskeko  haks  ? 

1 1  Hesaketvmese  en  cnko-vcakan  estimvt  vhopanen 
omat,  mvn  Hesaketvmeset  hopanvres ;  Hesaketvmese  en 
cuko-vcakat,  mv  cuko-vcakat  ceme  toyatskat,  vcaket 
omekv. 

18  Este  estomet  e  emvkeriyats.  Ece  ’pakvkat  estimvt 
yvmv  ekvnv  ofv  hoporrenet  on  omat,  este  hoporreneko 
hakekvs,  lioporrene  taren. 

19  Yvmv  ekvnv  en  hoporrenkvt  Hesaketvmese  ehomv 

hacohaketv  tes ;  Hoporrenakat  em  emvkerretv  take  ofvn 
livlvtaket  os  ;  make  coket  omekv. 

20  Momet  hvtvm,  Hoporrenakat  em  vkerrickvn  Pucaset 
kerres,  ehvperkvket  omat. 

21  Monkv  este  estomet  este  ofvn  ekvsalimats ;  nanvke 
omvlkvt  cenake  taket  omekv ; 

22  Pal,  monkat  Ypalvs,  monkat  Sefvs,  monkat  yvmv 
ekvnv,  monkat  hesaketv,  monkat  elkv,  monkat  hiyome 
nake  ocakat,  monkat  ocvkvranat ;  omvlkvt  cenake  taket 
on ; 

23  Centake  Klist  enake  toyatsken  ;  Klist  Hesaketvmese 
enake  tes. 

SETENTVCKE  IV. 

Klist  em  erkenvkvlke,  momet  Hesaketvmese  en  nake- 
ehkakat  ohvfastvlket  omakes,  estet  pu  komekvs. 

2  Momen  ohvtvlakat,  ohvfastvlke  tat,  estet  herome 
eshechoyvren  enhonhoret  os. 

3  Momis  vnet  on  omat,  centaket  ohfvccecatskat,  mon¬ 
kat  este  ohfvcceckv  es  vc  ohfvccehocat  nake  cotkuset  os ; 
momen  vne  tis  e  ohfvccecvkos. 

4  Vnet  e  ohfvccvn  naken  kerrvkok’ ;  mome  estomis 
mvt  cv  fvccvn  cv  hayekos;  momis  mv  vc  ohfvccecat 
Pucase  tes. 

5  Monkv  oketv  orekon,  Pucaset  vlvkeko  emunken,  na¬ 
ken  ohfvccehcatskvs ;  mvt  y omucke  en  nake  ehkakat 
ohhvyayicet,  estefeke  em  vkerrickv  take  heckvken  hayv- 
res ;  momen  momof  este  vtekaten  Hesaketvmeset  vkvsv- 
mvres. 

6  Momen,  tecakkvte  toyatskat,  svhopakv  ofvn  heyv 
nanvken  Vpalvs  tepakeyan  ohtvlecicvyvtes,  ece  ’rahkv 
taken ;  momat  pume  eteropotten  mv  cokat  senhoyvnen 
est’  oh  vkerricatskekaret  kerratsken,  hvmkvtekatskis 
hvmke  vrahkvn  etv  vnrvpen  ete’m  ekvsamatskekaren. 

7  Hiyomet  omekv,  este  ctv  emvrahken  estit  ce  liaya? 
momen  ce'mhoyeko  heekuecetskvte  naken  ocetske  haks? 
monkv  ce’mhoyen  heckuecetskvten  omat,  estoman  ce’m- 
hoyeko  heekuecetskvte  omet  ekvsametske  haks  ? 

8  Hiyomat  ce  fvcfvket  os,  hiyomat  nakeoevke  toyatskes, 
ece  ’pvkekon  ohmekkatskvtes ;  momen  ohmekkatskvte  ! 
eoe  ’paket  ohmekkeyvren  komis. 

9  Ypastelvlke  toyeyat  espoken  elkvn  oh  melhoyvte 
omen  Hesaketvmeset  homvn  pu  svpaklecvtes,  komikv; 
yvmv  ekvnv,  hvlwe  estvlke  momet  esteu  ehomvn  oyupkvn 
pu  hahoyet  omekv. 

10  Pumet  Klist  vrahkvn  pu  hoporreneko  haken ,  momis 
centaket  Klist  ofvn  hoporrenvke  toyatskes ;  pu  yekevke- 
kon,  cemet  ce  yekevkes;  centaket  vrakkvke  toyatskes, 
pun  tat  pu’nhomechoyes. 

11  Mucv  hvse-vkerkv  tis  oren  pu  ’lvwet,  pu  ’wvnhket, 
^w’natvlkvranuset,  pu  nvfhoken,  fekhonnetvn  ocekot; 

12  Ytotkeyet  os,  pu’nke  mahusan  es  vtotket:  holwvken 
ep  opunvyehocis,  heren  opunayes ;  epu’ssehocis,  vkvsv- 
meyet  os : 

13  Pu  tvklehocis,  es?  enkusapes ;  yvmv  ekvnv  enake 
holwvke  mahat,  momet  nake  vtekat  em  vholwvke  mahat 
omvken  mucv  nettv  oren  pu  hahoyet  os. 

14  Heyv  nanvke  cen  coyvkvyat  ec  vlsvkuecetv  tokot 
os;  momis  cv’ppuce  take  vm  vnokeckvlke  omatsken  cent 
vcahnvkis. 

15  Hiyomet  omekv,  Klist  ofv  mvhayvlke  cukpe-rakko 
palen  ocatsket  o  estomis,  ce’rkvlke  take  sulken  ocatske- 
kos,  Klist  Cesvs  ofv  opunvkv-herv  eteropotten  ce  heckue- 
cvkvyvtet  ok. 

16  Monkv  ce’nkusapvkvyet ’os,  ’sve  vhayvlket  omvkes. 

17  Heyv  vrahkvn  Temore  cv’ppuce  vm  vnokecke,  mo¬ 
met  Pucase  ofv  heroman  cem  vtotvkvyytes,  mvt  vm  vretv 

Klist  ofv  ocakan,  estvmv  estomis  mekusvpkv-cuko  omvl- 
kv  ofv  mvhayvyat  vcvkvyen,  ece  ’kerricepuecvkvres. 

18  Momis  cem  vlvkvranvkvko  omen  pakkvket  svset  os. 

19  Momis  Hesaketvmeset  komen  omat,  Ivpken  cem 
vlvkvkares,  momet  mv  pakkakat  em  opunvkv  tokon,  mo¬ 
mis  en  yekce  taken  kerrares. 

20  Hesaketvmese  em  ohmekketvt  opunvkv  ofv  tokot, 
yekce  ofvt  os. 

21  Naken  komatske  haks  f  Estepketvn  es  cem  vlakit, 
monkat  vnokeckv  momet  eyasketv  em  vkerrickv  ofvn 
cem  vlvkvkare  te  ? 

SETENTVCKE  Y. 

Hoktarkv  ece  ’pakvke  ocat  hvmkvn  pohket  os,  momet 
hoktarkv  mv  ome  mahat  Centilvlke  em  ofv  opunvyeho- 
cat  sekot  Oman,  estet  e’rke  e  ’hiwv  epayat. 

2  Momen  mv  heyv  naken  momecvtet  cem  etenrvwv 
taken  ossihocvren,  livkihhokatskvr  tayvte  tat  momecatske- 
kot,  ce  pakkvkes. 

3  Hiyomet  onkv,  vne,  mehenwvn  cv  ’na  ofvn  ece  ’pakv- 
kot,  momis  puyvfekcv  ofvn  ece  ’pakvkit,  ece  ’pakvkvye 
omvyet,  mv  heyv  naken  momen  momecvte  ohfvccv  entis 
ohfvccecis ; 

4  Pu  Pucase  Cesvs  Klist  e  hocefkv  ofv,  vm  puyvfekcv 
esyomatskat,  pu  Pucase  Cesvs  Klist  en  yekcet  vpvkaken, 
nvkaftatskof, 

5  Este  momen,  enavpeswv  vliopvnkvre  vrahkvn,  Setv- 
nen  em  wikatskvres,  puyvfekcvt  Pucase  Cesvs  Klist  en 
nettv  omof  hesakvren. 

6  Cem  ekvsvmkv  taket  herekos.  Espakkueckv  estomu- 
sis  likhvmkat  omvlkvn  pakkuecat  kerratskeko  ? 

V  Monkv  espakkueckv  vculan  ossicvkes,  naklike  mucvse 
hakatskvren,  tvklike  pakkeko  toyatskat  etvpomen.  Klist 

pum  Ohhoyvnkv  tis  epu  ’rahkvn  Hesaketvmese  es  afvce - 
cicJcvn  elehocvtet  omekv: 

8  Monkv  ohhoyvnkv  hompetvn,  espakkueckv  vcule  to- 
kon,  monkat  enhomeckv  holwvyeckv  tepakat  em  espak¬ 
kueckv  token,  momis  vhayetv-tokat  mehenwetv  tepakat 
en  tvklike  pakkekat  es  vfvstvkeres. 

9  Hoktarvlken  vpahkatskvs,  kicit,  cokv  ofvn  cen  coyv- 

vvnks : 

* 

10  Momis  yvmv  ekvnv  hoktarvlke,  monkat  nake  esteem 
vleskapvlke,  monkat  fvcceko  vkonahvlke,  monkat  nak 
vhake  emekusapvlke  vjpvkatskvren  esfackusen  cem  vsehv- 
kit  omvkos;  momen  omat,  ekvnvn  esossvranat  tvlkusekv. 

11  Momis  hiyomat  cen  coyvkis,  Estimvt  tecakkvten 
kihocat,  hoktarv,  monkat  vleskapv,  monkat  nake  vhake 
mekusapv,  monkat  tvklecv,  monkat  este  hacv,  monkat 
fvcceko  vkonahvt  on  omat,  vpahkatskvs ;  este  mv  Oman 
vpaket  homipatskvs. 

12  Hiyomet  omekv,  naket  vm  oce  haks,  mv  fettv  svpak- 
lateu  ohfvccecvranvyat  ?  ofv  svpaklan  centaket  ohfvcce- 
catskeko  ? 

13  Momis  mv  fettv  svpaklan  Hesaketvmeset  ohfvccecet 
os.  Monkv  mv  este  holwvyecan  cem  etenrvwv  taken 
ossicvkes. 

SETENTVCKE  VI. 

Hvmkvtekatskat,  este  etimv  nake  vnrvpen  ocatskat, 
mekusapvlke  ehomv  tokon,  fvccvkekvlke  ehomv  vhakv 
’soh  vyetv  ce  fekhvmke  taye  haks  ? 

2  Mekusapvlke t  ekvnvn  ohfvceecvkvranat  kerratskeko  ? 
momen  centaket  ekvnvn  ohfvccecvranatsken  omat,  nake 
lopuckus  mahan  ohfvccecatske  tayat  heretv  oricatskeko 
haks? 

3  Hvlwe-estvlken  ohfvccecvraneyat  kerratskeko  ?  momet 
on  omaty  yvmv  hesaketv  enanvke  mahvkvu  ohfvcceceyvres. 

4  Monkv  yvmv  hesaketv  enanvke  ohfvccvkvranat  ocen 
omat,  m ekusvpkv-euko  ofv  vrakkuecvkhoye  mahekan 
ohfvccecvlken  svpvklecvkes. 

5  Ec  vlsepueckv  taken  okis.  Momet  o  haks  ?  Ece 
’pakvkat  este-hunvnwv  hoporrene  em  etecakkakvte  em 
etenrvwv  taken  ohfvccece  tayat  hvmkis  seko  haks  I 

6  Momis  etecakkat  etecakkate  vnrvpen  vhakvn  ’soh  ayet 
os,  vkvsvmekvlke  ehomv  take  tisem. 

7  Monkv'  hiyoraat  oren  eem  mvttvket  ocet  os,  nanvke 
ohfVccehocvranat  cem  etenrvwv  take  ocvket  omekv.  Es¬ 
tonian  nake  cem  vhopvnkvkan  momis-Jcometv  min  es 
esatskeko  ?  Estonian  fvcceko  nake  ce  ’konahvten  momis 
Jcomet  esatskeko  ? 

8  Momis  centaket  esten  naken  em  vhopanet,  fvccekon 
naken  esten  vkonahatsket  os,  momet  heyvn  etecakkats- 
kvten  momecatskes. 

9  Momen  este  fvccvkekat  Hesaketvmese  em  ohmekketvt 
en  heckvkeko  tayan  kerratskeko  ?  Cem  etehosikvkates  : 
etepayeko  hoktarvlke,  monkat  nak  vhake  mekusapvlke, 
monkat  etepayvkvte  hoktarvlke,  monkat  afvcketv  vnoke- 
cvlke,  monkat  hunvntake  hunvntaken  etohkvlket  nake 
holwvke  vtotkvlke, 

10  Monkat  horkopvlke,  monkat  vleskapvlke,  monkat 
hacvlke,  monkat  tvklecvlke,  monkat  fvcceko  vkonahvlke, 
Hesaketvmese  em  ohmekketvt  en  heckvkekares. 

11  Momen  mv  omakat  centaket  sasatskvtes :  momis 
okkosket  omatskes,  momis  vcake  haket  omatskes,  momi 
Pucase  Cesvs  e  hocefkv  ofv,  momet  Hesaketvmese  em 
Puyvfekcv  eteropotten  fvccvke  omen  ce  hahoyvkes. 

12  Nanvke  omvlkv  ohfvccv  vm  etektvnket  ocet  os,  mo- 
mis  nake  omvlkvt  lopicvkekot  os;  nanvke  omvlkv  ohfvccv 
vm  etektvnket  os,  momis  nake  hvmkusis  en  yekce  elecvn 
e  huericvkares. 

13  Nanvke  hompetv  envrke  em  ocaken,  envrke  nanvke 
hompetv  em  ocet  os ;  momis  heyv  envrke  momet  rav 
nanvken  Hesaketvmeset  sumhuecvres.  Momen  enat 
hoktarkv  em  ocat  tokon,  Pucase  em  ocet  os,  momen 
Pucaset  ena  em  ocet  os. 

14  Momen  Hesaketvmeset  Pucasen  elkv  a  en  kvwapvtes, 
momet  pumeu  en  yekce  malm  sat  etelioyvnen  a  pu 
kvwvpvres. 

15  Ce’na  take  Klist  em  enalvccet  omakat  kerratskeko? 
Monkv  Klist  em  enalvccvken  call  wet,  hokte-hoktarv  em 
enalvccvken  liayvranvya?  Mohmates. 

16  Momen  estimvt  hokte-hoktarv  vlvccat  ena  hvmkuset 
omat  kerratskeko  ?  hokkolet  ena-vpeswv  hvmkusvres, 
maket  omekv. 

17  Momis  Pucase  vlvccat  puyvfekev  hvmkuset  os. 

18  Hoktarkvn  em  pefatkvkes.  Naorketv  estomis  omvl- 
kv  este-hunvnwv  momecat  ena  vnaorketv  tokot  os ;  mo¬ 
mis  mv  hoktarat  em  ena  mahusan  vnaorket  os. 

19  Momen  ce’na  take,  Hesaketvmese  ce’mvte,  Puyv¬ 
fekev  Ycakat  ece  ’pikat  en  cuko-vcakatet  omen,  cemet  e 
enake  toyatskekot  omat  kerratskeko  ? 

20  Enrahkvn  es  ce  neshoy vkvtet  ok’ ;  monkv  oe’na  take 
momet  cem  puyvfekev  taken  Hesaketvmesen  es  vrak- 
kueevkes,  mvt  Hesaketvmese  enaket  omakekv. 

SETENTYCKE  YII. 

Momen  mv  nanvke  opunvyece  vn  hoccicatskvte  ohfvc- 
cvn  :  Hunvnwvt  hokten  celayekan  heres. 

2  Mome  estomis,  hoktarkv  omecicen,  hunvnwv  vtekat  e 
’hiwv  mahusan  ocen,  hokteu  e  ’he  mahusan  ocekvs. 

3  Hunvnwvt  ehiwv  heromkv  enaken  emen ;  hokteu 
ehen  matvpomen  emekvs . 

4  Ehiwvt  e’na  mahusat  ohfvccvn  yekcetvn  ocekon,  mo- 

mis  ehet  ocen ;  moraen  matvpomen  ehet  e’na  ohfvccvn 
yekcetvn  ocekon,  momis  ehiwvt  oces. 

5  Ete’m  vkvsvmatskat  tvlken,  momet  oketv  vkocoknu- 
sen,  eelvwece  mekusvpkv  vrakkv  tokon  omat,  hvmkat 
enaken  ete’n  fekhonnihcatskvs,  moraen  hvtvm  etohvhoyv- 
kvtcvs,  Setvnet  eemfvyatkvn  ocatskekat  omecicen  es  ce 
kerrvkekaren. 

6  Momis,  Makvs ,  cv  kihoce  tokon,  vra  etektvnechoyet 
on,  heyvn  makvyet  os. 

7  Este  liunvntake  omvlkvt  vne  omakate !  komvyet 
omekv.  Momis,  Hesaketvmeset  ehmen ,  omvlkvt  emkv 
em  etetaye  vlken  emvten  ocvket  os,  kvmket  hiyomen, 
hvmkat  momen. 

8  Monkv  etepayvkekvlke  oye-hoktvke  esyomen  heyvn 
kicvkvyet  os;  Yne  etvpomet  emomecicaken  omat,  heres. 

9  Momis  e  en  hvlvtvkeko  tayen  omat,  etepay  vkekvs ; 
etepvyetvt  vhetketv  senheret  omekv. 

10  Momis  vne  tokot,  Pucaset  maken,  etepayakan  kica- 
kvyet  os ;  Ehiwvt  ehen  enkvpahkats  : 

11  Momis  enkvpaken  omat,  ehesekot  emunkekvs, 
monkat  ehen  etenherkekvs ;  momen  hunvnwvt  ehiwvn 
wihkates. 

12  Momis  vpvlwvn,  Pucase  tokot,  vnet  em  punayvkis, 
Tecakkvte  estomet  ehiwv  Cesvs  ohvkvsamv  tokon  ocet 
on,  vpaket  liketv  vkvsamet  on  omat,  wihkates., 

13  Momen  hokteu,  ehe  Cesvs  ohvkvsamv  tokon  ocen, 
vpaket  liketv  vkvsamen  omat,  holctet  wihkates. 

14  Hiyomet  omekv,  hunvnwv  vkvsvmekat  ehiwv  ete- 
ropotten  vcake  haken,  hokte  vkvsvmekat  ehe  eteropotten 
vcake  haket  os ;  monkon  omat,  cen  hopuetake  take 
vcacvkekvnt  os ;  momis  hiyomat  vcacvket  os. 

15  Momis  vkvsvmekat  enkvpaken  omat,  enkvpvkekvs. 
Tecakkvte  hunvnwv  monkat  tecakkvte  hokte  heyv  oma- 

kat  ofV  svlvfketv  elecvn  huerekot  os ;  momis  Hesaketv- 
meset  herkvn  pu’nhuehkvtes. 

16  Hiyomet  omekv,  ehiwv  toyetskat,  ce’ hen  hesayece 
witetske  tayat,  estont  kerretska?  momen  hunvnwv 
toyetskat,  ce  ’hiwvn  hesayece  witetske  tayen  omat, 
estont  kerretska  ? 

17  Momis  Hesaketvmeset  este  vtekate  em  etekvpicvkvte 
vcvkvyen,  momet  Pucaset  este  vtekate  enhuehkvte  vcvk- 
vye  etvpomen  vrekvs.  Momen  mekusvpkv-cuko  omvlkv 
ofvn  momen  mellis. 

18  Estimvn  svkvmsishoyvten  enliuehhokvtet  o  haks? 
mvt  svkvmsishoyeko  hahkates.  Svkvmsiskv  tokat  ofvn 
estimvn  enhuehhokvtet  o  haks  ?  mvn  svkvmsishohyats. 

19  Svkvmsiskv  nake  tokot  omen,  svkvmsiskv  tokat  nake 
toks,  momis  Hesaketvmese  em  vhakv  take  vfvstetvt. 

20  Mv  ofv  huere  enhuehhokvte  vtekat  mata  ofvn 
emomecicekvs. 

21  Vtotkvt  ometsken  ce’nhuehhokvt  haks?  mvn  stos- 
kohmetskvs ;  momis  pucasseko  ce  haketske  tayen  omat, 
mv  min  es  afvckvs. 

22  Estimvt,  vtotkvt  omen ,  Pucase  ofvn  enhuehhokat 
Pucase  em  este-pncassekot  omen  ;  mv  pucasseko  enhueh¬ 
hokat  Klist  em  vtotkvt  omekv. 

23  Enrahkvn  es  ce  neshoyvkvtet  os  ;  este  em  vtotkvlke 
hahkatskvs. 

24  Tecakkvte  toyatskat,  estimvt  o  estomis  hueretv 
mv  ofv  enhuehhokvten  emomecicekvs,  Hesaketvmesen 
vpvket. 

25  Momen  hoktvke  epayvkhoyvte  sekat  ohfvccv  Pucase 
em  vhakvn  ocvkos  ;  momis  heromvye  taren  merkv  Pucase 
v’mvte  vcvkvyen  vm  vkerrickvn  kerkuecis. 

26  Monkv  estemerkv  hiyome  ocat  omecicen  heyvt  heres, 
komvyet  os;  este  momen  Pherat  heres,  makis . 

27  Hokten  etehvlvtetske  te  ?  Enrecvpketvn  kohmets- 
kvs.  Hokten  etehvlvtetskeko  ?  hokten  hopohyetskvs. 

28  Momis  hokten  epayetskat  naorketskekates ;  momen 
hokte  ehesvte  sekat  ehesat  naorkekates.  Mome  estomis 
mv  omakat  enavpeswv  ofvn  naorkvn  ocvkvres ;  momis 
cem  merrvkis. 

29  Momis,  tecakkvte  toyatskat,  heyvn  makis,  Oketv 
kocoknuset  os  ;  vhoskat,  mv  eliiwv  ocakat  ocvkeko  omet ; 

30  Momet  mv  hvkihhokat  hvkihkvkeko  omet ;  afvcka- 
kat  afvckvkeko  omet ;  nesakat  nake  ocvkeko  omet ; 

31  Momet  yvmv  ekvnv  es  e  vnicakat  yvmahkuecvkeko 
omet  omvranet  os;  yvmv  ekvnv  en  heckv  hoyvnepet 
omekv. 

32  Momis  senaorickv  cen  svkekaren  komvyet  os.  Ehiwv 
ocekat  Pucase  enanvken  ’senaoricet  os,  estomet  Pucasen 
afvcecice  tayat  vkerricet : 

33  Momis  ehiwv  ocat  yvmv  ekvnv  enanvken  ’senaoricet 
os,  estomet  ehiwvn  afvcecice  tayat  vkerricet. 

34  Momen  hokte  elie  ocat  mv  ocekat  tepakat  temvrahkvt 
os.  Ehe  ocekat  Pucase  enanvken  ’senaoricet  os,  ena  em 
puyvfekcv  tepakat  ofvn  vcake  taren ;  momis  ehe  ocat 
yvmv  ekvnv  enanvken  ’senaoricet  os,  estomet  ehen 
afvcecice  tayat  vkerricet. 

35  Momen  ceme  mahusat  ece  ’rahkv  taken  cen  lopiev- 
karet,  nake-senkvnhetvn  ec  oh  wikvkare  tokon,  momis 
nake  momvre  here  vrahkvn,  momet  fvyvtkekon  Pucasen 
hvlvtatskvren  heyvn  makvyet  os. 

36  Momis,  Hokte  epahoyvte  sekat  cvnake  ohfvccvn 
momvre  tetayen  momecvkos,  estimvt  komen  omat,  mo¬ 
men  mv  hoktet  hoktvle  mahet  on,  momen  mv  tvlkuset 
momvre  heret  on  omat,  naken  komat  momekvs,  naorke- 
kos;  etepayvkekvs. 

37  Momis,  naket  ohyekcicekon,  estimvt  nake  erne  ma- 

2 


18 


KVLENRVLKE  I,  8. 


husat  komat  ohfvnken  yekcetvn  ocet,  e  feke  ofv  emo- 
mecickvn  yekcen  ocet,  Hokte  epahoyvte  sekat  cvnaken 
vcvyecares,  komet,  e  feke  ofvn  fvccecvten  omat,  heren 
momecet  os. 

38  Monkv  hokte  epahoyvren  emat  heren  momecet  os, 
mornis  epahoyvren  emekat  senheren  momeces. 

39  Ehiwvt  e’he  hesake  vtekan  vhakvt  e’hen  vwvnvyet 
os;  momis  e’het  elen  omat,  estimvn  komat  ehesvre  em 
etektvnket  os  ;  Pucase  ofv  tvlkusen. 

40  Momis,  vne  vkerricvyat  vcvkvyen,  momen  likat  mit 
afvcket  omes;  momen  ohvtvlakat,  Hesaketvmese  em 
Puyvfekcvn  ocis,  komvyet  os. 

SETENTVCKE  VIII. 

Momen  nanvke  nake  vhakakat  emvkhoyat  ohfvccv  tat, 
omvlkvt  kerretvn  oceyat  kerreyet  os.  NakkerretVt  pak- 
kuecen,  momis  vnokeckvt  yekcicet  os. 

2  Este  estomis,  Naken  kerris,  komen  omat,  kerrvrc 
etetaye  oren  nak  hvmkusis  kerreko  emunkvt  os. 

3  Momis  estimvt  o  estomet  Hesaketvmesen  vnokecen 
omat,  emet  emen  kerres. 

4  Monkv  hompetv  nake  vhakakat  emvkhoyan  hompetv 
ohfvccv  tat,  nake  vhake  yvmv  ekvnv  ofv  nake  tokot 
omen ,  momen  Hesaketvmese  hvmkuset,  etv  sekot  omen , 
kerreyet  os. 

5  Hiyomet  omekv,  sutv  ofv  monkat  yvmv  ekvnv  ofvt 
on  omat,  hesaketvmese  kicvkhoyat  sulket  o  estomis, 
(hesaketvmese  sulket  on,  pucasvlke  sulket  omen,) 

6  Momis  pume  kerreyat  Erke,  Hesaketvmese  hvmkuset, 
mv  avtet  nanvke  omvlkvt  ocaken,  pumet  erne  ofv  toyeyat 
likei  os  ;  momet  Pucase  Cesvs  Klist  hvmkuset,  mv  ete- 
hoyanat  nanvke  omvlkvt  ocaken ,  erne  etehoyvne  pume 
fulleyat  kerres . 

7  Momis  omvlkvt  heyv  kerretvn  ocvkekot  os ;  nakvha- 
ken  vkerricet,  nakvhake  emhoyvte  omen,  mucv  hvse- 
vkerkv  oren,  mvn  hompakat  svset  omekv,  momen  em 
eohvkerrickvt,  yekcekot  omet,  svholwvke  haket  os. 

8  Momis  hompetvt  Hesaketvmese  ehomvn  heraken  pu 
hayekot  os ;  hompen  omat,  semvmomvkeyet  omekot,  mon- 
kat  hompekon  omat,  svheremahvkeyet  omekot  omekv. 

9  Momis  e  vketecvkes,  estome  estomis  heyv  cem  etek- 
tvnkvke  ocat  este  yekcvkekat  ehomvn  selentappetvt 
hakekaren. 

10  Hiyomet  omekv;  este  estomet  nakvhake  en  cuko- 
vcakat  ofvn  hompetvn  vliketsken  hecen  omat,  mvn  hecat 
mv  este  yekceko  em  vkerrickvn  yekcihcen,  nake  nakv- 
hakvken  emvkhoyvten  hompekare  te  ? 

11  Momen  tecakketske  yekcekat,  mv  vrahkvn  Klist 
elvtet  omaten,  cen  nakkerretv  eteropotten  sumkvr  haks  ? 

12  Momis  tecakkaketskan  vnaorket,  em  vkerrickv  take 
yekcekan  mvnvttecatskof,  Klist  vnaorkatsket  os. 

13  Monkv  hompetvt  tecakkvyvten  naorkepuecen  omat, 
vpeswvn  estofis  hompvkares,  tecakkvyvten  naorkepuecv- 
kareL 

SETENTVCKE  IX. 

Vpastel  toyvko  ?  pucassekot  huervko?  Cesvs  Klist  pn 
Pncasen  hecvkate  te?  cemetake  Pucase  ofv  vm  vtotketv 
toyatskeko  ? 

2  Este  vpvltake  ohfvccvn  vpastel  toyvkon  omis,  me- 
henwvn  centake  ohfvccvn  mv  toyis ;  Pucase  ofvn  vpastel 
em  wiketv  cvnake  tat  em  eskerkv  toyatskekv. 

3  Ym  ’pohake  em  vyoposkvyat  heyv  tes  : 

4  Hompetv  esketv  tepakat  yekcetvn  oceko  ? 

5  Vpastelvlke  etv,  Pucase  etecakkakvte,  Sefvs  esyomat 
ehiwv  monkat  ewvnwvn  evpayakat  omet  evpvyetv  yekce¬ 
tvn  oceko  ? 

6  Monkat  vntvlkuset  Panepvs  tepakeyat  vtotkvranekat 
yekcetvn  oceko ! 

7  Estimvt  e  em  fekvranat  suletawv  kake  te?  estimvt, 
pvrko-cvpofvn  akokcet,  en  lokcen  pvpeko  kaks  ?  monkat 
estimvt  vpuekv  fnlle  hvmken  hompvkuecet,  mv  vpuekv 
e’pesen  kompeko  kaks? 

8  Este  omen  key v  nanvken  maki  haks  ?  monkat  vkakvt 
matan  makeko  te  ? 

9  Wakv-vtotkv  telekon  cesapan  yupopikcetskvs,  Mose 
em  vkakv  ofvn  coket  omekv.  Hesaketvmeset  wakv- 
vtotkvlken  vkerricet  ome  te  ? 

10  Monkat  epu ’rakkv  tvlkusen  make  te?  Mekenwvn 
epu  ’rakkvn  coket  omes ;  momat  mv  cvpvyecat  enkonrkv 
ofvn  cvpvyecen,  mv  enkonrkv  ofvn  cesapat  mv  vpaket 
em  enkonrkvn  epoyvren. 

11  Centake  nake  puyvfekcv  okfvccv  ocakan  cem  foka- 
yeyvten  omat,  nake  enavpeswv  okfvccv  ocatskan  vteloyen 
omat,  nake  rakke  te  ? 

12  Este  etvt  ec  okfvccv  taken  heyv  yekcetvn  tokkvlket 
ocaken  omat,  pnme  makvkvu  oceko  taya  ?  Mom  is 
pumet  keyv  yekcetvn  es  e  vfastekates ;  momis  nanvke 
omvlkvn  em  etektvneces,  Klist  em  opunvkv-kervn  einv- 
nvttecekaret. 

13  Mv  nake  vcacvken  vfvstakat  cuko-vcakat  enanvlcen 
vkesakoket  omen,  mv  altvn  vfvstakat  altv  enanvken 
kvpvken  es  e  vfvstakat  kerratskeko  kaks  ? 

1 4  Matvpomen  Hesaketvmeset  mv  opunvkv-kervn  erke- 
nakat  opunvkv-kervn  vkesakokvren  mellvtet  os. 

15  Momis  vnet  keyv  nanvke  kvmkusis  es  e  vfvstvkates; 
momen  keyv  nanvken  koccicvyat  mvn  vm  momekocvre 
vrakkv  tokot  os :  keyv  es  e  vrakbuecvyat  este  estomis 
vm  ekvperkuecekon,  elare  mit  vn  kervret  ok’. 

16  Opunvkv-kervn  erkenakvye  estomis,  naken  es  e 

vrakkiiecvye  tayat  ocvkot  omekv;  momvranat  tvlkusat 
vc  oh  wakkekv;  momen  opunvkv-hervn  erkenvkvkon 
omat,  vn  holwakes ! 

17  Momet  komvyat  omecicen  heyvn  momecin  omat, 
feketvn  ocis ;  momis  mvn  komvkis,  opunvJcv-herv  vfvste- 
tvn  vm  wihoket  os. 

1 8  Monkv  es  vm  feketvt  naket  o  haks  ?  Opunvkv-hervn 
erkenakvyof,  Klist  em  opunvkv-hervn  enrahkv  sekon 
hay  it,  yekcetvn  opunvkv-herv  ofvn  ocvyan  fvccekon  es  e 
vfvstvkare  tes, 

19  Este  omvlkv  ohfvccv  cv  pucasseko  estomis,  sensulken 
epoyaret,  omvlkv  em  vtotkvn  e  hayvyvtet  ok\ 

20  Momet  Cusvlke  ohfvccvn  Cusvlke  ome  cv  hakvtet 
os,  Cusvlken  epoyaret ;  vhakv  elecvn  svpaklat  ohfvccvn 
vhakv  elecvn  huervye  omet  cv  hakvtes ,  vhakv  elecv  svpvk- 
lan  epoyaret. 

21  Yhakv  ocvkekat  ohfvccvn  vhakv  ocvko  omet,  vhakv 
ocvkekan  epoyaret ;  ( momis  Hesaketvmese  ohfvccv  vhakv 
ocvko  huervkoty  Klist  ohfvccv  vhakv  ofvn  hueris.) 

22  Yekcvkekan  epoyaret,  yekcvkekat  ohfvccvn  yekceko 
ome  cv  haket,  este  omvlkv  ohfvccvn  nanvke  omvlkv  cv 
hakvtet  os,  estome  estomis  hesahuecvranvyat  svsvren. 

23  Momen  opunvkv-herv  vrahkvn  heyvn  momecvyet  os, 
ece  ’pakvkit  vneu  mvn  epoyaret. 

24  Etemvrkv  ofvn  pefatkat,  omvlkvt  pefatkis,  hvmkuset 
ohfvnketv  eskerkv  en  hecket  omat  kerratskeko  ?  Epoyats- 
kvre  tetayet  pefatkvkes. 

25  Etemuntvlkv  vcevllat  vtekat  nanvke  omvlkv  ohfvccvn 
e  em  fvyatet  os ;  momen  mvt  kvtvlvkv  vhopvnke  tayan 
epoyetvn  momecalcet  os ;  momis  pumet  mv  vhopvnkeko 
tayan  epoyeyvret, 

26  Monkv  vnet  vn  kerkeko  omekon  letkis;  momet  hotvle 
nafke  omvkot  tepoyvyet  os. 

27  Momiscv’nan  ohfvnkit,  svlvfken  hayvyet  os  ;  estome 
estomis  este  etvn  em  erkenvkakvyvtet  omis,  vne  mahusat 
este  vhepvkhoyvte  cv  hakekaren. 

SETENTYCKE  X. 

Momen,  tecakkvte  toyatskat,  heyvn  kerratskekare  komv- 
kot  os  ;  pu’rkvlke  omvlkvt  vholoce  elecyn  fullet,  omvlkvt 
uehvtkvn  eteropottecvtes, 

2  Momet  omvlkvt  vholoce  uehvtkv  tepakat  ofvn  Moses 
ohfvccvn  paptiskakvtes : 

3  Momet  omvlkvt  puyvfekcv  en  hompetv  vlken  liom- 
pakvtes  : 

4  Momet  omvlkvt  puyvfekcv  em  esketv  vlken  eskakvtes  ; 
puyvfekcv  Cvto  vcvkayakan  es  eskakvtet  ok,  mv  Cvtot 
Klist  ot  omen. 

5  Momis  sulken,  Hesaketvmeset  em  afvckekok’,  vnrvwv 
ofvn  pvlatkvtes. 

6  Momen  heyv  nanvke  omvlkvt  eskerkv  pun  haJcvren 
momaket  omvtes,  mvt  nak  holwvliokan  eyacakvte  omet 
Pu  yacekaren. 

%  Momen  nakvhake  emekusapvlke  sasvte  mv  olimatskvs; 
Estet  hompet,  eskvranet  vpokvtet,  ahkopvnvranet  asvpvk- 
Ivtes,  make  cokat  vcvkvyen. 

8  Momen  hoktarake  saset,  nettv  hvmkan  cukperakko 
pale  hokkolen  tutcenolikaket  pvlatkvtes ;  mv  omen 
hoktvhleyats. 

9  Ypvlwvt  Klist  eskerrakat,  cetto  holwvhokatet  pv- 
svtakvtes  ;  mv  omen  eskeriyeyats. 

10  Momen  ecayakat  sasen,  sumecicvt  sumliuecvtes;  mv 
omaket  ecahyatskvs. 

1 1  Momen  heyv  nanvke  omvlkvt  eskerkvn  em  momaket 
omvtes,  momet  pume  ekvnv  yuksakat  pun  yicen  svpak- 
leyat  pum  vcahnetvn  hoccet  omvtes. 

12  Monkv,  Hueris,  komat,  lvtike  witet  ok’,  e  vketecekvs. 

13  Eskerkv  este  eskerhoye  munkv  tokat  ec  oh  vlakvke- 
kates :  mom  is  Hesaketvmeset  mehenwet  os,  kvwvpatske 
tayat  senhoyvnen  es  ce  kerhoyvre  etektvnecekot,  momis 
es  ce  kerhoyat  ypvken  kvwvpatske  tayvren  mvnvttepetvn 
cen  hayykvres. 

14  Monky,  tecakkvyvte  vm  vnokeckatskat,  nakvhake 
mekusvpkvn  em  pefatkvkes. 

15  Este  koporrenakat  em  punayvye  omet  opunayis ;  na- 
ken  makvyan  centaket  ohfvccecvkes. 

16  Vkysvmkv  sesketv  merkvn  oh  vpoheyat  Klist  e  caty 
em  etohkvlketvt  omeko  haks  ?  My  tvklike  kvlkayeyat 
Klist  e’na  em  etohkvlketvt  omeko  ? 

17  Pume  sulkeyat  tvklike  hvmkuset,  ena  hvmknse  toye- 
kv ;  mv  tvklike  hvmkan  omvlkeyat  etenhompvlke  toyekv. 

18  Eslevl  enavpeswv  vcvkvyen  hecvkes ;  mv  nanvke 
nekrihocvkvranan  hompakat  altv  enanvken  etenhom¬ 
pvlke  toko? 

19  Monkv  naken  makvya?  Nakvhake  naket  omen,  .. 
monkat  nakvhakakat  emhoyat  nake  tes,  makvya  ? 

20  Momis  nanvke  Centilvlket  emakat  Hesaketvmese 
tokon,  puyvfekcv  holwvhokan  emaket  os,  makis :  mo- 
men  puyyfekcv  holwvhokat  etohkvlke  toyatskvren  ko- 
mvkot  os. 

21  Pncase  ’sem  esketv  puvvfekcv  holwvhokat  ’sem  esketv 
hokkolvn  es  eskatskeko  tayes.  Pncase  em  ohhompetv 
puyvfekcv  holwvhokat  em  ohhompetv  tepakan  etohkvl- 
ken  cawatskeko  tayes. 

22  Fekcakhetv  oren  Pncasen  cvpakkueceye  te?  Erne 
’sen  yekcvkeye  te  ? 

23  Nanvke  omvlkvt  vm  etektvnket  os,  momis  nake 
omvlkv  momvkvre  here  tokot  os :  nanvke  omvlkvt  vm 
etektvnket  os,  momis  nake  omvlkvt  lopicvkekot  os. 

24  Estimvt  o  estomet  enake  tokon,  este  eti  enaken 
hopoyekvs. 

25  Eokvkerrickv  vrahkvn  vpohkvn  hayekot,  nake  esto- 
mis  nakwikv  vlkan  wihoyan  hompvkes. 

26  Ekvnvt,  momet  es  em  fvcketvt  Pucase  enaket  omekv. 

27  Vkvsvmekvlke  hvraket  hompetv-rakkon  ce’nhuehkv- 
ken,  vyetvn  koraatsken  omat,  eohvkerrickv  vrahkvn  vpoh- 
kvn  hayekot,  nake  ce  homv  es  cem  olioevkan  hompvkes ; 

28  Momis,  Heyvt  nakvhakakat  emhoyet  os,  estimvt 
ce  kicvken  omat,  mv  kerkuecvte,  momet  eohvkerrickv 
vrahkvn  homipatskvs,  ekvnv  momet  es  em  fvcketv  Pu¬ 
case  enaket  ok’ : 

29  Eohvkerrickv  makvyat,  cenake  tokon,  este  etv  enaken 
oJcis ;  hiyomet  omekv,  estomaten  cv  pucasseko  huervyat 
este  etit  em  eohvkerrickv  vcvkvyen  vc  ohfvccece  haks  ? 

30  Heromkv  eteropotten  etemesvtoyin  omat,  estomaten 
mv  omecicen  vkvsamvyat  vrahkvn  holwaken  vc  opunvye- 
hoce  haks  ? 

31  Monkv  hompatskat,  monkat  eskatskat,  momet  naket 
o  estomen  momecatskat,  Hesaketvmese  vrakkueckvn 
momecvkes. 

32  Cusvlke,  Centilvlke,  monkat  Hesaketvmese  em  me- 
kusvpkv-cukon  elentappuehcatskvs : 

33  Momecvyat  etvpomen  este  omvlkvn  nanvJce  omvlkv 
ofv  afvckvkuecit,  nake  vn  lopicvre  tokon,  momis  este 
sulke  nake  en  lopicetvn  hopoyis,  hesahokvren. 

SETENTVGKE  XI. 

Es  vc  vhayepvlket  omvkes,  Klist  vhayepv  toyvyat  etv¬ 
pomen. 

2  Momen,  tecakkvte  toyatskat,  nanvke  omvlkv  ofvn  vc 
vkerricet,  cem  wikvkvyvte  nanvke  pum  melhoyvte  vfas- 
tatskan  ece  ’kvsamvkis. 

3  Momis  Klist  este-kunvnwv  vtekat  e’kvt  omen,  kunvn¬ 
wvt  kokte  e’kvt  omen ,  Hesaketvmese  t  Klist  e’kvt  omat 
kerratskvren  komis. 

4  Hunvnwv  vtekatet  e’kvt  okrvnken  emekusapet,  mon- 
kat  owalet  on  omat,  e’kvn  vlesketvn  en  kayet  os. 

5  Momis  kokte  vtekat,  ekvt  ohrvnkekon,  emekusapet, 
monkat  owalen  omat,  e’kvn  vlesketvn  en  kayet  os,  mvt 
vkase  etvponmset  omekv. 

6  Hiyomet  omekv,  koktet  okrvnkekon  omat,  to  net 
omekvs ;  momis  koktet  tonat  monkat  vkasat  vlesketvt  on 
omat,  okrvnket  omekvs. 

7  j Hiyomet  omekv,  mekenwvn  kunvnwvt  ekvn  okra- 
nvranekot  os,  Hesaketvmese  vkake  momet  em  vrakketvt 
omekv :  momis  koktet  kunvnwv  em  vrakketvt  omes. 

8  Hunvnwvt  kokte  avte  tokon,  momis  koktet  kunvnwv 
avtet  omekv. 

9  Momen  kunvnwvn  kokten  en  kakoyekon,  momis 
kokten  kunvnwvn  en  kakoyvtes. 

10  Heyvt  omecicen  koktet  ekvn  yekcetvn  ok  ocvranet 
os,  kvlwe-estvlke  vrakkvn. 

11  Mome  estomis  kunvnwvt  kokte  vpvkekot  omekot 
omen,  kokteu  kunvnwv  vpvkekot  omekot  os,  Pucase  ofv 
tat . 

12  Hokte  kunvnwv  avte  tat  etvpomen,  kunvnwvt  kokte 
etekoyvnet  omes  ;  momis  nak  omvlkvt  Hesaketvmese  avte 
vlket  omes. 

13  Hoktet  okrvnkekot  Hesaketvmesen  mekusapen  omat, 
nake  momvre  keret  oma?  centake  ofvn  fvccecvkes. 

14  Hunvnwv  ekvesse  cvpcvken  ocen  omat,  vlesketv  en 
kayat,  nak  em  munkv  makusat  ce  mvkayekot  oma? 

15  Momis  koktet  ekvesse  cvpcvken  ocen  omat,  mvt  es 
em  evrakkueckvt  omes,  ekvesse  eseokrvnkvn  e’mkoyvtet 
ok’. 

16  Momis  estimvt  etehvnkv  em  vlosten  omat,  pun  tat 
es  pum  vpeyetv  mv  omakat  hvmkusis  ocekon,  Hesaketv- 
mese  em  mekusvpkv-cuko  takeu  ocvkekot  os. 

1 7  Momen  heyv  cen  kerkuecvkvyat  ofv  tat ,  mv  etenv- 
kaftatskat  svmomuse  hakvre  tokon,  svheremaliecatskekv, 
ece  ’kvsamvkvkos. 

18  Enhvteceskat,  mekusvpkv-cuko  ofvn  nvkaftatskof, 
etekvpvketv  cem  etenrvwv  taken  ocakvcuken  pohvyet 
omekv,  momet  vpvlwvn  vkvsvmvyes. 

19  Ykvsvmhoye  taye  orvke  ece  ’pakvkat  heckvke  ha- 
kvren,  etekvpvketv  cem  etenrvwv  taken  ocvkvranet  omekv. 

20  Monkv  hvmkusen  etohkvlkatskof,  heyvt  yvfkehompetv 
Pucase  mellvte  kompatskvre  tokot  os. 

21  Hompakat  vtekat  este  etvt  hompeko  emunken  erne 
maliusat  yvfke-hompetvn  hompepet  os,  momen  hvmket 
elvwet  on,  hvmkat  hacet  os. 

22  Cuko  ofv  liompet  eskatske  tayan  ocvkatskeko  haks? 
monkat  Hesaketvmese  em  mekusvpkv-cukon  ehvper- 
kuecet,  ocvkekan  vlsvkuecatske  haks?  Naken  ce  kicv- 
kvranvya  ?  heyv  ofvn  ece  ’kvsvmvkare  te  ?  Ece  ’kvsamv¬ 
kvkos. 

23  Pucase  v’mvten  cem  wikvkvyvtet  omekv,  momat 
Pucase  Cesvs,  mv  nere  wihoyvte  mahusan ,  tvkliken  ehset, 

24  Erlcen  vkvsahmof,  kvlkayet,  Ehset,  hompvkes; 
heyvt  cv’na  ece  ’rahkv  taken  kvlkat  tes  ;  heyvn  es  vc 
vkerrickvn  momecvkes,  kicvtes. 

25  Matvpomen,  yvfke  hompetvn  homipof,  sesketvn  ’seset, 
Heyv  sesketvt  cv  catv  ofv  setemfvccetv  mucvset  os ;  ete- 
wole  estomomusen  eskatskat,  es  vc  vkerrickvn  heyvn 
momecatskvres,  kicvtes. 

26  Etewole  estomomusen  heyv  tvkliken  hompet,  heyv 
sesketvn  ’seskatskat,  Pucase  em  elkvn  kerkuecatsket 
omekv,  vlvkvranat  oren. 

27  Monkv  estimvt  morae  taye  orekot  heyv  Pucase  en 
tvkliken  hompet,  es  em  esketvn  ’sesket  on  omat,  Pucase 
e’na  e’catv  tepakat  ohfvccvn  em  mvtte  tares. 

28  Momis  estet  es  e  kerrekvs,  raomefc  raomen  mv 
tvkliken  hompet,  mv  sesketvn  ’seskekvs. 

29  Mv  momvre  taye  orekot  hompet,  esken  omat,  ohfvc- 
ceckvn  e  en  hompet,  e  em  esket  omekv,  Pucase  e’na 
esvhocJcvplcv  tat  kerrekot. 

30  Heyv  omecicen  yekcvkekat  momen  p'ulsakat  sulket 
ece  ’pvkvkes,  momen  sulket  nocicvkes. 

31  E  ohfvccecen  omat,  ep  ohfvccehocekaret  ok’. 

32  Momis  ep  ohfvccehocof,  Pucaset  pu  ’stemerrvkuecet 
os,  ekvnv  vpvken  ep  ohfvccehocekaren. 

33  Monkv,  tecakkvte  toyatskat,  hompvranet  nvkaftats- 
kof,  ete’meh ak vk vtc vs. 

34  Momen  estimvt  elvwet  on  omat,  e  hut.e  min  hom- 
pekvs ;  etohkvlkatskat  ec  ohfvccvkvre  tokaren.  Momen 
vlakvyof,  nak  vhoskan  eteticares. 

SETENTVCKE  XII. 

Momen,  tecakkvtet  oyatskat,  nalcemlcv  puyvfekcv  ohfvc- 
cv  ocakat  ohfvccvn  kerratskekaren  komvkot  os. 

2  Centilvlke  toyatsken,  ce  yvpahoyvkate  mahusat  vcvkv- 
yet,  nakvhake  opunahoyekat  ’sec  ohvpeyvket  omhoyvten 
kerratskes. 

3  Monkv  heyvn  cen  kerkuecykvyet  os ;  estimvt  Hesa- 
ketvmese  em  Puyvfekcv  eteropotten  opunayen  omat, 
Ccsvs  ohtvhikvkvten  kicekot,  momen  Puyvfekcv  Ycakat 
eteropotte  tokon  omat,  Cesvs  Pucasen  kiceko  tayes. 

4  Momen  nakemkv  cahmelikvket  svset  os,  momis  Puyv- 
fekcvt  hvmkuses. 

5  Momen  nakvfvstetv  cahmelikvket  svset  os,  momis 
Pucase  hvmkuset  os. 

6  Mo  men  vtotketv  cahmelikvket  oroes,  momis  Hesake- 
tvmese  hvmkat  tes,  nak  omvlkv  ofvn  nakomvlkvn  vtotkat. 

7  Momis  Puyvfekcv  heckueckvn  este  vtekaten  en  lopic- 
kvn  emhoyet  omes. 

8  Puyvfekcvt  este  hvmken  hoporrenkv  em  opunvkvn 
eraen ;  rav  Puyvfekcv  etvwvt  nakkerretv  em  opunvkvn 
hvmkan  emet  omekv : 

9  Mata  Puy  vfekcvt  vkvsvmkvn  hvmken  emen ;  mata 
Puyvfekcvt  hvmkan  estemwiceckv  emkvn  emaket  os : 

10  Hvmken  nakeskerkv  vtotketv  taken ;  hvmkan  owvle- 
tvn ;  etvn  puy vfekcvlke  kerretvn ;  etvn  este  etulaswv 
mvrahrvkvn;  etvn  etulaswv  opunvkv  yvteketvn  emho- 
yet  os: 

11  Momis  mata  Puyvfekcvt,  komat  vcvkvyen,  este  vte¬ 
katen  em  etekvpicet,  heyv  nanvke  omvlkvn  vtotket  os. 

12  Ena  hvmkuset,  enalvcce  sulken  ocen,  mv  ena  hvm- 
kusat  em  enalvcce  omvlkv,  sulket  omat,  ena  hvmkuse 
etvpomet  Klist  omet  omekv. 

13  Puyvfekcv  hvmkuse  eteropotten  omvlkeyat  ena 
hvmkuse  ofvn  pu  paptislioyet  omekv,  Cusvlke  monkat 
Centilvlke,  pucase  ocvket,  monkat  pucassvkeko  toyeyis ; 
momet  omvlkeyat  Puyvfekcv  hvmkuse  ofvn  pu’skvkue- 
hocvtet  omekv. 

14  Enahkvn  elvcce  hvmkusekot,  momis  sulket  omekv. 

15  Enke  toyvkok’,  ena  enake  toyvkos,  elet  make  esto- 
mis,  ena  enake  toko  ? 

16  Momen,  Eturwv  toyvkok’,  ena  enake  toyvkos,  ehvc- 
kot  make  estomis,  ena  enake  toko  ? 

17  Ena  omvlkvt  eturwvt  on  omat,  pohetv  estvmvn  ocv- 
rana?  Omvlkvt  pohetvt  on  omat,  vwenvyetv  estvmvn 
oce  hales  ? 

18  Momis  hiyomat  Hesaketvmeset  enalvcce  vtekat  ena 
ofvn  ocvkvtet  os,  erne  komat  vcvkvyen. 

19  Omvlkvt  enalvcee  hvmkuset  on  omat,  ena  estvmvn 
oce  liaks  ? 

20  Momis  hiyomat  enalvcee  sulket  otf  momis  ena  livm- 
knset  os. 

21  Momen  eturwvt,  Es  ce  vnickv  oevkos,  enken  kiceko 
tayet  on ;  momen  ekvt,  Es  ce  vnickv  oevkos,  elen  kice¬ 
ko  tayes. 

22  Momis  mv  enalvcee  yekevkeko  make  es  pum  mom  a- 
kat  mahvkvu  sevnickvt  omakes. 

23  Momen  mv  pu  ’ nalvcce  vrakkuehocvkekvr  tetaye  es 
pum  momakat,  mvn  vrakketv  senhoyvnen  oh  oces,  momen 
mv  pu  ’ nalvcce  hervkeko  omakat  mit  senhoyvnen  herake 
haket  os. 

24  Pu 'nalvcce  herakat  enkusvpkvkekok’,  momis  Hesa- 
ketvmeset,  mv  enkusvpkan  vrakkueckv  senhoyvnen  emet, 
enan  etelvcvkuecvtet  os. 

25  Ena  ofv  enalvcee  tekvpvke  sekon,  momis  enalvcee 
vkerrickv  momvlken  ete’m  ocvkvren. 

26  Momen  enalvcee  hvmket  estemerken  omat,  enalvcee 
omvlkvt  vpaket  estemerkaket  os ;  monkat  enalvcee  hvm- 
ken  vrakkuehocen  omat,  enalvcee  omvlkvt  vpaket  afvc- 
kaket  os. 

27  Momen  cemet,  Klist  enat  omet,  em  enalvcee  vlke 
toyatskes. 

28  Momen  Hesaketvmese  mekusvpkv-cuko  ofvn  svpvk- 
lecvtet  svset  os ;  enhvteceskv  vpastelvlke,  svhokkalan 
owalvlke,  svtutcenan  mvhayvlke,  vwihekat  nakeskerkvl- 
ken,  mohmen  emwiceckv  emvkhoyvten,  vnickv  taken, 
ohfvnketv  taken,  etulaswv  cahmelikvken  svpvJclecvtes. 

29  Omvlkvt  vpastelvlke  te?  omvlkvt  owalvlke  te?  omvl¬ 
kvt  mvhayvlke  te  ?  omvlkvt  nakeskerkvlken  mome- 
cvlke  te  ? 

30  Omvlkvt  emwiceckv  emvkhoyvten  ocaket  ome  te? 

omvlkvt  etulaswv  mvralirvkvn  es  opunayaket  ome  te  ? 
oravlkvt  yvtekaket  ome  te? 

31  Momis  emkv  hervke  mahan  yyekcen  komvkes;  mo- 
men  mome  estomis  vvetv  svmomusan  cen  kerkueevkis. 

SETENTYCKE  XIII. 

Este  momet  hvhve-estvlke  etulaswv  taken  ’sopunayvye 
estomis,  vnokeckvn  ocvkon  omat,  cvto-lane  hake  momet 
sempvl  hakat  ome  cv  haket  os. 

2  Momet  owaletv  yekeetvn  ocit,  nake  ehkakat  momet 
nakkerretv  omvlkvn  kerrit,  momet  ekvnlivlhawan  vkue- 
huecvye  tayat  vkvsvmkv  omvlkvn  ocvyet  o  estomis,  vno¬ 
keckvn  ocvkon  omat,  nake  toyvks. 

3  Momet  estemerrakan  hompvkueckvn  vn  nakockv  omvl¬ 
kvn  emit,  cv’nan  nekrvren  emvyet  o  estomis,  vnokeckvn 
ocvkon  omat,  naken  vn  lopicekos. 

4Vnokeckvt  hofnnen  momiskomet,  enheromet  os;  vno- 
keckvt  vleskapekot,  e  vkvsvmekot,  pakkekot  os : 

5  Ylesketvn  e  en  hayekot,  enaken  hopoyekot,  vyvkhvm- 
kvn  cvpvkkekot,  nakholwakan  vkerricekot  os ; 

6  Fvccetv  tokat  es  afvckekot,  mehenwetvn  es  afvcket  os. 

7  Nanvke  omvlkvn  kvwapet,  nanvke  omvlkvn  vkvsamet, 
nanvke  omvlkvn  em  enhonret,  nanvke  omvlkvn  momis¬ 
komet  kvwapet  os. 

8  Vnokeckvt  estofvn  sumkekos;  momis  owaletvt  on 
omat,  sumecvres ;  etulaswv  taket  on  omat,  fekhonnv- 
kvres,  nakkerretvt  on  omat,  sumkvres. 

9  Kvpvkusen  kerret,  kvpvkusen  owaleyet  ok’. 

10  Momis  mv  temvpokat  vlahkof,  mv  esfvckekat  fekhon- 
nvres. 

1 1  Hopuewvt  arvyof,  hopuewv  omit  opunayit,  hopuewv 
omit  kerrit,  hopuewv  omit  vkerricvy vtes ;  momis  hunvn- 
wv  vc  orof,  hopuewv  enanvken  wikvyvtes. 

12  Hiyomat  estvkheckv  eteropotten,  heckusekon,  hece- 
yet  os ;  momis  mom  of  turofvn  tenhecuset  hecey vres ; 
hiyomat  kvpvkusen  kerres;  momis  momof  cv  kerhoyat 
etvpomen  kerrares. 

13  Momen  hiyomat  vkvsvmkvt,  enhonrkvt,  vnokeckvt, 
heyv  tutcenat  ocvke  emunkvts ;  momis  hey v  senrakke 
mahat  vnokeckv  tes. 

SETENTVCKE  XIY. 

Vnokeckvn  vcvkvpeyvks,  momet  puyvfekcv  enanvken 
komvkes,  momis  owalatskvre  mit  komvkes. 

2  Estit  punvkv  kerkekon  opunayen  omat,  este  em  puna - 
yet  omekot,  momis  Hesaketvmesen  em  punayet  omekv ; 
estit  en  kerrekok* ;  mome  estomis  puyvfekcv  ofv  tat 
nake  ehkakan  punayet  os. 

3  Momis  mv  owalat,  yekcvkueckvn,  emvcahnetvn  mo¬ 
met  mahlvpvtetvn  esten  em  punayvket  os. 

4  Estit  punvkv  kerkekon  opunayat  e  yekcicet  os ;  momis 
mv  owalat  mekusvpkv-cukon  yekcicet  os. 

5  Omvlkvt  etulaswv  mvrahrvkvn  ’sopunayakate !  ce 
komvkis,  momis  owalatskvre  min  cv  yaces  ;  mv  etulaswv 
mvrahrvkvn  ’sopunayat,  mekusvpkv-cuko  yekcvren  yvte- 
kekon  omat,  owalat  mit  rakket  omekv. 

6  Monkv,  tecakkvte  toyatskat,  naken  cen  lopicvkvranvya, 
etulaswv  mvrahrvkvn  ’sopunayit,  cem  vlakvkin,  nakhecickv 
eteropotten,  monkat  nakkerretv  eteropotten,  monkat  owa- 
letv  eteropotten,  monkat  mvhakv  eteropotten  cem  puna- 
yvkit  omvkon  omat? 

7  Momen  nake  en  hake  ocvke  wenahokekat  tis,  fehpvt, 
monkat  kervlvt,  en  hake  mvrahrvkvt  omekon  omat,  fehpv 
hakat,  monkat  estvt  kervlvt  okat  estomen  kerhoyvre  te  ? 

8  Hiyomet  omekv,  pofketvt  en  hake  kerkekon  haken 
omat,  estit  horren  e  em  etetakuecvr  haks  ? 

9  Ceme  takeu  matvpomen,  punvkv  lieren  kerrvke  tayan 
punayatskekon  omat,  estomen.  nake  makatskan  kerhoy  vre 
te  ?  hotvle  ofvn  punayatskvret  ok’. 

10  Yvmv  ekvnv  ofvn  en  hake  mvrahrvkv  sulket  oraake 
wites,  momen  mv  hvmkusis  naken  okekat  sekos. 

1 1  Monkv  mv  opnnvkv  en  hake  naken  okan  kerrvkon 
omat,  mv  opnnayan  ehomvn  tvleporv  toyares,  momen 
mvt  cv  homvn  tvleporv  tares . 

12  Monkv  centakeu  matvpomen,  puyvfekcv  enanvken 
tayen  vlosticatskekv,  ohvtvlvken  ocatskvren  hopoyvkes, 
mekusvpkv-cuko  yekcickv  vrahkvn. 

13  Monkv  punvkv  kerkekon  opunayat  yvtekvret  emekusv- 
pekvs. 

14  Punvkv  kerkeko  ofvn  mekusapin  omat,  vm  puyvfekcvt 
mekusapis,  vm  vkerrickvt  ettekot  omekv. 

15  Monkv  estome  te?  puyvfekcvn  es  emekusapit,  vker- 
rickvu,  mvn  es  emekusvpares ;  puyvfekcvn  es  yvhikit, 
vkerrickvu  es  yvhikares. 

16  Monkon  omat,  puyvfekcvn  es  vkvsametsken  omat; 
vkvsametskof,  mv  nakkerrekat  en  hueretv  huerat  esto¬ 
men,  Emen,  makvr  haks,  naken  maketskan  kerrekot 
omofvt. 

17  Mehenwvn  heren  vkvsametsket  omekv,  momis  mvt 
etin  yekcicekot  os. 

18  Omvlkatskan  ce  muntvlvket  etulaswv  mvrahrvlcvn 
’sopunayvyat  vn  Hesaketvmesen  vkvsamis. 

19  Momis  etulaswv  kerkeko  ofvn  opunvkv  cukpe-rakko 
palen  punayvkot,  vm  vkerrickv  eteropotten  mekusvpkv- 
cuko  ofvn  opunvkv  cahkepusis  opunvyetv  min  komvyet 
os,  vpvltaken  mvhayaret. 

20  Tecakkvte  toyatskat,  hoporrenkv  ofvn  hopuetakucet 
omekot,  momis  enhomeckv  ofvn  hopuetakucet  omvkes ; 
momis  hoporrenkv  ofvn  hunvntaket  omvkes. 

21  Tvleporvlke  e  tulaswv,  momet  tvleporvlke  e  cukhvrpe 
heyv  esten  ’sete’m  punayvkares,  momen  mome  estomis 
vm  apohicvkekares,  Pucaset  maket  os,  maJcat  vhakv  ofvn 
coket  os. 

22  Monkv  etulaswv  mvrahrvkvt ,  vkvsvmakat  tokon,  mo- 
mis  vkvsvmvkekan  es  en  kerkvn  ocaket  os ;  momis  owa- 
letvt,  vkvsvmvkekat  tokon,  momis  vkvsvmakan  vrahkvt 
omes . 

23  Monkv  mekusvpkv-cuko  omvlkvt  hvmkusen  nvkvf- 
taken,  omvlkvt  etulaswv  mvrahrvkvn  es  opunahoyen 
omat,  momen  mv  nakkerrvkekat,  monkat  vkvsvmekvlket 
esceyaken  omat,  Hacohakes,  ce  kicvkekar  haks  ? 

24  Momis  omvlkvt  owalaken,  vkvsvmekat,  monkat  nak- 
kerrekat  yeceyen  omat,  omvlkvt  kerrepuecaket,  omvlkvt 
ohfvccecvkvres ; 

25  Momen  momen  e  feke  enake  ehkakan  enrvmlioyen, 
momof  e  turofvn  oh  latket,  Hesaketvmesen  vkvsamet, 
Hesaketvmeset  mehenwvn  vpikvket  os,  maket  kerkuecvres. 

26  Monkv,  tecakkvte  toyatskat,  estomet  ome  te  ?  etoli- 
vtelokatskof,  omvlkatskat  esyvhiketvn  ocen,  mvkakvn 
ocen,  etulaswvn  ocen,  nakkecickvn  ocen,  nake  ok  yvte- 
ketvn  ocatsket  os.  Nanvke  omvlkvt  yekcickv  vrakkvn 
momvkekvs. 

27  Estit  punvkv  kerkekon  ojpunayen  omat,  hokkolet, 
monkat  tutcenan  vtekuset  omen}  kvmkvntot  opunayen, 
kvmket  yvtekekvs. 

28  Momis  yvtekvt  sekon  omat,  cvyayvket  omekvs, 
mekusvpkv-cuko  ofvn ;  momet  e  em  punayet ,  Hesake¬ 
tvmesen  em  punvyekvs. 

29  Owalakat  hokkolet,  monkat  tutcenet  opunayaken, 
vpvltaket  okfvccecvkekvs. 

30  Este  vnakv  likan  naken  kecihocen  omat,  enhvteceskvt 
cvyayvkekvs. 

31  Omvlkvt  kerraken,  omvlkvt  emahlvpvtkakvren,  omvl- 
katskat  hvmkvntot  owalatske  tayet  ok’. 

32  Momen  owalakat  era  puyvfekcvtaket  mv  owalakat 
em  elecv  taket  omes. 

33  Hesaketvmeset,  tekyvmketv  tokon,  momis  mahlv- 
pvtketv  hayvt  os;  mekusapvlke  em  mekusvpkv-cuko 
omvlkv  ofv  etvpomen. 

34  Mekusvpkv-cuko  ofvn  cen  hoktvke  taket  nahnvkekot 
omvkekvs;  opunyyetv  em  etektvnkvkekot  omekv;  mo¬ 
mis  vhakv  makat  vcvkvyen  apohicet  svpvklvranet  os. 

35  Momen  naken  kerretvn  komaken  omat,  ehute  e’heta- 
ken  em  ’pohvkekvs:  hoktvket  mekusvpkv-cuko  ofvn 
punayaken  omat,  vlesketvt  omekv. 

36  Hesaketvmese  em  opunvkvt  centaken  aossvt  haks? 
monkat  centake  tvlkusen  cem  vlakvt  haks  ? 

37  Owalv  toyit,  monkat  Puyvfekcv  VcaJcan  ocis,  e  ko¬ 
ine  sasen  omat,  nanvke  cen  hoccicvkvyat  Pucase  em 
vhakvt  omakat  kerkuecekvs. 

38  Momis  estimvt  nakkerrekon  omat,  kerrekot  ome- 
kvs. 

39  Monkv,  tecakkvte  toyatskat,  owaletvn  komet, 
etulaswv  mvrahrvJcvn  ’sopunvyetvn  vsehhatskvs. 

40  Nanvke  omvlkvt  momvre  heren,  momet  etewiwv- 
hoke  heren  momet  omekvs. 

SETENTVCKE  XY. 

Momen,  tecakkvte  toyatskat,  mv  opunvkv-hervn  cem 
erkenakvkin,  mv  eenakuecatskvte,  ofv  svpaklatskan  cen 
kerkuecvkvyet  os. 

2  Momen  mv  eteropotten  hesahokatsket  os,  nake  cem 
erkenakvkvyvten  cem  vkerrickv  ofvn  vcayecatsken  omat, 
momet  ehvperkvn  vkvsamatskekaten  omat. 

3  Mv  vne  vn  heckvten  enhvteceskvn  cem  wikvkvyvtet 

ok’,  my  Cesvs  Klist  pun  naorketv  vrahkvn  elvtet  omat, 
Hoccat  vcvkvyen ; 

4  Momet  herihohcen,  Hoccat  vcvkvyen,  nettv  svtutce- 
nan  ak^wvpkvtet  omat ; 

5  Momen'  Sefvset,  mohmet  mv  palen  liokkolohkakat 
hecakvtet  omat ; 

6  Momen  mv  renyupvn  tecakkvte  cukpe  cahkepe  lioyv- 
net  vhvmkvn  hecakvtet  omat ;  mv  sulke  maliat  hiyomat 
fulle  munkvts,  momis  nocicakat  svset  omes. 

*1  Mv  renyupvn  Oems  hehcen,  momof  vpastelvlke  omvl- 
kvt  hecakvtes. 

8  Momen  omvlkv  espoke  vneu,  este  em  oketv  toko 
heckvte  omet,  hecvyvtes. 

9  Ypastel  kihoce  taye  orvkot,  vpastelvlke  sencotkus 
mahat  toyikv ;  Hesaketvmese  em  mekusvpkv-cukon  asse- 
cvyvtet  ok’. 

10  Momis  Hesaketvmese  en  heromkv  eteropotten  nake 
toyvyat  mv  toyit  omis ;  momen  en  heromkv  vc  ohfvccv 
ocvtet  ehvperkv  tokates ;  momis  omvlkv  senhoyvnen  vtot- 
kvyvtet  os:  momis,  vne  tokon,  Hesaketvmese  en  herom¬ 
kv  vc  vpakvtet  momecvtes. 

11  Monkv  vnet,  monkat  entaket,  momen  erkenaken, 
momen  vkvsamatskvtes. 

12  Momen  Klist  vkvwvpkvte  tat  cem  etenrvwv  taken 
erkenvkhoyet  oman,  estomen,  Pvsatkvte  aenkvwvpketv 
sekos,  makakat  ece  ’pvkvke  sase  haks  ? 

13  Momis  pvsatkvte  aenkvwvpketv  sekon  omat,  Klist 
akvwvpkekaten  omes. 

14  Momen  Klist  akvwvpkekaten  omat,  pum  erke- 
nvketvt  ehvperkvt  omen ,  cem  vkvsvmkv  takeu  ehvper- 
kvt  os . 

15  Momes,  momen  Hesaketvmese  a  en  kerrvlke  fvccv- 
kekon  es  pu  hechoyet  os;  Hesaketvmese  a  en  kerret? 

Klist  akvwapvtet  os,  makeyvtet  ok’ ;  mom  an  pvsatkvtet 
akvwvpkvkekon  omat,  mvn  akvwvpekaten  omes. 

16  Klist  akvwvpkekatet  ok’,  pvsatkvtet  akvwvpkekon 
oraat : 

17  Momen  Klist  akvwvpkekaten  omat,  cerri  vkvsvmkv 
taket  ehvperkvt  os;  cen  naorketvtake  ofv  emunkv  to- 
yatskes. 

18  Momen  momen  omat,  mv  Klist  ofvn  nocicakat 
sumecvtet  omes. 

19  Heyv  hesaketv  ofv  tvlknsen  Klist  ofvn  enhonr- 
kvn  ocen  omat,  este  omvlkv  ’sem  estemerkvke  mahat 
toyes. 

20  Momis  hiyomat  Klist,  pvsatkvten  a  en  kvwvpiket, 
mv  nocicvte  em  ettetake  enhvteceskv  haket  os. 

21  Este  etehoyvne  elkv  vlakvte  etvpomen  este  etehoyvne 
pvsatkvte  aenkvwvpketvt  vlakvtet  ok’. 

22  Atvme  ofvn  omvlkvt  pvsatkat  etvpomen  Klist  ofvn 
omvlkvt  hesahokvret  ok’. 

23  Momis  este  en  hueretv  mahusat  vcvkvyevlken,  Klist 
ettetake  enhvteceskvt  ow,  momen  em  vlvketv  omof,  Klist 
enaketaket  renyupvt  on . 

24  Mom  of  olimekketvn  Hesaketvmese,  Erken  em  wihkof, 
ohfvnketv  omvlkvn,  momet  este  em  wiketv  yekcetv  tepa- 
kat  omvlkvn  lekahfet,  meyuksv  tares. 

25  Ohmekket  emunket  en  horre  omvlkvn  e’le  elecvn 
faahye  tvlkvranet  omekv. 

26  En  horre  espoke  sumecihocvranat  elkvt’s. 

27  Nanvke  omvlkvn  e’le  elecvn  svpvklecvtet  omekv. 
Momis,  Nanvke  omvlkvn  mv  elecvn  svpvklehocvtet  os, 
makat,  mv  nanvke  omvlkv  elecv  svpvklecvtet  mv  vpvken 
vhonkvtkekot  omat,  hecket  os. 

28  Momen  nanvke  omvlkvt  elecvn  en  liahkof,  momof 
Eppuceu,  mv  nanvke  omvlkvn  elecv  en  hayvte  emeu 

elecvn  huervres,  mv  momat  Hesaketvraeset  omvlkv  ofv 
omvlkv  taren. 

29  Monkon  omat,  mv  pvsatkvtet  akvwvpkvkekon  omat, 
mv  pvsatkvte  ohfvccvn  paptiskakvtet  estomvkvre  te  ?  mo- 
men  estomaten  pvsatkvte  ohfvccvn  paptiskake  te  ? 

30  Momen  estomaten  hvse-vkerkv  omvlkvn  penkvlkv 
ofvn  svpalde  haks? 

31  Klist  Cesvs  pu  Pncase  ofv  afvcketv  ec  ofv  take 
ocvyat  vcvkvyen,  Nettv  omvlkvn  elis,  makvyet  os. 

32  Este  em  fulletv  vcvkvyen,  Efesv  tvlofvn,  punvttv 
sehoneckakan  etepoyvyvten  omat,  naken  vn  lopice  haks, 
pvsatkvtet  akvwvpkvkekon  omat?  hompet,  eskvkeres ; 
pvksen  pu  pvsvtkvret  ok’. 

33  Gem  etehohsvkates :  etempunahokv  holwvhokat 
fulletv  herakan  hopanet  os. 

34  Fvccetv  ohfvccvn  ahonecet,  naorikatskvs ;  Hesake- 
tvmese  ohfvccvn  kerrvkekat  sasekv :  heyv  opunayvyat 
ece’lsvkuecvkvyat  oJcis, 

35  Momis,  Estomen  pvsatkvten  akvwvphoye  te  ?  momet 
ena  estoman  es  yice  haks  ?  estet  makvres. 

36  Ce  hoporrenekat,  mv  fokayetskat  elekon  omat,  honte 
taye  hakekot  os : 

37  Momen  mv  fokayetskat  mv  nake  tar  an  an  fokayet 
omekot,  nerkv  tvlkusen,  teleko  tateu,  monkat  nerkv  etv 
tateu  fokayetskes. 

38  Momis  Hesaketvmeset,  komat  vcvkyyen,  emvpen 
emet,  nerkv  vtekat  emvpe  vrahkvn  emet  os. 

39  Ypeswv  omvlkvt  vpeswv  hvmkuset  omekos :  momis 
hvmket  este  vpeswvt  omen ,  etvt  ele-ostakat  vpeswv t  on, 
etvt  rvro  vpeswvt  on,  etvt  fuswv  vpeswvt  omes. 

40  Momen  nanvke  hvlwe  ofv  ocakat,  hvtvm  ekvnv  oh 
ocakat  svset  os ;  momis  hvlwe  ofv  ocakat  en  hvyavvke 
hvmken,  ekvnv  oh  ocakat  en  hvyayvlce  etvt  os. 

41  Hvse  en  hvyayvket  hvmken,  hvresse  en  hvyayvket 
etvt  omen,  kococumpv  en  hvyay  vke  etvt  os :  kococumpv 
hvmJcat  kococumpv  etv  en  hvyay  vke  emvrahket  omekv. 

42  Momen  pvsatkvte  aenkvwvpketv  matvpomet  os. 
Hopvnketv  ofvn  fokahoyen,  hopvnkeko  tayat  akvwvpket 
os. 

43  Ylesketv  ofvn  fokahoyen,  hvyay  vke  ofvn  akvwvp- 
hoyet  os;  yekcetv  sekon  fokahoyen,  yekcetv  ofvn  akv- 
wvphoyet  os. 

44  Ena  emmunkvn  fokahoyet  omen,  puyvfekcv  enan 
akvwvphoyet  os.  Ena  emmunkat  ocet  omen,  puyvfekcv 
enat  ocet  os. 

45  Momen  momen  hoccet  os ;  Atvme  este-hunvnwv 
enhvteceskvt  puyvfekcv  hesake  haJcet  omen,  Atvme  svhok- 
kolat  puyvfekcv  hesaketv  emat  haket  omvtes,  maJcat. 

46  Mome  estomis,  puyvfekcv  enake  tat  enhvteceskv 
tokon,  momis  ena  emmunkv  vcvkvye  mit  on,  momen 
puyvfekcv  emmunkvt  renyupv  tates. 

47  Este-hunvnwv  enhvteceskv  ekvnvn  akvpvket,  ekv- 
nvlket  omes :  este-hunvnwv  svhokkolat  Pucase  hvlwe 
ahvtvpkat  os. 

48  Fakke  es  hayvJcJioyvte  tat  fakke  es  hayvkvte  hvmJcat 
etvpomvket  os,  momen  hvlwe  ofv  ocakat  hvlwe  ofv  ocat 
hvmJcat  etvpomvket  os. 

49  Momen  fakke  es  hayvkvte  hvmJcat  en  heckvn  es 
fulleyvte  etvpomen  hvlwe  ofv  hvmJcat  en  heckvn  es 
fulleyvres. 

50  Momen,  tecakkvte  toyatskat,  heyvn  makvyet  os ; 
Enavpeswv  catv  tepakat  Hesaketvmese  em  ohmekketv 
epucaseko  tayen  ;  hopvnketvt  hopvnketv  tokan  epucaseko 
tayes. 

51  Hecvs,  nake  ehken  ce  hecicvkvyet  os ;  omvlkvt 
nocicekares,  momis  omvlkeyat  pu  mvrahkv  hakvres, 

52  Oketv  cotkus  mahan,  mesettickv  hvmkuse  ofvn, 
pofketv  espoke  hakof;  pofketvt  hakvret  ok’,  momen 
pvsatkvtet  hopvnkvkeko  tayet  akvwvpkvkvres,  momen 
pu  mvrahkv  hakvres. 

53  Heyv  nake  hopvnke  tayat  hopvnkeko  tayan  accen, 
heyv  nake  ele  tayat  eleko  tayan  accvranet  omekv. 

54  Monkv  heyv  nake  hopvnke  tayat  hopvnkeko  tayan 
accen,  heyv  nake  ele  tayat  eleko  tayan  accof,  mv  maketv, 
Ohfvnketv  ofvn  elkvn  nokmelket  os,  make  hoccat  hoyv- 
nvres. 

55  Elkv  toyetskat,  cen  re  estvmvn  oce  haks  ?  este-herickv 
toyetskat,  cem  ohfvnketv  estvmvn  oca  ? 

56  Elkv  en  ret  holwvyeckvt  omen ,  holwvyeckv  en  yekcet 
vhakvt  os . 

57  Momis  Hesaketvmeset  vkvsvmket  omekv s ,  mv  pu 
Pucase  Cesvs  Klist  eteropotten  ohfvnketvn  pu’mat. 

58  Monkv,  tecakkvyvte  vm  vnokeckatskat,  yekcen 
svpaklet,  vkueko  tayaket,  Pucase  em  vtotketv  estofis  es 
fvcfvket  omvkes,  cem  vtotketv  take  Pucase  ofv  ehvperkv 
tokot  omat  kerratsket  omekv. 

SETENTVCKE  XYI. 

Momen  mekusapvlke  em  vtelokv  ohfvccvt  on  omat, 
mekusvpkv-cuko  Kelesev  ocakan  mv  vhakv  emvyvte 
etvpomen  momecvkes. 

2  Nettvcakuce  nettv  enhvteceskvn  omvlkatskat  Hesake- 
tvmeset  ohvtvlvyetv  em  vnicvte  vcvkvyen  naken  hericekvs, 
vlakvyof  vtelokv  svkekaren. 

3  Momen  vlakvyof,  mv  cokv  vtotvranatskat  ofv  vkvsv- 
makatskan  cen  heromkv  taken  Celuslvmen  esyicvren 
vtotvkares. 

4  Momen  ayvyan  heren  omateu,  ayin  vc  vcvkvpe- 
yvres. 

5  Momen  Masetonevn  eteropotiyof,  cem  vlvkvkares, 
Masetonevn  eteropottikv. 

6  Momet  ece  ’pakvkit  fekkonnin  rvfot  hoyvne  witvres, 
estvmvn  ayvranvyan  vm  vnicet  vkocuknusen  vc  vcvkv- 
peyatskvren. 

7  Mucy  ayvyat  ce  hecvranvkvkok’,  morais,  Hesaketvme- 
set  komen  omat,  ece  ’pakvkit  vkocuknusen  fekhonnares, 
Jcomit ,  enhonrkvn  ocvyet  os. 

8  Momis  Efesvn  fekkonnvye  emunken  Pentekast  orvres. 

9  Vhauke  rakke  momet  etektvnke  a! mat  vm  en  ’hauken, 
vnrapvlke  sulket  ok’. 

10  Momen  Temorevs  vlaken  omat,  penkvlekot  cem  eten- 
rvwv  taken  vrvren  vketecvkes;  Pucase  em  vtotketvn 
vtotket  omekv,  vne  momecvyat  etvpomen. 

11  Monkv  estimvt  ehvperkuehcats :  momis  ce1  nlcvpakof, 
herkv  ofvn  vkocuknusen  vevkvpeyvkvtcvs,  vm  vlvkvren  ; 
tecakkvte  vpvken  en  nene  hecakikv. 

12  Tecakkvte  Vpalvs  okfvccvt  on  omat,  tecakkakvte 
vpvket  cem  vlvkvkvren  tayen  enkusapvyvnks :  momis  hi- 
yornat  cem  vivketv  taken  komvronkot  omvnks;  momis 
em  etektvnkusof,  vlvkvres. 

1 3  Yketecvkes  ;  vkvsvmkv  ofvn  yekcen  svpvkivkes ;  ku- 
nvntake  omet  fullvkes ;  yekcvket  omvkes. 

14  Nanvke  omvlkv  momecatskan  vnokeckvt  vpvkekvs. 

15  Tecakkvte  toyatskat,  (Stefenvs  en  cuko-vtehkvlken 
kerratsket  os,  momet,  Ekiv  em  ette  enhvteceskvt  omet, 
estomen  mekusapvlke  em  vtotketvn  e  wikakvtet  omat 
Jcerratslces  ;) 

16  Mv  omakan,  momet  epu  ’paket  vniee,  vtotkat  vtekan 
em  apohicatskvren  ce’nkusapvkis. 

17  Stefenvs,  Fatunetvs,  Ekivkvs  esyome  yican  es  vc 
afvcket  os:  nake  momecatskeko  cem  vhoskvkan  esfv- 
cecakekv. 


KVLENRVLKE  I,  16. 


41 


18  Vm  puyvfekcvn,  momet  cem  puyvfekcv  taken  afvckv- 
kuecakekv  :  monkv  mv  omakan  vrakkuecvkes. 

19  Mekusvpkv-cuko  Esev  ocakat  ece  ’sekakes.  Akwelv 
Pvselv  tepakat,  momen  mekusvpkv-cuko  e  hute  ofv  ocat 
Pucase  ofvn  tayen  ece  ’sekakes. 

20  Tecakkakvte  omvlkvt  ece  ’sekakes.  Vfvnketv 
vcaken  ’setesekvkes. 

21  Pal  toyvyat  cv’nke  es  vsekvyat. 

22  Estimvt  Pucase  Cesvs  Klist  vnokecekon  omat,  Vnare- 
mvt  omekvs ;  Melvn  erv. 

23  Pu  Pucase  Cesvs  Klist  en  heromkvt  ece  ’pakvkekvs. 

24  Klist  Cesvs  ofvn  vm  vnokeckvt  omvlkatskan  ece 
’pakvkekvs.  Emen. 

Cokv  enhvteceskvn  Kvlenrvlken  ohtotkoyvte,  Felepi 
tvlofvn  hoccihocvten,  Stefenvs,  Fatunetvs,  Ekivkvs, 
Temorevs  esyomet  ’sem  vpeyvtes. 


COKV  YPASTEL  PAL  KVLENRVLKEN 


OHTOTYTE  SYHOKKOLAT. 


SETENTVCKE  L 

Pal,  Hesaketvmese  komat  vcvkvye  Cesvs  Klist  em 
vpastel,  tecakkvte  Temorevs  tepakat,  Hesaketvmese  em 
mekusvpkv-cuko  Kvlenrv  ocan  mekusapvlke  Ekiv  hvmkv 
vpokat  es  omvlkvn  oh totakeyat ; 

2  Heromkv  momet  herkv  Hesaketvmese  Pu’rke,  momet 
Pucase  Cesvs  Klist  aenkvp\  ket  cem  ocvkekvs. 

3  Hesaketvmese,  mv  pu  Pucase  Cesvs  Klist  E’rke> 
merkv  E’rke,  momet  emahlvpvtketv  omvlkv  en  Hesake¬ 
tvmese, 

4  Mv  emahlvpvtketvn  Hesaketvmeset,  pume  mahusan  es 
pu  mahlvpatan  estemerkv  ofv  vpokan  es  emahlvpvteyvren 
pu  feknokketv  omvlkv  pu  mahlvpatan,  vrakkuehocekvs. 

5  Klist  em  estemerketv  ep  ofv  sulket  ocake  etvpomen 
Klist  eteropotten  pum  emahlvpvtketv  sulket  ocakekv. 

6  Momen  pu  ’stemerken  omat,  cem  mahlvpvtketv  take 
momet  cem  vhesaketv  take  vrahkv  tes ,  mv  estemerkvn  es 
pu  ’stemerkakat  mahusan  kvwvpatskvre  yekcicet  omat ; 
monkat  pu  mahlvpvtkvken  omat,  cem  mahlvpvtketv 
take  momet  cem  vhesaketv  take  vrahkvt  os. 

*7  Momen  enhonrkv  ec  ohfvccv  take  oceyat  yekcet  os ; 
estemerkv  ofv  tohkvlkvlke  toyatskat  etvpomen  emahlv¬ 
pvtketv  ofv  tohkvlkvlke  toyvranatskat  kerret. 

8  Tecakkvte  toyatskat,  pu  feknokketv  Esev  ofvn  ep 
oh  vlakvte,  estomen  svhopayesko  tayan,  pun  yekce 

senhoyvnen  pun  honhoye,  kesaketv  tis  enhonrkvn 
wikeyvte  oren  kerratskekaren  komekot  omekv : 

9  Momis  elkvn  ohfvcceckvn  pume  ofvn  oceyvtes,  e  em 
enhonrekot,  momis  Hesaketvmese  pvsatkvten  akvwapan 
enhonreyvren : 

10  Mvt  elkv  en  rakke  mome  a’sepu’ssicvtes,  momet 
a’sepu’ssicet  os;  a’sep&’ssice  emunkvres,  hornet,  mv  ofvn 
enhonrkvn  oceyet  os ; 

11  Mekusvpkv  es  pum  emekusapatskat  eteropotten  co¬ 
rn  etakeu  etohkvlket  vnicatsken,  momat  pume  epu  ’rah- 
kvn  sulket  Erken  vkvsvmvkvres,  mv  nakemkv  este  sulke 
eteropotte  pu’mlioyvte  vrahkvn. 

12  Emvkerretv  sekon,  Hesaketvmese  em  mehenwetv 
ofvn,  enavpeswv  en  hoporrenkv  ofv  tokon,  momis  Hesa¬ 
ketvmese  en  heromkv  eteropotten  yvmv  ekvnv  ofvn,  mo¬ 
met  ec  ohfvccv  take  min  semuntvlen  ocet  etefulleyvtet 
omat  pum  eohvkerrickvt  akerret  os:  heyvt  pum  afvc- 
ketv  tes. 

13  Nanvke  etv  tokon,  nanvke  ohonayet ,fvccvt  os,  komet, 
kerkuecatskvte  tvlkusen  cen  hoccicvkeyet  omekv ;  mo- 
men,  Eyuksv  vteken  mvn  kerkuecvkvres,  ce  komet,  en- 
honrkvn  ocis ; 

14  Fvccvket  os,  pu  komet  kvpvkusen  kerkuecatskvte 
etvpomen,  ceme  taket  Pucase  Cesvs  en  nettv  ofv  pum 
afvcketv  toyatskat  etvpomen  pumet  cem  afvcketv  taket 
omeyat  kerkuecet. 

15  Momen  nak  cen  lopickv  svhokkolv  ocatskvren  heyv 
enhonrkv  ofvn  enhomvn  cem  vlvketvn  komvyvtes ; 

16  Momet  ce  hoyahnvkit  Masetonevn  ecehyet,  hvtvm 
Masetonevn  aosset  cem  vlakvkin,  cemetake,  Cutev  fvccvn 
ayvyof,  vkocuknusen  vc  vcvkvpeyatskvren  komimvts. 

1 7  Monkv  hey vn  ohvkerricvyof,  tahoknicvye  tat  haks  ? 
monkat  henka,  henka,  monkat  hekos,  hekos,  maketv  vc 

vpakvren,  mv  nanvken  okvkerricvyat  enavpeswv  vcvkv- 
yen  ohvkerricvye  te  ? 

18  Momis  Hesaketvmese  mekenwat  etvpomen  pum  opu- 
nvkv  ec  okfvccv  take  opunayeyat  kenka,  momet  kekos 
tokates. 

19  Hesaketvmese  Eppuce,  Cesvs  Klist,  mv  cem  eten- 
rvwv  take  pume,  vne,  Selfenvs,  Temorevs  esyomeyat  erke- 
nakeyvte,  henka  momet  kekos  maketv  tokates,  momis 
eme  eteropotten  kenka  maketvt  omvtes. 

20  Pume  pu  tekoyvnen,  Hesaketvmese  em  vrakketvn 
omecicen ,  Hesaketvmese  em  etemfvccetv  omvlkvt  eme 
ofvn  kenka,  momet  eme  ofvn  Emen  maketvt  omakekv. 

21  Momen  mv  cemetake  esyomeyan  Klist  ofv  pu  yekcv- 
kuecet,  momet  pum  vfeyvtet  Hesaketvmese  tes  ; 

22  Momet  mvt  em  eskerkvn  epu  ’licet,  Puyvfekcv  em 
eskerkvn  pu  feke  take  ofvn  pu’mvtet  os. 

23  Momen  Hesaketvmese  vm  puyvfekcv  a  en  kerrvn 
enkuekkvyet  os,  cem  etektvnecvkvyat  Kvlenrvn  vlvkvko 
munks. 

24  Cem  vkvsvmkv  take  okfvnkeyat  tokon,  momis  cem 
afvcketvn  temvnicvlke  toyes,  vkvsvmkv  eteropotten 
svpaklatskekv. 

SETENTVCKE  II. 

Momis  feknokketv  ofvn  cem  vlvkvkvkares,  komet,  vc 
vrakkvn  vm  vkerrickvn  kayvyvtes. 

2  Hiyomet  omekv,  vnet  ce  feke  cen  nokkokicvkin  omat, 
estimvt  vc  afvcecice  kaks,  mv  este  e  feke  en  nokkicvvvte 
vc  afvcecicet  omekon  omat? 

3  Momen,  Ym  afvcketv  mv  omvlkv  em  afvcketv  tes, 
ce  komvkit,  keyv  nake  makusan  cen  koccicvkvyvtes,  vla- 
kvyof,  mv  vc  afvcecicvkvranvtet  cv  feke  vn  nokkicvke- 
karen. 

4  Estemerkv  rakke  momet  feknokketv  vpvken  turopus- 

wv  sulket  pvlatken,  cen  hoccicvkvyvtet  ok’;  ce  feknokho- 
kvre  tokon,  momis  mv  vnokeckvn  esfackusen  cem  ocvkv- 
yan  kerratskvren. 

5  Momis  estimvt  efeknokketv  hayvten  omat,  kvpvkuse 
tvlkusen  cv  feken  vn  nokkicvtes:  omvlkalskan  svhere 
malien  ec  oh  wetenepuecvkvkaren. 

6  Heyv  estemerkv  sulket  ’ sestemerricalcvtet  este  mv 
omat  em  etetayes. 

7  Monkv  pvlhvmken  em  merre  mit  emahlvpvtvra- 
natsket  os:  feknokketv  svhere  maliatet  mv  esten  nok- 
melekaren. 

8  Monkv  vnokeckv  eme  ohfvccv  ocatsJcat  yekcicats- 
kvren  ce’nkusapvkis. 

9  Momen  heyv  vrahkvn  cen  hoccicvkvvvtes,  ec  ohfvccv 
taken,  nanvke  omvlkv  ofv  apohicatsken  omat,  eskerkvn 
kerretvn  komit. 

10  Estimvn  naken  enkvpvyecicatsken  omat,  vneu 
en Jcvpvyecicis  ;  hiyomet  omekv,  naken  enkvpvyecicvyvr 
ten  omat,  mv  enkvpvyeciciyvten  Klist  vyoposket,  ece 
’rahkv  taken,  enJcvpvyecicvyvtes : 

11  Setvnet  pu  mvkerrekaren ;  nanvken  ohvkerrican 
kerreyet  omekv. 

12  Momen  Klist  em  opunvkv-hervn  erlcenvkvranit  Tlovn 
vlahkin,  Pucaset  vhauken  vn  hvwehcof, 

13  Ym  puyvfekcv  ofvn  fekvpkvn  ocvkomvts,  Titvs  tecak- 
kvv vten  eshecvkok’ ;  momis  vsekahkit,  mvn  enkvpaket, 
Masetonevn  eceyimvts. 

14  Momen  Hesaketvmeset,  mv  estofis  Klist  ofvn  ohfvn- 
ken  pu  hayet,  eme  o&kerretv  en  fvmeckvn  pu  teropotte 
estvmv  estomis  hecken  hayat  vkvsvmkekvs. 

15  Hesahokat  momet  estemerkvkvranat  ofvn  Hesake- 
tvmese  ehomvn  Klist  en  fvmeckv  toyekv : 

16  Hvmken  hesaketv  en  fvmeckv  hesaketv  orat,  momet 

hvmkan  elkv  en  fvmeckv  elkv  orat  toyes.  Momen  heyv 
nanvken  estit  ume  taye  ore  haks  ? 

17  Hesaketvmese  em  opunvkv  hopvnake  sasat  omekot, 
momis  mehenwetvn  aosse  oraet,  momis  Hesaketvmesen 
aosse  omet,  Hesaketvmese  ehomvn  Klist  ofvn  opunaye- 
yet  omekv. 

SETENTVCKE  III. 

Ce  homv  taken  heren  e  opunvyeeetvn  hvtvm  vlicece 
haks?  monkat  here  opunvyeckv  cokvn  ec  oh tothoyan, 
monkat  here  opunvyeckv  cokvn  vtotatskvren  vpvltake 
omet  pu  yace  haks  ? 

2  Ceme  taket  pun  nakcokv  pu  feke  ofv  cohoy vte,  este 
omvlkvt  kerret,  ohonayakat  toyatskes  : 

3  Ceme  taket,  Klist  en  nakcokv  pume  eteropotte  vfvs- 
hotat,  coyetv  en  lvste  tokon,  Hesaketvmese  wenake  em 
Puyvfekcvt  hoccicat ;  cvto  tvpestakan  oh  hocce  tokon, 
momis  efeke  vpeswv  tvpestakan  oh  hoccat  toyatsket  omat 
kerkusen  ec  ohkerkuehocvket  os. 

4  Momen  enhonrkv  mv  omen  Klist  eteropotten  Hesa- 
ketvraese  ohfvccvn  oceyet  os : 

5  Puntvlkat  naket  a  ep  osset  os,  komet  vkerriceye  tayat 
omekon,  momis  Hesaketvmeset  nake  umetvn  pu’met  os  ; 

6  Momen  mvt  setemfvccetv  mucvsat  vfvstetv  umeye  tayen 
pu  hayvtet  os;  letv  toko,  momis  puyvfekcv  vfastvlke: 
letvt  elecen,  momis  puyvfekcvt  wenaken  hayet  omekv. 

7  Momis  elkv  cm  vfvstetv  cvton  oh  hocce,  momet  oh 
kvlvfhoyat  hvyayvket  omvten  omat,  momat  Eslevl  en 
hopuetaket  Mose  e  turofvn,  en  heckv  en  hvyayvken,  mv 
hoyvnepvranet  oman,  hericet  vhecvkeko  tayvte ; 

8  Puyvfekcv  em  vfvstetv  mahvkvu  hvyayvkekar  haks? 

9  Hiyomet  omekv,  ohfvcceckv  em  vfvstetvt  hvyayvket  on 
omat,  mehenwvn  fvccetv  em  afvstetv  en  hvyayvke  ma¬ 
hvkvu  muntvlet  os. 

10  Mv  kvyayvken  kakoyvtet,  mv  kvyayvke  eti  muntalat 
omecicen,  keyv  okfvccvn  kvyayvken  ocekot  omekv. 

11  Mv  sumecihocvranat  kvyayvket  omvtet  on  omat, 
mv  oce  emunkat  malivkvu  kvyayvket  os. 

12  Monkv  enhonrkv  mv  oman  ocekv,  fekkvmketv  rak- 
ken  es  opunayeyet  os : 

13  Momen  Moses  Eslevl  en  kopuetaket  mv  sumkvranat 
e  yuksvn  kericet  kecvkekaren  sokrvnkvn  e  tnrofvn  es 
okranvte,  omekot  os : 

14  Momis  em  vkerrickv  taket  em  vrvnakvtet  os; 
setemfvccetv  vculan  okonakoyof,  mv  esokrvnkv  etat 
vkueyikocekon,  mucv  nettv  oren  oce  mnnkvt  omekv ; 
mv  sokrvnkv  Klist  ofvn  sumecikocet  omen. 

15  Momis  Mosen  okonakoyof,  mv  sokrvnkv  e  feke  ta¬ 
ken  es  okrvnke  munken,  mucv  nettvt  ores. 

16  Mome  estomis  mvt  Pucasen  okfulket  omof,  mv 
esokrvnkvn  vkueyikocvres. 

1 7  Momen  Pucaset  mv  Puyvfekcvt  os :  momen  estvmv 
Pucase  em  Puyvfekcvt  ocen  omat,  mvn  pucasseko 
kueretvt  oces. 

18  Momis  omvlkeyat,  pu  turofv  okrvnrvkeko  omen, 
Pucase  en  kvyayvken  estakkeckv  ofv  omen  kecet,  kvyayv- 
ken  enkvpvket  kvyayvke  oren  mata  vkaken  pu  kakoyet 
os ;  Pucase  em  Puyvfekcv  eteropotte  omen. 

SETENTYCKE  IV. 

Monkv  keyv  vtotketvn  oceyat  omecicen,  merkv  pun 
keckvte  vcvkvyen  pu  kotosvkekot  os ; 

2  Momis  nakfvccvkeko  ekkakan  wikeyvtet  os  ;  mvker- 
retv  ofvn  fullekot,  momet  Hesaketvmese  em  opunvkvn 
mvkerretv  ofvn  celayekot ;  momis  mekenwetvn  ker- 
kueceyat  eteropotten  Hesaketvmese  ekomvn,  este  omvlkv 
em  vkerrickv  takeu  ekomvn  pum  fvccetvn  keciceyet  os. 

3  Momis  pum  opunvkv-hervt  ehken  omat,  sumecan  em 
ehket  os. 

4  Mv  sumecat  ofvn  yvmv  ekvnv  en  hesaketvmese  vkv- 
stfmvkekat  em  vkerrickv  taken  oh  yomucecicvtes,  Klist, 
Hesaketvmese  vhaket  omat,  em  opunvkv-herv  hvyayakat 
en  hvyayvket  mv  orvken  hvyayvkekaren. 

5  Fume  mahusat  tokon,  momis  Klist  Cesvs  Pucasen, 
momet  Cesvs  vrakkvn  pumet  cem  vtotkvlken  erkenakeyet 
omekv. 

6  Hesaketvmeset,  mv  yomucke  aosset  hvyayvket  hvyayv- 
kvre  kicvtet,  Cesvs  Klist  en  heckv  ofvn  Hesaketvmese  en 
hvyayvke  kerretvn  es  hvyayvkvren,  pu  feketake  ofvn 
hvyayvkvtet  omekv. 

7  Momis  heyv  nakeockvn  vtehkv  fakke  es  hayvkhoyvte 
vpiken  oceyet  os,  yekcetv  en  heretv  pume  avte  tokon, 
Hesaketvmese  avte  taren. 

8  Yfolotken  pu  naore  estomis,  pu  feknokhokekot  os ; 
pum  vkerrickvt  tekyvmkakis,  enhonrkvn  wikekos ; 

9  ^pw’ssehocis  pu  wihokekot  os ;  pu  tvkwihokis,  pu 
sumecekot  os  ; 

10  Estofis  Pucase  Cesvs  em  elkvn  pu  ’na  take  ofvn 
esfulleyet  os ,  Cesvs  en  hesaketvu  pu  ’na  ofvn  hecke  taren. 

1 1  Pume  wenahokeyat,  Cesvs  vrahkvn  elkvn  em  wihoket 
omekv,  Cesvs  en  hesaketvu  pu  ’navpeswv  elat  ofvn  hecke 
taren. 

12  Monkv  ep  ofvn  elkvt  v  to  then,  momis  ec  ofv  taken 
hesaketvt  vtotket  os. 

13  Pumet  mata  vkvsvmkv  vkerrickvn  ocet,  Ykvsamv- 
yvnks,  momet  monkv  opunayvyvnks,  make  cokat  vcvk- 
vyen,  pumeu  vkvsames,  momet  monkv  opunahoyeyet  os ; 

14  Mv  Pucase  Cesvn  akvwapvtet,  Cesvs  etehoyvnen 
pumeu  a  pu  kvwapet,  momet  ece  ’pakvken  pu  svpvklecv- 
ranan  kerret. 

15  Nanvke  omvlkvt  ece ’rahkv  taket  omekv,  mv  lierom- 
kv  sulkat  este  sulke  em  vkvsvmkv  take  eteropotten  sul- 
ket  omet,  Hesaketvmese  es  vrakkueckv  taren. 

16  Mvt  omecicen  pu  hotosvkekot  os;  momis  pum 
ohonvpv  este  sumket  omis,  pum  ofv  este  nettv  omvlkvn 
mucvsehocet  os. 

17  Pum  estemerkv  tahoknat,  oketv  kocuknus  mahe 
ocat,  livyayvke  en  honne  mv  senhoyvne  estvmahen,  mo- 
met  meyuksv-sekon  pum  vtotket  omekv ; 

18  Mv  nanvke  heckakat  tokon,  mv  nanvke  heckvkekan 
heceyof:  mv  nanvke  heckakat  yvmv  ekvnv  em  oketv 
enanvket  omen,  momis  mv  nanvke  heckvkekat  meyuksv- 
sekat  enanvket  omekv. 

SETENTYCKE  V. 

Heyv  escukohakv  ekvnv  cuko  oceyat  suraken  omat, 
cuko  Hesaketvmese  aenkvpvken,  cuko  enke  es  hahoyekon, 
meyuksv-sekon  hvlhawat  ofvn  oceyat  kerreyet  omekv. 

2  Pun  cuko  hvlwe  atan  oh  accvkeye  taren  pu  yace 
lieret,  heyv  ofvn  hihkekv : 

3  Mehenwvn  accvkeyet  on  omat,  accvkekon  es  pu  hec- 
hoyekaren. 

4  Heyv  escukohakv  vtehkeyat  pun  honhoyet,  hihkekv, 
accvken  pu  ’konahohvre  pu  yacat  tokon,  momis  ep  oh 
Vccehocvren,  mv  ele  tayan  hesaketvt  nokmelvren  pu  yacet 

5  Momen  mv  heyv  nake  mahusat  vrahkvn  ep  oh  vtot- 
kvtet  Hesaketvmese  tes ,  mv  ohvtvlaken  Puyvfekcv  em 
eskerkvn  pu’mvtet. 

6  Monkv  enhonrkvn  oceye  munkvt  os,  ena  ofvn  fulleyof, 
Pucase  enkvpvken  fulleyat  kerret. 

7  (Heceyat  tokon,  vkvsvmkv  eteropotten  fullekv :) 

8  Mehenwvn  enhonrkvn  oces,  momet  ena  enkvpvken 
Pucase  vpvket  fulletv  min  es  epu  ’fvcket  os. 

9  Monkv  vpvket,  monkat  vpvkeko  estomis,  emen  afvce- 
ciceyvren  vcevlleyet  os. 

10  Klist  em  ohfvcceckv  ohliketv  ehomvn  omvlkeyat  er 
heckvraneyat  tvlkuset  omekv ;  este  vtekat  nake  momecvte 
vcvkvyen,  here  monkat  holwake  estomis,  mv  nanvke  ena 
ofvn  momecaJcvte  en  heckvren. 

11  Monkv  Puease  em  penkvlkvn  kerret,  esten  ohyekci- 
cakeyet  os ;  momis  Hesaketvmese  e  homvn  pn  heckvket 
os ;  momet  cem  ohvkerrickv  take  ofvn  pu  heckvket  omat 
enhonrkvn  ocis. 

12  Hvtvm  ce  komv  taken  heren  e  opunvyecekok’, 
momis  ep  ohfvccv  nake  seafvcecickvn  ce’mvkeyet  os,  mv 
efeke  ofv  tokon,  nake  en  heckv  ofvn  ’se  afvcecicakan  nake 
’sem  vyoposketv  ocatskvren. 

13  Hiyomet  omekv;  pu  hoporrenvkekis,  Hesaketvmese 
eliomvfc  os  ;  monkat  pu  hoporrenvke  tis,  ece  ’rahkv  taket 
os. 

14  Hiyomet  omekv,  Klist  em  vnokeckvt  ep  ohyekcicet 
os;  hiyomen  ohfvccecekv;  hvmket  omvlkvn  em  elvten 
omat,  omvlkvt  pvsatke  tates, 

15  Momet,  omvlkvn  em  elvtet,  mv  wenahokat  mucv 
vtekat,  e  vrahkv  take  tokon,  mv  em  ehlet,  hvtvm  akv- 
wvpkvte  vrahkvn  hesahoket  fullvren  elet  omvtes. 

16  Monkv  mucv  vtekat  enavpeswv  vcvkvyen  nvpvn 
kerrekos;  momes,  enavpeswv  vcvkvyen  Klist  kerreyvtet 
o  estomis,  mucv  ayat  kerrekos. 

1 7  Monkv  estit  Klist  ofvt  on  omat,  nake  hocvcke  mucvse 
Us;  nake  vculakat  hoyvnepes;  hecvs,  nake  omvlkv  mu* 
cvsvke  haket  os. 

18  Momen  mv  Cesvs  Klist  etehoyvnen  pu  tenherkepue* 
evtet,  etenherketv  erkenvketv  pu’mvte,  Hesaketvmesen 
nanvke  omvlkvt  avtet  os; 

19  Heyvt  omen,  Hesaketvmeset  Klist  ofvn  en  naorketv 

taken  vrvhecekot,  ekvnvn  e  etenherkepuecvtes,  momet 
tenherketv  opunvkvn  pum  wikvtes. 

20  Monkv  Klist  opunvkv  ’sem  fullvlke  toyes,  Hesaketv- 
meset  pu  tehoyvnen  c^’nkusapvke  omen,  Hesaketvmesen 
tenherkvkes,  maket ,  Klist  vyoposket,  ce’nkusapvkeyet  os. 

21  Pumet  erne  ofvn  Hesaketvmese  em  fvccetvn  pu 
hahoyvren,  mv  naorketv  kerrvte  sekan  epu  ’rahkvn  naor- 
ketvn  hayvtet  ok’. 

SETENTVCKE  VI. 

Monkv  em  etohkvlke  vtotkvlke  toyeyat,  ohvtvlaken 
Hesaketvmese  en  heromkv  cen  heckvkat  ehvperkv  to- 
karen  ce’nkusapvkes. 

2  (Oketv  momvre  herat  ofvn  cem  apohicit,  vhesaketv 
nettv  ofvn  cem  vnicvyvtes;  hecvs,  hiyomat  oketv  mo¬ 
mvre  heret  05;  hiyomat  vhesaketv  nettvt  omes ,  maket 
omekv.) 

3  Nake  hvmkusis  ofvn  nak  selentappetvn  estemekot, 
erkenvkvlke  em  wiketvn  em  mvttes  kihocekaren : 

4  Momis  Hesaketvmese  em  erkenvkvlke  omet,  nanvke 
omvlkv  ofvn  e  ohkerkuecet,  yvmvsketv  sulke  ofvn, 
estemerkv  sulke  ofvn,  enkusvpketv  take  ofvn,  nake  pun 
honhoyat  ofvn, 

5  Rukafkv  ofvn,  cuko-yekcetv  vpiketv  ofvn,  tekyvm- 
ketv  ofvn,  vtotketv  ofvn,  vketeckv  ofvn,  eelvweckv 
ofvn ; 

6  Hvsvtketv  ofvn,  nakkerretv  ofvn,  momis-kometv  ho- 
funat  ofvn,  heromkv  ofvn,  Pnyvfekcv  Ycakat  ofvn, 
vnokeckv  mehenwat  ofvn, 

7  Mehenwetv  opunvkv  ofvn,  Hesaketvmese  en  yekee 
ofvn,  fvccetv  setepokv  akvpervn  momet  vkvskvnvn  ocat 
etehoyvnen ; 

8  Vrakketv  momet  vrakketv  tokat  etehoyvnen,  opu- 

nvyeckv  herat  momet  holwake  opunvyeckv  etehoyvnen  ; 
fvccvket  omis,  mvkerrvlke  omvket ; 

9  Kerkvke  heret  omis,  kerkvkeko  omvket ;  pvsatke 
omet  omis,  momen  hecvs,  hesahokes ;  pu  ’stemerrv- 
kuehocet  omis,  pu  pvsvthoyekos : 

10  Feknokhoket  omis,  estofis  pu  ’fvckvket ;  nake  oce- 
kvlket  omis,  sulken  nake  ocvken  hayaket ;  naken  ocv- 
kekot  omet,  mo  mis  nanvke  omvlkvn  oces. 

11  Kvlenrvlke  toyatskat,  pu  cukwvt  cen  ’haukvken,  pu 
’feken  rakkuehocet  os. 

12  Ep  ofv  ce  cutecihocvkekos,  momis  ce  nvcofv  take 
mahusan  ce  cutecihocvket  os. 

1 3  Momen  matvpomuse  vyoposketv,  ( vn  hopuetake  em 
punayvye  omit  opunayis ;)  cemetakeu  ce  rakkuehocvkekvs. 

14  Ykvsvmekvlke  temomvlkekon  nokwv-ohwakkv  e  em 
ohwvkikatskvs :  hiyomet  omekv,  fvccetv  tokat  etoh- 
kvlketv  estomen  te’m  oce  haks  ?  monkat  hvyay vke 
yomucke  etempunahoyetv  estomen  te’m  oce  liaks  ? 

15  Monkat  Klist  Peiyvl  tepakat  tepvketv  estomen  ete’m 
oce  liaks?  monkat  vkvsamat  vkvsvmekan  naken  ete’m 
oce  haks  ? 

16  Monkat  Hesaketvmese  en  cuko*vcakat  momet  nake 
vhakakat  etohkvlketv  estomen  ete’m  oce  haks  ?  Cemetake 
Hesaketvmese  wenake  likat  en  cuko-vcakat  toyatskekv ; 
Emetake  ofvn  likit,  emetake  ofvn  vrares,  momet  vnet  en 
Hesaketvmese  take  toy  in,  mvt  vm  estet  omvkvres,  Hesa- 
ketvmeset  makvte  vcvkvyen. 

17  Monkv  em  etenrvwv  taken  asosiyet,  kvpvket  omv- 
kes,  Pucaset  maket  os,  momet  mv  hvsvtkekan  celahyats- 
kvs ;  momen  vnet  ce  yvpayvkares, 

18  Momet  Ce’rke  take  toyares,  momen  cemetaket  cv’p- 
pucetake  momet  cv’chustvlke  toyatskvres,  Hesaketvmese 
yekcetv  omvlecat  maket  os. 

SETENTVCKE  VII. 

Monkv,  vm  vnokeckusatskat,  heyv  etemfvccetvn  ocet, 
ena  puyvfekcv  tepakat  em  vholwvketv  omvlkvn  vkueyet, 
e  hvsvthicvkeres,  Hesaketvmese  em  penkvlkv  ofvn  hvsvt- 
ketvn  esfvcken  hayet. 

2  Epu  yvpvyvkes ;  nvpvn  naken  em  vhopanekot,  nvpvn 
hopanekot,  nvpvn  fvecekon  vkon  alley  vte  sekos. 

3  Eg  ohfvcceckv  taken  heyvn  makit  okvkos,  Cemetaket 
ece  ’pvken  pvsatket  momet  wenakokeyvren  pa  feken  vteh- 
katskes,  enhomyn  makvyvtet  ok’. 

4  Ec  ohfvccv  taken  vm  opunvkv  en  fekhvmketv  rakket 
os ;  ec  ohfyccv  taken  vm  ekvsvmkv  rakket  os  ;  mahlv- 
pvtketvn  es  cv  fvcket  os ;  pu  feknokketv  omvlkv  ofvn  vc 
afvcke  estvmahet  os. 

5  Hiyomet  omekv,  Masetonevn  escehyeyof,  pu’nav- 
peswvt  fekvpkvn  ocekates,  momis  vfolotken  pu  ’stemer- 
rihocvtes ;  topvrn  tepokvt  ocaken,  ofvn  penkvlkvt  ocakvtes. 

6  Momis  Hesaketvmeset,  mv  kvncvpakan  mahlvpatat, 
Titvs  vlakat  eteropotten  pu  mahlvpatvtes : 

7  Momen  vlakat  eteropotte  tvlkekon,  momis  mv  emah- 
Ivpvtketv  ec  ofv  taken  es  emahivpvtkvte  eteropotten, 
cem  eyackv  take  yekcan,  ce  feknokketv  taken,  cem 
vkerrickv  take  yekce  vc  ohfvccv  ocan  pum  onayof ;  mo- 
mat  svhere  m alien  vc  afvcket  omvts. 

8  Hiyomet  omekv,  cokvn  es  ce  feknokhokicvyvtet  o 
estomis,  vkerrickvn  eticvkos,  vkerrickvn  eticvyvtet  o 
estomis ;  mata  cokvt  vkocuknusen  ce  feknokhokicvtet 
omen  hecikv. 

9  Hiyomat  ce  feknokhokvkvte  vrahkv  tokon,  momis 

vkerrickv  etickv  oren  ce  feknokhokvtet  omat  es  vc 

afvcket  os :  Hesaketvmese  vcvkvven  ce  feknokhoki- 
/  * 

hocvtet  omekv,  pume  omeciceye  naken  ce  yvmah- 
kvkekaren. 

i  10  Hiyomet  omekv,  feknokketv  Hesaketvmese  vcvkvye 
ocat  vkerrickv  etickv  vhesaketv  oran,  mv  olifvccvn  vker- 
rickv  etickv  oceko  tayen  vtotket  os  :  momis  yvmv  ekvnv 
efeknokketvt  elkvn  vtotket  os. 

1 1  Hiyomet  omekv,  heyv  nake  mahusan  hecvkes,  Hesa¬ 
ketvmese  vcvkvyen  ce  feknokhokvkvtet,  cemetake  ofvn 
vketeckv  estomen  hayvten,  momet  e  em  fvcceckvn,  mo- 
met  cvpvkketvn,  momet  penkvlkvn,  momet  kometv 
yekcan,  momet  vkerrickv  yekcan,  momet  pvleckvn  !  Na¬ 
nvke  omvlkv  ofvn  heyv  nake  olifvccvn  ce  livsvthakvken  e 
kerkuecatskvtet  os. 

12  Monkv  cen  hoccivkvyvtet  o  estomis,  mv  este  nake 
este  em  vhopanvte  vrahkv  tokon,  monkat  mv  em  vhopvn- 
hoyvte  vrahkv  tokon,*  momis  vketeckv  Hesaketvmese 
ehomvn  ec  ohfvccv  taken  oceyat  cen  kerkvke  hakvren, 
momecvyvtes . 

13  Monkv  ce  mahlvpvtketv  take  ofvn  pu  mahlvpvtkvtes ; 
momes,  Titvs  em  afvcketv  omecicen  svhere  mahen  epu 
’fvcke  tates,  omvlkatskat  em  puyvfekcvn  afvcecic,atskvtet 
omekv. 

14  Hiyomet  omekv,  ec  ohfvccv  taken  es  ekvsamit  em 
punayvy vten  omat,  vc  vlsekot  os ;  nanvke  omvlkvn 
mehenwetv  ofvn  cem  punayvkvyvte  etvpomen  mv  esekv- 
svmkv  Titvs  ehomvn  hay vy vie  mehenwen  eshechoyet  os. 

15  Momen,  omvlkatskat  cem  apohickv  taken,  estomen 
penkvlkv  momet  fekeketv  ofvn  evpayatskvten  vkerricof, 
em  vnokeckv  envcofv  cem  ocvkat  ohvtvlaket  os. 

16  Monkv  nanvke  omvlkv  ofvn  enhonrkvn  cemetake 
ofvn  ocvyat  vc  afvcket  os. 

SETENTVCKE  VIII. 

Momen,  tecakkvte  toyatskat,  Hesaketvmese  en  he- 
rornkvn  Masetonev  em  mekusvpkv-cuko  emakvten : 


KVLENRVLKE  II,  8. 


55 


2  Estomen  estemerkv  rakken  eskcrhoyakof,  em 
afvcketv  take  en  sulk.et,  momet  nakeockv  enkusvpketv 
take  rakkat  omecicaken,  emetv  eyackv  sulket  em  ohvtv- 
Ivkakvtet  oman,  cen  kerkuecvkeyet  os. 

3  Umake  tayat  vcvkvyen,  monies,  umake  taye 
senhoyvnen,  erne  mahusat  emetv  vkvsvmaket, 

4  Pam  ’pohepet,  estemetvn  ehset ,  mekusapvlke  ohfvccv 
heromkv  etohkvlketvn  eseyvren  tayen  pu’nkusvpakvtet 
omat  akerris. 

5  Momen  pam  enhonrkv  vcvkvye  tokon  heyvn  mome - 
caJcvtet  os9  momis  enhvteceskvn  emc  mahusan  Pucasen 
em  e  wikaket,  pumeu  pum  e  wikakvtes,  Hesaketvmese 
komat  vcvkvyen. 

6  Momet  on,  Titvs  mata  heromkvn  ece  ’pakvken  vlice- 
cvtet  omekv,  mvn  ec  ofv  taken  espoyvren  em  ’poheyvtet 
os. 

7  Monkv  nak  omvlkv  ofvn,  vkvsvmkvn,  momet  opunv- 
yetvn,  momet  nakkerretvn,  momet  vketeckv  omvlkvn, 
momet  epu  ’nokeckvn  sulecatskat  etvpomen  heyv  herom¬ 
kvn  sulecatskvren  vketecvkes. 

8  Yhakv  omecicat  tokon,  momis  este  eti  em  vketeckvt 
omecicen,  momet  cem  vnokeckv  take  em  mekenwetvn 
eskerraret  heyvn  opunvyvyet  os. 

9  Pu  Pucase  Cesvs  Klist,  nakeocet  omvtet  o  estomis, 
ece  ’rahkv  taken,  em  estemerkv  eteropotten  nakeocvke 
hakatskvren,  nakoceko  hakvte  en  heromkvn  kerratskekv. 

10  Momen  heyv  ofvn  vcahnetvn  emis ;  heyvt  cen  lopickv 
taket  ok’,  enhomvn  emetv  tvlkusekon,  momis  vkerrickv 
vkvsvmen  ocetvn  vlicecatskvte  ohrolope  hvmke  senho^ 
yvnet  omekv. 

11  Monkv  mv  momeckvn  poyvkes,  momat  kometv 
vkvsvmkv  ocvte  etvpomen  nake  ocatskat  aossen  mo* 
meckvt  ocvren. 

12  Enhvteceskvn  vkerrickv  vkvsamat  ocen  omat,  estet 
nake  ocekat.  vcvkvye  tokon,  nake  ocat  vcvkvyen  Hesa - 
ketvmeset  em  afvcket  omekv. 

13  Este  etvt  en  tahoknvken,  momet  cemetake  ec  ohwe- 
tenkvkvren  Jcomvkot  omekv. 

14  Momis  temmomvlkusat  ocvren,  mucv  mahusan  cen 
sulketv  taket  mv  oricvkekan  es  em  fvcecvren ,  momet  en 
sulketv  takeu  mv  orieatskekan  es  cem  fvcecen ,  tem- 
momvlketv  ocvren  Jcomis. 

15  Estit  sulken  vteloyat  em  etetayat  senhoyvnen  oce- 
kates,  momen  nvcomusen  vteloyat  em  etetayen  ocvtes, 
make  cokat  vcvkvyen. 

16  Momis  Hesaketvmeset,  mv  ec  olifvccv  taken  mata 
vfekcakhetv  heran  Titvs  e  feken  vpikvtet,  vkvsvmkekvs. 

17  Melienwvn  emvcahnetvn  eenakuecvtet  ok’;  momis 
vkvsamusekv,  erne  komat  omecicen  ec  oh  ayvkvtes. 

18  Momen  mv  vpvken,  mv  etecakkvte  opunvkv-herv 
ofv  mekusvpkv-cnko  omvlkv  ofv  vkvsvmhoyan  vtote- 
yvtes. 

19  Momen  mv  tvlkusekon,  mekusvpkv-cnkot  mvn  en- 
hopoyakvtes,  heyv  heromkvn  mata  Pucase  em  vrakketvn, 
momet  cem  vkerrickv  vkvsamat  kerkueckv  vfasteyan  svpe- 
yeyof,  epu  ’cvkayvren : 

20  Heyvn  e  vketecet,  heyv  nake  sulke  vfasteyat  ohfvc- 
cvn,  Em  mvttvkes,  estimvt  makekaren. 

21  Hesaketvmese  ehomv  tvlkusekon,  esteu  ehomvn 
nake  fvccakan  ehopaket. 

22  Momen  mv  vpvken  tecakkeyvte,  mv  tewolen  nanvke 
sulke  ofvn  vketece  mahen,  momet  hiyomat  mahvkvu, 
enhonrkv  rakke  ec  ofv  taken  ocvyat  vrahkvn  vketece 
heren  esheceyvten  vtoteyvtcs. 

23  Titvs  ohfvccvt  on  omat,  vm  etepvketv,  momet  ec 
ohfvccv  take  vtotkv  vm  etohkvlketv  tes ;  monkat  tecak- 

keyvte,  mvt  mekusvpkv-cuko  em  vpastelvlke,  momet 
Klist  em  vrakketvt  omakes. 

24  Monkv  cem  vnokeckv  take,  momet  ece  ’rahkv  take 
ekvsvme  ec  opunvyecvkeyvte  eskerkvn  eme taken,  momet 
mekusvpkv-cuko  ehomvn  hecicvkes. 

SETENTVCKE  IX. 

Mekusapvlke  vfvstetv  ohfvccvt  on  omat,  cen  hoccicv- 
kvyat  momecvke  tayat  semuntvlet  omekv : 

2  Cem  vkerrickv  take  en  helvpketvn  kerrikv,  mv  ec 
ohfvccv  taken  Masetonev  vpokat  ehomvn  es  ekvsamv- 
y  vtet  oman,  Ekiv  ohrolope  hvmkevnke  metetakvtet  omen  ; 
momen  cem  vketeckv  heyv  ohfvccv  ocat  este  snlke  make 
em  vkerrickvn  nekekuecvtet  os. 

3  Mome  estomis,  heyv  nake  ohfvccv  mv  ec  ohfvccv 
taken  ekvsamet  punahoyeyvtet  ehvperkvt  omekaren, 
makvyvte  vcvkvyen,  ce  metetakvkvren,  tecakkakvten 
vtotimvts : 

4  Monkon  omat,  Masetonevlket  vc  vpaket  yicet,  ce 
metetakvkekon  es  ce  hecvken  omat,  pumet,  (cen take 
mit  ome  tis  makekot, )  heyv  heren  ekvsameyat  ohfvccvn 
vlesketv  pun  hake  wites. 

5  Monkv  tecakketvlket,  homvn  ec  oh  vpeyvket,  cen 
heromkv,  mv  ohfvccvn  homvn  cen  kerkuehocvten, 
metetakuecvkvren  emvcalinetv  momvranat  tvlkuse  es  vm 
momemvts,  estematsJcat  encaketv  etehoyvne  tokon, 
heromkv  eteropotte  taren. 

6  Momis  heyvn  makvyet  os;  Estit  encake  omet  fo- 
kayat  encake  ome  tat  vteloyvres  ;  momen  estit  encakeko 
omet  fokayat  sulken  vteloyvres. 

7  Este  vtekat  e  feke  ofv  vkerricat  vcvkvyen  emeJcvs  ; 
efeke  en  nokkicekon,  momet  ohyekcihocekon,  Hesake- 
tvmeset  es  afvcke  esteman  vnokecekv. 

8  Momen  Hesaketvmeset  heromkv  ornvlkv  ec  ohfvccv 
take  sulke  taren  hayetv  ume  tayet  os ;  momat  estofis, 
nanvke  omvlkv  ofvn  tayecatsket,  vtotketv  herakat  omvlkv 
es  fvcke  toyatskvres. 

9  ( Y wahecet,  estemerrakan  emvtet  os  ;  em  fvccetvt  oce 
munkvt  os,  make  cokat  vcvkvyen. 

10  Momen  mv  fokayv  nerkv  emat  tvkliken  hompetvn 
ce’mvket,  momet  nerkv  fokayatskan  cem  ohvtvlayvket 
cem  fvccetv  take  em  etten  ohvtvlayakate ! ) 

11  Nak  omvlkv  ofv  heromkv  omvlkv  oren  nakeoevlken 
ce  hahoyvken,  mvt  omecicen  pume  pu  teropotten  vkv- 
svmkvn  Hesaketvmesen  emhoyet  os. 

12  Heyv  heromkv  vfvstetvt  mekusapvlke  enkusvpketv 
ohfvccvn  em  vnicat  tvlkusekon,  momis  Hesaketvmese 
vkvsvmkv  sulke  eteropotten  sulecet  os ; 

13  Mvt  Hesaketvmese  en  heromkv  rakke  mahe  ec  ofv 
take  ocat  omecicen  ece  ’nokecakuset,  cem  emekusv- 
pakvkat  momet  heyv  heromkv  vfvstetvn  eskerret ; 

14  Cesvs  Klist  em  opunvkv-herv  apohicatske  e  ohker- 
kuecatskat,  momet  encakekot  emaket,  momet  este  omvl- 
kvn  heromkvn  em  vwahecatskat  vrahkvn  Hesaketvmesen 
vkvsvraakof. 

15  Hesaketvmeset  vkvsvmket  omekvs,  em  emkv 
onahoyeko  tayat  vrahkvn. 

SETENTYCKE  X. 

Momen  vne,  Pal  mahusat,  mv  ece  ’pakvkvyof  cem 
etenrvwv  take  kvncapuset,  momis  ece  ’pvkvkof  ec  ohfvccv 
take  fekhvmke  toyvyat,  Klist  en  yvmvsketv,  momet  em 
merkv  vcvkvyen  ece  kusapvkis  : 

2  Enavpeswv  vcvkvyen  fulleyat  omen  ep  ohvkerricvke 
sasan  fekhvmketv  mvn  es  vnrvpares  komvyat,  ece 
’pakvyof,  mvn  es  fekhvmkvkaren  ce’nkusapvkis. 

3  Enavpeswv  ofvn  fulleyet  o  estomis,  enavpeswv 
vcvkvyen  snletawvlke  toyekok’ : 

4  (Pun  liorre  setepokv  enavpeswvvlket  omekon,  mo- 
mis  Hesaketvmese  eteropotten  tohopke  yekcvke  lekvfkvn 
yekcvket  os. ) 

5  Vkerrickv  hahihocan,  momet  nake  livlwe  Hesaketv¬ 
mese  kerretv  vnrvpe  e  hvlwecat  omvlkvn  lekahfet,  momet 
Klist  em  apohickvn  vkemckv  vtekan  en  svlvfkuecet ; 

6  Momet  cem  apohickv  taken  esfvckof,  apohickv  tokat 
omvlkv  empvlecepetv  metetakes. 

7  En  keckv  take  vcvkvyen  nanvken  hecatske  haks? 
Estimvt  e  em  enhonret,  Klist  enake  toyis,  vkerricet  komen 
omat,  eme  mahusat  heyvn  hvtvn\  vkerricekvs,  emet  Klist 
enake  etvpomen  pumet  Klist  enake  toyes. 

8  Hiyomet  omekv,  pun  yekcetv,  Pucaset,  cen  sumketv 
take  tokon,  momis  yekcvkueckvn  pu’mvten,  ohvtvlaken 
’sekvsamvye  witet  o  estomis,  vc  vlsekares ; 

9  Cokvn  es  ce  feksumhuecvranvkvye  omet  omvkaren. 

10  Nakcokv  a  pun  ’totakat  honhoyet,  yekcvket  omen ; 
momis  ena  epu  ’pakat  yekcekon,  em  opunvkvt  ehvperket 
omekv,  makakes. 

11  Mv  omat  lieyvn  vkerricekvs;  ece  ’pvkvkekot,  nak- 
cokv  eteropotten  opunvkv  ofv  toyeyat  etvpomen  ece 
^akvkeyof,  nake  momeceyat  ofv  toyeyvres. 

12  Mv  eme  tat  e  vkvsvmvke  sasat  em  vhonkvtkv  vpvken 
vlionkvtkeyvre,  monkat  mvn  es  e  vliopayetv  pu  fekhvm- 
keko  tayekv;  momis  mvt  eme  tat  eme  vlket  e  vho- 
payaket,  eme  ta  vlket  etehopayakat  hoporrenvket  ome- 
kot  os. 

13  Momis  nanvke  es  pum  vhopakv  en  lvpvtken  omekot, 
momis  mv  vhopakv  Hesaketvmeset  pu’mvte  vcvkvyen, 
vhopakv  centake  tis  ec  orvken  sekvsvmey vres. 

14  Hiyomet  omekv,  centake  oriceko  omet  pum  vhopakv 

senhoyvnen  e  cvpkuecekok’ ;  Klist  em  opunvkv-hervn 
er/cena/ceyat  centakeu  ec  oricekv. 

15  Nake  es  pum  vkopakv  en  lvpvtke  ocakan  sekvsv- 
raekot,  ypvlwv  em  vtotketv  ofvn  o/cis ;  momis  cem 
vkvsvmkv  taket  ohvtvlakof,  pum  vhopakv  vcvkvyen 
esfvcken  pu  ’rakkuecatskvres,  /comet  enhonrkvn  oces ; 

16  Momat  este  etv  em  vhopalioyat  ofv  nanvke  pu  me* 
tetakuehocan  es  ekvsvmekot,  ekvnv  cem  vsimv  ocakat 
ofv  opunvkv-hervn  erkenakeyes. 

17  Momis  estit  ekvsamat  Pucase  ofvn  ekvsvmekvs. 

18  Estit  e  vkvsamat  vkvsvmke  tokon,  momis  mv  Pucaset 
vkvsamat  vkvsvmket  omekv. 

SETENTVCKE  XI. 

Yn  liacohaketvn  estomusis  momis  komatskate  ?  momen 
mehenwvn  ve  okfvccvn  momis  komvkes. 

2  Ec  ohfvccv  taken  Hesaketvmese  vcvkvyen  fekcakhit 
omikv;  hokte  mvnette  fvcce  omvken  Klist  ekomvn  ce 
svpvklecaren  ce  ’he  take  taranat  hvmken  cem  etemfac- 
cvkvyvtet  ok’. 

3  Momis  rnv  cettot  em  emvkerretv  eteropotten  Ef  eho- 
sicvtet  o  etvpomen  estome  estomis  cem  vkerrickv  taket 
mv  mehenwetv  Klist  ofv  ocat  enkvpvken  hopvnke  wites, 
Jcomit  cv  penkales. 

4  Mv  vlakat,  mv  erkenvkekaten,  Cesvs  etvn  erkenaken 
omat,  monkat  mv  evpayatskekatet  puyvfekcv  etvn  evpa- 
yatsken  omat ,  monkat  mv  eenakuecatskekatet  opunvkv- 
herv  etvn  eena/cuecats/cen  omat,  momvre  heren  em  etek- 
tvnecatske  tayet  omekv. 

5  Vpastelvlke  hvlhvwe  mahat  nake  hvmkusis  ofvn  sen- 
kvncapet  omvkates,  komikv. 

6  Opunvkv  ofv  vm  ravhahoyeko  omvyet  o  estomis,  nak- 

kerretv  ofv  tokon ;  momis  nanvke  omvlkv  ofvn  ece  ’pa- 
kvken  kerkvke  heret  pu  hakvtet  os. 

7  Enrahkv  sekon  Hesaketvmese  em  opunvkv-hervn  cem 
erkenakvkit,  ce  hvlwehocvkvre  vrahkv  e  kvncvpuecvyvte 
naorket  omvyvt  haks  ? 

8  Es  ece  ’fvstvkaret  mekusvpkv-cuko  etvn  vkonvliakit, 
feketvn  a  en  cvwvkvyvtes. 

9  Momen  ece  ’pakvkvye,  nalcen  cv  knsapof,  estimvn  en 
honnvkates ;  nake  cv  kusapan  tecakketvlket  Masetonevn 
awat  es  vm  fvcecakvtet  ok’;  momen  nanvke  omvlkv  ofvn 
cen  konnvkaret  e  vketecvyvtes,  momet  e  vketecares. 

10  Klist  em  mehenwetv  vc  vpikat  vcvkvyen  Ekiv  em 
ekvnvvlkan  estimvt  heyv  ekvsamvyan  vfekhonnicekares. 

11  Naket  omecica?  ece  ’nokecvkvkok’  omvyal  Hesa- 
ketvmeset  kerres. 

12  Momis  nake  momecvyat  momecares,  mv  nake  ome- 
cickvn  komakan  nake  omecickvn  a  en  tvcvkaret;  nake 
mv  ofv  ekvsamat  ohfvccvn  pume  omvken  eshedhoyvren. 

13  Mv  omakat,  vpastel  laksvlke,  vtotkv  mvkerrvket, 
Klist  em  vpastelvlke  vhakvken  e  kayaket  os. 

14  Momen  mvt  estomahet  omekos ;  Setvne  tis  livyayvke 
hvlwe-esten  e  vhayekv. 

15  Monkv,  em  vtotkvlket  fvccetv  em  vtotkvlke  e  vhaya- 
ken  omat,  nake  rakke  tokot  os ;  mv  em  eyuksv  taket  em 
vtotketv  vcvkvyet  omvranet  os. 

16  Estimvt,  Hoporrenekot  os,  cv  kohmates,  hvtvm  ma¬ 
ids  ;  mome  estomis  cv  hoporreneko  omen  cv  yvpayvkes, 
estomusis  ekvsvmaren. 

17  Naken  makvyat  Pucase  vcvkvyen  makvkot  os,  momis 
koporrenkv  vpvkeko  omen,  heyv  ekvsvmkv  en  fekhvm- 
ketv  ofvn  opunayis .  - 

18  Sulket  enavpeswv  vcvkvyen  ekvsvmakekv,  vneu 
ekvsvmares. 

19  Cemet  ce  hoporrenvket  omet,  este  hoporrenekvlke 
ece  ’fvckvket  em  etektvnecatskekv. 

20  Estimvt  ce  svlvfkvkuecen,  monkat  ce  lokvken,  mon~ 
kat  cem  esvken,  monkat  e  hvlwecen,  monkat  ce  turofvn 
cem  vnafkvken  omat,  etektvnecatskekv. 

21  Vlesketv  ohfvccvn,  pu  yekcvkekate  omen  opunayis. 
Mome  estomis,  nake  estomis  ofvn  estet  fekhvmket  on 
omat,  mv  ofvn  vneu  fekhvmke  toyis  ;  (hoporreneko  omen 
opunayis.) 

22  Hepluvlket  omake  haks  ?  vneu  mv  toyis .  Eslevlket 
omake  haks  ?  vneu  mv  toyis.  Eplehame  en  honvpsvket 
o  haks  ?  vneu  mv  toyis. 

23  Klist  em  erkenvkvlket  omake  haks?  (este  hopor¬ 
reneko  omen  opunayis,)  mv  senhoyvne  toyis ;  vtotketv 
ofv  sensulken  momecit ,  rukafkv  vhonkvtkv  sekon,  cuko- 
yekcvn  vpikvyvte,  tewole  sulke  mahen,  elkv  tewolen. 

24  Cusvlket  rukafkv  pale  tutcenen  ostvpohkaken  vcah- 
kepan  cv  rukvfakvtes. 

25  Vtutcenvn  estepketvn  es  cv  tephokvtes,  vhvmkvn 
cvton  es  cv  nvfhokvtes,  vtutcenvn  perro-eukot  vk  vhopvn- 
ken  cv  ’stemerkvtes ;  nettv  hvmken  nere  hvmken  laukan 
vk  arvy vtes ; 

26  Vyetv  tewolen,. uewv  em  penkvlkv  ocakan,  naksestv- 
penkvlecvlke  em  penkvlkv  ofvn ,  penkvlkv  vm  etvlofvlke 
omecicakan,  penkvlkv  tvlofv  ocakan,  penkvlkv  vnrvwv 
ocakan,  penkvlkv  uehatkv  vk  ocakan,  penkvlkv  tecakke- 
tvlke  laksvlke  cm  etenrvwv  ofvn  ; 

2V  Hotoskv  enanokke  tepakat  ofvn,  vketeckv  tewolakat 
ofvn,  elauko  ewvnhketv  tepakat  ofvn,  eelvweckv  tewola¬ 
kat  ofvn,  kvsvppe  momet  enatvlkvranusat  ofsm  arvyvtes. 

28  Momen  ohvtvlakat  mv  nanvke  vc  ofv  toko  nettv 
omvlkvn  mv  vc  oh  latkat,  mekusvpkv-cuko  omvlkv 
ohvketeckvt. 

29  Estimvt  yekcekon,  vneu  cv  yekceko  hales?  estin 
cvpvkhuehocen,  momen  vnet  vc  vhetlevko  haks  ? 

30  Ekvsvmvranvyat  tvlkuset  on  omat,  nanvke  cv  yekee- 
kat  ofvn  es  ekvsvmares. 

31  Pu  Pacase  Cesvs  Klist  E’rket,  mv  estofis  vrakkueho- 
cat,  laksvkan  kerret  os. 

32  Temaskvs  ofvn  evpayv,  Eletvs  mekko  eleev  hueratet , 
cv  ’setvn  komet,  Temaskvlke  cm  etvlofvn  suletawvlken  es 
vhecicvtes : 

33  Momen  vhaukuce  eteropotten,  svmpvn  vpikin,  tvlofv 
vtohopke  afopken  a  cv  tvkhvtvpecihocen,  enketaken  em 
ossvyvtes. 

SETENTYCKE  XII. 

Ekvsamvtat  nake  momvre  here  tokot  os.  Nanvke 
Pucaset  cv  hecicet,  mo  met  vn  kerkueevten  opunvyecetvn 
orares. 

2  Klist  ofvn  este  hvmken  kerrvyvte  vtekat  ohrolope 
palen  ostohkakat  senhoyvnet  os,  (ena  ofvt  ot,  ena  ofv 
tokate  kerrvkos ;  Hesaketvmeset  kerres ;)  mv  esten  hvlwe 
svtutcenan  vyvkhvmkusen  a  eshoyvtes. 

3  Momen,  (ena  ofvt  ot,  ena  ofv  tokat  kerrvkos ;  Hesake¬ 
tvmeset  kerres ;) 

4  Estomen  heyv  esten  palvtis  ofvn  a  eshoyen,  opunvkv 
opnnahoyvkeko  tayan,  mv  opunayvre  este  em  etektvnke- 
kan  pohvten  kerrvyvtes. 

5  Este  mv  omat  ohfvccvn  ekvsvmares,  mom  is  vne  ofvD, 
nanvke  cv  yekeekat  ofv  tokon  omat,  ekvsvmvkares. 

6  Hiyomet  omekv,  ekvsvmetvn  komvyet  o  estomis,  este 
hoporreneko  toyvkares  ;  mehenwvn  opunvyaret  ok’ ;  mo- 
mis  fekhonnis,  estimvt,  mv  cv  hecat,  monkat  vc  ohfvccvn 
pohat  hoyvnen  vc  oh  vkerricekaren. 

7  Momen  nake  cv  hecihocvte  sulkat  omecicen,  taven 
cv  hvlwehocekaren,  cv’navpeswv  ofvn  nakfvsken  v’mhoyv- 

tes,  Setvne  em  opunvkv-sarvt  cv  nvfkvren,  tayen  cv  kvl- 
wekocekaren. 

8  Heyv  vralikvn  vtutcenvn  Pucasen  enkusapvyvtes, 
v’nkvpvkvren. 

9  Momen,  Vn  keromkvt  cem  etetayes :  vn  yekcetv  yek- 
cetv  sekat  ofvn  temvpoken  kakoyekv,  cv  kicvtes.  Monkv 
es  vc  afvcket  nanvke  mv  ofv  cv  yekcekat  ofv  min  ekv- 
svmares,  Klist  en  yekcetvt  vc  ok  fekhonnvren. 

10  Monkv  yekcetv  ocvkat,  tvkleckv  ofvn,  enkusvpketv 
ofvn,  asseckv  ofvn,  efeknokketv  Klist  vrakkv  ocakat  ofvn, 
heyvn  es  vc  afvcket  os ;  cv  yekcekof  min  cv  yekcet  ok’. 

11  Ekvsamvyat  este  hoporreneko  cv  kaket  os  ;  centaket 
vc  oliyekcicatskvtes ;  centaket  vc  vkvsvmvranatskvtet 
ok  ’ ;  nake  toy  vkot  o  estomis,  nak  kvmkusis  ofvn  vpaste- 
lvlke  kvlkvwe  makan  eynpv  toyvkok’. 

12  Mekenwvn  yvmvsketv  omvlkv  ofvn,  eskerkv,  nake 
estoraakakat,  momet  nakmomeckv  yekcakat  ofvn  vpastel 
em  eskerkvn  cem  etenrvwv  taken  momecakvyvtes. 

13  Hiyomet  omekv,  mv  ofv  mekusvpkv-cuko  vpvlwvn 
eyupv  toyatskat  naket  o  kaks,  vne  makusat  cen  konnvkv- 
kate  tokon  omat  ?  keyv  vm  mvttan  vm  merrvkes. 

14  Hecvs,  vtutcenvn  cem  vlvketvn  v’metetakes;  momet 
cen  konnvkvkares :  cenake  tokon,  centaken  kopoyvkvyet 
ok’ :  kopuetaket  eckvlke  naken  en  kericvkekon,  eckvlket 
kopuetaken  en  hericvkvranet  omekv. 

15  Momen  vkvsamuset  centaken  cen  yvmakkuecin,  ece 
’rakkv  taken  cv  y vmakkuekocvres ;  svkere  maken  ece 
’nokecvkin,  yupvklatken  vc  vnokecket  o  estomis. 

16  Momis  momekvs,  ec  ok  wetenkvkates,  momis  mvker- 
ret  omit,  mvkerretv  eteropotten  ce  cawvkvyvtes,  make 
sase  wites. 

17  Mv  ec  oktotvkvyvte  kvmkusis  eteropotten  a  ce’nkvpa- 
kan  ’se  okvtvlvy vy vt  kaks  ? 

18  Titvs  em  ’pohhit,  mv  vpvken  tecakkvte  hvmken  vto- 
tvyvtes.  A  ce’nkvpvkvken  Titvs  ’se  ohvtvlvyvt  haks? 
vkerrickv  hvmkuse  ofvn,  moraet  mata  elehvpo  ofvn  yvka- 
pekvt  haks. 

19  Hvtvm,  Seokepkvn  pu  komvn  hayakes,  pu  komatske 
haks  ?  Klist  ofvn  Hesaketvmese  ehomvn  opunayis ;  mo- 
mis,  vm  vnokeckusatskat,  ce  yekcvkueckv  vrahkvn 
nanvke  omvlkvn  momeces . 

20  Heyv  penkvlkv  vm  ocet  omekv;  estofvn  vlakvyof, 
mv  komvyat  omatsken  es  ce  hecvko  witen,  monkat  cemet 
mv  cv  komatskat  omen  es  cv  hecatskeko  wites :  punvkv 
setenrvpkv,  etem  vleskvpkv,  cvpvkketv,  etehvnkv,  erato- 
pvrv  opunvyeckv,  wvswahoketv,  ekvsvmkv,  este  tekyvm- 
ketvt  ocake  wites : 

21  Momet  hvtvm  vlakvyof,  cem  etenrvwv  taken  vn  II e- 
saketvmeset  cv  kvncvpuecen,  sulke,  mv  entis  naorkahket, 
mv  hvsvtketv  tokan,  momet  hoktarkvn,  momet  nake 
svholwvhokan  momecakvte  ohfvccvn  vkerrickv  eticvkeka- 
ten  oh  hvkihkakvye  witvres. 

SETENTYCKE  XIII. 

Heyv  cem  vlakvkvye  svtutcenat  tares.  Opunvkv  vtekat 
akerrvlke  hokkole  monkat  tutcene  e'  cnkwv  take  ofvn 
yekce  tares. 

2  Homvn  cem  onayvkvyvtes,  momet  svhokkolan,  ece 
’pakvkvye  omen,  homvn  cen  kerkuecvkis;  momet  ece 
’pakvkvkot,  hiyomat  mv  heyv  enhomvn  naorkakvtenr 
momet  vpvlwv  omvlkvn  en  hoccicakis ;  Hvtvm  vlakin 
omat  em  etektvnecahkvkos. 

3  Klist  vc  ofv  opunayat  eskerkv,  mv  ec  ohfvccv  taken 
yekcekot  omekon,  momis  ec  ofv  taken  yekcet  oman 
hopoyatskekv. 

4  Hiyomet  omekv,  yekcetv  toko  eteropotten  etohweklep- 
kvn  svrahkvte  estomis,  Hesaketvmese  en  yekce  eteropot¬ 
ten  hesaket  os.  Pnmeu  erne  ofvn  yekcvkeko  toyekv, 
momis  Hesaketvmese  en  yekce  ec  okfvccv  take  ocat 
eteropotten  hesahokeyvres. 

5  E  oh  vketecvkes,  vkvsvmkv  ofvn  svpaklet  omatsken 
omat ;  ceme  maliusat  es  e  kerrvkes.  Ece  ’hepvkhoyvke- 
kon  omat,  Cesvs  Klist  ece  ’pikvket  Oman,  ceme  mahusat 
kerratskeko  haks  ? 

6  Momis  epu  ’hepvkhehocekot  omat  kerratskvren  Jcomit , 
enhonrkvn  ocis. 

7  Momen  nak  holwvke  hvmkusis  momecatskekaren 
Hesaketvmesen  mekusapis;  pumet  fvccvkeye  este  ’sem 
momvkvre  tokon,  momis  vhepvkhoye  omeye  este  ’sem 
momvket  o  estomis,  cemetaket  nake  fvccan  momecats- 
kvren. 

8  Mehenwetv  vnrvpen  naken  momeceko  tayekv,  momis 
mehenwetvn  em  momeces. 

9  Pumet  pu  yekcekon,  cemet  ce  yekcvket  omof,  epu 
?fvcket  ok’ :  momet  cem  etemvpoketv  taken,  heyvn  me- 
kenwvn  komes. 

10  Monkv  ece  ’pakvkot  heyv  nanvken  cen  hoccicvkit 
omis,  ece  ’pakvkvyof,  mv  yekcetv  Pucaset,  sumecickv 
tokon,  momis  yekcickvn  a’mvte  vcvkvyen  fvsken  cem 
punayvkit  omvkaren. 

1 1  Vkoskat,  tecakkvte  toyatskat,  ece  ’fvckvkekvs.  Tem- 
vpoket  omvkes ;  heren  ce  mahlvpvtkekvs ;  vkerrickv 
hvmkusen  ete’m  ocvkes ;  herkv  ofvn  fullvkes ;  momen 
vnokeckv  herkv  tepakat  en  Hesaketvmeset  ece  ’pakv- 
kvres. 

12  Yfvnketv  vcakan  ’sete  ’sekvkes. 

13  Mekusapvlke  omvlkvt  ece  ’sekakvkes. 

14  Pu  Pucase  Cesvs  Klist  en  heromkvt,  momen  Hesa- 

ketvmese  em  vnokeckvt,  momen  Puyvfekcv  Ycakat  era 
etohkvlketvt  omvlkatskan  ece  ’pakvkekvs.  Emen. 

Cokv  svliokkolan  Pal  Kvlenrvlke  olitotvte,  Masetonev 
ofv,  Felepi  tvlofvn  liket  hoccicvtes ;  momen  Tftvs 
Lukvs  tepakat  svhoyvtes. 


COKV  VPASTEL  PAL 


KELESYLKE  OHTOTYTE. 

COKV  Y PASTEL  PAL 


KELESVLKE  OHTOTVTE. 


SETENTVCKE  I. 

Pal,  (este  eteropotte  tokon,  momet  este  etehoyvne 
tokon,  momis  Cesvs  Klist  eteropotten,  mo  men  Erke 
Hesaketvmese,  mv  pvsatkvten  aenkvpvken  kvwapvte 
eteropotten,)  v  pastel  toyvyat , 

2  Momet  tecakkvte  vc  vpvkakat  omvlkvt  mekusvpkv- 
cnko  Kelesev  ofv  ocakan  oh toteyat ; 

3  &  4  Erke  Hesaketvmese,  momet  pu  Pncase  Cesvs 
Klist,  mv,  Hesaketvmese  momet  Pu’rke  komat  vcvkvyen, 
yvmv  ekvnv  holvvakan  a  ’sepussicvret  pun  naorketv 
vrahkv  e  wikvte  avtet  heromkv  herkv  tepakat  cem 
ocvlcekvs. 

5  Mvn  vrakketv  estofis  emeyuksv-sekon  em  oce/cvs. 
Emen. 

6  Lvpke  mahe  Klist  en  heromkv  ofv  ce’nhuehkvkvten 
enkvpake  opunvkv-herv  etv  ’soh ceyatskat  estomahes, 
komvyet  os. 

7  Mv  etv  tokot  omen ;  momis  mv  ce  naoricet,  Klist  em 
opunvkv-hervn  mvrahkuecetv  komakat  svset  omelcv. 

8  Momis  pumet,  monkat  encelv  livlwe  ahvtapket, 
opunvkv-herv  cem  erkenakeyvte  tokon ,  etvn  cem  erke- 
nakvken  omat,  mvt  ohtvhikvkvtet  omekvs. 

9  Enhomv  makeyvte  etvpomen  hiyomat  hvtvm  makvyet 
os;  Estimvt  opunvkv-herv  eenakuecatskvte  emvrahken 
cem  erkenaken  omat,  ohtvhikvkvtet  omekvs. 

10  Hiyomet  omekv,  hiyomat  esten  monkat  Hesake- 
tvraesen  afvekvkueei  haks  ?  monkat  esten  afvckvkuecetvn 
hopoyi  haks?  esten  afvckvkuecin  omat,  Klist  em  vtotkv 
toyvkaret  ok’. 

11  Momis,  tecakkvke  toyatskat,  mv  opunvkv-herv  cem 
erkenakvkvyvte  este  vcvkvye  tokot  omat  cen  kerkue- 
cvkis. 

12  Y’mvhahoyekon,  este  eteropotte  tokon,  momis  Cesvs 
Klist  en  kerkueckv  eteropotten  vn  heckvtet  ok? 

13  Cusvlke  em  mekusvpkv  ofvn  arvyvte  ocan,  estomen 
svkerkuehoceko  taye  Hesaketvmese  em  mekusvpkv-cukon 
assecit,  yvmahkuecvyvten, 

14  Momet  Cusvlke  em  mekusvpkv  ofvn  cv  kerre  make 
hakat,  vm  etvlofvlke  vm  vculJcv  etvpomakan  emuntalit, 
cv’rkvlke  tate  em  opunvkv  ohfvccvn  svhere  mahen 
vketecvyvtet  oman  pohatskvtet  ok’. 

15  Momis  Hesaketvmeset,  mv  cv’cke  e  nvrken  a  vc 
ossicet,  momet  en  heromkv  etehoyvnen  ^’nhuehkvtet, 

16  E’ppuce  Centilvlke  em  etenrvwvn  erkenvkaren  mvn 
vc  ofvn  kerkuecetvn  es  afvcket  ornof,  este  e  catv,  monkat 
enavpeswvn  tempunayvkot, 

17  Monkat  cv  homvn  vpastelvlke  taten  oh  ayit,  vyvk- 
hvmkusen  Celuslvmen  vcemkvkates ;  momis  Elepevn 
ecehyit,  hvtvm  Temaskvn  oh  fulkimvts. 

18  Momen  ohrolope  tutcenet  lioyahnof,  Celuslvmen 
vcemkimvts,  Petvn  hecvranit,  momet  mvn  vpaket  nettv 
palen  cahkepohkaken  fekhonnimvts. 

19  Momis  vpastelvlke  etv  hvmkusis  hecvlcon ,  Pucase 
etecakkvte  Cems  tvlkusen  hecimvts. 

20  Momen  heyv  nanvken  cen  hoccicvkvyat,  hecvs, 
Hesaketvmese  ehomvn,  laksvkos. 

21  Mv  renyupvn  Selev  Selesev  tepakat  ekvnv  ocakan 
ohceyimvts. 

22  Momen  Cutev  em  mekusvpkv-cuko  Klist  ofv  ocakat 
cv  turofheckvn  kerrvkekomvts. 

23  Momis  heyv  tvlkuscn  pohakvtes,  Mv  oketv  hoyvna- 
kvte  ofvn  epu’ssecvte  tat  mv  vkvsvmkv  yvmahkuecvtet 
hiyomat  erkenaket  os. 

24  Momet  vc  ofvn  Hesaketvmesen  vrakkuecakvtes. 

SETENTVCKE  II. 

Momen  olirolope  palen  ostohkakat  hoyanof,  Titvs 
evpayit,  Panepvs  vpakit,  hvtvm  Celuslvmen  vcemkimvts. 

2  Momen  nake  vn  kerkueliocvte  omecicen  vcemiket, 
mv  opunvkv-herv  Centilvlke  em  etenrvwvn  erkenakvyan 

»  em  ohhvyayicakimvts,  momis,  estome  estomis  letkvyat, 
momet  letkvyvtet  ehvperkvt  omekaren,  mv  este  here 
kerkakan  ehkusen  em  punayakimvts. 

3  Momis  Titvs  vc  vpakatet,  Klekvlket  ot  omis,  svkvm- 
siskvren  ohyekcihocekomvts. 

4  Momen  tecakkvte  vhayvlket,  mv  pucasseko  hueretv 
Klist  Cesvs  ofv  oceyan  vketecvranet,  pu  svlvfkuecetvn 
komakat,  ehkusen  ascehuehocat  omecicet  omemvts . 

5  Mvn  hvse-vkerkv  hvmkusis  apohicet,  em  etektvnece- 
komvts,  opunvkv-herv  em  mehenwetvt  ece  ’pakvke 
emunkvren. 

6  Momis  mv  naket  os  komhoye  taye  sasat  ton  omat, 
naket  omakvte  estomis,  cv  horav  nake  tokot  os ;  este 
en  heckvn  Hesaketvmeset  es  afvckekot  os ;  mv  naket  os 
komhoyat,  etempunahoyeyof,  naken  vm  ohvpayvnkekv. 

7  Momis  mv  vpvlhvmke  ocan-,  svkvmsiskv  opunvkv-herv 
Petv  em  wihokvte  etvpomen  svkvmsiskv-toko  opunvkv- 
herv  vm  wihokvten  hecakof; 

8  (Mv  vpastel  em  wiketv  svkvmsiskv  este  ohfvccvn 
Petv  ofvn  yekcen  vtotkat,  matat  Centilvlke  ohfvccvn  vc 
ofvn  yekcen  vtotkvtet  ok’ ;) 

9  Momen  Gems,  SefVs  Cane  esyomat,  rav  cukelet 
omvkes,  komhoyat,  mv  heromkv  v’mhoyvten  hecakof, 
Panepvs  tepakeyan  etohkvlketv  enkvpervn  pu’makemvts, 
pumet  Centilvlken  oh  vhoyen ,  ent  svkvmsiskv  esten  oh 
vpeyvkvret. 

10  Estemerrakan  vkerriceyvre  tvlkusen  homdkemvts , 
momen  vneu  matan  ohyekcimvts. 

11  Momis  Petvt  Anteak  vlakof  eturofvn  em  vhuerit 
vnrapimvts,  em  ysehohvr  tetayet  omekv. 

12  Hiyomet  omekv,  Gems  aenkvpvkeyice  sasat  yiceko 
emunkof,  Centilvlken  vpaket  hompemvts ;  momis,  yihcof, 
enkvpaket  em  vkuekemvts,  svkvmsiskvlken  em  pen- 
kalet. 

1 3  Momen  Cusvlke  vpvltakeu  vpaket  estemvkerret 
fullemvts ;  momat  Panepvs  tis  era  mvkerretv  taken  es 
fvyecicakemvts. 

14  Momis  fvccen,  opunvkv-herv  em  mehenwetv  vcvk- 
vyen  fullvkekon  hecvyof,  omvlkv  ehomvn,  Cemet, 
Cusvlket  ometskat,  Cusvlke  onkot,  Centilvlke  fullat 
omen  aretsken  omat,  estomaten  Centilvlken  Cusvlke 
omet  fullvren  ohyekcvkuecetske  haks  ?  Petvn  kicit  em 
punayimvts. 

15  Pnmet,  pum  munkv  vcvkvyen  Cusvlket  omet ,  Cen¬ 
tilvlke  naorkvlke  sasat  toyekot, 

16  Yhakv  em  vtotketv  eteropotte  tokon,  momis  Klist 
Cesvs  oh  vkvsvmkv  eteropotten  esten  fvccehocet  omat 
kerret,  pume  mahusat,  vliakv  em  vtotketv  eteropotte 
tokon,  Klist  oh  vkvsvmkv  eteropotten  pu  fvccehocvren 
Cesvs  Klist  ofvn  vkvsvmeyvtet  os;  vhakv  em  vtotketv 
eteropotten  ena  vpeswv  hvmkusis  fvccehocekaret  ok’. 

1 7  Momis  Klist  eteropotten  pu  fvccehocvren  hopoyeyof, 
pume  mahusat  holwvyecvlken  es  pu  hechoyen  omat, 
Klist  monkv  naorketv  em  vtotkvt  orne  te  ?  Mohmates. 

18  Hiyomet  omekv,  mv  hopanvyvten  livtvm  tohtarin 
omat,  vhakv-kacvn  e  hayvyet  os. 

19  Hiyomet  omekv;  Hesaketvmese  ohfvccvn  wenaka- 
ren,  vhakv  eteropotten  vhakv  ohfvccvn  cv’let  os. 

20  Klist  vpaken  tohweklepkvn  cv  svrahket  os;  momis 
wenakis ;  raome  estomis,  vne  tokon,  momis  Klist  vc  ofvn 
wenaket  os ;  moraen  mv  hesaketv  enavpeswv  ofvn  mucvn 
es  wenakvyat  Hesaketvmese  E’ppuce,  mv  vc  vnokecet  vc 
vrahkvn  e  wikvte  ohvkvsvmkvn  es  wenakvyet  os. 

21  Hesaketvmese  en  heromkvn  vhepvkvkos ;  hiyomet 
omekv,  fvccetv  vhakv  eteropotten  vlaken  omat,  Klist 
ehvperkvn  elvtes. 

SETENTVCKE  III. 

Aeha  Kelesvlke  ce  hacohakvkat,  ce  turwv  take  ehomvn 
Cesvs  Klist  opunvyece,  cem  etenrvwv  taken  tohweklep¬ 
kvn  svrahkan  liecke  heren  cohoyat,  mehenwetvn  apohi- 
catskekaren  estimvt  ce  mvkerrvkvt  haks? 

2  Heyv  tvlknsen  cen  kerretv  taken  komis.  Yhakv  em 
vtotketv  eteropotten,  monkat  vkvsvmkv  apohickv  etero¬ 
potten  Puyvfekcv  cen  heckvkvt  haks  ? 

3  Momvteken  ce  hacohakvke  te  ?  Pnyvfekcv  ofvn 
vlicecatskvtet  omen,  hiyomat  enavpeswv  eteropotten 
temvpoke  ce  hakvke  te  ? 

4  Nanvke  en  snlke  momvteken  ehvperkvn  es  ce  ’ste- 
merkvkvt  haks  ?  ehvperkv  tat  mehenwet  on  omat. 

5  Mv  Puyvfekvn  es  ece  ’fastet,  cem  etenrvwv  taken 
eskerkvn  vtotkat,  vhakv  em  vtotketv  eteropotten,  monkat 
vkvsvmkv  apohickv  eteropotten  momecet  o  hales  ? 

6  Eplehamet  Hesaketvmesen  vkvsaman,  fvccetv  vyo- 
poskes,  en  komlioyvte  etvpomen. 

7  Monkv  heyvn  kerrvkes,  mv  vkvsvmkv  vcvkvyen  fullat, 
matat  Eplehame  en  hopnetaket  omakes. 

8  Momen  Cokat,  vkvsvmkv  eteropotten  Centilvlke  fvc- 
cvke  omen  Hesaketvmeset  hayvranen  homvn  hecet,  en- 
homvn  opunvkv-hervn  Eplehamen  em  erkenakvtes,  Ec 
ofvn  Centilvlke  omvlkvn  ohmerkvke  tares,  maket . 

9  Monkv  vkvsvmkv  vcvkvyen  full  at  Eplehame  vkvsvm¬ 
kv  vcvkvye  arvte  vpvken  olimerrvkvtet  os. 

10  Estomomuset  vhakv  em  vtotketv  enaket  omakat 
tvhiketv  elecvn  svpaklet  omekv ;  Vhakv  en  nakcokv  ofvn 
nanvke  hoccat  omvlkvn  momecet,  mv  ofvn  emomecicet 
omvkekat  ohtvhikvkvtet  omes ,  maket  coket  omekv. 

11  Momis  Hesaketvmese  ehomvn  este  estomis  vhakv 
eteropotten  este-faccv  en  hueretvn  huereko  tayat  kerket 
05,  Fvccakat  vkvsvmkv  eteropotten  hesakvret  ok’. 

12  Momen  vhakvt  vkvsvmkv  enake  tokot  os,  momis, 
Mv  este  mvn  momecat  mv  ofvn  hesakvres. 

13  Klist,  epu  ’yoposken  tvhiketv  haket,  vhakv  en 
tvhiketv  enkvpvken  pu  nesvtet  os,  Eton  oh  vtarkat 
vtekat  ohtvhikvkvtet  os,  maket  coket  omekv. 

14  Ohmerkv  Eplehame  ocvtet  Cesvs  Klist  eteropotten 
Centilvlken  oh  vlvkvren ;  momet  pumet  vkvsvmkv  etero¬ 
potten  Puyvfekcv  em  etemfvccetvt  pun  heckvren. 

15  Tecakkvte  toyatskat,  este  omen  opunayis;  este  em 
etemfvccetvt  o  estomis,  yekcihocen  omat ,  este  estomet 
yvmahkuecekot,  momet  naken  ohvpayekot  omes. 

16  Momen  etemfvccetvt  Eplehame  momet  en  honvpse 
tepakvn  ete’n  hahihocvtet  omes.  Momen ,  Cen  honvpse 
taken,  sulken  opunvyece  omet,  makekot,  momis  hvmkuse 
omet,  Cen  honvpsen,  mv  Klist  omen,  maket  os. 

17  Momen  heyvn  makvyet  os;  Etemfvccetv  Hesa¬ 
ketvmeset  Klist  ofv  yekcicvte,  vhakv,  ohrolope  cukpe 
osten  pale  tutcenen  renyupv  hakvtet,  temfvccetvn  elecet, 
yvmahkueceko  tayes. 

18  Hiyomet  omekv,  estet  vhakv  eteropottet  naken  puca- 

svranet  on  omat,  ohvtvlakat  etemfvccetv  eteropotte  tokot 
os  ;  mom  is  etemfvccetv  etehoyvnen  Hesaketvmeset  Eple- 
hamen  mvn  emvtes. 

19  Monkv  mv  vhakvt  estomecJcvt  o  haks !  Vhakv  kvce- 
kvtet  omecicen  ohvpakvtes,  mv  honvpse  etemfvccetv 
ete’n  hahoyvtet  vlvkeko  emunken,  momet  etenherke- 
puecv  e’nke  ofvn  encelvlke  etehoyvnen  hahoyvtes. 

20  Momen  etenherkepuecv  hvmkuse  enake  tokot  os ; 
momis  Hesaketvmeset  hvmkuses. 

21  Monkv  mv  vhakvt  Hesaketvmese  em  etemfvccetvn 
vnrvpet  o  haks  ?  Mohmates ;  hesaketvn  erne  taye  vhakvn 
est1  emhoyvten  omat,  mehenwvn  fvccetvt  mv  vhakv  ete- 
ropotten  ocvnt  omekv. 

22  Momis  Cokat  este  omvlkvn  naorketv  elecvn  etoh- 
kalvtes,  mv  etemfvccetv  Cesvs  Klist  ohvkvsvmkv  ete- 
hoyvne  ocan  vkvsvmakat  omvlkvn  emhoyvren. 

23  Momis  vkvsvmkvt  vlvkeko  emunkof,  mv  vhakv 
elecvn  pn  svlvfket  omvtes,  mv  vkvsvmkv  mv  renyupvn 
kerkuehocvranan  pum  vkhotket  omvtes . 

24  Monkv  vkvsvmkv  eteropotten  fvcce  omen  pu  haho- 
yvren  Klist  ’’sep  oh  ayvret  mv  vhakvt  pu  mvhayv  tates. 

25  Momis  vkvsvmkv  vlake  hoyanat  ohvtvlaken  mvhayv 
elecvn  vpokekos. 

26  Klist  Cesvs  ohvkvsvmkv  eteropotten  omvlkatskat 
Hesaketvmese  en  hopuetake  toyatskekv. 

27  Hiyomet  omekv,  estomomusatsken  Klist  ofvn  ce 
paptishoyvten  omat,  Klist  vccatskvtes. 

28  Cusvlke  monkat  Klekvlket  sekos;  svlvfke  monkat 
pucassekat  sekos ;  hunvnwv  monkat  hoktet  sekos ;  omvl¬ 
katskat  Klist  Cesvs  ofvn  hvmkusatskekv. 

29  Monkv  Klist  enake  toyatsken  omat,  Eplehame  en 
honvpse,  momet  etemfvccetv  vcvkvyen  pucasvke  taranat 
toyatskes. 

SETENTVCKE  IY. 

Momen  heyvn  makvyet  os ;  Mv  epucase  taranat,  hopue- 
wvt  ome  vtekat,  vtotkv  estomen  em  mvrahkekot  os, 
omvlkv  e  pucaset  o  estomis. 

2  Momis  oketv  erke  mellvte  oreko  vtekat  mvhayvlke 
momet  evpayvlke  elecvn  hneret  os. 

3  Momen  matvpomen  pumet,  hopuetakuce  toyeyof, 
nanvke  yvmv  ekvnv  es  hahoyvte  elecvn  pu  svlvfkvket 
omvtes, 

4  Momis  oketv  esfaekof,  Hesaketvmeset  E’ppuce  ma¬ 
lms  an,  hokte  aossen  es  haye,  vhakv  elecvn  hahoyvten 
atotvtes. 

5  Vhakv  elecv  vpokvten  pvlken  nesetvn  Hesaketvmese 
e’ppucetake  haketv  pan  heckvren. 

6  Momen  eppucetake  toyatskat  omecicen  E^ppuce  em 
Puyvfekcv,  Apv  JVrke,  maket  huehken,  ce  feke  take 
ofvn  atotvtes. 

7  Monkv  ohvtvlaken  vtotkv  tokot,  eppuce  toyetskes; 
momet  eppocet  on  omat,  Klist  eteropotten  Hesaketvmese 
enake  epncasvranat  toyetskes. 

8  Momis  Hesaketvmesen  kerratskekof,  my  em  munkv 
vcvkvyen  hesaketvmese  tokvkekan  em  vtotkatskvtes. 

9  Momis  hiyomat,  Hesaketvmesen  kerrepatskof,  mo¬ 
met  Hesaketvmeset  ce  kerrvkvte  mahvkvn,  estomaten 
nanvke  ekvnv  es  hahoyvte  yekcvkeko,  ehvperkakan,  mv 
hvtvm  svlvfke  haketvn  ce  yacvket,  hvtvm  ohfulecatske 
haks  ? 

10  Nettvn,  momet  hvsen,  momet  oketvn,  momet  ohro- 
lope  taken  vketecatsket  os. 

11  Ec  olifvccv  taken  cv  penkvles,  ehvperkvn  ece  7rahkv 
taken  vtotketvn  es  cv  liotose  witvtes,  Icomvyat. 

12  Tecakkvte  toyatskat,  cemet  vne  omet  omatskvren 

ce’nkusapvkis,  centake  omet  omikv ;  nak’  ’stomusvten 
vm  vhopanatskekates. 

13  Enhvteceskusat,  enavpeswv  yekcusekat  eteropotten 
opunvkv-hervn  cem  erkenakvkvyvtet  oman  kerratskes. 

14  Momen  my  es  cv  kerretv  cv  ’navpeswv  ofv  ocvten 
ehvperkuecet,  monkat  vhepvkatskekates,  momis  Hesake- 
tvmese  em  encelv,  momet  Klist  Cesys  omen  cy  yvpa- 
yatskvtes. 

15  Monkv  ohmerkv  okatskvte  estvmvn  oce  haks?  mome 
tayvten  omat,  ce  turwv  taken  es  vk  ossihcet,  vmatskvnt 
omat  a  cen  kerrvkiky. 

16  Monky  mehenwetvn  cem  onvyvkvyat  omecicen 
ce’nrapv  take  cy  kaket  o  haks  ? 

1 7  Ec  ohfvccv  taken  vfekcakhvket  os,  momis  herekon ; 
a  cem  vkhottetvn  komakes,  erne  ohfvccvn  vfekcakhv- 
katske  taren. 

18  Momis  nake  herat  ofvn  estofis  vfekcakhetv  heret  os , 
vne  ece  ’pakvkvyof  tvlkekon. 

19  Yn  hopuetakuce,  Klist  ec  ofy  taken  halioyeko  vte- 
kat,  hvtvm  ce  heckuecetvn  vcevllvyet  omat, 

20  Hiyomat  ece  ’pakvkit,  vm  opunvkv  en  haken 
mvrahkuecetyn  komis ;  ec  ohfvccv  taken  vn  kerkekokv. 

21  Vhakv  elecv  svpvkletvn  eyace  ce  sasvkat,  vm  onv- 
yvkes,  vhakyn  pohatskeko  ? 

22  Eplehamet  eppucetake  hokkolen,  hvmket  hokte 
svlvfket  en  heckuecvten,  hvmkat  hokte  pucassekot  hec- 
knecvten  ocvtes,  maket  coket  omekv. 

23  Momis  mv  svlvfkat  heckuecvtet  enavpeswv  vcvkvyet 
omen ,  mv  pucassekat  heckuecvtet  etemfvccetv  vcvkvyet 
omvtes. 

24  Mv  nanvket  nake  svhopakvt  omakes ;  heyvt  etem¬ 
fvccetv  hokkolat  omakekv;  hvmket  ekvnhvlwe  Sini 
avtet  svlvfketv  ohfvccvn  heckuecat,  mvt  Hekv  tes. 

25  Hiyomet  omekv,  Hekvt  ekvnhvlwe  Sini,  Elepev  ofv 
UJcat  tes,  momet  Celuslvme  my  hiyome  ocet,  svlvfketv 
ofy  en  hopuetaken  es  likat  etypomet  os. 

26  Momis  Celuslvme  hvivve  likat,  pucassekot  omet, 
omvlkeyan  pu’cket  omes. 

27  Echusseko,  heckuecetskekat,  afvckvs ;  heckuecetske- 
kat,  vyvkhymkusen  huehkvs ;  elie  oce,  hopuetake  ocat 
sensulke  estvmalieii  mv  entvlkuse  hueratet  ocet  omeky, 
maket  coket  omekv. 

28  Tokvs,  tecakkvte  toyatskat,  pumet  Iseke  omvte 
omeyet,  setemfyccety  en  hopuetake  toyes. 

29  Momis  momof,  mv  enavpeswy  vcvkvyen  heckvtet 
mv  Puyvfekcv  vcvkvye  heckvten  assecvte  etvpomen 
hiyomis  momet  os. 

30  Momis  Cokat  naken  maka?  Mv  svlvfke  liokten 
e’chuswy-hunvnwv  tepakvn  wolhuecvs,  mv  svlvfke  hokte 
e’chuswvt  mv  hokte  pucassekat  e^chusvvv  vpvken  naken 
epucasvranekok’. 

31  Monkv,  tecakkvte  toyatskat,  mv  svlvfke  hokte  echus- 
take  toyekot,  momis  pucassekat  enake  toyes. 

SETENTVCKE  V. 

Monkv  mv  pucasseko  hueretv  Klist  es  pu’nrecapvte 
ofvn  yekcen  svpaklet,  mv  svlvfketv  en  nokwv-ohwakkvn 
hvtvm  cem  ohtvkhahkvkats. 

2  Hecvs,  vne  Pal  toyvyat  heyvn  ce  kicvkvyet  os;  Ce 
svkvmsishoyvken  omat,  Klist  naken  cen  lopihcvkekos. 

3  Hiyomet  omekv,  Este  svkvmsishoyat  vtekat  hvtvm 
en  kerkuecis,  vhakv  omvlkvn  momecetvn  em  e  vliue- 
ricet  os. 

4  Ece  ’pakvkat  estimvt  vhakv  eteropotten  ce  fvccehocv- 
ken  omat,  Klist  ec  ohfvccv  taken  ehvperkv  haket  os  \ 
heromkv  enk vpvken  a  ce  tvkpvlatkvkes. 

5  Pumet  Puyvfekcv  eteropotten  fvccetv  em  enhonrkv 
vkvsvmkv  etehoyvne  heckan  mehakeyet  omekv. 

6  Svkvmsiskvt  monkat  svkvmsiskv  tokat  Klist  Cesvs 
ofvn  naken  lopicekon,  momis  vkvsvmkv,  vnokeckv  etero¬ 
potten  vtotkat,  lopicet  omekv. 

7  Heren  pefatkatskvtes ;  mehenwetvn  apohicatskekaren 
estit  ce  mvnvttecvkvt  haks  ? 

8  Heyv  ohyekcickvt  mv  ce’nhuehkvkan  a  vtet  omekot  os. 

9  Espakkueckv  estomusis  cvlvpke  hvmkat  omvlkvn 
pakkuecet  os. 

10  Ykerrickv  etvn  ocvkekares,  ce  komvkit,  Pucase  ofvn 
cem  enhonrvkis;  momis  ce  naoricvkat  em  olifvcceckvn 
kvwvpvres,  estimvt  omet  o  estomis. 

11  Momen  vnet  on  omat ,  tecakkvte  toyatskat,  svkvm- 
siskvn  erkenakin  omat,  estomaten  asseckvn  es  cv  ’ste¬ 
rn  erke  haks?  Momen  omat,  tohweklepkv  elentappetv 
hakvte  fekhonnet  os. 

12  Mv  ce  naoricakat  warhoyate !  komis. 

13  Hiyomet  omekv,  tecakkvte  toyatskat,  pncasseko 
hueretvn  ce’nhuehokvtet  os;  heyv  tvlkusen,  mv  pucas- 
seko  hueretvn  enavpeswv  em  etektvnken  ha  yet  omekot, 
momis  vnokeckv  eteropotten  ete’in  vtotkvkes. 

14  Yhakv  omvlkvt  opunvkv  hvmkuse  ofvn  esfvcket 
omekv,  mv,  E  vnokecetskat  etvpomen  cem  vwolicvn 
vnokecvs,  makat  ofvn. 

15  Momis  ete’kkatsket  ete’n  lokatsken  omat,  vketecvkes, 
ete  sumecicatskekaren. 

16  Monkv  lieyvn  makvyet  os,  Puyvfekcv  ofvn  yvkvpv- 
kes,  momof  enavpeswv  em  eyackvn  esfvcecatskekares. 

17  Hiyomet  omekv,  enavpeswvt  Puyvfekcv  vnrvpen 
eyacen,  momen  Puyvfekcvt  enavpeswv  vnrvpen  eyacet 
os;  momen  heyvt  ete’nrvpaket  os,  momat  nanvke  ko- 
matskat  momecatskeko  tayes. 

18  Momis  Puyvfekcvt  ce  yvpayvken  omat,  mv  vbakv 
elecvn  svpaklatskekot  omes. 

19  Momen  enavpeswv  vtotketv  heckvket  omet,  heyvt 
omakes ;  hoktarkv,  empvlse-seko  hoktarkv,  hvsvtketv 
tokat,  eemfvyatkv  tokat, 

20  JSTake  vhakake  emekusvpkv,  famvkakv,  homeckv, 
etekvnkv,  eteraycevlkv,  cvpvkketv,  etenrvpueckv,  estetek- 
yvmketv,  estetekvpvketv, 

21  Yleskvpky,  esteleckv,  hacky,  eshvyytkety,  momefc 
nanvke  mv  omakat ;  my  nanvke  olifvccvn  cem  onvyy- 
kvyvte  ocat  etvpomen  hvtvm  homvn  cem  onayvkis, 
Estimvt  nanvke  mv  omakan  momecakat  Hesaketvmese 
em  ohmekketvt  en  heckvkekares. 

22  Momis  Puyvfekov  em  ettet,  vnokeckv,  afvcketv, 
lierkv,  momis-kometv  hofunat,  yvmvskv,  heretv,  vkv- 
svmkv, 

23  Eyasketv,  momet  eemfvyatkvt  omes;  heyv  omakat 
vhakv  vnrapat  sekot  os. 

24  Momen  mv  Klist  enake  take  tat  enavpeswv  em 
vnokeckv  em  eyackv  vpvken  tokweklepkvn  svrahakvtet 
os. 

25  Puyvfekcv  ofvn  wen  all  ok  on  omat,  monkv  Pnyvfekcv 
ofvn  yvkvpvkeres. 

26  Ete  cvpvkhokicekot,  ete’m  vleskapekot,  vrakketv 
ehvperkan  pu  yahcats. 

SETENTYCKE  VI. 

Tecakkvte  toyatskat,  naorketvt  esten  olicakken  omat, 
ceme,  pnyvfekcv  vcvkvyen  fullatskat,  eyasketv  vkerrickv 
ofvn  mv  oman  pvlken  evpvyvkes;  cemeu  es  ce  kerke- 
karen  e  vketecet. 

2  Nake  bonhoyan  ete’n  kvwvpvkes,  momet  momen 
Klist  em  vhakvn  esfvcecvkes. 

3  Hiyomet  omekv,  estet,  nake  tokot  omof,  Nake  toyis, 
hornet  vkerricen  omat,  e  emvkerret  os. 

4  Momis  este  vtekat  era  vtotketv  mahusan  es  e  kerrekvs, 
raomof  este  etv  ofv  tokon,  e  ofv  tvlkusen  afvcketvn 
ocvres. 

5  Este  vtekat  eme  mall  us  at  en  nakhonnen  kvwvpvranet 
omekv. 

6  Opunvkv  ofv  mvhahoyat,  mvt  mvhayan  nak  herakat 
omvlkv  ohfvccvn  era  onvyekvs. 

7  Cem  etehosikvkates :  Hesaketvmese  emvkerkoyekot 
os;  estet  oaken  fokayat  mvn  vteloyvret  ok’. 

8  Hiyomet  omekv,  estit  em  enavpeswv  ohfvccvn  fokayat 
enavpeswv  vcvkvyen  liopvnketvn  vteloy vres ;  momis  mv 
Puyvfekcv  obfvccvn  fokayat,  Puyvfekcv  vcvkvyen  hesa- 
ketv  yuksvsekon  vtelovvres. 

9  Momen  here  momeckvn  es  pu  liotohsates;  oketv 
momvre  orof  vteloyeyvres,  pu  hotosaket  omekon  omat. 

10  Monkv,  pum  etektvnkof,  omvikvn  heran  em  mome- 
cvkeres,  momet  vkvsvmkv  en  cuko-vtehkvlke  mahvkvu. 

11  Cokv  cv’nke  es  cen  hoecicvkvyat  en  cvpke  estomuset 
omat  hecatsket  os. 

12  Este  esfolimomuset  em  enavpeswv  ofv  heekv  here 
haketvn  komakat,  mvt,  Klist  em  etohweklepkv  vrahkvn 
assehocekare  tvlkusen,  ce  svkvmsishoyvren  ee  ohyekci- 
caket  os. 

13  Hiyomet  omekv,  mv  svkvmsishoyvte  mahusat  vhakvn 
vfvstvkekos;  momis  ce  svkvmsishoyvren  komakes,  ce 
’navpeswv  take  ofvn  es  ekvsvmvkvret. 

14  Momis  vn  tat  naken  es  ekvsahmvyates,  pu  Pucase 
Cesvs  Klist  em  etohweklepkv  ofv  tokon  omat,  mv  etero- 
potten  vc  ohfvccvn  ekvnvt  etohweklepkvn  svrahken, 
vneu  ekvnv  ohfvccvn  svc  vrahket  os. 

15  Svkvmsiskv,  rnonkat  svkvmsiskv  tokat  Klist  Cesvs 

ofvn  naken  lopicekon,  nak  hahoyvte  mncvsehoeat  tvlku- 
set  lopicet  omekv. 

16  Momen  estomorause  heyv  mvhakv  vcvkvye  yvkv- 
pakat,  mvn,  momet  Hesaketvmese  em  Eslevl,  herkv 
merkv  tepakat  oh  ocvkekvs. 

17  Mucv  vtekat  estit  cv  naorihcats,  Pucase  Cesvs  es 
en  kerkv  cv  ’na  vlumhen  sarikv. 

18  Tecakkvte  toyatskat,  pn  Pucase  Cesvs  Klist  en 
heromkvt  cem  puyvfekcv  taken  vpvkekvs. 

Kelesvlken  ohtotet  Lome  ofvn  hoccihocvtes. 


COKY  VPASTYL  PAL 


EFESVNVLKE  OHTOTVTE. 


SETENTVCKE  I. 

Pal,  Cesvs  Klist  em  vpastvl  toyvyat ,  Hesaketvmese 
komat  vcvkvyen,  emeknsapvlke  Efesvs  tvlofv  vpokat, 
momet  Klist  Cesvs  ofv  em  enhonrvke  tayat  oh  ’totakis. 

2  Heromkv  momet  herkv  Hesaketvmese  Purke,  momet 
Pucase  Cesvs  Klist  a  enkvpvket  ece  ’pakvkekvs. 

3  Hesaketvmese,  momet  Cesvs  Klist  pu  Pucase  Erken 
vrakkuehocekvs,  mvt  puyvfekcv  merretv  hvlwe  ocat 
omvlkvn  Klist  ofvn  es  ep  oh  merrvtes. 

4  Pu  hvsvthvke,  em  mvttvkeko,  vnokeckv  ofv  ehomv 
fulleyvren,  ekvnv  hocackeko  munken  erne  ofv  pu’nhopo- 
yepvte  omen. 

5  Em  eyaekv  yvmaskusat  vcvkvyen,  homvn  pu  rnellv- 
ten  Cesvs  Klist  eteropotten  en  hopuetakuce  hakeyvren. 

6  En  heromkv  en  rakketv  vkvsvmkvren,  mv  ofvn  Yno- 
keckate  ofvn  em  vlostet  pu  hayvtes. 

Y  Mv  ofvn,  e  catv  eteropotten  nesketv  momet  hol- 
wvyeckv  enkvpvyecickv  oceyet  os,  en  heromkv  en  sulke 
vcvkvyen. 

8  Mv  ofvn  sulke  mahen  pum  ocvtes,  nakkerretv  hopor- 
renkvu  omvlkv  ofvn. 

9  Ehke  nake  komat  pun  kerkueevtet,  mv  eme  ofv  en 
yvmvsvkares  komvte  vcvkvyen  omvtes. 

10  Afvstetv  oketv  esfvcfakof,  hvlwe  ocakat,  inomet 
ekvnv  ocakat  omvlkv  Klist  eme  ofvn  hvrtikusen  vtelo- 
y vres ; 

11  Eme  ofv  etan  punake  taranvten  heckueceyvtes,  • 
homvn  pu  mellvkvtet  omen,  momecares  komvte  vcvkv¬ 
yen,  mvt  em  eyackv  hoporrenkv  vcvkvyen  nak’  omvlkvn 
vtotket  omes ; 

12  Pume,  enhvteceskv  Klist  ofv  enhonrkv  hayeyvtet, 
en  rakke  vkvsvmkvren  fulleyvren. 

13  Mv  ofvn  cen taken  vfekrakkatskvtes,  melienwv  em 
opunvkv,  cem  vhesaketv  opunvkv-hervn  pohatskvte  ren- 
yupvn,  temfvccvkvte  Puyvfekcv  Ycakat  vkvsamatsk&t 
rohyvpvn  es  ce  kerkuecvkvtes. 

14  Mvt  punake  taranat  eskerkvt  omes,  nake  neshoyvte 
e  enakueckv,  momet  en  rakketv  vkvsvmkv  oren. 

15  Monkv  vneu,  Pucase  Cesvs  ofvn  vkvsvmkv,  momet 
mekusapvlke  omvlkv  vnokeckv  em  oeatskat  pohvyvte 
rohyupvn, 

16  Tm  emekusvpkv  ofvn  ec  okfvecv  take  vkerrickv 
hay  it,  momet  ’sece  ’rahkv  take  vkvsvmkvn  hayvyat  wikv- 
kot  os ; 

1 7  Pu  Pucase  Cesvs  Klist  en  Hesaketvmese,  rakketv 
Erket  hoporrenkv,  momet  kerkueckv  puyvfekcv  ce’mv- 
kvren,  eme  kerretv  ofvn. 

18  Cem  vkerrickv  take  e  turwvt  hvyayihocen,  cemet  en 
huehketv  enhonrkv  nake  tat,  momet  en  nakockv  meku¬ 
sapvlke  ofv  en  rakketv  en  sulke  tat, 

19  Momet  vkvsimeyat  ohfvccv  en  yekce  en  rakke  estv- 
mahe  nake  tat  kcrratskvren,  en  yekce,  rakke  em  vtotketv 
vcvkvyen. 

20  Mvn  emet,  Klist  ofv  momecvtes,  pvsatkvte  enkvpv- 

ken  a  kvwapof,  momet  kvlkawat  ofvn  em  akvpervn 
licet, 

21  Okfvnketv,  yekcetv,  nekeyickv,  pucasetv,  momet 
hocefkv  yvmv  ekvnv  ofv  tvlkekon,  momis  my  vlvkvranat 
tis  ofvn  kocefkoyat  omvlkv  onvpvn  licet  ; 

■  22  Momet  nak’  omvlkv  ele  elecvn  vpohyet,  emen  meku- 
svpkv-cukon  emet,  ekv  nak’  omvlkv  ofv  taranen. 

23  Mv  emekusvpkv-cuko  enat  omet,  mv  omvlkv  ofvn 
omvlkvn  fvcficat  en  sulke  tes. 

SETENTYCKE  II. 

Momet  naorketv,  liolwvyeckv  ofvn  ce  pvsvtkakvte  ce 
wenahuecvket  os.  * 

2  Mv  ofvn  fullatskvte  ocet  os,  yvmv  ekvnv  vretv  vcvkv- 
yen,  hotvle  en  yekcetv  em  mekko,  puyvfekcv  kopuelake 
apohicvkekat  ofvn  vtotkat  vcvkvyen  fullet. 

3  Mv  vpvket  pumeu  omvlkeyat  pum  vpeswv  naken  ko- 
mat  ofvn  etefulleyvte  ocet  os,  vpeswv  momet  vkerrickv 
em  eyackvn  fvcficet,  momet  pum  emunkv  vcvkvyen 
cvpvkketv  en  hopuetake  vpvltake  omet  omeyvtes. 

4  Momis,  Hesaketvmese  merretv  ofv  nake  oce  likat  em 
vnokeckv  rakke, 

5  Naorketv  ofvn  pu  pvsatkvte  omof  tis,  ’sepu  ’nokecvte 
svrahkvt  Klist  ypvken  a  pu  hesahnecvtes ;  (heromkv  es 
ee  kesabokes ;) 

6  Momet  tohkvlken  pu  wenakuehcet,  kvlkawat  ofv  Klist 
Cesvs  ofvn  tokkvlke  vpoken  pu  kayvtes ; 

*1  Cesvs  Klist  eteropotten  yvmvskv  epokfvccv  ocat  ofvn, 
en  keromkv  en  sulke  estvmaken  keckuecvret,  oketv  yicv- 
ranat  ofvn. 

8  Vkvsvmkv  eteropotten,  keromkv  es  ce  kesakoket 
omekv;  momen  ceme  ce  tempotte  tokos;  Hesaketvmese 
em  estemkvt’s. 

9  Vtotketv  eteropotte  tokon,  estimvt  ’sekvsvmekaren. 

10  Pumet  em  vtotketv  toyekv,  Klist  Cesvs  ofvn  hocvc- 
kvtet,  vtotketv  herakat  svrahkv,  mv  Hesaketvmese  homv 
tetakuecvten,  mv  ofvn  fulleyvren. 

11  Monkv,  vpeswv  ofvn  Centilvlket  omatsTcen ,  mv,  vpes- 
wv  ofvn  enke  eshoyat  Svkvmsesvn  kihocat,  Svkvmsesvn- 
tokon  ce  kicaken,  fullatskvten  vkerricvkes, 

12  Momet  mv  omof,  Klist  ocvkekot,  Eslevlke  em  etvlwv 
ohfvccv  tvleporvlket,  temfvccetv  temfvccakvten  kerrvke- 
kot,  enhonrkvn  ocvkekot,  Hesaketvmeseu  ocvkekot  ekvnv 
ofv  omatskvten  vkerricvkes. 

13  Momis  Klist  Cesvs  eteropotten,  cemet,  hopvyen 
fullatskvte  ocan,  hiyomat  Klist  e  catv  eteropotten  vwoli- 
cen  ce  hahoyvket  os. 

14  Emet  pun  herkvt  omekv;  hokkolvn  livmkusen  liah- 
yet  toliopke  setekvpickvn  lekafvtes. 

15  Em  vpeswv  ofvn  homeckv,  nakvfvstetv  melhoyvte 
em  vliakvn  surjiecihcet,  erne  ofv  hokkolat  este  hvmke 
mucvsen  hayvret,  herkvn  hayet, 

16  Momet  hokkolvn  ena  hvmke  ofvn  tohweklepkv  aete- 
ropotten  Hesaketvmese  em  etenherkepuecvret,  mv  ofvn 
homeckvn  elehcet, 

17  Momet  vlahket,  centake  hopvye  fullatskvten,  momet 
vwolicakaten  herkvn  em  erkenvkakvtes. 

18  Momen  erne  etehoyvnen  Puyvfekcv  hvmke  ofvn  hok- 
koleyat  Erken  oh  vhoyeye  tetayat  ocet  os. 

19  Monkv  hiyomat  ohvtvlakat  este  kerkvkeko,  tvleporvl- 
ke  toyatskekot,  momis  mekusapvlke  vpvke  tvlofvlke,  He¬ 
saketvmese  en  cuko-vtehkvlke  toyatskes. 

20  Momet  vpastvlvlke,  momet  owalvlke  en  likvn  oh 
hakatsket  os,  Cesvs  Klist  mahusat  vkvnowv-cvtot  omen. 

2 1  Mv  ofvn  cuko  omvlkvt  heren  eteliket,  Hesaketvmese 
en  cuko  vcake  hakat  oren  ohvtvlaket  os. 

22  Mv  ofvn  cemeu  etelike  hakatsket  os,  Puyvfekcv 
eteropotten,  Hesaketvmese  e  hute  hakatskvret. 

SETENTYCKE  III. 

Heyv  esvrahkvn,  Pal,  Cesvs  Klist  ern  este  svlvfkuehocat 
toyvyat,  Centilvlke  toyatskat  svrahkv, 

2  Hesaketvmese  en  heromkv  vfvstetv  cemetake  ohfvccv 
a’mvten  pohatskvten  omat, 

3  Kerkueckv  eteropotten  nake  ehkat  vn  kerkuecvtet 
omen,  opunvkv  nvcomuse  ofvn  hoccicvyvte  omet, 

4  Mv  eteropotten,  mvn  hecatskof,  Klist  en  nake  ehkat 
kerrvyat  kerratskvres. 

5  Mv  liiyomat,  Puyvfekcv  aetehoyvnen  vpastvlvlke  vca- 
cakat,  owalvlke  esyomat  en  kerkuehocat  omen,  lio- 
nvpse  lioyvnakvte  ofvn  este  en  hopuetake  en  kerkue- 
hocekates. 

6  Centilvlke  vpvkvke  pucasvlket  ot,  ena  hvmkuset, 
momet  Klist  ofv  opunvkv-herv  aetehoyvnen  ern  etemfvc- 
cetv  tohkvlket  cvwvkvren. 

7  Hesaketvmese  en  heromkv  em  estemkv  en  yekcetv 
em  vtotketv  eteropotten  a’mvte  vcvkvyen  mvn  opunvJcv- 
herv  vfastv  es  cv  hakvtes. 

8  Ynen,  mekusapvlke  lopuckus  mahat  ’sen  cutkusat 
toyvyat,  heyv  heromkv  a’ met  os,  Centilvlke  vpvken  Klist 
en  nake-ockv  enrvmrvkeko  tayat  erkenvkaren ; 

9  Momet  nake  ehkat  em  etohkvlketvn,  mv  ekvnv  enhv- 
teceskv  vteken  Hesaketvmese,  mv  Klist  etehoyvnen  nake 
omvlkv  hahicvte  ofvn  ehkvten  este  omvlkvn  hecvkue- 
caren. 

10  Hiyomat,  mekusvpkv-cuko  eteropotten,  Hesaketv¬ 
mese  hoporrenkv  mvralirvkv  sulke  estvmahen  ocat,  hvlha- 
wat  ofvn  mekkvlke,  ohfvnkakat  esyomat  en  kerrvke 
taren, 

11  Meyuksv-seko  komvte,  mv  pu  Pucase  Cesvs  Klist 
ofvn  komvte,  vcvkvyen. 

12  Erne  ohvkvsvmkv  eteropotten  fekhvmketv  momet 
enhonrkv  ofvn  oh  vpeyeye  tetayat  oceyet  os. 

13  Monkv  vm  estemerketv  ’sece’rahkv  take  svrahkvn  ce 
hotosvkekaren  komis ;  mv  estemerketv  cem  vrakketv  taket 
omakes. 

14  Heyv  esvrahkvn  pu  Pucase  Cesvs  Klist  Erke  ehomvn 
cv  torkowvn  pekohlicis ; 

1 5  Cuko-hvmecvlke  omvlkvn,  hvlwe,  ekvnv  ofvn  mvn  es 
hocef  huehocet  os ; 

16  En  rakketv  en  sulsuke  vcvkvyen  em  Puyvfekcv  etero¬ 
potten,  ofv-este  ofvn  yekcetv  es  ce  yekcvkuehocvren  ce’- 
mvkvren  emeTcusapis. 

1 7  Vkvsvmkv  eteropotten  Klist  ce  feke  take  ofvn 
likvren,  momat  vnokeckvn  likvn  oh  hayet,  mv  ofvn 
yvlonkvn  hayet, 

18  Mekusapvlke  omvlkv  vpvket  en  tvphe,  en  cvpke,  en 
sufke,  en  hvlwe  kerratske  tayvren, 

19  Momet  Klist  em  vnokeckv  kerresko  tayat  kerratsket, 
Hesaketvmese  em  fvcketv  omvlkvn  es  ce  fvcfvke  taren. 

20  Hiyomat  mv  omvlkvn  vpoheyat,  momet  vkerriceyat 
’sen  hoyvne  estvmahen  momece  tayat,  yekcetv  ep  ofvn 
vtotkat  vcvkvyen, 

21  Mv,  mekusvpkv-cuko  ofvn  Cesvs  Klist  eteropotten, 
oketv  omvlkv  etehoyvnen,  ekvnv  meyuksv-sekon,  rak- 
ketvt  em  ocekvs.  Emen. 

SETENTVCKE  IY. 

Monkv  vne,  Pucase  em  este  svlvf kuehocat  toyvyat, 
huehketv  es  cen  liuehhokvkat  oren  fullatskvren  cen 
kusapvkis, 

2  Ekvncvpueckv  omvlkv,  eyasketv  momet  momis-ko- 

metv  ocet,  cem  etenrvwv  take  vnokeckv  ofvn  e  en 
hvlatet, 

3  Puyvfekcv  hvmkusetv  vcvyecetv  vcevllvket,  lierkv 
semetelvckv  ofvn. 

4  Ena  livmken,  momet  puyvfekcv  hvmket  os ;  cen 
huehhokvkat  enhonrkv  hvmkuse  ofv  cen  huehhokvte 
etvpomen. 

5  Pncase  hvmken,  vkvsvmkv  livmken,  paptesvm  livm¬ 
ken. 

6  Omvlkv  Erke,  momet  Hesaketvmese  hvmket,  omvlkv 
’sen  hvlwe,  omvlkv  eteropotte,  momet  omvlkatskat  ofvt’s. 

7  Momis  epu’rahrvkvn,  Klist  em  estemkv  svhopakv  vc- 
vkvyen,  heromkvn  pu’mhoyet  os. 

8  Monkv  hvlwen  vkvwapkof,  svlvfketvn  svlvf  kuehcet, 
emkv  est’  emvtes,  maket  os. 

9  Tokvs,  vkvwapkat  naket  o  haks  ?  homvn  ekvnv 
sufsoke  mahan  vk  hvtvpkvte  tokon  omat  ? 

10  Eme  hvtapkatet,  mv  nake  omvlkvn  fvcficvret,  hvlha- 
wat  omvlkv  ’sen  hvlwe  vkvwvpkvtet,  mataf  omes. 

11  Momet  emakvte  vpastvlvlke  sasen,  owalvlke  sasen, 
punvkv-herv  es  fullvlke  sasen,  erJcenvJcvlJce  mekusvpkv- 
cuko  vhecicvlke  momet  mvhayvlke  sases. 

12  Mekusapvlke  mvherickv  svralikvn,  momet  ohvfvstetv 
vtotketv,  momet  Klist  em  ena  here  tohtvretv  svrahkvn ; 

13  Momet  emunken  omvlkeyat  vkvsvmkv,  momet  Hesa¬ 
ketvmese  Eppuce  kerretv  hvmkusetv  este-hnnvnwv  ete- 
mvpoken,  momet  Klist  em  fvcketv  rakketv  svhopakvn 
roriceyvres. 

14  Svnvcomvn  hopuetake  fvllehole,  momet  mvhayetv 
en  hotvle  vtekan  es  pu  fulhoyekaren,  momet  este  emv- 
kerretv,  momet  en  cvfeknetv  sehosickv,  esenkvnhetvt 
omekv. 

15  Momis  vnokeckv  ofvn  mehenwvn  opunahoyet,  nake 

omvlkv  ofvn,  eme  esceyet  mahvkeres,  Klist,  mvt  ekvt 
ok’. 

16  My  aenkvpvken  ena  hvmkvt  etetayusen  etelvcvket 
omet,  momet  teweteknuset  omet,  my  eteropotten  etetek- 
keky  vtekat  emvnicet  omes,  yralikv  vtekat  vhopake  vtot- 
kat  vcvkvyen,  mvt  ena  ohvtvlayet  vnokeckv  ofv  e 
etohtvretv  svrahkvn. 

17  Monkv  heyvn  makit  kerkuecis,  Pucase  ofvn,  Centi- 
lvlke  ypvltake  em  vkerrickv  ehvperkv  ofvn  fullakat  omet 
mucv  vtekat  fullatskekaren. 

18  En  kerretvn  oliyomucecicet,  Hesaketvmese  vhesake- 
tv  en  lvpvtket  omakes  nakkerreko  vtehtekat  eteropotten, 
e  feke  take  em  wvnhet  omecieen. 

19  Mv  feke-nokkat  kerreko  liahbet,  holwvyeckvn  e  em 
e  wikaket  os,  vnoksetv  ofvn  nake  hvsvtkekat  omvlkv 
vfvstvkvret. 

20  Momis  momen  Klist  kerratskvtet  omekos. 

21  Cesvs  poliatskvten,  emet  ce  mvliayvkvten  omat, 
Cesvs  ofv  mehenwv  ocat  vcvkvyen. 

22  Fullatskvte  ocat  olifvccvn  este  vculat  etvn  ocvkes, 
mvt  eyackv  ehosicat  vcvkvyen  hopvnkes, 

23  Momet  mucvsvks  cem  vkerrickv  em  pnyvfekcv  ofvn, 

24  Momet  este  mucvsat  vccvks,  mv  Hesaketvmese 
vcvkvyen  fvccetv  momet  hvsvtketv  mehenwat  ofvn  ho- 
cackat. 

25  Monkv  lvksetvn  etvn  ocvks ;  omvlkatskat,  cem 
vwolicvn  melienwvn  tempunahoyvkes,  etelvcet  omvkekv. 

26  Ce  cvpvkhokis,  naorikatskvs ;  ce  cvpvkhoke  emunken 
hvse  vklvtikats. 

27  Momet  Pnyvfekcv  Holwakat  em  etektvnehcatskvs. 

28  Mv  horkopvte  hvtvm  horkolipats,  momis  vtotketv 
min  nake  keran  enken  es  vtotkekvs,  este  nake  enkusap- 
kusat  eme  tetayet  ocvret. 

29  Opunvkv  kvsvtkekat  kvmkusis  ce  cukwvn  osiyats ; 
momis  mv  kerat,  toktvrkv  emvnickv  svrakkv,  pokakat 
keromkv  emvret. 

30  Momet  Hesaketvmese  em  Puyvfekcv  Ycakat  elese- 
cikcatskvs,  mv  neskv  nettv  oren  es  ce  kerkuekocat. 

31  Home* opunvkv,  komeckv,  cvpvkketv,  estoke-maketv, 
momet  vtvkleckv  cen  kvpakvkekvs,  momet  kolvvvyeckv 
omvlkvn. 

32  Momet  ete’n  keromvket,  ce  feke  lowvcloket,  ete’m 
merrvket  omvkes,  Klist  svrakkv  Hesaketvmeset  cem 
merrvkyte  etvpomen. 

SETENTYCKE  V. 

Monkv  kopuetakuce  vnokeckvlke  omaket,  Hesaketvmese  v 
vcvkfullvlket  omvkes. 

2  Momet  vnokeckv  ofvn  fullvkes,  Klist  epu  ’nokecvte 
omen,  momet  e  pum  e  wikvtes,  Hesaketvmese  ernko- 
yvre,  momet  nake  ekomv  elekocvre  fvmecusat  svrak- 
kvn. 

3  Momis  koktarkv,  nake  kvsvtkekat  omvlkvn,  kolvckv 
tis  kvmkis  ce  tenrvwv  take  kocefikats,  mekusapvlke 
momvret  omekv. 

4  Vretv  svkolwvke  tis,  opunvkv  kacokake  tis,  este^n 
lopiceko  tayat,  momis  vkvsvmkv  emetv  min  mecvJcs . 

5  Heyvn  kerratsket  omekv,  koktarv  kvmkis,  momet 
este  kvsvtkekat,  momet  nake  vkolacv,  mv  nake-vkake 
mekusapvt  omat,  Klist  momet  Hesaketvmese  etvlwv 
ofvn  nake  epucasvranat  ocekot  os. 

6  Estimvt  opunvkv  ekvperkvke  es  ce  mvkeriyvkats, 
kcyv  nanvke  omecicen  Hesaketvmese  en  cvpvkket  kopue- 
take  apokicvkekat  ok  vlaket  omekv. 

1  Monkv  em  vpakkatskvs. 

8  Yomucke  toyatske  ocvtet  omekv,  momis  kiyomat 


28 


EFESYNYLKE  Y. 


Puease  ofvn  hvyayvke  toyatskes;  hvyayvke  hopuetake 
%  omet  fullvkes. 

9  (Payvfekcv  em  ette  kerketv  omvlkv,  momet  fvccetv, 
momet  mehenwv  ofvt  omekv ;) 

10  Nake  Hesaketvmese  afvcecice  tayat  eskerratsket 
fullvTces. 

11  Momet  yomucke  em  vtotketv  ettvkekat  ofvn  naken 
temohcatskvs,  momis  vnrvpvkes. 

12  Nake  ehken  vfvstakat  opunvyecetv  tis  vlesketv  vpv- 
ket  omekv. 

13  Momis  nake  vnrvphoyat  omvlkvn  hvyayvke,  etero- 
potten  heckvket  os;  naken  hecken  hayat  vtekat  hvya- 
yvke  tes. 

14  Monkv,  Nocetskat,  vkonekcet,  pvsvtkvten  a  en 
kvwvpkvs,  molimen  Klist  kvyayvken  ceknvres  maket  os. 

15  Monkv  vketecvkes,  vkericet  fullatskvret,  hoporrenv- 
kekat  omekot,  koporrenakat  omet ; 

16  Oketvn  nesaket,  nettvt  koiwakoket  omekv. 

17  Monkv  naken  kerrvkekot  ohmatskvs,  momis  Hesa¬ 
ketvmese  naken  komat  kerrvket  omvkes. 

18  Momet  pvrko-opuswv  es  haeahkatskvs,  mv  ofv  yv- 
makkueckv  ocat,  momis  Pay vfekcvt  es  ce  fvcfvkekvs ; 

19  Yvkiketv,  vkvsvmkv-yvkiketv,  momet  puyvfekcv 
okfvccv  yvkiketvn  *se  em  punakoyet,  yvhikaket,  ce  feke 
ofvn  Hesaketvmesen  vkvsvmaket, 

20  Nake  omvlkv  svrakkvn  vkvsvmkvn  emake  emunkvt, 
pu  Puease  Cesvs  Klist  e  kocefkv  ofvn  Hesaketvmesen 
momet  Erken  vkvsvmaket ; 

21  Hesaketvmese  em  penkvlkv  ofvn  etehn  apokievket 
omvkes. 

22  Eliitake,  ceketaken  em  apohievks,  Puease  Cesvs 
okfvccvt  omen. 

23  Ehet  ekiwv  e’kvt  omekv,  Klist  mekusvpkv-cuko 

e’kvt  omat  etvpomen ;  momet  emet  ena  Hesayecvt 
omes. 

24  Monkv  mekusvpkv-cuko  Klist  em  apohicat  omen, 
matvpomen  ehitake  ehetaken  nak’  omvlkv  ofvn  em  ctpo- 
hicvJceJcvs. 

25  Ehetake,  cehitaken  vnokecvkes,  Klist  mekusvpkv- 
cukon  vnokecet,  e  em  e  wikvte  etvpomen. 

26  Opunvkv  eteropotten  uewv  es  okkosetvn  es  hvsvte- 
cet,  vcaken  hayvret, 

27  Enaekusvpkv-cuko  vrakkuehocvre  tetayen,  svholwv- 
ke  cutkusis,  momet  yucke  livmkusis,  momet  mv  omakat 
livmkusis  ocekon  e  em  e  heckuecvret,  momet  svholwvke- 
kot,  vcake  taren. 

28  Ehetake  eme  ena  vnokecakat  etvpomen  e  hitaken 
vnokecvkvranet  os.  Estimvt  e  hivvvn  vnokecat  e  vnoke¬ 
cet  os. 

29  Estimvt  estofvn  ena-vpeswv  en  homecvte  sekot  ome- 
kv,  momis  vfastet  vcayecet  os,  Pncase  meknsvpkv-cuko 
em  momecat  etvpomen. 

30  Pucase  ena,  ena-vpeswv,  momet  e  funen  etelvcvket 
omekv. 

31  Heyv  esvrahkvn  estet  erken,  ecken  wikvres,  momet 
e  hiwvn  etelvcvres,  momen  mv  hokkolat  ena-vpeswv 
hvmkusvres. 

32  Heyvt  nake  ehke  rakket  omes ;  momis  Klist  meku- 
svpkv-cuko  tepakan  opunvyecit  okis. 

33  Mome  estomis  omvlkatskat  e  vnokecat  etvpomen 
omvlkvt  e  hiwvn  vnokecekvs,  momen  ehiwvt  e  hen  vrak- 
kuecekvs. 

SETENTVCKE  VI. 

Hopuetake,  ce’ckvlken  em  apohicvks,  Pucase  ofvn, 
heyvt  fvccvt  omekv. 

2  C’erken  livtvm  ce’cken  vrakkuecvs,  mvt  vhakv  tem- 
fvccetv  ocat  enkvteceskv  tes. 

3  Cen  hervren,  momet  liofunen  ekvnvn  oh  vretskvret. 

4  Momen  erkvlke  toyatskat,  cen  hopuetaken  cvpvk- 
hokihcatskvs,  momis  Pucase  ofvn  mahecet,  mvhayet, 
vfvstvkes. 

5  Vtotkvlke,  ena-ypeswy  vcvkvye.  ce  pucasvken  em 
apohicvks,  penkvlky  fekekety  vpvken,  ce  feke  em  mehen- 
wetv  ofvn,  Klist  ohfvccvt  o  omen ; 

6  Renakv  vtotketv  tokon,  este  afvcecicvlke  omekot, 
momis  Klist  em  vtotkvlke  omet,  efeke  vtet  Hesaketvmese 
nake  komat  momecvket, 

7  Vkerrickv  heren  Pucasen  em  vtotkvks,  momet  este 
tokon. 

8  Heyvn  kerret,  este  estomet  nake  estomis  momecen 
omat,  Pucase  vtet  matan  en  heckvres,  pucase  oce  tis, 
pucasseko  tis. 

9  Momen  pucasvlke,  matan  em  momecvks,  ce’stemerri- 
cares  maketvn  e  en  hvlatet,  momet  heyvn  kerret,  cemeu 
ce  Pucase  take  hvlwe  ofvn  likes,  momet  este  etemetueckv 
en  sekot  os. 

10  Espoken,  tecvkkvyvte,  Pucase  ofvn  ce  yekcvkekvs, 
momet  en  yekcetv  en  yekce  ofvn. 

11  Setepokv  Hesaketvmese  esfemat  omvlkvn  vchoyvks, 
Puyvfekcv  Holwakat  em  mvkerretv  vnrvpen  svpaklatske 
tayvret. 

12  Catv,  vpeswv  tis  ete’n  cevlhoyet  omekokv,  momis 
ohfvnkvlke  vnrvpet,  yekcetv  ocakat  vnrvpet,  yvmv  ekvnv 
en  yomucke  evpvyvlken  vnrvpet,  puyvfekcv  holwvyeckv 
es  hvlhawat  vnrvpet,  en  cevlhoyet  os . 

13  Monkv  setepokv  Hesaketvmese  est'emat  omvlkvn 
cvwepvks,  nettv  holwvhokat  ofvn  est1  vnrapatske  tayvret, 
momet  nak’  omvlkvn  momecatskof,  svpaklatske  tayvres. 

14  Monkv  svpvkl vices,  ce  tetackvn  mehenwvn  es  wvna- 
wicet,  fvccetv  hokpe-svrvnakvn  vlumhicet, 

1 5  Momet  opunvkv-herv  herkv  emetetaketvn  ce  •  ’leta- 
ken  vtehvket, 

16  Omvlkv  emuntalat,  vkvsvmkv  sevrvnvkvn  ocatsko- 
fvt,  mvn  holwvyecv  em  fvske  fenkakat  omvlkvn  es 
vslecatske  tayvres. 

17  Vhesaketv  sekvpvtukvn  cvwvkes,  momet  Puyvfekcv 
em  eslafkv-cvpkon,  mvt  Hesaketvmese  em  opunvkvt  omes. 

18  Estofis  Puyvfekcv  ofvn  kusvpkv  omvlkvn,  momet 
mekusvpkvn  es  emekusvpaket,  momet  mv  okfvccvn  mo- 
mis-kometv  omvlkvn,  momet  emekusapvlke  omvlkvn  em 
emekusapet  es  vketecaket, 

19  Momet  vm  emehisvpatsJcet  punvkvn  v’mhoyvren,  fek- 
hvmket  cv  cukvvvn  hvwvklecaren,  opunvkv-herv  en  nake- 
ehkat  kerkuecaren, 

20  Mv  esvrahkvn  este-en-\viketv  svlvfkuehocat  toyvyat, 
mv  ofvn  fekhvmkit,  opunvyare  tetayat  oren  opunvyaren. 

21  Momen  vn  nakvfvstetvn,  momet  estomen  arvyat 
kerratskvre  svrahkv,  Tekekvs,  tecakkvte  vnokecke,  momet 
Pucase  ofv  vtotkv  enhonrvke  tetayat,  nak’  omvlkvn  cen 
kerkuecvkvres. 

22  Mata  svrahkvn  mvn  ec  oh ’totvkvy vtes  pun  nakvfvste¬ 
tvn  kerratskvren,  momen  ce  feke  taken  emahlvpvtvkvren. 

23  Tecvkkakvte  herkvt  em  ocvkekvs,  momet  vkvsvmkv 
vpvke  vnokeckvt  Hesaketvmese,  Erke,  momet  Pucase 
Cesvs  Klist  aenkvpvket. 

24  Vnokeckv  vhopvnkeko  tetayat  pu  Pucase  Cesvs  Klist 
’svnokecakat  omvlkvn  heromkvt  vpvkvkekvs.  Emen. 

1  Pal  Hey v  cokv  Lom  ofvn  coyvtes  momet  Efesvnvlken  Tekekvs 

’soli  ’totvtes. 

COKV  YPASTEL  PAL 


FELEPVLKE  OHTOTYTE. 


SETENTVCKE  I. 

Cesvs  Klist  em  vtotkvlke,  Pal  Temore  tepakat  Klist 
Cesvs  ofv  mekusapvlke  Felepi  tvlofv  vpokat  omvlkv.n, 
momet  mekusvpkvcuko  vhecicvlke  tekvnvlke  esyoman 
oil  totaled  os. 

2  Heromkv  momet  herkv  Hesaketvmese  Pu’rke,  momet 
Cesvs  Klist  akvpvket  cem  ocvkekvs. 

3  Estofv  estomis  ece  ’kerricvkvyof  vn  Hesaketvmesen 
vkvsamis, 

4  Estofis  omvlkatskat  cem  emekusapvkvyat  vtekat  vc 
afveket  vpolikvn  hay  it, 

5  Opimvkv-herv  ofv  etohkvlketv  nettv  enhvteceskv  vteke 
hiyome  oren  ocatskat  vrahkvn  vc  afveket  omekv. 

6  Hey  v  malmsan  komvye  heret  omit,  mv  vtotketv  heren 
ec  ofv  take  vlicecvtet  Cesvs  Klist  en  nettv  eroren 
momeevres ; 

7  Momvre  heren  omvlkatskat  heyv  ec  ohfvccv  take 
vkerricvye  tayat  etvpomen,  cv  feke  ofvn  ce  ’tehvkikv  ; 
hiyomet  omekv,  vm  eswvnakv,  momet  opimvkv-herv 
vpvyeckv  yekcickv  tepakat  ofvn  vc  vpakatsken  heromkv 
etencawvlke  toyes. 

8  Cesvs  Klist  enveofv  ofvn  estomen  ce  yacvkvyat,  Ilesa- 
ketvmeset  a  vn  kerrvt  omekv. 

9  Momen  cem  vnokeckv  taket  nakkerretv  momet  hopor- 
renkv  omvlkv  ofvn  ohvtvlake  mahvren ; 


4 


FELEPVLKE,  1. 


10  Momet  nab’  hervke  mahan  fvccecet,  mehenwuset, 
momet  cem  mvttvkeko  emunket, 

11  Fvccetv  em  ette  Cesvs  Klist  cteropotte  oce,  momet 
Hesaketvmese  vrakketv  vkvsvmkv  tepakan  omecicakat 
es  ce  fVcfaket  emunken,  Klist  en  nettvt  vlvkvren,  heyvn 
mekusapis. 

12  Momis,  tecakkvte  toyatskat,  heyvn  kerratskvren 
komis,  mv  nake  vm  momakat  opunvkv-herv  olivtvlaket 
*ayvre  min  momakvtes : 

13  Momat  vn  svlvfketv  Klist  ofv  ocat  mekko  en  cuko- 
herv  ofv  hvmkvn,  momet  etv  estvmv  estomis  heren 
kerhoyet  os ; 

14  Momen  Pacase  ofv  tecakkvte  sulket  vn  svlvfketvt 
omecicen,  enhonrvke  hahket,  penkvlkv  ocekot,  Hesake¬ 
tvmese  em  opunvkvn  punvyetv  fekhvmketv  em  ohvtvlv- 
kvket  os. 

15  Mehenwvn  vleskvpkvt  momet  etenrvpkvt  omecicen 
Klist  es  erkenakat  sasen;  momis  vpvlwvt  kometv  herat 
omecicen  erkenvkakes : 

16  Hvmket,  mehenwetv  ofv  tokon,  etenrvpkvt  omecicen, 
vn  svlvfketvn  estemerkvn  ohvpvyetvn  komet,  Klist  es 
erkenvkaket  os: 

17  Momis  hvmkat,  vnokeckvt  omecicen,  opunvkv-herv 
vpvyeckv  vrahkvn  cv  huerihocet  omen  kerret,  erkenv- 
lcakes, 

18  Monkv  estome  te?  Estomet  o  estomis,  mvkerretvt 
monkat  mehenwetvt  omecicet  o  estomis,  Klist  es  erkenvk- 
hoyet  os,  momen  mv  ofvn  vc  afvckes,  momes,  momet  vc 
afvcke  tares. 

19  Hiyomet  omekv,  cem  mekusvpkv  take,  momet  Cesvs 
Klist  em  Puyvfekcv  vm  vnicat  eteropotten  heyvt  vm 
vhesaketv  ohfvccvn  vnicvranat  kerris ; 

20  Neneheckv  yekcan,  momet  enhonrkv  ocvyat  vcvkvyen, 


FELEPVLKE,  1. 


5 


nake  hvmkusis  ohfvccvn  yc  vlsekon,  morais  estofis  ocvte 
etvpomen  hiyomat  fekhvmketv  omvlkv  ofvn,  hesaketv 
etehoyvnen,  monkat  elkv  etehoyvnen,  Klist  cv’na  ofvn 
vrakkuehocvren  komit  enhonris . 

21  Yc  vrahkvt  on  omat ,  hesaketvt  Klist  tot  omen ,  eletvt 
eohvtvlvyetvt  omeky. 

22  Momis  enavpeswv  ofyn  cv  wenaken  omat,  heyvt  vm 
vtotkety  em  ettet  os,  momen  naken  enkopoyvranvyat 
kerrvkos. 

23  Hiyomet  omekv,  nake  hokkole  em  etenrvwvn  vc 
ohyekcihocet  on,  yvmvn  enkvpaket,  Klist  vpyketvn 
komis ;  mvt  se  my  mo  me  estymahet  omen  : 

24  Mome  estomis,  ece  ’rahkv  taken,  enavpeswy  ofyn 
fekhonnvyat  nake  momvre  here  mahat  os. 

25  Momen  heyv  enhonrkvn  ocvyat,  omvlkatskat,  cem 
vnickv  take,  momet  vkysymkv  afvckety  svrahkvn,  ece 
’pakvkit  likit,  fekhonnvranvyat  kerris ; 

26  Momat  hvtym  cem  vlakvkvyat  omecicen,  cem  afvc- 
ketv  take  vc  vrahkv  ocat,  Klist  Cesvs  ofyn  ohvtvlv- 
kvren. 

27  Klist  em  opunvkv-herv  vcvkvyen  fnllatske  tvlkusekvs, 
momat  vlakit  ce  hecvkin  omat,  monkat  vlvkvkis,  nake  ec 
ohfvccv  take  ocakat,  estomen  puyvfekcv  hvmkuse  ofyn, 
momet  vkerrickv  hvmkuse  ofvn  svpaklet,  opunvkv-herv 
vkvsvmkv  ohfvccvn  tohkvlket  vcevllatskan  pohares ; 

28  Momet  ce’nrapvlket  omecicen  nake  estomis  ohfvccvn 
empenkvlatskekan  pohares  ;  mvt  en  sumketv  take  ohfvccv 
eskerkvt  omen,  momis  ec  ohfvccv  taken  vhesaketv  eskerkvt 
os,  momet  Hesaketvmesen  avtet  os. 

29  Hiyomet  omekv,  mv  etepokv  vc  ofvn  hecatskvten, 
momet  hiyomat  vc  ofvt  on  pohatskat  mahusan  ocet, 

30  Klist  vralikvn  ohvkvsvmvranatskat  tvlkekon,  momis 
mv  vrahkv n  ce  ’stemerkvkvren  ce’mhoyvket  os. 

SETENTYCKE  II. 

Monkv  Klist  ofvn  mahlvpvtketv  estomet,  monkat  vno- 
keekv  em  afvcketv,  monkat  Puyvfekcv  vpvketv,  monkat 
envcofv  yvmasketv,  mo  met  merkv  ocaken  omat, 

2  Vkerrickv  mv  omakan,  momet  mata  vnokeckvn  ocet, 
vkerrickv  hvmkusen,  momet  kometv  hvmkusen  ocety  vm 
afvcketvn  fvcecvkes. 

3  Etenrvpkv,  monkat  ehvperkv  ekvsvmkv  eteropotten 
naken  momehohcats,  momis  eyasketv  ofvn  este  estomis, 
vpvltaket  es  vn  hervket  os,  komet,  vkerricekvs. 

4  Este  vtekat,  enanvke  tokon,  momis  este  eti  enanvken 
mvu  oh  vkerricekvs. 

5  Heyv  vkerrickvt,  mv  Klist  Cesvs  ofvn  ocvtet,  ece 
’pikvkekvs. 

6  Mvt,  Hesaketvmese  vhake  tat,  Hesaketvmese  etv- 
pometv  nake  vpenkvleckvt’s,  komekates : 

7  Momis,  hocefkv  polikekon  e  en  hayet,  vtotkv  en 
heckvn  vciyet,  este  ome  liakvtes : 

8  Momen  este  en  heckvn  ocen  eshechoyof,  e  kvncv- 
pnehcet,  elkv,  tohweklepkv  elkv  tis  oren,  apoliice 
hakvtes. 

9  Momen  monkv  Hesaketvmeset  tayen  hvlwehcet, 
hocefkv  hocefkv  etv  vtekat  senhvlwen  e’mvtet  os; 

10  Momat  Cesvs  e  hocefkvt  pohkofy  hvlwe  fullat,  momet 
yvmv  ekvnv  fullat,  momet  ekvnv  elecv  fullat  e  torkowv 
vtekat  pvkorvres ; 

11  Momet  etulaswv  vtekat,  Erke  Hesaketvmese  vrak- 
kueckvn,  Cesvs  Klist  Pucase  tes,  maket  kerkuecvres. 

12  Monkv,  vm  vnokeckatskat,  ece  ’pakvkvyof  vm  apo- 
hicatskvte  tvlkekon,  momis  hiyomat  ece  ’pakvkvkat  min 
senlioyvne  estvmahen  vm  apohicatske  omen,  penkvlkv 
momet  fekeketv  vpvken  cem  vhesaketv  mahusan  esfvcken 
vtotkvkes ; 

13  Mv  ec  ofy  taken,  en  heromkv  vrahkvn,  momecetv 
momet  kometv  tepake  vtotkat  Hesaketvmeset  omekv. 

14  Eeakv  momet  pnnvkv  setenrvpkv  sekon  nanvke 
omvlkvn  momecvkes : 

15  Mo  mat  cem  mvttvkeko  momet  fvccvket,  Hesaketv- 
mese  e’ppucetake,  Cem  mvttvkes,  ce  kihoceko  tfctayat 
etvlwv  ekvyekce  momet  yen  ah  at,  my  vpvkaken  ekvnv 
ofv  hvyayvke  omvket  hvyayvhokatskat  em  etenrvwvn 
omatskvren ; 

16  Momet  hesaketv  opunvkvn  kerkuecet  omvJces;  momat 
ehvperkvn  letkit,  monkat  ehvperkvn  vtotkit  omvkate 
vrahkyn  Klist  en  nettv  ofvn  vc  afvcke  taren. 

17  Momen  cem  vkvsvmkv  take  em  vtotketv  momet 
enake  HesaJcetvmese  emetv  onvpvn  HesaJcetvmese  ohfvccvn 
cv’lehocen  omat,  vc  afvckes,  momet  omvlkatskat  ece 
’pakvkit  afvckvyet  os. 

18  Momen  mata  vrahkvn  ece  ’fackvket,  vc  vpvkaket 
afackatsket  os. 

19  Momis  cen  sehoketv  taken  kerrit,  heren  vm  mahlv- 
pvtkvren,  lvpken  Temorevs  cem  vtotvkares,  Jcomit ,  Pucase 
Cesvs  ofvn  enhonrkvn  ocis. 

20  Ykerrickv  em  vkerrickv  oman  ocet,  cen  sehoketv 
taken  faccusen  moskomvren  ocvkokv. 

21  Omvlkvt  Cesvs  Klist  enanvke  tokon,  erne  mahusat 
enanvken  hopoyakekv. 

22  Momis  eskerhoyvten,  estomen  eppuce  erke  vpake 
omen  vc  vpaket  opunvkv-herv  ofv  vtotkvten  kerratskes. 

23  Monkv  lvpken,  vm  estomvranat  kerrvyof  vpakusen, 
mvn  vtotares,  Jcomit ,  enhonrkvn  ocis. 

24  Momis  lvpken  vne  mahusat  vlvkares,  Jcomit ,  Pucase 
ofvn  cv’nhonres. 

25  Mome  estomis  Epaflotitvs  tecakkvyvte,  vtotkv  vm 
etohkvlketv  JivmJcat ,  momet  suletawv  vm  etohkvlketv, 

moraet  mv  vra  eyackvn  vfastvten,  momis  cem  opunvkv- 
sarvn  cem  vtotvranvkvyat  tvlkuset  os,  komvyvnks. 

26  Ce  hecetv  take  eyace  heret,  en  honne  mahemvts, 
enokkvten  pohatskvtet  ok’. 

27  Momen  mehenwvn  enokkemvts,  elvranuset,  momis 
Hesaketvmeset  em  merremvts ;  momen  erne  tvlkekon, 
momis  vneu  vm  merremvts ,  feknokketv  feknokketvn 
ohvpvken  ocvkaren. 

28  Monkv  vcayece  herit  vtotimvts,  hvtvm  hecatskof,  ece 
’fackvke  taren,  momen  feknokketvt  vn  yupvklvtkvren. 

29  Monkv  Pucase  ofvn  afvckvke  heret  evpvyvkes, 
momet  este  mv  omakan  vrakkuecvkes : 

30  Hiyomet  omekv,  vm  vnickv  ohfvccvn  esfvcken  vtot- 
katskekaten  esfvcecetvn  komet,  Klist  em  vtotketv  vrah- 
kvn,  en  hesaketvn  vcayecekot,  elkvn  vwolicusemvts. 

SETENTVCKE  III. 

Espoken,  tecakkvyvte  toyatskat,  Pucase  ofvn  afvckvkes. 
Nanvke  matan  hvtvm  cen  hoccicvkvyat,  mehenwvn  vn 
yekcekos,  momet  cen  hervket  os. 

2  Efvn  em  e  vketecvkes;  holwvyeckv  vtotkvlke  em  e 
vketecvkes ;  kvnsiskv  vcvkvpeyvlken  em  e  vketecvkes. 

3  Pumet  ena-vpeswvn  enhonrekot,  mv  puyvfekcv  ofvn 
Hesaketvmesen  vrakkuecet,  momet  Klist  Cesvs  ofvn 
afvcket,  svkvmsiskv  toyekv. 

4  Mome  estornis  vnet  enavpesvvv  ofv  tis  enlionrkvn 
ocvye  tetayes.  Enavpeswv  ofvn  enhonrkvn  ocvye  te- 
tayes,  este  etimvt  komen  omat,  vnet  semuntvlen  Jco- 
mvyes . 

5  Nettv  escenvpakan  svkvmsishoyet,  Eslevl  en  cuko- 
hvmecvlket,  Pencemen  em  aliketv  aossvyvtet1  Hepluvlke 
mahhet;  vhakv  ohfvccvn,  Falvsevlket; 

6  Yketeckv  ohfvccvn,  mekusvpkv-cukon  assecit ;  mv 

fvccetv  vhakv  eteropotte  ocat  ohfvccvn  vm  mvttekot 
omvyvtes. 

7  Mom  is  mv  nake  vn  lopicake  tayvte,  Nake  vn  lopickv 
tokos,  Klist  vrahkvn  komvyvtes. 

8  Momen  mehenwvn  mv  nakkerretv  Klist  Cesvs  cv 
Pucase  ofv  ocat  en  heretv  vrahkvn  nak  omvlkvt  ehvper- 
kW’s,  komvyet  os ;  mv  Cesvs  vrahkvn  nanvke  omvlkv  vn 
surnkvten  kvwapit,  nake  vpvlvthoyvte  omen  vkcrricis, 
Klist  epoyaret, 

9  Momet,  vm  fvccetv  mv  vhakv  vcvkvye  ocat  tokon, 
momis  mv  Klist  vkvsvmkv  eteropotte,  mv  fvccetv  Hesa- 
ketvmesen  avtc  vkvsvmkv  eteropotte  ocan  ocin  es  cv 
hechoyvren ; 

10  Momet  Klist  Jcerrit ,  momet  a  en  kvwvpketv  en 
yekcen,  momet  vpakit  em  estemerketvn  kerraren,  elvte 
omen  vc  omehocen : 

11  Estome  estomis  elkv  a  en  kvwvpketvn  epoyvye 
tayen  omat. 

12  Entis  eenakuecvye,  momet  entis  temvpoke  cv  haho- 
yvte  omekon ;  momis  vcvkvyvye  emunkvts,  mv  nake 
vrahkv  Klist  Cesvs  cv  ’svten  esaren. 

13  Tecakkvte  toyatskat,  Ehsis,  e  komvkot  os:  momis 
heyv  hvmkusan  momecis ;  nake  cv'ra  topvrv  ocakan 
ehosit,  momet  nake  cv  homv  ocakan  oretvn  vcevllit, 

14  Satkv  vfvccvn  ohyekcet  ayemahis,  Klist  Cesvs  ofvn 
Hesaketvmese  huehketv  ohfvnketv  eskerkv  vrahkvn. 

15  Monkv  pnmet,  estomomuse  temvpokvkeye  tat  hiyo- 
men  vkerricvkeres,  momen  nake  etv  ohfvccvn  mvrahken 
vkerricatsken  omat,  heyv  tisern  Hesaketvmeset  cen  ker- 
kuecvkvres. 

16  Mome  estomis,  mv  nake  entis  eenakueceyvte  ohfvccvn 
vhakv  hvmkusen  ’se  em  fvyvtvkeres,  nake  hvmkusen 
vkerricvkeres.  . 

17  Tecakkvte  toyatskat,  etolikvlket  vc  vcvkfullvlket 
omvkes,  mo  met  pume  svhopakvn  ocatskat  omvke  fullan 
heren  hecvkes. 

18  ( Hiyomet  omekv,  sulket,  mv  ohfvccvn  tewolen  cem 
onayvkvyvtet,  momet  hiyomat  cv  turopuswv  tis  pvlat- 
ken,  ce  kicvkis,  Klist  em  etoliweklepkv  vnrapvlket 
omalces . 

19  Mv  em  eyuksv  taket  hopvnketvt  omen,  en  hesake- 
tvmeset  e  nvrke  take  tes;  mv  em  ekvsvmkvt  em  vlesketv 
ocen,  yvmv  ekvnv  enanvken  oh  vkerricaket  os.) 

20  Hiyomet  omekv,  pum  etohkvlketvt  hvlwe  ofvt  on, 
momet  mata  vten  Hesayecv  Cesvs  Klist  Pacasen  en 
neneheceyet  os. 

21  Mvt  pu’na  kvncapan  em  ena  vrakkat  ome  hakvren 
mvrahkuecvres,  vtotketv  mv  eteropotte  nanvke  omvlkv 
eme  mahusat  elecvn  svpvklece  tayat  vcvkvyen. 

SETENTVCKE  IY. 

Monkv  tecakkvyvte  vm  vnokecke,  momet  vm  eyackv, 
vra  afvcketv  momet  vn  kvpotokv  vcake  toyatskat,  momen 
Pucase  ofvn  yekcen  svpvklvkes,  vm  vnokeckatskat. 

2  Yuotevn  enkusapis,  momet  Senteken  enkusapis,  Pucase 
ofvn  vkerrickv  hvmkusen  ocvkvren. 

3  Momet  cemeu,  vtotkv  vm  vpvketv  mehenwe  toyetskat, 
ce  kusapis,  mv  hoktvke  vc  vpake  opunvkv-herv  ofv 
vtotkakvtcn,  momet  Klementen,  momet  vtotkvlke  vm 
etohkvlketv  vpvltaken,  mv  e  hocefhokv  hesaketv  en 
nakcokv  ofv  oca/can ,  emvnicvkes. 

4  Pucase  ofvn  estofis  afvckvkes;  momen  hvtvm  makis, 
Afvckvkes. 

5  Cen  yvmvsketvn  omvlkvt  kerrvkekvs;  Pucaset  vwo- 
lices. 

6  Naken  ’se  naorihcatskvs ;  momis  nak  omvlkv  ofvn, 

mekusvpkv,  momet  vpohkv,  momet  vkvsvmkv  emetvt 
vpvkaken,  cem  vpokkv  taken  Hesaketvmeset  kerrekvs. 

7  Mornen  Hesaketvmese  en  herkvt,  ray  hoporrenkv 
omvlkv  obfvnkat,  ce  feke  take,  momet  cem  vkerrickv 
taken  Klist  Cesvs  eteropotten  vcvyecvkvres. 

8  Espoken,  teeakkvte  toyatskat,  nanvke  mehenwvke 
vtekat,  nake  fvccvke  vtekat,  nake  herake  vtekat,  nake 
hvsvtliakuse  vtekat,  nake  vnokeckakat  vtekat,  nake  vkv- 
svmvke  taye  vtekat,  nak  herat  hvmkusis  ocen  omat, 
momet  nake  vkvsvmvke  taye  hvmkusis  ocen  omat,  heyv 
nanvken  oh  vkerricvkes. 

9  Mv  nanvke  vc  ofv  kerret,  eenakuecet,  pohet  momet 
heeatskvten,  mvn  momecvkes;  momen  herkv  en  Hesa¬ 
ketvmeset  ece  ’pakvkvres. 

10  Mo  mis  hiyomat  espokan  cem  vkerrickv  take  vc 
ohfvccv  ocat  oh  mucvsehocat  vrahkvn  Pucase  ofvn  tayen 
vc  afvckvnks:  mv  ofvn  vkerricatskvtet  os,  momis  cem 
etektvnkvkekates. 

11  Nake  kusvpkat  opunvyecvyat  tokon,  estomen  arvyis, 
mv  ofv  vm  mahlvpvtke  taren  kerrvyvtet  ok’. 

12  Cv  kvncvpuehocan  kerrit ,  vm  ohvtvlakan  kerris ; 
estvmv  estomis,  momet  nanvke  omvlkv  ofvn  cv  fvcecat, 
momet  cv  ’lawat,  vm  ohvtvlakan  momen  kusvpketv 
kvwvpetvn  v’mvliahoyet  os. 

13  Klist  mv  cv  yekcicat  eteropotten  nanvke  omvlkvn 
momecvye  tayes. 

14  Mome  estomis,  vm  estemerketv  ofvn  vc  vpake  kvwa- 
patskvte  estonkon  momecet  omatskvtes. 

15  Momen,  Felepvlke  toyatskat,  heyvn  kerrvkes,  opu- 
nvkv-herv  vlicecen,  Masetonevn  enkvpakvyof,  mekusvpkv- 
cuko  etv  hvmkusis  emetv  esetv  tepakat  ohfvccvn  cv 
tempunayekon,  ceme  take  tvlkuset  cv  tempunayats - 
kvtes. 

16  Resvlonikv  ofv  tisem  vhvmkvn  momet  vhokkolvn  vn 
kasvpketv  omecicen  naken  vtotatskvtet  ok’. 

17  Naken  v’mhoyvren  komvyat  okvkok’,  momis  ette 
ece  ’rahkv  taken  sulke  taren  komvyet  os. 

18  Momis  nanvke  omvlkvt  vn  hecken,  sulken  ocis; 
nanvke  atotatsJcvte ,  mv  fvmeckv  fvmecusat,  nake  Hesake- 
tvmese  esvrakkueckv  ehomv  here,  momet  afvceciean 
Epaflotitvs  y’vm  ocemvt  ok’. 

19  Momis  vn  Hesaketvmeset  cen  kusvpketv  omvlkvn 
’sohfvcecvres,  en  nake-ockv  en  rakketv  ofv  ocat  vcvkvyen, 
Klist  Cesvs  eteropotten. 

20  Momen  Hesaketvmesen  momet  Pu’rken  vrakkueckvt 
em  oceJcvs ,  meyuksv-sekon.  Emen. 

21  Mekusapv  vtekan  Klist  Cesvs  ofv  vsekvkes.  Tecak- 
kvte  vc  vpvkakat  ece  ’sekakes. 

22  Mekusapvlke  omvlkvt  ece  ’sekakes,  Sesv  en  cuko- 
vtehkvlke  mahvkvu. 

23  Pu  Pucase  Cesvs  Klist  en  heromkvt  omvlkatskan 
ece  ’pakvkekvs.  Emen. 

f  Heyvn  Lome  ofvn  cohoyan,  Epaflotitvs  Felepvlken  ’sem  ayvtes. 


COKV  VPASTEL  PAL 


KOLASYLKE  OHTOTYTE. 


SETENTVCKE  I. 

Pal,  Hesaketvmese  komat  vcvkvyen  Cesvs  Klist  em 
vpastel  toyvyat ,  momet  tecakkvte  Temorevs, 

2  Mekusapvlke  momet  Klist  ofv  tecakkvte  heromvke 
Kolasen  vpokan  oh toteyet  os.  Heromkv  momet  herkv 
Pu’rke  Hesaketvmese,  momet  Pacase  Cesvs  Klist  avtet 
ece  ’pakvkekvs. 

3  Estofis  cem  emekusapvket,  Hesaketvmese  momet  pu 
Pucase  Cesvs  Klist  E’rken  vkvsvmkvn  emeyet  os ; 

4  Cem  vkvsvmkv  take  Klist  Cesvs  ofv  ocan,  momet 
mekusapvlke  omvlkvn  vnokeckv  em  ocatskan  poheyof, 

5  Mv  enhonrkv  hvlwat  ofvn  cen  herihocvkat,  mv  opu- 
nvkv-herv  em  mehenwetv  em  opunvkv  ofvn  enhomv 
pohatskvte  vrahkvn ; 

6  Mvt  ekvnv  hvmecicat  etvpomen  cem  vlakvket  os; 
momet  mv  pohatskvte  en  nettv,  momet  mehenwetv  ofvn 
Hesaketvmese  en  lieromkvn  kerratskvte  vteken  ec  ofv 
taken  ettvte  etvpomen  ettet  os. 

7  Epeflas,  vtotkv  pum  etohkvlketv  vnokecket,  momet 
ec  ohfvccv  taken  Klist  em  vtotkv  heromat  cem  onayvkvte 
etvpomen ; 

8  Momet  mvt  cem  vnokeckv  take  Puyvfekcv  ofv  ocan 
pum  onayvtet  os. 

9  Heyv  vrahkvn,  pumeu,  mv  nettv  poheyvte  vteken  cem 

emekusapvket ,  koporrenkv  momet  puyvfekcv  nakkerretv 
omvlkv  ofvn  nake  eme  komat  kerretvn  es  ce  fvcfvkvren 
komeyat,  fekkonnekot  cerri  emekusapvkeyet  os; 

10  Mornat  Pucase  vcvkayv  ore  heret,  afvcecickv  omvlkv 
oren  Pallet,  vtotketv  herat  vtekat  ofvn  etten  kayet,  momet 
Hesaketvmese  kerretv  ofvn  cem  okvtvlvkvren ; 

11  Yekcetv  omvlkvn  es  ce  yekcikocen,  en  yekcetv 
rakkat  vcvkvyen,  yvmvsketv  omvlkv,  momet  momis  ko- 
metv  kofunat  oren,  afvcketvt  vpvken ; 

12  Erke,  mv  mekusapvlke  hvyayvke  ofv  vpokat  nake 
ocakan  etencawvlke  toyeyvre  orvke  pu  kayvten  vkvsv- 
maket ; 

13  Mvt  yomucke  en  yekcetvn  a’s  epu’ssikcet,  Eppuce 
em  vnokeckan  em  ohmekketv  ofvn  es  pu  tokwvlvpkvtet 
os ; 

14  Eme  ofvn,  e  catv  eteropotten  pvlken  pu  neskoyc 
tayan,  mvt  kolwvyeckv  enkvpketvt  omen ,  oceyet  os. 

15  Mvt  Hesaketvmese  heckeko  taye  vkaket,  nake  hocac- 
kvte  vtekat  em  enkvteceskv-keckvte  tes ; 

16  Hiyomet  omekv,  mvt  nak  omvlkvn  haliicvtet  os; 
kvlwe  ofv  ocakat,  monkat  ekvnv  oil  ocakat,  nanvke 
heckakat,  monkat  heckvkeko  tayat,  mekkvlke  em  ohli- 
ketv  tis,  monkat  ohfvnkvlke  em  wiketv,  monkat  okmek- 
ketv  ocakat,  monkat  yekcetv  ocakat,  emet  nanvke  omvl¬ 
kvn  kakicen,  eme  vrakkvn  omvlkvt  hocackvtet  os ; 

17  Momen  emet  nanvke  omvlkv  enkomvt  omvtet,  eme 
eteropotten  nanvke  omvlkv  ocaket  os; 

18  Momet  emet  ena  em  ekvt  ot,  mv  ena  mekusvpkv- 
cukot  omen;  vliceckvt  omet,  pvsatkvte  enkvpvken  en- 
kvteceskv  keckvte  tes ;  momat  omvlkv  ofvn  liomaktetvt 
enake  taren. 

19  Fvcketv  omvlkv  eme  ofvt  ocvre  Erken  afvcecievtet 
ok ; 

20  Momen  mvt  Eppuce  em  etohweklepkv  e  catv  etero- 
potten  herkvn  hahyet,  cine  etehoyvnen  nanvke  omvlkvn 
e  en  herkepueckvn  es  ofvcJcvtes  ;  eme  etehoyvnen,  makis , 
nanvke  ekvnv  oh  ocakan,  monkat  nanvke  hvlwe  ofv  ocakan. 

21  Momet  centaken,  vtotketv  holvvvhokat  eteropotten 
vkerrickv  ofv  tvleporvlke  momet  vnrapvlke  hakatskvtet 
o  cstomis, 

22  Hiyomat  elkv  eteropotten  enavpeswv  ena  ofvn  ce 
hvsvthvken,  cem  mvttvkekon,  momet  ehomv  nake  es 
cem  vsehokvke  tayat  cen  sekon  ce  svpvklecetvn  komet , 
ce  tenherkepuecvtet  os ; 

23  Vkvsvmkv  ofvn  yekcen,  momet  nekeyekot  svpak- 
latske  munken,  opunvkv*herv,  mv  pohatskvtet,  momen 
nake  hocackvte  hvlwe  elecv  ocakat  vtekat  ’s em  erke- 
nvkhoyvte,  vne,  Pal  toyvyat  mv  em  erkenvkvn  cv 
hahoyvtet  em  enhonrkvn  em  vkueyecatskekon  omat. 

24  Hiyomat  vm  estemerkv  take  ece  ’rahkv  taken  es  cv 
’stemerkan  es  vc  afvckes,  momet  cv  ’navpeswv  ofvn  Klist 
em  estemerkv  vm  vhoskakan,  em  ena  vrahkvn,  mvt 
mekusvpkv-cukot  omen,  fvcecvyet  os. 

25  Nake  Hesaketvmese  em  ohmelletv  ece  ’rahkv  take 
v’mhoyvte  vcvkvyen,  mv  em  erkenvkvn  cv  hahoyvtes, 
Hesaketvmese  em  opunvkvn  esfvcecaren  ; 

26  Mv  nake  ehkat  oketv  hoyvnakvte,  momet  este 
honvpse  snlke  em  ehkvtet,  mom  is  hiyomat  mekusapvlken 
en  kerkueliocef  os : 

27  Mvn  Hesaketvmeset  heyv  nake  ehkat  en  hvyayvko 
en  rakke  Centilvlke  vpvke  ocan  en  kerkuecetvn  komvtes; 
mvt  ec  ofv  take  Klist,  hvyayvke  em  enlionrkvt  omes : 

28  Mvn  es  erkenaket,  este  omvlkvn  emvcahnet,  hopor- 
renkv  omvlkv  ofvn  este  vtekan  emvhayeyet  os,  Klist 
Cesvs  ofv  temvpoken  este  vtekat  Hesaketvmese  ehomvn 
huericeyvret, 

29  Mv  ohfvccvn  vneu,  rav  vc  ofv  yekcen  vtotkat  em 
vtotketv  vcvkvyen,  yekcen  vcevllit,  vtotkvyet  os. 

SETENTVCKE  II. 

Hiyomet  omekv,  ece  ’rahkv  taken,  momet  Leotesev 
vpokat,  momet  estomomuse  enavpeswv  ofv  cv  turofy 
hecvkekate  vrahkvn  senaoricky  yekce  momvteke  ocvyan 
kerratskvren  komis  ; 

2  Efeketake  vnokeckv  ofv  etelvcvket,  nake  kerretv  en 
kerke  here  esfvckat  oren,  Hesaketvmese,  momet  Erke, 
momet  Klist  enake  ehkat  kerkuecetv  oren,  mahlvpvtkvke 
taren  Jcomit. 

3  Mv  ofvn  hoporrenkv  nakkerretv  tepakat  en  nakockv 
omvlkvt  ehkaket  omes. 

4  Momen  estimvt  cem  vlopvkuecet  ce  mvkerrekaren 
heyvn  makvyet  os. 

5  Hiyomet  omekv,  enavpeswv  ofv  ece  ’pakvko  estomis, 
vc  afvcket  etelilvke  heren  fnllatskan,  momet  cem  vkv- 
svmkv  nekeyihoceko  taye  Klist  ofv  ocan  kecit,  puyvfekcv 
ofvn  ece  ’pakvkvyet  os. 

6  Monkv  Klist  Cesvs  Pucasen  eenakuecatskvte  etvpo- 
men  eme  ofvn  fullvkes; 

7  Eme  ofvn  y  vlonkvn  hayet,  eme  ofvn  ce  hahoyvken,  mo¬ 
met  ce  mvhahoyvte  vcvkvyen,  vkvsvmkv  ofvn  ce  yekciho- 
cen,  mvn  es  ce  fvcfaken,  Hesaketvmesen  vkvsamet  fullvkes. 

8  Klist  vcvkvye  tokon,  este  em  opunvkv  vcvkvye,  mo¬ 
met  yvmv  ekvnv  nake  es  hahoyvte  vcvkvyen,  felasvfe 
momet  vkerretv  ehvperkat  eteropotten  estimvt  ce  hopv- 
nekaren  e  vketecvkes. 

9  Eme  ofvn,  Hesaketvmese  es  em  fvcketv  omvlkvt  ena 
ofvn  liket  omekv. 

10  Momen  Klisty  mv  ohfvnketv  momet  yekcetv  omvlkv 
ekvt  omat  ofvn  temvpoket  omatskes; 

1 1  Mo  met  eme  ofvu  mv  svkvsvmsiskv  enke  es  hakoyvte 
tokon  es  ce  svkvrasiskvket  os,  Klist  en  svkvmsiskv  etero- 
potten  enavpeswv  en  naorketv  enan  ern  vkueyatsket 
omen : 

12  Eme  vpvken  paptesvm  ofvn  ce  herihocen,  mv  ofvu 
Hesaketvmese,  mv  emen  elkv  a  en  kvwapvtet  em  vtot- 
ketv  vkvsvmkv  eteropotten  eme  vpvken  akvwapkats- 
kvtet  os. 

13  Momen  cemet,  cen  naorketv  mo  met  ce  ’navpeswv 
svkvmsiskv  tokat  ofvn  ce  pvsatkvkvten  cen  naorketvn  cen 
kvpakihcet,  eme  vpvken  ce  wenahuecvkvtet  os. 

14  Momet  nanvke  epu’nrvpe  melhoyvte  ocakvte  en 
hoccickv,  mvt  epu’nrvpet  omvten,  vslehcet,  mvn  vkueyet, 
em  etohweklepkvn  svrahvtes. 

15  Momet  ohfvnketv  momet  yekcetv  ocakan  hopahnet, 
heckv  heren  nakheckvn  es  hayet,  mv  ofvn  olifvnkvtes. 

16  Monkv  hompetv,  monkat  esketv,  monk  at  nettv  vcake 
olifvccvn,  monkat  livresse  mucvsat,  monkat  fekvpkv  nettv 
take  olifvccvn  estimvt  ec  olifvccehcvkats : 

17  Mvt  nanvke  taranat  em  vpettet  os;  momis  enat 
Klist  enake^’s. 

18  Estimvt  mv  nanvke  hecekaten  eceyet,  momet  em 
vkerrickv  enavpeswv  omat  ehvperkvn  es  ekvsamat, 

19  Momet  Ekv,  mv  enkvpvken  ena  hvmkvt  etekkekv 
momet  eswvnakv  eteropotten,  etelvcet  momet  yekcihocet 
omen,  Hesaketvmese  era  ohvtvlvketvn  es  ohvtvlakat,  mv 
Ekvn  hvlvtekot,  eme  komat  ekvncvpueckv  momet  ence- 
Ivlke  vrakkueckv  eteropotten  cem  feketvn  ce  ’konah- 
hvkates, 

20  Monkv  yvmv  ekvnv  nanvke  es  haboyvte  aenkvpvken 
Klist  vpvken  ce  pvsatkvtet  on  omat, 

21  Estomaten  ekvnvn  vpokatske  omet,  nanvke  melhoyvte, 
mv  ’se  vfvshotof,  omvlkv  hopvnkvkvranat,  em  apohicet, 

este  em  vhakv,  momet  nanvke  estet  mvhayakan  vcvkvyen 
fuliatske  haks  ? 

22  Vcelakekot,  lasekot,  celahyatskvs ; 

23  Mehenwvn  mv  nanvke,  enavpeswvn  afycecickvn, 
vrakketv  mahhe  ofv  tokon,  erne  komat  mekusvpkv, 
ekvncvpueckv,  momet  ena  heren  vfvstekat  ofvn  hopor- 
renkv  en  heckvn  ocaket  os. 

SETENTVCKE  III. 

Money  Klist  vpvket  akvwapkatskvtet  on  omat,  mv 
nanvke  hvlwe  min,  Klist  Hesaketvmese  em  akvpervn 
likat  ocakan  liopoyvkes. 

2  Nanvke  yvmv  ekvnv  oh  ocakat  tokon,  mv  hvlwe 
ocakan  vnokeevkes. 

3  Ce  pvsatkvket  on,  cen  hesaketvt  Hesaketvmese  ofvn 
Klist  vpvken  ehket  ocet  omekv. 

4  Klist  pun  hesaketvt  e  hecicof,  momof  centakeu  hvya- 
yvke  ofvn  vpakatsken  ce  hechoyvkvres. 

5  Monkv  ce’nalvcce  yvmv  ekvnv  ocakan  ehvperkuecvkes, 
hoktarkvn,  hvsvtketv-tokan,  vkerriekv  herekan,  eyackv 
holwakan  momet  vleskvpkv,  mvt  nakvhake  mekusvpkvt 
omes. 

6  Mv  nanvke  vrahkvn  Hesaketvmese  en  cvpvkket 
apohickv  toko  en  hopuetaken  oh  vlaket  os  : 

Mv  ofv  centakeu  yvkapatskvte  ocet  os,  mv  ofvn 
fullatskof. 

8  Momis  hiyomat  heyv  nanvke  omvlkvn,  cvpvkketvn, 
homeckvn,  holwvyeckvn,  Hesaketvmese  vtvkleckvn, 
momet  opunvkv  holwakan  ce  cukwv  asossen  vpvlvtvkes. 

9  Ete’n  lvkisatskvs,  este  vculan  en  nakvfvstetvn  vpvken 
etvn  ocet, 

10  Jfiste  mucvsat  mv  hayvte  vhakat  vcvkvyen  nakkerretv 
ofvn  mucvsehocvten  vccatskvtet  omekv. 

11  Mvn  Klekvlket  mo  met  Cusvlket  sekon,  svkvmsiskv 
monkat  svkvmsiskv  tokat  sekon ,  Papelevlke,  Serevlke, 
svlvfke,  pucassekat  esyomat  sekon ,  mom  is  Klist  omvlkv 
ofvt,  omvlkv 

12  Monkv,  Hesaketvmese  enhopoyvte  herake  momet 
vnokeckvke  omen,  envcofv  merrakusen,  keromkv,  vker- 
rickv  kvncapan,  eyasketvn,  momet  momis  kometv  hofunan 
vccvkes ; 

13  Momis  kometvn  ete’m  ocet,  momen,  este  estimv 
vnrvpen  naken  ocen  omat,  ete’m  merret  omvkes ;  Klist 
cen  kvpvyecicvkvte  etvpomen  momecvkes, 

14  Momet  heyv  nanvke  omvlkv  semuntalat  vnokeckvn 
vccvkes ,  mvt  temvpoketv  es  em  wvnakvt  omes. 

15  Momen  Hesaketvmese  en  kerkvt,  mvn  ena  hvmkuse 
ofv  ec  oh  hueKliokvkat,  ce  feke  take  ofvn  mekkekvs ; 
momen  Hesaketvmesen  vkvsvmkvn  emvkes. 

16  Klist  em  opunvkvt  esfvcken,  hoporrenkv  omvlkv 
ofvn,  ec  ofv  taken  likekvs;.  yvhiketv,  vkvsvmkv-yvhiketv, 
momet  puyvfekcv  ohfvccv  yvhiketvn  ’sete’m  mvhayet, 
momet  ’sete’m  vcahnet,  vkvsvmkvt  ce  feke  take  vpiken 
Hesaketvmesen  vyvhikvkes. 

17  Momen  nake  estomis,  opunvkv  monkat  nakcelakv 
ofvn,  momecatskat,  omvlkvn  Pncase  Cesvs  e  hocefkv  ofvn 
momecvkes,  mv  eteropotten  Hesaketvmesen,  momet 
Erken  vkvsamet. 

18  Hoktvke  toyatskat,  ce  ’lietake  em  apoliicet  omvkes, 
Pucase  ofv  momvre  herat  vcvkvyen. 

19  Hunvntake  toyatskat,  ce  ’liiwv  taken  vnokecet,  en- 
homehcatskvs. 

20  Hopuetake,  nanvke  omvlkv  ofvn  ce’ckvlken  em 
apohievkes,  heyvt  Pucasen  hereu  afvcecicet  ok’. 

21  Erkvlke,  cen  hopuetaken  cvpvkhokikcatskvs,  enbonr- 
kvt  en  sumkvkekaren. 

22  Vtotkvlke  toyatskat,  nanvke  omvlkv  ofvn  enavpeswv 
vcvkvye  ce  pucasvlken  era  apohicvkes ;  renakv  vtotketv 
tokon,  este  afvcecicvlke  omekot;  momis  ce  feke  take  era 
mehenwetv  ofvn  Hesaketvmesen  era  penkalet: 

23  Momet  nake  estorais  momecatskat,  efeke  vtet,  este 
tokon,  Pucasen  era  momece  omet  momecvkes ; 

24  Nake  epucashoyvranan  em  feketvn  Pucaset  ce’mvra- 
nvken  kerret ;  Pacase  Klist  em  vtotkatskekv. 

25  Momis  estimvt  naken  esten  em  vhopanat,  mv  vho- 
panvte  vcvkvyen  en  heckvres ;  momen  este  etemetueckvt 
sekot  os. 

SETENTVCKE  IV. 

Pucasvlke  toyatskat,  nake  fvccan  momet  momvre  heran 
cem  vtotkvlken  emvkes ;  cemetakeu  hvlwe  ofvn  Pucasen 
ocatskat  kerret. 

2  Mekusvpkv  ofvn  vpeye  mahvkes,  momet  mata  ofvn 
vketecet,  Hesaketvmesen  vkvsvmvkes ; 

3  Momen  pumeu  pum  emekusapet,  opunvyetv  vhauken 
Hesaketvmeset  pun  hvwecvren,  Klist  en  nake  ehkat,  mv 
vrahkvn  svlvfkuehocat  toyvyat,  kerkuecaren ; 

4  Opunvyar  tayat  vcvkvyen  kerken  hayaren. 

5  Mv  lvpvtke  svpvklat  olifvccvn  e  hoporrenicet  fullvkes, 
oketvn  nesaket. 

6  Heromkvt  cem  opunvkv  taken  estofis  vpvkekvs, 
okcvnwvn  es  cvmpet  omen,  estomen  este  estomis  mo¬ 
mvre  lieren  em  vyoposkatske  tayan  kerratskvren. 

V  Momen  nake  vc  olifvccv  ocakat  omvlkvn  Tekekvs, 
tecakkvte  vnokecke,  momet  vtotkv  hero  me,  momet  Pu- 
case  ofv  vtotkv  vm  etohkvlketvt  cen  kerkuecvkvres ; 

8  Mv  vrahkvn,  ce  ’stomvkat  kerrvren,  momet  ce  feke 
taken  mahlvpvtvren,  mvn  cem  vtotvkvyvnks, 

9  Momet  vpvken  Onesemvs,  cem  etohkvlketv  take  hvm- 
kat,  tecakkvte  herome  momet  vnokecken  vtotvyvnks. 

Mvt  nanvke  yvmv  momehocat  omvlkvn  cen  kerkuecv- 
kvres. 

10  Elestakvs  vc  vpake  svlvfkat  ece  ’sekakes,  mo  met 
Makvs,  Panepvs  e  wvnwv  e’chuswvt,  (mv  olifvccv  nanvke 
ce  kihocvkvtet;  cem  vlakvken  omat,  evpvyvkes ;) 

11  Hvtvm  Cesvs,  mv  Cvstvs  kihocat;  heyvt  svkvmsis- 
kvlket  omakes.  Heyv  tvlkuset,  Hesakctvmese  em  ohmek- 
ketv  ohfvccv  vtotkvlke  vm  etohkvlketvt,  mv  v’mahlvpvt- 
ketvt  omakvtet  omalces . 

12  Cem  etohkvllcetv  take  hvmkat,  Klist  em  vtotkv, 
Epeflas,  estofis  ece  ’rahkv  taken  mekusvpkv  ofvrn  yekcen 
cem  vtotkvket,  Hesaketvmese  nake  komat  omvlkv  ofvn 
temvpoke  momet  lieren  halioyet  svpaklatskvren  emeku - 
sapet  ece  ’sekaket  os. 

13  Hiyomet  ornekv,  a  en  kerris,  centake  cem  ocvlcet, 
momet  Leotesev  vpokat,  momet  Hielapoles  vpokat  vno- 
keckv  rakken  em  ocvket  os. 

14  Luk  heleshayv  vnokeckat,  Teravs  tcpakat  ece  ’seka¬ 
ket  os. 

15  Tecakkvte  Leotesev  vpokan,  momet  Nemfan,  momet 
mekusvpkv  cuko  en  cuko  ofv  ocan  vsekvkes. 

16  Momet  heyv  cokvn  cem  etenrvwv  taken  ohonahoh- 
yof,  Leotesevlke  em  mekusvpkv-cuko  ofvn  onahoyvren, 
momet  coJcv  Leotesev  atan  cemeu  ohonayatskvren  vhecv- 
kvtcvs. 

17  Momet  Akepvn,  Mv  vtotketv  Pucase  ofv  cen  hec- 
kvten  vkctecvs,  fvcecetskvret,  kicvkvtcvs. 

18  Pal  toyvyat  cv’nke  eteropotten  vseketv^s.  Yn  svlvf- 
ketvn  vkerricvkes.  Heromkvt  ece  ’pakvkekvs.  Emen. 

f  Pal  Lomen  liket  hoecihcen,  Onesemvs,  Tekekvs  tepakat  Kola- 
svlken  ’sem  vhoyvtes. 


COKV  ENHVTECESKY  YPASTEL  PAL 


RESYLONXKYLKE  OHTOTVTE. 


SETENTVCKE  I. 

Pal,  Selfenvs,  Temorevs  esyomeyat  Kesvlonikvlke  em 
mekusvpkv-cuko,  mv  Erke  Hesaketvmese  momet  Pucase 
Cesvs  Klist  ofv  ocan  oil toteyet  os ;  Heromkv  momet 
herkv  Hesaketvmese  Pu’rke  momet  Pucase  Cesvs  Klist 
aenkvpvket  ece  ’pakvkekvs. 

2  Pum  mekusvpkv  ofvn  ce  hocefhuecet,  omvlkatskat 
ece  ’rahkv  taken  estofis  Hesaketvmesen  vkvsameyet  os; 

3  Momet  fekhonnekot  cem  vkvsvmkv  em  vtotketvn, 
momet  senaorickv  vnokeckvt  omecicen,  momet  pu  Pu¬ 
case  Cesvs  Klist  ofv  enhonrkv  em  momis-kometvn,  Hesa¬ 
ketvmese  momet  Pu’rke  ehomv  ocatskan  vkerrieet : 

4  Momet,  tecakkvte  vnokeckatskat,  Hesaketvmeset  ce’n- 
hopoyvkvten  kerret. 

5  Pum  opunvkv-hervt,  opunvkv  ofv  tvlkekon,  momis 
yekcetv  ofvu,  momet  Puyvfekcv  Vcakat  ofvn  momen 
enhonrkv  esfvekat  ofvn  cem  vlakvkvtet  ok’,  pnmet  ece 
’rahkv  taken  hunvntalce  estomvket  ece  ’pakvket  omeyvten 
kerratskekv. 

6  Momen  centaket,  estemerkv  rakke,  momet  Puyvfekcv 
Ycakat  em  afvcketv  ofvn  opunvkvn  eset,  epu  ’cvkfullvlke, 
momet  Pucase  vcvkfullvlke  hakatskvtes : 

7  Momat  Masetonev  Ekiv  tepakat  ofv  vpoke  vkvsamvlke 
omvlkvn  em  evhopakvt  omatskvtes. 

8  Hiyomet  omekv,  centake  avtet  Pucase  em  opunvkvt 
Masetonev  Ekiv  tepakat  ofv  tvlken  pohkekates ;  mo  mis 
estvmv  estomis  vkvsvmkv  Hesaketvmese  ohfvccv  ocatskat 
hvmecicvtet  os  ;  momat  naken  makekis  tayes. 

9  Hiyomet  omekv,  ep  ohfvccv  ye’s  cen  ceyetv  take 
estomen  oceyvten,  momet  estomen  nak  vhakakat  enkv- 
pahket,  Hesaketvmesen  a  oh  fulotecet,  Hesaketvmese 
wenake  momet  mehenwat  em  vtotketvn  hornet^ 

10  Momet  E’ppuce  hvlwe  vten,  mv  pvsatkvte  aenkvpv- 
ken  kvwapvte,  mvt  Cesvt  o?nen1  mv  cvpvkketv  vlvkvranat 
enkvpvken  pu  hesahuecvten  mehaketvn  Jcomatsken  eme 
raahusat  ep  oh  kerkuecaket  os, 

SETENTVCKE  II. 

Tecakkvte  toyatskat,  ye’s  cen  ceyeyvkeyvte  ehvperkvt 
omekaten  ceme  mahusat  kerratskekv. 

2  Momis  kerratskes,  mv  ’renhomvn  Felepi  tvlofvn  pu 
’stemerrihocet,  vlesketv  vpvken  pu  celahoyvte  hoyanof, 
Hesaketvmese  em  opunvkv-hervn,  etenrvpkv  sulken  es 
ce  tempunayvkeyvret,  pun  Hesaketvmese  ofvn  pu  fek- 
hvmke  tales. 

3  Veahneyvtet  mvkerretv  ofv,  monkat  hvsvtketv  tokat 
ofv,  monkat  ehosickv  ofv  tokatet  ok’. 

4  Momis,  Opunvkv-hervn  em  wihokvre  heretv  oricakes, 
Hesaketvmeset  pu  komvte  vcvkvyen  opunahoyeyet  os ; 
esten  afvckvkueeeyat  omekon,  momis  Hesaketvmese,  pu 
feke  take  eskerran  afvcecicet. 

5  Hiyomet  omekv,  cemet  kerratskes,  ece  ’kvsamet 
mvkerret  cem  punayvkeyvte  sekos,  momet  vleskvpkv 
seokepkvn  hayet  omeJcates ;  Hesaketvmeset  akerrvt  omes. 

6  Momet  Klist  em  vpastelvlket  omet,  este  en  honnicv- 
keyvre  pum  etektvnkvtet  o  estomis,  estet,  centake,  mon¬ 
kat  este  vpvlwvt  vkvsvmkvn  pu’mvkvren  hopoyekates, 

1 ?  Momis  hopuetakuce  vheeicv  en  hopuetake  vhecice 
etvpomen  cem  etenrvwv  taken  yvmaskuseyvtes. 

8  Monky  ece  ’nokecet  ce  yacekv,  Hesaketvmese  ern 
opunvky-herv  tvlket  omekon,  momis  pnm  puyvfekcv 
mahusat  tis  cc’metv  pu  metetakvket  omvtes,  pum  vno- 
keckat  omatskekv. 

9  Tecakkvte  toyatskat,  pum  vtotketv  hotoskv  tepakan 
vkerricatskeky ;  nettv  neren  vtotket,  hvmkusatskis  cen 
honnicvkekaret,  Hesaketvmese  em  opunvkv-hervn  cem 
erkenakvkeyvtet  ok’. 

10  Ykysamatskat  cem  etenrvwv  taken  estomen  hvsvtken, 
momet  fvccen,  momet  pum  mvttekot  fulleyvte  ohfvccvn 
centake  akerrvlket  omatskes ,  raomen  Hesaketvmese#. 

11  Momen  estomen  Hesaketvmese  mv  em  ohmekketv 
momet  livyayvke  ohfvccvn  ce’nhuehkvkvte  ehomvn  heren 
fullatskvren, 

12  Erket  en  hopuetake  momecat  omen  omvlkatskan  cem 
vcahnet  ce  mahlvpatet,  akerreyvten  kerratsket  os. 

13  Momen  heyv  vrahkvn  fekhonnekot  Hesaketvmesen 
vkvsamvyet  os,  Hesaketvmese  em  opunvkvn  cen  kerkue- 
cvkeyvten  eenakuecatskof,  este  em  opunvkv  omekon, 
momis  mehenwusen  Hesaketvmese  em  opunvkvt  omen, 
mv  yekcen  ec  ofv  taken  vtotkat  omen  eenakuecatskvtet 
ok. 

14  Iliyomet  omekv,  tecakkvte  toyatskat,  mekusvpkv- 
cuko  Cesvs  Klist  ofv  Cutev  ocakan  vcvkfullvlke  hakats- 
kvtes ;  mv  mekusvpkv-cuko  Cusvlket  estemerrvkuecvte 
omen  cem  etvlofvlket  nake  matvpomakan  es  ce  ’stemer- 
rvkuecakvtet  ok. 

15  Mv  Cusvlket  Pucase  Cesvn,  momet  erne  mahusat 
em  owalvlken  pvsvtaket,  epu’ssecakvtes ;  momet  Hesa¬ 
ketvmesen  afvcecicekot,  este  omvlkvn  vnrvpaket  os. 

16  Centilvlke,  hesahokvren,  em  punayeyvren  pum  vse- 

haket  os,  mo  mat  estofis  en  holwvyeckvn  fvcecvkvres ; 
cvpvkketv  esfvckuset  oh  vlvkaket  omekv. 

17  Momis  pume,  tecakkvte  toyatskat,  efeke  ofv  tokon, 
ena  tvlkuse  ofvn  oketv  kocuknusen  ce’nkvpvken  epu 
’kuehoyvte  tis,  ce  turofv  taken  hecetvn  pu  yace  heret, 
yekcen  vcevlleyvtes. 

18  Monkv  vhvmkvn  momct  vhokkolvn  cem  vlvketvn 
komeyvtes,  yne,  Pal  okis;  momis  Setvnet  pu  mvnvtte- 
cvtes. 

19  Hiyomet  omeky,  pum  enhonrkv,  monkat  afycketv, 
monkat  afvckety  en  kvpotokv  vcakat  naket  my  te  ?  Pu 
Pucase  Cesvs  Klist  ehomv  svpalclat,  em  vlvketv  omof, 
centake  mv  toyatskeko  haks  ? 

20  Centake  pum  vrakketv  momet  afycketv  toyatskekv. 

SETENTVCKE  III. 

Monkv  ohvtvlaken  kvwapeko  tayof,  Pwntvlkusen  Arens 
tvlofvn  pu  wihokan  heres,  komeyvtes  ; 

2  Momet  Temorevs  tecakkeyvte,  Ilesaketvmese  em 
erkenvkv,  momet  pum  etohkvlketv  Klist  em  opunvkv- 
herv  ofv  vtotkvn  vtoteyvtes,  ce  yekcvkuecet,  cem  vkv- 
svmkv  take  ohfvccvn  ce  mahivpvtvkvren : 

3  Heyv  estemerkvt  estimvn  nekeyicvkekaren,  heyv 
nanvken  pum  wihokvtet  omen  ceme  mahus at  kerrats- 
keky. 

4  Mehenwusen,  ece  ’pvkakeyof,  Pu  ’stemerrihocvres, 
homvn  ce  kicvkeyvtet  ok;  momvte  mahusan,  momen 
mvn  kerratskes. 

5  Heyvt  omecicen,  ohvtvlaken  kvwvpvko  tayof,  cem 
vkvsvmkv  taken  kerretvn  Jcomit  vtotvyvtes,  Estome  witat, 
vnrapvt  es  ce  keriyvken,  pum  vtotketvt  ehvperke  witefe, 
komit. 

6  Momis  hiyomat  Temorevs  vpokatskan  vtet  pum  via- 

ket,  cem  vkvsvmkv  vnokeckv  tepakat  ohfvccvn,  momct 
estofis  heren  epu  ’kerricet,  ce  hecetv  take  pu  yace  herat 
etvpornen  pu  heeetvn  komatskat,  heyv  opunvkv  heran  es 
pum  vlakof; 

7  Mv  vrahkvn,  tecakkvte  toyatskat,  cem  vkvsvmkv 
taket  omecicen,  pum  estemerkv  enkusvpketv  tepakat 
omvlkv  ofvn  ec  ohfvccv  taken  pu  malilvpvtkvtes : 

8  Uiyomet  omekv,  Pucase  ofvn  yekcen  svpaklatsken 
omat,  hiyomat  hesaliokeyet  os. 

9  Hiyomet  omekv,  afvcketv  pun  Hesaketvmese  eliomvn 
ece  ’ralikv  taken  es  epu  ’fackat  vrahkvn  vkvsvmkv  esto- 
men  Hesaketvmesen  livtvm  emeye  taye  haks? 

10  Momet  ce  turofv  taken  hecet,  cem  vkvsvmkv  take 
orice  maliekan  esfvceceyvren  neren  nettvn  tayen  cem 
emekusapeyet  os. 

11  Tokvs,  Hesaketvmese  mahusat,  momet  Purke, 
momet  pu  Pucase  Cesvs  Klist  pum  vyetv  ec  orvken 
mellekvs. 

12  Momen  Pucaset  vnokeckv  ete’m  ocet ,  momet  este  eti 
em  ocatskat  ohvtvlaket  mvn  es  fvcfvket  omatskvren  ce 
liayvkekvs,  pumet  ec  ohfvccv  take  omeyat  etvpornen : 

13  Momat,  pu  Pucase  Cesvs  Klist,  em  mekusapvlke 
omvlkvt  vpvkaken,  em  vlvketv  omof,  Hesaketvmese 
Pu’rke  tat  ehomvn  ce  feke  taken  hvsvtketv  ofvn  em 
mvttvkekon  yekcvkuecvres. 

*  SETENTYCKE  IV.' 

Monky  ohvtvlakat,  tecakkvte  toyatskat,  estomen  fullet, 
Hesaketvmesen  afvcecicvranatskat  cen  kerkuecvkeyvtc 
etvpornen  ohvtvlaket  vpeyatskvren  cem  ’pohepet,  Pucase 
Cesvs  ofvn  cem  vcahneyet  os. 

2  Mv  vhakv  Pucase  Cesvs  eteropotten  ce’mvkeyvten 
kerratskekv. 

8  Hesaketvmese  nake  komat  keyvt  omekv,  hvsvtketvn 
ocet,  hoktarkvn  e  enkvpvyecicatskvren  : 

4  Momet  omvlkatskat  estomen  en  nakvcvnkv  hvsvtketv 
vrakketv  tepakat  ofvn  ocatske  tayat  kerratskvren, 

5  Centilvlke  Hesaketvmesen  kerrvkekat  en  nakvcvnkv 
enavpeswv  em  eyackv  ofvn  ocakat  omekot ; 

6  Estimvt  estemvkerret,  nake  estomis  ohfvccvn  etecak- 
kvten  fvccekon  naken  vkonabekaren ;  mv  omakat  oravlkv 
Pucase  em  pvlecvt  omekv,  liomvu  cem  onayet,  cen 
kerkuecvkeyvte  etvpomen. 

7  Hesaketvmeset  bvsvtketv  tokan  pubibuehkekatet  ok, 
momis  hvsvtketv  min . 

8  Monkv  estit  vliepakat,  este  tokon,  momis  Hesake- 
tvmese,  mv  em  Puyvfekcv  Ycakat  puhnvten  vhepaket  os. 

9  Momis  vnokeckv  etecakkakvte  ete’m  ocvranat  ohfvccvn 
cen  hoccicvkvkis  tetayes,  centake  mahusat  ete’nokecv- 
ranatsken  Hesaketvmeset  ce  mvhayvket  omekv. 

10  Momen  mehenwvn  tecakkakvte  Masetonev  vpokat 
ohfvccvn  mvn  momecatsket  os ;  momis  tecakkvte  toyats- 
kat,  ohvtvlaket  vpeyatskvren ; 

11  Momet  mahlvpvtket  fulletvn  komet,  cen  nakcelakv 
mahusan  vfastet,  momet  ce  kicvkeyvte  vcvkvyen  ce’nke 
take  mahusan  es  vtotkatskvren  ce’nkusapvkeyet  os. 

12  Momat  mv  en  lvpvtke  sehokat  ohfvccvn  fvccvn  fu.llet, 
naken  cen  kusvpkvkekares. 

18  Momis,  tecakkvte  toyatskat,  mv  nocicat  ohfvccvn 
naken  kerrekot,  vpvltake  mv  enhonrkvn  ocvkekat  omen 
feknokket  omatskvren  komvkos. 

14  Hiyomet  omekv,  Cesvs  ehlet  akvwvpkvten  vkvsamen 
omat,  matvpomen  mv  Cesvs  ofvn  nocicat  Hesaketvmeset 
erne  vpvken  svlvkvres. 

15  Hiyomet  omekv,  Pucase  era  opunvkv  eteropotten 
heyvn  ce  kicvkeyet  os,  Pumet  Pucase  vlvkvranan  vteken 

hesahoket  fekhonne  emunkat  rav  nocicat  ebomvn  vpeh- 
yekos. 

16  Pacase  mahusat,  huehketvt  pohJcen,  momet  akencelv 
en  bake,  momet  Hesaketvmese  em  pofketvt  haken, 
hvlwan  ahvtvpkvret  ok;  momen  Klist  ofvn  pvsatkvtet 
homvn  akvwvpkvkvres. 

17  Momof  pumet,  wenahoket  vpokeye  emunkat,  mv 
vpvken  vholoce  ofvn  a  pu  cvwhoyvres,  hotvle  ofvn 
Pucasen  vnrapeyvren,  momet  momen  Pucasen  estofis 
vpakeyvres. 

18  Monkv  heyv  opunvkvn  ’setemahlvpvtvkes. 

SETENTVCKE  Y. 

Momis,  tecakkvte  toyatskat,  oketv  momet  pum  etektvnke 
ocakat  ohfvccvn  cen  hoccicvkvkis  tetayes. 

2  Nere  horkopv  vlakat  omen  Pucase  en  nettvt  vlaket 
omat  centake  mahusat  kerratskekv. 

3  Hiyomet  omekv,  Mablvpvtketv  momet  herkvt  oces , 
makakof,  hokte  estuce  heckuecvranat  en  nokket  vyvk- 
hvmkvn  em  vlakat  etvpomen  sumketvt  oh  vlvkvres, 
momen  mvnvttvkepekares. 

4  Momis,  tecakkvte  toyatskat,  centaket  yomuckofvn 
vpokatskekos,  mv  nettvt  horkopv  omet  ce  cakkvren. 

5  Omvlkatskat  hvyayvke  en  hopuetake,  momet  nettv  en 
hopuetake  toyatskes :  pumet  nere,  monkat  yomucke 
enake  toyekos. 

6  Monkv  eti  nocicakat  omekot,  vketecet,  pu  mahlvpat- 
kuset  omekvs. 

7  Mv  nocicakat  neren  nocicaken,  mv  hacakat  neren 
hacaket  omekv. 

8  Momis  pumet,  nettv  enake  toyeyat,  pu  mahlvpatkuset, 
vkvsvmkv  vnokeckv  tepakat  sevrvnakvn,  momet  sekvpv- 
tokvn  vhesaketv  enlionrkvn  accet  omvkeres. 

9  Hesaketvmeset  cvpvkketv  tokon,  pu  Pucase  Cesvs 
Klist  eteropotten  vhesaketvn  heckuecey  vren  pum  mellvtet 
ok’. 

10  Mvt  epu  ’ralikvn  elvtes,  vlionecct  monkat  nocicet  o 
estomis,  wenaboket  tohkvlket  vpakeyvren. 

11  Monkv  etemablvpatet,  teyekcvkuecvkes,  ray  rao- 
matskat  etvpomen. 

12  Momen,  tecakkvte  toyatskat,  rav  ece  ’pvkaket  vtotket, 
Pucase  ofyn  ec  obfvnket  cem  vcahnakan  kerret, 

13  Em  vtotketv  vrabkvn  vnokeckv  ofvn  heren  vrak- 
kuecatskvren  ce’nknsapvkeyet  os.  Momen  tenherket 
vpokvkes. 

14  Momen,  tecakkvte  toyatskat,  ekvyekcakan  era  vseliet, 
vkerrickv  ofv  yekcvkekan  mablvpatet,  yekcvkekan  yekcen 
svpaklecet,  este  omvlkv  obfvccvn  hofunen  momis  ko¬ 
ra  vkes. 

15  Estiravt  holwakan  bolwakat  vyoposken  este  em 
pvlecekaren  vketecvkes,  raomet  ceme  mabusat  cem 
etenrvwv  taken  este  omvlkv  esyomat  obfvccvn  nake 
beran  estofis  vcvkvpeyvkvtcvs. 

16  Estofis  afvckvkvtcvs. 

17  Fekhonnekot  em eku sap vkvtc vs. 

18  Nake  omvlkv  ofvn  Hesaketvmesen  vkvsvmvkes,  Klist 
Cesvs  ofvn  Hesaketvmeset  nake  ec  obfvccv  take  komat 
heyvt  omekv. 

19  Puyvfekcv  Her  an  vslebcatskvs. 

20  Nake  owalvkboyvten  ehvperkuebcatskvs. 

21  Nanvke  omvlkvn  eskerret,  nake  beran  yekcen 
bvlvtvkes. 

22  Nak  holwvke  en  heckv  omvlkvn  e  em  vsebvkes. 

23  Momen  herkv  en  Hesaketvmese  mabusat  esfvcken  ce 
hvsvtliicvkekvs ;  momen  pu  Pucase  Cesvs  Klist  em 
vlvketv  vteken,  cem  puyvfekcv  omvlkv,  cem  vkerrickv 

take,  momet  ce* na  emmvttvkekon  vcvyehocate !  Jcomit , 
Hesaicetvmesen  emekusapis. 

24  Mv  ce’nhuehkvkat  lieromet  os,  rav  momecvrane 
tvlket  omat. 

25  Tecakkvte  toyatskat,  pum  emekusvpvkes. 

26  Tecakkvte  omvlkvn  vfvnketv  vcakan  es  vsekvkes. 

27  Heyy  cokvn  tecakkvte  vcacakat  omvlkv  em  oho- 
nayvkhoyvren,  Pucase  ofvn  yekcen  ce  kicvkis. 

28  Pucase  Cesvs  Klist  en  heromkvt  ece  ’pakvkekvs. 
Emen. 

1  Cokv  Resvlonikvlke  enhvteceskvn  em  vtotet  Arens  tvlofvn 
hoccihocvtet  omes. 


COKY  PAL 


RESVLONIKYLKE  OHTOTVTE 
SYHOKKOLAT. 


SETENTVCKE  I. 

Pal,  Selfenvs,  Temorevs  esyomat  Resvlonikvlke  em 
mekusvpkv-cuko  Hesaketvmese  Pu’rke  mo  met  Pucase 
Cesvs  Klist  ofv  ocan  oh toteyat : 

2  Heromkv  momet  herkv  Hesaketvmese  Pu’rke  mo  met 
Pucase  Cesvs  Klist  aenkvpvket  ece  ’pakvkekvs. 

3  Tecakkvte  toyatskat,  momvre  heret  omen,  ece  ’rahkv 
taken  estofis  Hesaketvmesen  vkvsvmvraneyat  tvlkuses, 
cem  vkvsvmkv  taket  tayen  ohvtvlaket  omen,  omvlkatskat 
vnokeckv  esfvcken  ete’m  ocatsket  omekv : 

4  Momet  on,  pume  mahusat,  ece’ssehocan  momet  este- 
merketv  kvwapatskat  omvlkv  ofvn  cem  momis  kometv 
vkvsvmkv  tepakat  vrahkvn  Hesaketvmese  em  mekusvpkv- 
cuko  ocakat  ofvn  cc  ohfvccv  taken  ’sekvsameyet  os : 

5  Mvt  Hesaketvmese  em  ohfvcceckv  fvccat  eskerkv 
lieckuset  os,  mom  at  Hesaketvmese  em  ohmekketv,  mv 
vrahkv  ce’stemerkakat  en  heckvkvre  heretv  orices,  ce 
komhoy  vkvres : 

6  Hiyomet .  omekv,  Hesaketvmese  mv  ece’ssecakan  este- 
merkvn  ’sem  pvlecvkcpvret  fvccvt  omes : 

7  Momet,  Pucase  Cesvs,  sutvn  ahvtapket,  em  encelvlke 
yekcakat  vpvkaken, 

8  Mv  Hesaketvmesen  kerrvkekot,  pu  Pucase  Cesvs  Klist 

em  opunvkv-herv  vpohicvkekat  totkv  fenke  ofvn  em 
pvlecvkepof,  ceme  ce  naoriliocan  vyoposken  fekvpkvn  epu 
’pvkaken  ce’mvkat  fvccvt  os. 

9  Mv  nettv  Pucaset  vlakof,  em  mekusapvlke  ofvn  vrak- 
kuehocvren,  momen  vkvsvmakat  omvlkvt,  estomahes, 
komvkvren,  (pun  kerkueckv  cem  etenrvwv  taken  vkvsvm- 
hoyvtet  ok’,) 

10  Mv  apohicvkekaten  erne  likan  enkvpvken,  momet  en 
yekce  en  livyayvke  enkvpvken  estemerkv  meynksv-sekon 
es  estemerrvkuehocvres. 

11  Monkv  estofis  cem  emekusapvket  pun  Hesaketvmeset, 
heyv  enhuehhokan  heretv  orices  ce  komet,  en  heretv  en 
kometv  herat  omvlkvn,  momet  vkvsvmkv  em  vtotketvn 
yekcetvn  esfvcecvren  emekusapeyet  os. 

12  Momat  pun  Ilesaketvmese  momet  Pucase  Cesvs 
Klist  en  heromkv  vcvkvyen  ec  ofv  taken  pu  Pucase  Cesvs 
Klist  e  hocefkvn  vrakkuehocen,  erne  ofvn  centakeu  ece 
\akkuehocvlcvren . 

SETENTVCKE  II. 

Momen,  tecakkvte  toyatskat,  pu  Pucase  Cesvs  em  vlv- 
ketv  omecicen,  momet  mvn  em  vtelokeyat  omecicen , 

2  Puyvfekcv  eteropotten,  monkat  vm  opunvkv  etero- 
potten,  monkat  cokv  vtoteyvte  oman  eteropotten,  Klist 
en  nettvt  vwoluses,  komet,  cem  vkerrickv  ofvn  ce  naori- 
liocen,  ce  feknokhokekaren  ce’nkusapvkeyet  os. 

3  Estome  estomis  estimvt  ce  mvkeriyvkats  ;  ekomvn 
yupvklvtketv  ocen,  mv  naorketv  hunvnwv,  estemerketv 
e’ppucet  heckeko  vtekat,  mv  nettvt  vlvkekaret  ok’. 

4  Mvt  nake  omvlkv  Hesaketvmese  kihocan,  monkat 
vrakkueliocan  vnrapet,  senhvlwen  e  hvlwecet  os ;  momat 
Hesaketvmese  omet,  Hesaketvmese  en  cuko-vcakat  ofvn 
liket,  Hesaketvmese  toyis,  make  omet  e  lieckuecet  os. 

5  Ece  ’pakvkvye  emunkof  heyv  nanvken  cem  onvyv- 
kvyvte  vkerricatskeko  haks? 

6  Moraen,  em  oketv  omof  keckvren,  naket  mvnvttecet 
omat  hiyomat  kerratskes. 

7  Holwvyeckv  enake  ehkat  entis  vtotkekv;  mom  is 
hiyomc  vnvttecat  vnvttece  emunken  vkueke  tvlkvres/ 

8  Momen  momof  mv  Holwvyecat  heckvres,  mv  Pu- 
caset  e  cukwv  en  hesaketv  eteropotten  elecet,  em 
vlvketv  en  hvyayyke  eteropotten  sumecicvranat : 

9  Mv  Holwvyecat  em  vlvketv,  Setvne  em  vtotketv 
vcvkvyet  omet,  yekcetv  omvlkv  momet  eskerkv  omvlkv , 
moraet  nake  estoinalie  laksakat  omvlkv , 

10  Mv  estemerkvkvranat  ofv  fvccetv  tokat  ekoskv 
omvlkvn  vpvket  os ;  hesahokvren,  mehenwetv  vnokeekvn 
eenakuecvkekatet  ok. 

11  Momen  heyvt  omecicen,  lvksetvn  vkvsvmvkvren, 
Hesaketvmeset  ekoskv  rakken  ohtotvkvres : 

12  Momat  mv  mehenwetvn  vkvsvmekot,  mom  is  fvccetv 
tokan  es  afvckakat  omvlkvn  ohfvcceliocvren. 

13  Momis  tecakkvte,  Pucase  em  vnokeckvlke  toyatskat, 
Hesaketvmeset,  enhvteceskv  vteken  Puyvfekev  ce  hvsvt- 
hicat,  momet  mehenwetvn  vkvsamatskat  eteropotten 
vhesaketvn  cen  heckvren  ce’nsathoyvtet  omecicen,  ece 
’rahkv  taken  Hesaketvmesen  estofis  vkvsvmvraneyat 
tvlkuses : 

14  Pam  opanvkv-herv  eteropotten,  pu  Pucase  Cesvs 
Klist  em  vrakketvn  eenakuecatskvren,  mvn  ce’nhuehkv- 
kvtet  os. 

15  Monkv,  tecakkvte  toyatskat,  mv  vculvke  em  punvkv 
cokv  hocciceyvte,  monkat  opunvkv  eteropotte  ce  mvlia- 
hoyvten  hvlatet,  yekcen  svpvklvkes. 

16  Momen  pu  Pucase  Cesvs  Klist  mahusat,  momet 
Hesaketvmese,  mv  Pu’rket  omat,  mv  epu  ’nokecet, 

3 


34 


RESVLONIKVLKE  II,  3. 


heromkv  enhonrkv  here  tepakat  eteropotten  mahlvpvtketv 
meyuksv  sekon  pu1  mvtet, 

17  Ce  feketaken  mahlvpatet,  opunvkv  raomet  vtotketv 
herakat  vtekat  ofvn  ce  yekcvkuecekvs. 

SETENTVCKE  HI. 

Espokat,  tecakkvte  toyatskat,  pum  emekusvpvkes, 
Hesaketvmese  em  opunvkvt,  pvfnet  ayen,  yrakkuehocvren, 
cem  etenrvwv  take  vrakkuehocat  etvpomen : 

2  Momet  este  ekv-yekcakat,  momet  holwvyeevlke  enkv- 
pvken  epu  ’cayehocvren ;  omvlkvt  ykysvmkyn  ocvkekoky, 

3  Momis  Pucaset  heroraet  os;  mv  ce  yekcvkuehcet9 
nak  liolwakat  enkvpvken  ece  ’cayecvkvres. 

4  Momen  nanvke  ce  kicvkeyan  momeeaket  omet, 
momet,  momecvkyres,  ce  koniet,  ec  ohfvccv  taken  Pucase 
ofyn  enhonrkvn  oceyet  os. 

5  Momen  Pucaset,  Hesaketvmese  em  vnokeckv  oren, 
momet  momis  komet  Klist  enneneheckvn  ce  ’feke  taken 
mv  mellekvs. 

6  Momen,  tecakkvte  toyatskat,  tecakkvte  opunvky 
emeyvte  vcvkvye  tokon,  fvcceko  arat  vtekan  e  enkvpv- 
yecicatskvren,  pu  Pucase  Cesvs  Klist  e  hocefkv  ofvn  ce 
kicvkeyet  os. 

7  Hiyomet  oraekv,  cemetake  mahusat,  estomen  epu 
’cvkvpeyvranatskat  kerratsket  os,  pumet  cem  etenrvwv 
taken  fvccekon  fullekatet  ok ; 

8  Momet  estit  o  estomis  ehvperkvn  tvkliken  en  liompe- 
kates ;  momis  nettvn  momet  neren  vtotketv  hotoskv 
tepakat  ofvn  vtotkeyvtes,  estimv  toyatske  estomis,  cen 
honnicvkekaren. 

9  Yekcetvn  oceko  omecicat  tokon,  momis  epu  9cvkful- 
latskvre  vrahkvn  svhopakvn  e  hayetvn  komeyat  omecicet 
os. 

10  Hiyomet  omekv,  ece  ’pakvkeye  emunkof,  heyvn  ce 
kicvkeyvtes,  Estit  vtotketvn  komekon  omat,  homipats. 

11  Ece  ’pakvkat,  fvccekon  fullet,  naken  vtotkvkekot, 
momis  nanvkokvlke  sasvcuken  pohekv. 

12  Momen  mv  omakan,  mahlvpvtket  vtotket,  tvklike 
enake  mahusan  hompvkvren,  pu  Pucase  Gesvs  Klist  ofvn 
kicet,  era  vcahneyet  os. 

13  Momis  centake,  teeakkvte  toyatskat,  here  momeckv 
ofvn  ce  hotohsvkats. 

14  Mo  met,  estiravt  o  estomet  pum  opunvkv  heyv  cokv 
ofv  ocan  apohicekon  omat,  mvn  vketecet,  vpahkatskvs, 
vlsvren. 

15  Mome  estomis,  vnrapv  omecekot,  teeakkvte  omen 
em  vcahnvkes. 

16  Momen  lierkv  e  Pncase  mahusat  estolis,  momet 
estomet  o  estomis  lierkvn  ce’mvkekvs.  Omvlkatskan 
Pucaset  ece  ’pakvkekvs. 

17  Vne  Pal  vseketv  cv’nke  mahusan  es  hayvyat;  mvt 
cokv  omvlkv  ofv  eskerkvt  omes;  momen  hoccicis. 

18  Pu  Pucase  Gesvs  Klist  en  heromkvt  omvlkatskan 
ece  ’pakvkekvs.  Emem 

IT  Cokv  Pal  Resvlonikvlke  ohtotvte  svhokkolan  Arens  tvlofvn 

hoccicvtet  os. 


COKV  ENHVTECESKV  YPASTEL  PAL 


TEMORE  OHTOTVTE. 


SETENTVCKE  I. 

Pal,  Hesaketvmese  pu  Hesayecv,  momet  Pucase  Cesvs 
Klist  pum  enhonrkv  makvte  etehoyvnen  Cesvs  Klist  em 
vpastel  toyvyat ; 

2  Temore,  vkvsvrakv  ofv  cw’ppuce  mall  us  an  oh  iotis : 
Heromkv,  merkv  herkv  esyoman  Hesaketvmese  Pu’rke, 
momet  Cesvs  Klist  pu  Pucase  avtet  cem  oceJcvs. 

3  Masetonevn  eceyvyof,  Efesvn  fekhonnvtcvs,  momet 
mvhakv  etvn  mvhayvkekareu, 

4  Momet  nakonvkucen,  monkat  este  erhonvpse  opu- 
nvyeckv  meyuksv-sekan,  Hesaketvmese  ofv  yekcvkueckv 
vkvsvmkv  ofv  ocan  hayekot,  nakvpohetv  min  hahicakan 
vketecvkekaren  ypvlwvn  emvcahnvkvtcvs,  ce  kicvyvte 
vcvkvyen  momecvs. 

5  Momen  heyv  vhakv  em  vheckv  vnokeckv  tes,  efeke 
hvsvtke,  eohvkerrickv  here,  vkvsvmkv  mehenwe  esyoman 
aossat ; 

6  Mvn  em  fiyecet,  opunvkv  ehvperkakan  ohfulecakat 
sases. 

7  Mvt  vhakv  mvhayvlke  haketvn  komakis,  nanvke 
makakan,  monkat  nanvke  opunvyecakan  kerrvkekot  os. 

8  Momis  estet  vhakv  vcvkvyen  ’se  vfasten  oinat,  vhakv 
heret  omat  kerreyet  os. 

9  Heyvn  kerret,  vhakvt,  este  faccv  tokon,  momis  vhakv 

vcvkvyen  fullckat,  mvn  apohicvkekat,  Hesaketvmese 
vmoskomvkekat,  holwvyecvlke,  este  hvsvthvkekat,  nak- 
hayvkekvlke,  erke-pvsatvlke,  ecke-pvsatvlke,  este-pvsa- 
tvlke, 

10  Hoktarvlke,  hunvntake  hunvntaken  etohkvlket  nake 
holwvke  vtotkvlke,  estenhorkopvlke,  laksvlke,  fvcceko 
enken  kvwvpakat  esyomat  vrabkvt  os,  momet  mvhakv 
fvccat  vnrvpen  nake  etvt  ocen  omat,  mv  vrahkvt  omes. 

11  Hesaketvmese  vrakkuehocat  em  opunvkv-herv  vrak- 
kat  mv  vm  wiliokvte  vcvkvyen. 

12  Momen  Cesvs  Klist  pu  Pucasen  vkvsamis,  mv  mecvye 
tayen  cv  yekcicvte,  erkenvkv  em  wiketvn  cv  huericet, 
Heromet  os,  cv  komvtet  ok’ ; 

13  Vne  tis ,  enhomvn  vtvldecv,  momet  assecv  momet 
vhopanv  toy  vyvtet ;  momis  merkvt  vn  heckvtes,  kerrvkot, 
momet  vkvsvmkv  tokat  ofvn  momecvyvtet  ok’. 

14  Momen  vkvsvmkv  momet  vnokeckv  Klist  Cesvs  ofv 
ocakat  vpvkaken,  pu  Pucase  en  heromkvt  tayet  omvtes. 

15  Hey  vt  opunvkv  melienwet  on,  omvlkvt  eenakuecakvr 
tayet  os,  Klist  Cesvs  naorkvlken  liesaliuecvranet  yvmv 
ekvnvn  vlakvtes,  vnet  mv  naorkvlhe  en  homahte  toyvyat. 

16  Mome  estomis,  heyvt  omecicen  merkvt  vn  heckvtes, 
vc  ofv  taten  Cesvs  Klist  em  momis  kometv  hofonat  omvl- 
kvn  kerken  hayvren,  mucv  ayat  hesaketv  yuksv-sekon  en 
heckvre  tetaye  oren  eraen  oh  vkvsvmakat  svhopakv  en 
hakaren. 

17  Momen  Mekko  meyuksv-sekat,  em  elkv  sekat,  liecke- 
sekat,  mv  Hesaketvmese  hoporrene  enhvmkusat,  vrakketv 
vkvsvmkv  tepakat  estofis  meyuksv-sekon  em  ocekvs . 
Emen. 

18  Temore,  cv’ppuce  toyetskat,  owvletv  homvn  ec  oh 
vpeyvte  vcvkvyen  heyv  vhakvn  cem  wikis,  mv  eteropottcn 
tepokv  heren  etepoyetskvren ; 

19  Ykvsvmkvn  momet  eohvkerrickv  hercn  hvlatet,  mv 
wikakvte  saset  omen,  mvt  vkvsvmkv  ohfvecvn  em  perro- 
cuko  take  vkvhopvnakes. 

20  Himenevs  Yleksantv  tepakat  mvn  ypvkaket  os,  mvn 
Setvnen  em  wikvyvtes,  Hesaketvmese  vtvklecvkekaret 
kerrvkvren. 

SETENTYCKE  II. 

Monky  nak  makvranvyat  omvlky  enlivteceskvn,  este 
omvlky,  mekkvlke,  este  yekcetv  ocakat  omvlkv  esyomat 
vrahkvn,  vpohetv,  mekusvpkv,  este’m  emekusvpky,  momet 
vkvsvmkv  emetv  hahoyvren  vcahnis, 

2  Hesaketvmese  ometv,  momet  fvceetv  omvlkv  ofvn 
mahlvpvtket,  momet  etenherket  fulleyvren. 

3  Heyvt  Hesaketvmese  pu  Hesayecv  ehomvn  here  mo¬ 
met  afveecicat  omekv; 

4  Mvt  este  omvlkvt  hesahoket,  mehenwv  kerretvn  ori- 
cvkvren  komet  os. 

5  Hesaketvmese  hvmknset  omen ,  momen  Hesaketvmese 
momet  este  etenherkepuecv  hvmkuset  omekv,  mvt  este- 
hunvnwv  Klist  Cesvs  tes. 

6  Mvt  omvlkv  pvlke-es-neskvn  e  wikvtes,  oketv  orof 
oh  ker  k  ue  h  o  c  vr.en . 

V  Mv  ohfvccvn  opunvkv-sarv  momet  vpastel  em  wiketv 
v’mhoyvtes,  (Klist  ofvn  mehenwvn  opnnayit,  laksvkos,) 
vkvsvmkv  mehenwv  tepakat  Centilvlke  em  mvhayv  to- 
yaren . 

8  Monkv,  este  hunvntaket,  enke  hvsvthvken  kvwvpaket, 
cvpvkketv  momet  en  kerkekat  sekon,  estvmv  estomis 
mekusvpvkvren  komis. 

9  Matvpomen  hoktvkeu,  eyasket,  emahlvpvtket,  accvke 
senehiekv  svheremahen  aceekot,  ekvesse  hotvnkan,  mon- 
kat  cvtokunaplanen,  monkat  makelitvn,  monkat  accvke 
vcakc  inaheii  ’se  nehicet  omekot; 

10  Momis,  (hoktvke,  Mekusapvlke  toyes,  maket  e  oli- 
kerkuecakat  moravkvre  here  tetayat  vcvkvyen,)  vtotketv 
herakan  Jse  nehicvkvren  komis. 

1 1  Hoktet  cvyayvket,  apohice  Iieret,  kerrekvs. 

12  Morals  hokte  emvhayet,  monkat  este-himvnwvn 
ohfvnkvre  era  etektvnecvkos,  momis  cvyayvket  vrvreri 
komis. 

13  Atvme  taten  hahoyen,  m  ohm  of  Ef  hahoyvtet  omekv. 

14  Momen  Atvrae  mvkerhoyekon,  momis  hokte  mvker- 
hoyen  mv  naorketv  ofvn  erhuervtes. 

15  Momis  emahivpvtketv  vpvken,  ekvsvmkv,  momet 
vnokeckv,  momet  efeke  hvsvtketv  ofvn  emomecieaken 
ora  at,  estuce  heckueckv  ofvn  vcayehocvres. 

SETENTVCKE  III. 

Heyvt  raaketv  mehenwvf$,  Estimvt  mekusvpkv-cuko 
vheciev  era  wiketvn  eyacat  vtotketv  heren  eyacet  os. 

2  Monkv  mekusvpkv-cuko  vhecicvt,  nake  era  mvttekot, 
ehiwv  hvrakusen  ocet,  vketecet,  emahivpvtket,  yvmasku- 
set,  este  en  cukoperieat  encaket,  mvhayetv  emvnvcket : 

3  Hacv  tokot,  tepoyv  tokot,  cvto-kunawvn  vnokecekot; 
momis  momis  komet,  tepokv  era  viostekot,  vleskapv 
tokot ; 

4  En  cuko  mahusan  heren  ohfvnket,  en  hopnetake 
email! vpvtketv  oravlkv  ofvn  era  apohicakusen  ocet,  omv- 
ranet  os. 

5  ( Hiyomet  omekv,  estimvt  en  cuko  mahusan  heren  em 
fvyvtetvn  kerrekon  omat,  estomen  Hesaketvmese  em 
mekusvpkv-cukon  vhecicvr  haks  ?) 

6  Mekusapv  hvtuse  hakat  tokot,  ekvsvmkvt  hvlwecen, 
puyvfekcv  holwakat  em  ohfvcceckv  ofvn  lvtkekaren. 

7  Momen  ohvtvlakat  y lekusvpkv-cuko  en  Ivpvtke  svpak- 
lat  este  here"  omecet  opunvyecaket  omvranet  os,  vlesketv 

momet  puyvfckcv  holwakat  ’sem  enkvnhetv  ofvn  Ivtke- 
karen. 

8  Tekvnvlke  matvpomen  mahlvpvtket,  tulaswv  hok- 
kolicekot,  pvrko-opuswvn  em  vloste  mahekot,  ylesketv 
ofv  nake  ’se  ohvtvlvyetvn  eyacekot ; 

9  Vkvsvmkv  en  nake  ehkan  eohvkerrickv  hvsvtkat  ofvn 
hvlvtaket  omvranet  os. 

10  Momen  heyvu  eskerrvkhoye  en  topvrvn  nake  em 
mvttvkekon  eshechoyen ,  tekvnvlke  em  wiketvn  vfvstv- 
kekvs. 

11  Matvpomen  ehitaket  fvccet,  este  ohlaksvlke  tokot, 
malilvpvtket,  nanvke  omvlkv  ofv  heromvket  omvranet  os. 

12  Tekvnvlket,  ehiwv  hvmknsen  ocet,  en  hopuetaken, 
momet  e  hute  take  heren  ohfvnkvket  omekvs. 

13  Mv  tekvnvlke  em  wiketvn  heren  vfvstakvtet  hueretv 
heran,  momet  vkvsvmkv  Klist  Cesvs  ofv  ocat  ofvn  fek- 
hvmketv  rakken  e  en  heckuecakekv. 

14  Lvpken  cem  vlvkares,  komvyat  enhonrkvn  ocit,  heyv 
nanvken  cen  hoccicis  ; 

15  Momis,  vlvkvkon  liofanen  omat,  Hesaketvmese  en 
cuko,  mvt  Hesaketvmese  wenakat  em  mekusvpkv-cnkot, 
momet  mehenwetv  en  cukele  momet  em  wakkvt  omen, 
mv  ofv  estomen  momvre  heren  vretske  tetayat  kerrets- 
kvren. 

16  Momen  kerkuset  os,  mekusvpkv  en  nake  ehkat  rakke 
tes;  Hesaketvmeset  vpeswv  ofvn  hechoyen,  Puyvfekcvt 
fvccecen,  encelvlket  hecaken,  Centilvlke  ’sem  erkenvk- 
hoyen,  ekvnv  ofvn  oh  vkvsvmhoyen,  hvyayvke  ofvn  a 
eshoyvtes. 

SETENTYCKE  IY. 

Momen  Puyvfekcvt  opunvkv.  kerkvken  ’sopunayet, 
hvmmakei  os;  Oketv  yicvranat  ofvn  mvkerrvlke  em 


TEMORE  I,  4. 


41 


puyvfekcvlke  momet  puyvfekcv  holwvhokat  em  mvhakvn 
vpohicaket,  vkvsvmkvn  enkvpakat  svsvranet  os : 

2  Mvkerretv  ofvn  lakset  opunayet,  em  eohvkerrickv  take 
cvto  hvyyan  es  nekrihoeen  ocaket ; 

3  Etepayetvn  vsehet,  nakhompetv  mvrahrvkvn  estet  e 
em  vsehvkvren  kicaket  os ;  Hesaketvmeset,  mv  mehen- 
wetvn  kerrvke,  vkvsvraakat,  vkvsvmkv  emetv  vpvken 
eenakuecvkvren  hahicvtet  ont  Oman. 

4  Nake  Hesaketvmese  hayvte  vtekat  heret  omet, 
vhepvkhoyvre  tokot  omekv,  vkvsvmkv  emetv  vpvken 
eenakueliocen  omat. 

5  Hesaketvmese  em  opunvkv,  momet  mekusvpkv  etero- 
potten  hvsvtken  halioyet  omekv. 

6  Heyv  nanvken  tecakkakvten  vkerricvkuecetsken  omat, 
Cesvs  Klist  em  erkenvkv  here,  vkvsvmkv  mvhakv  her  at 
tepakat  em  opunvkv  vcvkvyetskvte  ofvn  rakkuehocet 
ometskvres. 

7  Mom  is  nakonvkuce  hoktvlvke  enanvke  momet  me¬ 
kusvpkv  vcvkvye  tokvkekan  vhepvkvs ;  momis  mekusvpkv 
ohfvccvn  e  nekeyicvs. 

8  Hiyomet  omekv,  ena  nekeyickv  estomusen  lopieet 
omekv :  momis  mekusvpkvt  nanvke  omvlkv  ohfvccvn 
lopicet  omes,  hiyome  hesahokeyan,  momet  hesaketv 
vlvkvranan  temfvccetvn  ocet  omekv . 

9  Heyvt  maketv  mehenwvt’s,  momen  omvlkvt  eena- 
kuecakvr  tayet  os. 

10  Hiyomet  omekv,  heyvt  omecicen  vtotket,  vlesketvn 
kvwapeyet  os,  Hesaketvmese  wenake  likat,  mv  este 
omvlkv,  momet  vkvsvmakat  mahvkvu  Hesahuecvn  em 
enhonrekv. 

11  Heyv  nanvken  yekcetvn  ’sopunayet,  ’sestemvhayvs. 

12  Cem  mvnettetvn  estit  enhomehcats;  momis  vkvsv- 
makan  opunvkv,  vretv,  vnokeckv,  puyvfekcv,  vkvsvm- 

kv,  efeke  hvsvtketv  esyomat  ofvn  ’sem  vliopakvt 
oraetskvres. 

13  Cokv  okonvyetv,  emvcahnetv,  emvhayetv  esyoman 
vfastetske  emunken  vlvkares. 

14  Mv  ce’mhoyvte  ec  ofv  ocan,  mv  owaletv  eteropotlen 
mornet  erkenvkvlke  nvkafte  e’nke  oh  wvkecakat  eteho- 
yvnen  ce’mhoyvten  vmoskomekot  huyiretskvs. 

15  Heyv  nanvken  oh  vkemcvs;  mv  ofv  mvketeken 
huervs ;  cen  lopican  omvlkvt  hecvkvren. 

16  E  vketecet,  mvhakvn  vketecvs ;  heyv  nanvke  ofvn 
emomecicvs ;  heyvn  moraecetskat  e  hesayecet ,  cem  apohi- 
cvlkeu  hesahuecetskvres. 

SETENTVCKE  V. 

Este  vculican  ehvnekot,  ce’rke  omen  emvcahnet ;  este 
mvnettakan  tecakkakvte  omen ; 

2  Hoktvlakan  ce’ekvlke  omen ;  hoktvke  mvnettakan  ce 
Vvntake  omen  efeke  hvsvtketv  omvlkv  ofvn  emvcahnvkvs. 

3  Oyevlken  vrakkuecvkvs,  mehenwvn  oyevlket  on  omat. 

4  Momis  oye  estomet  hopuetaken,  monkat  em  osustaken, 
echussucvlke  tis  ocen  omat,  mvt  e  hate  take  ofvn 
heromkvn  lieckuecet,  e’ckvlke  take  vfvstakvte  vrahkvn 
vyoposketvn  kerrvkekvs,  heyvt  Hesaketvmese  ehomvn 
here  momet  afvcecicat  omekv. 

5  Momen  hokte  oye  mehenwe,  entvlkuse  vhoskat 
Hesaketvmesen  em  enhonret,  mekusvpkv  momet  Hesake¬ 
tvmese  em’pohetv  ofvn  nettvn  momet  neren  emomecicet  os. 

6  Momis  mv  afvcketv  ofv  likat,  hesaket  amis,  elet  os. 

7  Momen  heyv  nanvken  es  emvcahnvkvs,  em  mvttvkekot 
svpaklvren. 

8  Momis  estimvt  en  nakvlke  mahusan,  en  cuko-vtehkvlke 
mahvkvu,  en  hopoyekon  omat,  vkvsvmkvn  helaksehcet, 
este  vkvsvmekat  ’sen  holwvket  os. 

9  Oyet  ohrolope  pale  epakan  oricekat  sohvhonkvthoh- 
yats : 

10  Este-hunvnwv  livrakuse  e  ?hiwvt  omvtet,  em  vtotketv 
herakat  vralikvn  lieren  opunvyehocen,  liopuetaken 
mahmicvtet  on  omat,  este  kerrvkekan  evpvyvten  oraatf 
mekusapvlke  e’len  em  okkosvten  omat,  este  efeknokliokan 
emahlvpatvten  omat,  vtotketv  herakat  vtekan  lieren 
vcvkayvten  omat  tvwwvn  sohvhonlcvthoyvres . 

11  Momis  oyevlke  esmvnettakan  vhepvkvkvs,  Klist 
vnrvpen  afvcketv  hopoyvlke  hakof,  ehesetvn  eyacvket 
omekv. 

12  Mvt  ohfvececkvt  en  heckaket  os,  em  vkvsvmkv 
enhvteceskvn  vwikakekv. 

13  Momen  sohvpakat,  cukon  etohtvlecet,  enhorkvn 
Tcerret ,  momet  enhorkv  tvlkekon,  este  opunvyecvlke, 
nanvkokvlke,  momet  nanvke  makesko  tayat  opunvyakat 
halcetvn  kerraket  os. 

14  Monkv  hoJctvke  esmvnettakat  ekesaket,  hopuetaken 
heckuecet,  cukon  vfastet,  mv  vnrapvt  liolwvken  opu- 
nvyeevre  em  etektvnecvkekaren  komis. 

15  Entis  Setvnen  vcvkvpeyetvn  fiyecakat  sasekv. 

16  Este-hunvnwv,  monkat  hokte  vkvsamat  oye  hoktvken 
ocen  omat,  ent  emvnlcvkekvs,  mekusvpkv-cukot  sen 
honnekaren,  momat  mehenwv  oyevlken  emvnicvke  ta¬ 
yat. 

17  JMekusvpkv-cuko  em  fvyatvlke  heren  fvyvtakat, 
vrakkueckv  tepvkocket  en  heckvre  heretv  o rices,  kom- 
hoyvkekvs,  mv  opunvkv  mvhakv  tepakat  ofvn  vtotkakat 
mahvkvu. 

18  Wakv-vtotkv  telekon  cesapan  yupopihcetskvs,  mo¬ 
met,  Vtotkvt  em  feketv  en  heckvre  heretv  oret  os, 
Cokat  maket  omekv. 

19  Akerrvlke  hokkole  monkat  tutcene  ehomv  take  tokon 

omat,  mekusvpkv-cuko  em  fvyatv  vnrvpen  akerkueckvn 
em  apohihcetskvs. 

20  Mv  naorkakan  omvlkv  ehomvn  em  vsehvkvs,  vpvl- 
takeu  penkvlvkvren. 

21  Etemetueckv  sekon,  temvrabken  est’  ohvkerricekot 
heyv  nanvken  vfvstvs,  makit,  Hesaketvmese,  momet 
Pucase  Cesvs  Klist,  momet  encelvlke  enhopoyvkvte 
ehomvn  yekcen  ce’mvcahnis. 

22  Estimvn  vyvklivmkusen  ce’nken  oh  wvkehcetskvs, 
momet  este  etv  en  naorketv  take  vnvken  naken  oheetskvs  : 

X 

ce  hvsvtke  emunkv  taren  e  vcayecvs. 

23  Mncv  ayat  uewv  tvlJcusen  esiketskvs,  momis  ce 
’nvcofv  vrahkvn,  momet  enokketv  cem  etewolicat  ome- 
cicen  pvrko-opuswv  estomusen  eskvtcvs. 

24  Este*lmnvntake  en  naorketv  homvn  heckvket,  homvn 
ohfvcceckvn  oh  vpeyat  svset  os,  momis  vpvlwv  en  naor- 
ketvt  yupvn  vpeyet  os. 

25  Momen  matvpomen  vtotketv  herakat  heckaket  os, 
momcn  mvrahkvt  o  estomis  ehkvkeko  tayes. 

SETENTVCKE  VI. 

Vtotkvlke  estomomuse  nokwv-oh-wakkv  elecvn  svpaklat 
erne  mahusat  e  pueasvlken,  Yrakkueckv  omvlkv  en 
heckvre  oricakes,  komet  oh  vkerricvkekvs,  Hesaketvmese 
e  hocefkv  momet  mvhakvn  tvklehocekaren. 

2  Momen  mv  epucase  vkvsvmvke  ocakat,  etecakkakvtet 
omakat  vrahkvn  enhomecahkats,  momis  vtotketv  min  em 
mecvkekvs,  heromet,  momet  vnokeckvket,  momet  mv 
nake  herat  etencawvlket  omakekv.  Heyv  nanvken  vcah- 
net,  emvhayvkes. 

3  Estimvt  emvrahken  mvhayet,  opnnvkv  hoporrenvke, 
pu  Pucase  Cesvs  Klist  em  opunvkv,  momet  mvhakv 
mekusvpkv  vcvkvye  ocan  apohicekon  omat, 

4  Ekvsvmet,  naken  kerrekot,  momis  este  enoklcet  naken 
eyacusat  omen ,  nake  vpohetv  momet  opunvkv  setenrvpkv 
ohfvccvn  eyacet  os. 

5  Vleskvpkvt,  etenrvpkvt,  tvhiketv,  ohvkerrickv  hol- 
wvliokat,  momet  mehenwv  ocvkekot,  vkerrickv  holvvvken 
oce,  Eohvtvlvyetv  raekasvpkvt's,  komakat  era  opunvkv 
setenrvpkvt  mvn  asossaket  os ;  lieyv  oraakan  e  enkvpv- 
yecicvs. 

6  Mo  mis  mekusvpkv  emahlvpvtketv  vpakat  nake 
epoyetv  rakke  tes. 

7  Hiyomet  omekv,  yvmv  ekvnvn  naken  asceyekates, 
momet  mehenwvn  naken  esosseko  tayes. 

8  Momis  hompetv  momet  accvken  oceyat,  mvn  es  pu 
raablvpvtket  omekvs. 

9  Momis  mv  nake-ocvke  haketv  komakat  nake  esker- 
hoyat  ofvn  pvlatkat ,  momet  nake  senkvnhetv,  momet 
eyackv  lioporrenkv  vpvkeko  nokkicakat  sulke  ofvn  pvlat- 
ket  os,  mvt  sumketv  estemerketv  tepakan  esten  vkpvsatet 
os. 

10  Cvto-kunawv  vnokeckv  nake  holwvhokat  omvlkv  en 
yvlonkvt  omekv ;  mvn  vleskvpakat  svset  omof,'  vkvsvmkvn 
em  fiyecet,  feknokketv  sulken  ’se  etekfv nvnicakvtes. 

1 1  Momis  cemet,  Hesaketvmese  em  este  toyetskat,  lievv 
nanvken  en  letkvs;  momet  fvccetvn,  mekusvpkvn,  vkv¬ 
svmkvn,  vnokeckvn,  momis  kometvn,  momet  eyasketvn 
vcvkvyvs. 

12  Vkvsvmkv  etepokv  heran  etepoyvs,  hesaketv  yuksv- 
seko,  mv  ec  ohhuehhokan  hvlvtvs,  eobkerkueckv  heran, 
akerrvlke  sulke  ehomvn  es  e  ohkerkuecetskvtes. 

13  Hesaketvmese  nak  omvlkv  wenahuecat  ehomvn, 
momet  Klist  Cesvs,  Pantevs  Pilvte  ehomvn  eohkerkueckv 
herat  eohkerkuecvte  ehomvn  yekcen  ce  kicis, 

14  Heyv  vhakv,  svholwvke  cotkusis  sekon,  momet 

mvttes  kihoceko  tayen  pu  Pucase  Cesvs  Klist  lieckvranat 
oren  vcvyecvtcvs : 

15  Mvt,  Ohfvnke  vrakkuehoce  enhvmkuse  liket,  mek- 
kvlke  em  Mekkot,  raomet  pucasvlke  e  Pucaset  omat,  em 
oketv  omof,  em  vlvketvn  hecicvres ; 

16  Mv  tvlkuset  hesaketv  emunkvn  ocet,  hvyayvke 
estimvt  oreko  tayat  ofvn  likat,  mvn  estirnvt  hecekatet, 
hecetv  umeko  tayes ;  emen  vrakketv  momet  yekcetv 
yuksv-sekat  em  occkvs.  Emen. 

17  Yvmv  ekvnv  ohfvccv  nake-ocvlken  em  punayet , 
Vkerriekvn  es  hvlhvwecekot,  nake-ockv  sumke  tokon, 
momis  Hesaketvmese  wenake,  mv  esfvcken  es  afvckeyv- 
ren  nanvke  omvlkv  pn’man  enhonret, 

18  Hercn  momecet,  vtotketv  herakat  ofvn  nake-ocvket, 
nake  enkvpicetv  metetaket,  nake  etekvpicvketv  vkvsa- 
mnset  omvkes, 

19  Oketv  vlvkvranat  vrahkvn  enlikv  heran  liericet, 
hesaketv  yuksv-sekon  hvlvtatskvren,  maket  yekcen  ki- 
cvkvs. 

20  Temore  toyctskat,  opunvkv  ehvperkvke,  momet 
hacohakakan,  momet  mv  laksen  nakkerretv  kihocat  em 
etenrvpkvn  mvnvttepet,  mv  nake  hericetskvren  ce’mho- 
y vten  vcvyecvs : 

21  Mvn  eenakuece  omecaket,  vkvsvmkv  ohfvccvn  em 

mvttakvtet  svset  os.  Heromkvt  ece  ’pakekvs.  Emen. 

!  Pal  Peketevnvlke  em  etvlofv  rakke  Leotesev  hocefkan  liket, 
heyv  cokv  enhvteceskvn  Temore  oh  to  tv  te  coyvtes. 


COKV  YPASTEL  PAL 


TEMORE  OHTOTVTE 
SYHOKKOLAT. 


SETENTVCKE  I. 

Pal,  Hesaketvmese  komat  eteropotten,  hesaketv  Klist 
Cesvs  ofv  ocat  etemfvccetv  vcvkvyen  Cesvs  Klist  em 
vpastel  toyvyat : 

2  Ternore  cFppuce  vin  vnokeckan  oh totis ;  Heromkv, 
merkv  momet  herkv  Erke  Hesaketvmese,  momet  pu 
Pucase  Klist  Cesvs  avtet  cem  oceJcvs. 

3  Hesaketvmesen,  my  cv’rkvlke  tate  eteropotte  vn  hec- 
kvten  eohvkerriekv  hvsvtkan  es  em  vtotkvyat,  vkvsamis, 

4  Fekhonnekot,  nettv  nereu,  ce  turopuswv  pvlatkan 
vkerricit,  ce  hecetvn  cv  yacuset,  vm  mekusvpkv  ofvn  ece 
’kerricvyet  os;  afvcketyn  es  cv  fvcke  taren  Jcomit ; 

5  Vkvsvmkv  mehenwe  ec  ofv  likan,  enhvteceskvn  Loes 
ce  ’puse  ofvn,  momet  Yunese  ce’cke  ofvn  likvten  vkerri- 
cvyof;  momen  mvt  eemeu  ec  ofvn  likes,  kornvyc  heres. 

6  Monkv  Hesaketvmese  en  nakemkv  cv’nke  ec  oh 
wvkhokickv  eteropotte  ec  ofv  ocan  hvtvm  vhetecetskvren 
ece  ’kerricepuecis. 

7  Ilesaketvmeset  penkvlkv  vlcerrickv  tokon,  mom  is 
yekcetv,  vnokeckv,  momet  hoporrenkv  em  vkerrickvn 
pu’mvtet  omekv. 

8  Monkv  pu  Pucase  olikerkueckvn,  monkat  vne  en 


48 


TEMORE  II,  1. 


svlvfke  toyvyat  es  ec  elset  ohmetskvs ;  momis  opunvkv- 
herv  em  estemerketvn  astenkvwapvt  omvs,  Hesaketvmese 
en  yekcetv  vcvkvyen. 

9  Mvt  pu  liesahuecet,  huehketv  hvsvtken  es  pun  hueh- 
kvtet  os,  pum  vtotketv  vcvkv.ye  tokon,  momis  erne  ko- 
mat,  momet  en  heromkv  vcvkvyen ; 

10  Mv  heromkvt  ekvnv  vliceckv  oreko  emunken  Klist 
ofvn  pu’mhoyvtes,  momis  hiyomat  pu  Hesayecv  heckat 
eteropotten  hecket  os ;  mvt  elkvn  sumecihcet,  opunvkv- 
herv  eteropotten  hesaketv,  momet  hesaketv  meyuksv- 
sekan  ohhvyayicvtet  os : 

11  Mv  ohfvccvn  vne,  erkenvkv,  vpastel  momet  Oentilvlke 
mvhayvn  cv  huerihocvtet  os. 

12  Momen  mv  vrahkvn  heyv  nanvken  es  cv  ’stemerket 
os,  momis  vc  vlsekos ;  hiyomet  omekv,  estimv  ofvn  vkv- 
samvyvten  kerrit,  mv  nake  em  wikvyvten  mv  nettv  oren 
vcayece  tetayat  yekcetv  ocet  os,  komvye  heres. 

13  Opunvkv  etclilvke  herake  opunvyvye  vm  pohetskvten, 
vkvsvmkv  vnokeckv  tepake  Klist  Cesvs  ofv  ocat  ofvn 
yekcen  hvlvtvs. 

14  Mv  nak  here  hericetskvre  ce’mhoyvten  Puyvfekcv 
Herat  ep  ofv  likat  eteropotten  vcvyecvs. 

15  Heyvn  kerretskes,  Esev  ofvn  vpokat  omvlkvt  v’nkv- 
pvkakvtes ;  mv  vpvkakat  Ficelvs  Hvmocenes  tepakat 
o  makes. 

16  Hesaketvmeset  Onesefolvs  en  cukon  oh  merrate, 
tewolen  v’mahlvpatet,  vn  cvto-tetvkkakv  es  vlsekatet 
ok’. 

17  Momis  Lomen  arof,  vfekcakliet  cv  hopoyet,  es  cv 
hecemvts. 

18  Pucase  akvpvken  mv  nettv  omof  merkv  en  heckvren 
Pucaset  emate !  Momen  nanvke  en  sulke  estomomusen 
Efesvs  ofv  vm  vtotkvten  heren  kerretskes. 

SETENTYCKE  II. 

Monkv  cemet,  cv’ppuce  toyetskat,  heromkv  Klist  Cesvs 
ofv  ocat  ofvn  yekcet  omvs. 

2  Moraet  mv  nanvke  akerrvlke  sulke  em  etenrvwvn  vm 
pohetskvten,  heyvn  hunvntake  heromvke,  etvu  emvha- 
yvke  tayan,  em  wikvkvs. 

3  Monkv  Cesvs  Klist  en  snletawv  here  omet  estemerkvn 
kvwvpvs. 

4  Suletawv  are  estomet  yvmv  hesaketv  enanvken  ’se 
vpvllvyekot  os ;  mv  suletawv  hakvre  enhopoyvten  afvce- 
cicetvn  ~komet  omekv. 

5  Momen  estimvt  etemuntvlkv  vcevllat,  vhakv  vcvkvyen 
vcevllekon  omat,  Jcvtvlvkv  vcakan  es  kvpvtuehocekot  os. 

6  Mv  cvpofv  oh  vtotkat  tawvt  em  etten  cvwvranet  os. 

7  Nake  makvyan  oh  vkerricvs;  momen  Pucaset  nanvke 
omvlkv  ofvn  kerretvn  ce’mate ! 

8  Cesvs  Klist,  Tewe  en  honvpsen  avtet,  vm  opunvkvherv 
vcvkvyen,  pvsatkvte  aenkvpvken  akvwvpkvten  ce  hohsats. 

9  Mv  ofvn  holwvyecv  omen  estemerketvt  vn  hecket  os, 
svlvfkueckv  oren  ;  momis  Hesaketvmese  em  opunvkvn 
svlvfkuehocekot  os. 

10  Monkv  enhopokvte  vrahkvn  nanvke  omvlkvn  kvwa- 
pvyet  os,  hvyayvke  emeyuksv  sekat  vpvken  vhesaketv 
Klist  Cesvs  ofv  ocat  en  heckvkvren. 

11  Heyvt  maketv  mehenwet  os  ;  Ypaket  pu  pvsatkvten 
omat,  vpaket  hesahokeyvret  ok’. 

12  Estemerketvn  kvwapen  omat,  vpaket  mekkeyvres; 
vhepaken  omat,  emeu  epu  ’hepvkvres : 

13  Ykvsameko  estomis,  emet  mehenwet  huere  munkvt 
os;  ehelakseceko  tayes. 

14  Heyv  nanvken  ohvkerricepuecet,  Pucase  ehomvn, 
Opunvkv  ocakat  ohfvccvn  etenrahpatskvs,  mvt  naken 

lopiceko  tayekv ,  momis  pohakan  ehosvkueces,  Meet, 
yekeen  em  vsehvkvs. 

15  Hesaketvmese  ehomvn  vkvsvmvke  taye  oren  e 
heckuecetskvret  ycevllvs,  momat  vtotkv  nak  es  vlsetv  cen 
sekon,  mehenwv  em  opunvkvn  fvccvn  tekvpicet  huerets - 
Jcvret. 

16  Momis  opunvkv  ehvperkvke  momet  hacohakakan  em 
e  fulkvs,  holwvyeckv  em  ohvtvlvkvkvret  ok’. 

17  Momen  em  opunvkvt  hote  vkuekvnto  omet  pvpv- 
kvres ;  Himenevs  Filetvs  tepakat  mvn  vpvkakes. 

18  Mvt  mehenwetv  ohfvccvn  em  mvttet,  Elkv  aenkv- 
wvpkety  entis  hoyvneps,  maket,  este  vnveome  em  vkv- 
svmkv  taken  lekvfaket  os. 

19  Mome  estomis,  Hesaketvmese  en  likvt  yekeen  hueret 
os,  heyv  eskerkvn  ocet,  Pucaset  enaken  kerhoyes,  momet, 
Klist  e  hocefkvn  hocefat  vtekat  fvccetv  tokan  enkvpv- 
kekvs. 

20  Momis  cuko  rakke  ofvn  nake-vcvnkvt  ocvket  os, 
cvto-knnaplane,  momen  cvto-kunaphvtke  es  hayvkvte 
tvlkekon,  momis  eto  tis,  fakke  tis  es  hayvkvte  ocvket  os ; 
momet  vrakkuehoevranat  sasen,  vrakknehoevranekat  ocv¬ 
ket  os. 

21  Monkv  heyv  nanvken  estimvt  e  en  hvsvtecen  omat, 
nake-vcvnkv  vrakkuehoevranat,  hvsvtke,  Pucase  es  en 
lopice  herat,  momet  vtotketv  herat  vtekat  emetetake  tares. 

22  Momis  este  mvnettvlke  em  eyackvn  en  letkvkvs, 
momet  fvccetvn,  vkvsvmkvn,  vnokeckvn,  momet  efeke 
hvsvtke  aossen  Pucasen  oh  huehkakat  vpvken  etenherkvn 
hopoyvs. 

23  Momis  vpohetv  ehvperkvke  hoporrenkv  vpvkeko 
ocakan  vhepvkvs,  mvt  tepokv  hayaket  oman  kerret. 

24  Momen  Pucase  em  vtotkvt  tepoyekot,  este  omvlkv 
em  eyaskuset,  mvhayetv  mvnvcket,  momis  komet, 

25  Eyasketv  ofvn  mv  vnrvpakan  emvhayet ;  Hesake- 
tvmeset  mehenwetv  ohkerkneckv  oren  vkerrickv-etiekvn 
eraake  witen  omat ; 

26  Momen  mv  puyvfekcv  holwakat  komat  vcvkvyen 
svlvfkuecvkvtet  ’sem  enkvnhetvn  ’se  ossicvkvren. 

SETENTYCKE  III. 

Heyvu  kerrvs,  nettv  espokakat  omof,  oketv  penkvlket 
ocvkvrcs. 

2  Hiyomet  omekv,  estet  e  vnokecet,  cvto-knnawvn 
encaket,  opunvkvn  ’sekvsamet,  ekvsamet,  tvhiket,  eckvl- 
ken  em  apohicekot,  Hesaketvmesen  vkvsvmekot,  mekusapv 
tokot, 

3  En  nakvlken  vnokecekot,  temfvccetv-kacvlket,  este- 
ohlaksvlket,  e-em-fvyvtekat,  sehonecket,  este  herakan  en 
homecet, 

4  Enhonricvlke,  ekv-yekcakat,  serakken  vkerricet,  Hesa- 
ketvmese  senhoyvnen  afvcketvn  vnokecet; 

5  Mekusvpkv  en  keckvn  ocet  omis,  mv  en  yekce  kelak- 
secakat  ocvkvres ;  mv  omakan  em  e  fulkvkvs. 

6  Hiyomet  omekv,  heyv  omakat  cukon  esceyet,  hoktvke 
hacohakvke,  naorketv  es  honhoye  eyackv  mvrahrvkvn  es 
nekeyihocan, 

7  Estofis  naken  kerrakis,  mehenwetv  kerretvn  estofis 
nmvkeko  tayan  svlvfkvken  evpayaket  os. 

8  Momen  Canese  Camplese  tepakat  Moses  vnrvpakvte 
omet  heyvt  mehenwetvn  vnrvpaket  os;  este  em  vker- 
rickv  liolwvtioket  omen,  vkvsvmkv  ohfvccvn  etv  vlie- 
pvkhoyvten. 

9  Momis  olivtvlaken  vpeyekares,  mv  en  hoporrenkv  take 
sekat  hecket  omvte  etvpomen  mvu  en  hoporrenkv  sekat 
este  omvlkv  ehomvn  hecke  taret  ok’. 

10  Momis  vm  mvhakvn,  vretvn,  kometvn,  vkvsvm- 

kvn,  momis  kometv  hofanat,  vnokeckvn,  momis  ko- 
metvn, 

1 1  Asseckvn,  estemerketvn  momet  nanvke  Anteak, 
Ikonev  Lestlv  esyomat  ofv  vc  ok  yicvten  heren  kerrets- 
kvtet  omes ;  asseckv  estomakan  kv wapvyvten  JcerretsJces  ; 
momis  mv  omvlkvn  Pucaset  a  ’svc  ossvtes. 

12  Monies,  mo  men  Klist  Cesvs  ofv  mekusvpkv  vcvkvye 
fulletvn  komat  omvlkvt  asseckvt  en  keckvkvres. 

13  Momis  este  kolwvyecvlket  momet  ekosicvlket  kol- 
wvyeckv  ofvn  okvtvlaket  vpeye  munkvres,  ekosicaket, 
momet  ehosihocen. 

14  Momis  mv  nanvke  kerret,  lieren  vkvsametskvte  ofvn 
emomecicvs,  estimvt  mvn  ce  mvkayvten  kerret ; 

15  Momet  kopuewvt  aretskof,  cokv  vcacakat,  vkvsvmkv 
Klist  Cesvs  ofv  ocat  eteropotten  vkesaketske  taye  oren 
ce  koporrenice  tayan  kerre  vtecicetskvten  kerretskes. 

16  Cokv  vcakat  omvlkvt  Ilesaketvmeset  este  em  vker- 
rickvn  nekeyicen  estemhoyvtes ,  momet  mvliakvn,  nak  est 
em  vseketvn,  vretv-mvkerickvn,  fvccetv-mvkayetv  esyo- 
man  lopicet  omes : 

17  Hesaketvmese  em  este-kunvnwvt  temvpoket,  vtot- 
ketv  kerakat  omvlkv  okfvccvn  metetake  keret  omvren. 

SETENTVCKE  IY. 

Monkv  Hesaketvmese  ekomvn,  momet  Pucase  Cesvs 
Klist,  mv  em  vlvketv  momet  em  okmekketv  omof,  kesa- 
kokan  momet  pvsatkvten  okfvccecvranat  ehomvn  yekcen 
ce  kicis ; 

2  Opunvkvn  ’serkenvkvs;  oketv  omof,  oketv  toko  esto- 
mis  vkuervs;  momis  kometv  mvkakv  tepakat  omvlkvn 
’s est'  em  vseket,  emvcaknet,  em  punvyvs. 

3  Hiyomet  omekv,  oketvt  vlvkvres,  momof  mvkakv 
mekenwan  kvwvpekot,  momis,  e  kvcko  kottopvken  ocet, 

eme  mahusat  era  eyackv  take  vcvkvyen  mvhayvlken  e 
em  vteloyvkvres ; 

4  Momet  e  hvcko  taken  mekenwetvn  ’sem  fulotket, 
nakonvkuce  min  oh  fnlotecvkvres. 

5  Momis  cemet,  nanvke  omvlkv  ofvn  vketecvs,  estemer- 
ketvn  kvwapet,  opunvkv-herv  emvhayv  em  vtotketvn 
momecet,  cem  vtotketvn  es  fvcecvs. 

6  Vnet  Cesvs  vrahkvn  cPlehocvre  vm  etetaket  omen, 
yvmvn  enkvpvkvranvyat  oketv  vwolet  omekv. 

7  Tepokv  heren  tepoyit,  temvrkvn  poyit,  vkvsvmkvn 
vcvyecvyvtes. 

8  Mucv  ay  at  fvccetv  en  kvpvtokv-vcakan  vn  herihocet 
os,  mv  Pucase  fvccecv  fvccat  mv  nettv  omof  v’mvranat ; 
momet  vne  tvlkekon,  momis  em  vlvketv  vnokecakat 
omvlkvn  emvkvranat. 

9  Lvpken  vm  vlvketskvret  vketecvs : 

10  Temvs  v’nkvpvkepekv,  yvmv  ekvnv  mucv  ocan  vno- 
kecet,  yvmvn  enkvpaket,  Kesvlonikvn  ayepet  os,  Klessens 
Kelesevn  ayet,  Titvs  Talmesevn  ayepet  os. 

11  Luk  tvlkuset  vc  vpakes.  Mak  evpahyet,  ece  ’pvken 
svtes ;  vtotketv  ohfvccvn  vn  lopicet  omekv. 

12  Momen  Tekekvn  Efesvn  ohtotvyvnks. 

13  Kapv-rakko  Kapvs  likan  Tlov  tvlofvn  wikvyvten, 
atetskof,  ’svtvtcvs,  momet  cokv  ocakan}  momet  pacments 
kicetv  mahvkvu. 

14  Cvto-lane  paccv,  Yleksantv  hocefkat,  hoi  waken  tayen 
cv  momecvtet  os ;  em  vtotketv  vcvkvyen  Pucaset  em 
fekate : 

15  Momen  cemeu  mvn  vketecvs ;  pum  opunvkvn  tayen 
vnrapvtet  omekv. 

16  Enhvteceskv  em  vyoposkvyof  este  hvmkusis  vm 
vpvlhvmken  huerekates,  momis  omvlkvt  v’nkvpvkakvtes ; 
Hesaketvmeset  mv  taken  vrvhecekate. 

17  Mome  estomis,  Pucaset  vc  vpaket  hueret,  cv  yekci- 
cvtes ;  mom  at  vm  erkenvketvn  esfvcken  kerhoyen  Centi- 
lvlke  omvlkvt  pohvkvren  ;  momen  este-papv  e  cukwvn  a 
vc  ossihocvtes. 

18  Momen  Pucaset  vtotketv  holwvke  vtekan  a  vc 
ossihcet,  em  ohmekketv  hvlwe  ocan  orvye  tayen  vc 
vcvyecvres;  emen  vrakketvt  estofis  emeyuksv-sekon  em 
ocekvs.  Emen. 

19  Pleskv  Akwelv  tepakan,  momet  Ooesefolvs  en  cukon 
vsekvkvs. 

20  Elastvs  Kolenrvn  fekhonnemvts ;  momis  Tlofimvs 
enokken  Miletvn  wikimvts. 

21  Rvfo  orekon  vlvketvn  komvs.  Yupulvs,  Plutens, 
Linvs,  Klatev  momet  tecakkakvte  omvlkvt  ece  ’sekaket 
os. 

22  Pucase  Cesvs  Klist  cem  puyvfekcvn  vpvkekvs. 
Herkvt  ece  ’pakvkekvs.  Emen. 

1  Cokv  esvhokkolat  Pal  Temore,  mv  Efesvlke  em  mekusvpkv- 
cuko  vfastv  enhvteceskv  hahoyvten,  ohtotvtet,  Lomen  likof, 
Nelo  ehomvn  svhokkolvn  huerihoce  omof. 


COKY  YPASTEL  PAL 


FILEMVN  OHTOTYTE. 


Pal,  Cesvs  Klist  en  svlvfke  tecakkvte  Teraore  tepakat 
pum  vnokeckuse,  momet  vtotkv  pum  etohkvlketv,  Fi¬ 
le  mvn, 

2  Hvtvm  Afi v  pum  vnokeckan,  momet  Akepvs  suletawv 
pum  etohkvlketvn,  momet  mekusvpkv-cuko  cen  cuko  ofv 
ocan  ohtoteyat : 

3  Heromkv,  momet  herkv  Pu’rke  Hesaketvmese  momet 
Pucase  Cesvs  Klist  avtet  cem  ocvkekvs. 

4  Cem  vnokeckv  momet  vkvsvmkv  mv  Pucase  Cesvs, 
momet  mekusapvlke  omvlkv  em  ocetskat  poliit, 

5  Yn  Hesaketvmesen  vkvsamis,  vm  mekusvpkv  take 
ofvn  estofis  ce  hocefet; 

6  Nake  here  Cesvs  Klist  etehoyvne  ec  ofv  ocat  vtekat 
ohkerkueckv  eteropotten  cem  vkvsvmkv  este  em  ete- 
kvpickvt  lopickvn  yekce  taren. 

7  Hiyomet  omekv,  afvcketv  mahlvpvtketv  tepakat  rakken 
cem  vnokeckv  ofvn  oceyet  os,  emekusapvlke  em  envcofv 
taken  tayen  mahlvpatetskekv,  tecakkvte  toyetskat. 

8  Monkv  Pal  vculat  momet  ohvtvlakat  hiyomat  Klist  en 
svlvfket  omit,  vnokeckv  mimv  vrahkvn  ce’nkusapvyet  os, 

9  Nake  momecvkvr  tayat  ohfvccv  yekcen  ce  kicare 
Klist  ofv  fekhvmketvn  ocvyet  o  estomis. 

10  Onesemvs,  cv’ppuce,  cv  svlvfkuehoce  omof  heckue- 
cvyvte  ohfvccvn  ce’nkusapis : 

11  Oketv  hoyanvte  ofvn  cen  lopicekat  omet,  momis 
hiyomat  ceme  vne  tepakvn  pun  lopicet  omes : 

12  Mvn  yefulecicvyvnks ;  monkv  evpvyvs,  cv  nvcofv 
mahusat  mvt  omes : 

13  Opunvkv-herv  eswvnakv  ofv  ece  ’yoposket  vm  vtot- 
kvren  vc  vpvkvren  fekhonnicetvn  komvyvnks. 

14  Momis  cera  vkerrickvt  vc  vpaket  omekat  naken 
momecetvn  komvkvnks ;  vn  lopicetskat  ec  ohyekcihocvtet 
omekon,  ceme  kometskat  ornecice  taren. 

15  Hiyomet  oraekv,  oketv  vcvpke  mahekon  ce’nkvpah- 
ken  meyuksv-sekon  evpvyetskvre  orae  witvtes : 

16  Momen  mucvn  evpayetskat  vtotkv  omekon,  momis 
vtotkv  senhvlwe,  tecakkvte  vnokecke,  vne  mahvkvu  vm 
vnokeckat ,  momis  mv  senhoyvnen  enavpeswv  ofv,  momet 
Pucase  ofvn  cem  vnokeckat  omen  evpayvranetsket  os. 

17  Monkv,  Vm  etolikvlketv  tes,  cv  kometsken  omat, 
vne  omen  evpvyvs. 

18  Naken  cem  vhopanen,  monkat  naken  vhuericetsken 
omat,  mvn  es  vc  vrvhecvs : 

19  Vne  Pal  toyvyat  cv’nke  mahusan  es  hoccihcis,  vnet 
fekares:  mome  estomis,  okvtvlakan  e  mahusan  vm  e 
vhuericetskan  ce  kicvkos. 

20  Momis,  tecakkvte,  Pucase  ofvn  ec  ofvn  vc  afvckekvs ; 
Pucase  ofvn  cv  ’nvcofvn  mahlvpatvs. 

21  Cem  apohickvn  enhonrit,  cen  hoccihcis,  makvyat 
senhoyvnen  momecvranetskan  kerrit. 

22  Momen  ohvtvlakat,  fekhonnvye  tayan  vm  etetakue- 
cvs,  cem  mekusvpkv  eteropotten  cem  vlvkaren  vm 
etektvnechoyvres,  komit  enhonrikv. 

23  Klist  Cesvs  ofv  svlvfkuehocat  vm  etohkvlketv,  Epef- 
las  hocefkat, 

24  Hvtvm  Mak,  Elestakvs,  Temvs,  Luk,  vtotkvlke  vm 
etohkvlketvt  ece  ’sekakes. 

25  Pu  Pucase  Cesvs  Klist  en  heromkvt  cem  puyvfekcv 
taken  vpvkekvs.  Emen. 

IF  Hey v  cokv,  Pal  Lomen  likof  hoccihcen,  vtotkv  Onesemvs  Filemvn 

’sem  ayvtes. 


COKV  VP A  ST VL  PAL 

TITVS  OHTOTVTE. 


SETENTVCKE  I. 

Pal  Hesaketvmese  era  vtotkv,  momet  Cesvs  Klist  era 
vpastvl  toyvyat ,  Hesaketvmese  enhopoyvkvte  em  vkv- 
svmkv  nioraet  mehenwv  ohkerkueckv,  mekusvpkv  me- 
henwuse  ohfvccv  ocat  vcvkvyen, 

2  Hesaketv  emeyuksv-seko  em  enhonrkv,  mv  Hesaketv¬ 
mese  lakseko  taye,  ekvnv  vliceceko  munkof,  este  temfac- 
cvte  ocat, 

3  Momet  momvre  tetaye  ocof,  erkenvketv  eteropotten 
em  opunvkvn  kerkuecvte,  mv  Hesaketvmese  pu  Hesayeev 
em  vhakv  vcvkvye  vm  wihokat  ofvn ; 

4  Titvs,  vkvsvmkv  tvleme  vcvkvyen  cv’ppuce  makusat 
oh  Uotis ;  heromkv,  merkv  momet  herkv  Hesaketvmese 
Erke,  momet  pu  Pucase  Cesvs  Klist,  pu  Hesayeev  a  vtet 
ece  ’ pvlcekvs . 

5  Heyv  esvrahkv  Kletv  ofvn  ce  wikimvts,  nake  espokeko 
ocakan  mvhericet,  etvlwv  omvlkvn  erJcenvicvllce  vculvkue- 
can  em  wiketv  hayetskvren,  ce  kicvkvy  vte  omen  ; 

6  Estimvt  nake  em  mvttekot,  ehiwv  hvmkusen  ocet? 
hopuetake  vfekrakkvke  tayen  ocet,  yvmahkuecv  kihoce- 
kot,  ekv-yekeet  omekon  omat,  mvn  hayetsJcvres . 

7  Mekusvpkv-cuko  vhecicv,  Hesaketvmese  en  nakvfastvt 
omet,  nake  em  mvttekot,  ekvsvmekot,  lvpken  cvpvkkekot, 
tepoyv  tokot,  haev  tokot,  vlesketv  ofv  nake  ’se  ohvtvlvye- 
tvn  eyacekot  omvranet  omekv ; 

8  Momet  este  en  cukopericat  encaket,  este  lierakat 
vnokecet,  emahlvpvtket,  fvccvt,  hvsvtket,  e  em  fvyatet, 

9  Mvhahoyvte  vcvkvyen  punvkv  fvccvn  yekcen  hvlatet, 
opunvkv  mehenwv  ofvn  este’m  vcahnet,  momet  a  vnra- 
pvlke  ohfvnkvre  tetayen. 

10  Ekv-yekcakat  sulket  omekv,  momet  ehvperkv  opunv- 
yvlke,  este-mvkerrvlke,  svkvmsesvn  vkvsamvlke  mahvkvu. 

11  Mv  e  cukwv  vkhothokvranet  os;  mv  cuko  hvmecat 
rvkpvlricet,  momet  vlesketv  ofV  nake  ’se  okvtvlvyetvn 
eyacvket,  nake  mvhayeko  tayat  mvhayaket  os. 

12  Kletvnvlke  estofis  laksvlke,  ponvtty  holwvyecvke, 
nvrke  fekhonnyket  omes,  Kletvnvlke  maliusat  hvmket, 
owalvt,  makvtes. 

13  Heyv  kerkuecvte  melienwvt  os,  monkv  fvsken  em 
vsehvkvs,  vkvsvmkv  ofvn  cvfencvke  taren  ; 

14  Cusvlke  en  nakonvkuce,  momet  este  mehenwv  en 
kvpvkakat  em  vhakvn  oh  hecvkekaren. 

15  Hvsvthakat  nak’  omvlkvt  en  hvsvthvkes;  momis 
hvsvthvkekat,  momet  vkvsvmvkekat  naket  en  hvsvthvke- 
kot,  em  puyvfekcv,  em  vkerrickv  tis  svholwvhoket  os. 

16  E  oh  kerkuecakat,  Hesaketvmesen  kerres,  maJcaJcet 
os;  momis  vtotketv  ofvn  Hesaketvmesen  ehelaksecet, 
momet  en  homechoye  tetayat,  momet  apohicvkekot,  vtot¬ 
ketv  herakat  vtekat  ocvkekot  omes. 

SETENTVCKE  II. 

Momis  mvhakv  temvpoke  vcvkvyen  nanvken  em  punvyv- 
ketskvres ; 

2  Vculakat  mahlvpvtkvke,  fvccvke,  hoporrenvke,  vkv¬ 
svmkv,  vnokeckv,  momis-koinetv  esj'omat  ofv  cvfencvke 
taren. 

3  Matvpomen  hoktvlvke,  em  fulletv  hvsvthvket,  este- 

oh-laksvlke  tokot,  pvrko-opuswv  sulken  eyacvkekot,  nake 
herakat  emvhayvlke  taren . 

4  Hoktvke  mvnettvlken  hoporrenkvn  mvhayet,  ehetake 
vnokecvke,  en  hopuetakuceu  vnokecvke, 

5  Mahlvpvtkvke,  efeJce  hvsvthvke,  cukovfekhonnvlke, 
herake,  ehetake  em  apohicvke  taren;  momof  Hesake¬ 
tvmese  em  opunvkvn  tvklehocekares. 

6  Matvpomen  himvntake  mvnettvlke  em  vcahnvks, 
emahlvpvtkvke  taren. 

V  Nake  omvlkv  ohfvccv  vtotketv  herakat  ofvn  vhayetvn 
e  heckuecet,  mvhakv  ohfvccv  fvyvtkeko  tayen,  okha- 
cekon, 

8  Opunvkv  ofv  temvpoken,  ohfvccehoceko  tetayen  e 
hecJcuecvs,  estimvt  vpvlhvmke  vpvket  on  omat,  nake 
holwvke  ec  opnnvyeekv  ocekot,  vlsvren. 

9  Vtolkvlken  em  vcahnvks,  e  pucasvlke  mahusan  apo- 
hicet,  nak’  omvlkv  ofvn  afvcecicet,  pvlken  em  vyopos- 
kvkekot, 

10  Vkonahvkekot,  momis  omvlkvt  heren  vkvsvmhoye 
taye  taren ;  nake  omvlkv  ofv  Hesaketvmese  pu  Hesayecv 
em  mvhakvn  vccece  omet  herusen  hayvkvren. 

11  Hesaketvmese  en  heromkv,  vhesaketv  sarat,  este 
omvlkv  ehomvn  hecke  hakvtet  omekv  pu  mvhayet , 

12  Mekusvpkv- tokon,  momet  ekvnv  em  eyackvn  e  em 
vsehet,  mahlvpvtkvke,  fvccvke,  mekusapvket  yvmv  ekvnv 
oh  fulleyvren,  pu  mvhayet, 

13  Enhonrkv  afvcketv  ocan,  momet  Hesaketvmese  rak- 
kat,  momet  pu  Hesayecv  Cesvs  Klist  em  vlvketv  rakkat. 
en  nene  hecet, 

14  Mv,  holvvvyeckv  omvlkvn  en  kvpvken  pu  neset,  mo¬ 
met  etvlwv  vcake,  vtotketv  herakat  vfekeakhen  e  en  hayet 
hvsvtecvret,  e  pum  estemvten, 

15  Heyv  nanvken  opunayet  vcahnvtcvs,  momet  yekcetv 

omvlkvn  es  opunayet  este’m  vselivtcys.  Estimvt  cen 
homehcats. 

SETENTVCKE  III. 

Mekkvlken,  mo  met  ohfvnkakat  en  yekcetvn  em  vkvsv- 
met,  ’mapohicvket,  momet  vtotketv  herakat  vtekat  emete- 
takvket  omvkvren  vkerricepuecvs. 

2  Estimvn  nanvkokicekot,  tepokv  en  kvpvkvket,  yvmas- 
kvket,  eyasketv  vtekat  este  omvlkvn  em  e  heckuecvkvren. 

3  Pume  tis,  pu  hoporrenvkeko,  vkvsvmvkeko,  ekosvke, 
eyackv  momet  afvcketv  mvrahrvkvn  vfastet,  enhomeckvn, 
vholvckvn  fnllet,  en  homecvke  tayet,  ete’n  homecakeyvte 
ocet  os. 

4  Momis  Hesaketvmese,  pu  Hesayecv  en  heromkv,  mo¬ 
met  vnokeckv  este  ohfvccv  ocat  hecikof, 

5  Fvccetv  em  vtotketv  momeceyvte  eteropotte  tokon, 
momis  em  merkv  vcvkvyen,  svnvcomv-hecketv  okkoskv 
momet  Puyvfekcv  Vcakat  mucvseckv  eteropotten  pu 
liesahuec'vtet  os ; 

6  Mv  pu  Hesayecv  Cesvs  Klist  eteropotte  esokfvcken  es 
ep  oh  kalvte, 

7  En  heromkv  eteropotten  pu  fvccvke  omen,  hesaketv 
meyuksv-seko  em  enhonrkv  vcvkvyen  pucasvke  taranen 
pu  hahihocvren. 

8  Heyv  opunvkv  mehenwvt’s,  momen  heyv  nanvken 
yekcen  est’  emvhayetskvren  komis,  Hesaketvmese  ofvn 
vkvsvmakat  vhericet  vtotketv  herakat  vcayecvkvren. 
Heyv  nanvke  este  en  heraket,  en  lopicvket  omes. 

9  Momis  hoporrenkv-toko  tempohetv,  momet  honvpsetv, 
momet  etenrvpkv,  momet  vhakv  ohfvccv  etehvnkvn  en 
kvpvkvtcvs;  heyv  nanvke  esten  lopicvkekot,  ehvperkvt 
omekv. 

10  Este  vkvsvmkv  oiV  fvccekat  yhvmkvn,  momet  svliok- 
kolvn  em  vcvhinet,  em  e  fulkvtcvs. 

11  Heyvn  kerret,  este  heyv  omat  fiket,  naorket,  eme  tan 
e  oh  fvccecet  os. 

12  Atemvs  monkat  Tekekvs  ec  oh  ’tohtvyof,  Nikapoles 
tvlofvn  lvpken  vm  vlvkvtcvs ;  rvfo  mvn  fekhonnares  ko- 
mvyet  oky. 

13  Vhakv-hayv,  Senys,  Ypalys  tepakan  vcayecet,  vtotv- 
kvtcvs,  naken  en  kusvpkekaren. 

14  Momen  punakeu  vtotkety  herakat,  nake  en  lopicyke 
tayat,  vcvyeckvn  eskerrvkekvs,  ettvkekot  omvkekaren. 

15  Yc  vpvkakat  oravlkvt  ece  ’sekakes.  Vkvsvmkv  ofv 
epu  ’nokecakat  ysekvkvtcvs.  Omvlkatskan  heromkv  ece 
’pakvkekvs.  Momekvs. 

COKV  VPASTEL  PAL 


HEPLTJVLKE  OHTOTVTE. 


SETENTVCKE  I. 

IIesaketvmese,  m?  oketv  hoyvnakvte  ofvn  owalvlke 
eteropotten  oketv  sulke  rnoraet  cahmelike  ofvn  erkvlken 
era  punayvtet, 

2  j^’ppuce,  mv  nanvke  omvlkvn  epucasvrancn  ohmellet, 
momet  mv  eteropotten  ekvnv  hahicvte,  heyv  nettv  espo- 
kakat  ofvn  mv  eteropotten  pum  punayvtet  os : 

3  Mvt  Ev~ke  ep  rakketv  en  hvyayvket,  momet  en  heckv 
vhakuset  omet,  momet  en  yekce  em  opunvkv  eteropotten 
nanvke  omvlkvn  kvwapet,  e  eteropotten  pun  holwvyeckvn 
pun  hvsvthihcof,  Rakketv  hvlwe  liJcat  em  vkvpervn 
likvtes : 

4  Epucase  taranat  omecicen  encelvlke  e  hocefhokv 
senrakken  hocefkv  epoyvte  etvpomen  mv  encelvlke  sen- 
rakke  hakvtet. 

5  Hiyomet  omekv,  Cemet  Cv’ppucet  omet,  mucv-nettvn 
ce  heckuehcis,  momet  hvtvm,  E’rke  toy  in,  emet  Cv’ppu¬ 
cet  omvres,  encelvlke  hvmkis  kice  em  punayvte  oce  haks  ? 

6  Momet  hvtvm,  heckvte  enhvteceskvn  yvmv  ekvnvn 
asceyof,  Hesaketvmese  em  encelvlke  omvlkvt  vrakkuecv- 
kekvs,  maket  os. 

7  Momet  encelvlken  opunvyecet,  Mv  em  encelvlken 
puyvfekcvlken  hayet,  em  vtotkvlken  totkv  fenken  hayat, 
maket  os. 

8  Momis  Eppucen  em  punayet ,  Mekko-em-okliketv  ce- 

naket  estofis  emeyuksv-sekot  omes,  Hesaketvmese  to- 
yetskat,  fVccetv  en  septv  cem  ohmekketv  en  septvt 
omes  ; 

9  Momet ,  Fvccetvn  vnokecet,  holwvyeckvn  enhomecets- 
kvtes;  monkv  Hesaketvmese,  cen  Hesaketvmeset  cem 
etohkvlketv  senhoyvnen  afvcketv  vfekvn  es  cem  vfeyvtet 
os. 

10  Momet,  Pucase,  cemet  hvteceskv  omof  yvmv  ekvnv 
en  likvn  hayetskvtes,  momen  sutvt  ce’nke  em  vtotketvt 
omakes : 

11  Mvt  sumecvres,  momis  cemet  liketske  munkvt  os; 
momen  mv  omvlkvt  accvke  leske  hake  omet  vhassvke 
hakvres ; 

12  Momen  accvke  pvkohlihoce  omen  cemet  pvkohli- 
cetsken,  mvrahke  hakvkvres;  momis  cemet  emunkuset 
liketsken,  cem  ohrolopet  pokvkekares,  maket  os. 

13  Momis,  Tm  vkvpervn  liketske  munken  cen  horrvlke 
ce’leohhuerickvn  cen  hayares,  encelvlke  hvmkis  kice  em 
punayvte  oce  haks? 

14  Omvlkvt  puyvfekcv  vtotkvlke  vhesaketv  epucasvke 
taranan  em  vtotkvkvren  atothoyvtet  omeko  haks? 

SETENTVCKE  II. 

Monkv  nanvke  poheyvten  ohvtvlaken  vketecvraneyet 
os,  estome  estomis  fihne  omet  sumecekaren. 

2  Hiyomet  omekv,  opunvkv  encelvlke  opunahoyvtet ' 
yekcet  omen,  vhakv-kackv  momet  mapohickv  tokat  vtekat 
feketv  fvccet  en  heckakvten  omat ; 

3  Vhesaketv  en  rakke  momvtekan  vmoskomekon  omat, 
estomet  mvnvttepeyvr  haks,  enhvteceskvn  Pucaset  ona- 
yetvn  vlicehcen,  pohakvtet  pum  ohyekcicaken, 

4  Momen  Hesaketvmeset,  erne  komat  vcvkvyen  nakes- 
kerkv,  nak  estomahakat  momet  yekcetv  cahmelikv,  mo- 

men  Pnyvfekcv  Vcakat  emkv  esyomat  eteropotten  vpvken 
a  en  kerrekv  ? 

5  Encelvlke  ekvnv  vlvkvrane  opunvyeceyan  ohfvnkv- 
kvren  hayekatet  ok. 

6  Momis  este  hvmket  akerret  hoccicvte  ocet  os,  hvm- 
maket ,  Estet  naket  omen  vkerricetske  haks?  monkat  este 
e’ppuce  naket  omen  en  cukopericetske  haks  ? 

7  Encelvlke  estomnse  a  senkvncvpen  hayet,  rakketv 
vrakketv  tepakan  es  kvtvlicetskvtes,  momet  ce’nke  em 
vtotketv  take  ohfvnken  hayetskvtes. 

8  E’le  elecvn  nanvke  omvlkvn  hayetskvtes.  Hiyomet 
omekv,  nanvke  omvlkvn  erne  elecvn  hayvtet  on  nake 
elecv  hayekat  vhoskekates.  Momis  nanvke  omvlkv 
mv  ocakan  elecv  hvte  hecekos. 

9  Momis  Cesvs  heces,  mv  elkvn  kvwapvre  vrahkvn 
encelvlke  estomuse  a  senkvncvpen  hahoyvten,  rakketv 
vrakketv  tepakan  es  kvtvlihocvten,  mom  at  mvt  Hesa- 
ketvmese  en  heromkv  etehoyvnen  este  omvlkv  vrahkvn 
elkvn  lasvren. 

10  Hiyomet  omekv,  mv  vrahkv  nanvke  omvlkv  ocet, 
mv  etehoyvne  nanvke  omvlkv  ocalcat,  eppucetake  sulken 
evpayet  en  hvyayvken  ’soh  ayat,  estemerketv  sulke  ete¬ 
ropotten  em  vhesaketv  en  kvpetvne  temvpoke  hayetv 
momvre  tetayuset  omvtes. 

11  Hiyomet  omekv,  mv  hvsvthicat  momet  mv  hvsvtha- 
kat  omvlkvt  hvmkuse  asosset  os;  momen  mv  vrahkvn 
tecakkakat  kicetvn  es  vlsekos. 

12  Tecakkeyvten  ce  hocefkvn  en  kerkuecares;  me- 
kusvpkv-cuko  em  etenrvwvn  ece  ’kvsamit  yvhikares, 
maket  omekv . 

13  Momet  hvtvm,  Ym  enhonrkvn  eme  ofvn  ocares. 
Momet  hvtvm,  Hecvs,  vne  momet  hopuetake  Hesaketv- 
mese  a’mvte. 

14  Momekv  hopuetaket  vpeswv  catv  tepakat  ohfvccvn 
etohkvlke  ocvlket  omen,  emeu  matvpomet  vpaket  matan 
ocvtes ;  elkv  eteropotten  mv  elkv  en  yekcen  ocat  en 
yekcen  kvcvret,  puy  vfekcv-holwakat  mvt  omen ; 

15  Momet  mv  heckakvte  vteken  elkv  em  penkvlkv 
eteropotten  svlvfketv  ofvn  svpaklan  asossicvret. 

16  Hiyomet  omekv,  mehenwvn  encelvlke  em  munkvn 
accekot,  Eplehame  en  honvpsen  accvtes. 

17  Monkv  nanvke  Hesaketvmese  ohfvccv  ocakat  ofvn 
plest  enhomahtv  merruset  momet  heroine  taren,  nanvke 
omvlkv  ofv  etecakkakvte  omen  hakat,  momet  este  en 
holwvyeckv  ohfvccvn  etenherkv  hayvren  momvre  teta- 
yusvtes. 

18  Erne  mahusat  eskerhoyen  estemerkvtet  omen,  mv 
eskerhoye  sasan  emvnicetvn  ume  tayet  omekv. 

SETENTVCKE  III. 

MoxNKv  tecakkvte  vcacvke,  huehketv  hvlwe  vie  etoh¬ 
kvlke  eenakuecvlke  toyatskat,  pum  ohkerkueckv  em 
Ypastel  momet  Plest  Enhomahtv,  Klist  Cesvn  ohvker- 
ricvkes ; 

2  Mvt  Moses  en  cuko  omvlkv  ofvn  heromet  omvte  omet 
mv  mellvte  ohfvccvn  heromet  omvtes. 

3  Heyv  estet  Moses  vrakkvte  senhoyvnen  vrakkuehoce 
taye  heretv  ores  komlioyvtet  ok,  cuko  vrakkuehocat 
senhoyvnen  mv  cuko  hayvte  min  vrakkuehocet  omekv. 

4  Cuko  vtckat*  estet  hayvte  vlket  omen,  momis  mv 
nanvke  omvlkv  hayvtet  Hesaketvmeset  omekv. 

5  Momen  Moses,  vtotkv  omet,  mehenwvn  mv  nanvke 
mv  renyupvn  mahokvranat  esohkerkueckvn  en  cuko 
omvlkv  ofvn  heromet  omvtes ; 

6  Momis,  eppucet  omet,  Klist  eme  mahusat  en  cuko 
ohfvnken  heromet  omvtes  ;  mv  en  cuko  toyeyat,  enhonrkv 

em  vkvsvmkv,  momet  em  afvcketvn  meyuksv  vteken 
yekcen  hvlaten  omat. 

7  Monkv  Puyvfekcv  Vcakat  makat  vcvkvyen,  Mucv- 
nettvn,  em  punvkv  en  haken  poliatsken  omat, 

8  Ce'rkvlke  take  e  feke  take  wvnhecakvte  omet  ce  ’feke 
taken  wvnhehcatskvs,  cvpvkkueckv  momet  eskerhoye 
nettv  omof,  vnrvwv  ofvn, 

9  Ce’rkvlke  taket  es  cv  kerret,  yc  vketecet,  momet  vm 
vtotkety  taken  ohrolope  pale  osten  liecakvtet  omekv. 

10  Monkv  mv  este  honvpsen  en  cvm  afvckekot,  E  ’feke 
take  ofvn  estofis  fiyecet,  vm  vyetvtaken  kerrvkvte  sekos, 
makvyvtes. 

11  Monkv  vn  cvpvkke  ofvn,  Mvt  vm  fekvpkvn  esceyv- 
kekares,  makit ,  fvccecvyvtes. 

12  Tecakkvte  toyatskat,  efeke  holwvke,  vkvsvmekat 
Hesaketvmese  wenake  likat  enkvpvketv  ofvn  hvmku- 
satskis  ece  ’pikekaren  e  vketecvkes. 

13  Momis,  Mucv-nettvn  maliokof,  nettv  omvlkvn  ete- 
’mvcalmvkes,  holwvyeckv  em  mvkerretv  eteropotten 
hvmkvtekatskis  ce  wvnhvket  omekaren. 

14  Hiyomet  omekv,  pum  enhonrkv  em  vliceckvn  me¬ 
yuksv  vteken  yekcen  hvlaten  omat,  Klist  a  en  cawvlke 
pu  hahoyet  os ; 

15  Mucv-nettvn  em  opunvkv  en  haken  pohatsken  omat, 
cvpvkkueckv  nettv  tate  ofv  omen,  ce  feke  taken  wvnheh- 
catskvs,  mahoke  emunkof. 

16  Pohakof,  cvpvkkueeakat  sasvtet  ok;  momis  Moses 
evpayet  Ecepse  asossvke  omvlkvt  omekates. 

17  Momis  estimvlken  ohrolope  pale  osten  es  em  afvcke¬ 
kot  omvt  haks?  mv  naorkake  em  enataket  vnvvwv  ofv 
pvlatkvten  mvn  omekate  te? 

18  Momen,  Vm  fekvpkvn  esceyatskekares,  estimvn  kicet 
fvccecet  omvt  haks,  mv  vkvsvinvkekate  tokon  omat  ? 

19  Monkv  vkvsvrnvkekat  omecicen  esceyeko  tayet 
omakvten  heceyet  os. 

SETENTVCKE  IV. 

Monkv  em  fekvpkv  esceyeyvre  temfvccetv  pum  wikvtet 
o  estomis,  hvmkvtekatskis  ceye  tayat  oricekos  ce  komho- 
yekaren,  penkvlvkeres. 

2  Hiyomet  omekv,  opunvkv-herv  es  em  erkenvkhoyvte 
etvpomen  es  pum  erkenvkhoyvtet  os,  mo  mis  mv  opunvkv 
’sem  erkenvkhoyvtet  en  lopicvkekates,  mv  pohakat 
vkvsvmkvt  vpvken  pohvkekatet  ok. 

3  Pumet  vkvsvmeyvtet  fekvpkvn  esceyet  omekv,  Hesa- 
ketvmeset,  em  vtotketvt  ekvnv  en  likv  ocvte-  vteken 
pokakvtet  o  estomis,  Yn  cvpvkke  ofvn  makit  faccecvyvte 
omen  makvte  etvpomen. 

4  Nettv  eskolvpakan  opunvyeeet  hvmmakvte  ocet 
omekv,  Momen  nettv  eskolvpakan  Hesaketvmeset  em 
vtotketv  omvlkvn  pohyet  fekapvtes. 

5  Momen  heyvmvn  hvtvm,  Vm  fekvpkvn  esceyvranen 
omat. 

6  Monkv  mv  fekvpkv  esceyvranat  tvlkusat  sase  emnnkvt 
omaten,  momis  enhomvn  mv  fekvpkv  es  em  erkenvkho¬ 
yvtet  vkvsvrnvkekat  omecicen  esceyvkekatet  omen, 

7  Hvtvm  nettv  hvmken  mellet,  oketv  momvteke  hoya- 
nen,  Tewe  eteropotten  punayet  os,  Mucv-nettvn,  ma- 
hokvte  omen,  Mucv-nettvn  vm  punvkv  en  haken  pohats- 
ken  omat,  ce  ’feke  taken  wvnhehcatskvs. 

8  Hiyomet  omekv,  Caswet  fekvpkvn  emakvten  omat, 
mv  renyupvn  nettv  etvn  opunvyecekvnt  os. 

9  Monkv  Hesaketvmese  em  esten  fekvpkv  em  ocvke 
emunkvt  omes. 

10  Hiyomet  omekv,  mv  em  fekvpkvn  eceyvtet,  emeu 

era  vtotketvn  wikvtes,  Hesaketvmeset  era  vtotketvn 
wikvte  omen. 

11  Monkv  pumet  mv  fekvpkvn  esceyeyvret  vfekcakhet 
omvkeres,  estimvt  mata  vkvsvmkv-sekat  vliopake  vcvk- 
vyen  lvtkekaren. 

12  Hiyomet  omekv,  Hesaketvmese  era  opnnvkvt  wena- 
ket  raomet  yekcet,  eslafkvcvpko  em  fvske  hokkole 
estomis  semfvsket  omet,  puyvfekcv  vkerrickv  tepakan, 
raomet  etekkekv  faluwv  tepakan  etekvpickv  oren  sekeyet, 
efeke  koman  raomet  em  vkerrickvn  kerrvt  omes. 

13  Momen  en  renakv  ehomvn  nake  hahoyvte  hvmkusis 
heckekat  sekot  omen,  momis  nanvke  omvlkvt  mv  em  e 
ohkerkuecvraneye  likat  en  renakv  ehomvn  enatvlket, 
momet  enrvmkvket  os. 

14  Monkv  plest  enhomahtv  rakke,  Hesaketvmese 
E’ppuce  Cesvs,  hvlhawan  eceyvten  ocekv,  pum  eohker- 
kueckvn  yekcen  hvlvtvkeres. 

15  Hiyomet  omekv,  plest  enhomahtv  pum  ehvperketv 
ocakat  vcelakeko  tayan  ocekot,  momis  nanvke  omvlkv 
ohfvccvn  pume  omen  eskerhoyvte  estomis ,  naorkvte  sekan 
oceyet  os. 

16  Monkv  fekhvmket  heromkv  ohliketvn  a  oh  vwvkeres, 
merkvt  pun  hecken,  kusvpke  oketv  omof  heromkv  pum 
vnice  tetayan  esheceyvren. 

SETENTVCKE  Y. 

Hiyomet  omekv,  plest  enhomahtv  este  aenkvpvke  en- 
hopohoyvte  vtekat,  este  vrahkv  nake  Hesaketvmese 
ohfvccv  ocakat  ofvn  melhoyet  omes,  naorketv  vrahkvn 
nakemkv  momet  nake  Hesaketvmese  ehomvn  pvsvtho- 
yvranan  emvren : 

2  Mv  eme  mahusat  yekcetv  tokat  em  vfulotet  on,  nak 
kerrvkekan  momet  fiyecakan  em  merre  tayat, 

3  Momet  mv  vfulotat  omecicen,  naorketvt  omecicen 
este  vrahkvn  naken  emvranat  omen  erne  mahusat  e 
vrahkvu  eme  tayet  omes. 

4  Momen  Hesaketvmeset  Elvn  enhuehJcvte  omen  enhueh- 
hokekon  omat,  heyv  vrakketvn  e  oh  wvkecat  sekot  os. 

5  Momen  matvpomen  Klist  e  vrakkuecekates,  plest 
enhomahtv  hahoyvren,  momis  mv,  C’vppnce  toyetskes, 
mncv-nettvn  ce  heckuehcis,  makvtet  mecvtes . 

6  Momet,  Melkesetek  plest  hakvte  vcvkvyen  estofis 
Plest  toyetskes,  makat  etvn  ocet  omekv. 

7  Momen  mvt  enavpeswv  en  nettv  take  omof  haeliketv 
yekcen,  momet  turopuswv  pvlatken  mv  elkv  aenkvpvken 
hesayece  tetayan  es  em  mekusapet,  momet  yekcen  en- 
kusapet  penkalat  ofvn  em  apohihocvten ; 

8  Eppucet  omis,  nanvke  es  estemerkvte  eteropotten 
apohickvn  kerrvtes. 

9  Momen  temvpoke  hahkof,  mv  em  apohicakat  omvlkvn 
vhesaketv  meyuksv  sekon  en  heckuecv  hakvtet  os. 

10  Hesaketvmeset  plest  enhomahtv  Melkesetek  hakvte 
vcvkvyen  kicen. 

11  Mv  ohfvccv  nanvke  sulke  momet  ce  hvckotake  po¬ 
ke  tv  tefnat  omecicen  ohhvyvyickv  yekcakan  opunvyetvn 
oceyet  os. 

12  Hiyomet  omekv,  oketv  hiyomvteke  oren  mvhayvlke 
hakatskvnt  omat,  nanvke  Hesaketvmese  kerkuecvte  en 
likv  enhvteceskv  ocakan  ceme  min  hvtvm  ce  mvhahoye 
taye  ont  os ;  momet  hompetv  yekcen  hompakat  tokon, 
epese  eskakat  mi  omvke  hakatsket  os. 

13  Hiyomet  omekv,  epesen  eskat  vtekat  fvccetv  em 
opunvkv  ofvn  mvnvckekot  os ,  estucet  omekv. 

14  Momis  hompetv  yekcat  vculkv  orice,  mv  senses 
Jeicetv  ’sevnicat  eteropotten  nalce  here,  momet  holwakan 
kerre  taye  hakvte  enake  tes. 

SETENTVCKE  VI. 

Monkv  Kiist  em  mvhakv  enhvteceskv  ocakan  opunv- 
yeckvn  wihket,  vtotketv  pvsatkvte  enkvpvken,  efeke 
etickv  momet  vkvsvmkv  Hesaketvmese  ohfvccv  ocat, 

2  Momet  paptesvm  ocakat  em  mvhakv,  momet  enke 
oh  wvkecetv,  momet  pvsatkvte  raenkvwvpketv,  momet 
ohfvcceckv  emeyuksv-sekat  en  likvn  hvtvm  hayekot, 
temvpoke  haketvn  oh  vpeyvkeres. 

3  Momen  Hesaketvmeset  etektvnecen  omat,  heyvn  mo- 
meceyvres. 

4  Iliyomet  omekv,  mv  vhvmkvn  em  oh  hvyayihocvtet, 
momet  ernkv  hvlwe  vten  lasvkvtet,  momet  Puyvfekcv 
Y cakat  en  heckvlke  hakvtet, 

5  Momet  Hesaketvmese  em  opunvkv  here,  ekvnv  vlv- 
kvranat  en  yekcetv  tepakan  lasvkvtet, 

6  En  lvpvtke  pvlatken  omat,  hvtvm  vkerrickv  etickv 
oren  mucvsvkuecesko  tetayet  os}  Hesaketvmese  E’ppucen 
emetalce  e  ohfvccvn  hvtvm  tohweklepkvn  svrahet,  hecken 
vlesketvn  en  hayaket  omekv. 

7  Iliyomet  omekv,  ekvnvt,  oske  tewolen  a  oh  hvtapkan 
esket,  mv  vfvstakat  en  herakvren  nake  hontakan  honticat 
merkv  Hesaketvmese  avtet  en  hecket  os ; 

8  Mo  mis  mv  nanvke  em  fvske  ocakat,  momet  eto-fvsken 
hontican  wihoket  os,  momet  ohtvhihokvranusen,  em 
eyuksvt  nekrvranat  tes. 

9  Momis,  vnokeckatskat,  hiyomen  opunayeye  estomis, 
nake  svmmomakan,  momet  nanvke  vhesaketv  vpvkakan 
ec  ohfvccvn  enhonreyet  os. 

10  Iliyomet  omekv,  mekusapvlke  em  vtotkatskvten, 
momet  hiyome  em  vtotkatskat,  cem  vtotketv  taken,  mo¬ 
met  vnokeckv  vtotketvn  e  hocefkv  vrahkvn  heckuecats- 
kvten  ehose  tayat  Hesaketvmeset  fvccekot  omekot  os. 

11  Morten  enhonrkv  esfvckat  oren  meyuksv  vteken 
mata  vcvfeknetvn  hecken  hayatskevlke  taren  komes ; 

12  Momat  enhorrvkekot,  momis  vkvsvmkv  momis- 
koraetv  tepakat  eteropotten  temfvccetv  ocakan  en  hecka- 
kat  vcvkfullvlket  omatskvren. 

13  Hiyomet  omekv,  He  sake  tv  me  set  Eplehamen  etem- 
faccof,  eme  mahusat  e  hocefet  etemfaccvtes,  erne  senrak- 
ken  liocefet  etemfacceko  tay  vtet  ok  ; 

14  Mehenwvn  ohmerret,  ec  ohmerrares,  momet  ohvtv- 
layet,  ec  ohvtvlayares,  maket. 

15  Momen  hiyomen  hofunen  momis-komvte  renynpvn, 
rav  etemfvccetvn  eenakuecvtes. 

16  Melienwvn  estet  emetake  senrakkan  hocefet  etem- 
fvccaken,  Hesaketvmese  hocefe  temfvccetv  hahoyat  eten- 
rvpkv  em  eyuksvt  omekv. 

17  Mv  ofvn  Hesaketvmeset,  nake  komat  emvrahke 
hakeko  tayat  etemfvccetv  en  heckvkvranan  senyekcen 
en  kerkuecetvn  komet,  temfvccetv  vcakan  es  yekcicvtes : 

18  Momat  nake  mvrahkv  hakeko  taye  hokkolat,  mv 
ofv  Hesaketvmeset  lakseko  tayat  eteropotten  pume, 
ehketvn  hopoyet,  mv  enhonrkv  pu  homvn  huerihocvten 
hvlvtetvn  komet  pefatkeyvtet  mahlvpvtketv  rakken  oce- 
y  vren ; 

19  Mv  enhonrkv  puyvfekcv  ’sem  ehvlvtkv  omen  yekcen 
momet  nekeyihoceko  tayan,  momet  setentvckv  vcakat 
ofv  eceyan  oceyet  os ; 

20  Mvn  Cesvs  homv-letkv  Melkesetek  plest  hakvte 
vcvkvyen  plest  enhomahtv  like  emunkat  hakvtet  pum 
eceyvtes. 

SETENTYC KE  YII. 

Hiyomet  omekv,  Heyv  Melkesetek  Selem  tvlofv  em 
mekko,  Hesaketvmese  hvlwe  mahat  em  plest,  mv  Eple- 
hamet  mekkvlke  pvsatkv  rafulkof  etenrahpet,  ohmerret ; 


HEPLUVLKE,  7. 


13 


2  Momen  Eplehamet  oravlkv  tekvpice  tekvpvke  espalan 
emvtet ;  enhvteceskvn  e  hocefkv  ohyvtekhoyat  fvccetv 
em  Mekkot  omet,  mohmen  hvtvm  Selem  em  mekkon, 
rav  herkv  era  Mekkot  ora  at ; 

3  Erke  seko,  eckeu  seko,  em  vhonvpsetvu  sekot,  m oraet 
nettv  em  vliceckv  raonkat  en  hesaketv  em  eyuksvn 
ocekot ;  momis  Hesaketvmese  E’ppuce  vhaken  hahoyvtet 
plest  like  eraunkvt  os. 

4  Tokvs,  heyv  hunvnwv  en  rakketv  estomet  omvten 
vkerricvkes,  mvn  cuko-hvmecvlke  era  ekv  Eplehame 
tisem,  en  horre  nanvke  svpenkvlecvte  tekvpvke  espalaten 
emvtes. 

5  Momen  mehenwvn  Lefi  e’ppucetake  plest  em  wiketv 
en  lieckakvtet  vkakv  vcvkvyen  tekvpvke  espalan  esten 
fekepuecetvn  vhakvn  o cakes,  inv  estet  etecakkvtet  oma- 
ken,  Eplehame  etetackvn  asossaket  o  estomis ; 

6  Momis  m v  este  en  honvpse  mv  Lefivlke  en  honvpse 
vpvke  vhonkvtkekat  tekvpvke  espalakan  Eplehamen  en 
cawvtes,  momet  mv  etemfvccetvn  ocvten  merkvn  oh 
opunayvtes. 

7  Momen  nake  vnrvphoyeko  tayaten,  rakkatet  sencut- 
kan  merkvn  oh  opunayet  os. 

8  Momen  yvmvn  este  pvsatkvlke  tekvpvke  espalakan 
en  heckaket  os,  momis  min,  Hesakes,  make  opunvyece 
cohoy  at  espalakan  cvwet  os. 

9  Momen,  makvye  tayat  vcvkvyen,  Lefi,  tekvpvke 
espalakan  en  heckat,  Eplehame  eteropotten  tekvpvke 
espalakan  fekvtes. 

10  E’rke  etetackv  ofv  emunken  Melkesetek  vnrapvtet 
ok. 

11  Monkv  temvpoketv  plest  em  wiketv  Lefi  vcvkvyet 
on  omat,  (mv  elecvn  vhakv  est’  emhoyvtet  omekv,) 
estomaten  plest  etvt,  Elvne  em  etecvkvyetv  vcvkvye 

kihocekot,  Melkesetek  em  etecvkvyetv  vcvkvye  min 
akvwvpke  tayet  omvt  haks? 

12  Plest  em  wiketv  teyoposecihohcen,  vhakvn  rav- 
rahku eh o e vranat  tvlkuset  omekv. 

13  Hiyomet  omekv,  mv  este  heyv  nanvken  es  opunvye- 
hocat  em  vliketv  etv,  mv  altv  vfastv  aossvte  sekan, 
aosset  omes. 

14  Pu  Pncaset  Cutv  em  vliJcetvn  aossvtet  omat  kerkuset 
omekv,  momen  Moses  plest  em  wiketv  ohfvccvn  opunayet 
mv  em  vliketv  ohfvccvn  naken  makekates. 

1 5  Momen  ohvtvlaken  kerket  os :  Melkesetek  vhake 
vcvkvyen  plest  etvt, 

16  Mv  enapeswv  vhakv  vcvkvye  tokot,  hesaketv  eyuksv 
ocekat  en  yekcetv  vcvkvyen  hahoyat  akvwvpket  omekv. 

17  A  en  kerret,  Plest  Melkesetek  em  etecvkvyetv 
vcvkvyen  meyuksv-sekon  liketskes,  maket  omekv. 

18  Vhakv  homv  ocvte  en  yekce  sekat,  momet  en 
lopickv  sekat  omecicen  yvmahkuehocet  omekv. 

19  Hiyomet  omekv,  vhakvt  nake  hvmkusis  temvpoken 
hayekon,  momis  enhonrkv  svmmomusan  asceyihocat  hayv- 
tes  ;  mv  eteropotten  Hesaketvmesen  vwoliceyet  os. 

20  ( Hiyomet  omekv,  mv  plestvlket  etemfvccetv  vcakat 
sekon  hahoyvtes,  momis  heyvt,  mv  em  punayat,  Pucaset 
etemfvccetv  vcakan  ’sopunayet,  momet  em  vkerrickv 
etihcekos,  Melkesetek  em  etecvkvyetv  vcvkvye  estofis 
plest  toyetskes,  mahvte ,  etemfvccetv  vcakat  eteropotten 
plest  hahoyvtes.) 

21  Monkv  etemfvccetv  vcakat  sekon  Cesvs  plest  ha- 
hoyekate  etvpomnsen, 

22  Etemfvccetv  svmmomusat  eskerkv  hahoyvtet  os. 

23  Momen  mehenwvn  entat,  elkvt  omecicen  erao- 
mecicetv  em  etektvnechoyekok,  sulket  plestvlket  oma- 
kvtes. 

24  Momis  heyv  este  hunvnwvt  plest  em  wiketv  em 
vkueyihoceko  tayen  oces,  estofis  like  ernuukvt  omekv. 

25  Monkv  my  eme  eteropotten  Hesaketvmesen  a  oh 
awat  estofis  esfackusen  hesahuecety  nine  tayes,  em 
emekusapyret  estofis  like  emunkvt  omeky. 

26  Plest  enhomahtv  heyy  omat,  mv  vcaket,  em  mvt- 
tekot,  svholwvkekot,  naorkvlke  enkvpvket,  hvlhawat 
senhvlwe  hakvten  oceyvret  momvre  heret  omvtet  ok. 

27  Plest  enhomvhhotat  netty  omvlkvn  enhyteceskyn 
eme  en  naorketv  take  vrahkvn  nanvke  Hesaketvmese 
ehomyn  pvsvtahket,  momof  este  en  naorketv  take  vrah¬ 
kvn  momecakvte  omet  momecvranat  tvlket  omekates  ; 
heyvn  vhvmkvn  momecvtet  ok,  eme  mahusan  HesaJce- 
tvmese  ehomvn  elehocvren  est'em  e  wikof, 

28  Hiyomet  omekv,  vhakvt  este  temvpoke  mahekan 
plest  enhomvhhotan  hahicen ;  momis  heyv  etemfvccetv 
vcakat  em  opunvkvt,  mv  vhakv  enynpv  ocvtet  Eppuce 
meyuksvseko  temvpokan  plest  enkomaktvn  hayet  os . 

SETENTVCKE  VIIL 

Momen  mv  nanvke  opunvyeceyat  nake  rakke  mahat 
heyv  tes ;  Pnmet  plest  enhomahtv  momen  oceyet  os,  mv 
Rakketv  em  ohliketv  hvlhawat  ofv  ocat  vkvpervn  liket 
omat, 

2  Momet  liketv  vcake  mahat,  escukohakv  vcake  me- 
lienwe,  este  tokot,  momis  Hesaketvmeset  huericvte  em 
vfastvt. 

3  Hiyomet  omekv,  plest  enhomahtv  vtekat  nakemkv 
momet  nake  ohnekrickv  wiyetvn  melhoyet  os  :  monkv 
heyv  plest  enhomahtvu  nake  wiyetvn  ocvranat  tvlkuset  os. 

4  Hiyomet  omekv,  ekvnvn  oh  are  munkvten  omat,  plest 
huerekvnt  os  :  plestvlket  vhakv  vevkvye  nakemkv  wiya- 
kat  fullet  omekv  : 


16 


HEPLUVLKE,  8. 


5  Mvt  nanvke  hvlwe  ocakat  vhaken  momet  era  vpetten 
vfvstaket  os,  Moses  eseukohakv  vcakat  hayvranof,  Hesa- 
ketvmese  emvcalmvte  etvpomen  :  Yhayetv  ekvnhvlwe 
onvpv  ce  heciliocvte  vcvkvyen  nanvke  omvlkv  hahicetvn 
vketecvs,  raaket  omekv, 

6  Moral's  hiyomat,  etemfvccetv  svmmomusat,  eterafvccetv 
svmmomakan  oh  hahoyvte  etenhayv  hakvte  etvpomen 
vfvstetv  svmmoman  en  hecket  os. 

V  Mv  etemfvccetv  enhvteceskvt  teravpoket  oravten  omat, 
svhokkolat  em  etektvnke  hopohoyvre  sekvnt  omekv. 

8  Hiyomet  omekv,  em  mvttaken  em  pnnayet,  Hecvs, 
nettvt  yicet  os,  Eslevl  en  cuko  momet  Cutv  en  cuko 
etemfvccetv  mucvsen  ete’n  hay  ares,  Pucaset  maket  os  ; 

9  Momet  Mv  nettv  Ecepse  ekvnvn  sossicetvn  enke 
taken  en  hvlatvyof  etemfvccetv  e’rkvlken  ete’n  hayvyvte 
vcvkvyen  ete'n  hayvJcares :  vm  etemfvccetv  ofv  emo- 
mecicvkekat  omecicen  vnet  emetaken  vmoskomvkatet 
ok,  Pucaset  maket  os. 

10  Mv  nettv  take  renyupvn  etemfvccetv  Eslevl  en  cuko 
ete’n  hayvranvyat  heyvt  omekv;  Ym  vhakvn  em  vker- 
rickv  taken  vtehit,  e  ’feke  take  ofvn  hoccicares :  momet 
emetake  vrahkvn  Hesaketvmeset  huerares,  momen  eme- 
taket  vc  vrahkvn  etvlvvvt  omvres. 

11  Momet  estimvt  em  vwolicvn  momen  etecakkaten 
mvhayet,  Pucasen  kerrvs,  maket  kicake  vlket  omekares, 
cotkus  mahaten  ’svlicecet  rakke  mahat  oren  omvlkvt  cv 
kerrvkvret  ok’. 

12  Em  fvccetv  svkekat  ohfvccvn  em  merret,  en  naorketv 
momet  en  holwvyeckv  taken  ohvtvlakat  vkerricvkaret 
ok,  Pucaset  maket  os. 

13  Etemfvccetv  mucvsen  makat,  enhvteceskan  vculen 
hayvtet  os.  Momen  mv  vhasse  momet  vcule  hakat  sum- 
ketvn  vwolices. 

SETENTVCKE  IX. 

Momen  mehenwvn  etemfvccetv  enhvteceskvt  Hesaketv- 
mese  emekusvpkv  ohfvccv  nanvke  melhoyvten,  momet 
nvthofv  vcakat  yvmv  ekvnv  enaken  ocvtet  os. 

2  Escukohakv  hahoyvtet  oraekv ;  enhvteceskv,  mv  ofv 
kulke  sohhuerickv,  ohhompetv,  tvldike  hecetv  esyomet 
ocvte;  mv  nvthofv  vcake  kihocan. 

3  Momen  setentvcke  svhokkolat  ofv,  escukohakv  ofv 
omvlkv  Semvcakat  kihocan  ocvtes , 

4  Nakfvmecuse-es-nekrickv,  sensv  kicetv ,  cvtokunaplane 
es  hayvkvte,  momet  setemfvccetv  en  tovhahvwv  vcakat 
tokunaplane  ohpvcket  mv  ofv  tokunaplane  vrkvswv  manv 
vtehke  ocvte,  momet  Elvne  em  vhuswv  pvkpakvtet  vpi- 
kvtes,  momet  setemfvccetv  en  cvto  tvpestvke  hokkolat 
vtehkvtes. 

5  Momen  mv  tovhahvwv  vcakat  onvpusan  celupvlke 
hvyayvhakusat  merkv  ohliketvn  oh  vpetticvke  tates ; 
hiyomat  mvn  esfvcken  opunvyeceko  tayes. 

6  Momen  heyv  nanvken  hiyomen  rnelhohyof,  p.lestvlket, 
Hesaketvmese  em  mekusvpkv  vfastetvn  esfvcecet,  estofis 
escukohakv  setentvcke  aye  homv  likan  esceyet  omvtes. 

7  Momis  svhokkolan  plest  enliomahtvt  olirolope  ore 
vtekat  vhvmkvn  entvlkuset  eceyet ,  catv  ocekat  ceyekot, 
momis  catvn  mv  e  maliusat  vrahkvn,  momet  este  en 
naorketv  take  vrahkvn  wiyvtes. 

8  Puyvfekcv  Vcakat  heyvn  okvtes,  escukohakv  enhv- 
teceskat  lmere  emunkof  escukohakv  setentvcke  vcake 
mahat  eceyetv  livte  heckekates. 

9  Mvt  oketv  mv  omof  svhopakv  em  ocvtes ,  mv  omof 
nakemkv  momen  nanvke  ohnekrickv,  mv  vfastan  eohv- 
kerrickv  ohfvccvn  temvpoken  hayvkeko  tayan  em  wiya- 
kvtes. 


Muskokee. 

10  Mvt  hompetv  esketv  esyomakat  ofv,  momet  uewv  es 
hvsvteckv  cahmelikv,  momet  vtotketv  enavpeswv  olifvccv 
ocakat,  mucvseckv  oketv  oren  my  ohlumhihocvte  tvlkuse 
ofvt  ocvtes. 

11  Momis  Klist  nake  herake  ocvkvranat  em  plest  en- 
homahtvt,  escukohakv  senrakke  momet  senherat,  enke 
es  hahoyvte  toko,  nak  hayetv  hiyome  ocat  vevkvye 
tokon  okisy  mv  etehoyvnen  vlahket ; 

12  Pvlke  neskv  meyuksv- sekon  pun  heckuehcet,  cowatv 
wakucvlke  esyomat  e  catv  eleropotte  tokon,  momis  erne 
mahusat  e  catv  etehoyvnen  vhvmkvn  cuko  vcarke  mahan 
esceyvtes. 

13  Hiyomet  omekv,  wakv-hunvntake  cowatvlke  esyomat 
e  catvt,  momet  wakv  liokte  mvnette.  nekrihocvte  em  essut 
enavpeswv  hvsvteckv  oren  hvsv'tecen  omat ; 

14  Mv  senhoyvne  estvmahen  Klist,  mv  Puyvfekcv 
meyiiksv-seko  UJcat  eteropotten,  holwvke  cotkusis  vli- 
kekon,  Hesaketvmese  ehomvn  elehocvren  e  wikvtet  e 
catvt  vtotketv  pvsatkat  enkvpvken  cem  eohvkerrickv 
taken  livsvthicekar  liaks,  Hesaketvmese  wenake  liJcat  em 
vtotkatskvren  ? 

15  Momen  heyvt  omecicen  etemfvccetv  muevse  vcvkv- 
yen  etenherkepueevt  os,  naorketv  etemfvccetv  enlivte- 
ceskv  eleev  ocakvte  ohfvccvn  pvlke  neskv  hakvre  elvte 
eteropotten  enhuehhokat  omvllcvt  nake  meyuksv-seko 
ocvkvranat  etemfvccetv  en  heckvkvren. 

16  Estvmv  wel  ocen  omat,  welhayv  em  elkvt  oevranat 
tvlknsekv. 

17  Hiyomet  omekv,  este  pvsatke  erenyupvn  wel  yekeetv 
ocet  os;  momis  welhayv  like  emnnkof,  mv  en  yekee 
sekot  os. 

18  Monkv  setemfvccetv  enhvteceskv  tis  catv  sekon  yek- 
cetvn  emhoyekates. 

19  Hiyomet  omekv,  Moses  vhakv  vcvkvyen  vhakv  omvl- 
kvn  esten  ’sem  punayahkof,  wakucvlke  cowatvlke  esyo- 
mat  e  catvn,  momen  uewvn,  mo  men  yvpefikv-esse  cahtuse 
hesvpe  esyomen  cawet,  nakcokv  momet  este  omvlkvn  es 
ohfeskvtes, 

20  Heyvt  mv  setemfvccetv  Hesaketvmese  ce  kicvkvte 
vrahkv  ecatv  tes ,  maket. 

21  Momet  ohvtvlaken  escukohakv  momet  nakvtehkv 
mekusvpkv  svfvstetv  omvlkv  matvpomen  catvn  es  ohfes- 
kvtes. 

22  Momen  vhakv  vcvkayat  nanvke  omvlkvranuset 
catvn  es  hvsvthihocet  os ;  momen  cate  pvlvtkv  sekat 
holwvyeckv  enkvpvyecickv  sekos. 

23  Monkv  nanvke  hvlliawat  ofv  ocakat  vhakakat  heyv 
nanvken  es  hvsvthihocvranat  tvlkusvtes;  momis  hvlwat 
enanvke  mahusat  nanvke  ohnekrickv  heyv  nanvke  sen- 
herakan  es  hvsvthihocvranvtes. 

24  Hiyomet  omekv,  Klist  cuko  vcacvke  enke  es  hayv- 
kvte,  mehenwakat  vhakvket  omen,  eceyet  oinekos;  mo¬ 
mis  hiyomat  epu  ’rahkvn  Hesaketvmese  ehomvn  e  hec- 
kuecetvn  hvlwe  tvlofv  mahusan  eceyvtes. 

25  Momet  hvtvm,  plest  enhomahtv  ohrolope  omvlkvn 
vhvmkvn  setentvcke  veakat  ofv,  catv  enake  toko  esceyet 
omen,  tewolen  e  wiyvranat  tokates. 

26  Momen  omat,  ekvnv  vliceckv  vteken  etewolen  este- 
merrihoevranvtet  omekv ;  momis  hiyomat,  ekvnv  ’me- 
yuksv  omof,  vhvmkvn,  holwvyeckvn  vkueyvranet,  Hesa¬ 
ketvmese  ehomvn  elehocvren  e  wikvtet  os. 

27  Momen  vhvmkv  eletv,  momet  mv  erhoyanat  ohfvc- 
ceckv  este  em  mellvkhoyvte  etvpomen, 

28  Klist  vhvmkvn  elehocvtes  sulke  en  naorketv  taken 
e  oh  wvkecvren  ;  momet  mv  en  nene  hecakan  vhesaketvn 
emvranet,  naorketv  sekon,  svhokkolvn  em  e  heckuecvres. 

SETENTYCKE  X. 

Hiyomet  omekv,  vhakvt  nake  herake  ocvkvranat  vliake 
mahusat  tokon,  em  vpette  tvlkusen  ocet,  mv  nake  ohnek- 
rickv  ohrolope  omvlkvn  wihoye  emunkv  tate  etero- 
potten  mv  a  oh  awat  estofvn  temvpokvken  hayvkeko 
tayet  omekv. 

2  Hiyomet  omekv,  momen  omat,  mv  vcvkvpeyvlket, 
vhvmkvn  hvsvthihoheen,  e  ohfvccvn  naorketvn  kerrvke- 
kot  omen,  mv  nake  ohnekrickv  wihoyat  fekhonnvkvrane- 
kate  te  ? 

3  Momis  mv  nanvke  ohnekrickv  ofvn  ohrolope  omvlkvn 
naorketv  vkerricepueckv  hvtvm  ocet  omekv. 

4  Wakv-hunvntake  cowatvlke  esyomat  e  catvt  naorke¬ 
tvn  vkuehueceko  tayet  omekv. 

5  Monkv  ekvnvn  vlakof,  Nake  ohnekrickv  momet  nak 
wivetvn  kometskekos,  momis  enan  vm  etetakuecets- 
kvtes ; 

6  Nanvke  ohnekrickv  momet  nak  wiyetv  naorketv 
vrahkv  es  ece  ’fvckekates ; 

V  Momof,  Hecvs,  Hesaketvmese,  vnet  naken  kometskat 
momecvranit  vlakis,  (nak  hocce  polpokat  ofv  vc  ohfvccvn 
cohoyet  os,)  Cesvs  makvtes. 

8  Enhomvn,  Nake  ohnekrickv,  momen  nak  wiyetv,  mo¬ 
men  nanvke  ohnekrickv,  momen  nake  holwvyeckv  vrah¬ 
kv,  mv  vhakv  vcvkvye  ce’mhoyan  kometskekos,  momet  es 
ece  ’fvckekot  os,  mahkof, 

9  Momof,  Hecvs,  Hesaketvmese,  vnet  nake  kometskan 
momecvranit  vlakis,  makvtes.  Svhokkolan  yekcicvret 
enhvteceskan  vkueyet  os. 

10  Mv  komat  eteropotten  vcacvken  pu  halioyet  os, 
Cesvs  Klist  ena  vhvmkv  wihoyvte  eteropotten. 

11  Momen  plest  vtekat,  nettv  omvlkvn  mekusvpkvn 

vfastet,  tewolen  ohnekrickv  matan,  holwvyeckv  estofvn 
vkueyeko  tayan,  wiyet  hueret  omekv: 

12  Momis  heyv  hunvnwvt,  nake  Hesaketvmese  ehomv 
elehocvre  meyuksv-seko  hvmken  holwvyeckv  vrahkvn 
ehmof,  Hesaketvmese  em  vkvpervn  likvtes ; 

13  Mucv  vtekat  en  horre  ele  em  ohhuerickv  hahoyvre 
vteken  mehaket. 

14  Nakwikv  hvmke  eteropotten,.  mvt  omen ,) 

mv  vcacvke  hakat,  meyuksv-sekon  temvpokvken  hayvtet 
omekv. 

15  Momen  mv  ohfvccvn  Puyvfekcv  Ycakat  a  pun  ker- 
ret  os: 

16  Hiyomet  omekv,  Etemfvccetv  mv  nettv  take  renyupvn 
ete’n  hayvranvyat  liey v  tes ;  vm  vhakvn  efeke  take  ofvn 
em  vtehit,  em  vkerrickv  take  ofvn  hoccicares,  Pucaset 
maket  os,  mahkof,  hvmmakvtes ; 

17  Momet  en  naorketv  momet  en  holwvyeckv  taken 
svnvcoinvn  oh  vkerrihcvkos. 

18  Momen  estvmvn  heyv  enkvpakickv  ocat ,  ohvtvlaken 
naorketv  vrahkv  naken  elehocekot  os. 

19  Monkv,  tecakkvte  toyatskat,  Cesvs  e  catv  eteropot- 
ten  vyetv  mucvse,  momet  hesakat  setentvckv  eteropotten, 
em  enavpeswvt  mvt  omen,  emet  vcake  pun  hayvten ; 

20  Nvthofv  vcake  mahan  esceye  tetayat  fekhvmketvn 
ocet ; 

21  Momet  plest  enhornahtv  Hesaketvmese  en  cuko 
ohfvnken  ocet ; 

22  Pu  ’feke  taken  eohvkerrickv  holwakat  enkvpvken 
ohfeshokvten,  momet  pu  ’na  taken  uewv  kvsvmrusen  es 
okkoskvken,  vkvsvmkv  en  kerretv  esfvckat  ofvn  efeke 
mehenwen  es  vwolicvkeres. 

23  Vkerrickv  inelohlekon,  vkvsvmkv  kerkueckvn  yekcen 
hvlvtvkeres ;  mv  temfaccvtet  heromet  omekv  ; 

24  Momet  et’oh  vkerricvkeres,  vnokeckv  momen  vtot- 
ketv  lierakat  ohfvccv  et’oh  yekcickvn. 

25  Etohkvlketvn  wikake  sasvnto  omen  etohkvlketv 
wikekot,  momis  ete'm  vcahnet  omvkes ;  momet  mv 
nettvt  vwolicen  hecatskat  mahvkvu. 

26  Mehenwetv  keriyen  hoyanat,  momeyis  komet  naor- 
ken  omat,  nake  holwyvyeckv  enkvpvyecickv  elehocvre 
svnvcomvn  sekot  omekv  ; 

27  Momis  ohfvcceckv,  momen  cvpvkketv  fenke  vnra- 
pvlke  sumecicvranat  en  nene  heckv  penkvlkat  oces. 

28  Mv  Moses  em  vhakvn  vhepakat,  akerrvlke  hok- 
kolet  mopkat  tutcenet  akerraken,  merkvt  en  sekon, 
elvtet  os. 

29  Mv  Hesaketvmese  E’ppucen  oh  hueret,  etemfvccetv 
ecatv,  mv  eteropotte  vcake  hahoyvten,  vcakekos,  komet, 
heromkv  em  Puyvfekcvn  vlesketvn  en  hayvtet  estemer- 
rickv  senhoyvne  estomomuse  en  heeke  taye  ores,  ko- 
matske  haks  ? 

30  Mv,  Pvleckvt  cvnake^’s,  vnet  pvlken  fekares,  Pncaset 
maket  os,  makvten  kerrekv.  Momet  hvtvm,  Pacaset  em 
esten  ohfvccecvkvres. 

31  Hesaketvmese  wenake  likat  enke  ofv  lvtketv  nake 
penkvlket  os. 

32  Momis  mv  nettv  hoyvnakvten,  mv  ofv  ec  oh- 
hvyvyakvte  renyupvn  estemerkv  em  etepokv  rakken 
kvwvpatskvtet  vkerrievkes ; 

33  Mv  ofv  estemerrickv  tvhiketv  esyomat  eteropotten 
nak  huyopkvn  ce  hahoyvten,  momen  hvtvm  este  mome 
momehocvte  full  at  em  etohkvlketv  hakatskof. 

34  Cv  svlvfkat  ofvn  vm  merratskvtet  omekv,  momet 
cen  nakockv  ’sece  ’penkvlehocvkan  ece  ’facket  kvwv- 
patskvtes,  hvlwat  ofvn  nakockv  senhere,  momet  oce 
munkan  ece  ’rahkv  ocatskat  kerret. 

35  Monkv  cem  enhonrkv  take,  mv  feketv  rakken  ocat 
vwihkatskvs. 

36  Morais  koraetvn  ocvranatskat  tvlket  omekv,  momat, 
Hesaketvmese  koman  momehcatskof,  etemfvccetv  cen 
heckvkvren. 

37  Hiyomet  omekv,  hofunekon  mv  vlvkvranat  vlvkvres, 
momet  veewicekares. 

38  Mo  men  mv  fvccat  vkvsvmkv  eteropotten  hesakvres  ; 
momis  estimvt  vcekellet  on  omat,  mv  este  ofvn  vm 
puyvfekcvt  afvcketvn  oeekares. 

39  Momis  mv  sumketv  oren  vcekellecakat  tokon,  mo¬ 
mis  mv  puyvfekcv  vcvyeckv  oren  vkvsvmakat  vpakvike 
toyes. 

SETENTVCKE  XL 

Momen  vkvsvmkvt  nanvke  en  nene  hechoyan  en  likvt 
ot ,  nanvke  hechoyekan  ’sohkerkueckvt  os. 

2  Mv  eteropotten  vkvsamvlke  vculvke  tate  lieren  oliker- 
kuehocvtet  omekv. 

3  Yvmv  ekvnv  momet  etimv  sasat  Hesaketvmese  em 
opunvkv  etehoyvnen  tetakuehocvten  momat  nanvke 
hechoyan  nanvke  heckakan  es  hahoyekatet  on  vkvsvmkv 
eteropotten  kerreyet  os. 

4  Vkvsvmkv  eteropotten  Epelet,  nake  emetv  Kenet 
Hesaketvmese  emvte  senheren  Hesaketvmesen  emvtes,  mv 
etehoyvnen  fvccet  omat  akerkueckvn  e  en  heckuecvtes, 
Hesaketvmeset  en  nakemkv  ohfvccvn  akerren  ;  momen 
mv  eteropotten,  elis,  punaye  munkes. 

5  Vkvsvmkv  eteropotten  Envk,  elkvn  hecekaren,  tohtv- 
lecihocvtes  ;  momen  esheclioyekates,  Hesaketvmeset 
tohtvlecicekv ;  Hesaketvmesen  afvcecicvtet  omat,  tohtv- 
lecilioceko  emunkof,  akerkueckvn  ocvtet  omekv. 

6  Momis  vkvsvmkv  sekat  afvcecicesko  tetayuset  os , 

Hesaketvmese  a  oh  atat,  Likes,  moraet  mv  vhericet  ho- 
poyakat  em  fekvt  os,  hornet  vkvsvmvkvranet  omekv. 

7  Ykvsvmkv  eteropotten  Nov,  Hesaketvmeset  nanvke 
hv.te  heckvkekat  ohfvccvn  emvcahnen,  penkalet,  en  cuko 
hesahueckvn  perro-cukon  tetakuecvtes ;  mvn  momecat 
ekvnvn  ohfvccecet,  fvccetv  vkvsvmkv  etehoyvne  ocat 
epncase  hakvtes. 

8  Ykvsvmkv  eteropotten  Epleharaet  osiyet,  liketv  mv 
erenyupvn  epucasvranat  ayvren  enhuehhokof,  apohicvtes; 
momet,  estvmvn  ayat  kerrekot  ossvtes. 

9  Ykvsvmkv  eteropotten,  tvleporv  em  ekvnvn  are  omet 
etemfvecetv  ekvnvn  arvtes,  Iseke  Cekvpen  etohkvlket 
escukohakv  ofvn  vpoket,  etohkvlket  etemfvecetv  hvmkuse 
epucasvlket  omakekv  ; 

10  Tvlofv  en  likv  ocvken,  mv  tohtarvt  momet  hayvt 
Hesaketvmeset  omen  en  nene  heevtet  omekv. 

11  Ykvsvmkv  eteropotten  Sele  mahusat  tis  nvrkese 
taye  yekcetvt  en  heckvtes,  momen,  hoktvlehpof,  ho- 
puewvn  heckuecvtes,  Mv  temfaccvten  heromet  os,  komv- 
tet  ok. 

12  Monkv  hvlwe  kococumpv  momet  oktahv  uehvtkv 
afopke  oce  vhonkvtesko  tayat  en  sulke  etvpomusen  estet 
este  hvmknsen  asossvtes,  momen  mv  estet  ele  etenhvmket 
omvtes. 

13  Ileyv  omvlkvt  vkvsvmkv  ofvn  pvsatkvtes,  etem- 
fvccetvt  enheckvkekon,  momis  hopvyen  ocen  hecaket,  em 
enhonrvke  heret,  otakakvtes,  momet,  Cuneckvlke  momet 
tvleporvlket  ekvnvn  oh  fulles,  maket  e  oh  kerkuecakvtes. 

14  Nanvke  mome  makakat  ekvnvn  hopoyaket  omat 
heckusen  kerkuecaket  omekv. 

15  Momen  mehenwvn,  mv  eJcvnv  asossvtet  vkerricakv- 
ten  omat,  oh  fulecetv  em  etektvnkvke  tayvtes. 

16  Momis  hiyomat  ekvnv  svmmome,  hvlwe  ocan  eyaev- 

ket  os ;  monkv  en  Hesaketvmese  take  kihocvre  Hesa- 
ketvmeset  em  vlsekot  os ;  emet  tvlofvn  em  etetakuecv- 
kvtet  omekv. 

17  Ykvsvmkv  eteropotten  Eplehamet,  eskerhoyof,  Ise- 
ken  ohnekrickvn  emvtes  ; 

18  Momet  on  mv  temfvccetv  take  en  heckvtet  e'ppuce 
hvmkuse  en  heckuehocvten,  mv,  Iseke  ofvn  cen  honvpsen 
hocefhoy vres,  kihocvten  emvtes  : 

19  Hesaketvmeset  pvsatkvte  tis  aenkvpvken  aliuerice 
tayes,  komet ;  momet  svhopakv  ofvn  mvn  aenkvpvken 
evpayvtes. 

20  Ykvsvmkv  eteropotten  Iseket,  nanvke  ocvkvranat 
olifvccvn,  Cekvpe  Esa  tepakan  merkvn  oh  opunayvtes. 

21  Ykvsvmkv  eteropotten  Cekvpet,  elof,  Cose  e’ppuce 
take  hokkolen  merkvn  oh  opunayvtes,  momet  ’sem  etek- 
kekvn  oh  cuneket  mekusapvtes. 

22  Ykvsvmkv  eteropotten  Coset,  elof,  Eslevl  en  hopue^ 
take  sosse  ocvranan  opnnvyecet,  e  fune  ohfvccvn  vliakvn 
emvtes. 

23  Ykvsvmkv  eteropotten  Moset  heckof,  e’ckvlket  hvse 
tutcenen  ehakvtes,  estuce  en  heckv  heret  on  hecakekv ; 
momet  mekko  em  vhakvn  em  penkvlvkekates. 

24  Ykvsvmkv  eteropotten  Moset,  vculehpof,  Feleo 
e’chuste  e’chuswv  kihocvren  komekates; 

25  Naorketv  em  afvcketvn  vkocoknusen  es  afvcketvn 
kornekot,  Hesaketvmese  em  esten  vpaket  estemerketv 
min  enhopoyet ; 

26  Klist  em  vlesketvt  nake  ockv  Ecepse  ekvnv  en 
nakockv  senrakket  os,  komet;  feketv  em  ocvranan  vhecet 
omekv. 

27  Ykvsvmkv  eteropotten  Ecepsen  enkvpakvtes,  mekko 
en  cvpvkketvn  em  penkvlekot ;  mv  hecesko  tayat  hece 
omet  estemerkvn  kvwapet  omekv. 

28  Vkvsvmkv  eteropotten  ohhoyvnkv  momet  catv 
olifesketvn  vfastvtes,  mv  enhvteceskv  heckakvten  pvsatat 
emetaken  celayekaren. 

29  Vkvsvmkv  eteropotten  Uehvtkv  Oaten  tehoyvnecv- 
tes,  ekvnv  kvrpe  tis  tayusen  ;  momen  Ecepsvlket  mvn 
mometvn  kornet  fullet,  yksumecvtes. 

30  Vkvsvmkv  eteropotten  Cvleko  em  vtohopko  rakkot, 
nettv  kolvpaken  vfolotechohyof,  lekafkvtes. 

31  Lehape  lioktarvt  vkvsvmkv  eteropotten  mv  vkv- 
svmvkekat  vpvket  elekates,  ekvnv  hecvlke  lierkv  ofvn 
evpahyof. 

32  Momen  ohvtvlakat  naken  makare  te?  Ketevn,  Pe> 
leke,  Samse,  Cefrv,  Tewe,  Samyvl  owalvlke  esyomat 
opunvyecetv  vra  etektvnkeko  tayekv. 

33  Mv  vkvsvmkv  eteropotten  ohmekketv  ocaJcan  ohfvn- 
ket,  fvccetvn  vtotket,  temfvccetv  taket  enhecken,  este- 
papvlke  e’cukwv  taken  vkhottet, 

34  Totkv  en  yekcen  vslecet,  eslafkv-cvpko  em  fvsken 
mvnvttepet,  yekce  sekat  aossen  yekcvke  hakepet,  horre 
ofv  fekhvmkvke  hakepet,  momen  tvleporvlke  en  suleta- 
wvlke  etohkvlkan  pefathuecat  sasvtes  : 

35  Hoktvket  em  pvsatkvten  hvtvm  hesahoken  ev- 
payakvtes;  vpvlwvn  estemerrihocvtes,  e  ossicetvn  eena- 
knecekot,  elkv  aenkvwvpketv  svmmomusat  en  heckv- 
kvren. 

36  Nakhayeko  momet  tephokan  kvwvpakat  sasvtes ; 
momet  ohvpakat  eswvnakvn  momet  cuko-yekcv  piketvn 
enheckakvtes  : 

37  Cvton  es  nvfhoken,  esfokvn  ’setewarhoyen,  eskerho- 
yen,  eslafkv-cvpkon  es  pvsvthoy vtes ;  yvpefikv  livrpe 
momet  cowatv  hvrpen  vccet  tefnllvtes ;  enkusapket,  este- 
merket,  estemerrihocen. 

38  (Ekvnvt  mvt  oh  vpolcvre  lieretv  orekates :)  vnrvwvn, 

momen  ekvnhvlhawan,  ekvnhaukakan  momet  ekvnv 
sufsokan  etefnllvtes. 

39  Momen  heyv  omvlkvt  vkvsvmkv  eteropotten  ohker- 
kueckv  heran  epoyaket  omis,  etemfvccetvt  enheckvke- 
kates ; 

40  Hesaketvmeset  nake  svmmomusan  pum  etetakuecvtet 
omen,  vpvkekon  omat  temvpoke  hakvkekaren. 

SETENTYGKE  XII. 

Monkv  pumeu  akerrvlke  aholoce  rakke  momvtekat  pum 
vfuiotet  omekv,  nake  honnat  vtekat,  momet  naorketv 
tewolen  pum  vfulotat  vwikvkeres, 

2  Momet,  Cesvs,  pum  vkvsvmkv  liayv  momet  espoyv, 
mv,  afvcketv  eliomv  ocvte  vrahkvn,  em  vlesketvn  mosko- 
mekot,  etohweklepkv  em  estemerketvn  kvwapvtet,  Hesa- 
ketvmese  em  ohliketv  vkvperv  likan  vhecet,  etemvrkv 
pu  homv  ocan  momis  komet  pefatkvkeres. 

3  Momet  omekv  opunvkv  vnrvpkv  mv  omen  liolwvye- 
cvlket  vnrvpen  opunvyecakan  kvwapvten  ohvkerricvkes, 
ce  hotoset,  cem  vkerrickv  take  ofvm  yekceko  ce  hakvke¬ 
karen. 

4  Naorketv  vnrvpen  vcevllatskat  hvte  catv  pvlvthe  oren 
vnrapatskekos. 

5  Momet  cem  vcahne,  hopuetake  omece  cem  pnnayat, 
Cv’ppuce,  Pucase  ce  ’stemerricat  nake  cotke  omehcetskvs, 
momet  naorketv  ohfvccvn  cem  vsehof,  ce  hotohsats ; 

6  Mv  Pucaset  vnokecan  estemerricet,  eppucen  evpayat 
vtekat  rnkafet  omekv,  makan  ce  hosvket  os. 

7  Ce’stemerrihocan  kvwapatsken  omat,  Hesaketvmeset 
eppuce  taken  ec  omecvket  os ;  hiyomet  omekv,  eppuce 
estomet  like  te,  mv  erket  estemerricekat  ? 

8  Momis  omvlkvt  ’sestemerrihocan  cen  heekvkekon  omat, 
eppuce  take  erke  evpayat  tokon,  evpahoyekat  omatskes. 

9  Momen  ohvtvlakat  pu’navpeswv  erkvlke  pu  ’stemerrv- 
kuecakan  oceyvtet  os,  raornet  vrakkueceyvtes ;  pum 
puyvfekcv  Erke  malivkvu  era  apohicet,  hesahokekar  haks? 

10  Hiyomet  omekv,  mehenwvn  emetaket  nettv  vnvco- 
mekon,  erne  komat  mahusat  vcvkvyen  pu  ’stemerrvkueca- 
kvtes,  mo m is  heyvt  pun  lopickv  vrahky,  en  hvsvtketv  en 
heckvlket  omeyvren  momecet  os. 

11  Momen  estemerrickv  estomis,  hvte  heckof,  est ’  afvce- 
cice  taye  onkon,  momis  honne  ont  os  ;  mom  is  renyupvn 
fvccetv  em  ette  herken  mv  ’sestemerrvkuehocan  en  hec- 
kuecaket  os. 

12  Monkv  enke  vtvrtakan,  momet  torkowv  yekcvkekan 
kvwvpvkes  ; 

13  Momet  vyetv  Ivpotlvken  ce’le  taken  en  hahicvkes, 
mv  ele  nokkan  fiyeciliocekaren  ;  momis  em  wicehocvre 
mit  omekvs. 

14  Este  omvlkv  etenlierketvn  hopoyvkes,  momet  hvsvt- 
ketvn,  mvn  ocekat  estimvt  Pucasen  hehcekot  ok  ; 

15  Vhericet  hecet  omvkes,  estimvt  Ilesaketvmese  en 
heromkvt  en  ynpvkivtkekaren ;  liometv  en  yvlonkvt 
liontet  ce  naoricen,  mv  eteropotten  sulket  svholwvkekaren 
vketecet ; 

16  Momet  hoktarvt  monkat  mekusvpkv  ehvperkuecv  Esa 
omet  sekaren  vketecvks ;  mvt  homv  heckvte  vrahkvn 
enaken  wiyvtet  ok,  liompetv  hvmkuse  vrahkvn. 

17  Mv  renyupvn  ohmerkv  enake  taranvten  eenakuecetvn 
komof,  vhepvkhoyvten  kerratskekv ;  vhericet,  eturopuswvt 
pvlatken,  hopoyet  o  estomis,  vkerrickv  etickv  oce  tayan 
eshecekatet  ok. 

18  Hiyomet  omekv,  mv  ekvnhvlwe  celahoye  taye,  totkv 
es  fenkan  a  oh  awatskekos,  monkat  lvsten,  monkat  yo- 
mucken,  monkat  hvnvcofelvn, 

19  Monkat  pofketv  en  haken,  monkat  opunvkv  en 

haken  ;  mv  haken  poliakvtet  mv  opunvkvn  ohvtvlaken 
’sem  pun  ay  vkhoyekaren  vpohakvten  ; 

20  (Momen  punvttv  tis  mv  ekvnhvlwen  vcelaken  omat, 
cvton  es  nvfhoken,  monkat  nak  fvsken  ropotten  es  seke- 
hoyvres,  makan  kvwvpvkeko  tayvtet  ok, 

21  Momen  en  heckvt  sehonecke  mahet  omen,  Moset, 
Tayen  cv  penkalit,  cv  fekeket  os,  makvtes.) 

22  Momis  Sivn  ekvnhvlwen,  momet  Hesaketvmese 
wenakat  em  etvlofv  Celuslvme  hvlwan,  momet  encelvlke 
en  sulke  vhonkvtesko  taye  etohkvlkan, 

23  Enhvteceskv  heckakvte  mv  e  hocefhokv  hvlwe  tvlofv 
ofv  hoccakat  en  nvkvftetv,  momet  em  mekusvpkv-cukon, 
momet  Hesaketvmese  este  omvlkv  en  Fvccecvn,  momet 
este  fvccakat  em  puyvfekcv  temvpokvke  hahoyvten ; 

24  Momet  Cesvs  etemfvccetv  mucvse  etenhayvn,  momet 
catv  ohfesketv,  mv  Epel  tate  e  catv  nak  makvte  nake 
senherake  pun  ay  an  a  oh  awatsket  os. 

25  E  vketecvkes,  mv  opunayan  vhepvkatskekaren  ; 
hiyomet  omekv,  mv  ekvnvn  aret  punayen  vhepvkakat 
mvnvttvkepekaten  omat,  pume  mahvkvu,  mv  hvlwe  vte 
punayan  em  e  fulecen  omat,  mvnvttehpekos ; 

26  Eme  em  opunvkv  en  haket  momof  ekvnvn  neke- 
yicvtes;  momis  hiyomat,  Hvtvm  vhvmkv,  ekvnv  tvlku- 
sekon  momis  hvlwateu  nekeyicaret  os,  maket  etemfaccvtet 
os. 

27  Momen  heyv,  Hvtvm  vhvmkv,  makat ,  mv  nanvke 
hahihocvte  omakat  mv  nekeyihoce  tayat  vkuehuecvranan 
oket  os,  mv  nanvke  nekeyihoceko  tayat  oce  munkv  taren. 

28  Monkv  ohmekketv  nekeyihoceko  tayat  pun  heckekv, 
vrakkueckv  momet  em  penkvlkv  ofvn,  heromkv  mv  ete- 
ropotten  Hesaketvmesen  afvcecicet,  em  vtotkeye  tayat 
ocvkeres : 

29  Pun  Hesaketvmeset  totkv  nak  sumecicvt  omekv. 

SETENTYGKE  XIII. 

Vnokeckv  tecakkakvte  ete’in  ocatet  oce  munkvt  ome* 
kvs. 

2  Este  kerkvkekat  evpvyetvn  ce  hohsvkates ;  mvn  mo- 
mecat,  kerrekot  encelvlke  evpayat  sasvtet  omekv. 

3  Mv  svlvfkuehocan,  mv  vpaket  ce  svlvfkuehoce  omen 
vkerricet ,  mv  estemerrvkuehocan  centakeu  ena  ofv  ful- 
latsket  omat  vkerricvkes. 

4  Etepvyetv  momet  topv  svholwvkekat  este  omvlkvt 
vrakkuecakvr  tayet  os;  momis  hoktarvlke  raomen  ete- 
payakvte  hoktarvlke  Hesaketvmeset  ohfvccecvres. 

5  Cem  fulletv  taket  cvto-kunawv  vnokeckv  sekot  omekv s ; 
monieu  nanvke  ocatskat  es  ce  mahlvpvtkvket  omekv s ; 
Estofis  ce’nkvpaket,  monkat  ce  wihkvkos,  emet  makv- 
tet  ok. 

6  Momet  on,  Pucaset  vm  vnicvt  on,  estet  nake  cv 
momecan  en  cv  penkvlekares,  fekhvmket  makeye  te- 
tayes. 

7  Cem  fvyatvlke,  mv  Hesaketvmese  em  opunvkv  cem 
punayvkvten  vkerricvkes;  momet  em  vkvsvmkv  taken 
svhayepvks,  em  fulletv  em  eyuksvn  vkerricet. 

8  Cesvs  Klist  pvksvnke,  mucv-nettv  momet  meyuksv- 
sekon  mvrahke  sekot  omes. 

9  Mvhakv  mvrahrvkv  momet  estomahakat  es  ce  fuliyv- 
kates,  hompetv  vcvkvye  fullat  en  lopicvkekate  tokon, 
efeke  heromkvn  es  yekcihocat  heret  omekv. 

10  Altv  mv  oh  ocan  mv  escukohakv  vcake  vfvstakat 
liompvkvre  mv  em  etektvnkekan  oceyes. 

11  Mv  nak  wenahokat  e  catv  plest  enliomahtvt  naor- 
ketv  vrahkv  escukohakv  vcakan  esceyvtet,  ena  taken 
este-hvpo  en  lvpvtken  nekrihocet  omekv. 

12  Monkv  Cesvs  tis,  e  catv  mahusat  este  vcacvken  es 

hayvret,  tvlofv  em  vtohopke  ’mvhauke  topvrvn  este- 
merkvtes. 

13  Monkv  este-livpo  en  lvpvtken,  em  vlesketvn  kvwa- 
pet,  emen  oh  vpeyvkeres. 

14  Heyvmvn  tvlofv  like  m  link  an  ocekot,  momis  ocvra- 
nan  hopoyekv. 

15  Monkv  eme  eteropotten,  Hesaketvmese  e  hocefkvn 
vkvsamet,  vkvsvmkv  nak  emetvn  estofis  emvkeres,  mvt 
pu  cukhvrpe  em  ettet  omekv. 

16  Momis  est’en  lopickv,  momen  est’en  kvpickvn  ce 
hohsvkates;  nak  emkv  mv  omakan  Hesaketvmeset  es 
afacknset  omekv. 

17  Cem  fvyatvlken  em  apohicet,  elecvn  svpvklvkes,  este 
e  ohkerkuecvkvrane  omet  cem  puyvfekcv  take  ohfvccvn 
vketecaket  ok,  efeke  es  nokkicekot,  momis  afvcket  mo- 
mecvkvren ;  cen  lopicvkekaret  ok,  feknokket  momecaken 
omat . 

18  Pam  emekusvpvkes ;  nak  omvlkv  ofv  fvccusen  ful- 
letvn  komet,  eohvkerrickv  heren  oceyat  enlionreyet 
omekv. 

19  Momen  lieyvn  momecatskvren  ohvtvlaken  cen  ku- 
sapvkvyet  os,  senlvpkusen  hvtvm  cem  vlvkvkaren. 

20  Momen  herkv  en  Hesaketvmeset,  mv  pu  Pucase 
Cesvs  Klist  Yvpefikv  Yhecicv  rakkan  pvsatkvte  aenkvpv- 
ken  a  kvwapvtet, 

21  Etemfvccetv  meyuksv-seko  e  catv  eteropotten  eme 
komat  momecatskvren  Cesvs  Klist  eteropotten  mv  eliomv 
afvcecicusan  ec  ofv  taken  vtotket,  vtotketv  herakat  vte- 
kat  ofv  temvpokvken  ce  hay vkate !  vrakketv  estofis 
meyuksv-sekon  mvn  em  ocekvs.  Emen. 

22  Momen  tecakkvte  toyatskat,  vcahnetv  opunvkvn  em 
etektvnecatskvren  cen  kusapvkis,  opunvkv  nvcomusen 
cen  hoceicvkikv. 

23  Tecakk^yvte  Temoret  enrecopkvten  kerrvkes;  lvpken 
vlaken  oraat,  mvn  vpakit  ce  liecvkares. 

24  Cem  fvyatvlke,  raomet  mekusapvlke  omvlkvn  vsekv- 
kes.  Etvle  vpokatet  ece  ’sekakes. 

25  Heromkvt  omvlkatskan  ece  ’pakvkekvs.  Emen. 

Heyv  cohv  Pal  Etvlen  liket  Hepluvlken  en  hoccievtes. 


COKV  GEMS 


MEKUSAPVLKE  OMYLKVN  OHTOTVTE. 


SETENTVCKE  L 

Cems,  Hesaketvmese  em  vtotkv,  momet  Pucase  Cesvs 
Klist  em  vtotkv ,  etvlwv  pale  kokkolokkake  vwakakat 
vseket  os. 

2  Tecvkkvyvte  toyatskat,  kolwakoke  mvrahrvkv  ofv 
pvlatkatskof,  afvcketv  omvlk^t’s  komvkvtcvs ; 

3  Gem  vkvsvmkv  cen  celayvkat  momis-kometvn  kayet 
omat,  kerret. 

4  Momis  momis-kometvt  vtotketv  esfvcken  ocekvs,  ceme 
temvpoke,  kerake,  naket  cen  seko  ce  kakvkvren. 

5  Estomatskis  koporrenkvn  enkusapken  omat,  Hesake¬ 
tvmese,  mv  encakekot  momet  Gem  mvttes  kicekot,  este 
omvlkvn  emakan,  em  ’pokekvs,  momen  emkoyvres. 

6  Momis  em  vkerrickv  meloklekot,  vkvsvmkv  ofvn 
vpokekvs,  mv  em  vkerrickv  meloklat  uekatkv  meloklv, 
kotvle  vtokken  meloklicat  omet  omes. 

7  Monkv  mv  estet,  Hesaketvmeset  nake  a’men  vn  keck- 
vres,  kokmats. 

8  Este-knnvnwv  em  vkerrickv  kokkolat  em  vretv  omvlkv 
ofv  keren  knerekot  os. 

9  Etecakkat  kvncapat  kvlwekocat  es  afvckekvs. 

10  Momis  este  nake-ocat  kvncvpe  kakat  es  afvckekvs, 
pvke  em  pvkpvke  omet  sumkvret  okv. 


4 


OEMS  I. 


1 1  Hvse  en  hiye  ocet  akvwapkof,  pvhen  yuknicet  omekv, 
momen  em  pvkpvket  latkes,  momen  en  lieckv  hcrusat 
snmket  os.  Matvpomen  este  nake-ocat  em  vyetv  ofvn 
sumkvres. 

12  Este-hunvnwv  en  heres  momis-komat  eskerhoyof; 
eskerlioyat  hoyanof,  hesaketv  en  kvpvtukvn  en  heckvret 
okv,  mv  Hesaketvmese  vnokecakat  ce’mvkares  kice  etem- 
faccvte. 

13  Este  estomet,  eskerhoyof,  Hesaketvmeset  es  cv  kerret 
os,  mahkats.  Hesaketvmese  nak’  holwvke  eskerreko 
tetayet  omekv,  momet  este  estomen  naorkepueckv  svraliJcv 
eskerrekot  os. 

14  Momis  este  estomis,  em  eyackvt  akueyicen,  mvker- 
hoyof,  eskerhoyet  omes. 

15  Momof  eyackvt,  ofvn  vfekhoniyet,  holwvyeckvn  hee- 
kuecet  os,  momen  holwvyeckvt,  espokof,  elkvn  hec- 
kuecet  os. 

16  Cem  mvtiyvkats,  tecvkkvyvte  vm  vnokeckvlke  to- 
y  at  skat, 

1 7  Estemkv  herakat  vtekat,  momet  estemkv  temvpokat 
vtekat  hvlwe  vtet  os,  momet  hvyayvke  Erke,  mv  mvrahkv 
hakvte  sekat,  momet  folotketv  em  vpette  sekaten  a  hv- 
tapket  os. 

1 8  Erne  komat  pu  hecknecvtet  os,  mehenwv  em  punvkv 
eteropotten,  mv  hayakvte  enhvteceskv  toyeyvren. 

19  Monkvhkvn,  tecvkkvyvte  vm  vnokeckvlke  toyatskat, 
este  estomis  pvfnen  apohicet,  yvlohusen  opunayet,  yulo- 
husen  cvpakket  omekvs. 

20  Este-hunvnwv  en  cvpvkketv  Hesaketvmese  em  fvc- 
cetvn  vtotkekot  omekv. 

21  Monkv  efeke  svholwvke  omvlkvn,  momet  holwvyeckv 
en  sulken  vpvlvtvks,  momet  eyasketv  ofvn  opunvkv 
vsekke  cem  puyvfekcv  take  hesahuece  tetayan  evpvyvks. 

22  Momis,  e  emvkerrake,  opunvkv  apohicvlke  tvlkekot, 
opunvkv  momecvlket  omvkes. 

23  Estimvt  opunvkv  apohicvt  omet,  opunvkv  momecv 
tokon  omat,  este-hunvnwv  estvkkeckvn  hecet  e  turofv 
emmunkvn  hecat  omet  omekv. 

24  E  hehcet,  em  vyetvn  ayet  os,  momet  vyvkhvmkvn 
este  estomet  omat  ehoset  omekv. 

25  Momis  estimvt  pucasseko-hueretv  em  vhakv  temvpo- 
kan  hecet,  momet  fekhonnen  omat,  mvt  apohicv  ehosv 
tokot,  momis  vtotketv  momecvt  omet,  mvt  em  vfvstetv 
ofv  en  hervres. 

26  Estimvt  ece  ’pakvkat,  emekusapv  e  omecet  omis,  e 
tulaswvn  cuksakkuecekot,  e  feken  emvkerren  omat,  mv  em 
emekusvpkv  ehvperkvt  omes. 

27  Erke  momet  Hesaketvmese  ehomvn  emekusvpkv 
hvsatkuse,  momet  svholwvkekat  heyv  tes,  eckemelvlke 
oyevlke  esyoman  em  estemerkv  ofvn  er  hecet,  momet 
ekvnv  en  holwvken  esvholwvkekot  e  vcvyecatet. 

SETENTYCKE  IL 

Tecvkkvyvte  toyatskat,  pu  Pucase  Cesvs  Klist  vrakkat 
em  vkvsvmkv  este  etemetuece  ohcatskvs. 

2  Momen  este-hunvnwv,  estenke-wesakvtehkv  cvtokunap- 
lanen  ocet,  vccvke  herateu  ocet,  cen  nvkvftetv  take  ofvn 
vlaken,  hvtvm  estemerkusat,  vccvke  svholwvken  ocet 
vlaken  omat ; 

3  Momen  vccvke  here  ocan  vrakkuecet,  Yvmvn  heran 
likvs,  kicatsken,  momet  este  estemerkusan,  Ysvn  huervs, 
monkat  cv’le  vm  ohhuerickv  elecvn  likvs,  kicatsken 
omat; 

4  Este  etemetuecet  etefullatskeko  haks?  momet  fvc- 
cecvlke  vkerrickv  hervkeko  ocet  ce  hakvkeko  haks? 

5  Pohvkes,  tecvkkvyvte  vm  vnokeckvlke  toyatskat,  este 

estemerkakuse  ekvnv  oh  fullat  vkvsvmkv  ofvn  nake-ocvken 
hayet ,  momet  etvlwv  Ilesaketvmese  vnokecakan  ce’mvka- 
res  kice  temfaccvte  epucase  hakvkvren  Hesaketvmeset 
enhopoyvtet  omeko  haks? 

6  Momis  este  estemerkakan  enhomecatskvtet  os.  Este 
nake-ocvlke  ce’stemerrvkuecet,  ohfvcceckv  ohliketv  ehomv 
ce  svpvklecvket  omeko  haks  ? 

7  Eme  mv  hocefkv  vcakat  ec  oh  huehokat  tvklecaket 
omeko  haks  ? 

8  Momis  Nakhocce  vcvkvyen,  vhakv  mekkvke  ’mvhakv 
omat  esfvcecatsken  omat,  Cem  vwolicvn  e  vnokecetskat 
etvpomen  vnokecvs,  makat,  heren  vfastatsket  ps. 

9  Momis  este  etemetuecatsken  omat,  naorketvn  vfastats¬ 
ket  os,  vhakv  eteropotten  naorkvlke  toyatsken  ec  ohker- 
kuecvket  os. 

10  Este  estomis,  vhakv  omvlkvn  vfastis,  hvmken  kacen 
omat,  omvlkvn  kvce  omet  hueret  os. 

11  Hoktahretskvs,  makat,  matat,  Elehcetskvs,  makvtet 
omekv.  Monkv  hoktaretskeko  estomis,  elecetsken  omat, 
vhakv-kacvt  hueretsket  os. 

12  Pucasseko-hueretv  em  vhakv  eteropotten  ohfvcceho- 
cvrane  omen  opunayet,  momecvs. 

13  Merkvn  heckuecekatet  merkv  en  heckekon  ohfvcce- 
hocvres  ;  momen  ohfvcceckv  vnrvpen  merkv  afvcket  os. 

14  Tecvkkvyvte  toyatskat,  estimvt  vtotketvn  ocekot, 
Ykvsvmkvn  ocis,  maken  omat,  naken  en  lopicet  ome 
haks  ?  Ykvsvmkvt  hesayece  taye  haks  ? 

15  Tecakkakvte  hunvnwv  hvmket,  monkat  tecakkakvte 
hokte  hvmket,  enatvlkvranuset,  momet  hompetv  nettv 
omvlkvn  eyace  enkusapket  on  omat, 

16  Momen  hvmkvtekatskat  kicaket,  Herkv  ofvn  vpe- 
yvks,  ce  lekuthvket,  momet  ce  fvckvkekvs ;  momis  nake 
ena  en  lopicvke  tayat  emakatskekot,  naken  lopice  haks  ? 


CEMS  III. 


X 


7 


17  Matvpomen  vkvsvmkv  vtotketvn  ocekon  omat,  en- 
tvlkuset  omet,  elet  os. 

18  Monies,  Cemet  vkvsvmkvn  ocetsken,  vnet  vtotketvn 
ocis,  cem  vkvsvmkvn  cv  kecicvs,  cem  vtotketv  sekon,  vneu 
vm  vkvsvmkvn  ce  tiecicares,  vm  vtotketv  eteropotten, 
este- hun  vnwvt  make  wites. 

19  Hesaketvmese  hvmkuset  likes,  komet,  vkvsametsket 
os,  heren  vfastetskes,  mv  vkvsametsJcat ;  puyvfekcv  hol- 
wvhokat  tis  vkvsamet,  fekekaket  omes. 

20  Momis  Aeha,  este  ehvperkv  toyetskat,  vkvsvmkv, 
vtotketv  sekat,  elet  os,  kerretvn  kometsket  o  haks  ? 

21  Epleham,  purke,  eppuce  Iseke  altvn  oh  wvkecet, 
Hesaketvmesen  emvranof,  vtotketv  eteropotten  este-faccv 
en  hueretvn  hueret  omekvt  haks  ? 

22  Hecetske  haks,  vkvsvmkv  vtotketv  vpvke  vtotkvte, 
momet  vtotketv  eteropotten  vkvsvmkv  espokvtes. 

23  Momen  Nakhocce  esfackvtes,  mv  makat,  Epleham 
Hesaketvmesen  vkvsamvtes,  momen  mv  vkvsamat  omecicen , 
fvccetv  enaken  en  hahoyvtes,  momen  Hesaketvmese  en 
hessen  kihocvtes. 

24  Monkv  hecatskes,  este  vkvsvmkv  eteropotte  tvlke- 
kon,  vtotketv**  eteropotten  este-faccv  en  hueretvn  hue¬ 
ret  os. 

25  Matvpomen  Lehap,  hoktarv,  opunvkv-esfullvlken 
evpayet,  etin  vtotakof,  vtotketv  eteropotten  este-faccv 
en  hueretvn  hueret  omekat  haks  ? 

26  Monkv  ena  puyvfekcv  vpvkekat  elat  etvpomen,  vkv¬ 
svmkv  vtotketv  vpvkekat  elet  os. 

SETENTVCKE  III. 

Etecvkkyyyte  toyatskat,  mvhayvlke  sulket  ohmatskvs, 
hoyvnen  ec  ohfvccehocvkvres  kerratskat. 

2  Omvlkeyat  sulken  naorkeyet  omekv ;  estimvt  opunvkv 

ofvn  naorkekon  omat,  matat  este-hunvnwv  hvsvtket  omet, 
ena  omvlkvn  cuksakkuece  tayet  os. 

3  Hecvks,  corakko  e  cukwv  cuksakkvn  caksakkueceyet 
os,  pum  vkvsvmvkvren,  momet  ena  omvlkvn  folotecice- 
yet  os. 

4  Hecvks,  perro-cuko  matvpomen  rvkrvketvt  ont  omis, 
momet  hotvle  yekcakat  es  vtohkis,  estvmin  em  fvyatv 
komat  semfvyatkv  cotkusis  es  folotecihocet  os. 

5  Matvpomen  etulaswv  enalvtce  cotkuset  os,  momet 
nake  rvkrvken  ’sopunayet  os.  Hecvks,  nake  rakke  mahis 
totkv  cotkusat  vhetecet  os. 

6  Momen  etulaswv  totkvt  omet,9  liolwvy eckv  ekvnv  tes  ; 
etulaswv  pu’nalvtce  vpvke  hiyomet  os,  ena  omvlkvn  vho- 
panet,  pum  munkv  en  nekeyetv  vhetecet  os,  momet 
totkv-rakkot  vhetecet  os. 

7  Nake  ele-ostvkusat,  fuswv  tis,  cetto  tis,  uehatkv  vk 
fullat  tis,  mvrahrvkv  omvlkvn  yvmvsvkuehocet,  yvmvs- 
vkuehocvtet  omekv. 

8  Momis  etulaswvn  estimvt  yvmvseceko  tayes,  nak’  hoi- 
wvke  fvyvthoyeko  tayet,  nake  estelece  tayat  es  fvcke  tes. 

9  Mvn  Hesaketvmese,  Erke  tan,  es>kvsamet,  momet  mvn 
este  Hesaketvmese  vhake  hahihocvten  es  tvhikeyet  os. 

10  Ykvsvmkv  tvhiketv  tis  ecukwv  matan  esossaket  os. 
Tecvkkvyvte  toyatskat,  heyv  nanvke  momvranekot  os. 

11  Uekiwv  mata  a  fihnat  uewv  heren  uewv  home  tepaken 
a  fihnece  te  ? 

12  Tecvkkvyvte  toyatskat,  ke-rakko  olefv  em  ette  ettuece 
taye  haks?  momen  pvrkofvkv  ke-rakkon  ettuece  taye 
haks  ?  monkv  uekiwv  ueokcvncvmpv,  uewv  herat  tepaken 
a  fihneceko  tayes. 

13  Estimvt  ece  ’pakvkat  hoporrenet,  nake  kerret  ome 
haks  ?  vretv  herat  aossen  hoporrenkv  en  y vmasketv  ofvn 
em  vtotketvn  heckvkuecekvs. 

14  Momis  vholvckv  home  etepoyetv  tepakat  ce  feke 
ofvn  ocatsken  omat  e  ekvsahmatskvs,  mornet  mehenwv 
vnrvpet  lvkisatskvs. 

15  Heyv  hoporrenkv  hvlwe  a  hvtapkekot  omes,  momis 
ekvnv  enaket’s,  ena-vpeswv  enaket’s,  puyvfekcv  holwyke 
omet  os. 

16  Estvmvn  vholvckv  tepoyetv  tepakat  ocat,  mvn  tehvn- 
k\r  momet  vtotketv  holwakat  vtekat  ocet  omeky. 

1 1  Momis  hoporrenkv  hvlwe  a  hvtapkat,  enhvteceskvn 
hvsvtket,  mohmet  tenherkepuecet,  yvmaskuset,  vkvsamu- 
set,  merkv  ette  herakat  tis  es  fvcket,  este  etemetuecekot, 
sahayekot  omes. 

1 8  Momen  fvceetv  em  ette  herkv  ofvn  fokahoyen,  herkv 
hayakat  fokayet  os. 

SETENTYCKE  IV. 

Horre  etepokv  tis  ece  ’pvkvke  ocalcat  estvmin  a  awe 
haks  ?  Yvn  a  aweko  haks  ?  Cem  eyackv  take  ce’nalvtce 
ofvn  tepoyakat  a  aweko  haks  ? 

2  Ce  yacvket,  ocatskekot  os.  Elecatsket  os,  momet 
ocetv  ce  yacvket,  cen  heckvkeko  tayet  os ;  tenrapet  ete- 
poyatsket  os,  momis  ocatskekot  os,  vpohatskekokv. 

3  Ypohatskes,  momis  cen  heckvkekot  os,  cem  eyackv 
take  oh  sumecicvranet,  mvtten  vpohatskekv. 

4  Hunvntake  hoktarvlke,  hoktvke  hoktarvlke  esyomats- 
kat,  ekvnv  en  hesse  vretv  Hesaketvmese  vnrvpkvt  omat 
kerratskeko  haks  ?  Monkv  estimvt  ekvnv  en  hesse  hake- 
tvn  komen  omat,  Hesaketvmese  vnrapvt  os. 

5  Puyvfekcv  epu  ’pike  likat  vholvckv  oren  eyacet  os, 
Nakhocce  makat  ehvperkvn  maket  os,  komatske  haks  ? 

6  Momis  herkv  ohvtvlvken  emet  os.  Monkv  Hesaket¬ 
vmese  ekvsamat  vnrvpet  omet,  momet  efeke  ofv  kvncapu- 
sat  herkvn  emet  os,  maket  os. 

7  Monkv  Hesaketvmesen  em  e  wikvks.  Puyvfekcv 
holwakat  vnrvpvks,  momen  cen  letkvres. 

8  Hesaketvmesen  vnakuecvks,  momen  ece  ’nakuecvk- 
vres ;  naorkvlke  toyatskat,  cenke  taken  hvsvthicvks, 
momen  vkerrickv  hokkolicatskat,  ce  feke  taken  hvsatha- 
kusen  hahicvks. 

9  Ce  feket  cen  nokhokusekvs,  momet  wakoket,  hvkih- 
liokvks;  cem  vpelkv  taket  waketv  hakekvs;  afvcketv 
feknokketv  hakekvs. 

10  Hesaketvmese  ehomvn  e  kvncvpuecvkes,  momen  ce 
hvlwecvkvres. 

11  Tecakkvte  toyatskat,  holwvken  et’opunvyehcatskvs. 
Estimvt  teeakkvten  holwvken  opunvyecet,  teeakkvten 
ohfvccecat,  vhakvn  holwvken  opunvyecet  vhakvn  ohfvcce- 
eet  os;  momis  vhakvn  ohfvccecetsken  omat,  vhakv  vfastv 
tokot,  vhakv  ohfvccecvt  ometsks. 

1 2  Vhakv  estemv  hvmket,  hesayece  tayet,  sumecice  tayat 
liket  os ;  este  etv  ohfvccecetskat,  estimv  toyetske  haks  ? 

13  Tokvs  hiyomat,  Mucv-nettv  monkat  vpvksen  mv 
tvlofvn  vpeyet,  ohrolope  hvmken  fekhonnet,  wiyet,  neset, 
’se  ohvtvlvyeyvres,  makatskat, 

14  Vpvksen  nake  estomvranat  kerratskekofvt.  Cen  he- 
saketv  nake  te  ?  Hopere,  estomusen  heciket,  sumkat  tes. 

15  Momat,  Hesaketvmeset  komen  omat,  hesahokeyet,  he- 
yvn  momecet ,  monkat  mvn  momeceyvres,  makvranatsket  os. 

16  Momis  hiyomat  cem  ekvsvmkvtake  ofvn  ece  ’fackvket 
os  ;  afvcketv  mv  ojnat  omvlkvt  holwvket  os. 

1 7  Monkv  mv  herat  mecetvn  kerret,  mecekat,  holwvyeckv 
em  ocet  os. 

SETENTVCKE  V. 

Tokvs  hiyomat,  nake-ocvlke  toyatskat,  estemerkv  ec  oh 
yicvranvkan  es  hvkihhoket,  wahokvks. 

2  Nake  ocatskat  lekwvket,  cem  vccvkeu  sukehtvt 
loket  os. 

3  Cen  cvto-kunaplane  take,  momet  cen  cvto-kunaphvtke 
vhopvnkvket  os,  moment  inv  vhopvnkakat  ohkerkueckv 
ece’nrvpvke  tares,  momet  totkv  omet  cena-vpeswvn  pv- 
pvres.  Netty  espokakat  en  nak’  sulecatskvtet  os. 

4  Hecvks,  vtotkvlke  cem  ecvpofv  taken  wucutakvte  en  fe- 
ketv  em  fekhonnicatskvtet  a  kuehken, wucutakvte  en  hueh- 
ketvt  Sapeot  en  Hesaketvmese  e  hvckon  ’sen  eeyvtet  os. 

5  Afvcketv  ofvn  ekvnvn  oh  fullatsket,  yvmahkuecvlke 
toyatskvtes ;  vpespvsatkv  nettv  omen  ce  feke  taken  hom- 
picatskvtes. 

6  Este-faccvn  ohfvccecet,  elecatskvtes,  ece’nrvpekot 
oman. 

7  Hesaketvmese  em  vlvketv  oren  momis-komvks,  tecak- 
kvte  toyatskat.  Hecvks,  cvpofv  vhecicv  ekvnv  em  etten 
em  ehaket,  hofunen  momis  komet  emehaken,  oske  hvten 
hvtapket  momet  yupv  hvtapkat  en  hecket  os. 

8  Cemeu  momis*  komet,  ce  feketaken  yekcvkuecvks, 
Hesaketvmese  em  vlvketv  vwolicet  omekv. 

9  Tecakkvte  toyatskat,  etem  encahkatskvs,  ec  ohfvcce- 
hocekaren ;  hecvks,  Fvccecvt  vhauke  ehomvn  hueret  os. 

10  Tecvkkvyvte  toyatskat,  owalvlke,  Hesaketvmese  e 
hocefkv  ofv  opunahoyvte,  momis-komet,  momet  vkvsamu- 
sen  estemerrihocvte  ocat,  vhayetvn  ocvkes. 

11  Hecvks,  momis-komet  vpeyakat  afvckakes,  komeyet 
os.  Cop  momis-kome  ayvten  pohatskvtet  os,  momet 
Hesaketvmese  emmerruset,  merkv  es  fvcket  omen,  momet 
naken  komat  hecatskvtet  os. 

12  Momis  tecvkkvyvte  toyatskat,  nak’  omvlkv  en 
hoyanat,  Hesaketvmese  e  hocefkv  ehvperkvn  punahy- 
atskvs,  hvlwe  es  hocefekot,  ekvnvu  es  hocefekot;  nake 
etv  estomis  es  hocefekot;  momis  henka  maketskat  henka 

tares,  momen  monkos  maketskat  monkos  tares,  ohfv- 
cceckv  ce’k  pvlvtkvkekaren. 

13  Ece  ’pakvkat  hvmket  estemerket  on  omat,  me- 
kusvpekvs.  Estimvt  afvcket  on  omat,  esvkvsvmkvn 
yvhikekvs. 

14  Ece  ’pakvkat  hvmket  enokket  on  omat,  mekusvpkv- 
cuko  vfastvlke  en  huehkahken,  Hesaketvmese  en  hocefkv 
ofvn  nehen  es  em  vfeyaket  oh  mekusvpvkekvs. 

15  Momen  vkvsvmkv  mekusvpkvt  enokkat  hesayecen, 
Hesaketvmeset  a  liuericvres,  momen  naorketvn  vfastvten 
omat,  en  kvpvyecihocvres. 

16  Etem  mvttecatskvten  etem  e  olikerkuecet,  etem  eme- 
kusvpatskvres,  cem  wikvkvren.  Este-faccv  em  emeku- 
svpkv  yekcetv  ocat  sulken  momecet  os. 

17  Elivs  pume  pum  emunkv  etvpomet  omvtes ;  momet 
osikats  komet,  heren  raekusapvtes;  momen  ohrolope 
tutcenen  hvse  epaken  ekvnv  oh  oskolekates. 

18  Momen  hvtvm  emekasahpen,  hvlwet  osken  ehmen, 
ekvnvt  em  etten  hayvtes. 

19  Tecakkvte  toyatskat,  hvmkvtekatskis  mehenwvn  en 
kvpaket,  em  matten  omat,  momen  hvmket  afulecicen 
omat, 

20  Heyvn  kerrekvs,  estimvt  em  vretv  em  mvttat  naorkvn 
afulecicen  omat,  elkv  en  kvpvken  puyvfekcvn  hesayehcet, 
naorketv  sulken  ehvres. 


COKV  MITTEOSSKY 

MEKUSAPVLKE  VTEKAT 

CAM 

OIlTOTVm 


SETENTYCKE  I. 

MV  nake  enkvteceskv  vteke  ocvte,  pokeyvte,  pn  turwv 
cs  kaceyvte,  momet  ok  keceyvte,  momen  punke  celayvte 
mv  hesaketv  em  openvkv  a  en  kvpvkat. 

2  Hesaketv  keckvtet  os,  momen  keceyvtet  os,  momet 
kerkueceyvtet  os,  momen  mv  kesaketv  em  eyuksv-seko 
Erke  vpake  tate,  momet  pun  kerknecvkvten  ee  kecicvke- 
yet  os. 

.3  Mv  nake  keceyvte  momet  pokeyvtet,  cen  kerkuecvke- 
yet  os,  cemetaken  etohkvlketv  pum  ocatske  taren,  momen 
pum  etokkvlketv  mekenwusen  Erke,  momet  Eppnce  Cesvs 
Klist  vpaket  os. 

4  Momen  cem  afveketv  taket  fvcke  taren  lieyv  nanvke 
c.en  coyvkeyet  os„ 

5  Momen  keyvt  opunvkv  em  pokeyvtet  os,  momet  ker- 
kuecvkeyat,  Hesaketvmeset  kvyayvkets,  momen  erne  ofv 
yomucke  seko  maket  os. 

6  Etokkvlketv  emen  etem  oceyes  maket  yomncke  ofvn 
yvkvpaken  omat,  lakseyet  os,  momet  mekenwvn  mome- 
eekot  os. 

7  Momis  erne  kvyayvke  ofv  likat  omen  kvyayvke  ofvn 

yvkvpaken  omat,  etohkvlketv  etem  oceyes  momen  Ep- 
puce  Cesvs  Klist  e  catvt  naorketv  omvlkvn  pun  hvsvtecet 
os. 

8  Naorketvn  oceks  maken  omat,  e  emvkerreyet  os, 
momen  mehenwv  epu  ’pikekot  os. 

9  Naorketv  pun  kvpvyecicvret,  momet  fvccetv  tokat 
omvlkvn  pun  hvsvtecvret,  mvt  vkvsvmvkvre  oret  fvccet 
omes,  pun  naorketvn  kerkuecen  omat. 

10  Naorkeks  maken  omat,  emen  laksvn  hayeyet  os,  mo¬ 
men  em  opunvkv  epu  ’pikekot  os. 

SETENTVCKE  IL 

Yn  hopuetakuce,  naorkatskekaren  heyv  nanvke  cen  co~ 
yvkit  omis.  Momen  este  estomet  naorken  omat,  Erke 
vpvken  em  vfastvn  oceyet  os,  Cesvs  Kiist  fvcean. 

2  Momen  pun  naorketv  oh  homeclcvte  emahlvpvtecicvts, 
momet  punake  tvlkekon,  momls  ekvnv  omvlkv  enaken. 

8  Momen  em  vhakvn  vcayecen  omat,  eme  kerreyatet  es 
kerreyet  os. 

4  Estimvt  Kerris  makatet  em  vhakvn  vcayeeekat,  este 
laksvts,  momen  fvccetv  vpikekot  os. 

5  Momis  estimvt  em  punvkv  vcayeeat,  mehenwvn  erne 
ofvn  Hesaketvmese  em  vnokeckv  esfvcket  os,  eme  ofv 
toyeyat  hey vn  es  kerreyet  os. 

6  Estimvt  mv  ofvn  vfekhonnis  makatet  mv  yvkapvte 
omen  emet  yvkvpvre  tayet  os. 

'I  Eteeakkeyvte  toyatskat,  vhakv  mucvse  token,  momis 
vhakv  vcule  enhvteceskv  vteke  ocatskvten  cen  coyvkvyet 
os:  Mv  vhakv  vculat  enhvteceskv  vteke  opunvkv  po- 
hatskvtet  mv  tes. 

8  Hvtvm  vhakv  mucvsen  cen  coyvkvyet  mv  nake  eme 
ofv,  momet  ceme  ofvn  mehenwet  omes,  yomucket  hoyv- 


CANE  I. 


nepekv,  momen  hvyayvke  mehenwatet  hiyomat  hvyaya- 
kekv. 

9  Mv  este  hvyayvke  ofvn  hueris  makat,  momet  etecak- 
katen  en  homecat,  hiyomis  yomucke  ofvn  huere  munkvt  os. 

10  Etecakkat  vnokecat,  hvyayvke  ofvn  vfekhonnet  os, 
momen  naket  elentappuecvre  sekot  os. 

11  Momis  etecakkvte  en  homecat  yomucke  ofvn  huere  s, 
momet  yomucke  ofvn  yvkapet  os,  momet  estvmin  ay  at 
kerrekot  os,  yomucket  e  turwvn  em  vrvnayet  onkv. 

12  Hopuetakuce,  mv  en  hocefkv  vrahkvn  cen  naorkefcvt 
cen  kvpvkvkvtet  onkv,  cen  coyvkit  omis. 

13  Erkvlke  toyatskat,  mv  enhvteceskv  vtvte  liueran  ker- 
ratskvtet  onkv,  cen  coyvkit  omis.  Este  hunvntake  mv- 
nettvke  toyatskat,  mv  holwvyecvn  ohfvnkatskvtet  onkv, 
cen  coyvkit  omis.  Hopuetake  toyatskat,  Erke  kerrats- 
kvtet  omekv,  cen  coyvkit  omis. 

14  Erkvlke  toyatskat,  mv  enhvteceskv  vtvte  hueran  ker- 
ratskvtet  onkv,  cen  coyvkvytet  omes.  Este-hunvntake 
mvnettvke  toyatskat,  ce  yekcvket  omen,  Hesaketvmese  em 
opunvkvt  ec  ofvn  vfekhonnet  omen,  mv  holwvyecaten  oh- 
vnkatskvtet  omekv,  cen  coyvkvyvtet  os. 

15  Ekvnv  vnokehcatskvs,  momet  nanvke  ekvnv  vtehka- 
teu.  Este  estomet  ekvnv n  vnokecet  on  omat,  Erke  vno- 
keckv  vpikekot  os. 

16  Nake  ekvnv  vtehkat  omvlkvt,  vpeswv  em  eyackv, 
eturwv  em  eyackv,  momet  hesaketv  em  ekvsv.rkv,  Erke  a 
en  kvpvket  omeks,  momis  ekvnv  a  en  kvpvket  onkv. 

17  Momen  ekvnv  momet  nake  em  eyackvu  hoyvnepet 
os,  momis  este  Hesaketvmese  komaten  momecatet  estofis 
vfekhonnet  os. 

18  Hopuetakuce,  oketv  espokets,  momen  Klist-vnrapv 
vlvkvranen  pohatskvtet  onkv,  hiyomis  Klist-vnrapvlke 
sulket  omes.  Mvn  es  kerreyet  omes,  oketv  espoke  tat. 

19  Pun  kvpvket  esossvkvtet  os,  momis  epu  ’pvke  toka- 
tes  epu  ’pvkvke  taten  omat,  epu  ’pvkake  raunkvnt  omekv, 
momis  esossvkvtet  os  omvlkvt  epu  ’pvkekot  omat  ker- 
kuecvret. 

20  Momis  centake  V cakat  en  kvpvken  vfeyetvn  ocatskes, 
momet  nake  omvlkvn  kerratsket  os. 

21  Mehenwv  kerratskekat  svrahkvn  cen  coyvkit  omvka- 
tes,  momis  kerratskat  svrahkvn,  momen  Ivksetv  vtekat 
mehenwvn  aossekot  omekv,  cen  coyvlcvyvtes. 

22  Estimvt  este-laksvt  o  haks,  Cesvs  Klist  tat  laksecat 
mv  tokon  omat  ?  Mv  Erke,  momen  eppuce  helaksecatet 
Klist-vnrapvt  os. 

23  Eppuce  helaksecat  vtekat  Erken  ocekot  os;  momis 
Eppuce  oh  vlcvsamat  Erkeu  ocet  os. 

24  Monkv  enhvteceskv  vteke  mv  pohatskvtet  ec  ofvn 
fekhonnekvs.  Mv  enhvteceskv  vteke  pohatskvtet  ec  ofvn 
fekhonnen  omat,  centakeu  Eppuce  momen  Erkeu  ofvn 
fekhonnatskvres. 

25  Momen  setemfvccetv  es  pu  temfaccvte  heyvt  mv  tes, 
hesaketv  meyuksv  sekot. 

26  Mv  ce  mvkerrvkat  ohfvccvn  heyv  nanvke  cen  coyv- 
kvyvtet  os. 

27  Momen  emen  a  en  kvpvke  vfeyetv  cen  keckvkvte  ec 
ofvn  fekhonnet  os,  momen  este  estomet  ce  mvhayvkvre 
ce  yacvkekot  os,  momis  mv  vfeyetv  mehenwvt  omet, 
Ivksetv  tokot  os,  momet  nake  omvlkvn  ce  mvhavvket  os, 
momen  mv  ce  mvhayvkvte  vcvkvyen  erne  ofvn  fekhon¬ 
natskvres. 

28  Momen  hiyomat  hopuetakuce  toyatskat,  erne  ofvn 
feklionnvkes,  heckof  fekhvmketvn  oceyvren,  momet  vla- 
kof  ehomv  epu’lsekaren. 

29  Emet  fvccet  omen  kerratsken  omat,  fvccetv  momecat 
vtekat,  mvn  es  heckvtet  omen  kerratsket  os. 

SETENTVCKE  III. 

Ynokeckv  estvmahe  Erke  pu’mvten  hecvkes  Hesake- 
tvmese  eppucetake  pu  kihoevren.  Monkv  ekvnv  pu 
kerrekot  os,  emen  kerrekot  omvtet  okv. 

2  Vnokeckatskat,  hiyomat  Hesaketvmese  eppucetake 
toyes,  mo  men  nake  toyvraneyat  hvte  heckekot  os,  momis 
emet  heckofv  tnv  omeye  taretut  kerrgs,  estomet  ornate 
mv  omen  heceyvret  okv. 

3  Momen  este  heyv  enhonrkvn  erne  ofvn  ocat  vtekat, 
erne  hvsvtkat  omet,  e  hvsvtecet  os. 

4  Naorketv  vfastat  vtekat  vhakvu  kacet  os,  uaorketvt 
vhakvn  kvcetvt  omekv. 

5  Momen  naorketvn  pun  kvpvyecicvret  hecket  omvtet 
on  kerratsks,  momen  erne  ofv  naorketv  sekot  os. 

6  Erne  ofvn  vfekhonnat  vtekat  naorkekot  os,  naorkat 
vtekat  emen  hecekates,  momet  kerrekates. 

7  Hopuetakuee  toyatskat,  estimvt  ce  mvkervy vkats ; 
fvccetv  vfastat,  erne  fvccat  omet,  fvccet  os. 

8  Naorketv  vfastat  Este-nekricv  enakets.  Este-nekricv 
enhvteceskv  vteken  naorkvt  onkv,  momen  Este-nekricv 
em  vtotketv  vhopvnvre  svralikvt  Hesaketvmese  Eppuce 
hecket  omvtes. 

9  Hesaketvmese  es  heckat  vtekat  naorketv  vfvstekot 
omes,  e  nerkvt  eme  ofvn  fekhonnet  onkv,  momen  naorke- 
ko  tayet  os  ’Hesaketvmesen  es  hecket  omekv. 

10  Heyv  ofvn  Hesaketvmese  en  hopuetake  kerkvket  os, 
momen  este-nekricv  en  hopuetake.  Fvccetv  momecekat 
vtekat  Hesaketvmese  vpvkekot  os,  etecakkate  vnokeceka- 
teu. 

11  Heyv  opunvkv,  etenokeceyvre  makan ,  enhvteceskv 
vteken  pohatskvtet  omekv. 

12  Holwvyecat  enake  Ken  onkot,  momet  eteeakkvte 
elecvte,  momen  estomen  elecet  omvt  liaks  ?  em  vtotketv 
hohvahoket  omen  momen  etecakkvtet  fvccvken  omekv. 

13  Etecakkvyvte  toyatskat,  ekvnvt  cen  homecvken 
omat,  estomahes  kohmatskvs. 

1 4  Elkvn  en  kvpahket  hesaketvn  oriceyvtet  omet  kerres, 
elecakkvten  vnokeceyet  okv.  Efcecakkat  vnokecekat 
elkv  ofvn  fekhonnet  os. 

15  Etecakkat  en  homecat  vtekat  este-elecv  tes,  momen 
este-elecv  vtekat  hesaketv  yuksv  sekat  vpikekot  omen 
kerratsket  omes. 

16  Hesaketvmese  em  vnokeckv  heyvn  es  kerreyet  os, 
en  hesaketvn  pun  wvkecvtet  omekv,  momen  pumeu  pun 
hesaketvn  etecakkeyvte  en  wvkeceyvre  tayet  os. 

17  Mo  mis  estimvt  yvmv  ekvnv  enake  lieran  ocepet 
omen,  momet  etecakkvtet  en  kusvpket  on  hecis,  envcofv 
em  vnoJcecJcvn  em  vkhotten  omat,  estomet  Hesaketvmese 
vnokeckv  vpike  haks  ? 

18  Yn  hopuetakuce,  opunvkv  ofvn  monkat  tulaswv  ofvn 
vnokecet  okmeyats,  momis  mehenwv,  momet  vtotketv 
ofvn. 

19  Momen  mehenwv  vpvkeye  tat  heyvn  es  kerreyet  os, 
momen  erne  ehomvn  pu  feke  mvhlvpvteyvres. 

20  Monkv  pu  feket  ep  ohfvccecen  omat,  Hesaketvmese t 
pu  feken  ’sen  rakket  omet,  nak’  omvlkvn  kerret  omes. 

21  Ynokeckatskat,  pu  feket  ep  ohfvccecekon  omat,  He¬ 
saketvmese  ohfvccv  fekhvmketv  oceyet  os. 

22  Monkv  naketo  estomen  vpoheyis  erne  en  kvpvken 
pun  hecket  os,  em  vhakv  vcayeceyatet  ehomv  nake  afvcce- 
cican  momecekv. 

23  Momen  heyvt  em  vhakv  tes,  vhakv  pu’mvte  vcvkv- 
yen  Eppuce  Gesvs  Klist  hocef  kvn  oh  vkvsamet,  etenoke- 
ceyvret. 

24  Momen  era  vhakv  vcayecat,  erne  ofvn  vfekkonnet  os, 
momen  emeu  my  este  ofvn.  Momen  Puyvfekcv  pu’mvte 
etekoyvnen  pume  ofv  vfekhonnetat  es  kerreyet  os. 

SETENTVCKE  IV. 

Ynokeckatskat,  puyvfekcv  omvlkvn  oil  vkvsahmatskvs, 
inomis  puyvfekcy  Hesaketvmesen  a  en  kvpvkvke  tat 
ohkerrvks,  owalv  laksvlke  sulket  ekynv  sohceyvtet  onkv. 

2  Heyyn  Hesaketvmese  em  Puyvfekcy  es  kerratsket  os. 
Cesvs  Klist  vpeswv  ofvn  vlykes  Puyvfekcy  makat  Hesa¬ 
ketvmese  vpvket  os. 

3  Momen  Cesvs  Klist  vpeswv  ofv  vlvkes  puyvfekcv 
makekat  vtekat  Hesaketvmese  vpvkekot  os,  momen  heyvt 
Klist-vnrapvts  mvt  vlvkvrane  pohatskvte,  momen  hiyomis 
ekvnvn  aret  os. 

4  Hopuetakiice,  Hesaketvmese  enake  toyatsks,  momet 
mv  Klist  vnrapvlken  ohfvnkatskvtet  os  erne  ece  ’pikatet 
ekvnv  vpikan  ’sen  rakket  omekv. 

5  Ekvnv  enaket  omakes,  m-o.nkv  ekvnvn  opunvyecaken, 
ekvnvt  em  apohicet  os. 

6  Hesaketvmese  enake  toyes ;  Hesaketvmese  kerrat  pum 
apoliicet  os;  Hesaketvmese  vpvkekat  pum  apohicekot 
os.  Puyvfekcv  fvccan  momet  Puyvfekcv  fvccekaten 
heyvn  .es  kerreyet  os. 

7  Ynokeckatskat,  etenokecvkeres ;  vnokeckv  Hesa¬ 
ketvmesen  a  en  kvpvket  omekv,  momen  vnokecat  vtekat 
Hesaketvmesen  es  heckvtet  os,  momet  Hesaketvmesen 
kerret  os. 

8  Vnokecekat  Hesaketvmese  kerrekot  os,  Hesaketvme¬ 
se  t  vnokeckvt  okv. 

9  Momen  Hesaketvmese  Eppuce  hvmkuse  heckuecvte 
eteropotten  hesakokepeyvren  ekvnvn  olitotvtet .  onkv, 

Hesaketvmese  ep  ohfvccv  vnokeckv  ocat  heyv  ofvn 
hecket  os. 

10  Momen  vnokeckv  heyv  ofvts,  pumet  Hesaketvmesen 
vnokeceyat  tokon,  momis  emet  pumen  epu’nokecetut  Ep- 
pucen  atotvtet  os  pun  naorketv  es  feketvn. 

11  Ynokeckatskat,  Hesaketvmese  momen  epu?nokecvtet 
on  omat,  pumeu  etenokeceyvre  tetayet  os. 

12  Estimvt  estofvn  Hesaketvmese  hecvte  sekos.  Eteno- 
keeeyet  on  omat,  Hesaketvmeset  ep  ofvn  fekhonnet  os, 
momen  em  vnokeckvt  ep  ofvn  es  fvcket  os. 

13  Momen  erne  ofvn  fekhonneyet  omen,  emeu  ep  ofvn 
fekhonnet  omen  kerres,  em  Puyvfekcv  akvpvken  pu’mv- 
tet  omekv. 

14  Momen  Erket  Eppuce  ekvnv  Hesayecvn  atotvtet 
omen  heceyvtet  omet,  momet  kerkueceyet  os. 

15  Estimvt  Cesvs  Hesaketvmese  Eppuce  tes  make  ker- 
kuecat,  Hesaketvmeset  erne  ofvn  fekhonnet  omen,  emeu 
Hesaketvmese  ofvn  fekhonnet  os. 

16  Momen  Hesaketvmese  vnokeckv  pum  ocat  kerreyvtet 
omet  momet  vkvsvmeyvtet  os.  Hesaketvmeset  vnokec¬ 
kv  tes.  Momen  vnokeckv  ofvn  fekhonnat  Hesaketvmese 
ofvn  fekhonnet  os,  momen  Hesaketvmeset  erne  ofvn 
vfekhonnet  os. 

17  Momen  heyv  ofvn  pum  vnokeckv  etemvpoket  os; 
Ohfvcceckv-nettv  omof  fekhvmketvn  oceyvren,  erne  omet 
yvmv  ekvnvn  pumeu  fulleyet  omekv. 

18  Vnokeckv  ofv  penkvlkv  sekot  os,  momis  vnokeckv 
etemvpokat  penkvlkv  ossicet  os,  penkvlkv  tat  estemerkvn 
ocet  onkv.  Este  penkalat  vnokeckv  ofv  etemvpoken 
hahoyekot  os. 

19  Emet  homvn  epu’nokecvtet  onkv,  vnokeceyet  os. 

20  Este  Hesaketvmesen  vnokecvyes  makat,  etecakkan 
en  homecen  omat,  este-laksv  tes.  Estomet,  etecakkan 

liecvte  vnokecekat,  Hesaketvmese  hecvte  sekatet  vnokece 
taye  haks  ? 

21  Momen  heyv  vhakvn  eme  a  en  kvpvken  oces,  este 
Hesaketvmese  vnokecat,  etecakkateu  vnokecekvs. 

SETENTVCKE  V. 

Cesvs  mvt  Klist  tat  vkvsamat  vtekat  Hesaketvmesen  es 
heckvtet  os,  momen  mv  heckuecvte  vnokecat  vtekat  mv 
es  heekvten  vnokecet  os. 

2  Hesaketvmesen  vnokecet,  em  vhakvn  vcayeceyofvt, 
Hesaketvmese  en  hopnetakuce  vnokeceyat,  heyvn  es 
kerreyet  os. 

8  Momen  Hesaketvmese  vnokeceyat  em  vhakvn  vcaye- 
ceyat  tes ;  momen  em  vhakv  honhoyekot  os. 

4  Momen  naket  Hesaketvmesen  es  heckat  vtekat  ekvnvn 
ohfvnket  os ;  momen  puni  vkvsvmkvt  ohfvnketvts,  ekvnv 
ohfvnkat.-» 

5  Estimvt  ekvnv  ohfvnkat  to  haks,  Cesvs,  Hesaketvmese 
Eppuce  tat  vkvsamat  tokon  omat  ? 

6  TJewv,  momet  catvn  etehoyvne  vlakvtet  Cesvs  Klist 
tes,  momen  uewv  etehoyvne  tvlkekon,  mo  mis  uevvv  catv 
tepakv  etehoyvnen,  momen  Puyvfekcvt  akerrv  tes,  Puyv- 
fekcvt  mehenwvt  omekv. 

7  Momen  Erke,  Opnnvkv,  Puyvfekcv  Ycakat  estntcena- 
tet  livlwe  ofv  akerrakat  tokv,  momen  heyv  tutcenat 
hvmkuset  os. 

8  Momen  Puyvfekcv,  catv,  uewv  estutcenat  ekvnv 
akerrakat  tes,  momen  heyv  tutcenat  etenhvmkuset  os. 

9  Este  kerkuecvten  esen  omat,  Hesaketvmese  kerkue- 
cvtet  ’sen  rakkes.  Hesaketvmese  mv  Eppuce  ohkerkue- 
cvtet  Hesaketvmese  kerkuecat  tokv. 

10  Hesaketvmese  Eppucen  oh  vkvsamat  eme  ofvn  ker- 

kueckv  ocet  os.  Hesaketvmesen  oh  vkvsvmekat  laksvn 
hayvtet  os,  Hesaketvmese  my  Eppuce  ohkerkuecan  vkv- 
svmekot  omekv. 

11  Momen  hesaketv  meyuksv-sekon  Hesaketvmeset 
pu’mvtet  omen  heyvt  mv  kerkueckv  tes,  momen  heyv 
hesaketv  Eppucen  vpiket  os. 

12  Estit  mv  Eppucen  ocat  hesaketvn  ocet  os.  Hesake¬ 
tvmese  Eppucen  ocekat  hesaketvn  ocekot  os. 

13  Hesaketvmese  Eppuce  hocefkv  oh  vkvsamatskan 
heyv  nanvke  cen  coyvkvyvtet  os,  hesaketv  meyuksv- 
sekon  ocatskatet  kerrepatskvren,  momet  Hesaketvmese 
Eppuce  hocefkvn  oh  vkvsvmatskvren. 

14  Momen  erne  komat  vcvkvyen  nake  vpohen  omat, 
pum  apohicet  os ;  momen  heyvt  emen  vfekrakketv  oceyat  tes. 

15  Momen  pum  apohicet  on  kerren  omat,  nake  estomen 
vpoheyis,  mv  vpohkv  em’poheyvtet  oceyet  omet  kerres. 

16  Estimvt  etecakkvtet  naorketv  elkv  orekon  naorken 
hecen  omat,  vpohvres,  momen  mv  elkv  oreko^naorkakan 
erne  vpohan  hesaketvn  emvres.  Elkv  oret  naorketv  oces. 
Mv  svrahkvn  mekusvpvres  makvkot  os. 

17  Fvccetv  tokat  vtekat  naorketvts,  momen  elkv  orekot 
naorketv  ocet  os. 

18  Este  Hesaketvmese  es  heckvte  vtekat  naorkekot 
omen  kerres,  momis  mv  este  Hesaketvmese  heckuecvte 
tat  e  vcayecet  os ;  momen  holwvyecatet  celayekot  os. 

19  Momen  Hesaketvmese  vpvkeyet  omet  kerres,  mo¬ 
men  ekvnv  omvlkvt  holwvyeckv  ofvt  os. 

20  Momen  Hesaketvmese  Eppuce  vlvket  omen  kerres, 
momet  mv  fvccan  kerreyvre  tayen  vkerrickvn  pu’mvtet 
os,  momet  fvccan  mv  Eppuce  Cesvs  Klist  vtehkeyet?  os. 
Heyvt  Hesaketvmese  fvccat  tes,  momet  hesaketv  meyuk- 
sv-sekat  tes. 

21  Hopuetakuce,  nake  vhake  em  e  vcayecvkes.  Emen. 


COKV  SVHOKKOLAT 


MEKUSAPVLKE  VTEKAT 

CAKE 

OHTOTYTE. 


SETENTVCKE  L 

Yculat  toyvyat  cuko-pucase  hokte  enhopokvte  toyetsJcat 
punvkv  ec  ohtotis,  momen,  en  hopuetakuceu,  raelienwv  ofv 
vnokecakvyat,  momen  vn  tvlkekot,  momis  mv  mehenwv 
kerrvkvte  vtekateu ; 

2  Mehenwv  ep  ofv  fekhonnat  momet  estofis  epu  ’pakv- 
ranat  svrahkvn. 

3  Hesaketvmese  Erke,  momet  Pucase  Cesvs  Klist  Erke 
Eppuce  a  en  kvpvken  heromkv,  merkv  momet  herkvu  ece 
’pakekvs,  mehenwv  momet  vnokeckv  ofvn. 

4  Erke  a  en  kvpvke  vhakv  pun  heckvte  vcvkvyen  cen 
hopuetake  mehenwv  ofvn  yvkvpaken  kerrvyat  tayen  ve 
afackvtet  os. 

5  Momen  hiyomat  cuko-pucase  hokte  toyetskat,  vhakv- 
mucvsen  cen  coyvyvte  omecvkot,  momis  mv  enlivteceskv 
vteke  oceyvte  vcvkvyen  etenokeceyvren  cem  vpohvyet  os. 

6  Momen  heyvt  vnokeckv  tes  em  vhakv  vcvkvyen  yvkv- 
pvkeyvret.  Momen  mv  enlivteceskv  vteke  ocvte  pohets- 
kvte  ofvn  yvkvpetskvret  vhakv  tes. 

-  7  Mvkerrvlke  sulket  ekvnv  sohceyvtet  omckv  Cesvs 

Klist  vpeswv  ofv  vlakat  kerkuecvkekat,  heyvt  mvkerrv 
tes  momet  Klist  vnrapv  tes. 

8  E  vketecvkes  mv  nanvke  vtotkeyvte  pun  sumecekaren, 
momis  feketv  fvcken  eseyvren. 

9  Este  naorkat  vtekat,  momet  Klist  em  vhakv  ofv  vfek- 
honnekat  Hesaketvmese  ocekot  os ;  Klist  em  vhakv  ofvn 
vfeklionnat  heyvt  Erke  Eppuce  tepakvn  ocet  os. 

10  Estimvt  cem  vlaket  heyv  vhakvn  svlvkekon  omat, 
cen  cuko  ofv  evpahyetskvs,  momet  afvcecice  tayen  opu- 
nahyetskvs. 

11  Estimvt  afvcecice  tayen  opunayat  en  nak  vfvstetv 
holwahokan  ohvpvket  omekv. 

12  Nanvke  sulken  cen  coyetv  ocit  cokvn  lvste  tepakat 
es  cen  coyetv  komvkos ;  momis  ec  oh  ahtin  etehecen  ce 
tempnnvyaret  cv’nhonres,  pum  afvcketvt  fvcke  taren. 

13  Etecakketskat  holcte  en  hopokvte  en  hopnetakucet 
ece  ’sekvket  os.  Emen. 


COKV  8VTU CEN AT 


MEKUSAPYLKE  YTEKAT 

CANE  ^ 

OHTOTYTE. 


SETENTYCKE  I. 

Kivs  vnokecketske,  mehenwv  ofv  ece  ’nokecvyat,  vculat 
toyvyat  opunvkv  ec  olitotis. 

2  Vnokecketskat,  nake  cem  ohvtvlaken,  momet  ce  cv- 
fekne  taren  cem  puyvfekcv  em  ohvtvlakat  etvpomen  nake 
omvlkv  ’sen  hoyanen  komvyet  os. 

3  Etecakkeyvtet  yihcet  mehenwv  ece  ’pikan  kerkueca- 
kof,  tayen  vc  afackvtet  omekv,  mehenwv  ofv  yvkapetskat 
etvpomen. 

4  Yn  hopuetake  mehenwv  ofvn  yvkvpakvcuken  pohvyat 
afvcketv  mv  sen  hoy  an  at  ocvkot  os. 

5  Ynokecketskat,  etecakkeyvte  momet  tvlepurvlke 
ohfvccv  nake  estomis  em  vtotketskat,  vfekcakhet  mome- 
cetsket  os. 

6  Emekusapvlke  ehomv  cem  vnokeckv  kerkuecakvte, 
Ilesaketvmese  em  en  heren  evpayetskat  heren  momecet 
ometskvres. 

7  Eme  e  hocefkv  svrahkvn  tvlepurvlke  naken  en  cvwe- 
kot  esossvkvtet  omekv. 

8  Monkv  mv  omakat  cvweyvre  tetayet  os,  mehenwetv 
em  vnicvlke  toyeyvret 

9  Emekusapvlke  cokvn  ohtotvyvnks,  momis  Tiotefes 
liomv  huerihocvre  em  vlostatet  pu  cvwvkekot  os. 

10  Heyv  omecicen,  vlakin  omat,  em  vtotketv  momecat 
vkerricares,  opuuvkv  holwalioken  ’sepu’nrapet,  momet 
mvn  ’semvhlvpvtkekot,  momet  erne  tecakkeyvte  cvwekot, 
momet  mv  cvwetv  komakat  tis  em  vsehet,  momet  emeku- 
svpkv-cuko  sossicet  os. 

1 1  Vnokecketskat,  kolwakat  vcvkahyetskvs,  momis  herari 
vcvkvyvs.  Este  here  momecatet,  Hesaketvmese  vpvket 
os,  momis  holwake  momecatet  Hesaketvmese  hecvte 
sekos. 

12  Este  omvlkvt  momet  mehenwetvu  Temetevs  heren 
ohkerkuecaket  os,  momen  pumeu  ohkerkueceyet  os,  mo- 
men  pnm  ohkerkueckv  fvccvt  omen  kerratsket  os. 

13  Nanvke  sulken  coyetv  ocvyvnks,  momis  Ivsten  es- 
coyetv  tepakat  es  cen  coyetv  komvkos. 

14  Momis  hofunekon  ce  hecares  komvyet  os,  momen 
etehecet  etempunahoyeyvres  komit  cv’nhonres.  Herkvt 
cem  ocekvs.  Pun  hessviket  ece’seket  os.  Pun  hessvlke 
hocefet  vsekvkes. 


COKV  MEKUSAPVLKE  YTEKAT 

PETY  OHTOTYTE  ENHVTECESKV. 


SETENTVCKE  I. 

Pantvs,  Kelesev,  Kapvtosev,  Esev,  Pirenev  esyoman 
tvleporvlke  hvmecicakat, 

2  Erke  Hesaketvraese  en  homv-kerretv  vcvkvye,  Puyv- 
fekcvt  vcacvke  hayat  eteropotte,  mapohickv  moraen 

.  Cesvs  Klist  e  catv  ohfesketvn  enhopokvten  Petv,  Cesvs 
Klist  em  vpastel  oh  Makes :  Heromkvt  cem  ocen,  rnoinen 
herkvt  cem  ohvtvlakvkekvs. 

3  Pacase  Cesvs  Klist  E’rke,  momet  en  Hesaketvmesen 
vrakkuehocekvs ;  mvt  em  merkv  sulkat  vcvkvye  Cesvs 
Klist  pvsatkvte  enkvpvke  akvwapvte  etehoyvnen,  hvtvm 
enhonrkv  hesakat  oren  pu  heckuecvtet, 

4  Nake  hopvnkeko  taye,  svholwvkeko,  momet  sumkv- 
raneko  hvlwe-tvlofv  ofv  epncashoyvranat, 

5  Centake  vkvsvmkv  eteropotte  vhesaketv  oren  Hesake- 
tvmese  en  yekcet  ece  ’cayecvken,  oketv  espoke  omof 
heckuehocvranatet,  cen  hericvkhoyvkvtet  os. 

6  Mvn  es  ece  ’fackusvket  os,  hiyomat  vkofune  mahekon, 
nake  es  ce  kerhoyat  snlke  mahe  eteropotten  ce  feknok- 
hoket  o  estomis,  mvt  momvranat  tvlket  on  omat ; 

7  Momet  cem  vkvsvmkv  take  eskerhoyat  cvtokunaplane 
sumke  taye  es  Jeer  hoy  at  sem  veake  estvmahet  omet,  totkvn 
eskerhoye  estomis,  Cesvs  Klist  e  heckuecof,  vkvsvmkv, 
vrakketv,  rakketv  esyomat  oren  eshechoy  vren : 

8  Mv  kecatskvte  seko  estomis,  vnokecct,  hiyomat 

hecatskeko  estomis,  mv  ofvn  vkvsamet,  afvcketv  onayesko 
tetaye,  momet  hvyayvke  es  fvcken  es  ece  ’fackvket 
os : 

9  Make  cem  vkvsvmkv  take  vhecat,  cem  puyvfekcv  take 
vhesaketvn  cen  heckvket. 

10  Owalvlke  heromkv  ec  oh  vlvkvranat  ohfvccv  owa- 
lakvtet,  Klist  era  Payvfekcv  emetake  ofv  likat,  Klist  em 
estemerketv,  raomen  vrakketv  yupvn  ocvranan  ohker- 
kuecof,  nake  momet  oketv  estomen  okvten  hopoyet, 

1 1  Mv  vhesaketv  ohfvccvn  vpohet,  hericet  ohelentakvtet 
os. 

12  Heyvn  mvn  en  kerkuehocvtet  os,  mv  nanvken  hiyo- 
mat  Puyvfekcv  Vcakat  hvlwen  atothoyvte  etehoyvnen 
opuuvkv-herv  es  cem  erkenvkakat  cen  kerkuecaken,  eme 
vrahkv  tokon,  pume  epu  ’rahkvn  vfvstakvtes ;  mv  nanvke 
encelvlket.kerretvn  em  vlostaket  os. 

13  Monkv  cem  vkerrickv  take  em  etetackvn  wvnawicet, 
ce  mahlvpvtket  omet,  heromkv  Cesvs  Klist  e  heckuecof 
es  cem  vlvkvranan  en  nene  hecet,  meynksicvkvtcvs ; 

14  Hopuetake  apohicvke  omet,  nak  kerratskekvnke 
omof  eyackv  ocatskvte  vcvkvyen  e  hayekot ; 

15  Momis,  mv  ce’nhuehkvkvtet  hvsvtkat  etvpomen 
centaket  fulletv  estomis  omvlkv  ofvn  hvsvthvket  omvkes : 

16  Vne  cv  hvsvtket  omekv,  ce  hvsvthvket  omekvs, 
maket  hoccet  omekv. 

17  Momen,  Erke,  my  este  etemetuecekot,  este  em 
vtotketv  vcvkvye  vlken  ohfvccecat  oh  huehkatsken  omat, 
yvmvn  fekhonnatskat  em  oketvn  penkvlkv  ofvn  yvmah- 
kuecvkes : 

18  Nake  hopvnkake  taye,  cvtokunaphvtke,  monkat 
cvtokunaplane  omakat  tokon, 

19  Momis  Klist,  yvpefikuce  nake  holwvke,  monkat 
svholwvke  oceko,  e  catv  vcakat  eteropotten  cem  fulletv 

take  ehvperke,  ee’rkvlke  tate  cen  heckvkvte  aenkvpvken 
pvlken  ce  neshoyvkvtet  oraat  kerratskekv ; 

20  Mehenwvn  ekvnv  vliceckv  seko  emunkof  mvt  homv 
melhoyvtet  os ; 

21  Momis  heyv  oketv  espokakat  ofvn  ceme  ece  ’rahkv. 
taken,  mv  eme  eteropotten  Hesaketvmese  pvsatkvte 
enkvpvken  akvwahpet,  vrakketvn  emvten  oh  vkvsamats- 
kat ;  cem  vkvsvmkv  momet  cern  enhonrkv  taket  Hesa¬ 
ketvmese  ofv  ocvren  e  heckuecvtet  os. 

22  Vhericet  efeke  hvsvtkat  aossen  yekcen  ete  ’nokecvkes, 
Puyvfekcv  eteropotten  ;  mehenwetv  ern  apohickv  ofvn 
tecakkakvte  mehenwusen  vnokecatskat  oren  cem  vkerrickv 
taken  hvsvthicatskekv : 

28  Nerkv  hopvnke  tayat  tokon,  nerJcv  hopvnkeko  tayat 
etehoyvnen  svnvcornv  heckatsken,  Hesaketvmese  em 
opnnvkv  hesake  estofis  oce  munkat  etehoyvnen. 

24  Enavpeswv  vtekat  pvhe  omen,  momen  este  en 
rakketv  omvlkv  pvhe  em  pvkpvke  omet  omekv.  Pvhet 
yuknen,  em  pvkpvket  lvtkepet  os; 

25  Momis  Hesaketvmese  em  opunvkvt  estofis  oce 
munkvt  omes.  Momen  heyvt  mv  opnnvkv  tes,  mv 
opunvkv-herv  ofvn  cem  erkenvkhoyat. 

SETENTVCKE  II. 

Monkv  holwvyeckv  omvlkv,  mvkerretv  omvlkv,  here  e 
omeckv,  vleskvpkv  momet  estf  opunvyeckv  holwvhokat 
omvlkvn  etvn  ocet, 

2  Hopuetakuce  hvte  heckakat  omet,  opunvkv  epese 
mahhen  komvkes,  mvn  es  ce  mahvkvren ; 

3  Pncase  heromet  omat  lasatskvten  omat. 

4  Emen,  cvto  hesakat,  estet  mehenwvn  vhepvkaken, 
momis  Hesaketvmeset  enhopoyvte  vcakan,  a  oh  awet, 

5  Centakeu  Hesaketvmese  ehomv  nanvke  ematskat  puyv- 

fekcv  enanvke,  Cesvs  Klist  cteropotten  Hesaketvmese 
afvcecice  taye  ematskvren,  cvto  hesahoke  omet,  puyvfekcv 
cnko  hahoyat,  plest  em  wiketv  vcake  toyatskes. 

6  Hecvs,  Sivn  ofvn  kvnowv  cvto  em  ekv  enhopoke, 
vcaken  licis;  momen  estit  mvn  oh  vkvsamat  vlsehohcekos, 
maket  Cokat  ofvn  hoccet  omekv. 

7  Monkv  centake  vkvsamatskat,  cem  vrakkvket  os , 
momis  apohicvkekat,  mv  cvto  tohtarvlke  wikakvte, 
matvwvt  kvnowv  em  ekv  hakes, 

8  Momet  cvto  elentappueckvn,  momet  cvto  esemmvttetvn 
em  ocvlcet  os ,  mv  apohicvkeko  opnnvkvn  oh  elentap- 
pakan  oMs ;  mvn  ohmelhoyvtet  omen. 

9  Momis  centaket  este  enhopoke,  plest  em  wiketv 
mekkvlke  omvket,  etvlwv  vcake,  este  Hesaketvmese 
eenakuecvte  toyatskes,  mv  yomucke  asosset  en  livyayvke 
estomahan  esceyet  ce’nhnehkvte  en  heretv  cahmelikvn 
kerkuecatskvren  : 

10  Oketv  hoyanvte  ofvn,  etvlwv  tokatet,  momis  hiyomat 
Hesaketvmese  em  etvlwvt ;  merkvt  cen  heckvkekatet, 
momis  hiyomat  merkvt  cen  heckvket  os. 

11  Ynokeckusatskat,  cen  kusapvkis,  tvleporvlke  momet 
cuneckvlke  omatskat,  enavpeswv  em  eyackv  take  puyv¬ 
fekcv  vnrvpen  tepoyakat  enkvpvken  e  en  hvlvtvkes ; 

12  Centilvlke  em  etenrvwvn  cem  falletv  take  lieret 
omen ;  momat  holwvyecvlke  ec  omeevket  vnrvpen  ec 
opunvyecaket  omis,  Hesaketvmese  en  cukoperickv  nettv 
orof,  cem  vtotketv  herakan  hecakat  omecicen  Hesaketv- 
mesen  vrakkuecvkvren. 

13  Pncase  vrahkvn  est’  em  wiketv  vtekat  eleevn  svpvk- 
lvkes ;  mekko  omvlkv  en  homahtvt  ot  omet, 

14  Monkat  evpayvlke  mekkot,  holwvyecvlke  estemerrv- 
kuecvkvren,  monkat  heren  momecakat  vrakkuecvkvren, 
vtotat  omaken  omat,  em  apohievkes  ; 

15  Keren  momecatskat  eteropotten  este  hoporrenekvlke 
nakkerrvkekan  cvyvyicatskvren  Hesaketvmeset  komat 
tok. 

16  Ce  pucassvkekot  omis,  pucasseko  hueretv  holwvyec- 
kvn  esohrvnkvn  hayekot,  mom  is  Hesaketvmese  em  vtot- 
kvlke  omet ' swpvIclvJces. 

17  Este  omvlkvn  vrakkuecvkes.  Etecakkakvten  vno- 
kecvkes.  Hesaketvmesen  em  penkvlvkes.  Mekkon 
vrakkuecvkes. 

18  Vtotkvlke,  ce  pucasvlke,  hervke,  yvmvskakat  tvlkuse- 
kon,  momis  holwvyecakat  tis  em  apokicvkes,  penkvlkv 
’somvlkvn. 

19  Eohvkerrickv  Hesaketvmese  ohfvccv  vrahkvn  este- 
hunvnwvt,  fvcceko  estemerrihocen,  estemerkvn  kvwapen 
omat,  heyvt  Hesaketvmesen  afvcecicet  omekv. 

20  Hiyomet  omekv,  vkvsvmkv  estomet  oce  haks,  cen 
naorketv  take  vrahkvn  ce  nvfhokvken,  momis  komet 
kvwvpatsken  omat  ?  momis  heren  momecatskis,  mv 
vrahkvn  ce  ’stemerrihocvken,  momis  komet  kvwvpatsken 
omat,  heyvt  Hesaketvmesen  afvcecicet  os. 

21  Heyvn  ec  ohhuehhokvtet  omekv :  Klist  tis,  es  pum 
vhopakvn  pum  wiket,  elehvpon  oh  yvkapet  vcvkfnllats- 
kvren,  pum  estemerkvtet  ok  : 

22  Mvt  naorketvn  momece  sekon,  mvkerretv  e  cukwv 
ofvn  eshechoyekates : 

23  Mvt  tvklehocof  pvlecekates,  estemerkof,  Ce  ’stemerri- 
cares,  makekot,  momis  mv  faccuse  ohfvccecan  em  e 
wikvtes ; 

24  Eme  mahusat  eton  oh  vtarket  e’na  ofv  pun  naorketvn 
kvwapvtes,  pumet  naorketv  ohfvccvn  pvsatket,  fvccetv 
ohfvccvn  hesahokeyvren  ;  momen  eme  rnkafhoyvte  etero¬ 
potten  cem  wicehocvtet  os. 

25  Hiyomet  omekv,  yvpefikv  etehoske  fulle  oniatskvtes, 

momis  hiyomat  cem  puyvfekcvtake  Yheciev,  momet 
Ohvfastvn  ohfulecatskvtet  os. 

SETENTVGKE  III. 

Matvpomen,  ehitake  toyatskat,  ce  ’hetaken  era  apohi- 
cvkes,  momat  opunvkv  em  apohicvkeko  svset  on  omat, 
opunvkvt  omecicekon,  ehitake  em  vretv  eteropotten 
epohoyvren  : 

2  Cem  vretv  hvsatkuse  penkvlkvt  vpvken  hecakof. 

3  Mv  ’sera  enehickv  onvpv  ocat,  ekvesse  hotvnkv,  inon- 
kat  cvtoknnaplane  es  fnlletv,  monkat  vccvken  vccakat 
ohmates ; 

4  Momis  efeke  ofv  este  ehke,  ’sem  enehickv  hopvnkeko 
taye,  puyvfekcv  yvmvske,  momet  mahlvpatkuset,  mv 
Hesaketvmese  ehomv  vcake  mahat  omekvs . 

5  Hofonof  hoktvke  vcacvke,  mv  Hesaketvmese  enhonra- 
kat,  e  ’hetaken  em  apohicet,  hiyomen  e  nehicakvtet 
omekv. 

6  Matvpomen  Selet,  Eplehamen,  pucasen  kicet,  em 
apohicvtes ;  momen  centaket  e’chustake  toyatskes,  heren 
momecet,  penkvlkv  estomen  es  ce  penkvlvkekon  omat. 

7  Matvpomen  ehetake  toyatskat,  hokten,  nake  vcvnkv 
yekce  mahekat  omen,  momen  etepvket  hesaketv  en 
heromkvn  epucasvranatsket  omen  vrakkuecet,  kerretv 
vcvkvyen  vpvkvkes  ;  cem  mekusvpkv  taken  mvnvttekaren. 

8  Espokat,  ete’m  merret,  vkerrickv  hvmkusen  omvl- 
katskat  ete'm  ocvkes;  est ’  em  merruset,  en  yvmaskuset, 
etecakkake  ete  ’ nokecvke  omen  vnokecvkes  : 

9  Holwakan  holwvken  vyoposkekot,  momet  tvkleckvn 
pvlken  tvklecekot ;  momis  pvlhvniken  merkv  opunvkv 
min  punvyvkes ,  Hesaketvmeset  heyvn  ec  ohhuehkvkvtet 
omekv,  ohmerretv  epucasatskvren. 

10  Hiyomet  omekv,  estit  hesaketv  vnokecetv,  momet 

nettv  herakan  hecetvn  komen  omat,  holwakat  enkvpvken 
e  tulaswvn,  momet  mvkerretvn  punayvkekaren  e  cukhvr- 
pen  en  hvlvtvranet  omekv : 

11  Ilolwakan  enkvpaket,  heran  momecekvs ;  herkvn 
hopoyet,  vcvkvyekvs. 

12  Hiyomet  omekv,  este  fvccakan  Pucase  en  renakvt  oh 
ocen ,  e  hvckot  em  mekusvpkv  taken  en  haukaJcet  os; 
momis  holwvke  moraecakan  Pucase  e  turofvt  vnrvpet  os. 

13  Momen  nak  heran  vcvkvpeyvlket  omatsken  omat, 
estit  holwvken  ce  ’stomecvkvr  haks? 

14  Momis  fvccetv  vrahkvn  ce  ’stemerkvken  omat,  cen 
hervkes ;  momet  em  penkvlkvn  em  penkvlekot,  momet 
fekhervkekot  ohmatskvs 

15  Momis  Pucase  Hesaketvmesen  ce  feke  take  ofvn 
vcvyecet,  estimvt  o  estomis,  Naket  omecicen  mv  enhonrkv 
ec  ofv  take  oce  haks?  maket  cem  ’pohvken  omat,  yvmvs- 
ketv  penkvlkv  tepakat  vpvken  em  vyoposketvn  estofis  ce 
nletetakvket  omelcvs : 

16  Eohvkerrickv  heren  ocet  ;  momat  holwvyecvlke 
omecet,  holwvken  ec  opunvyecakis,  cem  fulletv  take  here 
Klist  ofv  ocan  tvklecakat  vlsvkvren. 

17  Holwvke  momeckv  vrahkv  tokon,  here  momeckv 
vrahkv  ce  ’stemerrvkuehocvre  mit  heret  omekv,  Hesa- 
ketvmeset  momen  komen  omat. 

18  Klist  tis,  enavpeswv  ofv  elehocen,  momis  Puyvfekcvt 
wenahuecen,  fvccat  fvccvkeko  vyoposket,  Hesaketvmesen 
a  ’sep  oh  vtvret,  vhvmkvn  naorketv  vrahkvn  estemerkvtet 
omekv : 

19  Momet  mata  Puyvfehcv  eteropotten  puyvfekcvlke 
cuko-yekcv  vtehkan  em  erkenakvtes  ; 

20  Mvt  hofonof  apohicvkekot  omvtes,  vhvmkv  Hesa- 
ketvmese  em  momis  kometv  hofunat  mehake  Nov  en 
nettv  take  ofvn  perro-cuko-rakkon  hahoyof,  mvn  vtehket 

este  nvcomuset,  cenvpaken  okis,  uewv  etelioyvnen  he- 
sahoket  oraof. 

21  My  vhaket,  (enavpeswv  svliolwakat  vkueyickv  tokon, 
momis  eohvkerrickv  here  Hesaketvmese  ohfvccv  em 
vyoposketvt,)  paptiskvn  okis ,  hiyomat  pu  hesahuecet  os, 
Cesvs  Klist  aenkvwvpketv  eteropotten  ; 

22  Mvt  livlwe  tvlofvn  ecehyet,  encelvlke  momet  ohfvn- 
ketv  ocakat ,  momet  yekcetv  ocakat  erne  elecvn  svpvlde- 
hocen,  ITesaketvmese  em  ykvpervn  liket  os. 

SETENTVCKE  IV. 

Monkv  Klist  epu  ’rahkyn  enavpeswv  ofvn  pum  estemer- 
kvtet  omekv,  cen taken  mata  vkerrickvn  setepokvn 
cvwvkes ;  estit  enavpeswv  ofv  estemerkvten  omat  naor- 
ketvn  wikvtet  omekv ; 

2  Momat  oketv  enavpeswv  ofv  em  vhoskan  este  em 
eyackv  take  vcvkvye  ohvtvlakat  vrelcot ,  Hesaketvmese 
nake  komat  vcvkvyen  vrvren. 

3  Hiyomet  omekv,  pun  hesaketv  yvmahkueceyvte,  mv 
omof,  hoktarkv,  enavpeswv  em  eyackv  take,  hackv, 
eshvyvtketv,  tohkvlke  pvrko-opuswv  esketv,  momet  nakv- 
hake  emeknsvpkv  liolwvhokat  ofvn  fullet,  Centilvlke 
nak  komakan  vtotkeyvtet  pnm  etetayes. 

4  Mv  nak  hohvvhokat  ohfvccvn,  vpvkaket  mata  yvmah- 
kueckv  rakkan  oh  vpeyatskekat  estomahes  komaket  os, 
holwvken  ec  opnnvyecet : 

5  Mvt  wenahokat  momet.  pvsatkvten  ohfvccecetv  mete- 
take  huerat  ehomvn  e  ohkerkuecvkvres. 

6  Hiyomet  omekv,  heyv  vralikvn  opunvkv-hervn  pvsat¬ 
kvten  em  erkenvkhoyvtes,  este  vcvkvye  enavpeswv  ofvn 
ohfvccehocen,  momis  puyvfekcv  ofv  Hesaketvmese  vcv¬ 
kvye  hesahokvren. 

7  Momis  nan  vice  oravlkv  era  eyuksvt  vwolices ;  raonkv 
eraahlvpatket  omet,  mekusvpkv  oren  vketecvkes. 

8  Momen  nanvke  oravlkv  esemuntalat  vnokeckv  yekcen 
ete’m  ocvkes ;  vnokeckvt  naorketv  sulken  ohranet  omekv. 

9  Etencukoperickvt  ecakv  sekon  cem  etenrvwv  taken 
ocekvs. 

10  Este  vtekat  nak  emkv  en  heckvte  vcvkvyen  matv- 
pomen  mat  an  ete’mvkes,  Hesaketvraese  en  heromkv 
cahmelikv  vfastvlke  herakat  omen. 

11  Estimvt  o  estoraet  punayen  ora  at,  Hesaketvraese  era 
opunvkvn  ysesf  em  punaye  omet  punayeJcvs ;  estimvt 
nake  vfastet  on  ora  at,  yekcetv  Hesaketvraese  eravte  aossat 
vcvkvyen  momecekvs  ;  momat  Hesaketvmesen  Cesvs  Kiist 
eteropotten  nanvke  oravlkv  ofvn  vrakkuehocvren ;  ravn 
vrakketv  yekcetv  tepakat  estofis  meyuksv-sekon  em 
ocekvs.  Emen. 

12  Vm  vnokeckatskat,  rav  totkv  omet  es  ce  kerrvkat 
ohfvccv  nak  estoraahet  ep  oil  iatket  os,  Icomet,  estomahet 
os,  kohmatskvs ; 

13  Momis  afvckvkes,  Kiist  em  estemerketv  take  eten- 
kvwapvlke  toyatskekv ;  momat  en  hvyayvke  heckof, 
centakeu  afvcketv  rakken  es  ece  ’fvckvkvren. 

14  Cesvs  Kiist  e  hocefkv  vrahkvn  holwvken  ec  opu- 
nvyehocvken  omat,  cen  hervkes ;  Hesaketvraese  mo  met 
rakketv  era  Puyvfekcvt  ec  oh  fekhonnvket  omekv ;  erae- 
taket  on  omat,  Hesaketvmesen  holwvken  opunvyecakes, 
momis  centaket  vrakkuecatsket  omes. 

15  Momis  hvmkusatskis,  estelecvt,  monkat  horkopvt, 
monkat  holwvke  momecvt,  monkat  este  eti  enanvke  ’sera 
e  naorickv  omen  es  ce  ’stemerikats. 

16  Momis  estimvt  emeknsapvt  omat  omecicen  estemer- 
rihocen  omat,  vlisats ;  momis  hey  v  vrahkvn  Hesaketv¬ 
mesen  vrakkuecekvs. 

17  Ohfvcceckvt  Hesaketvmese  en  cukon  es  vlicecvranat 
oketv  vlvket  omekv ;  momen  pumen  es  epu  ’ licecen  omat, 
mv  Hesaketvmese  em  opunvkv-herv  apohicvkekat  em 
eyuksv  nake  tar  haks? 

18  Momen  en  yekcusen  este  faccvt  hesaken  omat,  este 
naorkv  momet  mekusvpekat  estvmvn  huervr  haks? 

19  Monkv  mv  Hesaketvmese  komat  vcvkvyen  estemer- 
kakat  here  momeckv  ofvn  em  puyvfekcv  taken  Hesaketv- 
mese ,  Hayvte  heroman  em  wikvkekvs. 

SETENTVCKE  V. 

Mekusvpxv  cuko  em  fvyatvlke  ece  ’pakvkan,  vneu  mv 
toyvyat,  momet  Klist  em  estemerketvn  a  en  kerrvt, 
momet  hvyay vke  heckvranan  etemesv  toyvyat,  emvcahnv- 
kvyet  os ; 

2  Hesaketvmese  en  yvpefikv  ece  ’pake  fullan  hompv- 
kuecvkes,  ec  ohyekcihocekon,  inomis  vkvsamuset;  vles- 
ketv  ofv  nake  seohvtvlvyetv  vrahkv  tokon,  momis  vker- 
rickv  metetakuse  aossen  ohvfastet ; 

3  Momet  vhecickv  Hesaketvmese  cem  wikvkvte  e 
pncasvlke  omet  omekot,  momis  mv  yvpefikv  fnllat  ’sen) 
vhopakvt  omvkes. 

4  Momen  yvpefikv  Vhecicv  homahtvt  e  heckuecof, 
kvpotokv-vcake  hvyay  vke,  sumkeko  tayat  cen  heckvkvres. 

5  Matvpomen  esmvnettakatskat,  es  cem  vculakat  elecvn 
svpvklvkes.  Momes,  omvlkatskat  ete’m  apohicet,  efeke 
kvncvpkvn  accvkes;  Hesaketvmeset  ekvsvmakat  vhepa- 
ket,  efeke  ofv  kvncvpakusan  heromkvn  emaket  omekv. 

6  Monkv  Hesaketvmese  e’nke  yekcat  elecvn  e  kvncv- 
puecvkes,  oketv  orof  ce  hvlwecvkvren. 

7  Es  cem  enaorickv  omvlkvn  einen  oh  wvkecet,  emet 
ce  moskomet  omekv. 

8  Emahlvpvtket,  vketecet  omvkes;  ce’nrapv  puyvfekcv 

holwakat,  este-papv  hehke  omet,  estimv  loke  tayat 
hopoyet  aret  omekv : 

9  Mvn  vnrvpvkes,  vkvsvmkv  ofv  yekcen  svpaklet,  ce 
tecakkake  ekvnv  fallat  ofv  mata  estemerketv  esfvcken 
ocvket  omat  kerret. 

10  Momen  heromkv  omvlkv  en  Hesaketvmeset,  mv 
Cesvs  Klist  etehoyvnen  en  hvyayvke  meyuksv-sekan  ep 
oh  huehkvtet,  vkocoknusen  ce’stemerikvkof,  yekcen  ce 
svpvklecet,  ce  yekcvkuecet,  vkueyikoceko  tayen,  raomet 
teravpoken  ce  hayvkate. 

11  Emen  vrakketv  momet  yekcetv  estofis  meyuksvsekon 
em  oceJcvs.  Emen. 

12  Selfenv>s,  ce  tecakkvte  heromat  tis  omes  komvyat, 
es  cent  ayvranen ,  cent  vcahnet,  momet  heyv  heromkv,  mv 
ofv  svpaklatskat,  Hesaketvmese  en  heromkv  mehenwat 
tes,  maket  akerrit  kocoknusen  hoccihcis. 

13  Mekusv'pkv-cako  Papelvn  likat ,  ece  ’pvkvke  enhopo- 
kvtet  ece  ’sekaket  os,  momen  Makvs  cv’ppuceu  ece  7 seket 
os. 

14  Vnokeekv  afvnketvn  ?sete  ’sekvkes.  Klist  Cesvs  ofv 
svpaklatskat  omvlkv  herkvt  cem  ocvkekvs.  Emen. 


COKV  SVHOKKOLAT  MEKUSAPVLKE  VTEKAT 


PETVT  OHTOTVTE. 


SETENTVCKE  I. 

Sim  vn  Petv,  Cesvs  Klisfc  em  vtotkv,  momet  era  vpastel 
toyvyat,  rav  Hesaketvmese  mo  met  pu  Hesayecv  Cesvs 
Klist  em  fvccetv  eteropotten  vkvsvmkv  vcake  oceyat  epu 
’pvkake  matan  eenakuecakvten  oh totaJcis  : 

2  Heromkvt  cem  ocvkekvs,  momen  herkv  Hesaketvmese 
momet  pu  Pucase  Cesvs  kerretv  ofvn  cem  ohvtvlakvkekvs, 

3  Ilvyayvke  momet  vretv  he  ran  mv  pu’nhuehkvte  kerretv 
eteropotten  nanvke  hesaketv  momet  Hesaketvmese  em 
apohickv  ohf’vccv  ocaJcat  omvlkvn  Hesaketvmese  en 
yekcetvt  pu’mvte  etvpomen : 

4  Mv  nanvke  eteropotten  setemfvccetv  rvkrvke  momet 
vcacvke  m alien  pu’mhoyet  omes ;  momat  enavpeswv 
eyackv  etehoyvne  hopvnketv  ekvnv  ocan  nTvnvttehpet, 
Hesaketvmese  em  munkv  etemesvlke  toyatskvren. 

5  Momen  heyv  ohvpakat,  vketeckv  omvlkvn  ocet,  cem 
vkvsvmkv  taken  heretvn  ohvpayet,  cen  heretv  taken 
nakkerretvn ; 

6  Nakkerretvn  eemfvyatkvn  ;  eemfvyatkvn  momis 
kometvn ;  momis  kometvn  Hesaketvmese  ’mapohickvn  ; 

7  Momen  Hesaketvmese  ’mapohickvn  etecakkvte  vno- 
keckvn ;  etecakkvte  vnokeckvn  vnokeckvn  ohvpvyvkes. 

8  Heyv  nanvke  ece  ’tehket,  esfvcken  ece  ’tehkvken 
omat,  pu  Pucase  Cesvs  Klist  kerratskat  ofv  enhorrvke 
momet  ettvkekot  omatskekaren  ce  hayvket  omekv. 

9  Momis  estimvt,  lieyv  nanvken  ocekot  huerat ,  tur- 
lieceko,  hopvye  heceko  tayet,  en  naorketv  vculvke  en 
hvsvthihocvten  ehoset  omekv. 

10  Monkv,  tecakkVte  toyatskat,  olivtvlaken  vketecvkes, 
ce’nhuehhokat  moraet  ce’nhopohoyvte  yekcen  hayats- 
kvret ;  heyv  nanvken  momecatsken  omat,  estofvn  pvlat- 
katskekaret  ok : 

1 1  Momat  pu  Pucase  momet  pu  Hesayecv  Cesvs  Klist 
em  etvlwv  meyuksv-seko  ocan  esceyatskvre  esfvcken 
ce’mhovvret  ok. 

12  Monkv  heyv  nanvke  ece  ’kerricepuecetv  vm  etetake 
enrnnkv  tares,  mvn  kerret,  momet  mehenwetv  hiyome 
ocat  ofv  yekcen  svpaklatske  estomis. 

13  Momen  heyv  escukohakvn  vpikvye  vtekat  ece  ’ker- 
ricepuecvkit,  ece  ’honechuecvkvyat  fvccvts,  komvyet  os; 

14  Hofunekon  vm  escukohakvn  kayvranvyat  kerrit,  pn 
Pucase  Cesvs  Klist  vn  kerkuecvte  etvpomen. 

15  Momen  vm  elkv  hoyanof,  heyv  nanvken  estofis 
vkerricatskvren  heren  vtotkares. 

16  Hiyomet  omekv,  pu  Pucase  Cesvs  Klist  en  yekcetv 
rakketv  tepakan  cen  kerkuecvkeyof,  nakonvkuce  mvker- 
retvn  es  hahoyvten  es  vcvkvpeyet  omekates,  momis  en 
rakketv  turvvv  es  hece  akerrvlket  omeyvtes. 

17  Hvyayvke  here  mahat  avtet  opunvkv  en  hake 
hiyomen  em  punaye ,  Heyvt  Cv’ppuce  vm  vnokecke  mv 
ofv  vfackusvyat  tes,  makat  vlakof,  Erke  Hesaketvmeset 
vrakketv  hvyayvke  tepakan  emvtet  ok. 

18  Momen  heyv  opunvkv  en  hake  hvlwan  ahvtapke.il 
poheyvtes,  emen  vpaket  ekvnhvlvve  vcakan  oh  vpokeyof. 

19  Momen  hvtvm  mv  senyekcen  ovvaletv  opunvkvn 
oceyet  os ;  hvyatken,  hvyvtecv  ce  feke  take  ofv  kvwapkeko 
emunken  hvyayvke  yomuckofv  hvyvyicat  omen  mvn 
vketecatskvre  heret  omes, 

20  Enhvteceskvn  heyvn  kerret,  owaletv  cohoy vte  hvm- 
kusis  enhvmkusen  enrvmkeko  tayes. 

21  Hiyomet  omekv,  este  komat  etehoyvnen  owaletv 
opunvkv  estofvn  vlvkekates,  momis  este  vcacvke  Hesa- 
ketvmese  enaket  Puyvfekcv  Ycakat  nekehuecat  etero- 
potten  opunayakvtes. 

SETENTVCKE  II. 

Momis  owalv  laksvlket  fullvtes,  este  em  etenrvwvn, 
ravhayv  laksvlke  cem  etenrvwv  taken  fullvranat  etvporaen ; 
rav  mvhayvlket  Pucase  eraetake  nesvten  helaksecet, 
sumketv  pvfnen  e  oh  vlvkuecet,  etekvpvketv  esten 
sumecicvke  tayan  ehknsen  asceyvkvres. 

2  Momen  em  fulletv  take  holwvhokan  snlket  vcvkvpeyv- 
kvres;  momen  mvt  omecicen  melienwetv  vyetvn  tvkle- 
hocvres. 

3  Momen  nak  est’  em  vleskvpkv  ofv  opunvkv  mvkerretv 
eteropotten  nak  neskvn  es  ce  hayvkvres ;  mv  em  ohfvc- 
ceckv  hofonvte  vteke  atvtet  fekhonnekon,  en  sumketvt 
nocekot  os. 

4  Hiyomet  omekv,  Hesaketvmeset  encelvlke  naorkakan 
hesahuecekot,  momis  totkv  rakkon  tvkpvlatet,  yomucke 
en  svlvfke  ofvn  ohfvcceckv  oren  vpohoyvren  wikvten 
omat ; 

5  Momet  ekvnv  vculan  vcayecekot,  momis  Nov  este 
escenvpakat,  fvccetv  em  erkenvkvn  hesayecet,  fvccvkeko 
ekvnv  oh  fullan  uelaukon  a  oh  hvtvpecicet ; 

6  Momet  tvlofv  Satvme  Komalv  tepakan  essun  hahicet, 
sumecickvn  es  ohfvccecet,  mv  en  ynpvn  fvccvkeko  fullv¬ 
ranat  ’sem  evhopakvn  hayet ; 

7  Momet  Latkv  fvcce,  este  holwvyecvlke  em  fulletv 
hvsvtkeko  es  hotosan  hesayecvten  omat; 

8  (Mv  este-hunvnwv  fvccat,  mv  vpvken  liket,  hece 

momet  pohat,  nettv  omvlkvn  em  pujvfekcv  fvccan  em 
vtotketv  holwvhokan  es  estemerricvtet  omekv ;) 

9  Este  fvccakat  nake  eskerhoyan  estomen  asossicetvn, 
momet  fvccvkekat  ohfvcceckv  nettvn  estemerrvkuehocv- 
ren  mv  oren  vcvyecetvn  Pacaset  kerret  omes ; 

10  Mom  is  hvsvtketv  tokat  eyackv  ofv  enavpeswv  vcvk- 
vye  fullat  mahvkvts ;  mv  evpayvlke  en  yekcetvn  en- 
homecet,  tepokvn  metetakoset,  erne  koman  vyekcvket, 
emwiketv  hvlhawat  tvklecetv  penkvlvkekot  os. 

11  Momis  encelvlket,  mv  yekcetv  ohfvnketv  tepakat  ofv 
senyekcvket  ot  omis,  Pucase  ehomvn  tvkleckv  ohfvc- 
ceckvn  vnrvpen  esyicvkekot  os. 

12  Momis  heyv  estet,  nak  wenahoke  nakkerrvkeko, 
cavvet,  sumecihoevranan  hahoyvte  omaket,  nanvke  ker- 
rvkekan  tvklecaket  os ;  momet  erne  mahusat  em  vhopvn- 
ketv  take  ofvn  sumecvres : 

13  Momet,  Afvcketv  holwvhokan  nettvn  ’se  afvcecicetv 
pun  heres,  komakat  etvpomen  fvccetv  tokat  em  feketvt 
en  heckvkvres.  Nake  vholwvhokat  momet  svholwvhokat 
omaJces ,  e  emvkerretv  take  ofvn  e  afvcecicet  ece  ’pakvket 
hompetv-rakkon  hompakof : 

14  Turwv  hoktarkv  es  fvcfake,  momet  naorketvn  wikv- 
keko  tayan  ocakes ;  est’  em  pnyvfekcv  yekce  svpaklekan 
ehosvkuecet,  efeke  vleskvpkv  fnlletv  es  nekeyihocan 
ocvket,  ohtvhiketv  en  hopnetaket  oma/ces  ; 

15  Yyetv  fvcean  enkvpahket,  ehosakvtes,  Pelvme  Posv 
e'ppuce,  mv  fvccetv  tokat  es  em  feketvn  vnokecvte,  em 
vretvn  vcvkvpeyet; 

16  Momis  Pelvme  erne  mahusat  vhakv  kacat  omecicen 
em  vsehohvtes ;  corakko-wakv  opunayekat  este  em 
opnnvkv  haken  es  opunayet,  mv  owalv  en  hacohaketvn 
em  vsehvtes. 

17  Heyvt  uewv  en  korkv  uewv  sekat,  aholoce  hotvle 

yekce  svtolikat  omakes ;  mvn  yomucke  en  lvsten  ern 
vcvyehocet  os,  meyuksv-sekon. 

18  Nake  rakrvke  sekvsvmkv  ehvperkakan  opunayakof, 
vpeswv  em  eyackv  take,  raomet  seafvcecickv  holwakat 
eteropotten ,  mv  etelioskv  ofv  vpokan  mvnvttepuset  fullan 
a  e  oh  hvlvtaket  omekv. 

19  Pucassekon  svpaklatskvres,  Meet  etemfvccakis,  eme 
mahnsat  hopvnketv  en  svlvfket  omakes  ;  estimvt  este- 
hunvnwvn  ohfVnken  omat,  mv  hunvnwvt  mata  en  svlvfke 
hakepet  omekv. 

20  Cesvs  Klist  Pucase  momet  Hesayecv  kerrakat  etero¬ 
potten  yvmv  ekvnv  en  nak  holwvhokan  mvnvttvkehpe 
renyupvn  hvtvm  mvn  seteyokcen  eswvnayet,  ohfvnhoken 
omat,  mv  en  svpvkletv  espokat  hvteceskvn  senholwvket 
omekv. 

21  Fvccetv  vyetv  kerralike  renyupvn  mv  vhakv  veake 
emboyvten  em  e  falecaken  omat,  kerrvkekate  mit  en 
hcrakvnt  omekv. 

22  Momis  lieyv  rnaketv  mehenwat  vcvkvyen  em  mo- 
maket  os,  Efvt  nake  eme  mahusat  vwotvten  ra  oh  fulken, 
sukhv  en  hokte  vklopehocvtet  vklewvhen  vkpvlpakvten 
oh  fidkes ,  makat. 

SETENTVCKE  III. 

Vnokeckatskat,  heyv  cokv  svhokkolan  hiyomat  cen 
hoecicvkvyet  os,  mv  hokkolv  ofvn  vkerricatskvren  cem 
vkerrickv  take  mehenwusan  nekehuecis. 

2  Opunvkv  owalvlke  vcacakat  homv  etvwvn  opuna- 
yakvten,  momet  pume,  Pucase  momet  Hesayecv  em 
vpastelvlke  toyeyat  nanvke  makeyvten  vkerricatskvren  ; 

3  Enhvteceskvn  heyvn  kerret,  nettv  espokakat  ofvn 
nakhayvkekvlke  em  ena  take  mahusat  em  eyackv  vcvk¬ 
vyen  fullet, 

4  Momet,  Era  vlvketv  etemfvccetv  estvn  oce  haks? 
nanvke  omvlkvt  nak  omvl  hocackvte  enhvteceskv  vteken, 
erkvlke  nocicakvtc  vtekat  neJcehoye  atvte  emmunkuset 
omekv,  maket  yicvkvres. 

5  Hiyomet  omekv,  hofunof  ekvnvt  uewv  vkfvnvnaken, 
momet  uewv  vk  ocaten,  momen  sutvn  Hesaketvmese  em 
opunvkvt  hayvtes,  Kerreyates,  komet,  heyvn  kerrvkekot 
os : 

6  Mv  eteropotten  mv  ekvriv  momof  ocvten,  uewvt 
ohhvmecicen,  sumkttes  : 

7  Momis  sutv  ekvnv  tepakat  hiyome  ocakau  mata 
opunvkv  eteropotten  totkvn  es  estemerkvren  ohfvcceckv 
nettv,  momen  este  fvccvkeko  estemerriekv  nettv  oren 
vcvyehocvket  os; 

8  Momis  vnokeckatskat,  heyv  nake  hvmkan  kerrekot 
ohmatskvs,  Pucase  ehomvn  nettv  hvmkat  ohrolope  cuk- 
pe-rakko  hvmke  etvpomen,  ohrolope  cukpe-rakko  hvm¬ 
kat  nettv  hvmke  etvpomet  os. 

9  Estomen  vcewickv  ohvkerrice  svshoyat  omen  Pucase 
nake  etemfaccvte  ohfvccv  vcewice  tokot  omes  ;  momis 
hvmkusis  sumkvre  eyacekot,  momis  omvlkvt  vkerrickv 
eticvkvren  Jcomet ,  ep  ohfvccv  taken  hofunen  momis 
komet  hueret  omes. 

10  Momis  Pucase  en  nettvt  horkopv  nere  vlakat  omet 
vlvkvres  ;  mv  omof  sutvt  estoke  mahet  sumkvres,  mo¬ 
men  mv  nanvke  nak  omvlkv  es  hahoyvte  hiyye  heran 
es  kafkvres  ;  ekvnvu,  momet  vtotketv  ekvnv  oh  ocakat 
nekrihocvres. 

11  Monkv  heyv  nanvke  omvlkvt  sumecvranekv,  vretv 
hvsvtke,  fvccetv  tepakat  ofv  este  estomvket  omvranatske 
haks, 

12  Hesaketvmese  en  nettvn  en  nene  hecet,  momet  lvpe- 
cicet  oh  vpeyet,  mv  omof  sutvt  vlietket,  nekret  sumkv- 

2 


Muskokee. 


18  PETV  II,  3. 

res,  moraen  nanvke  nak  oravl  es  hahoyvte  hiyye  heran 
es  kafkvres? 

13  Momis  puntat  em  etemfvccetv  vcvkvyen  sutv  mucvse 
momet  ekvnv  mucvse,  mv  ofv  fvccetv  liken  en  nene 
heceyet  os. 

14  Monkv,  vnokeckatskat,  nanvke  mv  omakan  en  nene 
hecatskekv,  herkv  ofvn  vpoket ,  cem  mvttvkeko  momen 
svholwvke  hvmkusis  ce  ’likekon,  emet  es  ce  -hecvkvren 
vketecvkes. 

15  Momet,  pu  Pucase  em  mornis  kometv  hofunat 
vhesaketv  tes ,  /comet  vkerricvkes,  Pal  tecakkeyvte  pum 
vnokeckat  hoporrenkv  e’mhoyvte  vcvkvyen  cen  coyvkvte 
etvpomen  ; 

16  Cokv  hoccicvte  omvlkvu  etvpomen,  mv  ofv  heyv 
nanvken  opunvyecet ;  momen  mv  ofv  nanvke  kerretv 
yekcakat  oces,  momen  nakkerrvkeko  momen  yekcen 
svpaklekat,  cokv  vpvltakeu  opvyet  mvrah/cuecakat  etv¬ 
pomen,  en  sumketv  mahusat  oren,  mvn  matvpomeca- 
ket  os. 

17  Monkv  vnokeckatskat,  heyv  nanvken  homvn  ker- 
ratskekv,  vketecvkes,  holwvyecakat  em  etehoskvn  es 
ce  hvlvtliohyen,  yekcen  svpaklatskat  pvlatkatskekaren. 

18  Momis  heromkv  pu  Pucase  Hesayecv  Cesvs  Klist 
kerretv  tepakat  ofvn  mahvkes.  Emen  vrakketvt  em 
ocekvs ,  liiyomat,  momet  meyuksv-sekon.  Emen. 


COKV  MEKUSAPVLKE  OMVLKVN 


CUTYSET  OHTOTYTE. 


Cutvse,  Cesvs  Klist  em  vtotkv,  mo  met  Cems  etecak- 
kvte,  mv  Erke  Hesaketvmeset  vcacvke  hayvte,  momen 
Cesvs  Klist  ofv  vcvyehocvte,  morrtel  enliuehhokvten  oh- 
totakvyat ; 

2  Merkvt  cem  ocvken,  herkv  vnokeckv  tepakat  cem 
ohvtvlakvkekvs. 

3  Vnokeckatskat,  vhesaketv  tvleme  ohfvccv  cen  hocci- 
cetv  fekcakhetv  omvlkvn  es  obvkerricvyof,  Ykvsvmkv 
vhvmkvn  meknsapvlke  em  wihokvte  vrahkvn  yekcen  est 
vnrvpvkes,  kicit,  cem  vcahnit  koccicvranvyat  tvlkuset 
omvnks. 

4  Este-hunvntake,  homv  etvwv  hofunof  heyv  ohfvccec- 
kvn  em  melhoyvtet,  este  fvcevkeko,  pun  Hesaketvmese 
en  heromkvn  afvcketv  holwvken  hayet,  momet  Pucase 
Hesaketvmese  hvmkusat,  momet  Cesvs  Klist  pu  Pucasen 
lielaksecet,  ehkiisen  asceyakat  svset  omekv. 

5  Monkv  vhvmkvn  kerratskvtet  o  estomis,  heyvn  ece 
’kerricepuecetvn  komis,  momat  Pucaset  Ecepse  ekvnv 
asossen  esten  hesahnehce  en  topvrvn,  mv  vkvsvmvkekan 
sumecicvtes. 

6  Momet  mv  encelvlke,  en  hueretv  hvlwan  vcvyecekot, 
mom  is  e  hute  take  mahusan  wikakat,  yomucke  elecvn, 
eswvnakv  meyuksv  sekon  es  hvlvthoyen,  ohfvcceckv  nettv 
rakko  omof  ocvranat  vcvyehocvtet  os. 

7  Satvme  Komalv  tepakat,  momen  mv  tvlofv  em  vna- 

kuecakat  matvpomen  hoktarkvn  em  e  wikat,  moraet 
vpeswv  etvn  hopoyaket,  totkv  meyuksv-sekon  es  estemcr- 
kaken,  esvhopakvn  este  ekoinv  svpvklehocvte  etvpo- 
men. 

8  Matvpomen  heyv  vpuecvlket  enavpeswvn  vholwvyecet, 
ohmekkctv  en  yekcetvn  enhomecet,  este-emwiketvn  tvkle- 
caket  os. 

9  Momis  encelv  enhomahtvt,  Mikevl  hocefket ,  Moses  e’na 
ohfvccvn  puyvfekcv  holwakat  vnrvpen  etempunayet  vnra 
pof,  tvkleckv  ohfvcceckvn  es  vnrvpe  taye  oren  fekhvmkc- 
kates,  momis,  Pncaset?  cem  vsehekvs,  makvtes. 

10  Momis  heyv  este-hunvntaket  nanvke  kerrvkekan 
tvklecaket  os,  momis  mv  nanvke  nak  wenahoke  hopor- 
renkv  ocvkekat  omet  enavpeswv  vcvkvyen  kerraken,  mv 
ofvn  e  vliopvnaket  os. 

11  En  holwvkakes,  Kene  em  vyetvn  vpeyet,  feketv 
vrahkvn  afvcketv  holwvhokan  ’se  afvckvkuecet,  Pelvme 
em  etehoskvten  vcvkpefatket,  Kole  vnrvpe  opunvyetv 
ofvn  estemerkakvtet  ok. 

12  Vnokeckv  cen  hompetv-rakko  taken  ece  ’pakvket 
hompakof,  mv  ofvn  nak  vholwvhoket  ot,  penkvlekot  e 
hompicakat  omakes;  vholoce  uewv  oceko  hotvle  vtoh- 
kat ;  eto  em  ette  yuknvke  hakat,  em  ette  seko,  vhokkolv 
talvtet,  yvlonkv  svpakvn  cupenhoyvtet  os. 

13  Uehvtkv  em  melohlv  svheremahecet,  em  vlesketv 
take  mahusan  pvkpvkuecet,  kococumpv  ehosake,  mv  yo- 
mucke  en  lvstet  meyuksv-sekon  em  vcvyehocat  omakes. 

14  Momen  Envkeu,  Atvme  vteke  eskolvpakat,  heyvn 
opnnvyecet  owalvtes,  hvmmaket, 

15  Hecvs,  em  este  vcacakat  cukpe  rakko  palaken  sevpa- 
yet,  omvlkv  vnrvpen  ohfvcceckvn  sohfvccecvranet,  momet 
mv  vpvkakat  nak  celayvkvte  fvccvkeko  fvccekon  mome- 
cakvten,  momen  opunvkv  yekcvke  erne  vnrvpen  holwv- 

yecvlke  fvccvkekat  fvccekon  ’sopunvyecakvte  omvlkvn 
ohfvccecvranet,  Pucaset  vlaket  os. 

16  Heyvt  ecayvlket,  estemerkake  omen  e  opunvyecakat, 
em  eyackv  take  vcvkvyen  fullet  os:  momet  eenlopickv 
vrahkvn  este  etemetuecaken,  e  cukwv  taket  nake  rakrvke 
sekvsvrakvn  opunayaket  os. 

17  Momis  cenjbake,  vnokeckatskat,  opunvkv  pn  Pucase 
Cesvs  Klist  em  vpastelvlke  homv  opunahoye  ; 

3  8  Mv,  Oketv  espokat  omof,  fvccvlcekat,  nakhay  vkekvlke 
em  eyackv  take  vcvkvyen  yvkvpakat  fnllvres,  makakvten 
vkerricvkes. 

19  Heyvt  e  emvralikuecet,  enavpeswv  vcvkvyen  fullet, 
Puyvfekcvn  ocvkekat  omakes. 

20  Momis  centake,  vnokeckatskat,  cem  vkvsvmkv  take 
vcake  mahat  en  UJcvn  oh  hayet  e  etohtvrvkes,  Puyvfekcv 
Vcakat  ofvn  emekusapet, 

21  Pu  Pucase  Cesvs  Klist  em  merkv  hesaketv  meyuksv- 
seko  oren  en  nene  hecet,  Hesaketvmese  em  vnokeckv 
ofvn  e  vcvyecvkes. 

22  Momet  etemvrahken  ohfvccecet,  vpvlwvn  em  merret, 

23  Momet  vpvlwvn  penkvlkv  ofvn  hesayecvkes,  hvlatet, 
totkvn  asossicet,  enavpeswv  accvke  svholwvyecat  tis 
enhomecet. 

24  Momen  mv  c^’lentappvkekaren  ece  ’cvyecet,  afvcketv 
rakken  es  ece  ’fvcken,  naorketv  cen  svkekon  en  hvyayvke 
eliomvn  ce  svpvklecvke  tayan, 

25  Mv  pu  Hesayecv  Hesaketvmese  hoporrene  hvmkusat 
rakketv  vrakketv  tepakat,  momen  yekcetv  ohfvnketv 
tepakat  em  ocvJcelcvs,  hiyomat*  momet  meyuksv-sekon. 
Emeu. 


LEFELESVN, 

(NAKE  ENRVMHOYVTE  OKETV  TES,)  MY  CANE 
MEKUSAPV,  HESAKETVMESE  OPUNVYECVT 
HOCCICVTE. 

Cesvs  Klist  en  Lefelesvn,  my  nanvke  vhofuneko 
momvranat,  era  vtotkvlke  hecicvre  Hesaketvmese 
e’mvten ;  raoraen  vtohten,  encelvt  era  vtotkv  Canen 
liecicvtes : 

2  Mvt  Hesaketvmese  em  opunvkv,  momet  Cesvs  Klist 
era  ohkerkueckv,  momet  nanvke  omvlkv  hecvten  ohker- 
kuecvtes. 

3  Heyv  owaletv  em  opunvkv  ohonayat,  momet  ’mapo- 
liicake,  mv  ofv  nanvke  escoke  ocan  vcayecakat  en  heraket 
os;  oketvt  awolicekv. 

4  CANE  toyvyat  mekusvpkv-cuko  kolvpake,  Esev  ofv 
ocakan  oh totakis :  Heromkv  cem  ocvkekvs,  momet  herkv, 
mv  like,  likvte,  momet  likvranate  aenkvpvket;  momet 
Puyvfekcv  kolvpake  em  ohliketv  vcakat  ehomvn  svpaklat 
aenkvpvket ; 

5  Momet  Cesvs  Klist,  akerrv  mehenwe,  pvsatkvte 
aenkvpvken  hvteceskv  heckvte,  momet  ekvnv  em, 
mekkvlke  en  homahtvn  aenkvpvket  cem  ocvJcekvs .  Mv 
epu  ’nokecet,  e  catv  mahusan  pun  holwvyeckv  enkvpvken 
es  pu  hvsvtecvte, 

6  Momet  mekkvlke  momet  plestvlke  E’rke  momet 
Hesaketvmese  enaken  pu  hayvtet,  vrakketv  olifvnketv 
tepakat  meyuksv-sekon  em  ocekvs.  Emen. 

7  Hecvs,  vholocen  vpaket  vlakes;  momen  eturvvv 
vtekat,  momet  sekeyakatet  hecvkvres ;  momen  mv 

ohfvccvn  ekvnv  em  vliketv  omvlkvt  wahokvres.  Momes, 
Emen. 

8  Vnet  Alfv  momet  Omekv,  momet  vliceckv  momet 
meyuksv  toy  is,  Pacase,  mv  like,  likvte  momet  likvrane, 
Yekcetv  Omvlecat  maket  os. 

9  Vne  Cane,  ce  tecakkat,  momet  estemerketv  ofv, 
momet  Cesvs  Klist  em  ohmekketv,  momet  em  momis 
kometv  ofv  cem  etohkvlketv  take  toyvyat ,  Hesaketvmese 
em  opunvkv,  momet  Cesvs  Klist  cm  ohkerkueckv  vrahkvn 
ote  Patmvs  hocefkan  oli  likvyvnks. 

10  Pucase  en  nettv  omof,  Puyvfekcv  ofvn  likit,  opnnvkv 
en  hake  rakke,  pofketv  en  hake  omet,  cv  ’ra  topvrvn 
hakvcuken  pohvyvnks, 

11  Vnet  Alfv  momet  Omekv,  enhvteceskv  momet 
espokat  toy  is,  maket,  momet,  INTake  hccetskat  nakcokv 
ofvn  covet,  mekusvpkv-cuko  kolvpake  Esev  ofv  ocakan, 
Efesvn,  Smvnvn,  Pvkemvn,  Rivtilvn,  Satesen,  Feletelfevn 
momet  Leotesevn  ohtotvkvtcvs : 

12  Moraen  en  hake  vm  punayan  hecvranet  afulot- 
kvyvnks.  Momet  fulotikvyof,  tokunaplane  kulke  soh- 
huerickv  kolvpake n  hecvyvnks  ; 

13  Momet  mv  kulke  sohhuerickv  kolvpakat  em  ohnvr- 
kvpvn  este  este  E’chushunvnwv  omet,  accvke  ele  oren 
hvtapken  accet,  momet  ehokpen  cvtokunaplane  sewvna- 
ketvn  e  tvkkvyen  hecvyvnks. 

14  E’kv  momet  e’kvesse  yvpefikesse  hvtkat  omvket, 
hetute  en  hvtke  orvket  omvnks ;  momen  e  turwv  totkv 
em  fenke  omvket  omvnks . 

15  Momen  e’le  cvtolane  hololoccuse  omet,  nak  rekkickv 
hate  tvk  rekkihoce  omvket  omvnks,  momen  em  opunvkv 
en  hake  uewv  sulke  en  hake  omet  omvnks. 

16  Momen  e’nkvperv  ofvn  kococumpv  koivpaken  ocvnks; 
momen  eslafkv-cvpko  em  fvske  hokkolen  ocet  ecukwvn 

afvnket  ocen ;  e  turofheckvt  hvset  en  yekce  ofvn  hv- 
yvyicat  omet  omvnks. 

17  Momen  hehcvyof,  este  ele  omit  e’le  era  vnakvn  tvk 
latkvyvnks.  Momen  e’nkvpervn  vc  oh  wvkecet,  hvmma- 
kvnks ;  Ce  penkahlats  :  vnet  enhvteceskv  momet  espokat 
toyis : 

18  Mv  elvtet  hesakat  toyis ,  momen  liecvs,  meyuksv- 
sekon  cv  hesakes,  Emen ;  momet  elkv  elkv  tvlofv  tepakat 
es  en  hvweckvn  ocis. 

19  Mv  nanvke  becetskise,  momen  mv  nanvke  hiyome 
ocakat,  momen  nanvke  beyv  eryupv  ocvkvranat ; 

20  Mv  kococnmpv  kolvpake  cv’nkvperv  vtebken  becets¬ 
kise  momet  kulke  sobhuerickv  kolvpakat  enake  ebkan 
boccicvs.  Kococnmpv  kolvpakat  mekusvpkv-cuko  em 
encelvlke  take  kolvpakat  omen;  momen  kulke  sohbuerickv 
kolvpake  becetskise  mekusvpkv-cuko  kolvpakat  omes. 

SETENTVCKE  II. 

EfesvlkE  em  mekusvpkv-cuko  em  encelvn  hvmmaket 
boccicvs  :  Mv  kococumpv  kolvpakat  e’nkvperv  es  bvlatat, 
cvtokunaplane  kulke  sohbuerickv  kolvpakat  em  etenrv- 
wvn  yvkapat  beyv  nanvken  maket  os : 

2  Cem  vtotketv  taken  kerris,  momet  cen  botoskvn,  mo¬ 
met  cem  mom  is  kometvn,  momet  este  holwvyecvlke  en 
cem  ebereko  mahvket  omat,  momet  mv,  Vpastelvlke 
toyes,  makakis  mv  tokvkekon  eskerret,  laksvlket  omen 
eshecetskvten  kerris ; 

3  Momet  vtotketvn  kvwapet,  momis  kometvn  ocet,, 
cv  bocefkv  vrabkvn  vtotketskat,  es  ce  hotosekaten  kerris J 

4  Momis  ece’nrapat  nake  ocis,  cem  vnokeckv  enhvte- 
ceskvn  en  yupvklatketskvtet  omekv. 

5  Monkv  estvmv  a  ce  tvk  latkvten  vkerricet,  cem  vker- 
rickvn  eticet,  enhvteceskv  cem  vtotketvn  momecvs ; 

monk  on  omat,  Ivpken  a  ec  oh  v  tares,  momet  cem  vker- 
rickvn  eticetskekon  omat,  cen  knlke  esohhuerickvn  etvn 
vkueyares. 

6  Momis  heyvn  ocetskes ;  Nekolitvlke  em  vtotketv 
taken  enhomecetskat,  mvn  vneu  en  cv  homeces. 

I  Estit  ehvcko  ocat  nake  Puyvfekcv  Vcakat  mekusvp- 
kv-cuko  kolvpakan  em  pun  ay  an  pohekvs ;  Mv  ohfvnkat 
hesaketv  em  eto,  Hesaketvmese  em  palvtis  ofv  huerat  em 
ette  hompvren  emares. 

8  Momen  mekusvpkv  cuko  Smvnv  likat  em  encelvn 
hvmmaket  en  hoccicvs ;  Enhvteceskvt  momet  espokat, 
elvtet  momet  hesakat  heyv  n  any  ken  maket  os; 

9  Cem  vtotketv  take,  cem  estemerketv  cen  kusvpketv 
esyoman  k  err  is,  (momis  nake  ocet  ometskes ;)  momet 
Cusvlke  toyes  makakis,  mv  tokot,  momis  Setvne  en  se¬ 
ll  ekaket  omat,  em  vtvkleckv  taken  kerris. 

10  Nanvke  es  ce  ’stemerkvranat  hvmkusis  em  pen- 
kahlatskvs ;  hecvs,  es  ce  kerhoyvre  vrahkvn  Setvnet 
cuko-yekcvn  ce  ’tehe  svsecvres ;  momen  nettv  palen  es- 
temerkvn  ocatskvres  ;  elkv  oren  heroine t  omvtcvs,  mo¬ 
men  hesaketv  kvpotokv  vcakan  ce’mares. 

II  Estimvt  ehvcko  ocat  nake  Puyvfekcvt  mekusvpkv - 
cukon  em  punayakan  pohekvs  ;  Estimvt  ohfvnkat  elkv 
svhokkolat  en  nokkicekares. 

12  Momen  mekusvpkv-cuko  Pvkemvse  likat  em  en¬ 
celvn  hvmmaket  en  hoccicvs  ;  Mv  eslafkv-cvpko  em 
fvske  hokkole  ocen  ocat  heyv  nanvken  maket  os  ; 

13  Cem  vtotketv  taken,  momet  estvmvn  liketskat,  mv 
Setvne  em  ohliketv  ocan  kerris ;  momen  cv  hocefkvn 
yekcen  hvlatetskes,  mv  nettv  take  vm  akerrv  herome, 
Antepvse  hocefket,  ece  ’pakvken,  Setvne  likan,  elehocvtet, 
arof  tis  vm  vkvsvmkv  ohfvccvn  ehelvksecetskekates. 

14  Momis  nanvke  vnvcomusekon  ece’nrvpen  ocis, 

Pelvme  eme  mvhakvn  hvlvtakan  ocetskekv ;  mv  Pelv - 
met  Pelvke  Eslevl  en  hopuetake  nake  es  elentappetvn 
ehomvn  ocetvn  mom  at  nanvke  nakvhakvke  emhoyan 
hompvkvren,  momet  hoktarvkvren  emvhayvtes. 

15  Momen  hvtvm  Nekolitvlke  eme  mvhakv,  mvn  en  cv 
homecat,  hvlvtakan  ocetskes. 

16  Cem  vkerrickvn  eticvs ;  monkon  omat,  lvpken  cem 
vlakit,  cv  cukwv  em  eslafkv-cvpkon  emetaken  ’sete- 
poyares. 

17  Estimvt  ehvcko  ocat  Puyvfekcvt  nake  mekusvpkv- 
cukon  em  punayakan  pohekvs ;  Estit  ohfvnkat  manv 
ehken  akvpvken  hompvren  emit,  cvto  hvtke,  mv  cvto 
hocefkv  mucvse  ’soh  hoccen  e’ mares,  momen  mv  hocefkv , 
mv  en  heckat  tvlket  kerren,  este  etvt  kerrekos. 

18  Momen  mekusvpkv-cuko  Rivtilv  likat  em  encelvn 
hvmmaket  en  hoccicvs ;  Hesaketvmese  E’ppuce,  mv  e 
turwv  totkv  em  fenke  omvken  ocet,  momet  e’le  cvtolane 
holococcuse  omvket  omen,  heyv  nanvken  maket  os  ; 

19  Cem  vtotketvn,  momen  cem  vnokeckvn,  momen 
heromkv  vtotketvn,  momen  vkvsvmkvn,  momen  cem 
momis  kometvn  momen  cem  vtotketvn  kerris ;  momen 
vtotketv  espokakat  enhomv  vtotketv  sensulket  omat 
kerris . 

20  Mo  me  estomis  nake  ece’nrvpakat  vnvcomusekon 
ocis,  mv  hokte,  Cesepel  hocefket ,  owalv  hokte  e  kicat 
mvhayet,  vm  vtotkvlke  hoktarvkvren,  momet  nanvke 
nakvhakvke  emhoyvten  hompvkvren  ehosvkuecvre  em 
etektvnecetsket  omekv. 

21  Momen  en  hoktarkv  ohfvccv  em  vkerrickv  eticvren 
em  etektvnecvyvtes,  momis  eticekates. 

22  Hecvs,  emeu  topvn  oh  wikares,  momet  emen  vpaket 
hoktarakat  estemerkv  rakken  vk  pvlvtares,  nak  mome- 
cakvte  ohfvccv  vkerrickv  eticvkekon  omat. 

23  Momet  en  liopuetake  elkvn  es  pvsvtares;  raomen 
vnet  mv  este  envcofv  efeke  takeu  ofv  hopoyvt  omvyat 
mekusvpkv-cuko  omvlkvt  kerrvkvres ;  raomen  omvlkats- 
kan  cem  vtotketv  take  vcvkvyen  ce’mvkares. 

24  Momis  centaken,  raomen  vpvlwv  Rivtilv  vpokat, 
estomomuset  heyv  ravkakv  ocvkeko,  Setvne  en  sufsokan 
kerrvkekat,  makakat  vcvkvyen,  heyvn  ce  kicvkvyet  os ; 
Nake  honnat  etvn  ec  oh  wikvkin  omekares. 

25  Momis  mv  ocatskan  yekcen  hvlvtatske  raunken 
vlvkares. 

26  Moraen  estiravt  ohfvnket,  eyuksv  vteken  vra  vtotketv 
taken  vfastat,  mvn  Centilvlke  ohfvnken  yekcetvn  era  ares ; 

27  Moraen  eraet  cvto  estepketvn  es  ohraekkvkvres ; 
raomen  vrkvshayv  era  vrkvswv  omen  lopocknsen  tv- 
kohlihcvres;  Cv’rke  a’men  vn  heckvte  etvpomen. 

28  Moraen  hvyvtecvn  e’ mares. 

29  Estiravt  ehvcko  ocat  Puyvfekcvt  nake  mekusvpkv- 
cuko  n  era  punayakan  pohekvs. 

SETENTYCKE  III. 

Mo  men  mekusvpkv-cuko  Satese  likat  era  encelvn  hvm- 
maket  en  hoccicvs ;  Mv  Hesaketvmese  era  Puyvfekcvlke 
kolvpakan,  momet  kococumpv  kolvpakan  ocat  heyv 
nanvken  maket  os;  Cera  vtotketvn  kerrakit,  eletske  tat, 
hesaketske  omen  hocefkvn  ocetskat  Jcerris. 

2  Yketecet  omvs,  momet  nanvke  vhoske  pvsvtkvranuse 
ocakan  yekcvkuecvs,  Hesaketvmese  ehomv  cem  vtotketv 
esfvcfvken  eshecvkot  omekv. 

3  Monkv  nake  cen  hecken,  momet  pohetskvten  vkerricvs, 
momet  vcvyecet,  cem  vkerrickvn  eticvs.  Monkv  vkete- 
cetskekon  omat,  horkopv  omet  cem  vlvkares,  moinen 
hvse-vkerkv  estoman  cem  vlvkvranvyan  kerretskekares. 

4  Este  era  accvke  svholwvyecvkekat  hocefkv  nvcomusen 

Satese  ofv  tis  ocetskes,  momen  hvthvken  vchoyet  vc 
vpaket  y  vkvpvkvres ;  heretv  oricvket  omekv. 

5  Estimvt  ohfvnkat  accvke  hvtken  vccvres,  raoraen  e 
hocefkv  hesaketv  nakcokv  ofv  ocan  vslecvkares,  niomet  e 
hocefkvn  Cv’rke,  momet  em  encelvlke  eliomvn  oliker- 
kuecares. 

6  Estimvt  ehvcko  ocat  Puyvfekcvt  nake  mekusvpkv- 
cuko  em  punayakan  pohekvs. 

7  Momen  mekusvpkv-cuko  Feletelfev  likat  em  encelvn 
en  hoccicvs,  Mv  livsvtkat,  mv  mehenwat,  mv  Tewe  em 
eshvweckvn  ocat,  mv  hvwecan  momen  estit  vkhottekon, 
momet  mv  vkhottat  momet  estit  hvwecekos,  heyv  nanv- 
ken  maket  os. 

8  Gem  vtotketvn  kerrakis ;  hecvs,  vhauke  hauken  ce 
horavn  ocis,  momen  estit  vkhotteko  tayes ;  yekcetv 
estomnsen  ocet,  vm  opunvkvn  vfastet,  momet  cv  hocefkv 
ohfvccvn  ehelvksecetskekatet  ok. 

9  Hecvs,  emis,  mv  este  Setvne  en  senekake  enake 
svpakle,  mv,  Cusvlke  toyes,  maket,  mv  toko,  lvksakat; 
hecvs,  yicet,  ce’le  ehomvn  vrakkuecet,  vnet  ece  hiokecv- 
yvten  kerraken  hay  ares. 

10  Vm  momis  kometv  em  opunvkvn  vcvyecetskvtet 
omekv,  vneu,  hvse-vkerkv  este  eskerretv  ekvnv  omvlkvn 
oh  vlahket,  este  ekvnv  oh  vpokan  eskerrvranat  enkvpvken 
ece  ’cvyecares. 

1 1  Hecvs,  ivpken  vlakis ;  mv  ocetskat  yekcen  hvlvtvs, 
nvpvt  cen  kvpotokv  vcakan  ce  ’konvhekaren. 

12  Estimvt  ohfvnkat  vn  Hesaketvmese  en  cuko-vcakat 
ofvn  cukelen  hayares,  momen  estofis  mvn  aossekares; 
momen  vn  Hesaketvmese  e  hocefkvn  momet  Celuslvme 
mucvsat  vn  Hesaketvmese  em  etvlofv,  mv  hvlwan  aosse, 
vn  Hesaketvmese  vtet  ahvtapkat  e  hocefkvn,  momet  en 
hocefkv  mucvsen  oh  hoccicares. 

13  Estimvt  ehvcko  ocat  nake  Puyvfekcvt  mekusvpkv- 
cukon  em  punayakan  pohekvs. 

14  Momen  mekusvpkv-cuko  Leotesev  likat  em  encelvn 
en  hoccicvs ;  Emen,  mv  akerrv  herome  momel  mehen- 
wat,  Hesaketvmese  en  nake  hocackvte  em  ekvt  heyv 
nanvken  maket  os. 

15  Gem  vtotketvn  kerrakit,  kvsvppekot  momet  biyyekot 
ometskat  kerris ;  kvsvppet  monkat  hiyyet  ometskatc. 

16  Monkv  kvsvppe  monkat  hiyye  tokot,  lekhet  ometskat 
omecicen,  cv  cukwv  aossen  ce  pockares. 

17  Nake  ocit,  nake  ockv  sulken  ocit  naket  vn  kusvp- 
kekos,  maketskat  omecicen,  momet  cen  honne,  ce 
’stemerke,  cen  kusvpke,  ce  turheceko,  momet  enatvlkv- 
ranuse  toyetsket  omat  kerretskekat  omecicen ; 

18  Cvtokunaplane  totkv  ofv  eskerlioyvten  vn  neset  nake 
oce  ce  hakvren ;  momet  vccet  ometskvren,  momet 
ce’natvlkvranusat  em  vlesketvn  heckekaren,  accvke 
hvthvken  vn  nesvs,  ce  kicet  cem  vcahnvyet  os  ;  momen 
este  turwv  es  sikvn  ce  turwvn  ’sen  siyvs,  heqetskvren. 

19  Estomomusen  vnokecakvyat  em  vsehit  estemerrv- 
kuecis,  monkv  vfekcaldiet  omet,  cem  vkernckvn  eticvs. 

20  Hecvs,  vhauken  vliuerit,  vnafkis,  estimvt  vm  opunvkv 
en  haken  pohet,  vhauken  hvwecen  omat,  en  ceyit,  emen 
vpakit  yvfke  hompetvn  hompares,  momen  eraet  vc  vpaket 
hompvres. 

21  Estimvt  olifvnkat  mekko  ohliketv  cvnake  vc  vpaket 
oh  likvren  e mares,  vnet  ohfvnikit,  Cv’rke  vpakit  em 
ohliketv  oh  likvyat  etvpomen. 

22  Estimvt  ehvcko  ocat  Puyvfekcvt  nake  mekusvpkv- 
cuko  n  em  punayakan  pohekvs. 

SETENTYCKE  IY. 

Heyv  hoy  an  of  vhecvyvnks,  momen  hecvs,  vhauke  sutv 
ofv  hvwechoyvten  ;  momen  opunvkv  en  hake  enhvteceskv 

pohvyvnke  pofketv  en  hake  omet  vm  punayet,  Yvmvn 
acemiketsken,  heyv  nanvke  hoyahnof  nake  ocvkvranan 
ce  hecicares,  maken  pohvyvnks. 

2  Momet  mo  man  vpaken  Puyvfekcv  ofvt  omvyvnks, 
mo  men  hecvs,  mekko  cm  ohliketv  sutv  ofvn  lihocen,  estet 
mv  ohliketvn  oh  Itkvnks. 

3  Momen  mv  oh  likat  en  heckvt  caspv  momen  satenv 
cvto  omet  omvnks,  momen  ohliketv  vfolotkat  oskentacv 
sinvlvktenv  en  heckv  omet  omvnks. 

4  Momen  ohliketv  pale  hokkolen  ostohkaket  mekko  em 
ohliketv  vfolotken  ocakvnks ;  momen  este  vculvke  pale 
hokkolen  ostohkaket,  accvke  hvthvken  vchoyet  mv 
ohliketvn  oh  vpoken  hecvyvnks;  momen  cvtokunaplane 
kvpotokv  vcakan  kvpotoyvket  omvnks. 

5  Momen  vtoyehvtte  sossen ,  tenetketv  sossen  en  hake 
sulket  mv  mekko  em  ohliketv  sossvnks ;  momen  mv 
ohliketv  ehomvn  totkv  en  kulke  kolvpake  fenkaket 
ocakvnks,  mvt  Hesaketvmese  em  Puyvfekcv  kolvpakat 
o  makes. 

6  Momen  mekko  em  ohliketv  ehomv  estvkheckv 
uehvtkv,  klestelv  cvto  omet  ocvnks ,  momen  mv  ohliketv 
en  nvrkvpvn  momet  vfolotken  nake  wenahoke  ostet, 
ehomvn  momet  eyupvu  turwv  sulke  mahen  ocet,  svpa- 
klvnks. 

7  Momen  nake  we  nake  enhvteceskvt  este-papv  omet 
omen ,  nake  wenake  svhokkolat  wakuce  omet  on ,  nake 
wenake  svtutcenat  e  turofv  este  etur ofv  omen  ocvnks, 
momen  esostat  lvmhe  tvmke  omet  omvnks. 

8  Momen  nake  wenahoke  ostat  etvrpv  epaken  ocvke 
vlket  omet,  ofv  eturwv  sulke  mahen  ocvnks ;  momet 
netta  nereu  fekvpekot,  Pucase  Hesaketvmese  Yekcetv 
Omvlece,  hvsvtke,  hvsvtke,  hvsvtke,  mv  likvte,  like, 
momet  likvranat,  makaket  os. 

9  Mo  men  mv  mekko  em  ohliketv  oh  like,  estofis 
meyuksv-seko  likaten  mv  nake  wenahokat  vrakkueckv, 
vcvyeckv,  vkvsvmkv  esyomen  emakof, 

10  Yculvke  pale  hokkolen  ostohkakat  mekko  em  olili- 
ketvn  oh  likat  ehomvn  tvk  pvlvtiket,  mv  estofis  meyuksv- 
seko  likan  vrakkuecet,  ohliketv  ehomvn  en  kvpotokv 
vcacakan  tvkwikaket, 

11  Pucase,  vrakketv,  vrakkueckv,  yekcetv  esyome  cen 
heckvren  heretv  oretsket  omes,  nanvke  omvlkvn  hoca- 
cetsken,  ceme  kometskat  eteropotten  hocackvtet,  momet 
ocaket  omekv,  makaket  os. 

SETENTVCKE  Y. 

Momen,  ofv  momet  onvpvu  oh  hocce,  momet  esvlokpickv 
kolvpaken  es  vlokpihocen  nakcokv  mv  ohliketv  oh  likat 
e’nkvpervn  vpiken  hecvyvnks. 

2  Momet  encelv  yekcet,  Estimvt  mv  nakcokvn  enrahmet 
sohlokpickv  kolvpakan  enrecopetv  heretv  ore  haks  ? 
maket ,  en  hake  yekcen  es  huehken  hecvyvnks. 

3  Momen  hvlwat  ofv,  monkat  ekvnv  onvpv,  monkat 
ekvnv  ofv  nvpvt  mv  nakcokvn  enrahmet,  hecetv  ume 
tayat  sepekvnks. 

4  Momen  mv  nakcokvn  enrahmet,  ohonayetv  monkat 
hecetv  heretv  oren  nvpvn  eshechoyekat  omecicen  tayen 
hvkihkvyvnks. 

5  Momen  mv  vculvke  hvmket,  Hvkihiketskvs,  hecvs, 
Este-papv,  Cutv  em  vliketv  aosse,  Tewe  en  Yvlonkvt 
ohfvniket,  mv  nakcokvn  enramet,  ’sem  'vlokpickv  kolv¬ 
pakan  enhvwece  tayes ,  cv  kicvnks. 

6  Momen  hecvyvnks,  momen  hecvs,  mekko  em  ohliketv, 
nake  wenahoke  ostat  vculvke  esyomat  en  nvrkvpvn, 
Yvpefikuce  elehocvte  omet,  eyvpe  kolvpaken,  momet 

eturwv  kolvpaken  ocet,  mvt  Hesaketvmese  em  Puyvfekcv 
kolvpake  ekvnv  omvlky  ofv  vtothoyat  omakes. 

7  Momen  vlahket,  mv  ohliketvn  oh  like  nakcokv 
e’nkvperv  vpikan  ’sem  esvtes. 

8  Momen,  nakcokvn  ehsof,  nake  wenahoke  ostat,  momen 
vculvke  pale  hokkolen  ostohkakat,  kervlv  momet  cvto- 
kunaplane  esesketucen  fvmecickv  here  es  fvcfvken,  mv 
fvmecickvt  mekusapvlke  em  emekusvkvt  omaken,  ocvke 
vlket  omet,  mv  Yvpefikuce  ehomvn  tvk  pvlatkvnks, 

9  Momet  yvhiketv  mucvsen  yvhikakvnks,  hvmmaket; 
Cemet,  mv  nakcokvn  ehset,  ’sem  vlokpickvn  hvwecetv 
lieretv  oretsket  os,  ce’lehocvtet  omen,  este  era  vliketv, 
etnlasvvv,  etvlwv,  momet  etvlwvvlke  vtekat  asossen  ce 
catvn  es  pu  nesetskvtet  omet, 

10  Pun  Hesaketvmese  ehomvn  mckkvlke  momet 
plestvlken  pu  hayetskvtet  omekv,  momen  ekvnvn 
ohmekkeyvres. 

11  Momen  hecvyvnks,  momet  nake  wenahoke,  mo¬ 
men  vculvke  esyoman,  momet  mekko  em  ohliketv  em 
vfolotakat  encelvlke  sulke  em  opunvkv  en  haken  pohv- 
yvnks  ;  momen  em  vhonkvtkvt  cukpe-rakko  pale  cukpe- 
rakko  palet,  momet  cukpe-rakko  cukpe-rakko  sulket 
omvnks  ; 

12  Opunvkv  en  hake  yekcen  ’sopunayet,  Mv  Yvpefikuce 
elehocvtet  ohfvnketv,  nake  ockv,  hopovrenkv,  yekcetv, 
vrakketv,  vkvsvmkv  esyomat  en  heckvre  heretv  oret  os, 
makaJcvnJcs . 

13  Momen  nake  hocackvte  vteke  hvlwe  ofv  fullat, 
momet  ekvnvn  fullat ,  momet  ekvnv  ofv,  momet  uehvtkv 
vk  fullat,  momet  mv  omvlkv  ofv  fullat  omvlkvt  hvmmaken 
pohvyvnks  ;  Vkvsvmkv,  vrakketv,  vrakkueckv,  ohmck- 
ketv  esyomat  mv  Yvpefikuce,  momet  mv  mekko  em 
ohliketv  oh  likat  em  ocvkekvs ,  estofis  meyuksv-sekon. 

14  Momen  nake  wenahokat,  Emen,  makakvnks.  Mo- 
men  vculvke  pale  hokkolen  ostohkakat  tvk  pvlvtiket, 
mv  estofis  meyuksv  seko  likan  vrakkuecakvnks. 

SETENTYCKE  VL 

Momen  Yvpefikucet  svlokpe  kolvpakat  hvmken  hvwe- 
cof,  hecvyvnks,  momen  nake  wenahoke  ostat  hvmke, 
tenetke  en  hake  oket,  Ahtet,  hecvs,  maken  pohvyvnks. 

2  Momen  hecvyvnks,  momen  corakko  hvtket  huervnks  ; 
momen  mv  oh  likat  etcvkotaksen  ocvnks;  momen 
kvpotokv  vcakan  e’mhoyvnks ;  momen  ohfvnket  momet 
ohfvnkvranet  ayvnks. 

3  Momen  svlokpe  svhokkolan  hvwehcof,  nake  wenake 
svhokkolat,  Ahtet,  hecvs,  maken  pohvyvnks. 

4  Momen  corakko  etv  catet  ayvnks ;  momen  mv  oh 
likat  herkvn  ekvnvn  vkonahvren,  momen  estet  etepvsvtvre 
yeJccetvn  e’mhoyvnks  ;  momen  eslafkvcvpko  rakken 
e’mhoyvnks. 

5  Momen  svlokpe  svtutcenan  hvwehcof,  nake  we¬ 
nake  svtutcenat,  Ahtet,  hecvs,  maken  pohvyvnks.  Mo¬ 
men  hecvyvnks,  momen,  hecvs,  corakko  lvstet,  momen 
mv  oh  likat  svtarkueckvn  enken  ’sesvnks. 

6  Momen  nake  wenahoke  ostat  en  nvrkvpvn  opunvkv  * 
en  hake  hvmmaken  pohvyvnks,  Svkerkuce  teleko  fvcke 
hvmket  tenelyv  hvmke  enrahkvt  omen ,  momen  svkerkuce 
ketinv  fvcfvke  tutcenet  tenelyv  hvmke  enrahkvt  omvres ; 
momen  olefv  neha  pvrko-opuswv  tepakvn  vhopahnetskvs. 

7  Momen  svlokpe  esostan  hvwehcof,  nake  wenake 
esostat  em  opunvkv  en  haket,  Ahtet,  hecvs,  maken 
pohvyvnks. 

8  Momet  hecvyvnks,  momen  hecvs,  corakko  hvtwet, 
momen  mv  oh  likat  e  hocefkv  Elkvt  omvnks,  momen 
Elkv  tvlofvt  vcvkayvnks.  Momen  ekvnv  tekvpvke  esostan 

3 


Muskokee. 


34 


LEFELESVN,  6. 


eslafkv-cvpko,  momet  elauko,  elkv  momet  punvttv  se- 
honeckvke  ekvnv  oh  fullat  es  pvsvtvkvre  ohfvnken 
yekcetvn  emvkhoyvnks. 

9  Momen  svlokpe  svcahkepan  hvwehcof,  altv  elecvn 
mv  Hesaketvmese  em  opunvkv,  momet  ohkerkueckv  oca- 
kvte  vrahkvn  pvsvthoyvte  em  puyvfekcv  taken  hecvyvnks. 

10  Momen  en  hake  yekcen  es  huehkakynks,  Pucase 
hvsvtke,  mehenwetskat,  en  hofnne  estomomusen  mv 
ekvnv  vpokakat  vnrvpen  pu  catv  vrahkvn  ohfvccecet, 
em  pvlecvranetskeko  haks  ?  maket. 

11  Momen  vccvke  hvtke  e’mhoye  vlket  omvnks,  mo¬ 
men,  Ohvtvlakat  estomusen  fekapatske  emunken  vtotkv 
cem  etohkvlketv  takeu,  momet  cem  etecakketvlke  ce 
mehocvte  omen  pvsvthoyvranat  oketv  es  oh  fvckekvs, 
maket  em  onahoyvnks. 

12  Momen  hecvyvnks,  svlokpe  sepakan  hvwehcof,  mo¬ 
men  hecvs,  ekvnv  nekekv  rakket  ocvnks ;  momen  hvset 
Ivste  sukcv  hakv  esse  es  hahoyvte  ome  haken,  hvresset 
catv  ome  hakvnks; 

13  Momen  ke-rakko  em  vpe  hotvle  rakkot  fvmoyicen, 
em  ette  lokcvkeko  apvlate  omen,  hvlwe  kococumpvt 
ekvnyn  a  tvk  pvlatkvnks. 

14  Momen  nakcokv  pvlpihoce  omet  sutvt  etvn  vkue- 
kvnks,  momen  ekvnhvlwe  vtekat ,  momet  ote  vtekat  etvn 
vkueke  vlkvnks. 

15  Momen  ekvnv  em  mekkvlke,  este  en  rvkrakv,  nake 
ocvlke,  kvpetvne  homvhhotat,  este  yekcvke  esyomat, 
momen  svlvfke  vtekat,  momen  pucasseko  vtekat  omvlJcvt 
ekvnv  haukvke,  momen  ekvnv  hvlhvwe  cvto  vlkat  ofvn 
ehkakvnks ; 

16  Momet,  Mv  mekko  em  ohliketv  oh  likat  e  turofv, 
momet  Yvpefiknce  en  cvpvkketv  enkvpvken  pu  ehvkes, 
cvto,  ekvnv  hvlhawat  esyomen  kicakvnks. 

17  En  cvpvkketv  nettv  rakkatet  vlvket  omekv,  mometi 
estit  hueretv  ume  taye  haks  ? 

SETENTVCKE  VII. 

Momen  heyv  nanvke  renyupvn  encelv  ostet  ekvnv  en 
kvnowv  ostan  oh  svpaklen  hecvyvnks,  momen  ekvnv  en 
hotvle  ostan  hvlvtakvnks,  ekvnvn,  monkat  nehvtkvn, 
monk  at  eto  estomis  oh  hotvlekaren. 

2  Momen  encelv  etv,  Hesaketvmese  wenakat  ’sem  en- 
kerkv  ocet,  hvsossv  fvccv  aossen  hecvyvnks,  momen 
encelv  oste,  ekvnv  momet  uehvtkv  vhopvnetv  yelccetv 
e’mhoyvten  em  punavet,  en  hake  yekcen  es  huehkvnks ; 

3  Ekvnvn,  monkat  uehvtkvn,  monkat  eton  vhopvnats- 
keko  emunken  pun  Hesaketvmese  em  vtotkvlken  ekvhomv 
taken  eskerkvn  em  ohlicvkeres,  maket. 

4  Momen  eskerkv  ohlihocat  em  vhonkvtkvn  pohvyvnks ; 
Eslevl  en  hopuetake  em  vliketv  omvlkv  asosse  ohli¬ 
hocat  cukpe-rakko  cukpe  hvmken  pale  osten  ostoh- 
kaket  omvnks. 

5  Cutv  em  vliketv  asosse  cukpe-rakko  palen  hok- 
kolohkaken  ohlihocen ;  Lupe  em  vliketv  asosse  cukpe- 
rakko  palen  hokkololikaken  ohlihocen ;  Katv  em  vliketv 
asosse  cukpe-rakko  palen  hokkolohkaken  ohlihocen ; 

6  Asv  em  vliketv  asosse  cukpe-rakko  palen  hokko¬ 
lohkaken  ohlihocen ;  Nafteli  em  vliketv  asosse  cukpe- 
rakko  palen  hokkolohkaken  ohlihocen  ;  Menasv  em  vli¬ 
ketv  asosse  cukpe-rakko  palen  hokkolohkaken  ohlihocen ; 

7  Semev  em  vliketv  asosse  cukpe  rakko  palen  hok¬ 
kolohkaken  ohlihocen ;  Lefi  em  vliketv  asosse  cukpe- 
rakko  palen  hokkolohkaken  ohlihocen  ;  Esekv  em  vliketv 
asosse  cukpe-rakko  palen  hokkolohkaken  ohlihocen ; 

8  Momen  Sepulv  em  vliketv  asosse  cukpe-rakko  palen 
hokkolohkaken  ohlihocen  ;  Cosef  em  vliketv  asosse  cukpe- 

rakko  palen  hokkolohkaken  ohlihocen ;  Penceme  em  vli- 
ketv  asosse  cukpe-rakko  palen  hokkolohkaken  ohlihocet 
omvnks. 

9  Heyv  hoyahnof  hecvyvnks,  momen  liecvs,  este  sulke 
mahe,  nvpvt  vhonkvteko  tayat,  etvlwv,  momet  em  vliketv, 
momet  este,  momet  etulaswv  omvlkv  asosse,  vccvke 
hvthvken  vcce,  talv  lvcce  enken  cawvket,  mekko  em  ohli¬ 
ketv  ehomvn,  momet  Yvpefikuce  ehomvn  sypaklvnks; 

10  Momet  huehketv  yekcen  es  huehket,  Yhesaketv 
pun  Hesaketvmese  mekko  em  ohliketv  oh  likat,  momet 
Yvpefikuce  enaket  os,  makakvnks. 

11  Momen  encelv  omvlkvt  mekko  em  ohliketv,  nake 
wenahoke  ostat  vculvke  esyomat  vfolotken  svpaklet, 
mekko  em  ohliketv  ehomvn  e  turofvn  oh  pvlatket, 

12  Emen  :  Ykvsvmkv,  vrakketv,  hoporrenkv,  vkvsvmkv- 
emetv,  vrakkneckv,  yekcetv,  ohfvnketv  esyomat  pun 
Hesaketvmesen  em  ocvkekvs,  estofis  meyuksv-sekon ; 
Emen  :  makaket,  Hesaketvmesen  vrakkueeakvnks. 

13  Momen  mv  vculvke  hvmkat  vyoposket,  Heyv 
hvthvke  vchoyat  estit  omet,  estvmvn  awvt  haks  ?  cv 
kicvnks. 

14  Momen,  Pucase,  kerretskes,  kicvyvnks.  Momen, 
Heyvt  estemerketv  rakken  asosiyet,  em  vccvken  Yvpe¬ 
fikuce  e  catvn  es  okkoset,  hvthvken  hayakvtet  omakes, 
cv  kicvnks. 

15  Momet,  Heyvt  omecicen  Hesaketvmese  em  ohliketv 
ehomvn  vpoket,  en  cuko  vcakat  ofvn  netta  nereu  em 
vtotkaket  os ;  momen  mv  mekko  em  ohliketv  oh  likatet 
vpaket  likvres. 

16  Svnvcomvn  elvvvekot,  svnvcomvn  ewvnhkahkekos, 
momen  livs ohiyyvt  momet  hiyye  estomis  en  nokhokihce- 
kos. 

17  Hiyomet  omekv,  mv  Yvpefikuce  mekko  em  ohliketv 

en  nvrkvpv  likat  vhecicet,  hompvkuecet,  newv  hesakc 
uekiwv  ocakan  evpayet  sohayvres  ;  momen  Hesaketvmeset 
eturopuswv  omvlkvn  e  turwv  taken  en  hvsvthievres,  cv 
kicvnks. 

SETENTVCKE  YIII. 

Momen  svlokpe  eskolvpakan  hvwehcof,  hvse-vkerkv  en 
nvrkvpv  ore  tayen  hvlwat  ofvn  cvyvyakuset  omvnks. 

2  Momen  encelv  kolvpakat  Hesaketvmese  ehomvn  sv- 
paklen  hecvyvnks;  momen  pofketv  kolvpaken  e’mlio- 
yvnks. 

3  Momen  encelv  etvt,  cvtokunaplane  sensvn  ocet,  altvn 
vhuervnks ;  momen  esfvmecickv  sulken  e’mhoyvnks,  me- 
kusapvlke  omvlkv  em  mekusvpkv  take  vpvken  cvtokunap¬ 
lane  altv  mekko  em  obliketv  ehomv  liueran  mvn  oh 
emvren. 

4  Momen  mekusapvlke  em  mekusvpkv  taket  vpvken, 
mv  esfvmecickv  em  ekkucet  encelv  e’nken  osiyet,  He¬ 
saketvmese  ehomvn  kvwapkvnks. 

5  Momen  encelvt  sensvn  ehset,  totkv  altv  oh  ocan  es 
fvcehcet,  ekvnvn  es  tvk  wikvnks ;  momen  en  hake  sul/cet 
tenetketv,  vtoyehvtte,  ekvnv  nekekv  esyomat  ocakvnks. 

6  Momen  encelv  kolvpake  pofketv  kolvpake  ocakat 
pofkvranet  e  etetakuecakvnks. 

7  Momen  encelv  enhvteceskvt  pofkvnks,  momen  he- 
tute  nerkv  momet  totkv  catv  vpvken  ocakvnks,  momen 
ekvnvn  oh  pvlvthoyvnks  ;  momen  eto  tekvpvke  svtutce- 
nat  nokren,  pvhe  lane  omvlkvt  nokrvnks. 

8  Momen  encelv  svhokkolat  pofkvnks,  momen  ekvnhvl- 
we  rakke  vhetke  omen  uehvtkvn  vk  wihokvnks  ;  momen 
uehvtkv  tekvpvke  svtutcenat  catv  hakvnks  ; 

9  Momen  nake  wenahoke  hocackvte  uehvtkv  vk  fullat 
tekvpvke  svtutcenat  pvsatkvnks,  momen  perro-cuko 
tekvpvke  svtutcenat  vkvhop vn kak vnks. 

10  Momen  encelv  svtutcenat  pofkvnks,  momen  ko¬ 
cocumpv  rakke  vhetke  kulke  omet  sutvn  a  latkvnks,  mo- 
met  hvcce  ocakat  tekvpvke  esvtutcenan,  momet  uekiwv 
fihnakan  oh  latkvnks. 

11  Momen  mv  kococumpv  e  hocefkv  Wvmwut  kihocet 
omes ;  momen  uewv  etekvpvke  svtutcenat  wvmwut 
hakvnks  ;  momen  uewvt  omecicen  este  sulket  pvsatkvnks, 
uewv  hometv  hakvnkekv. 

12  Momen  encelv  esostat  pofkvnks,  momen  hvse  tekv¬ 
pvke  svtutcenat,  hvresse  tekvpvke  svtutcenat,  kococumpv 
tekvpvke  svtutcenat  esyomat  nvfhokvnks ;  mv  omvlkv 
em  etekvpvke  svtutcenat  yomucecihohcen,  nettv  tekv¬ 
pvke  svtutcenat  hvyayvkekaren,  momen  nereu  matv- 
pomen. 

13  Momen  hecvyvnks,  momet  encelv  hvmke  hvlwen 
tvmket  tehoyanet,  en  hake  yekcen  es  opunayet,  Encelv 
tutcene  pofkvranat  em  pofketv  en  hake  omecicen  ekvnv 
oh  vpokat  en  hoi  wakes,  hoi  wakes,  holwakes,  maken 
pohvyvnks. 

SETENTYCKE  IX. 

Momen  enoelv  svcahkepat  pofkvnks,  momen  koco¬ 
cumpv  sutvn  avtet  ekvnvn  oh  latken  hecvyvnks;  momen 
sufke-rakko  em  pvtakv  sekat  es  en  hvweckvn  e’m- 
hoyvnks. 

2  Momen  mv  sufke-rakkon  hvwecvnks ;  momen  ekkuce 
nakrekkickv  hute  rakke  em  ekkuce  omet  sufkan  aosiyet, 
kvwapkvnks ;  momen  mv  sufke  rakkat  em  ekkuce  hvse 
hotvle  tepakan  oh  yomucecicvnks. 

3  Momen  tvffonoksvlket  ekkuce  asosset,  ekvnvn  oh 
yicvnks  ;  momen  hvcesesterahv  ekvnv  fulle  yekcetv 
ocakat  omen  yekcetvn  emhoyvnks. 

4  Momet,  Ekvnv  pvhe  ocan,  monkat  nake  lane  estomis, 

monkat  eto  hvmkusis  vhopahnatskvs  ;  momis  mv  este 
Hesaketvmese  em  eskerkv  ekvhomv  tako  oh  ocvkekat 
tvlken  en  nokhokicatskes ,  Meet  en  kerknehoevnks. 

5  Momet  pvsvtekot,  momis  hvse  cahkepen  en  nokhoki- 
cvren  em  etektvnechoyvnks ;  momen  my  en  nokket 
hveesesterahy  este  rahe  en  nokke  omet  omvnks. 

6  Momen  mv  nettv  take  omof  estet  elkvn  hopoyakis, 
esheevkekares ;  momet  eletvn  komakis,  elkvt  en  letkv- 
kvres. 

7  Momen  my  tvffonoksvlke  en  heckvt  corakko  tepokvn 
sohayvrane  etetakuehoevte  en  heckv  omet  omvnks ; 
momen  cvtokunaplane  kvpotokv  vcacakat  omvken 
kvpotoyvket  omvnks;  momen  e  tnrofv  taket  este  e  tnrofv 
omvket  omvnks. 

8  Momen  ekvesse  koktvke  em  ekvesse  omen  oca¬ 
kvnks,  momen  e  nute  taket  este-papv  e  nute  omvket 
omvnks. 

9  Momen  hokpe  sevrvnakv  taket  hokpe  sevrvnakv  evto 
es  hahoyvte  omvken  ocakvnks ;  momen  e  tvrpv  take  en 
haket  calev  sulke ,  momet  calev  eme  corakko  sulke  tepokv 
vpefatke  en  hake  omet  omvnks. 

10  Momen  hvcesesterahv  omvket  ehveen  ocakvnks; 
momen  ehveet  en  ren  ocvket  omvnks ;  momen  hvse 
cahkepen  est’en  nokhokice  taye  en  yekeet  omakvnks. 

11  Momen  sufke-rakko  em  pvtakv  seko  em  encelvn  em 
mekko  taken  ocakvnks,  momen  e  hocefkvt  Hepluvlke  em 
punvkv  ofv  Epatvnet  omen,  Klekvlke  em  punvkv  ofv 
Epalyvnet  omes. 

12  Este  en  holwakat  hvmket  hoyanet  os;  heevs,  heyv 
en  yupvn  holwakat  hokkolet  vlahokes. 

13  Momen  encelv  sepakat  pofkvnks,  momen  opunvkv 
en  hake  cvtokunaplane  altv  Hesaketvmese  ehomv  huerat 
e  yvpe  ostan  aosset, 


40 


LEFELESVN,  9. 


14  Encelv  sepake  pofketv  ocan  em  punayet,  Mv  encelv 
oste  hvcce  rakke  Yufletes  hocefken  vk  wvnahoyan  enre- 
eopvkvs,  maken  pohvyvnks. 

15  Momen  encelv  oste  hvse-vkerkv  hvmke,  momet  nettv 
hvmke,  momet  hvse  hvmke,  momet  ohrolope  hvmke 
vrahkvn  etetakuehocvten,  este  etekvpvke  svtntcenan 
pvsvtvkvren  enrecoprehocvnks. 

16  Momen  corakko  oh  vpoke  suletawv  rakko  em 
vhonkvtkvt  cukpe-rakko  vcule  cukpe  hokkolet  omvnks, 
momen  em  vhonkvtkvn  pohvyvnks. 

17  Momen  nak  cv  hecihocat  ofvn  hiyomen  corakkon 
momet  mv  oh  vpokat,  hokpe  sevrvnakv  totkv,  cesenrv, 
tohottoplane  esyomen  es  hahoyvten  ocaken  hecvyvnks  ; 
momen  corakko  e’kv  taket  este-papv  e’kv  take  omvket 
omen ;  totkv,  ekkuce,  tohottoplane  esyomet  e  cukwv 
taken  asossvnks. 

18  Totkv,  ekkuce,  momet  tohottoplane,  heyv  tutcene  e 
cukwv  take  asossat  este  etekvpvke  svtntcenan  pvsvta- 
kvnks. 

19  En  yekce  e  cukwv  momet  e  hvce  take  ofvt  omekv ; 
e  hvce  take  cetto  omvket,  momet  ekvn  ocvket  omvnkekv  ; 
momen  heyvn  es  nokkicaket  os. 

20  Momen  este  vhoskat,  heyv  estennokkickvt  pvsvtv- 
kekatet,  puyvfekcv  holwvhokat,  monkat  nake  vhakvke 
cvtokunaplane,  monkat  cvtokunaphvtke,  monkat  cvtolane, 
monkat  cvto,  monkat  eto  es  hahoyvte,  mv  heceko  taye, 
monkat  poheko  taye,  yvkvpvkeko  tayan  em  mekusapv- 
kekaret,  e’nke  take  em  vtotketv  ohfvccvn  em  vkerrickvn 
eticvkekvnks : 

21  Momet  este  pvsvtakvte,  monkat  en  famvkakvn, 
monkat  en  hoktarkvn,  monkat  en  horkopkv  take  ohfvccvn 
em  vkerrickvn  eticvkekvnks. 

SETENTVCKE  X. 

Momen  encelv  etv  yekce,  aliolocen  accet,  sutv  ahvtapken 
hecvyvnks ;  momen  oskentacvt  e’kvn  ohcakhen,  e  turofV 
hvse  omet  omen ,  e’le  totkv  escvkcahe  omvket  omvnks : 

2  Momen  nakcokv  cotknse  enrvmken  e’nken  vpikvnks; 
momet  e’le  vkvpervn  uelivtkvn  vk  huericet,  e'le  vkvskvnvn 
ekvnvn  oh  huericvnJcs , 

3  Momet  este-papv  hehke  omen  en  hake  yekcen  es 
huehkvnks;  momen  hokikof,  tenetke  kolvpaket  tenetka- 
kvnks. 

4  Momen  mv  tenetke  kolvpakat  tenetkalikof,  hoccicv- 
ranvyvnks :  momet  punvkv  en  hake  sutv  avtet,  Mv 
nanvke  tenetke  kolvpakat  onayakan  hoccicekot,  sem  oh 
vlokpicvs,  maken  pohvyvnks. 

5  Momen  mv  encelv  uehvtkv,  momet  ekvnv  oh  huere 
hecvyvnke  e’nken  sutvn  vkvvvapet, 

6  Sutv  momen  mv  ofv  fullat,  momen  ekvnv  momen  mv 
oh  fullat,  momen  uehvtkv  momen  mv  vkfullat  hayvte, 
mv  estofis  meyuksv-seko  likan  es  hocefet,  Oketvt  vlvkeko 
em  unken, 

V  Encelv  eskolvpakat  hake  en  nettv  take  omof,  mvt 
pofketvn  vlicecof,  Hesaketvmese  enake  ehkat  esfvckvres, 
em  vtotkvlke  owalvlke  en  kerkuecakvte  vcvkvyen,  ma- 
kvnks. 

8  Momen  opunvkv  en  hake  sutv  avte  pohvyvnke  hvtvm 
vm  punayet,  Ahyet,  nakcokv  cotkuse,  enrvmke  encelv 
uehvtkv  momet  ekvnv  oh  huere  e’nke  vpikan  esvs, 
makvnks. 

9  Momen  encelvn  oh  ahyit,  Mv  nakcokucen  v’mes, 
kicvyvnks.  Momen  vm  punayet,  Ehset,  lokvs  ;  momen 
ce  nvrke  homen  hayvres,  momis  ce  cukwv  ofv  fo  en 
cvmpe  omet  evmpe  tares,  cv  kicvnks. 

1.0  Moraen  mv  nakcokucen  encelv  e’nken  a  em  ehset, 
lokvyvnks ;  momen  cv  cukwv  ofv  fo  en  cvmpe  omet 
cvrapet  omvnks  ;  momis  lohkvyof,  cv  nvrke  home 
hakvnks. 

11  Momen,  Hvtvm  este,  etvlwv,  etulaswv  rnomet 
mekkvlke  sulke  ehomvn  owalvranetsket  os,  cv  kicvnks. 

SETENTVCKE  XI. 

Momen  kohv  setekkekv  omen  v’mhoyvnks ;  momen 
encelvt  hueret,  Almyiret,  Hesaketvmese  en  cuko  vcakan, 
momet  mv  ofv  emekusvpakan,  momet  altvn  vhopayvs, 
makvnks. 

2  Momis  cuko  vcakat  en  tvkfettvn  vhopayekot,  wikets- 
kvres,  Centilvlken  emhoyvtet  omekv ;  momen  mv  tvlofv 
vcakan  livse  pale  osten  hokkolohkaken  oh  svpaklvres. 

3  Momen  a  vn  kerrvlke  hokkolan  yekcetvn  ernvkares, 
momen  sukcv  hakvn  vchoyet,  nettv  cukpe-rakko  hvmken 
cukpe  hokkolen  pale  epaken  owalvkvres. 

4  Heyvt  olefv  em  vpe  hokkolat,  momet  kulke  esoh- 
huerickv  ekvnv  en  Hesaketvmese  ehomv  sehokat  omakes. 

5  Momen  estimvt  en  nokhokicetvn  komen  omat,  totkv 
e  cukwv  taken  aosiyet  en  horrvlken  lokaket  os ;  momen 
estimvt  en  nokhokicetvn  komen  omat,  hiyomen  elehocv- 
ranet  os. 

6  Heyvt,  em  owaletv  en  nettv  take  ofvn  oskekaren  sutv 
em  vkhottetv  yekcetvn  ocakes ;  momet  eticet,  catvn  haye 
tayet  uewv  ocakat  ohfvnken  yekcetvn  ocet,  momet 
etewole  estomomusen  komakat  nake  estennokkickv  esto- 
mis  ekvnvn  oh  vlvkuecetvn  yekcetvn  ocakes. 

7  Momen  akerkueckvn  es  poyahkof,  punvttv  sufke-rakko 
em  pvtakv  sekan  aosset  erne  take  vnrvpen  horren  hayet, 
ohfvniket,  pvsvtvres. 

8  Momen  e’na  take  tvlofv  rakkat  em  etehoyvnkvn  tvk 

wvJchoJcvres ,  mv  tvlofv  puyvfekcv  vcvkvye  Satvme  momet 
Ecepsen  kihocefc  os,  mo  men  mvn  pu  Pucasen  elehocvtet 
omes. 

9  Momen  este,  momet  em  vliketv,  momet  etulaswv, 
momet  Centilvlke  asosset  mv  ena  taken  nettv  tutcenen 
nvrkvpvt  vpaken  hecvkvres,  momet  mv  ena  take  sepvlkv 
vtehkvre  em  etektvnecvkekares. 

10  Momen  mv  yvmv  ekvnv  vpokat  oh  afvcket,  afvckv- 
kvres,  momet  nak  emkvn  ete’m  vtotvkvres;  heyv  owalv 
hokkolat  yvmv  ekvnv  vpokan  estemerrvkuecakvtet  ok. 

11  Momen  mv  nettv  tutcene  nvrkvpvt  vpakat  renyupvn 
hesaketv  em  Puyvfekcv  Hesaketvmese  aatat  mv  enataken 
eceyaken,  asehoJcet  e’le  taken  oh  sehokvnks;  momen 
penkvlkv  rakket  hecakat  omvlkvn  oh  latkvnks. 

12  Momen  opunvkv  en  hake  yekce  sutv  avtet,  Yvmvn  a 
vcemhokvks,  kihocen  pohakvnks.  Momet  aholoce  ofv 
sutvn  vkvwvphoken,  en  horrvlket  hecakvnks. 

13  Momen  mata  hvse-vkerkv  omof  ekvnv  nekekv  rakket 
ocvnks,  momen  mv  tvlofv  etekvpvke  espalat  latkvnks ; 
momen  este  mv  ekvnv  nekekv  ofv  pvsatkvte  em  vhonkvtkv 
cukpe-rakko  kolvpaket  omvnks ;  momen  este  vhoskat 
penkvlvket,  hvlwe  en  Hesaketvmesen  vrakkueeakvnks. 

14  Nake  este  en  holwvke  svhokkolat  hoyvnet  os;  hecvs, 
holwvke  svtutcenat  lvpken  vlaket  os. 

15  Momen  encelv  eskolvpakat  pofkvnks,  momen  sutv 
ofv  punvkv  en  hake  yekcvket  ocakvnks,  Yvmv  ekvnv  em 
ohmekketv  ocakat  pu  Pucase  momet  en  Klist  enake 
haket  os;  momen  estofis  meyuksv-sekon  ohmekkvres, 
maket. 

16  Momen  vculvke  pale  hokkolen  ostohkakat  Hesa¬ 
ketvmese  ehomvn  em  ohliketv  vcacakan  oh  vpoket,  e 
turofv  taken  oh  pvlvtiket,  Hesaketvmesen  vrakkuecet, 

lY  Ykvsvmkvn  ce’meyet  os,  Pucase  Hesaketvmese 

Yekcetv  Omvlece,  like,  likvte  momet  likvranat  toyetskat; 
een  yekce  rakkan  ehset,  ohmekketskvtet  oraekv. 

18  Momen  Centilvlket  cvpvkhokvtes,  momen  cvpvkketvt 
vlvkes,  momen  pvsatkvte  ohfvcceckv  oketv,  momet 
owalv  cem  vtotkvlke,  momet  emekusapvlke,  momet 
lopockuse  momet  rvkrvke  ce  hocefkvn  em  penkvlakat 
feketvn  emvketskvre ;  momet  ekvnvn  sumecicakat  sum- 
huecetskvre  olcetvt  vlvkes ,  makakvnks. 

19  Momen  livlwe  ofv  Hesaketvmese  en  cuko  vcakat 
hauket  omvnks,  momen  en  cuko  vcakat  ofv  em  etemfvc- 
cetv  tovhahvwv  vcakat  hecket  omvnks  ;  momen  vtoye- 
hvtte,  momet  en  hake  sulket ,  tenetke  ocaJcat ,  ekvnv 
nekekv  momet  hetute  nerkv  tayet  ocakvnks. 

SETENTVCKE  XII. 

Momen  eskerkv  rakket  hvlwe  ofvn  heckvnks,  hoktet  mvt 
omen  ;  momen  mv  hokte  livsen  accet,  hvresset  e’le  elecvn 
ocen,  kvpotokv  vcake  kococumpv  palen  hokkolohkake  es 
liaken  kvpvtoyet  omvnks : 

2  Momen  mv  hokte  nvrkeset,  estuce  heckuecvranuset 
omen,  momet  heckuecvrane  en  nokkan  es  huehkvnks. 

3  Momen  eskerkv  etvt  hvlwe  ofvn  hecket  ocvnks ; 
momen  hecvs,  tlekonv  cate,  rakke,  ekv  kolvpaken,  eyvpe 
palen  ocet,  momen  ekv  kolvpakat  kvtvlvkv  oh  ocvke 
vlket  omvnks . 

4  Momen  e  hvcet  hvlwe  kococumpv  ocakat  etekvpvke 
svtutcenan  hvlatet,  ekvnvn  tvk  wikvnks ;  momen  mv 
tlekonvt  hokte  estuce  heckuecvranat  ehomvn  huervnks, 
estuce  heckan  vpakusen  lokvret. 

5  Momen  hoktet  hunvnwucen  heckuecvnks,  tvlwvvlke 
omvlkvn  cvto  estepketvn  es  ohmekkvranat ;  momen  em 
estucen  Hesaketvmese  likan ,  momet  em  ohliketv  vcakan 
vkvwvphoyvnks. 

6  Momen  hoktet  letket,  vnrvwvn  eceyvnks,  mvn  liketv 
Hesaketvmese  em  etetakuecvtet  ocet  omen,  invn  nettv 
cukpe-rakko  hvmken  cukpe  hokkolen  pale  epaken 
hompicvkvren. 

7  Momen  hvlwe  ofv  horret  ocvnks ;  Mikevl  momet  em 
encelvlket  tlekonv  tepoyakvnks ;  momen  tlekonv  momet 
em  encelvlke  tepoyakvnks, 

8  Momis  ohfvnkvkekvnks ;  momen  em  vpoketv  hvlwe 
ofv  svnvcomvn  eshechoyekvnks. 

9  Momen  mv  tlekonv  rakkan  a  wihokvnks,  mv  cetto 
vcule,  Tiapolv  momet  Setvne  ldhoce,  yvmv  ekvnv  omvl- 
kvn  mvkerrat ;  mvt  ekvnvn  tvk  wihokvnks,  momen  em 
encelvlket  vpvkaken  apvlathoyvnks. 

10  Momen  opunvkv  en  hake  yekce  hvlwe  ofvn  hvmma- 
ken  pohvyvnks,  Vhesaketv,  yekcetv,  momet  pun  Hesa¬ 
ketvmese  em  ohmekketv,  momet  en  Klist  em  ohfvnketvt 
hiyomat  yices ;  tecakkeyvte  e’nrapv,  mv  pun  Hesaketv¬ 
mese  ehomvn  nettvn  momet  nereu  vnrapvten  awihokekv. 

11  Momen  Yvpefikuce  e  catv  eteropotten,  momen  em 
ohkerkueckv  em  opunvkv  eteropotten  mvn  emuntvlakv- 
tes ;  momen  elkv  tis  oren  en  hesaketv  taken  vnokecvke- 
kates. 

12  Monkv  hvlhawatskat,  momet  mv  ofv  vpokatskat, 
afvckvkepvkes.  Ekvnv  vpoke,  momet  uehvtkv  vk  fulle 
toyatskat  ce* n  holwvhokes,  Tiapolvt,  oketv  kocoknuse 
em  ocen  kerrat  omecicen  cvpvkke  heret,  a  cen  hvtapkv- 
kekv. 

13  Momen  tlekonvt,  ekvnvn  a  tvk  wihoken  hehcof,  mv 
hokte  hunvnwuce  heckuecvten  assecvnks. 

14  Momen  hoktet,  en  liketv  vnrvwv  ocan  tvmket  oh 
ayvren  lvmhe  rakke  e  tvrpv  hokkolen  emhoyvnks,  mvn 
oketv  hvmke,  oketv  vnvcome,  momet  oketv  en  nvrkvpvn 
mv  cetto  e  turofv  enkvpvken  vfvsliotet  os. 

15  Momen  uelauken  svkvyecicetvn  kornet,  mv  cettot  e 
cukwv  ossen  uewv  uelauke  omen  liokte  eyupvn  iihne- 
cvnks ; 

16  Momen  ekvnvt  hokten  emvnicet,  e  cukwvn  hvwvk- 
lelicet,  mv  uelauke  tlekouvt  e  cukwv  aossicvten  nok- 
melvuks. 

17  Momen  tlekonvt  hokten  en  homecet,  eu  nerkv 
vlioske,  mv  Hesaketvmese  em  vhakvn  vfastet,  Cesvs 
Klist  ohkerkueckv  hvlvtakan  horre  en  hayetvn  hornet 
ayvnks 

SETENTVCKE  XIII. 

Momen  uehvtkv  em  oktahvn  oh  huervyvnks.  Momen 
ekv  kolvpakan,  eyvpe  palen  ocet  punvttv  uehvtkv  aossen 
hecvyvnks,  momen  kvtvlvkv  vcacvke  palet  eyvpen  oh 
ocaken,  momen  Hesaketvmese  vtvkleckv  e  hocefkvt  e’kvn 
oh  ocaken  hecvyvnhs . 

2  Momen  mv  punvttv  hecvyvnke  uekaccv  omet  omen, 
ele  nokuse  e'le  omvket  omen ,  e  cukwvt  estepapv  e  cukwv 
omet  omvnks;  momen  en  yekcetv,  momen  mekko  em 
ohliketvn,  momen  “ohfvnketv  rakkan  tlekonvt  e’mvnks. 

3  Momen  ekv  hvmke  elkv  ore  vnvttehoce  omen  he- 
cvyvnks  ;  momen  elece  taye  vnvttan  em  wicehocvnks  ; 
momen  mv  punvttv  ohfvccvn  ekvnv  omvlkvt  em  esto- 
mahet  omvnks. 

4  Momet  mv  tlekonv  punvttvn  yekcetv  emvten  vrak- 
kuecakvnks;  momet  punvttvn  vrakkuecakvnks,  Estit  mv 
punvttv  omet  like  haks  ?  estit  etepoyetv  ume  taye  haks  ? 
makaket. 

5  Momen  e  cukwv  nake  rakrvken,  momet  opunvkv 
Hesaketvmese  vtvkleckvn  opunayen  e’mhoyvnks ;  momen 
hvse  pale  osten  hokkolohkaken  likvre  yekcetvn  e’mho¬ 
yvnks. 

6  Momen  Hesaketvmese  vtvkleckv  ofv  e  cukwvn  hvwvk-  * 

lecet ,  e  hocefkvn,  em  escuko-hakv,  momet  rav  hvlwe  ofv 
vpoke  vtvldecvranet  hvwvklecvnks. 

7  Momen  mekusapvlke  etepoyet,  ohfvnketvn  e’mho- 
yvnks ;  momen  este  em  vliketv,  momet  etnlaswv,  momet 
etvlwvvlke  omvlkv  ohfvnken  yekcetvn  e’mhoyvnks. 

8  Momen  ekvnv  vpokat,  mv  e  hocefhokv  Yvpefikuce 
ekvnv  vliceckv  vteke  elehocvte  en  hesaketv  nakcokv  ofv 
cohoy ekatet  omvlkvt  vrakkuecvkvres. 

9  Estimvt  ehvcko  oeen  omat,  pohekvs. 

10  Estit  esten  svlvfknecat,  emen  svlvf kuehocvres ;  estit 
eslafkv-cvpkon  es  est  elecat,  eslafkv-cvpkot  mvn  elecv- 
ranet  os.  Mekusapvlke  em  vkvsvmkv  momet  em  momis 
kometvt  yvmvn  ocakes. 

11  Momen  punvttv  etv,  yvpefikuce  omet  eyvpe  hokko- 
len  ocet,  ekvnv  aossen  hecvyvnks,  momen  tlekonv  omen 
punayvnks. 

12  Momen  punvttv  enhvteceskv  ohfvnketv  ocat  omvlkvn 
ocet,  mv  ehomvn  es  vtotket  omes,  momet  yvmv  ekvnv, 
momen  mv  oh  vpokat  punvttv  enhvteceskv  elece  taye 
vnattan  em  wicehocvten  vrakkuecaken  hayet  omes. 

13  Momet  eskerkv  rakrvken  momecet  os,  momat  este 
ehomvn  hvlwe  vten  totkvn  ekvnvn  a  oh  hvtvpecicet 
os, 

14  Momet  mv  eskerkv  mv  punvttv  ehomv  momecvre 
e’mhoyat  eteropotten  este  ekvnv  vpokan  mvkerret  os,  Mv 
punvttv  eslafkv-cvpko  es  vnatte  em  wikvte  vhaken  en 
hayvkes,  este  ekvnv  vpokan  kicet. 

15  Momet  mv  punvttv  vhakan  hesaketv  emetv  yekcetvn 
ocvnks,  momat  mv  punvttv  vhakat  opunayat  tvlkekot, 
momis  punvttv  vhakan  en  sulke  estomomuset  vrakkuecv- 
kekat  pvsvthoyvre  omecice  tayes. 

16  Momen  lopocke  momet  rvkrakat,  momet  nake  ocvlke, 
momet  nake  ocvkekvlke,  'momet  pucassvkeko  momet 

pucase  ocakat  omvlkvt  e’nkvperv,  monkat  ekvhomv  take 
ofv  eskerkv  en  heckvren  ; 

1 7  Momet  mv  eskerkv,  monkat  mv  panvttv  e  hocefkv, 
monkat  e  hocefkv  em  vhonkvtkvn  ocat  tvlket,  estimvt  o 
estomet  mvn  ocekat  nesetv  monkat  wiyetv  umeko  tayan 
hayet  os. 

18  Hoporrenkvt  yvmvn  ocet  os.  Estit  hoporrenkvn 
ocat  mv  punvttv  em  vhonkvtkvn  vhonkvtekvs ;  este  em 
vhonkvtkvt  omekv :  momen  Cukpe  epaken  pale  epaken 
epohkaket  em  vhonkvtkvt  omes. 

SETENTVCKE  XIV. 

Momen  hecvyvnks,  momen  hecvs,  Yvpefikncet  ekvnhvl- 
we  Sivn  oh  hueren,  cukpe-rakko  cukpe  livmken  pale 
osten  ostohkake,  E’rke  e  hocefkv  e’kvhomv  taken  oh 
hoccat  vpvkaken  hecvyvnks. 

2  Momen  newv  sulke  en  hake,  momet  en  hake  hvlwe 
vten  tenetke  rakke  en  hake  omen  pohvyvnks:  momet 
kervlv  hayecvlke  en  kervlv  taken  hayecaken  pohvyvnks. 

3  Momen  mekko  em  ohliketv,  nake  wenahoke  ostat, 
momet  mv  vculvke  ehomvn  yvhiketv  mucvse  omen 
yvhikakvnks;  momen  mv  yvhiketvn  estit  kerreko  tayen, 
mv  cukpe-rakko.  cukpe  hvmken  pale  osten  ostohkake, 
ekvnv  asosse  pvlken  neshoyvte  tvlket  Jcerrake  tayes. 

4  Heyvt  hoktvken  vpaket  e  vholwvyecvkekatet  omes ; 
fvcenvlket  omakekv.  Heyvt  Yvpefikuce  estvmv  estomen 
ayis,  vcvkvpeyat  omakes.  Heyvt  ette  enhvteceskv  He- 
saketvmese  momet  en  Yvpefikuce  enake  este  asosse 
neshoyvtet  omakes. 

5  Momen  e  cukwv  take  ofv  mvkerretv  eshechoyekvnks : 
Hesaketvmese  em  ohliketv  vcakat  ehomvn  em  mvttekot 
omakekv. 

6  Momen  encelv  etvt,  opunvkv  herv  meyuksv-sekon, 

ekvnv  vpokan,  etvlwv,  em  vliketv,  etulaswv,  momet  este 
vtekat  ’sem  erkenvketvn  ocet,  hvlwan  tvmken  hecvy vnks ; 

7  Momen  opunvkv  yekcen  ’sopunayet,  Hesaketvmesen 
em  penkalet,  vrakketvn  emvkes ;  em  ohfvcceckv  en  hvse- 
vkerkvt  vlakekv ;  momet  mv  hvlwe,  ekvnv,  uehvtkv 
momet  uekiwv  ocakat  hay vten.  vrakkuecvkes,  makvnks. 

8  Momen  encelv  etvt,  eyupvn  ayet,  Papelv,  mv  tvlofv 
rakkat,  lvtkes,  lvtkes,  tvlwvvlke  omvlkvn  en  hoktarkv  en 
cvpvkketv  em  pvrko-opuswvn  eskvkuecvtet  omekv. 

9  Momen  encelv  svtntcenat  heyv  hokkolan  eyupvn  ayet, 
hvmmakvnks ;  Estimvt  mv  punvttv  momen  vhakan  vrak- 
kuecet,  momet  e’kvhomvn,  monkat  e’nke  ofvn  hoccen 
eskerkvn  en  hecket  on  omat, 

10  Matat  Hesaketvmese  en  cvpvkketv  em  pvrko-opuswv 
nalce  seteyvmkeko  en  cvpvkke  sem  esketvn  avcvnhoyan 
eskvres ;  momet  totkv,  tohottoplane  tepakat  ofvn,  encelvl- 
ke  hvsvthakat  ehomv,  momet  Yvpefikuce  ehomvn  este' 
merrihocvres : 

11  Momen  em  estemerketv  take  em  ekkucet  estofls 
meyuksv-sekon  kvwapket  os ;  momen  mv  punvttvn 
momet  vhakan  vrakkuecakat,  momen  estimvt  o  estomet  e 
hocefkv  es  en  kerkvn  en  heckat  nettvn  monkat  neren 
fekvpvkekos. 

12  Emekusapvlke  em  momis  kometvt  yvmvn  oces : 
Hesaketvmese  em  vhakv  ocakan,  momet  Cesvs  ofv  vkv- 
svmkvn  vfvstakat  yvmvn  svpakles. 

13  Momen  opunvkv  en  hake  hvlwe  vtet,  Hoccicvs,  cv 
kicen  pohvyvnks ;  Mv  pvsatke  Pucase  ofv  pvsvtkat  en 
herakes,  mucv  ayat;  Momes,  em  vtotketv  take  enkvpv- 
ken  fekvpvkvren ;  momen  em  vtotketv  taket  vcvkvpeyes, 
Puyvfekcvt  rnaket  os,  maket  hoccicvs . 

14  Momen  hecvyvnks,  momen  hecvs,  aholoce  hvtken, 
momen  este  E’chushunvnwv  omet  aholocen  oh  liket 

kvpotokv  vcakan  kvpotoyet,  momet  estackv  fvsken 
e’nken  es  livlaten  hecvyvnks . 

15  Moraen  encelv  etvt,  cuko- vcakan  aosiyet,  mv  aholoce 
oh  likan  opunvkv  eii  hake  yekcen  ’sem  punayet,  Cera 
estackvn  ceyihcet,  tvcvs ;  hiyomet  omekv,  tvcvranetskat 
hvse-vkerkv  vlvkes,  moraen  ekvnv  en  naklokcet  hiyo- 
hakes,  raaket  huehkvnks. 

16  Moraen  mv  aholoce  oh  likatet  era  estackvn  ekvnvn  a 
oh  hvtvpecihcet,  ekvnv  en  lokcen  vteloyvnks. 

17  Moraen  encelv  etvt,  estackv  fvsken  ocet,  cnko-vcakat 
hvlwe  ofv  likan  aossvnks. 

18  Moraen  encelv,  totkv  ohfvnke  yekcetv  ocat,  altv 
likan  aosiyet,  mv  estackv  fvsken  ocan  opunvkv  en  hake 
yekcen  ’sera  punayet  huehkvnks,  Gem  estackv  fvskan 
ohceyicet,  ekvnv  em  pvrko  era  vpe  era  etten  vteloyvs ; 
era  pvrko  lokcvke  mvketeket  omekv,  raaket. 

19  Moraen  encelvt  em  estackvn  ekvnvn  ohceyicet, 
ekvnv  em  pvrko  em  vpen  vteloyvnks,  momet  Hesaketv- 
mese  en  cvpvkketv  em  pvrko  es  opecetv  rakkan  vtehvnks. 

20  Moraen  pvrko  es  opecetv  tvlofv  en  lvpvtken  oh- 
svpaklet  cetakhoyvnks ;  momet  catvt  pvrko  es  opecetvn 
corakko  en  cuksakkv  tis  oren  afihnat  vkerkv  cukpe  hok- 
kolen  orvnks. 

SETENTVCKE  XV. 

Momen  hvlwe  ofvn  nake  eskerkv  etv  rakke  momet 
estomahen  hecit,  encelv  kolvpake  nake  este  ’sestemerrickv 
espokake  kolvpakan  ocaken  hecvyvnks;  mv  ofv  Hesa- 
ketvmese  en  cvpvkketvt  esfvcket  omekv. 

2  Moraen  uehvtkv  estvkheckv  totkv  setekyvmke  omen 
hecit ,  mv  punvttv,  vhakat,  es  en  kerkv,  momet  e  hocefkv 
em  vhonkvtkvn  ohfvnkakvtet,  Hesaketvmese  en  kervlvn 
ocaket,  rav  estvkheckv  uehvtkvn  oh  svpaklen  hecvyvnks. 

3  Moraen  Hesaketvmese  em  vtotkv  Moses  en  yvhiketv, 

momen  Yvpefikuce  en  yvhiketvn  yvhikaket  os,  Pucase 
Hesaketvmese  Yekcetv  Omvlecetskat,  cem  vtotketv 
rakrvke,  estomahvket  omes ;  meknsapvlke  em  Mekko 
toyetskat,  cem  vretv  fVccvke,  mehenwvket  omakes, 
maket. 

4  Pucase  toyetskat,  estimvt  cem  penkalet,  ce  hocefkvn 
vrakkuecekar  haks?  ceme  tvlkuset  hvsvtket  ometskekv; 
momen  tvlwvvlke  omvlkvt  yicet  ece  ’rakkuecvkvret  ok : 
cem  ohfvcceckvt  heckaken  hahoyekv. 

5  Momen  mv  hoyanat  hecvyvnks,  momen  hecvs,  ohker- 
kueckv  em  escukohakv  en  cuko  vcakat  hvlwe  tvlofv  ofv 
ocat  haukvnks : 

6  Momen  encelvlke  kolvpakat  este  ’sestemerrickv  kolv- 
pakan  ocet,  hvnvwelv  tvrke,  hvtke,  livsatkusen  accvket, 
momet  e  hokpen  cvtokunaplane  sewvnvketvn  ’sewvnvka- 
ket  cuko  vcakan  asossvnks. 

1  Momen  nake  wenahoke  ostat  hvmket  cvtokunaplane 
sesketv  kolvpake,  Hesaketvmese  estofis  meyuksv*seko 
likat  en  cvpvkketv  es  fvcfvken  encelvlke  kolvpakan  ema- 
kvnks. 

8  Momen  cuko  vcakat  Hesaketvmese  en  rakketv 
momet  en  yekcetv  em  ekkucen  es  fackvnks ;  momen 
encelvlke  kolvpakat  em  este  sestemerrickv  kolvpakat 
esfvckvkeko  emunkat  estimvt  cuko  vcakat  eceyeko 
tayvnks. 

SETENTVCKE  XVI. 

Momen  cuko  vcakat  avtet  opunvkv  en  hake  yekce 
encelvlke  kolvpakan  em  punayet,  Vpehyet,  sesketv 
Hesaketvmese  en  cvpvkketv  es  fvcfalcan  ekvnvn  a  oh 
pvlvtvkes,  maJcen  pohvyvnks. 

2  Momen  encelv  enhvteceskvt  ahyet,  -sesketv  sesan 
ekvnvn  a  oh  pvlatvnks ;  momen  lekhowe  holwvke,  nok- 

luce  mahe  my  este  punvttv  es  en  kerkv  ocet,  vhakan 
vrakkuecakan  vlumbvnks. 

3  Momen  encelv  esvhokkolat  sesketv  sesan  uelivtkvn  a 
oh  pvlahten,  mv  uehvtkv  este  elvte  e  catv  ome  hahken, 
nake  wenake  omvlkvt  uehvtkvn  vk  pvsatkvnks. 

4  Momen  encelv  svtutcenat  sesketv  sesan  hvcce  momet 
uekiwv  ocakan  a  oh  pvlahten,  catv  hakvnks. 

5  Momen  uewv  em  encelvt,  Pucase,  like,  likvte,  momet 
likvranetskat,  fvccet  ometskes,  hiyomen  ohfvccecets- 
kekv ; 

6  Mekusapvlke  momet  owalvlke  e  eatvn  pvlvtakvtet 
omekv,  momen  eatvn  eskvkuehcetskes ;  mehoovre  orvket 
omekv,  maken  pohvyvnks. 

I  Momen  etv,  altv  avtet,  Momes,  Pucase  Hesaketvmese 
Yekcetv  Omvlecetskat,  cem  ohfvcceckvt  mehenwe  momet 
fvccvket  omakes,  maken  pohvyvnks. 

8  Momen  encelv  esostat  sesketv  sesan  hvsen  oh  pvlah¬ 
ten,  este  totkvn  es  nekrievre  yekcetvn  e’mhoyvnks. 

9  Momen  estet  hiyye  heran  es  nekrihoheen,  Hesaketv¬ 
mese  heyv  este  sestemerrickv  ohfvnken  yekcetv  ocat  e 
hocefkvn  vtvklecakvnks ;  momet  em  vkerrickvn  eticet 
vrakketv  emvkekvnks. 

10  Momen  encelv  sveahkepat  sesketv  sesan  punvttv 
em  ohliketvn  a  oh  pvlatvnks,  momen  em  ohmekketv 
yomucket  fveiken,  en  nokkat  omecicen  e  tulaswv  taken 
vkkakvnks, 

II  Momet  en  nokhoke,  momet  en  lekhowat  omecicen 
hvlwat  en  Hesaketvmesen  vtvklecaket,  em  vtotketv  take 
ohfvccvn  em  vkerrickvn  eticvkekvnks. 

12  Momen  encelv  sepakat  sesketv  sesan,  Yufletes,  mv 
hvcce  rakkan  vk  pvlahten,  mv  em  uewvt  vkvrpepvnks, 
hvsossv-fvccv  em  mekkvlke  em  vyetv  metetake  taren. 

13  Momen  puyvfekcv  hvsvthvkeko  kute  omvke  tutcene 
tlekonv  e  cukwv,  momet  punvttv  e  cukwv,  momet  owalv 
laksv  e  cukwv  asossen  hecvyvnks. 

14  Mvt  puyvfekcv  holwvhokat  em  puyvfekcvlke,  nakes- 
kerkvn  vtotket,  ekvnv  mekkvlke ,  momet  ekvnv  omvlkv 
em  mekkvlken  oil  vpeyat  omet,  Hesaketvmese  Yekcetv 
Omvlecat  en  uettv  rakkat  en  horren  oh  vteloyvranct 
omekv. 

15  Hecvs,  horkopv  omet  vlakis.  Enatvlkvranuset 
yvkapen,  estet  em  vlesketvn  hecvkekaren,  mv  e  vketecet, 
em  accvken  vcayecat  en  heres. 

16  Momen  ekvnv  Hepluvlke  em  punvkv  ofv  Amvketv 
kihoce  likan  tohvteloyvnks. 

17  Momen  encelv  eskolvpakat  sesketv  sesan  hotvle  ofvn 
pvlahten,  opunvkv  en  hake  yekce  mekko  em  ohliketv, 
cuko  vcake  hvlwe  ofv  ocan  aatvnks,  Pokes,  maket. 

18  Momen  en  hake  sulket ,  vtoyehvtte  momet  tenetke 
ocakvnks ;  momen  ekvnv  nekekv  rakke,  este  yvmv 
ekvnv  vpokvte  vtekat  mv  ekvnv  nekekv  omet  sekon, 
en  yekce  momen  en  rakke  mv  omet  sekates. 

19  Momen  tvlofv  rakkat  tekvpvke  tutcenen  tekvpi- 
hocvnks,  momen  Centilvlke  eme  tvlofvt  pvlatkvnks ; 
momen  Papelv  rakkat  Hesaketvmese  em  vkerrickv 
ehomvn  vlakvnks,  sesketv  en  homeckv  en  cvpvkketv  em 
pvrko-opuswvn  esemvren. 

20  Momen  ote  vtekat  pefatken,  ekvnv  hvlhawan  eshec- 
hoyekvnks. 

21  Momen  hvlwen  asosset,  hetute  nerkv  rakrvket  esten 
oh  pvlatkvnks,  hetute  nerkv  hvmke  en  honnet  talentv  en 
honne  oren ;  momen  heyv  hetute  nerkv  este  estemerrv- 
kuecat  omecicen  estet  Hesaketvmesen  vtvklecakvnks ; 
mv  este  sestemerrickv  rakke  mahet  omvnkekv. 

SETENTVCKE  XYII. 

Momen  encelv  kolvpake  sesketv  kolypake  ocakat  livmket 
vlakket,  vm  punayet,  Yvmvn  aktetsken,  mv  koktarv  rakke 
uewv  sulke  ok  likat  em  okfvcceckvn  ce  kecicares. 

2  Mvn  vpvkaket  ekvnv  em  mekkvlke  koktaraken,  ekvnv 
vpokat  en  koktarkv  em  pvrko-opnswvn  esilcet  es  kaca- 
kvnks,  makvnks. 

3  Momen  Puyvfekcv  ofvn  vnrywvn  ’svc  ayvnks;  momen 
koktet  punvttv  caktuse,  vtvkleckv  em  vkocefkokvt  e’na 
kvmecicen,  ekv  kolvpaken,  eyvpe  palen  ocen  ok  liken 
kecvyvnks. 

4  Momen  koktet  nake  caktuse  momet  okkolatten 
accet,  cvtokunaplane,  cvto  vcacvke,  momet  makelitvn 
’senekicet,  cvtokunaplane  sesketv  en  koktarkv  en  kolwv- 
kokat,  momet  kvsvtketv  tokat  es  fvcken  e’nken  es  kvla- 
tvnks. 

5  Momen  kocefkv  ekvkomvn  ok  koccet  ocvnJcs ,  heyvt 
omen,  NAKE-EHKE,  PAFELY  RAKKAT,  EKYNV 
EN  HOKTARYLKE  MOMET  VRETY  HOLWV- 
HOKE  MAHAT  E’CKET. 

6  Momen  mv  kokte  mekusapvlke  e  catv,  momet  Cesvs 
a  en  kerrvlke  e  catvn  es  kacen  kecvyvnks ;  momet  kecv- 
yof,  vm  estomaketv  rakken  vm  estomakvnks. 

7  Momen  encelvt  hvmmalcet  cv  kicvnks,  Estomen  cem 
estomaliet  omisa  ?  Mv  kokte,  momen  punvttv  ekv  kolv¬ 
paken,  momet  eyvpe  pale  oce  kokte  ok  likan  enake  ekkan 
cem  onayares. 

8  Mv  punvttv  kecetskise,  likvte  tis ,  likeks;  momet 
sufke  rakko  em  pvtakv  sekan  aosset,  estemerkvn*  eceyv- 
res.  Momen  ekvnv  vpoke,  mv  e  kocefkv  kesaketv 
nakcokv  ofv  ekvnv  vliceckv  vteke  koccvkekaten,  em 

estomahvke  tares,  mv  punvttv,  likvte  tis,  likekot  omat, 
mome  estomis  likat  hecakof. 

9  Momen  vkerrickv  hoporrenkv  ocat  heyv  tes.  Ekv 
kolvpakat  ekvnhvlwe  koivpakat  tes,  liokte  oh  likat. 

10  Momen  mekkvlke  kolvpaket  os,  cahkepet  pvlatken, 
hvmket  liken,  hvmkat  hvte  vlvkekot,  mo  mis  vlakof, 
vkocoknusen  likvranet  os. 

11  Momen  mv  punvttv  likvte  tis,  likekat,  mvt  escenv- 
pakat  omes,  momet  mv  koivpakan  vcvkayat  tes,  momet 
sumketvn  oh  ayes. 

12  Momen  eyvpe  pale  hecetskise  mekkvlke  pale  em 
ohmekketv  hvte  enheckvkekat  omakes ;  momis  punvttv 
vpvken  hvse-vkerkv  hvmke  oren  mekkvlke  omet  yekcetv 
en  heckaket  omes. 

13  Heyvt  vkerrickv  hvmkusen  ocet,  en  yekce  em  ohfvn- 
ketv  tepakan  punvttvn  emvkvres. 

14  Heyvt  Yvpefikuce  vnrvpet  horren  hayaken,  Yvpe- 
fikucet  ohfvnkvkvres ;  pucasvlke  e  Pucaset,  momet  mek¬ 
kvlke  em  Mekkot  omekv ;  momen  erne  vpvkakatet 
enhuehket,  enhopohoyvtet,  momet  heromvket  omakes. 

15  Momen  hvmraaket,  Hoktarvt  oh  liken  mv  uewv  sulken 
hecetskise  este,  momet  este  sulsokat,  momet  etulaswv, 
momet  etvlwvvlke  taket  omakes. 

16  Momen  eyvpe  pale  punvttv  oh  cvkcahe  hecetskise, 
heyvt  lioktarvn  en  homecet,  nakoceko,  enatvlkvranusen 
hayet,  em  vpeswvn  papvkvres,  momet  totkvn  /6s  nek- 
ricvkvres. 

17  Hesaketvmeset  naken  komat  momecetv,  momet 
vkerrickv  hvmkusen  ocet,  Hesaketvmese  em  opunvkv 
esfvcfvkeko  vtekat  em  ohmekketv  take  punvttvn  emvkv- 
ren  efeke  taken  em  vpikakvtet  omekv. 

18  Momen  mv  hokte  hecetskise  mv  tvlofv  rakke  ekvnv 
em  mekkvlke  olimekkat  omes ;  cv  kicvnks. 

SETENTVCKE  XVIII. 

Momen  heyv  nanvke  renyupvn  encelv  etv,  yekcetv  rak- 
ken  ocet,  hvlwan  ahvtapken  heevyvnks;  momen  en  hvya- 
yvket  ekvnvn  hvyayicvnks. 

2  Momen  yekcicet,  opunvkv  en  hake  yekcen  es  hneh- 
ket,  Papelv  rakkat  Ivtkes,  Ivtkes,  in o met  puyyfekcy 
hohvvhokat  e  hute,  moraet  puyvfekcv  hvsvtkeko  omvlkv 
em  vpoketv,  momet  fuswv  hvsvtkeko,  raoraet  holvvvke 
vtekat  em  vpoketv  haket  omes. 

3  Tvlwvvlke  omvlkvt  en  hoktarkv  en  evpvkketv  em 
pvrko-opuswvn  eskaken,  ekvnv  em  mekkvlke  vpaket 
hoktaraken,  en  nake  seafvcecickv  snlkat  eteropotten 
esnesvlket  ekvnv  vpokat  nake  ocvke  hakvtet  omekv. 

4  Momen  opunvkv  en  hake  etv  hvlwe  vtet  hvmmaken 
pohvyvnks,  Ym  este  toyatskat,  Papelvn  asossvkes,  vpaket 
naorkatskekaren,  momet  vpaket  em  este  sestemerrickvt 
cen  heckvkekaren ; 

5  En  naorketvt  hvlwan  oricaken,  Hesaketvmeset  en 
holwvyeckv  sulkan  vkerricekv. 

6  Ce’mvkvte  etvpomen  e’mvkes,  momet  em  vtotketv 
vcvkvyen  tepvkocken  e’mvkes ;  sesketv  fvcecvten  hok- 
kolvn  en  fvcecvkes. 

V  Estomomusen  e  vrakkuecet,  nake  ’se  afvcecicvte,  mv 
etvpomusen  estemerkv  efeknokketv  tepakan  e’mvkes ; 
Oye  toyvkot,  mekko  hoktet  likit,  feknokketvn  hecvkares, 
e  feke  ofvn  maket  omekv. 

8  Heyvt  omecicen  estemerrickv  nettv  hvrakuse  ofvn  oh 
cakkakvres,  elkv,  feknokketv,  elauko  esyomat ;  momen 
totkv  ofvn  nekret  sumkvres ;  Pucase  Hesaketvmese  mv 
ohfvccecat  yekcet  omekv. 

9  Momen  ekvnv  em  mekkvlke  vpaket  hoktaret,  seafv¬ 
cecickv  ofv  vpaket  fullvtet,  nekrat  em  ekkucen  hecakof, 

10  Em  estemerkvn  em  penkvlakat  omecicen  hopvyen 
svpaklet,  Holwakes,  holwakes,  Papelv  mv  tvlofv  rakkat, 
rav  tvlofv  yekcat !  hvse-vkerkv  hvmkuse  ofvn  cem  oh- 
fvcceckvt  vlaket  omekv,  maket,  oh  wahoket,  en  hvkih- 
hokvres. 

11  Momen  ekvnv  em  esnesvlket,  eme  ohfvccvn  feknok- 
hoket,  oh  hvkihhokvres ;  nvpvt  en  nakwiyetvn  svnvcomvn 
en  nehsekot  ok : 

12  Cvtokunaplane,  cvtokunaphvtke,  cvto  vcacakat, 
makelitv,  hvnvwelv  tvrke  tele k muse,  naktvrJce  okholatte, 
afusherakv  tvrke,  naktvrJce  cahtuse,  ruinv  eto  omvlkv, 
nakvtehetv  yupo-lowake  enute  es  hahoyvte  omvlkv, 
nakvtehetv  eto  vcake  mahat  es  hahoyvte,  momen  nake 
cvtolane,  rnonkat  cvto,  monkat  esechetvcvto  es  hahoyvte 
omvlkv, 

13  Momet  senemv,  nak  fvmecakusat,  vfekv  vcacakat , 
lipenv  helukwv ,  pvrko-opuswv,  olefv  neha,  hockvte 
hvtke  herat,  teleko,  wakv,  yvpefikv,  corakko,  calev, 
vtotkvlke,  est’  em  puyvfekcv  esyomat  omvlkv  nakneskv 
hahoyvten  nvpvt  svnvcomvn  nehsekos . 

14  Momen  naklokce  cem  puyvfekcv  em  vlostat  ce’nkv- 
pvkaket  os,  momet  nake  hompetv  herakat,  momet  nak 
vcacakat  ce’nkvpvkahken  svnvcomvn  eshehcetskekos. 

15  Heyv  nanvke  esnesvlke,  mv  eteropotte  nake  ocvlke 
hakakvtet,  em  estemerketv  em  penkvlakat  omecicen 
hopvyen  svpaklet,  hvkihket,  wahokvres, 

16  Holwakes,  holwakes,  mv  tvlofv  rakke,  hvnvwelv 
tvlekmuse,  okholatte,  momet  cahtusen  accvtet,  momet 
cvtokunaplane,  cvto  vcacvke  momet  makelitvn  ’se  nehi- 
cvtet !  Hvse*vkerkv  hvmkuse  ofvn  nake-ockv  en  rakke 
momvteke  sumkepekv,  maket. 

17  Momen  perro-cuko  en  kvpetvne  vtekat,  perro-cuko 
vtehkvlke  omvlkvt,  perro-cuko  vfastvlke,  momet  uehvtkv 

svkfulle  nake  esyoposkvlke  estomomusat  omvlkvt  hopvyen 
svpaklet, 

18  Nekrat  em  ekkucen  hecakof,  huehkakvnks,  Tvlofv 
estomet  hey v  tvlofv  rakkat  omet  ome  haks  ?  maket. 

19  Momet  essu  raokkvn  e’kv  taken  oh  tusayet,  hvkihket, 
wahoket  huehkakvnks,  Hoi  wakes,  holwakes,  mv  tvlofv 
rakke  mv  ofv  perro-cuko  uehvtkv  vk  fulle  ocakat  omvlkvt 
em  vcaketv  eteropotte  nake  ocvke  hakakvtet !  hvse-vkerkv 
hvmkuse  ofvn  sumkepekv. 

20  Hvlwat  toyetskat,  momet  vpastelvlke  fvccvke,  momet 
owalvlke  toyatskat,  oh  afvckvkes,  Hesaketvmeset  cem 
empvlecekv. 

21  Momen  encelv  yekcet,  enfulotkv  en  cvto  rakkat 
omen  cvton  ehset,  uehvtkvn  vk  wikvnks,  Hiyomen 
Papelv,  mv  tvlofv  rakkat,  lekvfhohyen,  en  lvtketv  rakke 
tares ,  momen  svnvcomvn  eshechohyekos,  maket. 

22  Momet)  Kervlv  hayecvlke,  hayecvlke  estomis,  fehpv 
hayecvlke,  pofketv  pofkvlke  esyomat  en  hake  taket  ec 
ofvn  svnvcomvn  pohkekares ;  momen  vtotketv  estomis 
vtotkakat  hvmkusis  ec  ofvn  svnvcomvn  eshechoyekares; 
momen  enfulotkv  en  hake  ec  ofv  svnvcomvn  pohkekares; 

23  Momen  kulke  en  hvyayvke  ec  ofvn  svnvcomvn 
hvyay vkekares ;  momen  hokte  epayvranat  ehiwv  taranat 
tepakat  en  hake  ec  ofvn  svnvcomvn  pohkekares ;  cem 
esnesvlke  ekvnv  en  rvkrakvt  omen,  cem  famvkakv 
eteropotten  tvlwvvlke  omvlkvn  mvkerhoyvtet  omekv. 

24  Momen  owalvlke,  mekusapvlke,  momet  este  ekvnv 
oh  pvsvthoyvte  omvlkv  e  catvn  erne  ofvn  eshechoyvnks. 

SETENTYCKE  XIX. 

Momen  lieyv  nanvke  renyupvn  hvlwe  tvlofv  ofv  este 
sulke  mahe  em  opunvkv  en  hake  yekcet,  Aleluyv : 

Vhesaketv,  rakketv,  vrakketv  momct  yekcetvt  Pucase 
pun  Hesaketvmese  em  ocekvs ; 

2  Em  ohfvcceckvt  mehenwet,  fvccvket  omekv ;  mv 
hoktarv  rakke,  en  hoktarkv  eteropotte  ekvnv  hopanvten 
ohfvccecet,  em  vtotkvlke  e  catvn  e’nke  pvlatvten  em 
pvlecekv,  maken  pohvyvnks. 

3  Momen  hvtvm,  Aleluyv,  makakvnks.  Momen  em 
ekkucet  estofis  meyuksv-sekon  kvwapket  omes. 

4  Momen  vculvke  pale  hokkole  ostohkakat,  momet 
nake  wenahoke  ostat  tvkpvlvtiket,  Hesaketvmese  mekko 
em  ohliketv  oh  likaten  vrakkuecet ,  Emen  ;  Aleluyv, 
maket,  vrakkuecakvnks. 

5  Momen  opunvkv  en  hake  mekko  em  ohliketvn  aosset, 
Pun  Hesaketvmesen,  em  vtotkvlke  omvlkatskat,  momet 
lopoekuse  momet  rakrvke  em  penkvlakatskat  omvlkvt 
vkvsvmvkes,  makvnks. 

6  Momen  este  sulke  mahe  em  opunvkv  en  hake  omet, 
momen  uewv  sulke  en  hake  omet,  momen  tenetke 
yekcakat  en  hake  omet,  Aleluyv ;  Hesaketvmese  Yekcetv 
Omvlecat  mekket  omekv. 

7  Epu  ’fvcket  omekvs,  momet  afvckvkepvkeres,  momet 
vrakketvn  e’mvkeres,  Yvpefikuce  em  etepvyetv  em  oketvt 
vlahken,  e  ’hiwvt  e  em  etetakuecet  omekv ;  makaken 
pohvyvnks. 

8  Momen  emet  hvnvwelv  telekme  hvsvtke,  momen  hvt- 
ken  accvren  e’mhoyvnks ;  mv  hvnvwelv  telekmat  mekusa- 
pvlke  em  fvccetvt  omekv. 

9  Momen,  Hoccicvs,  Mv  Yvpefikuce  em  etepvyetv  en 
yaf  ke-hompetvn  enhuehhokvtet  en  herakes,  cv  kicvnks. 
Momet,  Heyvt  Hesaketvmese  em  maketv  mehenwakat 
omes,  cv  kicvnks. 

10  Momen  vrakkuecvranit  e’le  ehomvn  tvk  latkvyvnks. 
Momen,  Momecetskekaren  vketecvs ;  vnet  ceme  momen 

etecakkaketskat  Cesvs  em  ohkerkueckv  ocakat  vtotkv 
cem  etohkvlketv  toy  is ;  Hesaketvmesen  vrakkuecvs ; 
Cesvs  em  ohkerkueckvt  owaletv  em  puyvfekcvt  omekv, 
cv  kicvnks. 

11  Mo  me  u  hvlwat  hauken  hecvyvnks,  momen  hecvs, 
corakko  hvtke ;  momen  mv  oh  likat,  Herome  momet 
Fvccen  kihocvnks:  momen  fvccetv  ofv  ohfvccecet,  horren 
hayet  omes. 

12  E  turwvt  totkv  en  fenke  omet  on,  kvpotokv  vcacvke 
snlket  e’kvn  oh  ocakvnJcs  ;  momen  hocefkv  hoccen  ocet, 
nvpvt  kerrekon,  erne  tvlkuset  kerret  omes . 

13  Momen  kapv  catv  vk  ’tehkvten  accvnks;  momen  e 
hoeefkvt  Hesaketvmese  em  Opunvkvn  kihocet  os. 

14  Momen  suletawvlkc  hvlwe  ofvn  fullat  hvnvwelv 
telekme  hvtke  momen  hvsvtken  accet,  corakko  hvthvken 
oh  vpoket  vcvkvpeyvnks. 

15  Momen  eslafkv-cvpkot  e  cukwvn  afvnket  os,  mvn 
tvlwvvlken  es  caskvren ;  momen  cvto  estepketvn  es 
ohmekkvkvres ;  mornet  Hesaketvmese  Yekcetv  Omvlecat 
en  cvpvkketv  mornet  en  homeckv  em  pvrko  es  opecetv 
nakvtehkan  e’len  es  cetaket  omes. 

16  Momen  en  kapvn  momen  e  hvfen  oh  hocce  hocefkvn 
ocet  omes,  MEKKVLKE  EM  MEKKOT,  MOMET 
PUCASYLKE  E  PUCASE,  makat. 

1 7  Momen  encelv  hvmket  hvse  ofv  hueren  hecvy vnks  ; 
momen  opunvkv  en  hake  yekcen  es  huehket,  fnswv  hvlwe 
tvmece  fnllat  omvlkvn  em  punayet,  Ahwet,  Hesaketv¬ 
mese  rakkat  en  yafke-hompetv  ocan  tohvtelokvkes ; 

18  Mekkvlke  e’navpeswvn,  momet  kvpetvnvlke  e’nav- 
peswvn,  momet  este  yekcakat  e’navpeswvn,  momet 
corakko  vpeswvn,  momet  mv  ohvpokat  e’navpeswv,  momet 
este  omvlkv,  pucassvkeko  momet  pucase  ocakat,  lopoc- 

kuse  momet  rvferakat  em  enavpeswv  taken  kompatskvren, 
makvnks . 

19  Momen  my  punvttv,  ekvnv  em  mekkvlke  en  sule- 
tawvlke  taken  esyomet,  mv  corakko  ok  likat,  mo  met  en 
suletawylke  vnrvpen  horren  kayvranet,  vteloken  kecv- 
yynks. 

20  Momen  punvttv  momet  owalv  laksv  niv  punvttv  eko- 
mvn  nake  eskerkv  mv  eteropotte  este  punvttv  es  en  kerkv 
en  keckvkvten,  momet  vhakat  vrakkuecakan  mvkerret 
vtotkvtet  vpaken  eskoy vnks :  keyv  kokkolv  kesakoken 
vkkvse  totkv  tokottoplane  ’setenekran  vk  kakoyvnks. 

21  Momen  vkoskat  corakko  ok  likat  em  eslafkvcvpko 
e  cukwv  afvnkan  es  pvsvtkoyvnks ;  momen  fuswv  omvl- 
kvt  e’navpeswv  taken  es  fvcfakvnks. 

SETENTVCKE  XX. 

Momen  sufke-rakko  em  pvtakv  sekat  es  en  kvweckvn 
ocet,  momet  cvto-tetvkkakv  rakken  cvwet,  encelvt  kvl- 
wan  a  kvtapken  kecvyvnks. 

2  Momen  tlekonv,  cetto  vcule,  mvt  Puyvfekcv  kolwakat, 
momet  Setvnet  omen,  mvn  kvlaktet,  okrolope  cukpe- 
rakko  kvmken  likvren  wvnayvnks, 

3  Momet  sufke-rakko  em  pvtakv  sekan  vk  wikket,  em 
vkkotiyet,  ’sem  ok  vlokpicvnks,  okrolope  cukpe-rakko 
kvmkat  esfvckeko  vtekat  tvlwvvlken  okvtvlakat  mvker- 
rvkekaren:  momen  mv  enyupvn  oketv  vkocoknusen 
enrecopkvranat  tvlkes. 

4  Momen  mekko  em  okliketvt  ocaken  kecvyvnks,  mo¬ 
men  mvn  ok  vpokokvnks,  momen  okfvcceckvn  emvk- 
koyvnks:  momen  Cesvs  em  okkerkueckv  vrakkv,  momet 
Hesaketvmese  em  opunvkv  vrakkv  ekv  take  en  warko- 
yvte,  momet  punvttv  monkat  vkakan  vrakkuecvkekate, 
momet  es  en  kerkv  e’kvliomv  take,  monkat  e’nke  take 

ofvn  vlicvkekat  em  puyvfekcvlken  hecvyvnks ;  momen 
Klist  vpvkaket  ohrolope  cukpe-rakko  hvmken  ohmek- 
kakvnks. 

5  Morais  pvsatkvte  vpvlwvt  awenahokeko  emunken 
ohrolope  cukpe-rakko  hvmkat  esfvckvnks.  Heyvt  elkv 
aenkvwvpketv  enhvteceskv  tes. 

6  Mv  elkv  aenkvwvpketv  enhvteceskv  vpvke  enake 
ocat  hvsvtket  raomet  en  heres ;  lieyv  ohfvnken  elkv 
svhokkolat  yekcetvn  ocekon,  momis  plestvlke  Hesaketv- 
mese  enake,  momet  Klist  enaket  omvkvres,  momet 
vpvkaket  ohrolope  cukpe-rakko  hvmke  oren  ohinek- 
kvkvres. 

7  Momen,  mv  ohrolope  cukpe-rakko  hvmket  hoyanof, 
Setvne  enrecopket  en  cuko-yekcvn  aossvres, 

8  Momet  Kak  Mekak  tepake  tvlwvvlke  ekvnv  em  vkv- 
nowv  oste  oh  vpokat,  mv  em  vhonkvtkv  uehvtkv  em 
oktahv  omet  on,  mvn  emvkerret,  horren  hayvranet 
tohvteloyvret  ayvres. 

9  Momen  yvmv  ekvnvn  hvmecicet,  mekusapvlke  e 
hvpo,  momet  tvlofv  vnokeckan  em  vfolotakvnks ;  momen 
totkv  Hesaketvmese  avtet  hvlwan  ahvtapket  lokakvnks. 

10  Momen  puyvfekcv  holwakat  mv  emvkerrakvten 
vkhvse  totkv  tohottoplane  setenekran  vk  wihokvnks ; 
punvttv  owalv  laksv  tepakat  Jcakan ,  momet  netta,  neren 
estemerrvkuehocvres,  estofis  meynksv-sekon. 

11  Momen  mekko  em  ohliketv  rakke,  hvtken,  momen 
mv  oh  liken  hecit,  ekvnv  sutv  tepakat  estvmv  kake  tayat 
eshechoyekon,  mv  oh  likat  e  turofv  enkvpvken  sumhoken 
hecvyvnks . 

12  Momet  pvsatkvte,  lopocke  momet  rvkrakat  Hesaketv¬ 
mese  ehomv  svpaklen  hecvyvnks :  momen  nakcokvn 
enrvmrihocvnks :  momen  nakcokv  etv,  hesaketv  nak¬ 
cokvn  enrvmhoyvnks :  momen  pvsatkvtet  nanvke  mv 

nakcokv  ofv  hoccakat  aossen  em  vtotketv  take  vcvkvyen 
ohfvccecvkhoyvnks. 

13  Momen  uehvtkvt  pvsatkan  sossicvnks :  momen  elkv 
momet  pvsatkvte  e  hutet  pvsatkvten  afulhuecvnks ; 
momen  em  vtotketv  vcvkvyen  ohfvccehoce  vlket  omvnks. 

14  Momen  elkv  momet  pvsatkvte  e  hute  totkv  vkhvsen 
vk  pvlvthoyvnks.  Heyvt  elkv  svhokkolat  tes. 

15  Momen  estimvt  e  koce/kv  hesaketv  nakcokv  ofv 
hoccen  eshechoyekan  totkv  vkhvsen  vk  wihokvnks. 

SETENTYCKE  XXL 

Momen  ekvnv  mucvse  momen  sutv  mucvsen  hecvyvnks ; 
ekvnv  enhvteceskv  momet  sutv  enhvteceskv  ocvtet  sum- 
hokepekv ;  momen  nehvtkv  sekot  omvnks. 

2  Momen  vne,  Cane  toyvyat  Celuslvme  mucvse,  tvlofv 
vcakat,  este’hiwv  tarane  e  nehice  e’he  em  etetakat  omet, 
Hesaketv mesen  aatet,  sutv  aosset  hvtapken  hecvyvnks. 

3  Momet  sutv  aosse  opunvkv  en  hake  yekcet,  Hecvs, 
Hesaketvmese  em  escukohakv  vcakat  este  em  etenrvwvn 
liken ,  momen  emet  vpaket  liken,  em  estet  omakvres ; 
momet  Hesaketvmese  mahusat  vpaket  liket,  en  Hesaketv¬ 
mese  take  tares. 

4  Momet  Hesaketvmeset  turopuswv  omvlkvn  e  turwv 
taken  en  kvsvthicvres ;  momen  elkvt  svnvcomv  sekares, 
momen  feknokketv  monkat  hvkihketvt  sekon,  nak  nokke 
svnvcomv  sekares ;  nanvke  enhvteceskv  ocakvtet  hoy v- 
necepekv,  maken  pohvyvnks. 

5  Momen  mekko  em  ohliketv  oh  likat,  Hecvs,  nanvke 
omvlkvn  mucvsvken  hayis,  makvnks.  Momet,  Hoccicvs  ; 
heyv  opunvkv  fvccet,  mehenwvket  omekv,  cv  kicvnks. 

6  Momet,  Pokes,  Alfv  momet  Omekv,  enhvteceskv 
momet  yuksv  toyis.  Mv  ewvnhkan  hesaketv  uewv  em 
uekiwv  akvpvken  enrahkv  sekon  etnares. 

7  Estimvt  ohfvnkat  nanvke  omvlkvn  epucasvres;  momet 
vnet  en  Hesaketvmese  toyin,  emet  cv’ppucet  omvres. 

8  Momis  penkvlakat,  vkvsvmvkekat,  este  enhomechoye 
tetayat,  estelecvlke,  hoktarvlke,  famvkayvlke,  nakvhake 
mekusapvlke,  momet  laksvlke  omvlkvt  vkhvse  totkv 
tohottoplane  setenekrat  ofvn  enaken  ocvkvres :  mvt  elkv 
svhokkolat  omen,  maJcet  ev  kicvnks. 

9  Momen  encelv  kolvpake,  mv  sesketv  este  sestemer- 
rickv  espoke  kolvpake  es  fvcfvke  ocakat  hvmket  vm 
vlaket,  cv  kicet,  Yvmvn  vtes,  ehiwv  taranat,  Yvpefikuce 
e  hiwvn  ce  hecicvranis,  maJcet  vm  punayvnks. 

10  Momet  Puyvfekcv  ofvn  ekvnhvlwe  rakke  hvlwen  es 
vc  ohcemket,  Celuslvme  vcake,  mv  tvlofv  rakke  Hesaketv- 
mesen  avtet,  sutv  aosse  ahvtapket, 

11  Hesaketvmese  en  hvyayvken  ocet  hvyvyaJcen  cv 
hecicvnks :  momen  en  hvyayvke  cvto  vcake  mahat  omet, 
cvto  caspv  Jcihoce ,  klestelv  hvyvyakat  omet  kvyvyaket 
omvnks. 

12  Mv  tvlofv  vtohopke  rakke,  hvlwen  ocet,  tohopkv- 
hauke  palen  hokkolohkaken  ocen,  encelv  palen  hokkoloh- 
kaket  v  svpaklvnks,  momen  hocefhokv  Eslevl  en  hopue- 
take  em  vliketv  pale  hokkolohkakat  e  hocefhokv  vhoc- 
cvken  ocvnks. 

13  Hvsossv  fvccvn  tokopkvhauke  tutcenen;  honerv 
fvccvn  tohopkvhauke  tutcenen;  wahvlv  fvccvn  tohop- 
kvhauke  tutcenen ;  hvsvklatkv  fvccvn  tohopkvhauke 
tutcenet  omvnks. 

14  Momen  mv  tvlofv  em  vtohopke  en  likv  palen  hok¬ 
kolohkaken  ocen,  Yvpefikuce  em  vpastelvlke  palen  hok¬ 
kolohkakat  e  hocefhokvt  vlumhen  ocvnks. 

15  Momen  mv  cv  tempunayat,  mv  tvlofv,  momen  en 
tohopkvhauke  em  vtohopke  esyoman  es  vhopayetvn 
kohvn  ocvnks. 


LEFELESVN,  21. 


65 


16  Momen  mv  tvlofv  vkvnowv  oste  temmomvlken  ocat 
likes,  momen  en  cvpke  momet  en  tvphet  temmomvlket 
omes;  momen  tvlofv  vfolotken  kohvn  es  vhopayen,  vkerkv 
cukpe-rakko  hvmken  cukpe  cahkepet  omvnks  ;  momen 
en  cvpke,  en  tvphe  en  hvlwe  esyomat  temmomvlket 
omvnks. 

17  Momen  mv  em  vtohopken  vhopayen,  kupetv  cnkpe 
hvmken  pale  osten  ostohkaket  omvnks,  este  hunvnwv  em 
yhopakv  vcvkayat ,  mvt  encelv  em  vhopakvt  omen. 

18  Momen  em  vtohopke  es  hahoyat  caspvt  omen  ;  tvlofv 
cvtokunaplane  mahhet,  estvkheckv  hvyvyakat  omet 
omvnks. 

19  Momen  tvlofv  em  vtohopke  en  likv  cvto  vcacvke 
omvlkv  es  nehihocet  omvnks.  En  likv  enhvteceskv 
caspvt  omen ;  svhokkolat  sefilv ;  svtutcenat  kalsetonv ; 
esostat  smvlvktenv ; 

20  Sveahkepat  satvnekse ;  sepakat  satev ;  eskolvpakat 
klesolitv;  escenvpakat  pelelv;  esostvpakat  topasv;  espalat 
klesoplesv ;  espalen  hvmkontvlakat  cesenrv ;  espalen 
hokkolohkakat  amerestvt  omvnks. 

21  Momen  tohopkvhauke  palen  hokkolohkakat  make- 
litv  palen  hokkolohkaket  omakvnks :  tohopkvhauke 
hvmkat  makelitv  hvmkusen  es  hake  vlket  omvnks; 
momen  tvlofv  etehoyvnkv  cvtokunaplane  mahhet  omeny 
estvkheckv  hvyvyakat  omet  omvnks. 

22  Momen  ofv  cuko-vcakat  hvmkusis  hecvkvnks; 
Pucase  Hesaketvmese  Yekcetv  Omvlecat  momet  Yvpe- 
fikuce  en  cuko-vcakat  omakekv. 

23  Momen  tvlofvt  hvse,  monkat  hvresse  ofv  hvyayv- 
hokvre  eyacvkekos ;  Hesaketvmese  en  hvyayvket  hvya- 
yicen,  Yvpefikucet  mv  en  hvyayvket  omekv. 

24  Momen  hesahokvte  em  etvlwvvlket  en  hvyayvke 
ofvn  yvkvpvkvres;  momen  yvmv  ekvnv  em  mekkvlket 

en  hvyayvke  momet  em  vrakketv  taken  mvn  esceyaket 
omes. 

25  Momen  mv  era  vtohopkvhauke  nettvn  vkhotkvke- 
kares;  neret  mvn  sekaret  ok. 

26  Momen  tvlwvvlke  en  hvyayvke  momet  em  vrakketv 
taken  mvn  esceyvkvres. 

27  Momen  nake  hvsvtkeko,  monkat  nake  enhomechoye 
tayan,  momet  lvksetvn  hayat  vtekat  mvn  eceyekon ; 
momis  mv  besaketv  nakcokv  Yvpefikuce  enake  ofvn 
cohoyat.  tvlkuset  esceyvlcvres . 

SETENTVCKE  XXII. 

Momen  emet  hesaketv  newv  en  hvcce  hvyvyakat,  kles- 
telv  omet  hvyvyaket,  Hesaketvmese  Yvpefikuce  tepakat 
em  ohliketv  a  fihnen  cv  hecicvnks. 

2  Em  etehoyvnkv  en  nvrkvpvn,  momet  hvcce  afopke 
tempvlusen  hesaketv  em  etot,  em  ette  mvrahrvkv  vpalen 
hokkolohkaken  hayet,  hvse  omvlkvn  ettet  svpaklvnks ; 
momen  mv  eto  em  esset  tvlwvvlke  es  em  wiceckvt  oma- 
kvnks. 

3  Momen  mvn  ohtvhiketvt  ohvtvlakat  sekares;  momis 
Hesaketvmese  Yvpefikuce  tepakat  em  ohliketv  vcakat 
mv  ofvt  omvres  ;  momen  em  vtotkvlket  em  vtotkvkvres. 

4  Momen  e  turofvn  hecaken,  e  hocefkvt  e’kvhomv  taken 
vhoccvket  omvres . 

5  Momen  mvn  neret  sekares;  momen  kulke,  monkat  hvse 
en  hvyay vken  eyacvkekos ;  Pucase  Hesaketvmeset  hvya- 
yvken  e’makekv :  momen  estofis  meyuksv-sekon  ohmek- 
kvkvres. 

6  Momen,  Heyv  opunvkv  fvccet,  mehenwvket  omes; 
momen  Pucaset  owalvlke  vcacakat  en  Hesaketvmese 
taket,  nanvke  lvpken  hoyvnvranat  em  vtotkvlke  hecv- 
kuecvren  era  encelvn  vtotvtet  omes. 

7  Hecvs,  lvpken  vlakis ;  mv  heyv  nakcokv  em  o  wale  tv 
em  opunvkvn  vcvyecat  en  heres. 

8  Momen  vne,  Cane  toyvyat ,  heyv  nanvken  hecet,  pohv- 
yvnks.  Momet  pohit  momet  hehcvyof,  rav  encelv  heyv 
nanvken  cv  hecicat  vrakkuecvranit  e’le  ehomvn  tvk  lat- 
kvyvnks. 

9  Mom  of,  Vketecet  momehcetskvs ;  vtotketv  cem  etoh- 
kvlketv  toyit,  owalvlke  etecakkaketskat,  momet  heyv 
nakcokv  em  opunvkvn  vfvstakat  hvmkat  toyikv :  Hesa- 
ketvmesen  vrakkuecvs,  cv  kicvnks. 

10  Momet,  Heyv  nakcokv  em  owaletv  em  opunvkvn 
semvlokpihcetskvs ;  oketvt  vwolusekv. 

11  Estimvt  fvccekat  fvcceko  emunket  omekvs ;  momen 
vholwakat  vholwvke  emunket  omekvs;  momen  mv 
fvccat  fvcce  emunket  omekvs ;  momen  hvsvtkat  hvsvtke 
emunkvt  omekvs. 

12  Momen  hecvs,  lvpken  vlakis;  momet  feketvn  ehopa- 
kis,  omvlkv  em  vtotketv  vcvkvyen  e’maren. 

13  Alfv  momet  Omekv,  vliceckv  momet  espoke,  enhv- 
teceskv  momet  meyuksv  toyis. 

14  Mv  em  vhakv  vfvstakat  en  herakes,  hesaketv  em  eto 
oh  vwetv  em  etektvniken,  tohopkvhauken  esceyet,  tvlofvn 
esceyvkvren. 

15  Momen  efvt,  famvkayvlke,  hoktarvlke,  estelecvlke, 
momet  nakvhake  mekusapvlke,  momet  estimvt  lvksetvn 
vnokecet  momet  hayat  mv  tvlofv  en  lvpvtken  fulles . 

16  Yne,  Cesvs  toyvyat ,  mekusvpkv*cuko  ocakat  ofv 
heyv  nanvken  cen  kerkuecvren  vm  encelvn  vtotvyvtes. 
Tewe  en  yvlonkv,  momet  en  honvpse  toyit,  hvyvtecv 
kococumpv  hvyvyakat  toyis. 

17  Momen  ehiwv  taranat  momet  Puyvfekcvt,  Vtes, 
makaket  os.  Momen  pohat,  Ytes,  makekvs.  Momen 

estit  ewvnhkat  vtekvs.  Momen  estit  komat  hesaketv 
uewvn  enrahkv  sekon  eenakuecekvs. 

18  Heyv  nakcokv  em  owaletv  em  opunvkvn  pohat 
vtekat  heyvn  en  kerkuecikv ;  Estit  heyv  nanvken  ohvpa- 
yen  omat,  Hesaketvmeset  nake  este  sestemerrickv  heyv 
nakcokv  ofv  cohoyan  mv  esten  ’sem  ohvpvyvres: 

19  Momen  heyv  nakcokv  em  owaletv  em  opunvkv 
vkueye  sasen  omat,  Hesaketvmeset,  hesaketv  nakcokv 
akvpvken,  momet  tvlofv  vcakat  ossen,  momet  nanvke 
heyv  nakcokvn  cohoyat  akvpvken  enaken  em  vkueyvres; 
maket  cv  kicvnks. 

20  Heyv  nanvke  kerkiiecat,  Mehenwvn  lvpken  vlakis, 
maket  os.  Emen.  Momes,  Cesvs  Pucase,  vtes. 

21  Pa  Pucase  Cesvs  Klist  en  heromkvt  omvlkatskat 
ece  ’pakvkekvs.  Emen. 


CoFFigenda 


MVHERICKV. 

MARO  2:  11.  Momen  cuko  seceyof,  hopuewuce  e’c- 
ke  Mele  vpaken  hecakvtes,  momet  tvkpvlahtet  vrak- 
kuecakvtes ;  momet  nakvtehkv  en  hauhieof,  nake 
emakvtes,  cvtokunaplane,  lipeny,  smvnv  esyomen. 

CANE  1 :  3.  Nanvke  omvlkvn  mvt  hay  vies,  momen 
mvt  sekate  nake  hakvte  hvmkusis  hakekates. 

CANE  1  :  7.  Matvwvt  ohkerkuecvt  vlaket  omvtes, 
Hvyayyke  ohkerkuecvranatet,  mv  eteropotten  omvlkvt 
vkvsvmvkvren. 

CANE  1  :  34.  Momen  hecvyvnks,  momet,  Heyvt 
Hesaketvmese  E’ppuce  tes,  makit  ohkerkuecvyvnks. 

CANE  2:  15.  Momet  afnshunvke  vnvcomen  es- 
tepketvn  es  hahyof,  omvlkvn  cuko-vcakan  sossicvtes, 
momen  yvpefikv  wakv  svpvken,  momet  esyoposkvlke  en 
cvtokunawv  a  em  pvlatet,  em  ohhompetv  cektulcecvtes. 

CANE  3 :  4.  Este  vculehpof,  estomet  hecke  taye 
haks?  svhokkolv  ecke  e  uvrken  ecehyet,  hecke  taye 
haks?  Nekotemvset  kicvtee. 

CANE  5 :  43.  Cv’rke  hocefkv  ofvn  vlakis,  momen 
cv  evpayatskekos ;  etvt  erne  e  hocefkv  ofvn  vlaken  omat, 
mvn  evpayatskvres. 

CANE  6  :  7.  Felvpe  em  vyoposket,  Tvklike  tenelyv 
cukpe  hokkole  enrahkv  tis  em  etetahyvkekos,  cotkuse 
vlken  ehset  o  estomis,  kicvtes. 

CANE  6 :  9.  Cepanet  likes,  ketinv  tvklike-vnore 
cahkepen,  momet  rvro  lopuckuse  hokkolen  ocet ;  momis 
hey v  naket  o  haks,  este  sulke  momat  em  etenrvwv  ? 

CANE  6  :  62.  Monkv  enhomv  likvtet  este  Echuswv 
v  kvwapken  hepatsken  omat,  estomvre  te? 

CANE  7  :  4.  Este  hecke  kerhoyv]ren  eyacet,  ehke 


naken  celayate  sahsekot  omekv.  Heyv  nanvke  vfastets- 
ken  omat,  ekvnvn  em  e  heckuecvs,  kicakvtes. 

CANE  7  :  9.  Heyv  opunvkv  kicakof,  Kalvle  ofvn 
fekhonnvtes. 

CANE  7 :  31.  Momen  este  sulket  ohvkvsvmakat, 
Klist  vlakofvn  nake  eskerkv  heyv  este  momecat  senrakrv- 
ken  momecvr  haks?  makakvtes. 

CANE  11:  12.  Momof  en  kerrepvlke  em  punayat, 
Pucase,  nocet  on  omat,  en  hervres,  kicakvtes. 

CANE  14:  2.  Cvrke  hute  ofv  liketv  sulket  os; 
momekaten  omat,  cem  onvyvkvyvnt  os.  Liketvn  ce 
metetakuecvranvkit  ayis. 

CANE  14 :  26.  Momis  Emvhlvpatv,  Puyvfekcv 
Ycakat,  Erket  cv  hocefkv  ofv  vtotvranat,  mvt  nanvke 
omvlkvn  ce  mvhayet,  nanvke  omvlkv  ce  kicvkvyvten  ece 
'kerricepuecvkvres. 

CANE  20:  11.  Momis  Melet  hvkihket,  cvto-kofken 
fettvn  vhuervtes,  momet  hvkihkof,  ohcunehket,  cvto- 
kofke  ofvn  vfvnnafcvtes. 

CANE  20:  23.  Momekv  heyv  opunvkv,  Mv  en- 
kerrepv  elekares,  makat  etecakkvte  em  etenrvwvn  pohkv- 
tes.  Momis  Cesvs,  Elekares,  makekot,  momis,  Fekhonne 
munken  vlvkaret  komin  omat,  mvt  cem’estoma?  makvtes. 

CANE  I:  4.  10.  Momen  vnokeckv  heyv  ofvts,  pu- 
met  Hesaketvmese  vnokeceyvtet  tokon,  momis  emet  pu- 
men  epu’nokecet  ot,  Eppucen  vtotvte  tat  pun  naorketv 
esvrahkv  nakwikv  taren. 

CANE  I:  5.  6.  Uewv  momet  catvu  etehoyvne  vla- 
kvtet  heyv  tes,  Cesvs  Klist  mvt  ot  os ,  momen  uewv  ete¬ 
hoyvne  tvlkekon,  momis  uewv  catv  tepakv  etehoyvnen. 
Momen  Puyvfekcvt  akerrv  tes,  Puyvfekcvt  mehenwvt 
omekv. 

EFESYLKE  1 :  3.  Cesvs  Klist  pu  Pucase  Erke,  mo¬ 
met  en  Hesaketvmese  vrakkuehocekvs,  mvt  hvlhawat  ofv 
Klist  ofvn  puyvfekcv  merretv  omvlkvn  es  ep  ohmerrvtes. 


